@i
bauddha-saṃskṛta-granthāvalī-20
Buddhist Sanskrit Texts—No.20
@ii
Buddhist Sanskrit Texts—No. 20
DIVYAVADANA
Edited by 
DR. P.L. VAIDYA
PUBLISHED BY
THE MITHILA INSTITUTE
OF 
Post-Graduate Studies and Research in Sanskrit Learning
Darbhanga
1999
@iii
bauddha-saṃskṛta-granthāvalī-20
|| divyāvadānam ||
vaidyopāhvaśrīparaśurāmaśarmaṇā 
ślokasūcī-śabdasūcyādibhi: saṃskṛtam |
mithilāvidyāpīṭhena prakāśitam |
śakābda: 1920
saṃvat 2055
aiśavīyābda: 1999
@iv
Copies of This Volume, postage paid, may be had from your usual Book-seller or from
The Director, Mithila Institute, Darbhanga, on pre-payment either in cash,
Postal Order or M.O. of Rs. 220.00
Printed by the Tara Printing Workes, Varanasi
and Published by Dr.S.Tripathi, Director,
Mithila Institute, Darbhanga, Bihar
The Government of Bihar established the Mithila
Institute of Post-Graduate Studies and Research in Sanskrit
Learning at Darbhanga in 1951 with the object, inter alia, to
promote advanced studies and research in Sanskrit Learning
to bring together the traditional Pandits with their profound
learning and the modern scholars with their technique of 
research and investigation and to publish works of permanent
value to scholars. This Institute is one of the six Research
Institutes being run by the Government of the Bihar as a
token of their homage to the tradition of learning and
scholarship for which Bihar was noted. The five others are :
(i) Research Institute of Prakrit, Jainology and Ahimsa at
Vaishali; (ii) Kashi Prasad Jayasawal Research Institute for
research in ancient, medieval and modern Indian History at
Patna ; (iii) Bihar Rastrabhasa Parishad for Research and
Advanced Studies in Hindi at Patna ; (iv) Nava Nalanda
Mahavihara for Research and Post-Graduate Studies in 
Buddhist Learning and Pali at Nalanda ; and (v) Institute of
Post-Graduate Studies and Research in Arabic and Persian
Learning at Patna.
As part of this programme of rehabilitating and
reorientating ancient learning and scholarship, the editing
and publication of this volume has been undertaken with
the co-operation of scholars of Bihar and outside. The
Government of Bihar hope to continue to sponsor such
projects and trust that this humble service to the world of 
scholarship and learning would bear fruit in the fullness of time.
@v
anukramaṇikā
INTRODUCTION IN ENGLISH AND HINDI
ABBREVIATIONS… … XIX
1 koṭikarṇāvadānam … … 1
2 pūrṇāvadānam … … 15
3 maitreyāvadānam … … 34
4 brāhmaṇadārikāvadānam … 41
5 stutibrāhmaṇāvadānam … 45
6 indrabrāhmaṇāvadānam … 47
7 nagarāvalambikāvadānam … 51
8 supriyāvadānam … … 58
9 meṇḍhakagṛhapativibhūtipariccheda: … 77
10 meṇḍhakāvadānam … … 82
11 aśokavarṇāvadānam … … 85
12 prātihāryasūtram  … 89
13 svāgatāvadānam … … 104
14 sūkarikāvadānam … … 120
15 cakravartivyākṛtāvadānam … 122
16 śukapotakāvadānam … … 123
17 māndhātāvadānam … … 125
18 dharmarucyavadānam … … 142
19 jyotiṣkāvadānam… … 162
20 kanakavarṇāvadānam … … 180
21 sahasodgatāvadānam … … 185
22 candraprabhabodhisattvacaryāvadānam … 195
23 saṃgharakṣitāvadānam … … 204
24 nāgakumārāvadānam … … 213
25 saṃgharakṣitāvadānasya śeṣa: … 215
26 pāṃśupradānāvadānam … … 216
27 kuṇālāvadānam … … 242
28 vītaśokāvadānam … … 272
29 aśokāvadānam … … 279
@vi
30 sudhanakumārāvadānam … 283
31 toyikāmahāvadānam … 301
32 rūpāvatyavadānam … … 307
33 śārdūlakarṇāvadānam … … 314
34 dānādhikāramahāyānasūtram … 426
35 cūḍāpakṣāvadānam … … 427
36 mākandikāvadānam … … 446
37 rudrāyaṇāvadānam … … 465
38 maitrakanyakāvadānam … … 493
ślokasūcī... … 513
viśiṣṭanāmasūcī … … 523
śabdasūcī... … 531
CRITICAL NOTES… … 545
@vii
INTRODUCTION
(1) THE EDITION 
THIS edition of the Divyavadana is more or less a reprint
in Devanagari script of the one edited in Roman script by E.B.
Cowell and R.A. Neil (C in marginal references), and issued by
the Cambridge University Press in 1886. It was issued by 
these editors at a time when Buddhist studies were in their
infancy. The language of Buddhist works could not be studied 
and its special features could not be codified for want of 
sufficient material. Professor J.S. Speyer in his introduction
to Avadana-Sataka (Text No. I9 in this Series already published)
has made a special reference to this fact when he stated
that he considered himself more fortunate in his editorial task
than the editors of the Divyavadana. The method of translitera-
tion current in those days has gone out of use. Mistakes in the
use of accented types such as a,i,u,s,s are responsible for a
number of wrong readings in the body of the text of Divyavadana,
and need of a new edition was keenly felt. The Sardulakarna-
vadana (No. 33) in this above edition was relegated to appendix,
and there too, only the narrative portion was retained and details
of Brahmanic lore known to that age were altogether dropped.
Recently a new edition of the full text of sardulakarnavadana,
based on materials available in Calcutta and Paris Mss. and Chi-
nese and Tibetan translations has come out from the Visvabaharati
by Sujitkumar Mukhopadhyaya (M in marginal references for this 
avadana). The present edition of the Divyavadana incorporates
this Sardulakarnavadana in full. The material available in the
full text of this avadana is very interesting in the light of similar
material contained in the recent publication, the Angavijja (Vol. I
of the Prakrit Society of India, Banaras, 1957), on problems
concerning comparative study of ancient Indian culture. It will
thus be seen that the present edition of Divyavadana contains the
entire text, made available for the first time in Devanagari script,
and I feel confident that the work may now be studied by
scholars with ease. It must be stated that I have not used any
fresh Ms. material as no such material has come to light, and
still I feel that the present edition makes a considerable advance
over the previous edition. I have added a number of useful
features such as the index of verses (not supplied in Cowell’s
edition) and a glossary of words mostly selected from older
@viii
edition, references to avadanas in other collections like Avadana-
Sataka, Avadana-Kalpalata, Vinaya-Vastu of Sarvastivada school as
preserved in the Gilgit Mss. Vol III, parts i-iii. With all these
improvements in the present edition, the world of scholars still
owes a deep debt of gratitude to the pioneering work of Cowell
and Neil and to Professor Sujitkumar Mukhopadhyaya of Visva-
Bharati. Although I have corrected a number of mistakes which
were clearly due to misreading of Mss. and scribal errors and 
also due to diacritical marks, it is just likely that I also might
have made a few new mistakes due to slips of types which seem
to be inevitable in three-lined Devanagari typography.
(2) MSS. USED BY COWELL AND NEIL
The first edition of the Divyavadana was based on three
Mss. A,B, C from Cambridge University Library and one D
from Asiatic Society of Paris. The editors also consulted two
more Mss, E, and F from Bibliotheque National, Paris, and
occasionally used the St. Petersburg Ms. All the above
Mss. except F were modern copies made from one
original. Bendall reports of one more Ms. which he found in
Nepal during his visit, and which according to him, belonged to 
17th century. The Mss. authorities thus go back to only one
source, and hence variants recorded by the editors are simply
results of the greater or less care on the part of respective scribes.
It is, however, possible to correct the text by comparison with
other narratives, now available, but where such sources fail to
give any help, we have to retain the text as Mss. give it. 
The Divyavadana, according to Cowell, is written generally
in fairly correct Sanskrit, barring of course the special features
in vocabulary, grammar and technical words, which are com-
monly shared by Buddhist works of the period. But we must 
make a special mention of the language and style of the Candra-
prabhavadana (No.22) and of the Maitrakanyakavadana (No.38),
particularly the latter, which are written in perfect classical style.
In my view, there are strong reasons to hold that No. 38 is most
probably written by Arya Sura, the author of the Jatakamala
(Volume No. 21 in the present Series, now nearly ready for pub-
lication) as the comparison of the style, method and manner of 
treating the narrative of this avadana and of the jatakamala
clearly shows. 
@ix
(3) TiTLE OF THE WORK
The title Divyavadana given to this work is found in only
two out of six Mss., viz., D and E, which invariably read iti śrīdivyā-
vadāne at the end of an avadana. It is also found in Ms. F. Burnouf
invariably used this title, and so Cowell and Neil retained
it. Further, in one of the Mss. of the Virakusavadana in the 
Cambridge University Library, the colophon reads: iti śrīdivyāvadāno-
ddhṛta aṣṭamīvratamāhātmyakuśāvadānaṃ samāptam. But this Kusavadana is not found in
the present collection. The name Divyavadana, however, is cur-
rent in Nepal, and it may be that we have here an incomplete
collection of avadanas going under that name. There is another
reason for this assumption. We know from Speyer’s introduction
to his Avadana-Sataka that there are many other collections of 
avadanas such as Asokavadana-mala and Vicitrakarnikavadana-mala
Of these two collections, the latter contains 32 avadanas. Now,
out of these 32 avadanas some 9 were chosen by a Newari writer
from Nepal for rendering them into Newari language. This ren-
dering in Newari is edited and translated into English by Hans
Jorgensen and published as Vol. No. XXXI of the Oriental

Translation Fund, New Series, Royal Asiatic Society, London
(1931). The title chosen for this work by Jorgensen is vicitrakarṇikā-
vadānoddhṛta as only 9 out of 32 are found rendered in Newari. There
is thus a good reason to believe that the Divyavadana in the pre-
sent collection also might be incomplete, and that there may be
still a few more avadanas that have not reached the hands of 
scholars. Further, many of the avadanas included here are
found translated in Tibetan as independent works, and no trans-
lation bearing the title Divyavadana is found there (see Tohoku
Catalogue), whereas several stray avadanas are found translated,
e. g., No. 14 (Tohoku No. 345) No. 22 (Tohoku No. 348)
and No. 20 (Tohoku No. 350). Further, the present collection
seems to be after all a compilation differing in age as well as in
authorship as has been pointed out above, as some avadanas are
written in pure Buddhist Sanskrit on the model of Mahayanasutras
in pre-Gupta style, some in semi-classical style, and some parti-
cularly Nos. 22 and 38 in purely classical style. 
(4) THE CONTENTS AND DATE OF THE WORK
The number of sections or chapters in the Divyavadana in
the edition of Cowell and Neil is 38. I have retained the same
number of sections in the present edition. This does not mean
@x
that the collection contains 38 avadanas describing noble deeds
of as many persons. Far from it. Of these 38 sections, Nos. 12
and 34 are remnants of old Sutras belonging to the Mahayana
sect, the former describing miraculous powers of Buddha exhibit-
ted at Sravasti, and the latter his discourse on gifts. The titles
of both these works contains the word Sutra; Nos. 9 and 10 relate
to one and the same story, viz., that of Mendhaka; Nos. 23, 24
and 25 to Samgharaksita; Nos. 26, 27, 28 and 29 deal with stories
connected with the life of king Asoka. On the other hand,No.
6 may be split up into two avadanas, that of Indra and Toyika-
maha, and No. 26, that of upgupta and Asoka. The remaining
avadanas may be regarded as avadanas relating to the life of a
single individual, past, present and future.
The literary qualities of these avadanas vary considerably,
and contain elements of old tales in Purana style, tales from the
sacred literature, tales modeled on classical style with considera-
ble dramatic element as in No. 26, tales in semi-classical style as
in No. 22, and tales in purely classical style as in No. 38. Cowell
and Neil in their introduction (p.viii) say: “Many of our
legends belong to the Vinaya Pitaka as they continually bring in 
some reference to a point of discipline. They are not direct
translations of any Pali original, but seem to come from an inde-
pendent source. They are isolated fragments which alone
survive from what once was a large literature”. We may note
further that there is no frequent mention of Avalokitesvara or
Manjusri or of Vidyas and Dharanis except a Sadaksari Vidya
in No. 33. All this points to the fact that they belong to a
period of transition from Hinayana to Mahayana. It is now
proved beyond doubt that the Divyavadana is a work belonging
to the Sarvastivada School (see Dr. A.C. Banarjee: Sarvastivada
Literature).
Winternitz holds the view that various parts of the work
belong to different periods; that there are some passages which
must certainly have been written prior to 3rd century A.D. The
compiler of Divyavadana has made use of Vinaya Vastu of Mula-
sarvastivadins and of Kumaralata’s Kalpanamanditika. It is now
proved beyond doubt that many of the avadanas included in this
work are also found in the Vinaya Vastu as preserved in the
Gilgit Mss, in full or in parts. For instance, the Mandhatava-
dana, No. 17, is taken partly from Vinaya Vastu (pp. 92-98) and
@xi
partly from Madhyamagama as the remark: vistareṇa māndhātṛsūtraṃ madhyamāgame
rājasaṃyuktakanipāte (P. 93) clearly proves. There are many avadanas
such as Sudhana (No. 30) and Stutibrahmana (No. 5) which
are found almost word for word in the Vinaya Vastu. As this
work is preserved in fragments, it is not possible for us to discuss
the question further. However, the collection as a whole, could
not have been in existence earlier than the 4th century A. D., for
not only are Asoka’s successors, the kings of the Sunga dynasty
down to Pusyamitra (circa 178 B.C.) are mentioned in the
work, but the Dinara occurs several times. We know that
Kumaralata, the author of Kalpanamanditika, lived considerable
time after Kaniska, and so there must be a further lapse of time
after Kumaralata for the compiler of the Divyavadana to make
extensive use of his work. All these facts collectively bring us
nearer to about 350 A. D. It is valuable to know, however,  that 
precisely one of the most interesting legends in the Divyavadana,
No. 33, at least in an abridged form, was translated into Chinese
in 265 A. D. It is, therefore, safe to hold that the Divyavadana,
in its present form, came into existence between 200 and 350 A.D.
(5) THE SOURCES OF DIVYAVADANA
The sacred literature in Sanskrit of the Buddhists corres-
ponding to Tripitaka in Pali, is, unlike Pali tradition which has
9 constituents, analysed into 12 constituent parts:
sūtraṃ geyaṃ vyākaraṇaṃ gāthodānāvadānakam |
itivṛttakaṃ nidānaṃ vaipulyaṃ ca sajātakam |
upadeśādbhutau dharmau dvādaśāṅgamidaṃ vaca: ||
(Haribhadra’s Aloka, Baroda Edn. P. 35)
These twelve parts constituted the teaching of Budddha,
avadana being the sixth part. Cowell and Neil held the view
that avadana forms part of Vinaya. Levi, on the strength of some
fragments of Samgharakritavadana (Nos. 23, 25) found in Eastern
Turkestan, surmised that it formed part of Vinaya of the Mula-
sarvastivadins. The discovery and publication of the Vinaya-
Vastu, still incomplete and in fragments, of the Mulasaravasti-
vadins) Gilgit Mss. Vol. III, edited by dr. Nalinaksa Dutt) sets
the entire question at rest, and the conclusion to be drawn from
its study is that the avadana is an important constituent part of 
the twelve-fold teaching of the Buddha, whether it is Vinaya or
Sutra. Naturally, some stories will be found embodied in the
@xii
Vinaya and some in the sutra. I refer particularly to the story
of Mandhata (No. 17 in the present collection) which is narrated
in the Vinaya Vastu in brief, but the reader there is referred to
Madhyamagama: vistareṇa māndhātṛsūtraṃ madhyamāgame rājasaṃyuktakanipāte. (See Gilgit
Mss., Vol III, part I, P. 93). Similarly the story of Mhasudar-
sana ( Not in DA) is referred to Dirghagama: vistareṇa mahāsudarśanasūtraṃ
dīrghāgame ṣaṭsūtrikanipāte (P.97) and so on. It is not, therefore, right to
say that avadana is exclusively a part of Vinaya. It is one of
the constituent parts of Buddha’s teaching. The sources of the
Divyavadana therefore must be traced to the sacred literature of 
the Buddhists in Sanskrit in general, and not exclusively to 
Vinaya. Kumaralata also must have based his work, Kalpana-
manditika, on similar sources. I have already stated above that
the Maitrakanyakavadana is most likely from the pen of Arya
Sura, the author of jatakamala and other works.
The Divyavadana, thus, is one of the earliest collections of 
Avadanas in Buddhist Sanskrit literature. Perhaps Avadana-Sataka
may be slightly earlier than this work. These avadanas were
scattered over the sacred books of Buddhists, such as Vinaya,
Dirghagama, Madhyamagama, Samyuktagama etc., and seem
to have been extracted from these works and put together for 
ease and convenience of instruction to young monks. There are
a number of special features peculiar to this avadana literature.
One of them is a set of stereotyped passages which I have put
together in Appendix II to the Avadana-Sataka (No, 19 in the
present Series). These passages occur in full in every avadana
in that work, but in the Divyavadana they recur, sometimes in
full, sometimes expanded, and sometimes abridged with yāvat.
It may be noted that such stereotyped passages do not figure at
all in Nos. 22 and 38.
poona 2 
1st October 1958} P.L. VAIDYA
@xiii-xviii
HINDI TEXT
@xix
ABBREVIATIONS
AK (a^ k^)—Avadanakalpalata of Ksemendra, Bibliotheca
Indica edition; our edition in BST Nos. 22-23.
AS (a^ śa^)—Avadana-Sataka by J.S. Speyer, Bibliotheca
Buddhica edition; our edition in BST No. 19.
Asta (aṣṭa^)—Astasahasrika Prajnaparamita, ed. by Rajendralal Mitra.
BC—Buddhacarita of Asvaghosa, edns. by Cowell and Johnatone.
BCA—Bodhicaryavatara of Santideva, with Panjika of Prajna-
karamati, ed. by Poussin; bare text in Zapiski.
BCP—Bodhicaryavatarapanjika of Prajnakaramati, ed. by Poussin.
CP—Cariyapitaka,PTS  edition, also by B. C. Low.
CS—Catuhstava of Nagarjuna (I. Nirupama, II. Lokatita,
III. Acintya, and IV. Paramartha)
DA (divyā^) Divyavadana, our edition in BST No 20; also Cowell
and Neil’s edition.
DBh (da^ bhū^)—Dasabhumikasutra ed. by Rahder.
GM—Gilgit Mss. ed. by N. Dutt.
GV (gaṇḍa^)—Gandavyuhasutra, ed. by Suzuki and Idzumi, Kyoto,
Japan,1949.
J (jā^)—Jataka, ed. by Fausbol.
JM (jā^ mā^) Jatakamala of Arya Sura, ed. by H. Kern, HOS.;
our edition in BST No. 21.
KV (kāraṇḍa)—Karandavyuha, BTS edition.
LA (laṅkā^)—Lankavatarasutra, ed. by B. Nanjio, Kyoto, Japan,
1923; reprint 1956.
LV (lalita^)—Lalita Vistara, our edition in BST No. 1.
MS (ma^ śā^)—Madhyamakasastra of Nagarjuna, our edition in 
BST No. 10.
MV (ma^ vṛ^)—Madhyamakavrtti called Prasannapada of Candra-
kirti, our edition in BST No 10.
MVastu (ma^ va^)—Mahavastu, ed. by E. Senart.
MVy (ma^ vyu^)—Mahavyutpatti ed. by I. P. Minayeff, Bibliotheca
Buddhica.
@xx
RP (rāṣṭra^)—Rastrapalapariprccha, ed. by L. Feer, Bibliotheca 
Buddhica.
SS (śikṣā^)—Siksasamuccaya of Santideva, ed. by Bendall in 
Bibliotheca Buddhica; our edition in BST No 11.
SA (sūtrā^)—Sutralamkara of Asanga, ed. by S. Levi.
SN—Saundarananda of Asvaghosa, edns. by H. P. Shastri and 
Johnstone.
SR (samādhi^)—Samadhirajasutra ed. by N. Dutt, in GM; our
edition in BST No 2.
SDP (saddharma^)—Saddharmapundarikasutra, ed. by N. Dutt ; also by
Kern and Nanjio.
SP (suvarṇa^)—Suvarnaprabhasasutra, ed. by B. Nanjio and H.
Idzumi, Kyoto, Japan, 1931 ; also by Nobel.
SV (sukhā^)—Sukhavativyuha ed. by Max Muller.
T—Tibetan translation.
T—(followed by number)—Tohaku Catalogue.
TG (tathā^)—Tathagataguhyasutra or Guhyasamaja, GOS edn.
TS (tattvasaṃ^)—Tattvasamgraha of Santaraksita, GOS edition.
VCh (vajra^)—Vajracchedika, ed. by Max Muller.
(N.B.—Most of the works mentioned above are planned to be 
included in the BUDDHIST SANSKRIT TEXTS Series).
The list will be found at the end of the volume.)
@001
|| divyāvadānam ||
oṃ^ nama: śrīsarvabuddhabodhisattvebhya: |
1 koṭikarṇāvadānam |
buddho bhagavān śrāvastyāṃ viharati sma jetavane’nāthapiṇḍadasyārāme | asmāt parā-
ntake vāsavagrāme balaseno nāma gṛhapati: prativasati āḍhyo mahādhano mahābhogo vistīrṇa-
viśālaparigraho vaiśravaṇadhanapratispardhī | tena sadṛśāt kulāt kalatramānītam | sa tayā sārdhaṃ 
krīḍati ramate paricārayati | so’putra: putrābhinandī śivavaruṇakuberaśakrabrahmādīnāyācate
ārāmadevatāṃ vanadevatāṃ śṛṅgāṭakadevatāṃ balipratigrāhikāṃ devatām | sahajāṃ sahadharmikāṃ
nityānubaddhāmapi devatāmāyācate | asti caiṣa loke pravādo yadāyācanaheto: putrā 
jāyante duhitaraśceti | tacca naivam | yadyevamabhaviṣyat, ekaikasya putrasahasramabhaviṣyat 
tadyathā rājñaścakravartina: | api tu trayāṇāṃ sthānānāṃ saṃmukhībhāvāt putrā jāyante
duhitaraśca | katameṣāṃ trayāṇām ? mātāpitarau raktau bhavata: saṃnipatitau, mātā kalyā
bhavati ṛtumatī, gandharva: pratyupasthito bhavati | eṣāṃ trayāṇāṃ sthānānāṃ saṃmukhībhāvāt 
putrā jāyante duhitaraśca | sa caivamāyācanaparastiṣṭhati ||
anyatamaśca sattvaścaramabhavikaśca hitaiṣī gṛhītamokṣamārgāntonmukho na nirvāṇe bahirmukha: 
saṃsārādanarthika: sarvabhavagativyupapattiparāṅmukho’ntimadehadhārī anyatamāt sattvanikāyāccyutvā
tasya prajāpatyā: kukṣimavakrānta: | pañcāveṇikā dharmā ekatye paṇḍitajātīye mātṛgrāme | katame
pañca ? raktaṃ puruṣaṃ jānāti, viraktaṃ jānāti | kālaṃ jānāti, ṛtuṃ jānāti | garbhamavakrāntaṃ
jānāti | yasya sakāśād garbhamavakrāmati taṃ jānāti | dārakaṃ jānāti dārikāṃ jānāti |
saceddārako bhavati, dakṣiṇaṃ kukṣiṃ niśritya tiṣṭhati | saceddārikā bhavati, vāmaṃ kukṣiṃ niśritya
tiṣṭhati | sā āttamanāttamanā: svāmina ārocayati—diṣṭyā āryaputra vardhasva | āpannasattvāsmi
saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣyati | so’pi
āttamanāttamanā udānaṃ udānayati—apyevāhaṃ cirakālābhilaṣitaṃ putramukhaṃ paśyeyam | jāto
me syānnāvajāta: | kṛtyāni me kurvīta | bhṛta: pratibibhṛyāt | dāyādyaṃ pratipadyeta | kulavaṃśo
me cirasthitiko bhaviṣyati | asmākaṃ cāpyatītakālagatānāmalpaṃ vā prabhūtaṃ vā dānāni
dattvā puṇyāni kṛtvā dakṣiṇāmādeśayiṣyati—idaṃ tayoryatratatropapannayorgacchatoranugacchatviti |
āpannasattvāṃ ca tāṃ viditvā upariprāsādatalagatāmayantritāṃ dhārayati śīte śītopakaraṇai-
ruṣṇa uṣṇopakaraṇairvaidyaprajñaptairāhārairnātitiktairnātyamlairnātilavaṇairnātimadhurairnātikaṭukairnāti-
kaṣāyaistiktāmlalavaṇamadhurakaṭukaṣāyavivarjitairāhaura:, hārārdhahāravibhūṣitagātrīṃ apsarasa-
miva nandanavanavicāriṇīṃ mañcānmañcaṃ pīṭhātpīṭhama[na]vatarantīmupa[madha?]rimāṃ bhūmim | na
@002
cāsyā amanojñaśabdaśravaṇaṃ yāvadeva garbhasya paripākāya | sā aṣṭānāṃ vā navānāṃ vā
māsānāmatyayāt prasūtā | dārako jāta: | abhirūpo darśanīya: prāsādiko gaura: kanaka-
varṇaśchatrākāraśirā: pralambabāhurvistīrṇaviśālalalāṭa: saṃgatabhrūruttuṅganāso ratnapratyuptikayā
karṇikayā āmuktayālaṃkṛta: | balasenena gṛhapatinā ratnaparīkṣakā āhūyoktā: | bhavanta:,
ratnānāṃ mūlyaṃ kuruta iti | na śakyate ratnānāṃ mūlyaṃ kartumiti | dharmatā yasya na
śakyate mūlyaṃ kartuṃ tasya koṭimūlyaṃ kriyate | te kathayanti—gṛhapate, asya ratnasya koṭi-
rmūlyamiti | tasya jñātaya: saṃgamya samāgamya trīṇi saptakāni ekaviṃśatidivasāni
vistareṇa jātasya jātimahaṃ kṛtvā nāmadheyaṃ vyavasthāpayanti—kiṃ bhavatu dārakasya nāmeti |
ayaṃ dāraka: koṭimūlyayā ratnapratyuptikayā āmuktayā jāta:, śravaṇeṣu ca nakṣatreṣu | bhavatu
dārakasya śroṇa: koṭikarṇa iti nāma | yasminneva divase śroṇa: koṭikarṇo jāta:, tasminneva
divase balasenasya gṛhapaterdvau preṣyadārakau jātau | tenaikasya dāsaka iti nāmadheyaṃ vyava-
sthāpitam, aparasya pālaka iti | śroṇa: koṭikarṇo’ṣṭābhyo dhātrībhyo’nupradatto dvābhyāmaṃsa-
dhātrībhyāṃ dvābhyāṃ krīḍanikābhyāṃ dvābhyāṃ maladhātrībhyāṃ dvābhyāṃ kṣīradhātrībhyām | so’ṣṭābhi-
rdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptottaptairupa-
karaṇaviśeṣai: | āśu vardhate hradasthamiva paṅkajam ||
sa yadā mahān saṃvṛttastadā lipyāṃ upanyasta:, saṃkhyāyāṃ gaṇanāyāṃ mudrāyāmuddhāre nyāse
nikṣepe vastuparīkṣāyāṃ ratnaparīkṣāyām | so’ṣṭāsu parīkṣāsūddhaṭako vācaka: paṇḍita: paṭupracāra:
saṃvṛtta: | tasya pitrā trīṇi vāsagṛhāṇi māpitāni haimantikaṃ graiṣmikaṃ vārṣikam | trīṇi
udyānāni māpitāni haimantikaṃ graiṣmikaṃ vārṣikam | trīṇi anta:purāṇi pratyupa-
sthāpitāni jyeṣṭhakaṃ madhyamaṃ kanīyasam | sa upariprāsādatalagato niṣpuruṣeṇa tūryeṇa krīḍati 
ramate paricārayati | balaseno gṛhapatirnityameva kṛṣikarmānte udyukta: | sa koṭikarṇastaṃ
pitaraṃ paśyati nityaṃ kṛṣikarmānte udyuktam | sa kathayati—tāta, kasyārthe tvaṃ nityameva
kṛṣikarmānte udyukta: ? sa kathayati—putra, yathā tvamupariprāsādatalagato niṣpuruṣeṇa tūryeṇa
krīḍasi ramasi paricārayasi, yadyahamapi evameva krīḍeyaṃ rameyaṃ paricārayeyam, nacirā-
devāsmākaṃ bhogāstanutvaṃ parikṣayaṃ paryādāyaṃ gaccheyu: | sa saṃlakṣayati—mamaivārthaṃ codanā
kriyate | sa kathayati—tāta yadyevam, gacchāmi, mahāsamudramavatarāmi | pitā kathayati-
putra tāvantaṃ me ratnajātamasti | yadi tvaṃ tilataṇḍulakolakulatthanyāyena ratnāni paribhokṣyase,
tathāpi me ratnānāṃ parikṣayo na syāt | sa kathayati-tāta anujānīhi mām, paṇyamādāya
mahāsamudramavatarāmīti | balasenena tasyāvaśyaṃ nirbandhaṃ jñātvānujñāta: | balasenena gṛhapatinā
vāsavagrāmake ghaṇṭāvaghoṣaṇaṃ kṛtam—yo yuṣmākamutsahate śroṇena koṭikarṇena sārthavāhena
sārdhamaśulkenātarapaṇyena mahāsamudramavatartum, sa mahāsamudragamanīyaṃ paṇyaṃ samudānayatu | pañca-
bhirvaṇikśatairmahāsamudragamanīyaṃ paṇyaṃ samudānītam | balaseno nāma gṛhapati: saṃlakṣayati-
@003
kīdṛśena yānena śroṇa: koṭikarṇo yāsyati ? sa saṃlakṣayati—saced hastibhi:, hastina: 
sukumārā durbharāśca, aśvā api sukumārā durbharāśca, gardabhā: smṛtimanta: sukumārāśca |
gardabhayānena gacchatviti | sa pitrā āhūyokta:--putra na tvayā sārthasya purastād gantavyam,
nāpi pṛṣṭhata: | yadi balavāṃścauro bhavati, sārthasya purastānnipatati | durbalo bhavati,
pṛṣṭhato nipatati | tvayā sārthasya madhye gantavyam | na ca te sārthavāhe hate sārtho vaktavya: |
dāsakapālakāvapi uktau—putrau, yuvābhyāṃ na kenacit prakāreṇa śroṇa: koṭikarṇo
moktavya iti ||
athāpareṇa samayena śroṇa: koṭikarṇa: kṛtakautukamaṅgalasvastyayano mātu: sakāśa-
mupasaṃkramya pādayornipatya kathayati—amba gacchāmi, avalokitā bhava, mahāsamudramava-
tarāmi | sā ruditumārabdhā | sa kathayati—amba kasmād rodasi | mātā sāśrudurdinavadanā
kathayati—putra, kadācidahaṃ putrakaṃ punarapi jīvantaṃ drakṣyāmīti | sa saṃlakṣayati—ahaṃ
maṅgalai: saṃprasthita: | iyamīdṛśamamaṅgalamabhidhatte | sa ruṣita: kathayati—amba, ahaṃ kṛtakautū-
halamaṅgalasvastyayano mahāsamudraṃ saṃprasthita: | tvaṃ cedṛśānyamaṅgalāni karoṣi | apāyān kiṃ
na paśyasīti | sā kathayati—putra, kharaṃ te vākkarma niścāritam | atyayamatyayato deśaya |
apyevaitat karma tanutvaṃ parikṣayaṃ paryādānaṃ gacchet | sā tenātyayamatyayato kṣamāpitā | atha
śroṇa: koṭikarṇa: kṛtakautūhalamaṅgalasvastyayana: śakaṭairbhārairmoṭai: piṭakairuṣṭrairgobhirgardabhai: prabhūtaṃ
samudragamanīyaṃ paṇyamāropya mahāsamudraṃ saṃprasthita: | so’nupūrveṇa grāmanagaranigamapallipattaneṣu
cañcūryamāṇo mahāsamudrataṭamanuprāpta: | nipuṇata: sāmudraṃ yānapātraṃ pratipādya mahāsamudramavatīrṇo
dhanahāraka: | so’nuguṇena vāyunā ratnadvīpamanuprāpta: | tena tatropaparīkṣyopaparīkṣya ratnānāṃ tad
vahanaṃ pūritam tadyathā tilataṇḍulakolakulatthānām | so’nuguṇena vāyunā saṃsiddhayānapātro
jambudvīpamanuprāpta: | sa sārthastasminneva samudratīre āvāsita: | asau śroṇa: koṭikarṇo’pi
sārthavāho dāsakapālakāvādāya sārthamadhyādekānte’pakramya āyaṃ vyayaṃ ca tulayitumārabdha: |
paścāt tenāsau dāsako’bhihita:-dāsaka, paśya sārtha: kiṃ karotīti | sa gata: | yāvat paśyati
sthorāṃ lardayantaṃ sārtham | so’pi sthorāṃ lardayitumārabdha: | dāsaka: saṃlakṣayati—pālaka:
sārthavāhaṃ śabdāpayiṣyati | pālako’pi saṃlakṣayati—dāsaka: sārthavāhaṃ śabdāpayiṣyatīti |
sa sārtha: sarātrimeva sthorāṃ lardayitvā saṃprasthita: | so’pi gāḍhanidrāvaṣṭabdha: śayita: |
sa sārthastāvad gato yāvatprabhātam | te kathayanti—bhavanta:, kva sārthavāha: ? purastād gacchati |
purastād gatvā pṛcchanti-kva sārthavāha: ? pṛṣṭhata āgacchati | pṛṣṭhato gatvā pṛcchanti-kva
sārthavāha: ? madhye gacchati | madhye gatvā pṛcchanti | yāvat tatrāpi nāsti | dāsaka:
kathayati—mama buddhirutpannā-pālaka: sārthavāhaṃ śabdāpayiṣyati | pālako’pi kathayati-mama
buddhirutpannā-dāsaka: sārthavāhaṃ śabdāpayiṣyati | bhavanta:, na śobhanaṃ kṛtaṃ yadasmābhi:
sārthavāhaśchorita: | āgacchata, nivartāma: | te kathayanti—bhavanta:, yadi vayaṃ nivartiṣyāma:,
@004
sarva evānayena vyasanamāpatsyāma: | āgacchata, kriyākāraṃ tāvat kurma:-tāvanna kenaci-
cchroṇasya koṭikarṇasya mātāpitṛbhyāmārocayitavyaṃ yāvad bhāṇḍaṃ pratiśāmitaṃ bhavati | te
kriyākāraṃ kṛtvā gatā: | śroṇasya koṭikarṇasya mātāpitṛbhyāṃ śrutam—śroṇa: koṭikarṇo’bhyāgata
iti | tau pratyudgatau | kva sārthavāha: ? madhye āgacchati | madhye gatvā pṛcchata:-kva sārthavāha
iti | te kathayanti—pṛṣṭhata āgacchati | pṛṣṭhato gatvā pṛcchata:-kva sārthavāha: ? purastād
gacchatīti | taistāvadākulīkṛtau yāvad bhāṇḍaṃ pratiśāmitam | paścāt te kathayanti—amba
vismṛto’smābhi: sārthavāha iti | tābhyāmeka āgatya kathayati—ayaṃ śroṇa: koṭikarṇo-
‘bhyāgata iti | tasya tāvabhisāraṃ dattvā pratyudgatau na paśyata: | apara āgatya kathayati-amba,
diṣṭyā vardhasva, ayaṃ śroṇa: koṭikarṇo’bhyāgata iti | tasya tāvabhisāraṃ dattvā pratyudgatau
na paśyata: | tau na kasyacit punarapi śraddadhātumārabdhau | tābhyāmudyāneṣu svakasabhādevakuleṣu
chatrāṇi vyajanāni kalaśāni upānahāni cākṣarāṇi abhilikhitāni dattāni sthāpitāni—
yadi tāvacchroṇa: koṭikarṇo jīvati, laghu āgamaya, kṣipramāgamaya | atha cyuta: kālagata: 
tasyaiva gatyupapattisthānāt sthānāntaraviśeṣatāyai | tau śokena rudantāvandhībhūtau ||
śroṇa: koṭikarṇa: sārthavāho’pi sūryāṃśubhi: spṛṣṭa ātāpita: prativibuddho yāvat
sārthaṃ na paśyati nānyatra gardabhayānameva | sa taṃ gardabhayānamabhiruhya saṃprasthita: |
rātrau ca vātena pravāyatā vālukayā mārgo vyapoḍha: pithita: | te ca gardabhā: smṛtimanto
gandhamāghrāyāghrāya śanairmandamandaṃ saṃprasthitā: | sārthavāha: saṃlakṣayati—kasmādete śanairmanda-
mandaṃ gacchantīti kṛtvā pratodayaṣṭyā tāḍitā: | te saṃbhrāntā ākulībhūtā: smṛtibhraṣṭā
unmārgeṇa saṃprasthitā:, yāvadanyatamāśāṭavīṃ praviṣṭā: | te tṛṣārtā vihvalavadanā jihvāṃ
nirnāmayya gacchanti | tān dṛṣṭvā tasya kāruṇyamutpannam | sa saṃlakṣayati—yadi etān
notsrakṣyāmi, anayena vyasanamāpatsye | ko’sau nirghṛṇahṛdayastyaktaparalokaśca ya eṣā
pratodayaṣṭiṃ kāye nipātayiṣyati ? tena ta utsṛṣṭā:-adyāgreṇa acchinnāgrāṇi tṛṇāni
bhakṣayata anavamarditāni, pānīyāni pibata anāvilāni, caturdiśaṃ ca śītalā vāyavo
vāntviti | sa tānutsṛjya padbhyāṃ saṃprasthita: | yāvat paśyati āyasaṃ nagaramuccaṃ  ca
pragṛhītaṃ ca | tatra dvāre puruṣastiṣṭhati kālo raudraścaṇḍo lohitākṣa udviddhapiṇḍo loha-
laguḍavyagrahasta: | sa tasya sakāśamupasaṃkrānta: | upasaṃkramya taṃ puruṣaṃ pṛcchati—asti atra
bho: puruṣa pānīyamiti | sa tūṣṇīṃ vyavasthita: | bhūyastena pṛṣṭa:-astyatra nagare pānīya-
miti | bhūyo’pi sa tūṣṇīṃ vyavasthita: | tena sārthavāhena tatra praviśya pānīyaṃ pānīyam 
iti śabdo niścārita: | yāvat pañcamātrai: pretasahasrairdagdhasthūṇāsadṛśairasthiyantravaducchritai:
svakeśaromapraticchannai: parvatodarasaṃnibhai: sūcīchidropamamukhairanuparivārita: śroṇa: koṭikarṇa: |
te kathayanti-sārthavāha kāruṇikastvam | asmākaṃ tṛṣārtānāṃ pānīyamanuprayaccha | sa
kathayati—bhavanta:, ahamapi pānīyameva mṛgayāmi | kuto’haṃ yuṣmākaṃ pānīyamanuprayacchāmīti ?
@005
te kathayanti—sārthavāha, pretanagaramidam, kuto’tra pānīyam ? adyāsmābhirdvādaśabhirvarṣai-
stvatsakāśātpānīyaṃ pānīyamiti śabda: śruta: | sa kathayati—ke yūyaṃ bhavanta:, kena vā
karmaṇā ihopapannā: ? śroṇa duṣkuhakā jāmbūdvīpakā manuṣyā: | nābhiśraddadhāsyasi | ahaṃ
bhavanta: pratyakṣadarśī, kasmānnābhiśraddadhāsye ? te gāthāṃ bhāṣante—
ākrośakā roṣakā vayaṃ matsariṇa: kuṭukuñcakā vayam |
dānaṃ ca na dattamaṇvapi yena vayaṃ pitṛlokamāgatā: ||1||
śroṇa gaccha, puṇyamaheśākhyastvam | asti kaścit tvayā dṛṣṭa: pretanagaraṃ praviṣṭa:
svastikṣemābhyāṃ nirgacchan ? sa saṃprasthita: yāvat tenāsau puruṣo dṛṣṭa: | tenokta:-bhadramukha,
aho bata tvayā mamārocitaṃ syāt yathedaṃ pretanagaramiti, nāhamatra praviṣṭa: syām | sa
tenokta:-śroṇa gaccha, puṇyamaheśākhyastvam, yena tvaṃ pretanagaraṃ praviśya svastikṣemābhyāṃ
nirgata: | sa saṃprasthita: | yāvadaparaṃ paśyati āyasaṃ nagaramuccaṃ ca pragṛhītaṃ ca | tatrāpi
dvāre puruṣastiṣṭhati kālaścaṇḍo lohitākṣa udviddhapiṇḍo lohalaguḍavyagrahasta: | sa tasya
sakāśamupasaṃkrānta: | upasaṃkramyaivamāha-bho: puruṣa, asti atra nagare pānīyam ? sa tūṣṇīṃ
vyavasthita: | bhūyastena pṛṣṭa:-bho: puruṣa, asti atra nagare pānīyam ? sa tūṣṇīṃ vyavasthita: |
tena tatra praviśya pānīyaṃ pānīyam iti śabda: kṛta: | anekai: pretasahasrairdagdhasthūṇākṛtibhi-
rasthiyantravaducchritai: svakeśaromapraticchannai: parvatodarasaṃnibhai: sūcīchidropamamukhairanuparivārita: |
śroṇa kāruṇikastvam | asmākaṃ tṛṣārtānāṃ pānīyamanuprayaccha | sa kathayati—ahamapi
bhavanta: pānīyameva mṛgayāmi | kuto’haṃ yuṣmākaṃ pānīyaṃ dadāmīti ? te kathayanti—śroṇa,
pretanagaramidam | kuto’tra pānīyam ? adyāsmābhirdvādaśabhirvarṣaistvatsakāśāt pānīyaṃ pānīya-
miti śabda: śruta: | sa cāha—ke yūyaṃ bhavanta:, kena vā karmaṇā ihopapannā: ? ta ūcu:-
śroṇa, duṣkuhakā jāmbudvīpakā manuṣyā: | nābhiśraddadhāsyasi | sa cāha—ahaṃ bhavanta: pratyakṣa-
darśī | kasmānnābhiśraddadhāsye ? te gāthāṃ bhāṣante—
ārogyamadena mattakā ye dhanabhogamadena mattakā: |
dānaṃ ca na dattamaṇvapi yena vayaṃ pitṛlokamāgatā: ||2||
śroṇa gaccha, puṇyakarmā tvam | asti kaścit tvayā dṛṣṭa: śruta: sa pretanagaraṃ praviśya
svastikṣemābhyāṃ jīvannirgacchan ? sa saṃprasthita: | yāvat tenāsau puruṣo dṛṣṭa: | sa tenokta:--
bhadramukha, aho bata yadi tvayā mamārocitaṃ syād yathedaṃ pretanagaramiti, naivāhamatra praviṣṭa:
syām | sa kathayati—śroṇa gaccha, puṇyamaheśākhyastvam | asti kaścit tvayā dṛṣṭa: śruto
vā pretanagaraṃ praviśya svastikṣemābhyāṃ jīvan nirgacchan ? sa saṃprasthita: | yāvat paśyati
sūryasyāstagamanakāle vimānam, catasro’psarasa: abhirūpā: prāsādikā darśanīyā: | eka:
puruṣo’bhirūpo darśanīya: prāsādika: aṅgadakuṇḍalavicitramālyābharaṇānulepanastābhi: sārdhaṃ
krīḍati ramate paricārayati | sa tairdūrata eva dṛṣṭa: | te taṃ pratyavabhāṣitumārabdhā: | svāgataṃ
@006
śroṇa, māsi tṛṣito bubhukṣito vā ? sa saṃlakṣayati-nūnaṃ devo’yaṃ vā nāgo vā yakṣo vā
bhaviṣyati | āha ca-ārya tṛṣito’smi, bubhukṣito’smi | sa tai: snāpito bhojita: | sa
tasmin vimāne tāvat sthito yāvat sūryasyābhyudgamanakālasamaya: | sa tenokta:--śroṇa ava-
tarasva, ādīnavo’tra bhaviṣyati | so’vatīrya ekānte vyavasthita: | tata: paścāt sūryasyābhyu-
dgamanakālasamaye tadvimānamantarhitam | tā api apsaraso'ntarhitāśca | catvāra: śyāmaśabalā:
kurkurā: prādurbhūtā: | taistaṃ puruṣamavamūrdhakaṃ pātayitvā tāvat pṛṣṭhavaṃśānutpāṭhyotpāṭhya bhakṣito
yāvat sūryasyāstagamanakālasamaya: | tata: paścāt punarapi tadvimānaṃ prādurbhūtam, tā apsa-
rasa: prādurbhūtā: | sa ca puruṣastābhi: sārdhaṃ krīḍati ramate paricārayati | sa teṣāṃ sakāśa-
mupasaṃkramya kathayati—ke yūyam, kena ca karmaṇā ihopapannā: ? te procu:-śroṇa duṣkuhakā
jāmbūdvīpakā manuṣyā: | nābhiśraddadhāsyasi | sa cāha—ahaṃ pratyakṣadarśī, kathaṃ nābhiśradda-
dhāsye ? śroṇa, ahaṃ vāsavagrāmake aurabhraka āsīt | urabhrān praghātya praghātya māṃsaṃ vikrīya
jīvikāṃ kalpayāmi | āryaśca mahākātyāyano mamānukampayā āgatya kathayati—bhadramukha,
aniṣṭo’sya karmaṇa: phalavipāka: | virama tvamasmāt pāpakādasaddharmāt | nāhaṃ tasya vacanena
viramāmi | bhūyo bhūya: sa māṃ vicchandayati—bhadramukha, aniṣṭo’sya karmaṇo phalavipāka: |
virama tvamasmāt pāpakādasaddharmāt | tathāpi ahaṃ na prativiramāmi | sa māṃ pṛcchati—bhadramukha,
kiṃ tvametānurabhrān divā praghātayasi āhosvidū rātrau ? mayokta:-ārya divā, praghātayā-
mīti | sa kathayati—bhadramukha, rātrau śīlasamādānaṃ kiṃ na gṛhṇāsi | mayā tasyāntikād
rātrau śīlasamādānaṃ gṛhītam | yattad rātrau śīlasamādānaṃ gṛhītam, tasya karmaṇo vipākena
rātrāvevaṃvidhaṃ divyaṃ sukhaṃ pratyanubhavāmi | yanmayā divā urabhrā: praghātitā:, tasya karmaṇo
vipākena divā evaṃvidhaṃ du:khaṃ pratyanubhavāmi | gāthāṃ ca bhāṣate-
divasaṃ paraprāṇapīḍako rātrau śīlaguṇai: samanvita: |
tasyaitatkarmaṇa: phalaṃ hyanubhavāmi kalyāṇapāpakam ||3||
śroṇa, gamiṣyasi tvaṃ vāsavagrāmakam ? gamiṣyāmi | tatra mama putra: prativasati | sa
urabhrān praghātya praghātya jīvikāṃ kalpayati | sa tvayā vaktavya:-dṛṣṭaste mayā pitā |
kathayati—aniṣṭo’sya karmaṇa: phalavipāka: | viramāsmāt pāpakādasaddharmāt | bho: puruṣa,
tvamevaṃ kathayasi—duṣkuhakā jāmbudvīpakā manuṣyā iti | nābhiśraddadhāsyati | śroṇa, yadi na
śraddadhāsyati, vaktavyastava pitā kathayati—asti sūnādhastāt suvarṇasya kalaśa: pūrayitvā
sthāpita: | tamuddhṛtyātmānaṃ samyaksukhena prīṇaya | āryaṃ ca mahākātyāyanaṃ kālena kālaṃ
piṇḍakena pratipādaya, asmākaṃ ca nāmnā dakṣiṇāmādeśaya | apyevaitat karma tanutvaṃ pari-
kṣayaṃ paryādānaṃ gacchet | sa saṃpreasthita: | yāvat sūryasytābhyudgamanakālasamaye paśyati aparaṃ
vimānam | tatra ekā apsarā abhirūpā darśanīyā prāsdādikā, ekaśca puruṣa abhirūpo
darśanīya: prāsādika: aṅgadakuṇḍlavicitramālyābharaṇānulepanastayā sārdhaṃ krīḍati ramate 
@007
paricārayati | sa taṃ dūrata eva dṛṣṭvā pratyavabhāṣitumārabdha: | svāgataṃ śroṇa, mā tṛṣito’si,
mā bubhukṣito’si vā ? sa saṃlakṣayati—nūnamayaṃ devo vā yakṣo vā bhaviṣyati |
sa kathayati—tṛṣito’smi bubhukṣitaśca | sa tena snāpito bhojita: | sa tasmin vimāne
tāvat sthita: yāvat sūryasyāstaṃgamanakālasamaya: | sa tenokta:-avatarasva, ādīnavo’tra
bhaviṣyati | sa dṛṣṭādīnavo’vatīrya ekānte’vasthita: | tata: paścāt sūryasyāstagamanakāla-
samaye tadvimānamantarhitam | sāpi apsarā antarhitā | mahatī śatapadī prādurbhūtā | tayā
tasya puruṣasya kāyena kāyaṃ saptakṛtvo veṣṭayitvā tāvaduparimastiṣkaṃ bhakṣayantī sthitā,
yāvat sa eva sūryasyābhyudgamanakālasamaya: | tata: paścāt punarapi tadvimānaṃ prādurbhūtam |
sāpi apsarā: prādurbhūtā | sa ca puruṣo’bhirūpo darśanīya: prāsādikastayā sārdhaṃ krīḍati
ramate paricārayati | sa tamupasaṃkramya pṛcchati—ko bhavān, kena karmaṇā ihopapanna: ? sa
evamāha—śroṇa, duṣkuhakā jāmbūdvīpakā manuṣyā:, nābhiśraddadhāsyasi | sa kathayati-ahaṃ
pratyakṣadarśī, kasmānnābhiśraddadhāsye ? sa kathayati—yadi evam, ahaṃ vāsavagrāmake brāhmaṇa
āsīt pāradārika: | āryaśca mahākātyāyano mamānukampayā āgatya kathayati—bhadramukha,
aniṣṭo’sya karmaṇa: phalavipāka: | virama tvamasmāt pāpakādasaddharmāt | tasya vacanādahaṃ
na prativiramāmi | bhūyo bhūya: sa māṃ vicchandayati | tathaivāhaṃ tasmāt pāpakādasaddharmānna
prativiramāmi | sa māṃ pṛcchati—bhadramukha, parade#rān kiṃ tvaṃ divā gacchasi, āhosvid
rātrau ? sa mayābhihita:-ārya rātrau | sa kathayati—bhadramukha, divā kiṃ na śīlasamādānaṃ
gṛhṇāsi ? mayā tasyāntike divā śīlasamādānaṃ gṛhītam | yattanmayā āryasya kātyā-
yanasyāntikād divā śīlasamādānaṃ gṛhītam, tasya karmaṇo vipākena divā evaṃvidhaṃ divya-
sukhaṃ pratyanubhavāmi | yattadrātrau paradārābhigamanaṃ kṛtam, tasya karmaṇo vipākena rātrāvevaṃvidhaṃ
du:khaṃ pratyanubhavāmi | gāthāṃ ca bhāṣate—
rātrau parade#ramūrcchito divasaṃ śīlaguṇai: samanvita: |
tasyaitat karmaṇa: phalaṃ hyanubhavāmi kalyāṇapāpakam ||
śroṇa, gamiṣyasi tvaṃ vāsavagrāmakam | tatra mama putro brāhmaṇa: pāradārika: | sa vaktavya:-
dṛṣṭaste mayā pitā | sa kathayati—aniṣṭo’sya karmaṇa: phalavipāka: | viramāsmāt pāpakā-
dasaddharmāt | bho: puruṣa, tvamevaṃ kathayasi—duṣkuhakā jāmbudvīpakā manuṣyā iti | etanme ka:
śraddadhāsyati ? śroṇa yanna śraddadhāsyati, vaktavya:-tava pitrā agniṣṭomasyādhastāt suvarṇakalaśa:
pūrayitvā sthāpita: | tamuddhṛtyātmānaṃ samyaksukhena prīṇaya | āryaṃ ca mahākātyāyanaṃ kālena
kālaṃ piṇḍakena pratipādaya | asmākaṃ ca nāmnā dakṣiṇāṃ deśaya | apyevaitat karma
tanutvaṃ parikṣayaṃ paryādānaṃ gacchet | sa saṃprasthita: | yāvat paśyati vimānam | tatraikā strī 
abhirūpā darśanīyā prāsādikā aṅgadakuṇḍalavicitramālyābharaṇānulepanā | tasyāścaturṣu
paryaṅkapādakeṣu catvāra: pretā baddhāstiṣhanti | sā taṃ dūrata eva dṛṣṭvā pratyavabhāṣitumārabdhā-
@008
śroṇa, svāgatam | mā tṛṣito’si mā bubhukṣito’si vā ? sa saṃlakṣayati—nūnaṃ devīyaṃ vā
nāgī vā yakṣī vā bhaviṣyati | sa kathayati-ārye, tṛṣito’smi bubhukṣito’smi | tayāsā-
budvartita: snāpita āhāro datta: | uktaṃ ca—śroṇa, yadi ete kiṃcinmṛgayanti, mā dāsya-
sīti uktavā teṣāṃ sattvānāṃ karmasvakaṭāṃ pratyakṣīkartukāmā vimānaṃ praviśyāvasthitā | te
mṛgayitumārabdhā:-śroṇa kāruṇikastvam | bubhukṣitā vayam | asmākamanuprayaccha | tenai-
kasya kṣiptam—busaplāvī prādurbhūtā | aparasya kṣiptam—ayoguḍaṃ bhakṣayitumārabdha: | aparasya
kṣiptam—svamāṃsaṃ bhakṣayitumārabdha:-aparasya kṣiptam—pūyaśoṇitaṃ prādurbhūtam | sā visragandhena
nirgatā | śroṇa nivāritastvaṃ mayā | kasmāt tvayaiṣāṃ dattam ? kiṃ mama kāruṇikayā ? tvameva
kāruṇikatara: | sa kathayati—bhagini, tavaite ke bhavanti ? sā kathayati—ayaṃ me svāmī, ayaṃ
me putra:, iyaṃ me snuṣā, iyaṃ me dāsī | sa āha—ke yūyam, kena vā karmaṇā ihopapanna: ?
tayoktam—śroṇa, duṣkuhakā jāmbudvīpakā manuṣyā iti nābhiśraddadhāsyasi | ahaṃ pratyakṣadarśī
kasmānnābhiśraddadhāsye ? sā kathayati—ahaṃ vāsavagrāmake brāhmaṇī āsīt | mayā nakṣatrarātryāṃ
pratyupasthitāyāṃ praṇītamāhāraṃ sajjīkṛtam | āryamahākātyāyano mamānukampayā vāsavagrāmake
piṇḍāya prāvikṣat | sa mayā dṛṣṭa: kāyaprāsādikaścittaprāsādika: | cittamabhiprasannaṃ dṛṣṭvā sa
mayā prasādajātayā piṇḍakena pratipādita: | tasyā mama buddhirutpannā-svāminamanumodayāmi,
prāmodyamutpādayiṣyatīti | sa snātvā āgata: | mayoktam—āryaputra, anumodasva, mayāryo
mahākātyāyana: piṇḍakena pratipādita: | sa ruṣito yāvad brāhmaṇānāṃ na dīyate, jñātīnāṃ vā
jñātipūjā na kriyate, tāvattvayā tasmai muṇḍakāya śramaṇakāyāgrapiṇḍakaṃ dattam ? so’marṣajāta:
kathayati—kasmāt sa muṇḍaka: śramaṇako busaplāvīṃ na bhakṣayatīti ? tasya karmaṇo vipākenāyaṃ
busaplāvīṃ bhakṣayati | mama buddhirutpannā-putramapi anumodayāmi, prāmodyamutpādayiṣyatīti |
so’pi mayokta:-putra, anumodasva, mayāryo mahākātyāyana: piṇḍakena pratipādita: | so’pi
ruṣito yāvad brāhmaṇānāṃ na dīyate, jñātīnāṃ vā jñātipūjā na kriyate, tāvattvayā tasmai
muṇḍakāya śramaṇakāyāgrapiṇḍaṃ dattam ? so’pi amarṣajāta: kathayati—kasmāt sa muṇḍaka:
śramaṇako’yoguḍaṃ na bhakṣayatīti ? tasya karmaṇo vipākenāyamayoguḍaṃ bhakṣayati | nakṣatrarātryāṃ
pratyupasthitāyāṃ mama jñātaya: praheṇakāni preṣayanti | tāni ahaṃ snuṣāyā: samarpayāmi | sā
praṇītāni praheṇakāni bhakṣayitvā mama lūhāni upanāmayati | ahaṃ teṣāṃ jñātīnāṃ saṃdiśāmi—
kiṃ nu yūyaṃ durbhikṣe yathā lūhāni praheṇakāni preṣayata ? te mama saṃdiśanti—na vayaṃ lūhāni
preṣayāma:, api tu praṇītānyeva praheṇakāni preṣayāma: | mayā snuṣābhihitā-vadhūke, mā
tvaṃ praṇītāni praheṇakāni bhakṣayitvāsmākaṃ lūhāni upanāmayasi ? sā kathayati—kiṃ svamāṃsaṃ
na bhakṣayati yā tvadīyāni praheṇakāni bhakṣayatīti ? iyaṃ tasya karmaṇo vipākena svamāṃsāni
bhakṣayati | nakṣatrarātryāṃ pratyupasthitāyāṃ praṇītāni praheṇakāni dattvā jñātīnāṃ preṣayāmi |
sā dārikā tāni praṇītāni praheṇakāni mārge’ntarbhakṣayitvā teṣāṃ lūhāni upanāmayati |
@009
te mama saṃdiśanti—kiṃ nu tvaṃ durbhikṣe yathā lūhāni asmākaṃ praheṇakāni preṣayasi ? ahaṃ
teṣāṃ saṃdiśāmi—nāhaṃ lūhāni preṣayāmi, api tu praṇītānyevāhaṃ preṣyāmīti | mayā
dārikābhihitā-dārike, mā tvaṃ praṇītāni praheṇakāni bhakṣayitvā teṣāṃ lūhāni upanāma-
yasi | sā kathayati—kiṃ nu pūyaśoṇitaṃ na bhakṣayati, yā tvadīyāni praheṇakāni bhakṣa-
yatīti ? tasya karmaṇo vipākeneyaṃ pūyaśoṇitaṃ bhakṣayati | mama buddhirutpannā-tatra pratisaṃdhiṃ
gṛhṇīyāṃ yatraitān sarvān svakaṃ svakaṃ karmaphalaṃ paribhuñjānān paśyeyamiti | yayā mayārya-
mahākātyāyanaṃ piṇḍakena pratipādya praṇīte trāyastriṃśe devanikāye upapattavyam, sāhaṃ
mithyāpraṇidhānavaśāt pretamaharddhikā saṃvṛttā | śroṇa, gamiṣyasi tvaṃ vāsavagrāmakam ? tatra
mama duhitā veśyaṃ vāhayati | sā tvayā vaktavyā-dṛṣṭāste mayā pitā mātā bhrātā bhrāturjāyā
dāsī | te kathayanti—aniṣṭo’sya karmaṇa: phalavipāka: | viramāsmādasaddharmāt | bhagini,
tvameva kathayasi—duṣkuhakā jāmbudvīpakā manuṣyā:, nābhiśraddadhāsyanti | śroṇa, yadi na
śraddadhāsyati, vaktavyā-tava paurāṇe paitṛke vāsagṛhe catvāro lohasaṃghāṭā: suvarṇasya pūrṇā-
stiṣṭhanti, madhye ca sauvarṇadaṇḍakamaṇḍalu: | te kathayanti—tamuddhṛtyātmānaṃ samyaksukhena prīṇaya,
āryaṃ ca mahākātyāyanaṃ kālena kālaṃ piṇḍakena pratipādaya, asmākaṃ ca nāmnā dakṣiṇā-
mādeśaya | apyevaitat karma tanutvaṃ parikṣayaṃ paryādānaṃ gacchet | tena tasyā: pratijñātam |
evaṃ tasya paribhramato dvādaśa varṣā atikrāntā: ||
tayokta:--śroṇa, gamiṣyasi tvaṃ vāsavagrāmakam ? bhagini, gamiṣyāmi | sa tasminneva
vimāne uṣita: | tayā teṣāmeva pretānāmājñā dattā-bhavanto gacchata, śroṇaṃ koṭikarṇaṃ
suptameva vāsavagrāmake paitṛke udyāne sthāpayitvā āgacchata | sa tairvāsavagrāmake paitṛke
udyāne sthāpita: | sa prativibuddho yāvat paśyati ghaṇṭāchatrāṇi vyajanāni, akṣarāṇi
likhitāni—yadi tāvacchroṇa: koṭikarṇo jīvati, laghvāgamanāya, kṣipramāgamanāya, cyuta:
kālagato gatyupapattisthānāt sthānāntaraviśeṣatāyai | sa saṃlakṣayati—yadi ahaṃ mātā-
pitṛbhyāṃ mṛta eva gṛhīta:, kasmādbhūyo’haṃ gṛhaṃ praviśāmi ? gacchāmi, ārya mahākātyāyana-
syāntikāt pravrajāmīti | atha śroṇa: koṭikarṇo yenāyuṣmān mahākātyāyanastenopa-
saṃkrānta: | adrākṣīdāyuṣmān mahākātyāyana: śroṇaṃ koṭikarṇaṃ dūrādeva | dṛṣṭvā ca puna:
śroṇaṃ koṭikarṇamidamavocat—ehi śroṇa, svāgataṃ te | dṛṣṭaste śroṇa ayaṃ loka: paraśca
loka: ? sa kathayati—dṛṣṭo bhadanta mahākātyāyana | labheyāhaṃ bhadanta mahākātyāyana svākhyāte
dharmavinaye pravrajyāmupasaṃpadaṃ bhikṣubhāvam | careyamahaṃ bhavato’ntike brahmacaryam | sa āryeṇokta:--
śroṇa, tāṃ tāvat pūrvikāṃ pratijñāṃ paripūraya | yathāgṛhītān saṃdeśān samarpayeti | sa tasyau-
rabhrikasya sakāśamupasaṃkrānta: | bhadramukha, dṛṣṭaste pitā mayā | sa kathayati—aniṣṭo’sya karmaṇa:
phalavipāka: | viramāsmādasaddharmāt | bho: puruṣa, adya mama piturdvādaśavarṣāṇi kālagatasya |
asti kaścid dṛṣṭa: paralokāt punarāgacchan ? bhadramukha, eṣo’hamāgata: | nāsau śraddadhāti |
bhadramukha, yadi na śraddadhāsi, sa tava pitā kathayati—asti sūnādhastāt suvarṇasya kalaśa: |
@010
pūrṇastiṣṭhati | tamuddhṛtyātmānaṃ samyaksukhena prīṇaya | āryaṃ ca mahākātyāyanaṃ kālena kālaṃ
piṇḍakena pratipādaya, asmākaṃ ca nāmnā dakṣiṇāmādeśaya | apyevaitat karma tanutvaṃ parikṣayaṃ
paryādānaṃ gacchet | sa saṃlakṣayati—na kadācidevaṃ mayā śrutapūrvam | paśyāmi, saced bhūtaṃ
bhaviṣyati, sarvametat satyam | tena gatvā khanitam | yāvat tat sarvaṃ tat tathaiva | tenābhi-
śraddadhātam | tata: paścāt sa pāradārikasya sakāśamupasaṃkrānta: | upasaṃkramya kathayati-bhadramukha,
dṛṣṭaste mayā pitā | sa kathayati—aniṣṭo’sya karmaṇa: phalavipāka: | viramāsmāt pāpakā-
dasaddharmāt | sa kathayati—bho: puruṣa, adya mama piturdvādaśa varṣāṇi kālaṃ gatasya | asti 
kaścit tvayā dṛṣṭa: paralokaṃ gatvā punarāgacchan ? bhadramukha, eṣo’hamāgata: | nāsau śraddadhāti |
sa cāha—bhadramukha, sacennābhiśraddadhāsi, tava pitrā agniṣṭomasyādhastāt suvarṇasya kalaśa:
pūrayitvā sthāpita: | sa kathayati—tamuddhṛtyātmānaṃ samyaksukhena prīṇaya, āryaṃ ca mahākātyā-
yanaṃ kālena kālaṃ piṇḍakena pratipādaya, asmākaṃ ca nāmnā dakṣiṇāmādeśaya | apyevaitat
karma tanutvaṃ parikṣayaṃ paryādānaṃ gacchet | sa saṃlakṣayati—na kadācidetanmayā śrutapūrvam |
paśyāmi, saced bhūtaṃ bhaviṣyati, sarvametat satyam | tena gatvā khanitam | yāvat tatsarvaṃ
tattathaiva | tenābhiśraddadhātam | sa tasyā veśyāyā: sakāśamupasaṃkrānta: | upasaṃkramya kathayati—
bhagini, dṛṣṭāste mayā mātā pitā bhrātā bhrāturjāyā dāsī | te kathayanti—aniṣṭo’sya
karmaṇa: phalavipāka: | viramāsmāt pāpakādasaddharmāt | sā kathayati—bho: puruṣa, mama
mātāpitrordvādaśa varṣāṇi kālagatayo: | asti kaścit tvayā dṛṣṭa: paralokaṃ gatvā punarā-
gacchan ? sa kathayati—eṣo’hamāgata: | sā na śraddadhāti | sa kathayati—bhagini, sacennābhi-
śraddadhāsi, tava paurāṇe paitṛke vāsagṛhe catasra: lohasaṃghāṭā: suvarṇapūrṇāstiṣṭhanti, madhye ca
sauvarṇadaṇḍakamaṇḍalu: | te kathayanti—tamuddhṛtyātmānaṃ samyaksukhena prīṇaya, āryaṃ ca mahā-
kātyāyanaṃ kālena kālaṃ piṇḍakena pratipādaya, asmākaṃ ca nāmnā dakṣiṇāmādeśaya |
apyevaitat karma tanutvaṃ parikṣayaṃ paryādānaṃ gacchet | sā saṃlakṣayati—na kadācinmayā śruta-
pūrvam | paśyāmi, saced bhūtaṃ bhaviṣyati, sarvametat satyam | tayā gatvā khanitam | yāvat
tat sarvaṃ tattathaiva | tayābhiśraddadhātam | śroṇa: koṭikarṇa: saṃlakṣayati—sarvo’yaṃ loka:
suvarṇasya śraddadhāti, na tu kaścinmama śraddhayā gacchatīti | tena vaipuṣpitam | śiśutve suva-
rṇena daśanā baddhā: | tayāsau pratyabhijñāta: | syādārya: śroṇa: koṭikarṇa eva te bhaginī-
jana: saṃjānate(?) | tayā gatvā tasya mātāpitṛbhyāmārocitam | amba tāta koṭikarṇo’bhyā-
gata iti | anekaisteṣāmārocitam | te na kasyacit śraddhayā gacchanti | te kathayanti-
putrid tvamapyasmākamutprāsayasi | yāvadasau svayameva gata: | tena dvārakoṣṭhake sthitvo- 
tkāśanaśabda: kṛta: | hiraṇyasvaro’sau mahātmā | tasya śabdena sarvaṃ gṛhamāpūritam | sa tai:
svareṇa pratyabhijñāta: | te kaṇṭhe pariṣvajya ruditumārabdhau | teṣāṃ bāṣpeṇa paṭalāni sphuṭi-
tāni | draṣṭumārabdhau | sa kathayati—amba tāta anujānīdhvam | pravrajiṣyāmi samyageva śraddhayā
@011
agārādanagārikām | tau kathayata:-putra āvāṃ tvadīyena śokena rudantāvandhībhūtau | idānīṃ
tvāmevāgamya cakṣu: pratilabdham | yāvadāvāṃ jīvāma:, tāvanna pravrajitavyam | yadā kālaṃ
kariṣyāma:, tadā pravrajiṣyasi | tenāyuṣmato mahākātyāyanasyāntikāddharmaṃ śrutvā srotāpatti-
phalaṃ sākṣātkṛtam, mātāpitarau ca śaraṇagamanaśikṣāpadeṣu pratiṣṭhāpitau | āgamacatuṣṭaya-
madhītam, sakṛdāgāmiphalaṃ sākṣātkṛtam | mātāpitarau satyeṣu pratiṣṭhāpitau ||
apareṇa samayena tasya mātāpitarau kālagatau | sa taṃ dhanajātaṃ dīnānāthakṛpaṇebhyo
dattvā daridrānadaridrān kṛtvā yenāyuṣmān mahākātyāyanastenopasaṃkrānta: | upasaṃkramyāyuṣmato
mahākātyāyanasya pādau śirasā vanditvā ekānte’sthāt | ekānte sthita: śroṇa: koṭikarṇa
āyuṣmantaṃ mahākātyāyanamidamavocat—labheyāhamāryamahākātyāyana svākhyāte dharmavinaye
pravrajyām, yāvaccareyāhaṃ bhagavato’ntike brahmacaryam | sa āyuṣmatā mahākātyāyanena pravrajita: |
tena pravrajya mātṛkādhītā, anāgāmiphalaṃ sākṣātkṛtam | asmāt parāntakeṣu janapadeṣvalpa-
bhikṣukam | kṛcchreṇa deśavargo gaṇa: paripūryate | sa traimāsīṃ śrāmaṇero dhārita: | dharmatā khalu yathā 
buddhānāṃ bhagavatāṃ śrāvakāṇāṃ dvau saṃnipātau bhavata: | yaccāṣāḍhyāṃ varṣopanāyikāyāṃ yacca kārtikyāṃ
pūrṇamāsyām | tatra ye āṣāḍhyāṃ varṣopanāyikāyāṃ saṃnipatanti, te tāṃstānuddeśayogamanasikārā-
nudgṛhya paryavāpya tāsu tāsu grāmanagaranigamarāṣṭrarājadhānīṣu varṣāmupagacchanti | ye kārtikyāṃ
paurṇamāsyāṃ saṃnipatanti, te yathādhigatamārocayanti, uttare ca paripṛcchanti sūtrasya vinayasya
mātṛkāyā: | evameva mahāśrāvakāṇāmapi | atha ye āyuṣmato mahākātyāyanasya sārdhaṃvihā-
ryantevāsikā bhikṣava: tāṃstānuddeśayogamanasikāraviśeṣān gṛhya paryavāpya tāsu tāsu grāma-
nagaranigamarāṣṭrarājadhānīṣu varṣāmupagatā:, te trayāṇāṃ vārṣikāṇāṃ māsānāmatyayāt kṛta-
cīvarā niṣṭhitacīvarā: samādāya pātracīvaraṃ yenāyuṣmān mahākātyāyanastenopasaṃkrāntā: |
upasaṃkramyāyuṣmato mahākātyāyanasya pādau śirasā vanditvaikānte niṣaṇṇā: | ekānte niṣadya
yathādhigatamārocayanti, uttare ca paripṛcchanti | deśavargo gaṇa: paripūrṇa: | sa tenopasaṃ-
pādita: | tena tṛtīyapiṭakamadhītam | sarvakleśaprahāṇādarhattvaṃ sākṣātkṛtam | arhan saṃvṛtta:
traidhātukavītarāgo yāvad abhivādyaśca saṃvṛtta: ||
athāyuṣmato mahākātyāyanasya sārdhavihāryantevāsikā āyuṣmantaṃ mahākātyāyanaṃ
yāvattāvat paryupāsyāyuṣmantaṃ mahākātyāyanamidavamocan—dṛṣṭo’smābhirupādhyāya: paryupāsitaśca |
gacchāmo vayam, bhagavantaṃ paryupāsiṣyāmahe | sa cāha—vatsā evaṃ kurudhvam | draṣṭavyā eva paryupā-
sitavyā eva hi tathāgatā arhanta: samyaksaṃbuddhā: | tena khalu puna: samayena śroṇa: koṭikarṇa-
stasyāmeva parṣadi saṃniṣaṇṇo’bhūt saṃnipatita: | athāyuṣmān śroṇa: koṭikarṇa utthāyāsanād
ekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yenāyuṣmān mahākātyāyanastenā-
ñjaliṃ kṛtvā praṇamyāyuṣmantaṃ mahākātyāyanamidamavocat—dṛṣṭo mayopādhyāyānubhāvena sa bhagavān
dharmakāyena, no tu rūpakāyena | gacchāmi upādhyāya, rūpakāyenāpi taṃ bhagavantaṃ drakṣyāmi | sa
@012
āha—evaṃ vatsa kuruṣva | durlabhadarśanā hi vatsa tathāgatā arhanta: samyaksaṃbuddhā: tadyathā
audumbarapuṣpam | asmākaṃ ca vacanena bhagavata: pādau śirasā vandasva, alpābādhatāṃ ca yāvat
sukhasparśavihāratāṃ ca | pañca praśnāṃśca pṛccha—asmāt parāntakeṣu bhadanta janapadeṣu alpa-
bhikṣukam | kṛcchreṇa daśavargagaṇa: paripūryate | tatrāsmābhi: kathaṃ pratipattavyam ? kharā bhūmī
gokaṇṭakā dhānā: | asmākamaparāntakeṣu janapadeṣu idamevaṃrūpamāstaraṇaṃ pratyāstaraṇaṃ tadyathā
avicarma gocarma cchāgacarma | tadanyeṣu janapadeṣu idamevaṃrūpamāstaraṇaṃ pratyāstaraṇaṃ tadyathā
erako merako jandurako manduraka: | evamevāsmāt parāntakeṣu janapadeṣvidamevaṃrūpamāstaraṇaṃ
pratyāstaraṇaṃ tadyathā avicarma pūrvavat | udakastabdhikā manuṣyā: snātopavicārā: | bhikṣu-
rbhikṣoścīvarakāni preṣayati itaścyutāni tatrāsaṃprāptāni kasyaitāni nai:sargikāni | adhi-
vāsayati āyuṣmāñchroṇa: koṭikarṇa āyuṣmato mahākātyāyanasya tūṣṇībhāvena | athāyuṣmā-
ñchroṇa: koṭikarṇa: tasyā eva rātreratyayāt pūrvāhṇe nivāsya pātracīvaramādāya vāsavagrāmakaṃ
piṇḍāya prāvikṣat | yāvadanupūrveṇa śrāvastīmanuprāpta: | athāyuṣmāñchroṇa: koṭikarṇa: 
pātracīvaraṃ pratisāmayya pādau prakṣālya yena bhagavāṃstenopasaṃkrānta: | upasaṃkramyaikānte
niṣṇṇa: | tatra bhagavānāyuṣmantamānandamāmantrayate sma-gaccha ānanda tathāgatasya śroṇasya ca
koṭikarṇasyaikavihāre mañcaṃ prajñāpaya | evaṃ bhadanteti āyuṣmānānandastathāgatasya śroṇasya
ca koṭikarṇasya yāvat prajñāpya yena bhagavāṃstenopasaṃkrānta: | upasaṃkramya bhagavantamidamavocat—
prajñapto bhadanta tathāgatasya śroṇasya ca koṭikarṇasyaikavihāre mañco yasyedānīṃ bhagavān kālaṃ
manyate | atha bhagavān yena śroṇasya koṭikarṇasya vihārastenopasaṃkrānta:, yāvadvihāraṃ praviśya
niṣaṇṇa: | yāvat paśyati smṛtiṃ pratimukhamupasthāpya | athāyuṣmānapi śroṇa: koṭikarṇo
bahirvihārasya pādau prakṣālya vihāraṃ praviśya niṣaṇṇa: paryaṅkamābhujya yāvat pratimukhaṃ smṛti-
mupasthāpya | tāṃ khalu rātriṃ bhagavān āyuṣmāṃśca śroṇa: koṭikarṇa āryeṇa tūṣṇībhāvenādhi-
vāsitavān | atha bhagavān rātryā: pratyūṣasamaye āyūṣmantaṃ śroṇaṃ koṭikarṇamāmantrayate sma-
pratibhātu te śroṇa dharmo yo mayā svayamabhijñāyābhisaṃbudhyākhyāta: | athāyuṣmān śroṇo
bhagavatā kṛtāvakāśa: asmāt parāntikayā guptikayā udānāt pārāyaṇāt satyadṛṣṭa:
śailagāthā munigāthā arthavargīyāṇi ca sūtrāṇi vistareṇa svareṇa svādhyāyaṃ karoti | atha
bhagavāñchroṇasya koṭikarṇasya kathāparyavasānaṃ viditvā āyuṣmantaṃ śroṇaṃ koṭikarṇamida-
mavocat—sādhu sādhu śroṇa, madhuraste dharmo bhāṣita: praṇītaśca, yo mayā svayamabhijñāyābhi-
saṃbudhyākhyāta: | athāyuṣmata: śroṇasya koṭikarṇasyaitadabhavat—ayaṃ me kālo bhagavata
upādhyāyasya vacasārocayitumiti viditvotthāyāsanād yāvad bhagavantaṃ praṇamyedamavocat-
asmāt parāntakeṣu janapadeṣu vāsavagrāmake bhadantamahākātyāyana: prativasati, yo me 
upādhyāya: | sa bhagavata: pādau śirasā vandate alpābādhatāṃ ca pṛcchati yāvat sparśavihāratāṃ
ca | pañca ca praśnān pṛcchati vistareṇoccārayitavyāni | atha bhagavāñcchroṇaṃ koṭikarṇa-
@013
midamavocat—akālaṃ te śroṇa praśnavyākaraṇāya | saṃghamelaka: tatra kālo bhaviṣyati praśnasya
vyākaraṇāya | atha bhagavān kālyamevotthāya purastādbhikṣusaṃghasya prajñapta evāsane niṣaṇṇa: |
athāyuṣmāñcchroṇa: koṭikarṇo yena bhagavāṃstenopasaṃkramya bhagavata: pādau śirasā vanditvai-
kānte’sthāt | ekāntasthito bhagavantamidamavocat—asmāt parāntakeṣu janapadeṣu vāsava-
grāmake bhadantamahākātyāyana: prativasati, yo me upādhyāya: | sa bhagavata: pādau śirasā
vandate alpābādhatāṃ ca pṛcchati yāvat sparśavihāratāṃ ca | pañca ca praśnāni vistareṇoccāra-
yitavyāni yathāpūrvamuktāni yāvat kasya nai:sargikāni | bhagavānāha—tasmādanujānāmi |
pratyantimeṣu janapadeṣu vinayadharapañcamenopasaṃpadā, sadā snāta:, ekapalāśike upānahe dhāra-
yitavye na dvipuṭāṃ na tripuṭām | sā cet kṣayadharmiṇī bhavati, tāṃ tyaktavā punarnavā grahī-
tavyā | bhikṣurbhikṣoścīvarakāni preṣayati itaścyutāni tatrāsaṃprāptāni na kasyacinnai:sargi-
kāṇi | āyuṣmān upālī buddhaṃ bhagavantaṃ pṛcchati—yaduktaṃ bhadanta bhagavatā pratyantimeṣu
janapadeṣu vinayadharapañcamenopasaṃpadam, tatra katamo’nta: katama: pratyanta: ? pūrveṇopāli puṇḍa-
vardhanaṃ nāma nagaram, tasya pūrveṇa puṇḍakakṣo nāma parvata:, tata: pareṇa pratyanta: | dakṣiṇena
śarāvatī nāma nagarī, tasyā: pareṇa sarāvatī nāma nadī, so’nta:, tata: pareṇa pratyanta: |
paścimena sthūṇopasthūṇakau brāhmaṇagrāmakau, so’nta:, tata: pareṇa pratyanta: | uttareṇa uśīra-
giri: so’nta:, tata: pareṇa pratyanta: ||
kiṃ bhadanta āyuṣmatā śroṇena koṭikarṇena karma kṛtamiti vistara: | bhagavānāha—
bhūtapūrvaṃ yāvat kāśyapo nāma tathāgator’han samyaksaṃbuddho bhagavān śāstā loka utpanna: |
tena khalu samayena vārāṇasyāṃ dvau jāyāpatikau | tābhyāṃ kāśyapasya samyaksaṃbuddhasyāntike
śaraṇagamanaśikṣāpadāni udgṛhītāni | yadā kāśyapa: samyaksaṃbuddha: sakalaṃ buddhakāryaṃ kṛtvā
nirupadhiśeṣe nirvāṇadhātau parinirvṛta:, tasya rājñā kṛkinā catūratnamayaṃ caityaṃ kāritaṃ
samantādyojanamuccatvena | tena tatra khaṇḍasphuṭapratisaṃskaraṇāya ye pūrvanagaradvāre karapratyāyā
uttiṣṭhante, te tasmin stūpe’nupradattā: | yadā kṛkī rājā kālagata:, tasya putra:
sujāto nāmnā sa rājye pratiṣṭhāpita: | tasyāmātyai: stokā: karapratyāyā upanāmitā: |
so’mātyānāmantrayate—kiṃkāraṇamasmākaṃ bhavadbhi: stokakarapratyāyā upanāmitā: ? ki-
masmākaṃ vijite karapratyāyā nottiṣṭhante ? te kathayanti-deva, kuta: karapratyāyā uttiṣṭhante ?
ye deva pūrvadvāre karapratyāyāste vṛddharājñā stūpe khaṇḍasphuṭapratisaṃskārakaraṇāya prajñāpitā: |
yadi devo’nujānīyāt, te vayaṃ tān karapratyāyān samucchindāma: | sa kathayati—bhavanta:,
yanmama pitrā kṛtam, devakṛtaṃ na tu brahmakṛtaṃ tat | te saṃlakṣayanti—yadi devo’nujānīte,
vayaṃ tathā kariṣyāmo yathā svayameva te karapratyāyā notthāsyanti | tai: sa dvāre baddhvā
sthāpita: | na bhūya: karapratyāyā uttiṣṭhante | tasmin stūpe caṭitakāni prādurbhūtāni |
tau jāyāpatī vṛddhībhūtau tatraiva stūpe parikarma kurvāṇau tiṣṭhata: | uttarāpathāt sārthavāha:
@014
paṇyamādāya vārāṇasīmanuprāpta: | tenāsau dṛṣṭa: stūpa: | caṭitasphuṭitaka: prādurbhūta: | sa
dṛṣṭvā pṛcchati—amba tāta kasyaiṣa stūpa iti | tau kathayata:-kāśyapasya samyaksaṃbuddhasya |
kena kārita: ? kṛkinā rājñā | na tena rājñāsmin stūpe khaṇḍasphuṭapratisaṃskārakaraṇāya
kiṃcit prajñāptam ? tau kathayata:-prajñāptam | ye pūrvanagaradvāre karapratyāyāste’smin stūpe
khaṇḍasphuṭapratisaṃskaraṇāya niryātitā: | kṛkī rājā kālagata: | tasya putra: sujāto nāma,
sa rājye pratiṣṭhita: | tena te karapratyāyā: samucchinnā: | tenāsmin stūpe caṭitasphuṭita-
kāni prādurbhūtāni | tasya ratnakarṇikā karṇe āmuktikā | tena sā ratnakarṇikāvatārya tayo-
rdattā | amba tāta anayā karṇikayāsmin stūpe khaṇḍasphuṭapratisaṃskāraṃ kurutamiti | yāva-
dahaṃ paṇyaṃ visarjayitvā āgacchāmi | tata: paścād bhūyo’pi dāsyāmi | taistāṃ vikrīya
tasmin stūpe khaṇḍasphuṭitapratisaṃskāra: kṛta: | aparamutsarpitam | athāpareṇa samayena sārtha-
vāha: paṇyaṃ visarjayitvā āgata: | tena sa dṛṣṭa: stūpo’secanakadarśana: | dṛṣṭvā ca
bhūyasyā mātrayābhiprasanna: | sa prasādajātai: pṛcchati—amba tāta yuṣmābhi: kiṃciduddhāri-
kṛtam | tau kathayata:-putra nāsmābhi: kiṃciduddhārikṛtam | kiṃ tvaparamutsarpitaṃ tiṣṭhati |
tena prasādajātena yattatrāvaśiṣṭam aparaṃ ca dattvā mahatīṃ pūjāṃ kṛtvā praṇidhānaṃ ca kṛtam-
anenāhaṃ kuśalamūlenāḍhye mahādhane mahābhoge kule jāyeyam | evaṃvidhānāṃ ca dharmāṇāṃ lābhī
syām | evaṃvidhameva śāstāramārāgayeyaṃ mā virāgayeyamiti | kiṃ manyadhve bhikṣava: yo’sau
sārthavāha:, eṣa evāsau śroṇa: koṭikarṇa: | yadanena kāśyapasya samyaksaṃbuddhasya stūpe kārāṃ
kṛtvā praṇidhānaṃ kṛtam, tasya karmaṇo vipākenāḍhye mahādhane mahābhoge kule jāta: | mama
śāsane pravrajya sarvakleśaprahāṇādarhattvaṃ sākṣātkṛtam | ahamanena kāśyapena samyaksaṃbuddhena
sārdhaṃ samajava: samabala: samadhura: samasāmānyaprāpta: śāstā ārāgito na virāgita: | iti
bhikṣava ekāntakṛṣṇānāmekāntakṛṣṇo vipāka:, ekāntaśuklānāṃ dharmāṇāmekāntaśuklo vipāka:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
bhikṣava ūcu:-kiṃ bhadanta āyuṣmatā śroṇena koṭikarṇena karma kṛtaṃ yasya karmaṇo
vipākena dṛṣṭa eva dharma apāyā dṛṣṭā: ? bhagavānāha—yadanena māturantike kharavākkarma niścā-
ritam, tasya karmaṇo vipākena dṛṣṭa eva dharma apāyā dṛṣṭā iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne koṭikarṇāvadānaṃ prathamam ||
@015
2 pūrṇāvadānam |
bhagavān śrāvastyāṃ viharati sma jetavane’nāthapiṇḍadasyārāme | tena khalu samayena
sūrpārake nagare bhavo nāma gṛhapati: prativasati āḍhyo mahādhano mahābhogo vistīrṇaviśāla-
parigraho vaiśravaṇadhanasamudito vaiśravaṇadhanapratispardhī | tena sadṛśāt kulāt kulatramānītam |
sa tayā sārdhaṃ krīḍati ramate paricārayati | tasya krīḍato ramamāṇasya paricārayata: kālāntareṇa
patnī āpannasattvā saṃvṛttā | sā aṣṭānāṃ navānāṃ vā māsānāmatyayāt prasūtā | dārako
jāta: | tasya trīṇi saptakāni ekaviṃśatidivasāni vistareṇa jātasya jātamahaṃ kṛtvā nāma-
dheyaṃ vyavasthāpyate—kiṃ bhavatu dārakasya nāmeti | jñātaya ūcu:-ayaṃ dārako bhavasya gṛha-
pate: putra:, tasmādbhavatu bhavileti nāmadheyaṃ vyavasthāpitam | bhūyo’pyasya krīḍato ramamāṇasya
paricārayata: putro jāta: | tasya bhavatrāteti nāmadheyaṃ vyavasthāpitam | punarapyasya putro
jāta: | tasya bhavanandīti nāmadheyaṃ vyavasthāpitam | yāvadapareṇa samayena bhavo gṛhapati:
glāna: saṃvṛtta: | so’tyarthaṃ paruṣavacanasamudācārī yata:, patnyā putraiścāpyupekṣita: | tasya
preṣyadārikā | sā saṃlakṣayati—mama svāminā anekairupāyaśatairbhogā: samudānītā: |
sedānīṃ glāna: saṃvṛtta: | saiṣa patnyā putraiścāpyupekṣita: | na mama pratirūpaṃ syād yadahaṃ
svāminamadhyupekṣeyamiti | sā vaidyasakāśaṃ gatvā kathayati-ārya jānīṣe tvaṃ bhavaṃ gṛhapatim ?
jāne, kiṃ tasya ? tasyaivaṃvidhaṃ glānyaṃ samupajātam | sa patnyā putraiścāpyupekṣita: | tasya
bhaviṣajyaṃ (bhaiṣajyaṃ) vyapadiśeti | sa kathayati—dārike tvameva kathayasi—sa patnyā
putraiścāpyupekṣita iti | atha kastasyopasthānaṃ karoti ? sā kathayati—ahamasyopasthānaṃ karomi |
kiṃ tvalpamūlyāni bhaiṣajyāni vyapadiśeti | tena vyapadiṣṭam-idaṃ tasya bhaiṣajyamiti | tatastayā
kiṃcit svabhaktāttasmādeva gṛhādapahṛtyopasthānaṃ kṛtam | sa svasthībhūta: saṃlakṣayati—ahaṃ
patnyā putraiścādhyupekṣita: | yadahaṃ jīvita:, tadasyā dārikāyā: prabhāvāt | tadasyā: pratyupa-
pakāra: kartavya iti | sā tenoktā--dārike, ahaṃ patnyā putraiścāpyupekṣita: | yat kiṃcidahaṃ
jīvita:, sarvaṃ tava prabhāvāt | ahaṃ te varamanuprayacchāmīti | sā kathayati—svāmin, yadi me
parituṣṭo’si, bhavatu me tvayā sārdhaṃ samāgama iti | sa kathayati—kiṃ te mayā sārdhaṃ samāgamena ?
pañca kārṣāpaṇaśatānyanuprayachāmi, adāsīṃ cotsṛjāmīti | sā kathayati—āryaputra, dūrmapi
paramapi gatvā dāsyevāham, yadi tu āryaputreṇa sārdhaṃ samāgamo bhavati, evamadāsī bhavāmīti |
tenāvaśyaṃ nirbandhaṃ jñātvā abhihitā-yadā saṃvṛttā ṛtumatī tadā mamārocayiṣyasīti | sā
apareṇa samayena kalyā saṃvṛttā ṛtumatī | tayā tasyārocitam | tato bhavena gṛhapatinā
tayā sārdhaṃ paricāritam | sā āpannasattvā saṃvṛttā | yameva divasamāpannasattvā saṃvṛttā tameva
divasamupādāya bhavasya gṛhapate: sarvārthā: sarvakarmāntāśca paripūrṇā: | sā tvaṣṭānāṃ vā
navānāṃ māsānāmatyayāt prasūtā | dārako jāto’bhirūpo darśanīya: prāsādiko gaura:
kanakavarṇaśchatrākāraśīrṣa: pralambabāhurvistīrṇalalāṭa: saṃgatabhrūstuṅganāsa: | yasminneva divase
@016
dārako jāta:, tasminneva divase bhavasya gṛhapaterbhūyasyā mātrayā sarvārthā: sarvakarmāntā:
paripūrṇā: | tasya jñātaya: saṃgamya samāgamya trīṇi saptakānyekaviṃśatidivasāni vistareṇa jātasya
jātamahaṃ kṛtvā pūrvavat yāvatpūrṇeti nāmadheyaṃ vyavasthāpitam | pūrṇo dārako’ṣṭābhyo dhātrībhyo
dvābhyāmaṃsadhātrībhyāṃ datto vistareṇa yāvadāśu vardhate hradasthamiva paṅkajam | yadā mahān
saṃvṛtta:, tadā lipyāmupanyasta: saṃkhyāyāṃ gaṇanāyāṃ mudrāyāmuddhāre nyāse nikṣepe vastuparīkṣāyāṃ
ratnaparīkṣāyāṃ hastiparīkṣāyāmaśvaparīkṣāyāṃ kumāraparīkṣāyāṃ kumārikāparīkṣāyām | aṣṭāsu
parīkṣāsūddhaṭako vācaka: paṇḍita: paṭupracāra: saṃvṛtta: | tato bhavena gṛhapatinā bhavilādīnāṃ
putrāṇāṃ yathānupūrvyā niveśā: kṛtā: | te patnībhi: sārdhamatīva saṃraktā nivṛttā maṇḍanaparamā
vyavasthitā: | tato bhavo gṛhapati: kare kapolaṃ dattvā cintāparo vyavasthita: | sa putrairdṛṣṭa: 
pṛṣṭaśca—tāta, kasmāttvaṃ kare kapolaṃ dattvā cintāparo vyavasthita iti | sa kathayati—putrakā:,
na tāvanmayā niveśa: kṛto yāvatsuvarṇalakṣa: samudānīta iti | te yūyaṃ nirastavyāpārā: patnīṣvatyarthaṃ
saṃraktā maṇḍanaparamā vyavasthitā: | mamātyayāt gṛhaṃ śocanīyaṃ bhaviṣyati | kathaṃ na cintāparo
bhaviṣyāmīti ? bhavilena ratnakarṇikā pinaddhā | sa tāmavatārya dārukarṇikāṃ pinahya pratijñāmārūḍha:-
na tāvat ratnakarṇikāṃ pinahyāmi yāvat suvarṇalakṣa: samupārjita iti | apareṇa stavakarṇikā |
apareṇa trapukarṇikā | teṣāṃ yāstā: saṃjñā bhavilo bhavatrāto bhavanandīti tā antarhitā: |
dārukarṇī stavakarṇī trapukarṇīti prādurbhūtā: | te paṇyamādāya mahāsamudraṃ saṃprasthitā: | pūrṇa: katha-
yati—tāta, ahamapi mahāsamudraṃ gacchāmīti | sa kathayati—putra bālastvam | atraiva tiṣṭha, āvāryāṃ
vyāpāraṃ kuru | sa tatraivāvasthita: | te’pi saṃsiddhayānapātrā āgatā: | mārgaśramaṃ prativinodya
kathayanti—tāta kalyatāmasmadīyaṃ paṇyamiti | tena kalitam—ekaikasya suvarṇalakṣā: saṃvṛttā: |
pūrṇenāpi tatraiva dharmeṇa nyāyena vyavahāritā: sātirekā: suvarṇalakṣā: samudānītā: | pūrṇo’pi
pitu: pādayornipatya kathayati—tāta, mamāpi kalyatāmāvārīsamutthitaṃ dravyamiti | sa katha-
yati—putra tvamatraivāvasthita: | kiṃ tava kalyate ? sa kathayati—tāta kalyatām | tathāpi jñātaṃ
bhaviṣyatīti | kalitaṃ yāvannyāyopārjitasya suvarṇasya mūlyaṃ varjayitvā sātiriktā lakṣā: 
saṃvṛttā: | bhavo gṛhapati: prītisaumanasyajāta: saṃlakṣayati—puṇyamaheśākhyo’yaṃ sattvo yenehaiva
sthiteneyatsuvarṇaṃ samupārjitamiti | yāvadapareṇa samayena bhavo gṛhapatirglāna: saṃvṛtta: | sa
saṃlakṣayati—mamātyayādete bhedaṃ gamiṣyanti | upāyasaṃvidhānaṃ kartavyamiti | tena te’bhihitā:-
putrakā:, kāṣṭhāni samudānayateti | tai: kāṣṭhāni samudānītāni | sa kathayati—agniṃ prajvā-
layateti | tairagni: prajvālita: | bhavo gṛhapati: kathayati—ekaikamalātamapanayateti |
tairapanītam | so’gnirnirvāṇa: | sa kathayati—putrakā:, dṛṣṭo va: ? tāta dṛṣṭa: | sa gāthāṃ bhāṣate—
jvalanti sahitāṅgārā bhrātara: sahitāstathā |
pravibhaktā niśāmyanti yathāṅgārāstathā narā: ||1||
@017
putrakā:, nay uṣmābhirmamātyayāt strīṇāṃ śrotavyam |
kuṭumbaṃ bhidyate strībhirvāgbhirbhidyanti kātarā: |
durnyasto bhidyate mantra: prītirbhidyati lobhata: ||2|| iti ||
te niṣkrāntā: | bhavilastatraivāvasthita: | sa tenokta:-putra, na kadācit tvayā
pūrṇo moktavya: | puṇyamaheśākhyo’yaṃ sattva: | ityuktvā-
sarve kṣayāntā nicayā: patanāntā: samucchrayā: |
saṃyogā viprayogāntā maraṇāntaṃ ca jīvitam ||3||
iti kāladharmeṇa saṃyukta: | tairnīlapītalohitāvadātairvastrai: śibikāmalaṃkṛtya mahatā saṃskāreṇa
śmaśānaṃ nītvā dhmāpita: | tataste śokavinodanaṃ kṛtvā kathayanti—yadā asmākaṃ pitā
jīvati, tadā tadadhīnā: prāṇā: | yadidānīṃ nirastavyāpārāstiṣṭhāma:, gṛhamavasādaṃ gamiṣyati |
na śobhanaṃ bhaviṣyati | yannu vayaṃ paṇyamādāya deśāntaraṃ gacchāma iti | pūrṇa: kathayati—
yadyevamahamapi gacchāmīti | te kathayanti—tvamatraivāvāryāṃ vyāpāraṃ kuru, vayameva gacchāma
iti | te paṇyamādāya deśāntaraṃ gatā: | pūrṇo nyastasarvakāryastatraivāvasthita: ||
dharmatā khalu īśvaragṛheṣu divasaparivyayo dīyate | tāsteṣāṃ patnayo dārikā: parivyaya-
nimittaṃ preṣayanti | pūrṇo’pi dhanibhi: śreṣṭhibhi: sārthavāhairanyaiścājīvibhi: parivṛto’vatiṣṭhate |
tāstvavakāśaṃ na labhante | yadā te upasthāya prakāntā bhavanti, tadā tāsāṃ divasaparivyayaṃ
dadāti | tā dārikāściracirādāgacchantītyupālabhyante | tā evamarthaṃ vistareṇārocayanti |
tā: kathayanti—evaṃ hi teṣāṃ bhavati, yeṣāṃ dāsīputrā: kuleṣvaiśvaryaṃ vaśe vartayantīti |
bhavilapatnyā dārikā abhihitā-tvayā kālaṃ jñātvā gantavyamiti | sā kālaṃ jñātvā gacchati,
śīghraṃ labhate | anyāścirayanti | tābhi: sā pṛṣṭā-tayā samākhyātam | tā api tayā
sārdhaṃ gantumārabdhā: | tā api śīghraṃ pratilabhante | tā: svāminībhiruktā:-kimatra kāraṇa-
midānīṃ śīghramāgacchatheti | tā: kathayanti—ārogyaṃ jyeṣṭhabhavikāyā bhavatu | yadā tasyā
dārikā gatā bhavati, tadā labhyate | vayaṃ tayā sārdhaṃ gacchāma iti | tā: saṃjātāmarṣā:
kathayanti—evaṃ hi teṣāṃ bhavati yeṣāṃ dāsīputrā: kuleṣvaiśvaryaṃ vaśe vartayantīti | yāvadapareṇa
samayena bhavilo bhavatrāto bhavanandī ca sahitā: samagrā: saṃmodamānā mahāsamudrāt saṃsiddha-
yānapātrā āgatā: | bhavilena patnī pṛṣṭā-bhadre, śobhanaṃ pūrṇena pratipālitā tvamiti ? sā 
kathayati—yathā bhrātrā putreṇa veti | te anye’pi svāmibhyāṃ pṛṣṭe kathayata:-evaṃ hi teṣāṃ
bhavati, yeṣāṃ dāsīputrā: kuleṣvaiśvaryaṃ vaśe vartayantīti | tau saṃlakṣayata:-suhṛdbhedakā: striyo
bhavantīti | yāvadapareṇa samayena kāśikavastrāvārī uddhāṭitā | tatsamanantaraṃ bhavilasya
putro gata: | sa pūrṇena kāśikavastrayugenācchādita: | anyābhyāṃ dṛṣṭvā svaputrā: preṣitā
yāvat kāśikavastrāvārī ghaṭṭitā, phuṭṭakavastrāvārī uddhāṭitā | te ca daivayogāt saṃprāptā: | te
pūrṇena phuṭṭakiarvastrairācchāditā: | te dṛṣṭvā svāmino: kathayata:-dṛṣṭaṃ yuvābhyāmapareṣāṃ kāśika-
@018
vastrāṇi dīyante, pareṣāṃ phuṭṭakānīti | tābhyāmanusaṃjñaptirdattā | kimetadeva bhaviṣyati ? nūnaṃ
kāśikavastrāvārī ghaṭṭitā, phuṭṭakavastrāvārī uddhāṭiteti | yāvadapareṇa samayena śarkarāvārī
uddhaṭitā | bhavilasya ca putro gata: | tena śarkarākho[mo]dako labdha: | taṃ dṛṣṭvā anyābhyāṃ
svaputrā: preṣitā: | te daivayogād guḍāvāryāmuddhāṭitāyāṃ gatā: | tairguḍo labdha: | tābhistaṃ
dṛṣṭvā svāminau tathā tathā bhagnau yathā gṛhavibhāgaṃ kartumārabdhau | tau parasparaṃ saṃjalpaṃ kuruta:-
sarvathā vinaṣṭā vayam, gṛhaṃ bhājayāmeti | eka: kathayati—jyeṣṭhataraṃ śabdayāma: | eka:
kathayati—vicārayāmastāvat kathaṃ bhājayāmeti | tau svabuddhyā vicārayata: | ekasya
gṛhagataṃ kṣetragataṃ ca, ekasyāvārīgataṃ deśāntaragataṃ ca, ekasya pūrṇaka: | yadi jyeṣṭhataro
gṛhagataṃ kṣetragataṃ ca grahīṣyati, śaknumo vayamāvārīgatena deśāntaragatena cātmānaṃ
saṃdhārayitum | athāvārīgataṃ deśāntaragataṃ ca grahīṣyati, tathāpi vayaṃ śaknumo gṛhagatena
kṣetragatena cātmānaṃ saṃdhārayitum, pūrṇakasya ca maryādābandhaṃ kartumiti | tāvevaṃ saṃjalpaṃ
kṛtvā bhavilasya sakāśaṃ gatau | bhrāta:, vinaṣṭā vayaṃ bhājayāmo gṛhamiti | sa kathayati—
suparīkṣitaṃ kartavyam, gṛhabhedikā: striyo bhavantīti | tau kathayata:-pratyakṣīkṛtamasmābhi:,
bhājayābheti | sa kathayati—yadyevam, āhūyantāṃ kulānīti | tau kathayata:-pūrvamevāsmābhi-
rbhājitam | ekasya gṛhagataṃ kṣetragataṃ ca, ekasyāvārīgataṃ deśāntaragataṃ ca, ekasya pūrṇaka: |
sa kathayati—pūrṇasya pratyaṃśaṃ nānuprayacchatha ? tau kathayata:-dāsīputra: sa: | kastasya pratyaṃśaṃ
dadyāt ? api tu sa evāsmābhirbhājita: | yadi tavābhipretaṃ tameva gṛhāṇeti | sa saṃlakṣayati—
ahaṃ pitrā abhihita:-sarvasvamapi te parityajya pūrṇo grahītavya iti | gṛhṇāmi pūrṇamiti
viditvā kathayati—evaṃ bhavatu mama pūrṇaketi | yasya gṛhagataṃ kṣetragataṃ ca, sa tvaramāṇo
gṛhaṃ gatvā kathayati—jyeṣṭhabhavike nirgaccha | sā nirgatā | mā bhūya: pravekṣyasi |
kasyārthāya ? asmābhirbhājitaṃ gṛham | yasyāvārīgataṃ deśāntaragataṃ ca, so’pi tvaramāṇa
āvārīṃ gatvā kathayati—pūrṇaka avatareti | so’vatīrṇa: | mā bhūyo’bhirokṣyasi | kiṃ
kāraṇam ? asmābhirbhājitam | yāvat bhavilapatnī pūrṇakena sārdhaṃ jñātigṛhaṃ saṃprasthitā |
dārakā bubhukṣitā roditumārabdhā: | sā kathayati—pūrṇa, dārakāṇāṃ pūrvabhakṣikāmanuprayaccheti |
sa kathayati—kārṣāpaṇaṃ prayaccha | sā kathayati—tvayā iyatībhi: suvarṇalakṣābhirvyavahṛtam,
dārakāṇāṃ pūrvabhakṣikāpi nāsti ? pūrṇa: kathayati—kimahaṃ jāne yuṣmākaṃ gṛhe īdṛśīyamavasthā
bhaviṣyatīti | yadi mayā jñātamabhaviṣyat, mayā anekā: suvarṇalakṣā: saṃhāritā abhaviṣyan |
dharmataiṣā striya ārakūṭākārṣāpaṇān vastrānte badhnanti | tayārakūṭamāṣako datta:--pūrvabhakṣikā-
mānayeti | sa tamādāya vīthīṃ saṃprasthita: | anyatamaśca puruṣa: samudravelāpreritānāṃ kāṣṭhānāṃ
bhāramādāya śītenābhidruto vepamāna āgacchati | sa tena dṛṣṭa: pṛṣṭaśca—bho: puruṣa, kasmādevaṃ
vepase ? sa kathayati—ahamapi na jāne | mayā cāyaṃ bhāraka utkṣipto bhavati, mama cedṛśī
samavasthā | sa dāruparīkṣāyāṃ kṛtāvī | sa tat kāṣṭhaṃ nirīkṣitumārabdha: | paśyati tatra
@019
gośīrṣacandanam | sa tenābhihita:-bho puruṣa, kiyatā mūlyena dīyate ? pañcabhi: kārṣāpaṇaśatai: |
tena taṃ kāṣṭhabhāraṃ gṛhītvā tadgośīrṣacandanamapanīya vīthīṃ gatvā karapatrikayā catasra: khaṇḍikā:
kṛtā: | taccūrṇakasyārthaṃ kārpāpaṇasahasreṇa vikrītaṃ vartate | tatastasya puruṣasya pañcakārṣāpaṇa-
śatāni dattāni | uktaṃ ca—enaṃ kāṣṭhabhārakamamuṣmin gṛhe bhavilapatnī tiṣṭhati tatra naya,
vaktavyā pūrṇena preṣiteti | tenāsau nīto yathāvṛttaṃ cārocitam | sā urasi prahāraṃ dattvā
kathayati—yadyasāvarthātparibhraṣṭa:, kiṃ prajñayāpi paribhraṣṭa: ? pakvamānayeti pācanaṃ preṣitam |
tadeva nāsti yat paktavyamiti | pūrṇena śeṣakatipayakārṣāpaṇairdāsadāsīgomahiṣīvastrāṇi
jīvitopakaraṇāni pakvamādāyāgatya dampatyorupanāmitavān | tena kuṭumbaṃ saṃtoṣitam ||
atrāntare saurpārakīyo rājā dāhajvareṇa viklavībhūta: | tasya vaidyairgośīrṣacandanamupā
diṣṭam | tato’mātyā gośīrṣacandanaṃ samanveṣayitumārabdhā: | tairvīthyāṃ pāraparyeṇa śrutam | te pūrṇasya
sakāśaṃ gatvā kathayanti—tavāsti gośīrṣacandanam ? sa āha—asti | te ūcu:--kiyatā mūlyena
dīyate ? sa āha—kārṣāpaṇasahasreṇa | tai: kārṣāpaṇasahasreṇa gṛhītvā rājña: pralepo datta:,
svasthībhūta: | rājā saṃlakṣayati—kīdṛśo’sau yasya gṛhe gośīrṣacandanaṃ nāsti | rājā
pṛcchati—kuta etat? deva pūrṇāt | āhūyatāṃ pūrṇaka: | sa dūtena gatvā ukta:-pūrṇa, devastvāṃ
śabdāpayatīti | sa vicārayitumārabdha:-kimarthaṃ māṃ rājā śabdāpayati ? sa saṃlakṣayati-
gośīrṣacandanenāsau rājā svasthībhūta: | tadarthaṃ māṃ śabdāyati | sarvathā gośīrṣacandanamādāya
gantavyam | sa gośīrṣacandanasya tistro gaṇḍikā vastreṇa pidhāyaikaṃ pāṇinā gṛhītvā rājña:
sakāśaṃ gata: | rājñā pṛṣṭa:-pūrṇa, asti kiṃcid gośīrṣacandanam | sa kathayati—deva ida-
masti | kimasya mūlyam ? deva suvarṇalakṣā: | aparamasti ? deva asti | tena tāstisro
gaṇḍikā darśitā: | rājñāmātyānāmājñā dattā-pūrṇasya catasra: suvarṇalakṣā: prayacchateti |
pūrṇa: kathayati—deva, tisro dīyantām | ekagaṇḍikā devasya prābhṛtamiti | tatastasya tisro
dattā: | rājā kathayati—pūrṇa, parituṣṭo’ham | vada kiṃ te varamanuprayacchāmīti | pūrṇa: kathayati—
yadi me deva: parituṣṭo devasya vijate’paribhūto vaseyamiti | rājñā amātyānāmājñā dattā-
bhavanta:, adyāgreṇa kumārāṇāmājñā deyā na tvevaṃ pūrṇasyeti | yāvanmahāsamudrāt pañcamātrāṇi
vaṇikśatāni saṃsiddhayānapātrāṇi sūrpārakaṃ nagaramanuprāptāni | vaṇiggrāmeṇa kriyākāra:
kṛta:-na kenacidasmākaṃ samastānāṃ nirgatyaikākinā vaṇijāṃ sakāśamupasaṃkramitavyam | gaṇa
eva saṃbhūya bhāṇḍaṃ grahīṣyatīti | apare kathayanti—pūrṇamapi śabdāpayāma: | anye kathayanti—
kiṃ tasya kṛpaṇasyāsti ya: śabdāyata iti | tena khalu samayena pūrṇo bahirnirgata: | tena
śrutaṃ mahāsamudrāt pañca vaṇikchatāni saṃsiddhayānapātrāṇi sūrpārakaṃ nagaramanuprāptānīti |
so’praviśyaiva nagaraṃ teṣāṃ sakāśamupasaṃkrānta: | pṛcchati—bhavanta:, kimidaṃ dravyamiti ? te
kathayanti—idaṃ cedaṃ ceti | kiṃ mūlyam ? te kathayanti—sārthavāha, dūramapi paramapi gatvā tvameva
praṣṭavya: | yadyapyevaṃ tathāpi ucyatāṃ mūlyam | tairaṣṭādaśa suvarṇalakṣā mūlyamupadiṣṭam | sa
@020
kathayati—bhavantastisro lakṣā avadraṃgaṃ gṛhṇīta, mamaitat | paṇyamavaśiṣṭaṃ dāsyāmi | tathā bhavatu |
tena tisro lakṣā ānāyya dattā: | svamudrālakṣitaṃ ca kṛtvā prakrānta: | tato vaṇiggrāmeṇāva-
carakā: puruṣā: preṣitā:-paśyata kiṃ dravyamiti | tairgatvā pṛṣṭā:-kiṃ dravyam ? idaṃ cedaṃ
ca | asmākamapi pūrṇāni kośakoṣṭhāgārāṇi tiṣṭhanti | pūrṇāni vā bhavantu mā vā | api
vikrītam | kasyāntike ? pūrṇasya | prabhūtamāsādayiṣyatha pūrṇasyāntikād vikrīya | te katha-
yanti—yattenāvadraṅge dattaṃ tad yūyaṃ mūlye’pi na dāsyatha | kiṃ tenāvadraṅge dattam ? tisra:
suvarṇalakṣā: | sumuṣitāstena bhrātara: kṛtā: | tairāgatya vaṇiggrāmasyārocitam | tatpaṇyaṃ
vikrītam | kasyāntike ? pūrṇasya | prabhūtamāsādayiṣyanti pūrṇasyāntike vikrīya | yattenā-
vadraṅge dattaṃ tadyūyaṃ mūlye’pi na dāsyatha | kiṃ tenāvadraṅge dattam ? tisra: suvarṇalakṣā: |
sumuṣitāstena te bhrātara: kṛtā: | sa tairāhūyokta:-pūrṇa vaṇiggrāmeṇa kriyākāra: kṛta:--na
kenacidekākinā grahītavyam | vaṇiggrāma eva grahīṣyatītyeva | kasmātte gṛhītam ? sa kathayati—
bhavanta:, yadā yuṣmābhi: kriyākāra: kṛtastadā kimahaṃ na śabdito mama bhrātā vā ? yuṣmā-
bhireva kriyākāra: kṛto yūyameva pālayata | tato vaṇiggrāmeṇa saṃjātāmarṣeṇa ṣaṣṭe: kārṣāpaṇā-
nāmarthāyātape dhārita: | rājña: pauruṣeyairdṛṣṭa: | tai rājñe ārocitam | rājā kathayati—bhavanta:,
śabdayataitān | tai: śabditā: | kathayati rājā-bhavanta:, kasyārthe yuṣmābhi: pūrṇa ātape
vidhārita: ? te kathayanti—deva vaṇiggrāmeṇa kriyākāra: kṛto na kenacidekākinā paṇyaṃ
grahītavyamiti | tadanenaikākinā gṛhītam | pūrṇa: kathayati—deva, samanuyujyantāṃ yadaibhi:
kriyākāra: kṛtastadā kimahamebhi: śabdito mama bhrātā vā ? te kathayanti—deva neti |
rājā kathayati—bhavanta:, śobhanaṃ pūrṇa: kathayati—sa tairvrīḍitairmukta: | yāvadapareṇa samayena
rājñastena dravyeṇa prayojanamutpannam | tena vaṇiggrāma āhūyokta:-bhavanta:, mamāmukena dravyeṇa
prayojanam | anuprayacchateti | te kathayanti—deva pūrṇasyāsti | rājā kathayati—bhavanta:, nāhaṃ
tasyājñāṃ dadāmi | yūyameva tasyāntikāt krītvānuprayacchata | tai: pūrṇasya dūta: preṣita:-
vaṇiggrāma: śabdayatīti | sa kathayati—nāhamāgacchāmi | te vaṇiggrāmā: sarva eva saṃbhūya
tasya niveśanaṃ gatvā dvāri sthitvā tairdūta: preṣita: | pūrṇa, nirgaccha vaṇiggrāmo dvāri tiṣṭha-
tīti | sa sāhaṃkāra: kāmakāramadattvā nirgata: | vaṇiggrāma: kathayati—sārthavāha yathākrītakaṃ
paṇyamanuprayaccha | sa kathayati—ativāṇijako’haṃ yadi yathākṛtaṃ paṇyamanuprayacchāmīti | te
kathayanti—sārthavāha, dviguṇamūlyena dattam | pañcadaśa lakṣāṇi teṣāṃ vaṇijyaṃ dattamavaśiṣṭaṃ
svagṛhaṃ praveśitam | sa saṃlakṣayati—kiṃ śakyamavaśyāyabindunā kumbhaṃ pūrayitum ? mahā-
samudramavatarāmīti | tena sūrpārake nagare ghaṇṭāvaghoṣaṇaṃ kāritam—śṛṇvantu bhavanta: saurpāra-
kīyā vaṇija: | pūrṇa: sārthavāho mahāsamudramavatarati | yo yuṣmākamutsahate pūrṇena sārthavāhena
sārdhamaśulkenāgulmenātarapaṇyena mahāsamudramavatartuṃ sa mahāsamudragamanīyaṃ paṇyaṃ samudanayattviti |
pañcamātairvaṇikśatiarmahāsamudragamanīyaṃ paṇyaṃ samudānītam | tata:pūrṇa: sārthavāha: kṛtakutūhala-
@021
maṅgalasvastyayana: pañcavaṇikśataparivāro mahāsamudramavatīrṇa: | sa saṃsiddhayānapātraśca
pratyāgata: | evaṃ yāvat ṣaṭkṛtva: | sāmantakena śabdo viśruta: | pūrṇa: ṣaṭkṛtvo mahāsamudra-
mavatīrṇa: saṃsiddhayānapātraśca pratyāgata iti | śrāvasteyā vaṇija: paṇyamādāya sūrpārakaṃ
nagaraṃ gatā: | te mārgaśramaṃ prativinodya yena pūrṇa: sārthavāhastenopasaṃkrāntā: | upasaṃkramya
kathayanti—sārthavāha mahāsamudramavatarāmeti | sa kathayati—bhavanta:, asti kaścidyuṣmābhirdṛṣṭa:
śruto vā ṣaṭkṛtvo mahāsamudrātsaṃsiddhayānapātrāgata: saptamaṃ vāramavataran ? te kathayanti—
pūrṇa, vayaṃ tvāmuddiśya dūrādāgatā: | yadi nāvatarasi, tvameva pramāṇamiti | sa saṃlakṣayati—
kiṃ cāpyahaṃ dhanenānarthī tathāpyeṣāmarthāyāvatarāmīti | sa tai: sārdhaṃ mahāsamudraṃ saṃprasthita: |
te rātryā: pratyūṣasamaye udānāt pārāyaṇāt satyadṛśa: sthaviragāthā: śailagāthā munigāthā
arthavargīyāṇi ca sūtrāṇi vistareṇa svareṇa svādhyāyaṃ kurvanti | ten ate śrutā: | sa kathayati—
bhavanta:, śobhanāni gītāni gāyatha | te kathayanti—sārthavāha, naitāni ? kiṃtu khalvetadbhuddha-
vacanam | sa buddha ityaśrutapūrvaṃ śabdaṃ śrutvā sarvaromakūpāni āhṛṣṭāni | sa ādarajāta:
pṛcchati—bhavanta:, ko’yaṃ buddhanāmeti | te kathayanti—asti śramaṇo gautama: śākyaputra:
śākyakulātkeśaśmaśrūṇyavatārya kāṣāyāṇi vastrāṇi ācchādya samyageva śraddhayā agārādana-
gārikāṃ pravrajita: | so’nuttarāṃ samyaksaṃbodhimabhisaṃbuddha: | sa eṣa sārthavāha buddho nāma |
kutra bhavanta: sa bhagavānetarhi viharati ? sārthavāha, śrāvastyāṃ jetavane’nāthapiṇḍadasyārāme |
sa taṃ hṛdi kṛtvā tai: sārdhaṃ mahāsamudramavatīrṇa: saṃsiddhayānapātraśca pratyāgata: | bhrātāsya
bhavila: saṃlakṣayati—parikhinno’yaṃ mahāsamudragamanena, niveśo’sya kartavya iti | sa tenokta:-
bhrāta:, kathaya katarasya dhanina: sārthavāhasya vā tavārthāya duhitaraṃ prārthayāmīti | sa kathayati—
nāhaṃ kāmairarthī | yadyanujānāsi, pravrajāmīti | sa kathayati—yadāsmākaṃ gṛhe vārtā nāsti, tadā 
na pravrajita: | idānīṃ kāmārthaṃ pravrajasi | pūrṇa: kathayati—bhrāta:, tadānīṃ na śobhate, idānīṃ tu
yuktam | sa tenāvaśyaṃ nirbandhaṃ jñātvānujñāta: | sa kathayati—bhrāta:, mahāsamudro bahvādīnavo’lpā-
svāda: | bahavo’vataranti, alpā vyuttiṣṭhanti | sarvathā na tvayā mahāsamudramavatartavyam | nyāyopā-
rjitaṃ te prabhūtaṃ dhanamasti, eṣāṃ tu tava bhrātṝṇāmanyāyopārjitam | yadyete kathayanti ekadhye vasā-
meti, na vastavyam | ityuktavopasthāyakamādāya śrāvastīṃ saṃprasthita: | anupūrveṇa śrāvastīmanuprāpta: ||
śrāvastyāmudyāne sthitena anāthapiṇḍadasya gṛhapaterdūto’nupreṣita: | tena gatvā
anāthapiṇḍadasya gṛhapaterārocitam—gṛhapate, pūrṇa: sārthavāha udyāne tiṣṭhati gṛhapatiṃ
draṣṭukāma iti | anāthapiṇḍada: gṛhapati: saṃlakṣayati—nūnaṃ jalayānena khinna idānīṃ
sthalayānenāgata: | tata: pṛcchati—bho: puruṣa, kiyatprabhūtaṃ paṇyamānītam | sa kathayati—
kuto’sya paṇyam ? upasthāyakadvitīya: | sa cāhaṃ ca | anāthapiṇḍada: saṃlakṣayati—
na mama pratirūpaṃ yadahaṃ pradhānapuruṣamasatkāreṇa praveśayeyamiti | sa tena mahatā satkāreṇa
praveśita udvartita: snāpito bhojita: | svairālāpeṇāvasthitayoranāthapiṇḍada: pṛcchati—
@022
sārthavāha, kimāgamanaprayojanam ? apūrveṇa gṛhapate icchāmi svākhyāte dharmavinaye pravrajyā-
mupasaṃpadaṃ bhikṣubhāvamiti | tato’nāthapiṇḍado gṛhapati: pūrvaṃ kāyamabhyunnamayya dakṣiṇaṃ bāhuṃ
prasāryodānamudānayati—aho buddha: | aho dharma: | aho saṃghasya svākhyātatā | yatredānī-
mīdṛśā: pradhānapuruṣā vistīrṇasvajanabandhuvargamapahāya sphītāni ca kośakoṣṭhāgārāṇi
ākāṅkṣanti svākhyāte dharmavinaye pravrajyāmupasaṃpadaṃ bhikṣubhāvamiti | tato’nāthapiṇḍado
gṛhapati: pūrṇaṃ sārthavāhamādāya yena bhagavāṃstenopasaṃkrānta: | tena khalu samayena bhagavānaneka-
śatāyā bhikṣupariṣada: purastānniṣaṇṇo dharmaṃ deśayati | adrākṣīd bhagavānanāthapiṇḍadaṃ
gṛhapatiṃ saprābhṛtamāgacchantam | dṛṣṭvā ca punarbhikṣūnāmantrayate sma-eṣa bhikṣavo’nāthapiṇḍado
gṛhapati: saprābhṛta āgacchati | nāsti tathāgatasyaivaṃvidha: prābhṛto yathā vaineyaprābhṛta iti |
tato’nāthapiṇḍado gṛhapatirbhagavata: pādābhivandanaṃ kṛtvā pūrṇena sārthavāhena sārdhamekānte
niṣaṇṇa: | ekāntaniṣaṇṇo’nāthapiṇḍado gṛhapatirbhagavantamidamavocat—ayaṃ bhadanta pūrṇa:
sārthavāha ākāṅkṣati svākhyāte dharmavinaye pravrajyāmupasaṃpadaṃ bhikṣubhāvam | taṃ bhagavān pravrājayatu
upasaṃpādayedanukampāmupādāyeti | adhivāsayati bhagavānanāthapiṇḍadasya gṛhapatestūṣṇī-
bhāvena | tato bhagavān pūrṇaṃ sārthavāhamāmantrayate—ehi bhikṣo cara brahmacaryamiti | sa
bhagavato vācāvasāne muṇḍa: saṃvṛtta: saṃghāṭiprāvṛta: pātrakarakavyagrahasta: saptāhāvaropita-
keśaśmaśrurvarṣaśatopasaṃpannasya bhikṣorīryāpathenāvasthita: |
ehīti cokta: sa tathāgatena
muṇḍaśca saṃghāṭiparītadeha: |
sadya: praśāntendriya eva tasthau
evaṃ sthito buddhamanorathena ||4||
athāpareṇa samayenāyuṣmān pūrṇo yena bhagavāṃstenopasaṃkrānta: | upasaṃkramya bhagavata:
pādau śirasā vanditvaikānte’sthāt | ekānte sthita āyuṣmān pūrṇo bhagavantamidamavocat—
sādhu me bhagavāṃstathā saṃkṣiptena dharmaṃ deśayatu yathāhaṃ bhagavato’ntikāt saṃkṣiptena dharmaṃ śrutvaiko
vyapakṛṣṭo’pramatta ātāpī prahitātmā vihareyam | yadarthaṃ kulaputrā: keśaśmaśrūṇi avatārya
kāṣāyāṇi vastrāṇi ācchādya samyageva śraddhayā agārādanagārikāṃ pravrajanti, tadanuttaraṃ
brahmacaryaparyavasānaṃ dṛṣṭadharme svayamabhijñāya sākṣātkṛtvopasaṃpadya pravrajayeyam—kṣīṇā me jāti-
ruṣitaṃ brahmacaryaṃ kṛtaṃ karaṇīyaṃ nāparamasmādbhavaṃ prajānāmīti | evamukte bhagavānāyuṣmantaṃ pūrṇa-
midamavocat—sādhu pūrṇa, sādhu khalu tvaṃ pūrṇa yastvamevaṃ vadasi—sādhu me bhagavāṃstathā saṃkṣiptena
dharmaṃ deśayatu pūrvavadyāvannāparamasmād bhavaṃ prajānāmīti | tena hi pūrṇa śṛṇu, sādhu ca suṣṭhu
ca manasi kuru, bhāṣiṣye ||
santi pūrṇa cakṣurvijñeyāni rūpāṇīṣṭakāni kāntāni priyāṇi manāpāni kāmopa-
saṃhitāni rañjanīyāni | tāni cedbhikṣurdṛṣṭvābhinandati abhivadati adhyavasyati adhyavasāya
@023
tiṣṭhati, tāni abhinandato’bhivadato’dhyavasato’dhyavasāya tiṣṭhata ānandī bhavati | ānandyā
nandīsaumanasyaṃ bhavati | nandīsaumanasye sati sarāgo bhavati | nandīsarāge sati nandī-
sarāgasaṃyojanaṃ bhavati | nandīsarāgasaṃyojanasaṃyukta: pūrṇa bhikṣurārānnirvāṇasyocyate | santi
pūrṇa śrotravijñeyā: śabdā:, ghrāṇavijñeyā gandhā:, jihvāvijñeyā rasā:, kāyavijñeyāni
spraṣṭavyāni, manovijñeyā dharmā iṣṭā: kāntā: priyā manāpā: kāmopasaṃhitā rañjanīyā: |
tāṃśca bhikṣurdṛṣṭvā pūrvavad yāvadārānnirvāṇasyeti ucyate | santi tu pūrṇa cakṣurvijñeyāni
rūpāṇi iṣṭāni kāntāni priyāṇi manāpāni pūrvavad yāvat śuklapakṣeṇāntike nirvā-
ṇasyeti ucyate | anena tvaṃ pūrṇa mayā saṃkṣiptenāvavādena codita: | kutrecchasi vastuṃ
kutrecchasi vāsaṃ kalpayitum ? anenāhaṃ bhadanta bhagavatā saṃkṣiptenāvavādena codita icchāmi
śroṇāparāntakeṣu janapadeṣu vastuṃ śroṇāparāntakeṣu janapadeṣu vāsaṃ kalpayitum | caṇḍā: 
pūrṇa śroṇāparāntakā manuṣyā rabhasā: karkaśā ākrośakā roṣakā: paribhāṣakā: | sacet
tvāṃ pūrṇa śroṇāparāntakā manuṣyā saṃmukhaṃ pāpikayā asatyayā paruṣayā vācā ākrokṣyanti
roṣayiṣyanti paribhāṣiṣyante, tasya te kathaṃ bhaviṣyati ? sacenmāṃ bhadanta śroṇāparāntakā
manuṣyā: saṃmukhaṃ pāpikayā asatyayā paruṣayā vācā ākrokṣyanti roṣayiṣyanti paribhāṣi-
ṣyante, tasya mamaivaṃ bhaviṣyati—bhadrakā bata śroṇāparāntakā manuṣyā:, snigdhakā bata śroṇā-
parāntakā manuṣyā:, ye māṃ saṃmukhaṃ pāpikayā asatyayā paruṣayā vācā ākrośanti roṣayanti
paribhāṣante | no tu pāṇinā vā loṣṭena vā praharantīti | caṇḍā: pūrṇa śroṇāparāntakā
manuṣyā: pūrvavat yāvat paribhāṣakā: | sacet tvāṃ pūrṇa śroṇāparāntakā manuṣyā: pāṇinā 
vā loṣṭena vā prahariṣyanti, tasya te kathaṃ bhaviṣyati ? sacenmāṃ bhadanta śroṇāparāntakā
manuṣyā: pāṇinā vā loṣṭena vā prahariṣyanti, tasya mamaivaṃ bhaviṣyati—bhadrakā bata śroṇāparā-
ntakā manuṣyā:, snehakā bata śroṇāparāntakā manuṣyā:, ye māṃ pāṇinā vā loṣṭena vā praha-
ranti, no tu daṇḍena vā śasterṇa vā praharantīti | caṇḍā: pūrṇa śroṇāparāntakā manuṣyā: pūrva-
vad yāvat paribhāṣakā: | sacet tvāṃ pūrṇa śroṇāparāntakā manuṣyā daṇḍena vā śasterṇa vā
prahariṣyanti, tasya te kathaṃ bhaviṣyati ? sacenmāṃ bhadanta śroṇāparāntakā manuṣyā daṇḍena
vā śastreṇa vā prahariṣyanti, tasya mamaivaṃ bhaviṣyati—bhadrakā bata śroṇāparāntakā manuṣyā:,
snehakā bata śroṇāparāntakā manuṣyā:, ye māṃ daṇḍena vā śastreṇa vā praharanti, no tu sarveṇa
sarvaṃ jīvitād vyaparopayanti | caṇḍā: pūrṇa śroṇāparāntakā manuṣyā yāvat paribhāṣakā: |
sacet tvāṃ pūrṇa śroṇāparāntakā manuṣyā: sarveṇa sarvaṃ jīvitād vyaparopayiṣyanti, tasya
te kathaṃ bhaviṣyati ? sacenmāṃ bhadanta śroṇāparāntakā manuṣyā: sarveṇa sarvaṃ jīvitād vyapa-
ropayiṣyanti, tasya me evaṃ bhaviṣyati—santi bhagavata: śrāvakā ye anena pūtikāyenārdīya—
mānā jehrīyante, vijugupsamānā: śastramapi ādhārayanti, viṣamapi bhakṣayanti, rajjvā baddhā
api mriyante, prapātādapi prapatantyapi | bhadrakā bata śroṇāparāntakā manuṣyakā:, snehakā
@024
bata śroṇāparāntakā manuṣyā:, ye māmasmāt pūtikalevarādalpakṛcchreṇa parimocayantīti |
sādhu sādhu pūrṇa, śakyastvaṃ pūrṇa anena kṣāntisaurabhyena samanvāgata: śroṇāparāntakeṣu jana-
padeṣu vastuṃ śroṇāparāntakeṣu vāsaṃ kalpayitum | gaccha tvaṃ pūrṇa, mukto mocaya, tīrṇastāraya,
āśvasta āśvāsaya, parinirvṛta: parinirvāpayeti ||
athāyuṣmān pūrṇo bhagavato bhāṣitamabhinandyānumodya bhagavata: pādau śirasā vanditvā
bhagavato’ntikāt prakrānta: | athāyuṣmān pūrṇastasyā eva rātreratyayāt pūrvāhṇe nivāsya pātra-
cīvaramādāya śrāvastīṃ piṇḍāya prāvikṣat | śrāvastīṃ piṇḍāya caritvā kṛtabhaktakṛtya:
paścādbhaktapiṇḍapātra: pratikrānta: | yathāparibhuktaśayanāsanaṃ pratisamayya samādāya pātracīvaraṃ
yena śroṇāparāntakā janapadāstena cārikāṃ caran śroṇāparāntakān janapadānanuprāpta: |
athāyuṣmān pūrṇa: pūrvāhṇe nivāsya pātracīvaramādāya śroṇāparāntakaṃ piṇḍāya prāvikṣat |
anyatamaśca lubdhako dhanuṣpāṇirmṛgayāṃ nirgacchati | tena dṛṣṭa: | sa saṃlakṣayati—amaṅgalo’yaṃ
muṇḍaka: śramaṇako mayā dṛṣṭa iti viditvā ā karṇād dhanu: pūrayitvā yenāyuṣmān pūrṇastena
pradhāvita: | sa āyuṣmatā pūrṇena dṛṣṭa: | dṛṣṭvā cottarāsaṅgaṃ vivartya kathayati—bhadramukha, asya
duṣpūrasyārthe praviśāmi, atra prahareti | gāthāṃ ca bhāṣate—
yasyārthe gahane caranti vihagā gacchanti bandhaṃ mṛgā:
saṃgrāme śaraśaktitomaradharā naśyantyajasraṃ narā: |
dīnā durdinacāriṇaśca kṛpaṇā matsyā grasantyāyasam
asyārthe udarasya pāpakalile dūrādihābhyāgata: ||5|| iti ||
sa saṃlakṣayati—ayaṃ pravrajita īdṛśena kṣāntisaurabhyena samanvāgata: | kimasya
praharāmīti matvā abhiprasanna: | tato’syāyuṣmatā pūrṇena dharmo deśita:, śaraṇagamanaśikṣāpadeśeṣu
ca pratiṣṭhāpita: | anyāni ca pañcopāsakaśatāni kṛtāni pañcopāsikāśatāni | pañca-
vihāraśatāni kāritāni, anekāni ca mañcapīṭhavṛṣikoccakabimbopadhānacaturasrakaśatāni
anupradāpitāni | tasyaiva ca trimāsasyātyayāt tisro vidyā: kāyena sākṣātkṛtā: | arhan
saṃvṛtta: | traidhātukavītarāga: yāvat sendropendrāṇāṃ devānāṃ pūjyo mānyo’bhivādyaśca saṃvṛtta: ||
yāvadapareṇa samayena dārukarṇibhrātrorbhogāstanutvaṃ parikṣayaṃ paryādānaṃ gatā: | tau katha-
yata:-gato’sau asmākaṃ gṛhāt kālakarṇiprakhya: | āgaccha, ekadhye prativasāma: | sa katha-
yati—kataro’sau kālakarṇiprakhya: ? tau kathayata:-pūrṇakaśrī: | sā mama gṛhānniṣkrāntā |
nāsau kālakarṇiprakhya: | tau kathayata:-śrīrvā bhavatu kālakarṇī vā, āgaccha ekadhye prativasāma: |
sa kathayati—yuvayoranyāyopārjitaṃ dhanam, mama nyāyopārjitam | nāhaṃ yuvābhyāṃ sārdhamekadhye
vāsaṃ kalpayāmīti | tau kathayata:-tena dāsīputreṇa mahāsamudramavatīryāvatīrya bhogā: samudā-
nītā yena tvaṃ bhuñjāno vikatthase | kutastava sāmarthyaṃ mahāsamudramavatartumiti | sa tābhyāṃ
mānaṃ grāhita: | sa saṃlakṣayati—ahamapi mahāsamudramavatarāmi | pūrvavat yāvanmahāsamudramava-
@025
tīrṇa: | yāvattadvahanaṃ vāyunā gośīrṣacandanavanamanupreritam | karṇadhāra: kathayati—bhavanta:,
yattat śrūyate gośīrṣacandanavanamiti, idaṃ tat | gṛhṇantu atra yatsāramiti | tena khalu samayena
gośīrṣacandanavanaṃ maheśvarasya yakṣasya parigraho’bhūt | sa ca yakṣāṇāṃ yakṣasamitiṃ gata: | tato
gośīrṣacandanavane pañcamātrāṇi kuṭhāraśatāni voḍhumārabdhāni | adrākṣīdapriyākhyo yo yakṣo
gośīrṣacandanavane pañcamātrāṇi kuṭhāraśatāni vahata: | dṛṣṭvā ca yena maheśvaro yakṣa:, tenopa-
saṃkrānta: | upasaṃkramya maheśvaraṃ yakṣamidamavocat-yat khalu grāmaṇīrjānīyā gośīrṣacandanavane
pañcamātrāṇi kuṭhāraśatāni vahanti | yatte kṛtyaṃ vā karaṇīyaṃ vā tatkuruṣveti | atha maheśvaro
yakṣo yakṣāṇāṃ samitimasamitiṃ kṛtvā saṃjātāmarṣo mahāntaṃ kālikāvātabhayaṃ saṃjanya yena
gośīrṣacandanavanaṃ tena saṃprasthita: | karṇadhāreṇārocitam—śṛṇvantu bhavanto jāmbudvīpakā
vaṇija:-yattat śrūyate mahākālikāvātabhayamiti, idaṃ tat | kiṃ manyadhvamiti ? tataste vaṇijo
bhītāstrastā: saṃvignā āhṛṣṭaromakūpā devatāyācanaṃ kartumārabdhā: |
śivavaruṇakuberaśakrabrahmādyā
suramanujoragayakṣadānavendrā: |
vyasanamatibhayaṃ vayaṃ prapannā: 
vigatabhayā hi bhavantu no’dya nāthā: ||6||
kecinnamasyanti śacīpatiṃ narā:
brahmāṇamanye hariśaṃkarāvapi |
bhūmyāśritān vṛkṣavanāśritāṃśca 
trāṇārthino vātapiśācadasthā: (yakṣā: ?) ||7||
dārukarṇī alpotsukastiṣṭhati | vaṇija: kathayanti—sārthavāha, vayaṃ kṛcchrasaṃkaṭasaṃbādha-
prāptā: | kimarthamalpotsukastiṣṭhasīti ? sa kathayati—bhavanta:, ahaṃ bhrātrā abhihita:--mahā-
samudro’lpāsvādo bahvādīnava: | tṛṣṇāndhā bahabo’vataranti, svalpā vyutthāsyanti | na tvayā
kenacit prakāreṇa mahāsamudramavatartavyamiti | so’haṃ tasya vacanamavacanaṃ kṛtvā mahāsamudra-
mavatīrṇa: | kimidānīṃ karomi ? kastava bhrātā ? pūrṇa: | vaṇija: kathayanti—bhavanta:,
sa evāryapūrṇa: puṇyamaheśākhya: | tameva śaraṇaṃ prapadyāma iti | tairekasvareṇa sarvairevaṃ nādo
mukta:-namastasmai āryāya pūrṇāya, namo namastasmai āryāya pūrṇāyeti | atha yā devatā
āyuṣmatī pūrṇe'bhiprasannā, sā yenāyuṣmān pūrṇastenopasaṃkrāntā | upasaṃkramya āyuṣmantaṃ
pūrṇamidamavocat—ārya, bhrātā te kṛcchrasaṃkaṭasaṃbādhaprāpta:, samanvāhareti | tena samanvāhṛtam |
tata āyuṣmān pūrṇastadrūpaṃ samādhiṃ samāpanno yathā samāhite cite śroṇāparāntake’ntarhito
mahāsamudre vahanasīmāyāṃ paryaṅkaṃ baddhvā avasthita: | tato’sau kālikāvāta: sumerupratyāhata
iva pratinivṛtta: | atha maheśvaro yakṣa: saṃlakṣayati—pūrvaṃ yat kiṃcidvahanaṃ kālikāvātena
spṛśyate, tattūlapicuvat kṣipyate viśīryate ca | idānīṃ ko yogo yena kālikāvāta:
@026
sumerupratyāhata iva pratinivṛtta: ? sa itaścāmutaśca pratyavekṣitumārabdho yāvat paśyati
āyuṣmantaṃ pūrṇaṃ vahanasīmāyāṃ paryaṅkaṃ baddhvāvasthitam | dṛṣṭvā ca puna: kathayati—ārya pūrṇa,
kiṃ viheṭhayasīti ? āyuṣmān pūrṇa: kathayati—jarādharmo’ham | kiṃ māmevaṃ viheṭhayasi ? yadi
mayedṛśā guṇagaṇā nādhigatā: syurbhrātā me tvayā nāmāvaśeṣa: kṛta: syāt | maheśvaro yakṣa:
kathayati—ārya idaṃ gośīrṣacandanavanaṃ rājñaścakravartino’rthāya dhāryate | kiṃ manyase grāmaṇī:
kiṃ varaṃ rājā cakravartī uta tathāgato’rhan samyaksaṃbuddha: ? kiṃ ārya bhagavān loka
utpanna: ? utpanna: | yadi evaṃ yadaparipūrṇaṃ tatparipūryatām | tataste vaṇijo gatapratyāgataprāṇā
āyuṣmati pūrṇe cittamabhiprasādya tadvahanaṃ gośīrṣacandanasya pūrayitvā saṃprasthitā: | anupūrveṇa
sūrpārakaṃ nagaramanuprāptā: ||
tata āyuṣmān pūrṇo bhrātu: kathayati—yasya nāmnā vahanaṃ saṃsiddhayānapātramāgacchati,
tattasya gamyaṃ bhavati | tvameṣāṃ vaṇijāṃ ratnasaṃvibhāgaṃ kuru | ahamanena gośīrṣacandanena
bhagavato’rthāya candanamālaṃ prāsādaṃ kārayāmīti | tena teṣāṃ vaṇijāṃ ratnai: saṃvibhāga: kṛta: |
tata āyuṣmān pūrṇo gośīrṣacandanena prāsādaṃ māpayitumārabdha: | tena śilpānāhūyoktā:-
bhavanta:, kiṃ divase divase pañca kārṣāpaṇaśatāni gṛhṇīdhvamāhosvit gośīrṣacandanacūrṇasya
biḍālapadam ? te kathayanti—ārya gośīrṣacandanacūrṇasya biḍālapadam | yāvat alpīyasā
kālena candanamāla: prāsāda: kṛta: | rājā kathayati—bhavanta:, śobhanaṃ prāsādam | sarva-
jātakṛtaniṣṭhita: saṃvṛtta: | yattatra saṃkalikā cūrṇaṃ cāvaśiṣṭam, tat piṣṭvā tatraiva pralepo datta: |
te ca bhrātara: parasparaṃ sarve kṣamitā uktāśca—buddhapramukhaṃ bhikṣusaṃghamupanimantrya bhojayata | ārya,
kutra bhagavān ? śrāvastyām | kiyaddūramita: śrāvastī ? sātirekaṃ yojanaśatam | rājānaṃ
tāvadavalokayāma: | evaṃ kuruta | te rājña: sakāśamupasaṃkrāntā: | upasaṃkramya śirasā praṇāmaṃ
kṛtvā kathayanti—deva, icchāmo vayaṃ buddhapramukhaṃ bhikṣusaṃghamupanimantrya bhojayitum | devo’smākaṃ
sāhāyyaṃ kalpayatu | rājā kathayati—tata: śobhanam | tathā bhavatu | kalpayāmi | tata āyuṣmān
pūrṇa: śaraṇapṛṣṭhamabhiruhya jetavanābhimukhaṃ sthitvā ubhe jānumaṇḍale pṛthivyāṃ pratiṣṭhāpya puṣpāṇi
kṣiptvā dhūpaṃ saṃcārya ārāmikena ca sauvarṇabhṛṅgāraṃ grāhayitvā ārādhituṃ pravṛtta: |
viśuddhaśīla suviśuddhabuddhe
bhaktābhisāre satatārthadarśin |
anāthabhūtān prasamīkṣya sādho
kṛtvā kṛpāmāgamanaṃ kuruṣva ||8|| iti |
tatastāni puṣpāṇi buddhānāṃ buddhānubhāvena devatānāṃ ca devatānubhāvenopari puṣpamaṇḍapaṃ
kṛtvā jetavane gatvā vṛddhānte sthitāni dhūpo’bhrakūṭavadudakaṃ vaidūryaśalākāvat | āyuṣmā-
nānando nimittakuśala: | sa kṛtakarapuṭo bhagavantaṃ papraccha-kuto bhagavan nimantraṇamāgatam ?
sūrpārakāt ānanda nagarāt | kiyaddūre bhadanta sūrpārakaṃ nagaram ? sātirekaṃ ānanda
@027
yojanaśatam | gacchāma: ? ānanda, bhikṣūnārocaya-yo yuṣmākamutsahate śva: sūrpārakaṃ nagaraṃ gatvā
bhoktum, sa śalākāṃ gṛhṇātu iti | evaṃ bhadanteti āyuṣmānānando bhagavata: pratiśrutya śalākāṃ
gṛhītvā bhagavata: purastāt sthita: | bhagavatā śalākā gṛhītā, sthavirasthaviraiśca bhikṣubhi: ||
tena khalu samayenāyuṣmān pūrṇa: kuṇḍopadhānīyaka: sthavira: prajñāvimukta: tasyāmeva
pariṣadi saṃniṣaṇṇo’bhūt | saṃnipatita: | so’pi śalākāṃ gṛhītumārabdha: | tamāyuṣmānānando
gāthayā pratyabhāṣata—
naitadbhoktavyamāyuṣman kośalādhipatergṛhe |
agāre vā sujātasya mṛgārabhavane’thavā ||9||
sādhikaṃ yojanaśataṃ sūrpārakamita: puram |
ṛddhibhiryatra gantavyaṃ tūṣṇī tvaṃ bhava pūrṇaka ||10|| iti ||
sa prajñāvimukta: | tena ṛddhirnotpāditā | tasyaitadabhavat—yena mayā sakalaṃ kleśagaṇaṃ
vāntaṃ charditaṃ tyaktaṃ pratini:sṛṣṭam, so’haṃ tīrthikasādhāraṇāyāṃ ṛddhayāṃ viṣaṇṇa: | tena
vīryamāsthāya ṛddhimutpādya yāvadāyuṣmānānanda: tṛtīyasthavirasya śalākāṃ na dadāti, tāvat
tena gajabhujasadṛśaṃ bāhumabhiprasārya śalākā gṛhītā | tato gāthāṃ bhāṣate—
na vapuṣmattayā śrutena vā na balātkāraguṇaiśca gautama |
prabalairapi vāṅmanorathai: ṣaḍabhijñatvamihādhigamyate ||11||
śamaśīlavipaśyanābalairvividhairdhyānabalai: parīkṣitā: |
jarayā hi nipīḍitayauvanā: ṣaḍabhijñā hi bhavanti madvidhā: ||12|| iti ||
tatra bhagavān bhikṣūnāmantrayate sma—eṣo’gro me bhikṣavo bhikṣūṇāṃ mama śrāvakāṇāṃ caitya-
śalākāgrahaṇe | tatprathamata: śalākāṃ gṛhṇatāṃ yaduta pūrṇa: kuṇḍopadhānīyaka: sthavira: | tatra
bhagavānāyuṣmantamānandamāmantrayate—gaccha ānanda bhikṣūṇāmārocaya | kiṃ cāpi uktaṃ
mayā-praticchannakalyāṇairvo bhikṣavo vihartavyaṃ vivṛtapāpairiti, api tu tīrthikāvastabdhaṃ
tannagaram | yo vo yasyā ṛddherlābhī, tena tayā tatra sūrpārakaṃ nagaraṃ gatvā bhoktavyamiti | evaṃ
bhadanteti āyuṣmānānando bhagavata: pratiśrutya bhikṣūṇāmārocayati—āyuṣmanta:, bhagavāneva-
māha—kiṃ cāpi uktaṃ mayā praticchannakalyāṇairvo bhikṣavo vihartavyamiti pūrvavat yāvat gatvā
bhoktavyamiti | tata: sūrpārakarājñā sūrpārakanagaramapagatapāṣāṇaśarkarakaṭhallaṃ vyavasthāpitaṃ
candanavāripariṣiktaṃ nānāvidhasurabhidhūpaghaṭikāsamalaṃkṛtamāmuktapaṭṭadāmakalāpaṃ nānāpuṣpā-
bhikīrṇaṃ ramaṇīyam | sūrpārakasya nagarasyāṣṭādaśa dvārāṇi | tasyāpi rājña: saptadaśa putrā: |
pratyekamekaikasmin dvāre paramayā vibhūtyā rājaputrā vyavasthitā: | mūladvāre ca mahatā
rājānubhāvena sūrpārakādhipatī rājā āyuṣmān pūrṇo dārukarṇī stavakarṇī trapukarṇī ca
vyavasthita: | yāvat patracārikā ṛddhyā haritacārikā bhājanacārikāścāgatā: | tān
dṛṣṭvā rājā kathayati—bhadanta pūrṇa, kiṃ bhagavānāgata: ? āyuṣmāna pūrṇa: kathayati—mahārāja
@028
patracārikā haritacārikā bhājanacārikāścaite, na tāvat bhagavān | yāvat sthavirasthavirā
bhikṣavo’nekavidhābhirdhyānasamāpattibhi: saṃprāptā: | punarapi pṛcchati—bhadanta pūrṇa, kiṃ
bhagavānāgata: ? āyuṣmān pūrṇa: kathayati—mahārāja na bhagavān, api tu khalu
sthavirasthavirā eva te bhikṣava iti | athānyatamopāsakastasyāṃ velāyāṃ gāthāṃ bhāṣate—
siṃhavyāghragajāśvanāgavṛṣabhānāśritya kecit śubhān
kecidratnavimānaparvatatarūṃścitrān rathāṃścojjvalān |
anye toyadharā ivāmbaratale vidyullatālaṃkṛtā 
ṛddhyā devapurīmiva pramuditā gantuṃ samabhyudyatā: ||13||
gāṃ bhittvā hyutpatantyeke patantyantye nabhastalāt |
āsane nirmitāścaike paśya ṛddhimatāṃ balam ||14|| iti ||
tato bhagavān bahirvihārasya pādau prakṣālya vihāraṃ praviśya ṛjuṃ kāyaṃ praṇidhāya
pratimukhaṃ smṛtimupasthāpya prajñapta evāsane niṣaṇṇa: | yāvad bhagavatā gandhakuṭyāṃ
sābhisaṃskāraṃ pādo nyasta:, ṣaḍvikāra: pṛthivīkampo jāta:-iyaṃ mahāpṛthivī calati saṃcalati
saṃpracalati | vyadhati pravyadhati saṃpravyadhati | pūrvadigbhāga unnamati, paścimo’vanamati |
paścima unnamati, pūrvo’vanamati | dakṣiṇa unnamati, uttaro’vanamati | uttara unnamati, dakṣiṇo’-
vanamati | anta unnamati, madhyo’vanamati | madhya unnamati, anto’vanamati | rājā āyuṣmantaṃ
pūrṇaṃ pṛcchati—ārya pūrṇa, kimetat ? sa kathayati—mahārāja, bhagavatā gandhakuṭyāṃ sābhisaṃskāra:
pādo nyasta:, tena ṣaḍvikāra: pṛthivīkampo jāta: | tato bhagavatā kanakamarīcivarṇaprabhā utsṛṣṭā
yayā jambudvīpo vilīnakanakāvabhāsa: saṃvṛtta: | punarapi rājā vismayotphullalocana: pṛcchati—
ārya pūrṇa, idaṃ kim ? sa kathayati—mahārāja bhagavatā kanakamarīcivarṇaprabhā utsṛṣṭeti ||
tato bhagavān dānto dāntaparivāra: śānta: śāntaparivāra: pañcabhirarhacchāntai: sārdhaṃ
sūrpārakābhimukha: saṃprasthita: | atha yā jetavananivāsinī devatā, sā bakulaśākhāṃ gṛhītvā
bhagavataśchāyāṃ kurvantī pṛṣṭhata: saṃprasthitā | tasyā bhagavatā āśayaṃ dhātuṃ prakṛtiṃ ca jñātvā tādṛśī
caturāryasatyasaṃprativedhakī dharmadeśanā kṛtā, yāṃ śrutvā tayā devatayā viṃśatiśikharasamudgataṃ
satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam | yāvadanyatamasmin pradeśe
pañcamātrāṇi ghariṇīśatāni prativasanti | adrākṣustā buddhaṃ bhagavantaṃ dvātriṃśatā mahāpuruṣa-
lakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgama-
miva ratnaparvataṃ samantato bhadrakam | sahadarśanācca tāsāṃ bhagavati mahāprasāda utpanna: |
dharmataiṣā-na tathā dvādaśavarṣābhyasta: śamathaścittasya kalyatāṃ janayati aputrasya ca putralābho
daridrasya vā nidhidarśanaṃ rājyābhinandino vā rājyābhiṣeko yathopacitakuśalamūlahetukasya
sattvasya tatprathamato buddhadarśanam | tato bhagavāṃstāsāṃ vinayakālamavekṣya purastād bhikṣusaṃghasya
@029
prajñapta evāsane niṣaṇṇa: | tā api bhagavata: pādau śirasā vanditvaikānte niṣaṇṇā: | tato
bhagavatā tāsāmāśayānuśayaṃ dhātuṃ prakṛtiṃ ca jñātvā yāvat srotaāpattiphalaṃ sākṣātkṛtam |
tā dṛṣṭasatyā: trirudānamudānayanti—idamasmākaṃ bhadanta na mātrā kṛtaṃ na pitrā kṛtaṃ na
rājñā neṣṭasvajanabandhuvargeṇa na devatābhirna pūrvapretairna śramaṇabrāhmaṇairyad bhagavatāsmākaṃ tatkṛtam |
ucchoṣitā rudhirāśrusamudrā:, laṅghitā asthiparvatā:, pihitānyapāyadvārāṇi, pratiṣṭhāpitā vayaṃ
devamanuṣyeṣu atikrāntātikrāntā: | etā vayaṃ bhagavataṃ śaraṇaṃ gacchāmo dharmaṃ ca bhikṣusaṃghaṃ
ca | upāsikāścāsmān bhagavān dhārayatu | tata utthāyāsanāt yena bhagavāṃstenāñjaliṃ
praṇamya bhagavantamidamavocan—aho bata bhagavānasmākaṃ kiṃcidatra prayacchet yatra vayaṃ kārāṃ
kariṣyāma: | tato bhagavatā ṛddhyā keśanakhamutsṛṣṭam | tābhirbhagavata: keśanakhastūpa: prati-
ṣṭhāpita: | tatastayā jetavananivāsinyā tasmin stūpe yaṣṭayāṃ sā bakulaśākhāropitā | bhaga-
vāṃścokta:-bhagavan, ahamasmin stūpe kārāṃ kurvantī tiṣṭhāmīti | sā tatraiva āsthitā |
tatra kecit ghariṇīstūpa iti saṃjānate, kecit bakulamedhīti, yamadyāpi caityavandakā
bhikṣavo vandante | tato bhagavān saṃprasthita: ||
yāvadanyasminnāśramapade pañca ṛṣiśatāni prativasanti | tatteṣāmāśramapadaṃ puṣpaphala-
salilasaṃpannam | te tena madena mattā na kiṃcinmanyante | tato bhagavāṃsteṣāṃ vinayakālamavekṣya
tadāśramapadamupasaṃkrānta: | upasaṃkramya tasmādāśramapadāt puṣpaphalamṛddhyā śāmitam, salilaṃ
śoṣitam, haritaśāḍvalaṃ kṛṣṇaṃ sthaṇḍilāni pātitāni | tataste ṛṣaya: kare kapolaṃ dattvā
cintāparā vyavasthitā: | tato bhagavatā abhihitā:-maharṣaya:, kimarthaṃ cintāparāstiṣṭhateti | te
kathayanti—bhagavaṃstvaṃ dvipādakaṃ puṇyakṣetramiha praviṣṭo’smākaṃ cedṛśī samavasthā | bhagavānāha-
kim ? te kathayanti—bhagavan, puṣpaphalasalilasaṃpannamāśramapadaṃ vinaṣṭaṃ yathāpaurāṇaṃ bhavatu |
bhavatu ityāha bhagavān | tato bhagavatā ṛddhi: prasrabdhā, yathāpaurāṇaṃ saṃvṛttam | tataste paraṃ
vismayamupagatā bhagavati cittamabhiprasādayāmāsu: | tato bhagavatā teṣāmāśayānuśayaṃ dhātuṃ
prakṛtiṃ ca jñātvā tādṛśī caturāryasatyasaṃprativedhikī dharmadeśanā kṛtā, yāṃ śrutvā tai: pañcāmi-
rṛṣiśatairanāgāmiphalaṃ sākṣātkṛtam, ṛddhiścābhinirhṛtā | tato yena bhagavāṃstenāñjaliṃ praṇamya
bhagavantamidamavocan—labhema vayaṃ bhadanta svākhyāte dharmavinaye pravrajyāmupasaṃpadaṃ bhikṣubhāvam |
carema vayaṃ bhagavato’ntike brahmacaryam | tataste bhagavatā ehibhikṣukayā ābhāṣitā:-eta
bhikṣavaścarata brahmacaryamiti | bhagavato vācāvasāne muṇḍā: saṃvṛttā: saṃghāṭiprāvṛtā: pātrakara-
vyagrahastā: saptāhāvaropitakeśaśmaśravo varṣaśatopasaṃpannasya bhikṣorīryāpathena avasthitā: |
ehīti coktā hi tathāgatena
muṇḍāśca saṃghāṭiparītadehā: |
sadya: praśāntendriyā eva tasthu-
revaṃ sthitā buddhamanorathena ||15||
@030
tairyujyamānairghaṭamānairvyāyacchamānairidameva pañcagaṇḍakaṃ pūrvavat yāvadabhivādyāśca saṃvṛttā: |
yasteṣāṃ ṛṣiravavādaka: sa kathayati—bhagavan, mayā anena veṣeṇa mahājanakāyo vipralabdha: | taṃ
yāvadabhiprasādayāmi paścāt pravrajiṣyāmīti | tato bhagavān pañcabhirṛṣiśatai: pūrvakaiśca
pañcabhirbhikṣu:śatairardhacandrākāropagūḍhastata eva ṛddhyā upari vihāyasā prakrānto’nupūrveṇa
musalakaṃ parvatamanuprāpta: | tena khalu samayena musalake parvate vakkalī nāma ṛṣi: prativasati |
adrākṣīt sa ṛṣirbhagavantaṃ dūrādeva dvātriṃśatā mahāpuruṣalakṣaṇai: samalaṃkṛtaṃ pūrvavat yāvat
samantato bhadrakam | sahadarśanāccānena bhagavato’ntike cittamabhiprasāditam | sa prasāda-
jātaścintayati—yannvahaṃ parvatādavatīrya bhagavantaṃ darśanāyopasaṃkramiṣyāmi | bhagavān vaineyāpekṣayā
atikramiṣyati | yannvahamātmānaṃ parvatānmuñceyamiti | tena parvatādātmā mukta: | asaṃmoṣadharmāṇo
buddhā bhagavanta: | bhagavatā ṛddhyā pratīṣṭa: | tato’sya bhagavatā āśayānuśayaṃ dhātuṃ prakṛtiṃ ca
jñātvā tādṛśī dharmadeśanā kṛtā, yāṃ śrutvā vakkalinā anāgāmiphalaṃ sākṣātkṛtam, ṛddhiścābhi-
nirhṛtā | tato bhagavantamidamavocat—labheyāhaṃ bhadanta svākhyāte dharmavinaye pravrajyāmupasaṃpadaṃ
bhikṣubhāvaṃ pūrvavat yāvat bhagavatā ehibhikṣukayā pravrājito yāvadevaṃ sthito buddhamanorathena ||
tatra bhagavān bhikṣūnāmantrayate sma-eṣo’gro me bhikṣavo bhikṣūṇāṃ mama śraddhādhimuktānāṃ
yaduta vakkalī bhikṣuriti | tato bhagavān bhikṣusahasraparivṛto vicitrāṇi prātihāryāṇi
kurvan sūrpārakaṃ nagaramanuprāpta: | bhagavān saṃlakṣayati—yadi ekena dvāreṇa praviśāmi, aperaṣāṃ
bhaviṣyati anyathātvam | yannvahaṃ ṛddhyaiva praviśeyamiti | tata ṛddhyā upari vihāyasā madhye
sūrpārakasya nagarasyāvatīrṇa: | tata: sūrpārakādhipatī rājā āyuṣmān pūrṇo dārukarṇī stave-
karṇī trapukarṇī te ca saptadaśa putrā: svakasvakena parivāreṇa yena bhagavāṃstenopasaṃkrāntā:,
anekāni ca prāṇiśatasahasrāṇi | tato bhagavānanekai: prāṇiśatasahasrairanugamyamāno yena
candanamāla: prāsāda: tenopasaṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: |
sa janakāyo bhagavantamapaśyan candanamālaṃ prāsādaṃ bhettumārabdha: | bhagavān saṃlakṣayati—
yadi candanamāla: prāsādo bhetsyate, dātṝṇāṃ puṇyāntarāyo bhaviṣyati | yannvahamenaṃ sphaṭika-
mayaṃ nirminuyāmiti | sa bhagavatā sphaṭikamayo nirmita: | tato bhagavatā tasyā: pariṣada
āśayānuśayaṃ dhātuṃ prakṛtiṃ ca jñātvā tādṛśī dharmadeśanā kṛtā, yāṃ śrutvā anekai: prāṇi-
śatasahasrairmahān viśeṣo’dhigata: | kaiścinmokṣabhāgīyāni kuśalamūlāni utpāditāni,
kaiścinnirvedhabhāgīyāni, kaiścit srotaāpattiphalaṃ sākṣātkṛtam, kaiścit sakṛdāgāmiphalam,
kaiścidanāgāmiphalam, kaiścit sarvakleśaprahāṇādarhattvaṃ sākṣātkṛtam, kaiścit śrāvakabodhau
cittānyutpāditāni, kaiścit pratyekabodhau, kaiścidanuttarāyāṃ samyaksaṃbodhau cittānyutpādi-
tāni | yadbhūyasā sā parṣad buddhanimnā dharmapravaṇā saṃghaprāgbhārā vyavasthāpitā ||
atha dārukarṇī stavakarṇī trapukarṇī ca praṇītaṃ khādanīyaṃ bhojanīyaṃ samudānīya āsanāni
prajñāpya bhagavato dūtena kālamārocayanti—samayo bhadanta, sajjaṃ bhaktaṃ yasyedānīṃ bhagavān kālaṃ
@031
manyata iti | tena khalu samayena kṛṣṇagautamakau nāgarājau mahāsamudre prativasata: | tau saṃlakṣayata:-
bhagavān sūrpārake nagare dharmaṃ deśayati | gacchāva:, dharmaṃ śroṣyāva iti | tatastau pañcanāgaśata-
parivārau pañcanadīśatāni saṃjanya sūrpārakaṃ nagaraṃ saṃprasthitau | asaṃmoṣadharmāṇo buddhā bhagavanta: |
bhagavān saṃlakṣayati—imau kṛṣṇagautamau nāgarājau yadi sūrpārakaṃ nagaramāgamiṣyata:, agocarī-
kariṣyata: | tatra bhagavānāyuṣmantaṃ mahāmaudgalyāyanamāmantrayate—pratigṛhāṇa mahāmaudgalyāyan
tathāgatasyātyayikapiṇḍapātam | tatkasya heto: ? pañca me maudgalyāyana ātyayikapiṇḍapātā: |
katame pañca ? āgantukasya gamikasya glānasya glānopasthāyakasyopadhivārikasya ca | asmiṃ-
stvarthe bhagavānupādhau vartate | atha bhagavān maudgalyāyanasahāyo yena kṛṣṇagautamakau nāgarājau
tenopasaṃkrānta: | upasaṃkramya kathayati—samanvāharata nāgendrau sūrpārakaṃ nagaramagocarī-
bhaviṣyati | tau kathayata:-tādṛśena bhadanta prasādena vayamāgatā yanna śakyamasmābhi:
kuntapipīlikasyāpi prāṇina: pīḍāmutpādayituṃ prāgeva sūrpārakanagaranivāsino janakāya-
syeti | tato bhagavatā kṛṣṇagautamakayornāgarājayostādṛśo dharmo deśito yaṃ śrutvā buddhaṃ śaraṇaṃ
gatau, dharmaṃ saṃghaṃ ca śaraṇaṃ gatau, śikṣāpadāni ca gṛhītāni | bhagavān bhaktakṛtyaṃ
kartumārabdha: | ekaiko nāga: saṃlakṣayti—aho bata bhagavān mama pānīyaṃ pibatu iti |
bhagavān saṃlakṣayati—yadi ekasyaiva pānīyaṃ pāsyāmi, eṣāṃ bhaviṣyati anyathātvam | upāya-
saṃvidhānaṃ kartavyamiti | tatra bhagavānāyuṣmantaṃ mahāmaudgalyāyanamāmantrayate—gaccha maudgalyāyana,
yatra pañcānāṃ nadīśatānāṃ saṃbheda:, tasmādudakasya pātrapūramānaya | evaṃ bhadanteti āyuṣmān
mahāmaudgalyāyano bhagavata: pratiśrutya yatra pañcānāṃ nadīśatānāṃ saṃbhedastatrodakasya pātrapūra-
mādāya yena bhagavāṃstenopasaṃkrānta: | upasaṃkramya bhagavata udakasya pātrapūramupanāmayati |
bhagavatā gṛhītvā paribhuktam | āyuṣmān mahāmaudgalyāyana: saṃlakṣayati—pūrvamuktaṃ bhagavatā-
duṣkarakārakau hi bhikṣava: putrasya mātāpitarau āpyāyakau poṣakau saṃvardhakau stanyasya dātārau
citrasya jambudvīpasya darśayitārau | ekenāṃśena putro mātaraṃ dvitīyena pitaraṃ pūrṇavarṣaśataṃ
paricaret, yadvā asyāṃ mahāpṛthivyāṃ maṇayo muktā vaidūryaśaṅkhaśilāpravālaṃ rajataṃ jātarūpa-
maśmagarbho musāragalvo lohitikā dakṣiṇāvarta iti, evaṃrūpe vā vividhaiśvaryādhipatye pratiṣṭhā-
payet, neyatā putreṇa mātāpitro: kṛtaṃ vā syādupakṛtaṃ vā | yastu asāvaśrāddhaṃ mātāpitaraṃ
śraddhāsaṃpadi samādāpayati vinayati niveśayati pratiṣṭhāpayati, du:śīlaṃ śīlasaṃpadi, matsariṇaṃ
tyāgasaṃpadi, duṣprajñaṃ prajñāsaṃpadi samādāpayati vinayati niveśayati pratiṣṭhāpayati, iyatā
putreṇa mātāpitro: kṛtaṃ vā syādupakṛtaṃ veti | mayā ca māturna kaścidupakāra: kṛta: | yadahaṃ
samanvāhareyaṃ kutra me mātā upapanneti | samanvāhartuṃ saṃvṛtta: paśyati marīcike lokadhātau
upapannā | sa saṃlakṣayati—kasya vineyā ? paśyati bhagavata: | tasyaitadabhavat—dūraṃ vayamihāgatā: |
yannvahametamarthaṃ bhagavato nivedayeyamiti bhagavantamidamavocat—uktaṃ bhadanta bhagavatā pūrvam—duṣkara-
kārakau hi bhikṣava: putrasya mātāpitarau iti | tanmama mātā marīcike lokadhātau upapannā,
@032
sā ca bhagavato vineyā | tadarhati bhagavān tāṃ vinetumanukampāmupādāyeti | bhagavān
kathayati—maudgalyāyana, kasya ṛddhyā gacchāma: ? bhagavan madīyayā | tato bhagavānāyuṣmāṃśca
mahāmaudgalyāyana: sumerumūrdhni pādān sthāpayantau saṃprasthitau | saptame divase marīcikaṃ
lokadhātumanuprāpta: | adrākṣīt sā bhadrakanyā āyuṣmantaṃ mahāmaudgalyāyanaṃ dūrādeva | dṛṣṭvā ca
puna: sasaṃbhramāt tatsakāśamupasaṃkramya kathayati—cirādvata putrakaṃ paśyāmīti | tato
janakāya: kathayati—bhadanto’yaṃ pravrajito vṛddha: | iyaṃ ca kanyā | kathamasya mātā bhavatīti ?
āyuṣmān maudgalyāyana: kathayati—bhavanta:, mama ime skandhā anyā: saṃvṛddhā: | tena mameyaṃ
māteti | tato bhagavatā tasyā bhadrakanyāyā āśayānuśayaṃ dhātuṃ prakṛtiṃ ca jñātvā tādṛśī
caturāryasatyasaṃprativedhikī dharmadeśanā kṛtā, yāṃ śrutvā tayā bhadrakanyayā viṃśatiśikharasamudgataṃ
satkāyadṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam | sā dṛṣṭasatyā trirudāna-
mudānayati pūrvavat yāvat pratiṣṭhāpitā devamanuṣyeṣu | āha ca—
tavānubhāvātpihita: sughoro hyapāyamārgo bahudoṣaduṣṭa: |
apāvṛtā svargagati: supuṇyā nirvāṇamārgaṃ ca mayopalabdham ||16||
tvadāśrayāccāptamapetadoṣaṃ mamādya śuddhaṃ suviśuddhacakṣu: |
prāptaṃ ca kāntaṃ padamāryakāntaṃ tīrṇā ca du:khārṇavapāramasmi ||17||
jagati daityanarāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||18||
atikrāntāhaṃ bhadanta atikrāntā | eṣāhaṃ bhagavantaṃ śaraṇaṃ gacchāmi dharmaṃ ca bhikṣu-
saṃghaṃ ca | upāsikāṃ ca māṃ dhāraya adyāgreṇa yāvajjīvaṃ prāṇopetāṃ śaraṇaṃ gatāmabhiprasannām |
adhivāsayatu me bhagavānadya piṇḍapātena sārdhamāryamahāmaudgalyāyaneneti | adhivāsayati bhaga-
vān tasyā bhadrakanyāyāstūṣṇībhāvena | atha sā bhadrakanyā bhagavantamāyuṣmantaṃ ca mahāmaudga-
lyāyanaṃ sukhopaniṣaṇṇaṃ viditvā śucinā praṇītena khādanīyena bhojanīyena svahastaṃ saṃtarpya
saṃpravārya bhagavantaṃ bhuktavantaṃ viditvā dhautahastamapanītapātraṃ nīcataramāsanaṃ gṛhītvā bhagavata:
purastānniṣaṇṇā dharmaśravaṇāya | bhagavatā tasyā dharmo deśita: | āyuṣmān mahāmaudgalyāyano
bhagavata: pātragrāhaka: pātraṃ niryātayati | bhagavatā abhihita:-maudgalyāyana gacchāma: |
gacchāmo bhagavan | kasya ṛddhyā ? tathāgatasya bhagavata: | yadi evam, samanvāhara jetavanam |
āgatā: smo bhagavan, āgatā: | maudgalyāyanastato vismayāvarjitamati: kathayati—kiṃ
nāmeyaṃ bhagavan ṛddhi: ? manojavā maudgalyāyana | na mayā bhadanta vijñātamevaṃ gambhīramevaṃ
gambhīrā buddhadharmā iti | yadi vijñātamabhaviṣyat, tilaśo’pi me saṃcūrṇitaśarīreṇānuttarāyā:
samyaksaṃbodheścittaṃ vyāvartitamabhaviṣyat | idānīṃ kiṃ karomi dagdhendhana iti ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta
āyuṣmatā pūrṇena karma kṛtaṃ yenāḍhye mahādhane mahābhoge kule jāta:, kiṃ karma kṛtaṃ yena
@033
dāsyā: kukṣau upapanna:, pravrajya ca sarvakleśaprahāṇādarhattvaṃ sākṣātkṛtam ? bhagavānāha—pūrṇena
bhikṣavo bhikṣuṇā karmāṇi kṛtāni upacitāni labdhasaṃbhārāṇi pariṇatapratyayāni oghavatpratyu-
pasthitāni avaśyaṃbhāvīni | pūrṇena karmāṇi kṛtāni upacitāni | ko’nya: pratyanubhaviṣyati ?
na bhikṣava: karmāṇi kṛtāni upacitāni bāhye pṛthivīdhātau vipacyante, nābdhātau, na
tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtānyupacitāni
vipacyante śubhānyaśubhāni ca |
nap raṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||19||
bhūtapūrvaṃ bhikṣavo’sminneva bhadrakalpe viṃśativarṣasahasrāyuṣi prajāyāṃ kāśyapo nāma
samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamyasārathi:
śāstā devānāṃ manuṣyāṇāṃ ca | buddho bhagavān vārāṇasīṃ nagarīmupaniśritya viharati |
tasyāyaṃ śāsane pravrajita: | tripiṭakasaṃghasya ca dharmavaiyāvṛtyaṃ karoti | yāvadanyatamasyārhata
upadhivāra: prāpta: | sa vihāraṃ saṃmārṣṭumārabdha: | vāyunetaścāmutaśca saṃkāro nīyate | sa
saṃlakṣayati—tiṣṭhatu tāvad yāvadvāyurupaśamaṃ gacchatīti | vaiyāvṛtyakareṇāsaṃmṛṣṭo vihāro dṛṣṭa: |
tena tīvreṇa paryavasthānena kharavākkarma niścāritam—kasya dāsīputrasyopadhivāra iti | tena
arhatā śrutam | sa saṃlakṣayati—paryavasthito’yam | tiṣṭhatu tāvat | paścāt saṃjñāpayiṣyāmīti |
yadā asya paryavasthānaṃ vigataṃ tadā tasya sakāśamupasaṃkramya kathayati—jānīṣe tvaṃ ko’ha-
miti ? sa kathayati—jāne tvaṃ kāśyapasya samyaksaṃbuddhasya śāsane pravrajito’hamapīti | sa
kathayati—yadyapyevaṃ tathāpi tu yanmayā pravrajya caraṇīyaṃ tatkṛtamahaṃ sakalabandhanābaddha: | kharaṃ
te vākkarma niścāritam | atyayamatyayato deśaya | apyevaitatkarma tanutvaṃ parikṣayaṃ paryādānaṃ
gacchediti | tenātyayamatyayato deśitam | yattena naraka upapadya dāsīputreṇa bhavitavyam,
tannarake nopapanna: | pañca tu janmaśatāni dāsyā: kukṣau upapanna: | yāvadetarhyapi carame
bhave dāsyā eva kukṣau upapanna: | yat saṃghasyopasthānaṃ kṛtam, tenāḍhye mahādhane mahābhoge
kule jāta: | yattatra paṭhitaṃ svādhyāyitaṃ skandhakauśalaṃ ca kṛtam, tena mama śāsane pravrajya
sarvakleśaprahāṇādarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekānta-
kṛṣṇo vipāka:, ekāntaśuklānāṃ karmaṇāmekāntaśuklo vipāka:, vyatimiśrāṇāṃ vyatimiśra: |
tasmāt tarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva
karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandanniti ||
iti śrīdivyāvadāne pūrṇāvadānaṃ dvitīyam ||
@034
3 maitreyāvadānam |
yadā rājñā māgadhena ajātaśatruṇā vaidehīputreṇa naukramo mātāpitrormāpitastadā
vaiśālakairlichavibhirbhagavato’rthe naukramo māpita: | nāgā: saṃlakṣayanti—vayaṃ vinipatita-
śarīrā yannu vayaṃ phaṇasaṃkrameṇa bhagavantaṃ nadī[dīṃ]gaṅgāmuttārayema iti | tai: phaṇasaṃkramo
māpita: | tatra bhagavān bhikṣūnāmantrayate sma—rājagṛhāt śrāvastīṃ gantuṃ yo yuṣmākaṃ bhikṣava
utsahate rājño māgadhasyājātaśatrorvaidehīputrasya nausaṃkrameṇa nadīgaṅgāmuttartum, sa tena taratu,
yo vā bhikṣavo vaiśālakānāṃ licchavīnāṃ nausaṃkrameṇa, so’pi tenottaratu | ahamapi āyuṣmatā
ānandena bhikṣuṇā sārdhaṃ nāgānāṃ phaṇasaṃkrameṇa nadīṃ gaṅgāmuttariṣyāmi | tatra kecit rājño
māgadhasyājātaśatrorvaidehīputrasya nausaṃkrameṇottīrṇā:, kecit vaiśālikānāṃ licchavīnāṃ
nausaṃkrameṇa | bhagavānapi āyuṣmatā ānandena sārdhaṃ nāgānāṃ phaṇasaṃkrameṇottīrṇa: | athānya-
tamopāsakastasyāṃ velāyāṃ gāthāṃ bhāṣate—
ye tarantyarṇavaṃ sara: setuṃ kṛtvā visṛjya palvalāni |
kolaṃ hi janā: prabandhitā uttīrṇā medhāvino janā: ||1||
uttīrṇo bhagavān buddho brāhmaṇastiṣṭhati sthale |
bhikṣavo’tra parisnānti kolaṃ badhnanti śrāvakā: ||2||
kiṃ kuryādudapānena āpaścet sarvato yadi |
chittveha mūlaṃ tṛṣṇāyā: kasya paryeṣaṇāṃ caret ||3|| iti ||
adrākṣīdbhagavānanyatamasmin bhūbhāge unnatonnataṃ pṛthivīpradeśam | dṛṣṭvā ca punarāyuṣmantamā-
mantrayate—icchasi tvamānanda yo’sau yūpa ūrdhvaṃ vyāmasahasraṃ tiryak ṣoḍaśapravedho nānāratnavicitro
divya: sarvasauvarṇo rājñā mahāpraṇādena dānāni dattvā puṇyāni kṛtvā nadyāṃ gaṅgāyāmāplā-
vita:, taṃ draṣṭum ? etasya bhagavan kāla:, etasya sugatasamaya:, yo’yaṃ bhagavān yūpamucchrāpa-
yet, bhikṣava: paśyeyu: | tato bhagavatā cakrasvastikanandyāvartena jālāvanaddhenānekapuṇya-
śatanirjātena bhītānāmāśvāsanakareṇa pṛthivī parāmṛṣṭā | nāgā: saṃlakṣayanti—kimarthaṃ
bhagavatā pṛthivī parāmṛṣṭeti ? yāvat paśyanti yūpaṃ draṣṭukāmā: | tatastairucchrāpita: | bhikṣavo
yūpaṃ draṣṭumārabdhā: | āyuṣmānapi bhaddālī alpotsuka: pāṃsukūlaṃ sīvyati | tatra bhagavān
bhikṣūnāmantrayate sma-ārohapariṇāhaṃ nimittaṃ bhikṣavo yūpasya gṛhṇīta, antardhāsyatīti | anta-
rhita: | bhikṣavo buddhaṃ bhagavantaṃ papracchu:-paśya bhadanta bhikṣavo yūpaṃ paśyanti | āyuṣmānapi bhaddālī
alpotsuka: pāṃsukūlaṃ sīvyati | kiṃ tāvat vītarāgatvādāhosvit paryupāsitapūrvatvāt ?
tadyadi tāvad vītarāgatvāt, santyanye’pi vītarāgā: | atha paryupāsitapūrvatvāt, kutra kena
paryupāsitamiti | bhagavānāha—api bhikṣavo vītarāgatvādapi paryupāsitapūrvatvāt | kutrānena
paryupāsitam ?
@035
bhūtapūrvaṃ bhikṣavo rājābhūt praṇādo nāma śakrasya devendrasya vayasyaka: | so’putra:
putrābhinandī kare kapolaṃ dattvā cintāparo vyavasthita:-anekadhanasamudito’hamaputraśca |
mamātyayād rājavaṃśasamucchedo bhaviṣyatīti | tata: śakreṇa dṛṣṭa: pṛṣṭaśca—mārṣa, kasmāt tvaṃ
kare kapolaṃ dattvā cintāparastiṣṭhasīti ? sa kathayati—kauśika, anekadhanasamudito’ha-
maputraśca | mamātyayād rājavaṃśasyocchedo bhaviṣyati | śakra: kathayati—mārṣa, mā tvaṃ cintāpara-
stiṣṭha | yadi kaścit cyavanadharmā devaputro bhaviṣyati, tatte putratve samādāpayiṣyāmīti |
dharmatā khalu cyavanadharmaṇo devaputrasya pañca pūrvanimittāni prādurbhavanti—akliṣṭāni vāsāṃsi
saṃkliśyanti, amlānāni mālyāni mlāyante, daurgandhaṃ mukhānniścarati, ubhābhyāṃ kakṣābhyāṃ
sveda: pragharati, sve cāsane dhṛtiṃ na labhate | yāvadanyatamasya devaputrasya pañca pūrvanimittāni
prādurbhūtāni | sa śakreṇa devendreṇokta:-mārṣa, praṇādasya rājño’gramahiṣyā: kukṣau pratisaṃdhiṃ
gṛhāṇeti | sa kathayati—pramādasthānaṃ kauśika | bahukilbiṣakāriṇo hi kauśika rājāna: |
mā adharmeṇa rājyaṃ kṛtvā narakaparāyaṇo bhaviṣyāmīti | śakra: kathayati—mārṣa, ahaṃ te
smārayiṣyāmi | pramattā: kauśika devā ratibahulā: | evametanmārṣa | tathāpi tvahaṃ bhavantaṃ
smārayāmi | tena praṇādasya rājño’gramahiṣyā: kukṣau pratisaṃdhirgṛhītā | yasminneva divase prati-
saṃdhirgṛhītā, tasmin divase mahājanakāyena praṇādo mukta: | sā aṣṭānāṃ vā navānāṃ vā māsānā-
matyayāt prasūtā | dārako jāto’bhirūpo darśanīya: prāsādiko gaura: kanakavarṇaśchatrākāraśirā:
pralambabāhurvistīrṇalalāṭa: saṃgatabhrūstuṅganāsa: | tasya jñātaya: saṃgamya samāgamya nāmadheyaṃ
vyavasthāpayanti—kiṃ bhavatu dārakasya nāmeti | jñātaya ūcu:-yasminneva divase’yaṃ dārako
mātu: kukṣimavakrānta:, tasminneva divase mahājanakāyena nādo mutka: | yasminneva divase jāta-
stasminneva divase mahājānakāyena nādo mukta: | tasmāt bhavatu dārakasya mahāpraṇāda iti nāma |
tasya mahāpraṇāda iti nāmadheyaṃ vyavasthāpitam | mahāpraṇādo dārako’ṣṭābhyo dhātrībhyo’nupradatto 
dvābhyāmaṃsadhātrībhyāṃ dvābhyāṃ maladhātrībhyāṃ dvābhyāṃ kṣīradhātrībhyāṃ dvābhyāṃ krīḍanikābhyām |
so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptottaptairupa-
karaṇaviśeṣai: | āśu vardhate hradasthamiva paṅkajam | yadā mahān saṃvṛttastadā lipyāmupanyasta: |
saṃkhyāyāṃ gaṇanāyāṃ mudrāyāmuddhāre nyāse nikṣepe vastuparīkṣāyāṃ dāruparīkṣāyāṃ ratnaparīkṣāyāṃ
hastiparīkṣāyāmaśvaparīkṣāyāṃ kumāraparīkṣāyāṃ kumārīparīkṣāyām | so’ṣṭāsu parīkṣāsūddhaṭṭako
vācaka: paṭupracāra: paṇḍita: saṃvṛtta: | sa yāni tāni rājñāṃ kṣatriyāṇāṃ mūrdhnābhiṣiktānāṃ
janapadaiśvaryasthāmavīryamanuprāptānāṃ mahāntaṃ pṛthivīmaṇḍalamabhinirjityādhyāsatāṃ pṛthag bhavanti
śilpasthānakarmasthānāni, tadyathā-hastiśikṣāyāmaśvapṛṣṭhe rathe śare dhanuṣi prayāṇe niryāṇe’ṅkuśa-
grahe pāśagrahe tomaragrahe yaṣṭibandhe muṣṭibandhe padabandhe śikhābandhe dūravedhe marmavedhe’kṣuṇṇavedhe
dṛḍhaprahāritāyāṃ pañcasu sthāneṣu kṛtāvī saṃvṛtta: ||
dharmatā khalu na tāvat putrasya nāma prajñāyate yāvat tāto jīvati | apareṇa samayena
@036
praṇādo rājā kālagata: | mahāpraṇādo rājye pratiṣṭhita: | sa yāvattāvad dharmeṇa rājyaṃ
kārayitvā adharmeṇa rājyaṃ kārayituṃ pravṛtta: | tata: śakreṇa devendreṇokta:-mārṣa, mayā tvaṃ
praṇādasya rājña: putratve samādāpita: | mā adharmeṇa rājyaṃ kāraya, mā narakaparāyaṇo bhaviṣyasīti |
sa yāvattāvad dharmeṇa rājyaṃ kārayitvā punarapi adharmeṇa rājyaṃ kārayituṃ pravṛtta: | dvirapi
śakreṇokta:- mārṣa, mayā tvaṃ praṇādasya rājña: putratve samādāpita: | mā adharmeṇa rājyaṃ kāraya,
mā narakaparāyaṇo bhaviṣyasīti | sa kathayati—kauśika, vayaṃ rājāna: pramattā iti ratibahulā:
kṣaṇād vismarāma: | kiṃcittvamasmākaṃ cihnaṃ sthāpaya, yaṃ dṛṣṭvā dānāni dāsyāma:, puṇyāni
kārayiṣyāma iti | na ca śakyate vinā nimittena puṇyaṃ kartum | tata: śakreṇa devendreṇa
viśvakarmaṇo devaputrasyājñā dattā-gaccha tvaṃ viśvakarman rājño mahāpraṇādasya niveśane | divyaṃ
maṇḍalavāṭaṃ nirmiṇu, yūpaṃ cocchrāpaya | ūrdhvaṃ vyāmasahasreṇa tiryak ṣoḍaśapravedhaṃ nānāratnavicitraṃ
sarvasauvarṇamiti | tato viśvakarmaṇā devaputreṇa mahāpraṇādasya rājño niveśane divyo maṇḍalavāṭo
nirmito yūpaścocchrita: | ūrdhvaṃ vyāmasahasraṃ nānāratnavicitro divya: sarvasauvarṇa: | tato
mahāpraṇādena rājñā dānaśālā māpitā | tasya mātulo’śoko nāma yūpasya paricārako
vyavasthita: | tato yūpadarśanodyukta: sarva eva jambudvīpanivāsī janakāya āgatya bhuktvā yūpaṃ
paśyati, svakarmānuṣṭhānaṃ na karoti | tata: kṛṣikarmāntā: samucchinnā: | rājña: karapratyāyā
nottiṣṭhante | amātyai: stokā: karapratyāyā upanītā: | mahāpraṇādo rājā pṛcchati—bhavanta:,
kasmāt stokā: karapratyāyā upanītā: ? deva, jambudvīpanivāsī janakāya āgatya bhuktavā
yūpaṃ paśyati, svakarmānuṣṭhānaṃ na karoti | kṛṣikarmāntā: samucchinnā: | rājña: karapratyāyā
nottiṣṭhanta iti | rājā kathayati—samucchidyatāṃ dānaśāleti | tai: samucchinnā | tato’pyasau
janakāya: svapathyadanamādāya bhukvā yūpaṃ nirīkṣamāṇastiṣṭhati, svakarmānuṣṭhānaṃ na karoti |
kṛṣikarmāntā: samucchinnā: | tathāpi karapratyāyā nottiṣṭhante | rājā pṛcchati—bhavanta:, dāna-
śālā: samucchinnā: | idānīṃ karapratyāyā nottiṣṭhanta iti | amātyā: kathayanti—deva, janakāya:
svapathyadanamādāya bhuktavā yūpaṃ nirīkṣamāṇastiṣṭhati, svakarmānuṣṭhānaṃ na karoti | kṛṣikarmāntā:
samucchinnā:, yata: karapratyāyā nottiṣṭhante | tato rājñā mahāpraṇādena dānāni dattvā puṇyāni
kṛtvā sa yūpo nadyāṃ gaṅgāyāmāplāvita: | kiṃ manyadhve bhikṣavo yo’sau rājño mahāpraṇādasyāśoko
nāma mātula:, eṣa evāsau bhaddālī bhikṣu: | tatrānena paryupāsitapūrva: ||
kutra bhadanta asau yūpo vilayaṃ gamiṣyati ? bhaviṣyanti bhikṣavo’nāgate’dhvani aśīti-
varṣasahasrāyuṣo manuṣyā: | aśītivarṣasahasrāyuṣāṃ manuṣyāṇāṃ śaṅkho nāma rājā bhaviṣyati
saṃyamanī cakravartī caturantavijetā dhārmiko dharmarājā saptaratnasamanvāgata: | tasyemānyevaṃ rūpāṇi
sapta ratnāni bhaviṣyanti | tadyathā-cakraratnaṃ hastiratnamaśvaratnaṃ maṇiratnaṃ strīratnaṃ gṛhapatiratnaṃ pariṇāyaka-
ratnameva saptamam | pūrṇaṃ cāsya bhaviṣyati sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainya-
pramardakānām | sa imāmeva samudraparyantāṃ pṛthivīmakhilāmakaṇṭakāmanutpīḍāmadaṇḍenāśastreṇa dharmeṇa
@037
samayena abhinirjityādhyāvasiṣyati | śaṅkhasya rājño brahmāyurnāma brāhmaṇa: purohito bhaviṣyati |
tasya brahmavatī nāma patnī bhaviṣyati | sā maitreyāṃśena sphuritvā putraṃ janayiṣyati maitreyaṃ nāma |
brahmāyurmāṇavo’śītimāṇavakaśatāni brāhmaṇakān mantrān vācayiṣyati | sa tān māṇavakān
maitreyāya anupradāsyati | maitreyo māṇavo’śītimāṇavakasahasrāṇi brāhmaṇakān mantrān vācayi-
ṣyati | atha catvāro mahārājāścaturmahānidhisthā:-
piṅgalaśca kaliṅgeṣu mithilāyāṃ ca pāṇḍuka: |
elāpatraśca gāndhāre śaṅkho vārāṇasīpure ||4||
enaṃ ca yūpamādāya śaṅkhasya rājña upanāmayiṣyanti | śaṅkho’pi rājā brahmāyuṣe
brāhmaṇāyānupradāsyati | brahmāyurapi brāhmaṇo maitreyāya māṇavāyānupradāsyati | maitreyo’pi māṇava-
steṣāṃ māṇavakānāmanupradāsyati | tataste māṇavakāstaṃ yūpaṃ khaṇḍaṃ khaṇḍaṃ chittvā bhājayiṣyanti |
tato maitreyo māṇavakastasya yūpasyānityatāṃ dṛṣṭvā tenaiva saṃvegena vanaṃ saṃśrayiṣyati | yasminneva
divase vanaṃ saṃśrayiṣyati, tasminneva divase maitreyāṃśena sphuritvā anuttaraṃ jñānamadhigamiṣyati |
tasya maitreya: samyaksaṃbuddha iti saṃjñā bhaviṣyati | yasminneva divase maitreya: samyaksaṃbuddho’nu-
ttarajñānamadhigamiṣyati, tasminneva divase śaṅkhasya rājña: saptaratnānyantardhāsyante | śaṅkho’pi 
rājā aśītikoṭṭarājasahasraparivāro maitreyaṃ samyaksaṃbuddhaṃ pravrajitamanupravrajiṣyati | yadapyasya
strīratnaṃ viśākhā nāma, sāpi aśītistrīsahasraparivārā maitreyaṃ samyaksaṃbuddhaṃ pravrajitamanupravraji-
ṣyati | tato maitreya: samyaksaṃbuddho’śītibhikṣukoṭiparivāro yena gurupādaka: parvatastenopa-
saṃkramiṣyati, yatra kāśyapasya bhikṣorasthisaṃghāto’vikopitastiṣṭhati | gurupādakaparvato maitreyāya
samyaksaṃbuddhāya vivaramanupradāsyati | yato maitreya: samyaksaṃbuddha: kāśyapasya bhikṣoravikopita-
masthisaṃghātaṃ dakṣiṇena pāṇinā gṛhītvā vāme pāṇau pratiṣṭhāpya evaṃ śrāvakāṇāṃ dharmaṃ deśayi-
ṣyati—yo’sau bhikṣavo varṣaśatāyuṣi prajāyāṃ śākyamunirnāma śāstā loka utpannastasyāyaṃ
śrāvaka: kāśyapo nāmnā alpecchānāṃ saṃtuṣṭānāṃ dhūtaguṇavādināmagro nirdiṣṭa: | śākyamune:
parinirvṛtasyānena śāsanasaṃgīti: kṛtā iti | te dṛṣṭvā saṃvegamāpatsyante—kathamidānī-
mīdṛśenātmabhāvenedṛśā guṇagaṇā adhigatā iti | te tenaiva saṃvegenārhattvaṃ sākṣātkariṣyanti |
ṣaṇṇavatikoṭyor’hatāṃ bhaviṣyanti dhūtaguṇasākṣātkṛtā: | yaṃ ca saṃvegamāpatsyante, tatrāsau yūpo
vilayaṃ gamiṣyati ||
ko bhadanta hetu: ka: pratyayo dvayo ratnayoryugapalloke prādurbhāvāya ? bhagavānāha-
praṇidhānavaśāt | kutra bhagavan praṇidhānaṃ kṛtam ?
bhūtapūrvaṃ bhikṣavo’tīte’dhvani madhyadeśe vāsavo nāma rājā rājyaṃ kārayati ṛddhaṃ ca sphītaṃ
ca kṣemaṃ ca subhikṣaṃ ca ākīrṇabahujanamanuṣyaṃ ca | tasya sadāpuṣpaphalā vṛkṣā: | deva: kālena
kālaṃ samyagvāridhārāmanuprayacchati | atīva śasyasaṃpattirbhavati | uttarāpathe dhanasaṃmato nāma
rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca |
tasyāpi sadāpuṣpaphalā vṛkṣā: | deva: kālena kālaṃ samyagvāridhārāmanuprayacchatīti | atīva
@038
śasyasaṃpattirbhavati | yāvadapareṇa samayena vāsavasya rājña: putro jāto ratnapratyuptayā śikhayā |
tasya vistareṇa jātimahaṃ kṛtvā ratnaśikhīti nāmadheyaṃ vyavasthāpitam | so’pareṇa samayena
jīrṇāturamṛtaṃsaṃdarśanādudvigno vanaṃ saṃśrita: | yasminneva divase vanaṃ saṃśritastasminneva divase-
‘nuttaraṃ jñānamadhigatam | tasya ratnaśikhī samyaksaṃbuddha iti saṃjñodapādi | athāpareṇa samayena
dhanasaṃmato rājā upariprāsādatalagato’mātyagaṇaparivṛtastiṣṭhati | so’mātyānāmantrayate—
bhavanta:, kasyacidanyasyāpi rājño rājyamevamṛddhaṃ ca sphītaṃ ca kṣemaṃ ca subhikṣaṃ ca ākīrṇa-
bahujanamanuṣyaṃ ca | sadāpuṣpaphalā vṛkṣā: | deva: kālena kālaṃ samyagvāridhārāmanuprayaccha-
tīti | atīva śasyasaṃpattirbhavati yathā asmākamiti ? madhyadeśād vaṇija: paṇyamādāyottarāpathaṃ
gatā: | te kathayanti—asti deva madhyadeśe vāsavo nāma rājā iti | sahaśravaṇādeva dhana-
saṃmatasya rājño’marṣa utpanna: | sa saṃjātāmarṣo’mātyānāmantrayate—saṃnāhayantu bhavantaścaturaṅgaṃ
balakāyam | rāṣṭrāpamardanamasya kariṣyāma iti | tato dhanasaṃmato rājā caturaṅgaṃ balakāyaṃ
saṃnāhya hastikāyamaśvakāyaṃ rathakāyaṃ pattikāyaṃ madhyadeśamāgatya gaṅgāyā dakṣiṇe kūle-
‘vasthita: | aśrauṣīdvāsavo rājā-dhanasaṃmato rājā caturaṅgaṃ balakāyaṃ saṃnāhya hastikāyamaśva-
kāyaṃ rathakāyaṃ pattikāyaṃ madhyadeśamāgatya gaṅgāyā dakṣiṇe kūle’vasthita iti | śrutvā ca puna:
so’pi caturaṅgaṃ balakāyaṃ saṃnāhya hastikāyamaśvakāyaṃ rathakāyaṃ pattikāyaṃ gaṅgāyā uttare kūle’-
vasthita: | atha ratnaśikhī samyaksaṃbuddhastayorvinayakālaṃ jñātvā nadyā gaṅgāyāstīre rātriṃ vāsa-
mupagata: | tato ratnaśikhinā samyaksaṃbuddhena laukikaṃ cittamutpāditam | dharmatā khalu yadā
buddhā bhagavanto laukikaṃ cittamutpādayanti, tasmin samaye śakrabrahmādayo devā bhagavataścetasā
cittamājānanti | atha śakrabrahmādayo devā yena ratnaśikhī samyaksaṃbuddhastenopasaṃkrāntā: |
upasaṃkramya ratnaśikhina: samyaksaṃbuddhasya pādau śirasā vanditvaikānte niṣaṇṇā: | teṣāṃ varṇā-
nubhāvena mahānudārāvabhāsa: saṃvṛtta: | dhanasaṃmatena rājñā dṛṣṭa: | dṛṣṭvā ca punaramātyān
pṛcchati—kimayaṃ bhavanto vāsavasya rājño vijite mahānudārāvabhāsa: ? te kathayanti—deva,
vāsavasya rājño vijite ratnaśikhī nāma samyaksaṃbuddha: utpanna: | tasya śakrabrahmādayo devā
darśanāyopasaṃkramanti | tenaivodārāvabhāsa: saṃvṛtta: | maharddhiko’sau mahānubhāva: | tasyāya-
manubhāva iti | dhanasaṃmato rājā kathayati—bhavanta:, yasya vijite īdṛśaṃ dvipādakaṃ puṇyakṣetra-
mutpannam, yaṃ śakrabrahmādayo’pi devā darśanāyopasaṃkrāmanti, tasyāhaṃ kīdṛśamanarthaṃ kariṣyāmi ?
tena tasya dūto’nupreṣita: | vayasya, āgaccha | na te’haṃ kiṃcit kariṣyāmi iti | puṇya-
maheśākhyastvam, yasya vijite dvipādakaṃ puṇyakṣetraṃ ratnaśikhī samyaksaṃbuddho’yam | śakrabrahmādayo
devā darśanāyopasaṃkrāmanti | kiṃ tu kaṇṭhāśleṣaṃ te datvā gamiṣyāmi | evamāvayo: parasparaṃ
cittasaumanasyaṃ bhavatīti | vāsavo rājā viśvāsaṃ na gacchati | sa yena ratnaśikhī samya-
ksaṃbuddhastenopasaṃkrānta: | upasaṃkramya ratnaśikhina: samyaksaṃbuddhasya pādau śirasā vanditvā
ekānte niṣaṇṇa: | ekāntaniṣaṇṇo vāsavo rājā ratnaśikhinaṃ samyaksaṃbuddhamidamavocat—
@039
mama bhadanta dhanasaṃtena rājñā saṃdiṣṭam—priyavayasya āgaccha, na te’haṃ kiṃcit kariṣyāmi |
kaṇṭhā kaṇṭāśleṣaṃ śleṣaṃ datvā gamiṣyāmi | evamāvyo: parasparaṃ cittasaumanasyaṃ bhavatīti | tatra mayā
kathaṃ pratipattavyam ? ratnaśikhī samyaksaṃbuddha: kathayati—gaccha mahārāja, śobhanaṃ bhaviṣyati |
bhagavan, kiṃ mayā tasya pādayornipatitavyam ? mahārāja, balaśreṣṭhā hi rājāna: | nipati-
tavyam | atha vāsavo rājā ratnaśikhina: samyaksaṃbuddhasya pādau śirasā vanditvā utthāyā-
sanāt prakrānta: | yena dhanasaṃmato rājā tenopasaṃkrānta: | upasaṃkramya dhanasaṃmatasya rājña:
pādayornipatita: | tato dhanasaṃmatena rājñā kaṇṭhe śleṣaṃ dattvā viśvāsamutpādya preṣita: ||
atha vāsavo rājā yena ratnaśikhī samyaksaṃbuddhastenopasaṃkrānta: | upasaṃkramya ratnaśikhina:
samyaksaṃbuddhasya pādau śirasā vanditvā ekānte niṣaṇṇa: | ekāntaniṣaṇṇo vāsavo rājā
ratnaśikhinaṃ samyaksaṃbuddhamidamavocat—kasya bhadanta sarve rājāna: pādayornipatanti ? rājño mahārāja
cakravartina: | atha vāsavo rājā utthāyāsanādekāṃsamuttarāsaṅgaṃ kṛtvā yena ratnaśikhī tathā-
gata: samyaksaṃbuddhastenāñjaliṃ praṇamya ratnaśikhinaṃ samyaksaṃbuddhamidamavocat—adhivāsayatu
me bhagavān śvo’ntargṛhe bhaktena sārdhaṃ bhikṣusaṃghena | atha vāsavo rājā tāmeva rātriṃ śuci
praṇītaṃ khādanīyaṃ bhojanīyaṃ samudānīya kālyamevotthāya āsanāni prajñāpya udakamaṇīn
pratiṣṭhāpya ratnaśikhina: samyaksaṃbuddhasya dūtena kālamārocayati—samayo bhadanta, sajjaṃ bhaktam,
yasyedānīṃ bhagavān kālaṃ manyate iti | atha ratnaśikhī samyaksaṃbuddha: pūrvāhṇe nivāsya pātra-
cīvaramādāya bhikṣusaṃghaparivṛto bhikṣusaṃghapuraskṛto yena rājño vāsavasya bhaktābhisārastenopa-
saṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: | atha rājā vāsavo
ratnaśikhinaṃ samyaksaṃbuddhaṃ sukhopaniṣaṇṇaṃ viditvā śucinā praṇītena khādanīyena bhojanīyena
svahastaṃ saṃtarpayati saṃpravārayati | anekaparyāyeṇa śucinā khādanīyena bhojanīyena svahastaṃ
saṃtarpya saṃpravārya bhagavantaṃ ratnaśikhinaṃ samyaksaṃbuddhaṃ bhuktavantaṃ viditvā dhautahastamapanītapātraṃ
pādayornipatya praṇidhānaṃ kartumārabdha:-anenāhaṃ bhadanta kuśalamūlena rājā syāṃ cakravartīti |
tatsamanantaraṃ ca śaṅkha āpūrita: | tato ratnaśikhī samyaksaṃbuddho vāsavaṃ rājānamidamavocat-
bhaviṣyasi mahārāja aśītivarṣasahasrāyuṣi prajāyāṃ śaṅkho nāma rājā cakravartīti | tata
uccaśabdo mahāśabdo jāta: | dhanasaṃmato rājā kolāhalaśabdaṃ śrutvā amātyān pṛcchati—
kimeṣa bhavanto vāsavasya rājño vijite kolāhalaśabda: śrūyate iti ? tairāgamya niveditam-
deva, ratnaśikhinā samyaksaṃbuddhena vāsavo rājā cakravartirājye vyākṛta iti janakāyo hṛṣṭatuṣṭa-
pramudita: | tena kolāhalaśabdo jāta iti | atha dhanasaṃmato rājā yena ratnaśikhī samya-
ksaṃbuddhastenopasaṃkrānta: | upasaṃkramya ratnaśikhina: samyaksaṃbuddhasya pādau śirasā vanditvā ekānte
niṣaṇṇa: | ekāntaniṣaṇṇo dhanasaṃmato rājā ratnaśikhinaṃ samyaksaṃbuddhamidamavocat—kasya
bhadanta sarve cakravartina: pādayornipatanti ? tathāgatasya mahārāja arhata: samyaksaṃbuddhasya |
atha dhanasaṃmato rājā utthāyāsanādekāṃsamuttarāsaṅgaṃ kṛtvā yena ratnaśikhī samyaksaṃbuddhastenā-
@040
ñjaliṃ praṇamya ratnaśikhinaṃ samyaksaṃbuddhamidamavocat—adhivāsayatu me bhagavān śvo’ntargṛhe
bhaktena sārdhaṃ bhikṣusaṃghena | adhivāsayati ratnaśikhī samyaksaṃbuddho dhanasaṃmatasya rājño’pi
tūṣṇībhāvena | atha dhanasaṃmato rājā ratnaśikhina: samyaksaṃbuddhasya tūṣṇībhāvenādhivāsanaṃ
viditvā ratnaśikhina: samyaksaṃbuddhasya pādau śirasā vanditvā ratnaśikhina: samyaksaṃbuddhasyānti-
kāt prakrānta: ||
atha dhanasaṃmato rājā tāmeva rātriṃ śuci praṇītaṃ khādanīyaṃ bhojanīyaṃ samudānīya
kālyamevotthāya āsanāni prajñapya udakamaṇīn pratiṣṭhāpya ratnaśikhina: samyaksaṃbuddhasya
dūtena kālamārocayati—samayo bhadanta, sajjaṃ bhaktam, yasyedānīṃ bhagavān kālaṃ manyate
iti | atha ratnaśikhī samyaksaṃbuddha: pūrvāhṇe nivāsya pātracīvaramādāya bhikṣugaṇaparivṛto
bhikṣusaṃghapuraskṛto yena dhanasaṃmatasya rājño bhaktābhisārastenopasaṃkrānta: | upasaṃkramya pura-
stādbhikṣusaṃghasya prajñapta evāsane niṣaṇṇa: | atha dhanasaṃmato rājā sukhopaniṣaṇṇaṃ ratnaśikhinaṃ
samyaksaṃbuddhaṃ tatpramukhaṃ bhikṣusaṃghaṃ viditvā śucinā praṇītena khādanīyena bhojanīyena svahastena
saṃtarpayati saṃpravārayati | anekaparyāyeṇa śucinā praṇītena khādanīyena bhojanīyena svahastena
saṃtarpya saṃpravārya ratnaśikhinaṃ samyaksaṃbuddhaṃ bhuktavantaṃ viditvā dhautahastamapanītapātraṃ pādayo-
rnipatya sarvamimaṃ lokaṃ maitreṇāṃśena sphuritvā praṇidhānaṃ kartumārabdha:-anenāhaṃ kuśalamūlena
śāstā loke bhaveyaṃ tathāgato’rhan samyaksaṃbuddha iti | ratnaśikhī samyaksaṃbuddha: kathayati—
bhaviṣyasi tvaṃ mahārāja aśītivarṣasahasrāyuṣi prajāyāṃ maitreyo nāma tathāgato’rhan samya—
ksaṃbuddha iti | tatpraṇidhānavaśād dvayo ratnayorloke prādurbhāvo bhaviṣyati ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne maitreyāvadānaṃ tṛtīyam ||
@041
4 brāhmaṇadārikāvadānam |
bhagavān nyagrodhikāmanuprāpta: | atha bhagavān pūrvāhṇe nivāsya pātracīvaramādāya
nyagrodhikāṃ piṇḍāya prāvikṣat | kapilavastuno brāhmaṇasya dārikā nyagrodhikāyāṃ niviṣṭā |
adrākṣīt sā brāhmaṇadārikā bhagavantaṃ dvātriṃśatā mahāpuruṣalakṣaṇai: samalaṃkṛtamaśītyānuvyañjanai-
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam |
sahadarśanādasyā etadabhavat—ayaṃ sa bhagavān śākyakulanandanaścakravartikulād rājyamapahāya
sphītamanta:puraṃ sphītāni ca kośakoṣṭhāgārāṇi pravrajita idānīṃ bhikṣāmaṭate | yadi mamānti-
kātsaktukabhikṣāṃ pratigṛhṇīyāt, ahamasmai dadyāmiti | tato bhagavatā tasyāścetasā cittamājñāya
pātramupanāmitam—yadi te bhagini parityaktam, ākīryatāmasmin pātra iti | tato bhūyasyā
mātrayā tasyā: pradāda utpanna: | jānāti me bhagavāṃścetasā cittamiti viditvā tīvreṇa
prasādena bhagavate saktubhikṣāṃ dattavatī | tato bhagavatā smitamupadarśitam | dharmatā khalu
yasmin samaye buddhā bhagavanta: smitaṃ prāviṣkurvanti, tasmin samaye nīlapītalohitāvadātā:
puṣparāgapadmarāgavajravaiḍūryamusāragalvārkalohitakādakṣiṇāvartaśaṅkhaśilāpravālajātarūparajatavarṇā
arciṣo mukhānniścārya kāścidadhastādgacchanti, kāścidupariṣṭādgacchanti | yā adhastādgacchanti,
tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudhaṃ nirarbudamaṭaṭaṃ
hahavaṃ huhuvamutpalaṃ padmaṃ mahāpadmamavīciparyantān narakān gatvā ye uṣṇanarakāsteṣu śītībhūtvā
nipatanti, ye śītanarakāsteṣūṣṇībhūtvā nipatanti | tenānugatāsteṣāṃ sattvānāṃ tasmin kṣaṇe
kāraṇāviśeṣā:, te pratiprasrabhyante | teṣāmevaṃ bhavati—kiṃ nu vayaṃ bhavanta itaścyutā āho-
svidanyatropapannā iti | teṣāṃ prasādasaṃjananārthaṃ bhagavānnirmitaṃ [darśanaṃ] visarjayati |
teṣāṃ nirmitaṃ dṛṣṭvaivaṃ bhavati—na hyeva vayaṃ bhavanta itaścyutā:, nāpyanyatropapannā iti | api
tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te nirmite
cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, yatra satyānāṃ
bhājanabhūtā bhavanti | yā upariṣṭādgacchanti, tāścāturmahārājikān devān gatvā trāyastriṃśān
yāmāṃstuṣitān nirmāṇaratīn paranirmitavaśavartino devān brahmakāyikān brahmapurohitān
mahābrahmaṇa: parīttābhānapramāṇābhānābhāsvarān parīttaśubhānapramāṇaśubhān śubhakṛtsrānanabhrakān
puṇyaprasavān bṛhatphalānabṛhānatapān sudṛśān sudarśanakaniṣṭhaparyantān devān gatvā anityaṃ
du:khaṃ śūnyamanātmetyuddhoṣayanti | gāthādvayaṃ ca bhāṣante—
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
@042
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:
samanubaddhā gacchanti | tadyadi bhagavānatītaṃ vyākartukāmo bhavati, pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati,
pādatale’ntardhīyante | tiryagupapattiṃ vyākartukāmo bhavati, pāṣṇryāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravarti-
rājyaṃ vyākartukāmo bhavati, dakṣiṇe karatale’ntardhīyante | śrāvakabodhiṃ vyākartukāmo bhavati,
āsye’ntardhīyante | pratyekabodhiṃ vyākartukāmo bhavati, ūrṇāyāmantardhīyante | yadi anuttarāṃ
samyaksaṃbodhiṃ vyākartukāmo bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtyorṇāyāmantarhitā: | athāyuṣmānānanda: 
kṛtakarapuṭo bhagavantaṃ papraccha—
nānāvidho raṅgasahasracitro 
vakrāntarānniṣkramita: kalāpa: |
avabhāsitā yena diśa: samantāt 
divākareṇodayatā yathaiva ||3||
gāthādvayaṃ ca bhāṣate—
vigatodbhavā dainyamadaprahīṇā
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitamupadarśayanti jinā jitāraya: ||4||
tatkālaṃ svayamadhigamya dhīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā:smitamupadarśayanti nāthā: |
yasyārthe smitamupadarśayanti dhīrā-
staṃ śrotuṃ samabhilapanti te janaughā: ||6|| iti ||
bhagavānāha-evametadānanda, evametat | nāhetupratyayamānanda tathāgatā arhanta:
samyaksaṃbuddhā: smitaṃ prāviṣkurvanti | dṛṣṭā tavaiṣā sā ānanda brāhmaṇadārikā, yayā
@043
prasādajātayā mahayaṃ saktubhikṣānupradattā ? dṛṣṭā bhadanta | asāvānanda brāhmaṇadārikā anena
kuśalamūlena trayodaśa kalpān vinipātaṃ na gamiṣyati | kiṃ tarhi devāṃśca manuṣyāṃśca saṃvācya
saṃsṛtya paścime bhave paścime nikete paścime samucchraye paścima ātmabhāvapratilambhe
suparṇihito nāma pratyekabuddho bhaviṣyati | sāmantakena śabdo visṛta:-amukayā brāhmaṇa-
dārikayā prasādajātayā bhagavate saktubhikṣā pratipāditā, sā bhagavatā pratyekāyāṃ bodhau
vyākṛteti | tasyāśca svāmī puṣpasamidhāmarthāyāraṇyaṃ gata: | tena śrutaṃ mama patnyā śramaṇāya
gautamāya saktubhikṣā pratipāditā, sā ca śramaṇena gautamena pratyekāyāṃ bodhau vyākṛtā iti |
śrutvā puna: saṃjātāmarṣo yena bhagavāṃstenopasaṃkrānta: | bhagavatā sārdhaṃ saṃmukhaṃ saṃmodanīṃ saṃrañjanīṃ
vividhāṃ kathāṃ vyatisārya bhagavantamidamavocat-agamadbhavān gautamo’smākaṃ niveśanam ?
agamaṃ brāhmaṇa | satyaṃ bhavate tayā mama patnyā saktubhikṣā pratipāditā, sā ca tvayā pratyekāyāṃ
bodhau vyākṛtā iti ? satyaṃ brāhmaṇa | tvaṃ gautama cakravartirājyamapahāya pravrajita: | kathaṃ 
nāma tvametarhi saktubhikṣāheto: saṃprajānan mṛṣāvādaṃ saṃbhāṣase, kaste śraddhāsyati iyatpramāṇasya
bījasyeyat phalamiti ? tena hi brāhmaṇa tvāmeva prakṣyāmi, yathā te kṣamate tathainaṃ vyākuru |
kiṃ manyase brāhmaṇa asti kaścittvayā āścaryādbhuto dharmo dṛṣṭa: ? tiṣṭhantu tāvat bho gautama 
anye āścaryādbhutā dharmā: | yo mayā asyāmeva nyagrodhikāyāmāścaryādbhuto dharmo dṛṣṭa:, sa
tāvacchrūyatām | asyāṃ bho gautama nyagrodhikāyāṃ pūrveṇa nyagrodho vṛkṣo yasya nāmneyaṃ nyagro-
dhikā, tasyādhastāt pañca śakaṭaśatāni asaṃsaktāni tiṣṭhanti anyonyāsaṃbādhamānāni |
kiyatpramāṇaṃ tasya nyagrodhasya phalam ? kiyat tāvat ? kedāramātram | no bho gautama
kiliñjamātram | tailikacakramātram | śakaṭacakramātram | gopiṭakamātram | bilvamātram |
kapitthamātram ? no bho gautama sarṣapacatuṣṭayabhāgamātram | kaste śraddhāsyati iyatpramāṇasya
bījasyāyaṃ mahāvṛkṣo nirvṛtta iti ? śraddadhātu me bhavān gautama: mā vā | naitat pratyakṣaṃ 
kṣetram | tāvadbho gautama nirupahataṃ snigdhamadhuramṛttikāpradeśaṃ bījaṃ ca navasāraṃ sukhāropitam |
kālena ca kālaṃ devo vṛṣyate, tenāyaṃ mahānyagrodhavṛkṣo’bhinirvṛtta: | atha bhagavānasmi-
nnutpanne gāthāṃ bhāṣate-
yathā kṣetre ca bījena pratyakṣastvamiha dvija |
evaṃ karmavipākeṣu pratyakṣā hi tathāgatā: ||7||
yathā tvayā brāhmaṇa dṛṣṭameta-
dalpaṃ ca bījaṃ sumahāṃśca vṛkṣa: |
evaṃ mayā brāhmaṇa dṛṣṭametat 
alpaṃ ca bījaṃ mahatī ca saṃpat ||8|| iti ||
tato bhagavatā mukhāt jihvāṃ nirnamayya sarvaṃ mukhamaṇḍalamācchāditaṃ yāvat keśaparyanta-
mupādāya, sa ca brāhmaṇo’bhihita:-kiṃ manyase brāhmaṇa yasya mukhāt jihvāṃ niścārya sarvaṃ
@044
mukhamaṇḍalamācchādayati, api tvasau cakravartirājyaśatasahasrahetorapi saṃprajānan mṛṣāvadāṃ
bhāṣeta ? no bho gautama | tato’nveva gāthāṃ bhāṣate—
apyeva hi syādanṛtāmighāyinī 
mameha jihvārjavasatyavāditā |
tadevametanna yathā hi brāhmaṇa
tathāgato’smītyavagantumarhasi ||9||
atha sa brāhmaṇo’bhiprasanna: | tato’sya bhagavatā āśayānuśayaṃ dhātuṃ prakṛtiṃ ca jñātvā
tādṛśī caturāryasatyasaṃprativedhikī dharmadeśanā kṛtā, yāṃ śrutvā brāhmaṇena viṃśatiśikhara-
samudgataṃ satkāyadṛṣṭiśailaṃ jñānavajreṇa bhitvā srotaāpattiphalaṃ sākṣātkṛtam—atikrānto’haṃ
bhadanta atikrānta: | eṣo’haṃ bhagavantaṃ śaraṇaṃ gacchāmi dharmaṃ ca bhikṣusaṃghaṃ ca | upāsakaṃ ca
māṃ dhāraya adyāgreṇa yāvajjīvaṃ prāṇopetaṃ śaraṇaṃ gatamabhiprasannam | atha sa brāhmaṇo bhagavato
bhāṣitamabhinandyānumodya bhagavata: pādau śirasā vanditvā utthāyāsanāt prakrānta: ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne brāhmaṇadārikāvadānaṃ caturtham ||
@045
5 stutibrāhmaṇāvadānam |
atha bhagavān hastināpuramanuprāpta: | anyatamo brāhmaṇo bhagavantaṃ dūrādeva dvātriṃśatā
mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ
jaṅgamamiva parvataṃ samantato bhadrakaṃ dṛṣṭvā ca punarbhagavantamabhigamya gāthāmi: stotumārabdha:-
suvarṇavarṇo nayanābhirāma:
prītyākara: sarvaguṇairupeta: |
devātidevo naradamyasārathi:
tīrṇo’si pāraṃ bhavasāgarasya ||1|| iti ||
tato bhagavatā smitamupadarśitam | dharmatā khalu yasmin samaye buddhā bhagavanta:
smitaṃ prāviṣkurvanti, pūrvavad yāvad bhagavata ūrṇāyāmantarhitā: | athāyuṣmānānanda: kṛta-
karapuṭo bhagavantaṃ papraccha-
nānāvidho raṅgasahasracitro
vaktrāntarānniṣkramita: kalāpa: |
avabhāsitā yena diśa: samantā-
ddivākareṇodayatā yathaiva ||2||
gāthāṃ ca bhāṣate-
vigatodbhavā dainyamadaprahīṇā
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitamupadarśayanti jinā jitāraya: ||3||
tatkālaṃ svayamadhigamya dhīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||4||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā-
staṃ śrotuṃ samabhilaṣanti te janaughā: ||5|| iti ||
bhagavānāha-evametadānanda, evametat | nāhetupratyayamānanda tathāgatā arhanta:
samyaksaṃbuddhā: smitaṃ prāviṣkurvanti | dṛṣṭaste ānanda brāhmaṇo yena tathāgato gāthayā abhi-
@046
ṣṭuta: ? dṛṣṭo bhadanta | asau anena kuśalamūlena viṃśatikalpaṃ vinipātaṃ na gamiṣyati |
kiṃ tu devāṃśca manuṣyāṃśca gatvā saṃsṛtya paścime nikete paścime samucchraye paścime ātmabhāva-
pratilambhe stave#rho nāma pratyekabuddho bhaviṣyati | bhikṣava: saṃśayajātā: sarvasaṃśayacchettāraṃ
buddhaṃ bhagavantaṃ pṛcchanti-paśya bhadanta anena brāhmaṇena bhagavānekayā gāthayā stuto bhagavatā
ca pratyekāyāṃ bodhau vyākṛta iti | bhagavānāha-na bhikṣava etarhi, yathā atīte’dhvani
anenāhamekayā gāthayā stuta:, mayā ca pañcasu grāmavareṣu pratiṣṭhāpita: | tacchṛṇu[ta],
sādhu ca suṣṭhu ca manasi kuru[ta], bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati
ṛddhaṃ ca sphītaṃ ca subhikṣaṃ ca ākīrṇabahujanamanuṣyaṃ ca | sa cātīva kavipriya: | vārāṇasyā-
manyatamo brāhmaṇa: kavi: | sa brāhmaṇyocyate-brāhmaṇa śītakālo vartate | gaccha, asya rājña:
kaccidanukūlaṃ bhāṣitaṃ kṛtvā kadācit kiṃcit śītatrāṇaṃ saṃpadyata iti | sa saṃprasthita: |
yāvadrājā hastiskandhārūḍho nirgacchati | sa brāhmaṇa: saṃlakṣayati-kiṃ tāvadrājānaṃ stunomi
āhosvid hastināgamiti | tasyaitadabhavat-ayaṃ hastināga: sarvalokasya priyo manāpaśca |
tiṣṭhatu tāvadrājā, hastināgaṃ tāvadabhiṣṭaumīti | gāthāṃ ca bhāṣate-
airāvaṇasyākṛtitulyadeho
rūpopapanno varalakṣaṇaiśca |
lakṣe praśasto’si mahāgajendra
varṇapramāṇena surūparūpa ||6|| iti ||
tato rājā abhiprasanno gāthāṃ bhāṣate-
yo me gajendro dayito manāpa:
prītiprado dṛṣṭiharo narāṇām |
tvaṃ bhāṣase varṇapadāni tasya
dadāmi te grāmavarāṇi pañca ||7|| iti ||
kiṃ manyadhve bhikṣavo yo’sau hastinānāga:, ahameva tena kālena tena samayena |
tadāpyahamanenaikayā gāthayā stuta:, mayā cāyaṃ pañcagrāmavareṣu pratiṣṭhāpita: | etarhi anenaika-
gāthayā stuta:, mayāpi cāyaṃ pratyekabodhau vyākṛta iti ||
idamavocadbhagavān | āttamanasa: te bhikṣavo bhagavato bhāṣitamabhyanandan ||
iti śrīdivyāvadāne stutibrāhmaṇāvadānaṃ pañcamam ||
@047
6 indranāmabrāhmaṇāvadānam |
bhagavān śrughnāmanuprāpta: | śrughnāyāmindro nāma brāhmaṇa: prativasati | sa ca rūpa-
yauvanaśrutamanuprāpto na mamāsti kaścit tulya ityatīva vikatthate | bhagavāṃścānyatamasmin

pradeśe purastādbhikṣusaṃghasya prajñapta evāsane niṣaṇṇo dharmaṃ deśayati | aśrauṣīdindro nāma
brāhmaṇa:-śramaṇo gautama: śrughnāmanuprāpta iti | tasyaitadabhavat-śramaṇo gautama: śrūyate’bhirūpo
darśanīya: prāsādika iti | gacchāmi paśyāmi kiṃ mamāntikādabhirūpatara āhosvinneti |
sa nirgato yāvat paśyati bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānu-
vyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato
bhadrakam | dṛṣṭvā ca punarasyaitadabhavat-kiṃ cāpi śramaṇo gautamo mamāntikādabhirūpatara:,
noccatara iti | sa bhagavato mūrdhānamavalokayitumārabdho yāvanna paśyati | sa ūrdhvataraṃ pradeśa-
mārūḍha: | tatra bhagavānindraṃ brāhmaṇamāmantrayate-alaṃ brāhmaṇa, khedamāpatsyase | yadi sumeru-
mūrdhānamapi abhiruhya tathāgatasya mūrdhānamavalokayasi, tathā sutarāṃ khedamāpatsyase, na ca
drakṣyasi | api tu na tvayā śrutaṃ sasurāsurajagadanavalokitamūrdhāno buddhā bhagavanta iti ? api
tu yadīpsasi tathāgatasya śarīrapramāṇaṃ draṣṭum, tava gṛhe’gnihotrakuṇḍaṃ tasyādhastādgośīrṣacandana-
mayī yaṣṭirupatiṣṭhate, tāmuddhṛtya māpaya | tattathāgatamātāpaitṛkasyāśrayasya pramāṇamiti | indro
brāhmaṇa: saṃlakṣayati-etadasyāścaryaṃ na kadācinmayā śrutam, gacchāmi paśyāmīti | tvaritatvarita-
gato’gnihotrakuṇḍakasyādhastāt khanitumārabdha: | sarvaṃ tathaiva | so’bhiprasanna: | sa saṃlakṣayati-
nūnaṃ śramaṇo gautama: sarvajña: | gacchāmi paryupāsitumiti | sa prasādajāto yena bhagavāṃstenopa-
saṃkrānta: | upasaṃkramya bhagavatā sārdhaṃ saṃmukhaṃ saṃmodanīṃ saṃrañjanīṃ vividhāṃ kathāṃ vyatisārya
ekānte niṣaṇṇa: | tato bhagavatā āśayānuśayaṃ dhātuṃ prakṛtiṃ ca jñātvā tādṛśī caturārya-
satyasaṃprativedhikī dharmadeśanā kṛtā, yathendreṇa brāhmaṇena viṃśatiśikharasamudgataṃ satkāyadṛṣṭi-
śailaṃ jñānavajreṇa bhittvā srotaāpattiphalaṃ sākṣātkṛtam | sa dṛṣṭasatya: kathayati-atikrānto’haṃ
bhadanta, atikrānta: | eṣo’haṃ bhagavantaṃ śaraṇaṃ gacchāmi dharmaṃ ca bhikṣusaṃghaṃ ca | upāsakaṃ ca
māṃ dhāraya adyāgreṇa yāvajjīvaṃ prāṇopetaṃ śaraṇaṃ gatam | abhiprasanno’thendro brāhmaṇa utthāyā-
sanāt ekāṃsamuttarāsaṅgaṃ kṛtvā yena bhagavāṃstenāñjaliṃ praṇamya bhagavantamidamavocat-yadi
bhagavānanujānīyāt, ahaṃ gośīrṣacandanamayyā yaṣṭyā mahaṃ prajñāpayeyamiti | bhagavānāha-gaccha
brāhmaṇa anujñātaṃ prajñapayasi | tatastena viviktāvakāśe mahatā satkāreṇāsau yaṣṭirucchrāpitā,
mahaśca prajñapita: | anyairapi brāhmaṇagṛhapatibhi: kuśalamadhiṣṭhānāya bhavatviti viditvā kulā
baddhā (?) | indreṇa brāhmaṇena yaṣṭyā maha: prajñapita iti indramaha indramaha iti saṃjñā saṃvṛttā ||
tatra bhagavānāyuṣmantamānandamāmantrayate-āgamaya ānanda yena toyikā | evaṃ
bhadanteti āyuṣmānānando bhagavata: pratyaśrauṣīt | atha bhagavāṃstoyikāmanuprāpta: | tasmiṃśca
pradeśe brāhmaṇo lāṅgalaṃ vāhayati | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai:
@048
samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva
ratnaparvataṃ samantato bhadrakam | dṛṣṭvā saṃlakṣayati-yadi bhagavantaṃ gautamamupetyābhivādayiṣyāmi,
karmaparihāṇirme bhaviṣyatīti | atha nopetyābhivādayiṣyāmi, puṇyaparihāṇirbhaviṣyati | tat
ko’sau upāya: syāt yena me karmaparihāṇirna syānnāpi puṇyaparihāṇiriti | tasya buddhi-
rutpannā-atrastha evābhivādanaṃ karomi | evaṃ na karmaparihāṇirna puṇyaparihāṇiriti | tena
yathāgṛhītayaiva pratodayaṣṭhyā tatrasthenaivābhivādanaṃ kṛtam-abhivādaye buddhaṃ bhagavantamiti |
tatra bhagavānāyuṣmantamānandamāmantrayate-bhavakṣayakara: kṣaṇa: | eṣa brāhmaṇa: | sacedasyaivaṃ
samyakpratyayajñānadarśanaṃ pravartate, etasmin pradeśe kāśyapasya samyaksaṃbuddhasyāvikopito’sthi-
saṃghātastiṣṭhatīti ahamanenopakrameṇa vandito bhaveyam, evamanena dvābhyāṃ samyaksaṃbuddhābhyāṃ
vandanā kṛtā bhavet | tatkasya heto: ? asminnānanda pradeśe kāśyapasya samyaksaṃbuddhasyā-
vikopito’sthisaṃghātastiṣṭhati | athāyuṣmānānando laghulaghveva caturguṇamuttarāsaṅgaṃ prajñapya
bhagavantamidamavocat-niṣīdatu bhagavān prajñapta evāsane | evamayaṃ pṛthivīpradeśo dvābhyāṃ
samyaksaṃbuddhābhyāṃ paribhukto bhaviṣyati, yacca kāśyapena samyaksaṃbuddhena, yaccaitarhi bhagavatā
iti | niṣaṇṇo bhagavān prajñapta evāsane | niṣadya bhikṣūnāmantrayate sma-icchatha yūyaṃ bhikṣava:
kāśyapasya samyaksaṃbuddhasya śarīrasaṃghātamavikopitaṃ draṣṭum ? etasya bhagavan kāla:, etasya
sugata samaya:, yaṃ bhagavān bhikṣūṇāṃ kāśyapasya samyaksaṃbuddhasyāvikopitaṃ śarīrasaṃghātamupadarśa-
yet | dṛṣṭvā bhikṣavaścitamabhiprasādayiṣyanti | tato bhagavatā laukikaṃ cittamutpāditam | dharmatā
khalu yasmin samaye buddhā bhagavanto laukikaṃ cittamutpādayanti, tasmin samaye kuntapipīlikā
api prāṇino bhagavataścetasā cittamājānanti | nāgā: saṃlakṣayanti-kiṃ kāraṇaṃ bhagavatā
laukikacittamutpāditamiti ? paśyanti-kāśyapasya samyaksaṃbuddhasya śarīrasaṃghātamavikopitaṃ
druṣṭukāma iti | tatasyai: kāśyapasya samyaksaṃbuddhasyāvikopitaśarīrasaṃghāta ucchrāpita: | tatra
bhagavān bhikṣūnāmantrayate sma-udgṛhṇīta bhikṣavo nimittam | antardhāsyati | antarhita: ||
rājñā prasenajitā śrutaṃ bhagavatā śrāvakāṇāṃ darśanāyāvikopitaṃ kāśyapasya samya-
ksaṃbuddhasya śarīrasaṃghātaṃ samucchritamiti | śrutvā ca puna: kutūhalajāta: sahānta:pureṇa kumārai-
ramātyairbhaṭabalāgrairnaigamajānapadaiśca draṣṭuṃ saṃprasthita: | evaṃ virūḍhaka:, anāthapiṇḍado gṛhapati:,
ṛṣidatta: purāṇasthapati:, viśākhā mṛgāramātā, anekāni ca prāṇiśatasahasrāṇi kutūhala-
jātāni draṣṭuṃ saṃprasthitāni pūrvakaiśca kuśalamūlai: saṃcodyamānāni | yāvadasau antarhita: | tai:
śrutam-antarhito’sau bhagavata: kāśyapasya samyaksaṃbuddhasya śarīrasaṃghātadhāturavikopita iti |
śrutvā ca punasteṣāṃ du:khadaurmanasyamutpannam-vṛthā asmākamāgamanaṃ jātamiti | athānyatamena
copāsakena sa pradeśa: pradakṣiṇīkṛta: | evaṃ ca cetasā cittamabhisaṃskṛtamasmānme padāvihārāt
kiyat puṇyaṃ bhaviṣyatīti | atha bhagavāṃstasya mahājanakāyasyāvipratisārasaṃjananārthaṃ tasya
copāsakasya cetasā cittamājñāya gāthāṃ bhāṣate-
@049
śataṃsahasrāṇi suvarṇaniṣkā
jāmbūnadā nāsya samā bhavanti |
yo buddhacaityeṣu prasannacitta:
padāvihāraṃ prakaroti vidvān ||1||
anyatamena upāsakena tasmin pradeśe mṛttikāpiṇḍo datta: | evaṃ ca cittamabhisaṃskṛtam-
padāvihārasya tāvadiyat puṇyamākhyātaṃ bhagavatā anyatra | mṛttikāpiṇḍasya kiyat puṇyaṃ
bhaviṣyatīti ? atha bhagavāṃstasyāpi cetasā cittamājñāya gāthāṃ bhāṣate-

śataṃsahasrāṇi suvarṇaniṣkā
jāmbūnadā nāsya samā bhavanti |
yo buddhacaityeṣu prasannacitta
āropayenmṛttikapiṇḍamekam ||2||
tata: śrutvā anekai: prāṇiśatasahasrairmṛttikāpiṇḍasamāropaṇaṃ kṛtam | aparaistatra
muktapuṣpāṇyavakṣiptāni, evaṃ ca cittamabhisaṃskṛtam-padāvihārasya mṛttikāpiṇḍasya ceyat
puṇyamuktaṃ bhagavatā, asmākaṃ tu muktapuṣpāṇāṃ kiyat puṇyaṃ bhaviṣyatīti ? atha bhagavāṃsteṣā-
mapi cetasā cittamājñāya gāthāṃ bhāṣate-
śataṃsahasrāṇi suvarṇaniṣkā
jāmbūnadā nāsya samā bhavanti |
yo buddhacaityeṣu prasannacitta:
āropayenmuktasupuṣparāśim ||3||
aparaistatra mālāvihāra: kṛta:, cittaṃ cābhisaṃskṛtam-muktapuṣpāṇāṃ bhagavatā iyat
puṇyamuktam  | asmākaṃ mālāvihārasya kiyatpuṇyaṃ bhaviṣyatīti ? atha bhagavāṃsteṣāmapi cetasā
cittamājñāya gāthāṃ bhāṣate-
śataṃsahasrāṇi suvarṇavāhā
jāmbūnadā nāsya samā bhavanti |
yo buddhacaityeṣu prasannacitto
mālāvihāraṃ prakaroti vidvān ||4||
aparaistatra pradīpamālā dattā, cittaṃ cābhisaṃskṛtam-mālāvihārasya bhagavatā iyat
puṇyamuktam | asmākaṃ pradīpadānasya kiyatpuṇyaṃ bhaviṣyatīti ? atha bhagavāṃsteṣāmapi cetasā
cittamājñāya gāthāṃ bhāṣate-
@050
śataṃsahasrāṇi suvarṇakoṭyo
jāmbūnadā nāsya samā bhavanti |
yo buddhacaityeṣu prasannacitta:
pradīpadānaṃ prakaroti vidvān ||5||
aparaistatra gandhābhiṣeko datta: | evaṃ cetasā cittamabhisaṃskṛtam-pradīpasya bhagavatā
iyat puṇyamuktam | asmākaṃ gandhābhiṣekasya kiyatpuṇyaṃ bhaviṣyatīti ? atha bhagavāṃsteṣāmapi
cetasā cittamājñāya gāthāṃ bhāṣate-
śataṃsahasrāṇi suvarṇarāśayo
jāmbūnadā nāsya samā bhavanti |
yo buddhacaityeṣu prasannacitto
gandhābhiṣekaṃ prakaroti vidvān ||6||
aparaistatra chatradhvajapatākāropaṇaṃ kṛtam | evaṃ ca…cetasā cittamājñāya gāthāṃ bāṣate-
tiṣṭhantaṃ pūjayedyacca yaccāpi parinirvṛtam |
samaṃ cittaṃ prasādyeha nāsti puṇyaviśeṣatā ||7||
evaṃ hyacintiyā buddhā buddhadharmā’pyacintiyā |
acintiye prasannānāṃ vipāko’pi acintiya: ||8||
teṣāmacintiyānāmapratihatadharmacakravartinām |
samyaksaṃbuddhānāṃ nālaṃ guṇapāramadhigantum ||9|| iti ||
tato bhagavatā tasya mahājanakāyasya tathāvidhā dharmadeśanā kṛtā, yāṃ śrutvā anekai:
prāṇiśatasahasrairmahān viśeṣo’dhigata: | kaiścicchrāvakabodhau cittānyutpāditāni, kaiścit
pratyekabodhau, kaiścidanuttarāyāṃ samyaksaṃbodhau, kaiścinmūrdhāgatāni, kaiścinmūrdhāna:, kaiści-
duṣṇagatānyāsāditāni, kaiścit satyānulomā: kṣāntaya:, kaiścitsrotaāpattiphalaṃ sākṣā-
tkṛtam, kaiścit sakṛdāgamiphalam, kaiścit sarvakleśaprahāṇādarhattvaṃ sākṣātkṛtam | yadbhūyasā
buddhanimnā dharmapravaṇā: saṃghaprāgbhārā vyavasthāpitā: ||
atha anāthapiṇḍado gṛhapatirbhagavantamidamavocat-yadi bhagavānanujānīyāt, atra mahaṃ
praj~āpayeyam | anujānāmi gṛhapate, prajñāpayitavyam | tato’nāthapiṇḍadena gṛhapatinā maha:
prajñāpita: | toyikāmaha iti saṃjñā saṃvṛttā ||
idamavocadbhagavān | āttamanasa: te bhikṣavo bhagavato bhāṣitamabhyanandan ||
iti śrīdivyāvadāne indranāmabrāhmaṇāvadānaṃ ṣaṣṭham || 
@051
7 nagarāvalambikāvadānam |
atha bhagavān kośaleṣu janapadeṣu cārikāṃ caran śrāvastīmanuprāpta: | śrāvastyāṃ
viharati jetavane anāthapiṇḍadasyārāme | aśrauṣīdanāthapiṇḍado gṛhapati:-bhagavān kośa-
leṣu janapadeṣu cārikāṃ caran śrāvastīmanuprāpta: | śrāvastyāṃ viharati jetavane anāthapiṇḍada-
syārāma iti | śrutvā ca punaryena bhagavāṃstenopasaṃkrānta: | upasaṃkramya bhagavata: pādau śirasā
vanditvā ekānte niṣaṇṇa: | ekāntaniṣaṇṇamanāthapiṇḍadaṃ gṛhapatiṃ bhagavān dharmyayā kathayā
saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā saṃdarśya
samādāpya samuttejya saṃpraharṣya tūṣṇīm | anāthapiṇḍado gṛhapati: utthāyāsanādekāṃsamuttarā-
saṅgaṃ kṛtvā yena bhagavāṃstenāñjaliṃ praṇamya bhagavantamidamavocat—adhivāsayatu me bhagavān
śvo’ntargṛhe bhaktena sārdhaṃ bhikṣusaṃghena iti | adhivāsayati bhagavānanāthapiṇḍadasya gṛhapate-
stūṣṇībhāvena | anāthapiṇḍado gṛhapatirbhagavatastūṣṇībhāvenādhivāsanāṃ viditvā bhagavato
bhāṣitamabhinandyānumodya bhagavata: pādau śirasā vanditvā bhagavato’ntikāt prakrānto yena
svaniveśanaṃ tenopasaṃkrānta: | upasaṃkramya dauvārikaṃ puruṣamāmantrayate—na tāvadbho: puruṣa
tīrthyānāṃ praveśo dātavyo yāvad buddhapramukhena bhikṣusaṃghena bhuktaṃ bhavati | tata: paścādahaṃ
tīrthyānāṃ dāsyāmīti | evamāryeti dauvārika: puruṣo’nāthapiṇḍadasya gṛhapate: pratyaśrauṣīt |
anāthapiṇḍado gṛhapatistāmeva rātriṃ śuci praṇītaṃ khādanīyabhojanīyaṃ samudānīya kālyamevotthāya
āsanāni prajñapya udakamaṇīn pratiṣṭhāpya bhagavato dūtena kālamārocayati-samayo bhadanta,
sajjaṃ bhaktaṃ yasyedānīṃ bhagavān kālaṃ manyata iti | atha bhagavān pūrvāhṇe nivāsya pātracīvara-
mādāya bhikṣugaṇaparivṛto bhikṣusaṃghapuraskṛto yena anāthapiṇḍadasya gṛhapaterbhaktābhisārasteno-
pasaṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: | atha anāthapiṇḍado
gṛhapati: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā praṇītena khādanīyabhojanī-
yena svahastaṃ saṃtarpayati saṃpravārayati | anekaparyāyeṇa śucinā praṇītena khādanīyabhojanīyena
svahastaṃ saṃtarpya saṃpravārya bhagavantaṃ bhuktavantaṃ viditvā dhautahastamapanītapātraṃ nīcataramāsanaṃ
gṛhītvā bhagavata: purastānniṣaṇṇo dharmaśravaṇāya ||
athāyuṣmān mahākāśyapo’nyatamasmādāraṇyakācchayanāsanāt dīrghakeśaśmaśrurlūhacīvaro 
jetavanaṃ gata: | sa paśyati jetavanaṃ śūnyam | tenopadhivārika: pṛṣṭa:-kutra buddhapramukho bhikṣu-
saṃgha iti | tena samākhyātam—anāthapiṇḍadena gṛhapatinopanimantrita iti | sa saṃlakṣayati-
gacchāmi, tatraiva piṇḍapātaṃ paribhokṣyāmi, buddhapramukhaṃ ca bhikṣusaṃghaṃ paryupāsiṣyāmīti | so’-
nāthapiṇḍadasya gṛhapaterniveśanaṃ gata: | ato dauvārikena ukta:-ārya tiṣṭha, mā pravekṣyasi |
kasyārthāya ? anāthapiṇḍadena gṛhapatinā ājñā dattā--mā tāvat tīrthyānāṃ praveśaṃ dāsyasi,
yāvadbuddhapramukhena bhikṣusaṃghena bhuktam | tata: paścāt tīrthyānāṃ dāsyāmi iti | athāyuṣmān
mahākāśyapa: saṃlakṣayati—tasya me lābhā: sulabdhā:, yanmāṃ śrāddhā brāhmaṇagṛhapataya: śramaṇaśākya-
@052
putrīya iti na jānante | gacchāmi, kṛpaṇajanasyānugrahaṃ karomīti viditvā udyānaṃ gata: | sa
saṃlakṣayati—adya mayā kasyānugraha: kartavya iti | yāvadanyatamā nagarāvalambikā kuṣṭhābhidrutā
sarujārtā pakvagātrā bhikṣāmaṭati | sa tasyā: sakāśamupasaṃkrānta: | tasyāśca bhikṣāyāmāyāsa:
saṃpanna: | tayā āyuṣmān mahākāśyapo dṛṣṭa: kāyaprāsādikaścittaprāsādika: śāntena īryāpathena |
sā saṃlakṣayati—nūnaṃ mayā evaṃvidhe dakṣiṇīye kārā na kṛtā, yena me iyamevaṃrūpā samavasthā | yadi 
āryo mahākāśyapo mamāntikādanukampāmupādāya ācāmaṃ pratigṛhṇīyāt, ahamasmai dadyāmiti |
tata āyuṣmatā mahākāśyapena tasyāścetasā cittamājñāya pātramupanāmitam—yadi te bhagini
parityaktam, dīyatāmasmin pātra iti | tatastayā cittamabhiprasādya tasmin pātre dattam |
makṣikā ca patitā | sā tāmapanetumārabdhā | tasyāstasminnācāme’ṅguli: patitā | saṃlakṣayati—kiṃ
cāpyāryeṇa mama cittānurakṣayā na cchorita:, api tu na paribhokṣyatīti | athāyuṣmatā mahā-
kāśyapena tasyāścetasā cittamājñāya tasyā eva pratyakṣamanyatamaṃ kuḍyamūlaṃ niśritya paribhuktam |
sā saṃlakṣayati—kiṃ cāpi āryeṇa mama cittānurakṣayā paribhuktam, nānenāhāreṇāhārakṛtyaṃ
kariṣyati iti | athāyuṣmān mahākāśyapastasyāścittamājñāya tāṃ nagarāvalambikāmidamavocat—
bhagini prāmodyamutpādayasi, ahaṃ tvadīyenāhāreṇa rātriṃdivasamatināmayiṣyāmi iti | tasyā
atīva audbilyamutpannam—mamāryeṇa mahākāśyapena piṇḍapāta: pratigṛhīta iti | tata
āyuṣmatī mahākāśyape cittamabhiprasādya kālaṃ gatā tuṣite devanikāye upapannā | sā
śakreṇa devendreṇa dṛṣṭā ācāmaṃ pratipādayantī cittamabhiprasādayantī kālaṃ ca kurvāṇā | no
tu dṛṣṭā kutropapannā iti | sa narakān vyavalokayitumārabdho na paśyati, tiryak ca pretaṃ ca
manuṣyāṃścāturmahārājikān devāṃstrāyastriṃśān yāvanna paśyati | tathā hyadhastāddevānāṃ jñānadarśanaṃ
pravartate no tūpariṣṭāt | atha śakro devānāmindro yena bhagavāṃstenopasaṃkrānta: | upasaṃkramya
gāthābhigītena praśnaṃ papraccha—
carata: piṇḍapātaṃ hi kāśyapasya mahātmana: |
kutrāsau modate nārī kāśyapācāmadāyikā ||1||
bhagavānāha—
tuṣitā nāma te devā: sarvakāmasamṛddhaya: |
yatrāsau modate nārī kāśyapācāmadāyikā ||2|| iti ||
atha śakrasya devānāmindrasyaitadabhavat-ime ca tāvanmanuṣyā: puṇyāpuṇyānāmapratyakṣa-
darśino dānāni dadati, puṇyāni kurvanti | ahaṃ pratyakṣadarśanena puṇyānāṃ svapuṇyaphale
vyavasthita: kasmāt dānāni na dadāmi, puṇyāni vā na karomi ? ayamāryo mahākāśyapo
dīnānāthakṛpaṇavanīpakānukampī | yannvahamenaṃ piṇḍakena pratipādayeyam | iti viditvā
kṛpaṇavīthyāṃ gṛhaṃ nirmitavān | avacīravicīrakaṃ kākābhilīnakaṃ nātiparamarūpaṃ kuvindaṃ
cātmānamabhinimārya udūḍhaśiraska: saṇaśāṭikānivāsita: sphaṭitapāṇipādo vastraṃ vāyitu-
@053
mārabdha: | śacī api devakanyā kuvindanaryā veśadhāriṇī tasarikāṃ kartumārabdhā | pārśve
cāsyā divyā sudhā sajjīkṛtā tiṣṭhati | athāyuṣmān mahākāśyapa: kṛpaṇānāthavanīpaka-
janānukampako’nupūrveṇa tadgṛhamanuprāpta: | du:khitako’yamiti kṛtvā dvāre sthitena pātraṃ
prasāritam | śakreṇa devānāmindreṇa divyayā sudhayā pūritam | athāyuṣmato mahākāśyapasyai-
tadabhavat—
divyaṃ cāsya sudhābhaktamayaṃ ca gṛhavistara: |
suviruddhamiti kṛtvā jāto me hṛdi saṃśaya: ||3|| iti ||
dharmatā hyeṣā--asamanvāhṛtya arhatāṃ jñānadarśanaṃ na pravartate | sa samanvāhartuṃ pravṛtta: |
yāvat paśyati śakraṃ devendram | sa kathayati—kauśika, kiṃ du:khitajanasyāntarāyaṃ karoṣi,
yasya te bhagavatā dīrgharātrānugato vicikitsākathaṃkathāśalya: samūla ārūḍho yathāpi tattathā-
gatenārhatā samyaksaṃbuddhena | ārya mahākāśyapa kiṃ du:khitajanasyāntarāyaṃ karomi ? ime
tāvat manuṣyā: puṇyānāmapratyakṣadarśino dānāni dadati puṇyāni kurvanti | ahaṃ pratyakṣadarśī
eva puṇyānāṃ kathaṃ dānāni na dadāmi ? nanu coktaṃ bhagavatā--
karaṇīyāni puṇyāni du:khā hyakṛtapuṇyatā |
kṛtapuṇyāni modante asmiṃlloke paratra ca ||4||
tata:prabhṛti āyuṣmān mahākāśyapa: samanvāhṛtya kulāni piṇḍapātaṃ praveṣṭumārabdha: |
atha śakro devendra ākāśasthaścāyuṣmato mahākāśyapasya piṇḍapātaṃ carato divyayā sudhayā
pātraṃ pūrayati | āyuṣmānapi mahākāśyapa: pātramadhomukhaṃ karoti | annapānaṃ choryate | etat
prakaraṇaṃ bhikṣavo bhagavata ārocayanti | bhagavānāha—tasmādanujānāmi piṇḍopadhānaṃ dhāra-
yitavyamiti ||
sāmantakena śabdo visṛta:-amukayā nagarāvalambikayā āryo mahākāśyapa ācā-
mena pratipādita:, sā ca tuṣite devanikāye upapannā iti | rājñā prasenajitā kauśalena
śrutam-amukayā nagarāvalambikayā āryo mahākāśyapa ācāmena pratipādita: | sā tuṣite
deve upapannā iti | śrutvā ca punaryena bhagavāṃstenopasaṃkrānta: | upasaṃkramya bhagavata: pādau
śirasā vanditvā ekānte niṣaṇṇa: | ekāntaniṣaṇṇaṃ rājānaṃ prasenajitaṃ kauśalaṃ bhagavān
dharmyayā kathayā saṃdarśayati samādāpayati samuttejayati saṃpraharṣayati, anekaparyāyeṇa dharmyayā
kathayā saṃdarśya samādāpya samuttejya saṃpraharṣya tūṣṇīm | atha rājā prasenajit kauśalaṃ
utthāyāsanādekāṃsamuttarāsaṅgaṃ kṛtvā yena bhagavāṃstenāñjaliṃ praṇamya bhagavantamidamavocat—
adhivāsayatu me bhagavānāryamahākāśyapamuddiśya bhaktaṃ saptāhena iti | adhivāsayati bhagavān
rājña: prasenajita: kauśalasya tūṣṇībhāvena | atha rājā prasenajit kauśalo bhagavatastūṣṇī-
bhāvenādhivāsanāṃ viditvā bhagavato’ntikāt prakrānta: | atha rājā prasenajit kauśala-
stāmeva rātriṃ śuci praṇītaṃ khādanīyaṃ bhojanīyaṃ samudānīya kālyamevotthāya āsanāni
@054
prajñāpya udakamaṇīn pratiṣṭhāpya bhagavato dūtena kālamārocayati-samayo bhadanta, sajjaṃ bhaktaṃ
yasyedānīṃ bhagavān kālaṃ manyata iti | atha bhagavān pūrvāhṇe nivāsya pātracīvaramādāya
bhikṣugaṇaparivṛto bhikṣusaṃghapuraskṛto yena rājña: prasenajita: kauśalasya bhaktābhisārastenopa-
saṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: | atha rājā prasenajit
kauśala: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā praṇītena khādanīyabhojanīyena 
svahastaṃ saṃtarpayati saṃpravārayati | anyatamaśca kroḍamallako vṛddhānte cittamabhiprasādayaṃstiṣṭhati-
ayaṃ rājā pratyakṣadarśī eva puṇyānāṃ sve puṇyaphale pratiṣṭhāpito’tṛpta eva puṇyairdānāni
dadāti, puṇyāni karoti | atha rājā prasenajit kauśalo’nekaparyāyeṇa buddhapramukhaṃ bhikṣu-
saṃghaṃ śucinā praṇītena khādanīyena bhojanīyena svahastaṃ saṃtarpya saṃpravārya bhagavantaṃ bhuktavantaṃ
viditvā dhautahastamapanītapātraṃ nīcataramāsanaṃ gṛhītvā bhagavata: purastāt niṣaṇṇo dharmaśrava-
ṇāya | tato bhagavatā abhihita:-mahārāja, kasya nāmnā dakṣiṇāmādiśāmi ? kiṃ tava, āho-
svidyena tavāntikāt prabhūtataraṃ puṇyaṃ prasūtamiti ? rājā saṃlakṣayati—mama bhagavān piṇḍapātaṃ
paribhuṅkte | ko’nyo mamāntikāt prabhūtataraṃ puṇyaṃ prasaviṣyatīti viditvā kathayati—bhagavan
yena mamāntikāt prabhūtataraṃ puṇyaṃ prasūtaṃ tasya bhagavān nāmnā dakṣiṇāmādiśatu iti | tato
bhagavatā kroḍamallakasya nāmnā dakṣiṇā ādiṣṭā | evaṃ yāvat ṣaḍdivasān | tato’nyadivase
rājā kare kapolaṃ dattvā cintāparo vyavasthita:-mama bhagavān piṇḍapātaṃ paribhuṅkte, kroḍamalla-
kasya nāmnā dakṣiṇāmādiśati iti | so’mātyairdṛṣṭa: | te kathayanti—kimarthaṃ kare kapolaṃ
dattvā cintāparo vyavasthita iti ? rājā kathayati—bhavanta:, kathaṃ na cintāparastiṣṭhāmi,
yatredānīṃ sa bhagavān mama piṇḍapātaṃ paribhuṅkte, kroḍamallakasya nāmnā dakṣiṇāmādiśatīti ?
tatraiko vṛddho’mātya: kathayati—alpotsuko bhavatu | vayaṃ tathā kariṣyāmo yathā śvo bhagavān
devasyaiva nāmnā dakṣiṇāmādiśatīti | tai: pauruṣeyāṇāmājñā dattā yata: śvo bhavadbhi: praṇīta
āhāra: sajjīkartavya: prabhūtaścaiva samudānayitavyo yathopārdhaṃ bhikṣūṇāṃ pātre patati upārdhaṃ
bhūmau iti | amātyairaparasmin divase prabhūta āhāra: sajjīkṛta: praṇītaśca | tata: sukhopa-
niṣaṇṇaṃ buddhapramukhaṃ bhikṣusaṃghaṃ pariveṣitumārabdhā: | upārdhaṃ bhikṣūṇāṃ pātre patati, upārdhaṃ
bhūmau | tata: kroḍamallakā: pradhāvitā:-bhūmau nipatitaṃ gṛhṇīma iti | te pariveṣakairnivāritā: |
tata: kroḍamallaka: kathayati-yadyasya rājña: prabhūtamannam, svāpateyamasti, santyanye’pi asma-
dvidhā du:khitakā ākāṅkṣante | kimarthaṃ na dīyate ? kimanenāparibhogaṃ choritena iti | tasya
kroḍamallakasya cittavikṣepo jāta:-na śakyaṃ tena tathā cittaṃ prasādayituṃ yathā pūrvam | tato
rājā buddhapramukhaṃ bhikṣusaṃghaṃ bhojayitvā na mama nāmnā dakṣiṇāmādiśatīti viditvā dakṣiṇā-
maśrutvaiva praviṣṭa: | tato bhagavatā rājña: prasenajita: kauśalasya nāmnā dakṣiṇā ādiṣṭā-
hastyaśvarathapattiyāyino bhuñjānasya puraṃ sanairgamam |
paśyasi (?) phalaṃ hi rūkṣikāyā alavaṇikāyā: kulmāṣapiṇḍikāyā: ||5||
@055
athāyuṣmānānando bhagavantamidamavocat—bahuśo bhadanta bhagavatā rājña:
prasenajita: kauśalasya niveśane bhuktvā nāmnā dakṣiṇāmādiṣṭā | nābhijānāmi kadācidevaṃ-
rūpāṃ dakṣiṇāmādiṣṭapūrvām | bhagavānāha—icchasi tvamānanda rājña: prasenajita: kauśalasyā-
lavaṇikāṃ kulmāṣapiṇḍikāmārabhya karmaplotiṃ śrotum ? etasya bhagavan kāla:, etasya sugata
samaya: | ayaṃ bhagavān rājña: prasenajita: kauśalasyālavaṇikāṃ kulmāṣapiṇḍikāmārabhya karma-
plotiṃ varṇayet, bhagavata: śrutvā bhikṣavo dhārayiṣyanti iti | tatra bhagavān bhikṣūnāmantrayate sma-
bhūtapūrvaṃ bhikṣavo’nyatamasmin karpaṭake gṛhapati: prativasati | tena sadṛśāt kulāt
kalatramānītam | sa tayā sārdhaṃ krīḍati ramate paricārayati | tasya krīḍato ramamāṇasya
paricārayata: putro jāta: | sa unnīto vardhita: paṭu: saṃvṛtta: | yāvadasau gṛhapati: patnīmā-
mantrayate—bhadre, jāto’smākamṛṇahārako dhanahārakaśca | gacchāmi paṇyamādāya deśāntaramiti |
sā kathayati—āryaputra, etat kuruṣva iti | sa paṇyamādāya deśāntaraṃ gata: | tatraivānayena
vyasanamāpanna: | alpaparicchado’sau gṛhapati: | tasya gṛhapaterdhanajātaṃ parikṣīṇam | so’sya
putro du:khito jāta: | tasya gṛhapatervayasyaka: | tena tasya dārakasya mātā abhihitā-
ayaṃ tava putra: kṣetraṃ rakṣatu, ahamasya sukhaṃ bhaktena yogodvahanaṃ kariṣyāmi | evaṃ bhavatu |
sa tasya kṣetraṃ rakṣitumārabdha: | sa tasya sukhaṃ bhaktakena yogodvahanaṃ kartumārabdha: | yāvadapareṇa
samayena parvaṇī pratyupasthitā | tasya dārakasya mātā saṃlakṣayati—adya gṛhapatipatnī suhṛ-
tsaṃbandhibāndhavā: saha śramaṇabrāhmaṇabhojanena vyagrā bhaviṣyati | bhaviṣyati | gacchāmi sānukālaṃ tasya
dārakasya bhaktaṃ nayāmi iti | sā sānukālaṃ gatvā gṛhapatipatnyā etamarthaṃ nivedayati | sā
ruṣitā kathayati—na tāvacchramaṇabrāhmaṇebhyo dadāmi jñātīnāṃ vā, tāvat preṣyamanuṣyāya
dadāmi ? adya tāvat tiṣṭhatu, śvo dviguṇaṃ dāsyāmīti | tatastasya dārakasya mātā saṃlakṣayati—mā
me putro bubhukṣitaka: sthāsyatīti | tayā ātmano’rthe’lavaṇikā kulmāṣapiṇḍikā saṃpāditā |
sā tāmādāya gatā | tena dārakeṇa dūrata eva dṛṣṭā | sa kathayati—amba, asti kiṃcinmṛṣṭaṃ
mṛṣṭam ? sā kathayati—putra, yadeva prātidaivasikaṃ tadapyadya nāsti | mayā ātmano’rthe’lava-
ṇikā kulmāṣapiṇḍikā sādhitā | tāmahaṃ gṛhītvā āgatā | etāṃ paribhuṅkṣveti |
sa kathayati—sthāpayitvā gacchasveti | sā sthāpayitvā prakrāntā ||
asati buddhānāmutpāde pratyekabuddhā loka utpadyante hīnadīnānukampakā: prāntaśaya-
nāsanabhaktā ekadakṣiṇīyā lokasya | yāvadanyatama: pratyekabuddhastatpradeśamanuprāpta: | sa tena dṛṣṭa:
kāyaprāsādikaścitraprāsādikaśca śānteryāpathavartī | sa saṃlakṣayati—nūnaṃ mayā evaṃvidhe sadbhūte
dakṣiṇīye kārā na kṛtā, yena me īdṛśī samavasthā | yadyayaṃ mamāntikādalavaṇikāṃ kulmāṣa-
piṇḍikāṃ pratigṛhṇīyāt, ahamasmai dadyāmiti | tato’sau pratyekabuddhastasya daridrapuruṣasya cetasā
cittamājñāya pātraṃ prasāritavān—bhadramukha, sacette parityaktam, dīyatāmasmin pātra iti |
tatastena tīvreṇa prasādena sā alavaṇikā kulmāṣapiṇḍikā tasmai pratyekabuddhāya pratipāditā ||
@056
kiṃ manyadhve bhikṣavo yo’sau daridrapuruṣa:, eṣa evāsau rājā prasenajit kauśalastena
kālena tena samayena | yadanena pratyekabuddhāyālavaṇikā kulmāṣapiṇḍikā pratipāditā, tena
karmaṇā ṣaṭkṛtvo deveṣu trāyastriṃśeṣu rājyaiśvaryādhipatyaṃ kāritavān, ṣaṭkṛtvo’syāmeva śrāvastyāṃ
rājā kṣatriyo mūrdhnābhiṣikta:, tenaiva ca karmaṇā avaśeṣeṇa etarhi rājā kṣatriyo mūrdhnābhiṣikta:
saṃvṛtta: | so’sya piṇḍako vipakva: | tamahaṃ saṃdhāya kathayāmi-
hastyaśvarathapattiyāyino bhuñjānasya puraṃ sanairgamanam |
paśyasi phalaṃ hi rūkṣikāyā alavaṇikāyā kulmāṣapiṇḍakāyā: || iti |
sāmantakena śabdo visṛta:--bhagavatā rājña: prasenajito’lavaṇikāṃ kulmāṣapiṇḍikā-
mārabhya karmaplotirvyākṛtā iti | rājñāpi prasenajitā śrutam | sa yena bhagavāṃstenopasaṃkrānta: |
upasaṃkramya bhagavata: pādau śirasā vanditvā ekānte niṣaṇṇa: | ekāntaniṣaṇṇaṃ rājānaṃ
prasenajitaṃ kauśalaṃ bhagavān dharmyayā kathayā saṃdarśayati samādāpayati samuttejayati saṃpraharṣa-
yati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm | atha
rājā prasenajit kauśala utthāyāsanādekāṃsamuttarāsaṅgaṃ kṛtvā bhagavantamidamavocat-adhi-
vāsayatu me bhagavān traimāsīṃ cīvarapiṇḍapātaśayanāsanaglānapratyayabhaiṣajyapariṣkārai: sārdhaṃ
saṃgheneti | adhivāsayati bhagavān rājña: prasenajita: kauśalasya tūṣṇībhāvena | tato rājñā
prasenajitā kauśalena buddhapramukhāya bhikṣusaṃghāya traimāsyaṃ śatarasaṃ bhojanaṃ dattam | ekaikaśca
bhikṣu: śatasahasreṇa vastreṇācchādita: | tailasya ca kumbhakoṭiṃ samudānīya dīpamālā abhyu-
dyato dātum | tatra bhakte pūjāyāṃ ca mahān kolāhalo jāta: | yāvadanyatamā nagarāvalambikā
atīva du:khitā | tayā kroḍamallakena bhikṣāmaṭantyā uccaśabda: śruta: | śrutvā ca puna: pṛcchati-
bhavanta:, kimeṣa uccaśabdo mahāśabda iti | aparai: samākhyātam—rājñā prasenajitā kauśalena
buddhapramukho bhikṣusaṃghastraimāsyaṃ bhojita:, ekaikaśca bhikṣu: śatasahasreṇa vastreṇa ācchādita:,
tailasya kumbhakoṭiṃ ca samudānīya dīpamālā abhyudyato dātumiti | tatastasyā nagarāvalambi-
kāyā etadabhavat—ayaṃ tāvadrājā prasenajit kauśala: puṇyairatṛpto’dyāpi dānāni dadāti,
puṇyāni karoti | yannvahamapi kutaścit samudānīya bhagavata: pradīpaṃ dadyāmiti | tayā
khaṇḍamallake tailasya stokaṃ yācayitvā pradīpaṃ prajvālya bhagavataścaṅkrame datta: | pādayornipatya
praṇidhānaṃ kṛtam—anenāhaṃ kuśalamūlena yathāyaṃ bhagavān śākyamunirvarṣaśatāyuṣi prajāyāṃ
śākyamunirnāma śāstā loka utpanna:, evamahamapi varṣaśatāyuṣi prajāyāṃ śākyamunireva
śāstā bhaveyam | yathā cāsya śāriputramaudgalyāyanāgrayugaṃ bhadrayugamānando bhikṣurupasthāyaka:,
śuddhodana: pitā, mātā mahāmāyā, rāhulabhadra: kumāra: putra: | yathāyaṃ bhagavān dhātuvibhāgaṃ
kṛtvā parinirvāsyati, evamahamapi dhātuvibhāgaṃ kṛtvā parinirvāpayeyamiti | yāvat sarve te dīpā
nairvāṇā: | sa tayā prajvalita: pradīpa: prajvalatyeva | dharmatā khalu buddhānāṃ bhagavatām—na
tāvadupasthāyakā: pratisaṃlīyante na yāvadbuddhā bhagavanta: pratisaṃlīnā iti | athāyuṣmānānanda:
saṃlakṣayati—asthānamanavakāśo yadbuddhā bhagavanta āloke śayyāṃ kalpayanti | yannvahaṃ dīpaṃ
@057
nirvāpayeyamiti | sa hastena nirvāpayitumārabdho na śaknoti | tataścīvarakarṇikena, tato
vyajanena, tathāpi na śaknoti nirvāpayitum | tatra bhagavānāyuṣmantamānandamāmantrayate—kimeta-
dānandeti | sa kathayati—bhagavan, mama buddhirutpannā-asthānamanavakāśo yadbuddhā bhagavanta
āloke śayyāṃ kalpayanti | yannvahaṃ dīpaṃ nirvāpayeyamiti | so’haṃ hastena nirvāpayitumārabdho
na śaknomi, tataścīvarakarṇikena, tato vyajanena, tathāpi na śaknomīti | bhagavānāha—kheda-
mānanda āpatsyase | yadi vairambhakā api vāyavo vāyeyu:, te’pi na śaknuyurnirvāpayituṃ prāgeva
hastagataścīvarakarṇiko vyajanaṃ vā | tathā hi—aya pradīpastayā dārikayā mahatā cittābhi-
saṃskāreṇa prajvalita: | api tu ānanda bhaviṣyatyasau dārikā varṣaśatāyuṣi prajāyāṃ śākya-
munirnāma tathāgato’rhan samyaksaṃbuddha: | śāriputramaudgalyāyanau tasyāgrayugaṃ bhadrayugam, ānando
bhikṣurupāsaka:, śuddhodana: pitā, mahāmāyā mātā, kapilavastu nagaram, rāhulabhadra: kumāra:
putra: | sāpi dhātuvibhāgaṃ kṛtvā parinirvāsyatīti ||  
idamavocadbhagavān | āttamanasaste ca bhikṣavo bhagavato bhāṣitamabhyanandan ||
iti śrīdivyāvadāne nagarāvalambikāvadānaṃ saptamam ||
@058
8 supriyāvadānam |
buddho bhagavān śrāvastyāṃ viharati jetavane anāthapiṇḍadasyārāme satkṛto gurukṛto
mānita: pūjito rājabhī rājamātrairdhanibhi: paurairbrāhmaṇairgṛhapatibhi: śreṣṭhibhi: sārthavāhairdevai-
rnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramahoragābhyarcito buddho
bhagavān lābhī cīvarapiṇḍapātaśayanāsanaglānapratyayabhaiṣajyapariṣkārāṇāṃ saśrāvakasaṃgha: | tatra
khalu varṣāvāsaṃ bhagavānupagato jetavane anāthapiṇḍadasyārāme | atha tadaiva pravāraṇāyāṃ
pratyupasthitāyāṃ saṃbahulā: śrāvastīnivāsino vaṇijo yena bhagavāṃstenopasaṃkrāntā: | upasaṃkramya 
bhagavata: pādau śirasā vanditvā ekānte niṣaṇṇā: | ekāntaniṣaṇṇān saṃbahulān
śrāvastīnivāsino vaṇijo bhagavān dharmyayā kathayā saṃdarśayati samādāpayati samuttejayati
saṃpraharṣayati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm |
atha saṃbahulā: śrāvastīnivāsino vaṇijo bhagavato bhāṣitamabhinandyānumodya bhagavata: pādau
śirasā vanditvā bhagavato’ntikāt prakrāntā:, yenāyuṣmānānandastenopasaṃkrāntā: | upa-
saṃkramyāyuṣmata ānandasya pādau śirasā vanditvā ekānte niṣaṇṇā: | saṃbahulān śrāvastī-
nivāsino vaṇija āyuṣmānānando dharmyayā kathayā saṃdarśayati samādāpayati samuttejayati
saṃpraharṣayati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm |
atha te vaṇija utthāyāsanebhya: ekāṃsamuttarāsaṅgaṃ kṛtvā yenāyuṣmānānandastenāñjaliṃ praṇamya
āyuṣmantamānandamidamavocan-kiṃcitte āryānanda śrutaṃ varṣoṣito bhagavān katameṣu janapadeṣu
cārikāṃ cariṣyatīti, yadvayaṃ tadyātrikaṃ bhāṇḍaṃ samudānīmahe ? dharmatā caiṣā ṣaṇmahānagara-
nivāsino vaṇijo yasyāṃ diśi buddhā bhagavanto gantukāmā bhavanti, tadyātrikabhāṇḍaṃ
samudānayanti | sa kathayati—buddhaṃ bhagavantaṃ kiṃ na pṛcchatha ? durāsadā hi buddhā bhagavanto
duṣprasahā: | na śaknumo vayaṃ bhagavantaṃ praṣṭum | mamāpi bhavanto durāsadā hi buddhā bhagavanto
duṣprasahā: | ahamapi na śaknomi bhagavantaṃ praṣṭum | yadi bhadantānandasyāpi durāsadā buddhā
bhagavanto duṣprasahā:, kathaṃ bhadantānando jānīte’mukāṃ diśaṃ bhagavān gamiṣyatīti ? nimittena
vā bhavanta: parikathayā vā | kathaṃ nimittena ? yāṃ diśaṃ bhagavān gantukāmastato’bhimukho
niṣīdati, evaṃ nimittena | kathaṃ parikathayā ? teṣāṃ janapadānāṃ varṇaṃ bhāṣate, evaṃ parikathayā |
kutomukho bhadantānanda bhagavān niṣīdati, katameṣāṃ ca janapadānāṃ varṇaṃ bhāṣate ? magadhābhi- 
mukho bhavanto bhagavān niṣīdati, māgadhakānāṃ janapadānāṃ varṇaṃ bhāṣate | api tu bhavanto’ṣṭā-
daśānuśaṃsā buddhacārikāyām | katame’ṣṭādaśa ? nāgnibhayaṃ nodakabhayaṃ na siṃhabhayaṃ na vyāghrabhayaṃ
na dvīpitarakṣuparacakrabhayaṃ na caurabhayaṃ na gulmatarapaṇyātiyātrābhayaṃ na manuṣyāmanuṣyabhayam |
kālena ca kālaṃ divyāni rūpāṇi dṛśyante, divyā: śabdā: śrūyante, udārāścāvabhāsā:
prajñāyante, ātmavyākaraṇāni ca śrūyante, dharmasaṃbhoga āmiṣasaṃbhogo’lpābādhā ca
buddhacandrikā ||
@059
atha saṃbahulā: śrāvastīnivāsino vaṇija: āyuṣmata: ānandasya bhāṣitamabhi-
nandyānumodya āyuṣmata ānandasya pādau śirasā vanditvā utthāyāsanāt prakrāntā: | dharmatā
khalu buddhā bhagavanto jīvanto dhriyanto yāpayanto mahākaruṇayā saṃcodyamānā: parānugrahapravṛttā:
kālena kālamaraṇyacārikāṃ caranti, nadīcārikāṃ parvatacārikāṃ śmaśānacārikāṃ janapada-
cārikāṃ caranti | asmiṃstvarthe buddho bhagavān magadheṣu janapadacārikāṃ cartukāmastadeva pravāraṇāṃ
pravārayitvā āyuṣmantamānandamāmantrayate sma-gaccha ānanda, bhikṣūṇāmārocaya—ita: saptame divase
tathāgato magadheṣu janapadeṣu cārikāṃ cariṣyati | yo yuṣmākamutsahate tathāgatena sārdhaṃ janapada-
cārikāṃ cartum, sa cīvarakarma karotu | evaṃ bhadantetyāyuṣmānānando bhagavata: pratiśrutya bhikṣūṇā-
mārocayati—bhagavānāyuṣyanta ita: saptame divase magadheṣu janapadeṣu cārikāṃ cariṣyati | yo
yuṣmākamutsahate bhagavatā sārdhaṃ magadheṣu janapadeṣu cārikāṃ cartum, sa cīvarakarma karotu |
atha bhagavān bhikṣugaṇaparivṛto bhikṣusaṃghapuraskṛta: saṃbahulaiśca śrāvastīnivāsibhirvaṇigbrāhmaṇa-
gṛhapatibhi: sārdhaṃ magadheṣu janapadeṣu cārikāṃ prakrānta: ||
atha saṃbahulāśca śrāvastīnivāsino vaṇijo yena bhagavāṃstenopasaṃkrāntā: | upasaṃkramya
bhagavata: pādau śirasā vanditvā bhagavantamidamavocan—adhivāsayatvasmākaṃ bhagavān yāvacca
śrāvastī yāvacca rājagṛham, atrāntarā cīvarapiṇḍapātaśayanāsanaglānapratyayabhaiṣajyapariṣkārai:
sārdhaṃ bhikṣusaṃghena | adhivāsayati bhagavān saṃbahulānāṃ śrāvastīnivāsināṃ vaṇijāṃ
tūṣṇībhāvena | atha saṃbahulā: śrāvastīnivāsino vaṇijo bhagavatastūṣṇībhāvenādhivāsanāṃ
viditvā bhagavato’ntikāt prakrāntā: ||
atha saṃprasthite buddhe bhagavati antarā ca śrāvastīmantarā ca rājagṛham, atrāntarā-
nmahāṭavyāṃ caurasahasraṃ prativasati | adrākṣīttaccaurasahasraṃ bhagavantaṃ sārthaparivṛtaṃ bhikṣusaṃghapura-
skṛtam | dṛṣṭvā ca puna: parasparaṃ kathayanti—gacchatu bhagavān saśrāvakasaṃgha: | śeṣaṃ sārthaṃ muṣi-
ṣyāma: | ityanuvicintya sarve javena prasṛtā yena sārtha: | bhagavatā abhihita:-kimetadbhavanta:
samārabdham ? caurā: kathayanti—vayaṃ smo bhadanta caurā aṭavīcarā: | nāsmākaṃ kṛṣirna vāṇijyā
na gaurakṣyam | anenopakrameṇa jīvikāṃ kalpayāma: | gacchatu bhagavān saśrāvakasaṃgha: | śeṣaṃ
sārthaṃ muṣiṣyāma: | bhagavānāha—mamaiṣa sārtha: saṃniśrita: | api tu sakalasya sārthasya parigaṇayya
suvarṇaṃ gṛhṇīdhvam | tathā bhavatviti caurasahasreṇa pratijñātam | asmin sārthe ye upāsakā
vaṇijastai: kṛtsnasya sārthasya mūlyaṃ gaṇayya caurāṇāṃ niveditam—iyanti śatāni sahasrāṇi
ceti | tatasteṣāṃ caurāṇāṃ sārthaniṣkrayārthaṃ bhagavatā nidhānaṃ darśitam | tatastena caurasahasreṇa
sārthamūlyapramāṇaṃ suvarṇaṃ gṛhītam, avaśiṣṭaṃ tatraivāntarhitam | evaṃ bhagavatā sārthaścauṃrasahasrāt
pratimokṣita: ||
anupūrveṇa bhagavān rājagṛhamanuprāpta: | punarapi bhagavān sārthaparivṛto bhikṣusaṃgha-
puraskṛto rājagṛhāt śrāvastīṃ saṃprasthita: | tathaiva caurasahasrasakāśāt sārtho niṣkrīta: |
@060
evaṃ dvitricatuṣpañcaṣaḍvārāṃśca caurasahasrasakāśādāgamanagamanena sārtha: paritrāto mūlyaṃ 
cānupradattam | saptamaṃ tu vāraṃ bhagavān sārtharahito bhikṣusaṃghapuraskṛta: śrāvastyā rājagṛhaṃ saṃpra-
sthita: | adrākṣīccaurasahasraṃ buddhaṃ bhagavantaṃ sārthavirahitaṃ bhikṣusaṃghaparivṛtam | dṛṣṭvā ca puna:
parasparaṃ saṃlapanti—bhagavān gacchatu, bhikṣusaṃghaṃ muṣiṣyāma: | tatkasya heto: ? eṣo hi
bhagavān suvarṇaprada: | ityuktvā sarvajavena pradhāvitā bhikṣūn muṣitumārabdhā: | bhagavatā
cābhihitā:-vatsā:, mama ete śrāvakā: | caurā: kathayanti—jānāsyeva bhagavān—vayaṃ caurā
aṭavīcarā: | nāsmākaṃ kṛṣirna vāṇijyā na gaurakṣyam | anena vayaṃ jīvikāṃ kalpayāma: |
tato bhagavatā caurāṇāṃ mahānidhānaṃ darśitam, evaṃ coktā:-vatsā:, yāvadāptaṃ dhanaṃ gṛhṇītheti |
tatastena caurasahasreṇa tasmānmahānidhānādyāvadāptaṃ suvarṇamādattam, avaśiṣṭaṃ tatraivānta-
rhitam | atha bhagavāṃstaccaurasahasraṃ yāvadāptaṃ dhanena saṃtarpayitvā tato’nupūrveṇa rājagṛhamanuprāpta: |
tatasteṣāṃ caurāṇāṃ buddhirutpannā-yā kācidasmākaṃ śrīsaubhāgyasaṃpat, sarvāsau buddhaṃ bhagavanta-
māgamya | yannu vayaṃ bhagavantaṃ saśrāvakasaṃghamasmin pradeśe bhojayema iti | atrāntare nāsti
kiṃcidbuddhānāṃ bhagavatāṃ mahākāruṇikānāmekārakṣāṇāmekavīrāṇāmadvayavādināṃ śamathavipaśyanā-
vihāriṇāṃ trividhadamathavastukuśalānāṃ caturṛddhipādacaraṇatalasupratiṣṭhitānāṃ caturoghottīrṇānāṃ
caturṣu saṃgrahavastuṣu dīrgharātrakṛtaparicayānāṃ daśabalabalināṃ caturvaiśāradyaviśāradānāmudārārṣabha-
samyaksiṃhanādanādināṃ pañcāṅgaviprahīṇānāṃ pañcaskandhavimocakānāṃ pañcagatisamatikrāntānāṃ
ṣaḍāyatanabhedakānāṃ saṃghātavihāriṇāṃ ṣaṭpāramitāparipūrṇayaśasāṃ saptabodhyaṅgakusumāḍhyānāṃ
saptasamādhipariṣkāradāyakānāmāryāṣṭāṅgamārgadeśikānāmāryamārgapudgalanāyakānāṃ navānupūrvasamā-
pattikuśalānāṃ navasaṃyojanavisaṃyojanakānāṃ daśadikparipūrṇayaśasāṃ daśaśatavaśavartiprati-
viśiṣṭānāṃ trīrātrestrirdivasasya ṣaṭkṛtvo rātriṃdivasena buddhacakṣuṣā lokaṃ vyavalokayanti—
kasyānavaropitāni kuśalamūlānyavaropayāmi, kasyāvaroṣitāni vivardhayāmi, ka: kṛcchraprāpta:,
ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādhaprāpta:, kaṃ kṛcchrasaṃkaṭasaṃbādhāt
parimocayāmi, ko’pāyanimna:, ko’pāyapravaṇa:, ko’pāyaprāgbhāra:, kamahamapāyād vyutthāpya
svarge mokṣaphale ca pratiṣṭhāpayāmi, kasya kāmapaṅkanimagnasya hastoddhāramanuprayacchāmi, kasya
buddhotpādavibhūṣitaṃ lokaṃ saphalīkaromi, kamāryadhanavirahitamāryadhanaiśvaryādhipatye pratiṣṭhāpayeyam, 
ko hīyate ko vardhate |
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
yathā hi mātā priyamekaputrakaṃ
hyavekṣate rakṣati cāsya jīvitam |
tathaiva vaineyajanaṃ tathāgato
hyavekṣate rakṣati cāsya saṃtatim ||2||
@061
sarvajñasaṃtānanivāsinī hi
kāruṇyadhenurmṛgayatyakhinnā |
vaineyavatsān bhavadu:khanaṣṭān 
vatsān praṇaṣṭāniva vatsalā gau: ||3||
tato bhagavāṃsteṣāṃ caurāṇāṃ vaineyakālamapekṣya rājagṛhādanupūrveṇa bhikṣugaṇaparivṛto
bhikṣugaṇapuraskṛto dānto dāntaparivāra: śānta: śāntaparivāraścandanaścandanaparivāro mukto
muktaparivāra āśvasta āśvastaparivāra: pūrvavat yāvanmahākaruṇayā samanvāgata: tāṃ sālāṭavīmanu-
prāpta: | adrākṣīttaccaurasahasraṃ buddhaṃ bhagavantaṃ saśrāvakasaṃghaṃ dūrādevāgacchantam | dṛṣṭvā ca
punaścittānyabhiprasādya yena bhagavāṃstenopasaṃkrānta: | upasaṃkramya bhagavata: pādayornipatya bhaga-
vantamidamavocan—adhivāsayatu asmākaṃ bhagavān śvo’ntargṛhe bhaktena sārdhaṃ bhikṣusaṃghena |
adhivāsayati bhagavāṃstasya caurasahasrasya tūṣṇībhāvena | atha caurasahasraṃ bhagavatastūṣṇībhāve-
nādhivāsanāṃ viditvā bhagavato’ntikān prakrāntam ||
atha taccaurasahasraṃ tāṃmeva rātriṃ śuci praṇītaṃ khādanīyabhojanīyaṃ samudānīya kālya-
mevotthāya āsanāni prajñapya udakamaṇīn pratiṣṭhāpya, bhagavato dūtena kālamārocayati—samayo
bhadanta, sajjaṃ bhaktaṃ yasyedānīṃ bhagavān kālaṃ manyase | atha bhagavān pūrvāhṇe nivāsya
pātracīvaramādāya bhikṣugaṇaparivṛto bhikṣusaṃghapuraskṛto yena tasya caurasahasrasya bhaktābhi—
sārastenopasaṃkrānta: | atha taccaurasahasraṃ buddhapramukhasya bhikṣusaṃghasya candanodakena pādau
prakṣālayāmāsa | atha bhagavān prakṣālitapāṇipāda: purastādbhikṣusaṃghasya prajñapta evāsane
niṣaṇṇa: | niṣaṇṇaṃ buddhapramukhaṃ bhikṣusaṃghaṃ viditvā śucinā praṇītena khādanīyabhojanīyena
svahastaṃ saṃtarpya saṃpravārya bhagavantaṃ bhuktavantaṃ viditvā dhautahastamamanītapātraṃ nīcatarāṇyāsanāni
gṛhītvā bhagavata: purastānniṣaṇṇā dharmaśravaṇāya | atha bhagavatā teṣāmāśayānuśayaṃ viditvā
dhātuṃ prakṛtiṃ ca jñātvā tādṛśī dharmadeśanā kṛtā, yāṃ śrutvā tena caurasahasreṇa tasminnevāsane
niṣaṇṇena viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam |
dṛṣṭasatyāśca kathayanti—idamasmākaṃ bhadanta na mātrā kṛtaṃ na pitrā kṛtaṃ na rājñā na devatābhirna
pūrvapretairna śramaṇabrāhmaṇairneṣṭairna svajanabandhuvargeṇa yadasmābhirbhagavantaṃ kalyāṇamitramāgamya | uddhṛto
narakatiryakpretebhya: pāda:, pratiṣṭhāpitā devamanuṣyeṣu, paryantīkṛta: saṃsāra:, ucchoṣitā
rudhirāśrusamudrā:, uttīrṇā aśrusāgarā:, laṅghitā asthiparvatā: | labhema vayaṃ bhadanta svākhyāte
dharmavinaye pravrajyāmupasaṃpadaṃ bhikṣubhāvam | carema vayaṃ bhagavato’ntike brahmacaryam | tato bhagavatā
brāhmeṇa svareṇābhihitā:-eta vatsā:, carata brahmacaryam | vācāvasāne bhagavato muṇḍā: saṃvṛttā-
straidhātukavītarāgā: samaloṣṭakāñcanā ākāśapāṇitalasamacittā vāsīcandanakalpā vidyā-
vidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā: | sendropendrāṇāṃ
devānāṃ pūjyā mānyā abhivādyāśca saṃvṛttā: ||
@062
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu: paśya bhadanta bhagavatā
idaṃ caurasahasraṃ saptavāraṃ dhanena saṃtarpayitvā atyantaniṣṭhe’nuttare yogakṣeme nirvāṇe pratiṣṭhāpitam |
bhagavānāha—na bhikṣava etarhi, yathā atīte’pyadhvani mayā asyaiva caurasahasrasya sakāśādaneka-
bhāṇḍasahasra: sārtho niṣkrīta:, na ca śakitā: saṃtarpayitum | tato mayā anekairduṣkaraśata-
sahasrairdevamanuṣyaduṣprāpyāṃ śakrabrahmādyairapi duradhigamāṃ badaradvīpayātrāṃ varṣaśatena sādhayitvā
etadeva caurasahasramārabhya kṛtsno jāmbudvīpa: suvarṇarajatavaiḍūryasphaṭikādyai ratnaviśeṣairmanorathe-
psitaiścopakaraṇaviśeṣai: saṃtarpayitvā daśabhi: kuśalai: karmapathai: pratiṣṭhāpita: | tacchruṇuta—
bhūtapūrvaṃ bhikṣavo’tīte’dhvani asminneva jambudvīpe vārāṇasyāṃ nagaryāṃ brahmadatto nāma
rājā rājyaṃ kārayati sma ṛddhaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśānta-
kalikalahaḍimbaḍamarataskaradurbhikṣarogāpagatam | priyamivaikaputrakamiva rājyaṃ kārayati | tena
khalu samayena vārāṇasyāṃ priyaseno nāma sārthavāha: prativasati āḍhyo mahādhano mahābhogo
vaiśravaṇadhanapratispardhī | tena sadṛśāt kulāt kalatramānītam | sa tayā sārdhaṃ krīḍate ramate
paricārayati | atha anyatama udārapuṇyamaheśākhya: sattvo’nyatamasmāt praṇītāddevanikāyā-
ccyutvā tasyā: prajāpatyā: kukṣimavakrānta: | pañcāveṇīyā dharmā ihaikatye paṇḍitajātīye mātṛ-
grāme | katame pañca ? raktaṃ puruṣaṃ jānāti, kālaṃ jānāti ṛtuṃ jānāti, garbhamavakrāntaṃ
jānāti, yasyā: sakāśādgarbho’vakrāmati taṃ jānāti, dārakaṃ jānāti dārikāṃ jānāti |
saṃceddārako bhavati, dakṣiṇaṃ kukṣiṃ niśritya tiṣṭhati |saceddārikā bhavati, vāmaṃ kukṣiṃ
niśritya tiṣṭhati | sā āttamanā: svāmina ārocayati—diṣṭyā āryaputra vardhasva, āpanna-
sattvāsmi saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣyati |
so’pyāttamanāttamanā udānamudānayati—apyevāhaṃ cirakālābhilaṣitaṃ putramukhaṃ paśyeyam |
jāto me syānnāvajāta: | kṛtyāni me kuryāt | bhṛta: pratibharet | dāyādyaṃ pratipadyeta |
kulavaṃśo me ciraṣṭhitika: syāt | asmākaṃ cāpyatītakālagatānāmuddiśya dānāni datvā
puṇyāni kṛtvā nāmnā dakṣiṇāmādiśet—idaṃ tayoryatratatropapannayorgacchatoranugacchatviti |
āpannasattvāṃ caināṃ viditvā upariprāsādatalagatāmayantritāṃ dhārayati—uṣṇa uṣṇopakaraṇai: śīte
śītopakaraṇairvaidyaprajñaptairāhārairnātiśītairnātyuṣṇairnātitiktairnātyamlairnātilavaṇairnātimadhurairnātikaṭu-
kairnātikaṣāyaistiktāmlalavaṇamadhurakaṭukakaṣāyavivarjitairāhārai: | hārārdhahāravibhūṣitagātrī-
mapsarasamiva nandanavanacāriṇīṃ mañcānmañcaṃ pīṭhātpīṭhamanavatarantīmadharimāṃ bhūmim | na cāsyā-
kiṃcidamanojñaśabdaśravaṇaṃ yāvadeva garbhasya paripākāya | sā aṣṭānāṃ vā navānāṃ vā māsānā-
matyayāt prasūtā | dārako jāto’bhirūpo darśanīya: prāsādiko gaura: kanakavarṇaśchatrā-
kāraśirā: pralambabāhurvistīrṇalalāṭa: saṃgatabhrūstuṅganāso dṛḍhakaṭhinaśarīro mahānagnabala: |
tasya jñātaya: saṃgamya samāgamya trīṇi saptakānyekaviṃśatirātriṃdivasāni tasya jātasya jāta:
mahaṃ kṛtvā nāmadheyaṃ vyavasthāpayanti—kiṃ bhavatu dārakasya nāma ? ayaṃ dāraka: priyasenasya
@063
sārthavāhasya putra: | tadbhavatu dārakasya nāma supriya iti | supriyo dārako’ṣṭābhyo dhātrībhya
upanyasto dvābhyāṃ kṣīradhātrībhyāṃ dvābhyāmaṃsadhātrībhyāṃ dvābhyāṃ maladhātrībhyāṃ dvābhyāṃ krīḍa-
nikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā 
sarpimaṇḍena anyaiścottaptottaptairupakaraṇaviśeṣai: | āśu vardhate hradasthamiva paṅkajam ||
yadā mahān saṃvṛttastadā lipyāmupanyasta: | saṃkhyāyāṃ gaṇanāyāṃ mudrāyāmuddhāre nyāse
nikṣepe hastiparīkṣāyāmaśvaparīkṣāyāṃ ratnaparīkṣāyāṃ dāruparīkṣāyāṃ vastraparīkṣāyāṃ puruṣaparīk%āyāṃ
strīparīkṣāyām | nānāpaṇyaparīkṣāsu paryavadāta: sarvaśāstrajña: sarvakalābhijña: sarvaśilpajña:
sarvabhūtarutajña: sarvagatigatijña: uddhaṭṭako vācaka: paṇḍita: paṭupracāra: paramatīkṣṇaniśitabuddhi:
saṃvṛtto’gnikalpa iva jñānena | sa yāni tāni rājñāṃ kṣatriyāṇāṃ mūrdhnābhiṣiktānāṃ janapadaiśvarya-
sthāmavīryamanuprāptānāṃ mahāntaṃ pṛthivīmaṇḍalamabhinirjityādhyāvasatāṃ pṛthagbhavanti śilpasthāna-
karmasthānāni, tadyathā-hastigrīvāyāṃ aśvapṛṣṭhe rathe tsarudhanu:ṣu upayāne niryāṇe’ṅkuśagrahe tomara-
grahe chedye bhedye muṣṭibandhe padabandhe dūravedhe śabdavedhe’kṣuṇṇavedhe marmavedhe dṛḍhaprahāritāyām |
pañcasu sthāneṣu kṛtāvī saṃvṛtta: | dharmatā caiṣā-na tāvat putrasya nāma nirgacchati yāvat
pitā dhriyate | athāpareṇa samayena priyasena: sārthavāho glānībhūta: | sa mūlagaṇḍapatrapuṣpa-
phalabhaiṣajyairupasthīyamāno hīyata eva |
sarve kṣayāntā nicayā: patanāntā: samucchrayā: |
saṃyogā viprayogāntā maraṇāntaṃ ca jīvitam ||4||
iti sa kāladharmeṇa saṃyukta: | kālagate priyasene sārthavāhe brahmadattena kāśirājñā supriyo 
mahāsārthavāhatve’bhiṣikta: | tena sārthavāhabhūtena iyamevaṃrūpā mahāpratijñā kṛtā-sarvasattvā
mayā dhanena saṃtarpayitavyā: | alpaṃ ca deyaṃ bahavaśca yācakā: | tato’lpairahobhistaddhanaṃ parikṣayaṃ
paryādānaṃ gatam | atha supriyo mahāsārthavāha: saṃlakṣayati—alpaṃ ca deyaṃ bahavaśca yācakā: |
tato’lpairahobhistaddhanaṃ parikṣayaṃ paryādānaṃ gatam | yannvahaṃ sāmudraṃ yānapātraṃ samudānīya
mahāsamudramavatareyaṃ dhanahārika: | tata: supriyo mahāsārthavāha: sāmudrayānapātraṃ samudānīya
pañcamātrairvaṇikśatai: sārdhaṃ mahāsamudramavatīrṇa: | tato’nupūrveṇa ratnadvīpaṃ gatvā ratnasaṃgrahaṃ kṛtvā
svastikṣemābhyāṃ mahāsamudrāduttīrya sthalajairvahitrairbhāṇḍamāropya vārāṇasyabhimukha: saṃprasthita: |
aṭavīkāntāramadhyagataścaurasahasreṇāsādita: | tataste caurā muṣitukāmā: sarvajavena prasṛtā: |
supriyeṇa ca sārthavāhenāvalokyābhihitā:-kimetadbhavanta: samārabdham ? caurā: kathayanti-
sārthavāha, tvameka: svastikṣemābhyāṃ gaccha, avaśiṣṭaṃ sārthaṃ muṣiṣyāma: | sārthavāha: kathayati—
mamaiṣa bhavanta: sārtha: saṃniśrita: | nārhanti bhavanto muṣitum | evamuktāścaurā: kathayanti—
vayaṃ sma: sārthavāhacaurā aṭavīcarā: | nāsmākaṃ kṛṣirna vāṇijyā na gaurakṣyam | anena vayaṃ
jīvikāṃ kalpayāma: | teṣāṃ supriya: sārthavāha: kathayati—sārthasya mūlyaṃ bhavanto gaṇyatām |
ahameṣāmarthe mūlyaṃ dāsyāmīti | tataste vaṇija: parasparaṃ mūlyaṃ gaṇayitvā caurāṇāṃ niveda-
@064
yanti-iyanti śatāni sahasrāṇi ceti | tata: supriyeṇa sārthavāhena bhāṇḍaniṣkrayārthe svaṃ
dravyamanupradattam | caurasakāśāt sārtha: paritrāta: | evaṃ dvistriścatu:pañcaṣaḍvārān tasyaiva
caurasahasrasya sakāśāt supriyeṇa sārthavāhena sārtha: paritrāto mūlyaṃ cānupradattam | yāvat 
saptamaṃ tu vāraṃ supriya: sārthavāho mahāsamudramavatīrṇa: | tata: saṃsiddhayānapātro’bhyāgato’ṭavī-
kāntāramadhyagatastenaiva caurasahasreṇāsādita: | tataste caurā muṣitukāmā: sarvajavena prasṛtā: |
supriyeṇa ca sārthavāhenāvalokyābhihitā:-supriyo’haṃ bhavanta: sārthavāha: | caurā: kathayanti—
jānāsyeva mahāsārthavāha vayaṃ caurā aṭavīcarā: | nāsmākaṃ kṛṣirna vāṇijyaṃ na gaurakṣyam |
anena vayaṃ jīvikāṃ kalpayāma: | tata: supriyeṇa sārthavāhena pūrvikāṃ pratijñāmanusmṛtya
dṛḍhapratijñena tasya caurasahasrasya bhāṇḍamanupradattam | supriyo mahāsārthavāha: saṃlakṣayati-ime
caurā labdhaṃ labdhamarthajātasaṃnicayaṃ kurvanti | mayā ca mahatī pratijñā kṛtā sarvasattvā dhanena
mayā saṃtarpayitavyā iti | so’hamimaṃ caurasahasraṃ na śaknomi dhanena saṃtarpayitum | kathaṃ puna:
sarvasattvān dhanena saṃtarpayiṣyāmīti cintāparo middhamavakrānta: ||
atha tasya mahātmana udārapuṇyamaheśākhyasyodāracetasopapannasya sarvasattvamanoratha-
paripūrakasya lokahitārthamabhyudgatasya anyatarā maheśākhyā devatā upasaṃkramya samāśvāsayati-
mā tvaṃ sārthavāha khedamāpadyasva | ṛddhiṣyati te praṇidhiriti | asti khalu mahāsārthavāha asmi-
nneva jambudvīpe badaradvīpo nāma mahāpattano’manuṣyāvacarito maheśākhyamanuṣyādhiṣṭhita: | santi
tasmin badaradvīpe pradhānāni ratnāni sarvasattvavicitramanorathaparipūrakāṇi | yadi mahāsārthavāho
badaradvīpayātrāṃ sādhayet, evamimāṃ mahatīṃ pratijñāṃ pratinistareta | iyaṃ hi mahāpratijñā 
śakrabrahmādīnāmapi dustarā, prāgeva manuṣyabhūtasya | ityuktvā sā devatā tatraivāntarhitā | na
ca śakitā supriyeṇa mahāsārthavāhena sā devatā praṣṭum—katarasyāṃ diśi badaradvīpa:, kathaṃ vā
tatra gamyata iti | atha supriyasya sārthavāhasya suptapratibuddhasya etadabhavat—aho bata me sā
devatā punarapi darśayet, diśaṃ copāyaṃ ca vyapadiśed badaradvīpamahāpattanasya gamanāyeti
cintāparo middhamavakrānta: | atha sā devatā tasya mahātmana udārapuṇyamaheśākhyasya dṛḍhodāra-
pratijñasyodāravīryaparākramanāmanikṣiptotsāhatāṃ viditvā upasaṃkramya evamāha—mā tvaṃ sārthavāha
khedamāpadyasva | asti khalu mahāsārthavāha paścime digbhāge pañcāntaradvīpaśatāni samatikramya
sapta mahāparvatā:, uccaiśca pragṛhītāśca sapta ca mahānadya: | tān vīryabalena laṅghayitvā antaro-
ddānamanulomapratilomadvayamāvarta: śaṅkhanābha: śaṅkhanābhī ca nīlodastārakākṣaśca parvatau nīlagrīva
eva ca vairaṃbhā tāmrāṭavī veṇugulma: sapta parvatā: sakaṇṭakā: kṣāranadī triśaṅku: ayaskilamaṣṭā-
daśavakro nadīślakṣṇa eva ca dhūmanetramudakaṃ saptāśīviṣaparvatā nadī bhavati paścimā | anu-
lomo pratilomo nāma mahāsamudra: | anulomapratilome mahāsamudre manuṣyānavacarite anuloma-
pratilomā vāyavo vānti | tatra yo’sau puruṣo bhavati maheśākhyo maheśākhyadevatāparigṛhīta:,
sa mahatā puṇyabalena vīryabalena cittabalena mahāntaṃ plavamāsthāya anulomapratilomamahāsamudra-
@065
mavatarati | sa yanmāsena gacchati, tadekena divasena pratyāhriyate | evaṃ dvi: tri: | hriyamāṇaśca
pratyāhriyamāṇaśca yadi madhyamāmudakadhārāṃ pratipadyate, evamasau maitrībalaparigṛhīto lokahitārtha-
mabhyudgamyottarati, nistarati, abhiniṣkramati | anulomapratilomaṃ mahāsamudraṃ samatikramya
anulomapratilomo nāma parvata: | anulomapratilome mahāparvate’manuṣyāvacarite’nulomapratilomā
nāma vāyavo vānti, yai: puruṣastimirīkṛtanetro naṣṭasaṃjña: saṃtiṣṭhate | sa vīryabalenātmānaṃ
saṃdhārya tasmādeva mahāparvatādamoghāṃ nāmauṣadhīṃ samanviṣya gṛhītvā netre añjayitvā śirasi
baddhvā samālabhya anulomapratilomaṃ nāma mahāparvatamabhiniṣkramitavyam | sacedetaṃ vidhimanu-
tiṣṭhate, nāsya saṃmoho bhavati, svastikṣemeṇātikramatyanulomapratilomaṃ mahāparvatam | sacedevaṃ
vidhiṃ vā nānutiṣṭhati auṣadhīṃ vā na labhate, labdhvā vā na gṛhṇāti, sa ṣaṇmāsān muhyati,
unmādamapi prāpnoti, ucchritya vā kālaṃ karoti | anulomapratilomaṃ mahāparvataṃ samati-
kramya āvarto nāma mahāsamudra: | tatra vairambhakā vāyavo vānti yaistadudakaṃ bhrāmyate | tatra
yo’sau puruṣo bhavatyudārapuṇyavipākamaheśākhyo devatāparigṛhīta:, sa mahatā puṇyabalena
vīryabalena cittabalena kāyabalena mahāntaṃ plavamāsthāya āvartaṃ mahāsamudramavarati | sa eka-
sminnāvarte saptakṛtvo bhrāmayitvā nirudhyate | yojanaṃ gatvā dvitīye āvarte unmajjate | sa
tasminnapyāvarte saptakṛtvo bhrāmayitvā nirudhyate | evaṃ dvitīye tṛtīye caturthe pañcame ṣaṣṭhe āvarte
saptakṛtvo bhrāmayitvā nirudhyate, yojanaṃ gatvā unmajjate | evamasau maitrībalaparigṛhīto loka-
hitārthamabhyudgata uttarati nistaratyabhiniṣkrāmati | āvartaṃ mahāsamudramabhiniṣkramya āvarto
nāma parvato’manuṣyāvacarita: | tatra śaṅkho nāma rākṣasa: prativasati raudra: paraprāṇaharo mahābalo
mahākāya: | tasyopariṣṭādyojanamātre śaṅkhanābhī nāmauṣadhī divā dhūmāyate rātrau prajvalati |
sā nāgaparigṛhītā tiṣṭhati | sa khalu nāgo divā svapiti rātrau carati | tatra tena puruṣeṇa
divā sukhasuptasya nāgasya ātmānaṃ samanurakṣatā nāgaśarīramaviheṭhayatā auṣadhibalena mantrabalena
puṇyabalena śaṅkhanābhī auṣadhī grahītavyā | gṛhītvā netre añjayitvā śirasi baddhvā samālabhya
āvarta: parvato’dhiroḍhavya: | sacedetāṃ vidhimanutiṣṭhati, svastikṣemeṇātikrāmati āvartaṃ parvata-
maviheṭhita: śaṅkhanābhena rākṣasena | sacedetāṃ vidhiṃ nānutiṣṭhati, auṣadhīṃ vā na labhate, labdhāṃ
vā na gṛhṇāti, tamenaṃ śaṅkhanābho rākṣasa: pañcatvamāpādayati | āvartaṃ parvatamatikramya nīlodo
nāma mahāsamudra: | gambhīro’yaṃ gambhīrāvabhāsa: | nīlode mahāsamudre tārākṣo nāma rākṣasa:
prativasati raktanetra: pradīptaśiroruho vikṛtacaraṇadaśananayana: parvatāyatakukṣi: | sacet
svapiti, vivṛtānyasya netrāṇi bhavanti, tadyathā acirodito bhāskara: | audārikāścāsya
āśvāsapraśvāsā gurugurukā: pravartante yathā meghasya garjato’śanyāṃ ca sphūrjatyāṃ śabda: |
yadā jāgarti, nimīlitānyasya bhavanti netrāṇi | tatra tena puruṣeṇa tasmādeva samudrakūlā-
nmahāmakarināmauṣadhīṃ samanviṣya gṛhya netre añjayitvā śirasi baddhvā samālabhya mahāntaṃ plava-
māsthāya suptaṃ tārākṣaṃ dakarākṣasaṃ viditvā pūrvabuddhabhāṣitāmeraṇḍāṃ nāma mahāvidyāmuccārayatā
@066
mantrapadāṃ dakarākṣasasamīpena gantavyam | sacedetāṃ vidhiṃ nānutiṣṭhati, auṣadhīṃ vā na labhate, 
labdhāṃ vā na gṛhṇāti, tamenaṃ tārākṣo dakarākṣasa ojaṃ vā ghaṭṭayati, cittaṃ vā kṣipati, sarveṇa
vā sarvaṃ jīvitādvayaparopayati | nīlodaṃ mahāsamudraṃ samatikramya nīlodo nāma mahāparvata: | tatra
nīlagrīvo nāma rākṣasa: prativasati pañcaśataparivāra ugratejā raudra: paraprāṇahara: | nīlodo mahā-
parvata ekanīlo’khaṇḍo’cchidro’suṣira: saṃvṛta ekaghana: | apīdānīmanimiṣaṃ paśyato netrāṇi
vyābādhayate, mūrcchāṃ ca saṃjanayati | tasyopariṣṭādyojanamātre’moghā nāmauṣadhī vicitrarūpā |
sā nāgaparigṛhītā tiṣṭhati | sa khalu nāgo dṛṣṭiviṣo’pi śvāsaviṣo’pi sparśaviṣo’pi daṃṣṭrā-
viṣo’pi | yadā svapiti, tadā dhūmāyate | ya: khalu tena dhūmena mṛgo vā pakṣī vā spṛśyate, 
sa pañcatvamāpadyate | tatra tena puruṣeṇa śira:snātenopoṣitena maitrāyatā karuṇāyatā avyāpannena
cittenātmānaṃ samanurakṣatā nāgaśarīramaviheṭhayatā auṣadhī grahītavyā | gṛhītvā netre añjayitvā
śirasi baddhvā samālabhya anena vidhinā jānatānuṣṭhitena nīloda: parvato’bhiroḍhavya: | timiraṃ
na bhaviṣyati, mūrcchā ca na bhaviṣyati | na cāsya guhyakā: śarīre prahariṣyanti | sacedetāṃ
vidhiṃ nānutiṣṭhati, auṣadhīṃ vā na labhate, labdhāṃ vā na gṛhṇāti, tamenaṃ nīlagrīvo rākṣasa:
pañcatvamāpādayiṣyati | nīlodaṃ parvataṃ samatikramya vairambho nāma mahāsamudra: | vairambhe mahāsamudre
vairambhā nāma vāyavo vānti yaistadudakaṃ kṣobhyate, yatrāgatirmakarakacchapavallakaśiśumārādīnāṃ
pretapiśācakumbhāṇḍakaṭapūtanādīnāṃ ka: punarvādo manuṣyāṇām | tamutsṛjya uttareṇa vairambhasya 
mahāsamudrasya mahatī tāmrāṭavī anekayojanāyāmavistārā | tasyāstāmrāṭavyā madhye mahat
sālavanaṃ mahaccodapānam | tatra tāmrākṣo nāma ajagara: prativasati raudra: paraprāṇahara: parama-
durgandha: pañcayojanāyāma: | sa ṣaṇmāsān svapiti | yadā svapiti, tadā asya yojanaṃ sāmanta-
kena lālāsya spharitvā tiṣṭhati, yadā jāgarti, alpāsya lālā bhavati | tasyopariṣṭānmahān
veṇugulma: | tasmin veṇugulme mahatyaśmaśilā | tāṃ vīryabalena utpāṭya guhā | tasyāṃ guhāyāṃ
saṃmohanī nāmauṣadhī | sā rātriṃdivasaṃ prajvalati | tāṃ gṛhītvā netre añjayitvā śirasi baddhvā
samālabhya suptaṃ tāmrākṣamajagaraṃ viditvā auṣadhībalena mantrabalena vā ajagarabhavanasamīpena
gantavyam | sacedetāṃ vidhimanutiṣṭhati, svastikṣemābhyāmatikramya aviheṭhitastāmrākṣeṇājagareṇa
tata: paścānmūlaphalāni bhakṣayatā gantavyam | mahatīṃ tāmrāṭavīmatikramya sapta parvatā: kaṇṭaka-
veṇupraticchannā: | tatra tena puruṣeṇa tāmrapaṭṭai: pādau baddhvā tān parvatān vīryabalena laṅghayitvā
sapta kṣāranadya: | tāsāṃ tīre mahāśālmalīvanam | tata: śālmalīphalakai: plavaṃ baddhvā abhi-
ruhyātikramitavyā aspṛśatā pānīyam | sacet spṛśet, tadaṅgaṃ śīryate | sapta kṣāranadī:
samatikramya triśaṅkurnāma parvata: | triśaṅkau parvate triśaṅkavo nāma kaṇṭakāstīkṣṇā: sutīkṣṇā: |
tatastena puruṣeṇa tāmrapaṭṭairvetrapāśai: pādau baddhvā atikramitavyam | triśaṅkuparvatamatikramya triśaṅku-
rnāma nadī | triśaṅkavo nāma kaṇṭakāstīkṣṇā aṣṭādaśāṅgulā udake’ntargatāstiṣṭhanti | tatra
tena puruṣeṇa śālmalīphalakai: plavaṃ baddhvā atikramitavyamaspṛśatā pānīyam | sacet patati,
@067
tatraivānayena vyasanamāpadyate | yathā triśaṅku: parvata:, evaṃ triśaṅkukā nāma nadī | evamaya-
skila: parvato’yaskilā nāma nadī | ayaskilānadīmatikramya aṣṭādaśavakro nāma parvata: |
ucchritaśca sarvata: saṃvṛto’dvārakaśca | asya na kiṃcit nistaraṇamanyatra vṛkṣāgrād
vṛkṣamadhiruhya gantavyam | aṣṭādaśavakraṃ parvatamatikramya aṣṭādaśavakrikā nāma nadī grāhamakarā-
kulā saṃvṛtā ca | tatra vetrapāśaṃ baddhvā atikramitavyam | sacet patati, anayena vyasana-
māpadyate | aṣṭādaśavakrikāṃ nadīmatikramya ślakṣṇo nāma parvata: | ślakṣṇa: parvato mṛdurucchrito-
‘dvārakaśca | na cāsya kiṃcinnistaraṇam | tatrāyaskīlānāṃ koṭyātikramitavyam | ślakṣṇaṃ
parvatamatikramya ślakṣṇā nāma nadī grāhamakarākulā | saṃvṛtā ca sā nadī | tatra vetrapāśān
baddhvā atikramitavyam | sacet patati, anayena vyasanamāpadyate | ślakṣṇāṃ nadīmatikramya dhūmanetro
nāma parvato dhūmāyate saṃdhūmāyate | yena khalu tena dhūmena mṛgā vā pakṣiṇo vā spṛśyante,
pañcatvamāpadyante | dhūmanetra: parvata ucchrito mahāprapāto’dvārakaśca | tatra tena puruṣeṇa guhā
paryeṣitavyā | guhāṃ samanviṣya tenātra guhādvāramauṣadhibalena mantrabalena ca moktavyam | sā ca
khalu guhā āśīviṣaparipūrṇā tiṣṭhati | te khalu āśīviṣā dṛṣṭiviṣā api, sparśaviṣā api |
dhūmanetrasya parvatasyopariṣṭānmahadudakapalvalam | tasminnudakapalvale mahatyaśmaśilā | tāṃ
vīryabalenotpāṭya guhā | tasyāṃ guhāyāṃ saṃjīvanī nāmauṣadhī jyotīrasaśca maṇirdīpaprabhāsa: |
tāmauṣadhīṃ gṛhītvā saśīrṣapādaṃ samālabhya tāṃ cauṣadhīṃ gṛhītvā guhā praveṣṭavyā | auṣadhībalena 
mantrabalena auṣadhīprabhāvāccāśīviṣā: kāye na kramiṣyanti | evaṃ hi tasmāt parvatā-
nnistaraṇaṃ bhaviṣyati | dhūmanetraparvatamatikramya saptāśīviṣaparvatā: | auṣadhībalena mantrabalena
ca saptāśīviṣaparvatā atikramitavyā: | saptāśīviṣaparvatānatikramya saptāśīviṣanadya: | tīkṣṇa-
gandhā nāma tatrāśīviṣā: | tatra tena puruṣeṇa māṃsapeśyanveṣitavyā | tāsāmāśīviṣanadīnāṃ
tīre śālmalīvanam | tata: śālmalīphalakai: plavaṃ baddhvā māṃsapeśyā ātmānamācchādya adhiroḍha-
vyam | tatastā āśīviṣā māṃsagandhena pārāt pāraṃ gamiṣyanti | saptāśīviṣamatikramya
mahān sudhāvadāta: parvata:, uccaśca pragṛhītaśca | so’dhiroḍhavya: | tatra drakṣyasi mahāntaṃ
sauvarṇabhūmiṃ pṛthivīpradeśaṃ puṣpaphalacchāyāvṛkṣopaśobhitam | rohitakān janapadān ṛddhāṃśca
kṣemāṃśca subhikṣāṃśca ākīrṇabahujanamanuṣyāṃśca | rohitakaṃ ca mahānagaraṃ dvādaśayojanāyāmaṃ
saptayojanavistṛtaṃ saptaprākāraparikṣiptaṃ dvāṣaṣṭidvāropaśobhitaṃ bhavanaśatasahasravirājitaṃ suvivikta-
rathyāvīthicatvaraśṛṅgāṭakāntarāpaṇam | vīṇā vallikā mahatī sughoṣakai: śrotrābhirāmaiśca
gītadhvanibhiranuparataprayogaṃ nānāpaṇyasaṃvṛddhaṃ nityapramuditajanaughasaṃkulaṃ tridaśendropendrasadṛśo-
dyānasabhāpuṣkariṇīsaṃpannaṃ kādambahaṃsakāraṇḍavacakravākopaśobhitataḍāgaṃ rohitakaṃ mahārājā-
dhyuṣitaṃ mahāpuruṣavaṇignisevitam | yatra magha: sārthavāha: prativasati abhirūpo darśanīya:
prāsādika: paṇḍito vyakto medhāvī āḍhyo mahādhano mahābhogo vistīrṇaviśālaparigraho
vaiśravaṇadhanasamudito vaiśravaṇadhanapratispardhī dvīpāntaradvīpagamanavidhijño mahāsamudrayānapātra-
@068
yāyī | sa te badaradvīpamahāpattanasya pravṛttimākhyāsyati, nimittāni ca darśayiṣyati |
yathoktaṃ ca vidhimanuṣṭhāsyasi, na ca khedamāpatsyase | evaṃ mahāsārthavāha paramaduṣkarakāraka imāṃ
sumerumalayamandarasadṛśīṃ dṛḍhāṃ pratijñāṃ nistariṣyasi | iyaṃ ca mahāpratijñā śakrabrahmādīnāmapi
duṣkarā, prāgeva manuṣyabhūtānām ||
ityuktvā sā devatā tatraivāntarhitā | atha supriya: sārthavāha: suptapratibuddho devatā-
vacanaṃ śrutvā paramavismayamāpannaścintayati-nūnamanayā devatayā anekairevaṃvidhai: paramaduṣkara-
śatasahasrairbadaradvīpayātrā sādhitapūrvā bhaviṣyati | yadi tāvat sādhitā, duṣkarakārikā iyaṃ
devatā | atha sādhyamānā, dṛṣṭā: paramaduṣkarakārakāste manuṣyā:, yairanekairduṣkaraśatasahasrairbadara-
dvīpayātrā sādhitā | atiduṣkaraṃ caitadasmābhi: karaṇīyam | athavā yadyapyahaṃ lokahitārthe
pratipadyeyam, saphalo me pariśrama: syāt | yathā anekairduṣkaraśatasahasrairbadaradvīpamahāpattana-
yātrāṃ sādhayiṣyāmi, paraṃ lokānugrahaṃ kariṣyāmi | te’pi manuṣyā:, yairanekairduṣkaraśatasahasrai-
rbadaradvīpayātrā sādhitapūrvā | ahamapi manuṣya: | tai: sādhitā | kasmādahaṃ na sādhayiṣyāmī-
tyanuvicintya supriyo mahāsārthavāho dṛḍhapratijño dṛḍhavīryaparākramo’nikṣiptotsāha udārapuṇya-
vipākamaheśākhyo lokahitārthamabhyudgato yathopadiṣṭoddeśasmṛtiparigṛhīto dṛḍhapratijñāṃ samanu-
smṛtya mahatā vīryabalena ekākī advitīyavyavasāyo yathopadiṣṭāni pañcāntaradvīpaśatāni
samatikrāmati | sapta mahāparvatān, sapta mahānadyo vistareṇa sarvāṇi saṃkaṭāni yathoktena
vidhinā mūlakandaphalāhāro guṇavati phalake baddhvā paripūrṇairdvādaśabhirvarṣai rohitakaṃ mahānagara-
manuprāpta: | udyāne sthitvā anyatamaṃ puruṣamāmantrayate-kaścidbho: puruṣa asmin rohitake
mahānagare magho nāma sārthavāha: prativasati ? sa evamāha—asti bho: puruṣa | kiṃ tarhi mahā-
vyādhinā grasta: | sthānametadvidyate yattenaivābādhena kālaṃ kariṣyatīti | atha supriyasya
mahāsārthavāhasyaitadabhavat-mā haiva magho mahāsārthavāho’dṛṣṭa eva kālaṃ kuryāt | ko me
vyapadeśaṃ kariṣyati tasya badaradvīpamahāpattanasya gamanāyeti viditvā tvaritatvaritaṃ yena maghasya
sārthavāhasya niveśanaṃ tenopasaṃkrānta: | sa dvāre nivāryate, na labhate praveśaṃ mahāsārthavāhaṃ-
darśanāya | dharmatā khalu kuśalā bodhisattvāsteṣu teṣu śilpasthānakarmasthāneṣu | tato vaidyasaṃjñāṃ
ghoṣayitvā praviṣṭa: | adrākṣīt supriyo mahāsārthavāho’riṣṭādhyāyeṣu viditavṛttānta:-magha:
sārthavāha: ṣaḍbhirmāsai: kālaṃ kariṣyatīti viditvā supriyo mahāsārthavāho’dhītya vaidyamatāni
svayameva mūlagaṇḍapatrapuṣpaphalabhaiṣajyānyanulomikāni vyapadiśati sma vyādhivyupaśamārtham |
paraṃ cainaṃ toṣayati citrākṣaravyañjanapadābhidhānai:, śāstrabaddhābhi: kathābhi:, nānāśrutimanorathā-
khyāyikābhi: saṃrañjayati | dākṣyadākṣiṇyacāturyamādhuryopetamupasthānakarmaṇi satputra iva pitaraṃ
bhaktyā gauraveṇa śuśrūṣate | tato maghasya sārthavāhasya kṣemaṇīyataraṃ cābhūdyāpanīyataraṃ ca |
saṃjñā anena pratilabdhā | atha magha: mahāsārthavāha: pratilabdhasaṃjña: supriyaṃ mahāsārthavāhamida-
mavocat-kuto bhavān jñānavijñānasaṃpanno’bhirūpo darśanīya: prāsādika: paṇḍito vyakto
@069
medhāvī paṭupracāra: sarvaśāstrajña: sarvaśāstraviśārada: sarvakalābhijña: sarvabhūtarutajña iṅgitajña: ?
kiṃ jātyā bhavān ? kiṃgotra: ? kena vā kāraṇena amanuṣyāvacaritaṃ deśamabhyāgata: ? eva-
mukta: supriya: sārthavāha: kathayati—sādhu sādhu mahāsārthavāha | kāle’smi mahāsārthavāhena
jātikulagotrāgamanaprayojanaṃ pṛṣṭa: | atha supriyo mahāsārthavāho maghāya sārthavāhāya jāti-
kulagotrāgamanaprayojanaṃ vistareṇārocayati sma, paraṃ cainaṃ vijñāpayati—sārthavāhānubhāvādahaṃ
badaradvīpamahāpattanaṃ paśyeyam | evamahaṃ syāt paripūrṇamanoratho nistīrṇadṛḍhapratijña: sarvasattva-
manorathaparipūraka: | atha magho mahāsārthavāha: supriyasya mahāsārthavāhasyāśrutapūrvāṃ parahitārtha-
mabhyudyatāṃ dṛḍhapratijñāṃ śrutvā paramavismayajāto’nimiṣadṛṣṭi: suciraṃ nirīkṣya supriyaṃ mahāsārtha-
vāhamidamavocat—taruṇaśca bhavān dharmakāmaśca | āścaryamamānuṣaparākramaṃ te paśyāmi, yo
nāma bhavān jambudvīpādamanuṣyāvacaritaṃ parvatasamudranadyottaraṇaṃ kṛtvā ihāgata:, yatrāmanuṣyā:
pralayaṃ gacchanti, prāgeva manuṣyā: | devaṃ tadbhavantaṃ paśyāmi devānyatamaṃ vā manuṣyaveṣadhāriṇam |
na te kiṃciddustaramasādhyaṃ vā | api tu ahaṃ mahāvyādhinā grasto mumūrṣu: | bhavāṃścāyāta: |
api tu ko bhavato’rthe parahitārthe’bhyudyatasyātmaparityāgamapi na kuryāt ? tena hi vatsa kṣipraṃ
maṅgalapotaṃ samudānaya, saṃvaraṃ cāropaya, yadāvayoryātrāyanaṃ bhaviṣyatīti | evaṃ sārthavāheti 
supriyo mahāsārthavāho maghāya mahāsārthavāhāya pratiśrutya maṅgalapotaṃ samudānīya saṃvaraṃ cāropya
yena magho mahāsārthavāhastenopasaṃkrānta: | upasaṃkramya maghaṃ sārthavāhamidamavocat—deva samu-
dānīto maṅgalapota:, saṃvaraṃ cāropitam, yasyedānīṃ mahāsārthavāha: kālaṃ manyate | atha magho
mahāsārthavāho badaradvīpamahāpattanagamanakṛtabuddhi: svajanabandhuvargaputradāramitrāmātyajñātisālo-
hitai: sabhṛtyavargeṇa ca rohitakarājñā ca nivāryamāṇo’pi guṇavati phalake baddhvā āśu supriya-
sārthavāhasahāyo maṅgalapotamabhiruhya mahāsamudramavatīrṇa: | atha magho mahāsārthavāha: supriyasya
mahāsārthavāhasya kathayati—ahaṃ bāḍhaglāno na śakyāmi sthito gantum | tadarhasi śayyāṃ
kalpayituṃ yatrāhamapāśrito gamiṣyāmīti | api tu asmin mahāsamudre yāvadevaṃvidhāni
nimittāni bhavanti udakasya varṇasaṃsthānāni ca mama nivedayitavyāni | yathā anekāni
yojanaśatāni gatvā adrākṣīt supriyo mahāsārthavāha ekapāṇḍaraṃ pānīyam | dṛṣṭvā punarmaghāya
sārthavāhāyārocayati—yatkhalu mahāsārthavāha jānīyā:, ekapāṇḍaraṃ pānīyaṃ paśyāmi | evamukte
magha: sārthavāha: kathayati—naitanmahāsārthavāha ekapāṇḍaraṃ pānīyam | api tu paśyasi tvaṃ
dakṣiṇakena mahatsudhāparvataṃ yadidaṃ tasyaitadanubhāvena pānīyaṃ rañjitam | yatraikaviṃśatidhātu-
gotrāṇi, yaṃ paktvā suvarṇarūpyavaidūryānyabhinirvartante, yadeke jāmbudvīpakā manuṣyā ratnānyādāya
pratinivartante | idaṃ badaradvīpamahāpattanasya prathamanimittam | punarapi gacchan paśyati supriyo
mahāsārthavāha: śastravarṇaṃ pānīyam | dṛṣṭvā ca punarmaghāya sārthavāhāyārocayati—yat khalu mahā-
sārthavāha jānīyā:-śastravarṇaṃ pānīyaṃ dṛśyate | magha: sārthavāha: kathayati—naitacchastravarṇaṃ pānī-
yam | paśyasi tvaṃ dakṣiṇakeṇa mahacchastraparvatam | tasyaitadanubhāvena pānīyaṃ rañjitam |
@070
atrāpyanekāni dhātugotrāṇi, yaṃ paktvā suvarṇarūpyavaidūryasphaṭikānyabhinirvartante, yadeke
jāmbudvīpakā manuṣyā ratnānyādāya pratinivartante | idaṃ badaradvīpamahāpattanasya dvitīyaṃ
nimittam | evaṃ lohaparvatāstāmraparvatā rūpyaparvatā: suvarṇaparvatā: sphaṭikaparvatā vaidūrya-
parvatā: | adrākṣīt supriyo mahāsārthavāho nīlapītalohitāvadātaṃ pānīyam, antarjale
ca dīpārciṣa: paśyati dīpyamānā: | dṛṣṭvā ca punarmaghāya sārthavāhāyārocayati—yatkhalu mahā-
sārthavāha jānīyā:-nīlapītalohitāvadātaṃ pānīyaṃ dṛśyate, antarjale ca dīpārciṣo dīpya-
mānā: | evamukte magho mahāsārthavāha: kathayati—naitanmahāsārthavāha nīlapītalohitāvadātaṃ
pānīyam, nāpyete dīpā iva dīpyante | paśyasi tvaṃ dakṣiṇakena catūratnamayaṃ parvatam |
tasyaitadanubhāvena pānīyaṃ rañjitam | ye’pyete dīpā iva dīpyante, ete’ntargatā auṣadhyo
dīpyante | atrāpyanekāni dhātugotrāṇi, yaṃ paktvā suvarṇarūpyavaidūryasphaṭikānyabhinirvartante,
yatraike jāmbudvīpakā manuṣyā ratnānyādāya pratinivartante | idaṃ badaradvīpamahāpattanasya daśamaṃ
nimittam | api tu mahāsārthavāha iyantyevāhaṃ badaradvīpamahāpattanasya daśa nimittāni
jāne gamanaṃ prati, ata: pareṇa na jāne | evamukte supriyo mahāsārthavāha: kathayati—kadā
badaradvīpamahāpattanasya gamanāyānto bhaviṣyati ? evamukte magha: sārthavāha: kathayati-
mayāpi supriya badaradvīpamahāpattanaṃ kārtsyena na dṛṣṭam | api tu mayā śrutaṃ paurāṇānāṃ
mahāsārthavāhānāmantikājjīrṇānāṃ vṛddhānāṃ mahallakānām—ito jalamapahāya paścimāṃ diśaṃ
sthalena gamyate | tena caivamabhihitam, maraṇāntikāścāsya vedanā: prādurbhūtā: | tata:
supriyāya mahāsārthavāhāya kathayati—maraṇāntikā me vedanā: prādurbhūtā: | etattvaṃ
maṅgalapotaṃ tīramupanīya vetrapāśaṃ baddhvā maccharīre śarīrapūjāṃ kuruṣva | tata: supriyo mahāsārtha-
vāhastaṃ maṅgalapotaṃ tīramupanīya vetrapāśaṃ badhnāti | atrāntare magho mahāsārthavāha: kālagata: |
atha supriyo mahāsārthavāho maghaṃ sārthavāhaṃ kālagataṃ viditvā sthale utthāpya śarīre śarīra-
pūjāṃ kṛtvā cintayati—maṅgalapotamāruhya yāsyāmīti | sa ca pot ovāyunā vetrapāśaṃ chittvā
apahṛta: | tata: supriyo mahāsārthavāhaścatūratnamayasya parvatasya dakṣiṇena pārśvenāṭavyāṃ sthalena
saṃprasthito mūlaphalāni bhakṣayamāṇa: | anekāni yojanāni gatvā adrākṣīt ślakṣṇaṃ parvata-
manupūrvapravaṇamanupūrvaprāgbhāram | na śakyate’bhiroḍhum | tata: supriyo mahāsārthavāho madhunā
pādau pralipyābhirūḍhaśca, avatīrṇaśca, anekāni yojanāni gatvā mūlaphalāhāro gata: |
sa tatra paśyati mahāntaṃ parvatamuccaṃ ca pragṛhītaṃ ca | ni:saraṇaṃ paryeṣamāṇo na labhate, na
cāsya kaścinni:saraṇavyapadeṣṭā | tataścintāpara: śayita: | tatra ca parvate nīlādo nāma
yakṣa: prativasati | sa saṃlakṣayati—ayaṃ bodhisattvo lokahitārthamudyata: parikliśyate, yannvaha-
masya sāhāyyaṃ kalpayeyam | idamanucintya supriyaṃ mahāsārthavāhamidamavocat-ito mahāsārtha-
vāha pūrveṇa yojanaṃ gatvā trīṇi parvataśṛṅgāṇyanupūrvanimnānyanupūrvapravaṇānyanupūrvaprāgbhārāṇi |
tatra tvayā vetraśiṭāṃ (?) baddhvā atikramitavyam | atha supriyo mahāsārthavāha: suptaprabuddho vetraśiṭāṃ
@071
baddhvā tāni parvataśṛṅgāṇyatikrānta: | bhūya: saṃprasthito’drākṣīt supriyo mahāsārthavāha:
sphaṭikaparvataṃ ślakṣṇaṃ nirālambamagamyaṃ manuṣyamātrasya | na cāsyopāyaṃ paśyati taṃ parvata-
mabhirohaṇāyeti  viditvā cintāparo’horātramavasthita: | tasmiṃśca parvate candraprabho nāma
yakṣa: prativasati | sa cintāparaṃ sārthavāhaṃ viditvā lokahitārthamabhyudyataṃ mahāyānasaṃprasthitaṃ
prasannacittaṃ copetyāśvāsayati—na khalu mahāsārthavāhena viṣāda: karaṇīya iti | pūrveṇa
krośamātraṃ gatvā mahaccandanavanam | tasmiṃśca candanavane mahatyaśmaśilā | tāṃ vīryabalenotpāṭya
guhāṃ drakṣyasi | tasyāṃ guhāyāṃ prabhāsvarā nāmauṣadhī pañcaguṇopetā | tayā gṛhītayā nāsya
kāye śastraṃ kramiṣyati, amanuṣyāścāvatāraṃ na lapsyante, balaṃ ca vīryaṃ ca saṃjanayati, ālokaṃ
ca karoti | tenālokena drakṣyasi catūratnamayaṃ sopānam | tena sopānena sphaṭikaparvatamati-
kramitavyam | sphaṭikaparvatamatikrāntasya te prabhāsvarā auṣadhyantardhāsyati | tatra te na
śocitavyaṃ na kranditavyaṃ na paridevitavyam | atha candraprabho yakṣa: supriyaṃ mahāsārthavāhaṃ
samanuśāsya tatraivāntarhita: | atha supriyo mahāsārthavāhaścandraprabheṇa mahāyakṣeṇa samāśvāsya
ādeśitamārgo yathoktena vidhinā sphaṭikaparvatamatikrānta: | atikrāntasya cāsya prabhāsvarā
auṣadhyantarhitā | bhūya: saṃprasthito’drākṣīt supriyo mahāsārthavāha: sauvarṇaṃ mahānagaramārāma-
saṃpannaṃ puṣkariṇīsaṃpannam | tata: supriyo mahāsārthavāho nagaradvāraṃ gata: | yāvadbaddhaṃ nagaraṃ
paśyati | dṛṣṭvā ca punarudyānaṃ gatvā cintayati—yadyapyahaṃ nagaramadrākṣam, tadapi śūnyam |
kadā badaradvīpasya mahāpattanasyāgamanāyādhvā bhaviṣyatīti viditvā śayita: | atha sā
pūrvadevatā supriyaṃ mahāsārthavāhaṃ durmanasaṃ viditvā rātryā: pratyūṣasamaya upasaṃkramya samāśvāsya
utkarṣayati-sādhu sādhu mahāsārthavāha, nistīrṇāni te mahāsamudraparvatanadīkāntārāṇi manuṣyā-
manuṣyāgamyāni | saṃprāpto’si badaradvīpamahāpattanaṃ manuṣyāmanuṣyānavacaritaṃ maheśākhya-
puruṣādhyuṣitam | kiṃ tarhi na sāṃpratamapramāda: karaṇīya: | indriyāṇi ca gopayitavyāni
cakṣurādīni, kāyagatā smṛtirbhāvayitavyā | śvobhūte nagaradvāraṃ trikoṭayitavyam | tataścatasra:
kinnarakanyā nirgamiṣyanti abhirūpā darśanīyā: prāsādikāścāturyamādhuryasaṃpannā: sarvāṅga-
pratyaṅgopetā: paramarūpābhijātā: sarvālaṃkāravibhūṣitā hasitaramitaparicāritanṛttagītavāditra-
kalāsvabhijñā: | tāstvāmatyarthamupalālayanti, evaṃ ca vakṣyanti—etu mahāsārthavāha: | svāgataṃ
mahāsārthavāha, asmākamasvāminīnāṃ svāmī bhava, apatikānāṃ patiralayanānāṃ layano’dvīpānāṃ
dvīpo’trāṇānāṃ trāṇo’śaraṇānāṃ śaraṇamaparāyaṇānāṃ parāyaṇa: | imāni ca te’nnagṛhāṇi 
pānagṛhāṇi vastragṛhāṇi śayanagṛhāṇyārāmaramaṇīyāni, prabhūtāni ca jāmbudvīpakāni ratnāni,
tadyathā-maṇayo muktā vaidūryaśaṅkhaśilāpravālarajatajātarūpamaśmagarbhamusāragalvo lohitikā
dakṣiṇāvartā: | etāni ca te ratnāni | tvaṃ cāsmābhi: sārdhaṃ krīḍasva ramasva paricārayasva |
tatra te tāsu mātṛsaṃjñā upasthāpayitavyā, bhaginīsaṃjñā duhitṛsaṃjñā upasthāpayitavyā |
daśākuśalā: karmapathā vigarhitavyā:, daśa kuśalā: karmapathā: saṃvarṇayitavyā: | subahvapi te
@072
pralobhyamānena rāgasaṃjñā notpādayitavyā | sacedutpādayiṣyasi tatraivānayena vyasanamāpatsyase |
sūpasthitasmṛtestava saphala: śramo bhaviṣyati | yadyapi te subhāṣitasyārghamaṇiṃ prayaccheyu:,
tatastvayā nipuṇaṃ praṣṭavyā:-asya ratnasya bhaginya: ko’nubhāva iti | evaṃ dvitīyaṃ kinnara-
nagaramanuprāptasyāṣṭau kinnarakanyā nirgamiṣyanti, tāsāṃ pūrvikānāmantikādabhirūpatarāśca |
tatrāpi te eṣānupūrvī karaṇīyā | yāvaccaturthakinnaranagaraprāptasya te dvātriṃśat kinnarakanyā
nirgamiṣyanti tāsāṃ pūrvikānāmantikādabhirūpatarāśca darśanīyatarāśca prāsādikatarāścāpsarasa:-
pratispardhinya: | śatasahasraśobhitā bhaviṣyanti | tatrāpi te eṣaivānupūrvī karaṇīyā | ityuktvā
sā devatā tatraivāntarhitā ||
atha supriyo mahāsārthavāha: pramuditamanā: sukhapratibuddha: kālyamevotthāya sauvarṇaṃ
kinnaranagaramanuprāpta: | dvāramūlamupasaṃkramya trikoṭayati | tata: supriyeṇa mahāsārthavāhena
trikoṭite dvāre catasra: kinnarakanyā nirgatā abhirūpā darśanīyā: prāsādikāścāturyamādhurya-
saṃpannā: sarvāṅgapratyaṅgopetā: paramarūpābhijātā hasitaramitaparicāritanṛttagītavāditrakalāsva-
bhijñā: | tā evamāhu:-etu mahāsārthavāha: | svāgataṃ mahāsārthavāha | asmākamasvāminīnāṃ
svāmī bhava, apatīnāṃ patiralayanānāṃ layano’dvīpānāṃ dvīpo’śaraṇānāṃ śaraṇo’trāṇānāṃ
trāṇo’parāyaṇānāṃ parāyaṇa: | imāni ca te’nnagṛhāṇi pānagṛhāṇi vastragṛhāṇi śayanagṛhā-
ṇyārāmaramaṇīyāni vanaramaṇīyāni puṣkariṇīramaṇīyāni ca | jāmbudvīpakāni ratnāni, tadyathā-
maṇayo muktā vaidūryaśaṅkhaśilāpravālarajatajātarūpamaśmagarbho musāragalvo lohitikā dakṣiṇā-
vartā: etāni ca | tvaṃ cāsmābhi: sārdhaṃ krīḍasva ramasva paricārayasva | atha supriyaṃ mahā-
sārthavāhaṃ sūpasthitasmṛtiṃ tā: kinnarakanyā: sarvāṅgairanuparigṛhya sauvarṇaṃ kinnaranagaraṃ praveśya
prāsādamabhiropya prajñapta evāsane niṣādayanti | niṣaṇṇa: supriyo mahāsārthavāho daśā-
kuśalān karmapathān vigarhati, daśa kuśalān karmapathān saṃvarṇayati, subahvapi pralobhyamāno na
śakyate skhalayitum | tuṣṭāśca tā: kinnarakanyā: kathayanti—āścaryaṃ yatredānīṃ daharaśca bhavān
dharmakāmaśca | na ca kāmeṣu sajjase vā badhyase vā | prabhūtaiśca ratnaiśca pravārayanti | dharmadeśanā-
varjitāśca ekaṃ saubhāsinikaṃ ratnamanuprayacchanti | tata: supriyo mahāsārthavāhastasya ratnasya
prabhāvānveṣī kathayati—asya ratnasya bhaginya: ko’nubhāva iti | tā: kathayanti—yatkhalu sārtha-
vāha jānīyā:-tadeva poṣadhe pañcadaśyāṃ śira:snāta upoṣadhoṣita idaṃ maṇiratnaṃ dhvajāgre āropyaṃ
yojanasahasraṃ sāmantakena yo yenārthī bhavati hiraṇyena vā suvarṇena vā annena vā vastreṇa vā
pānena vā alaṃkāraviśeṣeṇa vā dvipādena vā catuṣpādena vā yānena vā vāhanena vā dhanena
vā dhānyena vā, sa cittamutpādayatu, vācaṃ ca niścārayatu | sahacittotpādād vāgniścāraṇena
yathepsitāścopakaraṇaviśeṣā ākāśādavatariṣyanti | ayamasya ratnasyānubhāva: | atha supriyo
mahāsārthavāhastā: kinnarakanyā dharmyayā kathayā saṃdarśya samādāpya samuttejya saṃpraharṣya mātṛ-
bhaginīduhitṛvat pratisaṃmodya sauvarṇāt kinnaranagarāt pratiniṣkrānta: | adrākṣīt supriyo
@073
mahāsārthavāho rūpyamayaṃ kinnaranagaramārāmasaṃpannaṃ vanasaṃpannaṃ puṣkariṇīsaṃpannam | tatrāpi supriyeṇa
sārthavāhena trikoṭite dvāre’ṣṭau kinnarakanyā nirgatā: | tā apyevamāhu:-etu mahāsārthavāha: |
svāgataṃ mahāsārthavāhāya | asmākamasvāmikānāṃ svāmī bhava, pūrvavadyāvattābhirapi dharmadeśanā-
varjitābhistadviśiṣṭataraṃ dvisāhasrayojanavarṣakaṃ maṇiratnamanupradattam | tatrāpi supriyo mahāsārtha-
vāhastā: kinnarakanyā dharmyayā kathayā saṃdarśya samādāpya samuttejya saṃpraharṣya mātṛbhaginīduhitṛ-
vat pratisaṃmodya rūpyamayāt kinnaranagarāt pratiniṣkrānto yāvat tṛtīyaṃ vaiḍūryamayaṃ kinnara-
nagaramanuprāpta: | tatrāpi supriyeṇa sārthavāhena trikoṭite dvāre ṣoḍaśa kinnarakanyā nirgatā:,
tāsāṃ pūrvikānāmantikādabhirūpatarāśca prāsādikatarāśca | tā api dharmadeśanāvarjitāstata
eva viśiṣṭataraṃ saubhāsinikaṃ trisāhasrayojanikaṃ ratnamanuprayacchanti | tata: supriyo mahāsārthavāha-
stasya ratnasya prabhāvānveṣī kathayati—asya ratnasya bhaginya: ko’nubhāva iti ? kinnarakanyā:
kathayanti—pūrvavat | supriyo mahāsārthavāhastā: kinnarakanyā dharmyayā kathayā saṃdarśya samādāpya
samuttejya saṃpraharṣya mātṛbhaginīduhitṛvat pratisaṃmodya tṛtīyāt kinnaranagarāt pratiniṣkrānta: |
adrākṣīt supriyo mahāsārthavāhaścaturthaṃ catūratnamayaṃ kinnaranagaramārāmodyānaprāsādadevakulapuṣka-
riṇītaḍāgasuvibhaktarathyāvīthīcatvaraśṛṅgāṭakāntarāpaṇasuracitagandhojjvalaṃ nānāgītavāditayuva-
timadhurasvaravajravaiḍūryaśātakumbhamayaprākāratoraṇopaśobhitam | dvāraṃ trirākoṭayati | tata: supriyeṇa
sārthavāhena trirākoṭite dvāre dvātriṃśat kinnarakanyā nirgatā:, tāsāṃ pūrvikāṇāmantikādabhi-
rūpatarāśca darśanīyatarāścāpsarasa:pratispardhinya: śatasahasraśobhitā: | tā apyevamāhu:-etu
mahāsārthavāha: | svāgataṃ mahāsārthavāhāya | asmākamasvāmikānāṃ svāmī bhava, apatīnāṃ pati-
ralayanānāṃ layano’dvīpānāṃ dvīpo’śaraṇānāṃ śaraṇo’trāṇānāṃ trāṇo’parāyaṇānāṃ parāyaṇa: |
imāni ca te’nnagṛhāṇi pānagṛhāṇi vastragṛhāṇi śayanagṛhāṇyārāmaramaṇīyāni vanaramaṇī-
yāni puṣkariṇīramaṇīyāni | prabhūtāni ca jāmbudvīpakāni ratnāni, tadyathā-maṇayo muktā
vaiḍūryaśaṅkhaśilāpravālarajataṃ jātarūpamaśmagarbho musāragalvo lohitikā dakṣiṇāvartā: |
etāni ca te vayaṃ ca | asmābhi: sārdhaṃ krīḍasva ramasva paricārayasva | tatrāpi supriyo
mahāsārthavāha: sūpasthitasmṛtistā: kinnarakanyā vividhairdharmapadavyañjanai: paritoṣayāmāsa |
tuṣṭāśca tā: kinnarakanyā: supriyaṃ mahāsārthavāhaṃ sarvāṅgairanuparigṛhya catūratnamayaṃ kinnaranagara-
manupraveśya prāsādamabhiropya prajñapta evāsane niṣādayanti | niṣaṇṇa: supriyo mahāsārthavāho
daśākuśalān karmapathān vigarhati, daśa kuśalān karmapathān saṃvarṇayati, subahvapi pralobhya-
māno na śakyate skhalayitum | tuṣṭāśca tā: kinnarakanyā: kathayanti—āścaryaṃ yatredānīṃ
daharaśca bhavān dharmakāmaśca | na ca kāmeṣu sajjase vā badhyase vā | prabhūtaiśca ratnai: pravāra-
yanti | tā  api dharmadeśanāvarjitā: saubhāsinikaṃ jāmbudvīpapradhānamanardhyeyamūlyamanantaguṇa-
prabhāvaṃ badaradvīpamahāpattane sarvasvabhūtaṃ ratnamanuprayacchanti | evaṃ ca kathayanti—idamasmākaṃ
mahāsārthavāha maṇiratnaṃ badareṇa bhrātrā kinnararājñā anupradattam, asmin badaradvīpamahāpattane
@074
cihnabhūtamālakṣyabhūtaṃ maṇḍanabhūtaṃ ca | tata: supriyo mahāsārthavāha: kathayati—asya ratnasya
ko’nubhāva iti ? tā: kathayanti-yatkhalu mahāsārthavāha jānīyā:-idaṃ maṇiratnaṃ tadeva
poṣadhoṣito dhvajāgre baddhvā āropya kṛtsne jambudvīpe ghaṇṭāvaghoṣaṇaṃ karaṇīyam—śṛṇvantu
bhavanto jambudvīpanivāsina: strīmanuṣyā:, yuṣmākaṃ yo yenārthī upakaraṇaviśeṣeṇa hiraṇyena vā
suvarṇena vā ratnena vā annena vā pānena vā vastreṇa vā bhojanena vā alaṃkāraviśeṣeṇa vā
dvipadena vā catuṣpadena vā vāhanena vā yānena vā dhanena vā dhānyena vā, sa cittamutpādayatu,
vacanaṃ ca niścārayatu | sahacittotpādādvāgniścāraṇena ca yathepsitāścopakaraṇaviśeṣā asya
ratnasyānubhāvādākāśādavatariṣyanti | ayaṃ tu prativiśeṣa:-yāni cāsya lokasya bhavanti
mahābhayāni, tadyathā-rājato vā caurato vā agnito vā udako vā manuṣyato vā amanuṣyato
vā siṃhato vā vyāghrato vā dvīpatarakṣuto vā yakṣarākṣasapretapiśācakumbhāṇḍapūtanakaṭapūtanato
vā, ītayopadravo vā, upasargo vā, anāvṛṣṭirvā durbhikṣabhayāni vā, asminnucchrite ratnaviśeṣe
ima ītayopadravā na bhaviṣyanti | ityuktvā tā: kinnarakanyā: supriyaṃ mahāsārthavāhaṃ saṃrādhayā-
māsu:-sādhu sādhu mahāsārthavāha, nistīrṇāni mahāsamudraparvatanadīkāntārāṇi | pūritā te
dṛḍhasupratijñā | saphalīkṛtā te śraddhā | te gopitānīndriyāṇi | sādhitā badaradvīpamahāpattana-
yātrā | adhigataṃ te sarvajanamanorathasaṃpādakaṃ jambudvīpapradhānaṃ ratnaviśeṣam | api tu yena
tvaṃ pathenāgata:, amanuṣyāstāvat pralayaṃ gaccheyu: prāgeva manuṣyā: | anyadeva vayaṃ sanmārgaṃ
vyapadekṣyāma: kṣipraṃ vārāṇasīgamanāya | tacchṛṇu, manasi kuru, bhāṣiṣyāma:-ita: paścime
digbhāge sapta parvatānatikramya mahāparvata ucca: | tasmin parvate lohitākṣo nāma rākṣasa:
prativasati raudra: paraprāṇahara: | sa ca parvato’manuṣyāvacarita: kṛṣṇamandhakāraṃ savisphuliṅgaṃ
vāyuṃ mokṣyati | tatra te etadeva ratnaṃ dhvajāgre’varopayitvā gantavyam | ratnaprabhāvācca te ītayo
vilayaṃ gamiṣyanti | mahāparvatamatikramya aparaparvata: | tasmin parvate’gnimukho nāga: prativasati |
sa tava gandhamāghrāya sapta rātriṃdivasānyaśaniṃ pātayiṣyati | tatra ratnaguhāṃ samanviṣya praveṣṭavyam |
saptarātrasya cātyayādduṣṭanāga: svapiṣyati | śayite duṣṭanāge parvatamadhiroḍhavyam | tatra drakṣyasi
samaṃ bhūmipradeśamakṛṣṭoptaṃ ca taṇḍulaphalaśālimakaṇakamatuṣaṃ śuciṃ nisphuṭigandhikaṃ catu-
raṅgulaparyavanaddham | yastamaṣṭamyāṃ pañcadaśyāṃ vā bālāho’śvarāja: paribhujya sukhī arogo balavān
prīṇitendriya: pūrvakāyamabhyunnamayyodānamudānayati—ka: pāragāmī, kaṃ pāraṃ
nayāmi, svastikṣemāmyāṃ jambudvīpamanuprāpayāmi, sa tvayopasaṃkramya idaṃ syādvacanīyam—ahaṃ
pāragāmī, māṃ pāraṃ naya, māṃ svastikṣemābhyāṃ vārāṇasīmanuprāpaya | atha sa supriyo mahāsārtha-
vāhastā: kinnarakanyā dharmyayā kathayā saṃdarśya samādāpya samuttejya saṃpraharṣya mātṛduhitṛvat
pratisaṃmodya yathoddiṣṭena mārgeṇa yathoktena vidhinā anupūrveṇa taṃ bhūmipradeśamanuprāpta: | sa ca
bālāho’śvarājaścarannevamāha-ka: pāragāmī, ka: pāragāmī, kaṃ pāraṃ nayāmi, svastikṣemābhyāṃ
jambudvīpamanuprāpayāmi ? tata: supriyo mahāsārthavāho yena bālāho’śvarājastenopasaṃkrānta
@075
upasaṃkramya ekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bālāho’śva-
rājastenāñjaliṃ praṇamya bālāhamaśvarājamidavocat-ahaṃ pāragāmī, ahaṃ pāragāmī, naya mām |
svastikṣemābhyāṃ vārāṇasīmanuprāpaya | evamukte bālāho’śvarāja: supriyaṃ mahāsārthavāhamida-
mavocat—na te mahāsārthavāha mama pṛṣṭhādhirūḍhena diśo nāvalokayitavyā:, nimīlitākṣeṇa te
stheyam | ityuktvā bālāho’śvarāja: pṛṣṭhamupanāmayati | atha supriyo mahāsārthavāho bālāha-
syāśvarājasya pṛṣṭhamadhiruhya yathānuśiṣṭo’lpaiśca kṣaṇalavamuhūrtairvārāṇasīmanuprāpta: | sva udyāne’va-
tarita: | avatīrya supriyo mahāsārthavāho bālāhāśvarājapṛṣṭhādbālāhāśvarājaṃ tripradakṣiṇīkṛtya
pādābhivandanaṃ karoti | tato bālāho’śvarāja: supriyaṃ mahāsārthavāhaṃ saṃrādhayāmāsa—sādhu
sādhu mahāsārthavāha | nistīrṇāni te mahāsamudraparvatanadīkāntārāṇi | pūritā te dṛḍhapratijñā |
saphalīkṛtaste’dhvā | gopitānīndriyāṇi | sādhitā te badaradvīpamahāpattanayātrā | adhigataste
sarvajanamanorathasaṃpādako jambudvīpasya pradhāno ratnaviśeṣa: | evaṃ hi parahitārthamabhyudyatā:
kurvanti sattvaviśeṣā: | ityuktvā bālāho’śvarāja: prakrānta: | athāciraprakrānte bālāhe’śva-
rājani supriyo mahāsārthavāha: svagṛhaṃ praviṣṭa: | aśrauṣurvārāṇasīnivāsina: paurā brahmadattaśca
kāśirāja:-supriyo mahāsārthavāha: pūrṇena varṣaśatena saṃsiddhayātra: pūrṇamanoratha: svagṛhamanuprāpta
iti | śrutvā ca punarbrahmadatta: kāśirāja ānandita: | pauravarga: supriyaṃ sārthavāhaṃ saṃrādhayā-
māsa | aśrauṣīt tat pūrvakaṃ caurasahasramanyaśca jano dhanārthī-supriyo mahāsārthavāha: saṃsiddha-
yātra: paripūrṇamanoratha āgata iti | śrutvā ca punarupasaṃkramya supriyaṃ mahāsārthavāhamidamavo-
can—parikṣīṇadhanā: sma iti | evamukte mahāsārthavāhastān sarvān maitreṇa cakṣuṣā vyavalokya
vijñāpayati—gacchatu bhavanta: svakasvakeṣu vijiteṣu | yo yenārthī upakaraṇaviśeṣeṇa bhavati,
sa tasyārthe cittamutpādayatu, vācaṃ ca niścārayatu | śrutvā ca puna: prakrānta: | atha supriyo
mahāsārthavāhastadeva poṣadhe pañcadaśyāṃ śira:snāna upoṣadhoṣito yattatprathamalabdhaṃ maṇiratnaṃ
dhvajāgre āropya vācaṃ ca niścārayati, yojanasahasrasāmantakena yathepsitāni sattvānāmupa-
karaṇānyutpadyante, sahābhidhānacca yo yenārthī tasya tadvarṣaṃ bhavati | tata: paripūrṇamanorathāste
sattvā: | taccaurasahasraṃ supriyeṇa mahāsārthavāhena daśasu kuśaleṣu karmapatheṣu pratiṣṭhāpita: ||
atrāntarāt kālagate brahmadatte kāśirājani paurāmātyai: supriyo mahāsārthavāho
rājābhiṣekeṇābhiṣikta: | sahābhiṣiktena supriyeṇa mahārājñā dvitīyaṃ maṇiratnaṃ dhvajāgre āropya
pūrvavidhinā dviyojanasahasrasāmantakena yathepsitāni sattvānāmupakaraṇānyutpadyantāmiti sahābhi-
dhānācca yo yenārthī tasya tadvarṣati | tṛtīyena maṇiratnena yathoktena vidhinā dhvajāgrocchritena
yathepsitopakaraṇaviśeṣavarṣaṇāni saṃpannāni | evaṃ triyojanasahasrasāmantakenopakaraṇai: strī-
manuṣyā: saṃtarpitā: | tato’nupūrveṇa jambudvīpaiśvaryabhūtena supriyeṇa mahārājñā tadeva poṣadhe pañca-
daśyāṃ śira:snātenopoṣadhoṣitena kṛtsne jambudvīpe ghaṇṭāvaghoṣaṇaṃ kṛtvā upakaraṇotpannābhi-
lāṣiṇāṃ strīmanuṣyāṇāṃ jambudvīpanivāsināṃ yanmaṇiratnaṃ badaradvīpamahāpattanasarvasvabhūtaṃ yathepsitaṃ
@076
sarvopakaraṇavarṣiṇaṃ dhvajāgre āropayāmāsa | samanantaraṃ dhvajāgrāvaropite tasmin jambudvīpa-
pradhānamaṇiratne kṛtsno jambudvīpanivāsī mahājanakāyo yathepsitairupakaraṇaviśeṣai: saṃtarpita: |
upakaraṇasaṃtarpitaśca jambudvīpanivāsī janakāya: supriyeṇa rājñā daśasu kuśaleṣu karmapatheṣu
pratiṣṭhāpita: | tato jyeṣṭhaṃ kumāraṃ rājyaiśvaryādhipatye pratiṣṭhāpya rājarṣirbrahmacaryaṃ caritvā caturo
brāhmān vihārān bhāvayitvā kāmeṣu kāmacchandaṃ prahāya tadbahulavihārī brahmalokasabhāgatāyāṃ
copapanno mahābrahmā saṃvṛtta: ||
bhagavānāha—kiṃ manyadhve bhikṣavo yo’sau supriyo nāma mahāsārthavāha:, ahameva tena
kālena tena samayena bodhisattvacaryāyāṃ vartitavān | yattaccaurasahasram, etadeva bhikṣusaha-
sram | yā sā pūrvadevatā, kāśyapa: samyaksaṃbuddho bodhisattvabhūta: sa tena kālena tena
samayena | yaścāsau magho mahāsārthavāha:, eṣa eva śāriputro bhikṣu: sa tena kālena tena
samayena | yaścāsau nīlādo nāma mahāyakṣa:, eṣa evānando bhikṣustena kālena tena samayena |
yaścāsau candraprabho yakṣa:, eṣa evāniruddho bhikṣu: sa tena kālena tena samayena | yaścāsau
lohitākṣo nāma mahāyakṣa:, sa eṣa eva devadattastena kālena tena samayena | yaścāsau
agnimukho nāma nāga:, eṣa eva māra: pāpīyān sa tena kālena tena samayena | yaścāsau
bālāho’śvarāja:, maitreyo bodhisattvastena kālena tena samayena | tadā tāvanmayā bhikṣavo
dṛḍhapratijñena pratijñāpūraṇārthaṃ saptavārāṃścaurasahasrāt sārtha: paritrāta: | aparituṣṭāṃśca caurān 
viditvā dṛḍhapratijñā kṛtā | kṛtvā cānekairduṣkaraśatasahasrairbadaradvīpamahāpattanasya yātrāṃ sādha-
yitvā caurasahasrapramukhaṃ kṛtsnaṃ jambudvīpaṃ dhanena saṃtarpayitvā daśasu kuśaleṣu karmapatheṣu
pratiṣṭhāpita: | idānīmapi mayā anekairduṣkaraśatasahasrairanuttaraṃ jñānamadhigamya maitrāyatā 
karuṇayā saptakṛtvaścaurasahasrasakāśāt sārtha: paritrāta: | aparituṣṭaṃ ca caurasahasraṃ viditvā
yāvadāptaṃ dhanena saṃtarpayitvā atyantaniṣṭhe’nuttare yogakṣeme nirvāṇe pratiṣṭhāpitā: | anekāni
ca devamanuṣyaśatasahasrāṇi yakṣarākṣasapretapiśācakumbhāṇḍapūtanakaṭapūtanakoṭiśatasahasrāṇi
śaraṇagamanaśikṣāpadeṣu pratiṣṭhāpitāni ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne supriyāvadānamaṣṭamam ||
@077
9 meṇḍhakagṛhapativibhūtipariccheda: |
śrāvastyāṃ nidānam | tena khalu samayena bhadraṃkare nagare ṣaḍ janā mahāpuṇyā: prati-
vasanti-meṇḍhako gṛhapati: meṇḍhakapatnī meṇḍhakaputro meṇḍhakasnuṣā meṇḍhakadāso meṇḍhakadāsī |
kathaṃ meṇḍhako gṛhapatirjñāto mahāpuṇya: ? sa yadi riktakāni kośakoṣṭhāgārāṇi paśyati,
sahadarśanādeva pūryante | evaṃ meṇḍhako gṛhapatirjñāto mahāpuṇya: | kathaṃ meṇḍhakapatnī ? sā eka-
syārthāya sthālikāṃ sādhayati, śatāni sahasrāṇi ca bhuñjate | evaṃ meṇḍhakapatnī | kathaṃ meṇḍhaka-
putra: ? tasya pañcaśatiko nakulako kaṭyāṃ baddhastiṣṭhati | sa yadi śataṃ sahasraṃ vā parityajati,
tadā pūrṇa eva tiṣṭhati, na parikṣīyate | evaṃ meṇḍhakaputra: | kathaṃ meṇḍhakasnuṣā ? sā eka-
syārthāya gandhaṃ saṃpādayati, śatasahasrasya paryāptirbhavati | evaṃ meṇḍhakasnuṣā | kathaṃ meṇḍhakadāsa: ?
sa yadaikaṃ halasīraṃ kṛṣati, tadā sapta sīrā: kṛṣṭā bhavanti | evaṃ meṇḍhakadāsa: | kathaṃ meṇḍhaka-
dāsī mahāpuṇyā ? sā yadaikaṃ vastu rakṣati, tatsaptaguṇaṃ syāt | yadā ekamātraṃ pratijāgarti,
tadā sapta mātrā: saṃpadyante | evaṃ meṇḍhakadāsī mahāpuṇyā ||
dharmatā khalu buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ
śamathavipaśyanāvihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatala-
supratiṣṭhitānāṃ caturṣu saṃgrahavastuṣu dīrgharātrakṛtaparicayānāṃ pañcāṅgavipratihīṇānāṃ pañcagati-
samatikrāntānāṃ ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅga-
mārgadeśikānāṃ navānupūrvasamāpattikuśalānāṃ daśabalabalināṃ daśadiksamāpūrṇayaśasāṃ daśaśata-
vaśavartiprativiśiṣṭānāṃ trī rātrestrirdivasasya ṣaṭkṛtvo rātriṃdivasasya buddhacakṣuṣā lokaṃ vyava-
lokya jñānadarśanaṃ pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:, ka:
saṃbādhaprāpta:, ka: kṛcchrasaṃkaṭasaṃbādhaprāpta:, ko’pāyanimna:, ko’pāyapravaṇa:, ko’pāyaprāgbhāra:,
kamahamapāyamārgādvyutthāpya svargaphale mokṣe ca pratiṣṭhāpayeyam, kasya kāmapaṅkanimagnasya hasto-
ddhāramanupradadyām, kamāryadhanavirahitamāryadhanaiśvaryādhipatye pratiṣṭhāpayāmi, kasyānavaropitāni
kuśalamūlānyavaropayeyam, kasyāvaropitāni paripācayeyam, kasya pakvāni vimocayeyam,
kasyājñānatimirapaṭalaparyavanaddhanetrasya jñānāñjanaśalākayā cakṣurviśodhayeyam |
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
sarvajñasaṃtānanivāsinī hi 
kāruṇyadhenurmṛgayatyakhinnā |
vaineyavatsān bhavadurganaṣṭān 
vatsān praṇaṣṭāniva vatsalā gau: ||2||
bhagavān saṃlakṣayati—ayaṃ meṇḍhako gṛhapati: saparivāro bhadraṃkare nagare prativasati |
tasya vaineyakālaṃ pakvamiva gaṇḍaṃ śastrābhinipātamavekṣate | yannvahaṃ bhadraṃkareṣu janapadeṣu cārikāṃ
@078
careyam | tatra bhagavānāyuṣmantamānandamāmantrayate—gaccha tvamānanda, bhikṣūṇāmārocaya-tathāgato
bhikṣavo bhadraṃkareṣu janapadeṣu cārikāṃ cariṣyati | yo yuṣmākamutsahate tathāgatena sārdhaṃ bhadraṃ-
kareṣu janapadeṣu cārikāṃ cartum, sa cīvarakāṇi pratigṛhṇātu iti | evaṃ bhadantetyāyuṣmā-
nānando bhagavata: pratiśrutya bhikṣūṇāmārocayati—tathāgata āyuṣmanto bhadraṃkareṣu janapadeṣu
cārikāṃ cariṣyati | yo yuṣmākamutsahate tathāgatena sārdhaṃ bhadraṃkareṣu janapadeṣu cārikāṃ
caritum, sa cīvarakāṇi pratigṛhṇātu iti | evamāyuṣmanniti te bhikṣava āyuṣmata ānandasya
pratiśrutya pṛṣṭhata: pṛṣṭhata: samanubaddhā gacchanti ||
atha bhagavān dānto dāntaparivāra: śānta: śāntaparivāro mukto muktaparivāra
āśvasta āśvastaparivāro vinīto vinītaparivāro’rhannarhatparivāro vītarāgo vītarāgaparivāra:
prāsādika: prāsādikaparivāra:, vṛṣabha iva gogaṇaparivṛta:, siṃha iva daṃṣṭragaṇaparivāra:, haṃsa-
rāja iva haṃsagaṇaparivṛta:, suparṇa iva pakṣigaṇaparivṛta:, vipra iva śiṣyagaṇaparivṛta:, suvaidya
ivāturagaṇaparivṛta:, śūra iva yodhagaṇaparivṛta:, deśika ivādhvagaṇaparivṛta:, sārthavāha iva
vaṇiggaṇaparivṛta:, śreṣṭhīva paurajanaparivṛta:, koṭṭarāja iva mantrigaṇaparivṛta:, cakravartīva
putrasahasraparivṛta:, candra iva nakṣatragaṇaparivṛta:, sūrya iva raśmisahasraparivṛta:, dhṛtarāṣṭra iva
gandharvagaṇaparivṛta:, virūḍhaka iva kumbhāṇḍagaṇaparivṛta: virūpākṣa iva nāgagaṇaparivṛta:,
dhanada iva yakṣagaṇaparivṛta:, vemacittirivāsuragaṇaparivṛta:, śakra iva tridaśagaṇaparivṛta:,
brahmeva brahmakāyikaparivṛta:, stimita iva jalanidhi:, sajala iva jalanidhi:, vimada iva gaja-
pati:, sudāntairindriyairasaṃkṣobhiteryāpathapracāro dvātriṃśatā mahāpuruṣalakṣaṇairaśītyānuvyañjanairvirā-
jitagātro daśabhirbalaiścaturbhirvaiśāradyaistribhi: smṛtyupasthānairmahākaruṇayā ca | evamanekaguṇagaṇa-
samanvāgato buddho bhagavān janapadacārikayā bhadraṃkaraṃ nagaraṃ saṃprasthita: | yadā bhagavatā śrāvastyāṃ
mahāprātihāryaṃ vidarśitam, nirbhartsitā ānanditā devamanuṣyā:, toṣitāni sajjanahṛdayāni,
tadā bhagnaprabhāvāstīrthyā: pratyantān saṃśritā: | tata: kecidbhadraṃkaraṃ nagaraṃ gatvā avasthitā: |
tai: śrutaṃ śramaṇa gautama āgacchatīti | śrutvā ca punarvyathitāste parasparaṃ kathayanti—pūrvaṃ
tāvadvayaṃ śramaṇena gautamena madhyadeśānnirvāsitā: | sa yadīhāgamiṣyati, niyatamito’pi
nirvāsayiṣyati | tadupāyasaṃvidhānaṃ kartavyamiti | te kulopakaraṇaśālā upasaṃkramya kathayanti-
dharmalābho dharmalābha: | te kathayanti—kimidam ? avalokitā gamiṣyāma: | kasyārthāya ? dṛṣṭā
asmābhiryuṣmākaṃ saṃpatti:, yāvadvipattiṃ na paśyāma: | āryakā:, asmākaṃ vipattirbhaviṣyati |
bhavanta:, śramaṇo gautama: kṣurāśaniṃ pātayannanekā aputrikā apatikāśca kurvannāgacchati |
āryā:, yadyevam, yasminneva kāle sthātavyaṃ tasminneva kāle’smākaṃ parityāga: kriyate |
tiṣṭhata, na gantavyam | te kathayanti—kiṃ vayaṃ na tiṣṭhāma: ? na yūyamasmākaṃ śroṣyatha | āryā:
kathayata, śroṣyāma: | te kathayanti—bhadraṃkarasāmantakena sarvajanakāyamudvāsya bhadraṃkaraṃ nagaraṃ
pravāsayata | śādvalāni kṛṣata | sthaṇḍilāni pātayata | puṣpaphalavṛkṣaṃ chedayata | pānīyāni
@079
viṣeṇa dūṣayata | te kathayanti—āryā:, tiṣṭhata, sarvamanutiṣṭhāma iti | te’vasthitā: | tatastai-
rbhadraṃkaranagarasāmantakena sarvo janakāya udvāsya bhadraṃkaraṃ nagaraṃ pravāsita:, śādvalāni kṛṣṭāni,
sthaṇḍilāni pātitāni, puṣpaphalavṛkṣāśchinnā:, pānīyāni viṣadūṣitāni | tata: śakro
devendra: saṃlakṣayati—na mama pratirūpaṃ yadahaṃ bhagavato’satkāramadhyupekṣeyam | yena nāma bhagavatā
tribhi: kalpāsaṃkhyeyairanekai: duṣkaraśatasahasrai: ṣaṭ pāramitā: paripūryānuttarajñānamadhigatam,
sa nāma bhagavān sarvalokaprativiśiṣṭa: sarvavādavijayī śūnye janapade cārikāṃ cariṣyati |
yannvahaṃ bhagavata: saśrāvakasaṃghasya sukhasparśārthāya autsukyamāpadyeyamiti | tena vātabalā-
hakānāṃ devaputrāṇāmājñā dattā-gacchata bhadraṃkaranagarasāmantakena, viṣapānīyāni śoṣayata iti |
varṣabalāhakānāṃ devaputrāṇāmājñā dattā-aṣṭāṅgopetasya pānīyasyāpūryateti | cāturmahārājikā
devā uktā:-yūyaṃ bhadraṃkarāṇāṃ janapadānāṃ vāsayateti | tato vātabalāhakairdevaputrairviṣadūṣitāni
pānīyāni [śoṣitāni], varṣabalāhakaistānyeva kūpodapānavāpīsarastaḍāgānyaṣṭāṅgopetasya
pānīyasya pūritāni | cāturmahārājikairdevairbhadraṃkaranagarasāmantakaṃ sarvamāvāsitam | janapadā
ṛddhā: sphītā: saṃvṛttā: | tīrthyairnagarajanakāyasametairavacarakā: preṣitā:-gatvā paśyata kīdṛśā
janapadā iti | te gatā: paśyantyatiśayena janapadān ṛddhān sphītān | tata āgatya katha-
yanti—bhavanta:, na kadācidasmābhirevaṃrūpā janapadā ṛddhā: sphītā dṛṣṭapūrvā iti | tīrthyā:
kathayanti—bhavanta:, vo yastāvadacetanān bhāvānanvāvartayati, sa yuṣmānnānvāvartayiṣyatīti ?
kuta etat ? sarvathā avalokitā bhavanta:, apaścimaṃ vo darśanam, gacchāma iti | te katha-
yanti-āryā:, tiṣṭhata, kiṃ yuṣmākaṃ śramaṇo gautama: karoti ? so’pi pravrajita:, yūyamapi
pravrajitā bhikṣācarā: | kimasau yuṣmākaṃ bhikṣāṃ cariṣyatītiṃ ? tīrthyā: kathayanti—samayena
tiṣṭhāmo yadi yūyaṃ kriyākāraṃ kuruta—na kenacicchramaṇaṃ gautamaṃ darśanāyopasaṃkramitavyam | ya
upasaṃkrāmati, sa ṣaṣṭikārṣāpaṇo daṇḍya iti | tai: pratijñātaṃ kriyākāraśca kṛta: ||
tato [bhagavān] janapadacārikāṃ caran bhadraṃkaraṃ nagaramanuprāpta: | bhadraṃkare nagare viharati
dakṣiṇāyatane | tena khalu samayena kapilavastuno brāhmaṇadārikā bhadraṃkare nagare pariṇītā |
tayā prākārasthayā bhagavānandhakāre dṛṣṭa: | sā saṃlakṣayati—ayaṃ bhagavān śākyakulanandana:
śākyakulādrājyamapahāya pravrajita: | sa idānīmandhakāre tiṣṭhati | yadyatra sopānaṃ syāt,
ahaṃ pradīpamādāyāvatareyamiti | tato bhagavatā tasyāścetasā cittamājñāya sopānaṃ nirmitam |
tato hṛṣṭatuṣṭapramuditā pradīpamādāya sopānenāvatīrya yena bhagavāṃstenopasaṃkrāntā | upasaṃkramya
bhagavata: purastāt pradīpaṃ sthāpayitvā pādau śirasā vanditvā niṣaṇṇā dharmaśravaṇāya | tato
bhagavatā tasyā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī
pūrvavadyāvaccharaṇagatāmabhiprasannāmiti | atha bhagavāṃstāṃ dārikāmidamavocat—ehi tvaṃ dārike
yena meṇḍhako gṛhapatistenopasaṃkrama, upasaṃkramyaivaṃ madvacanādārogyāpaya, evaṃ ca vada—gṛhapate,
tvāmuddiśyāhamihāgata:, tvaṃ ca dvāraṃ baddhvā sthita: | yuktametadevamatithe: pratipattuṃ yathā tvaṃ
@080
pratipanna iti ? yadi kathayati—gaṇena kriyākāra: kṛta iti, vaktavya:--tava putrasya pañca-
śatiko nakulaka: kaṭyāṃ baddhastiṣṭhati | sa yadi śataṃ vā sahasraṃ vā vyayīkaroti, pūryata
eva, na parikṣīyate | na śaknoṣi ṣaṣṭikārṣāpaṇaṃ dattvā āgantumiti ? evaṃ bhadanteti sā
dārikā bhagavata: pratiśrutya saṃprasthitā | yathāparijñātaiva kenacideva meṇḍhakasya gṛhapate:
sakāśaṃ gatā | gatvā ca kathayati—gṛhapate bhagavāṃsta ārogyayati | sa kathayati—vande buddhaṃ
bhagavantam | gṛhapate, bhagavānevamāha—tvāmevāhamuddiśyāgata:, tvaṃ ca dvāraṃ baddhvā avasthita: |
yuktametadevamatithe: pratipattuṃ yathā tvaṃ pratipanna iti ? sa kathayati—dārike, gaṇena kriyākāra:
kṛta:--na kenacicchramaṇaṃ gautamaṃ darśanāya upasaṃkramitavyam | ya upasaṃkrāmati, sa gaṇena
ṣaṣṭikārṣāpaṇo daṇḍya iti | gṛhapate, bhagavān kathayati—tava putrasya pañcaśatiko nakulaka:
kaṭyāṃ baddhastiṣṭhati | sa yadi śataṃ vā sahasraṃ vā vyayīkaroti, pūryata eva, na parikṣīyate |
na śaknoṣi tvaṃ ṣaṣṭikārṣāpaṇaṃ datvā āgantumiti ? sa saṃlakṣayati—na kaścidetajjānīte | nūnaṃ
sarvajña: sa bhagavān | gacchāmīti | sa ṣaṣṭikārṣāpaṇān dvāre sthāpayitvā brāhmaṇadārikopa-
diṣṭena sopānenāvatīrya yena bhagavāṃstenopasaṃkrānta: | upasaṃkramya bhagavata: pādau śirasā
vanditvā bhagavata: purastānniṣaṇṇo dharmaśravaṇāya | tato bhagavatā meṇḍhakasya gṛhapaterāśayānuśayaṃ
dhātuṃ prakṛtiṃ ca jñātvā tādṛśī caturāryasatyasaṃprativedhikī dharmadeśanā kṛtā, yāṃ śrutvā meṇḍhakena
gṛhapatinā yāvacchrotāpattiphalaṃ sākṣātkṛtam | sa dṛṣṭasatya: kathayati—bhagavan, kimeṣo’pi
bhadraṃkaranagaranivāsī janakāya evaṃvidhānāṃ dharmāṇāṃ lābhīti ? bhagavānāha—gṛhapate, tvāmāgamya
bhūyasā sarva eva janakāyo lābhīti | tato meṇḍhako gṛhapatirbhagavata: pādau śirasā vanditvā
bhagavato’ntikāt prakrānta: | svagṛhaṃ gatvā nagaramadhye kārṣāpaṇānāṃ rāśiṃ vyavasthāpya
gāthāṃ bhāṣate—
yo draṣṭumicchati jinaṃ jitarāgadoṣaṃ
nirbandhamapratisamaṃ karuṇāvadātam |
so’niścareṇa hṛdayena suniścitena
kṣipraṃ prayātu dhanamasya mayā pradeyam ||3|| iti ||
janakāya: kathayati—gṛhapate, śreya: śramaṇasya gautamasya darśanam ? sa kathayati—
śreya: | te kathayanti—yadyevam, gaṇenaivaṃ kriyākāra: kṛto gaṇa eva uddhāṭayatu | ko’tra
virodha: ? te kriyākāramuddhāṭya nirgantumārabdhā: | tata: parasparaṃ saṃghaṭṭanena na śaknuvanti
nirgantumiti vajrapāṇinā yakṣeṇa vineyajanānukampayā vajra: kṣipta: | prākārasya khaṇḍa: patita: |
anekāni prāṇiśatasahasrāṇi nirgatāni, kānicit kutūhalajātāni, kānicit pūrvakai:
kuśalamūlai: saṃcodyamānāni | te gatvā bhagavata: pādābhivandanaṃ kṛtvā purato niṣaṇṇā: |
yāvadbhagavata: sāmantakena parṣat saṃnipatitā | atha bhagavāṃstāṃ parṣadamabhyavagāhya purastādbhikṣu-
saṃghasya prajñapta evāsane niṣadyānekasattvasaṃtānakuśalamūlasamāropikāṃ dharmadeśanāṃ kṛtavān, yāṃ
@081
śrutvā kaiścicchrotāpattiphalaṃ sākṣātkṛtam, kaiścicharaṇagamanaśikṣāpadāni gṛhītāni |
bhagavato’ci[taści]raṃ dharmaṃ deśayato bhojanakālo’tikrānta: | meṇḍhako gṛhapati: kathayati—
bhagavan bhaktakṛtyaṃ kriyatāmiti | bhagavānāha—gṛhapate, bhojanakālo’tikrānta iti | sa
kathayati—bhagavan, kimakāle kalpate ? bhagavānāha-ghṛtaguḍaśarkarāpānakāni ceti | tato
meṇḍhakena gṛhapatinā śilpina āhūya uktā:--bhagavato’kālakhādyakāni śīghraṃ sajjīkuruteti |
tairakālakāni sajjīkṛtāni | tato meṇḍhakena gṛhapatinā buddhapramukho bhikṣusaṃgho’kālakhādyakai-
rakālapānakaiśca saṃtarpita: | tato bhagavān meṇḍhakaṃ gṛhapatiṃ saparivāraṃ satyeṣu pratiṣṭhāpitaṃ
karvaṭanivāsinaṃ janakāyaṃ yathābhavyatayā vinīya prakrānta: ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne meṇḍhakagṛhapativibhūtiparicchedo navama: ||
@082
10 meṇḍhakāvadānam |
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta meṇḍhakena
meṇḍhakapatnyā meṇḍhakaputreṇa meṇḍhakasnuṣayā meṇḍhakadāsena meṇḍhakadāsyā karma kṛtaṃ yena ṣaḍabhi-
jñātā mahāpuṇyā: saṃvṛttā:, bhagavato’ntike satyāni dṛṣṭāni, bhagavāṃścaibhirārāgito na virā-
gita iti ? bhagavānāha—ebhireva bhikṣava: karmāṇi kṛtānyupacitāni labdhasaṃbhārāṇi pariṇata-
pratyayāni oghavatpratyupasthitānyavaśyaṃbhāvīni | ebhi: karmāṇi kṛtānyupacitāni | ko’nya:
pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau,
na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni
vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimba-
ḍamarataskarogāpagataṃ śālīkṣugomahiṣīsaṃpannamakhilamakaṇṭakam | ekaputramiva rājyaṃ pālayati |
tena khalu samayena vārāṇasyāṃ naimittikairdvādaśavarṣikā anāvṛṣṭirvyākṛtā | trividhaṃ durbhikṣaṃ
bhaviṣyati—cañcu śvetāsthi śalākāvṛtti ca | tatra cañcu ucyate—samudgake tasmin manuṣyā
bījāni prakṣipya anāgate sattvāpekṣayā sthāpayanti | mṛtā nāma anena te bījakāyaṃ kari-
ṣyantīti | idaṃ samudgakaṃ baddhvā cañcu ucyate | śvetāsthi nāma durbhikṣam—tasmin kāle manuṣyā
asthīnyupasaṃhṛtya tāvat kvāthayanti, yāvat tānyasthīni śvetāni saṃvṛttānīti | tatastatkvāthaṃ
pibanti | idaṃ śvetāsthi durbhikṣamityucyate | śalākāvṛttirnāma—tasmin kāle manuṣyā: khalu
bilebhyo dhānyaguḍakāni śalākayā ākṛṣya bahūdakasthālyāṃ kvāthayitvā pibanti | iyaṃ
śalākāsaṃbaddhatvācchalākāvṛttirityucyate | tato rājñā brahmadattena vārāṇasyāṃ ghaṇṭāvaghoṣaṇaṃ
kāritam—śṛṇvantu bhavanto vārāṇasīnivāsina: paurā: | naimittikairdvādaśavarṣikā anāvṛṣṭi-
rvyākṛtā śalākāvṛtti durbhikṣaṃ cañcu śvetāsthi ca | yeṣāṃ vo dvādaśavārṣikaṃ bhaktamasti, tai:
sthātavyam | yeṣāṃ nāsti, te yatheṣṭaṃ gacchantu | vigatadurbhikṣabhayā: subhikṣe punarapyupāgamiṣyanti |
tasmiṃśca samaye vārāṇasyāmanyatamo gṛhapatirāḍhyo mahādhano mahābhogo vistīrṇaparivāra: |
tena koṣṭhāgārika āhūya ukta:-bho: puruṣa, bhaviṣyati me saparivārāṇāṃ dvādaśa varṣāṇi
bhaktamiti ? sa kathayati—ārya bhaviṣyatīti | sa tatraivāvasthita: | samanantarānubaddhaṃ caitat
durbhikṣam | tasya kośakoṣṭhāgārā: parikṣīṇā: | sarvaśca parijana: kālagata: | ātmanā ṣaṣṭho
vyavasthita: | tatastena gṛhapatinā kośakoṣṭhāgārāṇi śodhayitvā dhānyaprastha upasaṃhṛta: |
so’sya patnyā sthālyāṃ prakṣipya sādhita: | asati buddhānāmutpāde pratyekabuddhā loka utpadyante
hīnadīnānukampakā: prāntaśayanabhaktā ekadakṣiṇīyā lokasya | yāvadanyatama: pratyekabuddho
@083
janapadacārikāṃ caran vārāṇasīmanuprāpta: | sa pūrvāhṇe nivāsya pātracīvaramādāya vārāṇasīṃ
piṇḍāya praviṣṭa: | sa ca gṛhapatirātmanā ṣaṣṭho’vasthito bhoktum | sa ca pratyekabuddho’nupūrveṇa
piṇḍapātamaṭan tasya gṛhapaterniveśanamanuprāpta: | sa tena gṛhapatinā dṛṣṭaścittaprāsādika:
kāyaprāsādikaśca | dṛṣṭvā ca puna: saṃlakṣayati—etadapyahaṃ parityajya niyataṃ prāṇairviyokṣye |
yannvahaṃ svapratyaṃśamasmai pravrajitāya dadyāmiti | tena bhāryā abhihitā-bhadre, yo mama pratyaṃśa-
stamahamasmai pravrajitāyānuprayacchāmīti | sā saṃlakṣayati—mama svāmī na paribhuṅkte, kathamahaṃ
paribhokṣya iti | sā kathayati-āryaputra, ahamapi pratyaṃśamasmai prayacchāmi | evaṃ putreṇa snuṣayā
dāsena dāsyā ca vicārya svasvapratyaṃśā: parityaktā: | tatastai: sarvai: saṃbhūya pratyekabuddha:
piṇḍakena pratipādita: | kāyikī teṣāṃ mahātmanāṃ dharmadeśanā, na vācikī | sa vitatapakṣa iva
haṃsarāja upari vihāyasamudgamya jvalanatapanavarṣaṇavidyotanaprātihāryāṇi kartumārabdha: | āśu
pṛthagjanāvarjanakarī ṛddhi: | te mūlanikṛttā iva drumā: pādayornipatya praṇidhānaṃ kartumārabdhā: |
gṛhapati: praṇidhānaṃ kartumārabdha:-yanmayā evaṃvidhe sadbhūtadakṣiṇīye kāra: kṛta:, anenāhaṃ kuśala-
mūlena yadi riktakāni kośakoṣṭhāgārāṇi sahadarśanānme pūrṇāni syu:-evaṃvidhānāṃ ca dharmāṇāṃ
lābhī syām, prativiśiṣṭataraṃ cāta: śāstāramārāgayeyaṃ mā virāgayeyamiti | patnī praṇidhānaṃ
kartumārabdhā-yanmayā evaṃvidhe sadbhūtadakṣiṇīye kāra: kṛta:, anenāhaṃ kuśalamūlena yadyekasyārthāya
sthālīṃ paceyam, sā śatenāpi paribhujyeta, sahasreṇāpi, na parikṣayaṃ gacchet, yāvanmayā
prayogo’pratipraśrabdha:, ityevaṃvidhānāṃ ca dharmāṇāṃ lābhinī syām, prativiśiṣṭataraṃ cāta:
śāstāramārāgayeyaṃ mā virāgayeyamiti | putra: praṇidhānaṃ kartumārabdha:-yanmayāṃ evaṃvidhe
sadbhūtadakṣiṇīye kāra: kṛta:, anenāhaṃ kuśalamūlena pañcaśatiko nakulaka: kaṭyāmuparibaddha-
stiṣṭhet, yadi ca śataṃ vā sahasraṃ vā tato vyayaṃ kuryāt, pūrṇa eva tiṣṭhet, mā parikṣayaṃ
gacchet-evaṃvidhānāṃ ca dharmāṇāṃ lābhī syām, prativiśiṣṭataraṃ cāta: śāstāramārāgayeyaṃ mā
virāgayeyamiti | snuṣā praṇidhānaṃ kartumārabdhā-yanmayā evaṃvidhe sadbhūtadakṣiṇīye kāra: kṛta:,
anenāhaṃ kuśalamūlena yadyekasya gandhaṃ yojayeyam, śataṃ vā sahasraṃ vā gandhaṃ ghrāsyati, taṃ na ca
parikṣayaṃ gaccheyuryāvanmayā apratipraśrabdham—evaṃvidhānāṃ dharmāṇāṃ lābhinī syām, prativiśiṣṭataraṃ
cāta: śāstāramārāgayeyaṃ mā virāgayeyamiti | dāsa: praṇidhānaṃ kartumārabdha:-yanmayā evaṃvidhe
sadbhūtadakṣiṇīye kāra: kṛta:, anenāhaṃ kuśalamūlena yadyekahalasīraṃ kṛṣeyam, sapta sīrā:
kṛṣṭā: syu:--evaṃvidhānāṃ dharmāṇāṃ ca lābhī syām, prativiśiṣṭataraṃ cāta: śāstāramārāgayeyaṃ
mā virāgayeyamiti | dāsī praṇidhānaṃ kartumārabdhā--evaṃvidhe sadbhūtadakṣiṇīye kāra: kṛta:,
anenāhaṃ kuśalamūlena yadyekāṃ mātrāmārabheyam, sapta mātrā: saṃpadyeran—evaṃvidhānāṃ dharmāṇāṃ ca 
lābhinī syām, prativiśiṣṭataraṃ cāta: śāstāramārāgayeyaṃ mā virāgayeyamiti | taiścaivaṃ praṇi-
dhānaṃ kṛtam | sa ca mahātmā pratyekabuddhasteṣāmanukampayā ṛddhyā upari vihāyasā rājakulasyo-
pariṣṭāt saṃprasthita: ||
@084
tena khalu samayena rājā brahmadatta upariprāsādatalagatastiṣṭhati | tasya ṛddhyā gacchato
rājño brahmadattasyopari chāyā nipatitā | sa ūrdhvamukho nirīkṣitumārabdha: | paśyati taṃ
pratyekabuddham | tasyaitadabhavat-kasyāpyanena mahātmanā ṛddhimahālāṅgalairdāridryamūlānyutpāṭi-
tāni | balavatī āśā | tato’sau gṛhapati: kośakoṣṭhāgārāṇi pratyavekṣitumārabdho yāvatpūrṇāni
paśyati | sa patnīmāmantrayate—mama tāvat praṇidhānaṃ pūrṇam, yuṣmākamapīdānīṃ paśyāma iti |
tato dāsyā dhānyānāmekāṃ mātrāmārabdhā parikarmayitum, sapta mātrā: saṃpannā: | patnyā
ekasyārthāya sthālī sādhitā, sarvaistai: paribhuktam, tathaivāvasthitā | prātiveśyairanekaiśca
prāṇiśatasahasrai: paribhuktam, tathaivāvasthitā | tathaiva putrasya snuṣāyā dāsasya praṇidhi: siddhā |
tato gṛhapatinā ghaṇṭāvaghoṣaṇaṃ kāritaṃ vārāṇasyām—yo bhavanto’nnenārthī, sa āgacchatu iti |
vārāṇasyāmuccaśabdo mahāśabdo jāta: | rājñā śrutam | kathayati—kimeṣa bhavanta uccaśabdo
mahāśabda iti ? amātyai: samākhyātam—deva, amukena gṛhapatinā kośakoṣṭhāgārāṇi
uddhāṭitānīti | rājā tamāhūya kathayati—yadā sarva eva loka: kālagata:, tadā tvayā
kośakoṣṭhāgārāṇyuddhāṭitānīti | deva, kasya kośakoṣṭhāgārāṇyuddhāṭitāni ? api tu adyaiva
me bījamuptamadyaiva phaladāyakamiti | rājā pṛcchati—yathā katham ? sa etat prakaraṇaṃ
vistareṇārocayati | rājā kathayati—gṛhapate, tvayā asau mahātmā piṇḍakena pratipādita: ?
deva mayaiva pratipādita: | so’bhiprasanno gāthāṃ bhāṣate—
aho guṇamayaṃ kṣetraṃ sarvadoṣavivarjitam |
yatroptaṃ bījamadyaiva adyaiva phaladāyakam ||2|| iti |
kiṃ manyadhve bhikṣavo yo’sau gṛhapatirgṛhapatipatnī gṛhapatiputro gṛhapatisnuṣā gṛha-
patidāso gṛhapatidāsī, ayameva meṇḍhako gṛhapati: meṇḍhakapatnī meṇḍhakaputro meṇḍhakasnuṣā
meṇḍhakadāso meṇḍhakadāsī ca | yadebhi: pratyekabuddhe kārān kṛtvā praṇidhānaṃ kṛtam, tasya
karmaṇo vipākena ṣaḍ mahāpuṇyā jātā:, mamāntike dṛṣṭasatyāni | ahaṃ caibhi: pratyeka-
buddhakoṭīśatasahasrebhya: prativiśiṣṭa: śāstā ārāgito na virāgita: | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāṃ karmaṇāmekāntaśukla:, vyati-
miśrāṇāṃ vyatimiśra: | tasmāttarhi evaṃ śikṣitavyam, yadekāntakṛṣṇāni karmāṇyapāsya vyati-
miśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne meṇḍhakāvadānaṃ daśamam ||
@085
11 aśokavarṇāvadānam |
evaṃ mayā śrutam | ekasmin samaye bhagavān satkṛto gurukṛto mānita: pūjito
rājabhī rājamātrairdhanibhi: paurai: śreṣṭhibhi: sārthavāhairdevairnāgairasurairyakṣairgaruḍai: kinnarairmahoragairiti 
devanāgayakṣāsuragaruḍakinnaramahoragābhyarcito buddho bhagavān jñāto mahāpuṇyo lābhī cīvara-
piṇḍapātaśayanāsanaglānapratyayabhaiṣajyapariṣkārāṇāṃ saśrāvakasaṃgho vaiśālyāṃ viharati sma
markaṭahradatīre kūṭāgāraśālāyām | tena khalu samayena vaiśālikā licchavaya idamevaṃrūpaṃ
kriyākāramakārṣu:--pañcadaśyāṃ bhavanta: pakṣasya aṣṭamyāṃ caturdaśyāṃ ca prāṇino hantavyā:
yatkāraṇameyurmanuṣyā māṃsamanveṣanta iti | tena khalu samayena anyatamo goghātako mahāntaṃ
vṛṣabhamādāya nagarānniṣkramati praghātayitum | tamenaṃ mahājanakāya: pṛṣṭhata: pṛṣṭhata: samanubaddho
māṃsārthī kathayati—śīghramenaṃ vṛṣaṃ ghātaya, vayaṃ māṃsenārthina iti | sa kathayati-evaṃ kari-
ṣyāmi, kiṃ tu muhūrtamudīkṣadhvamiti | tato vṛṣa īdṛśamanāryaṃ vaco duruktaṃ śrutvā bhītastrasta:
saṃvigna āhṛṣṭaromakūpa itaścāmutaśca saṃbhrānto nirīkṣate, cintayati ca—ko māṃ kṛcchrasaṃkaṭa-
saṃbādhaprāptamatrāṇamaśaraṇamiṣṭena jīvitenācchādayediti | sa caivaṃ vihvalavadanastrāṇānveṣī
tiṣṭhati | bhagavāṃśca pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto
vaiśālīṃ piṇḍāya prāviśat | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai:
samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva
ratnaparvataṃ samantato bhadrakam | sahadarśanaiścāsya bhagavato’ntike cittamabhiprasannam | prasanna-
cittaśca saṃlakṣayati—prāsādiko’yaṃ sattvaviśeṣa: | śakṣyatyeṣo mama prāṇaparitrāṇaṃ kartum |
yannvahamenamupasaṃkrameyamiti | atha sa vṛṣo bhagavatyavekṣāvān pratibaddhacitta: eṣo me śaraṇa-
miti sahasaiva tāni dṛḍhāni varatrakāṇi bandhanāni chittvā pradhāvan yena bhagavāṃstenopa-
saṃkrānta: | upasaṃkramyobhābhyāṃ jānubhyāṃ bhagavata: pādayornipatya pādau jihvayā nileḍhumārabdha: |
sa cāsya raudrakarmā goghātaka: pṛṣṭhata: pṛṣṭhata: samanubaddha eva śastravyagrahasta: | tato bhagavāṃstaṃ
raudrakarmāṇaṃ goghātakamidamavocat—kuruṣva tvaṃ bho: puruṣa anena govṛṣabheṇa sārdhaṃ sātmyam |
jīvitenācchādayeti | sa kathayati—nāhaṃ bhadanta prabhavāmyenaṃ jīvitenācchādayitum | tatkasya
heto: ? mayā eṣa bahunā mūlyena krīta: | putradāraṃ ca me bahu poṣitavyamiti | bhagavānāha—
yadi mūlyaṃ dīyate, pratimuñcasīti ? | sa kathayati—pratimokṣyāmi bhagavanniti | atha bhagavāṃ-
llaukikacittamutpādayati—aho bata śakro devendrastrīṇi kārṣāpaṇasahasrāṇyādāyāgacchediti |
sahacittotpādādbhagavata: śakro devendra: kārṣāpaṇasahasratrayamādāya bhagavata: purastādasthāt |
atha bhagavān śakraṃ devendramidamavocat-anuprayaccha kauśika asya goghātakasya triguṇaṃ mūlyam |
adācchakro devendrastasya goghātakasya kārṣāpaṇatrayasahasraṃ vṛṣamūlyam | atha goghātaka: kārṣā-
paṇasahasratrayaṃ vṛṣamūlyaṃ gṛhītvā hṛṣṭastuṣṭa: pramudito bhagavata: pādau śirasā vanditvā taṃ govṛṣaṃ
bandhanānmuktvā prakrānta: | śakro devendro bhagavata: pādau śirasā vanditvā tatraivāntarhita: ||
@086
atha govṛṣo gatapratyāgataprāṇo bhūyasyā mātrayā bhagavatyabhiprasanno bhagavantaṃ tri:
pradakṣiṇīkṛtya pṛṣṭhata: pṛṣṭhata: samanubaddho bhagavato mukhaṃ vyavalokayamāno’sthāt | atha bhagavān
smitamakārṣīt | dharmatā khalu yasmin samaye buddhā bhagavanta: smitaṃ prāviṣkurvanti, tasmin samaye
nīlapītalohitāvadātā: puṣpaparāgapadmarāgavajravaiḍūryamusāragalvārkalohitakādakṣiṇāvartaśaṅkhaśilā-
pravālajātarūparajatavarṇā arciṣo mukhānniścārya kāścidadhastādgacchanti, kāścidupariṣṭādgacchanti |
yā adhastādgacchanti, tā: saṃjīvaṃ kālasūtraṃ rauravaṃ mahārauravaṃ tapanaṃ pratāpanamavīcimarbudaṃ nirarbuda-
maṭaṭaṃ hahavaṃ huhuvamutpalaṃ padmaṃ mahāpadmaparyantān narakān gatvā ye uṣṇanarakāsteṣu śītībhūtvā
nipatanti, ye śītanarakāsteṣūṣṇībhūtvā nipatanti | tena teṣāṃ sattvānāṃ kāraṇāviśeṣā: prati-
prasrabhyante | teṣāmevaṃ bhavati—kiṃ nu vayaṃ bhavanta itaścyutā:, āhosvidanyatropapannā iti | teṣāṃ
prasādasaṃjananārthaṃ bhagavān nirmitaṃ visarjayati | teṣāṃ nirmitaṃ dṛṣṭvā evaṃ bhavati—na hyeva vayaṃ bhavanta
itaścyutā:, nāpyanyatropapannā iti | api tvayamapūrvadarśana: sattva:, asyānubhāvenāsmākaṃ kāraṇā-
viśeṣā: pratiprasrabdhā iti | te nirmite cittamabhiprasādya tannarakavedanīyaṃ karma kṣapayitvā
devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā upariṣṭādgacchanti,
tāścāturmahārājakāyikān devāṃstrāyastriṃśān yāmāṃstuṣitān nirmāṇaratīn paranirmitavaśavartino
brahmakāyikān brahmapurohitān mahābrahmaṇa: parīttābhānapramāṇābhānābhāsvarān parīttaśubhāna-
pramāṇaśubhān śubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā-
nakaniṣṭhaparyantān devān gatvā anityaṃ du:khaṃ śūnyamanātmetyuddhoṣayanti | gāthādvayaṃ bhāṣante—
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti |
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati,
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānunoranta-
rdhīyante | balacakravartirājyaṃ vyākartukāmo bhavati, vāme karatale’ntardhīyante | cakravartirājyaṃ
vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, nābhyā-
mantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ bodhiṃ vyākartu-
kāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, uṣṇīṣe-
‘ntardhīyante | atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: ||
athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro
vakrāntarānniṣkasita: kalāpa: |
@087
avabhāsitā yena diśa: samantā-
ddivākareṇodayatā yathaiva ||3||
gāthāṃ ca bhāṣate—
vigatodbhavā dainyamadaprahīṇā
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitamupadarśayanti jinā jitāraya: ||4||
tatkālaṃ svayamadhigamya dhīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā-
staṃ śrotuṃ samabhilaṣanti te janaughā: ||6|| iti ||
bhagavānāha—evametadānanda, evametat | nāhetvapratyayamānanda tathāgatā arhanta: samya-
ksaṃbuddhā: smitaṃ prāviṣkurvanti | dṛṣṭaste ānanda ayaṃ govṛṣa: ? dṛṣṭo bhadanta | eṣa ānanda
govṛṣastathāgatasyāntike prasannacitta: saptame divase kālaṃ kṛtvā cāturmahārājikeṣu deveṣū-
papatsyate | vaiśravaṇasya mahārājasya putro bhaviṣyati | tataścyutvā trāyastriṃśeṣu deveṣūpapatsyate |
śakrasya devendrasya putro bhaviṣyati | tataścyutvā yāmeṣu deveṣūpapatsyate | yāmasya devasya putro
bhaviṣyati | tataścyutvā tuṣiteṣu deveṣūpapatsyate | sa tuṣitasya devasya putro bhaviṣyati |
tataścyutvā nirmāṇaratiṣu deveṣūpapatsyate | sunirmitasya devaputrasya putro bhaviṣyati | tataścyutvā
paranirmitavaśavartiṣu deveṣūpapatsyate | vaśavartino devaputrasya putro bhaviṣyati | tadanayā
saṃtatyā navanavatikalpasahasrāṇi vinipātaṃ na gamiṣyati | tata: kāmāvacareṣu deveṣu divyaṃ
sukhamanubhūya paścime bhave paścime nikete samucchraye paścime ātmabhāvapratilambhe manuṣyatvaṃ prati-
labhya rājā bhaviṣyati aśokavarṇo nāma cakravartī caturarṇavāntavijetā dhārmiko dharmarāja:
saptaratnasamanvāgata: | tasyemānyevaṃrūpāṇi sapta ratnāni bhaviṣyanti | tadyathā-cakraratnaṃ hastiratna-
maśvaratnaṃ maṇiratnaṃ strīratnaṃ gṛhapatiratnaṃ pariṇāyakaratnameva saptamam | pūrṇaṃ cāsya bhaviṣyati sahasraṃ
putrāṇāṃ śūrāṇāṃ vīrāṇāṃ varāṅgarūpiṇā parasainyapramardakānām | sa imāmeva samudraparyantāṃ mahā-
pṛthivīmakhilāmakaṇṭakāmanutpīḍāmadaṇḍenāśastreṇa dharmyeṇa samayenābhinirjitya adhyāvatsyati |
so’pareṇa samayena dānāni datvā cakravartirājyamapahāya keśaśmaśrūṇyavatārya kāṣāyāṇi vastrāṇi
…samyageva śraddhayā agārādanagārikāṃ pravrajya pratyekāṃ bodhiṃ sākṣātkariṣyati, aśokavarṇo
nāma pratyekabuddho bhaviṣyati | athāyuṣmānānanda: kṛtakarapuṭo bhagavantaṃ papraccha—kiṃ bhadanta
anena govṛṣeṇa karma kṛtaṃ yena tiryagyonāvupapanna:, kiṃ karma kṛtaṃ yena divyamānuṣasukhamanubhūya
@088
pratyekāṃ bodhimadhigamiṣyati ? bhagavānāha-anenaiva ānanda govṛṣeṇa karmāṇi kṛtānyupacitāni
labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | govṛṣeṇa karmāṇi kṛtā-
nyupacitāni | ko’nya: pratyanubhaviṣyati ? na hyānanda karmāṇi kṛtānyupacitāni bāhye
pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandha-
dhātvāyataneṣu karmāṇi kṛtāni vipacyante śubhāśubhāni ca |
na praṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||7||
bhūtapūrvamānanda atīte’dhvani ekanavate kalpe vipaśyī nāma samyaksaṃbuddho loka
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ
buddho bhagavān | sa bandhumatīṃ rājadhānīmupaniśritya viharati, anyatamasmin vanaṣaṇḍe | tasya
nātidūre ṣaṣṭibhikṣava: prativasantyāraṇyakā: piṇḍapātikā: | sarve ca vītarāgā vigatadveṣā
vigatamohā yāvat pañcamātrāṇi dhūrtakaśatāni tena tenāhiṇḍyamānāni taṃ pradeśamanu-
prāptāni | teṣāmetadabhavat—ete hi pravrajitā mahātmāna: īdṛśeṣu sthāneṣvabhiramante | yadyeṣāṃ
jīvitopacchedaṃ na kariṣyāma:, na bhūya etasmin pradeśe svasthairvihartavyaṃ bhaviṣyati | yadyapyete
mahātmāna: sarvasattvahitodayapravṛttā na pareṣāmārocayiṣyanti, tathāpyeṣāṃ pradhānapuruṣā upa-
saṃkramiṣyanti | te’smākaṃ rājña: samarpayiṣyanti | tatrāsmābhiścārakāvaruddhairmartavyaṃ bhaviṣyati |
kathamatra pratipattavyamiti ? ekastatraiva nirghṛṇahṛdayastyaktaparaloka: | sa kathayati—aghātayitvā
etān kuta: kṣema iti ? taiste jīvitādvyaparopitā: | te caitatkarma kṛtvā pāpakamakuśala-
mekanavatikalpānapāyeṣūpapannā: | yadbhūyasā tu narakeṣu tiryagyonau upapannāśca santo nityaṃ
śastreṇa praghātitā: | tatra yo’sau caurasteṣāṃ samādāpaka:, sa evāyaṃ govṛṣa: | tasya karmaṇo
vipākena iyantaṃ kālaṃ na kadācit sugatau upapanna: | yatpunaridānīṃ mamāntike cittaṃ
prasāditam, tasya karmaṇo vipākena divyaṃ mānuṣaṃ sukhamanubhūya pratyekāṃ bodhimadhigamiṣyati |
evaṃ hi ānanda tathāgatānāṃ cittaprasādo’pyacintyavipāka:, kiṃ puna: praṇidhānam |
tasmāttarhi ānanda evaṃ śikṣitavyaṃ yatstokastokaṃ muhūrtamuhūrtamantato’cchaṭāsaṃghātamātramapi
tathāgatamākārata: samanusmariṣyāmītyevaṃ te ānanda śikṣitavyam ||
athāyuṣmān ānando bhagavato bhāṣitamabhyānandyānumodya bhikṣūṇāṃ purastādgāthā bhāṣate—
aho nāthasya kāruṇyaṃ sarvajñasya hitaiṣiṇa: |
sukṛtenaiva vātsalyaṃ yasyedṛśamahādbhutam ||8||
āpanno hi paraṃ kṛcchraṃ govṛṣo yena mocita: |
vyākṛtaśca bhave divye pratyekaśca jino hyasau ||9|| iti ||
idamavocadbhagavān | āttamanasaste bhikṣavo bhāṣitamabhyanandan ||
iti śrīdivyāvadāne’śokavarṇāvadānamekādaśamam ||
@089
12 prātihāryasūtram |
sa bhagavān rājagṛhe viharati veṇuvane kalandakanivāpe satkṛto gurukṛto mānita:
pūjito rājabhī rājamātrairdhanibhi: paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmaho-
ragairiti devanāgayakṣāsuragaruḍakinnaramahoragābhyarcito buddho bhagavān jñāto mahāpuṇyo lābhī
cīvarapiṇḍapātaśayanāsanaglānapratyayabhaiṣajyapariṣkārāṇāṃ saśrāvakasaṃgho divyānāṃ mānuṣyāṇāṃ
ca bhagavānanupalipto viharati padmapatramivāmbhasā ||
tena khalu samayena rājagṛhe nagare ṣaṭ pūrṇādyā: śāstāro’sarvajñā: sarvajñamānina:
prativasanti sma | tadyathā-pūrṇa: kāśyapa:, maskarī gośālīputra:, saṃjayī vairaṭṭīputra:, ajita:
keśakambala:, kakuda: kātyāyana:, nirgrantho jñātiputra: | atha ṣaṇṇāṃ pūrṇādīnāṃ tīrthyānāṃ
kutūhalaśālāyāṃ saṃniṣaṇṇānāṃ saṃnipatitānāmayamevaṃrūpo’bhūdantarākathāsamudāhāra:-yatkhalu
bhavanto jānīran—yadā śramaṇo gautamo loke’nutpanna:, tadā vayaṃ satkṛtāścābhūvan gurukṛtāśca
mānitāśca pūjitāśca rājñāṃ rājamātrāṇāṃ brāhmaṇānāṃ gṛhapatīnāṃ naigamānāṃ jānapadānāṃ śreṣṭhināṃ
sārthavāhānām | lābhinaścābhūvaṃścīvarapiṇḍapātaśayanāsanaglānapratyayabhaiṣajyapariṣkārāṇām |
yadā tu śramaṇo gautamo loke utpanna:, tadā śramaṇo gautama: satkṛto gurukṛto mānita: pūjito
rājñāṃ rājamātrāṇāṃ brāhmaṇānāṃ gṛhapatīnāṃ janapadānāṃ dhanināṃ śreṣṭhināṃ sārthavāhānām | lābhī
ca śramaṇo gautama: saśrāvakasaṃghaścīvarapiṇḍapātaśayanāsanaglānapratyayabhaiṣajyapariṣkārāṇām |
asmākaṃ ca lābhasatkāra: sarveṇa sarvaṃ samucchinna: | vayaṃ sma ṛddhimanto jñānavādina: |
śramaṇo’pi gautamo riddhimān jñānavādītyātmānaṃ pratijānīte | arhati jñānavādī jñānavādinā
sārdhamuttare manuṣya dharme riddhiprātihāryaṃ vidarśayitum | yadyekaṃ śramaṇo gautamo’nuttare manuṣyadharme
riddhiprātihāryaṃ vidarśayiṣyati, vayaṃ dve | dve śramaṇo gautama:, vayaṃ catvāri | catvāri śramaṇo
gautama:, vayamaṣṭau | aṣṭau śramaṇo gautama:, vayaṃ ṣoḍaśa | ṣoḍaśa śramaṇo gautama:, vayaṃ dvātriṃśa-
diti yāvacchramaṇo gautama uttare manuṣyadharme riddhiprātihāryaṃ vidarśayiṣyati, vayaṃ taddviguṇaṃ
tattriguṇaṃ vidarśayiṣyāma: | upārdhaṃ mārgaṃ śramaṇo gautama āgacchatu, vayamapyupārdhaṃ mārgaṃ gami-
ṣyāma: | tatrāsmākaṃ bhavatu śramaṇena gautamena sārdhamuttare manuṣyadharme riddhiprātihāryam | atha
mārasya pāpīyasa etadabhavat—asakṛdasakṛnmayā śramaṇasya gautamasya prākrāntam, na ca kadāṃ-
cidavatāro labdha: | yannvahaṃ tīrthyānāṃ prahareyam | iti viditvā pūraṇavadātmānamabhinirmāya
upari vihāyasamabhyudgamya jvalanatapanavarṣaṇavidyotanaprātihāryāṇi kṛtvā maskariṇaṃ gośālīputra-
māmantrayate—yatkhalu maskarin jānīyā:-ahaṃ riddhimān jñānavādī, śramaṇo gautamo riddhimān
jñānavādītyātmānaṃ parijānīte | arhati jñānavādī jñānavādinā sārdhamuttare manuṣyadharme riddhi-
prātihāryaṃ vidarśayitum | yadyekaṃ śramaṇo gautama uttare manuṣyadharme riddhiprātihāryaṃ vidarśayiṣyati,
ahaṃ dve | dve śramaṇo gautama:, ahaṃ catvāri | catvāri śramaṇo gautama:, ahamaṣṭau | aṣṭau
śramaṇo gautama:, ahaṃ ṣoḍaśa | ṣoḍaśa śramaṇo gautama:, ahaṃ dvātriṃśaditi yāvacchramaṇo
@090
gautama uttare manuṣyadharme riddhiprātihāryaṃ vidarśayiṣyati, vayaṃ taddviguṇamuttaraṃ manuṣyadharmaṃ
riddhiprātihāryaṃ vidarśayiṣyāma: | upārdhaṃ mārgaṃ śramaṇo gautama āgacchatu, ahamapyupārdhaṃ mārgaṃ
gamiṣyāmi | tatrāsmākaṃ bhavatu śramaṇena gautamena sārdhamuttare manuṣyadharme riddhiprātihāryam |
atha mārasya pāpīyasa etadabhavat—asakṛdasakṛnmayā śramaṇasya gautamasya parākrāntam, na
ca kadācidavatāro labdha: | yannvahaṃ tīrthyānāṃ prahareyam | iti viditvā maskarivadātmāna-
mabhinirmāya upari vihāyasamabhyudgamya jvalanatapanavidyotanavarṣaṇaprātihāryāṇi kṛtvā saṃjayinaṃ
vairaṭṭīputramāmantrayate—yatkhalu saṃjayin jānīyā:-ahaṃ riddhimān jñānavādī, śramaṇo gautamo
riddhimān jñānavādītyātmānaṃ pratijānīte | arhati jñānavādī jñānavādinā sārdhamuttare
manuṣyadharme riddhiprātihāryaṃ vidarśayitum | yadyekaṃ śramaṇo gautama uttare manuṣyadharme riddhi-
prātihāryaṃ vidarśayiṣyati, ahaṃ dve | dve śramaṇo gautama:, ahaṃ catvāri | catvāri śramaṇo
gautama:, ahamaṣṭau | aṣṭau śramaṇo gautama:, ahaṃ ṣoḍaśa | ṣoḍaśa śramaṇo gautama:,
ahaṃ dvātriṃśaditi yāvacchramaṇo gautama uttare manuṣyadharme riddhiprātihāryaṃ vidarśayiṣyati, ahaṃ
taddviguṇamuttaraṃ manuṣyadharmaprātihāryaṃ vidarśayiṣyāmi | upārdhaṃ mārgaṃ śramaṇo gautama āgacchatu,
ahamapyupārdhaṃ mārgaṃ gamiṣyāmi | tatra me bhavatu śramaṇena gautamena sārdhamuttare manuṣyadharme riddhi-
prātihāryam | evamanyonyaṃ sarve viheṭhitā: | ekaika evamāha—riddherlābhī nāhamiti ||
pūraṇādyā: ṣaṭ śāstāra: sarvajñajñānino yena rājā māgadha: śreṇyo bimbisārastenopa-
saṃkrāman | upasaṃkramya rājānaṃ māgadhaṃ śreṇyaṃ bimbisāramidamavocan—yatkhalu deva jānīyā:-vayaṃ
ṛddhimanto jñānavādina: | śramaṇo’pi gautamo riddhimān jñānavādītyātmānaṃ pratijānīte | arhati 
jñānavādī jñānavādinā sārdhamuttare manuṣyadharme riddhiprātihāryaṃ vidarśayitum | yadyekaṃ śramaṇo gautama
uttare manuṣyadharme riddhiprātihāryaṃ vidarśayiṣyati, vayaṃ dve | dve śramaṇo gautama:, vayaṃ catvāri |
catvāri śramaṇo gautama:, vayamaṣṭau | aṣṭau śramaṇo gautama:, vayaṃ ṣoḍaśa | ṣoḍaśa śramaṇo
gautama:, vayaṃ dvātriṃśaditi yāvacchramaṇo gautama uttare manuṣyadharme riddhiprātihāryaṃ vidarśayi-
ṣyati, vayaṃ taddviguṇaṃ tattriguṇaṃ riddhiprātihāryaṃ vidarśayiṣyāma: | upārdhaṃ mārgaṃ śramaṇo gautama
āgacchatu, vayamapyupārdhaṃ mārgaṃ gamiṣyāma: | tatrāsmākaṃ bhavatu śramaṇena gautamena sārdhamuttare
manuṣyadharme riddhiprātihāryaṃ vidarśayitum | evamukte rājā māgadha: śreṇyo bimbisārastīrthyā-
nidamavocat—yūyamapi śavā bhūtvā bhagavatā sārdhaṃ riddhiṃ prārabhadhve ? atha pūraṇādyā: ṣaṭ
śāstāro’sarvajñā: sarvajñānajñānino’rdhamārge rājānaṃ māgadhaṃ śreṇyaṃ bimbisāraṃ vijñāpayanti—vayaṃ
smo deva riddhimanto jñānavādina: | śramaṇo’pi gautamo riddhimān jñānavādītyātmānaṃ prati-
jānīte | arhati jñānavādī jñānavādinā sārdhamuttare manuṣyadharme riddhiprātihāryaṃ vidarśayitum |
yāvat tatrāsmākaṃ bhavatu śramaṇena gautamena sārdhamuttare manuṣyadharme riddhiprātihāryaṃ vidarśayi-
tum | evamukte rājā māgadha: śreṇyo bimbisārastāṃstīrthikaparivrājakānidamavocat—yadyevaṃ
trirapyetamarthaṃ vijñāpayiṣyatha, nirviṣayān va: kariṣyāmi | atha tīrthyānāmetadabhavat—ayaṃ rājā 
@091
māgadha: śreṇyo bimbisāra: śramaṇasya gautamasya śrāvaka: | bimbisārastiṣṭhatu | rājā prasena-
jit kauśalo madhyastha: | yadā śramaṇo gautama: śrāvastīṃ gamiṣyati, tatra vayaṃ gatvā śramaṇaṃ
gautamamuttare manuṣyadharme riddhiprātihārye āhvayiṣyāma: | ityuktvā-prakrāntā: ||
atha rājā māgadha: śreṇyo bimbisāro’nyatamaṃ puruṣamāmantrayate—gaccha tvaṃ bho: puruṣa
kṣipram | bhadraṃ yānaṃ yojaya, yatrāhamadhiruhya bhagavantaṃ darśanāyopasaṃkramiṣyāmi paryupāsanāyai |
evaṃ deveti sa puruṣo rājño māgadhasya śreṇyasya bimbisārasya pratiśrutya kṣipraṃ bhadraṃ yānaṃ yoja-
yitvā yena rājā māgadha: śreṇyo bimbisārastenopasaṃkrānta: | upasaṃkramya rājānaṃ māgadhaṃ śreṇyaṃ
bimbisāramidamavocat—yuktaṃ devasya bhadraṃ yānaṃ yasyedānīṃ deva: kālaṃ manyata iti | atha rājā 
māgadha: śreṇyo bimbisāro bhadraṃ yānamabhiruhya rājagṛhānniryāti bhagavato’ntikaṃ bhagavantaṃ
darśanāyopasaṃkramituṃ paryupāsanāya | tasya yāvatī yānasya bhūmistāvadyānena gatvā yānādavatīrya
padbhyāmevārāmaṃ prāvikṣat | antarā rājā māgadha: śreṇyo bimbisāro bhagavantamadrākṣīt |
tadantarā pañca kakudānyapanīya tadyathā-uṣṇīṣaṃ chatraṃ khaṅgamaṇiṃ vālavyajanaṃ citre copānahau,
sa pañca kakudānyapanīya yena bhagavāṃstenopasaṃkrānta: | upasaṃkramya bhagavata: pādau śirasā
vanditvā ekānte niṣaṇṇa: | ekāntaniṣaṇṇaṃ viditvā rājānaṃ māgadhaṃ śreṇyaṃ bimbisāraṃ
bhagavān dharmyayā kathayā saṃdarśayati samādāpayati samuttejayati saṃpraharṣayati | anekaparyāyeṇa
dharmyayā kathayā saṃdarśya samādāpya samuttejya saṃpraharṣya tūṣṇīm | atha rājā māgadha: śreṇyo
bimbisāro bhagavantamabhyānandyānumodya bhagavata: pādau śirasā vanditvā bhagavato’ntikāt
prakrānta: ||
atha bhagavata etadabhavat—kutra pūrvakai: samyaksaṃbuddhairmahāprātihāryaṃ vidarśitaṃ hitāya
prāṇinām ? devatā bhagavata ārocayanti—śrutapūrvaṃ bhadanta pūrvakai: samyaksaṃbuddhairmahāprātihāryaṃ
vidarśitaṃ hitāya prāṇināmiti | bhagavato jñānadarśanaṃ pravartate—śrāvastyāṃ pūrvakai: samyaksaṃbuddhai-
rmahāprātihāryaṃ vidarśitaṃ hitāya prāṇināmiti | tatra bhagavānāyuṣmantamānandamāmantrayate—
gaccha tvamānanda, bhikṣūṇāmārocaya | tathāgata: kośaleṣu janapadeṣu cārikāṃ cariṣyati |
yo yuṣmākamutsahate tathāgatena sārdhaṃ kośaleṣu janapadeṣu cārikāṃ cartum, sa cīvarakāṇi
dhāvatu sīvyatu rañjayatu | evaṃ bhadantetyāyuṣmānānando bhagavata: pratiśrutya bhikṣūṇāmārocayati—
bhagavānāyuṣmanta: kośaleṣu janapadeṣu cārikāṃ cariṣyati | yo yuṣmākamutsahate tathāgatena
sārdhaṃ kośaleṣu janapadeṣu cārikāṃ caritum, sa cīvarāṇi dhāvatu sīvyatu rañjayatu iti | te
bhikṣava āyuṣmata ānandasya pratyaśrauṣu: | atha bhagavān dānto dāntaparivāra: śānta: śānta-
parivāro mukto muktaparivāra āśvasta āśvastaparivāro vinīto vinītaparivāro’rhannarhatparivāro
vītarāgo vītarāgaparivāra: prāsādika: prāsādikaparivāro vṛṣabha iva gogaṇaparivṛto gaja
iva kalabhagaṇaparivṛta: siṃha iva daṃṣṭṭagaṇaparivṛto rājahaṃsa iva haṃsagaṇaparivṛta: suparṇīva
pakṣigaṇaparivṛto vipra iva śiṣyagaṇaparivṛta: suvaidya ivāturagaṇaparivṛta: śūra iva yodhagaṇa-
@092
parivṛto deśika ivādhvagaṇaparivṛta: sārthavāha iva vaṇiggaṇaparivṛta: śreṣṭhīva pauragaṇaparivṛta:
koṭṭarāja iva mantrigaṇaparivṛtaścakravartīva putrasahasraparivṛtaścandra iva nakṣatragaṇaparivṛta: sūrya
iva raśmisahasraparivṛto virūḍhaka iva kumbhāṇḍagaṇaparivṛto virūpākṣa iva nāgagaṇaparivṛto
dhanada iva yakṣagaṇaparivṛto dhṛtarāṣṭra iva gandharvagaṇaparivṛto vemacitra ivāsuragaṇaparivṛta:
śakra iva tridaśagaṇaparivṛto brahmeva brahmakāyikagaṇaparivṛta: stimiva iva jalanidhi: sajala
iva jaladharo vimada iva gajapati: sudāntairindriyairasaṃkṣobhiteryāpathapracāro’nekairāveṇikairbuddha-
dharmairmahatā bhikṣusaṃghena ca puraskṛto yena śrāvastī tena cārikāṃ prakrānta: | anekaiśca
devatāśatasahasrairanugamyamāno’nupūrveṇa cārikāṃ caran śrāvastīmanuprāpta: śrāvastyāṃ viharati
jetavane’nāthapiṇḍadasyārāme ||
aśrauṣustīrthyā: śramaṇo gautama: śrāvastīṃ gata iti | śrutvā ca puna: śrāvastīṃ saṃpra-
sthitā: | te śrāvastīṃ gatvā rājānaṃ prasenajitkauśalamidamavocan-yatkhalu deva jānīthā:-
vayaṃ ṛddhimanto jñānavādina: | śramaṇo gautamo ṛddhimān jñānavādītyātmānaṃ pratijānīte |
arhati jñānavādī jñānavādinā sārdhamuttare manuṣyadharme ṛddhiprātihāryaṃ vidarśayitum | yadyekaṃ
śramaṇo gautama uttare manuṣyadharme ṛddhiprātihāryaṃ vidarśayiṣyati, vayaṃ dve | dve śramaṇo gautama:,
vayaṃ catvāri | catvāri śramaṇo gautama:, vayamaṣṭau | aṣṭau śramaṇo gautama:, vayaṃ ṣoḍaśa | ṣoḍaśa
śramaṇo gautama:, vayaṃ dvātriṃśaditi yāvacchramaṇo gautama uttare manuṣyadharme riddhiprātihāryaṃ vidarśa-
yiṣyati, vayaṃ taddviguṇaṃ tantriguṇamuttare manuṣyadharme riddhiprātihāryaṃ vidarśayiṣyāma: | upārdhaṃ
mārgaṃ śramaṇo gautama āgacchatu, vayamapyupārdhaṃ mārgaṃ gamiṣyāma: | tatrāsmākaṃ bhavatu śramaṇena
gautamena sārdhamuttare manuṣyadharme riddhiprātihāryam | evamukte rājā prasenajit kauśalastīrthyā-
nidamavocat—āgamayantu tāvadbhavanto yāvadahaṃ bhagavantamavalokayāmi | atha rājā prasena-
jit kauśalo’nyatamaṃ puruṣamāmantrayate—gaccha tvaṃ bho: puruṣa | kṣipraṃ bhadraṃ yānaṃ yojaya |
ahamabhiruhya adyaiva bhagavantaṃ darśanāyopasaṃkramiṣyāmi paryupāsanāyai | evaṃ deveti sa puruṣo
rājña: prasenajita: kauśalasya pratiśrutya kṣipraṃ bhadraṃ yānaṃ yojayitvā yena rājā prasenajit
kauśalastenopasaṃkrānta: | upasaṃkramya rājānaṃ prasenajitaṃ kauśalamidamavocat—yuktaṃ devasya
bhadraṃ yānaṃ yasyedānīṃ deva: kālaṃ manyate | atha rājā prasenajit kauśalo bhadraṃ yāna-
mabhiruhya śrāvastyā niryāti bhagavato’ntikaṃ bhagavantaṃ darśanāya upasaṃkramituṃ paryupāsanāya |
tasya yāvatī yānasya bhūmistāvadyānena gatvā yānādavatārya pādābhyāmeva ārāmaṃ praviśya
yena bhagavāṃstenopasaṃkrānta: | upasaṃkramya bhagavata: pādau śirasā vanditvā ekānte niṣaṇṇa: |
ekānte niṣaṇṇo rājā prasenajit kauśalo bhagavantamidamavocat—ime bhadanta tīrthyā bhaga-
vantamuttare manuṣyadharme riddhiprātihāryeṇāhvayante | vidarśayatu bhagavānuttare manuṣyadharme riddhi-
prātihāryaṃ hitāya prāṇinām | nirbhartsayatu bhagavāṃstīrthyān | nandayatu devamanuṣyān | toṣayatu
sajjanahṛdayamanāṃsi | evamukte bhagavān rājānaṃ prasenajitaṃ kauśalamidamavocat—nāhaṃ mahārāja
@093
evaṃ śrāvakāṇāṃ dharmaṃ deśayāmi evaṃ yūyaṃ bhikṣava āgatāgatānāṃ brāhmaṇagṛhapatīnāmuttare manuṣya-
dharma riddhiprātihāryaṃ vidarśayateti | api tu ahamevaṃ śrāvakāṇāṃ dharmaṃ deśayāmi—praticchanna-
kalyāṇā bhikṣavo viharata vivṛtapāpā iti | dvirapi trirapi rājā prasenajit kauśalo bhagavanta-
midamavocat-vidarśayatu bhagavānuttare manuṣyadharme riddhiprātihāryaṃ hitāya prāṇinām | nirbha-
rtsayatu tīrthyān | nandayatu bhagavān devamanuṣyān | toṣayatu sajjanahṛdayamanāṃsi | dharmatā
khalu buddhānāṃ bhagavatāṃ jīvatāṃ tiṣṭhatāṃ dhriyamāṇānāṃ yāpayatāṃ yaduta daśāvaśyakaraṇīyāni
bhavanti | na tāvadbuddhā bhagavanta: parinirvānti yāvanna buddho buddhaṃ vyākaroti, yāvanna dvitī-
yena sattvenāparivartyamanuttarāyāṃ samyaksaṃbodhau cittamutpāditaṃ bhavati, sarvabuddhavaineyā vinītā
bhavanti, tribhāga āyuṣa utsṛṣṭo bhavati, sīmābandha: kṛto bhavati, śrāvakayugamagratāyāṃ nirdiṣṭaṃ
bhavati, sāṃkāśye nagare devatāvataraṇaṃ vidarśitaṃ bhavati, anavatapte mahāsarasi śrāvakai: sārdhaṃ
pūrvikā karmaplotirvyākṛtā bhavati, mātāpitarau satyeṣu pratiṣṭhāpitau bhavata:, śrāvastyāṃ mahā-
prātihāryaṃ vidarśitaṃ bhavati | atha bhagavata etadabhavat-avaśyakaraṇīyametattathāgateneti
viditvā rājānaṃ prasenajitaṃ kauśalamāmantrayate—gaccha tvaṃ mahārāja | ita: saptame divase tathā-
gato mahājanapratyakṣamuttare manuṣyadharme riddhiprātihāryaṃ vidarśayiṣyati hitāya prāṇinām | atha
rājā prasenajit kauśalo bhagavantamidamavocat—yadi bhagavānanujānīyāt, ahaṃ bhagavata:
prātihāryamaṇḍapaṃ kārayeyam | atha bhagavata etadabhavat-katarasmin pradeśe pūrvakai: samyaksaṃbuddhai-
rmahāprātihāryaṃ vidarśitaṃ hitāya prāṇināmiti ? devatā bhagavata ārocayanti—antarā bhadanta
śrāvastīmantarā ca jetavanamatrāntarāt pūrvakai: samyaksaṃbuddhermahāprātihāryaṃ vidarśitaṃ hitāya
prāṇinām | bhagavato’pi jñānadarśanaṃ pravartate-antarā ca śrāvastīmantarā ca jetavanamatrā-
ntarāt pūrvakai: samyaksaṃbuddhairmahāprātihāryaṃ vidarśitaṃ hitāya prāṇinām | adhivāsayati
bhagavān rājña: prasenajita: kauśalasya tūṣṇībhāvena | atha rājā prasenajit kauśalo bhaga-
vatastūṣṇībhāvenādhivāsanāṃ viditvā bhagavantamidamavocat-katamasmin bhadanta pradeśe prāti-
hāryamaṇḍapaṃ kārayāmi ? antarā ca mahārāja śrāvastīmantarā ca jetavanam | atha rājā prasena-
jit kauśalo bhagavato bhāṣitamabhinandyānumodya bhagavata: pādau śirasā vanditvā bhaga-
vato’ntikāt prakrānta: ||
atha rājā prasenajit kauśalastīrthyānidamavocat-yatkhalu bhavanto jānīran—ita:
saptame divase bhagavānuttare manuṣyadharme riddhiprātihāryaṃ vidarśayiṣyati | atha tīrthyānāmeta-
dabhavat—kiṃ puna: śramaṇo gautama: saptabhirdivasairanadhigatamadhigamiṣyati, atha vā niṣpalā-
yiṣyati, atha vā pakṣaparyeṣaṇaṃ kartukāma: ? teṣāmetadabhavat—na hyeva śramaṇo gautamo niṣpalā-
yiṣyati, nāpyanadhigatamadhigamiṣyati | nūnaṃ śramaṇo gautama: pakṣaparyeṣaṇaṃ kartukāma: |
vayamapi tāvat pakṣaparyeṣaṇaṃ kariṣyāma: | iti viditvā raktākṣo nāma parivrājaka indrajālā-
bhijña: sa āhūta: | raktākṣasya parivrājakasyaitat prakaraṇaṃ vistareṇārocayanti, evaṃ cāhu:-
@094
yatkhalu raktākṣa jānīyā:-śramaṇo gautamo’smābhiriddhyā āhūta: | sa kathayati—ita: saptame
divasa uttare manuṣyadharme riddhiprātihāryaṃ vidarśayiṣyāmīti | nūnaṃ śramaṇo gautama: pakṣaparyeṣaṇaṃ
kartukāma: | tvamapi tāvat sabrahmacāriṇāṃ pakṣaparyeṣaṇaṃ kuruṣva | tena tatheti pratijñātam | atha
raktākṣa: parivrājako yena nānātīrthikaśramaṇabrāhmaṇacarakaparivrājakāstenopasaṃkrānta: | upa-
saṃkramya nānātīrthikaśramaṇabrāhmaṇacarakaparivrājakānāmetatprakaraṇaṃ vistareṇārocayati, evaṃ
cāha—yatkhalu bhavanto jānīran—śramaṇo gautamo’smābhiriddhyā āhūta: | sa kathayati—ita:
saptame divasa uttare manuṣyadharme riddhiprātihāryaṃ vidarśayiṣyāmīti | nūnaṃ śramaṇo gautama: 
pakṣaparyeṣaṇaṃ kartukāma: | bhavadbhirapi brahmacāriṇāṃ sāhāyyaṃ karaṇīyam | saptame divase yuṣmābhi-
rbahi: śrāvastyā nirgantavyam | taistatheti pratijñātam | athānyatamasmin parvate pañca-
mātrāṇi ṛṣiśatāni prativasanti | atha raktākṣa: parivrājako yena te ṛṣayastenopasaṃkrānta: |
upasaṃkramya teṣāmetatprakaraṇaṃ vistareṇārocayati, evaṃ cāha—yatkhalu bhavanto jānīran—śramaṇo
gautama ṛddhyā āhūta: | sa kathayati—ita: saptame divase uttare manuṣyadharme riddhiprātihāryaṃ 
vidarśayiṣyāmīti | nūnaṃ śramaṇo gautama: pakṣaparyeṣaṇaṃ kartukāma: | bhavadbhirapi sabrahmacāriṇāṃ
sāhāyyaṃ karaṇīyam | saptame divase yuṣmābhi: śrāvastīmāgantavyam | taistatheti pratijñātam |
tena khalu samayena subhadro nāma parivrājaka: pañcābhijña: | tasya kuśinagaryāmāvasatho’navatapte
mahāsarasi divā vihāra: | atha raktākṣa: parivrājako yena subhadra: parivrājakastenopa-
saṃkrānta: | upasaṃkramya etatprakaraṇaṃ vistareṇārocayati, evaṃ cāha-yatkhalu subhadra jānīyā:-
śramaṇo gautamo’smābhi: ṛddhyā āhūta: | sa kathayati—ita: saptame divase uttare manuṣyadharme
riddhiprātihāryaṃ vidarśayiṣyāmīti | nūnaṃ śramaṇo gautama: pakṣaparyeṣaṇaṃ kartukāma: | tvayā
sabrahmacāriṇāṃ sāhāyyaṃ karaṇīyam | saptame divase tvayā śrāvastīmāgantavyam | subhadreṇābhi-
hitam—na śobhanaṃ bhavadbhi: kṛtaṃ yadyuṣmābhi: śramaṇo gautamo riddhyā āhūta: | tatkasya heto: ?
mama tāvat kuśinagaryāmāvāso’navatapte mahāsarasi divā vihāra: | śramaṇasya gautamasya śāri-
putro nāma śiṣyastasya cundo nāma śrāmaṇerakastasyāpi tatraivānavatapte mahāsarasi divā
vihāra: | na tathānavataptakāyikā devatā api kārān kartavyān manyante yathā tasya |
eko’yaṃ samaya: | ihāhaṃ kuśinagarīṃ piṇḍāya caritvā piṇḍapātamādāya anavataptaṃ mahāsarasaṃ
gacchāmi | tasya mamānavataptakāyikā devatā anavataptānmahāsarasa: pānīyamuddhṛtya ekānte
na prayacchati | cunda: śramaṇoddeśa: pāṃśukūlānyādāyānavataptaṃ mahāsaro gacchati | tasyānava-
taptakāyikā devatā pāṃśukūlāni dhāvayitvā tena pānīyenātmānaṃ siñcati | yasya tāvadvayaṃ
śiṣyapratiśiṣyakayāpi na tulyā:, sa yuṣmābhiruttare manuṣyadharme riddhiprātihāryeṇāhūta: | na
śobhanaṃ bhavadbhi: kṛtaṃ yacchramaṇo gautamo riddhiprātihāryeṇāhūta: | evamahaṃ jāne yathā
maharddhika: śramaṇo gautamo  mahānubhāva iti | raktākṣeṇābhihitam—tvaṃ tāvacchramaṇasya
gautamasya pakṣaṃ vadasi | tvayā tāvanna gantavyam | subhadreṇābhihitam—naiva gamiṣyāmīti || 
@095
atha rājña: prasenajita: kauśalasya kālo nāmnā bhrātā abhirūpo darśanīya: prāsā-
dika: śrāddho bhadra: kalyāṇāśaya: | sa rājña: prasenajita: kauśalasya niveśanadvāreṇābhi-
niṣkrāmati | anyatamayā cāvaruddhikayā prāsādatalagatayā rājakumāraṃ dṛṣṭvā sragdāmaṃ kṣiptam |
tat tasyopari nipatitam | mitrārimadhyamo loka: | tai rājñe niveditam—yatkhalu deva
jānīthā:-kālena devasyānta:puraṃ prārthitam | rājā prasenajit kauśalaścaṇḍo rabhasa: karkaśa: |
tenāparīkṣya pauruṣeyāṇāmājñā dattā-gacchantu bhavanta: | śīghraṃ kālasya hastapādān chindantu |
evaṃ deveti pauruṣeyai rājña: prasenajita: kauśalasya pratiśrutya kālasya vīthīmadhye hastapādā-
śchinnā: | sa ārtasvaraṃ krandate, du:khāṃ tīvrāṃ kharāṃ kaṭukāmamanāpāṃ vedanāṃ vedayate | kālaṃ
rājakumāraṃ dṛṣṭvā mahājanakāyo vikroṣṭumārabdha: | pūraṇādayaśca nirgranthāstaṃ pradeśamanuprāptā: |
kālasya jñātibhirabhihitam—etamāryā: kālaṃ rājakumāraṃ satyābhiyācanayā yathāpaurāṇaṃ kurudhva-
miti | pūraṇenābhihitam—eṣa śramaṇasya gautamasya śrāvaka: | śramaṇadharmeṇa gautamo yathā-
paurāṇaṃ kariṣyati | atha kālasya rājakumārasyaitadabhavat—kṛcchrasaṃkaṭasaṃbādhaprāptaṃ māṃ bhagavān 
na samanvāharatīti viditvā gāthāṃ bhāṣate—
imāmavasthāṃ mama lokanātho
na vetti saṃbādhagatasya kasmāt |
namo’stu tasmai vigatajvarāya
sarveṣu bhūteṣvanukampakāya ||1||
asaṃmoṣadharmāṇo buddhā bhagavanta: | tatra bhagavānāyuṣmantamānandamāmantrayate sma-
gaccha tvamānanda saṃghāṭimādāya anyatamena bhikṣuṇā paścācchramaṇena yena kālo rājabhrātā
tenopasaṃkrāma | upasaṃkramya kālasya rājakumārasya hastapādān yathāsthāne sthāpayitvā evaṃ
vada—ye kecit sattvā apadā vā dvipadā vā bahupadā vā arūpiṇo vā rūpiṇo vā 
saṃjñino vā asaṃjñino vā naivasaṃjñino vā nāsaṃjñina:, tathāgato’rhan samyaksaṃbuddhasteṣāṃ
sattvānāmagra ākhyāyate | ye kecid dharmā asaṃskṛtā vā saṃskṛtā vā, virāgo dharmasteṣāmagra
ākhyāta: | ye kecit saṃghā vā gaṇā vā pūgā vā parṣado vā, tathāgataśrāvakasaṃghasteṣāmagra
ākhyāta: | anena satyena satyavākyena tava śarīraṃ yathāpaurāṇaṃ syāt | evaṃ bhadantetyāyuṣmā-
nānando bhagavata: pratiśrutya saṃghāṭīmādāyānyatamena bhikṣuṇā paścācchramaṇena yena rājabhrātā
kālastenopasaṃkrānta: | upasaṃkramya kālasya rājakumārasya hastapādān yathāsthāne sthāpayitvā
evamāha—ye kecit sattvā apadā vā dvipadā vā catuṣpadā vā bahupadā vā yāvannaivasaṃjñino
nāsaṃjñina:, tathāgato’rhan samyaksaṃbuddhasteṣāṃ sattvānāmagra ākhyāta: | ye keciddharmā: saṃskṛtā
vā asaṃskṛtā vā, virāgo dharmasteṣāmagra ākhyāta: | ye kecit saṃghā vā gaṇā vā pūgā vā
parṣado vā, tathāgataśrāvakasaṃghasteṣāmagra ākhyāta: | anena satyena satyavākyena tava śarīraṃ
yathāpaurāṇaṃ bhavatu | sahābhidhānāt kālasya rājakumārasya śarīraṃ yathāpaurāṇaṃ saṃvṛttam,
@096
yathāpi tatra buddhasya buddhānubhāvena devatānāṃ ca devatānubhāvena | kālena kumāreṇa tenaiva saṃvegena
anāgāmiphalaṃ sākṣātkṛtaṃ ṛddhiścāpi nirhṛtā | tena bhagavata ārāmo niryātita: | sa bhagavata
upasthānaṃ kartumārabdha: | yatrāsya śarīraṃ gaṇḍagaṇḍaṃ kṛtaṃ tasya gaṇḍaka ārāmika iti saṃjñā
saṃvṛttā | atha rājñā prasenajitā kauśalena sarvopakaraṇai: sa pravārita: | kālenābhihitam—
na mama tvayā prayojanam | bhagavata evopasthānaṃ kariṣyāmīti ||
rājñā prasenajitā kauśalena antarā ca śrāvastīmantarā ca jetavanamatrāntarādbhagavata:
prātihāryamaṇḍapa: kārita: śatasahasrahasta…caturṇāṃ maṇḍapo vitata: | bhagavata: siṃhāsanaṃ
prajñaptam | anyatīrthikaśrāvakairapi pūrṇādīnāṃ nirgranthānāṃ pratyekapratyekamaṇḍapa: kārita: |
rājñā prasenajitā kauśalena saptame divase yāvajjetavanaṃ yāvacca bhagavata: prātihāryamaṇḍapo’nta-
rāt sarvo’sau pradeśo’pagatapāṣāṇaśarkarakaṭhalyo vyavasthita: | dhūpacūrṇāndhakāra: kṛta: |
chatradhvajapatākāgandhodakapariṣikto nānāpuṣpābhikīrṇo ramaṇīya: | antarāntarā ca puṣpa-
maṇḍapā: sajjīkṛtā: ||
atha bhagavān saptame divase pūrvāhṇe nivāsya pātracīvaramādāya śrāvastīṃ piṇḍāya
prāvikṣat | śrāvastīṃ piṇḍāya caritvā kṛtabhaktakṛtya: paścādbhaktapiṇḍapātapratikrānta: pātra-
cīvaraṃ pratiśrāmya bahirvihārasya pādau prakṣālya vihāraṃ praviṣṭa: pratisaṃlayanāya | atha rājā
prasenajit kauśalo’nekaśataparivāro’nekasahasraparivāro’nekaśatasahasraparivāro yena bhagavata:
prātihāryamaṇḍapastenopasaṃkrānta: | upasaṃkramya prajñapta evāsane niṣaṇṇa: | tīrthyā api
mahājanakāyaparivṛtā yena maṇḍapastenopasaṃkrāntā: | upasaṃkramya pratyekapratyekasminnāsane
niṣaṇṇā: | niṣadya rājānaṃ prasanejitaṃ kauśalamidamavocan-yatkhalu deva jānīyā:-ete vaya-
māgatā: | kutra etarhi śramaṇo gautama: ? tena bhavanto muhūrtamāgamayata | eṣa idānīṃ bhagavānadhi-
gamiṣyati | atha rājā prasenajit kauśala uttaraṃ māṇavamāmantrayate—ehi tvamuttara, yena
bhagavāṃstenopasaṃkrāma | upasaṃkramyāsmākaṃ vacanena bhagavata: pādau śirasā vanditvā alpā-
bādhatāṃ ca pṛccha, alpātaṅkatāṃ ca laghūtthānatāṃ ca yātrāṃ ca balaṃ ca sukhaṃ ca anavadyatāṃ ca
sparśavihāratāṃ ca | evaṃ ca vada—rājā bhadanta prasenajit kauśala evamāha—ime bhadanta tīrthyā
āgatā yasyedānīṃ kālaṃ manyate | evaṃ devetyuttaro māṇavo rājña: prasenajita: kauśalasya prati-
śrutya yena bhagavāṃstenopasaṃkrānta: | upasaṃkramya bhagavatā sārdhaṃ saṃmukhaṃ saṃmodanīṃ saṃrañjanīṃ vividhāṃ
kathāṃ vyatisārya ekānte niṣaṇṇa: | ekāntaniṣaṇṇa uttaro māṇavo bhagavantamidamavocat-
rājā bhadanta prasenajit kauśalo bhagavata: pādau śirasā vandate, alpābādhatāṃ ca pṛcchati
alpātaṅkatāṃ ca laghūtthānatāṃ ca yātrāṃ ca balaṃ ca sukhaṃ ca anavadyatāṃ ca sparśavihāratāṃ ca |
sukhī bhavatu māṇava rājā prasenajit kauśalastvaṃ ca | rājā bhadanta prasenajit kauśala
evamāha-ime bhadanta tīrthyā āgatā yasyedānīṃ bhagavān kālaṃ manyate | evamukte bhagavā-
nuttaraṃ māṇavamidamavocat—māṇava eṣo’hamadyāgacchāmi | bhagavatā tathādhiṣṭhito yathottaro
@097
māṇavastata evoparivihāyasā prakrānta:, yena rājā prasenajit kauśalastenopasaṃkrānta: |
adrākṣīdrājā prasenajit kauśala uttaraṃ māṇavakamupari vihāyasā āgacchantam | dṛṣṭvā ca puna-
stīrthyānidamavocat—vidarśitaṃ bhagavatottare manuṣyadharme riddhiprātihāryam | yūyamapi vidarśayata |
tīrthyā: kathayanti—mahājanakāyo’tra mahārāja saṃnipatita: | kiṃ tvaṃ jñāsyasi kenaitad
vidarśitamasmābhirvā śramaṇena gautamena ? atha bhagavāṃstadrūpaṃ samādhiṃ samāpanno yathā samāhite
citte’rgaḍacchidreṇārciṣo nirgatya bhagavata: prātihāryamaṇḍape nipatitā:, sarvaśca prātihārya-
maṇḍapa: prajvalita: | adrākṣustīrthyā bhagavata: prātihāryamaṇḍapaṃ prajvalitam, dṛṣṭvā ca puna:
prasenajitaṃ kauśalamidamavocan—eṣa idānīṃ mahārāja śramaṇasya gautamasya prātihāryamaṇḍapa:
prajvalita: | gaccha idānīṃ nirvāpaya | atha so’gniraspṛṣṭa eva vāriṇā sarvaprātihāryamaṇḍapa-
madagdhvā svayameva nirvṛto yathāpi tadbuddhasya buddhānubhāvena devatānāṃ ca devatānubhāvena | atha
rājā prasenajit kauśalastīrthyānidamavocat—vidarśitaṃ bhagavatottare manuṣyadharme riddhiprāti-
hāryam | yūyamapi vidarśayata | tīrthyā: kathayanti—mahājanakāyo’tra mahārāja saṃnipatita: |
kiṃ tvaṃ jñāsyasi kena etadvidarśitamasmābhirvā śramaṇena gautamena ? bhagavatā kanakamarīcikā-
vabhāsā utsṛṣṭā:, yena sarvaloka udāreṇāvabhāsena sphuṭo’bhūt | adrākṣīdrājā prasenajit
kauśala: sarvalokamudāreṇāvabhāsena sphuṭam | dṛṣṭvā ca punastīrthyānāmantrayate—vidarśitaṃ
bhagavatottare manuṣyadharme riddhiprātihāryam | yūyamapi vidarśayata | tīrthyā: kathayanti—mahājana-
kāyo’tra mahārāja saṃnipatita: | kiṃ tvaṃ jñāsyasi kena etadvidarśitamasmābhirvā śramaṇena
gautamena ? bhagavatā kanakamarīcikāvabhāsā utsṛṣṭā yena sarvaloka udāreṇāvabhāsena
sphuṭo’bhūt | adrākṣīdrājā prasenajit kauśala: sarvalokamudāreṇāvabhāsena sphuṭam | dṛṣṭvā
ca punastīrthyānāmantrayate—vidarśitaṃ bhagavatottare manuṣyadharme riddhiprātihāryam | yūyamapi 
vidarśayata | tīrthyā: kathayanti—mahājanakāyo’tra mahārāja saṃnipatita: | kiṃ tvaṃ jñāsyasi
kena etadvidarśitamasmābhirvā śramaṇena vā gautamena ? gaṇḍakenārāmikeṇottarakauravād dvīpāt
karṇikāravṛkṣamādāya bhagavata: prātihāryamaṇḍapasyāgrata: sthāpita: | ratnakenāpyārāmikena
gandhamādanādaśokavṛkṣamānīya bhagavata: prātihāryamaṇḍapasya pṛṣṭhata: sthāpita: | atha rājā
prasenajit kauśalastīrthyānidamavocat—vidarśitaṃ bhagavatottare manuṣyadharme riddhiprātihāryam |
yūyamapi vidarśayata | tīrthyā: kathayanti—mahājanakāyo’tra saṃnipatita: | kiṃ tvaṃ jñāsyasi
kena etadvidarśitamasmābhirvā śramaṇena vā gautamena ? bhagavatā sābhisaṃskāreṇa pṛthivyāṃ pādau
nyastau | mahāpṛthivīcāla: saṃvṛtta: | ayaṃ trisāhasramahāsāhasro lokadhāturiyaṃ mahāpṛthivī
ṣaḍvikāraṃ kampati prakampati saṃprakampati | calati saṃcalati saṃpracalati | vyathati
saṃvyathati saṃpravyathati | pūrvāvanamati paścimonnamati | [pūrvonnamati paścimāvanamati |]
dakṣiṇonnamati uttarāvanamati | uttaronnamati dakṣiṇāvanamati | madhye unnamati ante’va-
namati | madhye’vanamati ante unnamati | imau sūryacandramasau bhāsatastapato virocata: |
@098
vicitrāṇi ca āścaryādbhutāni prādurbhūtāni | gaganatalasthā devatā bhagavata upariṣṭā-
ddivyānyutpalāni kṣipanti padmāni kumudāni puṇḍarīkānyagarucūrṇāni candanacūrṇāni tagara-
cūrṇāni tamālapatrāṇi, divyāni māndārakāṇi puṣpāṇi kṣipanti, divyāni ca vāditrāṇi
saṃpravādayanti, cailavikṣepaṃ cākārṣu: ||
atha teṣāṃ ṛṣīṇāmetadabhavat—kimarthaṃ mahāpṛthivīcāla: saṃvṛtta iti | teṣāmeta-
dabhavat—nūnamasmākaṃ sabrahmacāribhi: śramaṇo gautamo riddhyā āhūto bhaviṣyatīti viditvā
pañca ṛṣiśatāni śrāvastīṃ saṃprasthitāni | teṣāmāgacchatāṃ bhagavatā ekāyano mārgo’dhiṣṭhita: |
adrākṣuste ṛṣayo bhagavantaṃ dūrādeva dvātriṃśatā mahāpuruṣalakṣaṇai: samalaṃkṛtaṃ mūrtimantamiva
dharmaṃ havyāvasiktamiva hutavahaṃ kāñcanabhājanasthamiva pradīpaṃ jaṅgamamiva suvarṇaparvataṃ nānāratna-
vicitramiva suvarṇarūpaṃ sphuṭapaṭumahāvimalaviśuddhabuddhiṃ buddhaṃ bhagavantam | dṛṣṭvā ca punarna
tathā dvādaśavarṣe’bhyastaśamatho yogācārasya cittasya kalyatāṃ janayati, aputrasya vā putra:
pratilambho daridrasya vā nidhidarśanaṃ rājyābhinandino vā rājyābhiṣeko yathā tatprathamata-
pūrvabuddhāropitakuśalamūlānāṃ tatprathamato buddhadarśanam | atha te ṛṣayo yena bhagavāṃstenopa-
saṃkrāntā: | upasaṃkramya bhagavata: pādau śirasā vanditvā ekānte sthitā: | ekāntasthitāste
ṛṣayo bhagavantamidamavocan—labhemahi vayaṃ bhadanta svākhyāte dharmavinaye pravrajyāmupasaṃpadaṃ
bhikṣubhāvam | carema vayaṃ bhagavato’ntike pravrajya brahmacaryam | te bhagavatā brāhmeṇa svareṇā-
hūtā:-eta bhikṣavaścarata brahmacaryam | sahābhidhānānmuṇḍā: saṃvṛttā: saṃghāṭīprāvṛtā: pātrakara-
vyagrahastā: saptāhāvaropitakeśaśmaśravo varṣaśatopasaṃpannasya bhikṣorīryāpathenāvasthitā: |
ehīti coktāśca tathāgatena
muṇḍāśca saṃghāṭiparītadehā: |
satya (dya:) praśāntendriyā eva tasthu-
revaṃ sthitā buddhamanorathena ||2||
atha bhagavān divyamānuṣyeṇa pūjāsatkāreṇa satkṛto gurukṛto mānita: pūjito’rha-
nnarhatparivāro saptabhiśca nikāyai: saṃpuraskṛto mahatā ca janaughena yena prātihāryamaṇḍapastenopa-
saṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: | bhagavata: kāyādraśmayo
nirgatya sarvaṃ prātihāryamaṇḍapaṃ suvarṇavarṇāvabhāsaṃ kṛtavatya: | atha lūhasudatto gṛhapatirutthāyā-
sanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ
praṇamya bhagavantamidamavocat-alpotsuko bhagavān bhavatu | ahaṃ tīrthyai: sārdhamuttare manuṣya-
dharme riddhiprātihāryaṃ vidarśayiṣyāmi | nirbhartsayiṣyāmi tīrthyān | saha dharmeṇa nandayiṣyāmi
devamanuṣyān | toṣayiṣyāmi sajjanahṛdayamanāṃsi | na tvaṃ gṛhapate ebhi: ṛddhyā āhūta:,
api tvahaṃ tīrthyai: riddhyā āhūta: | ahamuttare manuṣyadharme riddhiprātihāryaṃ vidarśayiṣyāmi |
sthānametadvidyate yattīrthyā evaṃ vadeyu:-nāsti śramaṇasya gautamasyottare manuṣyadharme riddhiprāti-
@099
hāryam | śrāvakasyaiṣā gṛhiṇo’vadātavasanasya ṛddhiriti | niṣīda tvaṃ gṛhapate yathāsvake
āsane | niṣaṇṇo lūhasudatto gṛhapatiryathāsvake āsane | yathā lūhasudatto gṛhapatirevaṃ
kālo rājabhrātā, rambhaka ārāmika:, ṛddhilamātā upāsikā śramaṇoddeśikā, cunda: śramaṇo-
ddaśa:, utpalavarṇā bhikṣuṇī | athāyuṣmān mahāmaudgalyāyana utthāyāsanādekāṃsamuttarāsaṅgaṃ kṛtvā
yena bhagavāṃstenāñjaliṃ praṇamya bhagavantamidamavocat—alpotsuko bhagavān bhavatu | ahaṃ tīrthyai:
sārdhamuttare manuṣyadharme riddhiprātihāryaṃ vidarśayiṣyāmi | tīrthyān nigṛhṇiṣyāmi | saha dharmeṇa
nandayiṣyāmi devamanuṣyān | toṣayiṣyāmi sajjanahṛdayamanāṃsi | pratibalastvaṃ maudgalyāyana
tīrthyān sahadharmeṇa nigṛhītum | api tu na tvaṃ tīrthyai riddhyā āhūta: | ahameṣāmuttare manuṣya-
dharme riddhiprātihāryaṃ vidarśayiṣyāmi hitāya prāṇinām | nirbhartsayiṣyāmi tīrthyān | nandayi-
ṣyāmi devamanuṣyān | toṣayiṣyāmi sajjanahṛdayamanāṃsi | niṣīda tvaṃ maudgalyāyana yathāsvake
āsane | niṣaṇṇa āyuṣmān mahāmaudgalyāyano yathāsvake āsane | tatra bhagavān rājānaṃ
prasenajitaṃ kauśalamāmantrayate-ko mahārāja tathāgatamadhyeṣate uttare manuṣyadharme riddhiprātihāryaṃ
hitāya prāṇinām ? atha rājā prasenajit kauśala utthāyāsanādekāṃsamuttarāsaṅgaṃ kṛtvā
dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ praṇamya bhagavantametadavocat-
ahaṃ bhadanta bhagavantamadhyeṣe uttare manuṣyadharme riddhiprātihāryaṃ vidarśayitum | bhagavānuttare
manuṣyadharme riddhiprātihāryaṃ [vidarśayatu] hitāya prāṇinām | nirbhartsayatu tīrthyān |
nandayatu devamanuṣyān | toṣayatu sajjanahṛdayamanāṃsi | atha bhagavāṃstadrūpaṃ samādhiṃ samāpanno
yathā samāhite citte svasminnāsane’ntarhita: pūrvasyāṃ diśi uparivihāyasamabhyudgamya
caturvidhamīryāpathaṃ kalpayati tadyathā--caṃkramyate tiṣṭhati niṣīdati śayyāṃ kalpayati |
tejodhātumapi saṃpadyate | tejodhātusamāpannasya buddhasya bhagavato vividhānyarcīṣi kāyā-
nniścaranti tadyathā nīlapītāni lohitānyavadātāni mañjiṣṭhāni sphaṭikavarṇāni | anekānyapi
prātihāryāṇi vidarśayati | adha: kāyaṃ prajvālayati, uparimāt kāyācchītalā vāridhārā:
syandante | yathā pūrvasyāṃ diśi evaṃ dakṣiṇasyāṃ diśīti caturdiśaṃ caturvidhaṃ ṛddhiprātihāryaṃ
vidarśya tān ṛddhyabhisaṃskārān pratiprasrabhya prajñapta evāsane niṣaṇṇa: | niṣadya bhagavān
rājānaṃ prasenajitaṃ kauśalamidamavocat-iyaṃ mahārāja tathāgatasya sarvaśrāvakasādhāraṇā
ṛddhi: | tatra bhagavān dvirapi rājānaṃ prasenajitaṃ kauśalamāmantrayate—ko mahārāja tathāgata-
madhyeṣate’sādhāraṇāyāṃ ṛddhyāmuttare manuṣyadharme riddhiprātihāryaṃ hitāya prāṇinām ? atha
rājā prasenajit kauśala utthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ
pratiṣṭhāpya yena bhagavāṃstenāñjaliṃ praṇamya bhagavantamidamavocat—ahaṃ bhadanta bhagavantamadhyeṣe-
‘sādhāraṇāyāṃ ṛddhyāmuttare manuṣyadharme ṛddhiprātihāryaṃ hitāya prāṇinām | nirbhartsayatu
tīrthyān | nandayatu devamanuṣyān | toṣayatu sajjanahṛdayamanāṃsi ||
bhagavatā laukikaṃ cittamutpāditam | dharmatā khalu buddhānāṃ bhagavatāṃ yadi laukikaṃ
cittamutpādayanti, antaśa: kuntapipīliko’pi prāṇī bhagavata: cetasi cittamājānanti |  
@100
atha lokottaracittamutpādayanti, tatrāgatirbhavati pratyekabuddhdānāmapi, ka: punarvāda:
śrāvakāṇām ? atha śakrabrahmādīnāṃ devānāmetadabhavat—kimarthaṃ bhagavatā laukikaṃ cittamutpā-
ditam ? teṣāmetadabhavat-śrāvastyāṃ mahāprātihāryaṃ vidarśayitukāmo hitāya prāṇinām |
atha śakrabrahmādayo devā anekāni ca devatāśatasahasrāṇi bhagavataścetasā cittamājñāya tadyathā
balavān puruṣa: saṃkuñcitaṃ vā bāhuṃ prasārayet, prasāritaṃ vā saṃkuñcayet, evameva śakrabrahmādayo
devā anekāni ca devatāśatasahasrāṇi ca devaloke’ntarhitāni, bhagavata: puratastasthu: | atha
brahmādayo devā bhagavantaṃ tri: pradakṣiṇīkṛtya bhagavata: pādau śirasā vanditvā dakṣiṇaṃ pārśva
niśritya niṣaṇṇā: | śakrādayo devā bhagavantaṃ tri: pradakṣiṇīkṛtya bhagavata: pādau śirasā
vanditvā vāmaṃ pārśvaṃ niśritya niṣaṇṇā: | nandopanandābhyāṃ nāgarājābhyāṃ bhagavata upanāmitaṃ
nirmitaṃ sahasrapatraṃ śakaṭacakramātraṃ sarvasauvarṇaṃ ratnadaṇḍaṃ padmam | bhagavāṃśca padmakarṇikāyāṃ
niṣaṇṇa: paryaṅkamābhujya ṛjuṃ kāyaṃ praṇidhāya pratimukhaṃ smṛtimupasthāpya | padmasyopari padmaṃ
nirmitam | tatrāpi bhagavān paryaṅkaniṣaṇṇa: | evamagrata: pṛṣṭhata: pārśvata: | evaṃ bhagavatā
buddhapiṇḍī nirmitā yāvadakaniṣṭhabhavanamupādāya buddhā bhagavanto parṣannirmitam (?) | kecidbuddha-
nirmāṇāścaṃkramyante, kecit tiṣṭhanti, kecinniṣīdanti, kecicchāyāṃ kalpayanti, tejodhātu-
mapi samāpadyante, jvalanatapanavarṣaṇavidyotanaprātihāryāṇi kurvanti | anye praśnān pṛcchanti,
anye visarjayanti | gāthādvayaṃ bhāṣante—
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||3||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||4||
bhagavatā tathā adhiṣṭhitaṃ yathā sarvaloko’nāvṛtamadrākṣīdbuddhāvataṃsakaṃ yāvadakaniṣṭha-
bhavanamupādāya antato bāladārakā api, yathāpi tadbuddhasya buddhānubhāvena devatānāṃ ca
devatānubhāvena ||
tatra bhagavān bhikṣūnāmantrayate sma—tāvat pratigṛhṇīta bhikṣavo’nupūrve sthitāyā
buddhapiṇḍyā nimittam | ekapade’ntardhāsyanti | yāvadekapade’ntarhitā | atha bhagavāṃstaṃ
ṛddhyabhisaṃskāraṃ pratiprasrabhya prajñapta evāsane niṣaṇṇa: | niṣadya bhagavāṃstasyāṃ velāyāṃ
gāthāṃ bhāṣate—
tāvadavabhāsate kṛmiryāvannodayate divākara: |
virocana udgate tu vairavyārto (?) bhavati na cāvabhāsate ||5||
tāvadavabhāsitamāsa tārkikairyāvannoditavāṃstathāgata: |
saṃbuddhāvabhāsite tu loke na tārkiko bhāsate na cāsya śrāvaka: ||6||
atha rājā prasenajit kauśalastīrthyānidamavocat—vidarśitaṃ bhagavatā uttare manuṣya-
dharme riddhiprātihāryam | yūyamapi vidarśayadhvam | evamukte tīrthyāstūṣṇīṃbhūtā yāvat 
@101
prayāṇaparamā: sthitā: | dvirapi rājā prasenajit kauśalastīrthyānidamavocat-vidarśitaṃ 
bhagavatā uttare manuṣyadharme riddhiprātihāryam | yūyamapi vidarśayadhvam | evamukte tīrthyā
anyonyaṃ vighaṭṭayanta evāhu:-tvamuttiṣṭha tvamuttiṣṭheti | na kaścidapyuttiṣṭhati ||
tena khalu puna: samayena pāñciko mahāsenāpatistasyāmeva parṣadi saṃnipatito’bhūt 
saṃnipatita: | atha pāñcikasya yakṣasenāpateretadabhavat-ciramapi te ime mohapuruṣā bhagavantaṃ 
viheṭhayiṣyanti bhikṣusaṃghaṃ ceti viditvā tumulaṃ vātavarṣaṃ saṃjanayya mahāntamutsṛṣṭavān | tumulena 
vātavarṣeṇa tīrthyāṇāṃ maṇḍapā adarśanapathe kṣiptā: | tīrthyā hyaśanivarṣeṇa bādhyamānā diśo 
digbhyo vicalanti | anekāni prāṇiśatasahasrāṇyativarṣeṇa bādhyamānāni yena bhagavāṃstenopa-
saṃkrāntā: | upasaṃkramya bhagavata: pādau śirasā vanditvā ekānte niṣaṇṇāni | bhagavatā 
tathā adhiṣṭhitaṃ yathā tasyāṃ parṣadyekavāribindurna patita: | ekāntaniṣaṇṇānyanekāni 
prāṇiśatasahasrāṇyudānamudānayanti-aho buddha:, aho dharma:, aho saṃgha: | aho dharmasya 
svākhyātatā | pāñcikena yakṣasenāpatinā tīrthyā abhihitā:-ete yūyaṃ mohapuruṣā bhagavantaṃ 
śaraṇaṃ gacchadhvaṃ dharmaṃ ca bhikṣusaṃghaṃ ca | te niṣpalāyamānā:kathayanti-ete vayaṃ parvataṃ śaraṇaṃ 
gacchāma:, vṛkṣāṇāṃ kuḍyānāmārāmāṇāṃ ca śaraṇaṃ gacchāma: ||
atha bhagavāṃstasyāṃ velāyāṃ gāthāṃ bhāṣate- 
bahava: śaraṇaṃ yānti parvatāṃśca vanāni ca |
ārāmāṃścaityavṛkṣāṃśca manuṣyā bhayatarjitā: ||6||
na hyetaccharaṇaṃ śreṣṭhaṃ naitaccharaṇamuttamam |
naitaccharaṇamāgamya sarvadu:khāt pramucyate ||7||
yastu buddhaṃ ca dharmaṃ ca saṃghaṃ ca śaraṇaṃ gata: |
āryasatyāni catvāri paśyati prajñayā yadā ||8||
du:khaṃ du:khasamutpannaṃ nirodhaṃ samatikramam |
āryaṃ cāṣṭāṅgikaṃ mārgaṃ kṣemaṃ nirvāṇagāminām ||9||
eta[dvai] śaraṇaṃ śreṣṭhametaccharaṇamuttamam |
etaccharaṇamāgamya sarvadu:khātpramucyate ||10||
atha pūraṇasyaitadabhavat-śramaṇo gautamo madīyān śrāvakānanvāvartayiṣyati | iti viditvā 
niṣpalāyan kathayati-ahaṃ yuṣmākaṃ śāsanasarvasvaṃ kathayiṣyāmi | yāvad dṛṣṭigatān grāha-
yitumārabdha: | yaduta antavāṃlloka:, ananta:, antavāṃścānantavāṃśca, naivāntavānnānantavān, sa 
jīvastaccharīramanyo jīvo’nyaccharīramiti | te kalahajātā viharanti bhaṇḍanajātā vigṛhītā 
vivādamāpannā: | pūraṇo’pi bhīto niṣpalāyitumārabdha: | sa niṣpalāyan paṇḍakena pratimārge 
dṛṣṭa: | paṇḍako dṛṣṭvā gāthāṃ bhāṣate-
@102
kutastvamāgacchasi muktapāṇi
rathakārameṣa iva nikṛttaśṛṅga: |
dharmaṃ hyabhijñāya jinapraśasta-
māhiṇḍase kolikagardabho yathā ||11||
pūraṇa: prāha-
gamanāya me samaya: pratyupasthita: 
kāyasya me balavīryaṃ [na ?] kiṃcit |
spṛṣṭāśca bhāvā: sukhadu:khate me 
anāvṛtaṃ jñānamihārhatām ||12||
dūrāpagato’smi….
paratimirāpanudaśca tṛṣaṃ patati |
ācakṣva me dūṣika etamarthaṃ 
śītodakā kutra sā puṣkiriṇī ||13||
napuṃsaka: prāha- 
eṣā khalu śītā puṣkiriṇī 
nalinī ca virājati toyadhārā | 
śramaṇādhama hīnāsatpuruṣa 
tvamimāṃ nanu paśyasi puṣkariṇīm ||14||
pūraṇa: prāha- 
na tvaṃ naro nāpi ca nārikā tvaṃ 
śmaśrūṇi ca te nāsti na ca stanau tava |
bhinnasvaro’si na ca cakravāka: 
evaṃ bhavān vātahato nirucyate ||15||
atha pūraṇo nirgrantho vālukāghaṭaṃ kaṇṭhe baddhvā śītikāyāṃ puṣkiriṇyāṃ patita: | sa 
tatraiva kālagata: ||
atha te nirgranthā: pūraṇaṃ mṛgayamāṇā: pratimārge gaṇikāṃ dṛṣṭvā pṛcchanti-bhadre, kaṃcit
tvamadrākṣīrgacchantamiha pūraṇaṃ dharmaśāṭapraticchannaṃ kaṭacchavratabhojanam ? gaṇikā prāha- 
āpāyiko nairayiko muktahastāvacāraka: |
śvetābhyāṃ pāṇipādābhyāmeṣa dhvaṃsati pūraṇa: ||16|| 
bhadre maivaṃ vocastvaṃ naitattava subhāṣitam | 
dharmaśāṭapraticchanno dharmaṃ saṃcarate (saṃśrayate ?) muni: ||17||
gaṇikā prāha-
kathaṃ sa buddhimān bhavati puruṣo vyañjanānvita: |
lokasya paśyato yo'yaṃ grāme carati nagnaka: ||18||
@103
yasyāyamīdṛśo dharma: purastāllambate daśā | 
tasya vai śravaṇau rājā kṣurapreṇāvakṛntatu ||19||
atha te nirgranthā yena śītikā puṣkiriṇī tenopasaṃkrāntā: | adrākṣuste nirgranthā:
pūraṇaṃ kāśyapaṃ puṣkiriṇyāṃ mṛtam | kālagataṃ dṛṣṭvā ca puna: puṣkiriṇyā uddhṛtya ekānte 
chorayitvā prakrāntā: ||
bhagavatā buddhanirmāṇo nirmito dvātriṃśatā mahāpuruṣalakṣaṇai: samanvāgato muṇḍa: 
saṃghāṭīprāvṛta: | dharmatā khalu buddhā bhagavanto nirmitena sārdhaṃ niścayaṃ kurvanti | yaṃ khalu 
śrāvako nirmitamabhinirmimīte, yadi śrāvako bhāṣate, nirmito’pi bhāṣate | śrāvake tūṣṇībhūte 
nirmito’pi tūṣṇībhavati | 
ekasya bhāṣamāṇasya sarve bhāṣanti nirmitā: |
ekasya tūṣṇībhūtasya sarve tūṣṇībhavanti te ||20||
bhagavān nirmitaṃ praśnaṃ pṛcchati, bhagavān vyākaroti | eṣā hi dharmatā tathāgatānā- 
marhatāṃ samyaksaṃbuddhānām ||
bhagavatā tasya mahājanakāyasya tathā abhiprasannasya āśayaṃ cānuśayaṃ ca dhātuṃ 
prakṛtiṃ ca jñātvā tādṛśī caturāryasatyasaṃprativedhakī dharmadeśanā kṛtā, yathā anekai: prāṇi- 
śatasahasrai: śaraṇagamanaśikṣāpadāni kaiściduṣma(?)gatānyadhigatāni mūrdhāna: kṣāntayo laukikā 
agradharmā: kaiścitsrotāpattiphalaṃ sākṣātkṛtaṃ sakṛdāgāmiphalamanāgāmiphalam | kaiścit pravrajya 
sarvakleśaprahāṇādarhattvaṃ sākṣātkṛtam | kaiścicchrāvakamahābodhau bījānyavaropitāni kaiścit 
pratyekāyāṃ bodhau bījānyavaropitāni | yadbhūyasā sā parṣad buddhanimnā dharmapravaṇā saṃgha- 
prāgbhārā vyavasthitā | atha bhagavāṃstāṃ parṣadaṃ buddhanimnāṃ dharmapravaṇāṃ saṃghaprāgbhārāṃ vyavasthāpyo- 
tthāyāsanāt prakrānta: ||
dhanyāste puruṣā loke ye buddhaṃ śaraṇaṃ gatā: |
nirvṛtiṃ te gamiṣyanti buddhakārakṛtau janā: ||21||
ye’lpānapi jine kārān kariṣyanti vināyake |
vicitraṃ svargamāgamya te lapsyante’mṛtaṃ padam ||22||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne prātihāryasūtraṃ dvādaśamam ||
@104
13 svāgatāvadānam |
buddho bhagavān śrāvastyāṃ viharati sma jetavane’nāthapiṇḍadasyārāme | tena khalu puna: 
samayena śiśumāragirau bodho nāma gṛhapati: prativasati āḍhyo mahādhano mahābhogo vistīrṇa-
viśālaparigraho vaiśravaṇadhanasamudito vaiśravaṇadhanapratispardhī | tena sadṛśāt kulāt kalatra- 
mānītam | sa tayā sārdhaṃ krīḍati ramate paricārayati | tasya krīḍato ramamāṇasya paricārayata: 
kālāntareṇa patnī āpannasattvā saṃvṛttā | sā upariprāsādatalagatā ayantritopacārā dhāryate, 
kālartukaiścopakaraṇairanuvidhīyate, vaidyaprajñaptaiścāhārai: nātitiktairnātyamlai: nātilavaṇairnātimadhurai-
rnātikaṭukairnātikaṣāyaistiktāmlalavaṇamadhurakaṭukakaṣāyavivarjitairāhārai: | hārārdhahārabhūṣita- 
gātrā apsareva nandanavanacāriṇī mañcānmañcaṃ pīṭhātpīṭhamanavatarantī adharimāṃ bhūmim |
na cāsyā: kiṃcidamanojñaśabdaśravaṇaṃ yāvadeva garbhasya paripākāya | sā aṣṭānāṃ vā navānāṃ 
vā māsānāmatyayāt prasūtā | dārikā jātā abhirūpā darśanīyā prāsādikā sarvāṅga- 
pratyaṅgopetā | tasyāstrīṇi saptakānyekaviṃśatidivasān vistareṇajātimahaṃ kṛtvā varṇasaṃsthāna-
viśeṣānurūpaṃ nāmadheyaṃ vyapasthāpitam | sā dhātryaṅkagatā unnīyate vardhyate kṣīreṇa dadhnā navanītena 
sarpiṣā sarpimaṇḍenānyaiśca cottaptottaptairupakaraṇaviśeṣai: | āśu vardhate hradasthamiva paṅkajam |
yadā mahatī saṃvṛttā, tadā rūpiṇī yauvanānurūpayā ācāravihāraceṣṭayā devakanyeva tadgṛhamava- 
bhāsamānā suhṛtsaṃbandhibāndhavānāmantarjanasya ca prītimutpādayati | tasyāstādṛśīṃ vibhūtiṃ 
śrutvā nānādeśanivāsirājaputrā amātyaputrā gṛhapatiputrā dhanina: śreṣṭhiputrā: sārthavāhaputrāśca 
bhāryārthaṃ yācanakān preṣayanti | yathā yathā cāsau prārthyate, tathā tathā bodho gṛhapati: sutarāṃ 
prītimutpādayati | saṃlakṣayati-mayā eṣā na kasyacidrūpeṇa deyā, na śilpena, nāpyādhipatyena, 
kiṃ tu yo mama kulaśīlena vā dhanena vā sadṛśo bhavati, tasya mayā dātavyeti | sa caivaṃ cintayati ||
anāthapiṇḍadena gṛhapatinā śrutaṃ yathā śiśumāragirau bodho gṛhapatistasya duhitā 
evaṃ rūpayauvanasamuditā, sā nānādeśanivāsināṃ rājāmātyagṛhapatidhanināṃ śreṣṭhisārthavāha- 
putrāṇāmarthāya prārthayata iti | śrutvā ca punarasyaitadabhavat-ahamapi tāvat tāṃ putrasyārthāya 
prārthayāmi | kadācid bodho gṛhapatirdadyāditi viditvā tasyā yācanakā: preṣitā: | bodhena 
gṛhapatinā anāthapiṇḍadasya gṛhapate: samudācāradhanasaṃpadaṃ ca vicārya dattā | anāthapiṇḍa-
dena gṛhapatinā mahatā śrīsamudayena putrasya pariṇītā | yāvat punarapi bodhasya gṛhapate: 
patnyā sārdhaṃ krīḍato ramamāṇasya paricārayata: patnī āpannasattvā saṃvṛttā | yameva divasa- 
māpannasattvā saṃvṛttā, tameva divasaṃ bodhasya gṛhapateranekānyanarthaśatāni prādurbhūtāni | tena
naimittikā āhūya pṛṣṭā:-bhavanta:, paśyata kasya prabhāvānmamānarthaśatāni prādurbhūtāni | naimittikā 
vicāryaikamatenāhu:-gṛhapate, ya eṣa tava patnyā: kukṣimavakrānta:, asyaiṣa prabhāva: | tadasya
parityāga: kriyatām | iti śrutvā bodho gṛhapati: paraṃ viṣādamāpanna: | kathayati-bhavanta:, 
svāgataṃ na parityakṣyāmīti | naimittā: svastītyuktvā prakrāntā: | atha bodho gṛhapatirviyoga- 
@105
saṃjanitadaurmanasyo’pi lokāpavādabhayādabhyupekṣyāvasthita: | yathā yathāsau garbho vṛddhiṃ gacchati, 
tathā tathā bodhasya gṛhapateruttarottarātiśayenānarthaśatānyutpadyante | sa saṃlakṣayati-ka etāni 
śṛṇoti ? udyānaṃ gatvā tiṣṭhāmīti viditvā tena pauruṣeyā uktā:-yadi me kaścinmahānanartha 
utpadyate, sa śrāvayitavyo nānya ityuktvā udyānaṃ gatvā avasthito yāvadasyāsau patnī prasūtā |
dārako jāta: | anyatama: puruṣastvaritaṃ tvaritaṃ bodhasya gṛhapate: sakāśaṃ gata: | tenāsau dūrata
eva dṛṣṭa: | sa saṃlakṣayati-yathāyaṃ tvaritatvaritamāgacchati, nūnaṃ mahānanartha: prādurbhūta: | 
iti viditvā sasaṃbhrama: pṛcchati-bho: puruṣa, kiṃ tvaritatvaritamāgacchasīti ? sa 
kathayati-gṛhapate, diṣṭyā vardhase, putraste jāta iti | sa kathayati-bho: puruṣa, yadyapi me 
putro’narthaśatānyutpādya jāta:, tathāpi svāgatamasyeti | tadanantarameva dvitīyapuruṣastathaiva 
tvaritatvaritamaśruparyākulekṣaṇo bodhasya gṛhapate: sakāśaṃ gata: | so’pi tenānarthatayā sasaṃbhrameṇa 
pṛṣṭa:-bho: puruṣa, kiṃ tvaritatvaritamāgacchasīti ? sa bāṣpoparudhyamānagadgadakaṇṭha: karuṇādīna- 
vilambitākṣaraṃ kathayati-gṛhapate, gṛhe'gnirutthita: | sarvaṃ svāpateyaṃ dagdhamiti | sa muhurmuhu-
ranarthaśravaṇadṛḍhīkṛtacittasaṃtati: kathayati-bho: puruṣa, prāptavyametat | alaṃ viṣādena, tūṣṇīṃ 
tiṣṭheti | atha tasya jñātayo lokadharmānuvṛttyā avajñāpūrvakena nāmadheyaṃ vyavasthāpayitumārabdhā:- 
kiṃ bhavatu dārakasya nāmeti | tatraike kathayanti-yatkulasadṛśaṃ tatkriyatāmiti | apare kathayanti- 
yena bodhasya gṛhapate: kukṣigatenaivānekadhanasamuditaṃ gṛhaṃ nidhanamupanītam, tasya kīdṛśaṃ kulasadṛśaṃ
nāma vyavasthāpyate ? api tu ayaṃ pitrā jātamātra: svāgatavādena samudācarita:, tasmādasya 
svāgata iti nāma bhavatu iti | tasya svāgata iti nāmadheyaṃ vyavasthāpitam | yathā yathā 
svāgato vṛddhimupayāti, tathā tathā bodhasya gṛhapaterdhanadhānyahiraṇyasuvarṇadāsīdāsakarmakarapauru- 
ṣeyāstanutvaṃ parikṣayaṃ paryādānaṃ gacchanti | yāvadapareṇa samayena bodho gṛhapati: kālagata: |
sāpyasya patnī kālagatā | tadgṛhaṃ pratisaṃskṛtaṃ punaragninā dagdham | yadapyāvārigataṃ kṣetragataṃ ca 
śasyādidhanajātaṃ tadapyagninā dagdham | ye’pyasya pauruṣeyā: paṇyamādāya deśāntaragatā mahāsamudraṃ 
yāvattīrṇā:, tata: keṣāṃcidyānapātraṃ vipannam, keṣāṃcit paṇyamapaṇyījātam, kecit 
tatraivānayena vyasanamāpannā:, keṣāṃcit kāntāramadhyagatānāṃ caurairdravyamapahṛtam, keṣāṃci- 
nnagarasamīpamanuprāptānāṃ śaulkikairdravyaṃ vicārayadbhi: sāro gṛhīta:, keṣāṃcit 
pattanamanuprāptānāṃ rājñā viniyuktairdoṣamutpādya sarvasvamapahṛtam | kecidbodhasya gṛhapate: 
prāṇaviyogaṃ śrutvā tatraiva avasthitā: | jñātīnāmapi kecit kālagatā:, kecinniṣpalāyitā:, 
kecit tatraivāvasthitā: svāgatasya vācamapi na prayacchanti | dāsīdāsakarmakarapauruṣeyā 
api kecit kālagatā:, kecinniṣpalāyitā:, kecidanyāśrayeṇa tatraivāvasthitā: santa: 
svāgatasya nāmāpi na gṛhṇanti | kiṃ tu bodhasyaikā purāṇavṛddhā dāsī kṛtajñatayā svāgatasyopa- 
sthānaṃ kurvantī tiṣṭhati | tayā sa lipyakṣarācāryasyākṣarāṇi śikṣayitumupanyasta: | sā 
saṃlakṣayati-bodhasya gṛhapatergṛhamanekadhanasamuditaṃ vistīrṇasvajanabandhuvargaṃ prabhūtadāsīdāsakarma-
@106
karapauruṣeyaṃ parikṣayaṃ paryādānaṃ gatam | svāgato’haṃ cāvasthitā: | tajjijñāsyāmi tāvat 
kasyāpuṇyenāyamupaplava:, kiṃ svāgatasya āhosvinmameti | tayā svāgatasya nāmnā sthālyāṃ
taṇḍulān prakṣipya bhaktārthaṃ yojitā vinaṣṭā: | tata ātmano nāmnā tathaiva yojitā:, 
śobhanaṃ bhaktaṃ saṃpannam | sā saṃlakṣayati-asau mandabhāgya: | etamāgamya bodhasya gṛhapate- 
rgṛhamanekadhanasamuditaṃ vistīrṇasvajanabandhuvargaṃ prabhūtadāsīdāsakarmakarapauruṣeyaṃ parikṣayaṃ paryādānaṃ 
gatam | ahaṃ punarna yāsyāmīti | kuta: sthāsyāmīti ? atra prāptakālaṃ sarvathā yāvat 
prāṇaviyogo na bhavati tāvanniṣpalāyeyam | iti viditvā yattatra kiṃcit sāramasti, 
tamādāya niṣpalāyitā | tasmin śūnye gṛhe śvāna: praviśya kalahaṃ kartumārabdhā: | yāvadanya-
tamo dhūrtapuruṣastena pradeśenātikrāmati | sa śvānakalahaṃ śrutvā saṃlakṣayati-bodhasya gṛhapate- 
rgṛhe śvāna: kaliṃ kurvanti | kiṃ tadanyaṃ bhavet ? paśyāmi tāvaditi | sa tatra praviṣṭo yāvat 
paśyati śūnyam | so’pi tasmādyat kiṃciccheṣāvaśeṣamasti, tamādāya prakrānta: ||
tata: svāgato bhojanavelāṃ jñātvā lekhaśālāyā: svagṛhamāgato bhoktumiti yāvat paśyati 
śūnyam | sa bhoktukāmāvarjitasaṃtati: (?) kṣudhāsaṃjanitadaurmanasya: śabdāpayitumārabdha:-
amba ambeti | na kaścidvacanaṃ dadāti | sa tadgṛhamitaścāmutaśca vyavalokya nairāśyamāpanno 
niṣkrānta: | tasya gṛhasya nātidūre’nyagṛham | tasmin svāgatasya jñātayastiṣṭhanti | sa 
teṣāṃ sakāśaṃ gato yāvattatra kali: prādurbhūta: | te kalahaṃ kṛtvā vyupaśāntā: parasparaṃ 
kathayanti-bhavanta:, pūrvamasmākamanyonyaṃ dṛṣṭvā sneho bhavati, idānīṃ tu dveṣa: | paśyadhvaṃ 
kaścidanya āgata: syāditi | te samanveṣitumārabdhā yāvat paśyanti svāgatam | tatraike 
kathayanti-bhavanta:, svāgata: praviṣṭa iti | apare kathayanti-nāyaṃ svāgata:, kiṃ tu 
durāgata:, imamāgamyāsmākaṃ kali: prādurbhūta iti | sa tairgrīvāyāṃ gṛhītvā niṣkāsito’nyatra
gata: | tasmādapi niṣkāsito yāvat kroḍamallānāṃ madhye praviṣṭa: | te yatra yatra 
bhaikṣārthikā: praviśanti, tatra nirbhartsyante niṣkāsyante ca | te nairāśyamāpannā 
riktahastakā riktamallakā: śūnyadevakulamaṇḍapavṛkṣamūlānyāgatā: | te’nyonyaṃ pṛcchanti- 
bhavanta:, vayaṃ pūrve yatra yatra gacchāmastata: pūrṇahastā: pūrṇamallakā āgacchāma: | idānīṃ 
ko yogo yena vayaṃ riktahastakā riktamallakā nairāśyamāpannā ihāgatā iti ? tatraike katha- 
yanti-nūnaṃ ko’pi mandabhāgyo’smākaṃ madhye praviṣṭo yena vayaṃ riktahastā riktamallakā 
ihāgatā iti | apare kathayanti-gatametat | dvidhā bhūtvā praviśāma iti | te parasmin 
divase dvidhā bhūtvā praviṣṭā: | tatra yeṣāṃ madhye svāgataste tathaiva nirbhartsitā niṣkāsitāśca 
nairāśyamāpannā riktahastā riktamallāśca yathānilayamāgatā: | te tvanye pūrṇahastā pūrṇamallakā 
āgatā: | ye te riktahastakā riktapātrā āgatāste bhūyo dvidhā bhūtvā praviṣṭā: | tatra 
teṣāmapi yeṣāṃ madhye svāgataste tathaiva riktahastā riktamallakāścāgatā: | te bhūyo dvidhā bhūtā
evaṃ yāvat svāgatakroḍamallakau praviṣṭau riktahastau riktamallakau āgatau | te tvanye pūrṇahastā: 
@107
pūrṇamallakā āgatā: | tataste kroḍamallakā: sarve saṃbhūya saṃkalpaṃ kartumārabdhā:-bhavanta:, 
ayaṃ mandabhāgyo’smākaṃ madhye praviṣṭo yena vayaṃ riktahastā riktamallakāścāgatā: | niṣkāsayāma 
enamiti | sa tai: prabhūtān prahārān dattvā śirasi ca mallakaṃ bhaṅktvā niṣkāsita: ||
atrāntare yāvacchrāvasteyo vaṇijo bodhasya gṛhapatervayasya: paṇyamādāya śiśumāragiri- 
manuprāpta: | tena svāgato mallakena hastagatena pīṭhīṃ gato mukhabimbakena pratyabhijñāta uktaśca-putra 
tvaṃ bodhagṛhapate: putra iti ? sa kathayati-tāta, ahaṃ tasya putro durāgata iti | sa muhūrtaṃ 
tūṣṇīṃ sthitvā aśruparyākulekṣaṇa: kathayati-putra, tau tava mātāpitarau kālagatau ? te jñātaya: ? 
sa āha-teṣāmapi kecit kālagatā: kecidihaiva tiṣṭhanto vācamapi na prayacchanti | te 
dāsīdāsakarmakarapauruṣeyā: ? teṣāmapi kecit kālagatā:, kecinniṣpalāyitā:, kecidihaivānyā- 
nāśrityāvasthitā vācamapi na prayacchanti | yadavaśiṣṭaṃ dhanaṃ tadapi kiṃcidagninā dagdham |
ye vaṇikpauruṣeyā: paṇyaṃ gṛhītvā dhanārthino deśāntaraṃ mahāsamudraṃ cāvatīrṇā:, tatrāpi keṣāṃcit 
paṇyamapaṇyībhūtam, kecit tatraivānayena vyasanamāpannā:, keṣāṃcit kāntāramadhyagatānāṃ 
taskarairdravyamapahṛtam, keṣāṃcinnagarasamīpamanuprāptānāṃ śaulkikaśaulkikairdravyaṃ vicārayadbhi:
sāro gṛhīta:, keṣāṃcit pattanamanuprāptānāṃ rājño viniyuktairdoṣamutpādya sarvasvamapahṛtam |
kecit tasya prāṇaviyogaṃ śrutvā tatraivāvasthitā: | sa dīrghamuṣṇaṃ ca niśvasya kathayati- 
putraśrāvastīṃ kiṃ na gacchasi ? tāt, kiṃ tatragatasya bhaviṣyati ? putra, tatrānāthapiṇḍado 
gṛhapati:, tasya putreṇa tava bhaginī pariṇītā | sā tava yogodvahanaṃ kariṣyatīti | sa 
kathayati-tāta, yadyevaṃ gacchāmīti | tena tasya dvau kārṣāpaṇau dattau, uktaśca-putra, ābhyāṃ 
tāvadātmānaṃ saṃdhāraya, yāvadahaṃ paṇyaṃ visarjayāmi | mayā sārdhaṃ gamiṣyasi | tena tau 
kārṣāpaṇau khustavastrānte baddhvā sthāpitau, karmavipākena vismṛtau | tathaivāsau kutaścit 
kiṃcidārāgayati kiṃcinnārāgayati | kṣudhayā pīḍyamāno’vasthita: | yāvadasau vaṇik paṇyaṃ 
visarjayitvā pratipaṇyamādāya svāgataṃ vismṛtya saṃprasthita: | svāgato’pi tena sārdhaṃ saṃprasthita: | 
yāvat te sārthakā: kaliṃ kartumārabdhā:, balīvardā yoddhumārabdhā: | sārthikā: kathayanti-bhavanta:, 
pratyavekṣata sārtham | mā asau durāgato’trāgata: syāditi | tai: pratyavekṣamāṇairasau dṛṣṭa: | te taṃ 
khaṭucapeṭādibhistāḍayitvā ardhacandrākāreṇa grīvāyāṃ gṛhītvā niṣkāsitumārabdhā: | sa niṣkā- 
sita: | niṣkramyamāṇo vikroṣṭumārabdha: | sārthavāhastaṃ kolāhalaśabdaṃ śrutvā nirīkṣitumārabdha:, 
yāvat paśyati taṃ niṣkāsyamānam | sa kathayati-bhavanta:, mā enaṃ niṣkāsayata, mamaiṣa vayasyaputro 
bhavatīti | te kathayanti-sārthavāha, yamāgamya bodhasya gṛhapateranekadhanasamuditaṃ sasuhṛtsaṃbandhi- 
bāndhavaṃ gṛhaṃ vinaṣṭam, kathaṃ tena sārdhaṃ gacchāma: ? sarvathā tvaṃ sārthasya svāmī | yadyeṣa gacchati, vayaṃ 
na gacchāma iti | sārthavāhastaṃ kathayati-putra, mahājanavirodho’tra bhavati | sārthakā: kṣubhitā: |
tvaṃ paścādvāsoddhātikayā gaccha, ahaṃ tavārthe āhāraṃ sthāpayāmīti | sa mātāpitṛviyogaprati-
spardhinā pūrvakarmāparādhaprabhāveṇa du:khadaurmanasyena saṃtāpitamanā: sāśrukaṇṭhastūṣṇīmavasthita: |
@108
sārtha: saṃprasthita: | so’pi vāsoddhātikayā gantumārabdha: | sa sārthavāhastasyāhāraṃ patrapuṭake 
baddhvā kiṃcidbhūmau pāṃśunā praticchādya sthāpayati, kiṃcidvṛkṣaśākhāpatrairavacchādya | tatra yaṃ bhūmau 
sthāpayati, sa śṛgālairanyaiścatuṣpādairbhakṣyate | yaṃ vṛkṣaśākhāsu, sa pakṣibhi: śākhāmṛgaiśca 
bhakṣyate | tata: kiṃcidārāgayati kiṃcinnārāgayati | asthānamanavakāśo yaccaramabhavika: 
sattvo’saṃprāpte viśeṣādhigame so’ntarā kālaṃ kuryāt | sa kṛcchreṇa śrāvastīmanuprāpta: | bahi: 
śrāvastyāmudapānopakaṇṭhake viśrānta: | yāvat tasya bhaginyā: santikā preṣyadārikā uda- 
kārthinī kumbhamādāya gatā | sa tayā mukhabimbakena pratyabhijñāta: | sā ciraṃ nirīkṣya hīna- 
dīnavadanā kathayati-dāraka, tvaṃ bodhasya gṛhapate: śuśumāragirīyakasya putra iti ? sa kathayati- 
evaṃ māṃ bhaginījana: saṃjānīta iti | sā aśruparyākulekṣaṇā bāṣpoparudhyamānakaṇṭhā urasi 
prahāraṃ dattvā karuṇādīnavilambitākṣaraṃ praṣṭumārabdhā | tau tava mātāpitarau kālagatau ? kālagatau |
te jñātaya: ? sa kathayati-teṣāmapi kecit kālagatā:, kecinniṣpalāyitā:, kecit tatraiva 
tiṣṭhanto vācamapi na prayacchanti | te dāsīdāsakarmakarapauruṣeyā: ? teṣāmapi kecit kāla- 
gatā:, kecinniṣpalāyitā:, kecit tatraivānyānāśrityāvasthitā vācamapi na prayacchanti |
yadapi dhanajātaṃ tadapi kiṃcidagninā dagdham, kiṃcidanyapauruṣeyā gṛhītvā dhanārthino deśā- 
ntaraṃ mahāsamudraṃ cāvatīrṇā: | tatrāpi keṣāṃcidyānapātraṃ vipannam, keṣāṃcit paṇyamapaṇyībhūtam, 
kecit tatraivānayena vyasanamāpannā:, keṣāṃcit kāntāramadhyagatānāṃ taskarairdravyamapahṛtam, 
keṣāṃcinnagarasamīpamanuprāptānāṃ śaulkikaśaulkikairdravyaṃ vicārayadbhi: sāro gṛhīta:, keṣāṃcit 
pattanamanuprāptānāṃ rājaniyuktairdoṣamutpādya sarvasvamapahṛtam, kecittasya prāṇaviyogaṃ śrutvā tatrai-
vāvasthitā: | sā dīrghamuṣṇaṃ ca niśvasya kathayati-ihaiva tiṣṭha yāvatte bhaginyā: kathayāmīti |
tayā gatvā tasyā: pracchannaṃ kathitam | kīdṛśena paṇyeneti ? sā kathayati-kuto’sya paṇyam ? 
daṇḍamasya haste mallakaśceti | tayā tasyārthaṃ mahārhāṇi vastrāṇi dattāni | kārṣāpaṇāṃśca dattvā 
uktā ca-sa vaktavyo yadi te bhāgineyo vā bhāgineyikā vā upasaṃkrāmati, tasyaiva kārṣā- 
paṇān dadyā: | mā jñātīnāṃ pratarkyo bhaviṣyatīti | sā vastrāṇyādāya kārṣāpaṇāṃśca tasya 
sakāśaṃ gatā kathayati-imāni te vastrāṇi kārṣāpaṇāśca bhaginyā preṣitāni, kathayati ca- 
yadi te bhāgineyo vā bhāgineyikā vā upasaṃkrāmati, tasyaitatkārṣāpaṇān dadyā: | mā 
jñātīnāṃ pratarkyo bhaviṣyasi | sa kathayati-śobhanameva bhavati | ityuktvā tūṣṇīmavasthita: |
dārikā prakrāntā | sa saṃlakṣayati-anāthapiṇḍado gṛhapatirvistīrṇasvajanaparivāra: | asmāka- 
mapi pitā vistīrṇaparivāra: | teṣāmekaikaśo vārtāṃ pratyavekṣate | bhaginyā ciramālāpo 
bhaviṣyati | sa ca mārgapariśramakhinnena kṣudhārtena na śakyate kartum | purobhakṣikāṃ tāvat 
karomi | tṛpta: sukhālāpaṃ kariṣyāmīti | sa pānāgāraṃ gata: | tena tatra pravṛddhavegamadasaṃjanakaṃ 
madyaṃ pītam | sa matta udyānaṃ gatvā śayita: | ācaritaṃ śrāvastyāmudyānamoṣakā: puruṣā: 
pratidinamanvāhiṇḍyante | te yadi suptaṃ puruṣaṃ paśyanti, pādena ghaṭṭayanti | sa yadi prati-
@109
vibudhyate, tamevaṃ vadanti-bho: puruṣa, na tvayā śrutaṃ yathā śrāvastyāmudyānamoṣakā: puruṣā: prati- 
dinamanvāhiṇḍyante ? te yadi suptaṃ puruṣaṃ paśyanti, vadanti-uttiṣṭha gaccheti | yadi na prati- 
vibudhyate, muṣitvā gacchanti | tai: pādena ghaṭṭito na prativibudhyate | muṣitvā prakrāntā: | sa 
vigatamadyamada: pratibuddho yāvat paśyati tānyevānantakāni (?) prāvṛtyāvasthita: | tato’sya 
bhaginī saṃlakṣayati-aticirayatyasau | nūnamatra kāraṇena bhavitavyamiti | tasyāsau dārikā puna: 
preṣitā-dārike gaccha, cirayatyasau, paśya kimarthaṃ nāgacchatīti | sā gatā yāvat paśyati muṣitakaṃ 
tenaiva veṣeṇāvasthitam | sā tvaritatvaritaṃ gatā tasyā: kathayati-ārye, muṣitastenaiva veṣeṇa 
tiṣṭhatīti | sā saṃlakṣayati-yamāgamya bodhasya gṛhapateranekadhanasamuditaṃ sasuhṛtsaṃbandhibāndhavaṃ 
gṛhaṃ vinaṣṭam, yadi tamiha praveśayāmi, sthānametadvidyate yanmayāpi śvaśuragṛhamanayena vyasana- 
māpatsyate | nāsāviha praveśayitavya: | iti viditvā tayāpyupekṣita: ||
tasyāpi pūrvakarmāparādhādvismṛtam | sa kroḍamallakānāṃ madhye praviṣṭa: | te yatra yatra bhaikṣā- 
rthina: praviśanti, tatra tatra nirbhatsyante ca niṣkāsyante ca | nairāśyamāpannā riktahastā rikta- 
mallakā: śūnyadevakulamaṇḍapavṛkṣamūlānyāgatā: | te’nyonyaṃ pṛcchanti-bhavanta:, vayaṃ pūrvaṃ yatra yatra 
gacchāmastata: pūrṇahastā: pūrṇamallakā gacchāma: | idānīṃ ko yogo yena vayaṃ riktahastā riktamallakā 
nairāśyamāpannā ihāgatā iti ? tatraike kathayanti-nūnaṃ ko’pi mandabhāgyo’smākaṃ madhye praviṣṭo 
yena vayaṃ riktahastā riktamallakā ihāgatā iti | apare kathayanti-dvidhā bhūtvā praviśāma 
iti | te’parasmin divase dvidhā bhūtvā praviṣṭā: | tatra yeṣāṃ madhye svāgata:, te tathaiva 
nirbhartsitā niṣkāsitāśca nairāśyamāpannā riktahastā riktamallakāścāgatā: | te tvanye pūrṇa-
hastā: pūrṇamallakā āgatā | ye riktahastā riktamallakā āgatā:, te bhūyo dvidhā bhūtvā 
praviṣṭā: | teṣāmapi yeṣāṃ madhye svāgata:, te tathaiva riktahastā riktamallakāścāgatā: | te bhūyo 
dvidhā bhūtā evaṃ yāvat svāgato’nyaśca kroḍamallaka: praviṣṭa: | tau riktahastau riktamallakau āgatau, 
te tvanye pūrṇahastā: pūrṇamallakā āgatā: | te kroḍamallakā: sarve saṃbhūya saṃjalpaṃ kartumārabdhā:-
bhavanta:, ayaṃ mandabhāgyasattvo’smākaṃ madhye praviṣṭo yena vayaṃ riktahastā riktamallakāścāgatā: |
niṣkāsayāma enamiti | sa tai: prabhūtān prahārān dattvā śirasi ca mallakaṃ bhaṅktvā niṣkāsita: ||
atrāntare’nāthapiṇḍadena gṛhapatinā buddhapramukho bhikṣusaṃgho’ntargṛhe bhaktenopani-
mantrita: | tena dauvārikāṇāmājñā dattā-na tāvat kasyacit kroḍamallakasya praveśo 
dātavyo yāvadbuddhapramukhena bhikṣusaṃghena bhuktam | paścāt tān bhojayiṣyāmīti | kroḍamallakā 
ye tasya gṛhaṃ pratiśaraṇabhūtāste sarve saṃnipatitā: praveṣṭumārabdhā: | dauvārikeṇa virodhitā: |
kathayanti-bho: puruṣa, asmākameva nāmnā ayaṃ gṛhapati: prajñāyate anāthapiṇḍado gṛhapati- 
riti | tat kimidamiti kṛtvā asmān vidhārayasīti ? sa kathayati-gṛhapatinā ājñā 
dattā-na tāvat kasyacit kroḍamallakasya praveśo dātavyo yāvadbuddhapramukhena bhikṣusaṃghena 
bhuktam | paścāt tān bhojayiṣyāmīti | te kathayanti-bhavanta:, na kadācidvayaṃ vidhārya-
@110
māṇā: | taṃ paśyata mā atrāryā durāgata āgato bhavediti | te samanveṣṭitumārabdhā yāvat 
paśyantyekasmin pradeśe nilīyāvasthitam | tatastai kolāhalaśabda: kṛta:-ayaṃ bhavanta: 
sa durāgato nilīnastiṣṭhatīti | sa tai: prabhūtān prahārān datvā niṣkāsitastīvreṇa ca 
paryavasthānena śirasi mallakena prahāro datta: | tasya śiro bhagnam | sa nivartya vipralapitu- 
mārabdha: | tatastairhastapādeṣu gṛhītvā saṃkārakūṭe kṣipta:-durāgata atra tiṣṭheti | sa rudhireṇa 
pragharatā tasmin saṃkārakūṭe’vasthita: | yāvadbhagavān pūrvāhṇe nivāsya pātracīvaramādāya 
bhikṣugaṇaparivṛto bhikṣusaṃghapuraskṛto yenānāthapiṇḍadasya gṛhapaterniveśanaṃ tenopasaṃkrānta: |
adrākṣīdbhagavān svāgataṃ paruṣarūkṣāṅgulīdīrghakeśaṃ rajasāvacūrṇitagātraṃ kṛśamalpasthāmaṃ malina- 
jīrṇavāsonivasitaṃ śirasā bhagnena rudhireṇa pragharatā anyaiśca vraṇaiścākīrṇai:, makṣikābhirupadrutai: 
saṃkārakūṭe nipatitam | dṛṣṭvā ca punarbhikṣūnāmantrayate sma-tṛpyata bhikṣava: sarvabhavopapattibhya: |
tṛpyata sarvabhavopapattyupakaraṇebhya:, yatra nāma caramabhavikasya sattvasyeyamavasthā | tatra 
bhagavān taṃ svāgatamāmantrayate-ākāṅkṣase vatsa pātraśeṣam ? ākāṅkṣāmi bhagavan | tatra 
bhagavānāyuṣmantamānandamāmantrayate-svāgatasya te ānanda pātraśeṣa: sthāpayitavyamiti | evaṃ 
bhadantetyāyuṣmānāndo bhagavata: pratyaśrauṣīt ||
atha bhagavān yenānāthapiṇḍadasya gṛhapaterbhaktābhisārastenopasaṃkrānta: | upasaṃkramya 
purastādbhikṣusaṃghasya prajñapta evāsane niṣaṇṇa: | anāthapiṇḍado gṛhapati: sukhopaniṣṇṇaṃ buddha- 
pramukhaṃ bhikṣusaṃghaṃ viditvā evāsane niṣaṇṇa: | anāthapiṇḍado gṛhapati: sukhopaniṣaṇṇaṃ buddha- 
pramukhaṃ bhikṣusaṃghaṃ viditvā śucinā praṇītena khādanīyabhojanīyena svahastena saṃtarpya saṃpravārya 
bhagavantaṃ bhuktavantaṃ viditvā dhautahastamapanītapātraṃ nīcataramāsanaṃ gṛhītvā bhagavata: purastā- 
nniṣaṇṇo dharmaśravaṇāya | āyuṣmata ānandasya tatpātraśeṣaṃ svāgatāya vismṛtam | asaṃmoṣa- 
dharmāṇo buddhā bhagavanta: | bhagavatā utthāpitam | āyuṣmānānando bhagavata: pātraṃ gṛhītu- 
mārabdho yāvat paśyati tatra pātraśeṣaṃ na saṃsthāpitam | dṛṣṭvā ca smṛtirutpannā | sa dharmatattvo 
vacasā (?) atha roditumārabdha: | bhagavānāha-kasmāt tvamānanda rodiṣīti | sa kathayati- 
na mayā bhadanta bhagavata: kadācidājñā pratyūḍhapūrveti | kiṃ kṛtam ? svāgatasya pātraśeṣaṃ na 
sthāpitamiti | bhagavānāha- na tvayā ānanda mamājñā pratismṛtā, api tu svāgatasyaiva tāni 
karmāṇi labdhasaṃbhārāṇi pariṇatapratyayānyoghavatpratyupasthitānyavaśyabhāvīni yena tava vismṛtam |
alaṃ viṣādena | gaccha, taṃ śabdāpayeti | sa gatvā śabdāpayitumārabdha: | anekai: prativacanaṃ 
dattam | svāgatasya tadapi vismṛtaṃ yadbhagavatā pratijñātam-tava pātraśeṣaṃ sthāpayiṣyāmīti |
sa saṃlakṣayati-ko’pyayaṃ puṇyakarmā bhagavatā trailokyaguruṇā samanvāhṛta: śabdata iti | āyu-
ṣmatā ānandena gatvā bhagavata ārocitam | bhagavan svāgata ityuktvā anekai: prativacanaṃ 
dattam | na jāne kaṃ śabdāpayāmīti | bhagavānāha-gaccha ānanda, gatvā kathaya-yo bodhasya 
gṛhapate: śuśumāragirīyasya putra: svāgata:, sa āgacchatu iti | āyuṣmatā ānandena gatvoccai: 
śabdairukta:-yo bodhasya gṛhapate: śuśumāragirīyakasya putra: svāgata:, sa āgacchatu iti |
tena piturnāmaśravaṇādātmano nāma smṛtam | sa śanairdaṇḍaviṣṭambhanayogādutthāya gāthāṃ bhāṣate-
@111
bhraṣṭa: svāgataśabdo’yaṃ kuta: punarihāgata: |
nūnamaśreyaso nāśa: śreyasaśca samudbhava: ||1||
teṣāṃ sarvajña nātho’si ye hi tvāṃ śaraṇaṃ gatā: |
teṣāṃ svāgatamāryāṇāṃ ye ca te śāsane ratā: ||2||
ahaṃ tu bhāgyarahita: sarvabandhuvivarjita: |
śocya: kaṣṭāṃ daśāṃ prāpta: śokaśalyasamarpita: ||3|| iti |
athāyuṣmānānandastamādāya yena bhagavāṃstenopasaṃkrānta: | upasaṃkramya bhagavantamida- 
mavocat-ayaṃ bhadanta svāgata iti | sa bhagavatā kṣudhāsaṃjanitadaurmanasya: samāśvāsita:, 
uktaśca-putra, imaṃ pātraśeṣaṃ paribhuṅkṣveti | sa taṃ dṛṣṭvā saṃlakṣayati-yadyapyahaṃ bhagavatā trailokya-
guruṇā daivāt samanvāhṛta:, tadapi stoka: pātraśeṣa: sthāpita: | kimatra bhokṣya iti |
bhagavāṃstasya cetasā cittamājñāya kathayati-vatsa, yadi tvaṃ sumerumātrai: piṇḍai: samudrasadṛśena 
kukṣiṇā paribhokṣyase, tathāpyavyayaṃ tanna parikṣayaṃ gamiṣyati, yāvattṛpta: paribhuṅkṣva yathāsukha- 
miti | tena tāvad bhuktaṃ yāvat tṛpta iti | tatsaṃtarpitendriyo bhagavato mukhaṃ vyavalokayitu- 
mārabdha: | bhagavānāha-vatsa svāgata, tṛpto’si ? tṛpto’smi bhagavan | vatsa, yadyevamapaścimaṃ 
kavalaṃ gṛhāṇa, antardhāsyatyeṣa pātra iti | tenāpaścimakavalo gṛhīta:, so’ntarhita: | bhagavān 
dakṣiṇādeśanāṃ kṛtvā prakrānta: | caramabhavika: sa sattvo bhagavantaṃ pṛṣṭhata: pṛṣṭhata: samanubaddha |
yāvadbhagavān vihāraṃ gatvā purastādbhikṣusaṃghasya prajñapta evāsane niṣaṇṇa: | so’pi bhagavata: 
pādau śirasā vanditvā ekānte niṣaṇṇa: | bhagavān saṃlakṣayati-puṣpāṇāmenaṃ preṣayāmi, 
karmāpanayo’sya kartavya | iti viditvā svāgatamāmantrayate-vatsa svāgata, santi te kārṣāpaṇā: ? 
na santi bhagavan | vatsa svāgata, vastrāntaṃ nirīkṣasva | vastrāntaṃ nirīkṣitumārabdho yāvat 
paśyati dvau kārṣāpaṇau | sa kathayati-bhagavan, dvau kārṣāpaṇau | vatsa gaccha, gaṇḍakasyārāmi- 
kasya sakāśānnīlotpalāni gṛhītvā āgaccheti | svāgatastasya sakāśaṃ gata: | sa taṃ dūrā-
deva dṛṣṭvā paryavasthita: | sa saṃlakṣayati-āgato’yaṃ durāgata: | niyataṃ mamānartho bhavati | iti 
viditvā saparuṣaṃ kathayati-durāgata, kimarthaṃ tvamihāgacchasīti | sa gāthāṃ bhāṣate-
nīlotpalairasti kāryaṃ me tathānyairnāpi paṅkajai: |
munīndrasya tu dūto’haṃ sarvajñasya yaśasvina: ||4||
ityuktvā pratinivartitumārabdha: | so’pi gāthāṃ bhāṣate-
ehyehi yadi dūto’si tasya śāntātmano mune: |
pūjya: sa naradevānāṃ pūjya: pūjyatamairapi ||5||
ityuktvā sa kathayati-buddhadūtastvam ? buddhadūta: | kimarthamāgata: ? puṣpārtham | yadi 
buddhadūtastvam, gṛhāṇa yathepsitam | nīlotpalānāṃ bhāramādāya bhagavata: sakāśamāgata: |
@112
bhagavānāha-vatsa, bhikṣūṇāṃ cāraya | sa bhikṣūṇāṃ cārayitumārabdha: | bhikṣavo na pratigṛhṇanti |
bhagavānāha-gṛhṇīdhvaṃ bhikṣava: sarvasaugandham | cakṣurbhyāṃ karmāpanayo’sya kartavya iti |
bhikṣubhirgṛhītāni | gṛhītvā puṣpitāni | tenāpūrvaṃ nīlakṛtsnamutpāditaṃ pūrvam | sa vṛddhānte 
sthitvā tāni puṣpāṇi dṛṣṭvā sutarāṃ nirīkṣitumārabdha: | tasya tannīlakṛtsnamāmukhībhūtam | 
tatastaṃ bhagavānāha-vatsa, kiṃ na pravrajasīti ? sa kathayati-pravrajāmi bhagavanniti | bhagavatā 
pravrājita upasaṃpādito manasikāraśca datta: | tena yujyamānena ghaṭamānena vyāyacchamānena 
idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇa-
vidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛttastraidhātukavīta- 
rāga: samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo 
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ pūjyo mānyo’bhi-
vādyaśca saṃvṛtta: | so’rhattvaṃ prāpto vimuktisukhapratisaṃvedī tasyāṃ velāyāṃ gāthāṃ bhāṣate-
upāyapāśairvīreṇa baddhvāhaṃ tattvadarśinā |
kāruṇyāduddhṛto du:khājjīrṇa: paṅkādiva dvipa: ||6||
svāgato’hamabhūvaṃ prāktata: paścāddurāgata: |
āgato’smi purā nātha śrutvā vākyaṃ tavottamam ||7||
sāṃprataṃ svāgato vyaktaṃ [saṃvṛtto na durāgata:] |
sāṃprataṃ kāñcanaṃ dehaṃ dhārayāmi nirāśravam ||8||
ratnāni pratilebhe hi svargaṃ mokṣaṃ ca kāṅkṣatām |
śreṣṭhā kalyāṇamitrāṇāṃ sadā sevā hitaiṣiṇām ||9|| iti ||
yadā āyuṣmān svāgata: svākhyāte dharmavinaye pravrajita:, tadā sāmantakena śabdo 
visṛta:-śramaṇena gautamenāsau durāgata: kroḍamallaka: pravrajita: | tīrthyai: śrutam | te’vadhyāyanti 
kṣipanti vivādayanti-śramaṇo bhavanto gautama evamāha-sāmantaprāsādikaṃ me śāsanamiti | 
atra kiṃ sāmantaprāsādikamityasya yatredānīṃ durāgataprabhṛtayo’pi kroḍamallakā: pravrajantīti ? 
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | bhagavān saṃlakṣayati-
sumeruprakhye mahāśrāvake mahājanakāya: prasādaṃ pravedayate | tadguṇodbhāvanamasya kartavyam, kutra
kartavyam ? yatraiva patita: | iti jñātvā ānandamāmantrayate sma-gaccha ānanda bhikṣūṇāmā-
rocaya-tathāgato bhikṣavo bhargeṣu janapadeṣu cārikāṃ cariṣyati | yo yuṣmākamutsahate tathāgatena 
sārdhaṃ bhargeṣu cārikāṃ cartum, sa cīvarakāṇi gṛhṇātu iti | evaṃ bhadantetyāyuṣmānānando bhagavata: 
pratiśrutya bhikṣūṇāmārocayati-bhagavānāyuṣmanto bhargeṣu janapadeṣu cārikāṃ cariṣyati | yo 
yuṣmākamutsahate bhagavatā sārdhaṃ bhargeṣu janapadeṣu cārikāṃ caritum, sa cīvarakāṇi gṛhṇātu 
iti | atha bhagavān dānto dāntaparivāra: śānta: śāntaparivāro mukto muktaparivāra āśvasta 
āśvastaparivāro vinīto vinītaparivāro’rhannarhatparivāro vītarāgo vītarāgaparivāra: prāsādika: 
@113
prāsādikaparivāro vṛṣabha iva gogaṇaparivṛto gaja iva kalabhaparivṛta: siṃha iva daṃṣṭṛgaṇapari- 
vṛto haṃsarāja iva haṃsagaṇaparivṛta: suparṇīva pakṣigaṇaparivṛto vipra iva śiṣyagaṇaparivṛta: 
suvaidya ivāturagaṇaparivṛta: śūra iva yodhagaṇaparivṛto deśika ivādhvagagaṇaparivṛta: sārthavāha
iva vaṇiggaṇaparivṛta: śreṣṭhīva pauragaṇaparivṛta: koṭṭarāja iva mantrigaṇaparivṛtaścakravartīva 
putrasahasraparivṛtaścandra iva nakṣatragaṇaparivṛta: sūrya iva raśmisahasraparivṛto dhṛtarāṣṭra iva gandharva-
gaṇaparivṛto virūḍhaka iva kumbhāṇḍagaṇaparivṛto virūpākṣa iva nāgagaṇaparivṛto dhanada iva 
yakṣagaṇaparivṛto vemacitrīvāsuragaṇaparivṛta: śakra iva tridaśagaṇaparivṛto brahmeva brahmakāyika-
gaṇaparivṛta: stimita iva jalanidhi: sajala iva jaladharo vimada iva gajapati: sudāntendriyai-
rasaṃkṣobhiteryāpathapracāro dvātriṃśatā mahāpuruṣalakṣaṇai: samalaṃkṛto’śītyānuvyañjanairvirājitagātro 
vyāmaprabhālaṃkṛtamūrti: sūryasahasrātirekaprabho jaṅgama iva ratnaparvata: samantato bhadrako daśabhi- 
rbalaiścaturbhi: vaiśāradyaistribhirāveṇikai: smṛtyupasthānairmahākaruṇayā ca samanvāgata ājñāta- 
kauṇḍinyabāṣpamahānāmāniruddhaśāriputramaudgalyāyanakāśyapānandaraivataprabhṛtibhirmahāśrāvakai: pari-
vṛto’nyena ca mahatā bhikṣusaṃghena yena śuśumāragiristenopasaṃkrānta: | anupūrveṇa cārikāṃ 
caran śuśumāragirimanuprāpta: | śuśumāragirau viharati bhīṣaṇikāvane mṛgadāve | aśrauṣu: 
śuśumāragirīyakā brāhmaṇagṛhapataya:-bhagavān bhargeṣu janapadeṣu cārikāṃ caran śuśumāragiri- 
manuprāpta: śuśumāragirau viharati bhīṣaṇikāvane mṛgadāva iti | śrutvā ca puna: saṃghāt saṃghaṃ 
pūgātpūgaṃ saṃgamya samāgamya śuśumāragirerniṣkramya yena bhagavāṃstenopasaṃkrāntā: | upasaṃkramya 
bhagavata: pādau śirasā vanditvā ekānte niṣaṇṇā: | śuśumāragirīyakān brāhmaṇagṛhapatīn 
dharmyayā kathayā saṃdarśayati samādāpayati samuttejayati saṃpraharṣayati | anekaparyāyeṇa dharmyayā 
kathayā saṃdarśya samādāpya samuttejya saṃpraharṣya tūṣṇīm | atha śuśumāragirīyakā brāhmaṇagṛha- 
pataya utthāyāsanādekāṃsamuttarāsaṅgaṃ kṛtvā yena bhagav#ṃstenāñjaliṃ praṇamya bhagavantamidamavo- 
can-adhivāsayatvasmākaṃ bhagavān śvo’ntargṛhe bhaktena sārdhaṃ bhikṣusaṃghena | adhivāsayati 
bhagavān śuśumāragirīyakānāṃ brāhmaṇagṛhapatīnāṃ tūṣṇībhāvena | atha śuśumāragirīyakā brāhmaṇa- 
gṛhapatayo bhagavatastūṣṇībhāvenādhivāsanāṃ viditvā bhagavato bhāṣitamabhinandyānumodya bhagavata: 
pādau śirasā vanditvā bhagavato’ntikāt prakrāntā: | atha śuśumāragirīyakā brāhmaṇa- 
gṛhapatayastāmeva rātriṃ śuci praṇītaṃ khādanīyabhojanīyaṃ samudānīya kālyamevotthāya āsanakāni 
prajñapya udakamaṇīn pratiṣṭhāpya bhagavato dūtena kālamārocayanti-samayo bhadanta, sajjaṃ bhaktaṃ 
yasyedānīṃ bhagavān kālaṃ manyata iti | atha bhagavān pūrvāhṇe nivāsya pātracīvaramādāya 
bhikṣugaṇaparivṛto bhikṣusaṃghapuraskṛto yena śuśumāragirīyakānāṃ brāhmaṇagṛhapatīnāṃ bhaktābhi- 
sārastenopasaṃkrānta: | upasaṃkramya prajñapta evāsane niṣaṇṇa: | śuśumāragirīyakā brāhmaṇagṛha- 
pataya: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā praṇītena khādanīyabhojanīyena 
svahastena saṃtarpayanti saṃpravārayanti | anekaparyāyeṇa śucinā praṇītena khādanīyena 
@114
bhojanīyena svahastaṃ saṃtarpya saṃpravārya bhagavantaṃ bhuktavantaṃ viditvā dhautahastamapanātapātraṃ 
nīcataramāsanaṃ gṛhītvā bhagavata: purastānniṣaṇṇā dharmaśravaṇāya | atha bhagavān śuśumāra-
girīyakān brāhmaṇagṛhapatīn dharmyā kathayā saṃdarśayati samādāpayati samuttejayati 
saṃpraharṣayati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm ||
atha śuśumāragirīyakā brāhmaṇagṛhapatayo bhagavantamidamavocan-bhagavatā bhadanta nānā- 
deśeṣu nānādhiṣṭhāneṣu te te duṣṭanāgā duṣṭayakṣāśca vinītā: | ayaṃ bhadanta aśvatīrthiko nāgo’-
smākamavairāṇāṃ vairī asapatnānāṃ sapatno’drugdhānāṃ drugdha: | nityamasmākaṃ jātāni jātāni śasyāni 
vināśayati, strīpuruṣadārakadārikāgomahiṣānajaiḍakāṃśca | aho bata bhagavāṃstaṃ vinayedanu- 
kampāmupādāyeti | adhivāsayati bhagavān śuśumāragirīyakānāṃ brāhmaṇagṛhapatīnām |
tūṣṇībhāvenādhivāsayati | atha bhagavān śuśumāragirīyakānāṃ brāhmaṇagṛhapatīnāṃ tūṣṇī- 
bhāvenādhivāsya utthāyāsanāt prakrānta: | atha bhagavān vihāraṃ gatvā purastādbhikṣusaṃghasya prajñapta 
evāsane niṣaṇṇa: | niṣadya bhagavānāyuṣmantamānandamāmantrayate-gaccha ānanda, bhikṣūṇā-
mevamārocaya, śalākāṃ cāraya-yo yuṣmākamutsahate aśvatīrthikaṃ nāgaṃ vinetum, sa śalākāṃ  
gṛhṇātu iti | evaṃ bhadantetyāyuṣmānānando bhagavata: pratiśrutya bhikṣusaṃghasyārocayitvā buddha- 
pramukhe bhikṣusaṃghe śalākāṃ cārayitumārabdha: | bhagavatā śalākā na gṛhītā | sthavirā 
bhikṣava: samanvāhartuṃ saṃvṛttā:-kimarthaṃ bhagavatā śalākā na gṛhītā iti ? paśyantyāyuṣmata: 
svāgatasya guṇodbhāvanāṃ kartukāma: | tairapi na gṛhītā | āyuṣmān svāgata: samanvāhartuṃ 
pravṛtta:-kiṃ kāraṇaṃ bhagavatā śalākā na gṛhītā sthavirasthaviraiśca bhikṣubhiriti ? paśyati 
mama guṇodbhāvanāṃ kartukāma: | tacchāsturmanorathaṃ pūrayāmi, gṛhṇāmi śalākāmiti | tenārdhāsanaṃ 
muktvā gajabhujasadṛśaṃ bāhumabhiprasārya śalākā gṛhītā | jānakā: pṛcchakā buddhā bhagavanta: | 
pṛcchati buddho bhagavānāyuṣmantamānandam-katareṇānanda bhikṣuṇā śalākā gṛhīteti ? sa 
kathayati-svāgatena bhadanteti | bhagavānāha-gaccha ānanda, svāgataṃ bhikṣumevaṃ vada-duṣṭa- 
nāgo’sau, kāyendriyaṃ te rakṣitavyamiti | evaṃ bhadantetyāyuṣmānānando bhagavata: pratiśrutya 
yenāyuṣmān svāgatastenopasaṃkrānta: | upasaṃkramyāyuṣmantaṃ svāgatamidamavocat-āyuṣman svāgata, 
bhagavānevamāha-duṣṭanāgo’sau, kāyendriyaṃ te rakṣitavyamiti | sa kathayati-āyuṣmannānanda 
akopyā śāsturājñā | api tu yādṛśo’śvatīrthiko nāga:, īdṛśānāṃ nāgānāmikṣuveṇunaḍa- 
vadyadi pūrṇo jambudvīpa: syāt, tathāpi me te romāpi neñjayituṃ samarthā: syu:, prāgevāśva-
tīrthiko nāga: kāyendriyasyoparodhaṃ kariṣyatīti | āyuṣmānānanda ārogyamityuktvā prakrānta: ||
athāyuṣmān svāgatastasyā eva rātreratyayātpūrvāhṇe nivāsya pātracīvaramādāya śuśumāra- 
giriṃ piṇḍāya prāvikṣat | śuśumāragiriṃ piṇḍāya caritvā yenāśvatīrthikasya nāgasya bhavanaṃ 
tenopasaṃkrānta: | adrākṣīdaśvatīrthiko nāga āyuṣmantaṃ svāgataṃ dūrādeva | dṛṣṭvā ca puna: saṃlakṣa-
yati-kimanena śramaṇakena mama mṛtipravṛtti: śrutā yena me bhavanamāgacchatīti ? puna: saṃlakṣayati- 
@115
āganturayam, āgacchatu tāvaditi | athāyuṣmān svāgatastasya hradaṃ gatvā pātracīvaramekānta- 
mupasaṃkṣipya pādau prakṣālya hastau nirmādya pānīyaṃ parisrāvya jīrṇaparṇakāni samudānīya niṣadya 
bhaktakṛtyaṃ kartumārabdha: | aśvatīrthikena nāgenāsāvatithiriti kṛtvādhyupekṣita: | āyuṣmān 
svāgata: saṃlakṣayati-nāsaṃkṣobhitā duṣṭanāgā damathamāgacchanti | saṃkṣobhayāmyenamiti | tena 
pātraṃ prakṣālya tatpātrodakaṃ tasmin hrade prakṣiptam | sa saṃkṣubdha: | sa saṃlakṣayati-ayaṃ mayā 
śramaṇa āgacchannadhyupekṣita:, bhuñjāno'pyupekṣita:, anena mama bhavane ucchiṣṭodakaṃ choritam |
nāmāvaśeṣamenaṃ karomīti tīvreṇa paryavasthānena paryavasthita: | uparivihāyasamabhyudgamya
āyuṣmata: svāgatasyopari cakrakaṇapaparaśubhindipālādīni praharaṇāni kṣeptumārabdha: | āyu-
ṣmān svāgato maitrīsamāpanna: | tānyasya divyānyutpalapadmakumudapuṇḍarīkamandārakāṇi puṣpāṇi 
bhūtvā kāye nipatanti | aśvatīrthiko nāgo'ṅgāravarṣamutsraṣṭumārabdha: | tadapi divyāni 
puṣpāṇi māndārakāṇi bhūtvā kāye nipatitumārabdham | aśvatīrthiko nāga: pāṃsu varṣitu- 
mārabdha: | tadapi divyānyagurucūrṇāni candanacūrṇāni tamālapatracūrṇāni bhūtvā nipatitu- 
mārabdham | aśvatīrthiko nāga: krodhaparyavasthānānubhāvāddhūmayitumārabdha: | āyuṣmānapi 
svāgata ṛddhyanubhāvāddhūmayitumārabdha: | aśvatīrthiko nāga: krodhaparyavasthānānubhāvāt prajva-
lita: | āyuṣmānapi svāgatastejodhātuṃ samāpanna: | iti tatrāśvatīrthikasya nāgasya krodhasyānu- 
bhāvenāyuṣmata: svāgatasya ṛddhyanubhāvena mahānavabhāsa: prādurbhūto yaṃ dṛṣṭvā śuśumāragirīyakā 
brāhmaṇagṛhapataya: saṃbhrāntā:, itaścāmutaśca nirīkṣitumārabdhā: | kathayanti-eṣa bhavanto bhagavā- 
naśvatīrthikaṃ nāgaṃ vinayati, āgacchata paśyāma iti | anekāni prāṇaśatasahasrāṇi nirgatāni | 
bhikṣavo’pi tamudārāvabhāsaṃ tatrasthā eva nirīkṣitumārabdhā: | tatra bhagavān bhikṣūnāmantrayate 
sma-eṣo’gro me bhikṣavo bhikṣūṇāṃ mama śrāvakāṇāmabhīkṣṇaṃ tejodhātuṃ samāpadyamānānāṃ yaduta 
svāgato bhikṣuriti | yadāśvatīrthiko nāgo vigatamadadarpa: kṣīṇapraharaṇaśca saṃvṛtta:, tadā 
niṣpalāyitumārabdha: | āyuṣmatā svāgatena samantato’gnirnirmita: | aśvatīrthako nāgo yāṃ 
yāṃ diśaṃ gacchati, tāṃ tāṃ diśamādīptāṃ pradīptāṃ saṃprajvalitāmekajvālībhūtāṃ paśyati | sa 
itaścāmutaśca nairmāṇikenāgninā paryākulīkṛto’trāṇa: sarvamaśāntaṃ paśyati nānyatrāyuṣmata 
eva svāgatasya samīpaṃ śāntaṃ śītibhūtam | sa yenāyuṣmān svāgatastenopasaṃkrānta: | upasaṃkramya
āyuṣmantaṃ svāgatamidamavocat-ahaṃ bhadanta svāgata | kiṃ māṃ viheṭhayasīti ? sa kathayati-
jarādharmā nāhaṃ tvāṃ viheṭhayāmi, api tu tvameva māṃ viheṭhayasi | yadi mayā evaṃvidhā guṇagaṇā nādhi-
gatā abhaviṣyan, adyāhaṃ tvayā nāmāvaśeṣa: kṛto’bhaviṣyamiti | sa kathayati-bhadanta svāgata, 
ājñāpayatu, kiṃ mayā karaṇīyam ? bhadramukha, bhagavato’ntikaṃ gatvā śaraṇagamanaśikṣāpadāni 
gṛhāṇeti | sa kathayati-bhadanta svāgata, śobhanam, evaṃ karomīti | athāyuṣmān svāgato’-
śvatīrthanāgamādāya yena bhagavāṃstenopasaṃkrānta: | upasaṃkramya bhagavata: pādau śirasā vanditvā
ekānte niṣaṇṇa: | ekāntaniṣaṇṇa āyuṣmān svāgato bhagavantamidamavocat-ayaṃ so’śva-
@116
tīrthiko nāga iti | tatra bhagavānaśvatīrthikaṃ nāgamāmantrayate-tvaṃ tāvadbhadramukha, pūrvakeṇa
duṣcaritena pratyavarāyāṃ tiryagyonau upapanna: | sa tvametarhi hataprahataniviṣṭa: paraprāṇahara: 
paraprāṇoparodhena jīvikāṃ kalpayasi | itaścyutasya te kā gatirbhaviṣyati, kā upapatti:, 
ko’bhisaṃparāya: ? iti | sa kathayati-bhagavan, ājñāpaya, kiṃ mayā karaṇīyamiti |
bhagavānāha-mamāntikāccharaṇaśikṣāpadāni gṛhāṇa, śuśumāragirīyakānāṃ ca brāhmaṇagṛhapatīnā- 
mabhayamanuprayaccheti | sa kathayati-eṣo’haṃ bhagavantaṃ śaraṇaṃ gacchāmi, śikṣāpadāni ca 
gṛhṇāmi, adyāgreṇa ca śuśumāragirīyakānāṃ ca brāhmaṇagṛhapatīnāmabhayamanuprayacchāmīti |
atha śuśumāragirīyakā brāhmaṇagṛhapataya: prabhūtamabhisāraṃ gṛhītvā yena bhagavāṃstenopasaṃkrāntā: |
upasaṃkramya bhagavata: pādau śirasā vanditvā ekānte niṣaṇṇā: | ekāntaniṣṇṇā: 
śuśumāragirīyakā brāhmaṇagṛhapatayo bhagavantamidamavocan-bhagavatā bhadanta aśvatīrthiko 
nāgo vinīta: ? bhagavānāha-na mayā brāhmaṇagṛhapatayo’śvatīrthako nāgo vinīta:, api tu 
svāgatena bhikṣuṇā | katamena bhadanta ? ihanivāsinaiva bodhasya gṛhapate: putreṇa | saṃpatti-
kāmo loko vipattipratikūla: | tatraike kathayanti-asmākamasau bhrātu: putro bhavati | apare 
kathayanti-asmākaṃ bhāgineya iti | apare kathayanti-asmākaṃ vayasyaputra iti | atha 
śuśumāragirīyakā brāhmaṇagṛhapataya utthāyāsanādekāṃsamuttarāsaṅgaṃ kṛtvā yena bhagavāṃstenāñjaliṃ 
praṇamya bhagavantamidamavocan-adhivāsayatvasmākaṃ bhagavān bhadantasvāgatamāgamya bhaktaṃ 
saptāhena sārdhaṃ bhikṣusaṃgheneti | adhivāsayati bhagavān śuśumāragirīyakānāṃ brāhmaṇagṛhapatīnāṃ 
tūṣṇībhāvena | atha śuśumāragirīyakā brāhmaṇagṛhapatayo bhagavatastūṣṇībhāvenādhivāsanāṃ 
viditvā bhagavata: pādau śirasā vanditvā bhagavato’ntikāt prakrāntā: ||
śuśumāragirau anyatamo brāhmaṇa ahituṇḍiko bodhasya gṛhapatervayasya: | so’śvatīrthikasya 
nāgasya bhayānniṣpalāyya śrāvastīṃ gata: | sa rājñā prasenajitā kauśalena hastimadhyasyopari 
viśvāsika: sthāpita: | sa kenacideva karaṇīyena śuśumāragirimanuprāpta: | tena śrutaṃ yathā svāgatena 
bhikṣuṇā bodhasya gṛhapate: putreṇāśvatīrthiko nāgo vinīta iti | śrutvā ca punaryenāyuṣmān 
svāgatastenopasaṃkrānta: | upasaṃkramyāyuṣmata:svāgatasya pādau śirasā vanditvā ekānte 
niṣaṇṇa: | sa brāhmaṇa āyuṣmantaṃ svāgatamidamavocat-adhivāsayatu me āryasvāgata
śvo'ntargṛhe bhakteneti | āyuṣmān svāgata: kathayati-brāhmaṇa, māmāgamya śuśumāragirīyakai- 
rbrāhmaṇagṛhapatibhirbuddhapramukho bhikṣusaṃgho bhaktena saptāhenopanimantrita: | nāhamadhivāsayāmi |
brāhmaṇa: kathayati-ārya, yadi sāṃprataṃ nādhivāsayasi, yadā śrāvastīgato bhavasi, tadā 
mama gṛhe tatprathamata: piṇḍapāta: paribhoktavya iti | kathayati-evamastu iti | brāhmaṇa: 
pādābhivandanaṃ kṛtvā prakrānta: | atha bhagavān yathābhiramyaṃ śuśumāragirau vihṛtya yena 
śrāvastī tena cārikāṃ prakrānta: | anupūrveṇa cārikāṃ caran śrāvastīmanuprāpta: | śrāvastyāṃ 
viharati jetavane’nāthapiṇḍadasyārāme | aśrauṣīdanāthapiṇḍado gṛhapatirbhagavān bhargeṣu jana-
@117
padacārikāṃ caran śrāvastīmanuprāpta:, ihaiva viharatyasmākamevārāma iti | śrutvā ca puna: 
śrāvastyā niṣkramya yena bhagavāṃstenopasaṃkrānta: | upasaṃkramya bhagavata: pādā śirasā 
vanditvā ekānte niṣaṇṇa: | ekāntaniṣaṇṇamanāthapiṇḍadaṃ gṛhapatiṃ bhagavān dharmyayā kathayā 
saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā saṃdarśya 
samādāpya samuttejya saṃpraharṣya tūṣṇīm | anāthapiṇḍado gṛhapatirutthāyāsanādekāṃsamuttarāsaṅgaṃ 
kṛtvā yena bhagavāṃstenāñjaliṃ praṇamya bhagavantamidamavocat-adhivāsayatu me bhagavān 
śvo’ntargṛhe bhaktena sārdhaṃ bhikṣusaṃgheneti | adhivāsayati bhagavānanāthapiṇḍadasya gṛhapatestūṣṇī- 
bhāvena | athānāthapiṇḍado gṛhapatirbhagavatastūṣṇībhāvenādhivāsanāṃ viditvā bhagavato 
bhāṣitamabhinandyānumodya bhagavata: pādau śirasā vanditvā bhagavato’ntikāt prakrānta: |
aśrauṣīt sa brāhmaṇo bhagavān bhargeṣu janapadacārikāṃ carannihānuprāpta ihaiva viharati 
jetavane’nāthapiṇḍadasyārāma iti | śrutvā ca punaryenāyuṣmān svāgatastenopasaṃkrānta: | upa-
saṃkramyāyuṣmantaṃ svāgatamidamavocat-adhivāsayatu me ārya: śvo'ntargṛhe bhakteneti | adhi- 
vāsayatyāyuṣmān svāgatastasya brāhmaṇasya tūṣṇībhāvena | atha sa brāhmaṇa āyuṣmanta: svāgatasya 
tūṣṇībhāvenādhivāsanāṃ viditvā utthāyāsanāt prakrānta: | athānāthapiṇḍado gṛhapatistāmeva 
rātriṃ śuci praṇītaṃ khādanīyabhojanīyaṃ samudānīya kālyamevotthāya āsanāni prajñapya udaka- 
maṇīn pratiṣṭhāpya bhagavato dūtena kālamārocayati-samayo bhadanta, sajjaṃ bhaktaṃ yasyedānīṃ bhagavān 
kālaṃ manyata iti | atha bhagavān pūrvāhṇe nivāsya pātracīvaramādāya bhikṣugaṇaparivṛto 
bhikṣusaṃghapuraskṛto yenānāthapiṇḍadasya niveśanaṃ tenopasaṃkrānta: | tenāpi brāhmaṇenāyuṣmata: 
svāgatasya praṇīta āhāra: sajjīkṛta: | āyuṣmānapi svāgata: pūrvāhṇe nivāsya pātracīvara- 
mādāya yena tasya brāhmaṇasya niveśanaṃ tenopasaṃkrānta: | upasaṃkramya prajñapta evāsane niṣṇṇa: |
ekāntaniṣaṇṇa āyuṣmān svāgatastena brāhmaṇena praṇītenāhāreṇa saṃtarpita: | sa brāhmaṇa: 
saṃlakṣayati-āryeṇa svāgatena praṇīta āhāra: paribhukta:, no jarayiṣyati, pānakamasmai 
prayacchāmi | iti viditvā āyuṣmantaṃ svāgatamidamavocat-ārya, praṇītaste āhāra: paribhukta: |
pānakaṃ piba | pānaṃ jarayiṣyatīti | sa kathayati-śobhanam | evaṃ karomīti | tena pānakaṃ 
sajjīkṛtya hastimadādaṅguli: prakṣiptā | asamanvāhṛtyārhatāṃ jñānadarśanaṃ na pravartate | āyuṣmatā 
svāgatena tatpānakaṃ pītam | tato dakṣiṇādeśanāṃ kṛtvā prakrānta: śrāvastīvīthīṃ kiliñja- 
cchannām | sa tāmatikrānta ātapena spṛṣṭo madyakṣipta: pṛthivyāṃ nipatita: | asaṃmoṣadharmāṇo 
buddhā bhagavanta: | bhagavatā suparṇikā kuṭirnirmitā-maitaṃ kaścid dṛṣṭvā śāsane’prasādaṃ 
pravedayiṣyatīti | anāthapiṇḍada: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā 
praṇītena khādanīyabhojanīyena svahastena saṃtarpayati saṃpravārayati | anekaparyāyeṇa svahastaṃ 
saṃtarpya saṃpravārya bhagavantaṃ bhuktavantaṃ viditvā dhautahastamapanītapātraṃ nīcataramāsanaṃ gṛhītvā 
bhagavata: purastānniṣaṇṇo dharmaśravaṇāya | atha bhagavānanāthapiṇḍadaṃ gṛhapatiṃ dharmyayā kathayā 
@118
saṃdarśya samādāpya samuttejya saṃpraharṣyotthāyāsanāt prakrānta: | anupūrveṇa tatpradeśanuprāpta: |
atha bhagavāṃstān ṛddhyabhisaṃskārān pratiprasrabhya bhikṣūnāmantryate sma-ayaṃ sa bhikṣava: svāgato 
bhikṣuryenāśvatīrthiko nāgastāvaccaṇḍo vinīta: | kimidānīmeṣa śakto durbhuktasyāpi viṣamapa- 
netum ? no bhadanta iti | bhikṣava:, ime cānye cādīnavā madyapāne | tasmānna bhikṣuṇā
madyaṃ pātavyaṃ dātavyaṃ vā | atha bhagavānāyuṣmantaṃ svāgataṃ madyavaśāt suptamutthāpyedamavocat- 
svāgata, kimidam ? asamanvāhāro bhagavan, asamanvāhāra: sugata | tato bhagavānāyuṣmantaṃ 
svāgatamādāya vihāraṃ gatvā purastādbhikṣusaṃghasya prajñapta evāsane niṣaṇṇa: | niṣadya bhikṣūnā- 
mantrayate sma-māṃ bho bhikṣava: śāstāramuddiśya bhavadbhirmadyamapeyamadeyamantata: kuśāgreṇāpi ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta āyu- 
ṣmatā svāgatena karma kṛtaṃ yenāḍhye kule mahādhane mahābhoge jāta: ? kiṃ karma kṛtaṃ yena 
kroḍamallako jāta:, durāgata iti ca saṃjñā saṃvṛttā ? kiṃ karma kṛtaṃ yena bhagavata: śāsane 
pravrajya sarvakleśaprahāṇādarhattvaṃ sākṣātkṛtam, tejodhātuṃ samāpadyamānānāṃ cāgratāyāṃ nirdiṣṭa: ? 
bhagavānāha-svāgatenaiva bhikṣavo bhikṣuṇā karmāṇi kṛtānyupacitāni labdhasaṃbhārāṇi pariṇata- 
pratyayāni oghavatpratyupasthitānyavaśyabhāvīni | svāgatena karmāṇi kṛtānyupacitāni | 
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau 
vipacyante, nābdhātau, na tejodhātau, na vāyudhātau, api tu upātteṣveva skandhadhātvāyataneṣu 
karmāṇi kṛtānyupacitāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||10||
bhūtapūrvaṃ bhikṣavo’nyatamasmin karvaṭake gṛhapati: prativasati āḍhyo mahādhano mahā-
bhogo vistīrṇaviśālaparigraho vaiśravaṇadhanapratispardhī | so’pareṇa samayena suhṛtsaṃbandhibāndhava-
parivṛto’ntarjanaparivṛtaścodyānabhūmiṃ nirgata: | asati buddhānāmutpāde pratyekabuddhā loka
utpadyante hīnadīnānukampakā: prāntaśayanāsanabhaktā ekadakṣiṇīyā lokasya | yāvadanyatama: 
pratyekabuddho janapadacārikāṃ caraṃstaṃ karvaṭakamanuprāpta: | so’dhvapariśramāddhātuvaiṣamyāśca glāna: 
piṇḍārthī tadudyānaṃ praviṣṭa: | sa gṛhapatistaṃ dṛṣṭvā paryavasthita: | tena pauruṣeyāṇāmājñā 
dattā-bhavanta:, niṣkāsayatainaṃ pravrajitamiti | teṣāṃ na kaścidutsahate niṣkāsayitum | 
tena gṛhapatinā bhūyasā paryavasthitena sa mahātmā svayameva grīvāyāṃ gṛhītvā niṣkāsita:, 
uktaśca-kroḍamallakānāṃ madhye prativaseti | sa durbalaprāṇo bhūmau nipatita: | sa saṃlakṣayati- 
hato’yaṃ tapasvī gṛhapatirupahataśca | abhyuddhāro’sya kartavya: | iti viditvā uparivihāyasa-
mabhyudgamya jvalanatapanavarṣaṇavidyotanaprātihāryāṇi kartumārabdha: | āśu pṛthagjanasya riddhi-
rāvarjanakarī | sa mūlanikṛtta iva druma: pādayornipatya kathayati-avatarāvatara mahādakṣiṇīya, 
mama duścaritapaṅkanimagnasya hastoddhāramanuprayaccheti | sa tasyānugrahārthamavatīrṇa: | tena tasya 
@119
pūjāsatkāraṃ kṛtvā praṇidhānaṃ kṛtam-yanmayā evaṃvidhe sadbhūtadakṣiṇīye’pakāra: kṛta:, mā 
asya karmaṇo bhāgī syām | yattūpakāra: kṛta:, anenāhaṃ kuśalamūlena āḍhye mahādhane mahābhoge 
kule jāyeyam, evaṃvidhānāṃ ca dharmāṇāṃ lābhī syām, prativiśiṣṭataraṃ cāta: śāstāramārāgayeyaṃ 
mā virāgayeyamiti ||
bhagavānāha-kiṃ manyadhve bhikṣavo yo’sau gṛhapatireva, asau svāgato bhikṣustena 
kālena tena samayena | yadanena pratyekabuddhe kārā: kṛtā:, tenāḍhye mahādhane mahābhoge kule 
jāta: | yadapakāra: kṛta:, tena pañcajanmaśatāni kroḍamallako jāta: | yāvadetarhyapi carama- 
bhaviko’pi tatkroḍamallaka eva jāta: | yatpraṇidhānaṃ kṛtam, tena mama śāsane pravrajya 
sarvakleśaprahāṇādarhattvaṃ sākṣātkṛtam | ahamanena pratyekabuddhakoṭiśatasahasrebhya: prativiśiṣṭa-
tara: śāstā ārāgito na virāgita: | bhūyo’pi kāśyape bhagavati samyaksaṃbuddhe pravrajito 
babhūva | yasya bhikṣorantike pravrajita:, sa bhagavatā kāśyapena samyaksaṃbuddhenābhīkṣṇaṃ tejodhātuṃ
samāpadyamānānāmagro nirdiṣṭa: | tatrānena yāvadāyurbrahmacaryaṃ caritam, na ca kaścidguṇagaṇo- 
'dhigata: | sa maraṇasamaye praṇidhānaṃ kartumārabdha:-yanmayā bhagavati kāśyape samyaksaṃbuddhe’nuttare 
dakṣiṇīye yādavāyurbrahmacaryaṃ caritam, na ca kaścidguṇagaṇo’dhigata:, anenāhaṃ kuśalamūlena 
yo’sau bhagavatā kāśyapena samyaksaṃbuddhenottaro māṇavo vyākṛta:-bhaviṣyasi tvaṃ māṇava 
varṣaśatāyuṣi prajāyāṃ śākyamunirnāma tathāgato’rhan samyaksaṃbuddha iti, tasyāhaṃ śāsane 
pravrajya sarvakleśaprahāṇādarhattvaṃ sākṣātkuryām | yathā mama upādhyāyo bhagavatā kāśyapena 
samyaksaṃbuddhenābhīkṣṇaṃ tejodhātuṃ samāpadyamānānāmagro nirdiṣṭa:, evaṃ māmapi sa bhagavān 
śākyamuni: śākyādhirājo’bhīkṣṇaṃ tejodhātuṃ samāpadyamānānāmagraṃ nirdiśediti | tatpraṇi-
dhānavaśādetarhi tathāgatenābhīkṣṇaṃ tejodhātuṃ samāpadyamānānāmagro nirdiṣṭa: | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ 
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta- 
śukleṣveva karmasvābhoga: karaṇīya: | ityevaṃ bho bhikṣava: śikṣitavyam ||
ityavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne svāgatāvadānaṃ nāma trayodaśamam ||
@120
14 sūkarikāvadānam |
dharmatā khalu cyavanadharmaṇo devaputrasya pañca pūrvanimittāni prādurbhavanti-akliṣṭāni 
vāsāṃsi kliśyanti, amlānāni mālyāni mlāyanti, daurgandhaṃ kāyena niṣkrāmati, ubhābhyāṃ 
kakṣābhyāṃ sveda: prādurbhavati, cyavanadharmā devaputra: sva āsane dhṛtiṃ na labhate | athānyatama- 
ścyavanadharmā devaputra: pṛthivyāmāvartate, saṃparivartyaivaṃ cāha-hā mandākinī, hā puṣkiriṇī, hā 
vāpī, hā caitraratha, hā pāruṣyaka, hā nandanavana, hā miśrakāvana, hā pāriyātraka, hā pāṇḍu-
kambalaśilā, hā devasabhā, hā sudarśana, iti karuṇakaruṇaṃ paridevate sma | adrākṣīcchakro 
devānāmindrastaṃ devaputramatyarthaṃ pṛthivyāmāvartantaṃ parivartantam | dṛṣṭvā punaryena sa devaputrastenopa-
saṃkrānta: | upasaṃkramya taṃ devaputramidamavocat-kasmāt tvaṃ mārṣa atyarthaṃ pṛthivyāmāvartase, 
saṃparivartase, karuṇakaruṇaṃ paridevase-hā mandākinī, hā puṣkiriṇī, hā vāpi, hā caitraratha, 
hā pāruṣyaka, hā nandanavana, hā miśrakāvana, hā pariyātraka, hā pāṇḍukambalaśilā, hā deva- 
sabhā, hā sudarśana iti karuṇakaruṇaṃ paridevase ? evamukte devaputra: śakraṃ devānāmindramidamavo- 
cat-eṣo’haṃ kauśika divyaṃ sukhamanubhūya ita: saptame divase rājagṛhe nagare sūkaryā: kukṣau 
upapatsyāmi | tatra mayā bahūni varṣāṇyuccāraprasrāva: paribhoktavya iti | atha śakro devānā- 
mindra: kāruṇyatayā taṃ devaputramidamavocat-ehi tvaṃ mārṣa, buddhaṃ śaraṇaṃ gaccha dvipadānāma-
gryam, dharmaṃ śaraṇaṃ gaccha virāgāṇāmagryam, saṃghaṃ śaraṇaṃ gaccha gaṇānāmagryamiti | atha sa 
devaputrastiryagyonyupapattibhayabhīto maraṇabhayabhītaśca śakraṃ devānāmindramidamavocat-eṣo’haṃ
kauśika buddhaṃ śaraṇaṃ gacchāmi dvipadānāmagryam, dharmaṃ śaraṇaṃ gacchāmi virāgāṇāmagryam, saṃghaṃ 
śaraṇaṃ gacchāmi gaṇānāmagryam | atha sa devaputrastriśaraṇaparigṛhīto bhūtvā cyuta: kālagata: 
stuṣite devanikāye upapanna: ||
dharmatā khalu adhastāddevānāṃ jñānadarśanaṃ pravartate nordhvam | atha śakro devānāmindrastaṃ 
devaputramavalokayati-kimasau devaputra: sūkarikāyā: kukṣau upapanno na veti | yāvat paśyati- 
nopapannastiryakpreteṣu | narakeṣūpapanna iti paśyati | nopapanna: | manuṣyāṇāṃ sabhāgatāyāmupa-
panna iti paśyati | nopapanna: | cāturmahārājakāyikān devāṃstrāyastriṃśāścāvalokayitumārabdha: |
tatrāpi nādrākṣīt | atha śakro devānāmindra: kutūhalajāto yena bhagavāṃstenopasaṃkrānta: |
upasaṃkramya bhagavata: pādau śirasā vanditvā ekānte niṣaṇṇa: | ekāntaniṣaṇṇa: śakro devānā- 
mindro bhagavantamidamavocat-ihāhaṃ bhadanta adrākṣamanyatamaṃ devaputraṃ cyavanadharmāṇaṃ pṛthivyā- 
māvartamānaṃ karuṇakaruṇaṃ ca paridevamānam-hā mandākini, hā puṣkiriṇi, hā vāpi, hā caitra- 
ratha, hā pāruṣyaka, hā nandanavana, hā miśrakāvana, hā pāriyātraka, hā pāṇḍukambalāśilā, hā
devasabhā, hā sudarśana iti | tamenamevaṃ vadāmi-kasmāt tvaṃ mārṣa atyarthaṃ śocasi paridevase 
krandasi urasi tāḍayasi saṃmohamāpadyasa iti ? sa evamāha-eṣo’haṃ kauśika divyaṃ sukha- 
mapahāya ita: saptame divase rājagṛhe nagare sūkarikāyā: kukṣau upapatsyāmi | tatra mayā
@121
bahūni varṣāṇi uccāraprasrāva: paribhoktavyaṃ bhaviṣyati | tamenamevaṃ vadāmi-ehi tvaṃ mārṣa buddhaṃ 
śaraṇaṃ gaccha dvipadānāmagryam, dharmaṃ śaraṇaṃ gaccha virāgāṇāmagryam, saṃghaṃ śaraṇaṃ gaccha gaṇā- 
nāmagryamiti | sa evamāha-eṣo’haṃ kauśika buddhaṃ śaraṇaṃ gacchāmi dvipadānāmagryam, dharmaṃ
śaraṇaṃ gacchāmi virāgāṇāmagryam, saṃghaṃ śaraṇaṃ gacchāmi gaṇānāmagryam | ityuktvā sa devaputra: 
kālagata: | kutrāsau bhadanta devaputra upapanna: ? bhagavānāha-tuṣitā nāma kauśika devā: 
sarvakāmasamṛddhaya: | tatrāsau modate devo gatveha śaraṇatrayam | atha śakro devānāmindra
āttamanāstasyāṃ velāyāmimāṃ gāthāṃ bhāṣate-
ye buddhaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||1||
ye dharmaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||2||
ye saṃghaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||3||
atha bhagavān śakrasya devānāmindrasya bhāṣitamanusaṃvarṇayannevamāha-evametat kauśika, 
evametat |
ye buddhaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||4||
ye dharmaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||5||
ye saṃghaṃ śaraṇaṃ yānti na te gacchanti durgatim |
prahāya mānuṣān kāyān divyān kāyānupāsate ||6||
atha śakro devānāmindro bhagavato bhāṣitamabhinandyānumodya bhagavata: pādau śirasā 
vanditvā bhagavantaṃ tri: pradakṣiṇīkṛtya prāñjalikṛtasaṃpuṭo bhagavantaṃ namasyamānastatraivāntarhita: ||
idamavocadbhagavān | āttamanasaste bhikṣavo’bhyanandan ||
iti śrīdivyāvadāne sūkarikāvadānaṃ caturdaśamam ||
@122
15 cakravartivyākṛtāvadānam |
buddho bhagavān śrāvastyāṃ viharati jetavane’nāthapiṇḍadasyārāme | dharmatā khalu 
buddhānāṃ bhagavatāṃ jīvatāṃ dhriyamāṇānāṃ yāpayatāṃ keśanakhastūpā bhavanti | yadā buddhā 
bhagavanta: pratisaṃlīnā bhavanti, tadā bhikṣava: keśanakhastūpe pūjāṃ kṛtvā kecit piṇḍāya 
praviśanti, keciddhyānavimokṣasamādhisamāpattisukhānyanubhavanti | tena khalu samayena buddho 
bhagavān pratisaṃlīno’bhūt | athānyatamo bhikṣu: sāyāhrasamaye keśanakhastūpe sarvāṅgai: praṇi- 
patya tathāgatamākārata: samanusmaraṃścittamabhiprasādayati-ityapi sa bhagavāṃstathāgato’rhan samya- 
ksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavāniti | atha bhagavān sāyāhne pratisaṃlayanādvyutthāya purastādbhikṣusaṃghasya prajñapta
evāsane niṣaṇṇa: | adrākṣīdbhagavāṃstaṃ bhikṣuṃ keśanakhastūpe sarvaśarīreṇa praṇipatya cittamabhi- 
prasādayantam | dṛṣṭvā ca punarbhikṣūnāmantrayate sma-paśyata yūyaṃ bhikṣava etaṃ bhikṣuṃ keśanakha- 
stūpe sarvaśarīreṇa praṇipatya cittamabhiprasādayantam ? evaṃ bhadanta | anena bhikṣuṇā yāvatī 
bhūmirākrāntā adho’śītiyojanasahasrāṇi yāvat kāñcanacakramityatrāntarā yāvantyo vālukā-
stāvantyanena bhikṣuṇā cakravartirājyasahasrāṇi paribhoktavyāni | atha teṣāṃ bhikṣūṇāmeta-
dabhavat-puruṣamātrāyāṃ yāvadgartāyāṃ na śakyate vālukā gaṇayitum, kuta: punaraśītiyojana- 
sahasrāṇi yāvat kāñcanacakramiti | ka: śakyate iyatkālaṃ saṃsāre saṃsaritumiti | atha te 
bhikṣavo na bhūya: keśanakhastūpe kārāṃ kartumārabdhā: | atha bhagavāṃsteṣāṃ bhikṣūṇāṃ cetasā 
cittamājñāya bhikṣūnāmantrayate sma-anavarāgro bhikṣava: saṃsāro’vidyānīvaraṇānāṃ sattvānāṃ 
tṛṣṇāsaṃyojanānāṃ tṛṣṇārgalabaddhānāṃ dīrghamadhvānaṃ saṃdhāvatāṃ saṃsaratām | pūrvā koṭirna prajñā-
yate du:khasya | āyuṣmānupālī buddhaṃ bhagavantaṃ papraccha-yaduktaṃ bhagavatā asya bhikṣoriyatpuṇya- 
skandha iti, kutra bhadanta iyatpuṇyaskandhastanutvaṃ parikṣayaṃ paryādānaṃ gamiṣyati ? nāhamupā-
lin ito bahi: samanupaśyāmyeva kṣatiṃ copahatiṃ ca yathā sabrahmacārī sabrahmacāriṇo’ntike |
tatropālin imāni mahānti kuśalamūlāni tanutvaṃ parikṣayaṃ paryādānaṃ gacchanti | tasmāttarhi 
te upālin evaṃ śikṣitavyam, yaddagdhasthūṇāyā api cittaṃ na pradūṣayiṣyāma:, prāgeva
savijñānake kāye ||
idamavocadbhagavān | āttamanasaste bhikṣavo’bhyanandan ||
iti śrīdivyāvadāne anyatamabhikṣuścakravartivyākṛta: pañcadaśamam ||
@123
16 śukapotakāvadānam |
śrāvastyāṃ nidānam | tena khalu samayena anāthapiṇḍadana gṛhapatinā dvau śukaśāvakau 
pratilabdhau | tena niveśanaṃ nītvā ālāpitau poṣitau saṃvardhitau mānuṣālāpaṃ ca śikṣāpitau |
tayoścāyuṣmānānando’bhīkṣṇamāgatya caturāryasatyasaṃprativedhikīṃ dharmadeśanāṃ karoti-yaduta idaṃ 
du:kham, ayaṃ du:khasamudaya:, ayaṃ du:khanirodha:, iyaṃ du:khanirodhagāminī pratipaditi | sthavira- 
sthavirā api bhikṣavo’nāthapiṇḍadasya gṛhapaterniveśanamupasaṃkrāmanti śāriputramaudgalyāyana- 
kāśyapānandaraivataprabhṛtaya: | teṣāṃ kālānukālamupasaṃkrāmatāṃ tābhyāṃ śukaśāvakābhyāṃ nāmāni 
parijñātāni | yāvadapareṇa samayenāyuṣmān śāriputro’nāthapiṇḍadasya gṛhapaterniveśanamanuprāpta: |
adrāṣṭāṃ tau śukaśāvakau āyuṣmantaṃ śāriputram | dṛṣṭvā antarjanamāmantrayata:-eṣa bhadanta: 
sthavira: śāriputra āgacchati, āsanamasya prajñāpayateti | evamāyuṣmantaṃ mahāmaudgalyāyanaṃ 
kāśyapaṃ raivatamāyuṣmantamānandaṃ dṛṣṭvā kathayata:-eṣo’smākamācāryānanda āgacchati, āsanamasya 
prajñāpayateti | yāvadapareṇa samayena bhagavānanāthapiṇḍadasya gṛhapaterniveśanamanuprāpta: | adrāṣṭāṃ 
tau śukaśāvakau bhagavantaṃ dūrādevāgacchantaṃ prāsādikaṃ prasādanīyaṃ śāntendriyaṃ śāntamānasaṃ 
parameṇa cittamatyupaśamena samanvāgataṃ suvarṇayūpamiva śriyā jvalantam | dṛṣṭvā ca punastvarita- 
tvaritamantarjanamāmantrayata:-eṣa bhadanto bhagavānāgacchati, āsanamasya prajñāpayateti hṛṣṭamadhurasvareṇa 
nikūjata: | atha bhagavāṃstayoranugrahārthaṃ praviśya prajñapta evāsane niṣaṇṇa: | niṣadya bhagavatā 
śukaśāvakau caturāryasatyasaṃprativedhikayā dharmadeśanayā śaraṇagamanaśikṣāpadeṣu pratiṣṭhāpitau |
atha bhagavān śukaśāvakau antarjanaṃ ca dharmyayā kathayā saṃdarśya samādāpya samuttejya 
saṃpraharṣyotthāyāsanāt prakrānta: | tau cāntarjanasya viharata: pramādavihāriṇau biḍālena 
prāṇinā gṛhītau | vihvalavadanau chidyamāneṣu marmasu mucyamāneṣu saṃdhiṣu namo buddhāya, namo 
dharmāya, nama: saṃghāyetyuktvā kālagatau cāturmahārājakāyikeṣu deveṣūpapannau ||
atha bhagavānanyatamasmin pradeśe smitamakārṣīt | adrākṣīdāyuṣmānānando bhagavantaṃ 
smitaṃ prāviṣkurvantam | dṛṣṭvā ca punarbhagavantamidamavocat-nāhetupratyayaṃ bhadanta tathāgatā arhanta: 
samyaksaṃbuddhā: smitaṃ prāviṣkurvanti | ko bhadanta hetu: ka: pratyaya: smitasya prāviṣkaraṇe ? 
evametadānanda, evametat | nāhetupratyayaṃ tathāgatā arhanta: samyaksaṃbuddhā: smitaṃ prāviṣkurvanti |
dṛṣṭau tvayā ānanda tau śukaśāvakau ? dṛṣṭau bhadanta | tau ānanda śukaśāvakau mama
samanantaraprakrāntasya biḍālena prāṇinā jīvitād vyaparopitau | tau buddhadharmasaṃghāvalambanayā 
smṛtyā kālagatau cāturmahārājakāyikeṣu deveṣūpapannau ||
atha saṃbahulā bhikṣava: pūrvāhṇe nivāsya pātracīvaramādāya śrāvastīṃ piṇdāya prāvikṣan |
aśrauṣu: saṃbahulā bhikṣava: śrāvastīṃ piṇḍāya pracaranto’nāthapiṇḍadasya gṛhapaterniveśane 
śukaśāvakau-namo buddhāya, namo dharmāya, nama: saṃghāyeti kurvāṇau biḍālena prāṇinā vyapa-
@124
ropitau iti | śrutvā ca puna: śrāvastīṃ piṇḍāya caritvā kṛtabhaktakṛtyā: paścādbhaktapiṇḍapāta- 
pratikrāntā: pātracīvaraṃ pratisāmayya pādau prakṣālya yena bhagavāṃstenopasaṃkrāntā: | upa-
saṃkramya bhagavata: pādau śirasā vanditvā ekānte niṣaṇṇā: | ekāntaniṣaṇṇā: saṃbahulā
bhikṣavo bhagavantamidamavocan-iha vayaṃ bhadanta saṃbahulā bhikṣava: pūrvavad yāvadanāthapiṇḍadasya 
gṛhapaterniveśane dvau śukaśāvakau-namo buddhāya, namo dharmāya, nama: saṃghāyeti kurvāṇau 
biḍālena prāṇinā jīvitādvyaparopitau iti | tayorbhadanta kā gati:, kopapatti:, ko’bhi-
saṃparāya: ? bhagavānāha-tau bhikṣava: śukaśāvakau tasya śaraṇagamanasya vipākena ṣaṭtriṃśatkṛtva- 
ścāturmahārājakāyikeṣu deveṣūpapatsyete, ṣaṭtriṃśatkṛtvastrāyastriṃśeṣu, yāmeṣu, tuṣiteṣu, nirmāṇa- 
ratiṣu, paranirmitavaśavartiṣu deveṣūpapatsyete | tatastāvat ṣaṭsu kāmāvacareṣu deveṣu sattvā 
vyapasaṃsṛtya paścime bhave paścime nikete paścima ātmabhāvapratilambhe manuṣyapratilābhaṃ labdhvā 
pratyekāṃ bodhimabhisaṃbhotsyete, dharmaśca pratyekabuddhau bhaviṣyata: | evaṃ hi bhikṣavo mahā- 
phalaṃ dharmaśravaṇaṃ mahānuśaṃsakam, ka: punarvādo dharmadeśanā dharmābhisamayo vā | tasmāttarhi 
bhikṣava evaṃ śikṣitavyaṃ yanno dharmaśravaṇābhiratā bhaviṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne śukapotakāvadānaṃ ṣoḍaśam ||
@125
17 māndhātāvadānam | 
evaṃ mayā śrutam | ekasmin samaye bhagavān vaiśālyāṃ viharati markaṭahradatīre kūṭā- 
gāraśālāyām | atha bhagavān pūrvāhṇe nivāsya pātracīvaramādāya vaiśālīṃ piṇḍāya prāvikṣat |
vaiśālīṃ piṇḍāya caritvā kṛtabhaktakṛtya: paścādbhaktapiṇḍapātapratikrānta: pātracīvaraṃ prati- 
samayya yena cāpālacaityaṃ tenopasaṃkrānta: | upasaṃkramyānyatamaṃ vṛkṣamūlaṃ niśritya niṣaṇṇo 
divāvihārāya | tatra bhagavānāyuṣmantamānandamāmantrayate-ramaṇīyā ānanda vaiśālī vṛji-
bhūmiścāpālacaityaṃ saptāmrakaṃ [bahupatrakaṃ] gautamanyagrodha: śālavanaṃ dhurānikṣepanaṃ mallānāṃ 
makuṭabandhanaṃ caityam | citro jambudvīpa:, madhuraṃ jīvitaṃ manuṣyāṇām | yasya kasyacidānanda 
catvāra ṛddhipādā āsevitā bhāvitā bahulīkṛtā:, ākāṅkṣan sa kalpaṃ vā tiṣṭhet kalpā- 
vaśeṣaṃ vā | tathāgatasya ānanda catvāra ṛddhipādā āsevitā bhāvitā bahulīkṛtā: |
ākāṅkṣamāṇastathāgata: kalpaṃ vā tiṣṭhet kalpāvaśeṣaṃ vā | evamukte āyuṣmānānandastūṣṇīm |
dvirapi trirapi bhagavānāyuṣmantamānandamāmantrayate-ramaṇīyā ānanda vaiśālī vṛjibhūmi- 
ścāpālaṃ caityaṃ saptāmrakaṃ bahupatrakaṃ gautamanyagrodha: śālavanaṃ dhurānikṣepanaṃ mallānāṃ makuṭabandhanaṃ 
caityam | citro jambudvīpa:, madhuraṃ jīvitaṃ manuṣyāṇām | yasya kasyacidānanda catvāra
ṛddhipādā āsevitā bhāvitā bahulīkṛtā:, ākāṅkṣan sa kalpaṃ vā tiṣṭhet kalpāvaśeṣaṃ 
vā | tathāgatasya ānanda catvāra ṛddhipādā āsevitā bhāvitā bahulīkṛtā: | ākāṅkṣa-
māṇastathāgata: kalpaṃ vā tiṣṭhet kalpāvaśeṣaṃ vā | dvirapi trirapi āyuṣmānānandastūṣṇīm | atha
bhagavata etadabhavat-sphuṭo’bhavadānando bhikṣurmāreṇa pāpīyasā yatredānīṃ yāvat trirapi audā- 
rike avabhāsanimitte prāviṣkriyamāṇe na śaknoti tannimittamājñātuṃ yathāpi tata: sphuṭo māreṇa
pāpīyasā | tatra bhagavānāyuṣmantamānandamāmantrayate-gaccha tvamānanda, anyataravṛkṣamūlaṃ niśritya
vihara, mā ubhāvapi ākīrṇavihāriṇau bhaviṣyāva: | evaṃ bhadantetyāyuṣmānānando bhagavata: prati- 
śrutya anyatamavṛkṣamūlaṃ niśritya niṣaṇṇo divāvihārāya | sa māra: pāpīyān yena bhagavāṃ 
stenopasaṃkrānta: | upasaṃkramya bhagavantamidamavocat-parinirvātu bhagavān | parinirvāṇakāla- 
samaya: sugatasya | kasmāt tvaṃ pāpīyan evaṃ vadasi-parinirvātu bhagavān, pari- 
nirvāṇakālasamaya: sugatasya ? eko’yaṃ bhadanta samaya:-bhagavānurubilvāyāṃ viharati nadyā 
nairañjanāyāstīre bodhimūle’cirābhisaṃbuddha: | so’haṃ yena bhagavāṃstenopasaṃkrānta: | upasaṃkramya 
bhagavantamevaṃ vadāmi-parinirvātu bhagavān, parinirvāṇakālasamaya: sugatasya | bhagavānevamāha-
na tāvat pāpīyan parinirvāsyāmi, yāvanna me śrāvakā: paṇḍitā bhaviṣyanti vyaktā vinītā 
viśāradā:, alamutpannotpannānāṃ parapravādināṃ sahadharmeṇa nigrahītāra:, alaṃ svasya vādasya 
paryavadāpayitāro bhikṣavo bhikṣuṇya upāsakā upāsikā: | vaistārikaṃ ca te brahmacaryaṃ 
cariṣyanti bāhujanyaṃ pṛthubhūtaṃ yāvaddevamanuṣyebhya: samyaksaṃprakāśitam | etarhi bhadanta bhagavata: 
śrāvakā: paṇḍitā vyaktā vinītā viśāradā alamutpannotpannānāṃ parapravādināṃ sahadharmeṇa 
@126
nigrahītāra:, svasya vādasya paryavadāpayitāro bhikṣavo bhikṣuṇya upāsakā upāsikā: |
vaistārikaṃ ca te brahmacaryaṃ bāhujanyaṃ pṛthubhūtaṃ yāvaddevamanuṣyebhya: samyaksaṃprakāśitam |
tasmādahamevaṃ vadāmi-parinirvātu bhagavān, parinirvāṇakālasamaya: sugatasya | alpotsukastvaṃ 
pāpīyan bhava | nacirasyedānīṃ tathāgatasya trayāṇāṃ vārṣikāṇāṃ māsānāmatyayānnirupadhiśeṣe 
nirvāṇadhātau parinirvāṇaṃ bhaviṣyati | atha mārasya pāpīyasa etadabhavat-parinirvāsyate bata 
śramaṇo gautama: | iti viditvā hṛṣṭastuṣṭa: pramudita udagra: prītisaumanasyajātastatraivāntarhita: ||
atha bhagavata etadabhavat-kastathāgatasya saṃmukhaṃ vaineya: ? supriyo gandharvarājā 
subhadraśca parivrājaka: | tayostrayāṇāṃ vārṣikāṇāṃ māsānāmatyayādindriyaparipāko bhaviṣyati 
sukhādhiṣṭhānaṃ vā | śakyaṃ śrāvakavaineyastathāgatena vinayituṃ na tu tathāgatavaineya: śrāvakeṇa ||
atha bhagavata etadabhavat-yannvahaṃ tadrūpaṃ samādhiṃ samāpadyeyaṃ yathā samāhite citte 
jīvitasaṃskārānadhiṣṭhāya āyu:saṃskārānutsṛjeyam | atha bhagavāṃstadrūpaṃ samādhiṃ samāpanno 
yathā samāhite citte jīvitasaṃskārānadhiṣṭhāya āyu:saṃskārānutsraṣṭumārabdha: | samanantarādhiṣṭhi- 
teṣu jīvitasaṃskāreṣu mahāpṛthivīcālo’bhūdulkāpātā diśodāhā: | antarikṣe devadundubhayo- 
‘bhinadanti | samanantarotsṛṣṭeṣvāyu:saṃskāreṣu kāmāvacareṣu deveṣu ṣaṇnimittāni prādurbhūtāni- 
puṣpavṛkṣā: śīrṇā:, ratnavṛkṣā: śīrṇā:, ābharaṇavṛkṣā: śīrṇā:, bhavanasahasrāṇi prakampitāni, 
sumeruśṛṅgāni viśīrṇāni, daivatāni vāditrabhāṇḍāni parāhatāni | atha bhagavāṃstasmāt 
samādhervyutthāya tasyāṃ velāyāṃ gāthāṃ bhāṣate- 
tulyamatulyaṃ ca saṃbhavaṃ bhavasaṃskāramapotsṛjanmuni: |
adhyātmarata: samāhito hyabhinatkośamivāṇḍasaṃbhava: ||1||
samanantarotsṛṣṭeṣvāyu:saṃskāreṣu ṣaṭ kāmāvacarā devā: kriyākāraṃ kṛtvā bhagavato’ntikaṃ 
prakrāntā darśanāya vandanāya | bhagavatā tādṛśī dharmadeśanā kṛtā yadanekairdevatāśatasahasrai: satyāni 
dṛṣṭāni, dṛṣṭasatyā: svabhavanamanuprāptā: | samanantarotsṛṣṭeṣvāyu:saṃskāreṣvanekāni parvatakandara- 
giriguhābhyo’nekāni ṛṣiśatasahasrāṇyāgatāni | te bhagavatā `eta bhikṣavaścarata brahmacaryaṃ’ 
pravrajitā: | tairyojayadbhirghaṭadbhi: sarvakleśaprahāṇādarhattvaṃ sākṣātkṛtam | samanantarotsṛṣṭeṣvāyu:- 
saṃskāreṣvanekā nāgayakṣagandharvakinnaramahoragā bhagavata: sakāśamupasaṃkrāntā bhagavato darśanāya |
bhagavatā teṣāmevaṃvidhā dharmadeśanā kṛtā yadanekairnāgayakṣagandharvakinnarairmahoragai: śaraṇagamanaśikṣā-
padāni gṛhītāni yāvat svabhavanamanuprāptā: ||
athāyuṣmānānanda: sāyāhṇe’bhisaṃlayanādvyutthāya yena bhagavāṃstenopasaṃkrānta: | upa-
saṃkramya bhagavata: pādau śirasā vanditvā ekānte’sthād | ekāntasthita āyuṣmānānando 
bhagavantamidamavocat-ko bhadanta hetu: ka: pratyayo mahata: pṛthivīcālasya ? aṣṭau ime ānanda
aṣṭau pratyayā mahata: pṛthivīcālasya | katame’ṣṭau ? iyamānanda mahāpṛthivī apsu pratiṣṭhitā, 
āpo vāyau pratiṣṭhitā:, vāyurākāśe pratiṣṭhita: | bhavatyānanda samayo yadākāśe viṣamā
@127
vāyavo vānti, āpa: kṣobhayanti, āpa: kṣubdhā: pṛthivīṃ cālayanti | ayamānanda prathamo 
hetu: prathama: pratyayo mahata: pṛthivīcālasya | punaraparamānanda bhikṣurmaharddhiko bhavati mahānu- 
bhāva: | sa parittāṃ pṛthivīsaṃjñāmadhitiṣṭhati apramāṇāṃ cāpsaṃjñām | sa ākāṅkṣamāṇa: pṛthivīṃ
cālayati | devatā maharddhikā bhavati mahānubhāvā | sāpi parittāṃ pṛthivīsaṃjñāmadhitiṣṭhati 
apramāṇāṃ cāpsaṃjñām | sāpyākāṅkṣamāṇā pṛthivīṃ cālayati | ayaṃ dvitīyo heturdvitīya: 
pratyayo mahata: pṛthivīcālasya | punaraparamānanda | yasmin samaye bodhisattvastuṣitāddeva- 
nikāyāccyuttvā mātu: kukṣimavakrāmati, atha tasmin samaye mahāpṛthivīcālo bhavati, sarvaścāyaṃ 
loka udāreṇāvabhāsena sphuṭo bhavati | yā lokasya lokāntarikā andhāstamaso’ndhakāra- 
tamisrā yatrāmū sūryācandramasau evaṃmaharddhikau evaṃmahānubhāvau ābhayā ābhāṃ na pratyanubhavata:, 
tā api tasmin samaye udāreṇāvabhāsena sphuṭā bhavanti | tatra ye sattvā upapannā:, te 
tayā anyonyaṃ sattvaṃ dṛṣṭvā saṃjānante-anye’pīha bhavanta: sattvā upapannā:, anye’pīha bhavanta: 
sattvā upapannā iti | ayamānanda tṛtīyo hetustṛtīya: pratyayo mahata: pṛthivīcālasya |
punaraparamānanda yasmin samaye bodhisattvo mātu: kukṣerniṣkrāmati, atha tasmin samaye mahā- 
pṛthivīcālo bhavati sarvaścāyaṃ loka udāreṇāvabhāsena sphuṭo bhavati | yā api tā lokasya 
lokāntarikā andhāstamasondhakāratamisrā yatremau sūryācandramasau evaṃmahānubhāvau ābhayā 
ābhāṃ na pratyanubhavata:, tā api tasmin samaye udāreṇāvabhāsena sphuṭā bhavanti | tatra ye sattvā 
upapannā:, te tayā ābhayā anyonyaṃ sattvaṃ dṛṣṭvā saṃjānanti-anye’pīha bhavanta: sattvā upapannā:,
anye’pīha bhavanta: sattvā upapannā iti | ayamānanda caturtho hetuścaturtha: pratyayo mahata: pṛthivī- 
cālasya | punaraparamānanda yasmin samaye bodhisattvo’nuttaraṃ jñānamadhigacchati, atha tasmin samaye 
mahāpṛthivīcālo bhavati, sarvaścāyaṃ loka udāreṇāvabhāsena sphuṭo bhavati | yā api tā lokasya 
lokāntarikā andhāstamaso’ndhakāratamisrā yatremau sūryācandramasau evaṃmaharddhikau evaṃ- 
mahānubhāvau ābhayā ābhāṃ na pratyanubhavata:, tā api tasmin samaye udāreṇāvabhāsena 
sphuṭā bhavanti | tatra ye sattvā upapannā:, te tayābhayā anyonyaṃ sattvaṃ dṛṣṭvā saṃjānanti- 
anye’pīha bhavanta: sattvā upapannā:, anye’pīha bhavanta: sattvā upapannā iti | ayamānanda
pañcamo hetu: pañcama: pratyayo mahata: pṛthivīcālasya | punaraparamānanda yasmin samaye 
tathāgatastriparivartadvādaśākāraṃ dharmacakraṃ parivartayati, atyarthaṃ tasmin samaye mahāpṛthivīcālo 
bhavati, sarvaścāyaṃ loka udāreṇāvabhāsena sphuṭo bhavati | yā api tā lokasya lokānta- 
rikā andhāstamaso’ndhakāratamisrā yatremau sūryācandramasau evaṃmaharddhikau evaṃmahānubhāvau 
ābhayā ābhāṃ na pratyanubhavata:, tā api tasmin samaye udāreṇāvabhāsena sphuṭā bhavanti | tatra
ye sattvā upapannā:, te tayābhayā anyonyaṃ sattvaṃ dṛṣṭvā saṃjānanti-anye’pīha bhavanta: sattvā 
upapannā:, anye’pīha bhavanta: sattvā upapannā iti | ayamānanda ṣaṣṭho hetu: ṣaṣṭha: pratyayo 
mahata: pṛthivīcālasya | punaraparamānanda yasmin samaye tathāgato jīvitasaṃskārānadhiṣṭhāya
@128
āyu:saṃskārānutsṛjati, atyarthaṃ tasmin samaye mahāpṛthīvīcālo bhavati ulkāpātā diśodāhā:, 
antarikṣe devadundubhayo’bhinadanti, sarvaścāyaṃ loka udāreṇāvabhāsena sphuṭo bhavati |
yā api tā lokasya lokāntarikā andhāstamaso’ndhakāratamisrā yatremau sūryācandramasau evaṃ-
maharddhikau evaṃmahānubhāvau ābhayā ābhāṃ na pratyanubhavata:, tā api tasmin samaye udāreṇāva-
bhāsena sphuṭā bhavanti | tatra ye sattvā upapannā:, te tayābhayā anyonyaṃ sattvaṃ dṛṣṭvā saṃjānanti- 
anye’pīha bhavanta: sattvā upapannā:, anye’pīha bhavanta: sattvā upapannā iti | ayamānanda 
saptamo hetu: saptama: pratyayo mahata: pṛthivīcālasya | punaraparamānanda nacirasyedānīṃ tathāgatasya 
nirupadhiśeṣe nirvāṇadhātau parinirvāṇaṃ bhaviṣyati | atha tasmin samaye mahāpṛthivīcālo 
bhavati ulkāpātā diśodāhā:, antarikṣe devadundubhayo’bhinadanti, sarvaścāya loka
udāreṇāvabhāsena sphuṭo bhavati | yā api tā lokasya lokāntarikā andhāstamaso’ndhakāra- 
tamisrā yatremau sūryacandramasau evaṃ maharddhikau evaṃmahānubhāvau ābhayā ābhāṃ na pratyanu- 
bhavata:, tā api tasmin samaye udāreṇāvabhāsena sphuṭā bhavanti | tatra ye sattvā, upapannā:, 
te tayā ābhayā anyonyaṃ sattvaṃ dṛṣṭvā saṃjānanti-anye’pīha bhavanta: sattvā upapannā:, anye’pīha 
bhavanta: sattvā upapannā iti | ayamānanda aṣṭamo heturaṣṭama: pratyayo mahata: pṛthivīcālasya ||
athāyuṣmānānando bhagavantamidamavocat-yathā khalvahaṃ bhadanta bhagavatā bhāṣitasyārtha- 
mājānāmi, ihaiva bhagavatā jīvitasaṃskārānadhiṣṭhāya āyu:saṃskārā utsṛṣṭā bhaviṣyanti |
bhagavānāha-evametadānanda, evametat | etarhi ānanda tathāgatena jīvitasaṃskārānadhiṣṭhāya 
āyu:saṃskārā utsṛṣṭā: | saṃmukhaṃ me bhadanta bhagavato’ntikācchrutaṃ saṃmukhamudgṛhītam-yasya 
kasyaciccatvāra ṛddhipādā āsevitā bhāvitā bahulīkṛtā:, ākāṅkṣamāṇastathāgata: 
kalpaṃ vā tiṣṭhet, kalpāvaśeṣaṃ vā bhagavatā bhadanta catvāra ṛddhipādā āsevitā bhāvitā 
bahulīkṛtā: | ākāṅkṣamāṇastathāgata: kalpaṃ vā tiṣṭhet kalpāvaśeṣaṃ vā | tiṣṭhatu bhagavān 
kalpam, tiṣṭhatu sugata: kalpāvaśeṣaṃ vā | tavaivānanda aparādhastavaiva duṣkṛtaṃ yastvaṃ tathā- 
gatasya yāvat trirapyaudāre avabhāsanimitte prāviṣkṛte na śaknoṣi tannimittaṃ pratiśrāvayitum, 
api tata: sphuṭo māreṇa pāpīyasā | kimanyasya ānanda bhāṣeta tathāgatastāṃ vācaṃ yā 
syād dvidhā ? nobhadanta | sādhu sādhu ānanda, asthānametadānanda anavakāśo yat tathā- 
gatastāṃ vācaṃ bhāṣeta yā syādvidhā | gaccha tvamānanda, yāvanto bhikṣavaścāpālaṃ caityamupaniśritya
viharanti, tān sarvānupasthānaśālāyāṃ saṃnipātaya | evaṃ bhadanta | āyuṣmānānando bhaga- 
vata: pratiśrutya yāvanto bhikṣavaścāpālaṃ caityamupaniśritya viharanti, tān sarvānupasthāna- 
śālāyāṃ saṃnipātya yena bhagavāṃstenopasaṃkrānta: | upasaṃkramya bhagavata: pādau śirasā vanditvā 
ekānte’sthāt | ekāntasthita āyuṣmānānando bhagavantamidamavocat-yāvanto bhadanta bhikṣava-
ścāpālaṃ caityamupaniśritya viharanti, sarve te upasthānaśālāyāṃ niṣaṇṇā: saṃnipatitā:, 
yasyedānīṃ bhagavān kālaṃ manyate | atha bhagavān yenopasthānaśālā tenopasaṃkrānta: |
@129
upasaṃkramya purastādbhikṣusaṃghasya prajñapta evāsane nyaṣīdat | niṣadya bhagavān bhikṣūnāmantrayate 
sma-anityā bhikṣava: sarvasaṃskārā adhruvā anāśvāsikā vipariṇāmadharmāṇo yāvadalameva 
bhikṣava: sarvasaṃskārān saṃskaritumalam | viramantu tasmāt tarhi bhikṣava: | etarhi vā 
me’tyayādye te dharmā dṛṣṭadharmahitāya saṃvartante dṛṣṭadharmasukhāya, saṃparāyahitāya saṃparāyasukhāya, te 
bhikṣubhirudgṛhya paryavāpya tathā tathā dhārayitvā vācayitavyā grāhayitavyā yathaiva tatra brahmacaryaṃ 
cirasthitikaṃ syādbahujanyaṃ pṛthubhūtaṃ yāvaddevamanuṣyebhya: samyaksaṃprakāśitam | etarhi bhikṣavo dharmā 
dṛṣṭadharmahitāya saṃvartante dṛṣṭadharmasukhāya, saṃparāyahitāya saṃparāyasukhāya, ye bhikṣubhirudgṛhya paryavāpya 
tathā tathā dhārayitavyā grāhayitavyā vācayitavyā yathaitadbrahmacaryaṃ cirasthitikaṃ syādbahujanyaṃ 
pṛthubhūtaṃ yāvaddevamanuṣyebhya: samyaksaṃprakāśitam | yaduta catvāri smṛtyupasthānāni, catvāri 
samyakprahāṇāni, catvāra ṛddhipādā:, pañcendriyāṇi, pañca balāni, sapta bodhyaṅgāni, āryāṣṭāṅgo 
mārga: | ime te bhikṣavo dharmā dṛṣṭadharmahitāya saṃvartante dṛṣṭadharmasukhāya, saṃparāyahitāya saṃparāyasukhāya, 
bhikṣubhirudgṛhya paryavāpya tathā tathā dhārayitavyā grāhayitavyā vācayitavyā yathaitadbrhmacaryaṃ 
cirasthitikaṃ syādbahujanyaṃ pṛthubhūtaṃ yāvaddevamanuṣyebhya: samyaksaṃprakāśitam | āgamaya ānanda 
yena kuśigrāmakam | evaṃ bhadantetyāyuṣmānānando bhagavata: pratyaśrauṣīt | bhagavān vaiśālī- 
vanamabhisaran dakṣiṇena sarvakāyena nāgāvalokitena vyavalokayati | athāyuṣmānānando 
bhagavantamidamavocat-nāhetvapratyayaṃ bhadanta tathāgatā arhanta: samyaksaṃbuddhā dakṣiṇena nāgāva-
lokitamavalokayanti | ko bhadanta hetu:, ka: pratyayo nāgāvalokitasya ? evametadānanda, 
evametat | nāhetvapratyayaṃ tathāgatā arhanta: samyaksaṃbuddhā dakṣiṇena sarvakāyena nāgāvaloki- 
tena vyavalokayanti | idamānanda tathāgatasyāpaścimaṃ vaiśālīdarśanam | na bhūya ānanda 
tathāgato vaiśālīmāgamiṣyati | parinirvāṇāya gamiṣyati mallānāmupavartanaṃ yamakaśālavanam |
athānyataro bhikṣustasyāṃ velāyāṃ gāthāṃ bhāṣate- 
idamapaścimakaṃ nātha vaiśālyāstava darśanam |
na bhūya: sugato buddho vaiśālīmāgamiṣyati ||2||
nirvāṇāya gamiṣyati mallānāmupavartanaṃ yamakaśālavanam | yadā ha bhagavatā vāg 
bhāṣitā idamapaścimakaṃ vaiśālyā darśanam, tadā anekābhirvaiśālīvananivāsinībhirdevatairaśrupāta: 
kṛta: | sthavirānanda: kathayati-na bhagavannameghenaiva varṣāsu pravṛṣṭa: ? bhagavānāha-vaiśāli-
vananivāsinībhirdaivatairmama viyogādaśrupāta: kṛta: | tā api devatā (?) vaiśālyāṃ śabdo 
niścārita:-bhagavān parinirvāṇāya gacchati, na bhūyo bhagavān vaiśālīmāgamiṣyati |
devatānāṃ śabdaṃ śrutvā anekāni vaiśālikāni prāṇiśatasahasrāṇi bhagavatsakāśamupasaṃkrāntāni |
bhagavatā teṣāmāśayānuśayaṃ dhātuṃ prakṛtiṃ ca jñātvā evaṃvidhā dharmadeśanā kṛtā, yathā anekai: 
..ṇiśatasahasrai: śaraṇagamanaśikṣāpadāni gṛhītāni | kaiścicchrotāpattiphalaṃ kaiścit sakṛdā- 
gāmiphalaṃ kaiścidanāgāmiphalaṃ prāptam | kaiścit pravrajitvā arhattvaṃ prāptam | kaiścicchrāvaka-
@130
bodhau cittamutpāditam | kaiścit pratyekāyāṃ bodhau cittamutpāditam | kaiścidanuttarāyāṃ 
samyaksaṃbodhau cittamutpāditam | kaiściccharaṇagamanaśikṣāpadāni gṛhītāni | yadbhūyasā 
sā parṣadbuddhanimnā dharmapravaṇā saṃghaprāgbhārā vyavasthitā | sthavirānanda: kṛtāñjalipuṭo bhagavanta- 
midamavocat-paśya bhadanta yāvat tvam | bhagavatā parinirvāṇāya prasthitenānekāni devatā-
śatasahasrāṇi satyeṣu pratiṣṭhāpitāni | anekābhya: parvatakandaragiriguhābhyo’nekāni ṛṣi- 
śatasahasrāṇyāgatāni | bhagavatā ete bhikṣava: pravrajitā: | tairyujyadbhirghaṭadbhirvyāyacchamānai: 
sarvakleśaprahāṇādarhattvaṃ sākṣātkṛtam | anekairdevanāgayakṣagandharvakinnaramahoragai: śaraṇagamana-
śikṣāpadāni gṛhītāni | anekāni vaiśālakāni prāṇiśatasahasrāṇi srotaāpattiphale 
pratiṣṭhāpitāni | kecit sakṛdāgāmiphale, kecidanāgāmiphale, kecit pravrājitā: |
pravrajitvā arhattvaṃ prāptam | keciccharaṇagamanaśikṣāpadeṣu pratiṣṭhāpitā: | atra ānanda
kimāścaryaṃ mayā etarhi sarvajñena sarvākārajñenānuttarajñānajñeyavaśiprāptena astatṛṣṇena nirupādānena 
sarvāhaṃkāramamakārāsmimānābhiniveśānuśayaprahīṇena evaṃvidhaṃ vaineyakārya kṛtam | yanmayā 
atīte’pyadhvani sarāgeṇa sadveṣeṇa samohenāparimuktena jātijarāvyādhimaraṇaśokaparidevadu:kha- 
daurmanasyopāyāsadharmeṇa yanmayā maraṇāntikayā vedanayā spṛṣṭena evaṃvidhā parikarmakathā kṛtā, 
yadanekāni prāṇiśatasahasrāṇi gṛhāśramamapahāya, ṛṣaya: pravrajitvā catvāro brahmavihārān 
bhāvayitvā kalpavṛndaṃ prahāya tadbahulavihāriṇo brahmalokasabhāgatāyāmupapannā: | tacchruṇu- 
bhūtapūrvamānanda upoṣadho nāma rājā babhūva | upoṣadhasya rājño mūrdhani piṭṭako jāto 
mṛdu: sumṛdu:, tadyathā tūlapicurvā karpāsapicurvā | na kaṃcidābādhaṃ janayati | pakva: sphuṭita: |
kumāro jāto'bhirūpo darśanīya: prāsādiko dvātriṃśanmahāpuruṣalakṣaṇai: samanvāgata: | upoṣadhasya 
rājña: ṣaṣṭistrīsahasrāṇi | sarvāsāṃ stanā: prasṛtā: | ekaikā kathayati-māṃ dhaya māṃ dhaya | mūrdhato 
jāto mūrdhāta iti saṃjñā saṃvṛttā | māṃ dhaya māṃ dhaya māndhāta iti saṃjñā saṃvṛttā | anye kathayanti- 
kecinmādhāta iti saṃjānīte | māndhātasya kumārasya kumārakrīḍāyāṃ krīḍata: ṣaṭ cakrāścyutā: |
yauvarājye pratiṣṭhitasya ṣaṭ cakrāścyutā: | māndhātā janapadān gata: | janapadān gata: | janapadān gatasya pitā 
glānībhūta: | sa mūlapatragaṇḍapuṣpabhaiṣajyairupasthīyamāno hīyata eva | tatastairamātyai: saṃdeśo 
visarjita:-pitā te glānībhūta: | āgacchatu | devarājyaṃ pratīccha | tasyānāgacchata: pitā 
kālagata: | tairamātyai: puna: saṃdeśo visarjita:-pitā te kāladharmaṇā saṃyukta: | āgaccha, 
devarājyaṃ pratīcchasva | tato’sau saṃlakṣayati-yadi mama pitā kālagata:, kiṃ bhūyo’haṃ gacchā- 
mīti ? tato bhūya: saṃdeśo’bhyāgata: | āgaccha, devarājyaṃ pratīccha | sa kathayati-yadi mama
dharmeṇa rājyaṃ prāpsyate, ihaiva rājyābhiṣeka āgacchatu | tataste āmātyā: kathayanti-ratnaśilayā 
deva prayojanaṃ bhavati | tasya ca divaukaso nāma yakṣa: purojava: | tena ratnaśilā ānītā |
yadā ratnaśilā ānītā, tataste amātyā bhūya: kathayanti-deva śrīparyaṅkenātra prayojanaṃ
bhavati | tatastenaiva divaukasena śrīparyaṅka ānīta: | tataste amātyā bhūya: kathayanti- 
@131
devādhiṣṭhānamadhye’bhiṣeka: kriyate | sa kathayati-yadi mama dharmeṇa rājyaṃ prāpsyate, ihaivādhi- 
ṣṭhānamāgacchatu | tato’dhiṣṭhānaṃ svayameva tatpradeśaṃ gatam | svayamāgataṃ svayamāgataṃ sāketasāketa- 
miti saṃjñā saṃvṛttā | paścāt te’mātyā bhaṭabalāgranaigamajanapadāścābhiṣekaṃ gṛhītvā āgatā: |
te kathayanti-abhiṣekaṃ deva pratīcchasva | sa kathayati-mama manuṣyā: paṭṭaṃ bandhiṣyanti ? yadi 
dharmeṇa rājyaṃ prāpsyate, amanuṣyā: paṭṭaṃ bandhantu | tato’manuṣyai: paṭṭo baddha: | tasya sapta ratnāni-
prādurbhūtāni, tadyathā-cakraratnaṃ hastiratnamaśvaratnaṃ maṇiratnaṃ pariṇāyakaratnaṃ strīratnaṃ gṛhapatiratnameva 
saptamam | pūrṇaṃ cāsya sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānām |
vaiśālīsāmantakena ramaṇīyaṃ vanakhaṇḍam | tatra pañca ṛṣiśatāni pañcābhijñāni dhyāyanti |
tatra vanakhaṇḍe prabhūtā: pakṣiṇo mṛgāśca prativasanti | śabdakaṇṭakāni ca dhyānāni |
te ca pakṣiṇo’vatīryamāṇā avatīryamāṇā: śabdaṃ kurvanti | durmukho nāma ṛṣi: | sa kupita: |
tenoktam-bakānāṃ pakṣāṇi śīryantām | yadā teṣāṃ ṛṣikopena pakṣāṇi śīrṇāni, tataste
pādoddhārakeṇa prasthitā: | sa ca rājā janapadānanusaṃsārya paśyati pādoddhārakeṇa gacchata: |
yataste’mātyā: pṛṣṭā:-kasmāt pādodhārakeṇa gacchanti ? paścāt te’mātyā: kathayanti-deva,
śabdakaṇṭakāni dhyānānīti eteṣāṃ ṛṣikopena pakṣāṇi śīrṇāni | tato rājñā abhi- 
hitam-evaṃvidhā api ṛṣayo bhavanti, yeṣāṃ sattvānāmantike nāstyanukampā ? tato rājñā 
amātyā: saṃdiṣṭā:-gacchantu bhavanta:, ṛṣīṇāmevaṃ vadantu-tatra gacchata yatrāhaṃ na vasayā-
(sā ?) mīti | yatastairamātyai: ṛṣayo’bhihitā: | rājā samādiśati-na mama rājye vastavyam |
gacchantu bhavanto yatrāhaṃ na vasayā(sā ?)mīti | tataste saṃlakṣayanti-eṣo’yaṃ caturdvīpeśvara: |
gacchāmo vayaṃ sumeruparikhaṇḍam | te tatra gatvā avasthitā: ||
rājño mūrdhātasyāmātyāścintakāstulakā upaparīkṣakā: | cintayitvā tulayitvo- 
paparīkṣya pṛthak pṛthaguktā: śilpasthānakarmasthānāni māpayitum | cintakā ime tulakā 
upaparīkṣakā iti mantrajā mantrajā iti saṃjñā | tairārabdhāni karṣaṇakarmāṇi kartum | yata: 
sa rājā paśyati janapadānanusaṃsāryākṛṣyān karmāntān kurvata: | yato rājñā abhihitam- 
kimete manuṣyā: kurvanti ? tatastairamātyai rājā abhihita:-ete deva manuṣyā: śasyādīni 
kṛṣanti, tato oṣadhayo bhaviṣyanti | yataśca sa rājā kathayati-mama rājye manuṣyā: kṛṣi-
ṣyanti ? tatastenoktam-saptāviṃśatibījajātīnāṃ devo varṣatu | sahacittotpādādeva rājño 
mūrdhātasya saptāviṃśatibījajātirdevo vṛṣṭa: | rājñā mūrdhātena janapadā: pṛṣṭā:-kasyaitāni 
puṇyāni ? tairabhihitam-devasya cāsmākaṃ ca | yataste manuṣyā: karpāsavātānārabdhā māpayi- 
tum, bhūyo’pi ca rājñā mūrdhātena janapadānanusaṃsārya tena pṛṣṭā: | tato rājñā abhihitam-
kimete manuṣyā: kurvanti ? tairamātyairabhihitam-deva, manuṣyā: karpāsavātān māpayanti | paścāt
rājñā abhihitam-kasyārthe ? tairamātyairabhihitam-deva, vastrāṇāmarthe | tato rājñā tenoktam-
mama rājye manuṣyā: karpāsavātān māpayiṣyantīti karpāsameva devo varṣatu | sahacittotpādā-
@132
deva rājño mūrdhātasya karpāsāneva devo vṛṣṭa: | sa ca rājā janapadān pṛcchati | kasyaitāni 
puṇyāni ? te kathayanti-devasya cāsmākaṃ ca | paścāt tena janena tatkarpāsaṃ kartitumārabdham |
sa rājā kathayati-kimete manuṣyā: kurvanti ? tairamātyairabhihitam-deva sūtreṇa prayojanam |
tato rājñā abhihitam-mama rājye manuṣyā: kartiṣyanti? sūtrameva devo varṣatu | sahacitto-
tpādādeva rājño māndhātasya sūtrameva devo vṛṣṭa: | sa ca rājā kathayati-kasyaitāni puṇyāni ?
yataste kathayanti devasya cāsmākaṃ ca | yatastairanupūrveṇa vastrāṇyārabdhāni vāpayitum | sa 
rājā kathayati-kimete manuṣyā: kurvanti ? tairamātyairabhihitam-deva, vastrāṇi vāpayanti, vastrai:
prayojanam | yato rājā saṃlakṣayati-mama rājye manuṣyā vastrāṇi vāpayiṣyante ? vastrāṇyeva devo 
varṣatu | sahacittotpādādeva rājño māndhātasya vastrāṇyeva devo vṛṣṭa: | sa rājā kathayati- 
kasyaitāni puṇyāni ? te kathayanti-devasya cāsmākaṃ ca | yata: sa rājā saṃlakṣayati- 
manuṣyā mama puṇyānāṃ prabhāvaṃ na jānanti | atha rājño māndhātasyaitadabhavat | asti me 
jambudvīpa ṛddhaśca sphītaśca kṣemaśca subhikṣaśca ākīrṇabahujanamanuṣyaśca | santi me sapta 
ratnāni, tadyathā cakraratnaṃ hastiratnamaśvaratnaṃ maṇiratnaṃ gṛhapatiratnaṃ strīratnaṃ pariṇāyakaratnameva 
saptamam | pūrṇaṃ ca me sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānām |
aho bata me’nta:pure saptāhaṃ hiraṇyavarṣaṃ patet, ekakārṣāpaṇo’pi bahirna nipatet | saha-
cittotpādādeva rājño māndhātasyānta:pure saptāhaṃ hiraṇyavarṣaṃ vṛṣṭam | ekakārṣāpaṇo’pi 
bahirna nipatito yathāpi tanmaharddhikasya sattvasya mahānubhāvasya kṛtapuṇyasya kṛtakuśalasya svakaṃ 
puṇyaphalaṃ pratyanubhavata: | yata: sa rājā kathayati-kasyaitāni puṇyāni ? te kathayanti-devasya 
cāsmākaṃ ca | yato rājā mūrdhāta: kathayati-kṣuṇṇā bhavanto yadi yuṣmābhi: pūrvamevābhihita- 
mabhaviṣyaddevasya puṇyānīti, mayā sakalaṃ jambudvīpaṃ ratnairabhivṛṣṭamabhaviṣyat | api tu yo yuṣmākaṃ
ratnairarthī, sa yāvadīpsitāni ratnāni gṛhṇātu ||
tasya tatra mūrdhātasya rājño mahārājyaṃ kārayata: ṣaṭ cakrāścyutā: | rājño mūrdhātasya 
divaukaso yakṣa: purojava: | sa rājñā mūrdhātenokta:-asti kiṃcidanyadvīpe nājñāpitaṃ yadvaya- 
mājñāpayema ? yata: paścāddivaukasenābhihita:-asti deva pūrvavideho nāma dvīpa:, ṛddhaśca 
sphītaśca kṣemaśca subhikṣaśca ākīrṇabahujanamanuṣya: | svayaṃ nu devo gatvā tamapyājñāpayet | atha 
rājño mūrdhātasyaitadabhavat-asti me jambudvīpa ṛddhaścasphītaśca kṣemaśca subhikṣaśca ākīrṇa- 
bahujanamanuṣyaśca | asti me sapta ratnāni tadyathā cakraratnaṃ hastiratnamaśvaratnaṃ maṇiratnaṃ strīratnaṃ 
gṛhapatiratnaṃ pariṇāyakaratnameva saptamam | pūrṇaṃ ca me sahasraṃ putrāṇāṃ śūrāṇāṃ vīrāṇāṃ varāṅga-
rūpiṇāṃ parasainyapramardakānām | vṛṣṭaṃ me saptāhamanta:pure hiraṇyavarṣam | śrūyate atha khalu pūrvavideho 
nāma dvīpa: | yannvahaṃ tamapi gatvā samanuśāseyam | sahacittotpādādeva rājā māndhāta upari-
vihāyasamabhyudgata: sārdhamaṣṭādaśabhirbhaṭabalāgrakoṭibhi: putrasahasraparivṛta: saptaratnapurojava: |
agamadrājā māndhāta: pūrvavidehadvīpam | pratyaṣṭhādrājā māndhātā pūrvavidehadvīpe | samanuviṣṭavān
@133
rājā mūrdhāta: pūrvavidehaṃ dvīpam | tasya tatra samanuśāsata: ṣaṭ cakrāścyutā: | bhūya: sa rājā 
divaukasaṃ yakṣamāmantrayati-asti divaukasa kiṃcidanyadvīpe nājñāpitam ? divaukasa āha-asti 
deva aparagodānīyaṃ nāma dvīpaṃ ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca |
yannu devastamapi gatvā samanuśāset | atha rājño mūrdhātasyaitadabhavat-asti me jambudvīpa ṛddhaśca 
sphītaśca kṣemaśca subhikṣaśca ākīrṇabahujanamanuṣyaśca | santi ca me sapta ratnāni | pūrṇa ca me 
sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānām | vṛṣṭaṃ me saptāhamanta:- 
pure hiraṇyavarṣaṃ yathāpi tanmaharddhikasya sattvasya mahānubhāvasya kṛtakuśalasya svapuṇyaphalaṃ 
pratyanubhavata: | śrūyate aparagodānīyaṃ nāma dvīpaṃ ṛddhaṃ ca sphītaṃ ca kṣemaṃ ca subhikṣaṃ ca ākīrṇa-
bahujanamanuṣyaṃ ca | yannvahaṃ tamapi gatvā samanuśāseyam | sahacittotpādādeva rājā māndhātā
uparivihāyasamabhyudgata: sārdhamaṣṭādaśabhirbhaṭabalāgrakoṭibhi: putrasahasraparivṛta: saptaratnapurojava: |
agamadrājā māndhātā aparagodānīyaṃ dvīpam | anuśāsti rājā māndhātā aparagodānīyam |
tasya samanuśāsata: ṣaṭ cakrāścyutā: | yata: sa rājā māndhātā divaukasaṃ yakṣaṃ pṛcchati- 
asti kaścidanyadvīpo divaukasa nājñāpita: ? āgato’smi pūrvān | asti deva uttarakururnāma
dvīpa: | kiṃ cāpi te manuṣyā amamā aparigrahā: | yannu devo gatvā svakaṃ bhaṭabalāgraṃ samanu- 
śāset | atha rājño māndhātasyaitadabhavat-asti me jambudvīpaṃ ṛddhaṃ ca sphītaṃ ca kṣemaṃ ca 
subhikṣaṃ ca ākīrṇabahujanamanuṣyaṃ ca | santi me sapta ratnāni | pūrṇaṃ ca me sahasraṃ putrāṇāṃ 
śūrāṇāṃ vīrāṇāṃ varāṅgarūpiṇāṃ parasainyapramardakānām | vṛṣṭameva saptāhamanta:pure hiraṇyavarṣam | 
śrūyate uttarakururnāma dvīpa: | kiṃcāpi te manuṣyā amamā parigrahā: | yannvahaṃ tatrāpi gatvā svaṃ 
bhaṭabalāgraṃ samanuśāseyam | sahacittotpādādeva rājā māndhātā sārdhamaṣṭādaśabhirbhaṭabalāgra-
koṭibhi: putrasahasraparivṛta: saptaratnapurojava uparivihāyasenābhyudgata: | adrākṣīdrājā māndhāta: 
sumerupārśvenānuyāyan citropacitrān vṛkṣānāpīḍakajātān | dṛṣṭvā ca punardivaukasaṃ 
yakṣamāmantrayate sma-kimetaddivaukasa citropacitrān vṛkṣānāpīḍakajātān | ete deva uttara- 
kauravāṇāṃ manuṣyāṇāṃ kalpadūṣyavṛkṣā:, yata uttarakauravā manuṣyā: kalpadūṣyāṇi 
prāvṛṇvanti | devo’pyatraiva gatvā kalpadūṣyāni prāvarītu | śrutvā ca punā rājā 
māndhātā amātyānāmantrayate-paśyatha yūyaṃ grāmaṇyaścitropacitrān vṛkṣānāpīḍakajātān ? evaṃ 
deva | ete grāmaṇya uttarakauravāṇāṃ mānuṣyāṇāṃ kalpadūṣyavṛkṣā yata uttarakauravā manuṣyā: 
kalpadūṣyāṇi prāvaranti | yūyamapyatra gatvā kalpadūṣyayugāni prāvaradhvam | adrākṣīdrājā 
māndhātā sumerupārśvenānuyāyan śvetaśvetaṃ pṛthivīpradeśam | dṛṣṭvā ca punardivaukasaṃ yakṣamāmantra- 
yate-kimetaddivaukasa śvetaśvetaṃ pṛthivīpradeśam ? etaddeva uttarakauravakāṇāṃ manuṣyāṇāmakṛṣṭoptaṃ
taṇḍulaphalaśāliṃ yata uttarakauravakā manuṣyā akṛṣṭoptaṃ taṇḍulaphalaśāliṃ paribhuñjanti | devo-
‘pyatra gatvā akṛṣṭoptaṃ taṇḍulaphalaśāliṃ paribhuñjatu | agamadrājā māndhātā uttarakurudvīpam |
pratyaṣṭhādrājā māndhātā uttarakurau dvīpe | samanuśāsti rājā māndhātā uttarakurau dvīpe svakaṃ 
@134
bhaṭabalāgram | tasya tatra svakaṃ bhaṭabalāgraṃ samanuśāsata: ṣaṭ cakrāścyutā: | atha rājā māndhātā 
divaukasaṃ yakṣamāmantrayate-asti kiṃcidanyadvīpamanājñāpitamiti ? nāsti deva | śrūyante devā- 
strāyastriṃśā dīrghāyuṣo varṇavanta: sukhabahulā ucceṣu vimāneṣu cirasthitikā: | yannu devo devāṃ- 
strāyastriṃśān darśanāyopasaṃkramet | atha rājño mūrdhātasyaitadabhavat-asti me jambudvīpam, 
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca | asti me sapta ratnāni |
pūrṇaṃ ca me sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānām | vṛṣṭaṃ me 
saptāhamanta:pure hiraṇyavarṣam | samanuśiṣṭo me pūrvavideho dvīpa: | samanuśiṣṭo me aparagodānīyo 
dvīpa: | samanuśiṣṭaṃ me uttarakurudvīpe svakaṃ bhaṭabalāgram | śrūyante devāstrāyastriṃśā dīrghāyuṣo 
varṇavanta: sukhabahulā ucceṣu vimāneṣu cirasthitikā: | yannvahaṃ devāṃstrāyastriṃśān darśanāyopa- 
saṃkrameyam | sahacittotpādādeva rājā māndhātā uparivihāyasamabhyudgata: sārdhamaṣṭādaśabhirbhaṭa- 
balāgrakoṭibhi: saptaratnapurojava: putrasahasraparivṛta: | sumeru: parvatarājā saptakāñcanaparvataparivṛta: |
atha rājā nirmiṃdhare parvate pratyaṣṭhāt kāñcanamaye | tasya tatra svakaṃ bhaṭabalāgraṃ samanuśāsata: 
ṣaṭ cakrāścyutā: | nirmidharāt parvatāt vinatake parvate pratyaṣṭhāt kāñcanamaye | tasya tatra svakaṃ 
bhaṭabalāgraṃ samanuśāsata: ṣaṭ cakrāścyutā: | vinatakāt parvatādaśvakarṇagirau parvate pratyaṣṭhāt
kāñcanamaye | tasya tatra svakaṃ bhaṭabalāgraṃ samanuśāsata: ṣaṭ cakrāścyutā: | aśvakarṇagirerapi
parvatāt sudarśanāt parvatāt khadirake parvate pratyaṣṭhāt kāñcanamaye | tasya tatra svakaṃ bhaṭabalāgraṃ samanuśāsata: ṣaṭ cakrā-
ścyutā: | sudarśanāt parvatāt khadirakāt parvatādīṣādhāre parvate pratyaṣṭhāt kāñcanamaye | tasya 
tatra svakaṃ bhaṭabalāgraṃ samanuśāsata: ṣaṭ cakrāścyutā: | īṣādhārāt parvatādyugaṃdhare parvate pratyaṣṭhāt 
kāñcanamaye | tasya tatra svakaṃ bhaṭabalāgraṃ samanuśāsata: ṣaṭ cakrāścyutā: | yugaṃdharāt parvatādupari-
vihāyasamabhyudgata: | tatra sumerupariṣaṇḍāyāṃ pañca ṛṣiśatāni dhyāpayanti | tai: sa rājā dṛṣṭa
āgacchan | te kathayanti-ayamasau bhavanta: kalirājā āgacchati | tatra durmukho nāma ṛṣi: |
tena gṛhyodakasyāñjali: kṣipta: | viṣkambhitaṃ bhaṭabalāgram | tasya cāgrata: pariṇāyakaratna-
manuyāti | tena ṛṣayo;bhihitā:-
gacchatha brāhmaṇyako’yaṃ naitat sarvatra sidhyati |
mūrdhātā nṛpatirhyeṣo naite vaiśālikā bakā: ||3||
atha rājā tasmin śāsane’bhyāgata: kathayati-kenaitadviṣakambhitaṃ bhaṭabalāgram ? 
tenoktam-ṛṣibhirdeva taṃ bhaṭabalāgraṃ viṣakambhitam | paścād rājā abhihitam-kimeṣāṃ 
ṛṣīṇāṃ sarvaṃ priyamiti ? pariṇāyakaratnenoktam-jaṭā ṛṣīṇāṃ sarveṣṭā: | tato rājñā abhi-
hitam-ṛṣīṇāṃ jaṭā: śīryantām, mama ca bhaṭabalāgraṃ vihāyasā gacchatu | teṣāṃ ṛṣīṇāṃ 
jaṭā: śīrṇā:, rājñaśca mūrdhātasya bhaṭabalāgraṃ vihāyasena prasthitam | sumeru: parvatarājā 
aśītiyojanasahasrāṇyadhastāt kāñcanamayyāṃ bhūmau pratiṣṭhito’śītiyojanasahasrāṇyudakā-
@135
dabhyudgata ūrdhvamadhaśca ṣaṣṭiyojanaśatasahasraṃ pārśava pārśvamaśītiyojanasahasrāṇi tadbhavati samanta- 
parikṣepeṇa viṃśatyadhikāni trīṇi yojanaśatasahasrāṇi | abhirūpo darśanīya: prāsādikaścatū- 
ratnamaya: | tasya mūrdhni devānāṃ trāyastriṃśānāṃ sudarśanaṃ nāma nagaram | devānāṃ trāyastriṃśānāṃ 
pañca rakṣā: sthāpitā:-udakaniśritā nāgā:, karoṭapāṇayo devā:, mālādhārā devā:, 
sadāmattā devā:, catvāraśca mahārājāna: | tasya rājño mūrdhātasyodakaniśritairnāgairbalakāyo 
viṣkambhita: | rājā ca murdhātastatsthānamāgata: | tenoktam-kenaitadbhaṭabalāgraṃ viṣkambhitam ? 
te kathayanti-deva, udakaniśritairnāgai: | rājā kathayati-tiryañco mama yudhyanti ? tena hyudaka- 
niśritā eva me nāgā: purojavā bhavantu | tataste nāgā rājño mūrdhātasyāgrato'nuyāyino 
jātā: | teṣāṃ nāgānāmanusaṃyāyatāṃ karoṭapāṇayo devā: saṃprāptā: | yato nāgaistai: karoṭa- 
pāṇibhirdevai: sārdhaṃ miśrībhāvaṃ gatvā punastadbalāgraṃ stambhitam | rājñā mūrdhātenoktam-kenaitadbhaṭa- 
balāgraṃ stambhitam ? te kathayanti-deva, ete karoṭapāṇayo devā: | etairbhaṭabalāgraṃ stambhitam | 
rājā mūrdhāta: kathayati-ete’pyeva me karoṭapāṇayo devā: purojavā bhavantu | yataste’grata: 
pradhāvitā: | paścāt teṣāṃ nāgai: sārdhaṃ dhāvatāṃ mālādhārā devā: saṃprāptā: | mālādhārairdevaiste 
pṛṣṭā:-kiṃ bhavanto dhāvata: ? te kathayanti-eṣa manuṣyarājā āgacchati | yatastai: saṃbhūya 
nāgairdevaiśca punastadbalāgraṃ stambhitam | rājā ca māndhātastatsthānamanuprāpta: | tenoktam- 
kimetadbhavanta: ? te kathayanti-deva, mālādhārairdevai: | rājā kathayati-mālādhārā devā: 
purojavā me bhavantu | yato mālādhārā devāstairnāgairdevaiśca sārdhaṃ mūrdhātasyāgrata: pradhāvitā: |
teṣāṃ dhāvatāṃ sadāmattakā devā: saṃprāptā: | sadāmattairdevai: pṛṣṭā:-kiṃ bhavanto dhāvata: ? 
tairnāgai: karoṭapāṇyādibhiśca devairabhihitā:-eṣa manuṣyarājā āgacchati | yato bhūya: sadā- 
mattairdevai: karoṭapāṇyādibhiśca devairnāgai: sārdhaṃ miśrībhāvaṃ kṛtvā bhaṭabalāgraṃ viṣkambhitam | rājā 
ca mūrdhātastatsthānamanuprāpta: | tenoktam-kimetadbhaṭabalāgraṃ viṣkambhitam ? te kathayanti-ete 
deva sadāmattā devā: | rājñā abhihitam-sadāmattā eva me devā: purojavā bhavantu | yata: 
sadāmattā devāstai: sārdhaṃ devairnāgaiścāgrata: pradhāvitā: | teṣāṃ dhāvatāṃ cāturmahārājikā devā: 
saṃprāptā: | tairuktam-kimetadbhavanto dhāvata: ? yato nāgādibhirdevairagrato’nuyāyibhirabhihitā:-
eṣa manuṣyarājā āgacchati | catvāro mahārājāna: saṃlakṣayanti | puṇyamaheśākhyo'yaṃ sattva: |
nāsya śakyaṃ viroddhumiti | tatastaiścaturbhirmahārājaistrāyastriṃśānāmārocitam-eṣa bhavanto manuṣya- 
rājā mūrdhāta āgacchati | trāyastriṃśā devā: saṃlakṣanti-puṇyavipākamaheśākhyo’yaṃ sattva: | nāsya 
viroddhavyam | argheṇāsya pratyudgacchāma: | tataste trāyastriṃśā devā argheṇa pratyudgatā: | adrākṣīdrājā
mūrdhāta: sumerumūrdhanyabhiruhannīlanīlāṃ vanarājiṃ megharājimivonnatām | dṛṣṭvā ca punardivaukasaṃ 
yakṣamāmantrayate-kimetaddivaukasa nīlanīlā vanarājirmegharājirivonnatā ? eṣā deva devānāṃ 
parijātako nāma kovidāro yatra devāstrāyastriṃśāścaturo vārṣikān māsān divyai: pañcabhi: 
kāmaguṇai: samarpitā: samanvaṅgī bhūtā: krīḍanti ramante paricārayanti | devo’pyatra gatvā divyai: 
@136
pañcabhi: kāmaguṇai: samarpita: samanvaṅgībhūta: krīḍatu ramatāṃ paricārayatu | śrutvā ca punā 
rājā mūrdhāto’mātyānāmantrayate-paśyatha yūyaṃ grāmaṇyo nīlanīlāṃ vanarājiṃ megharājimivonnatām ? 
evaṃ deva | eṣa devānāṃ trāyastriṃśānāṃ pārijātaka: kovidāro yatra devāstrāyastriṃśāścaturo 
vārṣikān māsān divyai: pañcabhi: kāmaguṇai: samarpitā: samanvaṅgībhūtā: krīḍanti ramante 
paricārayanti | yūyamapi grāmaṇyo’tra gatvā divyai: pañcabhi: kāmaguṇai: samarpitā: samanvaṅgī-
bhūtā: krīḍata ramata paricārayata | adrākṣīdrājā mūrdhāta: sumerumūrdhanyabhiruhan śvetaśveta- 
mabhrakūṭamivonnatam | dṛṣṭvā ca punardivaukasaṃ yakṣamāmantrayate-kimetaddivaukasa śvetaśvetamabhrakūṭa- 
mivonnatam ? eṣā deva devānāṃ trāyastriṃśānāṃ sudharmā nāma devasabhā, yatra devāstrāyastriṃśā- 
ścatvāraśca mahārājāna: saṃniṣaṇṇā: saṃnipatitā devānāṃ manuṣyāṇāṃ cārthaṃ ca dharmaṃ ca cinta- 
yanti tulayanti upaparīkṣyanti | devo’pyatra gamiṣyatu | śrutvā ca punaramātyānāmantrayate- 
paśyatha yūyaṃ grāmaṇya:śvetaśvetamabhrakūṭamivonnatam ? evaṃ deva | eṣā trāyastriṃśānāṃ sudharmā 
nāma devasabhā yatra devāstrāyastriṃśāścatvāraśca mahārājāna: saṃniṣaṇṇā: saṃnipatitā devānāṃ 
manuṣyāṇāṃ cārthaṃ ca dharmaṃ ca cintayanti tulayanti upaparīkṣyanti | yūyamapi grāmaṇyo’tra 
gamiṣyatha | devānāṃ trāyastriṃśānāṃ sudarśanaṃ nāma nagaramardhatṛtīyāni yojanasahasrāṇyāyāmena 
ardhatṛtīyāni yojanasahasrāṇi vistareṇa samantata: parikṣepeṇa daśayojanasahasrāṇi saptabhi: 
kāñcanamayai: prākārai: parikṣiptam | te prākārā ardhatṛtīyāni yojanānyucchrayeṇa | teṣu 
prākāreṣu caturvidhā: ṣo(kho)ḍakā māpitā: suvarṇamayā rūpyamayā vaiḍūryamayā: sphaṭikamayā: |
ūrdhvī ekā nibaddhā saṃkramaṇakā | sudarśananagare’bhyantare bhūmibhāgo'bhirūpo darśanīya: 
prāsādikaścitra: sucitra ekaikacitradhātuśatena vicitro mṛdu: sumṛdu: tadyathā tulapicurvā |
karpāsapicurvā | prakṣipte pāde avanamatyutkṣipte pāde unnamati divyairmandāravai: puṣpairjānumātreṇa 
oghena saṃstīrṇa: | vāyusaṃyogāśca paurāṇānyavakīryante, navāni puṣpāṇi samākīryante |
sudarśane nagare ekonadvārasahasram | dvāre dvāre pañcaśatāni nīlavāsasāṃ yakṣāṇāṃ sthāpitāni 
saṃnaddhāni santi citrakalāpāni yāvadeva devānāṃ trāyastriṃśānāmārakṣaṇārthamatyarthaṃ śobhanārtham |
sudarśanasya nagarasya vīthya: ardhatṛtīyāni yojanasahasrāṇyāyāmena vistareṇa dvādaśa yoja- 
nānyabhirūpā darśanīyā: prāsādikā: kanakavālukāstīrṇāścandanavāripariṣiktā hemajālāva- 
naddhā: | sāmantakena vividhā: puṣkiriṇyo māpitā: | tā puṣkiriṇyaścaturvidhairiṣṭakaiścitā: 
suvarṇamayai rūpyamayai: sphaṭikamayairvaiḍūryamayai: | vedikāyā: sphaṭikamayā sūcī ālambanamadhi- 
ṣṭhānam | sphaṭikamayyā vaiḍūryamayī sūcī ālambanamadhiṣṭhānam | tā: puṣkiriṇya: pūrṇā: 
śītalena vāriṇā kṣaudrakalpenāmbunā utpalapadmakumudapuṇḍarīkasaṃchannā vividhairjalajai: śakunakai- 
rvalgusvarairmanojñasvarai: kāmarūpibhirnikūjitā: | sāmantake vividhā: puṣpavṛkṣā: phalavṛkṣā: sujātā: 
susaṃsthitā āpīḍakajātā:, tadyathā dakṣeṇa mālākāreṇa vā mālākārāntevāsinā vā mālā 
vā agrasthitāvataṃsakāni vā suracitāni | vividhai: sthalajai: śakunakairvalgusvarairmanojñasvarai: 
@137
kāmarūpibhirabhinikūjitā: | sudarśane nagare caturvidhā: kalpadūṣyavṛkṣā nīlā: pītā lohitā 
avadātā: | kalpadūṣyavṛkṣaiścaturvidhāni tuṇḍicelāni | taistuṇḍicelaiścaturvidhāni kalpadūṣyāni 
nīlāni pītāni lohitānyavadātāni | yādṛśamākāṅkṣati devo vā devakanyā vā, saha- 
cittotpādāddhaste prādurbhavanti | caturvidhā ābharaṇavṛkṣā hastopagā: pādopagā: guhyā: prakā-
śitā: | yādṛśamākāṅkṣati devo vā devakanyā vā, sahacittotpādād haste prādurbhavanti |
caturvidhā vādyabhāṇḍavṛkṣā veṇuvallarisughoṣakā: | yādṛśamākāṅkṣati dev ovā devakanyā vā, 
sahacittotpādād haste prādurbhavanti | caturvidhāpi ca sudhā, nīlā pītā lohitā avadātā |
yādṛśamākāṅkṣati devo vā devakanyā vā, sahacittotpādāthaste prādurbhavanti | madhu mādhava: 
kādambarī pāripānam | gṛhā: kūṭāgārā harmyā: prāsādā svāsanakā avalokanakā saṃkrama- 
ṇakā: | nārīgaṇavirājitamapsara:sahasrasaṃghaniṣevitaṃ tūryanādābhināditamupetamannapānam | yatra 
trāyastriṃśā: krīḍanti ramante paricārayanti, svakaṃ puṇyaphalaṃ pratyanubhavanti | devānāṃ trāya- 
striṃśānāṃ sudharmo devasabhā trīṇi yojanaśatānyāyāmena trīṇi yojanaśatāni vistareṇa samanta- 
parikṣepeṇa navayojanaśatāni abhirūpā darśanīyā prāsādikā sphaṭikamayī, ardhapañcamāni 
yojanāni tasmānnagarīto’bhyudgatā | tatra devānāṃ trāyastriṃśānāmāsanāni prajñaptāni, yatra pṛthak
dvātriṃśatīnāmupendrāṇāmāsanāni, trayastriṃśatimaṃ śakrasya devānāmindrasya | teṣāmeva devānāṃ 
sarvānte mūrdhātasya rājña āsanaṃ prajñaptam | paścāddevāstrāyastriṃśā mūrdhātasya rājño’rghaṃ gṛhya pratyu-
dgatā: | tatra ye puṇyamaheśākhyā: sattvā anupūrveṇa praviṣṭā avaśiṣṭā bahi: sthitā: | yata: 
sa rājā mūrdhāta: saṃlakṣayati-yānyetānyāsanāni prajñaptakāni, etebhyo yadantimamāsanam, 
etanmama bhaviṣyati | atha rājño mūrdhātasyaitadabhavat-aho bata me śakro devānāmindro’rdhāsane- 
nopanimantrayet | sahacittotpādādeva śakro devānāmindro rājño māndhāturardhāsanamadāt |
praviṣṭo rājā mūrdhāta: śakrasya devānāmindrasyārdhāsane | na khalu rājño mūrdhātasya śakrasya 
devānāmindrasyaikāsane niṣaṇṇayo: kaścidviśeṣo vā, abhiprāyo vā nānākaraṇaṃ vā, yaduta 
ārohapariṇāhau varṇapuṣkalatā svaraguptyā svaragupte:, nānyatra śakrasya devānāmindrasyānimiṣatena |
rājño mūrdhātasya deveṣū trāyastriṃśeṣu tiṣṭhata: ṣaṭtriṃśāścakrāścyutā: | tatra ca teṣāṃ devānāṃ 
devāsurasaṃgrāmaṃ bhavati | tatra yadyasurā: parājayante, paścādasurapuryāṃ dvārāṇi badhnanti | devānā-
mapi pañca rakṣā: parājayante | te’pi devapuryāṃ dvārāṇi badhnanti | teṣāmevaṃ devāsurāṇāṃ 
parasparata: saṃbhrama utpanna: | yato rājñā mūrdhātena trāyastriṃśānāmuktam-kimetadbhavanto’tīva 
saṃbhramajātā devā: ? trāyastriṃśairuktam-etairasurairasmākaṃ pañca rakṣā bhagnā:, yato’smābhirdvārāṇi 
baddhāni | yato mūrdhātena rājñā uktam-ātmapuruṣā:, ānayantu bhavanto dhanu: yatastasya 
dhanurānītam | tena paścāddhanurgṛhya guṇaśabda: kṛta: | tasya ca dhanuṣo guṇaśabda: kṛta: | 
asurai: śruta: | taṃ śrutvā asurā kathayanti-kasyaiṣa guṇaśabda: ? tai: śrutam-rājño mūrdhātasyaiṣa 
guṇaśabda: | te taṃ śabdaṃ śrutvā vismayamāpannā: | paścādrājā mūrdhāto nirgatastasmāddevanagarāt 
@138
teṣāṃ devānāmasurairbhagnakānāṃ svaṃ ca kāyaṃ saṃnahya | dharmatā ca punareṣāṃ devāsurāṇāṃ yudhyatāṃ 
rathā vaihāyasena tiṣṭhanti | teṣāmanyonyaṃ na kasyacidadhiko vā hīno vā | rājño mūrdhātasya 
sarveṣāmapyasurāṇāṃ vaihāyasamabhyudgamyoparisthita: | paścāt te’surā: kathayanti-ka eṣo’smāka- 
muparivihāyasamabhyudgata: ? yatastai: śrutam-manuṣyarājā eṣa mūrdhāto nāma | paścāt te 
saṃlakṣayanti-puṇyavipākamaheśākhyo’yaṃ sattvo yasyāsmākamuparivaihāyasaṃ ratho gacchati | jitā 
bhagnā: parājitā: parāpṛṣṭhīkṛtā āsurīṃ purīṃ praviṣṭā: | paścādrājā mūrdhāta: kathayati-kasya jaya: ? 
yato’mātyā: kathayanti devasya jaya: | sa rājā saṃlakṣayati-ahameva devānāṃ trāyastriṃśānāṃ 
sakāśādabhyadhika: | tasya rājño mūrdhātasyaitadabhavat-etadasti me jambudvīpa:, asti me 
sapta ratnāni, asti me sahasraṃ putrāṇām, vṛṣṭaṃ me’nta:pure saptāhaṃ hiraṇyavarṣam, samanuśiṣṭaṃ me 
pūrvavideham, samanuśiṣṭaṃ me’paragodānīyaṃ dvīpam, samanuśiṣṭaṃ me uttarakuruṣu svakaṃ bhaṭabalāgram, 
adhiṣṭhitaṃ me’sti devāṃstrāyastriṃśān, praviṣṭo’smi sudharmāṃ devasabhām, dattaṃ me śakreṇa 
devendreṇārdhāsanam | aho batāhaṃ śakraṃ devānāmindramasmāt sthānāccyāvayitvā svayameva devānāṃ 
ca manuṣyāṇāṃ ca rājyaiśvaryādhipatyaṃ kārayeyam | sahacittotpādādrājā mūrdhātastasmāt ṛddhita: 
paribhraṣṭo jambudvīpeṣu pratyaṣṭhāt | kharamābādhaṃ spṛṣṭavān | pragāḍhāṃ vedanāṃ maraṇāntikīm | atha 
rājño mūrdhātasyāmātyagaṇamahāmātyā rājyakartāro mantrasahajīvino yena rājā mūrdhātastenopa- 
saṃkrāntā: | upasaṃkramya rājānaṃ mūrdhātamidamavocan-bhaviṣyanti khalu devasyātyayāt paścimā 
janapadā: ? paripṛṣṭavanta:-rājñā mūrdhātena maraṇasamaye kiṃ vyākṛtam ? saced vo grāmaṇyo 
mamātyayāt kaścidupasaṃkramyaivaṃ pṛcchet-kiṃ bhavanto rājñā mūrdhātena maraṇasamaye vyākṛtam, 
teṣāmidaṃ syādvacanīyam-rājā bhavanto mūrdhāta: saptabhī ratnai: samanvāgato’bhūt | catasṛbhiśca 
mānuṣikābhī ṛddhibhiścaturṣu dvīpeṣu rājyaiścaryādhipatyaṃ kārayitvā devāṃstrāyastriṃśānadhirūḍha: |
atṛpta eva pañcānāṃ kāmaguṇānāṃ kālagata: |
na kārṣāpaṇavarṣeṇa tṛpti: kāmeṣu vidyate |
alpāsvādān bahudu:khān kāmān vijñāya paṇḍita: ||4||
api divyeṣu kāmeṣu ratiṃ naivādhigacchati |
tṛṣṇākṣaye rato bhavati samyaksaṃbuddhaśrāvaka: ||5||
parvato’pi suvarṇasya samo himavatā bhavet |
nālamekasya tadvittamiti vidvān samācaret ||6||
ya: prekṣatiṃ du:khamitonidānaṃ 
kāmeṣu jātu sa kathaṃ ramate | 
loke hi śalyamupādhiṃ viditvā 
tasyaiva dhīro vinayāya śikṣet ||7||
@139
yadā ca punastena janakāyena śrutaṃ rājā mūrdhāto glāno maraṇāvasthita iti, tataste- 
‘mātyā janapadāścānekāni prāṇiśatasahasrāṇi rājānaṃ mūrdhātamupasaṃkramya darśanāya | yatastena 
rājñā tasya janasya tāvadevaṃvidhā dharmadeśanā kṛtā-kāmeṣvādīnavakathā gṛhāśramapadasyādīnavo 
bhāṣita:, tathā kāmo jugupsito yathā anekāni prāṇiśatasahasrāṇi ṛṣīṇāmantike pravrajya 
gṛhāśramapadānyapahāya vanaṃ saṃśritā:, ṛṣibhi: pravrajitvā catvāri brahmavihārān bhāvayitvā 
kāmeṣu kāmacchandaṃ prahāya tadbahulavihāriṇo brahmalokasabhāgatāyāmupapannā: | yāvacca ānanda 
mūrdhāta: kumārakrīḍāyāṃ krīḍitavān, yāvacca yauvarājyaṃ yāvacca mahārājyaṃ yāvacca jambudvīpe 
yāvacca pūrvavidehe dvīpe yāvaccāparagodānīye dvīpe yāvaccottarakuruṣu yāvacca saptasu kāñcanamayeṣu 
parvateṣu yāvacca devāṃstrāyastriṃśānadhirūḍha:, atrāntare caturdaśottaraṃ śakraśataṃ cyutam | śakrasya 
bhikṣavo devānāmindrasyāyuṣa: pramāṇaṃ yanmanuṣyāṇāṃ varṣamekaṃ devānāṃ trāyastriṃśānāmekarātriṃ-
divas am | tena rātriṃdivasena triṃśadrātrakena māsena dvādaśamāsena saṃvatsareṇa divyaṃ varṣa- 
sahasraṃ devānāṃ trāyastriṃśānāmāyuṣa: pramāṇam | tadbhavati mānuṣikayā gaṇanayā tisro varṣalakṣā: 
ṣaṣṭiśca varṣasahasrāṇi ||
yasminnānanda samaye rājā mūrdhāto devāṃstrāyastriṃśānadhirūḍha:, evaṃvidhaṃ cittamutpā- 
ditam-aho bata me śakro devānāmindro’rdhāsanenopanimantrayet, kāśyapo bhikṣustena kālena 
tena samayena śakro devānāmindro babhūva | yasmin khalvānanda samaye rājño mūrdhātasyaivaṃvidhaṃ
cittamutpannam-yannvahaṃ śakraṃ devānāmindramasmāt sthānāccyāvayitvā svayameva devānāṃ ca manu- 
ṣyāṇāṃ ca rājyaiśvaryādhipatyaṃ kārayeyam, kāśyapa: samyaksaṃbuddhastena kālena samayena 
śakro devānāmindro babhūva | maheśākhye sattve cittaṃ pradūṣitam, tasmādṛddhe: paribhraṣṭo jambu- 
dvīpe pratyaṣṭhāt, kharamābādhaṃ spṛṣṭavān, pragāḍhāṃ vedanāṃ maraṇāntikīm | yo’sau rājā mūrdhāta:, 
ahamevānanda tena kālena tena samayena | tatra tāvanmayā ānanda sarāgeṇa sadveṣeṇa samohena 
aparimuktena jātijarāvyādhimaraṇaśokaparidevadu:khadaurmanasyopāyāsadharmeṇa maraṇakālasamaye tāva- 
devaṃvidhā parikathā kṛtā yadanekāni prāṇiśatasahasrāṇi gṛhāśramamapahāya ṛṣibhya: pravrajitvā 
kāmeṣu kāmacchandaṃ vyapahāya tadbahulavihāriṇo brahmalokamupapāditā: | idānīṃ sarvajñenānuttara- 
jñānajñeyavaśiprāptena nirvāṇāya saṃprasthitena tāvadevaṃvidhā dharmadeśanā kṛtā, yadanekāni devatā- 
śatasahasrāṇi satyeṣu pratiṣṭhāpitāni | anekāni ṛṣiśatasahasrāṇi etabhikṣava iti pravraji- 
tāni | tairyujyadbhirghaṭadbhirvyāyacchadbhi: sarvakleśaprahāṇādarhattvaṃ prāptam | anekadevanāgayakṣa- 
gandharvāsuragaruḍakinnaramahoragā: śaraṇagamanaśikṣāpadeṣu vyavasthāpitā: | anekāni vaiśāli-
kāni prāṇiśatasahasrāṇi yeṣāṃ kecitsrotāpattiphale vyavasthāpitā:, kecit sakṛdāgāmiphale,
kecidanāgāmiphale, kaiścit pravrajitvā’rhattvaṃ prāptam, kaiścit śrāvakabodhau, kaiścit pratyeka- 
bodhau, kaiścidanuttarāyāṃ samyaksaṃbodhau cittamutpāditāni, kaiściccharaṇagamanaśikṣāpadāni 
gṛhītāni ||
@140
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-kāni bhadanta 
karmāṇi kṛtāni rājñā mūrdhātena yeṣāṃ karmaṇāṃ vipākena sahacittotpādādeva saptāhamanta:pure 
hiraṇyavarṣaṃ vṛṣṭam ? bhagavānāha- 
bhūtapūrvaṃ bhikṣavo’tīte’dhvani sarvābhibhūrnāma tathāgato’ loke utpanno vidyācaraṇa
saṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho bhagavān | 
tena khalu samayena anyatara: śreṣṭhidārako’cirapratiṣṭhita: | tatra viṣaye dharmatā-yā aciroḍhā 
dārikā bhartari pravahaṇakena pratipradīyate, sā catūratnamayai: puṣpairavakīrya baddhakā svāmine 
pradīyate | sā ca bhartāramādāya svagṛhaṃ gacchati | sa ca śreṣṭhidārakaścatūratnamayāni puṣpāṇi 
pratigṛhya yānamadhiruhya śvaśuragṛhamanuprasthita: | tasya gacchato’bhimukhaṃ sarvābhibhū: samya- 
ksaṃbuddho janapadeṣu caryāṃ carannanupūrveṇābhyāgata: | taṃ dṛṣṭvā dvātriṃśallakṣaṇālaṃkṛtamasecanakadarśana- 
matīva prasāda utpanna: | yato’sau prasādīkṛtacetā yānādavatīrya taṃ bhagavantaṃ taiścatūratnamayai: 
puṣpairavakirati | tāni sarvābhibhuvā samyaksaṃbuddhenādhiṣṭhitāni tathā yathā śakaṭacakramātrā- 
ṇyabhinirvṛttāni | tāni vitānaṃ baddhvā gacchato’nugacchanti, tiṣṭhatastiṣṭhanti | sa prasādajāto 
gāthāṃ bhāṣate-
anena dānena mahadgatena 
buddho bhaveyaṃ sugata: svayaṃbhū: |
tīrṇaśca tārayeyaṃmahājanaughān 
atāritā ye pūrvakairjinendrai: ||8||
sarvābhibhūrme bhagavān maharṣi- 
ravakīrṇa: puṣpai: sumanoramaiśca |
praṇidhiśca me tatra kṛtā udārā 
ākāṅkṣatā vā idamagrabodhim ||9||
tasyaiva karmaṇo vipākato me 
prāptā hi me bodhi: śivā anuttarā |
vṛṣṭaṃ ca saptāhahiraṇyavarṣaṃ 
mūrdhātasya rājño mahābalasya ||10||
tasyaiva karmaṇo vipākato me nagaramapi sauvarṇakāñcanaṃ babhūva mahāsudarśanasya ramaṇīyā 
kuśāvatī nāma purī babhūva ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-kīdṛśaṃ bhadanta  
rājñā mūrdhātena karma kṛtaṃ yasya karmaṇo vipākena caturṣu dvīpeṣu rājyaiśvaryādhipatyaṃ kāritam, 
devāṃstrāyastriṃśānadhirūḍha: ? bhagavānāha-
@141
bhūtapūrvaṃ bhikṣavo’tīte’dhvani vipaśyī nāma tathāgato’rhan samyaksaṃbuddha: loke 
utpanna: | atha sa vipaśyī samyaksaṃbuddho janapadeṣu caryāṃ caramāṇo'nupūrveṇa bandhumatīṃ rāja-
dhānīmanuprāpata: | atha vipaśyī samyaksaṃbuddha: pūrvāhṇe nivāsya pātracīvaramādāya bandhumatīṃ 
piṇḍāya prāviśat | tatrānyataraścautkariko nāma vaṇik | bhagavantaṃ vipaśyinamasecanaka- 
darśanarūpaṃ dṛṣṭvā adhika: prasāda utpanna: | prasādajātena tasya mudgānāṃ muṣṭiṃ gṛhītvā pātre 
prakṣiptā | tato mudgāścatvāra: pātre patitā:, eka: kaṇṭakamāhatya bhūmau patita: | avaśiṣṭaṃ
naivaṃ saṃprāptaṃ pātram, asaṃprāptā eva bhūmau patitā: | tato vaṇik prasādajāta: praṇidhiṃ 
karoti-
anena dānena mahadgatena 
buddho bhaveyaṃ sugata: svayaṃbhū: |
tīrṇaśca tārayeyaṃ mahājanaughān 
na tāritā ye pūrvakairjinendrai: ||11||
bhagavānāha-yo’sau otkariko vaṇik, ahameva tena kālena tena samayena | yanmayā 
vipaśyina: samyaksaṃbuddhasya prasādajātena mudgānāṃ muṣṭi: pātre prakṣiptā, tasmāccatvāro mudgā: 
pātre patitā avaśiṣṭā bhūmau patitā:, tasya karmaṇo vipākena caturṣu dvīpeṣu rājyaiśvaryādhipatyaṃ 
kāritam | yaścāsau mudga: pātrakaṇṭakamāhatya bhūmau patita:, tasya karmaṇo vipākena trāyastriṃṣān 
devānadhirūḍha: | sacedbhikṣava: sa mudga: pātre patito’bhaviṣyanna bhūmau, sthānametadvidyate yaddeveṣu 
ca manuṣyeṣu ca rājyaiśvaryādhipatyaṃ kāritamabhaviṣyat | yo’sau otkāriko vaṇik tena 
kālena tena samayena, sa eṣa rājā mūrdhāta: | yo mūrdhāto rājā, ahameva sa tena kālena 
tena samayena | yasmādevaṃ buddhe bhagavati mahākāruṇike kārā: kṛtā atyarthaṃ mahāphalā bhavanti 
mahānuśaṃsā mahādyutayo mahāvaistārikā iti, tasmādbhavabodhi: | kiṃ karaṇīyam ? buddhe dharme 
saṃghe kārā: karaṇīyā: samyakpraṇidhānāni ca karaṇīyānīti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne māndhātāvadānaṃ saptadaśamam ||
@142
18 dharmarucyavadānam |
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha- 
piṇḍadasyārāme | tena khalu samayena pañcamātrāṇi vaṇikśatāni bhāṇḍaṃ samudānīya anupūrveṇa 
grāmanigamapallīpattanarājadhānīṣu cañcūryamāṇāni mahāsamudrataṭamanuprāptāni | tairnipuṇata: 
sāmudraṃ yānapātraṃ pratipāditam | yato vaṇijastaṃ mahāsamudraṃ dṛṣṭvā saṃbhinnamanaso na prasahante 
samavataritum | paścāttairvaṇigbhi: karṇadhāra ukta:-uddhoṣaya na: puruṣa mahāsamudrasya bhūtaṃ 
varṇam | yata: karṇadhāra uddhoṣayituṃ pravṛtta:-śṛṇvantu bhavanto jambudvīpakā manuṣyā:,
santyasmin mahāsamudre evaṃvidhāni ratnāni, tadyathā-maṇyo muktā vaiḍūryaśaṅkhaśilā pravālo 
rajataṃ jātarūpamaśmagarbho musāragalvo lohitikā dakṣiṇāvartā: | ya icchati evaṃrūpai ratnairātmānaṃ 
samyaksukhena prīṇayituṃ mātāpitarau putradāraṃ dāsīdāsakarmakarapauruṣeyaṃ mitrāmātyajñātisālo- 
hitam, kālena ca kālaṃ dakṣiṇīyebhya: śramaṇabrāhmaṇebhyo dakṣiṇāṃ pratiṣṭhāpayitumūrdhvagāminīṃ 
saubhāgyakarīṃ sukhavipākāmāyatyāṃ svargasaṃvartanīm, so’smin mahāsamudre avataratu dhanaheto: |
evamukte ca puna: sarva eva sattvā: saṃpattikāmā vipattipratikūlāstaṃ śrutvā tasmin mahāsamudre 
vyavasitā: samavataritum | yatastadvahanamatiprabhūtairmanuṣyairatibhāreṇa ca ākrāntatvāt tatraivāva- 
sīdati | tata: karṇadhāreṇoktam-asahyaṃ vahanam | yato vaṇija: kathayanti-kasyedānīṃ vakṣyāma: 
vahanāt pratyavatarasveti | tairvaṇigbhi: karṇadhārasyoktam-mahāsamudrasya bhūtaṃ varṇamuddhoṣayata |
tata: sa uddhoṣayituṃ pravṛtta:-śṛṇvantu bhavanto jambudvīpakā manuṣyā:, santyasmin mahā- 
samudre imāni evaṃrūpāṇi mahānti mahābhayāni, tadyathā timibhayaṃ timiṃgilabhayamūrmibhayaṃ 
kūrmabhayaṃ sthale utsīdanabhayaṃ jale saṃsīdanabhayamantarjalagatānāṃ parvatānāmāghaṭṭanabhayaṃ kālikā-
vātabhayam | caurā api āgacchanti nīlavāsaso dhanahāriṇa: | yena cātmano jīvita- 
parityāgo vyavasthito mātāpitarau putradāraṃ dāsīdāsakarmakarapauruṣeyaṃ mitrāmātyajñātisālohitaṃ 
citraṃ ca jambudvīpaṃ parityaktum, sa mahāsamudramavataratu | alpā: śūrā bahava: kātarā: | taṃ 
śrutvā tathoddhuṣya tu tasmādyānapātrādavatīrṇā bahava:, kecidavaśiṣṭā: | tatastairvaṇigbhirvahana- 
syaikaṃ varatraṃ chinnam | paścād dvau trayo yāvadanupūrveṇa sarve varatrāśchinā: | tāsu chinnāsu 
tadvahanaṃ mahākarṇadhārasaṃpreritaṃ gagane mahāvātasaṃprerito megha iva balavadvāyusaṃpreritaṃ kṣiprameva 
saṃprasthitam | yāvadratnadvīpamanuprāpta: | sa taṃ pradeśamanuprāptānāṃ karṇadhāra: kathayati-santyasmin 
ratnadvīpe kācamaṇayo ratnasadṛśā:, te bhavadbhirupaparīkṣyopaparīkṣya gṛhītavyā: | mā va: paścā-
jjambudvīpagatānāṃ tāpyaṃ bhaviṣyati | tatraiva ca kroñcakumārikā nāma striyo bhavanti | tā: 
puruṣaṃ labdhvā tathopalāṃstāḍayanti, yathā atraivānayena vyasanamāpadyate | atraiva ca madanī-
yāni phalāni bhavanti | tāni yo bhakṣayati, sa sapta rātriṃdivasān suptastiṣṭhati | asminneva 
ca ratnadvīpe saptāhāt pareṇa amanuṣyā na sahante, tāvadvidhān viparītān vāyūnutpādayanti 
yairvahanamapahriyate yathāpi tadakṛtakāryāṇām | tāni bhavadbhirlabdhāni na bhakṣayitavyāni |
@143
tacchrutvā vaṇijo’vahitamanaso’pramādenāvasthitā: | prāpya ca taṃ ratnadvīpaṃ prayatnamāsthāya ratnānveṣaṇaṃ 
kṛtvā anupūrveṇopaparīkṣya ratnānāṃ tadvahanaṃ pūritaṃ tadyathā yavānāṃ vā yavasasyānāṃ vā mudgānāṃ 
vā māṣāṇāṃ vā | vahanaṃ pūrayitvā te’nukūlaṃ jambudvīpābhimukhena vāyunā saṃprasthitā: |
mahāsamudre ca tribhi: skandhai: prāṇina: saṃmiśritā: | prathame yojanaśatikā ātmabhāvā:, 
dvistriyojanaśatikā ātmabhāvā: | dvītīye skandhe’ṣṭayojanaśatikā ātmabhāvā navadaśayāva-
ccaturdaśayojanaśatikā ātmabhāvā: | tṛtīye skandhe pañcadaśayojanaśatikā ātmabhāvā:, 
ṣoḍaśayojanaśatikā yāvadekaviṃśatikā ātmabhāvā: | tatra ca mahāsamudre tā matsyajātaya: 
parasparānyonyabhakṣaṇaparā: | ye prathamāyāṃ bhūmau avasthitā:, te dvitīyabhūmisthairbhakṣyante | ye 
dvitīyabhūmisthā:, te tṛtīyabhūmisthairbhakṣayante | tatra timiṃgilo nāma matsyastṛtīyādudakaskandhā- 
dabhyudgamya uparimandakaskandhamādāyaṃ carati | sa yasyāṃ velāyāṃ mukhamāvṛṇoti, tasyāṃ velāyāṃ 
mahāsamudrāt pānīyaṃ mahatā vegenākṣiptaṃ mukhadvāraṃ yato dhāvati | tenaivodakaskandhenākṣiptā 
matsyakacchapavallabhakaśuśumāramakarādyā matsyajātayo mukhadvāreṇodare patanti | tasyaivaṃ carata 
ātmabhāvācchira evaṃ lakṣyate dūrata eva, tadyathā-parvato nabha: pramāṇa: | akṣīṇi cāsya dūrata eva
saṃlakṣyante nabhasīvādityau | yatastairvaṇigbhirdūrata evopadhāritam | tanmahārṇavarūpamupadhārya 
cintayituṃ pravṛttā:-kimetadbhavanta ādityadvayasyodayanam ? teṣāmevaṃ cintayatāṃ tadvahanaṃ tasya 
mukhadvāraṃ yato vegenopahartumārabdham | teṣāṃ vahanaṃ vegenāpahriyamāṇaṃ dṛṣṭvā  ādityadvayotpādanaṃ ca 
saṃlakṣya saṃvega utpanna:kiṃ bhavanto yat tacchrūyate saptādityā: kalpasaṃvartanyāṃ samudā- 
gamiṣyantīti, tadevedānīṃ proditā: syu: | yata: karṇadhāreṇa teṣāṃ vimarśajātānāmuktam- 
yat tadbhavanta: śrūyate timitimiṃgila iti, timitimiṃgilabhayamidam | tat paśyantu 
bhavanta: pānīyādabhyudgataparvatavadālokyate etattasya śira: | paśyatha caiṣā parā lohitikā 
rājiryadetau tasyoṣṭhau | paśyatha etāmaparā avadātā mālā caiṣā tasya dantamālā |
paśyatha etau dūrata eva sūryavadavalokyete etau akṣitārakau | punarasau karṇadhāro 
vaṇijāṃ kathayati-śṛṇvantu bhavanta:, nāsmākamidānīṃ jīvitopāya: kaścidyena vayamasmādbhyāt 
mucyema | sarveṣāmevāsmākaṃ maraṇaṃ pratyupasthitam | tadidānīṃ bhavadbhi: kiṃ karaṇīyam ? 
yasya vo yasmin deve bhakti: sa tamāyācatu | yadi tenāpi tāvadāyācanena 
kāciddevatā asmākamasmānmahābhayādvimokṣaṇaṃ kuryāt | na cānyo’sti kaścidupāyo jīvi-
tasya | yatastairvaṇigbhirmaraṇabhayabhītai: śivavaruṇakuberamahendropendrādayo devā jīvitaparitrāṇārtha-
māyācitumārabdhā: | naiva ca teṣāmāyācatāṃ tasmānmaraṇabhayāt jīvitaparitrāṇaviśeṣa: 
kaścit | tathaiva tadvahanaṃ salilavegāt kṣiptaṃ timiṃgilamukhadvāraṃ yato’pahriyate | tatra- copā- 
sako’bhirūḍha: | tenoktam-bhavanta:, nāsmākamasmānmaraṇabhayānmokṣa: kaścit | sarvairevāsmābhi- 
rmartavyam | kiṃ tu sarva evaikaraveṇa namo buddhāyeti vadāma: | sati maraṇe buddhāvalambanayā 
smṛtyā kālaṃ kariṣyāma: | sugatigamanaṃ bhaviṣyati | yatastairvaṇgbhirekaraveṇa namo buddhāyeti 
@144
praṇāma: kṛta: sarvaireva | bhagavatā ca jetavanasthena sa vāda: śruto divyena śrotreṇa viśuddhena
atikrāntamānuṣeṇa | śrutvā ca punarbhagavatā sa nādastathā adhiṣṭhito yathā tena timiṃgilena 
śrutam | tasya taṃ namo buddhāyeti rāvaṃ śrutvā manaso’marṣa utpanno viklavībhūtaśca-buddho bata loka 
utpanna: | na mama pratirūpaṃ syāt yadahaṃ buddhasya bhagavato nāmoddhoṣaṃ śrutvā āhāramāhare- 
yam | sa cintayituṃ pravṛtta:-yadyahamidānīṃ sahasaiva mukhadvāraṃ pidhāsyāmi, salilavega- 
pratyāhatasya vahanasya vināśo bhaviṣyati, eteṣāṃ cānekānāṃ jīvitavināśa: | yannavahaṃ mṛdu- 
nopakrameṇa svairaṃ svairaṃ mukhadvāraṃ saṃpidadhyām | tatastena timiṃgilenātmīyaṃ mukhadvāraṃ mṛdunopakrameṇa 
svairaṃ svairaṃ pihitam | paścāt tadvahanaṃ tasmānmahāgrāhamukhādvinirmuktamanuguṇaṃ vāyumāsādya 
tīramanuprāptam | atha te vaṇijastīramāsādya tadbhāṇḍaṃ śakaṭoṣṭragogardabhādibhi: pūrayitvā anu-
pūrveṇa grāmanigamapallīpattanādiṣu cañcūryamāṇā: śrāvastīmanuprāptā: | te tatra gatvā saṃlakṣayanti- 
dharmataiṣā yasya nāmnā vahanaṃ saṃsiddhayānapātramāgacchati, tasyaiva tāni ratnāni gamyāni bhavanti |
yannu vayametāni ratnāni buddhasya bhagavato dadyāma: | te tāni ratnāni saṃgṛhya bhagavata: sakāśa- 
mupagatā: | anupūrveṇa bhagavata: pādau śirasā vanditvā bhagavata: kathayanti-bhagavan, asmākaṃ 
samudre yānapātreṇāvatīrṇānāṃ timiṃgilagrāheṇa tasmin yānapātre’pahriyamāṇe jīvitavināśe 
pratyupasthite bhagavata: smaraṇaparāyaṇānāṃ nāmagrahaṇaṃ tasmāt mahāgrāhamukhādvinirmuktam, tato 
vayaṃ bhagavan saṃsiddhayānapātrā: kṣemasvastinā ihāgatā: | dharmatā caiṣā yasya nāmnā vahanaṃ 
saṃsiddhayānapātrā āgacchanti, tasya tadgamyaṃ bhavati | tadvayaṃ bhagavato nāmagrahaṇena maraṇabhayā-
duttīrṇā: | tadasmākametāni ratnāni bhagavān gṛhṇātu | bhagavānāha-yena mayendrāya (?) balabodhyaṅga-
ratnānyadhigatāni, kiṃ tathāgatasya bhūya: prākṛtaratnai: karaṇīyam ? yadi cecchata asmacchāsane 
vatsā: pravrajitum, āgacchatha | yataste saṃlakṣayanti vaṇija:-yadasmākaṃ kiṃcit jīvitam, 
tatsarvaṃ buddhasya bhagavatastejasā | yadvayametāni ratnāni tyaktvā bhagavato’ntike pravrajema iti |
paścāt te tāni ratnāni mātāpitṛbhya: putradāradāsīdāsakarmakaramitrāmātyajñātisālohitebhyo 
yathānyāyata: saṃvibhajya pravrajitā: | pravrajya tairyujyadbhirghaṭadbhirvyāyacchadbhiryāvadarhattvaṃ sākṣātkṛtam ||
yato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-kīdṛśāni 
karmāṇi bhagavan, ebhirvaṇigbhi: kṛtānyupacitāni, yeṣāṃ karmaṇā vipākena bhagavānārāgito 
na virāgita: ? bhagavānāha-
bhūtapūrvaṃ bhikṣava: kāśyapa: samyaksaṃbuddho loka utpanno’bhūt | tasya ca śāsane eta 
eva ca pravrajitā abhūvan | tatra pravrajya ca na kaścit tadrūpo guṇagaṇo’dhigato nānyatra 
sabrahmacāriṇāmuddiṣṭamadhītaṃ svādhyāyitaṃ ca | maraṇakālasamaye praṇidhānaṃ kṛtavanta:-yadasmābhi: 
kāśyapaṃ samyaksaṃbuddhamāsādyoddiṣṭamadhītaṃ svādhyāyitaṃ ca, na kaścit guṇagaṇo’dhigato’sti, 
asya karmaṇo vipākena vayaṃ yo’sau anāgate’dhvani kāśyapena samyaksaṃbuddhena śākyamuninarmā
samyaksaṃbuddho vyākṛta:, taṃ vayamārāgayemo na virāgayema: ||
@145
bhagavānāha-kiṃ manyadhve bhikṣavo yāni tāni pañcabhikṣuśatānyatīte’dhvanyāsan 
kāśyapasya samyaksaṃbuddhasya śāsane pravrajitāni, etāvantyetāni pañcabhikṣuśtāni | tadā 
caiṣāmindriyāṇi paripācitāni, etarhi arhattvaṃ sākṣātkṛtam | yaścāsau mahāsamudre timistimiṃ 
gilo nāma matsyo buddhaśabdaṃ śrutvā anāhāratāyāṃ vyavasthita:, sa svabhāvenaiva tīkṣaṇāgnitayā 
kṣuddu:khasyāsahatvāccyuta: kālagata: | tena śrāvastyāṃ ṣaṭkarmanirate brāhmaṇakule pratisaṃdhi- 
rgṛhīta: | tasya taccharīraṃ kalevaraṃ mahāsamudre utplutam | nāgaiśca tasya svabhavanasamīpasthasya 
gandhamasahadbhiranyato vikṣiptam | yatra ca vikṣiptaṃ tatrāpi samīpe nāgasyaiva bhavanam |
tenāpi gandhamasahatā anyata: kṣiptam | evaṃ kṣiptena pāraṃparyeṇa tat kalevaraṃ mahāsamudrataṭaṃ 
samudānītam | yato’nantaraṃ samudravelayotsārya sthale prakṣiptam | taccānekai: kākagṛdhraśva-
śṛgālaśvāpadādyai: pakṣibhistatsamucchritaiśca kṛmibhirbhakṣyamāṇamasthikaraṅkajīrṇamāṃsaṃ śvetaṃ śvetaṃ 
vyavasthitam | asyāṃ ca śrāvastyāṃ tasya brāhmaṇasya yadā patnī antarvartinī saṃvṛttā, 
tadeva tasyā garbhotpādādatīva kṣuddu:khena pīḍyamānayā gṛhasvāmyabhihita:-āryaputra, kṣuddu:khe- 
nātīva bādhye | tasyā evaṃ vadantyā gṛhasvāminoktam-bhadre, yadasmadgṛhe’nnapānaṃ 
tatsarvamabhyavaharasva | tayā abhyavahartumārabdham | sā ca tadannapānaṃ sarvamabhyavahṛtya naiva tṛpti- 
mupayāti | punarapi gṛhasvāminaṃ vijñāpayati-āryaputra, naiva tṛptimupagacchāmi | yatastena 
tira:prātiveśyasuhṛtsvajanādibhyo’ntikadannapānamanviṣya tasyā anupradattam | sā tamapyavahṛtya 
naiva tṛptiṃ gacchati | bhūyo gṛhasvāmina: kathayati-āryaputra, naiva tṛptimupagacchāmi | yato’sau 
brāhmaṇa: saṃvignamanā: khedamāpanna: | kimetadbhavanta: syāt-asyā: sattvamudare utpannaṃ yasyotpādā- 
nnaiva tṛptimupayāti ? yata: sa brāhmaṇo naimittakānāṃ darśayitvā saṃśayanirṇayanārthaṃ vaidyādīn 
bhūtatantravidaśca-paśyantu bhavanta:, iyaṃ brāhmaṇī kiṃ mahatā rogeṇābhibhūtā syādatha bhūtagrahā- 
viṣṭā syādanyadvā syādrūpaṃ maraṇaliṅgamanenopakrameṇa pratyupasthitā syāt | tai: śrutvā tathāvidha
upakrama: kṛta: | tasyā brāhmaṇyāste indriyāṇāmanyathātvamupalakṣayanti | yadā asyā indriyā- 
ṇāmanyathātvaṃ nopalakṣayanti, tadā tairvaidyanaimittakabhūtatantravidbhiścikitsakai: sā brāhmaṇī
paryanuyuktā-kasmāt kālādārabhya tavaivaṃvidhā dīptāgnitā samutpannā ? tayā abhihitam- 
garbhalambhasamakālameva sa evaṃvidha upakrama: kṛta: | yato naimittakavaidyacikitsakai-
rabhihitam-nāsyā: kaścidanyastadrūpo rogo nāpi bhūtagrahāveṣo bādhākara utpanna: |
asyaivaiṣā garbhasyānubhāvenaivaṃvidhā dīptāgnitā | yato’sau brāhmaṇa upalabdhavṛttānta: 
svasthībhūta: | sāpi brāhmaṇī naiva kadācidannapānasya tṛptā | anupūrveṇa samakālameva putro 
jāta: | tasya dārakasya jātamātrasya sā brāhmaṇī vinītakṣuddu:khā saṃvṛttā | sa dārako jāta- 
mātra eva atyarthaṃ bubhukṣayopapīḍyate | tasya bubhukṣayā pīḍyamānasya mātā stanaṃ dātuṃ pravṛttā |
sa ca dāraka: stanaṃ pītvāpi sarvaṃ naiva tṛptimupayāti | paścāt tena brāhmaṇena tayā ca 
brāhmaṇyā tiraskṛtaprātiveśyasvajanayuvatyaścābhyarthya stanaṃ tasya dārakasya dāpayituṃ pravṛttā: |
@146
sa ca dāraka: sarvāsāmapi stanaṃ pītvā naiva tṛptimabhyupagacchate | paścāt tena brāhmaṇena 
tasyārthe chagalikā kṛtā | sa dārakastasyā api cchgalikāyā: kṣīraṃ pītvā janikāyāśca 
stanaṃ naiva tṛpyate | tatra gṛhe kālena kālaṃ bhikṣavo bhikṣuṇyaśca piṇḍapātaṃ praviśya parikathāṃ 
kurvanti | sa dārakastāṃ parikathāṃ śrutvā tasyāṃ velāyāṃ na roditi, avahitaśrotrastūṣṇībhūtvā
tāṃ dharmaśravaṇakathāṃ śṛṇoti | pratyavasṛteṣu bhikṣubhikṣuṇīṣu ca puna: pipāsādu:khaṃ pratisaṃveda- 
yamāno rodituṃ pravṛtta: | tai: saṃlakṣitam-dharme vatsāya ruciriti | tasya dharmarūcīti nāma 
pratiṣṭhāpitam | sa ca dārako’nupūrveṇa māsārdhamāsādīnāmatyayādbhuñjāno naiva kadācidanna- 
pānasya tṛpyati | yadā ca viśiṣṭe vayasi sthita:, tadā tasya mātāpitṛbhyāṃ bhaikṣabhājanaṃ 
dattam | gaccha vatsa, idaṃ te bhaikṣabhājanam | gṛhītvā śrāvastyāṃ bhikṣāṃ paryaṭitvā āhāra- 
kṛtyaṃ kuru | yata: sa dārako bhaikṣabhājanaṃ gṛhītvā śrāvastyāṃ bhaikṣaṃ paryaṭati | paryaṭanneva ca 
bhuktvā bhuktvā atṛpyamāna eva gṛhamāgacchati | yato’sau saṃlakṣayati-kiṃ mayā karma kṛtaṃ 
yasya karmaṇo vipākena na kadācit vitṛpyamāna āhāramārāgayāmi ? sa viṣaṇṇacetāścinta- 
yituṃ pravṛtta:-kiṃ tāvadagnipraveśaṃ karomi, uta jalapraveśamatha taṭaprapātaṃ karomi ? sa evaṃ 
cintayā sthita: | upāsakenopalakṣita: | tasya tenoktam-kiṃ cintāpara evaṃ tiṣṭhasi ? gaccha 
tvam | mahāntaṃ buddhaśāsanaṃ maharddhikaṃ mahānubhāvam | tatra pravraja | tatra ca tvaṃ pravrajita: 
kuśalānāṃ dharmāṇāṃ saṃcayaṃ kariṣyasi | akuśalāśca te dharmā ye’sminnapi janmani saṃcitā 
bhaviṣyanti, te tanvībhaviṣyanti | yadi tāvadguṇagaṇānadhigamiṣyasi, paryantīkṛtaste saṃsāro
bhaviṣyati | atha sa mahātmā upāsakena codito jetavanaṃ gata: | jetavanaṃ gatvā tatra 
bhikṣūn pāṭhasvādhyāyamanasikārodyuktān dṛṣṭvā atīva prasādajāta: | bhikṣumupasaṃkramyaivaṃ vadati- 
ārya, pravrajitumicchāmi | yato bhikṣubhirukta:-mātāpitṛbhyāmanujñāto’si ? sa kathayati-
nāhaṃ mātāpitṛbhyāmanujñāta: | tairukta:-gaccha vatsa, mātāpitṛbhyāmanujñāṃ mārgasva | yata: 
sa mātāpitṛbhyāṃ sakāśādanujñāṃ mārgituṃ pravṛtta: | sa mātāpitṛbhyāmabhihita:-gaccha 
vatsa, yathābhipretaṃ kuru | sa labdhānujño bhikṣusakāśaṃ gata: | paścādbhikṣuṇā pravrājita: |
tatra ca bhikṣūṇāṃ kadācit piṇḍapāto bhavati, kadācit nimantraṇaṃ bhavati | sa 
ca yasmin divase piṇḍapāto bhavati, tatropādhyāyenocyate-vatsa, kiṃ tṛpto’si uta na ? 
sa upādhyāyasya kathayati-nāsti tṛpti: | yata upādhyāyenāsya saṃlakṣita:-taruṇavayasā
pravrajito dīptāgnitayā na tṛptimupayāti | sa ātmīyādapi piṇḍapātāt tasya saṃvibhāgaṃ 
prārabdha: kartum | punaśca pṛcchati-vatsa, kimidānīṃ tṛpto’si ? atha sa tamupādhyāyaṃ vadati- 
na tṛpto’smi | yata upādhyāyastaṃ śrutvā sapremān bhikṣunanyāṃśca sārdhavihāriṇa: prārabdho 
vaktum | yata: samānopādhyāyai: samānācāryairanyaiśca sapremakairbhikṣubhirupasaṃhāra ārabdha: kartum |
teṣāmantikāllabhamāno naiva tṛptimupayāti | yadā ca nimantraṇaṃ bhavati, tadāpi te tathaiva
tasyopasaṃhāraṃ kurvanti | dānapatirapi viditvā yadyadadhikaṃ tattadasmai dattvā āgacchati |
@147
atha pānakaṃ bhavati tadapi tathaiva yadadhikaṃ bhavati tattasyānupradīyate | tasya ca yata: 
pravrajitasya na kadācidannapānena kukṣi: pūrṇa: | tena khalu samayena anyatamena gṛhapatinā 
buddhapramukho bhikṣusaṃgha upanimantrita: | bhagavān bhikṣusaṃghena sārdhamantargṛhaṃ praviṣṭa: pūrvāhṇe 
nivāsya pātracīvaramādāya | dharmarucirvihāre upadhivāriko vyavasthāpita: || 
tatra ca śrāvastyāmanyatamo gṛhapati: prativasati | tena caivamupalabdhaṃ yo’saṃviditameva 
buddhapramukhaṃ bhikṣusaṃghaṃ bhojayati sa sahasaiva bhogairabhyudgacchati | yatastena pañcamātrāṇāṃ bhikṣu-
śatānāmāhāra: samudānīta: | sa tasyāhārasya śakaṭaṃ pūrayitvā praṇītapraṇītasya śucina: 
sārdhaṃ sarvarūpairmitrasvajanasahāyo buddhapramukhaṃ bhikṣusaṃghaṃ bhojayiṣyāmīti vihāraṃ nirgata: |
sa paśyati tasmin jetavane bhikṣava eva na santi | tena tatrānvāhiṇḍatā upadhivāriko dharma-
rucirdṛṣṭa: | tasya tena gṛhapatinoktam-ārya, kva gatā bhikṣava: ? sa kathayati-antargṛhe upa- 
nimantritā: praviṣṭā: | sa gṛhapatistacchrutvā durmanā vyavasthita:-kaṣṭam, evamasmākaṃ viphala: 
pariśramo jāta: | saṃcintya ca tasya dharmaruce: kathayati-ārya, bhakṣa tvamapi tāvat | sa katha- 
yati-yadi te mahātman parityaktaṃ bhavati | tatastena gṛhapatinā saṃlakṣayitvā yenāhāreṇaikasya 
bhikṣo: paryāptaṃ bhavati, tāvadannapānaṃ śakaṭaṃ gṛhītvā taṃ dharmaruciṃ pariveṣayituṃ pravṛtta: | tena 
dharmarucinā bhoktumārabdhaṃ tanniravaśiṣṭam | naiva tṛpta: | gṛhapati: saṃlakṣayati-nāyaṃ tṛpta: |
tena ucyate-ārya, punarbhokṣyase ? sa kathayati-mahātman, yadi te parityaktam | tatastena gṛha- 
patinā bhūyastasmāt śakaṭādyena bhikṣudvayasyāhāreṇa paryāptaṃ syāt, tāvadannapānaṃ śakaṭaṃ
gṛhītvā bhojayituṃ pravṛtta: | yato dharmarucistadapi bhuktvā naiva tṛpta: | gṛhapatinā bhūya: 
saṃlakṣitam-nāyaṃ tṛpta: | tenoktam-ārya, punarbhokṣyase ? sa kathayati-mahātman, yadi te 
parityaktam | yatastasmācchakaṭādannapānaṃ gṛhītvā trayāṇāṃ bhikṣūṇāṃ paryāptaṃ syāditi punarbhoja- 
yituṃ pravṛtta: | sa dharmarucistadapi bhuktvā naiva tṛpta: | pṛṣṭa:-ārya, punarbhokṣyase ? sa kathayati-
yadi te parityaktam | yata: sa gṛhapatistasmādannapānaṃ gṛhītvā yena caturṇāṃ bhikṣūṇāṃ paryāptaṃ 
syāditi  punarbhojayituṃ pravṛtta: | sa dharmarucistadapi bhuktvā naiva tṛpta: | pṛṣṭa:-ārya, puna- 
rbhokṣyase ? bhūya: sa kathayati-yadi te parityaktam | yata: punastasmācchakaṭādyena pañcabhikṣūṇā- 
mannapānaistṛpti: syāt, tāvadgṛhītvā punarbhojayituṃ pravṛtta: | tadapi cābhyavahṛtam | naiva tṛpta: |
vistareṇa yāvaddaśānāṃ bhikṣūṇāmannapānena paryāptaṃ syāt, tāvad bhuktvā naiva tṛpyate | yata- 
stena saṃlakṣitam-nāyaṃ manuṣyo manuṣyavikāra: | yata: śrūyate pañcabhirnīlavāsaso yakṣaśatairjeta- 
vanamaśūnyamiti teṣāṃ bhaviṣyatyeva anyatama: | iti saṃcintya garbharūpāṇi gṛhe'nupraveśayituṃ 
pravṛtta:-gacchatha yūyaṃ śīghraṃ gṛhameva, ahamevaiko yadi jīvāmi mriye veti | sa gṛhajanaṃ visarjya 
maraṇabhayabhītastasmāt śakaṭādannapānaṃ gṛhītvā pariveṣayitumārabdha: | sa ca svairaṃ bhuñjati | 
gṛhapatinā uktam-ārya, tvaritatvaritaṃ pratīcchasva | yatastena dharmarucinā kṣipraṃ pratigṛhītvā 
bhoktumārabdham | sa gṛhapatistvaritatvaritaṃ pariveṣayitvā niravaśeṣatastadannapānaṃ śakaṭaṃ dattvā 
@148
dakṣiṇādeśanāmapi bhayagṛhīto’śrutvā tvaritatvaritaṃ vandāmyāryeti pṛṣṭhamanavalokayamāno nagaraṃ 
prasthita: | tasmānnagarāt piṇḍapātanirhārako bhikṣu: tasyaiva piṇḍapātaṃ gṛhītvā gata: |
tena tadapi bhuktam | tasya dharmarucerna kadācidyato jātasya kukṣi: pūrṇa: | taddivasaṃ cāsya 
tenāhāreṇa tṛptirjātā | tasya ca gṛhapaternagaraṃ praviśato’bhimukhaṃ bhagavān bhikṣusaṃghaparivṛta: 
saṃprāpta: | sa gṛhapatirbhagavata: kathayati-bhagavan, ahaṃ buddhapramukhaṃ bhikṣusaṃghamuddiśya pañcānāṃ 
bhikṣuśatānāṃ tṛptita: śakaṭamannapānasya pūrayitvā jetavanaṃ gato buddhapramukhaṃ bhikṣusaṃghaṃ bhoja- 
yiṣyāmīti | na ca me tatra bhikṣavo labdhā: | eko me bhikṣurdṛṣṭa: | tena samākhyātaṃ buddhapramukhaṃ 
bhikṣusaṃghamantargṛhaṃ upanimantraṇaṃ praviṣṭam | tasya mamaivaṃ cittamutpannam-eṣo’pi tāvadeko bhuṅktā- 
miti | yatastasya mamānupūrveṇa sarvaṃ tadannapānaṃ śakaṭaṃ dattam | tena sarvaṃ nipuṇato’bhyavahṛtam |
kiṃ bhagavan manuṣyo’tha vā amanuṣya: ? bhagavatābhihitam-gṛhapate, bhikṣu: sa dharmarucirnāmnā |
prāmodyamutpādaya, adya sa tvadīyenānnapānnena tṛpto’rhattvaṃ sākṣātkariṣyati ||
atha bhagavān jetavanamabhyāgata: | bhagavān saṃlakṣayati-ko’sau dānapatirbhaviṣyati 
yo’sya dharmaruceretāvatā āhāreṇa pratidivasaṃ yogodvahanṃ kariṣyati ? yato’sya bhagavatā abhi- 
hitam-dṛṣṭastvayā dharmaruce mahāsamudra: | sa kathayati-no bhagavan | yato bhagavānāha-gṛhāṇa
madīyaṃ cīvarakarṇikam, paścāt te’haṃ mahāsamudraṃ darśayāmi | yato dharmarucinā bhagavata- 
ścīvarakarṇiko’valambita:, paścādbhagavān vitatapakṣa iva haṃsarāja: sahacittotpādāt ṛddhyā 
dharmaruciṃ gṛhītvā samudrataṭamanuprāpta: | yasmiṃścāsya sthāne timitimiṃgilabhūtasyāsthiśakalā 
tiṣṭhati, tatra nītvā sthāpita: | uktaṃ cāsya-gaccha vatsa, manasikāraṃ cintaya | yato’sau 
dharmarucistāṃ samīkṣitumārabdha: | kimetat kāṣṭhaṃ syādathāsthiśakalā, atha phalakinī syāt |
sa tasmād vyaktimalabhamāna: paryantamanveṣituṃ pravṛtta: | vyaktiṃ copalabdham | sa itaścā-
mutaśca tasyā anupārśvena tāṃ paryeṣamāṇa: śramamupagata: | na cāsya paryantamāsādayati |
tasyaitadabhavat-nāhamasya vyaktiṃ jñāsyāmi kimetaditi, na ca paryantamāsādayiṣye | gacchāmi, 
asminnarthe bhagavantameva pṛcchāmi | yato’sau bhagavato’ntikaṃ gatvā bhagavantaṃ pṛcchati-kiṃ 
tadbhagavan ? nāhaṃ tasya vyaktimupalabhāmi | yato’sya bhagavānāha-vatsa, asthiśakalaiṣā |
sa kathayati-bhagavan, evaṃvidho’sau sattvo yasyedṛśī asthiśakalā ? bhagavatoktam-tṛpyasva 
dharmaruce bhavebhya:, tṛpyasva bhavopakaraṇebhya: | tavaiṣā asthiśakalā | dharmarucistaṃ śrutvā
bhagavadvaco vyākulitacetā: kathayati-mamaiṣedṛśī asthiśakalā ? tasyoktam-eṣā
dharmaruce tavāsthiśakalā | tathāvidhamupaśrutya atīva saṃvigna: | yato’sya bhagavatā avavādo 
datta:-dharmaruce, idaṃ cedaṃ manasikuru | ityuktvā bhagavān vitatapakṣa iva rājahaṃsa ṛddhyā 
jetavanamanuprāpta: | atha dharmarucinā cintayatā manasikāramanutiṣṭhatā uṣmagatānyutpāditāni 
mūrdhāna: kṣāntayo laukikā agradharmā darśanamārgo bhāvanāmārga: | srotaāpattiphalaṃ prāptam | 
sakṛdāgāmiphalamanāgāmiphalamarhattvaṃ prāptam | arhan saṃvṛttastraidhātukavītarāga: samaloṣṭakāñcana
@149
ākāśapāṇitalasamacitto’nunayapratighaprahīṇo vidyāvidāritāṇḍakośo vidyābhijñāpratisaṃvi-
tprāpto bhavalābhalobhasatkāraparāṅmukho vāsīcandanakalpa: | sendropendrāṇāṃ devānāṃ pūjyo mānyo’-
bhivādyaśca saṃvṛtta: | samanvāhartumātmana: pūrvajātiṃ pravṛtta:-kuto hyahaṃ cyuta:, kutropapanna iti |
yata: paśyati anekāni jātiśatāni narakatiryakpretacyutaścopapannaśca | tasyaitadabhavat-yadahaṃ
bhagavatā na samanvāhṛto’bhaviṣyam, anāgatāsvapi jātiṣu upasṛto’bhaviṣyam | yata: 
saṃlakṣayati-anāgatāpyātmano jātisaṃtatirnirantaramanuparataprabandhena narakapretopapatti: | sa evaṃ 
saṃlakṣya duṣkarakārako bata me bhagavān | yadi ca bhagavatā mamaivaikasyārthe’nuttarā samya- 
ksaṃbodhiradhigatā syāt, tanmahaddhi upakṛtaṃ syāt, prāgevānekeṣāṃ sattvasahasrāṇāmapāyagati- 
gamanamapanayati | tato’sau dharmarucirṛddhyā jetavanamanuprāpto bhagavantaṃ darśanāya | tena khalu 
samayena bhagavānanekaśatāyā bhikṣuparṣada: purastānniṣaṇṇo’bhūt | dharmaṃ deśayati | athāsau 
dharmaruciryena bhagavāṃstenopasaṃkrānta: | upasaṃkramya bhagavata: pādau śirasā vanditvā ekānte 
nyaṣīdat | ekāntaniṣaṇṇo bhagavatā abhihita:-cirasya dharmaruce ? dharmarucirāha-cirasya 
bhagavan | bhagavānāha-sucirasya dharmaruce ? dharmarucirāha-sucirasya bhagavan | bhagavānāha-
suciracirasya dharmaruce ? dharmarucirāha-suciracirasya bhagavan ||
yato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-bhagavan dharma- 
rucirihaiva śrāvastyāṃ jāto’sminneva jetavane pravrajito na kutaścidāgato na kutracidgata: |
ihaiva tiṣṭhan bhagavatā dharmarucirevamucyate-cirasya dharmaruce, sucirasya dharmaruce, suciracirasya  
dharmaruce | kiṃ saṃdhāya bhagavān kathayati ? evamukte bhagavān bhikṣūnāmantrayate sma-na bhikṣava: 
pratyutpannaṃ saṃdhāya kathayāmi | atītaṃ saṃdhāya kathayāmi | atītaṃ saṃdhāya mayaivamuktam | icchatha 
bhikṣavo’sya dharmaruce: pūrvikāṃ karmaplotimārabhya dharmikathāṃ śrotum ? etasya bhagavan kāla:,
etasya sugata samayo yadbhagavān dharmarucimārabhya bhikṣūṇāṃ dharmikathāṃ kuryāt | bhagavata: śrutvā 
bhikṣavo dhārayiṣyanti ||
bhūtapūrvaṃ bhikṣavo’tīte’dhvani prathame’saṃkhyeye kṣemaṃkaro nāma tathāgato loka utpanno 
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ ca buddho 
bhagavān | sa ca kṣemāvatīṃ rājadhānīmupaniśritya viharati | tasyāṃ ca kṣemāvatyāṃ kṣemo nāma 
rājā rājyaṃ kārayati | tasyāṃ ca kṣemāvatyāṃ rājadhānyāmanyatamo vaṇikśreṣṭhī prativasati |
tenāsau kṣemaṃkara: samyaksaṃbuddha: ṣaṣṭiṃ traimāsān sārdhaṃ bhikṣusaṃghena sarvopakaraṇairupasthita: |
yato’sau śreṣṭhī saṃlakṣayati-gacchāmi mahāsamudram | bhāṇḍaṃ samudānīya tasmācca ratnānyānīya 
saṃghe pañcavārṣikaṃ kariṣyāmīti | evaṃ saṃcintya bhāṇḍaṃ samudānīya grāmanigamapallīpattana- 
rājadhānīṣvanupūrveṇa cañcūryamāṇa: samudramanuprāpta: ghaṇṭāvaghoṣaṇaṃ kṛtvā sāmudreṇa yānapātreṇa 
mahāsamudramavatīrṇa: | asya tasmin mahāsamudre’vatīrṇasya kṣemaṃkara: samyaksaṃbuddha: sakalaṃ 
buddhakāryaṃ kṛtvā nirupadhiśeṣe nirvāṇadhātau parinirvṛta: | tasya parinirvṛtasya vaśino bhikṣava: 
@150
parinirvṛtā: | saptāhaparinirvṛtasya śāsanamantarhitam | sa ca śreṣṭhī saṃsiddhayānapātreṇa devatā- 
mānuṣyaparigṛhītena tasmānmahāsamudrāt tīrṇa: | uttīrya ca taṃ bhāṇḍaṃ śakaṭairuṣṭrairgobhirgardabhaiśca 
cotkṣipya anupūrveṇa saṃprasthita: | sa ca panthānaṃ gacchan prātipathikān pṛcchati-kiṃ bhavanto 
jānīdhvaṃ kṣemāvatyāṃ rājadhānyāṃ pravṛtti: ? tairuktam-jānīma: | sa kathayati-asti kaścit 
kṣemāvatyāṃ rājadhānyāṃ kṣemaṃkaro nāma samyaksaṃbuddha: ? te kathayanti-parinirvṛta: sa bhagavān 
kṣemaṃkara: samyaksaṃbuddha: sa ca tacchrutvā paraṃ khedamupagata: | saṃmūrchitaśca bhūmau patita: |
tasmācca jalābhiṣekeṇa pratyāgataprāṇo jīvita utthāya bhūya: pṛcchati-kiṃ bhavanto jānīdhvaṃ 
śrāvakā api tāvattasya bhagavatastiṣṭhanti ? tairukta:-te’pi vaśino bhikṣava: parinirvṛtā: |
saptāhaparinirvṛtasya ca buddhasya bhagavata: kṣemaṃkarasya samyaksaṃbuddhasya kṣemeṇa rājñā caityamalpe- 
śākhyaṃ pratiṣṭhāpitam | tena ca gatvā śreṣṭhinā janapadā: pṛṣṭā: | asti bhavantastasya bhagavato 
buddhasya kiṃcit stūpaṃ pratiṣṭhāpitam | tairuktam-asti, kṣemeṇa rājñā alpeśākhyaṃ caityaṃ 
pratiṣṭhāpitam | tasya etadabhavat-etaṃ mayā suvarṇaṃ kṣemaṃkaraṃ samyaksaṃbuddhaṃ uddiśyānītam |
sa ca parinirvṛta: | yannvahametenaiva suvarṇena tasyaiva bhagavataścaityaṃ maheśākhyataraṃ kārayeyam |
evaṃ vicintya kṣemaṃ rājānaṃ vijñāpayati-mahārāja, idaṃ mayā suvarṇaṃ kṣemaṃkaraṃ samyaksaṃbuddhamuddi-
śyānītam | sa ca bhagavān parinirvṛta: | idānīṃ mahārāja yadi tvamanujānīyāt, ahametenaiva 
suvarṇenaitat tasya bhagavataścaityaṃ maheśākhyataraṃ kārayeyam | sa rājñā abhihita:-yathābhipretaṃ 
kuru | tato brāhmaṇā nagaraṃ prati nivāsina: saṃbhūya sarve tasya mahāśreṣṭhina: sakāśaṃ gatvā 
kathayanti-bho mahāśreṣṭhin, yadā kṣemaṃkaro buddho loke'nutpanna āsīt, tadā vayaṃ lokasya 
dakṣiṇīyā āsan | yadā tūtpanna:, tadā dakṣiṇīyo jāta: | idānīṃ tu tasya parinirvṛtasya 
vayameva dakṣiṇīyā: | etat suvarṇamasmākaṃ gamyam | sa teṣāṃ kathayati-nāhaṃ yuṣmākametat 
suvarṇaṃ dāsyāmi | te kathayanti-yadyasmākaṃ na dāsyasi, na vayaṃ tava kāmakāraṃ dāsyāma: |
te brāhmaṇā bahava:, śreṣṭhī cālpaparivāra: | teṣāṃ tathā vyutpadyatāṃ na lebhe taccaityaṃ yathepsitaṃ 
tena suvarṇena kārayitum | atha sa śreṣṭhī rājña: sakāśaṃ gatvā kathayati-mahārāja, taccaityaṃ na 
labhe brāhmaṇānāṃ sakāśādyathābhipretaṃ kārayitum | yato’sya rājñā svapuruṣo datta: sahasrayodhī |
evaṃ ca rājñā svapuruṣa ājñapta:-yadyasya mahāśreṣṭhina: stūpamabhisaṃskurvata: kaścidapanayaṃ karoti 
sa tvayā mahatā daṇḍena śāsayitavya: | evaṃ deveti sahasrayodhī puruṣo rājña: pratiśrutya 
nirgata: | nirgamya ca tān brāhmaṇānevaṃ vadati-śṛṇvantu bhavanta:, ahaṃ rājñāsya mahā-
śreṣṭhina: svapuruṣo datta:-yadyasya stūpamabhisaṃskurvata: kaścidvighātaṃ kuryāt, sa tvayā 
mahatā daṇḍena śāsayitavya iti | yadi yūyamatra kiṃcid vighnaṃ kariṣyatha, ahaṃ vo mahatā 
daṇḍenānuśāsayiṣyāmi | te brāhmaṇā: sahasrayodhina: puruṣasyaivaṃ śrutvā bhītā: | yatastena 
mahāśreṣṭhinā saṃcintya yathaitat suvarṇaṃ tatraiva garbhasaṃsthaṃ syāt tathā kartavyamiti tasya stūpasya 
sarvaireva caturbhi: pārśvai: pratikaṇṭhukayā catvāri sopānāni ārabdhāni kārayitum | yāva-
@151
danupūrveṇa prathamā meḍhī tato’nupūrveṇa dvitīyā tatastṛtīyā meḍhī yāvadanupūrveṇāṇḍam | tathāvidhaṃ
ca stūpasyāṇḍaṃ kṛtaṃ yatra sā yūpayaṣṭirabhyantare pratipāditā | paścāt tasyātinavāṇḍasyopari
harmikā kṛtā | anupūrveṇa yaṣṭyāropaṇaṃ kṛtam | varṣasthāle mahāmaṇiratnāni tānyāropitāni |
tatra ca kriyamāṇe sahasrayodhina: puruṣasyaivamutpannam-nātra kaścididānīṃ prahariṣyati |
viśvastamanā: kenacitkāryeṇa janapadeṣu gata: | tena ca mahāśreṣṭhinā tasya stūpasya caturbhi:
pārśvaiścatvāro dvārakoṣṭhakā māpitā:, caturbhi: pārśvaiścatvāri mahācaityāni kāritāni, tadyathā
jātirabhisaṃbodhirdharmacakrapravartanaṃ parinirvāṇam | tacca stūpāṅgaṇaṃ ratnaśilābhiścitam |
catvāraścopāṅgāścaturdiśaṃ māpitā: | puṣkariṇyaścaturdiśamanupārśvena māpitā: | tatra ca
vividhāni jalajāni mālyāni ropitāni tadyathā utpalaṃ padmaṃ kumudaṃ puṇḍarīkaṃ
sugandhikaṃ mṛdugandhikam | vividhāni ca puṣkiriṇītīreṣu sthalajāni mālyāni
ropitāni, tadyathā atimuktakaṃ campakapāṭalāvārṣikāmallikāsumanāyūthikā dhātuṣkārī |
sarvartukālikā: puṣpaphalā: stūpapūjārtham | sthāvarā vṛtti: prajñaptā: | stūpadāsā dattā: |
śaṅkhapaṭahavādyāni tūryāṇi dattāni | ye tasmiṃścaitye gandhairdhūpairmālyaiśca cūrṇai: kārā: kurvanti |
tasmāccādhiṣṭhānādviṣayāccāgamya janapadā gandhairmālyairdhūpaiścūrṇaistasmiṃścaitye kārāṃ kurvanti | yadi
ca dakṣiṇo vāyurvāti, dakṣiṇena vāyunā sarvapuṣpajātīnāṃ gandhena taccaityamaṅgaṇaṃ cāsya
sphuṭaṃ bhavatyanubhāvitam | evaṃ paścimena vāyunā, anupūrveṇāpi ca vāyunā | vāyatā
vāyatā taccaityāṅgaṇaṃ ca tena vividhena gandhamālyena sphuṭaṃ bhavatyanubhāvitam | tasmiṃśca stūpe
sarvajātakṛtaniṣṭhite sahasrayodhī abhyāgata: | sa taṃ stūpaṃ dṛṣṭvā sarvajātakṛtaniṣṭhitaṃ kathayati-
asmiṃścaitye kārāṃ kṛtvā kimavāpyate ? yato’sau śreṣṭhī buddhodāharaṇaṃ pravṛtta: kartum-evaṃ
tribhirasaṃkhyeyairvīryeṇa vyāyamatā anuttarā bodhiravāpyate | sa taṃ śrutvā viṣādamāpanno hīno-
tsāhatayā kathayati-nāhaṃ śakṣyāmi anuttarāṃ samyaksaṃbodhiṃ samudānayitum | tato’sau śreṣṭhī
pratyekabuddhodāharaṇaṃ pravṛtta: kartum-evaṃ sahasrayodhī tasyāpi varṇodāharaṇaṃ śrutvā viṣaṇṇa-
cetā: kathayati-etāmapyahaṃ pratyekabodhiṃ na śakta: samudānayitum | tata: sa mahāśreṣṭhī
śrāvakavarṇodāharaṇaṃ kṛtvā kathayati-asminnapi tāvat praṇidhatsva cittam | yata: sahasra-
yodhyāha-tvayā punarmahāśreṣṭhin katamasyāṃ bodhau praṇidhānaṃ kṛtam ? tena mahāśreṣṭhinoktam-
anuttarasyāṃ bodhau cittamutpāditam | sahasrayodhyāha-yadi tvayā anuttarasyāṃ bodhau citta-
mutpāditam, ahaṃ tavaiva śrāvaka: syām | tvayāhaṃ samanvāhartavya: | yato’sya śreṣṭhī āha-
bahukilbiṣakārī bata bhavān | kiṃ tu loke yadā tvaṃ buddhotpādaśabdaṃ śrutvā smṛtiṃ prati-
labhethā: | sa ca śreṣṭhī taṃ caityaṃ kṛtvā nirīkṣya pādayornipatya praṇidhānaṃ karoti-
anena dānena mahadgatena
buddho bhaveyaṃ sugata: svayaṃbhū: |
tīrṇo’haṃ tārayeyaṃ janaughā-
natāritā ye paurvakairjinendrai: ||1||
@152
bhagavānāha-yo’sau atīte’dhvani śreṣṭhī abhūt, ahameva sa tasmin samaye bodhi-
sattvacaryāṃ vartāmi | yo’sau sahasrayodhī, eṣa eva dharmarucistena kālena tena samayena |
idaṃ mama prathame’saṃkhyeye etasya dharmarucerdarśanam | tatsaṃdhāya kathayāmi-cirasya dharmaruce |
yato dharmarucirājñāyāha-cirasya bhagavan ||
dvitīye dīpaṃkaro nāma samyaksaṃbuddho loka utpanno vidyācaraṇasamyaksaṃbuddha: sugato
lokavidanuttara: puruṣadamyasārathi: śāstā devānāṃ ca manuṣyāṇāṃ ca buddho bhagavān | atha dīpaṃkara:
samyaksaṃbuddho janapadeṣu cārikāṃ caran dvīpāvatīṃ rājadhānīmanuprāpta: | dvīpāvatyāṃ rājadhānyāṃ
dvīpo nāma rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujana-
manuṣyaṃ ca | tatra dīpena rājñā dīpaṃkara: samyaksaṃbuddha: sābhisaṃskāreṇa nagarapraveśenopani-
mantrita: | tasya ca dīpasya rājño vāsavo nāma sāmantarājo’bhūt | tena tasya dūto’nupreṣita:-
āgaccha, iha mayā dīpaṃkara: samyaksaṃbuddha: sābhisaṃskāreṇa nagarapraveśenopanimantrita: | tasya
pūjāṃ kariṣyāma iti | tadā ca vāsavena rājñā dvādaśavarṣāṇi yajñamiṣṭvā yajñāvasāne rājñā
pañca mahāpradānāni vyavasthāpitāni, tadyathā-sauvarṇakaṃ daṇḍakamaṇḍalu, sauvarṇā sapātrī,
catūratnamayī śayyā, pañca kārṣāpaṇaśatāni, kanyā ca sarvālaṃkāravibhūṣitā | tena khalu
samayena anyeṣu janapadeṣu dvau māṇavakau prativasata: | tābhyāṃ copādhyāyasakāśādvedādhyayanaṃ
kṛtam | dharmatā ācāryasyācāryadhanamupādhyāyasyopādhyāyadhanaṃ pradeyamiti jñātvā cintayata: |
tābhyāṃ ca śrutaṃ vāsavena rājñā pañca mahāpradānāni yajñāvasāne samudānītāni, yo brāhmaṇa:
svādhyāyasaṃpanno bhaviṣyati sa lapsyatīti | tayoretadabhavat-gacchāvastatra, taṃ pradānaṃ
pratigṛhṇīva: | ko’smākaṃ tatra bahuśrutatamo vā svādhyāyatamo bhaviṣyatīti saṃcintya yena
vāsavasya rājño mahānagaraṃ tena saṃprasthitau | tasya ca rājño devatayā ārocitam | yau etau
dvau māṇavakau āgacchata: sumatiśca matiśca, anayordvayo: sumateretatpradānaṃ dada | yadevaṃ
mahārāja tvayā dvādaśa varṣāṇi yajña iṣṭa:, asmāt puṇyaphalānmahattamapadasya sumatermāṇavakasya
mahāpradānaṃ dāsyasi | sa rājā saṃlakṣyati-nūnametau mahātmānau yeṣāmarthāya devatā apyā-
rocayanti | yato’sau rājā paśyati māṇavakau dūrata evāgacchantau prāsādikau abhirūpau |
tau ca gatvā tatra yajñe brāhmaṇapaṅktiṣu prajñapteṣu āsaneṣu agrāsanamabhiruhyāvasthitau | yato
rājā vāsavastau dṛṣṭvā evaṃ cintayati-yo’sau sumatirnāma mama devatairārocita:, sa eṣa
bhaviṣyati | sa rājā tamagrāsanamupagamya sumatiṃ māṇavaṃ pṛcchati-bhavān sumati: ?
tenoktam-aham | yato rājā vāsava: sumatiṃ māṇavamagrāsane bhojayitvā pañca pradānāni
prayacchati | sumatirmāṇavaścatvāri mahāpradānāni gṛhṇāti daṇḍakamaṇḍaluprabhṛtīni, ekaṃ 
kanyāpradānaṃ na pratigṛhṇāti | sa kathayati-ahaṃ brahmacārī | yata: sā kanyā sumatiṃ māṇavaṃ
prāsādikamabhirūpaṃ dṛṣṭvā lubdhā snehotpannā, taṃ sumatiṃ māṇavamevamāha-pratigṛhṇa māṃ brāhmaṇa |
sa kathayati-na śakyaṃ mayā pratigṛhītum | yata: sā kanyā rājñā pradānabuddhyā parityaktā
@153
na punargṛhītā, sumatināpi māṇavenāpratigṛhyamāṇā rājño dīpasya dīpāvatīṃ nagarīṃ gatā |
sā tatra gatvā tadātmīyalaṃkāraṃ śarīrādavatārya mālākārāyānuprayacchati-asyālaṃkārasya
mūlyaṃ me pratidivasaṃ devasyārthe nīlotpalāni dadasva | sā tenopakrameṇa tadalaṃkārikaṃ suvarṇaṃ
datvā devaśuśrūṣikā saṃvṛttā | sa ca māṇavaka: sumatistāni catvāri mahāpradānāni gṛhya
upādhyāyasakāśaṃ gata: | gatvā copādhyāyāya tāni catvāri mahāpradānānyanuprayacchati |
tebhyaścopādhyāyastrīṇi pratigṛhṇāti, kārṣāpaṇānāṃ tu pañca śatāni tasyaiva sumaterdadāti | sa
ca sumatistasyāmeva rātrau daśa svapnānadrākṣīt-mahāsamudraṃ pibāmi, vaihāyasena gacchāmi,
imau candrādityau evaṃmaharddhikau evaṃmahānubhāvau pāṇinā āmārṣṭi parimārṣṭi, rājño rathe
yojayāmi ṛṣīn, śvetān hastina:, haṃsān, siṃhān, mahāśailaṃ parvatāniti | sa tān
dṛṣṭvā pratibuddha: | pratibuddhasyaitadabhavat-ka eṣāṃ svapnānāṃ mama vyākaraṇaṃ kariṣyati ? tatra pañcābhijña
ṛṣirnātidūre prativasati | atha sumatirmāṇava: saṃśayanirṇayanārthaṃ ṛṣe: sakāśaṃ gata: |
sumatistasya ṛṣe: pratisaṃmodanaṃ kṛtvā svapnānākhyāyāha-kuruṣva me eṣāṃ svapnānāṃ nirṇayam |
sa ṛṣirāha-nāhameṣāṃ svapnānāṃ vyākaraṇaṃ kariṣyāmi | gaccha dīpāvatīṃ rājadhānīm | tatra
dīpena rājñā dīpaṃkaro nāma samyaksaṃbuddha: sābhisaṃskāreṇa nagarapraveśenopanimantrita: | sa
eṣāṃ svapnānāṃ vyākaraṇaṃ kariṣyati | atha vāsavo rājā tasya dīpasya rājña: pratiśrutya
aśītyamātyasahasraparivṛto dīpāvatīṃ rājadhānīmanuprāpta: | tena ca dīpena rājñā saptamāddivasā-
ddīpaṃkarasya samyaksaṃbuddhasya sābhisaṃskāreṇa nagarapraveśaṃ kariṣyāmīti sarvaviṣayādhi-
ṣṭhānācca sarvapuṣpāṇāṃ saṃgrahaṃ kartumārabdha: | tatra ca yasmin divase rājñā dīpena tasya
dīpaṃkarasya samyaksaṃbuddhasya sābhisaṃskāreṇa nagarapraveśa ārabdha: kartum, tasminneva
divase sumatirapi tatraivāgata: | tatra rājñā sarvapuṣpāṇāṃ saṃgraha: kārita: | sā ca devopa-
sthāyikā dārikā mālākārasakāśaṃ gatā-prayaccha me nīlotpalāni, devārcanaṃ kariṣyāmīti |
mālākāra āha-adya rājñā sarvapuṣpāṇi gṛhītāni dīpaṃkaranagarapraveśasyārthe | sā kathayati-
gacchata, punarapi tatra puṣkariṇyāṃ yadi matpuṇyairnīlotpalapadmamanuddhṛtamāsādyeta | tatra puṣki-
riṇyāṃ sumate: puṇyānubhāvāt sapta nīlapadmāni prādurbhūtāni | yata: sa mālākāro gata:, sa
tāni paśyati | dṛṣṭvā ca dārikayā mālākārasyoktam-uddharaitāni padmāni | mālākāra:
kathayati-nāhamuddhariṣyāmi | rājakulānmamopālambho bhaviṣyati | yata: sā kathayati-na |
tvayā sarvapuṣpāṇyuddhṛtya rājña: pūrvaṃ dattānyeva | mālākāra āha-dattāni | yata: sā dārikā
kathayati-madīyai: puṇyairetāni prādurbhūtāni, prayacchoddhṛtāni mama | mālākāra: kathayati-
kathametāni praveśakāni bhaviṣyantyasaṃviditaṃ rājakulasya ? dārikā āha-uddharatu bhavān |
ahamudakakumbhe prakṣiptaṃ praveśayiṣyāmi | tena mālākāreṇaivaṃ śrutvā tasyā dārikāyāstānyuddhṛtya
anupradattāni | sā tāni gṛhītvā udakakumbhe prakṣipya tatkumbhamudakasya pūrayitvā adhiṣṭhānaṃ
gatā prasthitā | sa ca sumatistatsthānamanusaṃprāpta: | tasyaitadabhavat-kathamahaṃ buddhaṃ bhagavantaṃ
@154
dṛṣṭvā nap ūjayāmi ? sa mālākāragṛhāṇyanvāhiṇḍati sarvapuṣpānveṣaṇapara:, na ca kiṃci-
dekapuṣpamāsādayati | paścādbāhyenādhiṣṭhānānnirgamya ārāmeṇārāmaṃ puṣpāṇi paryeṣamāṇa:
paryaṭati, na caikapuṣpamāsādayati | atha paryaṭamānastadudyānaṃ saṃprāpta: | sā ca dārikā tasmā-
dudyānāt tasya sumatermāṇavasyābhimukhamāgatā | yata: puṇyānubhāvena tāni nīlapadmāni tasmā-
dudakakumbhādabhyudgatāni | yatastāni sumatirdṛṣṭvā tasyā dārikāyā: kathayati-prayaccha mamaitāni
padmāni | matsakāśādeṣāṃ niṣkrayaṃ pañcakārṣāpaṇaśataṃ gṛhāṇa | sā dārikā tasya summate:
kathayati-tadā necchasi māṃ pratigṛhītum | idānīṃ māṃ padmāni yācase | nāhaṃ dāsyāmi |
evamuktvā taṃ sumatiṃ māṇavamuvāca-kimebhi: kariṣyasi ? sumatirāha-buddhaṃ bhagavantamarca-
yiṣyāmi | paścāddārikā kathayati-kiṃ mama kārṣāpaṇai: kṛtyam ? evamahaṃ buddhāya dāsye, yadi
tvameṣāṃ padmānāṃ pradānaphalena mamāpi jātyāṃ jātyāṃ patnīmicchasi, asya dānasya pradānakāle
yadyevaṃ praṇidhānaṃ karoṣi-jātyāṃ jātyāṃ mama bhāryā syāditi | sumatirāha-vayaṃ dānābhiratā:
svagarbharūpaparityāgaṃ svamāṃsaparityāgaṃ ca kurma: | tata: sā dārikā summate: kathayati-tvamevaṃ
praṇidhānaṃ kuru, paścādyenābhyarthīyase, tasya māmanuprayacchethā: | evamukte tayā dārikayā tasya
summate: pañca padmānyanupradattāni, ātmanā dve gṛhīte | gāthāṃ ca bhāṣate-
praṇidhāṃ yatra kuryāstvaṃ buddhamāsādya nāyakam |
tatra te’haṃ bhavet patnī nityaṃ sahadharmacāriṇī ||2||
tena rājñā tatra sarvamapagatapāṣāṇaśarkarakapālaṃ kāritamucchritadhvajapatākātoraṇamāmukta-
paṭṭadāmaṃ gandhodakacūrṇapariṣiktam | nagaradvārādārabhya yāvacca vihāro yāvacca nagarametadantara-
mapagatapāṣāṇaśarkarakapālaṃ kāritamucchritadhvajapatākatoraṇamāmuktapaṭṭadāma gandhodakacūrṇapari-
ṣiktam | sa ca rājā śataśalākaṃ chatraṃ gṛhītvā dīpaṃkarasya samyaksaṃbuddhasya pratyudgata: |
evamevāmātyā: | evameva vāsavo rājā amātyai: saha pratyudgata: | dīpo rājā bhagavato buddhasya
pādayornipatya vijñāpayati-bhagavan, adhiṣṭhānaṃ praviśa | yata: sa bhagavān bhikṣusaṃghapuraskṛto-                                                                                                             
‘dhiṣṭhānapraveśābhimukha: saṃprasthita: | sa ca rājā dīpa: śataśalākaṃ chatraṃ dīpaṃkarasya samya-
ksaṃbuddhasya dhārayati | tathaivāmātyā:, vāsavo rājā amātyasahāya: | bhagavatā ṛddhyā tathā
adhiṣṭhitaṃ yathā ekaika: saṃlakṣayati-ahaṃ bhagavataśchatraṃ dhārayāmīti | atha bhagavāṃstathāvidhayā
śobhayā janamadhyamanuprāpta: | tatra bhagavatā sābhisaṃskāra indrakīle pādo vyavasthāpita: |
yadaiva bhagavatā indrakīle pādo vyavasthāpita:, tadaiva samanantarakālaṃ pṛthivī ṣaḍvikāraṃ
prakampitā-calitā pracalitā saṃpracalitā, vedhitā pravedhitā saṃpravedhitā | dharmatā ca
buddhānāṃ bhagavatāṃ yadendrakīle sābhisaṃskāreṇa pādau vyavasthāpayanti, citrāṇyāścaryāṇyadbhuta-
dharmā: prādurbhavanti-unmattā: svacittaṃ pratilabhante, andhāścakṣūṃṣi pratilabhante, badhirā:
śrotraśravaṇasamarthā bhavanti, mūkā: pravyāharaṇasamarthā bhavanti, paṅgavo gamanasamarthā bhavanti,
mūḍhā garbhiṇīnāṃ strīṇāṃ garbhā anulomībhavanti, haḍinigaḍabaddhānāṃ ca sattvānāṃ bandhanāni
@155
śithilībhavanti, janmajanmavairānubaddhāstadanantaraṃ maitracittatāṃ pratilabhante, vatsā dāmāni
cchittvā mātṛbhi: saṃgacchanti, hastina: krośanti, aśvā hreṣante, ṛṣabhā garjanti, śukasāri-
kākokilajīvaṃjīvakā madhuraṃ nikūjanti, aneritāni vāditrabhāṇḍāni madhuraśabdān
niścārayanti, peḍākṛtā alaṃkārā madhuraśabdānniścaranti, unnatā: pṛthivīpradeśā avanamanti,
avanatāśconnamanti, apagatapāṣāṇaśarkarakapālāstiṣṭhanti, antarikṣāddevatā divyānyutpalāni
kṣipanti, padmāni kumudāni puṇḍarīkānyagurucūrṇāni candanacūrṇāni tagaracūrṇāni tamāla-
patrāṇi divyāni māndāravāṇi puṣpāṇi kṣipanti, pūrvo digbhāga unnamati paścimo’vanamati,
paścima unnamati pūrvo’vanamati, dakṣiṇa unnamatyuttaro’vanamati, uttara unnamati dakṣiṇo’va-
namati, Madhya unnamatyanto’vanamati, anta unnamati madhyo’vanamati | tatra ca dīpāvatyāṃ
rājadhānyāmanekāni prāṇiśatasahasrāṇi puṣpairdhūpairgandhaiśca kārāṃ kurvanti | te’pi ca sumatiśca
dārikā ca yena dīpaṃkara: samyaksaṃbuddhastenānugacchanti padmāni gṛhya | te ca tatra mahājana-
kāyena pūjārthaṃ saṃparivṛtasya bhagavata upaśleṣaṃ na labhante | bhagavān saṃlakṣayati-bahutaraṃ
sumatirmāṇavo’smānmahājanakāyāt puṇyaprasavaṃ kariṣyati iti | matvā mahatīṃ tumulāṃ vātavṛṣṭi-
mabhinirmiṇoti | yatastena janakāyenāvakāśo datta: | labdhāvakāśaśca sumatirmāṇavo
bhagavantamasecanakadarśanaṃ dṛṣṭvā atīva prasādajāta: | prasādajātena ca tāni pañca padmāni
bhagavata: kṣiptāni | tāni ca bhagavatā dīpaṃkareṇa samyaksaṃbuddhena tathā adhiṣṭhitāni, yathā
śakaṭīcakramātrāṇi vitānaṃ baddhvā vyavasthitāni | gacchato’nugacchanti, tiṣṭhato’nutiṣṭhanti |
tathā dṛṣṭvā tayā dārikayā prasādajātayā dvau padmau bhagavata: kṣiptau | tau cāpi bhagavatā
tathā adhiṣṭhitau yathā śakaṭīcakramātrau karṇasamīpe vitānaṃ baddhvā vyavasthitau | tatra ca pradeśe
tumulena vātavarṣeṇa kardamo jāta: | paścāt sumatirmāṇavo buddhaṃ bhagavantaṃ sakardamaṃ pṛthivīpradeśa-
mupagata: | tasmin sakardame pṛthivīpradeśe jātaṃ saṃtīrya bhagavata: purato gāthāṃ bhāṣate-
yadi buddho bhaviṣyāmi bodhāya budhabodhana |
ākramiṣyasi me pabhdyāṃ jaṭāṃ janmajarāntakām ||3||
tatastena dīpaṃkareṇa samyaksaṃbuddhena tasya sumatermāṇavasya jaṭāsu pādau vyavasthāpitau |
tasya ca summate: pṛṣṭhato’nubaddha eva matirmāṇavastiṣṭhati | tena kupitenābhihitaṃ bhagavato dīpaṃ-
karasya-paśya tāvadbho:, anena dīpaṃkareṇa samyaksaṃbuddhenāsya sumatermāṇavasya tiraścāṃ yathā
padbhyāṃ jaṭā avaṣṭabdhā: | paścāt dīpaṃkareṇa samyaksaṃbuddhena sumatirmāṇavo vyākṛta:-
bhaviṣyasi tvaṃ nṛbhavādvimukto
mukto vibhurlokahitāya śāstā |
śākyātmaja: śākyamunīti nāmnā
trilokasāro jagata: pradīpa: ||4||
@156
yadā ca sa sumatirmāṇavo dīpaṃkareṇa samyaksaṃbuddhena vyākṛta:, tatsamakālameva vaihā-
yasaṃ saptatālānabhyudgata: | tāścāsya jaṭā: śīrṇā:, anyā: praviśiṣṭatarā jaṭā: prādurbhūtā: |
sa vaihāyasastho mahatā janakāyena dṛṣṭa: | dṛṣṭvā ca praṇidhānaṃ kṛtam-yadā anenānuttarajñāna-
madhigataṃ bhavet, tadāsya vayaṃ śrāvakā bhavema | sāpi ca dārikā praṇidhānaṃ karoti-                                                                                                                                                                  
praṇidhiṃ yatra kuryāstvaṃ buddhamāsādya nāyakam |
tatra te’haṃ bhavetpatnī nityaṃ sahadharmacāriṇī ||5||
yadā bhavasi saṃbuddho loke jyeṣṭhavināyaka: |
śrāvikā te bhaviṣyāmi tasmin kāla upasthite ||6||
khagasthaṃ māṇavaṃ dṛṣṭvā sahasrāṇi śatāni ca |
śrāvakatvaṃ prārthayante sarve tatra hyenāgate ||7||
yadā bhavasi saṃbuddho loke jyeṣṭhavināyaka: |
śrāvakāste bhaviṣyāmastasmin kāle hyupasthite ||8||
yadā ca sumatirmāṇavo dīpaṃkareṇa samyaksaṃbuddhena vyākṛta:, tadāsya dīpena rājñā
jaṭā gṛhītā: | vāsavo rājā kathayati-mamaitā jaṭā anuprayaccha | tatastasya dīpena rājñā
anupradattā: | tena gṛhītvā gaṇitā: aśītirvālasahasrāṇi | tasya rājño’mātyā: kathayanti-
deva, asmākamekaikaṃ vālamanuprayaccha | vayameṣāṃ caityāni kariṣyāma: | tena rājñā teṣāṃ
bhṛtyānāmekaiko vālo datta: | tairamātyai: svake vijite gatvā caityāni pratiṣṭhāpitāni | yadā
sumatirmāṇavo’nuttarāyāṃ samyaksaṃbodhau vyākṛta:, tadā dīpena rājñā vāsavena ca rājñā
tairanekaiśca naigamajānapadai: sarvopakaraṇai: pravārito’nāgataguṇāvekṣatayā | tata: sa matirmāṇava
ucyate-ahamanuttarasyāṃ samyaksaṃbodhau vyākṛta:-tvayā kutra cittamutpāditam ? sa kathayati-
kṣato’haṃ summate māṇava | sa kathayati-kathaṃ kṛtvā kṣato’si ? tata: sa kathayati-yadā tava
dīpaṃkareṇa samyaksaṃbuddhena padbhyāṃ jaṭā avaṣṭabdhā:, tadā kupitena vāg niścāritā-dīpaṃ-
kareṇa samyaksaṃbuddhena śrotriyasya jaṭā tiraścāṃ yathā padbhyāmavaṣṭabdhā: | yatastasya sumati:
kathayati-āgacchasva, buddhasya bhagavato’ntike pravrajāva: | tatastau sumatirmatiśca dīpaṃkarasya
samyaksaṃbuddhasya pravacane pravrajitau | sumatinā ca pravrajya trīṇi piṭakānyadhītāni, dharmeṇa
parṣat saṃgṛhītā | sa ca sumatirmāṇavaścyuta: kālagatastuṣite devanikāye upapanna: | mati-
rmāṇavaścyuta: kālagato narakeṣūpapanna: ||
bhagavānāha-yo’sau vāsavo rājābhūt tena kālena tena samayena, sa rājā bimbisāra: |
yāni tānyaśītiramātyasahasrāṇi tena kālena tena samayena, tānyetarhyaśītirdevatāsahasrāṇi |
yo’sau dīpāvatīyako janakāya:, yāsau dārikā, eṣaiva sā yaśodharā | yo’sau sumati:,
ahameva tasmin samaye bodhisattvacaryāyāṃ vartāmi | yo’sau mati:, eṣa eva sa dharmaruci: |
@157
etaddvitīye’saṃkhyeye asya ca dharmarucermama ca darśanaṃ yadahaṃ saṃdhāya kathayāmi-cirasya dharmaruce,
sucirasya dharmaruce ||
tasmādapyarvāk tṛtīye’saṃkhyeye krakucchando nāma samyaksaṃbuddho loka utpanno vidyā-
caraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho bhagavān |
tasyāṃ ca rājadhānyāmanyataro mahāśreṣṭhī prativasati | tena ca sadṛśāt kulāt kalatramānītam |
sa ca kalatrasahāya: krīḍati ramate paricārayati | tasya krīḍato ramamāṇasya paricārayata:
putro jāta: | sa ca gṛhapati: śrāddha: | tasya cārhan bhikṣu: kulāvavādako’sti | sa ca
gṛhapatistāṃ patnīmevamāha-jāto’smākaṃ ṛṇadharo dhanahara: | gacchāmyahamidānīṃ bhadre vaṇi-
gdharmāṇāṃ deśāntaraṃ bhāṇḍamādāya | sa ca vaṇiglokenāvṛto dūrataraṃ gato bhāṇḍamādāya | yato’sya
na bhūyaściramapyāgacchati | sa ca dāraka: kālāntareṇa mahān saṃvṛtto’bhirūpo darśanīya:
prāsādika: | tato’sau mātaraṃ pṛcchati-amba, kimasmākaṃ kulārthāgataṃ karma ? sā kathayati-
vatsa, pitā tava āpaṇaṃ vāhayannāsīt | tata: sa dāraka āpaṇamārabdho vāhayitum | sā ca
mātā asya kleśairbādhyamānā cintayituṃ pravṛttā-ka upāya: syāt yadahaṃ kleśān vinoda-
yeyam, na ca me kaścijjānīyāt ? tayā saṃcintyaivamadhyavasitam-evameva putrakāmahetostathā
paricarāmi, yathā anenaiva me sārdhaṃ rogavinodakaṃ bhavati, naiva svajanasya śaṅkā bhaviṣyati |
tatastayā vṛddhayuvatī āhūya bhojayitvā dvi: tri: paścānnavena paṭenācchāditā | tasyā: sā
vṛddhā kathayati-kena kāryeṇaiva mamānuprasādādinā upakrameṇānupravṛttiṃ karoṣi ? sā tasyā
vṛddhāyā viśvastā bhūtvā evamāha-amba, śṛṇu vijñāpyam | kleśairatīva bādhye, priyatāṃ mamotpādya
manuṣyānveṣaṇaṃ kuru, yo'bhyantara eva syānna ca śaṅkanīyo janasya | vṛddhā kathayati-neha gṛhe
tathāvidho manuṣya: saṃvidyate, nāpi praṇayavān kaścit praviśati, yo janasyāśaṅkanīyo
bhavet | katama: sa manuṣyo bhaviṣyati yasyāhaṃ vakṣyāmi ? tata: sā vaṇikpatnī tasyā vṛddhāyā:
kathayati-yadyanyo manuṣya evaṃvidhopakramayukto nāsti, eṣa eva me putro bhavati, naiṣa lokasya
śaṅkanīyo bhaviṣyati | tasyāstayā vṛddhayā abhihitam-kathaṃ nu putreṇa sārdhaṃ ratikrīḍāṃ gami-
ṣyasi ? yuktaṃ syādanyena manuṣyeṇa sārdhaṃ ratikrīḍāmanubhavitum | tata: sā vaṇikpatnī kathayati-
yadyanyo’bhyantaro manuṣyo na saṃvidyate, bhavatu eṣa eva me putra: | tayā vṛddhayā abhihitam-
yathepsitaṃ kuru | tata: sā vṛddhayuvatī tasya vaṇija: putrasyaivāgamya pṛcchati-vatsa, taruṇo’si
rūpavāṃśca | kiṃ pratiṣṭhito’syārthena ? tena tasyā abhihitam-kimetat ? tata: sā vṛddhā
kathayati-bhavānevamabhirūpaśca yuvā ca asmin vayasi taruṇayuvatyā sārdhaṃ śobhethā: kṛīḍan
raman paricārayan | kimeva kāmabhogaparihīnastiṣṭhasi ? vaṇigdārakastaṃ śrutvā lajjāvyapatrāpya-
saṃlīnacetāstasyā vṛddhāyāstadvacanaṃ nādhivāsayati | tata: sā vṛddhā evaṃ dvirapi trirapi tasya
dārakasya kathayati-taruṇayuvatistavārthe kleśairbādhyate | sa vaṇigdārako dvirapi trirapyucyamāna-
stasyā vṛddhāyā: kathayati-amba, kiṃ tasyāstaruṇayuvatyā: saṃnimitte kiṃcidabhihritam ? tata:
@158
sā vṛddhā kathayati-uktaṃ tasyā mayā tannimittam | tayā mama nimitte na pratijñātam | sā
ca dārikā hrīvyapatrāpyagṛhītā na kiṃcidvakṣyati | na ca śarīramāvṛtaṃ kariṣyati | na tvayā
tasyā vā anveṣaṇe yatna: karaṇīya: | tatastena vaṇigdārakeṇa tasyā vṛddhāyā abhihitam-
kutrāsmākaṃ saṃgataṃ bhaviṣyati ? tayā abhihitam-madīye gṛhe | tenoktam-kutrāvakāśe tava
gṛham ? tato’sya tayā vṛddhayā gṛhaṃ vyapadiṣṭam | sā ca vṛddhā tasyā vaṇikpatnyā: sakāśaṃ
gatvā kathayati-icchāpita: sa vo’yaṃ dāraka: | sā kathayati-kutrāvakāśe saṃgataṃ bhaviṣyati ?
madīye gṛhe | sa ca dāraka: kāryāṇi kṛtvā gṛhaṃ gata: | anupūrveṇa bhuktvā tasyā mātu:
kathayati-gacchāmyaham | vayasyagṛhe svapsye | tato’sya mātrāpyanujñātam-gaccha | sa dārako
labdhānujñastasyā vṛddhāyā gṛhaṃ gata: | tasya dārakasya tasmin gṛhe gatasya ratikrīḍākālamā-                                                                                                                                                                                                                                                                                                                                                         
gamayamānasya tiṣṭhato niśikālamapratyabhijñātam | rūpe kāle sā mātā asya vaṇigdārakasya
tasminneva gṛhe ratikrīḍāmanubhavanārthaṃ tatraiva gatā | gatvā ca tasmin gṛhe vikālamavyaktiṃ                                                                                                                                                                                                                                                                                                                                                                                                                                                                                                                                                                                                      
vibhāvyamāne rūpākṛtau nirgūḍhenopacārakrameṇa ratikrīḍāṃ putreṇa sārdhamanubhavituṃ pravṛttā pāpa-
kenāsaddharmeṇa | sā ca parikṣīṇāyāṃ rātrau anubhūtaratikrīḍā satamondhakāre kālāyāmeva rajanyā-                                                               
mavibhāvyamānarūpākṛtau svagṛhaṃ gacchati | sa cāpi vaṇigdārako ratikrīḍāmanubhūya prabhā-
tāyāṃ rajanyāṃ bhāṇḍāvāriṃ gatvā kuṭumbakāryāṇi karoti | evaṃ dvirapi trirapi | tatra vṛddhāyā
gṛhe ratikrīḍāmanubhavaṃśca cirakālamevaṃ vartamānena ratikrīḍākrameṇa tasya dārakasya sā mātā
cintayituṃ pravṛttā-kiyatkālamanyadgṛhamahamevamavibhāvyamānarūpā ratikrīḍāmanubhaviṣyāmi ?
yannvahamasyaitat ratikrīḍākramaṃ tathāvidhaṃ krameṇa saṃvedayeyam, yathā ihaiva gṛhe ratikrīḍā
bhavet | iti saṃcintya tatraiva vṛddhāgṛhe gatvā ratikrīḍāṃ putreṇa sārdhamanubhūya rajanyā: kṣaye
satamondhakārakāle tasya dārakasyoparimaṃ prāvaraṇaṃ nivasyātmanīyāṃ ca śirottarapaṭṭikāṃ tyaktvā
svagṛhaṃ gatā | sa ca dāraka: prabhātakāle tāṃ paṭṭikāṃ śirasi mañcasyāvatiṣṭhantīṃ saṃpaśyati |
ātmīyāmevopariprāvaraṇapotrīmalabhamānastatraiva tāṃ paṭṭikāṃ saṃlakṣya tyaktvā bhāṇḍāvārīṃ gatvā
yugalamanyaṃ prāvṛtya svagṛhaṃ gata: | tatra ca gata: saṃpaśyati tamevātmīyaṃ prāvaraṇaṃ tasyā mātu:
śirasi prāvṛtam | dṛṣṭvā ca tāṃ mātaraṃ pṛcchati-amba kuto’yaṃ tava śirasi prāvaraṇo’bhyāgata: ?
yatastayā abhihitam-adyāpyahaṃ tavāmbā ? evaṃ cirakālaṃ tava mayā sārdhaṃ kāmān pari-
bhuñjato’dyāpyahaṃ tava saivāmbā ? yata: sa vaṇigdārakastathāvidhaṃ mātṛvacanamupaśrutya saṃmūḍho vihvala-
cetā bhūmau nipatita: | tatastayā sa mātrā ghaṭajalapariṣekeṇāvasikta: | sa jalapariṣekāva-
sikto dārakaścireṇa kālena pratyāgataprāṇastayā mātrā samāśvāsyate-kimevaṃ khedamupāgatastvam ?
asmadīyaṃ vacanamupaśrutya dhīramanā bhavasva | n ate viṣāda: karaṇīya: | sa dārakastasyā: katha-
yati-kathamahaṃ khedaṃ na kariṣyāmi saṃmohaṃ vā, yena mayā evaṃvidhaṃ pāpakaṃ karma kṛtam ? tata:
sa tayābhihita:- n ate mana: śūkamasminnarthe utpādayitavyam | panthāsamo mātṛgrāma: | yenaivaṃ hi
yathā pitā gacchati, putro’pi tenaiva gacchati | na cāsau panthā putrasyānugacchato doṣakārako
@159
bhavati, evameva mātṛgrāma: | tīrthasamo’pi ca mātṛgrāma: | yatraiva hi tīrthe pitā snāti, putro’pi
tasmin snāti, na ca tīrthaṃ putrasya snāyato doṣakārakaṃ bhavati | evameva mātṛgrāma: | api ca
pratyanteṣu janapadeṣu dharmataivaiṣā yasyāmeva pitā asaddharmeṇābhigacchati, tāmeva putro’pyadhigacchati |
evamasau vaṇigdārako mātrā bahuvidhairanunayavacanairvinītaśokastayā mātrā tasmin pātake’saddharme
puna: punaratīva saṃjātarāga: pravṛtta: | tena ca śreṣṭhinā gṛhe lekhyo'nupreṣita: | bhadre, dhīrorjita-
mahotsāhā bhavasva | ahamapi lekhānupadamevāgamiṣye | sā vaṇikpatnī tathāvidhaṃ lekhārthaṃ śrutvā
vaimanasyajātā cintayituṃ pravṛttā-mahāntaṃ kālaṃ mama tasyāgamanamudīkṣamāṇāyā: | tadā
nāgata: | idānīṃ mayā evaṃ vidhenopakrameṇa putraṃ ca paricaritvā sa cāgamiṣyati | ka upāya:
syāt yadahaṃ tamihāsaṃprāptameva jīvitāt vyaparopayeyam ? iti saṃcintya taṃ putramāhūya
kathayati-pitrā te lekhyo’nupreṣita: āgamiṣyatīti | jānase’smābhiridānīṃ kiṃ karaṇīya-
miti ? gacchasva, pitaramasaṃprāptameva ghātaya | sa kathayati-kathamahaṃ pitaraṃ ghātayiṣye ? yadā 
asau na prasahate pitṛvadhaṃ kartum, tadā tayā mātrā bhūyo’nuvṛttivacanairabhihita:-tasyānu-
vṛttivacanairucyamānasya kāmeṣu saṃraktasyādhyavasāyo jāta: pitṛvadhaṃ prati | kāmān khalu
pratisevato na hi kiṃcit pāpakaṃ karmākaraṇīyamiti vadāmi | tatastenoktam-kenopāyena
ghātayāmi ? tayā abhihitam-ahamevopāyaṃ saṃvidhāsye | ityuktvā viṣamādāya samitāyāṃ
miśrayitvā maṇḍilakān paktvā anye’pi ca nirviṣā: paktā: | yatastaṃ dārakamāhūya kathayati-
gacchasva | amī saviṣā maṇḍilakā nirviṣāśca | gṛhya pitṛsakāśaṃ gatvā ca tasya viśvastasyaikatra
bhuñjata etān saviṣān maṇḍilakān prayacchasva, ātmanā ca nirviṣān bhakṣaya | tata: sa
dārakastena lekhavāhikamanuṣyeṇa sārdhaṃ tān maṇḍilakān gṛhya gata: pitṛsakāśam | āgamya 
pitā asya atīva taṃ putraṃ dṛṣṭvā abhirūpaprāsādikaṃ maheśākhyaṃ prāmodyaṃ prāpta: | sahyāsahyaṃ
pṛṣṭvā teṣāṃ vaṇijāmākhyāti-ayaṃ bhavanto’smākaṃ putra: | yadā tena dārakeṇa saṃlakṣitaṃ sarvatra
ahamanena pitrā pratisaṃvedita iti, tatastaṃ pitaramāha-tāta, ambayā maṇḍilakā: praheṇaka-
manupreṣitam | tattāta: paribhuñjatu | paścāttena pitrā sārdhamekaphalāyāṃ bhuñjatā tasya pitu:
saviṣā maṇḍilakā dattā:, ātmanā nirviṣā: prabhakṣitā: | yato’sya pitā tān saviṣān
maṇḍilakān bhakṣayitvā mṛta: | tasya ca pitu: kāladharmaṇā yuktasya ca dārako
na kenacit pāpakaṃ karma kurvāṇo’bhiśaṅkito vā pratisaṃvedito vā | paścāttairiṣṭa-
snigdhasuhṛdbhirvaṇigbhi: śocayitvā yattattu kiṃcittasya vaṇijo bhāṇḍamāsīddhiraṇyasuvarṇaṃ
vā, tattasya dārakasya dattam | sa dārakastaṃ bhāṇḍaṃ hiraṇyasuvarṇaṃ paitṛkaṃ gṛhya
svagṛhamanuprāpta: | tasya ca gatasya svagṛhaṃ sā mātā pracchannāsaddharmeṇa taṃ putraṃ
paricaramāṇā ratiṃ nādhigacchati, anabhiratarūpā ca taṃ putraṃ vadati-kiyatkālaṃ vayamevaṃ
pracchannena krameṇa ratikrīḍāmanubhaviṣyāma: ? yannu vayamasmāddeśādanyadeśāntaraṃ gatvā prakāśa-
krameṇa ni:śaṅkā bhūtvā jāyāpatīti vikhyātadharmāṇa: sukhaṃ prativasema | tatastau gṛhaṃ tyaktvā
@160
mitrasvajanasaṃbandhivargānapahāya purāṇadāsīdāsakarmakarāṃstyaktvā yāvadarthajātaṃ hiraṇyasuvarṇaṃ
ca gṛhya anyaviṣayāntaraṃ gatau | tatra gatvā janapadeṣu vikhyāpayamānau jāyāpatikamiti rati-
krīḍāmanubhavamānau vyavasthitau | yāvadarhan bhikṣu: kenacit kālāntareṇa janapadacārikāṃ
caran tamadhiṣṭhānamanuprāpta: | tena tatra piṇḍapātamanvāhiṇḍatā vīthyāṃ niṣadya ayaṃ vaṇigdharmaṇā
saṃvyavahāramāṇa: sa dārako dṛṣṭa: | dṛṣṭvā cārogyayitvā cābhibhāṣyokta:-mātuste kuśalam ?
sa ca dārakastamarhantaṃ tathā abhivadamānamupaśrutya saṃbhinnacetā: svena duścaritena karmaṇā
śaṅkitamanāścintayituṃ pravṛtta: | sa vicintya mātṛsakāśaṃ gatvā saṃvedayati-yatirabhyāgata:,
yo’sau asmadgṛhamupasaṃkrāmati, eṣa sa ihādhiṣṭhāne pratisaṃvedayiṣyati eṣā asya dārakasya
māteti | vayaṃ ceha jāyāpatikamiti khyātau | kathameṣa śakyaṃ ghātayitum ? tatastayo:
saṃcintya taṃ gṛhamenamupanimantrayitvā bhuñjānaṃ ghātayāma: | tatastayorevaṃ saṃcintya so’rhan
bhikṣurantargṛhamupanimantrayitvā bhojayitumārabdha: | sa dārako gūḍhaśastro bhūtvā arhantaṃ bhoja-
yituṃ mātrā saha nirjanaṃ gṛhaṃ kṛtvā sa cārhadbhikṣurbhuktvā tasmādgṛhādviśrabdhacārakrameṇa prati-
nirgata: | tatastena dārakeṇainamantargṛhaviśrabdhacārakramamavekṣya nirgacchantaṃ parāpṛṣṭhībhūtvā śarīre-
‘sya śastraṃ nipātya jīvitād vyaparopayati | kāmāśca lavaṇodakasadṛśā: | yathā yathā sevyanti,
tathā tathā tṛṣṇā vṛddhimupayāti | tasya dārakasya sā mātā taṃ putramasaddharmeṇānuvartamānā
tasminnevādhiṣṭhāne śreṣṭhiputreṇa sārdhaṃ pracchannakāmā asaddharmeṣu saktacittā jātā | tasya
dārakasya tathāvidha upakrama: pratisaṃvidita: | tatastena tasya māturuktam-amba nivartasvedṛśā-
ddoṣāt | sā ca tasmin śreṣṭhiputre saṃraktacittā dvirapi trirapyucyamānā na nivartate | tata-
stena niṣkoṣamasiṃ kṛtvā sā mātā jīvitādvyaparopitā | yadā tasya trīṇyānantaryāṇi
paripūrṇāni, tadā devatābhirjanapadeṣvārocitam-pāpa eṣa pitṛghātako’rhaddhātako mātṛ-
ghātakaśca | trīṇyanenānantaryāṇi narakakarmasaṃvartanīyāni karmāṇi kṛtānyupacitāni | tata-
stenādhiṣṭhānajanena tacchrutvā tadadhiṣṭhānānnirvāsita: | sa yadā nirvāsitastasmādadhiṣṭhānāt
tadā cintayituṃ pravṛtta:-asti cāsya buddhaśāsane kaścidevānunaya: ? evaṃ manasi
kṛtam-gacchāmi, idānīṃ pravrajāmīti | sa ca vihāraṃ gatvā bhikṣusakāśamupasaṃkramya
evaṃ kathayati-ārya, pravrajeyam | tatastena bhikṣuṇā uktam-mā tāvat pitṛghātako-
‘si ? tena bhikṣurabhihita:-asti mayā ghātita: pitā | tata: puna: pṛṣṭa:-māṃ
tāvanmātṛghātako’si ? tenoktam-ārya, ghātitā mayā mātā | sa bhūya: pṛṣṭa:-mā tāvadarha-
dvadhaste kṛta: ? tata: sa kathayati-arhannapi ghātita: | tatastena bhikṣuṇā abhihita:-ekaikena
eṣāṃ karmāṇāmācaraṇānna pravrajyārho bhavasi, prāgeva samastānām | gaccha vatsa, nāhaṃ pravrāja-
yiṣye | tata: sa puruṣo’nyasya bhikṣo: sakāśamupasaṃkramya kathayati-ārya pravrajeyam |
tatastenāpi bhikṣuṇā anupūrveṇa pṛṣṭvā pratyākhyāta: | tata: paścādanyasya bhikṣo: sakāśaṃ gata: |
tamapi tathaiva pravrajyāmāyācate | tenāpi tathā anupūrvakrameṇa pṛṣṭvā pratyākhyāta: | sa yadā
@161
dvirapi trirapi pravrajyāmāyācamāno’pi bhikṣubhirna pravrājita:, tadā amarṣajātaścintayituṃ
pravṛtta:-yā api sarvasādhāraṇā pravrajyā, tāmahamapyāyācanna labhāmi | tatastena tasmin
vihāre śayitānāṃ bhikṣūṇāmagnirdatta: | tasmin vihāre’gniṃ datvā anyatra vihāraṃ gata: | tatrāpi
gatvā bhikṣūṇāmupasaṃkramya pravrajyāmāyācate | tairapi tathaivānupūrveṇa pṛṣṭvā pratyākhyāta: | tatrāpi
tena tathaiva pratihatacetasā agnirdatta: | tatrāpi vihāre bahavo bhikṣava: śaikṣāśaikṣāśca dagdhā: |
evaṃ tasyānekān vihārān dahata: sarvatra śabdo visṛta:-evaṃvidhaścaivaṃvidhaśca pāpakarmakārī
puruṣo bhikṣubhya: pravrajyāmalabhan vihārān bhikṣūṃśca dahatīti | sa ca puruṣo’nyavihāraṃ
prasthita: | tatra ca vihāre bodhisattvajātīyo bhikṣu: prativasati tṛpita: | tena śrutaṃ sa evaṃ
duṣkarakarmakārī puruṣa ihāgacchatīti | yata: sa bhikṣustasya puruṣasyāsaṃprāptasyaiva tasmin vihāre
pratyudgata: | sa taṃ puruṣaṃ sametya kathayati-bhadramukha, kimetat ? yato’sya puruṣeṇoktam-ārya,
pravrajyāṃ na labhāmi | tatastena bhikṣuṇā uktam-āgaccha vatsa, ahaṃ te pravrājayāmīti |
paścāt tena bhikṣuṇā tasya puruṣasya śiro muṇḍāpayitvā kāṣāyāṇi vastrāṇi dattāni |
paścāt sa puruṣa: kathayati-ārya, śikṣāpadāni me’nuprayaccha | tatastena bhikṣuṇā ukta:-
kiṃ te śikṣāpadai: prayojanam ? evaṃ sarvakālaṃ vadasva-namo buddhāya, namo dharmāya, nama:
saṃghāyeti | paścāt sa bhikṣustasya puruṣasya dharmadeśanāmārabdha: kartum-tvamevaṃvidha ścaivaṃvidhaśca
pāpakarmakārī sattvo yadi kadācidbuddhaśabdaṃ śṛṇoṣi, smṛtiṃ pratilabhethā: | athāsau tripiṭho
bhikṣuścyuta: kālagato deveṣūpapanna: | sa cāpi puruṣaścyuta: kālagato narakeṣūpapanna: ||
yato bhagavānāha-kiṃ manyadhve bhikṣava: ? yo’sau atīte’dhvani bhikṣu: tripiṭa āsa,
ahameva sa tena kālena tena samayena | yo’sau pāpakarmaṃkārī sattvo mātāpitrarhaddhātaka:, eṣa
eva dharmaruci: | idaṃ mama tṛtīye’saṃkhyeye’sya dharmarucerdarśanam | tadahaṃ saṃdhāya kathayāmi-
cirasya dharmaruce, sucirasya dharmaruce, suciracirasya dharmaruce | yāvacca mayā bhikṣavastribhi-
rasaṃkhyeyai: ṣaḍbhi: pāramitābhiranyaiśca duṣkaraśatasahasrairanuttarā samyaksaṃbodhi: samudānītā,
tāvadanena dharmarucinā yadbhūyasā narakatiryakṣu kṣapitam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
dharmarucyavadānamaṣṭādaśam ||
@162
19 jyotiṣkāvadānam |
buddho bhagavān rājagṛhe viharati veṇuvane kalandakanivāpe | rājagṛhe nagare subhadro
nāma gṛhapati: prativasati āḍhyo mahādhano mahābhoga: | so’tyarthaṃ nirgrantheṣvabhiprasanna: | tena
sadṛśāt kulāt kalatramānītam | sa tayā sārdhaṃ krīḍati ramate paricārayati | tasya krīḍato
ramamāṇasya paricārayata: kālāntareṇa patnī āpannasattvā saṃvṛttā | bhagavān pūrvāhṇe nivāsya
pātracīvaramādāya rājagṛhaṃ piṇḍāya prāvikṣat | rājagṛhaṃ piṇḍāya caran yena subhadrasya
gṛhapaterniveśanaṃ tenopasaṃkrānta: | adrākṣīt subhadro gṛhapatirbhagavantaṃ dūrādeva | dṛṣṭvā ca puna:
patnīmādāya yena bhagavāṃstenopasaṃkrānta: | upasaṃkramya bhagavantamidamavocat-bhagavan, iyaṃ
me patnī āpannasattvā saṃvṛttā | kiṃ janayiṣyatīti | bhagavānāha-gṛhapate, putraṃ janayiṣyati,
kulamuddyotayiṣyati, divyamānuṣīṃ śriyaṃ pratyanubhaviṣyati, mama śāsane pravrajya sarvakleśaprahāṇā-
darhattvaṃ sākṣātkariṣyati | tena bhagavata: śucina: praṇītasya khādanīyabhojanīyasya pātrapūro
datta: | bhagavānārogya ityuktvā piṇḍapātamādāya prakrānta: | tasya nātidūre bhūrikastiṣṭhati |
sa saṃlakṣayati-yadapyasmākamekaṃ bhikṣākulam, tadapi śramaṇo gautamo’nvāvartayati | gacchāmi,
paśyāmi kiṃ śramaṇena gautamena vyākṛtamiti | sa tatra gatvā kathayati-gṛhapate, śramaṇo
gautama āgata āsīt ? āgata: | kiṃ tena vyākṛtam ? ārya, mayā tasya patnī darśitā-
kiṃ janayiṣyati ? sa kathayati-putraṃ janayiṣyati, kulamuddyotayiṣyati, divyamānuṣīṃ śriyaṃ
pratyanubhaviṣyati, mama śāsane pravrajya sarvakleśaprahāṇādarhattvaṃ sākṣātkariṣyatīti | sa bhūriko
gaṇitre kṛtāvī śvetavarṇāṃ gṛhītvā gaṇayitumārabdha:-paśyati yathā bhagavatā vyākṛtaṃ tatsarvaṃ
tathaiva | sa saṃlakṣayati-yadi anusaṃvarṇayiṣyāmyaham, gṛhapatirbhūyasyā mātrayā śramaṇasya
gautamasyābhipraśaṃsyati | tadatra kiṃcid saṃvarṇayitavyaṃ kiṃcit vivarṇayitavyamiti viditvā
hastau saṃparivartayati, mukhaṃ ca vibhaṇḍayati | subhadro gṛhapati: kathayati-ārya, kiṃ hastau 
saṃparivartayasi mukhaṃ ca vibhaṇḍayasīti ? sa kathayati-gṛhapate, atra kiṃcit satyaṃ satyaṃ kiṃcinmṛṣā |
ārya, kiṃ satyaṃ kiṃ vā mṛṣā ? gṛhapate, yadanenoktaṃ putraṃ janayiṣyatīti, idaṃ satyaṃ kathayati |
kulamuddyotayiṣyatītīdamapi satyam | agrajyotiriti saṃjñā | mandabhāgya: sa sattvo jātamātra
evāgninā kulaṃ dhakṣyati | yat kathayati-divyamānuṣīṃ śriyaṃ pratyanubhaviṣyatīti, idaṃ mṛṣā |
gṛhapate, asti kaścit tvayā dṛṣṭo manuṣyabhūto divyamānuṣīṃ śriyaṃ pratyanubhavan ? yatkathayati-
mama śāsane pravrajiṣyatīti, idaṃ satyam | yadā asya na bhaktaṃ na vastram, tadā niścayena
śramaṇasya gautamasyāntike pravrajiṣyati | sarvakleśaprahāṇādarhattvaṃ sākṣātkariṣyatīti, idaṃ mṛṣā |
śramaṇasyaiva tāvadgautamasya sarvakleśaprahāṇādarhattvaṃ nāsti, prāgevāsya bhaviṣyatīti | subhadro
viṣādamāpanna: kathayati-ārya, atra mayā kathaṃ pratipattavyamiti ? bhūrika: kathayati-
gṛhapate, vayaṃ pravrajitā: śamānuśikṣā: | tvameva jānīṣe | ityuktvā prakrānta: | subhadra:
saṃlakṣayati-sarvathā parityājyo’sau iti viditvā sa bhaiṣajyaṃ dātumārabdha: | caramabhaviko’sau
@163
sattva: | tadasya bhaiṣajyārthāya syāditi | sa tasyā vāmakukṣiṃ marditumārabdha: | sa garbho
dakṣiṇaṃ kukṣiṃ gata: | subhadro dakṣiṇakukṣiṃ marditumārabdha: | sa vāmaṃ kukṣiṃ gata: | asthāna-
metadanavakāśo yaccaramabhavika: sattvo’ntarāducchidya kālaṃ kariṣyati aprāpte āśravakṣaye |
sā gṛhapatipatnī kukṣiṇā mṛdyamānena vikroṣṭumārabdhā | prātiveśyai: śrutam | te tvaritatvaritaṃ
gatā: pṛcchanti-bhavanta:, kimiyaṃ gṛhapatipatnī virauti ? subhadra: kathayati-kukṣimatyeṣā |
nūnamasyā: prasavakāla iti | te prakrāntā: | subhadra: saṃlakṣayati-na śakyamasyā atropasaṃkramaṃ
kartum | araṇyaṃ nayāmīti | sā tenāraṇyaṃ nītvā tathopakrāntā yathā kālagatā | sa tāṃ
pracchannaṃ gṛhamānīya suhṛtsaṃbandhibāndhavānāṃ prātiveśakānāṃ ca kathayati-bhavanta:, patnī me
kālagateti | te vikroṣṭamārabdhā: | sā tairvikrośadbhirnīlapītalohitāvadātairvastrai: śibikā-
malaṃkṛtya śītavanaṃ śmaśānamabhinirhṛtā | nirgranthai: śrutam-te hṛṣṭatuṣṭapramuditāśchatrapatākā
ucchrayitvā rājagṛhasya nagarasya rathyāvīthīcatvaraśṛṅgāṭake upāhiṇḍamānā ārocayanti-
śṛṇvantu bhavanta: | śramaṇena gautamena subhadrasya gṛhapate: patnī vyākṛtā-putraṃ janayiṣyati,
kulamuddyotayiṣyati, divyamānuṣīṃ śriyaṃ pratyanubhaviṣyati, mama śāsane pravrajya sarvakleśaprahāṇā-
darhattvaṃ sākṣātkariṣyati | sā ca kālagatā śītavanaśmaśānamabhinirhṛtā | yasya
tāvadvṛkṣamūlameva nāsti, kutastasya śākhāpatraphalaṃ bhaviṣyatīti ? atrāntare nāsti kiṃci-
dbuddhānāṃ bhagavatāmajñātamadṛṣṭamaviditamavijñātam | dharmatā khalu buddhānāṃ bhagavatāṃ mahā-
kāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ tridamathavastukuśa-
lānāṃ caturoghottīrṇānāṃ [catu]rṛddhipādacaraṇatalasupratiṣṭhitānāṃ caturṣu saṃgrahavastuṣu
dīrgharātrakṛtaparicayānāṃ caturvaiśāradyaviśāradānāṃ pañcāṅgaviprahīṇānāṃ pañcagatisamatikrāntānāṃ
ṣaḍaṅgasamanvāgatānāṃ ṣaṭpāramitāparipūrṇānāmasaṃhatavihāriṇāṃ saptabodhyaṅgakusumāḍhyānāmaṣṭāṅga-
mārgadeśikānāṃ navānupūrvavihārasamāpattikuśalānāṃ daśabalabalināṃ daśadiksamāpūrṇayaśasāṃ
daśaśatavaśavartiprativiśiṣṭānāṃ trī rātre: trirdivasasya buddhacakṣuṣā lokaṃ vyavalokya jñānadarśanaṃ
pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka:
kṛcchrasaṃkaṭasaṃbādhaprāpta:, ko'pāyanimna:, ko’pāyapravaṇa:, ko’pāyaprāgbhāra:, kamahamapāyā-
duddhṛtya svarge mokṣe ca pratiṣṭhāpayeyam, kasyānavaropitāni kuśalamūlānyavaropayeyam, kasyāva-
ropitāni paripācayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1|| iti |
atha bhagavānanyatarasmin pradeśe smitamakārṣīt | dharmatā khalu yasmin samaye buddhā
bhagavanta: smitaṃ prāviṣkurvanti, tasmin samaye nīlapītalohitāvadātā arciṣo mukhānniścārya
kāścidadhastādgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ
saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhavamutpalaṃ padma
@164
mahāpadmaṃ narakaṃ gatvā ye uṣṇanarakāsteṣu śītībhūtā nipatanti | tena teṣāṃ sattvānāṃ
kāraṇāviśeṣā: pratiprasrabdhā: | teṣāmevaṃ bhavati-kiṃ nu vayaṃ bhavanta itaścyutā:, āhosvi-
danyatropapannā iti | teṣāṃ prasādasaṃjananārthaṃ bhagavān nirmitaṃ visarjayati | teṣāṃ nirmitaṃ
dṛṣṭvā evaṃ bhavati-na hyeva vayaṃ bhavanta itaścyutā:, nāpyanyatropapannā: | api tvayamapūrvadarśana:
sattva:, asyānubhāvādasmākaṃ kāraṇāviśeṣā: pratiprasrabdhā iti | te nirmite cittamabhiprasādya
tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā
bhavanti | yā upariṣṭādgacchanti, tāścāturmahārājakāyikān devāṃstrāyastriṃśān yāmāṃstuṣitā-
nnirmāṇaratīn paranirmitavaśavartino brahmakāyikān brahmapurohitān mahābrahmaṇa: parīttābhā-
napramāṇābhānābhāsvarān parīttaśubhānapramāṇaśubhān śubhakṛtsnānanabhrakān puṇyaprasavān
bṛhatphalānatapān surḍśān sudarśanānakaniṣṭhān devān gatvā anityaṃ du:khaṃ śūnyamanātme-
tyuddhoṣayanti | gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||2||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||3||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:
samanugacchanti | bhagavata āsye’ntarhitā: | athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro
vaktrāntarānniṣkasita: kalāpa: |
avabhāsitā yena diśa: samantā-
ddivākareṇodayatā yathaiva ||4||
gāthāśca bhāṣate-
vigatodbhavā dainyamadaprahīṇā   
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitamupadarśayanti jinā jitāraya: ||5||
tatkālaṃ svayamadhigamya dhīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||6||
@165
nākasmāllavaṇajalādrirājadhairyā:
saṃbuddhā: smitamupadarśayanti dhīrā: |
yasyārthe smitamupadarśayanti nāthā-
staṃ śrotuṃ samabhilaṣanti te janaughā: ||7|| iti ||
bhagavānāha-evametadānanda, evametat | nāhetupratyayamānanda tathāgatā arhanta:
samyaksaṃbuddhā: smitaṃ prāviṣkurvanti | gaccha ānanda, bhikṣūṇāmārocaya-tathāgato bhikṣava:
śmaśānacārikāṃ gantukāma: | yo yuṣmākamutsahate tathāgatena sārdhaṃ śmaśānacārikāṃ gantum,
sa cīvarakāṇi gṛhṇātu | evaṃ bhadantetyāyuṣmānānando bhagavata: pratiśrutya bhikṣūṇāmārocayati-
tathāgata āyuṣmanta: śmaśānacārikāṃ gantukāma: | yo yuṣmākamutsahate tathāgatena sārdhaṃ
śmaśānacārikāṃ gantum, sa cīvarakāṇi gṛhṇātu | evamāyuṣmanniti te bhikṣava: sarve saṃśrutya
bhagavatsakāśamupagatā: | atha bhagavān dānto dāntaparivāra: śānta: śāntaparivāro mukto
muktaparivāra āśvasta āśvastaparivāro vinīto vinītaparivāro’rhannarhatparivāro vītarāgo
vītarāgaparivāra: prāsādika: prāsādikaparivāro vṛṣabha iva gogaṇaparivṛto gajarāja iva kalabha-
gaṇaparivṛta: siṃha iva daṃṣṭagaṇaparivṛto haṃsarāja iva haṃsagaṇaparivṛta: suparṇīva pakṣigaṇa-
parivṛto vipra iva śiṣyagaṇaparivṛta: suvaidya ivāturagaṇaparivṛta: śūra iva yodhagaṇaparivṛto
deśika ivādhvagaṇaparivṛta: sārthavāha iva vaṇiggaṇaparivṛta: śreṣṭhīva paurajanaparivṛta: koṭṭarāja
iva mantrigaṇaparivṛtaścakravartīva putrasahasraparivṛtaścandra iva nakṣatragaṇaparivṛta: sūrya iva raśmi-
sahasraparivṛto dhṛtarāṣṭra iva gandharvagaṇaparivṛto virūḍhaka iva kumbhāṇḍagaṇaparivṛto dhanada iva
yakṣagaṇaparivṛto vemacitrīvāsuragaṇaparivṛta: śakra iva tridaśagaṇaparivṛto brahmeva brahmakāyika-
parivṛta: stimita iva jalanidhi: sajala iva jaladharo vimada iva gajapati: sudāntairindriyai-
rasaṃkṣobhiteryāpathapracāro dvātriṃśatā mahāpuruṣalakṣaṇai: samalaṃkṛto’śītyā cānuvyañjanairvirājita-
gātro vyāmaprabhālaṃkṛtamūrti: sūryasahasrātirekaprabho jaṅgama iva ratnaparvata: samantato bhadrako
daśabhirbalaiścaturbhirvaiśāradyaistribhirāveṇikai: smṛtyupasthānairmahākaruṇayā ca samanvāgata ājñāta-
kauṇḍinyāśvajidbāṣpamahānāmabhadrikaśāriputramaudgalyāyanakāśyapayaśa: pūrṇaprabhṛtimahāśrāvakai: pari-
vṛto’nyena ca mahatā bhikṣusaṃghena anekaiśca prāṇiśatasahasrai: śītavanaṃ mahāśmaśānaṃ saṃpra-
sthita: | aṣṭādaśānuśaṃsā buddhacārikāyāmityanekāni devatāśatasahasrāṇi bhagavata: pṛṣṭhata:
pṛṣṭhatonubaddhāni | śītavanānuguṇāśca vāyavo vāyitumārabdhā: ||
rājagṛhāt dvau bāladārakau brāhmaṇadāraka: kṣatriyadārakaśca bahirnirgatya krīḍata: |
tayo: kṣatriyadārako’vagāḍhaśrāddho brāhmaṇadārako na tathā | sa brāhmaṇadāraka: kṣatriyadārakasya
kathayati-vayasya, bhagavatā subhadrasya gṛhapate: patnī vyākṛtā-putraṃ janayiṣyati, kulamuddyota-
yiṣyati, divyamānuṣīṃ śriyaṃ pratyanubhaviṣyati, mama śāsane pravrajya sarvakleśaprahāṇādarhattvaṃ
sākṣātkariṣyatīti | sā ca mṛtā kālagatā śītavanaṃ śmaśānaṃ nirhṛtā-mā haiva bhagavatā
bhāṣitaṃ vitathaṃ syāditi | sa kṣatriyadārako gāthāṃ bhāṣate-
@166
sacandratāraṃ prapatedihāmbaraṃ
mahī saśailā savanā nabho vrajet |
mahodadhīnāmudakaṃ kṣayaṃ vraje-
nmaharṣaya: syurna mṛṣābhidhāyina: ||8|| iti|
sa ca brāhmaṇadāraka: kathayati-vayasya, yadyevam, gacchāma: śītavanaṃ mahāśmaśānaṃ
paśyāma: ? vayasya, gacchāma: | tau saṃprasthitau | bhagavāṃśca rājagṛhānnirgata: | adrākṣīt sa
kṣatriyadārako bhagavantaṃ dūrādeva | dṛṣṭvā ca punargāthāṃ bhāṣate-
anuddhato vigatakutūhalo muni-
ryathā vrajatyeṣa janaughasaṃvṛta: |
ni:saṃśayaṃ paragaṇavādimardano
nadasyate mṛgapatinādamuttamam ||9||
yathā hyamī śītavanonmukhotsukā:
pravānti vātā himapaṅkaśītalā: |
prayānti nūnaṃ bahavo divaukaso
nirīkṣituṃ śākyamunervikurvitam ||10|| iti |
rājñā bimbisāreṇa śrutam-bhagavatā subhadrasya gṛhapate: patnī vyākṛtā-putraṃ janayiṣyati,
kulamuddyotayiṣyati, divyamānuṣīṃ śriyaṃ pratyanubhaviṣyati, mama śāsane pravrajya sarvakleśaprahāṇā-
darhattvaṃ sākṣātkariṣyati | sā ca mṛtā kālagatā śītavanaṃ śmaśānamabhinirhṛtā | bhagavāṃśca
saśrāvakasaṃgha: śītavanaṃ saṃprasthita iti | śrutvā ca punarasyaitadabhavat-na bhagavān nirarthakaṃ
śītavanaṃ gacchati | nūnaṃ bhagavān subhadrasya gṛhapate: patnīmāgamya mahadvineyakāryaṃ kartukāmo
bhaviṣyati | paśyāmīti | so’pyanta:purakumārāmātyapaurajānapadaparivṛto rājagṛhānnirgantu-
mārabdha: | adrākṣīt sa kṣatriyakumārako rājānaṃ māgadhaśreṇyaṃ bimbisāraṃ dūrādeva | dṛṣṭvā ca
punargāthaṃ bhāṣate-
yathā hi śreṇyo magadhādhipo hyayaṃ
viniryayau rājagṛhāt sabāndhava: |
pravartate me hṛdi niścitā mati-
rmahājanasyābhyudayo bhaviṣyati ||11|| iti |
janakāyena bhagavantaṃ dṛṣṭvā vivaramanupradattam | bhagavān smitonmukho mahājanamadhyaṃ
praviṣṭa: | nirgranthā bhagavantaṃ smitonmukhaṃ dṛṣṭvā saṃlakṣayanti-yathā śramaṇo gautama: smitonmukho
mahājanamadhyaṃ praviṣṭa:, nūnamayaṃ bodhisattvo na kālagata: | tai: subhadro gṛhapatirukta:-
gṛhapate, nanvayaṃ sattvo mandabhāgyo na kālagata iti | sa kathayati-ārya yadyevam,
@167
kathamatra pratipattavyamiti ? te kathayanti-gṛhapate, vayaṃ śamāttaśikṣā:, tvameva jñāsya-
sīti | sa tāṃ patnīṃ citāyāmāropya dhmāpayitumārabdha: | tasyā: sarva: kāyo dagdha:
sthāpayitvā kukṣisāmantakam | tathāsau kukṣi: sphuṭita:, padmaṃ prādurbhūtam | tasya copari-
padmakarṇikāyāṃ kumāro niṣaṇṇo’bhirūpo darśanīya: prāsādika: | taṃ dṛṣṭvā anekāni prāṇi-
śatasahasrāṇi paraṃ vismayamupagatāni | nirgranthā nipātamadamānā naca(naṣṭa?)prabhāvā: 
saṃvṛttā: | tatra bhagavān subhadraṃ gṛhapatimāmantrayate-gṛhapate, gṛhāṇa kumāram | sa nirgranthānāṃ
mukhamavalokitumārabdha: | te kathayanti-gṛhapate, yadi prajvalitāmetāṃ citāṃ pravekṣyasi, sarveṇa
sarvaṃ na bhaviṣyasīti | sa na pratigṛhṇāti | tatra bhagavān jīvakaṃ kumārabhūtamāmantrayate-
gṛhāṇa jīvaka kumārakamiti | sa saṃlakṣayati-asthānamanavakāśo bhagavān māmasthāne
niyokṣyati | gṛhṇāmīti | tena nirviśaṅkena citāṃ vigāhya gṛhīta: |
vigāhatastasya jinājñayā citāṃ
pratigṛhṇataścāgnigataṃ kumārakam |
jinaprabhāvānmahato hutāśana:
kṣaṇena jāto himapaṅkaśītala: ||12||
tato jīvakaṃ kumārabhūtamidamavocat-jīvaka, māsi kṣata upahato veti ? sa kathayati-
rājakule’haṃ bhadanta jāto rājakule vṛddha: | nābhijānāmi gośīrṣacandanasyāpīdṛśaṃ śaityaṃ
yadbhagavatā adhiṣṭhitāyāścitāyā: | tatra bhagavān subhadraṃ gṛhapatimāmantrayate-gṛhāṇedānīṃ
gṛhapate kumāramiti | sa mithyādarśanavihata: | tathāpi na saṃpratipadyate | nirgranthānāmeva mukhaṃ
vyavalokayati | te kathayanti-gṛhapate, ayaṃ sattvo’tīva mandabhāgyo yo hi nāma sarvabhakṣeṇā-
pyāgninā na dagdha: | kiṃ bahunā ? yadyevaṃ gṛhaṃ praveśayasi, nīyatām | te gṛhamutsādayad
bhaviṣyasi, tvaṃ ca prāṇairviyujyasa iti | nāsti ātmasamaṃ premeti | tenāsau na pratigṛhīta: |
tatra bhagavān rājānaṃ bimbisāramāmantrayate-gṛhāṇa mahārāja kumāramiti | tena sasaṃbhrameṇa
hastau prasārya gṛhīta: | tata: samantato nirīkṣya kathayati-bhagavan, kiṃ bhavatu asya
dārakasya nāmeti | bhagavānāha-mahārāja, yasmādayaṃ dārako jyotirmadhyāllabdha:, tasmādbhavatu
dārakasya jyotiṣka iti nāmeti | tasya jyotiṣka iti nāmadheyaṃ vyavasthāpitam | tato
bhagavatā tasya janakāyasyāśayānuśayaṃ dhātuṃ prakṛtiṃ ca jñātvā tādṛśī dharmadeśanā kṛtā, yāṃ
śrutvā bahubhi: sattvaśatairmahān viśeṣo’dhigata: | kaiścicchrotāpattiphalaṃ sākṣātkṛtam, kaiścit
sakṛdāgāmiphalam, kaiścidanāgāmiphalam, kaiścit sarvakleśaprahāṇādarhattvaṃ sākṣātkṛtam,
kaiściduṣmagatāni kuśalamūlānyutpāditāni, kaiścinmūrdhāna:, kaiścit mṛdumadhyā: kṣāntaya:,
kaiścicchrāvakabodhau cittānyutpāditāni, kaiścit pratyekabodhau, kaiścidanuttarāyāṃ samyaksaṃbodhau,
kaiściccharaṇagamanāni, kaiścicchikṣāpadāni | yadbhūyasā sā parṣadbuddhanimnā dharmapravaṇā saṃgha-
prāgbhārā vyavasthitā | jyotiṣko dārako rājñā bimbisāreṇa aṣṭābhyo dhātrībhyo’nupradatto
@168
dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrī-
bhyām | so’ṣṭābhirdhātrībhirunnīyate vardhate kṣīreṇa dadhnā navanītena sarpiṣā sarpimaṇḍena anyai-
ścottaptottaptairupakaraṇaviśeṣai: | āśu vardhate hradasthamiva paṅkajam ||
tasya mātula: paṇyamādāya deśāntaraṃ gata: | tena śrutaṃ yathā mama bhaginī sattvavatī
saṃvṛttā | sā bhagavatā vyākṛtā-putraṃ janayiṣyati, kulamuddyotayiṣyati, divyamānuṣīṃ śriyaṃ
pratyanubhaviṣyati, mama śāsane pravrajya sarvakleśaprahāṇādarhattvaṃ sākṣātkariṣyatīti | sa paṇyaṃ
visarjayitvā pratipaṇyamādāya rājagṛhamāgata: | tena śrutaṃ yathā sā asmākaṃ bhaginī kāla-
gateti | śrutvā ca puna: saṃlakṣayati-bhagavatā asau vyākṛtā putraṃ janayiṣyati, kulamuddyota-
yiṣyati, divyāṃ mānuṣīṃ śriyaṃ pratyanubhaviṣyati, mama śāsane pravrajya sarvakleśaprahāṇādarhattvaṃ
sākṣātkariṣyatīti | mā haiva tadbhagavato bhāṣitaṃ vitathaṃ syāt | tena tira:prātiveśyā:
pṛṣṭā:-śrutaṃ mayā asmākaṃ bhaginī sattvavatī saṃvṛttā | sā bhagavatā vyākṛtā putraṃ janayi-
ṣyati, kulamuddayotayiṣyati, divyamānuṣīṃ śriyaṃ pratyanubhaviṣyati, mama śāsane pravrajya
sarvakleśaprahāṇādarhattvaṃ sākṣātkariṣyatīti | śrutvā vayaṃ parituṣṭā: | sā ca śrūyate mṛtā
kālagateti | mā haiva bhagavato bhāṣitaṃ vitathaṃ syāditi | te gāthāṃ bhāṣante-
sacandratāraṃ prapatedihāmbaraṃ
mahī saśailā savanā nabho vrajet |
mahodadhīnāmudakaṃ kṣayaṃ vraje-
nmaharṣaya: syurna mṛṣābhidhāyina: ||13||
na bhagavato bhāṣitaṃ vitatham | kathaṃ bhagavato bhāṣitaṃ vitathaṃ bhaviṣyati ? kiṃ tu tena
svāmināpi asau tathā tathā upakrāntā, yathā kālagatā | sa dārako maharddhiko mahānubhāva: | 
agninā na dagdha: | adyāpi rājakule saṃvardhata iti | sa subhadrasya gṛhapate: sakāśaṃ gatvā katha-
yati-na yuktaṃ gṛhapate tvayā kṛtam | kiṃ kṛtam ? asmākaṃ sattvavatī bhaginī tvayā nirgrantha-
vigrāhitena tathā tathā upakrāntā, yathā kālagatā | sa dārako maharddhiko mahānubhāva: | agnināpi
na dagdha: | adyāpi rājakule saṃvardhate | tadgatametat | yadi tāvatkumāramānayasi, ityevaṃ 
kuśalam | no cedvayaṃ tvāṃ jñātimadhyādutkṣipāma: | salokānāṃ [sālohitānāṃ ?] saṃkāraṃ
pātayāma:, rathyāvīthīcatvaraśṛṅgāṭakeṣu cāvaraṇaṃ niścārayāma:-asmākaṃ bhaginī subhadreṇa gṛha-
patinā praghātitā | strīghātako’yam | na kenacidābhāṣitavyamiti | rājakule ca te’narthaṃ
kārayāma iti | sa śrutvā vyathita: | yathaiṣa paribhāṣate, nūnamevaṃ karomīti viditvā rājña:
pādayornipatya kathayati-deva, mama jñātaya evaṃ paribhāṣante-yadi tāvat kumāramānayasītyevaṃ
kuśalam, no cedānayasi, vayaṃ tvāṃ jñātimadhyādutkṣipāma:, saṃkāraṃ pātayāma:, rathyāvīthī-
catvaraśṛṅgāṭakeṣu cāvaraṇaṃ niścārayāma:-asmākaṃ bhaginī subhadreṇa gṛhapatinā praghātitā |
strīghātako’yam | na kenacidābhāṣitavyamiti | rājakule ca te’narthaṃ kārayāma iti |
@169
tadarhasi jyotiṣkaṃ kumāraṃ dātumiti | rājā kathayati-gṛhapate, na mayā tvatsakāśāt jyotiṣka:
kumāro gṛhīta:, kiṃ tu bhagavatā mama nyasta: | yadi tvaṃ kumāreṇārthī, bhagavatsakāśaṃ gaccheti | sa
bhagavatsakāśaṃ gata: | pādayornipatya kathayati-bhagavan, mama jñātaya evaṃ paribhāṣante-yadi tāvat
kumāramānayasītyevaṃ kuśalam | no cedānayasi, vayaṃ tvāṃ jñātimadhyādutkṣipāma:, saṃkāraṃ
pātayāma:, rathyāvīthīcatvaraśṛṅgāṭakeṣu cāvaraṇaṃ niścārayāma: | asmākaṃ bhaginī subhadreṇa gṛha-
patinā praghātitā | strīghātako’yam | na kenacidābhāṣitavya iti | rājakule cānarthaṃ
kārayāma iti | tadarhasi jyotiṣkaṃ kumāraṃ dāpayitumiti | bhagavān saṃlakṣayati-yadi
subhadro jyotiṣkaṃ kumāraṃ na labhate, sthānametadvidyate yaduṣṇaṃ rudhiraṃ chardayitvā kālaṃ kariṣyati |
iti viditvā āyuṣmantamānandamāmantrayate-gaccha ānanda, rājānaṃ bimbisāraṃ madvacane-
nārogyaya, evaṃ ca vada-anuprayaccha mahārāja subhadrasya gṛhapaterjyotiṣkaṃ kumāram | yadi
subhadro gṛhapatirjyotiṣkaṃ kumāraṃ na labhate, sthānametadvidyate yaduṣṇaṃ śoṇitaṃ chardayitvā kālaṃ
kariṣyatīti | evaṃ bhadantetyāyuṣmānānando bhagavata: pratiśrutya yena rājā bimbisārastenopa-
saṃkrānta: | upasaṃkramya rājānaṃ bimbisārametadavocat-bhagavāṃste mahārāja ārogyayati, katha-
yati ca-anuprayaccha mahārāja subhadrasya gṛhapaterjyotiṣkaṃ kumāram | yadi subhadro gṛhapati-
rjyotiṣkaṃ kumāraṃ na labhate, sthānametadvidyate yat subhadro gṛhapatiruṣṇaṃ śoṇitaṃ chardayitvā
kālaṃ kariṣyati | rājā kathayati-vande bhadantānanda buddhaṃ bhagavantam | yathā bhagavānājñāpa-
yati tathā kariṣye | ārogyamityuktā āyuṣmānānanda: prakrānta: | rājā bimbisāra: kathayati-
gṛhapate, mayā ayaṃ kumāra: saṃvardhita: | priyaśca me manāpaśca | samayato’haṃ muñcāmi, yadi
māṃ divase divase triṣkālaṃ darśanāyopasaṃkrāmatīti | sa kathayati-deva upasaṃkramiṣyati |
ko’nya upasaṃkramitavya iti ? sa rājñā sarvālaṃkāravibhūṣitaṃ kṛtvā hastiskandha āropya
visarjita: ||
ācaritametallokasya-na tāvat putrasya nāma prajñāyate yāvat pitā jīvati | yāva-
dapareṇa samayena subhadro gṛhapati: kālagata: | jyotiṣka: kumāra: svagṛhe pratiṣṭhita: | sa
buddhe’bhiprasanno dharma saṃghe’bhiprasanna: | buddhaṃ śaraṇaṃ gato dharmaṃ saṃghaṃ śaraṇaṃ gata: | tena yasmin
pradeśe tena subhadreṇa patnī āghātitā, tasmin pradeśe vihāraṃ kārayitvā sarvopakaraṇasaṃpūrṇa-
ścāturdiśāryabhikṣusaṃghāya niryātita: | tathā sthavirairapi sūtrānta upanibaddham-bhagavān rājagṛhe
viharati mṛditakukṣike dāva iti ||
subhadrasya gṛhapate: pauruṣeyā ye paṇyamādāya deśāntaraṃ gatā:, tai: śrutam-subhadro
gṛhapati: kālagata: | jyotiṣka: kumāra: svagṛhe pratiṣṭhita: | sa buddhe’bhiprasanno dharma
saṃghe’bhiprasanno buddhaṃ śaraṇaṃ gato dharmaṃ saṃghaṃ śaraṇaṃ gata iti | teṣāṃ ca gośīrṣacandanamayaṃ
pātraṃ saṃpannam | taistadratnānāṃ pūrayitvā jyotiṣkasya gṛhapate: prābhṛtamanupreṣitam | tena
taddīrghe stambhe āropya sthāpitam | ghaṇṭāvaghoṣaṇaṃ kāritam-nedaṃ kenacit viṣṭayā vā
@170
śītayā vā karkaṭakena vā gṛhītavyam | ya etacchramaṇo vā brāhmaṇo vā maharddhiko vā mahā-
nubhāva: ṛddhyā gṛhṇāti, tasyedaṃ yathāsukhamiti | tīrthyā: kalyamevotthāya tīrthyasparśanaṃ
gacchanti | taistad dṛṣṭam | dṛṣṭvā ca punarjyotiṣkasya gṛhapate: kathayanti-gṛhapate, kimeta-
diti ? tena teṣāṃ vistareṇārocitam | te kathayanti-gṛhapate, tvaṃ śramaṇaśākyaputreṣvabhiprasanna: |
te evaṃ grahīṣyantītyuktvā prakrāntā: | yāvat sthavirasthavirā bhikṣavo rājagṛhaṃ
piṇḍāya praviṣṭā: | tairdṛṣṭvā tairapi jyotiṣko gṛhapati: pṛṣṭa:-kimetaditi ? tena tathaiva
vistareṇa samākhyātam | te kathayanti-gṛhapate, kiṃ pātramātrasyārthāyātmānaṃ saṃprakāśayāma: ?
uktaṃ bhagavatā-pracchannakalyāṇairvo bhikṣavo vihartavyaṃ dhūtapāpairityuktvā prakrāntā: | yāvadāyu-
ṣmān daśabala: kāśyapastamanuprāpta: | sa pṛcchati-gṛhapate, kimetaditi ? tena yathāvṛtta-
mārocitam | āyuṣmān daśabalakāśyapa: saṃlakṣayati-yena mayā anādikālopacitaṃ kleśagaṇaṃ
vāntaṃ tyaktaṃ charditaṃ pratinisṛṣṭam, taṃ māṃ gṛhapatistīrthikasādhāraṇayā ṛddhyā āhvayati |
tadasya manorathaṃ pūrayāmīti | tena gajabhujasadṛśaṃ bāhumabhiprasārya tatpātraṃ gṛhītam | sa
tadgṛhītvā vihāraṃ gato bhikṣubhirucyate-sthavira, kutastava gośīrṣacandanamayaṃ pātramiti ? tena
yathāvṛttamārocitam | bhikṣava: kathayanti-sthavira, kalpate tava pātramātrasyārthāya ṛddhiṃ vidarśa-
yitumiti ? kathayati-āyuṣmanta:, kalpatu vā mā vā | kṛtamidānīm | kiṃ kriyatāmiti ?
etat prakaraṇaṃ bhikṣavo bhagavata ārocayanti | bhagavānāha-na bhikṣuṇā āgārikasya
purastāt ṛddhirvidarśayitavyā | darśayati, sātisāro bhavati | api tu catvāri pātrāṇi
suvarṇamayaṃ rūpyamayaṃ vaiḍūryamayaṃ sphaṭikamayam | aparāṇyapi catvāri pātrāṇi rītimayaṃ
tāmramayaṃ kaṃsamayamabhramayaṃ ca | tatra yāni pūrvakāṇi catvāri pātrāṇi, etānyanupasthāpitāni
nopasthāpayitavyāni, upasthāpitāni visarjayitavyāni | yāni paścimāni catvāri pātrāṇi,
etānyanupasthāpitāni nopasthāpayitavyāni, upasthāpitāni tu bhaiṣajyaśarāvaparibhogena
paribhoktavyāni | api tvadhīṣṭāni te dve pātre āyasaṃ mṛṇmayam | yāvadapareṇa samayena
jyotiṣkasya gṛhapaterdivyamānuṣī śrī: prādurbhūtā | antarā ca rājagṛhamantarā ca campā-
matrāntare śulkaśālā | tasyāṃ śulkaśālika: kālagata: | sa vyālayakṣeṣūpapanna: | tena
putrāṇāṃ svapnadarśanaṃ dattam-putrā:, yūyametasmin sthāne yakṣasthānaṃ kārayata | tatra ca ghaṇṭāṃ
baddhvā lambayata-ya: kaścit paṇyamaśulkayitvā gamiṣyati, sā ghaṇṭā tāvadviraviṣyati yāva-
dasau nivartya śulkaṃ dāpayitavyamiti (yiṣyatīti ?) | taistaṃ svapnaṃ saṃbandhibāndhavānāṃ
nivedya divasatithimuhūrtena tasmin pradeśe yakṣasthānaṃ kāritam | tatra ca ghaṇṭā baddhvā 
lambitā ||
campāyāmanyatamo brāhmaṇa: | tena sadṛśāt kulāt kalatramānītam | sā brāhmaṇī
saṃlakṣayati-ayaṃ brāhmaṇo yaistairupāyairdhanopārjanaṃ karoti | ahaṃ bhakṣayāmi | na mama pratirūpaṃ
yadahamakarmikā tiṣṭheyamiti | tayā vīthīṃ gatvā karpāsa: krīta: | taṃ parikarmayitvā ślakṣṇaṃ
@171
sūtraṃ kartitam | śobhanena kuvindena kārṣāpaṇasahasramūlyā yamalī vāyitā | tayā brāhmaṇa
ukta:-brāhmaṇa, asyā yamalyā: kārṣāpaṇasahasraṃ mūlyam | gṛhītvā vīthīṃ gaccha | yadi kaścit
yācati, kārṣāpaṇasahasreṇa dātavyā, no cedapattanaṃ ghoṣayitvā anyatra gantavyamiti | sa tāṃ
gṛhītvā vīthīṃ gata: | na kaścit kārṣāpaṇasahasreṇa gṛhṇāti | so’pattanaṃ ghoṣayitvā tāṃ
yamalīṃ chatradaṇḍe prakṣipya sārthena sārdhaṃ rājagṛhaṃ saṃprasthito yāvadanupūrveṇa śulkaśālāmanu-
prāpta: | śulkaśālikena sārtha: śulkita: | sa śulkaṃ dattvā saṃprasthita: | ghaṇṭā raṭitumārabdhā |
śaulkikā: kathayanti-bhavanta:, yatheyaṃ ghaṇṭā raṇati, nūnaṃ sārtho na nipuṇaṃ śulkita: |
bhūya: śulkayāma iti | tairasau sārtha: puna: pratinivartya śulkita: | nāsti kiṃci-
daśulkitam | ghaṇṭā raṭatyeva | tairasau sārtho bhūya: pratinivartya pratyavekṣita: | nāstyeva
kiṃcit | sārthikā avadhyātumārabdhā:-kiṃ yūyamasmān mūṣitukāmā yena bhūyo bhūya: prati-
nivartayadhvamiti ? tairasau sārtho dvidhā kṛtvā mukta: | yeṣāṃ madhye sa brāhmaṇo nāsti,
te’tikrāntā: | anyeṣāṃ gacchatāṃ sā ghaṇṭā tathaiva raṭitumārabdhā | taiste puna: pratyavekṣitā: |
evaṃ tāvat dvidhākṛtā:, yāvat sa caiko brāhmaṇo’vasthita iti | sa tairgṛhīta: |
sa kathayati-pratyavekṣata yadi mama kiṃcidastīti | tai: sarvata: pratyavekṣya mukta: | sā
ghaṇṭā raṭatyeva | tairasau brāhmaṇa: pratinivartyokta:- bho brāhmaṇa kathaya, naiva śulkaṃ
dāpayāma: | kiṃ tu devasyaiva sānnidhyaṃ jñātaṃ bhavatīti | kathayati-satyaṃ na dāpayatha ? na
dāpayāma: | tena cchatradaṇḍādapanīya sā yamalī darśitā | te paraṃ vismayamāpannā:-bhavanta:,
īdṛśamapi devasya sānnidhyamiti | taistata ekaṃ vastramuddhāṭya deva: prāvṛta: | brāhmaṇa: kathayati-
yūyaṃ kathayatha śulkaṃ na dāpayāma iti | idānīṃ sarvasvamapaharatha iti | te kathayanti-brāhmaṇa,
nāsmābhirgṛhītam | api devasyaitat sānnidhyamiti kṛtvā asmābhi: prāvṛta: | gṛhītvā
gaccheti | sa taṃ punargṛhītvā punaśchatranāḍikāyāṃ prakṣipya prakrānta: | anupūrveṇa rājagṛha-
manuprāpta: | sa vīthyāṃ prasāryāvasthita: | tatrāpi tāṃ na kaścit kārṣāpaṇasahasreṇa yācate |
sa rājagṛhamapyapattanaṃ ghoṣayitumārabdha: | jyotiṣkaśca kumāro rājakulānniṣkramya hastiskandhā-
bhirūḍho vīthīmadhyena svagṛhaṃ gacchati | tena śrutam | sa kathayati-bhavanta:, kimarthaṃ brāhmaṇo-
‘pattanaṃ ghoṣayati ? śabdayatainam | pṛcchāma iti | sa tai: śabdita: | jyotiṣkeṇokta:-bho
brāhmaṇa, kimarthaṃ tvaṃ apattanaṃ ghoṣayasi ? gṛhapate, asyā yamalyā: kārṣāpaṇasahasraṃ mūlyam | na
ca kaścidyācata iti | sa kathayati-ānaya, paśyāma: | tenopadarśitā | jyotiṣka: katha-
yati-astyetadeva | kiṃ tu atraikaṃ vastraṃ paribhuktakam | ekamaparibhuktakam | yadaparibhuktam, asya 
pañcakārṣāpaṇaśatāni mūlyam | yattu paribhuktakam, asyārdhatṛtīyāni | brāhmaṇa: kathayati-
kimetadevaṃ bhaviṣyati ? jyotiṣka: kathayati-brāhmaṇa, tava pratyakṣīkaromi | paśyeti | tenāsau
aparibhukta uparivihāyasā kṣipta: | vitānaṃ kṛtvā avasthita: | paribhukta: kṣipta: | kṣipta-
mātraka eva patita: | brāhmaṇo dṛṣṭvā paraṃ vismayamāpanna: | kathayati-gṛhapate, maharddhikastvaṃ
@172
mahānubhāva iti | jyotiṣka: kathayati-brāhmaṇa, puna: paśyainaṃ yo’sau aparibhuktaka iti, sa
kaṇṭakavāṭasyopariṣṭāt kṣipto’sajjamāno gata: | so’nya: kṣipta: kaṇṭake lagna: | sa brāhmaṇo
bhūyasyā mātrayā abhiprasanna: kathayati-gṛhapate, maharddhikastvaṃ mahānubhāva: | yat tavābhipretaṃ
tatprayaccheti | sa kathayati-brāhmaṇa, atithistvam | tathaiva pūjā kṛtā bhavati | sahasrameva
prayacchāmīti | tena tasya kārṣāpaṇasahasraṃ dattam | brāhmaṇastamādāya prakrānta: | jyotiṣkeṇa
tato ya: paribhuktaka: sa dārakāya datta:, aparibhuktakastu snānaśāṭaka: kṛta: | yāvadapareṇa
samayena rājā bimbisāra upariprāsādatalagato’mātyagaṇaparivṛtastiṣṭhati | jyotiṣkasya sa
snānaśāṭaka upari gṛhasyābhyavakāśe śoṣito vāyunā hriyamāṇo rājño bimbisārasyopari
patita: | rājā kathayati-bhavanta:, rājārhamidaṃ vastram | kuta etaditi ? | te kathayanti-
deva, śrūyate rājño māndhātu: saptāhaṃ hiraṇyavarṣaṃ patitam | devasyāpi vastravarṣa: patitumā-
rabdham | nacirāddhiraṇyavarṣa: patiṣyatīti | rājā kathayati-bhavanta:, jyotiṣko gṛhapati-
rbhagavatā vyākṛto divyamānuṣīṃ śriyaṃ pratyanubhaviṣyatīti | idaṃ ca divyaṃ vastramākāśāt
patitam | sthāpayata | tasyaivāgatasya dāsyāmīti | te caivamālāpaṃ kurvanti, jyotiṣkaścāgata: |
rājā kathayati-kumāra, tvaṃ bhagavatā vyākṛto divyamānuṣīṃ śriyaṃ pratyanubhaviṣyatīti | mama
cedaṃ divyaṃ vastramākāśāt patitam | gṛhāṇeti | tena hasta: prasārita: | deva ānaya,
paśyāmīti | sa nirīkṣitumārabdho yāvat paśyatyātmīyaṃ snānaśāṭakam | sa vismṛtya katha-
yati-deva, madīyo’yaṃ snānaśāṭako vāyunopakṣipta ihāgata iti | kumāra, tava divyamānuṣyakī
śrī: prādurbhūtā ? deva, prādurbhūtā | kumāra, yadyevam, kimarthaṃ māṃ na nimantrayasi ? deva,
nimantrito bhava | gaccha, bhaktaṃ sajjīkuru | deva, yasya divyamānuṣī śrī: prādurbhūtā, kiṃ tena
sajjīkartavyam ? nanu sajjīkṛtameva, gaccheti | sa jyotiṣkasya gṛhaṃ gata: | rājā bāhyaṃ parijanaṃ
dṛṣṭvā indriyāṇyutkṣipati | deva, kimarthamindriyāṇyutkṣipasi | sa kathayati-kumāra, vadhūjano’ya-
miti kṛtvā | deva nāyaṃ vadhūjana:, bāhyo’yaṃ parijana: | sa paraṃ vismayamāpanna: | punarmadhyaṃ janaṃ dṛṣṭvā
indriyāṇyutkṣiptumārabdha: | tathaiva pṛcchati | rājā api tathaiva kathayati | jyotiṣka: kathayati-
deva, ayamapi na vadhūjana:, kiṃ tu madhyo’yaṃ jana: | sa bhūyasyā mātrayā paraṃ vismayamāpanna: | tasya 
madhyamāyāṃ dvāraśālāyāṃ maṇibhūmiruparacitā | tasyāṃ matsyā udakapūrṇāyāmiva yantrayogenopari
bhramanto dṛśyante | rājā praveṣṭukāmo vāpīti kṛtvopānahau moktumārabdha: | jyotiṣka: kathayati-
deva kasyārthe upānahau apanayasīti ? sa kathayati-kumāra, pānīyamuttarttavyamiti | jyotiṣka:
kathayati-deva nedaṃ pānīyam, maṇibhūmireṣā | sa kathayati-kumāra, ime matsyā upari
bhramanta: paśyanti | deva yantrayogenaite paribhramanti | sa na śraddhatte | tenāṅgulimudrā kṣiptā | sā
raṇaraṇāśabdena bhūmau patitā | tato vismayamāpanna: praviśya siṃhāsane niṣaṇṇa: | vadhūjana:
pādābhivandana upasaṃkrānta: | tāsāmaśrupāto jāta: | rājā kathayati-kumāra, kasmādayaṃ
vadhūjano roditi ? deva nāyaṃ roditi, kiṃ tu devasya kāṣṭhadhūmena vastrāṇi dhūpitāni, tena
@173
āsāmaśrupāto jāta iti | rājā tatra divyamānuṣyā śriyā upacaryamāṇa: pramatto n aniṣkrāmati |
rājakṛtyāni rājakaraṇīyāni parihātumārabdhāni | amātyairajātaśatru: kumāro’bhibhūta:-
kumāra, devo jyotiṣkasya gṛhaṃ praviśya pramatta: | gaccha, nivedayeti | tena gatvā ukta:-
deva, kimatra praviśyāvasthita: ? amātyā: kathayanti-rājakṛtyāni rājakaraṇīyāni parihrīyanta
iti | sa kathayati-kumāra, na śaknoṣi tvamekaṃ divasaṃ rājyaṃ kārayitum ? kiṃ devo jānīte-
mamaiko divasa: praviṣṭasya ? adya devasya saptamo divaso vartate | rājā jyotiṣkasya mukhaṃ
nirīkṣya kathayati-kumāra satyam ? deva satyam | saptama eva divaso vartate | kumāra, kathaṃ
rātrirjñāyate divaso vā ? deva, puṣpāṇāṃ saṃkocavikāsānmaṇīnāṃ jvalanājvalanayogācchakunīnāṃ
ca kūjanākūjanāt | santi tāni puṣpāṇi yāni rātrau vikasanti, divā mlāyanti ? santi
yāni divā vikasanti rātrau mlāyanti ? santi te maṇayo ye rātrau jvalanti, na divā ? 
santi ye divā jvalanti, na rātrau ? santi te śakunayo ye rātrau kūjanti, na divā ?
santi ye divā kūjanti, na rātrau ? rājā vismayamāpanna: kathayati-kumāra, avitathavādī
bhagavān | yathā tvaṃ bhagavatā vyākṛtastathaiva nānyathetyuktvā jyotiṣkagṛhāt niṣkrānta: |
ajātaśatrukumāreṇa jyotiṣkasantako maṇirapahṛtya dārakasya haste datta: | tena yata eva gṛhīta-
statraiva gatvāvasthita: | ajātaśatru: kathayati-dāraka, ānaya taṃ maṇiṃ paśyāmīti | sa muṣṭiṃ
vighāṭya kathayati-kumāra, na jāne kutra gata iti | sa taṃ tāḍayitumārabdha: | jyotiṣka:
kathayati-kumāra, kimarthamenaṃ tāḍayasi ? gṛhapate, ahaṃ caura:, eṣa mahācaura: | mayā
tvadīyo maṇirapahṛta:, so’pyanenāpahṛta iti | sa kathayati-kumāra, na tvayā apahṛto nāpyanena,
api tu yata eva tvayā gṛhītastatraiva gatvā avasthita: | api tu kumāra, svakaṃ te
gṛham | yāvadbhirmaṇibhiranyena vā prayojanaṃ tāvadgṛhāṇa yathāsukhamiti | sa pratibhinnaka:
saṃlakṣyate-yadā pituratyayādrājā bhaviṣyāmi, tadā grahīṣyāmīti | yadā ajātaśatruṇā deva-
dattavigrāhitena pitā dhārmiko dharmarājo jīvitād vyaparopita:, svayameva ca paṭṭaṃ baddhvā prati-
ṣṭhita:, tadā tena jyotiṣko’bhihita:-gṛhapate, tvaṃ mama bhrātā bhavasi | gṛhaṃ bhājayāma
iti | sa saṃlakṣayati-yena pitā dhārmiko dharmarāja: praghātita:, sa māṃ marṣayatīti kuta
etat ? nūnamayaṃ madgṛhamāgacchatu, kāmaṃ prayacchāmīti viditvā kathayati-deva, vibhaktameva,
kimatra vibhaktavyam ? madīyaṃ gṛhamāgaccha, ahaṃ tvadīyaṃ gṛhamāgacchāmīti | ajātaśatru:
kathayati-śobhanam | evaṃ kuru | sa tasya gṛhaṃ gata: | jyotiṣko’pyajātaśatrorgṛhaṃ gata: |
sā śrīstasmādgṛhādantarhitā, yatra jyotiṣkastatraiva gatā | evaṃ yāvat saptavārānantarhitā
prādurbhūtā ca | ajātaśatru: saṃlakṣayate-evamapi mayā na śakitaṃ jyotiṣkasya maṇīnapahartum |
anyadupāyaṃ karomi | tena dhūrtapuruṣā: prayuktā:-gacchata, jyotiṣkasya gṛhānmaṇīnapaharateti |
te hi śīṭākarkaṭakaprayogenābhiroḍhumārabdhā: | te’nta:purikayā upariprāsādatalagatayā dṛṣṭā: |
tayā dhūrtadhūrtakā iti nādo mukta: | jyotiṣkeṇa śrutam | tenāśayato vāgniścāritā-tiṣṭhantu
@174
dhūrtakā iti | teṣāṃ yo yatrābhirūḍha: sa tatraivāsthito yāvat prabhātā rajanī saṃvṛttā |
mahājanakāyena dṛṣṭā: | te kathayanti-bhavanta:, anena kalirājena pitā dhārmiko dharmarājo
jīvitād vyaparopita: | idānīṃ gṛhāṇyapi moṣayati | tatkiṃ na me moṣiṣyata iti ?
purakṣobho jāta: | ajātaśatruṇā jyotiṣkasya dūto’nupreṣita:-muñcata mamāyaṃ khalīkāra
iti | jyotiṣkeṇāśayato vāg niścāritā-gacchantu dhūrtakā iti | te gatā: | jyotiṣka:
saṃlakṣayate-yena nāma pitā jīvitād vyaparopita:, sa māṃ na praghātayiṣyatīti kuta etat ?
sarvathā ahaṃ bhagavatā vyākṛta:-mama śāsane pravrajya sarvakleśaprahāṇādarhattvaṃ sākṣātkariṣyatīti |
gacchāmi, pravrajāmīti | tena sarvaṃ dhanajātaṃ dīnānāthakṛpaṇebhyo dattam | adhanā: sadhanā
vyavasthāpitā: | atha jyotiṣko gṛhapati: suhṛtsaṃbandhibāndhavānavalokya yena bhagavāṃstenopa-
saṃkrānta: | upasaṃkramya bhagavata: pādau śirasā vanditvā ekānte niṣaṇṇa: | ekāntaniṣaṇṇo
jyotiṣko gṛhapatirbhagavantamidamavocat-labheyāhaṃ bhadanta svākhyāte dharmavinaye pravrajyāmupa-
saṃpadaṃ bhikṣubhāvam | careyamahaṃ bhagavato’ntike brahmacaryamiti | sa bhagavatā ehibhikṣukayā
ābhāṣita:-ehi bhikṣo, cara brahmacaryamiti | bhagavato vācāvasānameva muṇḍa: saṃvṛtta: |
saṃghāṭīprāvṛta: pātrakaravyagrahasta: saptāhāvaropitakeśaśmaśrurvarṣaśatopasaṃpannasya bhikṣorīryā-
pathenāvasthita: |
ehīti cokta: sa tathāgatena
muṇḍaśca saṃghāṭiparītadeha: |
sadya: praśāntendriya eva tasthā-
vupasthito buddhamanorathena ||14||
tasya bhagavatā avavādo datta: | tenodyacchamānena vyāyacchamānena idameva pañcagaṇḍakaṃ
saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya
sarvakleśaprahāṇādarhattvaṃ sākṣātkṛtam | arhan saṃvṛttastraidhātukavītarāga: samaloṣṭakāñcana ākāśa-
pāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta āyuṣmatā
jyotiṣkeṇa karma kṛtaṃ yena citāmāropita:, divyamānuṣī śrī: prādurbhūtā, bhagavata: śāsane
pravrajya sarvakleśaprahāṇādarhattvaṃ sākṣātkṛtamiti ? bhagavānāha-jyotiṣkeṇaiva bhikṣava: karmāṇi
kṛtānyupacitāni labdhasaṃhārāṇi pariṇatapratyayānyoghavatpratyupasthitānyavaśyaṃbhāvīni | jyoti-
ṣkeṇa karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtā-
myupacitāni pṛthivīdhātau vipacyante, nābdhātau, na tejodhātau, na vāyudhātau, api tūpātte-
ṣveva skandhadhātvāyataneṣu karmāṇi kṛtānyupacitāni vipacyante śubhānyaśubhāni ca |
@175
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||15||
bhūtapūrvaṃ bhikṣava ekanavatikalpe vipaśyī nāma śāstā loka udapādi tathāgato’rhan
samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ
buddho bhagavān | dvāṣaṣṭibhikṣusahasraparivāro janapadacārikāṃ caran bandhumatīṃ rājadhānīmanuprāpto
bandhumatyāṃ viharati sma bandhumatīyake dāve | tena khalu samayena bandhumatyāṃ rājadhānyāṃ bandhu-
mān nāma rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujana-
manuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣugomahiṣīsaṃpannam | dhārmiko
dharmarājā dharmeṇa rājyaṃ kārayati | tasyānaṅgaṇo nāma gṛhapatirāḍhyo mahādhano mahābhogo vistīrṇa-
viśālaparigraho vaiśravaṇadhanasamudito vaiśravaṇadhanapratispardhī | sa saṃlakṣayate-bahuśo mayā vipaśyī
samyaksaṃbuddho’ntargṛhe upanimantrya bhojita: | na tu kadācit traimāsīṃ sarvopakaraṇai: pravārita: |
yannvahaṃ vipaśyinaṃ samyaksaṃbuddhaṃ traimāsīṃ sarvopakaraṇai: pravārayeyam | iti viditvā yena vipaśyī
samyaksaṃbuddhastenopasaṃkrānta: | upasaṃkramya vipaśyina: samyaksaṃbuddhasya pādau śirasā vanditvā
ekānte niṣaṇṇa: | ekāntaniṣaṇṇamanaṅgaṇaṃ gṛhapatiṃ vipaśyī samyaksaṃbuddho dharmyayā kathayā
saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā saṃdarśya
samādāpya samuttejya saṃpraharṣya tūṣṇīm | athānaṅgaṇo gṛhapatirutthāyāsanādekāṃsamuttarāsaṅgaṃ
kṛtvā yena vipaśyī samyaksaṃbuddhastenāñjaliṃ praṇamya vipaśyinaṃ samyaksaṃbuddhamidavocat-adhi-
vāsayatu me bhagavān traimāsīṃ cīvarapiṇḍapātaśayanāsanaglānapratyayabhaiṣajyapariṣkārai: sārdhaṃ bhikṣu-
saṃgheneti | adhivāsayati vipaśyī samyaksaṃbuddho’naṅgaṇasya gṛhapatestūṣṇīṃbhāvena | athānaṅgaṇo
gṛhapatirbhagavatastūṣṇībhāvenādhivāsanāṃ viditvā vipaśyina: samyaksaṃbuddhasya pādau śirasā
vanditvā utthāyāsanāt prakrānta: | aśrauṣīdbandhumān rājā-vipaśyī samyaksaṃbuddho dvāṣaṣṭi-
bhikṣusahasraparivāro janapadacārikāṃ caran bandhumatīmanuprāpto bandhumatyāṃ viharati bandhumatīye dāve
iti | śrutvā ca punarasyaitadabhavat-bahuśo mayā bhagavānantargṛhe upanimantrya bhojita: | na tu
kadācit traimāsīṃ sarvopakaraṇai: pravārita: | yannvahaṃ vipaśyinaṃ samyaksaṃbuddhaṃ sarvopakaraṇai: pravāra-
yeyam | iti viditvā yena vipaśyī samyaksaṃbuddhastenopasaṃkrānta: | upasaṃkramya vipaśyina: samya-
ksaṃbuddhasya pādau śirasā vanditvā ekānte niṣaṇṇa: | ekāntaniṣaṇṇaṃ bandhumantaṃ rājānaṃ bhagavān
dharmyayā kathayā saṃdarśayati samādāpayati samuttejayati saṃpraharṣayati | anekaparyāyeṇa dharmyayā
kathayā saṃdarśya samādāpya samuttejya saṃpraharṣya tūṣṇīm | atha bandhumān rājā utthāyāsanādekāṃsa-
muttarāsaṅgaṃ kṛtvā yena vipaśyī samyaksaṃbuddhastenāñjaliṃ praṇamya vipaśyinaṃ samyaksaṃbuddhamida-
mabocat-adhivāsayatu me bhagavāṃstraimāsīṃ cīvarapiṇḍapātaśayanāsanaglānapratyayabhaiṣajyapariṣkārai:
sārdhaṃ bhikṣusaṃghena | upanimantrito’smi mahārāja tvatprathamato’naṅgaṇena gṛhapatinā | adhivāsayatu
bhagavān, ahaṃ tathā kariṣye yathā anaṅgaṇo gṛhapatirājñāsyati | sacet te mahārāja anaṅgaṇo
@176
gṛhapatiranujānīte, evaṃ te’hamadhivāsayāmi | atha bandhumān rājā vipaśyina: samya-
ksaṃbuddhasya pādau śirasā vanditvā utthāyāsanāt prakrānto yena svaṃ nirveśanaṃ tenopasaṃkrānta: |
bandhumān rājā anaṅgaṇaṃ gṛhapatiṃ dūtena prakrośyedamavocat-yatkhalu gṛhapate jānīyāt-
ahaṃ tvatprathamato vipaśyinaṃ samyaksaṃbuddhaṃ bhojayāmi, tata: paścāt tavāpi na duṣkaraṃ bhaviṣyati
vipaśyinaṃ samyaksaṃbuddhaṃ bhojayitumiti | sa kathayati-deva, mayā vipaśyī samyaksaṃbuddhastva-
tprathamata upanimantrita: | ahameva bhojayāmi | rājā kathayati-gṛhapate, yadyapyevam, tathāpi tvaṃ
mama viṣayanivāsī | nārhāmyahaṃ tvatprathamato bhojayitum ? deva, yadyapyahaṃ tava viṣayanivāsī,
tathāpi yena pūrvanimantrita: sa eva bhojayati | nātra devasya nirbandho yukta: | na te gṛhapate
kāmakāraṃ dadāmi | api tu yo bhaktottarikayā jeṣyati, so’vaśiṣṭaṃ kālaṃ bhojayiṣyati |
tathā bhavatu ityanaṅgaṇo gṛhapati: pratyaśrauṣīt | tathā anaṅgaṇo gṛhapatistāmeva rātriṃ śuciṃ
praṇītaṃ khādanīyaṃ bhojanīyaṃ samudānīya kālyamevotthāyodakamaṇīn pratiṣṭhāpya bhagavato dūtena
kālamārocayati-samayo bhadanta, sajjaṃ, bhaktaṃ yasyedānīṃ bhagavān kālaṃ manyate | atha
vipaśyī samyaksaṃbuddha: pūrvāhṇe nivāsya pātracīvaramādāya bhikṣugaṇaparivṛto yenānaṅgaṇasya
gṛhapaterbhaktābhisārastenopasaṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: |
athānaṅgaṇo gṛhapati: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā praṇītena
khādanīyabhojanīyena svahastaṃ saṃtarpayati saṃpravārayati | anekaparyāyeṇa śucinā praṇītena
khādanīyabhojanīyena svahastaṃ saṃtarpya saṃpravārya bhagavantaṃ bhuktavantaṃ viditvā dhautahastamapanīta-
pātraṃ nīcataramāsanaṃ gṛhītvā bhagavata: purastānniṣaṇṇo dharmaśravaṇāya | atha vipaśyī
samyaksaṃbuddho’naṅgaṇaṃ gṛhapatiṃ dharmyayā kathayā saṃdarśayati samādāpayati samuttejayati saṃpra-
harṣayati | anekaparyāyeṇa dharmyayā kathayā saṃdarśya samuttejya saṃpraharṣya prakrānta: | evaṃ bandhu-
matā rājñā bhojita: | eṣa eva grantho vistareṇa kartavya: | na kvacidbhaktottarikayā parā-
jayati | tato bandhumān rājā kare kapolaṃ dattvā cintāparo vyavasthita: | amātyā: katha-
yanti-deva, kasmāt tvaṃ kare kapolaṃ dattvā cintāparastiṣṭhasīti ? sa kathayati-bhavanta:,
kathamahaṃ na cintāparastiṣṭhāmi yo’haṃ mama viṣayanivāsinaṃ kuṭumbinaṃ na śaknomi bhaktottari-
kayā parājayitum ? te kathayanti, deva, tasya gṛhapate: kāṣṭhaṃ nāsti | kāṣṭhavikrayo vidhārya-
tāmiti | rājñā ghaṇṭāvaghoṣaṇaṃ kāritam | bhavanta:, na kenacit madviṣayanivāsinā kāṣṭhaṃ
vikretavyam | yo vikrīṇīte, tena madviṣaye na vastavyamiti | anaṅgaṇo gṛhapatirgandhakāṣṭhairbhaktaṃ
sādhayitumārabdha: | sugandhatailena ca vastrāṇi tīmayitvā khādyakānyullāḍayitum | surabhiṇā
gandhena sarvā bandhumatī nagarī sphuṭā saṃvṛttā | bandhumān rājā pṛcchati-bhavanta:, kuta eṣa
manojñagandha iti ? tairvistareṇa samākhyātam | sa kathayati-ahamapyevaṃ karomi | kiṃ mama
vibhavo nāstīti ? amātyā: kathayanti-deva, kasyārthe evaṃ kriyate ? ayaṃ gṛhapatiraputro
nacirāt kālaṃ kariṣyati | devasyaiva sarvaṃ santasvāpateyaṃ bhaviṣyati | kāṣṭhavikrayo’nujñāsyatā-
@177
miti | tena kāṣṭhavikrayo’nujñāta: | anaṅgaṇena gṛhapatinā śrutam-rājñā kāṣṭhavikrayo’nujñāta
iti | tena cittaṃ pradūṣya kharā vāg niścāritā-tāvanme bhaktakāṣṭhamasti, yenāhaṃ enaṃ sahā-
mātyaṃ citāmāropya dhmāpayāmīti | rājā kare kapolaṃ dattvā cintāparo vyavasthita: |
amātyā: kathayanti-deva, kimarthaṃ kare kapolaṃ dattvā cintāparastiṣṭhasīti ? tena vistareṇa
samākhyātam | te kathayanti-deva, alaṃ viṣādena | vayaṃ tathā kariṣyāmo yathā devaścānaṅgaṇaṃ
gṛhapatiṃ parājayatīti | tairaparasmin divase bandhumatī rājadhānī apagatapāṣāṇaśarkarakaṭhalyā
vyavasthāpitā candanavāripariṣiktā surabhidhūpaghaṭikopanibaddhā āmuktapaṭṭadāmakalāpā ucchrita-
dhvajapatākā nānāpuṣpāvakīrṇā nandanavanodyānasadṛśā | tatpratispardhaśobhāvibhūṣito maṇḍa-
vāṭa: kārita: | tasmin nānāratnavibhūṣitāsanavasanasaṃpannaśobhāsanaprajñapti: kāritā |
mṛduviśadasurabhigandhasaṃpanno vividhabhaktavyañjanasahito divyasudhāmanojñasaṃkāśastrailokyaguro-
ranurūpa āhāra upasamanvāhṛta: | tato bandhumato rājño niveditam-deva, īdṛśī nagaraśobhā
īdṛśaścāhāra: | prāmodhyamutpādayeti | bandhumān rājā dṛṣṭvā paraṃ vismayamāpanna: | tato vismayā-
varjitacittasaṃtatirvipaśyina: samyaksaṃbuddhasya dūtena kālamārocayati-samayo bhadanta,
sajjaṃ bhaktaṃ yasyedānīṃ bhagavān kālaṃ manyata iti | atha vipaśyī samyaksaṃbuddha:
pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto yena bandhu-
mato rājño bhaktābhisārastenopasaṃkrānta: | upasaṃkramya purastādbhikṣusaṃghasya prajñapta evā-
sane niṣaṇṇa: | bandhumato rājño maṅgalyābhiṣeko hastināgo vipaśyina: samya-
ksaṃbuddhasya śataśalākaṃ chatramupari mūrdhno dhārayati, avaśiṣṭā hastināgā bhikṣuṇām | bandhumato
rājño’gramahiṣī vipaśyinaṃ samyaksaṃbuddhaṃ sauvarṇena maṇivālavyajanena vījayati, avaśiṣṭā
anta:purikā avaśiṣṭānāṃ bhikṣūṇām | anaṅgaṇena gṛhapatinā avacaraka: puruṣa: preṣita:-
gaccha bho: puruṣa, paśya kīdṛśenāhāreṇa bandhumān rājā buddhapramukhaṃ bhikṣusaṃghaṃ bhojayatīti |
sa gatastāṃ vibhūtiṃ dṛṣṭvā vismayāvarjitamanāstatraivāvasthita: | evaṃ dvitīya:, tṛtīya: preṣita: |
so’pi tatraiva gatvā avasthita: | tato'naṅgaṇo gṛhapati: svayameva gata: | so’pi tāṃ vibhūtiṃ
dṛṣṭvā paraṃ viṣādamāpanna: saṃlakṣayati-śakyamanyat saṃpādayitum | kiṃ tu hastināmanta:purasya
ca kuto mama vibhava: ? iti viditvā niveśanaṃ gato dauvārikaṃ puruṣamāmantrayate-bho: puruṣa,
yadi kaścidyācanaka āgacchati, say at prārthayate taddātavyam, no tu praveśa: | ityuktvā
śokāgāraṃ praviśya avasthita: | śakrasya devendrasyādhastāt jñānadarśanaṃ pravartate | sa saṃlakṣyati-
ye kecilloke dakṣiṇīyā:, vipaśyī samyaksaṃbuddhasteṣāmagra:, dānapatīnāmapyanaṅgaṇo gṛhapati: |
sāhāyyamasya kalpayitavyam | iti viditvā kauśiko brāhmaṇaveṣamabhinirmāya yenānaṅgaṇasya
gṛhapaterniveśanaṃ tenopasaṃkrānta: | upasaṃkramya dauvārikaṃ puruṣamāmantrayate-gaccha bho: puruṣa,
anaṅgaṇasya gṛhapate: kathaya-kauśikagotro brāhmaṇo dvāre tiṣṭhati bhavantaṃ draṣṭukāma iti | sa
kathayati-brāhmaṇa, gṛhapatinā ahaṃ sthāpita:-ya: kaścid yācanaka āgacchati, say at prārtha-
@178
yate, taddātavyaṃ na tu praveśa iti | yen ate prayojanaṃ tadgṛhītvā gaccha | kiṃ te gṛhapatinā
dṛṣṭeneti ? sa kathayati-bho: puruṣa, na mama kenacit prayojanam | ahaṃ gṛhapatimeva draṣṭukāma: |
gaccheti | tenānaṅgaṇasya gṛhapatergatvā niveditam-ārya, kauśikasagotro brāhmaṇo dvāre tiṣṭhati
āryaṃ draṣṭukāma iti | sa kathayati-gaccha bho: puruṣa, yena tasya prayojanaṃ tat prayaccha-kiṃ
tenātra praviṣṭeneti ? sa kathayati-ārya, ukto mayā evaṃ kathayati-nāhaṃ kiṃcit prārthayāmi,
api tu gṛhapatimeva draṣṭukāma iti | sa kathayati-bho: puruṣa yadyevam, praveśaya | sa tena
praveśita: | brāhmaṇa: kathayati-kasmāt tvaṃ gṛhapate kare kapolaṃ dattvā cintāparastiṣṭhasīti ?
sa gṛhapatirgāthāṃ bhāṣate-
na tasya kathayecchokaṃ ya: śokānna pramocayet |
tasmai tu kathayecchokaṃ ya: śokātsaṃpramocayet ||16|| iti ||
śakra: kathayati-gṛhapate, kastava śoka: ? kathaya, ahaṃ te śokātpramocayāmīti | tena vistareṇa
samākhyātam | atha śakro devendra: kauśikabrāhmaṇarūpamantardhāpya svarūpeṇa sthitvā kathayati-
gṛhapate, viśvakarmā te devaputra: sāhāyyaṃ kalpayiṣyatītyuktvā prakrānta: | atha śakro devendro
devāṃstrāyastriṃśān gatvā viśvakarmāṇaṃ devaputramāmantrayate-gaccha, viśvakarman, anaṅgaṇasya gṛhapate:
sāhāyyaṃ kalpaya | paraṃ bhadraṃ tava kauśiketi viśvakarmaṇā devaputreṇa śakrasya devendrasya prati-
śrutya āgata: | prativiśiṣṭatarā nagaraśobhā nirmitā, divyo maṇḍalavāṭo divyāsanaprajñaptirdivya
āhāra: samanvāhṛta: | airāvaṇo nāgarājo vipaśyina: samyaksaṃbuddhasya śataśalākaṃ chatramupari
mūrdhno dhārayati, avaśiṣṭā nāgā avaśiṣṭānāṃ bhikṣūṇām | śacī devakanyā vipaśyinaṃ
samyaksaṃbuddhaṃ sauvarṇena maṇivālavyajanena vījayati, avaśiṣṭā apsaraso bhikṣūn | bandhumatā
rājñā avacaraka: puruṣa: preṣita:-gaccha bho: puruṣa, kīdṛśenāhāreṇānaṅgaṇo gṛhapati: buddha-
pramukhaṃ bhikṣusaṃghaṃ tarpayatīti ? sa puruṣastatra gatastāṃ vibhūtiṃ dṛṣṭvā tatraiva avasthita: | tenā-
mātya: preṣita: | so’pi tatraivāvasthita: | kumāra: preṣita: | so’pi tatraivāvasthita: | tato
bandhumān rājā svayameva taddvāraṃ gatvā avasthita: | vipaśyī samyaksaṃbuddha: kathayati-gṛhapate,
bandhumān rājā dṛṣṭasatya: | tasyāntike tvayā kharavākkarma niścāritam | sa eva dvāre tiṣṭhati |
gaccha kṣamayeti | tenāsau nirgatya kṣamita uktaśca-mahārāja, praviśa svahastena pariveṣaṇaṃ kuru |
sa praviṣṭa: | paśyati divyāṃ vibhūtim | dṛṣṭvā ca paraṃ vismayamāpanna: kathayati-gṛhapate,
tvamevaiko’rhasi dine dine buddhapramukhaṃ bhikṣusaṃghaṃ bhojayituṃ na vayamiti | athānaṅgaṇo gṛha-
patirvipaśyinaṃ samyaksaṃbuddhamanayā vibhūtyā traimāsyaṃ praṇītenāhāreṇa saṃtarpya pādayornipatya
praṇidhānaṃ kartumārabdha:-yanmayā evaṃvidhe sadbhūtadakṣiṇīye kārā kṛtā, anenāhaṃ kuśala-
mūlena āḍhye mahādhane mahābhoge kule jāyeyam, divyamānuṣīṃ śriyaṃ pratyanubhaveyam, evaṃ-
vidhānāṃ dharmāṇāṃ lābhī syām, evaṃvidhameva śāstāramārāgayeyaṃ mā virāgayeyamiti ||
@179
kiṃ manyadhve bhikṣavo yo’sau anaṅgaṇo nāma gṛhapati:, eṣa evāsau jyotiṣka:
kulaputrastena kālena tena samayena | yadanena bandhumato rājño dṛṣṭasatyasyāntike kharā vāgniścā-
ritā, tasya karmaṇo vipākena pañcaśatāni samātṛkaścitāyāmāropya dhmāpita: | yāvadetarhi
api citāmāropya dhmāpita: | yadvipaśyani tathāgate kārāṃ kṛtvā praṇidhānaṃ kṛtam, tasya
karmaṇo vipākena āḍhye mahādhane mahābhoge kule jāta: | divyamānuṣī śrī: prādurbhūtā | mama 
śāsane pravrajya sarvakleśaprahāṇādarhattvaṃ sākṣātkṛtam | ahamanena vipaśyinā samyaksaṃbuddhena
sārdhaṃ samajava: samabala: samadhura: samasāmānyaprāpta: śāstā ārāgito na virāgita: | iti hi
bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyati-
miśrāṇāṃ vyatimiśra: | tasmāt tarhi bhikṣava ekāntakṛṣṇāni karmāṇyapāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti divyāvadāne jyotiṣkāvadānamūnaviṃśatimam |
@180
20 kanakavarṇāvadānam |
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha-
piṇḍadasyārāme mahatā bhikṣusaṃghena sārdhamardhatrayodaśabhirbhikṣuśatai: | satkṛto bhagavān gurukṛto
mānita: pūjito bhikṣubhirbhikṣuṇībhirupāsakairupāsikābhī rājabhī rājamātrairnānātīrthikaśramaṇa-
brāhmaṇa carakaparivrājakairdevairnāgairyakṣairasurairgaruḍairgandharvai: kinnarairmahoragai: | lābhī bhagavān prabhūtānāṃ
praṇītānāṃ cīvarapiṇḍapātaśayanāsanaglānapratyayabhaiṣajyapariṣkārāṇāṃ divyānāṃ mānuṣāṇāṃ ca |
taiśca bhagavānanupalipta: padmamiva vāriṇā | bhagavataścāyamevaṃrūpo digvidikṣu udārakalyāṇa-
kīrtiśabdaśloko'bhyudgata:-ityapi sa bhagavāṃstathāgato’rhan samyaksaṃbuddho vidyācaraṇasaṃpanna:
sugato lokavidanuttara: puruṣadamyasārathi: śāstā devamanuṣyāṇāṃ buddho bhagavān | sa imaṃ
sadevakaṃ lokaṃ samārakaṃ sabrahmakaṃ saśramaṇabrāhmaṇīṃ prajāṃ sadevamānuṣīṃ dṛṣṭa eva dharma svayamabhi-
jñāya sākṣātkṛtvopasaṃpadya pravedayate | sa dharmaṃ deśayati ādau kalyāṇaṃ madhye kalyāṇaṃ madhye kalyāṇaṃ paryavasāne
kalyāṇam | svarthaṃ suvyañjanaṃ kevalaṃ paripūrṇaṃ pariśuddhaṃ paryavadātaṃ brahmacaryaṃ saṃprakāśayati |
tatra bhagavān bhikṣūnāmantrayate sma-sacedbhikṣava: sattvā jānīyurdānasya phalaṃ dānasaṃvibhāgasya
ca phalavipākaṃ yathāhaṃ jānāmi dānasya phalaṃ dānasaṃvibhāgasya ca phalavipākam, apīdānīṃ
yo’sau apaścima: kavalaścarama ālopa:, tato’pyadatvā asaṃvibhajya na paribhuñjīran,
sacellabheran dakṣiṇīyaṃ pratigrāhakam | na caiṣāmutpannaṃ mātsaryaṃ cittaṃ paryādāya tiṣṭhet |
yasmāt tarhi bhikṣava: sattvā na jānante dānasya phalaṃ dānasaṃvibhāgasya ca phalavipākaṃ
yathāhaṃ jānāmi dānasya phalaṃ dānasaṃvibhāgasya ca phalavipākam, tasmāddhetoradattvā asaṃvi-
bhajya paribhujyante āgṛhītena cetasā | utpannaṃ caiṣāṃ mātsaryaṃ cittaṃ paryādāya tiṣṭhati |
tatkasya heto: ?
bhūtapūrvaṃ bhikṣavo’tīte’dhvani rājābhūt kanakavarṇo nāma abhirūpo darśanīya: prāsā-
dika: paramayā suvarṇapuṣpakalatayā samanvāgata: | rājā bhikṣava: kanakavarṇa āḍhyo mahādhano
mahābhoga: | prabhūtasattvasvāpateya: prabhūtavittopakaraṇa: prabhūtadhanadhānyahiraṇyasuvarṇamaṇimuktāvaiḍūrya-
śaṅkhaśilāpravālarajatajātarūpa: prabhūtahastyaśvagaveḍaka: paripūrṇakośakoṣṭhāgāra: | rājña: kanaka-
varṇasya khalu bhikṣava: kanakāvatī nāma rājadhānī babhūva pūrveṇa paścimena ca dvādaśa
yojayānyāyāmena, dakṣiṇenottareṇa ca sapta yojanāni ca vistāreṇa | ṛddhā ca sphītā ca
kṣemā ca subhikṣā ca ākīrṇabahujanamanuṣyā ca ramaṇīyā ca | rājña: kanakavarṇasyāśītirnagara-
sahasrāṇyabhūvan | aṣṭādaśa kulakoṭī ṛddhāni sphītāni kṣemāṇi subhikṣāṇyākīrṇabahujana-
manuṣyāṇi | saptapañcāśadgrāmakoṭya ṛddhā: sphītā: kṣemā: subhikṣā ramaṇīyā mahājanākīrṇa-
manuṣyā: | ṣaṣṭi: karvaṭasahasrāṇyabhūvan ṛddhāni sphītāni kṣemāṇi subhikṣāṇyākīrṇabahujana-
manuṣyāṇi | rājña: kanakavarṇasyāṣṭādaśāmātyasahasrāṇyabhūvan | viṃśatistrīsahasrāṇyanta:pura-
mabhūt | rājā bhikṣava: kanakavarṇo dhārmiko babhūva | dharmeṇa rājyaṃ kārayati ||
@181
athāpareṇa samayena rājña: kanakavarṇasya ekākino rahogatasya pratisaṃlīnasya evaṃ cetasi
ceta:parivitarkamudapādi-yannvahaṃ sarvavaṇijo’śulkānagulmān muñceyam | sarvajāmbudvīpakān
manuṣyānakārānagulmān muñceyamiti | atha rājā kanakavarṇo gaṇakamahāmātrāmātyadauvārika-
pāriṣadyānāmantrayate-adyāgreṇa vo grāmaṇya: sarvavaṇijo’śulkān muñcāmi, sarvajāmbudvīpakān
manuṣyānakārānaśulkān muñcāmi | tasyānenopāyena bahūni varṣāṇi rājyaṃ kārayato’pareṇa samayena
nakṣatraṃ viṣamībhūtam, dvādaśa varṣāṇi devo na varṣati | atha brāhmaṇā lakṣaṇajñā naimittikā
bhūmyantarikṣamantrakuśalā nakṣatraśukragrahacariteṣu tat saṃlakṣayitvā yena rājā kanakavarṇa:,
tenopasaṃkrāntā: | upasaṃkramya rājānaṃ kanakavarṇamidamavocan-yatkhalu devo jānīyāt-nakṣatraṃ
viṣamībhūtam, dvādaśa varṣāṇi devo na varṣiṣyati | atha rājā kanakavarṇa idamevaṃrūpaṃ
nirghoṣaṃ śrutvā aśrūṇi pravartayati-aho bata me jāmbudvīpakā manuṣyā:, aho bata me jambudvīpa:
ṛddha: sphīta: kṣema: subhikṣo ramaṇīyo bahujanākīrṇamanuṣyo nacirādeva śūnyo bhaviṣyati
rahitamanuṣya: | atha rājña: kanakavarṇasya muhūrtaṃ śocitvā etadabhavat-ya ime āḍhyā mahādhanā
mahābhogā:, te śakṣyanti yāpayitum | ya ime daridrā alpadhanā alpānnapānabhogā:, te kathaṃ
yāpayiṣyanti ? tasyaitadabhavat-yannvahaṃ jambudvīpādannādyaṃ saṃhareyam, sarvajāmbudvīpān sattvān
gaṇayeyam | atha gaṇayitvā māpayeyam, māpayitvā sarvagrāmanagaranigamakarvaṭarājadhānīṣvekaṃ
koṣṭhāgāraṃ kārayeyam | ekaṃ koṣṭhāgāraṃ kārayitvā sarvajāmbudvīpakānāṃ manuṣyāṇāṃ samaṃ bhaktaṃ
pratyarpayeyamiti | atha kanakavarṇo rājā gaṇakamahāmātrāmātyadauvārikapāriṣadyānāmantrayate-gacchata
yūyaṃ grāmaṇya:, sarvajambudvīpādannādyaṃ saṃhṛtya gaṇayata, gaṇayitvā māpayata, māpayitvā sarvagrāma-
nagaranigamakarvaṭarājadhānīṣvekaṃ koṣṭhāgāraṃ sthāpayata | paraṃ deveti gaṇakamahāmātrāmātyadauvārika-
pāriṣadyā rājña: kanakavarṇasya pratiśrutya sarvajambudvīpādannādyaṃ gaṇayanti, gaṇayitvā māpayanti,
māpayitvā sarvagrāmanagaranigamakarvaṭarājadhānīṣvekasmin koṣṭhāgāre sthāpayanti | ekasmin
koṣṭhāgāre sthāpayitvā yena rājā kanakavarṇa:, tenopasaṃkrāntā: | upasaṃkramya rājānaṃ kanaka-
varṇamidamavocan-yat khalu deva jānīyā:-sarvagrāmanagaranigamakarvaṭarājadhānīṣvannādyaṃ saṃhṛtam,
saṃhṛtya gaṇitam, gaṇayitvā māpitam, māpayitvā sarvagrāmanagaranigamarājadhānīṣvekasmin
koṣṭhāgāre sthāpitaṃ yasyedānīṃ deva: kālaṃ manyate | atha rājā kanakavarṇa: saṃkhyāgaṇakalipika-
pauruṣeyānāmantrayitvā etadavocat-gacchata yūyaṃ grāmaṇya:, sarvajāmbudvīpakān manuṣyān gaṇa-
yata, gaṇayitvā grāmaṇya: sarvajāmbudvīpakānāṃ manuṣyāṇāṃ samaṃ bhaktaṃ prayacchata | paraṃ deveti saṃkhyā-
gaṇakalipikapauruṣeyā rājña: kanakavarṇasya pratiśrutya sarvajāmbudvīpakān manuṣyān gaṇayanti,
saṃgaṇya rājānaṃ kanakavarṇamādau kṛtvā sarvajāmbudvīpakānāṃ manuṣyāṇāṃ samaṃ bhaktaṃ prajñapayanti |
te yāpayantyekādaśavarṣāṇi, dvādaśavarṣaṃ na yāpayanti | nirgato dvādaśasya varṣasyaiko māso yāva-
dbahava: strīpuruṣadārakadārikā jighatsitā: pipāsitā: kālaṃ kurvanti | tena khalu puna: samayena
sarvajambudvīpādannādyaṃ parikṣīṇamanyatra rājña: kanakavarṇasyaikā mānikā bhaktasyāvaśiṣṭā ||
@182
tena khalu samayena anyatamaścatvāriṃśatkalpasaṃprasthito bodhisattva imāṃ sahālokadhātu-
manuprāpto babhūva | adrākṣīd bodhisattvo'nyatarasmin vanaṣaṇḍe putraṃ mātrā sārdhaṃ vipratipadya-
mānam | dṛṣṭvā ca punarasyaitadabhavat-kliśyanti bateme sattvā:, saṃkliśyanti bateme sattvā:,
yatra hi nāma asyāmeva nava māsān kukṣau uṣitvā, asyā eva stanau pītvā, atraiva kālaṃ
kariṣyati iti | alaṃ me īdṛśai: sattvairadhārmikairadharmarāgaraktairmithyādṛṣṭakairviṣamalobhābhibhūtai-
ramātṛrajñaiśrāmaṇyaraibrāhmaṇyairakule jyeṣṭhāpacāyakai: | ka utsahata īdṛśānāṃ sattvānāmarthāya bodhi-
sattvacaryāṃ caritum ? yannvahaṃ svake kārye pratipadyeyam | atha bodhisattvo yenānyataradvṛkṣamūlaṃ
tenopasaṃkrānta: | upasaṃkramya tasmin vṛkṣamūle niṣaṇṇa: | paryaṅkamābhujya ṛjukāyaṃ praṇidhāya
pratimukhaṃ smṛtimupasthāpya pañcasūpādānaskandheṣūdayavyayānudarśī viharati yadutedaṃ rūpam, ayaṃ
rūpasamudaya:, ayaṃ rūpasyāstaṃgama:, iyaṃ vedanā, iyaṃ saṃjñā, ime saṃskārā:, idaṃ vijñānam,
ayaṃ vijñānasamudaya:, ayaṃ vijñānasyāstaṃgama iti | sa evaṃ pañcasūpādānaskandheṣūdayavyayānudarśī
viharannacirādeva yatkiṃcit samudayadharmakaṃ tat sarvaṃ nirodhadharmakamiti viditvā tatraiva pratyekāṃ
bodhimadhigatavān | atha bhagavān pratyekabuddho yathāprāptānavalokya tasyāṃ velāyāṃ gāthāṃ bhāṣate-
saṃsevamānasya bhavanti snehā:
snehānvayaṃ saṃbhavatīha du:kham |
ādīnavaṃ snehagataṃ viditvā
ekaścaret khaṅgaviṣāṇakalpa: ||1|| iti |
atha tasya bhagavata: pratyekabuddhasyaitadabhavat-bahūnāṃ me sattvānāmarthāya duṣkarāṇi
cīrṇāni, na ca kasyacit sattvasya hitaṃ kṛtam | kamadyāhamanukampeyam, kasyāhamadya piṇḍa-
pātamāhṛtya paribhuñjīya ? atha bhagavān pratyekabuddho divyena cakṣuṣā viśuddhenātikrāntamānuṣeṇa
sarvāvantamimaṃ jambudvīpaṃ samantādanuvilokayannadrākṣīt sa bhagavān pratyekabuddha: sarvajambudvīpā-
dannādyaṃ parikṣīṇam, anyatra rājña: kanakavarṇasyaikā mānikā bhaktasyāvaśiṣṭā | tasyaitadabhavat-
yannvahaṃ rājānaṃ kanakavarṇamanukampeyam | yannvahaṃ rājña: kanakavarṇasya niveśanāt piṇḍapāta-
mapahṛtya paribhuñjīya | atha bhagavān pratyekabuddhastata eva ṛddhyā vihāyasamabhyudgamya dṛśyatā
kāyena śakuniriva ṛddhyā yena kanakāvatī rājadhānī tenopasaṃkrānta: | tena khalu samayena
rājā kanakavarṇa upariprāsādatalagato’bhūt pañcamātrairamātyasahasrai: parivṛta: | adrākṣīdanyatamo
mahāmātrastaṃ bhagavantaṃ pratyekabuddhaṃ dūrata evāgacchantam | dṛṣṭvā ca punarmahāmātrānāmantrayate-
paśyata paśyata grāmaṇya: | dūrata eva lohitapakṣa: śakunta ihāgacchati | dvitīyo mahāmātra
evamāha-naiṣa grāmaṇyo lohitapakṣa: śakunta:, rākṣasa eva ojohāra ihāgacchati | eṣo’smākaṃ
bhakṣayiṣyati | atha rājā kanakavarṇa ubhābhyāṃ pāṇibhyāṃ mukhaṃ saṃparimārjya mahāmātrānāmantrayate-
naiṣa grāmaṇyo lohitapakṣa: śakunta:, na ca rākṣasa ojohāra: | ṛṣireṣo’smākamanukampayehā-
gacchati | atha sa bhagavān pratyekabuddho rājña: kanakavarṇasya prāsāde pratyaṣṭhāt ||
@183
atha rājā kanakavarṇastaṃ bhagavantaṃ pratyekabuddhamutthāyāsanāt- pratyudgamya pādau śirasā
vanditvā prajñapta evāsane niṣīdayati | atha rājā kanakavarṇastaṃ bhagavantaṃ pratyekabuddhamidamavo-
cat-kimartham ṛṣe ihābhyāgamanam ? bhojanārthaṃ mahārāja | evamukte rājā kanakavarṇa: prārodīt |
aśrūṇi pravartayannevamāha-aho me dāridryam, aho dāridryam, yatra hi nāma jambudvīpaiśvaryādhi-
patyaṃ kārayitvā ekasyāpi ṛṣerasamartha: piṇḍapātaṃ pratipādayitum | atha yā kanakāvatyāṃ
rājadhānyāmadhyuṣitā devatā, sā rājña: kanakavarṇasya purastādgāthāṃ bhāṣate-
kiṃ du:khaṃ dāridryaṃ kiṃ du:khataraṃ tadeva dāridryam |
maraṇasamaṃ dāridryam ||2||
atha rājā kanakavarṇa: koṣṭhāgārikaṃ puruṣamāmantrayate-asti bho: puruṣa, mama niveśane
kiṃcidbhaktam, yadahamasya ṛṣe: pradāsyāmi ? sa evamāha-yat khalu deva jānīyā:-sarvajambu-
dvīpādannādyaṃ parikṣīṇam, anyatra devasyaikā mānikā bhaktasyāvaśiṣṭā | atha rājña: kanakavarṇa-
syaitadabhavat-sacet paribhuñje, jīviṣye | atha na paribhokṣye, mariṣye | tasyaitadabhavat-yadi
paribhokṣye, yadi vā na paribhokṣye, avaśyaṃ mayā kāla: kartavya: | alaṃ me jīvitena | kathaṃ
nāmehedṛśa ṛṣi: śīlavān kalyāṇadharmā mama niveśane’dya yathādhautena pātreṇa nirgamiṣyati ?
atha rājā kanakavarṇo gaṇakamahāmātrāmātyadauvārika pāriṣadyān saṃnipātyaivamavocat-anu-
modata yūyaṃ grāmaṇya:, ayaṃ rājña: kanakavarṇasyāpaścima odanātisarga: | anena kuśalamūlena
sarvajāmbudvīpakānāṃ manuṣyāṇāṃ dāridryasamuccheda: syāt | atha rājā kanakavarṇastasya maharṣe-
stat pātraṃ gṛhītvā ekāṃ mānikāṃ bhaktasya pātre prakṣipya ubhābhyāṃ pāṇibhyāṃ pātraṃ gṛhītvā
jānubhyāṃ nipatya tasya bhagavata: pratyekabuddhasya dakṣiṇe pāṇau pātraṃ pratiṣṭhāpayati | dharmatā
punarbhagavatāṃ pratyekabuddhānāṃ kāyikī dharmadeśanā na vācikī | atha bhagavān pratyekabuddho
rājña: kanakavarṇasyāntikāt piṇḍapātramādāya tata eva ṛddhyā uparivihāyasā prakrānta: |
atha rājā kanakavarṇa: prāñjalirbhūtvā tāvadanimiṣaṃ prekṣamāṇo’sthāt, yāvaccakṣuṣpathādati-
krānta iti | atha rājā kanakavarṇo gaṇakamahāmātrāmātyadauvārikapāriṣadyānāmantrayate-gacchata
grāmaṇya: svakasvakāni niveśanāni | mā ihaiva prāsāde jighatsāpipāsābhyāṃ sarva eva kālaṃ
kariṣyatha | ta evamāhu:-yadā devasya śrīsaubhāgyasaṃpadāsīt, tadā vayaṃ devena sārdhaṃ krīḍatā
ramatā kathaṃ punarvayamidānīṃ devaṃ paścime kāle paścime samaye parityakṣyāma iti | atha rājā
kanakavarṇa: prārodīt | aśrūṇi pravartayati | aśrūṇi saṃparimārjya gaṇakamahāmātrāmātyadauvārika-
pāriṣadyānidamavocat-gacchata grāmaṇyo yathāsvakasvakāni niveśanāni | mā ihaiva prāsāde
jighatsāpipāsābhyāṃ sarva eva kālaṃ kariṣyatha | evamuktā gaṇakamahāmātrāmātyadauvārikapāriṣadyā:
prarudanto’śrūṇi pravartayanto’śrūṇi saṃparimārjya yena rājā kanakavarṇastenopasaṃkrāntā: | upa-
saṃkramya rājña: kanakavarṇasya pādau śirasā vanditvā añjaliṃ kṛtvā rājña: kanakavarṇasyaitadūcu:-
kṣantavyaṃ te yadasmābhi: kiṃcidaparāddham | adyāsmākaṃ devasyāpaścimaṃ darśanam ||
@184
tadyathā tena bhagavatā pratyekabuddhena sa piṇḍapātra: paribhukta:, atha tasminneva kṣaṇe
samantāccatasṛṣu dikṣu catvāryabhrapaṭalāni vyutthitāni, śītalāśca vāyavo vātumārabdhā:, ye
jambūdvīpādaśuciṃ vyapanayanti, meghāśca pravarṣayanta: pāṃśūn śamayanti | atha tasminneva divase
dvitīye’rdhabhāge vividhasya khādanīyabhojanīyasya varṣaṃ pravarṣati | idamevaṃrūpaṃ bhojanamodanasaktava:
kulmāṣamatsyamāṃsam, idamevaṃrūpaṃ khādanīyaṃ mūlakhādanīyaṃ skandhakhādanīyaṃ patrakhādanīyaṃ puṣpa-
khādanīyaṃ phalakhādanīyaṃ tilakhādanīyaṃ khaṇḍaśarkaraguḍakhādanīyaṃ piṣṭakhādanīyam | atha rājā
kanakavarṇo hṛṣṭatuṣṭa: udagra āttamanā: pramudita: prītisaumanasyajāto gaṇakamahāmātrāmātyadau-
vārikapārṣadyānāmantrayate-paśyatha yūyaṃ grāmaṇya:, adyaiva tasyaikapiṇḍapātadānasyāṅkura: prādurbhūta: |
phalamanyadbhaviṣyati ||
atha dvitīye divase saptāhaṃ dhānyavarṣaṃ pravarṣanti, tadyathā-tilataṇḍulā mudgamāṣā yavā
godhūmamasūrā: śālaya: | saptāhaṃ sarpivarṣaṃ pravarṣanti, saptāhaṃ karpāsavarṣaṃ pravarṣanti, saptāhaṃ
nānāvidhadūṣyavarṣaṃ pravarṣanti, saptāhaṃ saptaratnānāṃ varṣaṃ pravarṣanti, suvarṇasya rūpyasya vaiḍūryasya
sphaṭikasya lohitamukteraśmagarbhasya musāragalvasya | sarvamasya rājña: kanakavarṇasyānubhāvena
jāmbudvīpakānāṃ manuṣyāṇāṃ dāridryasamucchedo babhūva ||
syāt khalu bhikṣavo yuṣmākaṃ kāṅkṣā vimatirvā anya: sa tena kālena tena samayena
rājā kanakavarṇo babhūva | na khalvevaṃ draṣṭavyam | ahaṃ sa tena kālena tena samayena rājā
kanakavarṇo babhūva | tadanena bhikṣava: paryāyeṇa veditavyam | sacedbhikṣava: sattvā jānīyurdānasya
phalaṃ dānasaṃvibhāgasya ca phalavipākam-apīdānīṃ yo’sau apaścimaka: kavalaścarama ālopa:,
tato’pyadattvā asaṃvibhajya na paribhuñjīran, sacellabheran dakṣiṇīyaṃ pratigrāhakam | na
caiṣāmutpannaṃ mātsaryaṃ cittaṃ paryādāya tiṣṭhati | yasmāt tarhi bhikṣava: sattvā na jānate dānasya
phalaṃ dānasaṃvibhāgasya ca phalavipākam-yathā ahaṃ jāne dānasya phalaṃ dānasaṃvibhāgasya ca
phalavipākam, tasmātte’dattvā asaṃvibhajya paribhuñjate āgṛhītena cetasā, utpannaṃ caiṣāṃ
mātsaryaṃ cittaṃ paryādāya tiṣṭhati |
na naśyate pūrvakṛtaṃ śubhāśubhaṃ
na naśyate sevanaṃ paṇḍitānām |
na naśyate āryajaneṣu bhāṣitaṃ
kṛtaṃ kṛtajñeṣu na jātu naśyati ||3||
sukṛtaṃ śobhanaṃ karma duṣkṛtaṃ vāpyaśobhanam |
asti caitasya vipāko avaśyaṃ dāsyate phalam ||4||
idamavocadbhagavān | āttamanasaste bhikṣavo bhikṣuṇyupāsakopāsikādevanāgayakṣa-
gandharvāsuragaruḍakinnaramahoragādaya: sarvāvatī ca parṣadbhagavato bhāṣitamabhyanandan ||
iti śrīdivyāvadāne kanakavarṇāvadānaṃ viṃśatimam |
@185
21 sahasodgatāvadānam |
buddho bhagavān rājagṛhe viharati veṇuvane kalandakanivāpe | ācaritamāyuṣmato mahā-
maudgalyāyanasya kālena kālaṃ narakacārikāṃ carituṃ tiryakcārikāṃ carituṃ pretacārikāṃ deva-
cārikāṃ manuṣyacārikāṃ caritum | sa yāni tāni nārakāṇāṃ sattvānāmutpāṭānupāṭanacchedana-
bhedanādīni du:khāni, tiraścāmanyonyabhakṣaṇādīni, pretānāṃ kṣuttṛṣādīni, devānāṃ cyavana-
patanavikiraṇavidhvaṃsanādīni, manuṣyāṇāṃ paryeṣṭivyasanādīni du:khāni, tāni dṛṣṭvā jambudvīpa-
māgatya catasṛṇāṃ parṣadāmārocayati | yasya kasyacit sārdhaṃvihārī antevāsī vā anabhi-
rato brahmacaryaṃ carati, sa tamādāya yenāyuṣmān mahāmaudgalyāyanastenopasaṃkrāmati, āyuṣmān
mahāmaudgalyāyana enaṃ samyagavavadiṣyati, anuśāsiṣyatīti | tamāyuṣmān mahāmaudgalyāyana:
samyagavavadati samyaganuśāsti | evamaparamaparaṃ te āyuṣmatā mahāmaudgalyāyanena samyagava-
vāditā: samyaganuśiṣṭā abhiratā brahmacaryaṃ caranti, uttare ca viśeṣamadhigacchanti | tena khalu
samayenāyuṣmān mahāmaudgalyāyanaścatasṛbhi: parṣadbhirākīrṇo viharati bhikṣubhirbhikṣuṇībhirupāsakai-
rupāsikābhiśca | jānakā: pṛcchakā buddhā bhagavanta: | pṛcchati buddho bhagavānāyuṣmantamānandam |
sa kathayati-ācaritaṃ bhadanta āyuṣmato mahāmaudgalyāyanasya kālena kālaṃ narakacārikāṃ
carituṃ tiryakcārikāṃ pretacārikāṃ devacārikāṃ manuṣyacārikāṃ caritum | sa yāni tāni
nārakāṇāṃ sattvānāmutpāṭānupāṭanacchedanabhedanādīni du:khāni, tiryaścāmanyonyabhakṣaṇādīni,
pretānāṃ kṣuttṛṣādīni, devānāṃ cyavanapatanavikiraṇavidhvaṃsanādīni, manuṣyāṇāṃ paryeṣṭivyasanā-
dīni du:khāni, tāni dṛṣṭvā jambudvīpamāgatya catasṛṇāṃ parṣadāmārocayati | yasya kasyacit
sārdhaṃvihārī antevāsī vā anabhirato brahmacaryaṃ carati, sa tamādāya yenāyuṣmān mahāmaudga-
lyāyanastenopasaṃkrāmati, āyuṣmān mahāmaudgalyāyana eva samyagavavadiṣyati samyaganuśāsi-
ṣyatīti, tamāyuṣmān mahāmaudgalyāyana: samyagavavadati samyaganuśāsti | evamaparamaparaṃ te
āyuṣmatā mahāmaudgalyāyanena samyagavavāditā: samyaganuśiṣṭā abhiratā brahmacaryaṃ caranti,
uttare ca viśeṣamadhigacchanti | ayaṃ bhadanta heturayaṃ pratyayo yenāyuṣmān mahāmaudgalyāyan–
ścatasṛbhi: parṣadbhirākīrṇo viharati bhikṣubhikṣuṇyupāsakopāsikābhi: | na sarvatra ānanda
maudgalyāyano bhikṣurbhaviṣyati maudgalyāyanasadṛśo vā | tasmād dvārakoṣṭhake pañcagaṇḍakaṃ cakraṃ
kārayitavyam | uktaṃ bhagavatā dvārakoṣṭhake pañcagaṇḍakaṃ cakraṃ kārayitavyamiti | bhikṣavo na
jānate kīdṛśaṃ kārayitavyamiti | bhagavānāha-pañca gataya: kartavyā narakāstiryañca: pretā
devā manuṣyāśca | tatrādhastāt narakā: kartavyā:, tiryañca: pretāśca, upariṣṭāt devā manuṣyāśca |
catvāro dvīpā: kartavyā: pūrvavideho’paragodānīya uttarakururjambudvīpaśca | madhye rāgadveṣamohā:
kartavyā:, rāga: pārāvatākāreṇa, dveṣo bhujaṅgākāreṇa, moha: sūkarākāreṇa | buddhapratimāścaita-
nnirvāṇamaṇḍalamupadarśayantya: kartavyā: | anupapādukā: sattvā ghaṭīyantraprayogeṇa cyavamānā
upapadyamānāśca kartavyā: | sāmantakena dvādaśāṅga: pratītyasamutpādo’nulomapratiloma: kartavya: |
sarvamanityatayā grastaṃ kartavyam, gāthādvayaṃ ca lekhayitavyam-
@186
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
uktaṃ bhagavatā dvārakoṣṭhake pañcagaṇḍakaṃ cakraṃ kārayitavyamiti bhikṣubhi: kāritam |
brāhmaṇagṛhapataya āgatya pṛcchanti-ārya, kimidaṃ likhitamiti ? te kathayanti-bhadramukhā:, vaya-
mapi na jānīma iti | bhagavānāha-dvārakoṣṭhake bhikṣuruddeṣṭavyo ya āgatāgatānāṃ brāhmaṇagṛha-
patīnāṃ darśayati | uktaṃ bhagavatā bhikṣuruddeṣṭavya iti | te aviśeṣeṇoddiśanti bālānapi mūḍhā-
napi avyaktānapi akuśalānapi | te ātmanā na jānate, kuta: punarāgatānāṃ brāhmaṇagṛhapatīnāṃ
darśayiṣyanti ? bhagavānāha-pratibalo bhikṣuruddeṣṭavya iti ||
rājagṛhe’nyatamo gṛhapati: prativasati | tena sadṛśāt kulāt kalatramānītam |
sa tayā sārdhaṃ krīḍati ramate paricārayati | tasya krīḍato ramamāṇasya paricārayata: putro
jāta: | tasya trīṇi saptakānyekaviṃśatidivasān vistareṇa jātasya jātimahaṃ kṛtvā kulasadṛśaṃ
nāmadheyaṃ vyavasthāpitam | sa patnīmāmantrayate-bhadre, jāto’smākaṃ ṛṇaharo dhanahara: | tadgacchāmi,
paṇyamādāya mahāsamudramavatarāmīti | sā kathayati-āryaputra, evaṃ kuruṣveti | sa suhṛtsaṃbandhi-
bāndhavānāmantrayitvā antarjanaṃ ca samāśvāsya mahāsamudragamanīyaṃ paṇyamādāya divasatithimuhūrtena
mahāsamudramavatīrṇa: | tatraiva ca nidhanamupayāta: | tasya patnyā sa dārako jñātibalena hastabalena
pālita: poṣita: saṃvardhito lipyāmupanyasto lipyakṣareṣu ca kṛtāvī saṃvṛtta: | sa vayaskareṇa
sārdhaṃ veṇuvanaṃ gato vihāraṃ praviṣṭa: paśyati dvārakoṣṭhake pañcagaṇḍakaṃ cakramabhilikhitam | sa
pṛcchati-ārya, kimidamabhilikhitamiti ? bhikṣu: kathayati-bhadramukha, etā: pañca gatayo
narakāstiryañca: pretā devā manuṣyāśca | ārya, kimebhi: karma kṛtaṃ yenaivaṃvidhāni
du:khāni pratyanubhavantīti ? sa kathayati-ete prāṇātipātikā adattādāyikā:
kāmamithyācārikā mṛṣāvādikā: paiśunikā: pāruṣikā: saṃbhinnapralāpikā abhidhyālavo
vyāpannacittā mithyādṛṣṭikā: | tadebhirete daśākuśalā: karmapathā atyarthamāsevitā bhāvitā
bahulīkṛtā:, yena evaṃvidhāni du:khānyutpāṭānupāṭacchedana bhedanādīni pratyanubhavanti | ārya,
gatametat | ebhiranyai: kiṃ karma kṛtaṃ yena evaṃvidhāni du:khāni pratyanubhavanti ? bhadramukha,
ebhirapi daśākuśalā: karmapathā āsevitā bhāvitā bahulīkṛtā:, yena evaṃvidhāni du:khā-
nyanyonyabhakṣaṇādīni pratyanubhavanti | ārya, etadapi gatam | ebhiranyai: kiṃ karma kṛtaṃ yena
evaṃvidhāni du:khāni pratyanubhavanti ? bhadramukha, ete’pi matsariṇa āsan kuṭukuñcakā
āgṛhītapariṣkārā: | tattena mātsaryeṇāsevitena bhāvitena bahulīkṛtena evaṃvidhāni du:khāni 
kṣuttṛṣādīni du:khāni pratyanubhavanti | ārya, etadapi gatam | ebhiranyai: kiṃ karma kṛtaṃ yena
evaṃ vidhāni sukhāni pratyanubhavanti ? bhadramukha, ete prāṇātipātāt prativiratā adattādānāt
@187
kāmamithyācārānmṛṣāvādāt paiśunyāt pāruṣyāt saṃbhinnapralāpādanabhidhyālavo’vyāpannacittā:
samyagdṛṣṭaya: | tadebhirete daśa kuśalā: karmapathā atyarthamāsevitā bhāvitā bahulīkṛtā:, yena
evaṃvidhāni divyastrīlalitavimānodyānasukhāni pratyanubhavanti | ārya, etadapi gatam |
ebhiranyai: kiṃ karma kṛtaṃ yena evaṃvidhāni sukhāni pratyanubhavanti ? bhadramukha, ebhirapi daśa
kuśalā: karmapathāstanutarā mṛdutarāścāsevitā bhāvitā bahulīkṛtā:, yena evaṃvidhāni hastyaśva-
rathānnapānaśayanāsanastrīlalitodyānasukhāni pratyanubhavanti | ārya, āsāṃ pañcānāṃ gatīnāṃ yā
etāstisro gatayo narakāstiryañca: pretāśca, etā mahyaṃ na rocante | ye tu ete devā manuṣyāśca
ete rocate | tatkathamete daśa kuśalā: karmapathā: samādāya vartayitavyā: ? bhadramukha, svākhyāte
dharmavinaye pravrajya saced dṛṣṭa eva dharma ājñāmārāgayiṣyasi, eṣa eva te’nto du:khasya |
atha sāvaśeṣasaṃyojana: kālaṃ kariṣyasi, deveṣūpapatsyase | uktaṃ hi bhagavatā-pañcānuśaṃsān
samanupaśyatā paṇḍitenālameva pravrajyādhimuktena bhavitum | katamāni pañca ? āveṇikā ime svārthā
anuprāpto bhaviṣyāmīti saṃpaśyatā paṇḍitenālameva pravrajyādhimuktena bhavitum | yeṣāmahaṃ dāsa:
preṣyo nirdeśyo bhujiṣyo nayena kāmaṃgama:, teṣāṃ pūjyaśca bhaviṣyāmi praśaṃsyaśceti saṃpaśyatā paṇḍitena
alameva pravrajyādhimuktena bhavitum | anuttaraṃ yogakṣemaṃ nirvāṇamanuprāpsyāmīti saṃpaśyatā paṇḍi-
tena alameva pravrajyādhimuktena bhavitum | anuttaraṃ vā yogakṣemaṃ nirvāṇamanuprāpnuvato’nāpattikasya
sato deveṣupapattirbhaviṣyatīti saṃpaśyatā paṇḍitena alameva pravrajyādhimuktena bhavitum | aneka-
paryāyeṇa pravrajyā varṇitā buddhaiśca buddhaśrāvakaiśca | ārya, śobhanam | kiṃ tatra pravrajyāyāṃ kriyate ?
bhadramukha, yāvajjīvaṃ brahmacaryaṃ caryate | ārya, na śakyametat | anyo’sti upāya: ? bhadramukha,
asti, upāsako bhava | ārya, kiṃ tatra kriyate ? bhadramukha, yāvajjīvaṃ prāṇātipātāt prati-
virati: saṃrakṣyā, adattādānāt kāmamithyācārāt surāmaireyamadyapramādasthānāt prativirati:
saṃrakṣyā | ārya, etadapi na śakyate | anyamupāyaṃ kathayeti | bhadramukha, buddhapramukhaṃ bhikṣusaṃghaṃ
bhojaya | ārya, kiyadbhi: kārṣāpaṇairbuddhapramukho bhikṣusaṃgho bhojyate ? bhadramukha, pañcabhi:
kārṣāpaṇaśatai: | ārya, śakyametat | sa tasya pādābhivandanaṃ kṛtvā prakrānta: | yena svaṃ
niveśanaṃ tenopasaṃkrānta: | upasaṃkramya mātaramidamavocat-amba, adyāhaṃ veṇuvanaṃ gata: | tatra
mayā dvārakoṣṭhake pañcagaṇḍakaṃ cakramabhilikhitaṃ dṛṣṭam | tatra pañca gatayo narakāstiryañca: pretā
devā manuṣyāśca | tatra nārakā utpāṭānupāṭanacchedanabhedanādīni du:khāni pratyanubhavanti |
tiryañcaścānyonyabhakṣaṇādīni | pretā: kṣuttṛṣādīni | devā divyastrīlalitodyānavimānasukhāni
pratyanubhavanti | manuṣyā hastyaśvarathānnapānaśayanāsanastrīlalitodyānāni pratyanubhavanti |
āsāṃ mama tisro gatayo nābhipretā:, dve abhiprete | tatkimicchasi tvaṃ māṃ deveṣūpapadyamānam ?
putra, sarvasattvānicchāmi deveṣūpapadyamānān prāgeva tvām | amba, yadyevam, prayaccha pañca
kārṣāpaṇaśatāni | buddhapramukhaṃ bhikṣusaṃghaṃ bhojayāmi | putra, mayā tvaṃ jñātibalena hastabalena
cāpyāyita: poṣita: saṃvardhita: | kuto me pañcānāṃ kārṣāpaṇaśatānāṃ vibhava: ? amba, yadi
@188
nāsti, bhṛtikayā karma karomi | putra, tvaṃ sukumāra: | na śakyasi bhṛtikayā karma kartum |
amba gacchāmi, śakṣyāmi | putra, yadi śakto’si, gaccha | sa tayā anujñāto bhṛtakavīthīṃ
gatvā avasthita: | brāhmaṇagṛhapatayo’nyān bhṛtakapuruṣān gṛhṇanti, taṃ na kaścit pṛcchati |
sa tatra divasamatināmya vikāle gṛhaṃ gata: | sa mātrā pṛṣṭa:-putra, kṛtaṃ te bhṛtikayā karma ?
amba, kiṃ karomi ? na māṃ kaścit pṛcchati | putra, na evaṃvidhā bhṛtakapuruṣā bhavanti | putra,
sphaṭitaparuṣā rūkṣakeśā malinavastranivasanā: | yadyavaśyaṃ tvayā bhṛtikayā karma kartavyam,
īdṛśaṃ veṣamāsthāya bhṛtakavīthīṃ gatvā tiṣṭha | amba, śobhanam | evaṃ karomi | so’parasmin
divase tādṛśaṃ veṣamāsthāya bhṛtakavīthīṃ gatvā avasthita: | yāvadanyatarasya gṛhapatergṛha-
muttiṣṭhate | sa bhṛtakānāmarthe vīthīṃ gata: | tena taṃ pratyākhyāya anye bhṛtakapuruṣā gṛhītā: |
sa kathayati-gṛhapate, ahamapi bhṛtikayā karma karomīti | gṛhapati: kathayati-putra, tvaṃ
sukumāra:, na śakṣyasi bhṛtikayā karma kartum | tāta, kiṃ tvaṃ pūrvaṃ bhṛtiṃ dadāsi, āho-
svit paścāt ? putra paścāt | tāta, adya tāvat karma karomi | yadi toṣayiṣyāmi, dāsyasi
bhṛtimiti | sa saṃlakṣayati-śobhanameṣa kathayati | adya tāvat jijñāsyāmi yadi śakṣyati
karma kartum, dāsyāmi | na śakṣyati, na dāsyāmīti viditvā kathayati-putra āgaccha,
gacchāma iti | sa tena gṛhaṃ nīta: | te’nyabhṛtakā: śāṭhyena karma kurvanti | sa tvaritatvaritaṃ karma
karoti | tāṃśca bhṛtakān samanuśāsti | vayaṃ tāvat pūrvakeṇa duścaritena daridragṛheṣūpapannā: |
tadyadi śāṭhyena karma kariṣyāma:, itaścyutānāṃ kā gatirbhaviṣyati ? te kathayanti-
bhāgineya, tvaṃ navadānta: | sthānametadvidyate yadasmākaṃ pṛṣṭhato gamiṣyasi | āgaccha paśyāma: |
sa lokākhyāyikāyāṃ kuśala: | tena teṣāṃ tādṛśī lokākhyānakathā prastutā, yāṃ śrutvā te
bhṛtakapuruṣā ākṣiptā: | tasyātisvareṇa gacchato’nupadaṃ gacchanti, mā lokākhyāyikāṃ na
śroṣyāma iti | tasmin divase tairbhṛtakapuruṣaistaddviguṇaṃ karma kṛtam | gṛhapati: karmāntān
pratyavekṣamāṇastaṃ pradeśamāgato yāvaddviguṇaṃ karma kṛtam | so’dhiṣṭhāyakapuruṣaṃ pṛcchati-
bho: puruṣa, kiṃ tvayā apare bhṛtakā gṛhītā: ? ārya, nag ṛhītā: | atha kasmādadya
dviguṇaṃ karma kṛtam ? tena yathāvṛttamārocitam | śrutvā gṛhapatistasya dārakasya dviguṇāṃ
bhṛtiṃ dātumārabdha: | sa kathayati-tāta, kiṃ dvidaivasikāṃ bhṛtiṃ dadāsīti ? sa
kathayati-putra, na dvidaivasikāṃ dadāmi, api tu prasanno’haṃ prasannādhikāraṃ karomīti | sa
kathayati-tāta, yadi tvaṃ mamābhiprasanna:, yāvat tava gṛhe karma kartavyaṃ tāvat tavaiva haste
tiṣṭhatu | putra evaṃ bhavatu | yadā tasya gṛhapatestadgṛhaṃ parisamāptam, tadā asau dārako bhṛtiṃ
gaṇayitumārabdho yāvat pañca kārṣāpaṇaśatāni na paripūryante | sa roditumārabdha: | sa gṛha-
pati: kathayati-putra, kiṃ rodiṣi ? māsi mayā kiṃcit vyaṃsita: | tāta, mahātmā tvam,
kiṃ māṃ vyaṃsayiṣyasi ? api tu ahameva mandabhāgya: | mayā pañcānāṃ kārṣāpaṇaśatānāmarthāya
bhṛtikayā karma prārabdhaṃ buddhapramukhaṃ bhikṣusaṃghaṃ bhojayiṣyāmi, tato deveṣūpapatsyāmīti | tāni
@189
na paripūrṇāni | punarapi mayā anyatra bhṛtikayā karma kartavyamīti | sa gṛhapatirbhūyasā mātrayā
atiprasanna: | sa kathayati-putra, yadyevam, ahaṃ pūrayāmi | tāta, mā deveṣūpapatsye | putra,
abhiśraddhadhāsi tvaṃ bhagavata: ? tāta abhiśraddadhe | putra gaccha, bhagavantaṃ pṛccha | yena bhagavāṃ-
stenopasaṃkrānta: | upasaṃkramya bhagavata: pādau śirasā vanditvā ekānte niṣaṇṇa: | sa gṛha-
patiputro bhagavantamidamavocat-bhagavan, mayā pañcānāṃ kārṣāpaṇaśatānāmarthāya bhagavantaṃ
saśrāvakasaṃghaṃ bhojayiṣyāmītyamukasya gṛhapaterbhṛtikayā karma kṛtam | tāni mama na paripūrṇāni |
sa gṛhapati: paripūrayati | bhagavan kim ? āha-vatsa gṛhāṇa, śrāddha: sa gṛhapati: | bhaga-
van, mā deveṣu nopapatsye ? vatsa upapatsyase, gṛhāṇa | sa parituṣṭo bhagavata: pādau śirasā
vanditvā bhagavato’ntikāt prakrānto yena sa gṛhapatistenopasaṃkrānta: | upasaṃkramya gṛhapate-
rantikāt pañca kārṣāpaṇaśatāni gṛhītvā mātu: sakāśaṃ gata: | kathayati-amba, etāni pañca
kārṣāpaṇaśatāni | bhaktaṃ sajjīkuru | buddhapramukhaṃ bhikṣusaṃghaṃ bhojayiṣyāmīti | sā kathayati-
putra, na mama bhāṇḍopaskaro na śayanāsanam | sa eva gṛhapatirvistīrṇabhāṇḍopaskara: śrāddhaśca |
tameva gatvā prārthaya | śaknotyasau saṃpādayitumiti | sa tasya sakāśaṃ gata: śira:praṇāmaṃ kṛtvā
kathayati-tvayaiva etāni pañca kārṣāpaṇaśatāni dattāni | asmākaṃ gṛhe na bhāṇḍopaskaro
nāpi śayanāsanam | tadarhasi mamānukampayā bhaktaṃ sajjīkartum | ahamāgatya svahastena buddha-
pramukhaṃ bhikṣusaṃghaṃ bhojayiṣyāmīti | gṛhapati: saṃlakṣayati-mamedaṃ gṛhamacirotthitaṃ buddhapramukhena
bhikṣusaṃghena paribhuktaṃ bhaviṣyati, pratijāgarmi | iti viditvā kathayati-putra, śobhanam |
sthāpayitvā kārṣāpaṇān gaccha, śvo buddhapramukhaṃ bhikṣusaṃghamupanimantraya | ahamāhāraṃ
sajjīkaromīti | sa saṃjātasaumanasya: śira:praṇāmaṃ kṛtvā prakrānto yena bhagavāṃ
stenopasaṃkrānta: | upasaṃkramya vṛddhānte sthitvā kathayati-so’haṃ buddhapramukhaṃ bhikṣusaṃghamupa-
nimantrayāmīti | adhivāsayati bhagavāṃstasya gṛhapatiputrasya tūṣṇībhāvena | atha sa gṛhapati-
putro bhagavatastūṣṇībhāvenādhivāsanāṃ viditvā bhagavato’ntikāt prakrānta: ||
tenāpi gṛhapatinā tāmeva rātriṃ śuciṃ praṇītaṃ khādanīyaṃ bhojanīyaṃ samudānīya
kālyamevotthāya gṛhaṃ saṃmārjitam | sukumārī gomayakārṣī dattā, āsanaprajñapti: kāritā, udaka-
maṇaya: pratiṣṭhāpitā: | tenāpi gṛhapatiputreṇa gatvā bhagavata ārocitam-samayo bhadanta, sajjaṃ
bhaktaṃ yasyedānīṃ bhagavān kālaṃ manyate iti | atha bhagavān pūrvāhṇe nivāsya pātracīvaramādāya
bhikṣugaṇaparivṛto bhikṣusaṃghapuraskṛto yena tasya gṛhapaterniveśanaṃ tenopasaṃkrānta: | ṣaḍvargīyā:
pṛcchanti-kenāyaṃ buddhapramukho bhikṣusaṃgha upanimantrita iti ? apare kathayanti-amukena gṛhapati-
putreṇeti | te parasparaṃ saṃjalpaṃ kurvanti-nandopananda, bhṛtakapuruṣa: sa: | kimasau dāsyati ?
gacchāma kulopakagṛheṣu gatvā purobhaktakāṃ kurma iti | te kulopakagṛhāṇyupasaṃkrāntā: | tairuktā:-
ārya, purobhaktakāṃ kuruteti | te kathayanti-evaṃ kurma iti | tai: purobhaktakā kṛtā | bhagavāṃstasya
gṛhapaterniveśane purastādbhikṣusaṃghasya prajñapta evāsane niṣaṇṇa: | ṣaḍvargīyā api purobhaktakāṃ kṛtvā
@190
saṃghamadhye niṣaṇṇā: | atha sa gṛhapatiputra: sukhopaniṣaṇṇaṃ buddhapramukhaṃ bhikṣusaṃghaṃ viditvā śucinā
praṇītena khādanīyabhojanīyena svahastaṃ saṃtarpayati saṃpravārayati | satatapariveṣaṇaṃ kurvāṇa:
paśyati ṣaḍvargīyān na satkṛtya paribhuñjānān | dṛṣṭvā ca punarbhagavantaṃ viditvā dhautahastamapa-
nītapātraṃ bhagavata: purastāt sthitvā kathayati-bhagavan, kaiścidatrāryakairna satkṛtya paribhukta-
māhāram | deveṣu nopapatsye iti ? bhagavānāha-vatsa, śayanāsanaparibhogena tāvat tvaṃ deveṣūpa-
padyethā: prāgevānnapānaparibhogeneti | atha bhagavāṃstaṃ gṛhapatiputraṃ ca dharmyayā kathayā saṃdarśya
samādāpya samuttejya saṃpraharṣyotthāyāsanāt prakrānta: ||
atrāntare pañcamātrāṇi vaṇikśatāni mahāsamudrāt saṃsiddhayānapātrāṇi rājagṛhamanu-
prāptāni | rājagṛhe ca parva pratyupasthitamiti na kiṃcit krayeṇāpi labhyate | tatraiko vaṇi-
gbhikṣugocarika: | sa kathayati-bhavanta:, āgamayata kasyādya gṛhe buddhapramukhena bhikṣusaṃghena bhaktam,
tatrāvaśyaṃ kiṃcidutsadanadharmakaṃ bhavatīti | te śravaṇaparaṃparayā cānveṣamāṇāstasya gṛhapate:
sakāśamupasaṃkrāntā: | kathayanti-gṛhapate, tavādya buddhapramukhena bhikṣusaṃghena bhukte iha parva pratyupa-
sthitamiti na kiṃcit krayeṇāpi labhyate | yadi kiṃcidutsadanadharmakamasti, mūlyena dīyatāmiti |
na mamaitadbhaktam, api tu tasyaitadgṛhapatiputrasya bhaktam | enaṃ yācadhvamiti | te tasya sakāśa-
mupasaṃkramya kathayanti-gṛhapatiputra, dīyatāmasmākaṃ bhuktaśeṣaṃ yadasti | mūlyaṃ prayacchāma iti |
sa kathayati-nāhaṃ mūlyenānuprayacchāmi | api tu evameva prayacchāmīti | te tenānnapānena
saṃtarpitā gṛhapatergatvā kathayanti-tasya te gṛhapate lābhā: sulabdhā yasya te niveśane buddha-
pramukho bhikṣusaṃgho’nnapānena saṃtarpita:, imāni ca pañca vaṇikśatānīti | sa kathayati-anena
gṛhapatiputreṇa lābhā: sulabdhā: | anena buddhapramukho bhikṣusaṃgho’nnapānena saṃtarpito na mayeti |
te pṛcchanti-katarasyāyaṃ gṛhapate: putra: ? amukasya sārthavāhasya | sārthavāha: kathayati-bhavanta:,
mamaiṣa vayasyaputro bhavati | tasya pitā mahāsamudramavatīrṇo’nayena vyasanamāpanna: | śakyaṃ bahubhireka:
samuddhartum, na tveva ekena bahava: | tadayaṃ paṭaka: prajñapto yena vo yat parityaktam, so’smin
paṭake’nuprayacchatviti | te pūrvamevābhiprasannā: sārthavāhena ca protsāhitā iti tairyathāsaṃbhā-
vyena maṇimuktādīni ratnāni dattāni | mahān rāśi: saṃpanna: | sārthavāha: kathayati-putra,
gṛhāṇeti | sa kathayati-tāta, na mayā mūlyena dattamiti | sārthavāha: kathayati-putra, na
vayaṃ tava mūlyaṃ prayacchāma: | yadi ca mūlyaṃ gaṇyate, ekena ratnenedṛśānāṃ bhaktānāmanekāni
śatāni saṃvidyante | kiṃ tu vayaṃ tavābhiprasannā: prasannādhikāraṃ kurma:, gṛhāṇeti | sa katha-
yati-tāta, mayā buddhapramukho bhikṣusaṃgho bhojito deveṣupapatsye iti | tasmādavaśiṣṭaṃ yuṣmabhyaṃ
dattam | yadi grahīṣyāmi, sthānametadvidyate yaddeveṣu nopapatsye ? sārthavāha: kathayati-putra, abhiśradda-
dhāsi tvaṃ bhagavata: ? tāta, abhiśraddhadhe | gaccha, bhagavantaṃ pṛccha | sa yena bhagavāṃstenopa-
saṃkrānta: | upasaṃkramya bhagavata: pādau śirasā vanditvā ekānte niṣaṇṇa: | sa gṛhapati-
putro bhagavantamidamavocat-bhagavan, mayā buddhapramukhaṃ bhikṣusaṃghaṃ bhojayitvā yadannapānamavaśiṣṭaṃ
@191
tadvaṇijāṃ dattam | te mama prasannā: prasannādhikāraṃ kurvanti | kiṃ kalpate tanmama grahītu-
māhosvinna kalpata iti ? bhagavānāha-yadi prasannā: prasannādhikāraṃ kurvanti, gṛhāṇa | bhagavan,
mā deveṣu nopapatsye ? bhagavānāha-vatsa, puṣpametat, phalamanyadbhaviṣyati | tena bhagavadvacanā-
bhisaṃpratyayāt parituṣṭena gatvā ratnāni gṛhītāni ||
atrāntare rājagṛhe’putra: śreṣṭhī kālagata: | tato rājagṛhanivāsina: paurā: saṃnipatya
saṃjalpaṃ kurvanti-bhavanta:, śreṣṭhī kālagata: | kaṃ śreṣṭhinamabhiṣiñcāma iti ? tatraike kathayanti-ya:
puṇyamaheśākhya iti | apare kathayanti-kathamasmābhirjñātavyamiti ? te kathayanti-nānāvarṇāni
bījāni pakvakumbhe prakṣipāma:, ya ekavarṇānyuddhariṣyati, taṃ śreṣṭhinamabhiṣiñcāma iti |
tairnānāvarṇāni bījāni pakvakumbhe prakṣiptāni | ārocitaṃ ca-bhavanta:, ya ekavarṇāni
bījāni etasmāt kumbhāduddharet, sa śreṣṭhyabhiṣicyate | yasya va: śreṣṭhitvamabhipretaṃ ca, uddharatu
iti | ta uddhartumārabdhā: | sarvairnānāvarṇānyuddhṛtāni | tena tu gṛhapatiputreṇaikavarṇānyuddhṛtāni |
paurajānapadā: kathayanti-bhavanta:, ayaṃ puṇyamaheśākhya: | sarva enaṃ śreṣṭhinamabhiṣiñcāma: |
tatraike kathayanti-bhavanta:, ayaṃ bhṛtakapuruṣa: | kathamenaṃ śreṣṭhinamabhiṣiñcāma iti ? apare
kathayanti-punarapi tāvat jijñāsāma: | tena yāvat trirapyekavarṇānyuddhṛtāni | te kathayanti-
bhavanta:, manuṣyakā apyasya sākṣepamanuprayacchanti | āgacchata, enamevābhiṣiñcāma iti |
sa tai: śreṣṭhī abhiṣikta: | sa gṛhapati: saṃlakṣayati-yadapyanena mama bhṛtikayā karma kṛtam,
tathāpyayaṃ puṇyamaheśākhya: sattva: | saṃgraho’sya kartavya iti | tena tasya sarvālaṃkāravibhūṣitā
duhitā bhāryārthaṃ dattā | tacca gṛham, prabhūtaṃ svāpateyam | sahasaivaṃ bhogairabhyudgata iti tasya
sahasodgato gṛhapati: sahasodgato gṛhapatiriti saṃjñā saṃvṛttā ||
sa saṃlakṣayati-yā kācidasmākaṃ śrīsaubhāgyasaṃpat, sarvāsau buddhaṃ bhagavantamāgamya |
yannvahaṃ punarapi buddhapramukhaṃ bhikṣusaṃghamantargṛhe upanimantrya bhojayeyam | iti viditvā yena bhagavāṃ
stenopasaṃkrānta: | upasaṃkramya bhagavata: pādau śirasā vanditvā ekānte niṣaṇṇa: | ekānta-
niṣaṇṇaṃ sahasodgataṃ gṛhapatiṃ bhagavān dharmyayā kathayā saṃdarśayati saṃmādāpayati samuttejayati
saṃpraharṣayati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm |
atha sahasodgato gṛhapatirutthāyāsanādekāṃsamuttarāsaṅgaṃ kṛtvā yena bhagavāṃstenāñjaliṃ praṇamya bhaga-
vantamidamavocat-adhivāsayatu bhagavān śvo’ntargṛhe bhaktena sārdhaṃ bhikṣusaṃgheneti | adhivāsa-
yati bhagavān sahasodgatasya gṛhapatestūṣṇībhāvena | atha sahasodgato gṛhapatirbhagavatastūṣṇībhāve-
nādhivāsanāṃ viditvā bhagavata: pādau śirasā vanditvā bhagavato’ntikāt prakrānta: | atha
sahasodgato gṛhapatistāmeva rātriṃ śuciṃ praṇītaṃ khādanīyaṃ bhojanīyaṃ samudānīya kālyamevotthāya
āsanāni prajñapyodakamaṇīn pratiṣṭhāpya bhagavato dūtena kālamārocayati-samayo bhadanta, sajjaṃ
bhaktaṃ yasyedānīṃ bhagavān kālaṃ manyata iti | atha bhagavān pūrvāhṇe nivāsya pātracīvaramādāya
bhikṣugaṇaparivṛto yena sahasodgatasya gṛhapaterniveśanaṃ tenopasaṃkrānta: | upasaṃkramya purastādbhikṣu-
@192
saṃghasya prajñapta evāsane niṣaṇṇa: | atha sahasodgato gṛhapati: sukhopaniṣaṇṇaṃ buddhapramukhaṃ bhikṣusaṃghaṃ
viditvā śucinā praṇītena khādanīyena bhojanīyena svahastaṃ saṃtarpayati saṃpravārayati | aneka-
paryāyeṇa śucinā praṇītena khādanīyena bhojanīyena svahastaṃ saṃtarpya saṃpravārya bhagavantaṃ bhuktavantaṃ
viditvā dhautahastamapanītapātraṃ nīcataramāsanaṃ gṛhītvā bhagavata: purastāt niṣaṇṇo dharma-
śravaṇāya | tasya bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprati-
vedhikī dharmadeśanā kṛtā, yāṃ śrutvā sahasodgatena gṛhapatinā viṃśatiśikharasamudgataṃ satkāya-
dṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam | sa dṛṣṭasatyastrirudānamudānayati-
idamasmākaṃ bhadanta na mātrā kṛtaṃ na pitrā neṣṭena na svajanabandhuvargeṇa na rājñā na devatābhirna
pūrvapretairna śramaṇabrāhmaṇairyadbhagavatā asmākaṃ kṛtam | ucchoṣitā rudhirāśrusamudrā:, laṅghitā
asthiparvatā:, pihitānyapāyadvārāṇi, vivṛtāni svargamokṣadvārāṇi, pratiṣṭhāpitā: smo devamanu-
ṣyeṣu | abhikrānto’haṃ bhadanta abhikrānta: | eṣo’haṃ buddhaṃ bhagavantaṃ śaraṇaṃ gacchāmi dharmaṃ ca
bhikṣusaṃghaṃ ca | upāsakaṃ ca māṃ dhāraya adyāgreṇa yāvajjīvaṃ prāṇopetamabhiprasannamiti | atha
bhagavān sahasodgataṃ gṛhapatiṃ dharmyayā kathayā saṃdarśya samādāpya samuttejya saṃpraharṣyotthāyā-
sanāt prakrānta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta sahaso-
dgatena gṛhapatinā karma kṛtaṃ yena bhṛtikayā karma kṛtam, yena sahasā bhogairabhivṛddha:, satya-
darśanaṃ ca kṛtamiti ? bhagavānāha-sahasodgatenaiva bhikṣavo gṛhapatinā karmāṇi kṛtānyupa-
citāni labdhasaṃbhārāṇi pariṇatapratyayāni oghavatpratyupasthitānyavaśyabhāvīni | sahasodgatena
gṛhapatinā karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tu upātteṣveva skandhadhātvāyataneṣu karmāṇi kṛtānyupacitāni vipacyante śubhānya-
śubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||3||
bhūtapūrvaṃ bhikṣavo’nyatarasmin karvaṭake gṛhapati: prativasati āḍhyo mahādhano
mahābhogo vistīrṇaviśālaparigraho vaiśravaṇadhanasamudito vaiśravaṇadhanapratispardhī | tena sadṛśāt
kulāt kalatramānītam | sa tayā sārdhaṃ krīḍati ramate paricārayati | tasya krīḍato rama-
māṇasya paricārayata: patnī āpannasattvā saṃvṛttā | sā aṣṭānāṃ vā navānāṃ vā māsānāmatya-
yāt prasūtā | dārako jāta: | tasya trīṇi saptakānyekaviṃśatidivasāni vistareṇa jātasya
jātimahaṃ kṛtvā kulasadṛśaṃ nāmadheyaṃ vyavasthāpitam | sa unnīto vardhīto mahān saṃvṛtta: |
yāvadapareṇa samayena sa gṛhapati: saṃprāpte vasantakālasamaye saṃpuṣpiteṣu pādapeṣu haṃsakrauñcamayūra-
@193
śukaśārikākokilajīvaṃjīvakonnāditaṃ vanakhaṇḍamantarjanasahāya udyānabhūmiṃ nirgata: | asati
buddhānāmutpāde pratyekabuddhā loka utpadyante hīnadīnānukampakā: prāntaśayanāsanabhaktā eka-
dakṣiṇīyā lokasya | yāvadanyatama: pratyekabuddho janapadacārikāṃ caraṃstaṃ karvaṭakamanuprāpta: |
prāntaśayanāsanasevinaste na | so’praviśyaiva karvaṭakaṃ yena tadudyānaṃ tenopasaṃkrānta: | adrākṣīt
sa gṛhapatistaṃ pratyekabuddhaṃ kāyaprāsādikaṃ ca śānteneryāpathenodyānaṃ praviśantam | dṛṣṭvā
ca puna: prītiprāmodyajātastvaritatvaritaṃ pratyudgata: | pratyekabuddha: saṃlakṣayati-ākīrṇamida-
mudyānam | anyatra gacche | iti viditvā pratinivartitumārabdha: | sa gṛhapati: pādayornipatya
kathayati-ārya, kiṃ nivartase tvam ? piṇḍakenārthī | ahamapi puṇyena | asminnevodyāne
vihara, piṇḍakenāvighātaṃ karomīti | parānugrahapravṛttāste mahātmāna: | sa tasyānukampācitta-
mupasthāpya tasminnevodyāne vihartumārabdha: | so’pi tasya piṇḍakena yogodvahanaṃ kartuṃ pravṛtta: |
yāvadapareṇa samayena tasya gṛhapateranyatarakarvaṭake kiṃcit karaṇīyamutpannam | sa patnīmāmantra-
yate-bhadre, mamāmuṣmin karvaṭake kiṃcit karaṇīyamutpannam | tatrāhaṃ gacchāmi | tvayā tasya
mahātmana: pravrajitasyānnapānenāvighāta: kartavya: | ityuktvā prakrānta: | aparasmin
divase sā gṛhapatnī kālyamevotthāya tadarthamannapānaṃ sādhayitumārabdhā | sā putreṇo-
cyate-amba, kasyārthe’nnapānaṃ sādhyata iti ? sā kathayati-putra, yo’sau udyāne śāntātmā
pravrajitastiṣṭhati, tasyārthe sādhyata iti | sa ruṣita: kathayati-amba, kimarthaṃ bhṛtikayā karma
kṛtvā na bhuṅkta iti ? sā kathayati-putra, mā evaṃ voca: | aniṣṭo’sya karmaṇo vipāka
iti | sa nivāryamāṇo’pi nāvatiṣṭhate | yāvadasau gṛhapatirāgata: | patnīmāmantrayate-bhadre,
kṛtaste tasya piṇḍakenāvighāta: ? āryaputra kṛta: | kiṃ tu anena dārakeṇa tasyāntike kharā
vāgniścāritā | sa kathayati-bhadre, kiṃ kathayati ? tayā vistareṇa samākhyātam | sa saṃlakṣa-
yati-kṣamo’yaṃ tapasvī | gacchāmi, taṃ mahātmānaṃ kṣamāpayāmi-mā atyantameva kṣato bhaviṣyati |
iti viditvā taṃ dārakamādāya yena pratyekabuddhastenopasaṃkrānta: | adrākṣīt sa pratyeka-
buddhastaṃ gṛhapatimātmanā dvitīyamāgacchantam | sa saṃlakṣayati-na kadācidayaṃ gṛhapatirātmanā
dvitīyamāgacchati | tat kimatra kāraṇamiti ? asamanvāhṛtya śrāvakapratyekabuddhānāṃ jñānadarśanaṃ
na pravartate | sa samanvāhartuṃ pravṛtta: | tena samanvāhṛtya vijñātam | kāyikī teṣāṃ mahātmanāṃ
dharmadeśanā na vācikī | sa tasyānukampārthaṃ vitatapakṣa hava haṃsarāja uparivihāyasa-
mabhyudgamya jvalanatapanavarṣaṇavidyotanaprātihāryāṇi kartumārabdha: | āśu pṛthagjanasya ṛddhi-
rāvarjanakarī | sa mūlanikṛtta iva druma: saputra: pādayornipatita: | tata: sa dāraka āhṛṣṭa-
romakūpa: kathayati-avatara avatara sadbhūtadakṣiṇīya, mama kāmapaṅkanimagnasya hastoddhāramanu-
prayaccheti | sa tasyānukampārthamavatīrṇa: | sa gṛhapatiputrastīvreṇāśayena pādayornipatya
praṇidhānaṃ kartumārabdha:-yanmayā evaṃvidhe sadbhūtadakṣiṇīye kharā vāgniścāritā, mā tasya karmaṇo
bhāgī syām | yattu idānīṃ cittamabhiprasāditam, anenāhaṃ kuśalamūlenāḍhye mahādhane
@194
mahābhoge kule jāyeyam, evaṃvidhānāṃ ca dharmāṇāṃ lābhī syām, prativiśiṣṭataraṃ cāta:
śāstāramārāgayeyaṃ mā virāgayeyamiti ||
kiṃ manyadhve bhikṣava: ? yo’sau gṛhapatiputra:, eṣa evāsau sahasodgato gṛhapati: |
yadanena pratyekabuddhasyāntike kharā vāgniścāritā, tena pañca janmaśatāni bhṛtakapuruṣo jāta: |
yāvadetarhyapi bhṛtikayā karma kṛtam | yat punastasyaivāntike cittamabhiprasādya praṇidhānaṃ
kṛtam, tena sahasaiva bhogairabhivṛddha: | mamāntike satyadarśanaṃ kṛtam | ahaṃ cānena pratyeka-
buddhakoṭiśatasahasrebhya: prativiśiṣṭatara: śāstā ārāgito na virāgita: | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam || (iyaṃ tāvadutpattirna
tāvat buddho bhagavān śrāvakāṇāṃ vinaye śikṣāpadam | ? )
idamavocadbhagavān | āttamanasaste bhikṣavo bhagavato bhāṣitamabhyanandan ||
sahasodgata[sya prakaraṇā]vadānamekaviṃśatimam ||
@195
22 candraprabhabodhisattvacaryāvadānam |
evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate
mahatā bhikṣusaṃghena sārdhamardhatrayodaśabhirbhikṣuśatai: | tatra bhikṣava: saṃśayajātā: sarvasaṃśayacchettāraṃ
buddhaṃ bhagavantaṃ papracchu:-paśya bhadanta, yāvadāyuṣmantau śāriputramaudgalyāyanau tatprathamataraṃ
nirupadhiśeṣe nirvāṇadhātau parinirvṛtau, na tveva pitṛmaraṇamāgamitavantau | atredānīṃ bhikṣava:
kimāścaryaṃ yadetarhi śāriputramaudgalyāyanau bhikṣū vigatarāgau vigatadveṣau vigatamohau parimuktau
jātijarāvyādhimaraṇaśokaparidevadu:khadaurmanasyopāyāsai: nistṛṣṇau nirupādānau prahīṇa-
sarvāhaṃkāramamakārāsmimānābhiniveśānuśayau tiṣṭhati buddhapramukhe bhikṣusaṃghe tatprathamataraṃ nirupadhi-
śeṣe nirvāṇadhātau parinirvṛtau, na tveva pitṛmaraṇamāgamitavantau | yattvatīte’dhvani śāriputra-
maudgalyāyanau sarāgau sadveṣau samohāvaparimuktau jātijarāvyādhimaraṇaśokaparidevadu:kha-
daurmanasyopāyāsairmamāntike cittamabhiprasādya kālaṃ kṛtvā kāmadhātumatikramya brahmaloka upapannau,
na tveva pitṛmaraṇamāgamitavantau, tacchrūyatām ||
bhūtapūrvaṃ bhikṣavo’tīte’dhvanyuttarāpathe bhadraśilā nāma nagarī rājadhānī abhūt, ṛddhā
ca sphītā ca kṣemā ca subhikṣā ca ākīrṇabahujanamanuṣyā ca | dvādaśayojanānyāyāmena
dvādaśayojanāni vistareṇa caturasrā caturdvārā suvibhaktā uccaistoraṇagavākṣavātāyanavedikā-
pratimaṇḍitā nānāratnasaṃpūrṇā susamṛddhasarvadravyavaṇigjananiketā pārthivāmātyagṛhapatiśreṣṭhi-
rāṣṭrikanīti(?)maulidharāṇāmāvāso vīṇāveṇupaṇavasughoṣakavallarīmṛdaṅgabherīpaṭahaśaṅkhanirnāditā |
tasyāṃ ca rājadhānyāmagurugandhāścandanagandhāścūrṇagandhā: sarvakālikāśca kusumagandhā nānā-
vātasamīritā atiramaṇīyā vīthīcatvaraśṛṅgāṭakeṣu vāyavo vāyanti sma | hastyaśvarathapatti-
balakāyasaṃpannā yugyayānopaśobhitā vistīrṇātiramaṇīyavīthīmahāpathā ucchritavicitradhvaja-
patākā toraṇagavākṣārdhacandrāvanaddhā amarālaya iva śobhate | utpalapadmakumudapuṇḍarīkāni
surabhijalajakusumaparimaṇḍitāni svādusvacchaśītalajalaparipūrṇapuṣkiriṇītaḍāgodapānaprasravaṇo-
paśobhitā śālatālatamālasūtra(?)karṇikārāśokatilakapuṃnāganāgakeśaracampakabakulātimuktaka-
pāṭalāpuṣpasaṃchannā kalaviṅkaśukaśārikākokilabarhigaṇajīvaṃjīvakonnāditavanaṣaṇḍodyānapari-
maṇḍitā | bhadraśilāyāṃ ca rājadhānyāmanyataraṃ maṇigarbhaṃ nāma rājodyānaṃ nānāpuṣpa-
phalavṛkṣaviṭapopaśobhitaṃ sodapānaṃ haṃsakrauñcamayūraśukaśārikākokilajīvaṃjīvakaśakunimanojña-
ravanirnāditamatiramaṇīyam | evaṃ suramaṇīyā bhadraśilā rājadhānī babhūva | bhadraśilāyāṃ
rājadhānyāṃ rājābhūccandraprabho nāma abhirūpo darśanīya: prāsādiko divyacakṣuścaturbhāgacakravartī
dhārmiko dharmarājā jambudvīpe rājyaiśvaryādhipatyaṃ kāritavān svayaṃprabhu: | na khalu rājñaścandra-
prabhasya gacchato’ndhakāraṃ bhavati, na ca maṇirvā pradīpo vā ulkā vā purastāt nīyate,
api tu svakāt kāyāt rājñaścandraprabhasya prabhā niścaranti tadyathā candramaṇḍalādraśmaya: |
anena kāraṇena rājñaścandraprabhasya candraprabha iti saṃjñā babhūva ||
@196
tena khalu samayenāsmin jambudvīpe’ṣṭaṣṣṭinagarasahasrāṇi babhūvurbhadraśilārājadhānīpramu-
khāni ṛddhāni sphītāni kṣemāṇi subhikṣāṇyākīrṇabahujanamanuṣyāṇi | apīdānīṃ jambudvīpakā
akarā abhūvan aśulkā atarapaṇyā: | kṛṣisaṃpannā: saumyā janapadā babhūvu: | kukkuṭasaṃpāta-
mātrāśca grāmanigamarāṣṭrarājadhānyo babhūvu: | tena khalu samayena catuścatvāriṃśadvarṣasahasrāṇi jambu-
dvīpe manuṣyāṇāmāyuṣa: pramāṇamabhūt | rājā candraprabho bodhisattvo’bhūt sarvaṃdada: sarvaparityāgī
ni:saṅgaparityāgī ca | mahati tyāge vartate | tena bhadraśilāyāṃ rājadhānyāṃ nirgatya bahirdhā nagarasya
caturṣu nagaradvāreṣu catvāro mahāyajñavāṭā māpitāśchatradhvajayūpapatākātyucchritā: | tata: suvarṇabherī:
saṃtāḍya dānāni dīyante, puṇyāni kriyante, tadyathā-annamannārthibhya:, pānaṃ pānārthibhya:, khādya-
bhojyamālyavilepanavastraśayanāsanāpāśrayāvāsapradīpacchatrāṇi rathā ābharaṇānyalaṃkārā:, suvarṇa-
pātryo rūpyacūrṇaparipūrṇā:, rūpyapātrya: suvarṇaparipūrṇā:, suvarṇaśṛṅgāśca gāva: kāmadohinya: |
kumārā: kumārikāśca sarvālaṃkāravibhūṣitā: kṛtvā pradānāni dīyante | vastrāṇi nānāraṅgāni
nānādeśasamucchritāni nānāvicitrāṇi, tadyathā-paṭṭāṃśukacīnakauśeyadhautapaṭṭavastrāṇyūrṇā-
dukūlamayaśobhanavastrāṇyaparāntakaphalakaharyaṇikambalaratnasuvarṇaprāvarakākāśikāṃśukṣomakādyā: |
rājñā candraprabheṇa tāvantaṃ dānamanudattam, yena sarve jambudvīpakā manuṣyā āḍhyā
mahādhanā mahābhogā: saṃvṛttā: | rājñā candraprabheṇa tāvanti hastyaśvarathacchatrāṇi pradānamanu-
pradattāni, yathā asmin jambudvīpe ekamanuṣyo’pi padbhyāṃ na gacchati | sarve jambudvīpakā
manuṣyā hastipṛṣṭhaiśca caturaśvayuktaiśca rathairuparisuvarṇamayai rūpyamayaiścātapatrairudyānenodyānaṃ grāmeṇa
grāmamanuvicaranti sma | tato rājñaścandraprabhasyaitadabhavat-kiṃ punarme itvareṇa dānena pradattena ? yannvahaṃ
yādṛśānyeva mama vastrālaṃkārāṇyābharaṇāni, tādṛśānyeva dānamanuprayaccheyam, yat sarve jambudvīpakā
manuṣyā rājakrīḍayā krīḍeyu: | atha rājā candraprabho jambudvīpakebhyo manuṣyebhyo maulipaṭṭavastrā-
laṃkārābharaṇāṇyanuprayacchati, tadyathā-harṣakaṭakakeyūrāhārārdhahārādīn pradānamanuprayacchati sma |
rājñā candraprabheṇa tāvanti rājārhāṇi vastrāṇyalaṃkārāṇi maulaya: paṭṭāścānupradattā:, yena sarve
jambudvīpakā manuṣyā maulidharā: paṭṭadharāśca saṃvṛttā: | yā rājñaścandraprabhasyākṛtistādṛśā eva 
sarve jambudvīpakā manuṣyā: saṃvṛttā: | tato rājñā candraprabheṇāṣṭaṣaṣṭiṣu nagarasahasreṣu ghaṇṭāvaghoṣaṇaṃ
kāritam-sarve bhavanto jambudvīpakā manuṣyā rājakrīḍayā krīḍantu, yāvadahaṃ jīvāmīti |
atha jambudvīpakā manuṣyā rājñaścandraprabhasya ghaṇṭāvaghoṣaṇāṃ śrutvā sarva eva rājakrīḍayā krīḍitu-
mārabdhā: | vīṇāveṇupaṇavasughoṣakavallarībherīpaṭahamṛdaṅgatālaśaṅkhasahasraistūryaśabdaśataiśca vādya-
mānai: keyūrahāramaṇimuktābharaṇakuṇḍaladharā: sarvālaṃkāravibhūṣitapramadāgaṇaparivṛtā rājaśriya-
manubhavanti sma | tena khalu samayena jambudvīpakānāṃ manuṣyāṇāṃ rājalīlayā krīḍatāṃ yaśca
vīṇāveṇupaṇavasughoṣakavallarībherīmṛdaṅgapaṭahaśabdo yaścāṣṭaṣaṣṭiṣu nagarasahasreṣu tālavaṃśanirghoṣo
yaścandraprabhasya caturṣu mahāyajñavāṭeṣu suvarṇabherīṇāṃ tāḍyamānānāṃ varṇamanojñaśabdo niścarati,
tena sarvo jambudvīpo manojñaśabdanādito’bhūt tadyathā devānāṃ trāyastriṃśānāmabhyantaraṃ devapuraṃ
@197
nṛttagītavāditaśabdena nirnāditam | evameva tasmin kāle tasmin samaye sarvo jambudvīpa-
vāsināṃ janakāyastena gītavāditaśabdena ekāntasukhasamarpito’tyarthaṃ ramate | tena khalu
samayena bhadraśilāyāṃ rājadhānyāṃ dvāsaptatirayutakoṭīśatāni manuṣyāṇāṃ prativasanti sma |
teṣāṃ rājā candraprabha iṣṭo babhūva priyo manāpaśca | apīdānīṃ varṇākṛtiliṅgasthairyamasya nirīkṣa-
māṇā na tṛptimupayānti sma | yasmiṃśca samaye rājā candraprabho mahāyajñavāṭaṃ gacchati,
tasmin samaye prāṇikoṭīniyutaśatasahasrāṇyavalokayanti, evaṃ cāhu:-devagarbho batāyaṃ
rājā candraprabha iha jambudvīpe rājyaṃ kārayati | na khalu manuṣyā īdṛgvarṇasaṃsthānā yādṛśā
devasya candraprabhasyeti | rājā candraprabho yena yenāvalokayati, tena tena strīsahasrāṇyava-
lokayanti-dhanyāstā: striyo yāsāmeṣa bharteti | tacca śuddhairmanobhirnānyathābhāvāt | evaṃ
darśanīyo rājā candraprabho babhūva | candraprabhasya rājño’rdhatrayodaśāmātyasahasrāṇi | teṣāṃ
dvau agrāmātyau mahācandro mahīdharaśca | vyaktau paṇḍitau medhāvinau guṇaiśca sarvāmātyamaṇḍala-
prativiśiṣṭau sarvādhikṛtau rājaparikarṣakau rājaparipālakau | alpotsuko rājā sarvakarmānteṣu |
mahācandraścāgrāmātyo’bhīkṣṇaṃ jambudvīpakān manuṣyān daśasu kuśaleṣu karmapatheṣu niyojayati-
imān bhavanto jambudvīpakā manuṣyā daśa kuśalān karmapathān samādāya vartatheti | yādṛśī
ca rājñaścakravartino’vavādānuśāsanī, tādṛśī mahācandrasyāmātyasyāvavādānuśāsanī babhūva |
mahācandrasyāgrāmātyasya rājā candraprabha iṣṭaścābhūt priyaśca manāpaśca | apīdānīṃ varṇākṛti 
liṅgasaṃsthānamasya nirīkṣamāṇo na tṛptimupayāti ||
yāvadapareṇa samayena mahācandreṇāgrāmātyena svapno dṛṣṭa:-rājñaścandraprabhasya dhūmavarṇai:
piśācairmaulirapanīta: | prativibuddhasya cābhūdbhayam, abhūcchaṅkitatvam, abhūdromaharṣa:-mā
haiva devasya candraprabhasya śiroyācanaka āgacchet | devaśca sarvaṃdada: | sarvaparityāge nāstyasya
kiṃcidaparityaktaṃ dīnānāthakṛpaṇavanīpakayācanakebhya iti | tasya buddhirutpannā-na mayā
rājñaścandraprabhasya svapno nivedayitavya: | api tu ratnamayāni śirāṃsi kārayitvā koṣakoṣṭhāgāraṃ
praveśya sthāpayitavyāni | yadi nāma kaściddevasya śiroyācanaka āgacchet, tamenamebhī ratna-
mayai: śirobhi: pralobhayiṣyāmi | iti viditvā ratnamayāni śirāṃsi kārayitvā koṣakoṣṭhāgāreṣu
prakṣipya sthāpitavān | apareṇa samayena mahīdhareṇāgrāmātyena svapno dṛṣṭa:-sarvaratnamaya: potaścandra-
prabhasya kulastha: śataśo viśīrṇa: | dṛṣṭvā ca punarbhītastrasta: saṃvigna:- mā haiva rājñaścandraprabhasya
rājyacyutirbhaviṣyati jīvitasya cāntarāya iti | tena brāhmaṇā ye naimittikā vipaścikāścāhūya
uktā:-bhavanta:, mayedṛśa: svapno dṛṣṭa:, nirdoṣaṃ kuruteti | tatastairbrāhmaṇairnaimittikairvipaścikaiśca samā-
khyātam-yādṛśo’yaṃ tvayā svapno dṛṣṭa:, nacirādeva rājñaścandraprabhasya śiroyācanaka āgamiṣyati |
sa cāsyāmeva bhadraśilāyāṃ rājadhānyāmavatariṣyatīti | tato mahīdharo’grāmātya: svapnanirdeśaṃ
śrutvā kare kapolaṃ dattvā cintāparo vyavasthita:-atikṣipraṃ rājñaścandraprabhasya maitrātmakasya
kāruṇikasya sattvavatsalasyānityatābalaṃ pratyupasthitamiti | athāpareṇa samayenārdhatrayodaśabhi-
@198
ramātyasahasrai: svapno dṛṣṭa:-rājñaścandraprabhasya caturṣu yajñavāṭeṣu karoṭapāṇibhiryakṣaiśca chatradhvajapatākā:
pātitā:, suvarṇabheryaśca bhinnā: | dṛṣṭvā ca punarbhītāstrastā: saṃvignā:-mā haiva rājñaścandraprabhasya
mahāpṛthivīpālasya maitrātmakasya kāruṇikasya sattvavatsalasyānityatābalamāgacchet, mā haiva
asmākaṃ devena sārdhaṃ nānābhāvo bhaviṣyati vinābhāvo viprayoga:, mā haiva atrāṇo’paritrāṇo
jambudvīpo bhaviṣyatīti | rājñā candraprabheṇa śrutam | tena śrutvā aṣṭaṣaṣṭinagarasahasreṣu ghaṇṭāva-
ghoṣaṇaṃ kāritam-rājalīlayā bhavanta: sarve jambudvīpakā mānuṣyā: krīḍantu yāvadahaṃ
jīvāmi | kiṃ yuṣmākaṃ māyopamai: svapnopamaiścintitai: ? rājñaścandraprabhasya ghaṇṭāvaghoṣaṇaṃ śrutvā
sarva eva jambudvīpakā manuṣyā rājalīlayā krīḍitumārabdhā:, vīṇāveṇupaṇavasughoṣakavallarī-
bherīmṛdaṅgatālaśaṅkhasahasraistūryaśabdaśataiśca vādyamānai: keyūrahāramaṇimuktābharaṇakuṇḍaladharā:
sarvālaṃkāravibhūṣitapramadāgaṇaparivṛtā rājaśriyamanubhavanti sma | tena khalu samayena jambudvīpa-
kānāṃ manuṣyāṇāṃ rājakrīḍayā krīḍatāṃ yaśca rājñaścandraprabhasya caturṣu mahāyajñavāṭeṣu suvarṇa-
bherīṇāṃ tāḍyamānānāṃ valgurmanojña: śabdo niścarati, tena sarvo jambudvīpo manojñaśabdani-
rnādito’bhūt | tadyathā devānāṃ trāyastriṃśānāmanyataraṃ devapuraṃ nṛttagītavāditam, evameva tasmin
kāle tasmin samaye sarvo jambudvīpanivāsī janakāyastena gītaśabdenaikāntasukhasamarpito-
‘tyarthaṃ ramate ||
tena khalu samayena gandhamādane parvate raudrākṣo nāma brāhmaṇa: prativasati sma indra-
jālavidhijña: | aśrauṣīdraudrākṣo brāhmaṇo bhadraśilāyāṃ rājadhānyāṃ candraprabho nāma rājā sarvaṃ-
dado’smītyātmānaṃ pratijānīte | yannvahaṃ gatvā śiro yāceyamiti | tasyaitadabhavat-yadi
tāvat sarvaṃdado bhaviṣyati, mama śiro dāsyati | api tu duṣkarametadasthānamanavakāśo
yadevamiṣṭaṃ kāntaṃ priyaṃ manāpamuttamāṅgaṃ parityakṣyati yaduta śīrṣam, nedaṃ sthānaṃ vidyate |
iti viditvā gandhamādanāt parvatādavatīrṇa: | atha gandhamādananivāsinī devatā vikroṣṭu-
mārabdhā-hā kaṣṭaṃ rājñaścandraprabhasya maitrātmakasya mahākāruṇikasya sattvavatsalasyānityatābalaṃ
pratyupasthitamiti | tena khalu samayena sarvajambudvīpa ākulākula:, dhūmāndhakāra:, ulkāpātā:,
diśodāhā:, antarīkṣe devadundubhayo’bhinadanti | bhadraśilāyāṃ ca rājadhānyāṃ nātidūre
pañcābhijño ṛṣi: prativasati viśvāmitro nāmnā pañcaśataparivāro maitrātmaka: kāruṇika:
sattvavatsala: | atha sa ṛṣi: sarvajambudvīpamākulaṃ dṛṣṭvā māṇavakānāmantrayate-yatkhalu māṇavakā
jānīta sarvajambudvīpa etarhyākulākulo dhūmāndhakāra: | sūryācandramasau evaṃmahānubhāvau na
bhāsato na tapato na virocata: | nūnaṃ kasyacinmahāpuruṣasya nirodho bhaviṣyati | tathā hi-
rodanti kinnaragaṇā vanadevatāśca
dhikkāramutsṛjanti devagaṇā pi na sthu: |
candor na bhāti na vibhāti sahasraraśmi-
rnaiva vādyavāditaravo’pi niśāmyate’tra ||1||
@199
ete hi pādapagaṇā: phalapuṣpanaddhā
bhūmau patanti pavanairapi cālitāni |
saṃśrūyate dhvanirayaṃ ca yathātibhīmo
vyakto bhaviṣyati pure vyasanaṃ mahāntam ||2||
ete bhadraśilānivāsaniratā: sarve sadu:khā janā
atyantapratiśokaśalyavihatā: praspandakaṇṭhānanā: |
etāścandranibhānanā yuvatayo rodanti veśmottame
sarve ca prarudanti tīvrakaruṇā: santa: śmaśāne yathā ||3||
kiṃ kāraṇaṃ puranivāsijanā: samagrā:
saṃpiṇḍitaṃ manasi du:khamidaṃ vahanti |
utkrośatāmaniśamardhakṛtāgrahastai-
raiśvaryamapratisamaṃ niruṇaddhi vācam ||4||
ete payodā vinadantyatoyā
jalāśrayā: śokamamī vrajanti |
bhuvorivāmbhasi ca bālasamīraṇāstā
vātā: pravānti ca kharā rajasā vimiśrā: ||5||
aśivāni nimittāni pravarāṇi hi saṃpratam |
kṣemāṃ diśamato’smākamito gantuṃ kṣamo bhavet ||6||
api tu khalu māṇavakā rājñaścandraprabhasya caturṣu mahāyajñavāṭeṣu suvarṇabherīṇāṃ tāḍya-
mānānāṃ na bhūyo manojña: svaro niścarati | nūnaṃ bata bhadraśilāyāṃ mahānupadravo bhaviṣyatīti ||
atha raudrākṣo brāhmaṇo bhadraśilāyāṃ rājadhānyāmanuprāpta: | tato nagaranivāsinī devatā
raudrākṣaṃ brāhmaṇaṃ dūrādeva dṛṣṭvā yena rājā candraprabhastenopasaṃkrāntā | upasaṃkramya rājānaṃ candraprabha-
midamavocat-yatkhalu deva jānīyā:-adya devasya yācanaka āgamiṣyati hiṃsako viheṭhako-
‘vatāraprekṣī avatāragaveṣī | sa devasya śiro yāciṣyatīti | taddevena sattvānāmarthāyātmānaṃ
paripālayitavyamiti | atha rājā candraprabha: śiroyācanakamupaśrutya pramuditamanā vismayo-
tphulladṛṣṭirdevatāmuvāca-gaccha devate, yadyāgamiṣyati, ahamasya dīrghakālābhilaṣitaṃ manorathaṃ
paripūrayiṣyāmīti | atha sā devatā rājñaścandraprabhasya idamevaṃrūpaṃ vyavasāyaṃ viditvā du:khinī
durmanaskā vipratisāriṇī tatraivāntarhitā | atha rājñaścandraprabhasyaitadabhavat-kimatrāścaryaṃ
yadahamannamannārthibhyo’nuprayacchāmi, pānaṃ pānārthibhyo vastrahiraṇyasuvarṇamaṇimuktādīn tada-
rthibhya: | yannvahaṃ yācanakebhya: svaśarīramapi parityajeyamiti | tato raudrākṣo brāhmaṇo dakṣiṇena 
nagaradvāreṇa praviśan devatayā nivārita:-gaccha pāpabrāhmaṇa, mā praviśa | kathamidānīṃ tvaṃ
@200
mohapuruṣa rājñaścandraprabhasya maitrātmakasya kāruṇikasya sattvavatsalasyānekaguṇasaṃpannasya jambu-
dvīpaparipālakasyādūṣiṇo’napakāriṇa: śiraśchetsyasi ? raudracitta pāpabrāhmaṇa, mā praviśeti |
yāvadetat prakaraṇaṃ rājñā candraprabheṇa śrutam-yācanako me nagaradvāre devatayā vidhāryate iti |
śrutvā ca punarmahācandramagrāmātyamāmantrayate-yatkhalu mahācandra jānīyā:-yācanako me nagara-
dvāri devatayā vidhāryate | gaccha, śīghraṃ matsakāśamānayeti | evaṃ deveti mahācandro’grāmātyo
rājñaścandraprabhasya pratiśrutya nagaradvāraṃ gatvā tāṃ devatāmuvāca-yatkhalu devate jānīyā:-praviśa-
tveṣa brāhmaṇa:, rājā candraprabha enamāhvāpayata iti | tato nagaranivāsinī devatā mahācandra-
magrāmātyamidamavocat-yatkhalu mahācandra jānīyā:-eṣa brāhmaṇo raudracitto niṣkāruṇiko
rājñaścandraprabhasya vināśārthaṃ bhadraśilāmanuprāpta: | kimanena durātmanā praveśitena ? eṣa rājāna-
mupasaṃkramya śiro yāciṣyatīti | atha mahācandro’grāmātyo devatāmāha-asti mayā devate
upāyaścintito yenāyaṃ brāhmaṇo na prabhaviṣyati devasya śiro grahītumiti | atha mahācandro-
‘grāmātyo raudrākṣaṃ brāhmaṇamādāya nagaraṃ praviśya ratnadharānājñāpayati-ānīyantāṃ bhavanto ratna-
mayāni śirāṃsi | asmai brāhmaṇāya dāsyāmīti | bhāṇḍāgārikai ratnamayānāṃ śīrṣāṇāṃ rājadvāre
rāśi: kṛta: | mahācandreṇāgrāmātyena raudrākṣasya ratnamayāni śīrṣāṇyupadarśitāni-pratigṛhaṇa tvaṃ
mahābrāhmaṇa prabhūtāni ratnamayāni śīrṣāṇi | yāvadāptaṃ ca te hiraṇyasuvarṇamanuprayacchāmi, yena
te putrapautrāṇāṃ jīvikā bhaviṣyati | kiṃ te devasya śīrṣeṇa majjāśiṅghāṇakavasādipūrṇeneti ?
evamukte raudrākṣo brāhmaṇo mahācandramagrāmātyamidamavocat-na ratnamayairme śirobhi: prayojanam |
nāpi hiraṇyasuvarṇena | api tvahamasya mahāpṛthivīpālasya sarvaṃdadasya sakāśamāgata: śiraso-
’rthāya | evamukte mahācandramahīdharau agrāmātyau kare kapolaṃ dattvā cintāparau vyavasthitau-
kimidānīṃ prāptakālamiti | athaitadvṛttāntamupaśrutya rājā candraprabho mahācandramahīdharau agrāmātyau
dūreṇa prakrośyaitadavocat-ānīyatāmeṣa matsamīpam | ahamasyaivaṃ manorathaṃ pūrayiṣyāmīti | 
evamukte mahācandramahīdharau agrāmātyau sāśrudurdinavadanau karuṇakaruṇaṃ paridevamānau abhirudya
devasya maitrātmakasya kāruṇikasya sattvavatsalasyānekaguṇasamuditasya jñānakuśalasya divyacakṣu-
ṣo’nityatābalaṃ pratyupasthitam, adyāsmākaṃ devena sārdhaṃ nānābhāvo bhaviṣyati vinābhāvo
viprayogo visaṃyoga: | iti viditvā rājña: pādayornipatya ekānte niṣaṇṇau | atha rājā
candraprabha: paramatyāgaprativiśiṣṭaṃ tyāgaṃ parityaktukāmo dūrata eva taṃ brāhmaṇamāmantrayate-ehi tvaṃ
brāhmaṇa, yacchatāṃ yat prārthayase tadgṛhāṇeti | atha raudrākṣo brāhmaṇo yena rājā candraprabhastenopa-
saṃkrānta: | upasaṃkramya rājānaṃ candraprabhaṃ jayenāyuṣā ca vardhayitvā rājānaṃ candraprabhamidamavocat-
dharma sthito’si vimale śubhabuddhisattva
sarvajñatāmabhilaṣan hṛdayena sādho |
mahyaṃ śira: sṛja mahākaruṇāgracetā
mahyaṃ dadasva mama toṣakaro bhavādya ||7||
@201
atha rājā candraprabho brāhmaṇasyāntikādidamevaṃrūpaṃ vākpravyāhāraṃ śrutvā pramuditamanā:
prītivisphāritākṣo raudrākṣaṃ brāhmaṇamuvāca-hantedaṃ brāhmaṇa śiro’vighnata: sādhu pragṛhyatā-
muttamāṅgamiti | āha ca-
priyo yathā yadyapi caikaputraka-
stathāpi me kharpamidaṃ gṛhāṇa |
tvaccintitānāṃ phalamastu śīghraṃ 
śira:pradānāddhi labheya bodhim ||8||
ityuktvā svayameva svaśiraso maulimapanītavān | yadā ca rājñā candraprabheṇa śiraso
maulirapanīta:, tatsamanantarameva sarveṣāṃ jambudvīpakānāṃ manuṣyāṇāṃ maulaya: śirasa: patitā: |
bhadraśilāyāṃ ca rājadhānyāṃ caturdiśamulkāpātā diśodāhāśca prādurbhūtā: | nagaradevatābhiśca
śabdo niścārita:-asya rājñaścandraprabhasya pāpabrāhmaṇo śiraśchetsyatīti | tacchrutvā mahācandra-
mahīdharau agrāmātyau rājñaścandraprabhasyedamevaṃrūpaṃ śarīraparityāgaṃ viditvā sāśrudurdidavadanau
rājñaścandraprabhasya pādau pariṣvajyāhatu:-dhanyāste puruṣā deva ya evamatyadbhutarūpadarśanaṃ vā
drakṣyantīti | tau abhimukhamudvīkṣyamāṇau rājani candraprabhe cittamabhiprasādya raudrākṣe ca brāhmaṇe
maitryacittamutpādya nāvāṃ śakṣyāmo nirupamaguṇādhārasya devasyānityatāṃ draṣṭumiti tasminneva
muhūrte kālagatau | kāmadhātumatikramya brahmalokamupapannau | rājñaścandraprabhasyedamevaṃrūpaṃ vyavasāyaṃ
buddhvā tāṃ ca nagaranivāsinīnāṃ devatānāmārtadhvanimupaśrutya bhaumā yakṣā antarikṣacarāśca yakṣā:
kranditumārabdhā:-hā kaṣṭamidānīṃ rājñaścandraprabhasya śarīranikṣepo bhaviṣyatīti ||
atrāntare ca rājakuladvāre’nekāni prāṇiśatasahasrāṇi saṃnipatitānyabhūvan | tato
raudrākṣo brāhmaṇastaṃ mahājanakāyamavekṣya candraprabhaṃ rājānamuvāca-yatkhalu deva jānīyā:-nāhaṃ
śakṣyāmi mahājanakāyasya purastāddevasya śiro grahītum | yadi ca te śira: parityaktam, ekāntaṃ
gacchāva iti | evamukte rājā candraprabho raudrākṣaṃ brāhmaṇamavocat-evaṃ mahābrāhmaṇa kriyatām |
ṛddhyantāṃ tava saṃkalpā:, paripūryantāṃ manorathā iti | atha rājā candraprabho rājā āsanādutthāya
tīkṣṇamasimādāya yena maṇiratnagarbhamudyānaṃ tenopasaṃkrānta: | atha rājñaścandraprabhasya idamevaṃrūpaṃ
vyavasāyaṃ dṛṣṭvā bhadraśilāyāṃ rājadhānyāmanekāni prāṇiśatasahasrāṇi vikrośamānāni pṛṣṭhata:
pṛṣṭhata: samanubaddhāni | so’drākṣīdrājā candraprabho mahājanasaṃnipātaṃ vikrośantam | dṛṣṭvā ca puna:
samāśvāsayannāha-apramāda: karaṇīya: kuśaleṣu dharmeṣviti | saṃkṣepeṇa dharmadeśanāṃ kṛtvā raudrākṣaṃ
brāhmaṇamādāya maṇiratnagarbhamudyānaṃ praviṣṭa: | samanantarapraviṣṭasya rājñaścandraprabhasya maṇiratnagarbha
udyāne bhadraśilāyāṃ chatrāṇi dhvajapatākāśca yena maṇiratnagarbhamudyānaṃ tenāvanāmitā: | tato
rājā candraprabho maṇiratnagarbhasyodyānasya dvāraṃ pidhāya taṃ raudrākṣaṃ brāhmaṇamāmantrayate-pratigṛhyatāṃ
brāhmaṇa mamottamāṅgamiti | evamukte raudrākṣo brāhmaṇo rājānaṃ candraprabhamuvāca-nāhaṃ śakṣyāmi
devasya śiraśchettumiti | maṇiratnagarbhasya codyānasya madhye kurabaka: | tatra sarvakālikaścampaka-
@202
vṛkṣo jāta: | tato rājā candraprabhastīkṣṇamasiṃ gṛhītvā yena sarvakālikaścampakavṛkṣastenopa-
saṃkrānta: | atha yā devatāstasminnudyāne’dhyavasitā:, tā rājñaścandraprabhasyedamevaṃrūpaṃ
svaśarīraparityāgaṃ viditvā vikroṣṭumārabdhā: | evaṃ cāhu:-kathamidānīṃ tvaṃ pāpabrāhmaṇa
rājñaścandraprabhasyādūṣiṇo’napakāriṇo mahājanavatsalasyānekaguṇasaṃpannasya śiraśchetsyasīti ?
tato rājā candraprabha udyānadevatā nivārayati-mā devatā mama śiroyācanakasyāntarāyaṃ
kuruta | tatkasya heto: ? bhūtapūrvaṃ devatā mamottamāṅgaṃ yācanakasya devatayā antarāya:
kṛta: | tayā devatayā bahu apuṇyaṃ prasūtam | tatkasya heto: ? yadi tayā devatayā
antarāyo na kṛto’bhaviṣyat, mayā laghu laghvevānuttarajñānamadhigatamabhaviṣyat | ataśca tvāmahamevaṃ
bravīmi-mā me tvamuttamāṅgayācanakasyāntarāyaṃ kuruṣveti | asminneva te maṇiratnagarbha udyāne
mayā sahasraśa: śira:parity#ga: kṛta:, na ca me kenacidantarāya: kṛta: | tasmāt tvaṃ devate
mamottamāṅgayācanakasyāntarāyaṃ mā kuru | eṣa eva devate sa pṛṣṭhībhūto maitreyo yo vyāghryā
ātmānaṃ parityajya catvāriṃśatkalpasaṃprasthito maitreyo bodhisattva ekena śira:parity#genāva-
pṛṣṭhīkṛta: | atha sā devatā rājñaścandraprabhasya maharddhitāmavetya tasmin rājani paraṃ prasādaṃ
pravedayantī tūṣṇīmavasthitā | atha rājā candraprabha: samyakpraṇidhānaṃ kartumārabdha:-śṛṇvantu
bhavanta:, ye daśadikṣu sthitā devatāsuragaruḍagandharvakinnarā adhyuṣitā:, ihāhamudyāne tyāga
kariṣyāmi, asmin tyāgaṃ svaśira:parityāgaṃ yena cāhaṃ satyena svaśira: parityajāmi, na
rājyārthāya na svargārthāya na bhogārthāya na śakratvāya na brahmatvāya na cakravartivijayāya
nānyatra kathamahamanuttarāṃ samyaksaṃbodhimabhisaṃbuddhya adāntān sattvān damayeyam, aśāntān
śamayeyam, atīrṇāṃstārayeyam, amuktān mocayeyam, anāśvastānāśvāsayeyam,
aparinirvṛtān parinirvāpayeyam | anena satyena satyavacanena saphala: pariśrama: syāt,
parinirvṛtasya ca sarṣapaphalapramāṇadhātavo bhaveyu:, asya ca maṇiratnagarbhasyodyānasya madhye mahān
stūpa: syāt sarvastūpaprativiśiṣṭa: | ye ca sattvā: śāntakāyā mahācaityaṃ vanditukāmā gaccheyu:,
te taṃ sarvastūpaprativiśiṣṭaṃ dhātuparaṃ dṛṣṭvā viśrāntā bhaveyu: | parinirvṛtasyāpi mama caityeṣu
janakāyā āgatya kārāṃ kṛtvā svargamokṣaparāyaṇā bhaveyuriti | evaṃ samyak praṇidhānaṃ kṛtvā
tasmiṃścampakavṛkṣe śikhāṃ baddhvā raudrākṣaṃ brāhmaṇamuvāca-āgaccha mahābrāhmaṇa, pratigṛhyatām |
mā me vighnaṃ kuruṣveti | tato rājā candraprabha ātmana: kāyasya sthāma ca balaṃ ca saṃjanya
tasmiṃśca brāhmaṇe karuṇāsahagataṃ maitracittamutpādya śiraśchittvā raudrākṣāya brāhmaṇāya niryātita-
vān | kālaṃ ca kṛtvā atikramya brahmalokaṃ praṇītatvācchubhakṛtsne devanikāye upapanna: |
samanantaraparityakte rājñā candraprabheṇa śirasi ayaṃ trisāhasramahāsāhasro lokadhātu: tri:
kampita: saṃkampita: saṃprakampita:, calita: saṃcalita: saṃpracalita:, vyadhita: pravyadhita:
saṃpravyadhita: | gaganatalasthāśca devatā divyānyutpalāni kṣeptumārabdhā:, padmāni
kumudāni puṇḍarīkānyagarucūrṇāni tagaracūrṇāni candanacūrṇāni tamālapatrāṇi divyāni
@203
māndāravāṇi puṣpāṇi, divyāni ca vādyāni pravādayitumārabdhā:, cailavikṣepāṃśca cākārṣu: |
tato raudrākṣo brāhmaṇa: śirograhāyodyānānnirgata: | athāsminnantare’nekai: prāṇiśatasahasrairnādo
mukta:-hā kaṣṭam | praghātito deva: sarvajanamanorathaparipūraka iti | tata ekatyā: pṛthivyā-
māvartante parivartante, eke bāhubhi: prakrośanti, kāścit prakīrṇakeśyo rudanti | anekāni
ca prāṇiśatasahasrāṇi saṃnipatitāni | tata ekatyāstasminneva pradeśe sthitvā dhyānānyutpādya
tatraiva kālaṃ kṛttvā śubhakṛtsne devanikāye upapannā rājñaścandraprabhasya sabhāgatāyām | apare
dhyānānyutpādya tatraiva kālaṃ kṛtvā bhāsvare devanikāye upapannā: | apare prathamadhyānamutpādya
kālaṃ kṛtvā brahmalokasabhāgatāyāmupapannā: | aparai: saṃnipātya rājñaścandraprabhasya śarīraṃ sarva-
gandhakāṣṭhaiścitāṃ citvā, dhmāpitāni ca asthīni sauvarṇakumbhe prakṣipya, caturmahāpathe śarīra-
stūpa: pratiṣṭhāpita: | chatradhvajapatākāścāropitā:| gandhairmālyairdhūpairdīpai: puṣpai: pūjāṃ kṛtvā
candraprabhe rājani svacittamabhiprasādya kālagatā: ṣaṭsu devanikāyeṣu kāmāvacareṣu deveṣūpa-
pannā: | yaiśca tatra kārā: kṛtā:, sarve te svargamokṣaparāyaṇā: saṃvṛttā iti ||
syātkhalu yuṣmākaṃ bhikṣava: kāṅkṣā vā vimatirvā anyā sā tena kālena tena samayeno-
ttarāpathe bhadraśilā nāma rājadhānyabhūditi | na khalu evaṃ draṣṭavyam | tatkasya heto: ? eṣaiva
sā takṣaśilā tena kālena tena samayena bhadraśilā nāma rājadhānī babhūva | syātkhalu yuṣmākaṃ
bhikṣava: kāṅkṣā vā vimatirvā anya: sa tena kālena tena samayena candraprabho nāma rājābhūditi |
na khalu evaṃ draṣṭavyam | tatkasya heto: ? ahameva tena kālena tena samayena rājā candraprabho
babhūva | syātkhalu yuṣmākaṃ bhikṣava: kāṅkṣā vā vimatirvā-anya: sa tena kālena tena samayena
raudrākṣo nāma brāhmaṇo’bhūditi | na khalvevaṃ draṣṭavyam | tatkasya heto: ? eṣa eva sa tena
kālena tena samayena devadatto babhūva | syātkhalu yuṣmākaṃ bhikṣava: kāṅkṣā vā vimatirvā-anyau
tau tena kālena tena samayena mahācandramahīdharau agrāmātyau babhūvaturiti | na khalvevaṃ draṣṭa-
vyam | tatkasya heto: ? etāveva mahācandramahīdharau agrāmātyau śāriputramaudgalyāyanau babhūvatu: |
tadāpyetau tatprathamata: kālagatau, na tveva pitṛmaraṇamārāgitavantau iti ||
idamavocadbhagavān | āttamanasaste bhikṣavo’nye ca devanāgayakṣagandharvāsuragaruḍa-
kinnaramahoragādayo bhagavato bhāṣitamabhyanandan ||
candraprabhabodhisattvacaryāvadānaṃ nāma dvāviṃśatima{1. After this, Mss. add :
tathā ca candraprabhabhūpatirbhūte maṇikanakarajatavaiḍūryendranīlādidraviṇavasanayānabhojanālaṃkāragrāmanagara-
nigamaviṣayarājyādayo rājyarathasutasutakalatramāṃsarudhirakaracaraṇaśirokṣigrīvādisarvaparityāgamantareṇa durgati-
jananamaraṇajarākaracaraṇakaraṇavikalatāpriyasaṃyogapriyaviyogāditaradu:khopanipātabhayābhihatajanaparitrāṇakaraṇa-
samarthā sakalabhuvanādhipatyābhiṣekamahatī gāthādhunī guṇasamṛddhirna śakyate’dhigantumiti kāruṇyādaśeṣajaga-
ddu:khopaśamakṛtaniścaya: praṇatasakalasāmantacūḍāmaṇimayūkhāvicchuritapādapīṭha: turagagajarathavastrālaṃkārādipari-
tyāgena paripūritaniravaśeṣajāmbūdvīpakajanamanoratha: sakalajanamanonayanahārī śira: parityaktavān | kathamityeva-
manuśrūyate iti ||}m |
@204
23 saṃgharakṣitāvadānam |
kiṃ mahallenādhigatam ? ekottarikā | ayaṃ tāvat khustikayā ekottarikayā dharmaṃ
deśayati-amī bhikṣavo dharmakathikā yuktamuktapratibhānā: | kasmānnaitānadhyeṣayasi ? sa
tairabhihita:-mahalla, kiṃ tvayā adhigatam ? sa kathayati-ekottarikā | te kathayanti-tvaṃ
tāvanmahalla khustikayā ekottarikayā dharmaṃ deśayasi | amī bhikṣavastṛpitā dharmakathikā yukta-
muktapratibhānā: | kasmānnaitānadhyeṣayasi ? sa kathayati-āryā:, yūyaṃ kasyārthe na deśayata ?
kimahaṃ nivārayāmīti ? te kathayanti-nandopananda, prativadatyeṣo’smākaṃ mahalla: | kuruta asyo-
tkṣepaṇīyaṃ karma | sa saṃlakṣayati-yadi me utkṣepaṇīyaṃ karma kariṣyanti, nāgabhavane’pyahamavakāśaṃ
na lapsye | sa teṣāṃ śayitakānāṃ taṃ vihāramantarhāpayitvā mahāsamudraṃ praviṣṭa: | te vālukā-
sthale śayitakāstiṣṭhanti | nandopananda, uttiṣṭha siṃhāsanaṃ prajñāpaya, dharmaṃ deśayāma: | te
kathayanti-ko’pyasau dev ovā nāgo vā yakṣo vā bhagavatyabhiprasanna: buddhe dharma saṃghe kārān
kurvan, so’smābhirviheṭhita: | etat prakaraṇaṃ bhikṣavo bhagavata ārocayanti | bhagavānāha-
yo’sau bhikṣavo nirmito yadi ṣaḍvargikairbhikṣubhirna viheṭhito’bhaviṣyat, yāvacchāsanakoṭi-
muddhāṭako buddhe dharma saṃghe kārānakariṣyat | bhagavān saṃlakṣayati-ya: kaścidādīnavo
bhikṣava:, anadhīṣṭo dharmaṃ deśayati, tasmānna bhikṣuṇā’nadhīṣṭena dharmo deśayitavya: | bhikṣu-
ranadhīṣṭo dharmaṃ deśayati, sātisāro bhavati | anāpattayastanmukhikayā nirgatā bhavanti ||
śrāvastyāṃ buddharakṣito nāma gṛhapati: prativasati āḍhyo mahādhano mahābhoga: | tena
sadṛśāt kulāt kalatramānītam | sa tayā sārdhaṃ krīḍate ramate paricārayati | tasya krīḍato
ramata: paricārayata: patnī āpannasattvā saṃvṛttā | āyuṣmān śāriputro vaineyāpekṣayā tatkula-
mupasaṃkrānta: | tena sag ṛhapati: sapatnīka: śaraṇagamanaśikṣāpadeṣu pratiṣṭhāpita: | apareṇa
samayena sā tasya patnī āpannasattvā saṃvṛttā | āyuṣmān śāriputrastasya ca vaineyakālaṃ
jñātvā ekākyaiva tat kulamupasaṃkrānta: | sag ṛhapati: kathayati-nāstyāryaśāriputrasya
kaścit paścācchramaṇa: ? sa kathayati-gṛhapate, kimasmākaṃ kāśadhānādvā kuśadhānādvā paścā-
cchramaṇā bhavanti ? api tu ye bhavadvidhānāṃ sakāśāllabhyante, asmākaṃ te paścācchramaṇā bhavanti |
buddharakṣito gṛhapati:-ārya, mama patnī āpannasattvā saṃvṛttā | yadi putraṃ janayiṣyati, tamaha-
māryasya paścācchramaṇaṃ dāsyāmi | sa kathayati-gṛhapate, aupayikam ||
sā aṣṭānāṃ vā navānāṃ vā māsānāṃ [atyayāt] prasūtā | dārako jāto’bhirūpo darśanīya:
prāsādiko gaura: kanakavarṇaśchatrākāraśirā: pralambabāhurvistīrṇalalāṭa: saṃgatabhrūstuṅganāsa: |
tasya jñātaya: saṃgamya samāgamya trīṇi saptakānyekaviṃśatidivasāni vistareṇa jātasya jāti-
mahaṃ kṛtvā nāmadheyaṃ vyavasthāpayanti-kiṃ bhavatu dārakasya nāma ? ayaṃ dārako buddharakṣitasya
gṛhapate: putra: | bhavatu dārakasya saṃgharakṣito nāma | yasminneva divase saṃgharakṣito jāta:,
tasminneva divase pañcānāṃ vaṇikśatānāṃ pañca putraśatāni jātāni | teṣāmapi kulasadṛśāni
@205
nāmadheyāni vyavasthāpitāni | saṃgharakṣito dāraka unnīyate vardhyate kṣīreṇa dadhnā nava-
nītena sarpiṣā sarpimaṇḍena anyaiścottaptottaptairupakaraṇaviśeṣai: | āśu vardhate hradasthamiva
paṅkajam | yadā mahān saṃvṛtta:, tadā āyuṣmān śāriputrastasya vaineyakālaṃ jñātvā
ekākyeva tatkulamupasaṃkramya nimittamupadarśayitumārabdha: | buddharakṣitena gṛhapatinā saṃgha-
rakṣito’bhihita:-putra, ajāta eva tvaṃ mayā āryaśāriputrasya paścācchramaṇo datta iti |
caramabhavika: sa āyuṣmatā śāriputreṇa pravrājita upasaṃpādita āgamacatuṣṭayaṃ ca grāhita: ||
athāpareṇa samayena tāni pañca vaṇikśatāni mahāsamudragamanīyaṃ paṇyaṃ samudānīya mahā-
samudramavatartukāmāni kathayanti-kiṃcidvayaṃ bhavanta āryakamavatārayāma yo’smākaṃ mahāsamudramadhya-
gatānāṃ dharmaṃ deśayiṣyati | te kathayanti-bhavanta:, ayamasmākamāryasaṃgharakṣito vayasyaka: saha-
janmika: sahapāṃśukrīḍanaka: | etamevāvatārayāma: | te tasya sakāśamupasaṃkrāntā: | ārya saṃgha-
rakṣita, tvamasmākaṃ vayasyaka: sahajanmika: sahapāṃśukrīḍanaka: | vayaṃ ca mahāsamudraṃ saṃprasthitā: |
tvamapyasmābhi: sārdhamavatara, samudramadhyagatānāṃ dharmaṃ deśayiṣyasi | sa kathayati-nāhaṃ svādhīna: |
upādhyāyamavalokayata | te yenāyuṣmān śāriputrastenopasaṃkrāntā: | upasaṃkramya kathayanti-
ārya śāriputra, ayamasmākamāryasaṃgharakṣito vayasyaka: sahajanmika: sahapāṃśukrīḍanaka: | vayaṃ
mahāsamudraṃ saṃprasthitā: | eṣo’pyasmābhi: sārdhamavataratu, asmākaṃ mahāsamudramadhyagatānāṃ dharmaṃ
deśayiṣyati | sa kathayati-bhagavantamavalokayata | te bhagavata: sakāśamupasaṃkrāntā: | bhaga-
van, vayaṃ mahāsamudraṃ saṃprasthitā: | ayamasmākamāryasaṃgharakṣito vayasyaka: sahajanmika: sahapāṃśu-
krīḍanaka: | eṣo’pyasmābhi: sārdhaṃ mahāsamudramavataratu | asmākaṃ mahāsamudramadhyagatānāṃ dharmaṃ
deśayiṣyati | bhagavān saṃlakṣayati-astyeṣāṃ kānicit kuśalamūlāni ? asti | kasyā-
ntike pratibaddhāni ? saṃgharakṣitasya bhikṣo: | tatra bhagavān saṃgharakṣitamāmantrayate-gaccha
saṃgharakṣita, bhayabhairavasahiṣṇunā bhavitavyam | adhivāsayatyāyuṣmān saṃgharakṣito bhagavata-
stūṣṇībhāvena ||
atha tāni pañca vaṇikśatāni kṛtakautukamaṅgalasvastyayanāni śakaṭairbhārairmūḍhai:
piṭakairuṣṭrairgobhirgardabhai: prabhūtaṃ paṇyamāropya mahāsamudraṃ saṃprasthitāni | anupūrveṇa grāmanagara-
nigamapallīpattaneṣu cañcūryamāṇāni samudrataṭamanuprāptāni | te nipuṇata: samudrayānapātraṃ
pratipadya mahāsamudramavatīrṇā dhanahārakā: | teṣāṃ mahāsamudramadhyagatānāṃ nāgairvahanaṃ vidhāritam |
te devatāyācanaṃ kartumārabdhā:-yo’smin mahāsamudre dev ovā nāgo vā yakṣo vā
prativasati, sa ācakṣatu kiṃ mṛgayatīti | mahāsamudrācchabdo niścarati-āryasaṃgharakṣita-
masmākamanuprayacchatheti | te kathayanti-āryasaṃgharakṣito’smākaṃ vayasyaka: sahajanmika: saha-
pāṃśukrīḍanako bhadantaśāriputreṇānupradattako bhagavatānuparītaka: | śreyo’smākamanenaiva sārdhaṃ
kālakriyā, na tveva vayaṃ saṃgharakṣitaṃ parityakṣyāma: | te mantrayanta āyuṣmatā saṃgharakṣitena
śrutā: | sa kathayati-bhavanta:, kiṃ kathayante ? kathayanti-ārya saṃgharakṣita mahāsamudrācchabdo
@206
niścarita:-āryasaṃgharakṣitamasmākamanuprayacchatheti | sa kathayati-kasmānnānuprayacchadhvam ? te
kathayanti-ārya, tvamasmākaṃ vayasyaka: sahajanmika: sahapāṃśukrīḍanaka: | bhadantaśāriputreṇānu-
pradattako bhagavatānupradattaka: | śreyo'smākaṃ tvayaiva sārdhaṃ kālakriyā | na tveva vayamārya
saṃgharakṣita tvāṃ parityakṣyāma: | āyuṣmān saṃgharakṣita: saṃlakṣayati-yaduktaṃ bhagavatā bhayabhairava-
sahiṣṇunā te bhavitavyamitīdaṃ tat | sa pātracīvaraṃ gṛhītvā ātmānaṃ mahāsamudre prakṣeptumārabdha: |
sa tairdṛṣṭa: | te kathayanti-āryasaṃgharakṣita kiṃ karoṣi, āryasaṃgharakṣita kiṃ karoṣīti | sa teṣa
vikrośatāṃ mahāsamudre prapatita: | muktaṃ tadvahanam | sa nāgairgṛhītvā nāgabhavanaṃ praveśita: ||
ārya saṃgharakṣita, iyaṃ vipaśyina: samyaksaṃbuddhasya gandhakuṭī | iyaṃ śikhino viśvabhuva:
krakucchandasya kanakamune: kāśyapasyeyaṃ bhagavato gandhakuṭī | ārya saṃgharakṣita, bhagavata: sūtraṃ
mātṛkā ca devamanuṣyeṣu pratiṣṭhitam | vayaṃ nāgā vinipatitaśarīrā: | aho bata ārya: saṃghāṃ
rakṣita ihāpyāgamacatuṣṭayaṃ pratiṣṭhāpayet | sa kathayati-evaṃ bhavatu | tena trayo nāgakumārā-
utsāhitā: | eko’bhihita:-tvaṃ tāvat saṃyuktakamadhīṣva | dvitīyo’bhihita:-tvamapi
madhyamam | tṛtīyo’bhihita:-tvamapi dīrghāgamamadhīṣva | sa kathayati-ahamapi tāmevaikottarikāṃ
vimṛṣṭarūpāṃ prajvālayāmi | te’dhyetumārabdhā: | tatraikaścakṣuṣī nimīlayitvoddeśaṃ gṛhṇāti,
dvitīya: pṛṣṭhatomukha uddeśaṃ gṛhṇāti, tṛtīyo dūrata: sthitvoddeśaṃ gṛhṇāti | sa eva teṣāmeka:
sagaurava: sapratīśa iti karaṇīyaiśca sarvatra pūrvaṃgama: | ārya uttiṣṭha, dantakāṣṭhaṃ visarjaya,
bhagavato maṇḍalakamāmārjaya, caityābhivandanaṃ kuru, bhuṅkṣva, śayyāṃ kalpayeti | sarvaistairāgamā-
nyadhītāni | sa kathayati-ārya, adhītānyebhirāgamāni | kiṃ dhārayiṣyanti āhosvinna
dhārayiṣyanti ? sa kathayati-smṛtimattakā hyete dhārayiṣyanti, api tu doṣo’styeṣām | sa
kathayati-ārya, ko doṣa: ? sarve hyete’gauravā apratīśā: | ekastāvaccakṣuṣī nimīlayitvoddeśaṃ
gṛhṇāti, dvitīya: pṛṣṭhatomukha uddeśaṃ gṛhṇāti, tṛtīyo dūrata: sthitvoddeśaṃ gṛhṇāti | tvamevaika:
sagaurava: sapratīśa iti karaṇīyaiśca sarvatra pūrvaṃgama: | sa kathayati-ārya, na hyete’gauravā
apratīśā: | yastāvadayaṃ cakṣuṣī nimīlayitvoddeśaṃ gṛhṇāti, ayaṃ dṛṣṭiviṣa: | yo’pyayaṃ
pṛṣṭhatomukha uddeśaṃ gṛhṇāti, eṣo’pi śvāsaviṣa: | yo’pyeṣa dūrata: sthitvoddeśaṃ gṛhṇāti,
eṣo’pi sparśaviṣa: | ahameko daṃṣṭrāviṣa: | sa bhīta utpāṇḍūtpāṇḍuka: kṛśāluko durbalako
mlānako’prāptakāya: saṃvṛtta: | sa kathayati-ārya, kasmāt tvamutpāṇḍūtpāṇḍuka: kṛśāluko
durbalako mlānako’prāptakāya: saṃvṛtta: ? sa kathayati-bhadramukha, amitramadhye’haṃ vāsaṃ kalpa-
yāmi | sacet yuṣmākamanyatamo’nyatamaṃ prakupyeta, māṃ nāmāvaśeṣaṃ kuryāt | sa kathayati-
āryasya vayaṃ na praharāma: | api tu icchasi tvaṃ jambudvīpaṃ gantum ? bhadramukha, icchāmi |
tacca vahanamāgatam | sa tairutkṣipta: ||
vaṇigbhirdṛṣṭa: | te kathayanti-svāgatamāryasaṃgharakṣitāya | sa kathayati-anumodantāṃ
bhavanta: | mayā nāgeṣvāgamacatuṣṭayaṃ pratiṣṭhāpitam | te kathayanti-ārya saṃgharakṣita, anumoda-
@207
yāma: | te taṃ vahane prakṣipya saṃprasthitā: | te’nupūrveṇa samudratīraṃ gatvā sarve te vaṇija:
śayitā: | āyuṣmān saṃgharakṣito mahāsamudraṃ draṣṭumārabdha: | uktaṃ bhagavatā-pañcāsecanakā
darśanena |
hastināgaśca rājā ca sāgaraśca śiloccaya: |
asecanakā darśanena buddhaśca bhagavatāṃ vara: ||1|| iti |
ciraṃ mahāsamudraṃ paśyan jāgarita: | so’paścime yāme gāḍhanidrāvaṣṭabdha: śayita: |
te’pi vaṇija: sarātramevotthāya sthorāṃllardayitvā saṃprasthitā: | te kathayanti prabhātāyāṃ
rajanyām-kutrāyaṃ saṃgharakṣita: ? tatraika evamāhu:-purastādgacchati | apara evamāhu:pṛṣṭhata
āgacchati | apara evamāhu:-madhye gacchatīti | te kathayanti-āryasaṃgharakṣito’smābhi-
śchorita: | na śobhanamasmābhi: kṛtam | pratinivartayāma: | āryasaṃgharakṣito bhavanto
maharddhiko mahānubhāvo ya: samudramadhye na kālagata: | sa idānīṃ kālaṃ kariṣyati ? sthānameta-
dvidyate yadasau agrata eva yāsyati | āgacchata, gamiṣyāma: | te saṃprasthitā: ||
āyuṣmānapi saṃgharakṣita: sūryasyābhyudgamanasamaye sūryāṃśubhistāḍita: pratibuddho yāvanna
kiṃcitpaśyati | prakrāntā vaṇija: | so’pi panthalikāṃ gṛhītvā saṃprasthita: | yāvadanyatamasyāṃ
sālāṭavyāṃ vihāraṃ paśyatyudgataṃ mañcapīṭhavedikājālavātāyanagavākṣaparimaṇḍitam, bhikṣūṃśca
saṃprāvṛtān saṃpracchannān śānteneryāpathenāvasthitān | sa teṣāṃ sakāśamupasaṃkrānta: | sa tairukta:-
svāgataṃ bhadantasaṃgharakṣitāya | sa tairviśrāmita: | viśrāmayitvā vihāraṃ praveśito yāvat paśyati
śobhanāṃ śayanāsanaprajñaptiṃ kṛtāṃ praṇītaṃ cāhāramupahṛtam | sa tairukta:-bhadanta saṃgharakṣita,
mā tṛṣito’si, mā bubhukṣito’si ? kathayati-āryā:, tṛṣito’smi, bubhukṣito’smi | bhadanta
saṃgharakṣita bhuṅkṣva | sa kathayati-saṃghamadhye bhokṣyāmi | te kathayanti-bhadanta saṃgharakṣita, bhuṅkṣva,
ādīnavo’tra bhaviṣyati | tena bhuktam | sa bhuktvā ekānte’pakramyāvasthita: | yāvat teṣāṃ
gaṇḍirākoṭitā | te svakasvakāni pātrāṇyādāya yathāgatya niṣaṇṇā: | sa ca teṣāṃ vihāro-
‘ntarhita: | ayomudgarā: prādurbhūtā: | taistāvadayomudgarai: parasparamārtasvaraṃ krandadbhi: śirāṃsi
bhagnāni, yāvat kālādakālībhūtam | tata: paścāt punarapi teṣāṃ vihāra: prādurbhūta:, te ca
bhikṣava: śānteneryāpathenāvasthitā: | āyuṣmān saṃgharakṣitasteṣāṃ sakāśamupasaṃkrānta: |
ke yūyamāyuṣmanta:, kena vā karmaṇā ihopapannā: ? bhadanta saṃgharakṣita, duṣkuhakā jambudvīpakā
manuṣyā: | nābhiśraddadhāsyasi | sa kathayati-ahaṃ pratyakṣadarśī, kasmānnābhiśraddadhāsye ? te
kathayanti-bhadanta saṃgharakṣita, vayaṃ kāśyapasya samyaksaṃbuddhasya śrāvakā āsan | tairasmākaṃ
bhaktāgre raṇamutpāditam | te vayaṃ bhaktāgre raṇamutpādayitvā iha pratyekanarakeṣūpapannā: |
sthānametadvidyate yadasmābhiritaścyutairnarakeṣūpapattavyaṃ bhaviṣyati | sādhu saṃgharakṣita, jambudvīpaṃ
gatvā sabrahmacāriṇāmārocaya-mā āyuṣmanta: saṃghamadhye raṇamutpādayiṣyatha | mā asyaivaṃrūpasya
du:khadaurmanasyasya bhāgino bhaviṣyatha tadyathā śramaṇā: kāśyapīyā: ||
@208
sa saṃprasthita: | yāvat paśyati dvitīyaṃ vihāramudgataṃ mañcapīṭhavedikājālavātāyana-
parikṣiptaṃ gavākṣaparimaṇḍitaṃ bhikṣūṃśca suprāvṛtān supraticchannān śāntān śānteryāpathe vyava-
sthitān | teṣāmupasaṃkrānta: | sa tairukta:-svāgataṃ bhadantasaṃgharakṣitāya | sa tairviśrāmita: |
viśrāmayitvā vihāraṃ praveśito yāvat paśyati | śobhanāṃ śayanāsanaprajñaptiṃ kṛtvā praṇītaṃ
cāhāraṃ samanvāhṛtya sa tairukta:-bhadanta saṃgharakṣita bhuṅkṣva | tena dṛṣṭādīnavena bhuktam | bhuktvā
ekānte’pakramyāsthita: | teṣāṃ gaṇḍyākoṭitā | te svakasvakāni pātrāṇyādāya yathāgatya
niṣaṇṇā: | sa ca vihāro’ntarhita:, tadannapānamayorasaṃ prādurbhūtam | tairārtasvaraṃ krandadbhi-
stāvadayorasena parasparamātmā sikto yāvat kālādakālībhūtam | tata: paścāt punarapi sa
teṣāṃ vihāra: prādurbhūta: | te ca bhikṣava: punarapi śāntā: śānteryāpathenāvasthitā: | sa teṣāṃ
sakāśamupasaṃkrānta:-ke yūyamāyuṣmanta:, kena vā karmaṇā ihopapannā: ? duṣkuhakā bhadanta saṃgha-
rakṣita jambudvīpakā manuṣyā:, nābhiśraddadhāsyanti | sa kathayati-ahaṃ pratyakṣadarśī, kasmā-
nnābhiśraddadhāsye ? te kathayanti-bhadanta saṃgharakṣita, vayaṃ kāśyapasya samyaksaṃbuddhasya śrāvakā
āsan | saṃghasya ca snehalābhe saṃpanne āgantukā bhikṣava āgatā: | tairasmābhiranāryapari-
gṛhītairevaṃ cittamutpāditam–na tāvadbhojayiṣyāmo yāvadete āgantukā bhikṣavo na prakrāntā
bhaviṣyantīti | tairasmābhistattathaiva kṛtam | saptāhikaṃ cākāladurdinaṃ prādurbhūtam | tena
tadannapānaṃ kledaṃ gatam | vayaṃ śraddhādeyaṃ vinipātayitvā iha pratyekanarakeṣūpapannā: | sthānameta-
dvidyate yadasmābhiriha cyutairnarakeṣūpapattavyaṃ bhaviṣyati | sādhu bhadanta saṃgharakṣita, jambudvīpaṃ
gatvā sabrahmacāriṇāmārocaya-mā āyuṣmanta: śraddhādeyaṃ vinipātayiṣyatha, mā asya evaṃrūpasya
du:khadaurmanasyasya bhāgino bhaviṣyatha, tadyathā brāhmaṇā: kāśyapīyā: ||
sa saṃprasthito yāvat paśyati tṛtīyaṃ vihāramudgataṃ mañcapīṭhavedikājālavātāyanagavākṣa-
parimaṇḍitaṃ pūrvavadyāvadāyuṣmān saṃgharakṣito bhuktvā ekānte’pakramyāvasthita: | gaṇḍyākoṭitā |
sa tena vihāra ādīpta: pradīpta: saṃprajvalita ekajvālībhūto dhmāyitumārabdha: | te’pi tasmi-
nnārtasvaraṃ krandatastāvaddagdhā yāvat kālādakālībhūtam | tata: paścāt punarapi teṣāṃ vihāra:
prādurbhūta:, te ca bhikṣava: śāntaśānteneryāpathenāvasthitā: | sa teṣāṃ sakāśamupasaṃkrānta:-
ke yūyamāyuṣmanta:, kena vā karmaṇā ihopapannā: ? duṣkuhakā bhadanta saṃgharakṣita jambudvīpakā
manuṣyā:, nābhiśraddadhāsyasi | sa kathayati-ahaṃ pratyakṣadarśī, kasmānnābhiśraddadhāsye ? te
kathayanti-bhadanta saṃgharakṣita vayaṃ kāśyapasya samyaksaṃbuddhasya śrāvakā āsan | du:śīlāste
vayaṃ śīlavadbhirbhikṣubhirniṣkāsitā: | tairasmābhireka: śūnyavihāra āvāsita: | yāvat tatraika:
śīlavān bhikṣurāgata: | asmākaṃ buddhirutpannā-tiṣṭhatu ayaṃ bhikṣu: | ayamapyeko’smākaṃ
dakṣiṇāṃ śodhayiṣyati | sa tatraiva sthito yāvat tasyānisaṅgena (?) punarapi bahava: śīlavanto
bhikṣava āgatā: | te vayaṃ tatrāpi nirvāsitā: | tairasmābhiramarṣajātai: śuṣkāni kāṣṭhāni
śuṣkāni tṛṇāni śuṣkāni gomayāni upasaṃhṛtya tasmin vihāre’gnirdagdha: | tatra prabhūtā:
@209
śaikṣāśaikṣā: pudgalā dagdhā: | te vayaṃ śaikṣāśaikṣān pudgalān dagdhvā iha pratyekanarakeṣūpapannā: |
sthānametadvidyate yadasmābhiriha cyutairnarakeṣūpapattavyaṃ bhaviṣyati | sādhu bhadanta saṃgharakṣita,
jambudvīpaṃ gatvā sabrahmacāriṇāmārocaya-mā āyuṣmanta: sabrahmacāriṇāmantike praduṣṭacitta-
mutpādayiṣyatha, mā asyaivaṃrūpasya du:khadaurmanasyasya bhāgino bhaviṣyatha tadyathā śramaṇā:
kāśyapīyā: ||
āyuṣmān saṃgharakṣita: saṃprasthito yāvat sattvānadrākṣīt stambhākārān kuḍyākārān
vṛkṣākārān patrākārān puṣpākārān phalākārān rajjvākārān saṃmārjanyākārānudūkhalā-
kārān khaṭvākārān sthālikākārān ||
āyuṣmān saṃgharakṣito janapadān gata: | anyatamasminnāśramapade pañcamātrāṇi
ṛṣiśatāni prativasanti | tairāyuṣmān saṃgharakṣito dūrata eva dṛṣṭa: | te kathayanti-bhavanta:,
kriyākāraṃ tāvat kurma:-bahubollakā: śramaṇā: śākyaputrīyā bhavanti | nāsya kenacidvacanaṃ
dātavyam | te kriyākāraṃ kṛtvā avasthitā: | āyuṣmāṃśca saṃgharakṣitasteṣāṃ sakāśamupasaṃkrānta: |
upasaṃkramya pratiśrayaṃ yācitumārabdha: | na kaścidvācanamanuprayacchati | tatraika ṛṣi: sa śukladharma: |
kathayati-kiṃ yuṣmākaṃ pratiśrayaṃ na dīyate ? api tu yuṣmākaṃ doṣo’sti | bahubollakā yūyam |
samayenāhaṃ bhavata: pratiśrayaṃ dāsye, sacet kiṃcinna mantrayasi | āyuṣmān saṃgharakṣita:
kathayati-ṛṣe, evaṃ bhavatu | tatraika ṛṣirjanapadacārikāṃ gata: | tasya kuṭi: śūnyāvatiṣṭhati |
sa kathayati-asyāṃ kuṭikāyāṃ śayyāṃ kalpaya | āyuṣmatā saṃgharakṣitena sā kuṭikā siktā
saṃmṛṣṭā saṃmārjitā sukumārīṃ gomayakāsiṃ cānupradattā | tairdṛṣṭa: | te kathayanti-bhadanta, śucyapi
mārjantyete śramaṇā: śākyaputrīyā: | āyuṣmān saṃgharakṣito bahi: kuṭikāyā: pādau prakṣālya
kuṭikāṃ praviśy aniṣaṇṇa: paryaṅkamābhujya ṛjukāyaṃ praṇidhāya pratimukhaṃ smṛtimupasthāpya |
yā tasminnāśramapade devatā prativasati, sā rātryā: prathame yāme yenāyuṣmān saṃgharakṣitastenopa-
saṃkrāntā | upasaṃkramya kathayati-ārya saṃgharakṣita, dharmaṃ deśaya | āyuṣmān saṃgharakṣita:
kathayati-sukhitā tvam | na paśyasi mayā kriyākāreṇa pratiśrayaṃ labdham ? kiṃ niṣkāsāpa-
yitumicchasi ? sā saṃlakṣayati-śrāntakāyo’yam, svapitu | madhyame yāme upasaṃkramiṣyāmi |
sā madhyame yāma upasaṃkrāntā | upasaṃkramya kathayati-ārya saṃgharakṣita, dharmaṃ deśaya | āyuṣmān
saṃgharakṣita: kathayati-sukhitā tvam | na paśyasi mayā kriyākāreṇa pratiśrayaṃ labdham ? kiṃ
niṣkāsāpayitumicchasi ? sā saṃlakṣayati-śrāntakāyo’yam, svapitu | paścime yāme upasaṃ-
kramiṣyāmi | sā paścime yāme upasaṃkrāntā | upasaṃkramya kathayati-ārya saṃgharakṣita, dharmaṃ
deśaya | āyuṣmān saṃgharakṣita: kathayati-sukhitā tvam | na paśyasi mayā kriyākāreṇa pratiśrayaṃ
labdham ? kiṃ niṣkāsāpayitumicchasi ? sā kathayati-ārya saṃgharakṣita, prabhātamidānīm |
sacenniṣkāsayiṣyanti, gamiṣyasi | api tu nanūktaṃ bhagavatā bhayabhairavasahiṣṇunā te bhavitavya-
miti | āyuṣmān saṃgharakṣita: saṃlakṣayati-śobhanaṃ kathayati-sacet sa niṣkāsayiṣyati,
@210
gamiṣyāmi | sa saṃlakṣayati-brāhmaṇā hyete | brāhmaṇapratisaṃyuktaṃ bhāṣayāmītyāyuṣmān saṃgharakṣito
brāhmaṇavargaṃ svādhyāyitumārabdha:-
na nagnacaryā na jaṭā na paṅko
nānāśanaṃ sthaṇḍilaśāyikā vā |
na rajomalaṃ notkuṭukaprahāṇaṃ
viśodhayenmohamaviśīrṇakāṅkṣam ||2||
alaṃkṛtaścāpi careta dharmaṃ
dāntendriya: śānta: saṃyato brahmacārī |
sarveṣu bhūteṣu nidhāya daṇḍaṃ
sa brāhmaṇa: sa śramaṇa: sa bhikṣu: ||3||
tai: śrutam | te saṃlakṣayanti-brāhmaṇapratisaṃyuktam | ityeka upasaṃkrānto dvitīyastṛtīyo
yāvat sarve upasaṃkrāntā: | tathā tayā devatayā adhiṣṭhitam, yathā parasparaṃ na paśyanti |
tata: paścādāyuṣmatā saṃgharakṣitena nagaropamaṃ sūtramupanikṣiptam | gāthāṃ ca bhāṣate-
yānīha bhūtāni samāgatāni
sthitāni bhūmyāmathavāntarikṣe |
kurvantu maitrīṃ satataṃ prajāsu
divā ca rātrau ca carantu dharmam ||4|| iti |
asmin khalu dharmaparyāye bhāṣyamāṇe sarvaistai: sahasatyābhisamayādanāgāmiphalamanuprāptam |
ṛddhiścāpi nirhṛtā | sarvaistai: subhāṣitaṃ bhadantasaṃgharakṣitāyetyekanādo mukta: | tayā devatayā
ṛddhyabhisaṃskārā: pratiprasrabdhā: | parasparaṃ draṣṭumārabdhā: | te’nyonyaṃ kathayanti-tvamapyāgata: ?
āgato’ham | śobhanam | te dṛṣṭasatyā: kathayanti-labhemo vayaṃ bhadanta saṃgharakṣita svākhyāte
dharmavinaye pravrajyāmupasaṃpadaṃ bhikṣubhāvam | caremo vayaṃ bhagavato’ntike brahmacaryam | āyuṣmān
saṃgharakṣita: kathayati-kiṃ matsakāśe pravrajatha, āhosvidbhagavata: ? te kathayanti-bhagavata: |
āyuṣmān saṃgharakṣita: kathayati-yadyevam, āgacchatha, bhagavata: sakāśaṃ gacchāma: | te kathayanti-
bhadanta saṃgharakṣita, kimasmadīyayā ṛddhyā gacchāma:, āhosvit tvadīyayā ? āyuṣmān
saṃgharakṣita: saṃlakṣayati-ebhirmadīyenāvavādenaivaṃvidhā guṇagaṇā adhigatā:, ahaṃ laṅghanakopama:
saṃvṛtta: | sa kathayati-tiṣṭhantu tāvadbhavanto muhūrtam | āyuṣmān saṃgharakṣito’nyatamaṃ vṛkṣamūlaṃ
niśritya niṣaṇṇa: paryaṅkamābhujya ṛjuṃ kāyaṃ praṇidhāya pratimukhaṃ smṛtimupasthāpya | uktaṃ
bhagavatā-pañcānuśaṃsā bāhuśrutye | dhātukuśalo bhavati, pratītyasamutpādakuśalo bhavati,
sthānāsthānakuśalo bhavati, aparapratibaddhā cāsya bhavati avavādānuśāsanīti | teno-
dyacchatā ghaṭatā vyāyacchatā sarvakleśaprahāṇādarhattavaṃ sākṣātkṛtam | arhan saṃvṛttastraidhātukavītarāga:
@211
pūrvavadyāvanmānya: pūjyaścābhivādyaśca saṃvṛtta: | te āyuṣmatā saṃgharakṣitenābhihitā:-bhavanta:,
gṛhṇīdhvaṃ madīyaṃ cīvarakarṇikam, yāsyāma: | āyuṣmata: saṃgharakṣitasya cīvarakarṇike lagnā: |
athāyuṣmān saṃgharakṣito vitatapakṣa iva haṃsarājastata eva ṛddhyā uparivihāyasā prakrānta: ||
yāvat tāni pañca vaṇikśatāni bhāṇḍaṃ pratisāmayanti | teṣāmupari chāyā nipatitā |
sa tairdṛṣṭa: | te kathayanti-ārya saṃgharakṣita, āgatastvam ? āgato’ham | kutra gacchasi ? sa
kathayati-imāni pañca kulaputraśatānyākāṅkṣanti svākhyāte dharmavinaye pravrajyāmupasaṃpadaṃ bhikṣu-
bhāvam | te kathayanti-ārya saṃgharakṣita, vayamapi pravraṃjiṣyāma: | avatarasva yāvadbhāṇḍaṃ prati-
sāmayāma iti | āyuṣmān saṃgharakṣito’vatīrṇa: | tairbhāṇḍaṃ pratisāmitam | athāyuṣmān
saṃgharakṣitastat kulaputrasahasramādāya yena bhagavāṃstenopasaṃkrānta: ||
tena khalu samayena bhagavānanekaśatāyā bhikṣuparṣada: purastānniṣaṇṇo dharmaṃ deśayati |
adrākṣīdbhagavānāyuṣmantaṃ saṃgharakṣitaṃ dūrādeva | dṛṣṭvā ca punarbhikṣūnāmantrayate sma-eṣa bhikṣava:
saṃgharakṣito bhikṣu: saprābhṛta āgacchati | nāsti tathāgatasyaivaṃvidhaṃ prābhṛtaṃ yathā vaineya-
prābhṛtam | āyuṣmān saṃgharakṣito yena bhagavāṃstenopasaṃkrānta: | upasaṃkramya bhagavata: pādau
śirasā vanditvā ekānte niṣaṇṇa: | ekāntaniṣaṇṇa āyuṣmān saṃgharakṣito bhagavantamida-
mavocat-idaṃ bhadanta kulaputrasahasramākāṅkṣati svākhyāte dharmavinaye pravrajyāmupasaṃpadaṃ bhikṣu-
bhāvam | taṃ bhagavān pravrājayati upasaṃpādayatyanukampāmupādāya | te bhagavatā ehibhikṣukayā
ābhāṣitā:-eta bhikṣavaścarata brahmacaryam | bhagavato vācāvasāne muṇḍā: saṃvṛttā: saṃghāṭī-
prāvṛtā: saptāhāvaropitakeśaśmaśrava: pātrakarakavyagrahastā varṣaśatopasaṃpannasya bhikṣorīryāpathe-
nāvasthitā: ||
ehīti coktā hi tathāgatena 
muṇḍāśca saṃghāṭiparītadehā: |
sadya: praśāntendriyā eva tasthu-
revaṃ sthitā buddhamanorathena ||5||
bhagavatā teṣāmavavādo datta: | tairudyacchamānairghaṭamānairvyāyacchadbhi: sarvakleśaprahāṇā-
darhattvaṃ sākṣātkṛtam | arhanta: saṃvṛttāstraidhātukavītarāgā: pūrvavadyāvat mānyāśca pūjyāśca
abhivādyāśca saṃvṛttā: ||
āyuṣmān saṃgharakṣito buddhaṃ bhagavantaṃ pṛcchati-ihāhaṃ bhadanta sattvānadrākṣaṃ kuḍyā-
kārān stambhākārān vṛkṣākārān patrākārān puṣpākārān phalākārān rajvākārān
saṃmārjanyākārān khaṭvākārānudūkhalākārān sthālikākārān | madhye’vacchinnaṃ tantunā dhāryamāṇaṃ
gacchati | kasya karmaṇo vipākena ? bhagavānāha-yāṃstvaṃ saṃgharakṣita sattvānadrākṣī: kuḍyākārāṃste
kāśyapasya samyaksaṃbuddhasya śrāvakā āsan | tai: sāṃghikaṃ kuḍyaṃ śleṣmaṇā siṃhāṇakena
@212
vināśitam | te tasya karmaṇo vipākena kuḍyākārā: saṃvṛttā: | yathā kuḍyākārā:,
evaṃ stambhākārā: sattvā: | yān saṃgharakṣita sattvānadrākṣīrvṛkṣākārāṃste kāśyapasya samya-
ksaṃbuddhasya śrāvakā āsan | tai: sāṃghikā: puṣpavṛkṣā: phalavṛkṣā: paudgalikaparibhogena
bhuktā: | te tasya karmaṇo vipākena vṛkṣākārā: saṃvṛttā: | yathā vṛkṣākārā:, evaṃ
patrākārā: phalākārā: puṣpākārā: | yaṃ tvaṃ saṃgharakṣita sattvamadrākṣī rajjvākāram,
sa kāśyapasya samyaksaṃbuddhasya śrāvaka āsīt | tena saṃghikā rajju: paudgalikapari-
bhogena paribhuktā | sa tasya karmaṇo vipākena rajjvākāra: saṃvṛtta: | yathā rajjvākāra:, evaṃ
saṃmārjanyākāra: | yaṃ tvaṃ saṃgharakṣita sattvamadrākṣīstapvākāraṃ (?) kāśyapasya samyaksaṃbuddhasya
śrāvaka āsīt śrāmaṇeraka: | so’pareṇa samayena pānakavāramuddiṣṭastadvārakaṃ nirmādayati |
āgantukāśca bhikṣava āgatā: | sa tai: pṛṣṭa:-śrāmaṇeraka, kiṃ saṃghasya pānakaṃ bhaviṣyati ?
sa kathayati-nāstīti | te nirāśībhūtā: prakrāntā: | saṃghasya ca pānakaṃ saṃpannam | sa tasya
karmaṇo vipākena tapvākāra: saṃvṛtta: | yaṃ tvaṃ saṃgharakṣita sattvamadrākṣīrudūkhalākāram, sa kāśya-
pasya samyaksaṃbuddhasya śrāvaka āsīt | tasya pātrakarma pratyupasthitam | tatraika: śrāmaṇerako-
’rhan | sa tenokta:-śrāmaṇeraka, dadasva me khalastokaṃ kuṭṭayitvā | sa kathayati-sthavira,
tiṣṭha tāvanmuhūrtam | vyagro’ham | paścāddāsyāmīti | so’marṣajāta: kathayati-śrāmaṇeraka, yadi
rocate, tvāmevāhamasmin udūkhale prakṣipya kuṭṭaye prāgeva khalastokam | yattadarhato’ntike kharaṃ
vākkarma niścāritam, sa tasya karmaṇo vipākena udūkhalākāra: saṃvṛtta: | yāṃstvaṃ saṃgharakṣita
sattvānadrākṣī: sthālyākārāṃste kāśyapasya samyaksaṃbuddhasya kalpikārakā āsan | te bhikṣūṇāṃ
bhaiṣajyāni kvāthayamānā: sthālikāṃ bhañjate | teṣāṃ bhikṣūṇāṃ vighāto bhavati | te tasya karmaṇo
vipākena sthālyākārā: saṃvṛttā: | yaṃ tvaṃ saṃgharakṣita sattvamadrākṣīrmadhye chinnastantunā dhāryamāṇo
gacchati, sa kāśyapasya samyaksaṃbuddhasya pravacane pravrajita āsīllābhagrāhika: | tena yadvārṣikaṃ
lābhaṃ tat haimantikaṃ pariṇāmitam, yaddhaimantikaṃ tadvārṣikam | tasya karmaṇo vipākena madhye
chinnastantunā dhāryamāṇo gacchati ||
saṃgharakṣitāvadānaṃ trayoviṃśatimam ||
@213
24 nāgakumārāvadānam |
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-kuto bhadanta tena
nāgakumāreṇa tatprathamata: śraddhā pratilabdhā ? bhagavānāha-bhūtapūrvaṃ bhikṣavo’sminneva bhadrakalpe
viṃśativarṣasahasrāyuṣi prajāyāṃ kāśyapo nāma śāstā loka utpannastathāgato’rhan samyaksaṃbuddho
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho bhaga-
vān | sa evaṃ śrāvakāṇāṃ dharmaṃ deśayati-etāni bhikṣavo’raṇyāni śūnyāgārāṇi parvatakandara-
giriguhāpalālapuñjābhyavakāśaśmaśānavanaprasthāni prāntāni śayanāsanāni dhyāyata | bhikṣavo
mā pramādata | mā paścādvipratisāriṇo bhūta | idamasmākamanuśāsanam | tatra kecidbhikṣava:
sumerupariṣaṇḍāyāṃ gatvā dhyāyanti, kecinmandākinyā: puṣkariṇyāstīre, kecidanavatapte mahā-
sarasi, kecit saptasu kāñcanamayeṣu parvateṣu, kecit tāsu tāsu grāmanigamarājarāṣṭradhānīṣu
gatvā dhyāyanti ||
anyatamaśca cirajātako nāgakumāra: suparṇinā pakṣirājena sumerupariṣaṇḍāyāmupariṣṭā-
dapahriyate | yāvat tena bhikṣavo dhyānādhyayanayogamanasikārayuktā viharanto dṛṣṭā: | dṛṣṭvā
cāsya cittamabhiprasannam | prasādajāta: saṃlakṣayati-muktā hyete āryakā evaṃvidhād du:khāt |
cyuta: kālagato vārāṇasyāṃ ṣaṭkarmanirate brāhmaṇakule jāta: | unnīto vardhito mahān saṃvṛtta: |
so’pareṇa samayena kāśyapasya samyaksaṃbuddhasya śāsane pravrajita: | tenodyatā ghaṭatā vyāyacchatā
sarvakleśaprahāṇādarhattvaṃ sākṣātkṛtam | arhan saṃvṛtta: pūrvavadyāvanmānyaśca pūjyaścābhivandyaśca
saṃvṛtta: | sa saṃlakṣayati-kuto’haṃ cyuta: ? tiryakṣu | kutropapanna: ? manuṣyeṣu | kutra mama mātā-
pitarau ? yāvat paśyati nāgabhavane rudantau tiṣṭhata: | sa tatra gata: | gatvā pṛcchitumārabdha:-
amba tāta kasyārthe rudita: ? tau kathayata:-ārya, sucirajātako’smākaṃ nāgakumāra: suparṇinā
pakṣirājenāpahṛta: | sa kathayati-ahamevāsau | ārya, tādṛśa: sa duṣṭanāgo yadvayaṃ sugatigamana-
mapi na saṃbhāvayāma:, prāgevedṛśānāṃ dharmāṇāṃ lābhī bhaviṣyati | tena tau smāritau | pādayo-
rnipatya kathayata:-ārya, evaṃvidhāstvayā guṇagaṇā adhigatā: | ārya tvaṃ piṇḍakenārthī, vayaṃ
puṇyenārthikā: | ihaiva tvamāgamya divase divase bhaktakṛtyaṃ kṛtvā gaccha | sa nāgabhavane divyāṃ
sudhāṃ paribhuktvā āgacchati | tasya śrāmaṇeraka: sārdhaṃvihārī | sa bhikṣubhirukta:-śrāmaṇeraka,
ayaṃ te upādhyāya: kutra bhuktvā bhuktvā āgacchati ? sa kathayati-nāhaṃ jāne | te kathayanti-
nāgabhavane divyāṃ sudhāṃ paribhujya paribhujyāgacchati | tvaṃ kasyārthe na gacchasi ? sa kathayati-ayaṃ
maharddhiko mahānubhāvo yena gacchati | kathamahaṃ gacchāmi ? te kathayanti-yadā ayaṃ ṛddhyā
gacchati, tadā tvamasya cīvarakarṇikaṃ gṛhāṇa | sa kathayati-mā pateyam | te kathayanti-
bhadramukha, yadi sumeru: parvatarājā cīvarakarṇikamavalambate, nāsau patet, prāgeva tvaṃ patiṣya-
sīti | yo yasmin sthāne’ntardhāsyati, tena tatra nimittamudgṛhītam | sa tatpradeśaṃ pūrvameva
gatvā avasthita: | sa cāntardhāsyatīti tena cīvarakarṇikaṃ gṛhītam | tau upari vihāyasā
@214
prakrāntau yāvat tau nāgairdṛṣṭau | tayordve te āsanaprajñaptikṛtau | dvau maṇḍalakau āmārjitau | sa
saṃlakṣayati-kasyārthe’yamapara āsana: prajñapta: ? sa pratinivartya paśyati yāvat śrāmaṇerakam |
sa kathayati-bhadramukha, tvamapyāgata: ? upādhyāya, āgato’ham | śobhanam | nāgā: saṃlakṣayanti-
ayamāryo maharddhiko mahānubhāva: | śakyate divyāṃ sudhāṃ kārayitum | ayamanyo na śakyate |
taistasya divyā sudhā dattā, tasyāpi prākṛta āhāra: | sa tasya pātragrāhaka: | tena tasya
pātraṃ gṛhītaṃ yāvat tatraikā odanamijya (?) vatiṣṭhate | sā tenāsye prakṣiptā yāvaddivya-
māsvādanam | sa saṃlakṣayati-īdṛśā api matsariṇo nāgā: | ekadhye niṣaṇṇayorasya divyā
sudhā dattā, mamāpi prākṛta āhāra: | sa praṇidhānaṃ kartumārabdha:-yanmayā bhagavati kāśyape
samyaksaṃbuddhe’nuttare mahādakṣiṇīye brahmacaryaṃ cīrṇam, anenāhaṃ kuśalamūlenaitaṃ nāgamasmādbhavanā-
ccyāvayitvā atraivopapadyeyamiti | tasya dṛṣṭa eva dharma ubhābhyāṃ pāṇibhyāṃ jalaṃ syanditumā-
rabdham | nāgasyāpi śirortirbādhitumārabdhā | sa kathayati-ārya, anena śrāmaṇerakenāśobhana-
cittamutpāditam | pratinivartāpayatu enam | sa kathayati-bhadramukha, apāyā hyete, nivartaya
cittam | sag āthāṃ bhāṣate-
pravaṇībhūtamidaṃ cittaṃ na śaknomi nivārayitum |
ihasthasyaiva me bhadanta pāṇibhyāṃ syandate jalam ||1||
sa taṃ nāgaṃ tasmādbhavanāccyāvayitvā tatraivopapanna: | tatra bhikṣavastena nāgakumāreṇa
tatprathamata: śraddhā pratilabdhā ||
iti śrīdivyāvadāne nāgakumārāvadānam ||
@215
25 saṃgharakṣitāvadānam (2) |
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ pṛcchanti-kiṃ bhadanta āyu-
ṣmatā saṃgharakṣitena karma kṛtam, yasya karmaṇo vipākenāḍhye mahādhane mahābhoge kule jāto
bhagavato’ntike pravrajya sarvakleśaprahāṇādarhattvaṃ sākṣātkṛtam ? evaṃ taṃ ca vaineyakāryaṃ kṛtam ?
bhagavānāha-saṃgharakṣitenaiva bhikṣava: karmāni kṛtāni upacitāni pūrvavat | bhūtapūrvaṃ bhikṣa-
vo’smin eva bhadrake kalpe viṃśativarṣasahasrāyuṣi prajāyāṃ kāśyapo nāma śāstā pūrvavat |
tasyāyaṃ śāsane pravrajita āsīdvaiyāvṛtyakara: | asya tatra pañca sārdhaṃvihāriśatāni | yadbhūyasā
ekakarvaṭanivāsī janakāya:, asyaivābhiprasanna: | anena tatra yāvadāyu:paryantaṃ brahmacaryaṃ
cīrṇam, na kaścidguṇagaṇo’dhigata: | apareṇa samayena glānībhūta: | mūlagaṇḍapatrapuṣpaphala-
bhaiṣajyairupasthīyamāno hīyata eva | maraṇasamaye praṇidhānaṃ kartumārabdha:-yanmayā kāśyape
bhagavati samyaksaṃbuddhe’nuttare mahādakṣiṇīye yāvadāyurbrahmacaryaṃ cīrṇam, na kaścidguṇagaṇo-
‘dhigata:, anenāhaṃ kuśalamūlena yo’sau bhagavatā kāśyapena samyaksaṃbuddhenottaro nāma māṇavo
varṣaśatāyuṣi prajāyāmavaśyabhāgīyakasya bhāvyatāyāṃ buddho vyākṛta:, tasya śāsane pravrajya
sarvakleśaprahāṇādarhattvaṃ sākṣātkuryām | tata: paścāt sārdhavihāriṇa upasaṃkrāntā: | te katha-
yanti-upādhyāya, asti kiṃcit tvayā guṇagaṇamadhigatam ? sa kathayati-nāsti | kiṃ
praṇidhānaṃ kṛtam ? idaṃ cedaṃ ca | te kathayanti-vayamapyupādhyāyameva kalyāṇamitramāgamya
tasyaiva bhagavato’ntike sarvakleśaprahāṇādarhattvaṃ sākṣātkuryu: | karvaṭanivāsinā janakāyena śrutaṃ
glāna āryaka iti | te’pyupasaṃkrāntā: | asti kiṃcidāryeṇa guṇagaṇamadhigatam ? nāsti |
kiṃ praṇidhānaṃ kṛtam ? idaṃ cedaṃ ca | te kathayanti-vayamapyāryameva kalyāṇamitramāgamya
tasyaiva bhagavato’ntike sarvakleśaprahāṇādarhattvaṃ sākṣātkuryu: ||
kiṃ manyadhve bhikṣava: ? yo’sau vaiyāvṛtyakara:, eṣa evāsau saṃgharakṣito bhikṣu: |
yāni tāni pañca sārdhavihāriśatāni, etānyeva tāni pañcabhikṣuśatāni | yo’sau karvaṭa-
nivāsī janakāya:, etānyeva tāni pañca vaṇikśatāni | yadanena tatra dharmavaiyāvṛtyaṃ kṛtam,
tasya karmaṇo vipākenāḍhye mahādhane mahābhoge kule upapanna: | yat tanmaraṇasamaye praṇidhānaṃ
kṛtam, tasya karmaṇo vipākena mamāntike pravrajya sarvakleśaprahāṇādarhattvaṃ sākṣātkṛtamevaṃ ca
vaineyakāryaṃ kṛtam ||
iti hi bhikṣava ekāntakṛṣṇānāṃ karmaṇāmekāntakṛṣṇo vipāka:…pūrvavat ||
@216
26 pāṃśupradānāvadānam |
yo’sau svamāṃsatanubhiryajanāni kṛtvā 
tāvacciraṃ karuṇayā jagato hitāya |
tasya śramasya saphalīkaraṇāya santa:
saṃmārjitaṃ śṛṇuta sāṃpratabhāṣyamāṇam ||1||
evaṃ mayā śrutam | ekasmin samaye bhagavān śrāvastyāṃ viharatīti sūtraṃ vaktavyam |
atra tāvadbhagavattathāgatavadanāmbhodharavivarapratyudgatavacanasaratsaliladhārāsaṃpātāpanītarāgadveṣamoha-
madamānamāyāśāṭhyapaṅkapaṭalānāṃ śabdanyāyāditarkaśāstrārthāvalokanotpannaprajñāpradīpaprotsārita-
kuśāstradarśanāndhakārāṇāṃ saṃsāratṛṣṇāchedipravarasaddharmapaya:pānaśauṇḍānāṃ gurūṇāṃ saṃnidhau
sarvāvavādakaṃ śreṣṭhaṃ śakrabrahmeśānayamavaruṇakuberavāsavasomādityādibhirapyapratihataśāsanaṃ kandarpa-
darpāpamardanaśūraṃ mahātmānamatimaharddhikaṃ sthaviropaguptamārabhya kāṃcideva vibuddhajanamana:-
prasādakarīṃ dharmyāṃ kathāṃ samanusmariṣyāma: | tatra tāvadgurubhiravahitaśrotrairbhavitavyam ||
evamanuśrūyate-yadā bhagavān parinirvāṇakālasamaye palālanāgaṃ vinīya kumbhakārīṃ caṇḍālīṃ
gopālīṃ ca, teṣāṃ mathurāmanuprāpta:, tatra bhagavānāyuṣmantamānandamāmantrayate sma-asyāmānanda
mathurāyāṃ mama varṣaśataparinirvṛtasya gupto nāma gāndhiko bhaviṣyati | tasya putro bhaviṣyatyupa-
gupto nāma alakṣaṇako buddho yo mama varṣaśataparinirvṛtasya buddhakāryaṃ bhavi(kari)ṣyati |
tasyāvavādena bahavo bhikṣava: sarvakleśaprahāṇādarhattvaṃ sākṣātkariṣyanti | te’ṣṭādaśahastā-
māyāmena dvādaśahastāṃ vistāreṇa caturaṅgalamātrābhi: śaṇakābhi: pūjayiṣyanti | eṣo’gro me
ānanda śrāvakāṇāṃ bhaviṣyatyavavādakānāṃ yaduta upagupto bhikṣu: | paśyasi tvamānanda dūrata
eva nīlanīlāmbararājim ? evaṃ bhadanta | eṣa ānanda rurumuṇḍo nāma parvata: | atra
varṣaśataparinirvṛtasya tathāgatasya śāṇakavāsī nāma bhikṣurbhaviṣyati | so’tra rurumuṇḍaparvate
vihāraṃ pratiṣṭhāpayiṣyati, upaguptaṃ ca pravrājayiṣyati | Mathurāyāmānanda naṭo bhaṭaśca dvau
bhrātarau śreṣṭhinau bhaviṣyata: | tau rurumuṇḍaparvate vihāraṃ pratiṣṭhāpayiṣyata: | tasya naṭabhaṭiketi
saṃjñā bhaviṣyati | etadagraṃ me ānanda bhaviṣyati śamathānukūlānāṃ śayyāsanānāṃ yadidaṃ
naṭabhaṭikāraṇyāyatanam | athāyuṣmānānando bhagavantamidamavocat-āścaryaṃ bhadanta yadīdṛśa-
māyuṣmānupagupto bahujanahitaṃ kariṣyati | bhagavānāha-na ānanda etarhi, yathā atīte’pyadhvani
tena vinipatitaśarīreṇāpyatraiva urumuṇḍaparvate traya: pārśvā: | ekatra pradeśe pañca pratyekabuddha-
śatāni prativasanti | dvitīye pañcaṛṣiśatāni | tṛtīye pañcamarkaṭaśatāni | tatra yo’sau
pañcānāṃ markaṭaśatānāṃ yūthapati:, sa taṃ yūthamapahāya yatra pārśve pañca pratyekabuddhaśatāni prati-
vasanti, tatra gata: | tasya tān pratyekabuddhān dṛṣṭvā prasādo jāta: | sa teṣāṃ pratyekabuddhānāṃ
śīrṇaparṇāni mūlaphalāni copanāmayati | yadā ca te paryaṅkenopaviṣṭā bhavanti, sa vṛddhānte
praṇāmaṃ kṛtvā yāvannavāntaṃ gatvā paryaṅkenopaviśati, yāvat te pratyekabuddhā: parinirvṛtā: |
@217
sa teṣāṃ śīrṇaparṇāni mūlaphalāni copanāmayati, ten a pratigṛhṇanti | sa teṣāṃ cīvarakarṇi-
kānyākarṣayati, pādau gṛhṇāti | yāvat sa markeṭaścintayati-niyatamete kālagatā bhaviṣyanti |
tata: sa markeṭa: śocitvā paridevitvā ca dvitīyaṃ pārśvaṃ gato yatra pañca ṛṣiśatāni prati-
vasanti | te ca ṛṣaya: kecit kaṇṭakāpāśrayā:, kecidbhasmāpāśrayā:, kecidūrdhvahastā:,
kecit pañcātapāvasthitā: | sa teṣāṃ teṣāmīryāpathān vikopayitumārabdha: | ye kaṇṭakāpā-
śrayāsteṣāṃ kaṇṭakānuddharati | bhasmāpāśrayāṇāṃ bhasma vidhunoti | ūrdhvahastānāmadho hastaṃ
pātayati | pañcātapāvasthitānāmagnimavakirati | yadā ca tairīryāpatho vikopito bhavati, tadā
sa teṣāmagrata: paryaṅkaṃ badhnāti | yāvat tairṛṣibhirācāryāya niveditam | tenāpi coktam-
paryaṅkena tāvanniṣīdatha, yāvat tāni pañca ṛṣiśatāni paryaṅkenopaviṣṭāni | te’nācāryakā
anupadeśakā: saptatriṃśadbodhipakṣān dharmānāmukhīkṛtya pratyekāṃ bodhiṃ sākṣātkṛtavanta: |
atha teṣāṃ pratyekabuddhānāmetadabhavat-yat kiṃcidasmābhi: śreyo’vāptam, tatsarvamimaṃ markaṭa-
māgamya | tairyāvat sa markaṭa: phalamūlai: paripālita:, kālagatasya ca taccharīraṃ
gandhakāṣṭhairdhmāpitam ||
tatkiṃ manyase ānanda ? yo’sau pañcānāṃ markaṭaśatānāṃ yūthapati:, sa eṣa upagupta: |
tadāpi tena vinipatitaśarīreṇāpyatraivorumuṇḍe parvate bahujanahitaṃ kṛtam | anāgate’pyadhvani
varṣaśataparinirvṛtasya mama atraivorumuṇḍe parvate bahujanahitaṃ kariṣyati | tacca yathaivaṃ tathopadarśa-
yiṣyāma:-yadā sthavireṇa śāṇakavāsinā urumuṇḍe parvate vihāra: pratiṣṭhāpita:, samanvāharati-
kimasau gāndhika utpanna:, athādyāpi notpadyate iti ? paśyatyutpannam | say āvat samanvā-
harati-yo’sau tasya putra upagupto nāmnā alakṣaṇako buddho nirdiṣṭa:, yo mama varṣaśatapari-
nirvṛtasya buddhakāryaṃ kariṣyatīti, kimasau utpanno’dyāpi notpadyate ? tena yāvadupāyena gupto
gandhiko bhagavacchāsane’bhiprasādita: | sa yadā abhiprasannastadā sthavira: saṃbahulairbhikṣubhi:
sārdhamekadivasaṃ tasya gṛhaṃ praviṣṭa: | aparasminnahanyātmadvitīya: | anyasminnahanyekākī |
yāvadgupto gandhika: sthaviraṃ śāṇakavāsinamekākinaṃ dṛṣṭvā kathayati-na khalu āryasya kaścit
paścācchramaṇa: ? sthavira uvāca-jarādharmāṇāṃ kuto’smākaṃ paścācchramaṇo bhavati ? yadi kecit
śraddhāpurogena pravrajanti, te’smākaṃ paścācchramaṇā bhavanti | gupto gāndhika uvāca-ārya, ahaṃ
tāvadgṛhavāse parigṛddho viṣayābhirataśca | na mayā śakyaṃ pravrajitum | api tu yo’smākaṃ 
putro bhavati, taṃ vayamāryasya paścācchramaṇaṃ dāsyāma: | sthavira uvāca-vatsa, evamastu | api tu
dṛḍhapratijñāṃ smarethāstvamiti | yāvadguptasya gāndhikasya putro jāta: | tasyāśvagupta iti nāmadheyaṃ
kṛtam | sa yadā mahān saṃvṛttastadā sthavira: śāṇakavāsī guptaṃ gāndhikamadhigamyovāca-
vatsa, tvayā pratijñātam-yo’smākaṃ putro bhaviṣyati, taṃ vayamāryasya paścācchramaṇaṃ dāsyāma: |
anujānīhi, pravrājayiṣyāmīti | gāndhika uvāca-ārya, ayamasmākamekaputra: | marṣaya na: |
yo’smākaṃ dvitīya: putro bhaviṣyati, taṃ vayamāryasya paścācchramaṇaṃ dāsyāma: | yāvat sthavira:
@218
śāṇakavāsī samanvāharati-kimayaṃ sa upagupta: ? paśyati neti | tena sthavireṇābhihita:-
evamastu iti | tasya yāvaddvitīya: putro jāta: | tasya dhanagupta iti nāma kṛtam | so’pi
yadā mahān saṃvṛtta:, tadā sthavira: śāṇakavāsī guptaṃ gāndhikamuvāca-vatsa, tvayā pratijñātam-
yo’smākaṃ putro bhaviṣyati, taṃ vayamāryasya paścācchramaṇaṃ dāsyāma: | ayaṃ ca te putro jāta: |
anujānīhi, pravrājayiṣyāmīti | gāndhika uvāca-ārya marṣaya, eko’smākaṃ bahirdhā dravyaṃ 
saṃśayiṣyati, dvitīyo’ntargṛhe paripālanaṃ kariṣyatīti | api tu yo’smākaṃ tṛtīya: putro
bhaviṣyati, sa āryasya datta: | yāvat sthavira: śāṇakavāsī samanvāharati-kimayaṃ sa upa-
gupta: ? paśyati neti | tata: sthavira uvāca-evamastu iti | yāvadguptasya gāndhikasya tṛtīya:
putro jāto’bhirūpo darśanīya: prāsādiko’tikrānto mānuṣavarṇamasaṃprāptaśca divyavarṇam | tasya
vistareṇa jātau jātimahaṃ kṛtvā upagupta iti nāma kṛtam | so’pi yadā mahān saṃvṛtta:,
yāvat sthaviraśāṇakavāsī guptaṃ gāndhikamabhigamyovāca-vatsa, tvayā pratijñātam-yo’smākaṃ
tṛtīya: putro bhaviṣyati, vayamāryasya dāsyāma: paścācchramaṇārthe | ayaṃ te tṛtīya: putra utpanna: |
anujānīhi, pravrājayiṣyāmīti | gupto gāndhika uvāca-ārya, samayata: | yadā lābho’nucchedo
bhaviṣyatīti, tadā anujñāsyāmi | yadā tena samaya: kṛta:, tadā māreṇa sarvāvatī mathurā
gandhāviṣṭā | te sarve upaguptasakāśādgandhān krīṇanti | sa prabhūtāni dāsyati | yāvat
sthaviraśāṇakavāsī upaguptasakāśaṃ gata: | upaguptaśca gandhāpaṇe sthita: | sa dharmeṇa vyavahāraṃ
karoti, gandhān vikrīṇīte | sa sthavireṇa śāṇakavāsinā abhihita:-vatsa, kīdṛśāste
cittacetasikā: pravartante kliṣṭā vā akliṣṭā veti ? upagupta uvāca-ārya, naiva jānāmi
kīdṛśā: kliṣṭāścittacetasikā:, kīdṛśā akliṣṭā iti | sthavira: śāṇakavāsī uvāca-vatsa,
yadi kevalaṃ cittaṃ parijñātuṃ na śakyasi, pratipakṣaṃ mocayitum | tena tasya kṛṣṇikapaṭṭikā
dattā pāṇḍurikā ca | yadi kliṣṭaṃ cittamutpadyate, kṛṣṇikāṃ paṭṭikāṃ sthāpaya | athākliṣṭaṃ
cittamutpadyate, pāṇḍurāṃ paṭṭikāṃ sthāpaya | śubhāṃ manasi kuru, buddhānusmṛtiṃ ca bhāvayasveti
tenāsya vyapadiṣṭam | tasya yāvadārabdhā akliṣṭāścittacetasikā: pravartitum, sa dvau bhāgau
kṛṣṇikānāṃ sthāpayati, ekaṃ pāṇḍurikāṇām | yāvadardhaṃ kṛṣṇikānāṃ sthāpayati ardhaṃ pāṇḍuri-
kāṇām | yāvat dvau bhāgau pāṇḍurikāṇāṃ sthāpayati, ekaṃ kṛṣṇikānām | yāvadanupūrveṇa
sarvāṇyeva śuklāni cittānyutpadyante, sa pāṇḍurikāṇāmeva paṭṭikāṃ sthāpayati | dharmeṇa
vyavahāraṃ karoti ||
mathurāyāṃ vāsavadattā nāma gaṇikā | tasyā dāsī upaguptasakāśaṃ gatvā gandhān
krīṇāti | so vāsavadattayā cocyate-dārike, muṣyate sa gāndhikastvayā | bahūn gandhānānayasīti |
dārikovāca-āryaduhite, upagupto gāndhikadārako rūpasaṃpannaścāturyamādhuryasaṃpannaśca dharmeṇa vyava-
hāraṃ karoti | śrutvā ca vāsavadattāyā upaguptasakāśe sānurāgaṃ cittamutpannam | tayā yāvaddāsī
upaguptasakāśaṃ preṣitā-tvatsakāśamāgamiṣyāmi | icchāmi tvayā sārdhaṃ ratimanubhavitum | yāvaddāsyā
@219
upaguptasya niveditam | upagupta uvāca akālaste bhagini maddarśanāyeti | vāsavadattā pañcabhi:
purāṇaśatai: paricārayate | tasyā buddhirutpannā-niyataṃ pañca purāṇaśatāni notsahate dātum | tayā
yāvaddāsī upaguptasakāśaṃ preṣitā-na mamāryaputrasakāśāt kārṣāpaṇenāpi prayojanam | kevala-
māryaputreṇa saha ratimanubhaveyam | dāsyā tathā niveditam | upagupta uvāca-akālaste bhagini
maddarśanāyeti | yāvadanyatara: śreṣṭhiputro vāsavadattāyā: sakāśaṃ praviṣṭa: | anyataraśca sārthavāha
uttarāpathāt pañcaśatamaśvapaṇyaṃ gṛhītvā mathurāmanuprāpta: | tenābhihitam-katarā veśyā sarva-
pradhānā ? tena śrutam-vāsavadatteti | sa pañca purāṇaśatāni gṛhītvā bahūṃśca prābhṛtān vāsava-
dattāyā: sakāśamabhigata: | tato vāsavadattayā lobhākṛṣṭena taṃ śreṣṭhiputraṃ praghātayitvā’vaskare
prakṣipya sārthavāhena saha ratimanubhūtā | yāvat sa śreṣṭhiputro bandhubhiravaskarāduddhṛtya(ta:) | rājño
niveditam | tato rājñā abhihitam-gacchantu bhavanta:, vāsavadattāṃ hastapādau karṇanāsaṃ ca
chittvā śmaśāne chorayantu | yāvat tairvāsavadattā hastapādau karṇanāsaṃ ca chittvā śmaśāne
choritā | yāvadupaguptena śrutam-vāsavadattā hastapādau karṇanāsaṃ ca chittvā śmaśāne
choritā | tasya buddhirutpannā-pūrvaṃ tayā mama viṣayanimittaṃ darśanamākāṅkṣitam | idānīṃ
tu tasyā hastapādau karṇanāsaṃ ca vikartitau, idānīṃ tu tasyā darśanakāla iti | āha ca-
yadā praśastāmbarasaṃvṛtāṅgī
abhūdvicitrābharaṇairvibhūṣitā |
mokṣārthināṃ janmaparāṅmukhānāṃ
śreyastadāsyāstu na darśanaṃ syāt ||2||
idānīṃ tu tasyā: kālo’yaṃ draṣṭuṃ gatamānarāgaharṣāyā: |
niśitāsivikṣatāyā: svabhāvaniyatasya rūpasya ||3||
yāvadekena dārakenopasthāyakena chatramādāya praśānteneryāpathena śmaśānamanuprāpta: |
tasyāśca preṣikā pūrvaguṇānurāgāt samīpe’vasthitā kākādīn nivārayati | tayā ca vāsava-
dattāyā niveditam-āryaduhita:, yasya tvayā ahaṃ sakāśaṃ puna: punaranupreṣitā, ayaṃ sa
upagupto’bhyāgata: | niyatameṣa kāmarāgārta āgato bhaviṣyati | śrutvā ca vāsavadattā kathayati-
pranaṣṭaśobhāṃ du:khārtāṃ bhūmau rudhirapiñjarām |
māṃ dṛṣṭvā kathametasya kāmarāgo bhaviṣyati ||4||
tata: preṣikāmuvāca-yau hastapādau karṇanāsaṃ ca maccharīrādvikartitau, tau śleṣayeti |
tayā yāvat śleṣayitvā paṭṭakena pracchāditā | upaguptaścāgatya vāsavadattāyā agrata: sthita: | tato
vāsavadattā upaguptamagrata: sthitaṃ dṛṣṭvā kathayati-āryaputra, yadā maccharīraṃ svasthabhūtaṃ viṣaya-
ratyanukūlam, tadā mayā āryaputrasya puna: punardūtī visarjitā | āryaputreṇābhihitam-
@220
akālaste bhagini mama darśanāyeti | idānīṃ mama hastapādau karṇanāsau ca vikartitau,
svarudhirakardama evāvasthitā | idānīṃ kimāgato’si ? āha ca-
idaṃ yadā paṅkajagarbhakomalaṃ
mahārhavastrābharaṇairvibhūṣitam |
babhūva gātraṃ mama darśanakṣamaṃ
tadā na dṛṣṭo’si mayālpabhāgyayā ||5||
etarhi kiṃ draṣṭumihāgato’si
yadā śarīraṃ mama darśanākṣamam |
nivṛttalīlāratiharṣavismayaṃ
bhayāvahaṃ śoṇitapaṅkalepanam ||6||
upagupta uvāca-
nāhaṃ bhagini kāmārta: saṃnidhāvāgatastava |
kāmānāmaśubhānāṃ tu svabhāvaṃ draṣṭumāgata: ||7||
pracchāditā vastravibhūṣaṇādyai-
rbāhyairvicitrairmadanānukūlai: |
nirīkṣyamāṇā api yatnavadbhi-
rnāpyatra dṛṣṭāsi bhavedyathāvat ||8||
idaṃ tu rūpaṃ tava dṛśyametat
sthitaṃ svabhāve racanādviyuktam |
te’paṇḍitāste ca vigarhaṇīyā
ye prākṛte’smin kuṇape ramante ||9||
tvacāvanaddhe rudhirāvasakte
carmāvṛte māṃsaghanāvalipte |
śirāsahasraiśca vṛte samantāt
ko nāma rajyeta ita: śarīre ||10||
api ca bhagini |
bahirbhadrāṇi rūpāṇi dṛṣṭvā bālo’bhirajyate |
abhyantaraviduṣṭāni jñātvā dhīro virajyate ||11||
avakṛṣṭāvakṛṣṭasya kuṇapasya hyamedhyatā |
medhyā: kāmopasaṃhārā: kāmina: śubhasaṃjñina: ||12||
@221
iha hi- 
daurgandhyaṃ prativāryate bahuvidhairgandhairamedhyākarai-
rvaikṛtyaṃ bahirādhriyeta vividhairvastrādibhirbhūṣaṇai: |
svedakledamalādayo’pyaśucayastānnirharatyambhasā
yenāmedhyakaraṅkametadaśubhaṃ kāmātmabhi: sevyate ||13||
saṃbuddhasya tu ye vaca: suvacasa: śṛṇvanti kurvantyapi
te kāmān śramaśokadu:khajananān sadbhi: sadā garhitān |
tyaktvā kāmanimittamuktamanasa: śānte vane nirgatā: 
pāraṃ yānti bhavārṇavasya mahata: saṃśritya mārgaplavam ||14||
śrutvā vāsavadattā saṃsārādudvignā | buddhaguṇānusmaraṇāccāvarjitahṛdayovāca-
evametattathā sarvaṃ yathā vadasi paṇḍita |
me tvāṃ sādhuṃ samāsādya buddhasya vacanaṃ śrutam ||15||
yāvadupaguptena vāsavadattāyā anupūrvikāṃ kathāṃ kṛtvā satyāni saṃprakāśitāni |
upaguptaśca vāsavadattāyā: śarīrasvabhāvamavagamya kāmadhātuvairāgyaṃ gata: | tenātmīyayā dharma-
deśanayā sahasatyābhisamayādanāgāmiphalaṃ vāsavadattayā ca srotāpattiphalaṃ prāptam | tato
vāsavadattā dṛṣṭasatyā upaguptaṃ saṃrāgayantyuvāca-
tavānubhāvātpihita: sughoro
hyapāyamārgo bahudoṣayukta: |
apāvṛtā svargagati: supuṇyā
nirvāṇamārgaśca mayopalabdha: ||16||
api ca | eṣāhaṃ taṃ bhagavantaṃ tathāgatamarhantaṃ samyaksaṃbuddhaṃ śaraṇaṃ gacchāmi dharmaṃ ca
bhikṣusaṃghaṃ cetyāha-
eṣā vrajāmi śaraṇaṃ vibuddhanavakamalavimaladhavalanetram |
tamamarabudhajanamahitaṃ jinaṃ virāgaṃ ca saṃghaṃ ca ||17|| iti ||
yāvadupagupto vāsavadattāṃ dharmyayā kathayā saṃdarśya prakrānta: | aciraprakrānte copagupte
vāsavadattā kālagatā deveṣūpapannā | devataiśca mathurāyāmārocitam-vāsavadattayā upagupta-
sakāśāddharmadeśanāṃ śrutvā āryasatyāni dṛṣṭāni, deveṣūpapanneti | śrutvā ca mathurāvāstavyena
janakāyena vāsavadattāyā: śarīre pūjā kṛtā ||
yāvat sthavira: śāṇakavāsī guptaṃ gāndhikamabhigamyovāca-anujānīhi upaguptaṃ pravrāja-
yiṣyāmīti | gupto gāndhika uvāca-ārya, eṣa samaya: | yadā na lābho na cchedo
bhaviṣyati, tadā anujñāsyāmīti | yāvat sthaviraśāṇakavāsinā ṛddhyā tathā adhiṣṭhitaṃ yathā
@222
na lābho na ccheda: | tato gupto gāndhiko gaṇayati, tulayati, māpayati, paśyati-na lābho
na ccheda: | tata: sthavira: śāṇakavāsī guptaṃ gāndhikamuvāca-ayaṃ hi bhagavatā buddhena nirdiṣṭa:
mama varṣaśataparinirvṛtasya buddhakāryaṃ kariṣyatīti | anujānīhi, pravrājayiṣyāmīti | yāvadguptena
gāndhikenābhyanujñāta: | tata: sthavireṇa śāṇakavāsinā upagupto naṭabhaṭikāraṇyāyatanaṃ
nīta:, upasaṃpāditaśca | jñapticaturthaṃ ca karma vyavasitam | upaguptena ca sarvakleśaprahāṇā-
                                                                                                                                                                                      tam | upaguptena ca sarvakleśaprahāṇā-
darhattvaṃ sākṣātkṛtam | tata: sthavireṇa śāṇakavāsinābhihitam-vatsa upagupta, tvaṃ bhagavatā
nirdiṣṭo varṣaśataparinirvṛtasya mamopagupto nāma bhikṣurbhaviṣyatyalakṣaṇako buddha:, yo mama
varṣaśataparinirvṛtasya buddhakāryaṃ kariṣyatīti | eṣo’gro me ānanda śrāvakāṇāmavavādakānāṃ
yaduta upagupto bhikṣu: | idānīṃ vatsa śāsanahitaṃ kuruṣveti | upagupta uvāca-evamastu iti |
tata: sa dharmaśravaṇe’dhīṣṭa: | mathurāyāṃ ca śabdo visṛta:-upagupto nāmālakṣaṇako buddho’dya
dharmaṃ deśayiṣyatīti | śrutvā cānekāni prāṇiśatasahasrāṇi nirgatāni | yāvat sthaviropa-
gupta: samāpadyāvalokayati-kathaṃ tathāgatasya pariṣanniṣaṇṇā ? paśyati cārdhacandrākāreṇa
parṣadavasthitā | yāvadavalokayati-kathaṃ tathāgatena dharmadeśanā kṛtā ? paśyati pūrvakāla-
karaṇīyāṃ kathāṃ kṛtvā satyasaṃprakāśanā kṛtā | so’pi pūrvakālakaraṇīyāṃ kathāṃ kṛtvā satya-
saṃprakāśanāṃ kartumārabdha: | māreṇa ca tasyāṃ parṣadi muktāhāravarṣamutsṛṣṭam, vaineyānāṃ manāṃsi
vyākulīkṛtāni, ekenāpi satyadarśanaṃ na kṛtam | yāvat sthaviropagupto vyavalokayati-kenāyaṃ
vyākṣepa: kṛta: ? paśyati māreṇa | yāvaddvitīye divase bahutarako janakāyo nirgata: | upagupto
dharmaṃ deśayati, muktāhāraṃ ca varṣopavarṣitamiti | yāvat dvitīye’pi divase sthaviropaguptena
pūrvakālakaraṇīyāṃ kathāṃ kṛtvā satyasaṃprakāśanāyāmārabdhāyāṃ māreṇa cāsyāṃ parṣadi suvarṇavarṣa-
mutsṛṣṭam, vaineyānāṃ manāṃsi saṃkṣobhitāni, ekenāpi satyadarśanaṃ na kṛtam | yāvat sthaviropa-
gupto vyavalokayati-kenāyaṃ vyākṣepa: kṛta: ? paśyati māreṇa pāpīyaseti | yāvat tṛtīye
divase bahutarako janakāyo nirgata: | upagupto dharmaṃ deśayati, muktāvarṣaṃ suvarṇavarṣaṃ ca
patatīti | yāvat tṛtīye’pi divase sthaviropagupta: pūrvakālakaraṇīyāṃ kathāṃ kṛtvā satyā
nyārabdha: saṃprakāśayitum | māreṇa ca nātidūre nāṭakamārabdham | divyāni ca vādyāni saṃpravā-
ditāni, divyāścāpsaraso nāṭayituṃ pravṛttā: | yāvadvītarāgo janakāyo divyāni rūpāṇi
dṛṣṭvā divyāṃśca śabdān śrutvā māreṇākṛṣṭa: | ato māreṇopaguptasya parṣadākṛṣṭā | prītimanasā
māreṇa sthaviropaguptasya śirasi mālā baddhā | yāvat sthaviropagupta: samanvāharitumārabdha:-
ko’yam ? paśyati māra: | tasya buddhirutpannā-ayaṃ māro bhagavacchāsane mahāntaṃ vyākṣepaṃ
karoti | kimarthamayaṃ bhagavatā na vinīta: ? paśyati mamāyaṃ vineya: | tasya ca vinayāt
sattvānugrahādahaṃ bhagavatā alakṣaṇako buddho nirdiṣṭa: | yāvat sthaviropagupta: samanvāharati-
kimasya vinayakāla upasthita āhosvinneti ? paśyati-vinayakāla upasthita: | tata:
sthaviropaguptena traya: kuṇapā gṛhītā:-ahikuṇapaṃ kurkurakuṇapaṃ manuṣyakuṇapaṃ ca | ṛddhyā ca
@223
puṣpamālāmabhinirmāya mārasakāśamabhigata: | dṛṣṭvā ca mārasya prītirutpannā-upagupto’pi mayā
ākṛṣṭa iti | tato māreṇa svaśarīramupanāmitam | sthaviropagupta: svayameva badhnāti | tata:
sthaviropaguptenāhikuṇapaṃ mārasya śirasi baddham, kurkurakuṇapaṃ grīvāyām, karṇāvasaktaṃ manuṣya-
kuṇapaṃ ca | tata: samālabhyovāca-
bhikṣujanapratikūlā mālā baddhā yathaiva me bhavatā |
kāmijanapratikūlaṃ tava kuṇapamidaṃ mayā baddham ||18||
yatte balaṃ bhavati tatpratidarśayasva
buddhātmajena hi sahādya samāgato’si |
uddhṛttamapyanilabhinnataraṃgavaktraṃ
vyāvartane malayakukṣiṣu sāgarāmbha: ||19||
atha bhārastaṃ kuṇapamapanetumārabdha: | paramapi ca svayamanupraviśya pipīlika ivādri-
rājamapanayituṃ na śaśāka | asamartho vaihāyasamutpatyovāca-
yadi moktuṃ na śakyāmi kaṇṭhāt śvakuṇapaṃ svayam |
anye devāpi mokṣyante matto’bhyadhikatejasa: ||20||
sthavira uvāca-
brahmāṇaṃ śaraṇaṃ śatakratuṃ vā
dīptaṃ vā praviśa hutāśamarṇavaṃ vā |
na kledaṃ na ca pariśoṣaṇaṃ na bhedaṃ
kaṇṭhasthaṃ kuṇapamidaṃ tu yāsyatīha ||21||
samahendrarudropendradraviṇeśvarayamavaruṇakuberavāsavādīnāṃ devānāmabhigamya akṛtārtha eva
brahmāṇamabhigata: | tena cokta:-marṣaya vatsa,
śiṣyeṇa daśabalasya svayamṛddhyā kṛtāntamaryādā |
kastāṃ bhettuṃ śakto velāṃ varuṇālayasyeva ||22||
api padmanālasūtrairbaddhvā himavantamuddharet kaścit |
na tu tava kaṇṭhāsaktaṃ śvakuṇapamidamuddhareyamaham ||23||
kāmaṃ mamāpi mahadasti balaṃ tathāpi
nāhaṃ tathāgatasutasya balena tulya: |
tejasvināṃ na khalu na jvalane’sti kiṃ tu
nāsau dyutirhutavahe ravimaṇḍale yā ||24||
@224
māro’bravīt-kimidānīmājñāpayasi ? kaṃ śaraṇaṃ vrajāmīti ? brahmābravīt-
śīghraṃ tameva śaraṇaṃ vraja yaṃ sametya
bhraṣṭastvaṃ ṛddhivibhavādyaśasa: sukhācca |
bhraṣṭo hi ya: kṣititale bhavatīha jantu-
ruttiṣṭhati kṣitimasāvavalambya bhūya: ||25||
atha mārastathāgataśiṣyasāmarthyamupalabhya cintayāmāsa-
brahmaṇā pūjyate yasya śiṣyāṇāmapi śāsanam |
tasya buddhasya sāmarthyaṃ pramātuṃ ko nu śaknuyāt ||26||
kartukāmo’bhaviṣyatkāṃ śiṣṭiṃ sa mama suvrata: |
yāṃ nākariṣyatkṣāntyā tu tenāhamanurakṣita: ||27||
kiṃ bahunā ?
adyāvaimi munermahākaruṇatāṃ tasyātimaitryātmana:
sarvopadravavipramuktamanasaścāmīkarādridyute: |
mohāndhena hi tatra tatra sa mayā taistairnayai: khedita-
stenāhaṃ ca tathāpi nāma balinā naivāpriyaṃ śrāvita: ||28||
atha kāmadhātvadhipatirmāra: nāstyanyā gatiranyatropaguptakādeveti jñātvā sarvamutsṛjya
sthaviropaguptasamīpamupetya pādayornipatyovāca-bhadanta, kimaviditametadbhadantasya yathā bodhi-
mūlamupādāya mayā bhagavato vipriyaśatāni kṛtāni ? kuta: ?
śālāyāṃ brāhmaṇagrāme māmāsādya sa gautama: |
bhaktacchedamapi prāpya nākārṣīnmama vipriyam ||29||
gaurbhūtvā sarpavat sthitvā kṛtvā śākaṭikākṛtim |
sa mayāyāsito nātho na cāhaṃ tena hiṃsita: ||30||
tvayā punarahaṃ vīra tyaktvā (tu) sahajāṃ dayām |
sadevāsuramadhyeṣu lokeṣvadya viḍambita: ||31||
sthaviro’bravīt-pāpīyan, kathamaparīkṣyaiva tathāgatamāhātmyeṣu śrāvakamupasaṃharasi-
kiṃ sarṣapeṇa samatāṃ nayasīha meruṃ
khadyotakena raviṃ maṇḍalinā samudram |
anyā hi sā daśabalasya kṛpā prajāsu
na śrāvakasya hi mahākaruṇāsti saumya ||32||
api ca-
yadarthena bhagavatā sāparādho’pi marṣita: |
idaṃ tat kāraṇaṃ sākṣādasmābhirupalakṣitam ||33||
@225
māra uvāca-
brūhi brūhi śrīmatastasya bhāvaṃ
saṅgaṃ chettuṃ kṣāntiguptavratasya |
yo’sau mohānnityamāyāsito me
tenāhaṃ ca prekṣito maitryeṇaiva ||34||
sthavira uvāca-śṛṇu saumya, tvaṃ hi bhagavatyasakṛdasakṛdavaskhalita: | na ca buddhā-
varopitānāmakuśalānāṃ dharmāṇāmanyat prakṣālanamanyatra tathāgataprasādādeva |
tadetatkāraṇaṃ tena paśyatā dīrghadarśinā |
tvaṃ nāpriyamiha prokta: priyāṇyeva tu lambhita: ||35||
nyāyenānena bhaktistava hṛdi janitā tenāgramatinā
svalpāpi hyatra bhaktirbhavati matimatāṃ nirvāṇaphaladā |
saṃkṣepādyatkṛtaṃ te vṛjinamiha mune mohāndhamanasā
sarvaṃ prakṣālitaṃ tattava hṛdayagatai: śraddhāmbuvisarai: ||36||
atha māra: kadambapuṣpavadāhṛṣṭaromakūpa: sarvāṅgena praṇipatyovāca-
sthāne mayā bahuvidhaṃ parikhedito’sau
prāk siddhitaśca bhuvi siddhamanorathena |
sarvaṃ ca marṣitamṛṣipravareṇa tena
putrāparādha iva sānunayena pitrā ||37||
sa buddhaprasādāpyāyitamanā: suciraṃ buddhaguṇānanusmṛtya sthavirasya pādayornipatyovāca-
anugraho me’dya para: kṛtastvayā
niveśitaṃ yanmayi buddhagauravam |
idaṃ tu kaṇṭhavyavalambi maitryā
maharṣikopābharaṇaṃ visarjaya ||38||
sthavira uvāca-samayato vimokṣyāmīti | māra uvāca-ka: samaya iti ? sthavira uvāca-
adyaprabhṛti bhikṣavo na viheṭhayitavyā iti | māro’bravīt-na viheṭhayiṣye | kamaparamājñāpaya-
sīti ? sthavira uvāca-evaṃ tāvacchāsanakāryaṃ prati mamājñā | svakāryaṃ prati vijñāpayiṣyāmi
bhavantam | tato māra: sasaṃbhrama uvāca-prasīda sthavira, kimājñāpayasi ? sthaviro’bravīt-
svayamavagacchasi-yadahaṃ varṣaśataparinirvṛte bhagavati pravrajita:, taddharmakāyo mayā tasya dṛṣṭa: |
trailokyanāthasya kāñcanādrinibhastasya na dṛṣṭo rūpakāyo me |
@226
tadanu tvamanugrahamapratima-
miha vidarśaya buddhavigraham |
priyamadhikamato hi nāsti me
daśabalarūpakutūhalo hyaham ||39||
māra uvāca-tena hi mamāpi samaya: śrūyatām |
sahasā tamihodvīkṣya buddhanepathyadhāriṇam |
na praṇāmastvayā kārya: sarvajñaguṇagauravāt ||40||
buddhānusmṛtipeśalena manasā pūjāṃ yadi tvaṃ mayi
svalpāmapyupadarśayiṣyasi vibho dagdho bhaviṣyāmyaham |
kā śaktirmama vītarāgavihitāṃ soḍhuṃ praṇamakriyāṃ 
hastanyāsamivodvahanti na gajasyairaṇḍavṛkṣāṅkurā: ||41||
sthaviro’pyāha-evamastu | na bhavantaṃ praṇamiṣyāmīti | māro’bravīt-tena hi muhūrta-
māgamaya, yāvadahaṃ vanagahanamanupraviśya-
śūraṃ vañcayituṃ purā vyavasitenottaptahemaprabhaṃ
bauddhaṃ rūpamacintyabuddhivibhavādāsīnmayā yatkṛtam |
kṛtvā rūpamahaṃ tadeva nayanaprahlādikaṃ dehinā-
meṣo’pyarkamayūkhajālamamalaṃ bhāmaṇḍalenākṣipan ||42||
atha sthavira: evamastu ityuktvā taṃ kuṇapamapanīya tathāgatarūpadarśanotsuko’vasthita: |
māraśca vanagahanamanupraviśya buddharūpaṃ kṛtvā naṭa iva suruciranepathyastasmādvanagahanādārabdho
niṣkramitum | vakṣyate hi-
tāthāgataṃ vapurathottamalakṣaṇāḍhya-
mādarśayannayanaśāntikaraṃ narāṇām |
pratyagraraṅgamiva citrapaṭaṃ mahārha-
muddhāṭayan vanamasau tadalaṃcakāra ||43||
atha vyāmaprabhāmaṇḍalamaṇḍitamasecanakadarśanaṃ bhagavato rūpamabhinirmāya dakṣiṇe pārśve
sthaviraśāradvatīputraṃ vāmapārśve sthaviramahāmaudgalyāyanaṃ pṛṣṭhataścāyuṣmantamānandaṃ buddhapātravyagrahastaṃ
sthaviramahākaśyapāniruddhasubhūtiprabhṛtīnāṃ ca mahāśrāvakāṇāṃ rūpāṇyabhinirmāya ardhatrayodaśabhi-
rbhikṣuśatairardhacandreṇānuparivṛtaṃ buddhaveṣamādarśayitvā māra: sthaviropaguptasyāntikamājagāma |
sthaviropaguptasya ca bhagavato rūpamidamīdṛśamity prāmodyamutpannam | sa pramuditamanāstvarita-
māsanādutthāya nirīkṣamāṇa uvāca-
@227
dhigastu tāṃ niṣkaruṇāmanityatāṃ
bhinatti rūpāṇi yadīdṛśānyapi |
śarīramīdṛkkila tanmahāmune-
ranityatāṃ prāpya vināśamāgatam ||44||
sa buddhāvalambanayā smṛtyā tathāpyāsaktamanā: saṃvṛtto yathā buddhaṃ bhagavantamahaṃ paśyā-
mīti vyaktamupāgata: | sa padmamukulapratimamañjaliṃ kṛtvovāca-aho rūpaśobhā bhagavata: |
kiṃ bahunā ?
vaktreṇābhibhavatyayaṃ hi kamalaṃ nīlotpalaṃ cakṣuṣā
kāntyā puṣpavanaṃ ghanaṃ priyatayā candraṃ samāptadyutim |
gāmbhīryeṇa mahodadhiṃ sthiratayā meruṃ raviṃ tejasā
gatyā siṃhamavekṣitena vṛṣabhaṃ varṇena cāmīkaram ||45||
sa bhūyasyā mātrayā harṣeṇāpūryamāṇahṛdayo vyāpinā svareṇovāca-
aho bhāvaviśuddhānāṃ karmaṇo madhuraṃ phalam |
karmaṇedaṃ kṛtaṃ rūpaṃ naiśvaryeṇa yadṛcchayā ||46||
yattatkalpasahasrakoṭiniyutairvākkāyacittodbhavaṃ
dānakṣāntisamādhibuddhiniyamaistenārhatā śodhitam |
tenedaṃ jananetrakāntamamalaṃ rūpaṃ samutthāpitaṃ
yaṃ dṛṣṭvā ripurapyabhipramudita: syātkiṃ punarmadvidha: ||47||
saṃbuddhālambanai: saṃjñāṃ vismṛtya buddhasaṃjñāmadhiṣṭhāya mūlanikṛtta iva druma: sarvaśarīreṇa
mārasya pādayornipatita: | atha māra: sasaṃbhramo’bravīt-evaṃ taṃ bhadanta nārhasi samayaṃ
vyatikramitum | sthavira uvāca-ka: samaya iti ? māra uvāca-nanu pratijñātaṃ bhadantena-nāhaṃ
bhavantaṃ praṇamiṣyāmīti | tata: sthaviropagupta: pṛthivītalādutthāya sagadgadakaṇṭho’bravīt-
pāpīyan, 
na khalu na viditaṃ me yasya vādipradhāno
jalavihata ivāgnirnirvṛtiṃ saṃprayāta: |
api tu nayanakāntāmākṛtiṃ tasya dṛṣṭvā
tamṛṣimabhinato’haṃ tvāṃ tu nābhyarcayāmi ||48||
māra uvāca-kathamihāhaṃ nārcito bhavāmi, yadevaṃ māṃ praṇamasīti | sthaviro’bravīt-
śrūyatām, yathā tvaṃ naiva mayā abhyarcito bhavasi, na ca mayā samayātikrama: kṛta iti |
@228
mṛṇmayeṣu pratikṛtiṣvamarāṇāṃ yathā jana: |
mṛtasaṃjñāmanādṛtya namatyamarasaṃjñayā ||49||
tathāhaṃ tvāmihodvīkṣya lokanāthavapurdharam |
mārasaṃjñāmanādṛtya nata: sugatasaṃjñayā ||50||
atha māro buddhaveṣamantardhāpayitvā sthaviropaguptamabhyarcya prakrānta: | yāvaccaturthe divase
māra: svayameva mathurāyāṃ ghaṇṭāvaghoṣitumārabdha:-yo yuṣmākaṃ svargāpavargasukhaṃ prārthayate, sa
sthaviropaguptasakāśāddharmaṃ śṛṇotu, yaiśca yuṣmābhistathāgato na dṛṣṭaste sthaviropaguptaṃ paśyantu
iti | āha ca-
utsṛjya dāridryamanarthamūlaṃ
ya: sphītaśobhāṃ śriyamicchatīha |
svargāpavargāya ca yasya vāñchā
sa śraddhayā dharmamata: śṛṇotu ||51||
dṛṣṭo na yairvā dvipadapradhāna:
śāstā mahākāruṇika: svayaṃbhū: |
te śāstṛkalpaṃ sthaviropaguptaṃ
paśyantu bhāsvattribhavapradīpam ||52||
yāvanmathurāyāṃ śabdo visṛta:-sthaviropaguptena māro vinīta iti | śrutvā ca yadbhūyasā
mathurāvāstavyo janakāya: sthaviropaguptasakāśaṃ nirgata: | tata: sthaviropagupto’nekeṣu brāhmaṇa-
śatasahasreṣu saṃnipatiteṣu siṃha iva nirbhī: siṃhāsanamabhirūḍha: | vakṣyati ca-
māṃ prati na te śakyaṃ siṃhāsanamaviduṣā samabhiroḍhum |
ya: sa siṃhāsanastho mṛga iva sa hi yāti saṃkocam ||53||
siṃha iva yastu nirbhīrninadati pravarāridarpanāśārtham |
siṃhāsanamabhiroḍhuṃ sa kathikasiṃho bhavati yogya: ||54||
yāvat sthaviropaguptena pūrvakālakaraṇīyāṃ kathāṃ kṛtvā satyāni saṃprakāśitāni |
śrutvā cānekai: prāṇiśatasahasrairmokṣabhāgīyāni kuśalamūlānyākṣiptāni | kaiścidanāgāmiphalaṃ
prāptam, kaiścit sakṛdāgāmiphalam, kaiścit srotaāpattiphalam, yāvadaṣṭādaśasahasrāṇi
pravrajitāni | sarvaiśca yujyamānairyāvadarhattvaṃ prāptaṃ ||
tatra corumuṇḍaparvate guhā aṣṭadaśahastā dairghyeṇa dvādaśahastā vistāreṇa | yadā te
kṛtakaraṇīyā: saṃvṛttāstadā sthaviropaguptenābhihitam-yo madīyenāvavādena sarvakleśaprahāṇā-
darhattvaṃ sākṣātkariṣyati, tena caturaṅgulamātrā śalākā guhāyāṃ prakṣeptavyā | yāvadekasmin divase
daśabhirarhatsahasrai: śalākā: prakṣiptā: | tasya yāvadāsamudrāyāṃ [pṛthivyāṃ] śabdo visṛta:-mathurāyā-
@229
mupaguptanāmā avavādakānāmagro nirdiṣṭo bhagavatā | tadyathā hi vinītakāmadhātvīśvare dvitīya-
śāstṛkalpe mahātmani sthaviropagupte suramanujamahoragāsuragaruḍayakṣagandharvavidyādharārcitapādayugme
pūrvabuddhakṣetrāvaropitakuśalibījasaṃtatīnāmanekeṣāṃ sattvaśatasahasrāṇāṃ saddharmasalilavarṣadhārā-
nipātena mokṣāṅkurānabhivardhayannurumuṇḍe śaile ||
kāryānurodhāt praṇatasakalasāmantacūḍāmaṇimayūkhodbhāsitapādapīṭhasyāśokasya rājña:
pūrvaṃ pāṃśupradānaṃ samanusmariṣyāma: | ityevamanuśrūyate-
bhagavān rājagṛhe viharati veṇuvane kalindakanivāpe | atha bhagavān pūrvāhṇe nivāsya
pātracīvaramādāya bhikṣugaṇaparivṛto bhikṣusaṃghapuraskṛto rājagṛhaṃ piṇḍāya prāvikṣat |
vakṣyati ca-
kanakācalasaṃnibhāgradeho
dviradendrapratima: salīlagāmī |
paripūrṇaśaśāṅkasaumyavaktro
bhagavān bhikṣugaṇairvṛto jagāma ||55||
yāvadbhagavatā sābhisaṃskāraṃ nagaradvāre pādaṃ pratiṣṭhāpitam | dharmatā khalu yasmin
samaye buddhā bhagavanta: sābhisaṃskāraṃ nagaradvāramindrakīle pādau vyavasthāpayanti, tadā citrā-
ṇyadbhutāni prādurbhavanti | andhāścakṣūṃṣi pratilabhante | badhirā: śrotragrahaṇasamarthā bhavanti |
paṅgavo gamanasamarthā bhavanti | haḍinigaḍacārakāvabaddhānāṃ sattvānāṃ bandhanāni śithilībhavanti |
janmajanmavairānubaddhā: sattvāstadanantaraṃ maitracitratāṃ labhante | vatsā dāmāni cchittvā mātṛbhi:
sārdhaṃ samāgacchanti | hastina: krośanti, aśvā heṣante, ṛṣabhā garjanti, śukaśārikakokila-
jīvaṃjīvakabarhiṇo madhurān [śabdān] nikūjanti | peḍāgatā alaṃkārā madhuraśabdaṃ niścārayanti |
aparāhatāni ca vāditrabhāṇḍāni madhuraṃ śabdaṃ niścārayanti | unnatonnatā: pṛthivīpradeśā
avanamanti | avanatāśconnamanti, apagatapāṣāṇaśarkarakapālāścāvatiṣṭhante | iyaṃ ca tasmin 
samaye pṛthivī ṣaḍvikāraṃ prakampate | tadyathā-pūrvo digbhāga unnamati paścimo’vanamati,
anto’vanamati madhya unnamati, calita: pracalito vedhita: pravedhita: | itīme cānye cādbhuta-
dharmā: prādurbhavanti bhagavato nagarapraveśe | vakṣyati ca-
lavaṇajalanivāsinī tato vā
nagaranigamamaṇḍitā saśailā |
municaraṇanipīḍitā ca bhūmī
pavanabalābhihateva yānapātram ||56||
atha buddhapraveśakālaniyatai: prātihāryairāvarjitā: strīmanuṣyāstannagaramanibalacalita-
bhinnavīcītaraṅgakṣubhitamiva mahāsamudraṃ vimuktoccanādaṃ babhūva | na hi buddhapraveśatulyaṃ nāma
jagatyadbhutamupalabhyate | purapraveśasamaye hi bhagavataścitrāṇyadbhutāni dṛśyante | vakṣyati ca-
@230
nimnā connamate natāvanamate buddhānubhāvānmahī
sthāṇu: śarkarakaṇṭakavyapagato nirdoṣatāṃ yāti ca |
andhā mūkajaḍendriyāśca puruṣā vyaktendriyāstatkṣaṇaṃ
saṃvādyantyanighaṭṭitāśca nagare nandanti tūryasvanā: ||57||
sarvaṃ ca tannagaraṃ sūryasahasrātirekayā kanakamarīcivarṇayā buddhaprabhayā sphuṭaṃ babhūva |
āha ca-
sūryaprabhāmavabhartsya hi tasya bhābhi-
rvyāptaṃ jagatsakalameva sakānanastham |
saṃprāpya ca pravaradharmakathābhirāmo
lokaṃ surāsuranaraṃ hi samuktabhāvam ||58||
yāvadbhagavān rājamārgaṃ pratipanna: | tatra dvau bāladārakau | eko’grakulikaputro dvitīya:
kulikaputraśca pāṃśvāgārai: krīḍata: | ekasya jayo nāma, dvitīyasya vijaya: | tābhyāṃ bhagavān
dṛṣṭo dvātriṃśanmahāpuruṣalakṣaṇālaṃkṛtaśarīra: asecanakadarśanaśca | yāvajjayena dārakena saktuṃ
dāsyāmīti pāṃśvañjalirbhagavata: pātre prakṣipta:, vijayena ca kṛtāñjalinābhyanumoditam |
vakṣyati ca-
dṛṣṭvā mahākāruṇikaṃ svayaṃbhuvaṃ
vyāmaprabhoddyotitasarvagātram |
dhīreṇa vaktreṇa kṛtaprasāda:
pāṃśuṃ dadau jātijarāntakāya ||59||
sa bhagavate pratipādayitvā praṇidhānaṃ kartumārabdha:-anenāhaṃ kuśalamūlena eka-
cchatrāyāṃ pṛthivyāṃ rājā syām, atraiva ca buddhe bhagavati kārāṃ kuryāmiti |
tato munistasya niśāmya bhāvaṃ
bālasya samyakpraṇidhiṃ ca buddhvā |
iṣṭaṃ phalaṃ kṣetravaśena dṛṣṭvā
jagrāha pāṃśuṃ karuṇāyamāna: ||60||
tena yāvadrājyavipākyaṃ kuśalamākṣiptam | tato bhagavatā smitaṃ vidarśitam | dharmatā
khalu yasmin samaye buddhā bhagavanta: smitaṃ vidarśayanti, tasmin samaye nīlapītalohitāva-
dātamañjiṣṭhasphaṭikarajatavarṇā arciṣo mukhānniścaranti | kecidūrdhvato gacchanti, kecidadhastā-
dgacchanti | ye’dho gacchanti, te saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpana-
mavīciparyanteṣu gatvā ye śītanarakāsteṣūṣṇībhūtvā nipatanti, ye uṣṇanarakāsteṣu śītībhūtvā
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu
@231
bhavanto vayamitaścyutā:, āhosvidanyatropapannā iti, yenāsmākaṃ kāraṇāviśeṣā: pratiprasrabdhā: |
teṣāṃ bhagavān prasādasaṃjananārthaṃ nirmitaṃ visarjayati | teṣāmevaṃ bhavati-na vayamitaścyutā:,
nāpyanyatropapannā: | api tvayamapūrvadarśana: [sattva:] | asyānubhāvenāsmākaṃ kāraṇāviśeṣā:
pratiprasrabdhā iti | te nirmite cittāni prasādayitvā narakavedanīyāni karmāṇi kṣapayitvā
devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | ye ūrddhvato gacchanti, te
cāturmahārājikān devāṃstrāyastriṃśān yāmāṃstuṣitānnirmāṇaratīn paranirmitavaśavartina: brahma-
kāyikān brahmapurohitān mahābrahmān parīttābhānapramāṇābhānābhāsvarān parīttaśubhānapramāṇa-
śubhān śubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā-
nakaniṣṭhaparyanteṣu deveṣu gatvā anityaṃ du:khaṃ śūnyamanātmetyuddhoṣayanti | gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||61||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||62||
atha tā arciṣastrisāhasramahāsāhasraṃ lokadhātumanvāhiṇḍya bhagavantamevānugacchanti |
yadi bhagavānatītaṃ karma vyākartukāmo bhavati, pṛṣṭhato’ntardhīyante | anāgataṃ vyākartukāmo
bhavati, purato’ntardhīyante | narakopapattiṃ vyākartukāmo bhavati, pādatale’ntardhīyante | tiryagupa-
pattiṃ vyākartukāmo bhavati, pārṣṇyāmantardhīyante | pretopapattiṃ vyākartukāmo bhavati, pādāṅguṣṭhe-
‘ntardhīyante | manuṣyopapattiṃ vyākartukāmo bhavati, jānuno’ntardhīyante | balacakravartirājyaṃ
vyākartukāmo bhavati, vāme karatale’ntardhīyante | cakravartirājyaṃ vyākartukāmo bhavati, dakṣiṇe
karatale’ntardhīyante | devopapattiṃ vyākartukāmo bhavati, nābhyāmantardhīyante | śrāvakabodhiṃ
vyākartukāmo bhavati, āsye’ntardhīyante | pratyekāṃ bodhiṃ vyākartukāmo bhavati, ūrṇāyāmanta-
rdhīyante | anuttarāṃ samyaksaṃbodhiṃ vyākartukāmo bhavati, uṣṇīṣe’ntardhīyante | atha tā
arciṣo bhagavantaṃ tri: pradakṣiṇīkṛtya bhagavato vāme karatale’ntarhitā: | athāyuṣmānānanda:
kṛtāñjalipuṭo gāthāṃ bhāṣate-
vigatodbhavā dainyamadaprahīṇā
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitaṃ vidarśayanti jinā jitāraya: ||63||
tatkālaṃ svayamadhigamya vīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||64||
@232
meghastanitanirghoṣa govṛṣendranibhekṣaṇa |
phalaṃ pāṃśupradānasya vyākuruṣva narottama ||65||
bhagavānāha-evametadānanda evametadānanda | nāhetvapratyayaṃ tathāgatā arhanta: samya-
ksaṃbuddhā: smitamupadarśayanti | api tu sahetu sapratyayaṃ tathāgatā arhanta: samyaksaṃbuddhā:
smitamupadarśayanti | paśyasi tvamānanda dārakaṃ yena tathāgatasya pātre pāṃśvañjali: prakṣipta: ?
evaṃ bhadanta | ayamānanda dārako’nena kuśalamūlena varṣaśataparinirvṛtasya tathāgatasya
pāṭaliputre nagare aśoko nāmnā rājā bhaviṣyati caturbhāgacakravartī dhārmiko dharmarājā, yo
me śarīradhātūn vaistārikān kariṣyati | caturaśītiṃ dharmarājikāsahasraṃ pratiṣṭhāpayiṣyati |
bahujanahitāya pratipatsyata iti | āha ca-
astaṃgate mayi bhaviṣyati ekarājā
yo’sau hyaśoka iti nāma viśālakīrti: |
maddhātugarbhaparimaṇḍitajambukhaṇḍa-
metatkariṣyati narāmarapūjitānām ||66||
ayamasya deyadharmo yattathāgatasya pāṃśvañjali: pātre prakṣipta: | yāvadbhagavatā teṣāṃ sarva
āyuṣmate ānandāya dattā: | gomayena miśrayitvā yatra caṃkrame tathāgataścaṃkramyate, tatra
gomayakārṣī prayacchati | yāvadāyuṣmatā ānandena teṣāṃ sagomayena miśrayitvā yatra caṃkramati
bhagavān, tatra gomayakārṣī dattā ||
tena khalu puna: samayena rājagṛhe nagare bimbisāro rājā rājyaṃ kārayati | rājño
bimbisārasya ajātaśatru: putra: | ajātaśatrorudāyī | udāyibhadrasya muṇḍa: | muṇḍasya
kākavarṇī | kākavarṇina: sahalī | sahalinastulakucī | tulakucermahāmaṇḍala: | mahāmaṇḍalasya
prasenajit | prasenajito nanda: | nandasya bindusāra: | pāṭaliputre nagare bindusāro nāma
rājā rājyaṃ kārayati | bindusārasya rājña: putro jāta: | tasya susīma iti nāmadheyaṃ kṛtam |
tena ca samayena campāyāṃ nagaryāmanyatamo brāhmaṇa: | tasya duhitā jātā abhirūpā darśanīyā
prāsādikā janapadakalyāṇī | sā naimittikairvyākṛtā-asyā dārikāyā rājā bhartā bhaviṣyati |
dve putraratne janayiṣyati, ekaścaturbhāgacakravartī bhaviṣyati | dvitīya: pravrajitvā siddhavrato
bhaviṣyati | śrutvā ca brāhmaṇasya romaharṣo jāta: | saṃpattikāmo loka: | sat āṃ duhitaraṃ
graham#ya pāṭaliputraṃ gata: | tena sā sarvālaṃkārairvibhūṣayitvā rājño bindusārasya bhāryārthamanu-
pradattā-iyaṃ hi devakanyā dhanyā praśastā ceti | yāvad rājñā bindusāreṇānta:puraṃ praveśitā |
anta:purikāṇāṃ buddhirutpannā-iyamabhirūpā prāsādikā janapadakalyāṇī | yadi rājā anayā
sārdhaṃ paricārayiṣyati, asmākaṃ bhūyaścakṣu:saṃpreṣaṇamapi na kariṣyati | tābhi: sā nāpitā-
karma śikṣāpitā | sā rājña: keśaśmaśruṃ prasādhayati yāvat suśikṣitā saṃvṛttā | yadā
@233
ārabhate rājña: keśaśmaśruṃ prasādhayitum, tadā rājā śete | yāvad rājñā prītena vareṇa
pravāritā-kiṃ tvaṃ varamicchasīti ? tayā abhihitam-devena me saha samāgama: syāt | rājā
āha-tvaṃ nāpinī, ahaṃ rājā kṣatriyo mūrdhābhiṣikta: | kathaṃ mayā sārdhaṃ samāgamo bhaviṣyati ?
sā kathayati-deva nāhaṃ nāpinī, api tu brāhmaṇasyāhaṃ duhitā | tena devasya patnyarthaṃ dattā |
rājā kathayati-kena tvaṃ nāpitakarma śikṣāpitā ? sā kathayati-anta:purikābhi: | rājā
āha-na bhūyastvayā nāpitakarma kartavyam | yāvadrājñā agramahiṣī sthāpitā | tayā sārdhaṃ
krīḍati ramate paricārayati | sā āpannasattvā saṃvṛttā | yāvadaṣṭānāṃ navānāṃ vā māsānāmatyayāt
prasūtā | tasyā: putro jāta: | tasya vistareṇa jātimahaṃ kṛtvā kiṃ kumārasya bhavatu
nāma ? sā kathayati-asya dārakasya jātasya aśokāsmi saṃvṛttā | tasya aśoka iti
nāma kṛtam | yāvaddvitīya: putro jāta: | vigate śoke jāta: | tasya vigataśoka
iti nāma kṛtam | aśoko du:sparśagātra: | rājño bindusārasyānabhipreta: | atha rājā
bindusāra: kumāraṃ parīkṣitukāma: piṅgalavatsājīvaṃ parivrājakamāmantrayate-upādhyāya, kumārāṃ-
stāvatparīkṣāma:-ka: śakyate mamātyayādrājyaṃ kārayitum ? piṅgalavatsājīva: parivrājaka:
kathayati-tena hi deva kumārānādāya suvarṇamaṇḍapamudyānaṃ nirgaccha, parīkṣāma: | yāvadrājā
kumārānādāya suvarṇamaṇḍapamudyānaṃ nirgata: | yāvadaśoka: kumāro mātrā cocyate-vatsa, rājā
kumārān parīkṣitukāma: suvarṇamaṇḍapamudyānaṃ gata:, tvamapi tatra gaccheti | aśoka:
kathayati-rājño’hamanabhipreto darśanenāpi, kimahaṃ tatra gamiṣyāmi ? sā kathayati-tathāpi
gaccheti | aśoka uvāca-āhāraṃ preṣaya | yāvadaśoka: pāṭaliputrānnirgacchati, rādhaguptena
cāgrāmātyaputreṇokta:-aśoka, kva gamiṣyasīti ? aśoka: kathayati-rājā adya suvarṇamaṇḍape
udyāne kumārān parīkṣayati | tatra rājño mahallako hastināgastiṣṭhati | yāvadaśokastasmin
mahallake’bhiruhya suvarṇamaṇḍapamudyānaṃ gatvā kumārāṇāṃ madhye’tra pṛthivyāṃ prastīrya niṣasāda |
yāvat kumārāṇāmāhāra upanāmita: | aśokasyāpi śālyodanaṃ dadhisamiśraṃ mṛdbhājane
preṣitam | tato rājñā bindusāreṇa piṅgalavatsājīva: parivrājako’bhihita:-upādhyāya, parīkṣa
kumārān-ka: śakyate mamātyayādrājyaṃ kartumiti ? paśyati piṅgalavatsājīva: parivrājaka:,
cintayati ca-aśoko rājā bhaviṣyati | ayaṃ ca rājño nābhipreta: | yadi kathayiṣyāmi
aśoko rājā bhaviṣyatīti, nāsti me jīvitam | sa kathayati-deva abhedena vyākariṣyāmi |
rājā āha-abhedena vyākuruṣva | āha-yasya yānaṃ śobhanaṃ sa rājā bhaviṣyati | teṣāmekaikasya
buddhirutpannā-mama yānaṃ śobhanam | ahaṃ rājā bhaviṣyāmi | aśokaścintayati-ahaṃ hasti-
skandhenāgata: | mama yānaṃ śobhanam, ahaṃ rājā bhaviṣyāmīti | rājā āha-bhūyastāva-
dupādhyāya parīkṣasva | piṅgalavatsājīva: parivrājaka: kathayati-deva, yasyāsanamagram, sa rājā
bhaviṣyati | teṣāmekaikasya buddhirutpannā-mamāsanamagram | aśokaścintayati-mama pṛthivyāsanam,
ahaṃ rājā bhaviṣyāmi | evaṃ bhājanaṃ bhojanaṃ pānam | vistareṇa kumārān parīkṣya praviṣṭa: |
@234
yāvadaśoko mātrocyate-ko vyākṛto rājā bhaviṣyatīti ? aśoka: kathayati-abhedena
vyākṛtam-yasya yānamagramāsanaṃ pānaṃ bhājanaṃ bhojanaṃ ceti, sa rājā bhaviṣyatīti | yathā 
paśyami-ahaṃ rājā bhaviṣyāmi | mama hastiskandhaṃ yānaṃ pṛthivī āsanaṃ mṛṇmayaṃ bhājanaṃ
śālyodanaṃ dadhivyañjanaṃ pānīyaṃ pānamiti ||
tata: piṅgalavatsājīva: parivrājaka: aśoko rājā bhaviṣyatīti tasya mātaramārabdha:
sevitum | yāvat tayocyate-upādhyāya, katara: kumāro rājño bindusārasyātyayādrājā bhaviṣya-
tīti ? āha-aśoka: | tayocyate-kadācit tvāṃ rājā nirbandhena pṛcchet | gaccha tvam |
pratyantaṃ samāśraya | yadā śṛṇoṣi aśoko rājā saṃvṛtta:, tadā āgantavyam | yāvat sa
pratyanteṣu janapadeṣu saṃśrita: ||
atha rājño bindusārasya takṣaśilā nāma nagaraṃ viruddham | tatra rājñā bindusāreṇa aśoko
visarjita:-gaccha kumāra, takṣaśilānagaraṃ saṃnāhaya | caturaṅgaṃ balakāyaṃ dattam, yānaṃ praharaṇaṃ
ca pratiṣiddham | yāvadaśoka: kumāra: pāṭaliputrānnirgacchan bhṛtyairvijñapta:-kumāra, naivāsmākaṃ
sainyapraharaṇam-kena vayaṃ kaṃ yudhyāma: ? tata: aśokenābhihitam-yadi nāma rājyavipākyaṃ
kuśalamasti, sainyaṃ praharaṇaṃ ca prādurbhavatu | evamukte kumāreṇa pṛthivyāmavakāśo datta: |
devatābhi: sainyapraharaṇāni copanītāni | yāvat kumāraścaturaṅgena balakāyena takṣaśilāṃ gata: |
śrutvā takṣaśilānivāsina: paurā ardhatṛtīyāni yojanāni mārge śobhāṃ kṛtvā pūrṇaghaṭamādāya
pratyudgatā: | pratyudgamya ca kathayanti-na vayaṃ kumārasya viruddhā:, nāpi rājño bindusārasya,
api tu duṣṭāmātyā asmākaṃ paribhavaṃ kurvanti | mahatā ca satkāreṇa takṣaśilāṃ praveśita: |
evaṃ vistareṇāśoka: khaśarājyaṃ praveśita: | tasya dvau mahānagnau saṃśritau | tena tau
vṛttyā saṃvibhaktau tasyāgrata: parvatān saṃchindantau saṃprasthitau | devatābhiścoktam-aśoka-
ścaturbhāgacakravartī bhaviṣyati, na kenacidvirodhitavyamiti | vistareṇa yāvadāsamudrā pṛthivī
ājñāpitā ||
yāvat susīma: kumāra udyānāt pāṭaliputraṃ praviśati | rājño bindusārasyāgrāmātya:
khallāṭaka: pāṭaliputrānnirgacchati | tasya susīmena kumāreṇa krīḍābhiprāyatayā khaṭakā pātitā |
yāvadamātyaścintayati-idānīṃ khaṭakāṃ nipātayati | yadā rājā bhaviṣyati, tadā śastraṃ pātayi-
ṣyati | tathā kariṣyāmi yathā rājaiva na bhaviṣyati | tena pañcāmātyaśatāni bhinnāni |
aśokaścaturbhāgacakravartī nirdiṣṭa eva, rājye pratiṣṭhāpayiṣyāma: | takṣaśilāśca virodhitā: |
yāvadrājñā susīma: kumārastakṣaśilāmanupreṣita: | na ca śakyate saṃnāmayitum | bindusāraśca
rājā glānībhūta: | tenābhihitam-susīmaṃ kumāramānayatha, rājye pratiṣṭhāpayiṣyāmīti | aśokaṃ
takṣaśilāṃ praveśayatha | yāvadamātyairaśoka: kumāro haridrayā pralipto lākṣāṃ ca lohapātre
kvāthayitvā kvathitena rasena lohapātrāṇi mrakṣayitvā chorayanti-aśoka: kumāro glānībhūta
iti | yadā bindusāra: svalpāvaśeṣaprāṇa: saṃvṛtta:, tadā amātyairaśoka: kumāra: sarvālaṃkārai-
@235
rbhūṣayitvā rājño bindusārasyopanīta:-imaṃ tāvadrājye pratiṣṭhāpaya | yadā susīma āgato
bhaviṣyati, tadā taṃ rājye pratiṣṭhāpayiṣyāma: | tato rājā ruṣita: | aśokena cābhihitam-
yadi mama dharmeṇa rājyaṃ bhavati, devatā mama paṭṭaṃ bandhantu | yāvaddevatābhi: paṭṭo baddha: | taṃ dṛṣṭvā
bindusārasya rājña uṣṇaṃ śoṇitaṃ mukhādāgataṃ yāvatkālagata: | yadā aśoko rājye pratiṣṭhita:,
tasyordhvaṃ yojanaṃ yakṣā: śṛṇvanti, adho yojanaṃ nāgā: | tena rādhagupto’grāmātya: sthāpita: |
susīmenāpi śrutam-bindusāro rājā kālagata:, aśoko rājye pratiṣṭhita: | iti śrutvā ca
ruṣito’bhyāgata: | tvaritaṃ ca tasmāddeśādāgata: | aśokenāpi pāṭaliputre nagare ekasmin
dvāre eko nagna: sthāpita:, dvitīye dvitīya:, tṛtīye rādhagupta:, pūrvadvāre svayameva rājā aśoko-
'vasthita: | rādhaguptena ca pūrvasmin dvāre yantramayo hastī sthāpita: | aśokasya ca pratimāṃ
parikhāṃ khanayitvā khadirāṅgāraiśca pūrayitvā tṛṇenācchādya pāṃśunākīrṇā | susīmaścābhihita:-
yadi śakyase’śokaṃ ghātayituṃ rājeti(?) | sa yāvatpūrvadvāraṃ gata:-aśokena saha yotsyāmīti |
aṅgārapūrṇāyāṃ parikhāyāṃ patita: | tatraiva cānayena vyasanamāpanna: | yadā ca susīma: praghātita:,
tasyāpi mahānagno bhadrāyudho nāmnā anekasahasraparivāra:, sa bhagavacchāsane pravrajito’rhan saṃvṛtta: ||
yadā aśoko rājye pratiṣṭhita: sa tairamātyairavajñayā dṛśyate | tenāmātyānāmabhihitam-
bhavanta:, puṣpavṛkṣān phalavṛkṣāṃśca chittvā kaṇṭakavṛkṣān paripālayatha | amātyā āhu:-
devena kutra dṛṣṭam ? api tu kaṇṭakavṛkṣān chittvā puṣpavṛkṣān phalavṛkṣāṃśca paripālayitavyam |
tairyāvat trirapi rājña ājñā pratikūlitā, tato rājñā ruṣitena asiṃ niṣkośaṃ kṛtvā pañcānā-
mamātyaśatānāṃ śirāṃsi chinnāni | yāvadrājā aśoko’pareṇa samayenānta:puraparivṛto vasanta-
kālasamaye puṣpitaphaliteṣu pādapeṣu pūrvanagarasyodyānaṃ gata: | tatra ca paribhramatā aśokavṛkṣa:
supuṣpito dṛṣṭa: | tato rājño mamāyaṃ sahanāmā ityanunayo jāta: | sa ca rājā aśoko 
du:sparśagātra: | tā yuvatayastaṃ necchanti spraṣṭum | yāvadrājā śayita:, tasyānta:pureṇa roṣeṇa
tasmādaśokavṛkṣāt puṣpāṇi śākhāśca chinnā: | yāvadrājñā pratibuddhena so’śokavṛkṣo dṛṣṭa:,
pṛṣṭaśca-kena tacchinnam ? te kathayanti-deva, anta:purikābhiriti | śrutvā ca rājñā amarṣa-
jātena pañca strīśatāni kiṭikai: saṃveṣṭhya dagdhāni | tasyemānyaśubhānyālokya caṇḍo rājā
caṇḍāśoka iti vyavasthāpita: | yāvadrādhaguptenāgrāmātyenābhihita:-deva, na sadṛśaṃ svayameve-
dṛśamakāryaṃ kartum | api tu devasya vadhyaghātakā: puruṣā: sthāpayitavyā:, ye devasya vadhyakara-
ṇīyaṃ śodhayiṣyanti | yāvadrājñā rājapuruṣā: prayuktā:-vadhyaghātaṃ me mārgadhveti |
yāvat tatra nātidūre parvatapādamūle karvaṭakam | tatra tantravāya: prativasati | tasya
putro jāta: | girika iti nāmadheyaṃ kṛtam | caṇḍo duṣṭātmā mātaraṃ pitaraṃ ca paribhāṣate,
dārakadārikāśca tāḍayati, pipīlikān makṣikān mūṣikān matsyāṃśca jālena baḍiśena
praghātayati | caṇḍo dārakastasya caṇḍagirika iti nāmadheyaṃ kṛtam | yāvadrājapuruṣairdṛṣṭa:
pāpe karmaṇi pravṛtta: | sa tairabhihita:-śakyase rājño’śokasya vadhyakaraṇīyaṃ kartum ? sa
@236
āha-kṛtsnasya jambudvīpasya vadhyakaraṇīyaṃ sādhayiṣyāmīti | yāvadrājño niveditam | rājñā
abhihitam-ānīyatāmiti | sa ca rājapuruṣairabhihita:-āgaccha, rājā tvāmāhvayatīti |
tenābhihitam-āgamayata, yāvadahaṃ mātāpitarau avalokayāmīti | yāvanmātāpitarau uvāca-
amba tāta, anujānīdhvam | yāsyāmyahaṃ rājño’śokasya vadhyakaraṇīyaṃ sādhayitum | tābhyāṃ
ca …nivārita: | tena tau jīvitādvyaparopitau | evaṃ yāvadrājapuruṣairabhihita:-kimarthaṃ
cireṇābhyāgato’si ? tena caitatprakaraṇaṃ vistareṇārocitam | sa tairyāvadrājño’śokasyopa-
nāmita: | tena rājño’bhihitam-mamārthāya gṛhaṃ kārayasveti | yāvadrājñā gṛhaṃ kārāpitaṃ
paramaśobhanaṃ dvāramātraramaṇīyam | tasya ramaṇīyakaṃ bandhanamiti saṃjñā vyavasthāpitā | sa
āha-deva, varaṃ me prayaccha, yastatra praviśettasya na bhūyo nirgama iti | yāvadrājñābhihitam-
evamastu iti ||
tata: sa caṇḍagirika: kurkuṭārāmaṃ gata: | bhikṣuśca bālapaṇḍita: sūtraṃ paṭhati |
sattvā narakeṣūpapannā: | yāvannarakapālā gṛhītvā ayomayyāṃ bhūmau ādīptāyāṃ saṃprajvalitāyā-
mekajvālībhūtāyāmuttānakān pratiṣṭhāpya ayomayena viṣkambhakena mukhadvāraṃ viṣkambhya ayo-
guḍānādīptān pradīptān saṃprajvalitānekajvālībhūtānāsye prakṣipanti, ye teṣāṃ sattvānāmoṣṭhau
api dahanti, jihvāmapi kaṇṭhamapi kaṇṭhanālamapi hṛdayamapi hṛdayasāmantamapi antrāṇyantraguṇā-
nāpi dagdhvā adha: pragharati | evaṃ du:khā hi bhikṣavo nārakā: sattvā narakeṣūpapannā: |
yāvannarakapālā gṛhītvā ayomayyāṃ bhūmau ādīptāyāṃ pradīptāyāṃ saṃprajvalitāyāmekajvālībhūtā-
yāmuttānakān pratiṣṭhāpya ayomayena viṣkambhakena mukhadvāraṃ viṣkambhya kvathitaṃ tāmramāsye
prakṣipanti, yatteṣāṃ sattvānāmoṣṭhāvapi dahati, jihvāmapi tālvapi kaṇṭhamapi kaṇṭhanālamapi,
antrāṇyantraguṇānapi dagdhvā adha: pragharati | evaṃ du:khā hi bhikṣavo narakā: | santi sattvā
narakeṣūpapannā yānnarakapālā gṛhītvā ayomayyāṃ bhūmau ādīptāyāṃ saṃprajvalitāyāmekajvālī-
bhūtāyāmavāṅmukhān pratiṣṭhāpya ayomayena sūtreṇādīptena saṃprajvalitenaikajvālībhūtenāsphāṭya
ayomayena kuṭhāreṇādīptena saṃpradīptena saṃprajvalitenaikajvālībhūtena takṣṇuvanti saṃtakṣṇuvanti
saṃpratakṣṇuvanti aṣṭāṃśamapi ṣaḍaṃśamapi caturasramapi vṛttamapi maṇḍalamapi unnatamapi avanatamapi
śāntamapi viśāntamapi takṣṇuvanti | evaṃ du:khā hi bhikṣavo narakā: | santi sattvā narakeṣūpapannā
yānnarakapālā gṛhītvā ayomayyāṃ bhūmau ādīptāyāṃ pradīptāyāṃ saṃprajvalitāyāmekajvālībhūtā-
yāmavāṅmukhān pratiṣṭhāpya ayomayena sūtreṇādīptena pradīptena saṃprajvalitenaikajvālībhūte-
nāsphāṭya ayomayyāṃ bhūmyāmādīptāyāṃ pradīptāyāṃ saṃprajvalitāyāmekajvālībhūtāyāṃ takṣṇuvanti
saṃtakṣṇuvanti saṃparitakṣṇuvanti, aṣṭāṃśamapi ṣaḍaṃśamapi caturasramapi maṇḍalamapi unnatamapi
avanatamapi śāntamapi viśāntamapi takṣṇuvanti | evaṃ du:khā hi bhikṣavo narakā: | santi
sattvā narakeṣūpapannā yānnarakapālā gṛhītvā ayomayyāṃ bhūmāvādīptāyāṃ pradīptāyāṃ saṃprajvali-
tāyāmekajvālībhūtāyāmuttānakān pratiṣṭhāpya pañcaviṣaṭabandhanāṃ kāraṇāṃ kārayanti, ubhayo-
@237
rhastayorāyasau kīlau krāmanti, ubhayo: pādayorāyase kīle krāmanti, madhye hṛdayasyāyasaṃ
kīlaṃ krāmanti | [evaṃ] sudu:khā hi bhikṣavo narakā: | evaṃ pañca vedanā iti kurute sadṛśāśca
kāraṇā: sattvānāmārabdhā: kārayitum ||
yāvat śrāvastyāmanyatama: sārthavāha: patnyā saha mahāsamudramavatīrṇa: | tasya sā
patnī mahāsamudre prasūtā | dārako jāta: | tasya samudra iti nāmadheyaṃ kṛtam | yāvadvistareṇa
dvādaśabhirvarṣairmahāsamudrāduttīrṇa: | sa ca sārthavāha: pañcabhirdhūrtaśatairmuṣita: | sārthavāha: sa
praghātita: | sa ca samudra: sārthavāhaputro bhagavacchāsane pravrajita: | sa janapadacārikāṃ
caran pāṭaliputramanuprāpta: | sa pūrvāhṇe nivāsya pātracīvaramādāya pāṭaliputraṃ piṇḍāya
praviṣṭa: | so’nabhijñatayā ca ramaṇīyakaṃ bhavanaṃ praviṣṭa: | tacca dvāramātraramaṇīyamabhyantaraṃ naraka-
bhavanasadṛśaṃ pratibhayam | dṛṣṭvā ca punarnirgantukāmaścaṇḍagirikenāvalokita: | gṛhītvā cokta:-
iha te nidhanamupagantavyamiti | vistareṇa kāryam | tato bhikṣu: śokārto bāṣpakaṇṭha: saṃvṛtta: |
tenocyate-kimidaṃ bāladāraka iva rudasīti ? sa bhikṣu: prāha-
na śarīravināśaṃ hi śocāmi sarvaśa: |
mokṣadharmāntarāyaṃ tu śocāmi bhṛśamātmana: ||67||
durlabhaṃ prāpya mānuṣyaṃ pravrajyāṃ ca sukhodayām |
śākyasiṃhaṃ ca śāstāraṃ punastyakṣyāmi durmati: ||68||
tenocyate-dattavaro’haṃ nṛpatinā | dhīro bhava | nāsti te mokṣa iti | tata: sakaruṇai-
rvacanaistaṃ bhikṣu: kramaṃ yācati sma māsaṃ yāvat | saptarātramanujñāta: | sa khalu maraṇabhayo-
dvignahṛdaya: saptarātreṇa me na bhavitavyamiti vyāyatamati: saṃvṛtta: ||
atha saptame divase’śokasya rājño’nta:purikāṃ kumāreṇa saha saṃraktāṃ nirīkṣamāṇāṃ
saṃlapantīṃ ca dṛṣṭvā sahadarśanādeva ruṣitena rājñā tau dvāvapi taṃ cārakamanupreṣitau | tatra
musalairayodroṇyāmasthyavaśeṣau kṛtau | tato bhikṣustau dṛṣṭvā saṃvigna: prāha-
aho kāruṇika: śāstā samyagāha mahāmuni: |
phenapiṇḍopamaṃ rūpamasāramanavasthitam ||69||
kva tadvadanakāntitvaṃ gātraśobhā kva sā gatā |
dhigastvayaṃ saṃsāro ramante yatra bāliśā: ||70||
idamālambanaṃ prāptaṃ cārake vasatā mayā |
yamāśritya tariṣyāmi pāramadya bhavodadhe: ||71||
tena tāṃ rajanīṃ kṛtsnāṃ yujyatā buddhaśāsane |
sarvasaṃyojanaṃ chittvā prāptamarhattvamuttamam ||72||
@238
tatastasmin rajanīkṣaye sa bhikṣuścaṇḍagirikenocyate-bhikṣo, nirgatā rātri: | udita
āditya: | kāraṇākālastaveti | tato bhikṣurāha-dīrghāyu:, mamāpi nirgatā rātri:, udita
āditya: | parānugrahakāla iti | yatheṣṭaṃ vartatāmiti | caṇḍagirika: prāha-nāvagacchāmi |
vistīryatāṃ vacanametaditi | tato bhikṣurāha-
mamāpi hṛdayāddhorā nirgatā mohaśarvarī |
pañcāvaraṇasaṃchannā kleśataskarasevitā ||73||
udito jñānasūryaśca manonabhasi me śubha: |
prabhayā yasya paśyāmi trailokyamiha tattvata: ||74||
parānugrahakālo me śāsturvṛttānuvartina: |
idaṃ śarīraṃ dīrghāyuryatheṣṭaṃ kriyatāmiti ||75||
tatastena nirghṛṇena dāruṇahṛdayena paralokanirapekṣeṇa roṣāviṣṭena bahūdakāyāṃ sthālyāṃ nara-
rudhiravasāmūtrapurīṣasaṃkulāyāṃ mahālohyāṃ prakṣipta: | prabhūtendhanaiścāgni: prajvālita: | sa ca bahunāpī-
ndhanakṣayena na saṃtapyate | tata: prajvālayituṃ (prārabdha: |) yadā tadāpi na prajvalati, tato
vicārya tāṃ lohīṃ, paśyati taṃ bhikṣuṃ padmasyopari paryaṅkenopaviṣṭam | dṛṣṭvā ca tato rājñe nivedayā-
māsa | atha rājani samāgate prāṇisahasreṣu saṃnipatiteṣu sa bhikṣurvaineyakālamavekṣamāṇa:-
riddhiṃ samutpādya sa tanmuhūrtaṃ
lohyantarastha: salilārdragātra: |
nirīkṣamāṇasya janasya madhye
nabhastalaṃ haṃsa ivotpapāta ||76||
vicitrāṇi ca prātihāryāṇi darśayitumārabdha: | vakṣyati hi-
ardhena gātreṇa vavarṣa toya-
mardhena jajvāla hutāśanaśca |
varṣan jvalaṃścaiva rarāja ya: khe
dīptauṣadhiprasravaṇeva śaila: ||77||
tamudgataṃ vyomni niśāmya rājā
kṛtāñjalirvismayaphullavaktra: |
udvīkṣamāṇastamuvāca dhīraṃ
kautūhalātkiṃcidahaṃ vivakṣu: ||78||
manuṣyatulyaṃ tava saumya rūpaṃ
ṛddhiprabhāvastu narānatītya |
na niścayaṃ tena vibho vrajāmi
ko nāma bhāvastava śuddhabhāva ||79||
@239
tatsāṃprataṃ brūhi mamedamarthaṃ
yathā prajānāmi tava prabhāvam |
jñātvā ca te dharmaguṇaprabhāvān
yathābalaṃ śiṣyavadācareyam ||80||
tato bhikṣu: pravacanaparigrāhako’yaṃ bhaviṣyati, bhagavaddhātuṃ ca vistarīṃ kariṣyati,
mahājanahitārthaṃ ca pratipatsyata iti matvā svaguṇamudbhāvayaṃstamuvāca-
ahaṃ mahākāruṇikasya rājan
prahīṇasarvāśravabandhanasya |
buddhasya putro vadatāṃ varasya
dharmānvaya: sarvabhaveṣvasakta: ||81||
dāntena dānta: puruṣarṣabheṇa
śāntiṃ gatenāpi śamaṃ praṇīta: |
muktena saṃsāramahābhayebhyo
nirmokṣito’haṃ bhavabandhanebhya: ||82||
api ca | mahārāja, tvaṃ bhagavatā vyākṛta:-varṣaśataparinirvṛtasya mama pāṭaliputre
nagare’śoko nāma rājā bhaviṣyati caturbhāgacakravartī dharmarāja:, yo me śarīradhātūn vaistā-
rikān kariṣyati, caturaśītiṃ dharmarājikāsahasraṃ pratiṣṭhāpayiṣyati | idaṃ ca devena naraka-
sadṛśaṃ sthānameva sthāpitaṃ yatra prāṇisahasrāṇi nipātyante | tadarhasi deva sarvasattvebhyo'-
bhayapradānaṃ dātum, bhagavataṃśca manorathaṃ paripūrayitum | āha ca-
tasmānnarendra abhayaṃ prayaccha
sattveṣu kāruṇyapurojaveṣu |
nāthasya saṃpūrya manorathaṃ ca
vistārikān dharmadharān kuruṣva ||83||
atha sa rājā buddhe samupajātaprasāda: kṛtakarasaṃpuṭastaṃ bhikṣuṃ kṣamayannuvāca-
daśabalasuta kṣantumarhasīmaṃ
kukṛtamidaṃ ca tavādya deśayāmi |
śaraṇamṛṣimupaimi taṃ ca buddhaṃ
gaṇavaramāryaniveditaṃ ca dharmam ||84||
api ca-
karomi caiṣa vyavasāyamadya taṃ
tadgauravāttatpravaṇaprasādāt |
@240
gāṃ maṇḍayiṣyāmi jinendracaityai-
rhaṃsāṃśaśaṅkhendubalākakalpai: ||85||
yāvat sa bhikṣustadeva ṛddhyā prakrānta: | atha rājā ārabdho niṣkrāmitum |
tataścaṇḍagirika: kṛtāñjaliruvāca-deva, labdhavaro’ham | naikasya vinirgama iti | rājā
āha-mā tāvanmamāpīcchasi ghātayitum | sa uvāca-evameva | rājā āha-ko’smākaṃ
prathamataraṃ praviṣṭa: ? canḍagirika uvāca-aham | tato rājñā abhihitam | ko’treti ?
yāvadvadhyaghātairgṛhīta: | gṛhītvā ca yantragṛhaṃ praveśita: | praveśayitvā dagdha: | tacca ramaṇīyakaṃ
bandhanamapanītam sarvasattvebhyaścābhayapradānamanupradattam | tato rājā bhagavaccharīradhātuṃ vistarī-
ṣyāmīti caturaṅgena balakāyena gatvā ajātaśatrupratiṣṭhāpitaṃ droṇastūpamutpāṭya śarīradhātuṃ
gṛhītavān | yatroddhāraṇaṃ ca vistareṇa kṛtvā dhātupratyaṃśaṃ datvā stūpaṃ pratiṣṭhāpya evaṃ dvitīyaṃ
stūpaṃ vistareṇa bhaktimato yāvatsaptadroṇādgrahāya stūpāṃśca pratiṣṭhāpya rāmagrāmaṃ gata: | tato
rājā nāgairnāgabhavanamavatārita:, vijñaptaśca-vayamasyātraiva pūjāṃ kariṣyāma iti | yāvadrājñā
abhyanujñātam | tato nāgarājā punarapi nāgabhavanāduttārita: | vakṣyati hi-
rāmagrāme tvaṣṭamaṃ stūpamadya
nāgāstatkālaṃ bhaktimanto rarakṣu: | 
dhātūnyetasmānnopalebhe sa rājā
śraddhābhū (?) rājā cintayati yastvetatkṛtvā jagāma ||86||
yāvadrājā caturaśītikaraṇḍasahasraṃ kārayitvā sauvarṇarūpyasphaṭikavaiḍūryamayānāṃ teṣu
dhātava: prakṣiptā: | evaṃ vistareṇa caturaśītikumbhasahasraṃ paṭṭasahasraṃ ca yakṣāṇāṃ haste datvā
visarjitam-āsamudrāyāṃ pṛthivyāṃ hīnotkṛṣṭamadhyameṣu nagareṣu yatra koṭi: paripūryate, tatra dharma-
rājikāṃ pratiṣṭhāpayitavyam ||
tasmin samaye takṣaśilāyāṃ ṣaṭtriṃśatkoṭaya: | tairabhihitam-ṣaṭtriṃśatkaraṇḍakānanu-
prayaccheti | rājā cintayati-na yadi vaistārikā dhātavo bhaviṣyanti | upāyajño rājā |
tenābhihitam-pañcatriṃśatkoṭaya: śodhayitavyā: | vistareṇa yāvadrājñā abhihitam-yatrā-
dhikatarā bhavanti, yatra ca nyūnatarā:, tatra na dātavyam ||
yāvadrājā kurkuṭārāmaṃ gatvā sthavirayaśasamabhigamyovāca-ayaṃ me manoratha:-eka-
smin divase ekasminmuhūrte caturaśītidharmarājikāsahasraṃ pratiṣṭhāpayeyamiti | sthavireṇā-
bhihitam-evamastu | ahaṃ tasmin samaye pāṇinā sūryamaṇḍalaṃ praticchādayiṣyāmīti | yāvat
tasmin divase sthavirayaśasā pāṇinā sūryamaṇḍalaṃ praticchāditam | ekasmin divase eka-
muhūrte caturaśītidharmarājikāsahasraṃ pratiṣṭhāpitam | vakṣyati ca-    
@241
tābhya: saptabhya: pūrvikābhya: kṛtibhyo
dhātuṃ tasya ṛṣe: sa hyupādāya maurya: |
cakre stūpānāṃ śāradābhraprabhānāṃ
loke sāśīti śāsadahnā sahasram ||87||
yāvacca rājñā aśokena caturaśītidharmarājikāsahasraṃ pratiṣṭhāpitam, dhārmiko dharmarājā
saṃvṛtta: | tasya dharmāśoka iti saṃjñā jātā | vakṣyati ca-
āryamauryaśrī: sap rajānāṃ hitārthaṃ
kṛtsnaṃ stūpān kārayāmāsa lokam |
caṇḍāśokatvaṃ prāpya pūrvaṃ pṛthivyāṃ
dharmāśokatvaṃ karmaṇā tena lebhe ||88||
pāṃśupradānāvadānaṃ ṣaḍviṃśatimam ||
@242
27 kuṇālāvadānam |
sa idānīmacirajātaprasādo buddhaśāsane yatra śākyaputrīyān dadarśa ākīrṇe rahasi
vā, tatra śirasā pādayornipatya vandate sma | tasya ca yaśo nāmāmātya: paramaśrāddho bhagavati |
sa taṃ rājānamuvāca-deva, nārhasi sarvavarṇapravrajitānāṃ praṇipātaṃ kartum | santi hi
śākyaśrāmaṇerakāścaturbhyo varṇebhya: pravrajitā iti | tasya rājā na kiṃcidavocat | atha
sa rājā kenacit kālāntareṇa sarvasacivānuvāca-vividhānāṃ prāṇināṃ śirobhi: kāryam |
tattvamamukasya prāṇina: śīrṣamānaya, tvamamukasyeti | yaśāmātya: punarājñapta:-tvaṃ mānuṣaṃ
śīrṣamānayeti | samānīteṣu ca śira:su abhihitā:-gacchata, imāni śirāṃsi mūlyena vikrī-
ṇīdhvamiti | atha sarvaśirāṃsi vikrītāni | tadeva mānuṣyaṃ śiron a kaścijjagrāha | tato
rājñābhihita:-vināpi mūlyena kasmaicidetacchiro dehīti | na cāsya kaścit pratigrāhako
babhūva | tato yaśāmātyastasya śirasa: pratigrāhakamanāsādya savrīḍo rājānamupetyedamartha-
muvāca- 
gogardabhorabhramṛgadvijānāṃ
mūlyairgṛhītāni śirāṃsi puṃbhi: |
śirastvidaṃ mānuṣamapraśastaṃ
na gṛhyate mūlyamṛte’pi rājan ||1||
atha sa rājā tamamātyamuvāca-kimidamitīdaṃ mānuṣaśiron a kaścidgṛhṇātīti ?
amātya uvāca-jugupsitatvāditi | rājābravīt-kimetadeva śiro jugupsitamāhosvit
sarvamānuṣaśirāṃsīti ? amātya uvāca-sarvamānuṣaśirāṃsīti | rājābravīt-kimidaṃ madīya-
mapi śiro jugupsitamiti ? sa ca bhayānnecchati tasmādbhūtārthamabhidhātum | sa rājñābhihita:-
amātya, saṃtyamucyatāmiti | sa uvāca-evamiti | tata: sa rājā tamamātyaṃ pratijñāyāṃ
pratiṣṭhāpya pratyādiśannimamarthamuvāca-haṃ bho:, rūpaiśvaryajanitamadavismita, yuktamidaṃ bhavata:,
yasmāt tvaṃ bhikṣucaraṇapraṇāmaṃ māṃ vicchandayitumicchasi ?
vināpi mūlyairvijugupsitatvāt
pratigrahītā bhuvi yasya nāsti |
śirastadāsādya mameha puṇyaṃ
yadyarjitaṃ kiṃ viparītamatra ||2||
jātiṃ bhavān paśyati śākyabhikṣu-
ṣvantargatāṃsteṣu guṇānna ceti |
ato bhavān jātimadāvalepā-
dātmānamanyāṃśca hinasti mohāt ||3||
@243
āvāhakāle’tha vivāhakāle
jāte: parīkṣā na tu dharmakāle |
dharmakriyāyā hi guṇā nimittā
guṇāśca jātiṃ na vicārayanti ||4||
yadyuccakulīnagatā doṣā garhāṃ prayānti loke’smin |
kathamiva nīcajanagatā guṇā na satkāramarhanti ||5||
cittavaśena hi puṃsāṃ kalevaraṃ nindyate’tha satkriyate |
śākyaśramaṇamanāṃsi ca śuddhānyarcyānyata: śākyā: ||6||
yadi guṇaparivarjito dvijāti: 
patita iti prathito’pi yātyavajñām |
na tu nidhanakulodgato’pi jantu: 
śubhaguṇayukta iti praṇamya pūjya: ||7||
api ca |
kiṃ te kāruṇikasya śākyavṛṣabhasyaitadvaco na śrutaṃ
prājñai: sāramasārakebhya iha yannṛbhyo grahītuṃ kṣamam |
tasyānanyathavādino yadi ca tāmājñāṃ cikīrṣāmyahaṃ
vyāhantuṃ ca bhavān yadi prayatate naitat suhṛllakṣaṇam ||8||
ikṣukṣodavadujjhito bhuvi yadā kāyo mama svapsyati
pratyutthānanamaskṛtāñjalipuṭakleśakriyāsvakṣama: |
kāyenāhamanena kiṃ nu kuśalaṃ śakṣyāmi kartuṃ tadā 
tasmānnāryamata: śmaśānanidhanāt sāraṃ grahītuṃ mayā ||9||
bhavanādiva pradīptānnimajjamānādivāpsu ratnanidhe: |
kāyādvidhānanidhanāghe sāraṃ nādhigacchanti ||10||
te sāramapaśyanta: sārāsāreṣvakovidā prājñā: |
te maraṇamakaravadanapraveśasamaye viṣīdanti ||11||
dadhighṛtanavanītakṣīratakropayogā-
dvaramapahṛtasāro maṇḍakumbho’vabhagna: |
na bhavati bahu śocyaṃ yadvadevaṃ śarīre
sucaritahṛtasāre naiti śoko’ntakāle ||12||
@244
sucaritavimukhānāṃ garvitānāṃ yadā tu
prasabhamiha hi mṛtyu: kāyakumbhaṃ bhinatti |
dahati hṛdayameṣāṃ śokavahnistadānīṃ
dadhighaṭa iva bhagne sarvaśo’prāptasāre ||13||
kartuṃ vighnamato na me’rhati bhavān kāyapraṇāmaṃ prati
śreṣṭho’smītyaparīkṣako hi gaṇayan mohāndhakārāvṛta: |
kāyaṃ yastu parīkṣate daśabalavyāhāradīpairbudho
nāsau pārthivabhṛtyayorviṣamatāṃ kāyasya saṃpaśyati ||14||
tvagmāṃsāsthiśirāyakṛtprabhṛtayo bhāvā hi tulyā nṛṇā-
māhāryaistu vibhūṣaṇairadhikatā kāyasya niṣpadyate |
etatsāramiheṣyate tu yadimaṃ niśritya kāyādhamaṃ
pratyutthānanamaskṛtādikuśalaṃ prājñai: samutthāpyate ||15|| iti |
athāśoko rājā’hirodakasikatāpiṇḍairaṇḍakāṣṭhebhyo’pi asārataratvaṃ kāyasyāvetya
praṇāmādibhya: samutthasya phalasya bahukalpaśa: sthāpayitvā sumeruvanmahāpṛthivībhya: samutthasya
phalasya bahukalpaśa: sthāpayitvā sumeruvanmahāpṛthivībhya: sārataratāmavekṣya bhagavata: stūpavanda-
nāyāmātmānamalaṃkartukāmo’mātyagaṇaparivṛta: kurkuṭārāmaṃ gatvā tatra vṛddhānte sthitvā kṛtā-
ñjaliruvāca-asti-
kaścidanyo’pi nirdiṣṭo dvitīya: sarvadarśinā |
yathāhaṃ tena nirdiṣṭa: pāṃśudānena dhīmatā ||16||
tatra yaśo nāmnā saṃghasthavira uvāca-asti mahārāja | yadā bhagavata: parinirvāṇakāla-
samaye tadā apalālaṃ nāgaṃ damayitvā kumbhakālaṃ caṇḍālīgopālīṃ ca nāgaṃ ca mathurāmanuprāpta:,
tatra bhagavānāyuṣmantamānandamāmantrayate-asyāmānanda mathurāyāṃ varṣaśataparinirvṛtasya tathāgatasya
gupto nāmnā gāndhiko bhaviṣyati | tasya putro bhaviṣyatyupagupto nāmnā avavādakānāmagro’lakṣa-
ṇako buddha:, yo mama varṣaśataparinirvṛtasya buddhakāryaṃ kariṣyati | paśyasi tvamānanda dūrata
eva nīlanīlāmbararājim ? evaṃ bhadanta | eṣa ānanda urumuṇḍo nāma parvata: | atra varṣa-
śataparinirvṛtasya tathāgatasya naṭabhaṭikā nāmāraṇyāyatanaṃ bhaviṣyati | etadagraṃ me ānanda
bhaviṣyati śamathānukūlānāṃ śayyāsanānāṃ yaduta naṭabhaṭikā nāmāraṇyāyatanam | āha ca-
avavādakānāṃ pravara upagupto mahāyaśā: |
vyākṛto lokanāthena buddhakāryaṃ kariṣyati ||17||
rājā āha-kiṃ puna: sa śuddhasattva utpanna:, athādyāpi notpadyata iti ? sthavira
uvāca-utpanna: sa mahātmā | urumuṇḍe parvate jitakleśo’rhadgaṇai: parivṛtastiṣṭhati lokānu-
kampārtham | api ca deva-
@245
sarvajñalīlo hi sa śuddhasattvo
dharmaṃ praṇītaṃ vadate gaṇāgre |
devāsurendroragamānuṣāṃśca
sahasraśo mokṣapuraṃ praṇetā ||18||
tena khalu samayena āyuṣmānupagupto’ṣṭādaśabhirarhatsahasrai: parivṛto naṭabhaṭikāraṇyā-
yatane prativasati | śrutvā ca rājā amātyagaṇānāhūya kathayati-
saṃnāhyatāṃ hastirathāśvakāya:
śīghraṃ prayāsyāmyurumuṇḍaśailam |
drakṣyāmi sarvāśravavipramuktaṃ
sākṣādarhantaṃ hyupaguptaṃ nāma ||19||
tato’mātyairabhihita:-deva dūta: preṣayitavyo viṣayanivāsī, sa devasya svayamevā-
gamiṣyati | rājā āha-nāsau asmākamarhatyabhigantum, kiṃ tu vayamevārhāmastasyābhigantum |
api ca-
manye vajramayaṃ tasya dehaṃ śailopamādhikam |
śāstṛtulyopaguptasya yo hyājñāmākṣipennara: ||20||
yāvadrājñā sthaviropaguptasya sakāśaṃ dūto na preṣita: sthaviradarśanāyāgamiṣyāmīti |
sthaviropaguptaścintayati-yadi rājā āgamiṣyati, mahājanakāyasya pīḍā bhaviṣyati gocarasya
ca | tata: sthavireṇābhihitam-svayamevābhigamiṣyāmīti | tato rājñā sthaviropaguptasyārthe
nauyānenāgamiṣyatīti yāvacca mathurāṃ yāvacca pāṭaliputramantarānnausaṃkramo’vasthāpita: | atha
sthaviropagupto rājño’śokasyānugrahārthamaṣṭādaśabhirarhatsahasrai: parivṛto nāvamabhiruhya pāṭali-
putramanuprāpta: | tato rājapuruṣai rājño’śokasya niveditam-deva, diṣṭyā vardhasva |
anugrahārthaṃ tava sopagupta-
ściteśvara: śāsanakarṇadhāra: |
puraskṛtastīrṇabhavaughapārai:
sārdhaṃ samabhyāgata eṣa padbhyām ||21||
śrutvā ca rājñā prītamanasā śatasahasramūlyo muktāhāra: svaśarīrādapanīya priyākhyā-
yino datta: | ghāṇṭikaṃ cāhūya kathayati-ghuṣyantāṃ pāṭaliputre ghaṇṭā: | sthaviropaguptasyāgamanaṃ
nivedyatām | vaktavyam-
utsṛjya dāridryamanarthamūlaṃ 
ya: sphītaśobhāṃ śriyamicchatīha |
svargāpavargāya ca hetubhūtaṃ
sa paśyatāṃ kāruṇikopaguptam ||22||
@246
yebhirna dṛṣṭo dvipadapradhāna:
śāstā mahākāruṇika: svayaṃbhū: |
te śāstṛkalpaṃ sthaviropaguptaṃ
paśyantyudāraṃ tribhavapradīpam ||23||
yāvadrājñā pāṭaliputre ghaṇṭāṃ ghoṣayitvā nagaraśobhāṃ ca kārayitvā ardhatṛtīyāni
yojanāni gatvā sarvavādyena sarvapuṣpagandhamālyena sarvapaurai: sarvāmātyai: saha sthaviropaguptaṃ
pratyudgata: | dadarśa rājā sthaviropaguptaṃ dūrata evāṣṭādaśabhirarhatsahasrairardhacandreṇopaguptam |
yadantaraṃ ca rājā sthaviropaguptamadrākṣīt, tadantaraṃ hastiskandhādavatīrya padbhyāṃ nadītīra-
mabhigamya ekaṃ pādaṃ nadītīre sthāpya dvitīyaṃ nauphalake sthaviropaguptaṃ sarvāṅgenānuparigṛhya nau-
[saṃkramād] uttāritavān | uttārya ca mūlanikṛtta iva druma: sarvaśarīreṇopaguptasya pādayo-
rnipatito mukhatuṇḍakena ca pādau anuparimārjya utthāya dvau jānumaṇḍalau pṛthivītale
nikṣipya kṛtāñjali: sthaviropaguptaṃ nirīkṣamāṇa uvāca-
yadā mayā śatrugaṇānnihatya
prāptā samudrābharaṇā saśailā |
ekātapatrā pṛthivī tadā me
prītirna sā yā sthaviraṃ nirīkṣya ||24||
tvaddarśanānme dviguṇa: prasāda:
saṃjāyate’smin varaśāsanāgre |
tvaddarśanāccaiva pare’pi śuddhyā
dṛṣṭo mayādyāpratima: svayaṃbhū: ||25||
api ca |
śāntiṃ gate kāruṇike jinendre
tvaṃ buddhakāryaṃ kuruṣe triloke |
naṣṭe jaganmohanimīlitākṣe
tvamarkavajjñānavabhāsakartā ||26||
tvaṃ śāstṛkalpo jagadekacakṣu-
ravavādakānāṃ pravara: śaraṇyam |
vibho mamājñāṃ vada śīghramadya
kartāsmi vākyaṃ tava śuddhasattvā ||27||
@247
atha sthaviropagupto dakṣiṇena pāṇinā rājānaṃ śirasi parimārjayannuvāca-
apramādena saṃpādya rājyaiśvaryaṃ pravartatām | 
durlabhaṃ trīṇi ratnāni nityaṃ pūjaya pārthiva ||28||
api ca mahārāja tena bhagavatā tathāgatenārhatā samyaksaṃbuddhena tava ca mama [ca]
śāsanamupanyastaṃ sattvasārathivareṇa gaṇamadhye parīttaṃ paripālyaṃ yatnato’smābhi: | rājā āha-
sthavira, yathā ahaṃ nirdiṣṭo bhagavatā, tadevānuṣṭhīyate | kuta: ?
stūpairvicitrairgiriśṛṅgakalpai-
śchatradhvajaiścocchritaratnacitrai: |
saṃśobhitā me pṛthivī samantā-
dvaistārikā dhātudharā: kṛtāśca ||29||
api ca |
ātmā putraṃ gṛhaṃ dārān pṛthivī kośameva ca |
na kiṃcidaparityaktaṃ dharmarājasya śāsane ||30||
sthaviropagupta āha-sādhu sādhu mahārāja, etadevānuṣṭheyam | kuta: ?
ye sāramupajīvanti kāyādbhogaiśca jīvikām |
gate kāle na śocanti iṣṭaṃ yānti surālayam ||31||
yāvadrājā mahatā śrīsamudayena sthaviropaguptaṃ rājakule praveśayitvā sarvāṅgenānuparigṛhya
prajñapta evāsane niṣādayāmāsa | sthaviropaguptasya śarīraṃ mṛdu sumṛdu, tadyathā tūlapicurvā
karpāsapicurvā | atha rājā sthaviropaguptasya śarīrasaṃsparśamavagamya kṛtāñjaliruvāca-
mṛdūni te'ṅgāni udārasattvā
tūlopamā: kāśisamopamāśca |
ahaṃ tvadhanya: kharakarkaśāṅgo
ni:sparśagātra: paruṣāśrayaśca ||32||
sthavira uvāca-
dānaṃ manāpaṃ suśubhaṃ praṇītaṃ
dattaṃ mayā hyapratipudgalasya |
na pāṃśudānaṃ hi mayā pradattaṃ
yathā tvayādāyi tathāgatasya ||33||
rājā āha-sthavira, 
bālabhāvādahaṃ pūrvaṃ kṣetraṃ prāpya hyanuttaram |
pāṃśūn ropitavāṃstatra phalaṃ yasyedṛśaṃ mama ||34||
@248
atha sthaviro rājānaṃ saṃharṣayannuvāca-mahārāja,
paśya kṣetrasya māhātmyaṃ pāṃśuryatra viruhyate |
rājaśrīryena te prāptā ādhipatyamanuttaram ||35||
śrutvā ca rājā vismayotphullanetro’mātyānāhūyovāca-
balacakravartirājyaṃ prāptaṃ me pāṃśudānamātreṇa |
kena bhagavān bhavanto nārcayitavya: prayatnena ||36||
atha rājā sthaviropaguptasya pādayornipatyovāca-sthavira, ayaṃ me manoratho ye bhagavatā
buddhena pradeśā adhyuṣitāstānarceyam, cihnāni ca kuryāṃ paścimasyāṃ janatāyāmanugrahārtham |
āha ca-ye buddhena bhagavatā pradeśā adhyuṣitā:, tānarcayannahaṃ gatvā cihnāni caiva kuryāṃ
paścimāṃ janatāmanukampārtham | sthavira uvāca-sādhu sādhu mahārāja, śobhanaste cittotpāda: |
ahaṃ pradarśayiṣyāmyadhunā |
ye tenādhyuṣitā deśāstānnamasye kṛtāñjali: |
gatvā cihnāni teṣveva kariṣyāmi na saṃśaya: ||37||
atha rājā caturaṅgabalakāyaṃ saṃnāhya gandhamālyapuṣpamādāya sthaviropaguptasahāya:
saṃprasthita: | atha sthaviropagupto rājānamaśokaṃ sarvaprathamena lumbinīvanaṃ praveśayitvā dakṣiṇaṃ
hastamabhiprasāryovāca-asmin mahārāja pradeśe bhagavān jāta: | āha ca-
idaṃ hi prathamaṃ caityaṃ buddhasyottamacakṣuṣa: |
jātamātreha sa muni: prakrānta: saptapadaṃ bhuvi ||38||
caturdiśamavalokya vācaṃ bhāṣitavān purā |
iyaṃ me paścimā jātirgarbhāvāsaśca paścima: ||39||
atha rājā sarvaśarīreṇa tatra pādayornipatya utthāya kṛtāñjali: prarudannuvāca-
dhanyāste kṛtapuṇyai(ṇyā)śca yairdṛṣṭa: sa mahāmuni: |
prajāta: saṃśrutā yaiśca vācastasya manoramā: ||40||
atha sthaviro rājña: prasādavṛddhyarthamuvāca-mahārāja, kiṃ drakṣyasi tāṃ devatām ?
yayā dṛṣṭa: prajāyansa vane’smin vadatāṃ vara: |
kramamāṇa: padān sapta śrutā vāco yayā mune: ||41||
rājā āha-paraṃ sthavira drakṣyāmi | atha sthaviropagupto yasya vṛkṣasya śākhāmavalambya
devī mahāmāyā prasūtā, tena dakṣiṇahastamabhiprasāryovāca-
naivāsikā yā ihāśokavṛkṣe
saṃbuddhadarśinī yā devakanyā |
sākṣādasau darśayatu svadehaṃ
rājño hyaśokasya [mana:]prasādavṛddhyai ||42||
@249
yāvat sā devatā svarūpeṇa sthaviropaguptasamīpe sthitvā kṛtāñjaliruvāca-sthavira,
kimājñāpayasi ? atha sthaviro rājānamaśokamuvāca-mahārāja, iyaṃ sā devatā, yayā dṛṣṭo
bhagavān jāyamāna: | atha rājā kṛtāñjalistāṃ devatāmuvāca-
dṛṣṭastvayā lakṣaṇabhūṣitāṅga:
prajāyamāna: kamalāyatākṣa: |
śrutāstvayā tasya nararṣabhasya
vāco manojñā: prathamā vane’smin ||43||
devatā prāha-
mayā hi dṛṣṭa: kanakāvadāta:
prajāyamāno dvipadapradhāna: |
padāni sapta kramamāṇa eva
śrutā ca vācamapi tasya śāstu: ||44||
rājā āha-kathaya devate, kīdṛśī bhagavato jāyamānasya śrīrbabhūveti | devatā prāha-
na śakyaṃ mayā vāgbhi: saṃprakāśayitum | api tu saṃkṣepata: śṛṇu-
vinirmitābhā kanakāvadātā
sendre triloke nayanābhirāmā |
sasāgarāntā ca mahī saśailā
mahārṇavasthā iva nauścacāla ||45||
yāvadrājñā jātyāṃ śatasahasraṃ dattam | caityaṃ ca pratiṣṭhāpya rājā prakrānta: ||
atha sthaviropagupto rājānaṃ kapilavastu nivedayitvā dakṣiṇahastamabhiprasāryovāca-
asmin pradeśe mahārāja bodhisattvo rājña: śuddhodanasyopanāmita: | taṃ dvātriṃśatā mahāpuruṣa-
lakṣaṇālaṃkṛtaśarīramasecanakadarśanaṃ ca dṛṣṭvā rājā sarvaśarīreṇa bodhisattvasya pādayornipatita: |
idaṃ mahārāja śākyavardhaṃ nāma devakulam | atra bodhisattvo jātamātra upanīto devamarca-
yiṣyatīti | sarvadevatāśca bodhisattvasya pādayornipatitā: | tato rājñā śuddhodanena bodhi-
sattvo devatānāmapyayaṃ deva iti tena bodhisattvasya devātideva iti nāmadheyaṃ kṛtam | asmin
pradeśe mahārāja bodhisattvo brāhmaṇānāṃ naimittikānāṃ vipaścikānāmupadarśita: | asmin
pradeśe asitena ṛṣiṇā nirdiṣṭo buddho loke bhaviṣyatīti | asmin pradeśe mahārāja
mahāprajāpatyā saṃvardhita: | asmin pradeśe lipijñānaṃ śikṣāpita: | asmin pradeśe hasti-
grīvāyāmaśvapṛṣṭhe rathe śaradhanurgrahe tomaragrahe’ṅkuśagrahe kulānurūpāsu vidyāsu pāraga: saṃvṛtta: |
iyaṃ bodhisattvasya vyāyāmaśālā babhūva | asmin pradeśe mahārāja bodhisattvo devatāśata-
sahasrai: parivṛta: ṣaṣṭibhi: strīsahasrai: sārdhaṃ ratimanubhūtavān | asmin pradeśe bodhisattvo
jīrṇāturamṛtasaṃdarśanodvigno vanaṃ saṃśrita: | asmin pradeśe jambucchāyāyāṃ niṣadya viviktaṃ
@250
pāpakairakuśalairdharmai: savitarkaṃ savicāraṃ vivekajaṃ prītisukhamanāśravasadṛśaṃ prathamadhyānaṃ samāpanna: |
atha pariṇate madhyāhne atikrānte bhaktakālasamaye anyeṣāṃ vṛkṣāṇāṃ chāyā prācīnanimnā
prācīnapravaṇā prācīnaprāgbhārā, jambucchāyā bodhisattvasya kāyaṃ na jahāti | dṛṣṭvā ca punā
rājā śuddhodana: sarvaśarīreṇa bodhisattvasya pādayornipatita: | anena dvāreṇa bodhisattvo
devatāśatasahasrai: parivṛto’rdharātre: kapilavastuno nirgata: | asmin pradeśe bodhisattvena
chandakasyāśvamābharaṇāni ca datvā pratinivartita: | āha ca-
chandābharaṇānyaśvaṃ ca asmin pratinivartita: |
nirupasthāyiko vīra: praviṣṭaikastapovanam ||46||
asmin pradeśe bodhisattvo lubdhakasakāśāt kāśikairvastrai: kāṣāyāṇi vastrāṇi
grahāya pravrajita: | asmin pradeśe bhārgaveṇāśrameṇopanimantrita: | asmin pradeśe bodhisattvo
rājñā bimbisāreṇārdharājyenopanimantrita: | asmin pradeśe ārāḍodrakamabhigata: | āha ca-
udrakārāḍakā nāma ṛṣayo’smiṃstapovane |
adhigatācāryasattvena puruṣendreṇa tāpitā ||47||
asmin pradeśe bodhisattvena ṣaḍvarṣāṇi duṣkaraṃ cīrṇam | āha ca-
ṣaḍvarṣāṇi hi kaṭukaṃ tapastaptvā mahāmuni: |
nāyaṃ mārgo hyabhijñāya iti jñātvā samutsṛjet ||48||
asmin pradeśe bodhisattvena nandāyā nandabalāyāśca grāmikaduhitryo: sakāśāt
ṣoḍaśaguṇitaṃ madhupāyasaṃ paribhuktam | āha ca-
asmin pradeśe nandāyā bhuktvā ca madhupāyasam |
bodhimūlaṃ mahāvīro jagāma vadatāṃ vara: ||49||
asmin pradeśe bodhisattva: kālikena nāgarājena bodhimūlamabhigacchan saṃstuta: |
āha ca-
kālikabhujagendreṇa saṃstuto vadatāṃ vara: |
prayāto’nena mārgeṇa bodhimaṇḍe’mṛtārthina: ||50||
atha rājā sthavirasya pādayornipatya kṛtāñjaliruvāca-
api paśyema nāgendraṃ yena dṛṣṭastathāgata: |
vrajāno’nena mārgeṇa mattanāgendravikrama: ||51||
atha kāliko nāgarāja: sthavirasamīpe sthitvā kṛtāñjaliruvāca-sthavira, kimājñāpa-
yasīti | atha sthaviro rājānamuvāca-ayaṃ sa mahārāja kāliko nāgarājā yena bhagavā-
nanena mārgeṇa bodhimūlaṃ nirgacchan saṃstuta: | atha rājā kṛtāñjali: kālikaṃ nāgarājamuvāca-
@251
dṛṣṭastvayā jvalitakāñcanatulyavarṇa: 
śāstā mamāpratisama: śaradenduvaktra: |
ākhyāhi me daśabalasya guṇaikadeśaṃ 
tatkīdṛśī vada bhavan sugate tadānīm ||52||
kālika uvāca-na śakyaṃ vāgbhi: saṃprakāśayitum | api tu saṃkṣepaṃ śṛṇu-
caraṇatalaparāhatā saśailā 
avanistadā pracacāla ṣaḍvikāram |
ravikiraṇaprabhādhikā nṛloke 
sugataśaśidyutisaṃnibhā manojñā ||53||
yāvadrājā caityaṃ pratiṣṭhāpya prakrānta: | atha sthaviropagupto rājānaṃ bodhimūlamupa-
nāmayitvā dakṣiṇaṃ karamabhiprasāryovāca-asmin pradeśe mahārāja bodhisattvena mahāmaitrī-
sahāyena sakalaṃ mārabalaṃ jitvā anuttarā samyaksaṃbodhirabhisaṃbuddhā | āha ca-
iha munivṛṣabheṇa bodhimūle 
namucibalaṃ vikṛtaṃ nirastamāśu |
idamamṛtamudāramagryabodhiṃ 
hyadhigatamapratipudgalena tena ||54||
yāvadrājñā bodhau śatasahasraṃ dattam | caityaṃ ca pratiṣṭhāpya rājā prakrānta: | atha
sthaviropagupto rājānamaśokamuvāca-asmin pradeśe bhagavān caturṇāṃ mahārājānāṃ sakāśā-
ccatvāri śailamayāni pātrāṇi grahāyaikaṃ pātramadhimuktam | asmin pradeśe trapuṣabhallikayorvaṇijo-
rapi piṇḍapātra: pratigṛhīta: | asmin pradeśe bhagavān vārāṇasīmabhigacchannupagenājī-
vikena saṃstuta: | yāvat sthaviro rājānaṃ ṛṣivadana(patina ?)mupanīya dakṣiṇaṃ hastamabhi-
prasāryovāca-asmin pradeśe mahārāja bhagavatā triparivartaṃ dvādaśākāraṃ dharmyaṃ dharmacakraṃ 
pravartitam | āha ca-
śubhaṃ dharmamayaṃ cakraṃ saṃsāravinivartaye |
asmin pradeśe nāthena pravartitamanuttaram ||55||
asmin pradeśe jaṭilasahasraṃ pravrājitam | asmin pradeśe rājño bimbisārasya dharmaṃ 
deśitam | rājñā ca bimbisāreṇa satyāni dṛṣṭāni, aśītibhiśca devatāsahasrairanekaiśca
māgadhakairbrāhmaṇagṛhapatisahasrai: | asmin pradeśe bhagavatā śakrasya devendrasya dharmo deśita:,
śakreṇa ca satyāni dṛṣṭānyaśītibhiśca devatāsahasrai: | asmin pradeśe mahāprātihāryaṃ 
vidarśitam | asmin pradeśe bhagavān deveṣu trāyastriṃśeṣu varṣā uṣitvā māturjanayitryā dharmaṃ
@252
deśayitvā devagaṇaparivṛto’vatīrṇa: | vistareṇa yāvat sthaviro rājānamaśokaṃ kuśinagarī-
mupanāmayitvā dakṣiṇaṃ karatalamabhiprasāryovāca-asmin pradeśe mahārāja bhagavān sakalaṃ 
buddhakāryaṃ kṛtvā nirupadhiśeṣe nirvāṇadhātau parinirvṛta: | āha ca-
lokaṃ sadevamanujāsurayakṣanāga-
makṣayyadharmavinaye matimān vinīya |
vaineyasattvavirahānupaśāntabuddhi:
śāntiṃ gata: paramakāruṇiko maharṣi: ||56||
śrutvā ca rājā mūrchita: patita: | yāvajjalapariṣekaṃ kṛtvotthāpita: | atha rājā 
kathaṃcit saṃjñāmupalabhya parinirvāṇe śatasahasraṃ datvā caityaṃ pratiṣṭhāpya pādayornipatyovāca-
sthavira, ayaṃ me manoratha:-ye ca bhagavatā śrāvakā agratāyāṃ nirdiṣṭā:, teṣāṃ śarīrapūjāṃ 
kariṣyāmīti | sthavira uvāca-sādhu sādhu mahārāja | śobhanaste cittotpāda: | sthaviro 
rājānamaśokaṃ jetavanaṃ praveśayitvā dakṣiṇaṃ karamabhiprasāryovāca-ayaṃ mahārāja sthaviraśāri-
putrasya stūpa: | kriyatāmasyārcanamiti | rājā āha-ke tasya guṇā babhūvu: ? sthavira
uvāca-sa hi dvitīyaśāstā dharmasenādhipatirdharmacakrapravartana: prajñāvatāmagro nirdiṣṭo
bhagavatā | 
sarvalokasya yā prajñā sthāpayitvā tathāgatam |
śāriputrasya prajñāyā: kalāṃ nārhati ṣoḍaśīm ||57||
āha ca-
saddharmacakramatulaṃ yajjinena pravartitam |
anuvṛttaṃ hi tattena śāriputreṇa dhīmatā ||58||
kastasya sādhu buddhānya: puruṣa: śāradvatasyeha |
jñātvā guṇagaṇanidhiṃ vaktuṃ śaknoti niravaśeṣāt ||59||
tato rājā prītamanā: sthaviraśāradvatīputrastūpe śatasahasraṃ datvā kṛtāñjaliruvāca-
śāradvatīputramahaṃ bhaktyā vande vimuktabhavasaṅgam |
lokaprakāśakīrti jñānavatāmuttamaṃ vīram ||60||
yāvat sthaviropagupta: sthaviramahāmaudgalyāyanasya stūpamupadarśayannuvāca-idaṃ mahārāja
sthaviramahāmaudgalyāyanasya stūpam | kriyatāmasyārcanamiti | rājā āha-ke tasya guṇā
babhūvuriti ? sthavira uvāca-sa hi ṛddhimatāmagro nirdiṣṭo bhagavatā, yena dakṣiṇena pādā-
ṅguṣṭhena śakrasya devendrasya vaijayanta: prāsāda: prakampita:, nandopanandau nāgarājānau vinītau |
āha ca-
@253
śakrasya yena bhavanaṃ pādāṅguṣṭhena kampitam |
pūjanīya: prayatnena kolita: sa dvijottama: ||61||
bhujageśvarau pratibhayau dāntau tau yenātidurdamau |
loke kastasya śuddhabuddhe: pāraṃ gacchedguṇārṇavasya ||62||
yāvadrājā mahāmaudgalyāyanasya stūpe śatasahasraṃ datvā kṛtāñjaliruvāca-
ṛddhimatāmagro yo janmajarāśokadu:khanirmukta: |
maudgalyāyanamahaṃ vande mūrdhnā praṇipatya vikhyātam ||63||
yāvat sthaviropagupta: sthaviramahākāśyapasya stūpam… | kriyatāmasyārcanamiti | rājā
āha-ke tasya guṇā babhūvu: ? sthavira uvāca-sa hi mahātmā alpecchānāṃ saṃtuṣṭānāṃ dhuta-
guṇavādināmagro nirdiṣṭo bhagavatā, ardhāsanenopanimantrita:, śvetacīvareṇācchādita:, dīnātura-
grāhaka: śāsanasaṃdhārakaśceti | āha ca-
puṇyakṣetramudāraṃ dīnāturagrāhako nirāyāsa: |
sarvajñacīvaradhara: śāsanasaṃdhārako matimān ||64||
kastasya gurormanujo vaktuṃ śakto guṇānniravaśeṣān |
āsanavarasya sumatiryasya jino dattavānardham ||65||
tato rājā aśoka: sthaviramahākāśyapasya stūpe śatasahasraṃ dattvā kṛtāñjaliruvāca-
parvataguhānilāyaṃ vairaparāṅmukhaṃ praśamayuktam |
saṃtoṣaguṇavivṛddhaṃ vande khalu kāśyapaṃ sthaviram ||66||
yāvat sthaviropagupta: sthaviravatkulasya stūpaṃ darśayannuvāca-idaṃ mahārāja sthavira-
batkulasya stūpam | kriyatāmarcanamiti | rājā āha-ke tasya guṇā babhūvuriti ? sthavira uvāca-
sa mahātmā alpābādhānāmagro nirdiṣṭo bhagavatā | api ca | na tena kasyaciddvipadikā gāthā 
śrāvitā | rājā āha-dīyatāmatra kākaṇi: | yāvadamātyairabhihita:-deva, kimarthaṃ tulyeṣvava-
sthiteṣvatra kākaṇī dīyata iti ? rājā āha-śrūyatāmatrābhiprāyo mama-
ājñāpradīpena manogṛhasthaṃ 
hataṃ tamo yadyapi tena kṛtsnam |
alpecchabhāvānna kṛtaṃ hi tena 
yathā kṛtaṃ sattvahitaṃ tadanyai: ||67||
sā pratyāhatā tasyaiva rājña: pādamūle nipatitā | yāvadamātyā vismitā ūcu:-
aho tasya mahātmano’lpecchatā babhūva | anayāpyanarthī | yāvat sthaviropagupta: sthavirānandasya
stūpamupadarśayannuvāca-idaṃ sthavirānandasya stūpam | kriyatāmasyārcanamiti | rājā āha-ke 
tasya guṇā babhūvuriti ? sthavira uvāca-sa hi bhagavata upasthāyako babhūva, bahuśrutānāmagrya: 
pravacanagrāhakaśceti | āha ca-
@254
munipātrarakṣaṇapaṭu: smṛtidhṛtimatiniścita: śrutasamudra: |
vispaṣṭamadhuravacana: suranaramahita: sadānanda: ||68||
saṃbuddhacittakuśala: sarvatra vicakṣaṇo guṇakaraṇḍa: |
jinasaṃstuto jitaraṇa: suranaramahita: sadānanda: ||69||
yāvadrājñā tasya stūpe koṭirdattā | yāvadamātyairabhihita:-kimarthamayaṃ deva sarveṣāṃ 
sakāśādadhikataraṃ pūjyate ? rājā āha-śrūyatāmabhiprāya:-
yattaccharīraṃ vadatāṃ varasya 
dharmātmano dharmamayaṃ viśuddham | 
taddhāritaṃ ten aviśokanāmnā 
tasmādviśeṣeṇa sa pūjanīya: ||70||
dharmapradīpo jvalati prajāsu 
kleśāndhakārāntakaro yadadya |
tattatprabhāvātsugatendrasūno-
stasmādviśeṣeṇa sa pūjanīya: ||71||
yadā samudraṃ salilaṃ samudre 
kurvīta kaścinna hi goṣpadena |
nāthena taddharmamavekṣya bhāvaṃ 
sūtrāntako’yaṃ sthavire’bhiṣikta: ||72||
atha rājā sthavirāṇāṃ stūpārcanaṃ kṛtvā sthaviropaguptasya pādayornipatya prītimanā 
uvāca-
mānuṣyaṃ saphalīkṛtaṃ ṛtuśatairiṣṭena saṃprāpyate 
rājyaiśvaryaguṇaiścalaiśca vibhavai: sāraṃ gṛhītaṃ param |
lokaṃ caityaśatairalaṃkṛtamidaṃ śvetābhrakūṭaprabhai-
rasyādyāpratimasya śāsanamidaṃ kiṃ na: kṛtaṃ duṣkaram ||73|| iti |
yāvadrājā sthaviropaguptasya praṇāmaṃ kṛtvā prakrānta: ||
yāvadrājñā aśokena jātau bodhau dharmacakre parinirvāṇe ekaikaśatasahasraṃ dattam, 
tasya bodhau viśeṣata: prasādo jāta:-iha bhagavatānuttarā samyaksaṃbodhirabhisaṃbuddheti | sa 
yāni viśeṣayuktāni ratnāni, tāni bodhiṃ preṣayati | atha rājño’śokasya tiṣyarakṣitā nāma
agramahiṣī | tasyā buddhirutpannā-ayaṃ rājā mayā sārdhaṃ ratimanubhavati, viśeṣayuktāṃśca(ktāni
ca) ratnāni bodhau preṣayati | tayā mātaṅgī vyāharitā-śakyasi tvaṃ bodhiṃ mama sapatnīṃ 
praghātitum ? tayābhihitam-śakṣyāmi, kiṃ tu kārṣāpaṇān dehīti | yāvanmātaṅgayā bodhivṛkṣo
mantrai: parijapta:, sūtraṃ ca baddham | yāvadbodhivṛkṣa: śuṣkitumārabdha: | tato rājapuruṣai rājñe 
niveditam-deva, bodhivṛkṣa: śuṣyata iti | āha ca-
@255
yatropaviṣṭena tathāgatena 
kṛtsnaṃ jagadbuddhamidaṃ yathāvat | 
sarvajñatā cādhigatā narendra
bodhidrumo’sau nidhanaṃ prayāti ||74||
śrutvā ca rājā mūrcchito bhūmau patita: | yāvajjalasekaṃ dattvotthāpita: | atha rājā
kathaṃcit saṃjñāmupalabhya prarudannuvāca-
dṛṣṭvānvahaṃ taṃ drumarājamūlaṃ 
jānāmi dṛṣṭo’dya mayā svayaṃbhū: |
nāthadrume caiva gate praṇāśaṃ 
prāṇā: prayāsyanti mamāpi nāśam ||75||
atha tiṣyarakṣitā rājānaṃ śokārtamavekṣyovāca-deva, yadi bodhirna bhaviṣyati, ahaṃ 
devasya ratimutpādayiṣyāmi | rājā āha-na sā strī, api tu bodhivṛkṣa: sa: | tatra bhagavatā 
anuttarā samyaksaṃbodhiradhigatā | tiṣyarakṣitā mātaṅgīmuvāca-śakyasi tvaṃ bodhivṛkṣaṃ yathā-
paurāṇamavasthāpitum ? mātaṅgī āha-yadi tāvat prāṇāntikāvaśiṣṭā bhaviṣyati, yathāpaurāṇa-
mavasthāpayiṣyāmīti | vistareṇa yāvattayā sūtraṃ muktvā vṛkṣasāmantena khanitvā divase 
kṣīrakumbhasahasreṇa pāyayati | yāvadalpairahobhiryathāpaurāṇa: saṃvṛtta: | tato rājapuruṣai rājñe 
niveditam-deva, diṣṭyā vardhasva, yathāpaurāṇa: saṃvṛtta: | śrutvā ca prītamanā bodhivṛkṣaṃ 
nirīkṣamāṇa uvāca-
bimbisāraprabhṛtibhi: pārthivendrairdyutiṃdharai: |
na kṛtaṃ tatkariṣyāmi satkāradvayamuttamam ||76||
bodhiṃ ca snāpayiṣyāmi kumbhairgandhodakākulai: |
āryasaṃghasya ca kariṣyāmi satkāraṃ pañcavārṣikam ||77||
atha rājā sauvarṇarūpyavaiḍūryasphaṭikamayānāṃ kumbhānāṃ sahasraṃ gandhodakena pūrayitvā
prabhūtaṃ cānnapānaṃ samudānīya gandhamālyapuṣpasaṃcayaṃ kṛtvā snātvā ahatāni vāsāṃsi navāni 
dīrghadaśāni prāvṛtya aṣṭāṅgasamanvāgatamupavāsamupoṣya dhūpakaṭacchukamādāya śaraṇatalamabhiruhya 
caturdiśamāyācitumārabdha:-ye bhagavato buddhasya śrāvakāste mamānugrahāyāgacchantu | api ca-
samyaggatā ye sugatasya śiṣyā: 
śāntendriyā nirjitakāmadoṣā: |
saṃmānanārhā naradevapūjitā 
āyāntu te’sminnanukampayā mama ||78||
@256
praśamadamaratā vimuktasaṅgā:
pravarasutā: sugatasya dharmarājña: |
asurasuranarārcitāryavṛttā-
stviha madanugrahaṇātsamabhyupaintu ||79||
vasanti kāśmīrapure suramye 
ye cāpi dhīrāstamasāvane’smin |
mahāvane revatake raye’ryā 
anugrahārthaṃ mama te’bhyupeyu: ||80||
anavataptahrde nivasanti ye 
girinadīṣu saparvatakandareṣu |
jinasutā: khalu dhyānaratā: sadā 
samudayāntviha te’dya kṛpābalā: ||81||
śairīṣake ye pravare vimāne 
vasanti putrā vadatāṃ varasya |
anugrahārthaṃ mama te viśokā 
hyāyāntu kāruṇyaniviṣṭabhāvā: ||82||
gandhamādanaśaile ca ye vasanti mahaujasa: |
ihāyāntu kāruṇyamutpādyopanimantritā: ||83||
evamukte ca rājñā trīṇi śatasahasrāṇi bhikṣūṇāṃ saṃnipatitāni | tatraikaṃ śatasaha-
srāṇāmarhatāṃ śaikṣāṇāṃ pṛthagjanakalyāṇakānāṃ ca | na kaścidvṛddhāsanamākramyate sma | rājā 
āha-kimarthaṃ vṛddhāsanaṃ tannākramyate ? tatra yaśo nāmnā vṛddha: ṣaḍabhijña: | sa uvāca-
mahārāja, vṛddhasya tadāsanamiti | rājā āha-asti sthavira tvatsakāśādanyo vṛddhatara iti ? 
sthavira uvāca-asti mahārāja-
vadatāṃ vareṇa vaśinā nirdiṣṭa: siṃhanādināmagrya: |
piṇḍolabharadvājasyaitadagrāsanaṃ nṛpate ||84||
atha rājā kadambapuṣpavadāhṛṣṭaromakūpa: kathayati-asti kaścidbuddhadarśī bhikṣurdhriyata
iti ? sthavira uvāca-asti mahārāja piṇḍolabharadvājo nāmnā buddhadarśī tiṣṭhata iti | 
rājā kathayati-sthavira, śakya: so’smābhirdraṣṭumiti ? sthavira uvāca-mahārāja, idānīṃ 
drakṣyasi | ayaṃ tasyāgamanakāla iti | atha rājā prītamanā uvāca-
@257
lābha: para: syādatulo mameha 
mahāsukhaścāyamanuttamaśca |
paśyāmyahaṃ yattamudārasattvaṃ 
sākṣādbharadvājasagotranāmaṃ ||85||
tato rājā kṛtakarapuṭo gaganatalāvasaktadṛṣṭiravasthita: | atha sthavirapiṇḍola-
bharadvājo’nekairarhatsahasrairardhacandrākāreṇopagūḍho rājahaṃsa iva gaganatalādavatīrya vṛddhānte 
niṣasāda | sthavirapiṇḍolabharadvājaṃ dṛṣṭvā tānyanekāni bhikṣuśatasahasrāṇi pratyupasthitāni |
adrākṣīdrājā piṇḍolabharadvājaṃ śvetapalitaśirasaṃ pralambabhrūlalāṭaṃ nigūḍhākṣitārakaṃ pratyeka-
buddhāśrayam | dṛṣṭvā ca rājā mūlanikṛtta iva druma: sarvaśarīreṇa sthavirapiṇḍolabharadvājasya 
pādayo: patita: | mukhatuṇḍakena ca pādāvanuparimārjya utthāya tau jānumaṇḍalau pṛthivītale 
pratiṣṭhāpya kṛtāñjali: sthavirapiṇḍolabharadvājaṃ nirīkṣamāṇa: prarudannuvāca-
yadā mayā śatrugaṇānnihatya 
prāptā samudrābharaṇā saśailā |
ekātapatrā pṛthivī tadā me 
prītirna yā me sthaviraṃ nirīkṣya ||86||
tvaddarśanādbhavati | dṛṣṭo’dya tathāgata: | karuṇālābhāt tvaddarśanācca dviguṇaprasādo 
mamotpanna: | api ca sthavira dṛṣṭaste trailokyanātho gururme bhagavān buddha iti ? tata: sthavira-
piṇḍolabharadvāja ubhābhyāṃ pāṇibhyāṃ bhruvamunnāmya rājānamaśokaṃ nirīkṣamāṇa uvāca-
dṛṣṭo mayā hyasakṛdapratimo maharṣi: 
saṃtaptakāñcanasamopamatulyatejā: |
dvātriṃśallakṣaṇadhara: śaradinduvaktro 
brāhmasvarādhikaraṇo hyaraṇāvihārī ||87||
rājā āha-sthavira, kutra te bhagavān dṛṣṭa:, kathaṃ ceti ? sthavira uvāca-yadā 
mahārāja bhagavān vijitamāraparivāra: pañcabhirarhacchatai: sārdhaṃ prathamato rājagṛhe varṣāmupagata:, 
ahaṃ tatkālaṃ tatraivāsam | mayā sa dakṣiṇīya: samyagdṛṣṭa iti | āha ca-
vītarāgai: parivṛto vītarāgo mahāmuni: | 
yadā rājagṛhe varṣā uṣita: sa tathāgata: ||88||
tatkālamāsaṃ tatrāhaṃ saṃbuddhasya tadantike |
yathā paśyasi māṃ sākṣādevaṃ dṛṣṭo mayā muni: ||89||
yadāpi mahārāja bhagavatā śrāvastyāṃ tīrthyān vijayārthaṃ mahāprātihāryaṃ kṛtam,
buddhāvataṃsakaṃ yāvadakaniṣṭhabhavanaṃ nirmitaṃ mahat, tatkālaṃ tatraivāhamāsam | mayā tadbuddhavikrīḍitaṃ 
dṛṣṭamiti | āha ca-
@258
tīrthyā yadā bhagavatā kupathaprayātā 
ṛddhiprabhāvavidhinā khalu nirgṛhītā: |
vikrīḍitaṃ daśabalasya tadā hyudāraṃ 
dṛṣṭaṃ mayā tu nṛpa harṣakaraṃ prajānām ||90||
yadāpi mahārāja bhagavatā deveṣu trāyastriṃśeṣu varṣā uṣitvā māturjanayitryā dharmaṃ 
deśayitvā devagaṇaparivṛta: sāṃkāśye nagare’vatīrṇa:, ahaṃ tatkālaṃ tatraivāsam | mayā sā 
devamanuṣyasaṃpadā dṛṣṭā, utpalavarṇayā ca nirmitā cakravartisaṃpadā iti | āha ca-
yadāvatīrṇo vadatāṃ variṣṭho 
varṣāmuṣitvā khalu devaloke |
tatrāpyahaṃ saṃnihito babhūva 
dṛṣṭo mayāsau muniragrasattva: ||91||
yadā mahārāja sumāgadhayā anāthapiṇḍadaduhitryā upanimantrita: pañcabhirarhacchatai: 
sārdhaṃ ṛddhyā puṇḍravardhanaṃ gata:, tadāhaṃ ṛddhyā parvataśailaṃ grahāya gaganatalamākramya puṇḍravardhanaṃ 
gata: | tannimittaṃ ca me bhagavatā ājñākṣiptā-na tāvat te parinirvātavyaṃ yāvaddharmo nāntarhita
iti | āha ca-
yadā jagāmarddhibalena nāyaka: 
sumāgadhayopanimantrito guru: |
tadā gṛhītvārdhabalena śailaṃ 
jagāma tūrṇaṃ khalu puṇḍravardhanam ||92||
ājñā tadā śākyakuloditena 
dattā ca me kāruṇikena tena |
tāvanna te nirvṛtirabhyupeyā 
antarhito yāvadayaṃ na dharma: ||91||
yadāpi mahārāja tvayā pūrvaṃ bālabhāvādbhagavato rājagṛhaṃ piṇḍāya praviṣṭasya saktuṃ 
dāsyāmīti pāṃśvañjalirbhagavata: pātre prakṣipta:, rādhaguptena cānumoditam, tvaṃ ca bhagavatā 
nirdiṣṭa:-ayaṃ dārako varṣaśataparinirvṛtasya mama pāṭaliputre nagare aśoko nāma rājā bhaviṣyati
caturbhāgacakravartī dhārmiko dharmarājā, yo me śarīradhātukaṃ vaistārikāṃ kariṣyati, caturaśīti-
dharmarājikāsahasraṃ pratiṣṭhāpayiṣyati, ahaṃ tatkālaṃ tatraivāsīt | āha ca-
yadā pāṃśvañjalirdattastvayā buddhasya bhājane |
bālabhāvāt prasāditvā tatraivāhaṃ tadābhavam ||94||
@259
rājā āha-sthavira, kutredānīmuṣyata iti ? sthavira uvāca-
uttare sararājasya parvate gandhamādane |
vasāmi nṛpate tatra sārdhaṃ sabrahmacāribhi: ||95||
rājā āha-kiyanta: sthavirasya parivārā: ? sthavira uvāca-
ṣaṣṭyarhanta: sahasrāṇi parivāro nṛṇāṃ vara |
vasāmi yairahaṃ sārdhaṃ nispṛhairjitakalmaṣai: ||96||
api ca mahārāja, kimanena saṃdehena kṛtena ? pariviṣyatāṃ bhikṣusaṃgha: | bhuktavato 
bhikṣusaṃghasya pratisaṃmodanāṃ kariṣyāmi | rājā āha-evamastu, yathā sthavira ājñāpayati |
kiṃ tu buddhasmṛtipratibodhito’haṃ bodhisnapanaṃ tāvat kariṣyāmi | samanantaraṃ ca manāpena 
cāhāreṇa bhikṣusaṃghamupasthāsyāmīti | atha rājā sarvamitramuddhoṣakamāmantrayati-ahamāryasaṃghasya 
śatasahasraṃ dāsyāmi, kumbhasahasreṇa ca bodhiṃ snāpayiṣyāmi, mama nāmnā ghuṣyatāṃ pañcavārṣika-
miti | tatkālaṃ ca kuṇālasya nayanadvayamavipannamāsīt | sa rājño dakṣiṇe pārśve sthita: |
tenāṅgulidvayamutkṣiptam, na tu vāgbhāṣitā | dviguṇaṃ tvahaṃ prasādayiṣyāmītyākārayati |
pāṇinā vardhitamātre ca kuṇālena sarvajanakāyena hāsyaṃ muktam | tato rājā hāsyaṃ muktvā 
kathayati-aho rādhagupta, kenaitadvardhitamiti ? rādhagupta: kathayati-deva, bahava: puṇyārthina: 
prāṇina: | ya: puṇyārthī, tena vardhitamiti | rājā āha-śatasahasratrayaṃ dāsyāmītyāryasaṃghe 
kumbhasahasreṇa ca bodhiṃ snapayiṣyāmi, mama nāmnā ghuṣyatāṃ pañcavārṣikamiti | yāvat kuṇālena
catasro’ṅgulya utkṣiptā: | tato rājā ruṣita: | rādhaguptamuvāca-aho rādhagupta, ko’yamasmābhi: 
sārdhaṃ pratidvandvayatyalokajña: ? ruṣitaṃ ca rājānamavekṣya rādhagupto rājña: pādayornipatyovāca-
deva, kasya śaktirnarendreṇa sārdhaṃ vispardhituṃ bhavet ? kuṇālo guṇavān, pitrā sārdhaṃ vikurvate |
atha rājā dakṣiṇena parivṛtya kuṇālamavalokyovāca-sthaviro’ham | kośaṃ sthāpayitvā 
rājyamanta:puramamātyagaṇamātmānaṃ ca kuṇālaṃ suvarṇarūpyasphaṭikavaiḍūryamayānāṃ pañcakumbhasahasrāṇi
nānāgandhapūrṇāni kṣīracandanakuṅkumakarpūravāsitairmahābodhiṃ snapayiṣyāmi, puṣpaśatasahasrāṇi ca 
bodhipramukhe cāryasaṃghe dadāmi, mama nāmnā ghuṣyatāṃ pañcavārṣikamiti | āha ca-
rājyaṃ samṛddhaṃ saṃsthāpya kośa-
manta:purāṇi cāmātyagaṇaṃ ca sarvam |
dadāmi saṃghe guṇapātrabhūte 
ātmā kuṇālaṃ ca guṇopapannam ||97||
tato rājā piṇḍolabharadvājapramukhe bhikṣusaṃghe niryātayitvā bodhivṛkṣasya ca caturdiśaṃ 
vāraṃ baddhvā svayameva ca vāramabhiruhya caturbhi: kumbhasahasrairbodhisnapanaṃ kṛtavān | kṛtamātre ca 
bodhisnapane bodhivṛkṣo yathāpaurāṇa: saṃvṛtta: | vakṣyati hi-
@260
kṛtamātre nṛpatinā bodhisnapanamuttamam |
bodhivṛkṣastadā jāto haritpallavakomala: ||98||
dṛṣṭvā haritapatrāḍhyaṃ pallavāṅkurakomalam |
rājā harṣaṃ paraṃ jagāma sāmātyagaṇanaigama: ||99||
atha rājā bodhisnapanaṃ kṛtvā bhikṣusaṃghaṃ pariveṣṭumārabdha: | tatra yaśo nāmnā sthavira: |
tenābhihitam-mahārāja, mahānayaṃ paramadakṣiṇīya āryasaṃgha: saṃnipatita:, tathā te pariveṣṭavyaṃ 
yathā te kṣatirna syāditi | tato rājā svahastena pariveṣaṇaṃ yāvannavakāntaṃ gata: | tatra dvau 
śrāmaṇerau saṃrañjanīyaṃ dharmaṃ samādāya vartata: | ekenāpi saktavo dattā:, dvitīyenāpi saktava: |
ekena khādyakā:, dvitīyenāpi khādyakā eva | ekena modakā:, dvitīyenāpi modakā: | tau 
dṛṣṭvā rājā hasita: | imau śrāmaṇerau bālakrīḍayā krīḍata: | yāvadrājñā bhikṣusaṃghaṃ pariveṣya 
vṛddhāntamārūḍha: | sthavireṇa cānuyukta:-mā devena kutracidaprasādamutpādita iti | rājā 
āha-na iti | api tu asti dvau śrāmaṇerau bālakrīḍayā krīḍata:, yathā bāladārakā: 
pāṃśvāgārai: krīḍanti, evaṃ tau śrāmaṇerau saktukrīḍayā krīḍata:, khādyakrīḍayā krīḍata: | sthavira
uvāca-alaṃ mahārāja, ubhau hi tau ubhayatobhāgavimuktau arhantau | śrutvā ca rājña:
prītimanaso buddhirutpannā-tau śrāmaṇerau āgamya bhikṣusaṃghaṃ paṭenācchādayiṣyāmi | tatastau 
śrāmaṇerau rājño’bhiprāyamavagamya bhūyo’nye’smābhi: svaguṇā udbhāvayitavyā iti, tayorekena 
kaṭāhakā upasthāpitā, dvitīyena raṅga: samudānīta: | rājñā dṛṣṭau śrāmaṇerakau | kimidamārabdham ?
tayorabhihitam-devo’smākamavagamya bhikṣusaṃghaṃ paṭenācchādayitukāma: | tān paṭān rañjayi-
ṣyāma: | śrutvā ca rājño buddhirutpannā-mayā kevalaṃ cintitam, na tu vāgniścāritā | para-
cittavādau etau mahātmānau | tata: sarvaśarīreṇa pādayornipatya kṛtāñjaliruvāca-
maurya: sabhṛtya: sajana: sapaura: 
sulabdhalābhārthasuyaṣṭayajña: | 
yasyedṛśa: sādhujane prasāda: 
kāle tathotsāhi kṛtaṃ ca dānam ||100||
yāvadrājñā abhihitam-yuṣmākamāgamya tricīvareṇa bhikṣusaṃghamācchādayiṣyāmīti |
tato rājā aśoka: pañcavārṣike paryavasite sarvabhikṣūn tricīvareṇācchādya catvāri śatasahasrāṇi 
saṃghasyācchādanaṃ datvā pṛthivīmanta:puramamātyagaṇamātmānaṃ ca kuṇālaṃ ca niṣkrītavān |
bhūyasā bhagavacchāsane śraddhā pratilabdhā caturaśītidharmarājikāsahasraṃ pratiṣṭhāpitamiti ||
yasminneva divase rājñā aśokena caturaśītidharmarājikāsahasraṃ pratiṣṭhāpitam, tasminneva 
divase rājño’śokasya padmāvatī nāmnā devī prasūtā | putro jāto’bhirūpo darśanīya: 
prāsādika: | nayanāni cāsya paramaśobhanāni | yāvadrājño’śokasya niveditam-deva, diṣṭyā
vṛddhi: | devasya putro jāta: | śrutvā rājā āttamanā: kathayati-
@261
prīti: parā me vipulā hyavāptā 
mauryasya vaṃśasya parā vibhūti: |
dharmeṇa rājyaṃ mama kurvato hi 
jāta: suto dharmavivardhano’stu ||101||
tasya dharmavivardhana iti nāma kṛtam | yāvat kumāro rājño’śokasyopanāmita: | atha 
rājā kumāraṃ nirīkṣya prītamanā: kathayati-
sutasya me netravarā: supuṇyā: 
sujātanīlotpalasaṃnikāśā: |
alaṃkṛtaṃ śobhati yasya vaktraṃ 
saṃpūrṇacandrapratimaṃ vibhāti ||102||
yāvadrājā amātyānuvāca-dṛṣṭāni bhavadbhi: kasyedṛśāni nayanāni ? amātyā ūcu:-
deva, manuṣyabhūtasya na dṛṣṭāni, api tu deva, asti himavati parvatarāje kuṇālo nāma pakṣī 
prativasati, tasya sadṛśāni nayanāni | āha ca-
himendrarāje giriśailaśṛṅge
pravālapuṣpaprasave jalāḍhye |
kuṇālanāmneti nivāsapakṣī 
netrāṇi tenāsya samānyamūni ||103||
tato rājñā abhihitam-kuṇāla: pakṣī ānīyatāmiti | tasyordhvato yojanaṃ yakṣā:
śṛṇvantyadho yojanaṃ nāgā: | tato yakṣaistatkṣaṇena kuṇāla: pakṣī ānīta: | atha rājā 
kuṇālasya netrāṇi suciraṃ nirīkṣya na kiṃcidviśeṣaṃ paśyati | tato rājñābhihitam-
kumārasya kuṇālasadṛśāni nayanāni | bhavatu kumārasya kuṇāla iti nāma | vakṣyati hi-
netrānurāgeṇa sa pārthivendra: 
suta: kuṇāleti tadā babhāṣe |
tato’sya nāma prathitaṃ pṛthivyāṃ 
tasyāryasattvasya nṛpātmajasya ||104||
vistareṇa yāvat kumāro mahān saṃvṛtta: | tasya kāñcanamālā nāma dārikā patyarthe
ānītā | yāvadrājā aśoka: kuṇālena saha kurkuṭārāmaṃ gata: | tatra yaśo nāmnā saṃgha-
sthaviro’rhan ṣaḍabhijña: | sa paśyati-kuṇālasya nacirānnayanavināśo bhaviṣyati | tena rājño’-
bhihitam-kimarthaṃ kuṇāla: svakarmāṇi na niyujyate ? tato rājñā abhihita:-kuṇāla, saṃgha-
sthaviro yadājñāpayati tatparipālayitavyam | tata: kuṇāla: sthavirasya pādayornipatya kathayati-
sthavira, kimājñāpayasi ? sthavira uvāca-cakṣu: kuṇāla anityamiti kuru | āha-
@262
cakṣu: kumāra satataṃ parīkṣyaṃ 
calātmakaṃ du:khasahasrayuktam |
yatrānuraktā bahava: pṛthagjanā: 
kurvanti karmāṇyahitāvahāni ||105||
sa ca tathā abhyāsaṃ karoti manasikāraprayukta: | ekābhirāma: praśamārāmaśca saṃvṛtta: |
sa rājakule vivikte sthāne’vasthitaścakṣurādīnyāyatanānyanityādibhirākārai: parīkṣate | tiṣya-
rakṣitā ca nāmnā aśokasyāgramahiṣī taṃ pradeśamabhigatā | sā taṃ kuṇālamekākinaṃ dṛṣṭvā 
nayanānurāgeṇa gātreṣu pariṣvajya kathayati-
dṛṣṭvā tavedaṃ nayanābhirāmaṃ 
śrīmadvapurnetrayugaṃ ca kāntam |
daṃdahyate me hṛdayaṃ samantā-
ddāvāgninā prajvalateva kakṣam ||106||
śrutvā kuṇāla ubhābhyāṃ pāṇibhyāṃ karṇau pidhāya kathayati-
vākyaṃ na yuktaṃ tava vaktumetat
sūno: purastājjananī mamāsi |
adharmarāgaṃ parivarjayasva
apāyamārgasya hi eṣa hetu: ||107||
tatastiṣyarakṣitā tatkālamalabhamānā kruddhā kathayati-
abhikāmāmabhigatāṃ yattvaṃ necchasi māmiha |
nacirādeva durbuddhe sarvathā na bhaviṣyasi ||108||
kuṇāla uvāca-
mama bhavatu maraṇaṃ mā tu sthitasya dharma viśuddhabhāvasya |
na tu jīvitena kāryaṃ sajjanadhikkṛtena mama ||109||
svargasya dharmalopo yato bhavati jīvitena kiṃ tena |
mama maraṇahetunā vai budhaparibhūtena dhikkṛtena ||110||
yāvat tiṣyarakṣitā kuṇālasya chidrānveṣiṇī avasthitā | rājño’śokasyottarāpathe takṣa-
śilā nagaraṃ viruddham | śrutvā ca rājā svayamevābhiprasthita: | tato’mātyairabhihita:-deva,
kumāra: preṣyatām | sa saṃnāmayiṣyati | atha rājā kuṇālamāhūya kathayati-vatsa kuṇāla, 
gamiṣyasi takṣaśilānagaraṃ saṃnāmayitum ? kuṇāla uvāca-paraṃ deva gamiṣyāmi |
@263
tato nṛpastasya niśāmya bhāvaṃ 
putrābhidhānasya manorathasya | 
snehācca yogyaṃ manasā ca buddhvā 
rājñāpayāmāsa vidhāya yātrām ||111||
atha rājā aśoko nagaraśobhāṃ mārgaśobhāṃ ca kṛtvā jīrṇāturakṛpaṇānāthāṃśca mārgā-
dapanīya ekarathe’bhiruhya kumāreṇa saha pāṭaliputrānnirgata: | anuvrajitvā nivartamāna: kuṇālaṃ 
kaṇṭhe pariṣvajya nayanaṃ nirīkṣamāṇa: prarudannuvāca-
dhanyāni tasya cakṣūṃṣi cakṣuṣmantaśca te janā: |
satataṃ ye kumārasya drakṣyanti mukhapaṅkajam ||112||
yāvannaimittiko brāhmaṇa:-kumārasya nacirānnayanavināśo bhaviṣyati | sa ca rājā 
aśokastasya nayaneṣvatyarthamanuṣakta: | dṛṣṭvā ca kathayati-
nṛpātmajasya nayane viśuddhe
mahīpatiścāpyanuraktamasya |
śriyā vivṛddhe hi sukhānukūle 
paśyāmi netre’dya vinaśyamāne ||113||
idaṃ puraṃ svargamiva prahṛṣṭaṃ 
kumārasaṃdarśanajātaharṣam |
puraṃ vipanne nayane tu tasya
bhaviṣyati śokaparītacetā: ||114||
anupūrveṇa takṣaśilāmanuprāpta: | śrutvā ca takṣaśilāpaurā ardhatrikāṇi yojanāni 
mārgaśobhāṃ nagaraśobhāṃ ca kṛtvā pūrṇakumbhai: pratyudgatā: | vakṣyati ca-
śrutvā takṣaśilāpauro ratnapūrṇaghaṭādikān |
gṛhya pratyujjagāmāśu bahumānyo nṛpātmajam ||115||
pratyudgamya kṛtāñjaliruvāca-na vayaṃ kumārasya viruddhā:, na rājño’śokasya, api tu 
duṣṭātmāno’mātyā āgatyāsmākamapamānaṃ kurvanti | yāvatkuṇālo mahatā saṃmānena takṣaśilāṃ 
praveśita: || 
rājñaścāśokasya mahān vyādhirutpanna: | tasya mukhāduccāro nirgantumārabdha: |
sarvaromakūpebhyaścāśuci pragharati | na ca śakyate cikitsitum | tato rājñā abhihitam-
kuṇālamānayata, rājye pratiṣṭhāpayiṣyāmīti | kiṃ mamedṛśena jīvitena prayojanam ? śrutvā 
ca tiṣyarakṣitā cintayati-yadi kuṇālaṃ rājye pratiṣṭhāsyati, nāsti mama jīvitam |
tayā abhihitam-ahaṃ te svasthaṃ kariṣyāmi | kiṃ tu vaidyānāṃ praveśa: pratiṣidhyatām |
yāvadrājñā vaidyānāṃ praveśa: pratiṣiddha: | tatastiṣyarakṣitayā vaidyānāmabhihitam-yadi kaści-
@264
dīdṛśena vyādhinā spṛṣṭa: strī vā puruṣo vā āgacchati, mama darśayitavya: | anyatamaścābhīra-
stādṛśenaiva vyādhinā spṛṣṭa: | tasya patnyā vaidyāya vyādhirnivedita: | vaidyenābhihitam-sa
evāgacchatu ātura: | vyādhiṃ dṛṣṭvā bhaiṣajyamupadekṣyāmi | yāvadābhīro vaidyasakāśamabhigata: |
vaidyena ca tiṣyarakṣitāyā: samīpamupanīta: | tatastiṣyarakṣitayā pratigupte pradeśe jīvitād 
vyaparopita: | jīvitād vyaparopya kukṣiṃ pāṭayitvā paśyati ca tasya pakvāśayasthāne antrāyāṃ 
kṛmirmahān prādurbhūta: | sa yadyūrdhvaṃ gacchati tenāśucīni pragharati, athādho gacchati, adha:
pragharati | yāvat tatra maricān peṣayitvā dattaṃ na ca mriyate | evaṃ pippalī śṛṅgaveraṃ ca |
vistareṇa yāvat palāṇḍurdatta: | spṛṣṭaśca mṛta uccāramārgeṇa nirgata: | etacca prakaraṇaṃ tayā
rājñe niveditam-deva, palāṇḍuṃ paribhuṅkṣva, svāsthyaṃ bhaviṣyati | rājā āha-devi, ahaṃ 
kṣatriya: | kathaṃ palāṇḍuṃ paribhakṣayāmi ? devyuvāca-deva, paribhoktavyaṃ jīvitasyārthe, bhaiṣajya-
metat | rājñā paribhuktam | sa ca kṛmirmṛta uccāramārgeṇa nirgata: | svasthībhūtaśca rājā |
tena parituṣṭena tiṣyarakṣitā vareṇa pravāritā-kiṃ te varaṃ prayacchāmi ? tayā abhihitam-
saptāhaṃ mama devo rājyaṃ prayacchatu | rājā āha-ahaṃ ko bhaviṣyāmi ? devyuvāca-saptāha-
syātyayāddeva eva rājā bhaviṣyati | yāvadrājñā tiṣyarakṣitāyā: saptāhaṃ rājyaṃ dattam | tasyā 
buddhirutpannā-idānīṃ mayā asya kuṇālasya vairaṃ niryātitavyam | tayā kapaṭalekho likhita-
stakṣaśilakānāṃ paurāṇām-kuṇālasya nayanaṃ vināśayitavyamiti | āha ca-
rājā hyaśoko balavān pracaṇḍa 
ājñāpayattakṣaśilājanaṃ hi |
uddhāryatāṃ locanamasya śatro-
rmauryasya vaṃśasya kalaṅka eṣa: ||116||
rājño’śokasya yatra kāryamāśu pariprāpyaṃ bhavati, dantamudrayā mudrayati | yāvat tiṣya-
rakṣitā śayitasya rājñastaṃ lekhaṃ dantamudrayā mudrayiṣyāmīti rājña: sakāśamabhigatā | rājā ca 
bhīta: pratibuddha: | devī kathayati-kimidamiti ? rājā kathayati-devi, svapnaṃ me’śobhanaṃ 
dṛṣṭam | paśyāmi dvau gṛdhrau kuṇālasya nayanamutpāṭayitumicchata: | devī kathayati-svāsthyaṃ 
kumārasyeti | evaṃ dvirapi rājā bhīta: pratibuddha: kathayati-devi, svapno me na śobhano dṛṣṭa
iti | tiṣyarakṣitā kathayati-kīdṛśa: svapna iti | rājā āha-paśyāmi kuṇālam-dīrghakeśa-
nakhaśmaśru: puraṃ praviṣṭa: | devyāha-svāsthyaṃ kumārasyeti | yāvat tiṣyarakṣitayā rājña: śayitasya 
sa lekho dantamudrayā mudrayitvā takṣaśilāṃ preṣita: | yāvadrājñā śayitena svapne dṛṣṭaṃ dantā
viśīrṇā: | tato rājā tasyā eva rātreratyaye naimittikānāhūya kathayati-kīdṛśa eṣāṃ
svapnānāṃ vipāka iti ? naimittikā: kathayanti-deva, ya īdṛśasvapnāni paśyati | āha ca-
dantā yasya viśīryante svapnānte prapatanti ca |
cakṣurbhedaṃ ca putrasya putranāśaṃ ca paśyati ||117||
@265
śrutvā ca rājā aśokastvaritamutthāyāsanāt kṛtāñjaliścaturdiśaṃ devatāṃ yācayitu-
mārabdha: | āha ca-
yā devatā śāsturabhiprasannā
dharme ca saṃghe ca gaṇapradhāne |
ye cāpi loke ṛṣayo variṣṭhā
rakṣantu te’smattanayaṃ kuṇālam ||118||
sa ca lekho’nupūrveṇa takṣaśilāmupanīta: | atha takṣaśilā: paurajānapadā lekhadarśanāt
kuṇālasya guṇavistaratuṣṭā notsahante tadapriyaṃ niveditum | ciraṃ vicārayitvā rājā 
duṣṭaśīla: svaputrasya na marṣayati, prāgevāsmākaṃ marṣayati | āha ca-
munivṛttasya śāntasya sarvabhūtahitaiṣiṇa: |
yasya dveṣa: kumārasya kasyānyasya bhaviṣyati ||119||
tairyāvatkuṇālasya niveditam, lekhaścopanīta: | tata: kuṇālo vācayitvā kathayati-
viśrabdhaṃ yathātmaprayojanaṃ kriyatāmiti | yāvaccaṇḍālā upanītā:-kuṇālasya nayanamutpāṭa-
yatheti | te ca kṛtāñjalipuṭā ūcu:-notsāhayāma: | kuta: ?
yo hi candramasa: kāntiṃ mohādabhyuddharennara: |
sa candrasadṛśādvaktrāttava netre samuddharet ||120||
tata: kumāreṇa makuṭaṃ dattam |anayā dakṣiṇayotpāṭayatheti | tasya tu karmaṇo’vaśyaṃ 
vipattavyam | puruṣo hi vikṛtarūpo’ṣṭādaśabhirdaurvarṇikai: samanvāgato’bhyāgata: | sa kathayati-
ahamutpāṭayiṣyāmīti | yāvatkuṇālasya samīpaṃ nīta: | tasmiṃśca samaye kuṇālasya sthavirāṇāṃ
vacanamāmukhībhūtam | sa tadvacanamanusmṛtyovāca-
imāṃ vipattiṃ vijñāya tairuktaṃ tattvavādibhi: |
paśyānityamidaṃ sarvaṃ nāsti kaścid dhruve sthita: ||121||
kalyāṇamitrāste mahyaṃ sukhakāmā hitaiṣiṇa: |
yairayaṃ deśito dharmo vītakleśairmahātmabhi: ||122||
anityatāṃ saṃparipaśyato me 
gurupadeśānmanasi prakurvata: |
utpāṭane’haṃ na bibhemi saumya 
netradvayasyāsthiratāṃ hi paśye ||123||
utpāṭe vā na vā netre yathā vā manyate nṛpa: |
gṛhītasāraṃ cakṣurme hyanityādibhirāśrayai: ||124||
tata: kuṇālastaṃ puruṣamuvāca-tena hi bho: puruṣa, ekaṃ tāvannayanamutpāṭya mama haste’-
nuprayaccha | yāvat sa puruṣa: kuṇālasya nayanamutpāṭayituṃ pravṛtta: | tato’nekāni prāṇiśata-
sahasrāṇi vikroṣṭumārabdhāni-kaṣṭaṃ bho: |
@266
eṣā hi nirmalā jyotsnā gaganātpatate śaśī |
puṇḍarīkavanāccāpi śrīmannutpāṭyate’mbujam ||125||
teṣu prāṇiśatasahasreṣu rudatsu kuṇālasyaiva nayanamutpāṭya haste dattam | tata: kuṇāla-
stannayanaṃ gṛhyovāca-
rūpāṇi kasmānna nirīkṣase tvaṃ 
yathāpurā prākṛta māṃsapiṇḍa |
te vañcitāste ca vigarhaṇīyā 
ātmeti ye tvāmabudhā: śrayante ||126||
sāmagrajaṃ buddhadasaṃnikāśaṃ 
sudurlabhaṃ nirviṣamasvatantram |
evaṃ pravīkṣanti sadāpramattā 
ye tvāṃ n ate du:khamanuprayānti ||127||
evamanuvicintayatā tena sarvabhāveṣvanityatām |
srotāpattiphalaṃ prāptaṃ janakāyasya paśyata: ||128||
tata: kuṇālo dṛṣṭasatyastaṃ puruṣamuvāca-idānīṃ dvitīyaṃ viśrabdhaṃ nayanamutpāṭya haste 
datta | atha kuṇālo māṃsacakṣuṣyuddhṛte prajñācakṣuṣi ca viśuddhe kathayati-
uddhṛtaṃ māṃsacakṣurme yadyapyetatsudurlabham |
prajñācakṣurviśuddhaṃ me pratilabdhamaninditam ||129||
parityakto’haṃ nṛpatinā yadyahaṃ putrasaṃjñayā |
dharmarājasya putratvamupeto’smi mahātmana: ||130||
aiśvaryādyadyahaṃ bhraṣṭa: śokadu:khanibandhanāt |
dharmaiśvaryamavāptaṃ me du:khaśokavināśanam ||131||
yāvatkuṇālena śrutam-nāyaṃ tātasyāśokasya karma, api tu tiṣyarakṣitāyā ayaṃ 
prayoga iti | śrutvā ca kuṇāla: kathayati-
ciraṃ sukhaṃ caiva sā tiṣyanāmnī 
āyurbalaṃ pālayate ca devī |
saṃpreṣito’yaṃ hi yayā prayogo 
yasyānubhāvena kṛta: svakārtha: ||132||
tata: kāñcanamālayā śrutam-kuṇālasya nayanānyutpāṭitānīti | śrutvā ca bhartṛtayā 
kuṇālasamīpamupasaṃkramya parṣadamavagāhya kuṇālamuddhṛtanayanaṃ rudhirāvasiktagātraṃ dṛṣṭvā mūrcchitā 
bhūmau patitā | yāvajjalasekaṃ kṛtvotthāpitā | tata: kathaṃcit saṃjñāmupalabhya sasvaraṃ 
prarudantyuvāca-
@267
netrāṇi kāntāni manoharāṇi
ye māṃ nirīkṣañjanayanti tuṣṭim | 
te me vipannā hyanirīkṣaṇīyā-
styajanti me prāṇasamā: śarīram ||133||
tata: kuṇālo bhāryāmanunayannuvāca-alaṃ ruditena | nārhasi śokamāśrayitum |
svayaṃkṛtānāmiha karmaṇāṃ phalamupasthitam | āha ca-
karmātmakaṃ lokamidaṃ viditvā 
du:khātmakaṃ cāpi janaṃ hi matvā |
matvā ca lokaṃ priyaviprayogaṃ 
kartuṃ priye nārhasi bāṣpamokṣam ||134||
tata: kuṇālo bhāryayā saha takṣaśilāyā niṣkāsita: | sa garbhādānamupādāya
paramasukumāraśarīra: | na kiṃcidutsahate karma kartum | kevalaṃ vīṇāṃ vādayati, gāyati
ca | tato bhaikṣyaṃ labhate | kuṇāla: patnyā saha bhuṅkte | tata: kāñcanamālā yena mārgeṇa 
pāṭaliputrādānītā, tameva mārgamanusmarantī bhartṛdvitīyā pāṭaliputraṃ gatā | yāvadaśokasya 
gṛhamārabdhā praveṣṭum | dvārapālena ca nivāritau | yāvadrājño’śokasya yānaśālāyāmavasthitau |
tata: kuṇālo rātryā: pratyuṣasamaye vīṇāṃ vādayitumārabdha: | yathā nayanānyutpāṭitāni, satya-
darśanaṃ ca kṛtam, tadanurūpaṃ hitaṃ ca gītaṃ prārabdham | āha ca-
cakṣurādīni ya: prājña: paśyatyāyatanāni ca |
jñānadīpena śuddhena sa saṃsārādvimucyate ||135||
yadi tava bhavadu:khapīḍitā 
bhavati doṣaviniśritā mati: |
sukhamiha ca yadīcchasi dhruvaṃ 
tvaritamihāyatanāni saṃtyajasva ||136||
tasya gītaśabdo rājñā aśokena śruta: | śrutvā ca rājā prītamanā uvāca-
gītaṃ kuṇālena mayi prasaktaṃ 
vīṇāsvaraṃ caiva śrutiścireṇa |
abhyāgato’pīha gṛhaṃ nu kaṃci-
nna cecchati draṣṭumayaṃ kumāra: ||137||
atha rājā aśoko’nyatamapuruṣamāhūyovāca-puruṣa, lakṣyate-
na khalveṣa kiṃ gītasya kuṇālasadṛśo dhvani: |
karmaṇyadhairyatāṃ caiva sūcayanniva lakṣyate ||138||
tadanenāsmi śabdena dhairyādākampito bhṛśam |
kalabhasyeva naṣṭasya pranaṣṭakalabha: karī ||139||
@268
gaccha, kuṇālamānayasveti | yāvat puruṣo yānaśālāṃ gata: | paśyati kuṇālamuddhṛta-
nayanaṃ vātātapaparidagdhagātram | apratyabhijñāya ca rājānamaśokamabhigamyovāca-deva, nah yeṣa
kuṇāla: | andhaka eṣa vanīpaka: patnyā saha devasya yānaśālāyāmavasthita: | śrutvā ca 
rājā saṃvignaścintayāmāsa-yathā mayā svapnānyaśobhanāni dṛṣṭāni, niyataṃ kuṇālasya nayanāni
vinaṣṭāni bhaviṣyanti | āha ca-
svapnāntare nimittāni yathā dṛṣṭāni me purā |
ni:saṃśayaṃ kuṇālasya netre vai nidhanaṃ gate ||140||
tato rājā prarudannuvāca-
śīghramānīyatāmeṣa matsamīpaṃ vanīpaka: |
na hi me śāmyate ceta: sutavyasanacintayā ||141||
yāvat puruṣo yānaśālāṃ gatvā kuṇālamuvāca-kasya tvaṃ putra:, kiṃ ca nāma ?
kuṇāla: prāha-
aśoko nāma rājāsau mauryāṇāṃ kulavardhana: |
kṛtsneyaṃ pṛthivī yasya vaśe vartati kiṃkara ||142||
tasya rājñastvahaṃ putra: kuṇāla iti viśruta: | 
dhārmikasya tu putro’haṃ buddhasyādityabāndhava: ||143||
tata: kuṇāla: patnyā saha rājño’śokasya samīpamānīta: | atha rājā aśoka: 
[paśyati] kuṇālamuddhṛtanayanaṃ vātātapaparidagdhagātraṃ rathyācolakasaṃghātapratyavareṇa vāsasā lakṣyā-
lakṣyapracchāditakaupīnam | sa tamapratyabhijñāya ākṛtimātrakaṃ dṛṣṭvā rājā kathayati-tvaṃ kuṇāla
iti ? kuṇāla: prāha-evaṃ deva, kuṇālo’smīti | śrutvā mūrcchito bhūmau patita: | vakṣyati hi-
tata: kuṇālasya mukhaṃ nirīkṣya
netroddhṛtaṃ śokaparītacetā: |
rājā hyaśoka: patito dharaṇyāṃ
hā putraśokena hi dahyamāna: ||144||
yāvajjalapariṣekaṃ kṛtvā rājānamutthāpayitvā āsane niṣādita: | atha rājā kathaṃcit
saṃjñāmupalabhya kuṇālamutsaṅge sthāpayāmāsa | vakṣyati hi-
tato muhūrtaṃ nṛpa āśvasitvā 
kaṇṭhe pariṣvajya rasāśrukaṇṭha: |
muhu: kuṇālasya mukhaṃ pramṛjya 
bahūni rājā vilalāpa tatra ||145|| 
netre kuṇālapratime vilokya
sutaṃ kuṇāleti purā babhāṣe |
@269
tadasya netre nidhanaṃ gate te 
putraṃ kuṇāleti kathaṃ ca vakṣye ||146||
āha ca-
kathaya kathaya sādhu putra tāva-
dvadanamidaṃ tava cārunetram | 
gaganamiva vipannacandratāra-
vyapagataśobhamanīkṣakaṃ kṛtaṃ te ||147||
akaruṇahṛdayena tena tāta
munisadṛśasya na sādhu sādhubuddhe: |
naravaranayaneṣvavairavairaṃ 
prakṛtamidaṃ mama bhūri śokamūlam ||148||
vada suvadana kṣiprametadarthaṃ 
vrajati śarīramidaṃ purā vināśam | 
tava nayanavināśaśokadagdhaṃ 
vanamiva nāgavimuktavajradagdham ||149||
tata: kuṇāla: pitaraṃ praṇipatyovāca-
rājannatītaṃ khalu naiva śocyaṃ 
kiṃ na śrutaṃ te munivākyametat | 
yatkarmabhiste’pi jinā na muktā: 
pratyekabuddhā: sudṛḍhaistathaiva ||150||
labdhā: phalasthāśca pṛthagjanāśca 
kṛtāni kāmānyaśubhāni dehinām |
svayaṃkṛtānāmiha karmaṇāṃ phalaṃ 
kathaṃ tu vakṣyāmi parairidaṃ kṛtam ||151||
ahameva mahārāja kṛtāparādhaśca sāparādhaśca |
vinivartayāmi yo’haṃ vinayāmi vipattijananāni ||152||
na śastravajrāgniviṣāṇi pannagā: 
kurvanti pīḍāṃ nabhaso’vikāriṇa: |
śarīralakṣyeṇa dhṛtena pārthiva 
patanti du:khānyaśivāni dehinām ||153||
atha rājā śokāgninā saṃtāpitahṛdaya uvāca-
kenoddhṛtāni nayanāni sutasya mahyaṃ 
ko jīvitaṃ sumadhuraṃ tyajituṃ vyavasta: |
@270
śokānalo nipatito hṛdaye pracaṇḍa: 
ācakṣva putra laghu kasya harāmi daṇḍam ||154||
yāvadrājñā aśokena śrutam-tiṣyarakṣitāyā ayaṃ prayoga iti | śrutvā rājā tiṣya-
rakṣitāmāhūyovāca-
kathaṃ hi dhanye na nimajjase kṣitau 
chindāmi śīrṣaṃ paraśuprahārai: |
tyajāmyahaṃ tvāmatipāpakāriṇī-
madharmayuktāṃ śriyamātmavāniva ||155||
tato rājā krodhāgninā prajvalitastiṣyarakṣitāṃ nirīkṣyovāca-
utpāṭya netre paripātayāmi 
gātraṃ kimasyā nakharai: sutīkṣṇai: |
jīvantiśūlāmatha kārayāmi 
chindāmi nāsāṃ krakacena vāsyā: ||156||
kṣureṇa jihvāmatha kartayāmi 
viṣeṇa pūrṇāmatha ghātayiṣye |
sa ityevamādivadhaprayogaṃ 
bahuprakāraṃ hyavadannarendra: ||157||
śrutvā kuṇāla: karuṇātmakastu 
vijñāpayāmāsa guruṃ mahātmā |
anāryakarmā yadi tiṣyarakṣitā 
tvamāryakarmā bhava mā vadha striyam ||158||
phalaṃ hi maitryā sadṛśaṃ na vidyate 
prabhostitikṣā sugatena varṇitā |
puna: praṇamya pitaraṃ kumāra: 
kṛtāñjali: sūnṛtavāgjagāda ||159||
rājanna me du:khamalo’sti kaści-
ttīvrāpakāre’pi na manyutāpa: |
mana: prasannaṃ yadi me jananyāṃ 
yenoddhṛte me nayane svayaṃ hi |
tattena satyena mamāstu tāva-
nnetradvayaṃ prāktanameva sadya: ||160||
ityuktamātre pūrvādhikapraśobhite netrayugme prādurbabhūvatu: | yāvadrājñā aśokena tiṣya-
rakṣitā amarṣitena jatugṛhaṃ praveśayitvā dagdhā, takṣaśilāśca paurā: praghātitā: ||
@271
bhikṣava: saṃśayajātā: sarvasaṃśayacchettāramāyuṣmantaṃ sthaviropagupta pṛcchanti-kiṃ kuṇālena 
karma kṛtaṃ yasya karmaṇo vipākena nayanānyutpāṭitāni ? sthavira uvāca-tena hyāyuṣmanta: 
śrūyatām-
bhūtapūrvamatīte’dhvani vārāṇasyāmanyatamo lubdhaka: | sa himavantaṃ gatvā mṛgān
praghātayati | so’pareṇa samayena himavantaṃ gata: | tatra pāśanipatitānyekasyāṃ guhāyāṃ
praviṣṭānyāsāditāni | tena vāgurayā sarve gṛhītā: | tasya buddhirutpannā-yadi praghātayi-
ṣyāmi, māṃsa: kledamupayāsyati | tena pañcānāṃ mṛgaśatānāṃ nayanātyutpāṭitāni ||
kiṃ manyadhvamāyuṣmanta: ? yo’sau lubdhaka:, sa eṣa kuṇāla: | yattatrānena bahūnāṃ 
mṛgaśatānāṃ nayanānyutpāṭitāni, tasya karmaṇo vipākena bahūni varṣaśatasahasrāṇi narakeṣu 
du:khamanubhūya tata: karmāvaśeṣeṇa pañca janmaśatāni tasya nayanānyutpāṭitāni ||
kiṃ karma kṛtaṃ yasya karmaṇo vipākenocce kule upapanna:, prāsādikaśca saṃvṛtta:, 
satyadarśanaṃ ca kṛtam ? 
tena hyāyuṣmanta: śrūyatām-bhūtapūrvamatīte’dhvani catvāriṃśadvarṣasahasrāyuṣi prajāyāṃ 
krakucchando nāma samyaksaṃbuddho loka udapādi | yadā krakucchanda: samyaksaṃbuddha: sakalaṃ 
buddhakāryaṃ kṛtvā nirupadhiśeṣe nirvāṇadhātau parinirvṛta:, tasya aśokena rājñā catūratnamayaṃ stūpaṃ 
kāritam | yadā rājā aśoka: kālagata:, aśrāddho rājā rājyaṃ pratiṣṭhita: | tāni 
ratnānyadattādāyikairhṛtāni | pāṃśukāṣṭhaṃ cāvaśiṣṭam | atra janakāyo gatvā viśīrṇaṃ dṛṣṭvā 
śocitumārabdha: | tasmiṃśca samaye’nyatamaśca śreṣṭhiputra: | tenokta:-kimarthaṃ rudyata iti ? 
tairabhihitam-krakucchandasya samyaksaṃbuddhasya stūpaṃ catūratnamayamāsīt, sa idānīṃ viśīrṇa
iti | tatastena ca tatra krakucchandasya samyaksaṃbuddhasya kāyapramāṇikā pratimā babhūva
viśīrṇā, sā abhisaṃskṛtā, samyakpraṇidhānaṃ ca kṛtam-yādṛśa: krakucchanda: śāstā,
īdṛśameva śāstāramārāgayeyaṃ mā virāgayeyamiti ||
kiṃ manyadhvamāyuṣmanta: ? yo’sau śreṣṭhiputra:, sa eṣa kuṇāla: | yatrānena krakucchandasya 
stūpamabhisaṃskṛtam, tasya karmaṇo vipākenoccakule upapanna: | yatpratimā abhisaṃskṛtā, tena 
karmaṇo vipākena kuṇāla: prāsādika: saṃvṛtta: | yat praṇidhānaṃ kṛtam, tasya karmaṇo
vipākena kuṇālena śākyamuni: samyaksaṃbuddhastādṛśa eva śāstā samārāgito na virāgita:, 
satyadarśanaṃ ca kṛtam ||
iti śrīdivyāvadāne kuṇālāvadānaṃ saptaviṃśatimaṃ samāptam ||
@272
28 vītaśokāvadānam |
yadā rājñā aśokena bhagavacchāsane śraddhā pratilabdhā, tena caturaśītidharmarājikā-
sahasraṃ pratiṣṭhāpitaṃ pañcavārṣikaṃ ca kṛtam | trīṇi śatasahasrāṇi bhikṣūṇāṃ bhojitāni 
yatraiko’rhatāṃ dvau śaikṣāṇāṃ pṛthagjanakalyāṇakānāṃ ca | (sa)samudrāyāṃ pṛthivyāṃ janakāyā
yadbhūyasā bhagavacchāsane’bhiprasannā: | tasya bhrātā vītaśoko nāma tīrthyābhiprasanna: | sa 
tīrthyaurvigrāhita:-nāsti śramaṇaśākyaputrīyāṇāṃ mokṣa iti | ete hi sukhābhiratā: parikheda-
bhīravaśceti | yāvadrājñā aśokenocyate-vītaśoka, mā tvamanāyatane’prasādamutpādaya, api 
tu buddhadharmasaṃghe prasādamutpādaya | eṣa āyatanagata: prasāda iti | atha rājā aśoko-
‘pareṇa samayena mṛgavadhāya nirgata: | tatra vītaśokenāraṇye ṛṣirdṛṣṭa: pañcātapenāvasthita: |
sa ca kaṣṭatapa: sārasaṃjñī | tenābhigamya pādābhivandanaṃ kṛtvā sa ṛṣi: pṛṣṭa:-bhagavan,
kiyacciraṃ te ihāraṇye prativasata: ? sa uvāca-dvādaśa varṣāṇīti | vītaśoka: kathayati-
kastavāhāra: ? sa ṛṣiruvāca-phalamūlāni | kiṃ prāvaraṇam ? darbhacīvarāṇi | kā śayyā ? 
tṛṇasaṃstaraṇam | vītaśoka uvāca-bhagavan, kiṃ du:khaṃ bādhate ? ṛṣiruvāca-ime mṛgā 
ṛtukāle saṃvasanti | yadā mṛgānāṃ saṃvāso dṛṣṭo bhavati, tasmin samaye rāgeṇa paridahyāmi |
vītaśoka uvāca-asya kaṣṭena tapasā rāgo’dyāpi na bādhyate, prāgeva śramaṇā: śākyaputrīyā: 
svāstīrṇāsanaśayanopasevina: | kuta eṣāṃ rāgaprahāṇaṃ bhaviṣyati ? āha ca-
kaṣṭe'smin vijane vane nivasatāṃ vāyvambumūlāśināṃ 
rāgo naiva jito yadīha ṛṣiṇā kālaprakarṣeṇa hi |
bhuktvānnaṃ saghṛtaṃ prabhūtapiśitaṃ dadhyuttamālaṃkṛtaṃ
śākyeṣvindriyanigraho yadi bhavedvindhya: plavetsāgare ||1||
sarvathā vañcito rājā aśoko yacchramaṇeṣu śākyaputrīyeṣu kārāṃ karoti | etacca
vacanaṃ śrutvā rājā upāyajño’mātyānuvāca-ayaṃ vītaśokastīrthyābhiprasanna: | upāyena bhagava-
cchāsane’bhiprasādayitavya: | amātyā āhu:-deva, kimājñāpayasi ? rājā āha-yadā ahaṃ 
rājā alaṃkāraṃ mauliṃ paṭṭaṃ cāpanayitvā snānaśālāṃ praviṣṭo bhavāmi, tadā yūyaṃ vītaśokasyo-
pāyena mauliṃ paṭṭaṃ ca baddhvā siṃhāsane niṣādayiṣyatha | evamastu iti | yāvadrājā rājālaṃ-
kāraṃ mauliṃ paṭṭaṃ cāpanayitvā snānaśālāyāṃ praviṣṭa:, tato’mātyairvītaśoka ucyate-rājño’śoka-
syātyayāt tvaṃ rājā bhaviṣyasi | imaṃ tāvadrājālaṃkāraṃ pravaramauliṃ paṭṭaṃ ca baddhvā siṃhāsane 
niṣīdayiṣyāma:-kiṃ śobhase na veti | taistadābharaṇamauliṃ paṭṭaṃ ca baddhvā siṃhāsane niṣādito
rājñaśca niveditam | tato rājā aśoko vītaśokaṃ rājālaṃkāraṃ maulipaṭṭabaddhaṃ ca siṃhāsanopa- 
viṣṭaṃ dṛṣṭvā kathayati-adyāpyahaṃ jīvāmi | tvaṃ rājā saṃvṛtta: | tato rājñā abhihitam-
ko’tra ? tato yāvadvadhyaghātakā nīlāmbaravasanā: pralambakeśā ghaṇṭāśabdapāṇayo rājña:
pādayornipatyovāca-deva, kimājñāpayasi ? rājā āha-vītaśoko mayā parityakta iti |
@273 
yāvadvītaśoka ucyate-saśastrairvadhyaghātairasmābhi: parivṛto’sīti | tato’mātyā rājña: pādayo-
rnipatyovāca-deva, marṣaya vītaśokam | devasyaiṣa bhrātā | tato rājñā abhihitam-saptāhamasya 
marṣayāmi | bhrātā caiṣa: | mama bhrātu: snehādasya saptāhaṃ rājyaṃ prayacchāmi | yāvat tūryaśatāni 
saṃpravāditāni, jayaśabdaiścānanditam, prāṇiśatasahasraiścāñjali: kṛta:, strīśataiśca parivṛta: |
vadhyaghātakāśca dvāri tiṣṭhanti | divase gate vītaśokasyāgrata: sthitvā ārocayanti-nirgataṃ 
vītaśoka ekaṃ divas am | ṣaḍahānyavaśiṣṭāni | evaṃ dvitīye divase | vistareṇa yāvatsaptāha-
divase vītaśoko rājālaṃkāravibhūṣito rājño’śokasya samīpamupanīta: | tato rājñā aśoke-
nābhihitam-vītaśoka, kaccitsugītaṃ sunṛtyaṃ suvāditamiti ? vītaśoka uvāca-na me dṛṣṭaṃ 
vā syācchrutaṃ veti | āha ca-
yena śrutaṃ bhavedgītaṃ nṛtyaṃ cāpi nirīkṣitam |
rasāścāsvāditā yena sa bhūyāttava nirṇayam ||2||
rājā āha-vītaśoka, idaṃ mayā rājyaṃ saptāhaṃ tava dattam, tūryaśatāni saṃpravādi-
tāni, jayaśabdaiścānanditam, añjaliśatāni pragṛhītāni, strīśataiśca paricīrṇa: | kathaṃ tvaṃ 
kathayasi-naiva me dṛṣṭaṃ na śrutamiti ? vītaśoka uvāca-
na me dṛṣṭaṃ nṛtyaṃ na ca nṛpa śruto gītaninado 
na me gandhā ghrātā na khalu rasā me’dya viditā: |
na me spṛṣṭa: sparśa: kanakamaṇihārāṅgajanita: 
samūho nārīṇāṃ maraṇaparibaddhena manasā ||3||
striyo nṛttaṃ gītaṃ bhavanaśayanānyāsanavidhi-
rvayo rūpaṃ lakṣmīrbahuvividharatnā ca vasudhā |
nirānandā śūnyā mama nṛpa varaśayyā gatasukhā 
sthitān dṛṣṭvā dvāre vadhakapuruṣānnīlavasanān ||4||
śrutvā ghaṇṭāravaṃ ghoraṃ nīlāmbaradharasya hi |
bhayaṃ me maraṇājjātaṃ pārthivendra sudāruṇam ||5||
mṛtyuśalyaparīto’haṃ nāśrauṣīdgītamuttamam |
nādrākṣaṃ nṛpate nṛttaṃ na ca bhoktuṃ mana:spṛhā ||6||
mṛtyujvaragṛhītasya na me svapno’pi vidyate |
kṛtsnā me rajanī yātā mṛtyumevānucintayan ||7||
rājā āha-vītaśoka, mā tāvat tavaikajanmikasya maraṇabhayāttava rājaśriyaṃ prāpya 
harṣo notpanna: | kiṃ punarbhikṣavo janmaśatamaraṇabhayabhītā: sarvāṇyupapattyāyatanāni du:khā-
nyanusṛtāni paśyanti | narake tāvaccharīrasaṃtāpakṛtamagnidāhadu:khaṃ ca, tiryakṣu anyonya-
bhakṣaṇaparitrāsadu:kham, preteṣu kṣuttarṣadu:kham, paryeṣṭisamudācāradu:khaṃ manuṣyeṣu, cyavana-
@274
patanabhraṃśadu:khaṃ deveṣu | ebhi: pañcabhirdu:khaistrailokyamanuṣaktam | śārīramānasairdu:khairutpīḍitā 
vadhakabhūtān skandhān paśyanti, śūnyagrāmabhūtānyāyatanāni, caurabhūtāni viṣayāṇi, kṛtsnaṃ 
ca traidhātukamanityatāgninā pradīptaṃ paśyanti | teṣāṃ rāga: kathamutpadyate ? āha ca-
mā tāvadekajanmikasya maraṇabhayāttava na jāyate harṣa: |
manasi viṣayairmanojñai: satataṃ khalu paśyamānasya ||8||
kiṃ punarjanmaśatānāṃ maraṇabhayamanāgataṃ vicintayatām |
manasi bhaviṣyati harṣo bhikṣuṇāṃ bhojanādyeṣu ||9||
teṣāṃ tu vastraśayanāsanabhojanādi 
mokṣe’bhiyuktamanasāṃ janayeta saṅgam |
paśyanti ye vadhakaśatrunibhaṃ śarīra-
mādīptaveśmasadṛśāṃśca bhavānanityān ||10||
kathaṃ ca teṣāṃ na bhavedvimokṣo 
mokṣārthināṃ janmaparāṅmukhānām |
yeṣāṃ mana: sarvasukhāśrayeṣu 
vyāvartate padmadalādivāmbha: ||11||
yadā vītaśoko rājñā aśokenopāyena bhagavacchāsane’bhiprasādita:, sa kṛtakarapuṭa 
uvāca-deva, eṣo’haṃ taṃ bhagavantaṃ tathāgatamarhantaṃ samyaksaṃbuddhaṃ śaraṇaṃ gacchāmi dharmaṃ ca 
bhikṣusaṃghaṃ ceti | āha ca-
eṣa vrajāmi śaraṇaṃ vibuddhanavakamalavimalanibhanetram |
budhavibudhamanujamahitaṃ jinaṃ virāgaṃ ca saṃghaṃ ca ||12|| iti |
atha rājā aśoko vītaśokaṃ kaṇṭhe pariṣvajyovāca-na tvaṃ mayā parityakta:, api 
tu buddhaśāsanābhiprasādārthaṃ tava mayā eṣa upāya: pradarśita: | tato vītaśoko gandha-
puṣpamālyādivāditrasamudayena bhagavataścaityānarcayati, saddharmaṃ ca śṛṇoti, saṃghe ca kārāṃ 
kurute | sa kurkuṭārāmaṃ gata: | tatra yaśo nāma sthaviro’rhan ṣaḍabhijña: | sa tasya purato 
niṣaṇṇo dharmaśravaṇāya | sthaviraśca tamavalokayitumārabdha: | sa paśyati vītaśokamupa- 
citahetukaṃ caramabhavikam | tenaivāśrayenārhattvaṃ prāptavyam | tena tasya pravrajyāyā varṇo
bhāṣita: | tasya śrutvā spṛhā jātā-pravrajeyaṃ bhagavacchāsane | tata utthāya kṛtāñjali: 
sthaviramuvāca-labheyāhaṃ svākhyāte dharmavinaye pravrajyāmupasaṃpadaṃ bhikṣubhāvam | careyamahaṃ 
bhavato’ntike brahmacaryam | sthavira uvāca-vatsa, rājānamaśokamanujñāpayasveti | tato vīta-
śoko yena rājā aśokastenopasaṃkramya kṛtāñjaliruvāca-deva, anujānīhi mām | pravraji-
ṣyāmi svākhyāte dharmavinaye samyageva śraddhayā agārādanagārikām | āha ca-
@275
udbhrānto’smi niraṅkuśo gaja iva vyāvartito vibhramāt 
tvadbuddhiprabhavāṅkuśena vidhivadbuddhopadeśairaham |
ekaṃ tvamarhasi me varaṃ pradarśituṃ tvaṃ pārthivānāṃ pate 
lokālokavarasya śāsanavare liṅgaṃ śubhaṃ dhārayet ||13||
śrutvā ca rājā sāśrukaṇṭho vītaśokaṃ kaṇṭhe pariṣvajyovāca-vītaśoka, alamanena 
vyavasāyena | pravrajyā khalu vaivarṇikābhyupagatāvāsa:, pāṃśukūlaṃ prāvaraṇaṃ parijanojjhitam,
āhāro bhaikṣyaṃ parakule, śayanāsanaṃ vṛkṣamūle tṛṇasaṃstara: parṇasaṃstara:, vyābādhe khalvapi
bhaiṣajyamasulabhaṃ pūtimūtraṃ ca bhojanam | tvaṃ ca sukumāra: śītoṣṇakṣutpipāsānāṃ du:khānā-
masahiṣṇu: | prasīda, nivartaya mānasam | vītaśoka uvāca-deva,
naiva hi jāne taṃ nūnaṃ viṣayatṛṣito’nāyāsavihata: 
pravrajyāṃ prāptukāmo na ripuhṛtabalo naivārthakṛpaṇa: |
du:khārtaṃ mṛtyuneṣṭaṃ vyasanaparigataṃ dṛṣṭvā jagadidaṃ 
panthānaṃ janmabhīru: śivamabhayamahaṃ gantuṃ vyavasita: ||14||
śrutvā ca rājā aśoka: satvaraṃ praruditumārabdha: | atha vītaśoko rājāna-
manunayannuvāca-deva, 
saṃsāradolāmabhiruhya lolāṃ 
yadā nipāto niyata: prajānām |
kimarthamāgacchati vikriyā te 
sarveṇa sarvasya yadā viyoga: ||15||
rājā āha-vītaśoka, bhaikṣe tāvadabhyāsa: kriyatām | rājakule vṛkṣavāṭikāyāṃ 
tasya tṛṇasaṃstara: saṃstṛta:, bhojanaṃ cāsya dattam | so’nta:puraṃ paryaṭati, mahārhaṃ cāhāraṃ na 
labhate | tato rājñā anta:purikā abhihitā-pravrajitasārūpyamasyāhāramanuprayacchateti | tena 
yāvadabhidūṣitā pūtikulmāṣā labdhā: | tāṃśca paribhoktumārabdha: | dṛṣṭvā rājñā aśokena 
nivārita: | anujñātaśca-pravraja, kiṃ tu pravrajitvā upadarśayiṣyasi | sa yāvat kurkuṭārāmaṃ 
gata: | tasya buddhirutpannā-yadīha pravrajiṣyāmi, ākīrṇo bhaviṣyāmi | tato videheṣu jana-
padeṣu gatvā pravrajita: | tatastena yujyatā yāvadarhattvaṃ prāptam | athāyuṣmato vītaśokasyārhattvaṃ 
prāptasya vimuktiprītisukhasaṃvedina etadabhavat-asti khalu me-pūrvaṃ rājño’śokasya gṛhadvāra-
manuprāpta: | tato dauvārikamuvāca-gaccha, rājño’śokasya nivedaya-vītaśoko dvāri tiṣṭhati
devaṃ draṣṭukāma iti | tato dauvāriko rājānamaśokamabhigamyovāca-deva, diṣṭyā vṛddhi: |
vītaśoko’bhyāgato dvāri tiṣṭhati devaṃ draṣṭukāma: | tato rājñā abhihitam-gaccha, śīghraṃ
praveśayeti | yāvadvītaśoko rājakulaṃ praviṣṭa: | dṛṣṭvā ca rājā aśoka: siṃhāsanādutthāya 
mūlanikṛtta iva druma: sarvaśarīreṇāyuṣmantaṃ vītaśokaṃ nirīkṣamāṇa: prarudannuvāca-
@276
bhūteṣu saṃsargagateṣu nityaṃ 
dṛṣṭvāpi māṃ naiti yathā vikāram |
vivekavegādhigatasya śaṅke
prajñārasasyātirasasya tṛpta: ||16|| 
atha rājño’śokasya rādhagupto nāmāgrāmātya: | sa paśyati-āyuṣmato vītaśokasya 
pāṃśukūlaṃ ca cīvaraṃ mṛṇmayaṃ pātraṃ yāvadannaṃ bhaikṣyaṃ lūhapraṇītam | dṛṣṭvā ca rājña: pādayornipatya 
kṛtāñjaliruvāca-deva, yathā ayamalpeccha: saṃtuṣṭaśca, niyatamayaṃ kṛtakaraṇīyo bhaviṣyati, 
prītirutpādyeta | kuta: ?
bhaikṣānnabhojanaṃ yasya pāṃśukūlaṃ ca cīvaram |
nivāso vṛkṣamūlaṃ ca tasyāniyataṃ katham ||17||
nirāśravaṃ yasya mano viśālaṃ 
nirāmayaṃ copacitaṃ śarīram | 
svacchandato jīvitasādhanaṃ ca 
nityotsavaṃ tasya manuṣyaloke ||18||
śrutvā tato rājā prītamanā uvāca-
apahāya mauryavaṃśaṃ magadhapuraṃ sarvaratnanicayaṃ ca |
dṛṣṭvā vaṃśanivahaṃ prahīṇamaṃdamānamohasārambham ||19||
atyuddhṛtamiva manye yaśasā pūtaṃ puramiva mahaṃ ca |
pratipadyatāṃ tvayā daśabaladharaśāsanamudāreṇa ||20||
atha rājā aśoka: sarvāṅgena parigṛhya prajñapta evāsane niṣādayāmāsa, praṇītena 
cāhāreṇa svahastaṃ saṃtarpayati | bhuktavantaṃ viditvā dhautahastamapanītapātramāyuṣmato vītaśokasya 
purato niṣaṇṇo dharmaśravaṇāya | athāyuṣmān vītaśoko rājānamaśokaṃ dharmyayā kathayā 
saṃdarśayannuvāca-
apramādena saṃpādya rājyaiśvaryaṃ pravartatām |
durlabhā trīṇi ratnāni nityaṃ pūjaya pārthiva ||21||
sa yāvaddharmyayā kathayā saṃharṣayitvā saṃprasthita: ||
atha rājā aśoka: kṛtakarapuṭa: pañcabhiramātyaśatai: parivṛto’nekaiśca paurajanapada-
sahasrai: parivṛta: puraskṛta āyuṣmantaṃ vītaśokamanuvrajitumārabdha: | vakṣyati hi-
bhrātā jyeṣṭhena rājñā tu gauraveṇānugamyate |
pravrajyāyā: khalu ślāghyaṃ saṃdṛṣṭikamidaṃ phalam ||22||
@277
tata āyuṣmān vītaśoka: svaguṇānudbhāvayan paśyata: sarvajanakāyasya ṛddhyā vaihāyasa-
mutpatya prakrānta: | atha rājā aśoka: kṛtakarapuṭa: prāṇiśatasahasrai: parivṛta: puraskṛto 
gaganatalāvasaktadṛṣṭirāyuṣmantaṃ vītaśokaṃ nirīkṣamāṇa uvāca-
svajanasnehani:saṅgo vihaṃga iva gacchasi |
śrīrāganigadairbaddhānasmān pratyādiśanniva ||23||
ātmāyattasya śāntasya mana:saṃketacāriṇa: |
dhyānasya phalametacca rāgāndhairyanna dṛśyate ||24||
api ca | 
ṛddhyā khalvavabhartsitā: paramayā śrīgarvitāste vayaṃ 
buddhyā khalvapi nāmitā: śirasitā: prajñābhimānodayam |
prāptārthena phalāndhabuddhimanasa: saṃvejitāste vayaṃ 
saṃkṣepeṇa sabāṣpadurdinamukhā: sthāne vimuktā vayam ||25||
tatrāyuṣmān vītaśoka: pratyantimeṣu janapadeṣu śayyāsanāya nirgata: | tasya ca mahān 
vyādhirutpanna: | śrutvā ca rājñā aśokena bhaiṣajyamupasthāyikāśca visarjitā: | tasya tena vyādhinā 
spṛṣṭasya śira: khustamabhavat | yadā ca vyādhirvigata:, tasya virūḍhāni śirasi romāṇi |
tena vaidyopasthāyakāśca visarjitā: | tasya ca gorasaprāya āhāro’nusevyate | sa ghoṣaṃ gatvā 
bhaikṣyaṃ paryaṭati | tasmiṃśca samaye puṇḍravardhananagare nirgranthopāsakena buddhapratimā nirgranthasya
pādayornipātitā citrārpitā | upāsakenāśokasya rājño niveditam | śrutvā ca rājñā abhi-
hitam-śīghramānīyatām | tasyordhvaṃ yojanaṃ yakṣā: śṛṇvanti, adho yojanaṃ nāgā: | yāvattaṃ 
tatkṣaṇena yakṣairupanītam | dṛṣṭvā ca rājñā ruṣitenābhihitam-puṇḍravardhane sarve ājīvikā: 
praghātayitavyā: | yāvadekadivase’ṣṭādaśasahasrāṇyājīvikānāṃ praghātitāni | tata: pāṭali-
putre bhūyo’nyena nirgranthopāsakena buddhapratimā nirgranthasya pādayornipātitā citrārpitā | śrutvā 
ca rājñā amarṣitena sa nirgranthopāsaka: sabandhuvargo gṛhaṃ praveśayitvā agninā dagdha: | ājñaptaṃ 
ca-yo me nirgranthasya śiro dāsyati, tasya dīnāraṃ dāsyāmīti | ghoṣitam | sa cāyuṣmān 
vītaśoka ābhīrasya gṛhe rātriṃ vāsamupagata: | tasya ca vyādhinā kliṣṭasya lūhāni cīva-
rāṇi, dīrghakeśanakhaśmaśru: | ābhīryā buddhirutpannā-nirgrantho’yamasmākaṃ gṛhe rātriṃ vāsamupa-
gata: | svāminamuvāca-āryaputra, saṃpanno’yamasmākaṃ dīnāra: | imaṃ nirgranthaṃ praghātayitvā śiro
rājño’śokasyopanāmayeyamiti | tata: sa ābhīro’siṃ niṣkoṣaṃ kṛtvā āyuṣmantaṃ vītaśoka-
mabhigata: | āyuṣmatā ca vītaśokena pūrvānte jñānaṃ kṣiptam | paśyati svayaṃkṛtānāṃ karmaṇāṃ 
phalamidamupasthitam | tata: karmapratiśaraṇo bhūtvā avasthita: | tena tathāsyābhīreṇa śiraśchinnam |
rājño’śokasyopanītam-dīnāraṃ prayaccheti | dṛṣṭvā ca rājñā aśokena parijñātam-viralāni 
cāsya śirasi romāṇi na vyaktimupagacchanti | tato vaidyā upasthāyakā ānītā: | tairdṛṣṭvā 
@278
abhihitam-deva, vītaśokasyaitacchira: | śrutvā rājā mūrcchito bhūmau patita: | yāvajjalasekaṃ 
datvā sthāpita: | amātyaiścābhihitam-deva, vītarāgāṇāmapyatra pīḍā | dīyatāṃ sarvasattve-
ṣvabhayapradānam | yāvadrājñā abhayapradānaṃ dattam-na bhūya: kaścit praghātayitavya: ||
tato bhikṣava: saṃśayajātā: sarvasaṃśayacchettāramāyuṣmantamupaguptaṃ pṛcchanti-kiṃ karma
kṛtamāyuṣmatā vītaśokena yasya karmaṇo vipākena śasterṇa praghātita: ? sthavira uvāca-tena 
hyāyuṣmanta: karmāṇi kṛtāni pūrvamanyāsu jātiṣu | śrūyatām-
bhūtapūrvaṃ bhikṣavo’tīte’dhvani anyatamo lubdho mṛgān praghātayitvā jīvikāṃ kalpayati |
aṭavyāmudapānam | sa tatra lubdho gatvā pāśān yantrāṃśca sthāpayitvā mṛgān praghātayati |
asati buddhānāmutpāde pratyekabuddhā loke utpadyante | vistara: | anyatara: pratyekabuddha-
stasminnudapāne āhārakṛtyaṃ kṛtvā udapānāduttīrya vṛkṣamūle paryaṅkena niṣaṇṇa: | tasya gandhena 
mṛgāstasminnudapāne nābhyāgatā: | sa lubdha āgatya paśyati-naiva mṛgā udapānamabhyāgatā: |
padānusāreṇa ca taṃ pratyekabuddhamabhigata: | dṛṣṭvā cāsya buddhirutpannā-anenaiṣa ādīnava
utpādita: | tenāsiṃ niṣkoṣaṃ kṛtvā sa pratyekabuddha: praghātita: ||
kiṃ manyadhve āyuṣmanta: ? yo’sau lubdha:, sa eṣa vītaśoka: | yatrānena mṛgā:
praghātitā:, tasya karmaṇo vipākena mahān vyādhirutpanna: | yatpratyekabuddha: śastreṇa praghātita:,
tasya karmaṇo vipākena bahūni varṣasahasrāṇi narakeṣu du:khamanubhūya pañca janmaśatāni manuṣye-
ṣūpapanna: śasterṇa praghātita: | tatkarmāvaśeṣeṇaitarhi arhatprāpto’pi śastreṇa praghātita: ||
kiṃ karma kṛtaṃ yenoccakule upapanna:, arhattvaṃ ca prāptam ? sthavira uvāca-kāśyape 
samyaksaṃbuddhe pravrajito’bhūt pradānaruci: | tena dāyakadānapataya: saṃghabhaktaṃ kārāpitāstarpa-
ṇāni yavāgūpānāni nimantraṇakāni | stūpeṣu ca chatrāṇyavaropitāni, dhvajā: patākā: |
gandhamālyapuṣpavāditrasamudayena pūjā: kṛtā: | tasya karmaṇo vipākenoccakule upapanna: |
yāvaddaśavarṣasahasrāṇi brahmacaryaṃ caritvā samyakpraṇidhānaṃ kṛtam, tasya karmaṇo vipākenārhattvaṃ 
prāptamiti ||
iti śrīdivyāvadāne vītaśokāvadānamaṣṭāviṃśatimam ||
@279
29 aśokāvadānam |
yadā rājñā aśokena ardhāmalakadānena bhagavacchāsane śraddhā pratilabdhā, sa bhikṣū- 
nuvāca-kena bhagavacchāsane prabhūtaṃ dānaṃ dattam ? bhikṣava ūcu:-anāthapiṇḍadena gṛhapatinā |
rājā āha-kiyattena bhagavacchāsane dānaṃ dattam ? bhikṣava ūcu:-koṭiśataṃ tena bhagava-
cchāsane dānaṃ dattam | śrutvā ca rājā aśokaścintayati-tena gṛhapatinā bhūtvā koṭiśataṃ 
bhagavacchāsane dānaṃ dattam | tenābhihitam-ahamapi koṭiśataṃ bhagavacchāsane dānaṃ 
dāsyāmi | tena yāvaccaturaśītidharmarājikāsahasraṃ pratiṣṭhāpitam, sarvatra ca śatasahasrāṇi
dattāni-jātau, bodhau, dharmacakre, parinirvāṇe ca, sarvatra śatasahasraṃ dattam | pañcavārṣikaṃ 
kṛtam | tatra ca catvāri śatasahasrāṇi dattāni, trīṇi śatasahasrāṇi bhikṣūṇāṃ bhojitāni 
yatraikarmahatāṃ dvau śaikṣāṇāṃ pṛthagjanakalyāṇakānāṃ ca | kośaṃ sthāpayitvā mahāpṛthivīmanta:- 
purāmātyagaṇamātmānaṃ kuṇālaṃ ca āryasaṃghe niryātayitvā catvāri śatasahasrāṇi dattvā niṣkrīta-
vān | ṣaṇṇavatikoṭyo bhagavacchāsane dānaṃ dattam | sa yāvad glānībhūta: | atha rājā 
idānīṃ na bhaviṣyāmīti viklavībhūta: | tasya rādhagupto nāmāmātyo yena saha pāṃśudānaṃ 
dattam | tadā sa rājānamaśokaṃ viklavībhūtamavekṣya pādayornipatya kṛtāñjaliruvāca-
yacchatrusaṃghai: prabalai: sametya 
nodvīkṣitaṃ caṇḍadivākarābham | 
padmānanaśrīśatasaṃprapītaṃ 
kasmāt sabāṣpaṃ tava deva vaktram ||1||
rājā āha-rādhagupta, nāhaṃ dravyavināśaṃ na rājyanāśanaṃ na cāśrayaviyogaṃ śocāmi, 
kiṃ tu śocāmi-āryairdviprayukṣyāmi |
nāhaṃ puna: sarvaguṇopapannaṃ
saṃghaṃ samakṣaṃ naradevapūjitam | 
saṃpūjayiṣyāmi varānnapānai-
retaṃ vicintyāśruvimokṣaṇaṃ me ||2||
api ca rādhagupta, ayaṃ me manoratho babhūva-koṭiśataṃ bhagavacchāsane dānaṃ dāsyāmīti,
sa ca me’bhiprāyo na paripūrṇa: | tato rājñā aśokena catvāra: koṭya: paripūrayiṣyāmīti 
hiraṇyasuvarṇaṃ kurkuṭārāmaṃ preṣayitumārabdha: ||
tasmiṃśca samaye kuṇālasya saṃpadirnāma putro yuvarājye pravartate | tasyāmātyairabhihitam-
kumāra, aśoko rājā svalpakālāvasthāyī | idaṃ ca dravyaṃ kurkuṭārāmaṃ preṣyate | kośabalinaśca 
rājāna: | nivārayitavya: | yāvat kumāreṇa bhāṇḍāgārika: pratiṣiddha: | yadā rājño’śoka-
syāpratiṣiddhā (tasya) suvarṇabhājane āhāramupanāmyate | bhuktvā tāni suvarṇabhājanāni 
@280
kurkuṭārāmaṃ preṣayati | tasya suvarṇabhājanaṃ pratiṣiddham | rūpyabhājane āhāramupanāmyate, 
tānyapi kurkuṭārāmaṃ preṣayati | tato rūpyabhājanamapi pratiṣiddham, yāvallohabhājana āhāra-
mupanāmyate | tānyapi rājā aśoka: kurkuṭārāmaṃ preṣayati | tasya yāvanmṛdbhājana āhāramupa-
nāmyate | tasmiṃśca samaye rājño’śokasya ardhāmalakaṃ karāntaragatam | atha rājā aśoka:
saṃvigno’mātyān paurāṃśca saṃnipātya kathayati-ka: sāṃprataṃ pṛthivyāmīśvara: ? tato’mātya utthā-
yāsanādyena rājā aśokastenāñjaliṃ praṇamyovāca-deva: pṛthivyāmīśvara: | atha rājā aśoka: 
sāśrudurdinanayanavadano’mātyānuvāca-
dākṣiṇyādanṛtaṃ hi kiṃ kathayata bhraṣṭādhirājyā vayaṃ 
śeṣaṃ tvāmalakārdhamityavasitaṃ yatra prabhutvaṃ mama |
aiśvaryaṃ dhiganāryamuddhatanadītoyapraveśopamaṃ 
martyendrasya mamāpi yatpratibhayaṃ dāridryamabhyāgatam ||3||
athavā ko bhagavato vākyamanyathā kariṣyati ? saṃpattayo hi sarvā vipattinidhanā 
iti pratijñātaṃ yadavitathavādinā gautamena, na hi tadvisaṃvadati ||
pratiśiṣyate’smanne cirādājñā mama yāvatī yathā manasā |
sādyaiva mahādriśilātalavihatanadīvat pratinivṛttā ||4||
ājñāpya vyavadhūtaḍimbaḍamarāmekātapatrāṃ mahī-
mutpāṭya pratigarvitānarigaṇānāśvāsya dīnāturān |
bhraṣṭasvāyatano na bhāti kṛpaṇa: saṃpratyaśoko nṛpa: 
chinnāmlānaviśīrṇapatrakusuma: śuṣyatyaśoko yathā ||5||
tato rājā aśoka: samīpaṃ gataṃ puruṣamāhūyovāca-bhadramukha, pūrvaguṇānurāgādbhraṣṭaiśvarya-
syāpi mama imaṃ tāvadapaścimaṃ vyāpāraṃ kuru | idaṃ mamārdhāmalakaṃ grahāya kurkuṭārāmaṃ gatvā saṃghe
niryātaya | madvacanācca saṃghasya pādābhivandanaṃ kṛtvā vaktavyam-jambudvīpaiśvaryasya rājña eṣa
sāṃprataṃ vibhava iti | idaṃ tāvadapaścimaṃ dānaṃ tathā paribhoktavyaṃ yathā me saṃghagatā dakṣiṇā 
vistīrṇā syāditi | āha ca-
idaṃ pradānaṃ caramaṃ mamādya 
rājyaṃ ca taṃ caiva gataṃ svabhāvam | 
ārogyavaidyoṣadhivarjitasya 
trātā na me’styāryagaṇādbahirdhā ||6||
tattathā bhujyatāṃ yena pradānaṃ mama paścimam |
yathā saṃghagatā me’dya vistīrṇā dakṣiṇā bhavet ||7||
evaṃ deveti sa puruṣo rājño’śokasya pratiśrutya tadardhāṃmalakaṃ gṛhya kurkuṭārāmaṃ gatvā
vṛddhānte sthitvā kṛtāñjalistadardhāmalakaṃ saṃghe niryātayannuvāca-
@281
ekacchatrasamucchrayāṃ vasumatīmājñāpayan ya: purā 
lokaṃ tāpayati sma madhyadivasaprāpto divā bhāskara: |
bhāgyacchidramavekṣya so’dya nṛpati: svai: karmabhirvañcita: 
saṃprāpte divasakṣaye raviriva bhraṣṭaprabhāva: sthita: ||8||
bhaktyavanatena śirasā praṇamya saṃghāya tena khalu dattamidamāmalakasyārdhaṃ lakṣmīcāpalya-
cihnitam | tata: saṃghasthaviro bhikṣūnuvāca-bhadantā bhavanta:, śakyamidānīṃ saṃvegamutpādayitum |
kuta: ? evaṃ hyuktaṃ bhagavatā-paravipatti: saṃvejanīyaṃ sthānamiti | kasyedānīṃ sahṛdayasya saṃvego 
notpadyate ? kuta: ?
tyāgaśūro narendro’sāvaśoko mauryakuñjara: |
jambudvīpeśvaro bhūtvā jāto’rdhāmalakeśvara: ||9||
bhṛtyai: sa bhūmipatiradya hṛtādhikāro 
dānaṃ prayacchati kilāmalakārdhametat |
śrībhogavistaramadairatigarvitānāṃ 
pratyādiśanniva manāṃsi pṛthagjanānām ||10||
yāvattadardhāmalakaṃ cūrṇayitvā yūṣe prakṣipya saṃghe cāritam | tato rājā aśoko rādha-
guptamuvāca-kathaya rādhagupta, ka: sāṃprataṃ pṛthivyāmīśvara: ? atha rādhagupto’śokasya pādayornipatya
kṛtāñjaliruvāca-deva: pṛthivyāmīśvara: | atha rājā aśoka: kathaṃcidutthāya caturdiśamavalokya 
saṃghāya añjaliṃ kṛtvovāca-eṣa idānīṃ mahatkośaṃ sthāpayitvā imāṃ samudraparyantāṃ mahāpṛthivīṃ 
bhagavacchrāvakasaṃghe niryātayāmi | āha ca- 
imāṃ samudrottamanīlakañcukā-
manekaratnākarabhūṣitānanām |
dadāmyahaṃ bhūtadharāṃ samandarāṃ 
saṃghāya tasminnupabhujyate phalam ||11||
api ca |
dānenāhamanena nendrabhavanaṃ na brahmaloke phalaṃ 
kāṅkṣāmi drutavārivegacapalāṃ prāgeva rājaśriyam |
dānasyāsya phalaṃ tu bhaktimahato yanme’sti tenāpnuyāṃ 
cittaiśvaryamahāryamāryamahitaṃ nāyāti yadvikriyām ||12||
yāvat patrābhilikhitaṃ kṛtvā dantamudrayā mudritam | tato rājā mahāpṛthivīṃ saṃghe dattvā 
kālagata: | yāvadamātyairnīlapītābhi: śibikābhirnirharitvā śarīrapūjāṃ kṛtvā rājānaṃ prati-
ṣṭhāpayiṣyāma iti, yāvadrādhaguptenābhihitam | rājñā aśokena mahāpṛthivī saṃghe niryātitā 
@282
iti | tato’mātyairabhihitam-kimarthamiti ? rādhagupta uvāca-eṣa rājño’śokasya manoratho babhūva-
koṭiśataṃ bhagavacchāsane dānaṃ dāsyāmīti | tena ṣaṇṇavatikoṭyo dattā yāvadrājñyā prati-
ṣiddhā | tadabhiprāyeṇa rājñā mahāpṛthivī saṃghe dattā | yāvadamātyaiścatasra: koṭyo bhagavacchāsane 
dattvā pṛthivīṃ niṣkrīya saṃpadi: rājye pratiṣṭhāpita: | saṃpaderbṛhaspati: putra:, bṛhaspatervṛṣasena:, 
vṛṣasenasya puṣyadharmā, puṣyadharmaṇa: puṣyamitra: | so’mātyānāmantrayate-ka upāya: syādyadasmākaṃ
nāma ciraṃ tiṣṭhet ? tairabhihitam-devasya ca vaṃśādaśoko nāmnā rājā babhūveti | tena 
caturaśītidharmarājikāsahasraṃ pratiṣṭhāpitam | yāvadbhagavacchāsanaṃ prāpyate, tāvattasya yaśa: 
sthāsyati | devo’pi caturaśītidharmarājikāsahasraṃ pratiṣṭhāpayatu | rājā āha-maheśākhyo
rājā aśoko babhūva | anya: kaścidupāya iti ? tasya brāhmaṇapurohita: pṛthagjano’śrāddha: |
tenābhihitam-deva, dvābhyāṃ kāraṇābhyāṃ nāma ciraṃ sthāsyati | yāvadrājā puṣyamitraścaturaṅga-
balakāyaṃ saṃnāhayitvā bhagavacchāsanaṃ vināśayiṣyāmīti kukkuṭārāmaṃ nirgata: | dvāre ca 
siṃhanādo mukta: | yāvatsa rājā bhīta: pāṭaliputraṃ praviṣṭa: | evaṃ dvirapi trirapi | yāvadbhikṣūṃśca 
saṃghamāhūya kathayati-bhagavacchāsanaṃ nāśayiṣyāmīti | kimicchatha stūpaṃ saṃghārāmān 
vā ? bhikṣubhi: parigṛhītā: | yāvatpuṣyamitro yāvat saṃghārāmaṃ bhikṣūṃśca praghātayan prasthita: |
sa yāvacchākalamanuprāpta: | tenābhihitam-yo me śramaṇaśiro dāsyati, tasyāhaṃ dīnāraśataṃ 
dāsyāmi | dharmarājikāvārhadbuddhyā (?) śiro dātumārabdham | śrutvā ca rājā arhatpraghātayitu-
mārabdha: | sa ca nirodhaṃ samāpanna: | tasya paropakarmo na kramate | sa yatnamutsṛjya yāva-
tkoṣṭhakaṃ gata: | daṃṣṭrānivāsī yakṣaścintayati-idaṃ bhagavacchāsanaṃ vinaśyati | ahaṃ ca śikṣāṃ 
dhārayāmi | na mayā śakyaṃ kasyacidapriyaṃ kartum | tasya duhitā kṛmiśena yakṣeṇa yācyate, na 
cānuprayacchati-tvaṃ pāpakarmakārīti | yāvatsā duhitā tena kṛmiśasya dattā bhagavacchāsana-
paritrāṇārthaṃ parigrahaparipālanārthaṃ ca | puṣyamitrasya rājña: pṛṣṭhata: yakṣo mahān pramāṇe yūyam (?) |
tasyānubhāvātsa rājā na pratihanyate | yāvaddaṣṭrāṃnivāsī yakṣastaṃ puṣyamitrānubandhayakṣaṃ grahāya
parvatacarye’carat | yāvaddakṣiṇā mahāsamudraṃ gata: | kṛmiśena ca yakṣeṇa mahāntaṃ parvatamānayitvā 
puṣyamitro rājā sabalavāhano’vaṣṭabdha: | tasya munihata iti saṃjñā vyavasthāpitā | yadā 
puṣyamitro rājā praghātitastadā mauryavaṃśa: samucchinna: ||
iti śrīdivyāvadāne aśokāvadānaṃ samāptam ||
@283
30 sudhanakumārāvadānam |
{1. C reads nama: before punarapi.}punarapi mahārāja yanmayā anuttarasamyaksaṃbodhiprāptaye dānāni dattāni, puṇyāni
kṛtāni, vīryapāramitā ca pariripūtā, anuttarā samyaksaṃbodhirnārādhitā, tacchrūyatām ||
bhūtapūrvaṃ mahārāja pāñcālaviṣaye rājānau babhūvatu:, uttarapāñcālo dakṣiṇapāñcālaśca |
tatrottarapāñcālo mahādhano nāmnā hastināpure rājyaṃ kārayati ṛddhaṃ ca sphītaṃ ca kṣemaṃ ca 
subhikṣaṃ ca ākīrṇabahujanamanuṣyaṃ ca śāntakalikalahaḍimbaḍamarataskaradurbhikṣarogāpagataṃ 
śālīkṣugomahiṣīsaṃpannam | dhārmiko dharmarājo dharmeṇa rājyaṃ kārayati | tasmiṃśca nagare 
mahāhrada utpalakumudapuṇḍarīkasaṃpanno haṃsakāraṇḍavacakravākopaśobhito ramaṇīya: | tatra ca 
hrade janmacitrako nāma nāgapota: prativasati | sa kālena kālaṃ samyagvāridhārāmanu-
prayacchati | atīva śasyasaṃpattirbhavati | śasyavatī vasumatī | subhikṣānnapāno deśa: |
dānamānasatkāravāṃśca loka: śramaṇabrāhmaṇakṛpaṇavanīpakopabhojya: | dakṣiṇapāñcālastu rājā 
adharmabhūyiṣṭhaścaṇḍo rabhasa: karkaśo’dharmeṇa rājyaṃ kārayati, nityaṃ daṇḍena ghātanadhāraṇabandhana-
haḍinigaḍoparodhena rāṣṭranivāsināṃ trāsayati | adharmabhūyiṣṭhatayā cāsya devo na kālena kālaṃ 
samyagvāridhārāmutsṛjati | tato’sau mahājanakāya: saṃtrasta: svajīvitāpekṣayā rāṣṭraparityāgaṃ 
kṛtvā uttarapāñcālasyaiva rājño viṣayaṃ gatvā prativasati | yāvadapareṇa samayena dakṣiṇapāñcālo 
rājā mṛgayāvyapadeśena janapadān vyavalokanāya nirgata: | yāvat paśyati grāmanagarāṇi 
śūnyāni, udyānadevakulāni bhinnaprabhagnāni | sa janakāya: kva gata iti kathayati |
amātyā: kathayanti-deva, uttarapāñcālasya rājño viṣayaṃ gata: | kimartham ? deva,
abhayaṃ prayaccha, kathayāma: | dattaṃ bhavatu | tataste kathayanti-deva, uttarapāñcālo rājā 
dharmeṇa rājyaṃ kārayati | tasya janapadā ṛddhāśca sphītāśca kṣemāśca subhikṣāśca ākīrṇa-
bahujanamanuṣyāśca praśāntakalikalahaḍimbaḍamarataskaradurbhikṣarogāpagatā: śālīkṣugomahiṣī-
saṃpannā: | dānamānasatkāravāṃśca loka: śramaṇabrāhmaṇavanīpakopabhojya: | devastu caṇḍo rabhasa: 
karkaśo nityaṃ tāḍanaghātanadhāraṇabandhananigaḍoparodhe(na) rāṣṭraṃ trāsayati | yato’sau janakāya:
saṃtrasta: saṃvegamāpanna uttarapāñcālasya rājño viṣayaṃ gata: | dakṣiṇapāñcālo rājā kathayati-
bhavanta:, ko’sāvupāya: syādyenāsau janakāya: punarāgatya eṣu grāmanagareṣu prativaset ?
amātyā āhu:-yadi deva uttarapāñcālavaddharmeṇa rājyaṃ kārayasi, maitracitto’nukampācittaśca 
rāṣṭraṃ pālayasi, nacirādasau janakāya: punarāgatya eṣu grāmanagareṣu prativaset | dakṣiṇa-
pāñcālo rājā kathayati-bhavanta:, yadyevam, ahamapyuttarapāñcālavaddharmeṇa rājyaṃ kārayāmi,
maitracitto hitacitto’nukampācittaśca rāṣṭraṃ pālayāmi | yūyaṃ tathā kuruta, yathā asau 
janakāya: punarāgatya eṣu grāmanagareṣu prativasatīti | amātyā āhu:-deva, aparo’pi 
tatrānuśaṃso’sti | tasmin nagare mahāhrada utpalakumudapuṇḍarīkasaṃchanno haṃsakāraṇḍavacakra-
@284
vākopaśobhita: | tatra janmacitrako nāma nāgapotaka: prativasati | sa kālena kālaṃ 
samyagvāridhārāmanuprayacchati | atīva śasyasaṃpattirbhavati | tena tasya śasyavatī vasumatī,
subhikṣānnapānaśca deśa: | rājā āha-ko’sau upāya: syādyenāsau nāgapota ihānīyeta ?
amātyā āhu:-deva, vidyāmantradhāriṇa:, tānānayeti | te samanviṣyantām | tato rājñā
suvarṇapiṭakaṃ dhvajāgre baddhvā svavijite ghaṇṭāvaghoṣaṇaṃ kāritam-ya uttarapāñcālarāja-
viṣayājjanmacitrakaṃ nāma nāgapotakamānayati, tasyemaṃ suvarṇapiṭakaṃ dāsyāmi, mahatā ca 
satkāreṇa satkariṣyāmīti | yāvadanyatamo’hituṇḍiko’mātyānāṃ sakāśaṃ gatvā kathayati-
mamedaṃ suvarṇapiṭakamanuprayacchata | ahaṃ janmacitraṃ nāma nāgapotakamapahṛtyānayāmīti |
amātyā: kathayanti-eṣa gṛhāṇa | sa kathayati-yo yuṣmākaṃ śraddhayita: pratyayitaśca, tasya 
haste tiṣṭhatu | ānīte janmacitre nāgapotake grahīṣyāmīti | evaṃ kuruṣveti | tato’sau
ahituṇḍika: pratyayitasya puruṣasya haste suvarṇapiṭakaṃ sthāpayitvā hastināpuraṃ gata: |
tenāsau hrada: samantato vyavalokita: | nimittīkṛta:-asau janmacitro nāgapotaka
etasmin pradeśe tiṣṭhatīti | tato balyupahāranimittaṃ puna: pratyāgata: | amātyānāṃ kathayati-
balyupahāramenaṃ prayacchata | saptame divase taṃ nāgapotakamapahṛtya ānayāmīti | sa cāhituṇḍikastena 
saṃlakṣita:-mamāsāvapaharaṇāyāgata: | saptame divase māmapahariṣyati | mātāpitṛviyogajaṃ 
me du:khaṃ bhaviṣyatīti | kiṃ karomi, kiṃ śaraṇaṃ prapadyeyamiti | tasya hradasya nātidūre 
dvau lubdhakau prativasata:, sārako halaka: | tau hradamāśritya jīvikāṃ kalpayata: | ye 
sthalagatā: prāṇino mṛgaśarabhasūkarādayastaṃ hradamupasarpanti, tān praghātayata:, ye’pi
jalagatā matsyakacchapamaṇḍūkādaya: | tatra sāraka: kālagata:, halako jīvati | janmacitro
nāgapota: saṃlakṣayati-ko’nyo’sti mama śaraṇamṛte halakāt lubdhakāt ? tato manuṣyaveṣa-
māsthāya halakasya lubdhakasya sakāśaṃ gata: | gatvā kathayati-bho: puruṣa, kiṃ tvaṃ jānīṣe 
kasyānubhāvāddhanasya rājño janapadā ṛddhāśca sphītāśca subhikṣākīrṇabahujanamanuṣyāśca praśānta-
kalikalahaḍimbaḍamarataskaradurbhikṣarogāpagatā: śālīkṣugomahiṣīsaṃpannā iti ? sa katha-
yati-jāne sa rājā dhārmiko dharmeṇa rājyaṃ kārayati, maitracitto hitacitto’nukampācittaśca 
rāṣṭraṃ pālayatīti | sa kathayati-kimetadeva, athāstyanyadapi ? lubdhaka: kathayati-astyanyo-
‘pyanuśaṃsa: | asmin pradeśe janmacitrako nāma nāgapotaka: prativasati | sa kālena 
kālaṃ samyagvāridhārāmanuprayacchati | atīva śasyasaṃpattirbhavati | śasyavatī vasumatī, subhikṣā-
nnapānaśca deśa iti | janmacitra: kathayati-taṃ nāgapotakamito viṣayādapaharet, tasya nāga-
potakasya kiṃ syāt ? na śobhanaṃ syāt, mātāpitṛviyogajaṃ du:khaṃ syādrājño rāṣṭrasya ca | 
yo’paharati, tasya kiṃ tvaṃ kuryā: ? sa āha-jīvitādvyaparopayeyam | jānīṣe tvaṃ 
kataro’sau nāgapotaka iti ? na jāne | ahamevāsau nāga: | dakṣiṇapāñcālavaiṣayikenāhi-
tuṇḍikenāpahṛtya nīyeta | sa balyupahāravidhānārthaṃ gata: | saptame divase āgamiṣyati |
@285
āgatya asya hrdasya catasṛṣu dikṣu khadiraśalākānnikhanya nānāraṅgai: sūtrairveṣṭayitvā mantrānā-
vartayiṣyati | tatra tvayā pracchanne saṃnikṛṣṭe sthātavyam | yadā tenāyamevaṃrūpa: prayoga: kṛto 
bhavati, tadā hradamadhyāt kvathamānaṃ pānīyamutthāsyati ahaṃ cotthāsyāmi | tadā tvayāsau 
ahituṇḍika: śareṇa marmaṇi tāḍayitavya:, āśu copasaṃkramya vaktavya:-mantrānupasaṃhara | mā te 
utkṛttamūlaṃ śira: kṛtvā pṛthivyāṃ nipātayiṣyāmīti | yadyasau mantrānanupasaṃhṛtya prāṇairviyo-
kṣyate, mṛtaṃ te’haṃ yāvajjīvaṃ mantrapāśabaddha: syāmiti | lubdhaka: prāha-yadi tavaikasyaivaṃ guṇa: 
syāt, tathāpyahamevaṃ kuryām, prāgeva sarājakasya rāṣṭrasya | gaccha, ahaṃ te trāteti |
tatastena nāgapotakena tasyaikapārśve guptasthānamupadarśitam | yāvadasau lubdhaka: saptame divase 
pratigupte pradeśe ātmānaṃ gopayitvā avasthita: | sa cāhituṇḍika āgatya balyupahāraṃ 
kartumārabdha: | tena catasṛṣu dikṣu catvāra: khadirakīlakā nikhātā: | nānāraṅgai: sūtrairveṣṭa-
yitvā mantrā āvartitā: | tatastasmāt pānīyaṃ kvathitumārabdham | lubdhakena ca śareṇa
marmaṇi tāḍita: | niṣkośaṃ cāsiṃ kṛtvā abhihita:-tvamasmadviṣayanivāsinaṃ nāgapotamapa-
harasi | mā te utkṛttamūlaṃ śira: kṛtvā pṛthivyāṃ nipātayāmīti | tato’hituṇḍikena du:kha-
vedanābhibhūtena maraṇabhayabhītena mantrā vyāvartitā: | tatsamanantaraṃ ca lubdhakena jīvitād
vyaparopita: | tato nāgo mantrapāśavinirmukto hradādabhyudgamya lubdhakaṃ pariṣvaktavān, evaṃ 
cāha-tvaṃ me mātā, tvaṃ me pitā, yanmayā tvāmāgamya mātāpitṛviyogajaṃ du:khaṃ notpannam | 
āgaccha, bhavanaṃ gacchāma: | tenāsau bhavanaṃ nīta:, nānāvidhena cānnapānena saṃtarpita:,
ratnāni copadarśitāni, mātāpitrośca nivedita: | amba tāta-eṣa me suhṛccharaṇaṃ bāndhava: |
asyānubhāvādyuṣmābhi: saha viyogo na jāta iti | tābhyāmasau vareṇa pravārito vividhāni 
ca ratnāni dattāni | sa tānyādāya tasmād hradād vyutthita: | tasya ca hradasya nātidūre 
puṣpaphalasalilasaṃpanne nānāśakunikūjite ṛṣeragramāśramapadam | tatra ca nāgapotakena sārdhaṃ 
vṛttakaṃ tatsarvaṃ vistareṇa samākhyātam | tata ṛṣi: kathayati-kiṃ ratnai: kiṃ vā te suvarṇena ? 
tasya bhavane’mogho nāma pāśastiṣṭhati, taṃ yācasva | tato lubdhako’moghapāśe saṃjātatṛṣṇa: 
ṛṣivacanamupaśrutya punarapi nāgabhavanaṃ gata: | yāvatpaśyati bhavanadvāre tamamoghapāśam |
tasyaitadabhavat-eṣa sa pāśo yo mayā prārthanīya: | iti viditvā nāgabhavanaṃ praviṣṭa: | tato 
janmacitreṇa nāgapotakena anyaiśca nāgai: sasaṃbhramai: pratisaṃmodito ratnaiśca pravārita: | sa 
kathayati-alaṃ mama ratnai: | kiṃ tu etamamoghapāśaṃ prayacchatheti | sa nāga āha-tavānena 
kiṃ prayojanam ? yadā garutmatopadrutā bhavāma:, tadā anenātmānaṃ rakṣāma: | lubdhaka āha-
yuṣmākameṣa kadācit karhicit garutmatopadrutānāmupayogaṃ gacchati | mama tu anena 
satatameva prayojanam | yadyasti kṛtamupakṛtaṃ ca, anuprayaccheti | janmacitrasya nāgapotakasyai-
tadabhavat-mamānena bahūpakṛtam | mātāpitarau avalokya dadāmīti | tena mātāpitarau 
avalokya sa pāśo datta: | tato’sau lubdhaka: pṛthivīlabdhaprakhyena sukhasaumanasyenāpyā- 
yitamanā amoghapāśamādāya nāgabhavanādabhyudgamya svagṛhaṃ gata: ||
@286
yāvadapareṇa samayena dhano rājā devyā sārdhaṃ krīḍati ramate paricārayati | tasya 
krīḍato ramamāṇasya paricārayato na putro na duhitā | sa kare kapolaṃ dattvā cintāparo 
vyavasthita:-anekadhanasamuditaṃ me gṛham | na me putro na duhitā | mamātyayātsvakulavaṃśacchede 
rāṣṭrāpahāra: sarvasantasvāpateyamaputramiti kṛtvā anyarājavidheyo bhaviṣyatīti | sa śramaṇa-
brāhmaṇasuhṛtsaṃbandhibāndhavairucyate-deva, kimasi cintāpara: ? sa etatprakaraṇaṃ vistareṇāroca-
yati | te kathayanti-devatārādhanaṃ kuru, putraste bhaviṣyatīti | so’putra: putrābhinandī śiva-
varuṇakuberavāsavādīnanyāṃśca devatāviśeṣānāyācate, tadyathā-ārāmadevatā vanadevatā catvara-
devatā śṛṅgāṭakadevatā balipratigrāhikā: | sahajā: sahadharmikā nityānubaddhā api devatā 
āyācate | asti caiṣa loke pravādo yadāyācanaheto: putrā jāyante duhitaraśceti | tacca 
naivam | yadyevamabhaviṣyat, ekaikasya putrasahasramabhaviṣyat, tadyathā rājñaścakravartina: | api 
tu trayāṇāṃ sthānānāṃ saṃmukhībhāvātputrā jāyante duhitaraśca | katameṣāṃ trayāṇām ? mātā-
pitarau raktau bhavata: saṃnipatitau | mātā cāsya kalyā bhavati ṛtumatī ca | gandharva: 
pratyupasthito bhavati | eṣāṃ trayāṇāṃ sthānānāṃ saṃmukhībhāvātputrā jāyante duhitaraśca | sa 
caivamāyāṃcanaparastiṣṭhati | anyatamaśca bhadrakalpiko bodhisattvastasyāgramahiṣyā avakrānta: |
pañcāveṇīyā dharmā ekatye paṇḍitajātīye mātṛgrāme | katame pañca ? raktaṃ puruṣaṃ jānāti viraktaṃ 
jānāti | kālaṃ jānāti ṛtuṃ jānāti | garbhamavakrāntaṃ jānāti | yasya sakāśādgarbhamavakrāmati
tamapi jānāti | dārakaṃ jānāti, dārikāṃ jānāti | saceddārako bhavati, dakṣiṇaṃ kukṣiṃ 
niśritya tiṣṭhati | saceddārikā bhavati, vāmaṃ kukṣiṃ niśritya tiṣṭhati | sā āttamanā: svāmina
ārocayati-diṣṭyā vardhasva āryaputra | āpannasattvāsmi saṃvṛttā | yathā ca me dakṣiṇaṃ 
kukṣiṃ niśritya tiṣṭhati, niyataṃ dārako bhaviṣyatīti | so’pyāttamanāttamanā: pūrvaṃ 
kāyamunnamayya dakṣiṇaṃ bāhumabhiprasārya udānamudānayati-apyevāhaṃ cirakālābhilaṣitaṃ 
putramukhaṃ paśyeyam | jāto me syānnāvajāta: | kṛtyāni me kurvīta | pratibharet | dāyādyaṃ me 
pratipadyeta | kulavaṃśo me cirasthitika: syāt | asmākaṃ cāpyatītakālagatānāmalpaṃ vā 
prabhūtaṃ vā dānāni dattvā puṇyāni kṛtvā asmākaṃ nāmnā dakṣiṇāmādekṣyati-idaṃ tayoryatra-
tatropapannayorgacchatoranugacchatu iti | āpannasattvāṃ viditvā upariprāsādatalagatāmayantritāṃ 
dhārayati tiktāmlalavaṇamadhurakaṭukaṣāyavivarjitairāhārai: | hārārdhahāravibhūṣitagātrīmapsarasamiva
nandanavanacāriṇīṃ mañcānmañcaṃ pīṭhātpīṭhamanavatarantīmadharimāṃ bhūmim | na cāsyā: kiṃci-
damanojñaśabdaśravaṇaṃ yāvadeva garbhasya paripākāṃya | sā aṣṭānāṃ vā navānāṃ vā māsānāmatya-
yātprasūtā | dārako jāto’bhirūpo darśanīya: prāsādiko gaura: kanakavarṇaśchatrākāraśirā: 
pralambabāhurvistīrṇalalāṭa uccaghoṇa: saṃgatabhrūstuṅganāsa: sarvāṅgapratyaṅgopeta: | tasya jātau 
ānandabheryastāḍitā: | śrutvā rājā kathayati-kimetaditi | anta:purikābhī rājñe niveditam-
deva, diṣṭyā vardhasva | putraste jāta iti | tato rājñā taṃ sarvaṃ nagaramapagatapāṣāṇaśarkarakaṭhallaṃ 
@287
vyavasthitam, candanavārisiktamucchritadhvajapatākaṃ surabhidhūpaghaṭikopanibaddhaṃ nānāpuṣpābhi-
kīrṇaramaṇīyam | ājñā ca dattā-śramaṇabrāhmaṇakṛpaṇavanīpakebhyo dānaṃ prayacchata, sarvabandhana-
mokṣaṃ ca kuruteti | tasyaivaṃ trīṇi saptakānyekaviṃśatidivasān vistareṇa jātakarma karoti |
tasya jātimahaṃ kṛtvā nāmadheyaṃ vyavasthāpitumārabdham-kiṃ bhavatu dārakasya nāmeti ? amātyā: 
kathayanti-ayaṃ dārako dhanasya rājña: putra:, bhavatu dārakasya sudhano nāmeti | tasya sudhana iti 
nāmadheyaṃ vyavasthāpitam | sudhano dārako’ṣṭābhyo dhātrībhyo’nudatto dvābhyāmaṃsadhātrībhyāṃ dvābhyāṃ 
kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhi-
runnīyate vardhyate kṣīreṇa dadhnā navanītena sarpiṣā sarpimaṇḍairvā anyaiścottaptottaptairupakaraṇaviśeṣai: |
āśu vardhate hradasthamiva paṅkajam ||
sa yadā mahān saṃvṛttastadā lipyāmupanyasta: saṃkhyāyāṃ gaṇanāyāṃ mudrāyāmuddhāre nyāse 
nikṣepe vastuparīkṣāyāṃ kumāraparīkṣāyāṃ kumārikāparīkṣāyāṃ dāruparīkṣāyāṃ ratnaparīkṣāyāṃ vastra-
parīkṣāyām | so’ṣṭāsu parīkṣāsu ghaṭako vācaka: paṇḍita: paṭupracāra: saṃvṛtta: | sa yāni 
tāni bhavanti rājñāṃ kṣatriyāṇāṃ mūrdhābhiṣiktānāṃ janapadaiśvaryamanuprāptānāṃ mahāntaṃ pṛthivīmaṇḍala-
mabhinirjityādhyāvasatāṃ pṛthagbhavanti śilpasthānakarmasthānāni, tadyathā-hastigrīvāyāmaśvapṛṣṭhe
rathe tsarau dhanuṣi apayāne niryāṇe’ṅkuśagrahe pāśagrahe chedye bhedye muṣṭibandhe śikhābandhe pada-
bandhe dūravedhe śabdavedhe marmavedhe’kṣuṇṇavedhe dṛḍhaprahāritāyām | pañcasthāneṣu kṛtāvī saṃvṛtta: |
tasya pitrā trīṇyanta:purāṇi vyavasthāpitāni jyeṣṭhaṃ madhyaṃ kanīyasam | trīṇi vāsagṛhāṇi
māpitāni, haimantikaṃ graṣmikaṃ vārṣikam | trīṇyudyānāni māpitāni, haimantikaṃ graiṣmikaṃ
vārṣikam | tata: sudhanakumāra upariprāsādatalagato niṣpuruṣeṇa tūryeṇa krīḍati ramate 
paricārayati || 
yāvadapareṇa samayena halako lubdhako mṛgayāmanveṣamāṇastena tenānuvicarannanyatamaṃ 
parvatamanuprāpta: | tasya ca parvatasyādhastādṛṣerāśramapadaṃ paśyati puṣpaphalasaṃpannaṃ nānāpakṣigaṇa-
vicaritam | mahāntaṃ ca hradamutpalakumudapuṇḍarīkasaṃchannaṃ haṃsakāraṇḍavacakravākopaśobhitam |
sa tamāśramapadaṃ paribhramitumārabdha: | yāvattaṃ ṛṣiṃ paśyati dīrghakeśaśmaśrunakharomāṇaṃ vātātapa-
karṣitaśarīraṃ cīvaravalkaladhāriṇamanyatamavṛkṣamūlāśrayatṛṇakuṭikākṛtanilayam | dṛṣṭvā ca puna: 
pādābhivandanaṃ kṛtvā kṛtāñjalipuṭa: papraccha-bhagavan, kiyacciramasmin pradeśe tava prati-
vasata: ? catvāriṃśadvarṣāṇi | asti tvayā iyatā kālenāsmin pradeśe kaścidāścaryādbhuta-
dharmo dṛṣṭa: śruto vā ? praśāntātmā ṛṣirmandaṃ mandamuvāca-bhadramukha, dṛṣṭaste’yaṃ hrada: ? dṛṣṭo 
bhagavan | eṣā brahmasabhā nāma puṣkiriṇī utpalapadmakumudapuṇḍarīkasaṃchannā nānāpakṣigaṇa-
niṣevitā himarajatatuṣāragaurāmbusaṃpūrṇā surabhikusumapūrṇatoyā | asyāṃ puṣkiriṇyāṃ pañca-
daśamyāṃ manoharā nāma drumasya kinnararājasya duhitā pañcakinnarīśataparivārā nānāvidha-
snānodvartanairāgatya snāti | snānakāle cāsyā madhuragītavāditaśabdena mṛgapakṣiṇo’vahriyante |
@288
ahamapi taṃ śabdaṃ śrutvā mahatā prītisaumanasyena saptāhamatināmayāmi | etadāścaryaṃ bhadramukha
mayā dṛṣṭamiti | atha halakasya lubdhakasyaitadabhavat-śobhano’yaṃ mayā amogha: pāśo nāgāllabdho 
manoharāyā: kinnaryā: kṣepsyāmīti | so’pareṇa samayena pūrṇapañcadaśyāmamoghaṃ pāśamādāya
hradatīrasamīpe puṣpaphalaviṭapagahanamāśritya avadhānatatparo’vasthita: | yāvanmanoharā kinnarī
pañcaśataparivāritā tādṛśyaiva vibhūtyā brahmasabhāṃ puṣkariṇīmavatīrṇā snātum | tatsamanantaraṃ ca 
halakena lubdhakena amogha: pāśa: kṣipta:, yena manoharā kinnarī baddhā | tayā amoghapāśa-
śritayā hrde mahāhatanāda: kṛto bhīṣaṇaśca śabdo niścārita:, yaṃ śrutvā pariśiṣṭa: kinnari-
gaṇa itaścāmutaśca saṃbhrānto manoharāṃ nirīkṣitumārabdha: | paśyanti baddhām | dṛṣṭvā ca 
punarbhītā niṣpalāyitā: | adrākṣītsa lubdhakastāṃ paramarūpadarśanīyām | dṛṣṭvā ca punarupa-
śliṣṭo grahīṣyāmīti | sā āha-hā hatāsmi, hā mandabhāgyā, mamedṛśīmavasthāmāptām |
mā naiṣīstvaṃ hi mā sprākṣīrnaitattava suceṣṭitam | 
rājabhogyā surūpāhaṃ na sādhu grahaṃaṃ tava ||1|| iti ||
lubdhaka: prāha-yadi tvāṃ nag ṛhṇāmi, niṣpalāyase | sā kathayati-nāhaṃ niṣpalāye |
yadi na śraddadhāsi, imaṃ cūḍāmaṇiṃ gṛhāṇa | asyānubhāvenāhamuparivihāyasā gacchāmīti |
lubdhaka: kathayati-kathaṃ jāne ? tayā śirasthaścūḍāmaṇirdatta uktaśca-eṣa cūḍāmaṇiryasya haste, 
tasyāhaṃ vaśā bhavāmi | tato lubdhakenāsau cūḍāmaṇirgṛhīta:, pāśabaddhāṃ caināṃ saṃprasthita: ||
tena khalu samayena sudhanarājakumāro mṛgayānirgata: | adrākṣītsa lubdhaka: sudhanaṃ 
rājakumāramabhirūpaṃ darśanīyaṃ prāsādikam | dṛṣṭvā ca punarasyaitadabhavat-ayaṃ ca rājakumāra:, 
iyaṃ ca paramadarśanīyā | yadyenāṃ drakṣyati, balādgrahīṣyati | yannvahamenāṃ prābhṛtanyāyena svaya-
mevopanayeyam | tatastāṃ pāśabaddhāmādāya yena rājakumārastenopasaṃkrānta: | upasaṃkramya pādayo-
rnipatya kathayati-idaṃ mama devasya strīratnaṃ prābhṛtamānītam, pratigṛhyatāmiti | adrākṣī-
tsudhanakumāro manoharāṃ kinnarīmabhirūpāṃ darśanīyāṃ prāsādikāṃ paramaśubhavarṇapuṣkalatayā 
samanvāgatāṃ sarvaguṇasamuditāmaṣṭādaśabhi: strīlakṣaṇai: samalaṃkṛtāṃ janapadakalyāṇāṃ kāñcana-
kalaśakūrmapīnonnatakaṭhinasahitasujātavṛttapragalbhamānastanīmabhinīlaraktāṃśukavisṛtāyatanava-
kamalasadṛśanayanāṃ subhruvamāyatatuṅganāsāṃ vidrumamaṇiratnabimbaphalasaṃsthānasadṛśādharoṣṭhīṃ sudṛḍhapari-
pūrṇagaṇḍapārśvāmatyartharatikarakapolatilakānupūrvacaritāṃ saṃgatabhruvāravindavikacasadṛśaparipūrṇa-
vimalaśaśivapuṣaṃ pralambabāhuṃ gambhīratrivalikasaṃtatamadhyāṃ stanabhārāvanāmyamānapūrvārdhāṃ rathāṅga-
saṃsthitasujātajaghanāṃ kadalīgarbhasadṛśakarānupūrvāvasthitasujātakarabhoruṃ sunigūḍhasuracitasarvāṅga-
sundaraśirāṃ sahitamaṇipīḍāsaṃraktakaratalapraharṣanūpuravalayāṃ hārārdhahāranirghoṣavimalaśitagati-
māyatanīlasūkṣmakeśīṃ sacīvaraprabhraṣṭakāñcīguṇāṃ nūpurāvacchāditapādāṃ kṣāmodarīm | tāṃ prati-
kīrṇahārāmuttaptajāmbūnadacārupūrṇāṃ dṛṣṭvā kumāra: sahasā papāta viddho dṛḍharāgaśareṇa | tatra sa 
rāgavarāhadavadahanapataṅgasadṛśena jalacandracañcalavimalojjvalasvabhāvena durgrāhyatareṇa nadītaraṅgajhaṣa-
@289
makarasurabhigamanena garuḍapavanajavasamagatinā tūlaparivartanalaghutareṇa vānarāvasthitacapalo-
dbhrāntatareṇa satatābhyāsakleśaniṣevaṇarāgasukhāsvādalobhena sarvakleśaviṣamadurgaprapātani:saṅgena 
paramasalīlena cittena tadbhūtānugatayā ayoniśomanaskāradhanurvisṛtai: saṃyogābhilaṣitaparama-
rahasyaśabdena kāmaśareṇa hṛdaye viddha: | āha ca-
dṛṣṭvā ca tāṃ sudhana indusamānavaktrāṃ
prāvṛḍghanāntaraviniścariteva vidyut |
tatsnehamanmathavilāsasamudbhavena 
sadya: sa cetasi nu rāgaśareṇa viddha: ||2||
sa tāmatimanoharāṃ gṛhītvā hastināpuraṃ gata: | sa ca lubdha: pañcagrāmavareṇācchādita: |
tata: sudhano rājakumāro manoharayā rūpayauvanaguṇena sudhana: kumāro’nekaiścopacāraśataistathā 
apahṛto yathā muhūrtamapi tāṃ na jahāti | yāvadapareṇa samayena jetavanāddvau brāhmaṇau abhyāgatau |
tatraiko rājānaṃ saṃśrita:, dvitīya: sudhanaṃ kumāram | yo rājānaṃ saṃśrita:, sa rājñā purohita: 
sthāpito bhogaiśca saṃvibhakta: | yastu sudhanaṃ kumāram, sa bhogamātreṇa saṃvibhakta: | sa katha-
yati-kumāra, yadā tvaṃ pituratyayādrāṣṭre pratiṣṭhāsyasi, tadā me kiṃ kariṣyasīti ? sudhana: 
kathayati-yathā tava sahāyo brāhmaṇo mama pitrā paurohitye’vasthāpita:, evamahaṃ tvāmapi paurohitye 
sthāpayāmīti | eṣa ca vṛttāntastena brāhmaṇena karṇaparaṃparayā śruta: | tasyaitadabhavat-ahaṃ 
tathā kariṣye, yathā kumāro rājyameva nāsādayiṣyati, kutastaṃ purohitaṃ sthāpayiṣyatīti ? 
yāvadapareṇa samayena tasya rājño vijite’nyatama: kārvaṭika: prativiruddha:, tasya samucchittaye 
eko daṇḍa: preṣita: | sa hatavihatavidhvasta: pratyāgata: | evaṃ yāvatsapta, ye daṇḍā: 
preṣitā:, te’pi hastavidhvastā: pratyāgatā: | amātyai rājā vijñāpita:-deva, kimarthaṃ svabalaṃ
hāryate, paraṃ vardhyate ? yāvannaika: kaściddevasya vijite śastrabalopajīvī sarvo’sau āhūyatā-
miti | brāhmaṇa: purohita: saṃlakṣayati-ayaṃ sa kumārasya vadhopāyakāla iti | tena rājā 
vijñapta:-deva, naivamasau śakya: saṃnāmayitum | rājā kathayati-kiṃ mayā svayaṃ gantavyam ?
purohita: kathayati-kimarthaṃ deva: svayaṃ gacchati ? ayaṃ sudhana: kumāro yuvā baladarpayukta: |
eṣa daṇḍasahāya: preṣyatāmiti | rājā kathayati-evamastviti | tato rājā kumāramāhūya
kathayati-gaccha kumāra, daṇḍasahāya: kārvaṭikaṃ saṃnāmaya | evaṃ deveti sudhana: kumāro rājña: 
pratiśrutya anta:puraṃ praviṣṭa: | manoharādarśanāccāsya sarvaṃ vismṛtam | punarapi rājñā abhihita:-
punarapi taddarśanātsarvaṃ vismṛtam | purohitena cābhihita:-deva, sudhana: kumāro manoharayā 
atīva sakto na śakyate preṣayitum | rājā kathayati-sādhanaṃ sajjaṃ kriyatām | nirgata:
kumāro’nta:purāt preṣayitavyo yathā manoharāyā: sakāśaṃ na prativasatīti | evaṃ deveti 
amātyai rājña: pratiśrutya balaugho hastyaśvarathapadātisaṃpanno’nekapraharaṇopakaraṇayukta: sajjīkṛta: |
tata: kumāro nirgata: ukta:-gaccha kumāra, sajjo balaugha iti | sa kathayati-deva, gamiṣyāmi 
@290
manoharāṃ dṛṣṭvā | rājā kathayati-kumāra na draṣṭavyā, kālo’tivartate | sa kathayati-tāvadyadi 
evam, mātaraṃ dṛṣṭvā gacchāmi | gaccha kumāra avalokya jananīm | sa manoharāsantakaṃ 
cūḍāmaṇimādāya mātu:sakāśamupasaṃkrānta: | pādayornipatya kathayati-amba, ahaṃ kārvaṭikaṃ 
saṃnāmanāya gacchāmi |
duhitā śakrakalpasya kinnarendrasya māninī |
pālyā virahaśokārtā madvātsalyadhiyā tvayā ||3||
ayaṃ cūḍāmaṇi: suguptaṃ sthāpayitavya: | na kadācinmanoharāyā dātavyo’nyatra 
prāṇaviyogāditi | sa evaṃ mātaraṃ pitaraṃ saṃdiśya abhivādya ca nānāyodhabalaughatūryanirnāditai: 
saṃprasthita: | anupūrveṇa janapadānatikramya tasya kārvaṭikasya nātidūre’nyatamaṃ vṛkṣamūlaṃ 
niśritya vāsamupagata: | tena khalu samayena vaiśravaṇo mahārājo’nekayakṣaparivāro’nekayakṣaśata-
sahasraparivāra: | tena yakṣāṇāṃ yakṣasamitiṃ saṃprasthita: | tasya tena pathā gacchata: khagapathena 
yānamavasthitam | tasyaitadabhavat-bahuśo’hamanena pathā samatikrānta: | na ca me kadācidyānaṃ 
pratihatam | ko’tra heturyenedānīṃ pratihata iti ? paśyati sudhanaṃ kumāram | tasyaitadabhavat-
ayaṃ bhadrakalpiko bodhisattva: khedamāpatsyati yuddhāyābhiprasthita: | sāhāyyamasya karaṇīyam |
kārvaṭika: saṃnāmayitavya: | na ca kasyacitprāṇina: pīḍā karaṇīyeti viditvā pāñcikaṃ 
mahāyakṣasenāpatimāmantrayate-ehi tvaṃ pāñcika, sudhanasya kumārasya kārvaṭikamayuddhena saṃnāmaya |
na ca te kasyacitprāṇina: pīḍā kartavyeti | tatheti pāñcikena yakṣasenāpatinā vaiśravaṇasya 
mahārājasya pratiśrutya divyaścaturaṅgo balakāyo nirmita:-tālamātrapramāṇā: puruṣā:, parvatapramāṇā
hastina:, hastipramāṇā aśvā: | tato nānāvidhakhaḍgamuśalatomarapāśacakraśaraparaśvadhādiśastra-
viśeṣeṇa nānāvāditrasaṃkṣobheṇa ca mahābhayamupadarśayan mahatā balaughena pāñciko’nuprāpta: |
hastyaśvarathanirghoṣānnānāvāditranisvanāt |
yakṣāṇāṃ svaprabhāvācca prākāra: prapapāta vai ||4||
tataste karvaṭanivāsinastaṃ balaughaṃ dṛṣṭvā tacca prākārapatanaṃ paraṃ viṣādamāpannā:
papracchu:-kuta eṣa balaugha āgacchatīti ? te kathayanti-śīghraṃ śīghraṃ dvārāṇi muñcata | eṣa 
pṛṣṭhata: kumāra āgacchati | tasya ca balaugho yadi ciraṃ vidhārayiṣyatha, sarvathā na bhaviṣyatheti |
te kathayanti-
vyutpannā na vayaṃ rājño na kumārasya dhīmata: |
nṛpapauruṣakebhyo sma bhītā: saṃtrāsamāgatā: ||5||
tairdvārāṇi muktāni | tata ucchritadhvajapatākāpūrṇakalaśā nānāvidhatūryanirnāditai:
sudhanaṃ kumāraṃ pratyudgatā: | tena ca samāśvāsitā:, tadabhiprāyaśca rājabhaṭa: sthāpita: | nipa-
kāśca nigṛhītā: | karapratyāyāśca nibaddhā: | tatastaṃ karvaṭakaṃ sphītīkṛtya sudhanakumāra: 
@291
pratinivṛtta: | dhanena ca rājñā tāmeva rātriṃ svapno dṛṣṭa:-gṛdhreṇāgatya rājña udaraṃ sphoṭayitvā 
antrāṇyākṛṣya sarvaṃ tannagaramantrairveṣṭitam, sapta ratnāni gṛhaṃ praveśyamānāni dṛṣṭāni | tato rājā
bhītastrasta: saṃvigna āhṛṣṭaromakūpo laghuladhvevotthāya mahāśayane niṣadya kare kapolaṃ dattvā 
cintāparo vyavasthita:-mā haiva me atonidānaṃ rājyāccyutirbhaviṣyati, jīvitasya vā antarāya 
iti | sa prabhātāyāṃ rajanyāṃ svapnaṃ brāhmaṇāya purohitāya nivedayāmāsa | sa saṃlakṣayati-
yādṛśo devena svapno dṛṣṭa:, niyataṃ kumāreṇa karvaṭako nirjita: | vitathanirdeśa: karaṇīya: |
iti kṛtvā kathayati-deva, na śobhana: svapna: | niyatamatonidānaṃ rājyāccyutirbhaviṣyati, 
jīvitasyāntarāya iti | kevalaṃ tu atrāsti pratikāra:, sa ca brāhmaṇakamantreṣu dṛṣṭa: | ko’sau
pratikāra: ? deva, udyāne puṣkariṇī puruṣapramāṇikā kartavyā | tata: sudhayā praleptavyā |
susaṃmṛṣṭāṃ kṛtvā kṣudramṛgāṇāṃ rudhireṇa pūrayitavyā | tato devena snānaprayatena tāṃ puṣkariṇī-
mekena sopānenāvataritavyam, ekenāvatīrya dvitīyenottaritavyam, dvitīyenottīrya tṛtīyenāva- 
taritavyam, tṛtīyenāvatīrya caturthenottaritavyam | tataścaturbhirbrāhmaṇairvedavedāṅgapāragairdevasya 
pādayorjihvayā nirleḍhavyam, kinnaravasayā ca dhūpo deya: | evaṃ devo vidhūtapāpaściraṃ rājyaṃ 
pālayiṣyatīti | rājā kathayati-sarvametacchakyaṃ yadidaṃ kinnaramedamatīva durlabham | purohita: 
kathayati-deva, yadeva durlabhaṃ tadeva sulabham | rājā kathayati-yathā katham ? purohita: 
kathayati-deva, nanviyaṃ manoharā kinnarī | rājā kathayati-purohita, mā maivaṃ vada | kumārasyātra
prāṇā: pratiṣṭhitā: | sa kathayati-nanu devena śrutam-
tyajedekaṃ kulasyārthe grāmasyārthe kulaṃ tyajet |
grāmaṃ janapadasyārthe ātmārthe pṛthivīṃ tyajet ||6||
dṛḍhenāddhyātmanā(?) rājyaṃ kumārasyāsya dhīmata: |
śakṣyasi hyaparāṃ kartuṃ ghātayaināṃ manoharām ||7|| iti |
ātmābhinandino na kiṃcinna pratipadyanta iti tenādhivāsitam | tato yatho-
padiṣṭaṃ purohitena kārayitumārabdham | puṣkariṇī khātā sudhayopaliptā saṃmṛṣṭā kṣudramṛga-
rudhiramupāvartayitumārabdham | sa ca prayoga: sudhanasyānta:purajanenopalabdha: | tā: prīti-
manasa: saṃvṛttā:-vayaṃ rūpayauvanasaṃpannā: | idānīmasmākaṃ sudhana: kumāra: paricārayiṣyatīti |
tā: pramuditā dṛṣṭvā manoharā pṛcchati-kiṃ yūyamatīva praharṣitā iva ? yāvadaparayā sa vṛttānto
vistareṇa manoharāyā nivedita: | tato manoharā saṃjātadu:khadaurmanasyā yena sudhanasya kumā-
rasya jananī tenopasaṃkrāntā | upasaṃkramya pādayornipatya karuṇadīnavilambitairakṣarairetamarthaṃ niveda-
yāmāsa | sā kathayati-yadyevaṃ svāgatamidaṃ kuru vicārayiṣyāmīti | manoharayā āgamya 
punarapi samākhyātam | tayā api vicāritam | paśyati bhūtam | tatastayā sa cūḍāmaṇi-
rvastrāṇi ca manoharāyai dattāni, uktā ca-putrike, prāpte kāle āgantavyam | evaṃ mamo-
pālambho na bhavatīti | tato rājā yathādiṣṭena krameṇa snānaprayato rudhirapūrṇāṃ puṣkiriṇī-
@292
mavatīryottīrṇa: | tato’sya brāhmaṇairjihvayā pādau nilīḍhau, avasthita:-ānīyatāṃ kinnarīti 
ca samādiṣṭam | tatsamanantarameva manoharā gaganatalamutplutya gāthāṃ bhāṣate-
sparśasaṃgamanaṃ mahyaṃ hasitaṃ ramitaṃ ca me |
nāgīva bandhanānmuktā eṣā gacchāmi sāṃpratam ||8|| iti |
rājñā dṛṣṭā vāyupathena gacchantī | sa bhīta: purohitamāmantrayate-yadarthaṃ kṛto yatna:, 
sa na saṃpanna:, manoharā kinnarī niṣpalāyiteti | purohita: kathayati-deva, siddhārtho’pagata-
pāpo deva: sāṃpratamiti | tato manoharāyā: khagapathena gacchantyā etadabhavat-yadahametāmavasthāṃ 
prāptā, tattasya ṛṣervyapadeśāt | yadi tena nākhyātamabhaviṣyat, nāhaṃ grahaṃaṃ gatā abhaviṣyat |
tena hi yāsyāmi tāvadasyaiva ṛṣe: sakāśamity | sā tasyāśramapadaṃ gatā | pādābhivandanaṃ 
kṛtvā taṃ ṛṣimuvāca-maharṣe, tava vyapadeśādahaṃ grahaṃaṃ gatā, manuṣyasya saṃsparśaśca saṃprāpta: |
jīvitāntarāyaścaitatsaṃvṛtta: | tadvijñāpayāmi-yadi yadā kadācitsudhana: kumāra āgacchati māṃ 
samanveṣamāṇa:, tasyemāmaṅgulimudrāṃ dātumarhasi | evaṃ ca vaktavyam-kumāra, viṣamā: panthāno 
durgamā:, khedamāpatsyase, nivartasveti | yadi nivāryamāṇo na tiṣṭhet, tasya mārgaṃ vyapadeṣṭu-
marhasi-kumāra, manoharayā samākhyātam-uttare digbhāge traya: kālaparvatā:, tānatikramya 
apare traya:, tānapyatikramya apare traya:, tānatikramya himavān parvatarāja:, tasyottareṇotkilaka-
parvata:, tata utkūlako jalapatha ekadhārako vajraka: kāmarūpī | utkīlaka airāvato-
‘dhobāṇa: pramokṣaṇa: ete parvatā: samatikramaṇīyā: | tatra khadirake parvate guhā, praveśa eka-
dhārake tu kīlakā:, vajrake pakṣirājena praveśa: | ebhirupāyaiste parvatā atikramaṇīyā:, 
yantrāṇi ca bhaṅktavyāni | ajavaktrameṇḍhaka: puruṣo rākṣasarūpī piṅgalāguhāyāṃ lālāsrotasā 
mahānajagaro vegena pradhāvati | sa te vikrameṇa hantavya: | arāntaragatāṃ nābhīṃ yatra 
paśyettatra kiṭibhakaśca |
ayaṃ muktena bāṇena hantavyo mama kāraṇāt |
yatra paśyeddvau meṣau saṃghaṭṭantau parasparam |
tayo: śṛṅgamekaṃ bhaṅktvā mārgaṃ pratilapsyase ||9||
āyasau puruṣau dṛṣṭvā śastrapāṇī mahābhayau |
tayorekaṃ pādayitvā mārgaṃ pratilapsyase ||10||
saṃkocayantīṃ prasārayantīṃ rākṣasīmāyasaṃ mukham |
yadā paśyettatra kīlakaṃ lalāṭe tasyā nikhānayet ||11||
śūlāvartastadā kūpo vilaṅghyaste ṣaṣṭihastaka: |
hairpiṅgalakeśākṣo dāruṇo yatra rākṣasa: ||12||
kārmukaṃ maṇḍalaṃ kṛtvā hantavyaśca durāsada: | 
nadyaśca bahavastāryā nakragrahasamākulā: ||13||

@293
raṅgā pataṅgā tapanī citrā rudantī hasantī āśīviṣā vetranadī ca |
raṅgāyāṃ rākṣasīkopa: pataṅgāyāmamanuṣyakā: |
tapantyāṃ grāhabahulatvaṃ citrāyāṃ kāmarūpiṇa: ||14||
rudantyāṃ kinnarīceṭyo hasantyāṃ kinnarasnuṣā | 
āśīviṣāyāṃ nānāvidhā: sarpā vetranadyāṃ tu śālmali: ||15||
raṅgāyāṃ dhairyakaraṇaṃ pataṅgāyāṃ parākrama: |
tapantyāṃ grāhamukhabandhaṃ citrāyāṃ vividhagītam ||16||
rudantyāṃ saumanasye samuttāram, hasantyāṃ tūṣṇībhāvayogena, āśīviṣāyāṃ sarpaviṣamantra-
yogena, vetranadyāṃ tīkṣṇaśastrasaṃpātayogena samuttāra: | nadī: samatikramya pañca yakṣaśatāni 
gulmakam | taddhairyamāsthāya vidrāvyam | tato drumasya kinnararājasya bhavanamiti | tato 
manoharā taṃ ṛṣimevamuktvā pādābhivandanaṃ kṛtvā prakrāntā ||
yāvatsudhana: kumārastaṃ karvaṭakaṃ saṃnāmya gṛhītaprābhṛto hastināpuramanuprāpta: | śrutvā 
ca rājā parāṃ prītimupagata: | tata: kumāro mārgaśramaṃ prativinodya pitu: sakāśaṃ gata: | praṇāmaṃ 
kṛtvā purastānniṣaṇṇa: | rājñā paramayā saṃtoṣaṇayā saṃbhāṣita:, uktaśca-kumāra, śivena tvamāgata: ?
deva, tava prasādātkarvaṭaka: saṃnāmita:, nipakā gṛhītā:, cintaka: sthāpita: | ime tu kara-
pratyayā: | paṇyāgāraśca sthāpyatāmiti | rājā kathayati-śobhanaṃ pratigṛhītam | tata: pitu:
praṇāmaṃ kṛtvā saṃprasthita: | rājā kathayati-kumāra tiṣṭha, prābhṛtam sahitā eva bhokṣyāma: |
deva gacchāmi, ciraṃ dṛṣṭā me manoharā | alaṃ kumāra adya gamanena | tiṣṭha, śvo gamiṣyasīti | 
so’navabudhyamāna evamāha-tāta, adyaiva mayā avaśyaṃ gantavyam | rājā tūṣṇīmavasthita: |
tata: kumāra: svagṛhaṃ gata: | yāvatpaśyati śriyā varjitamanta:puradvāram | sa cintāpara: praviśya
manoharāṃ na paśyati | itaścāmutaśca saṃbhrānta: śūnyahṛdaya: śabdaṃ kartumārabdha:-manohare manohare 
iti | yāvadanta:puraṃ saṃnipatitam | tā: striya: kṣepaṃ kartumārabdhā: | viddho’sau hṛdayaśalyena 
sutarāṃ praṣṭumārabdha: | tābhiryathābhūtaṃ samākhyātam | sa śokena saṃpramuhyate | tā: striya: kathayanti-
deva, asminnanta:pure tatpraviśiṣṭatarā: striya: santi, kimarthaṃ śoka: kriyate ? sa piturnairguṇya-
mupaśrutya kṛtaghnatāṃ ca, mātu: sakāśamupasaṃkrānta: | pādayornipatya kathayati-amba,
manoharāṃ na paśyāmi manorathaguṇairyutām |
sādhurūpasamāyuktā kva gatā me manoharā ||17||
manasā saṃpradhāvāmi mano me saṃpramuhyate |
hṛdayaṃ dahyate caiva rahitasya tayā bhṛśam ||18||
manobhirāmā ca manoharā ca 
manonukūlā ca manoratiśca |
@294
saṃtaptadeho’smi manoharāṃ vinā 
kuto mamedaṃ vyasanaṃ samāgatam ||19|| iti |
sā kathayati-putra, kṛcchrasaṃkaṭasaṃbādhaprāptā manohareti mayā pratimuktā | amba, yathā 
katham ? tayā yathāvṛttaṃ vistareṇa samākhyātam | sa piturnairguṇyamakṛtajñatāṃ ca jñātvā katha-
yati-kutra gatā katareṇa vā patheti ? sā kathayati-
eṣo’sau parvataśaila ṛṣisaṃghaniṣevita: |
uṣito dharmarājena yatra yātā manoharā ||20|| iti |
sa manoharāviyogadu:khārta: kṛcchraṃ vilalāpa, karuṇaṃ paridevate-
manoharāṃ na paśyāmi manorathaguṇairyutām |
sādhurūpasamāyuktā kva gatā me manoharā ||21||
manasā saṃpradhāvāmi mano me saṃpramuhyate |
hṛdayaṃ dahyate caiva rahitasya tayā bhṛśam ||22||
manobhirāmā ca manoharā ca 
manonukūlā ca manoratiśca |
saṃtaptadeho’smi manoharāṃ vinā 
kuto mamedaṃ vyasanaṃ samāgatam ||23|| iti |
tato mātrā abhihita:-putra, santyasminnanta:pure tadviśiṣṭatarā: striya: | kimarthaṃ śoka: 
kriyata iti ? kumāra: kathayati-kuto me ratiranuprāpyatāmiti ? sa tayā samāśvāsyamāno’pi 
śokasaṃtāpasaṃtaptastasyā: pravṛttiṃ samanveṣamāṇa itaścāmutaśca paribhramitumārabdha: | tasya buddhi-
rutpannā-yata eva labdhastameva tāvatpṛcchāmi | sa halakasya sakāśaṃ gata: pṛcchati-manoharā
kutastvayā labdheti ? sa kathayati-amuṣmin pradeśe ṛṣi: prativasati | tasyāśramapade brahma-
sabhā nāma puṣkiriṇī | tasyāṃ snātumavatīrṇā ṛṣivyapadeśena labdheti | sa saṃlakṣayati-
ṛṣiridānīmabhigantavya:, tasmātpravṛttirbhaviṣyatīti | eṣa ca vṛttānto rājñā śruta:-manoharā-
viyogātkumāro’tīva viklava iti | tato rājñā abhihita:-kumāra, kimasi viklava: ? idānīṃ 
tadviśiṣṭataramanta:puraṃ vyavasthāpayiṣyāmīti | sa kathayati-tāta, na śakyaṃ mayā tāmanānīya
anta:purasthena bhavitum | sa rājñā bahvapyucyamāno na nivartate | tato rājñā nagaraprākāraśṛṅge-
ṣvārakṣakā: puruṣā: sthāpitā:, yathā kumāro n aniṣkāsatīti | kumāra: kṛtsnāṃ rātriṃ jāgartu-
kāma: | uktaṃ ca-pañceme rātryā alpaṃ svapanti bahu jāgarti | katame pañca puruṣā: ? striyāmavekṣya-
(pekṣā ?)vān pratibaddhacitta: | strīpuruṣa utkrośa:, ṛṇī, caurasenāpati:, bhikṣuścālabdha-
vīrya iti | atha kumārasyaitadabhavat-yadi dvāreṇa yāsyāmi, rājā dvārapālakān rakṣakāṃśca 
daṇḍenotsādayiṣyati | yannvahamarakṣitena pathā gaccheyamiti | sa rātryā vyutthāya nīlotpala-
@295
mālābaddhaśirā yena rakṣiṇa: puruṣā na santi, tena tāṃ mālāṃ dhvaje baddhvā avatīrṇa: | candra-
ścodita: | tato’sau candramavekṣya manoharāvirahita evaṃ vilalāpa-
bho: pūrṇacandra rajanīkara tārarāja 
tvaṃ rohiṇīnayanakānta susārthavāha |
kaccitpriyā mama manoharaṇaikadakṣā 
dṛṣṭā tvayā bhuvi manoharanāmadheyā ||24|| iti |
anubhūtapūrvaratimanusmaran jagāma | dadarśa mṛgīm | tāmapyuvāca-
he tvaṃ kuraṅgi tṛṇavāripalāśabhakṣe 
svastyastu te cara sukhaṃ na mṛgārirasmi | 
dīrghekṣaṇā mṛgavadhūkamanīyarūpā
dṛṣṭā tvayā mama manoharanāmadheyā ||25||
sa tāmatikramya anyatamaṃ pradeśaṃ gato dadarśa vanaṃ nānāpuṣpaphalopaśobhitaṃ bhramarairupa-
bhujyamānasāram | tato’nyatamaṃ bhramaramuvāca-
nīlāñjanācalasuvarṇa madhudvirepha 
vaṃśāntarāmburuhamadhyakṛtādhivāsa |
varṇādhimātrasadṛśāyatakeśahastā 
dṛṣṭā tvayā mama manoharanāmadheyā ||26||
tasmādapi pradeśādatikrānta: paśyatyāśīviṣam | dṛṣṭvā cāha-
bho: kṛṣṇasarpa tanupallavalolajihva 
vaktrāntarotpatitadhūmakalāpavaktra |
rāgāgninā tava samo na viṣāgnirugro 
dṛṣṭā tvayā mama manoharanāmadheyā ||27||
tamapi pradeśaṃ samatikrānto dadarśāparaṃ kokilābhināditam | dṛṣṭvā ca punastaṃ 
kokilamuvāca-
bho: kokilottama vanāntaravṛkṣavāsin
nārī manohara patatrigaṇasya rājan |
nīlotpalāmalasamāyatacārunetrā 
dṛṣṭā tvayā mama manoharanāmadheyā ||28||
tamapi pradeśaṃ samatikrānto dadarśāśokavṛkṣaṃ sarvapariphullam |
maṅgalyanāmāntaranāmayukta
sarvadrumāṇāmadhirājatulya |
@296
manoharāśoka vimūrcchitaṃ māṃ 
eṣo’ñjaliste kuru vītaśokam ||29||
sa evaṃ viklavo’nupūrveṇa tasya ṛṣerāśramapadamanuprāpta: | sa taṃ ṛṣiṃ savinayaṃ 
praṇipatyovāca-
cīrājināmbaradhara kṣamayā viśiṣṭa
mūlāṅkurāmalakabilvakapitthabhakta |
vande ṛṣe nataśirā vada me laghu tvaṃ 
dṛṣṭā tvayā mama manoharanāmadheyā ||30||
tata: sa ṛṣi: sudhanaṃ kumāraṃ svāgatavacanāsanadānakriyādipura:sara: pratisaṃmodya 
uvāca-
dṛṣṭā sā paripūrṇacandravadanā nīlotpalābhāsvarā 
rūpeṇa priyadarśanā suvadanā nīlāñcitabhrūlatā |
tvaṃ svastho bhuvi bhujyatāṃ hi vividhaṃ mūlaṃ phalaṃ ca prabho 
paścātsvasti gamiṣyasīti manasā nātrāsti me saṃśaya: ||31||
idaṃ hyavocadvacanaṃ ca subhrū:
kumāra tṛṣṇā tvayi bādhate me |
mahacca du:khaṃ vasatāṃ vaneṣu 
yātāṃ ramāṃ drakṣyasi niścayena ||32|| iti ||
iyaṃ ca tayā aṅgulimudrikā dattā | kathayati ca-kumāra, viṣamā: panthāno
durgamā: | khedamāpatsyase, nivartasveti | yadi ca nivāryamāṇo na tiṣṭhet, tasya mārgamupadeṣṭu-
marhasi | kumāra, idaṃ ca tayā samākhyātam-uttare digbhāge traya: kālaparvatā:, tānati-
kramya apare traya:, tānapyatikramya himavān parvatarāja: | tatpraveśena tvayā imāni bhaiṣajyāni 
samudānetavyāni-tadyathā sūdayā nāmauṣadhistayā ghṛtaṃ paktvā pātavyam | tena ca te na 
tṛṣā na bubhukṣā, smṛtibalaṃ ca vardhayati | vānara: samudānetavya:, mantramadhyetavyam, saśaraṃ 
dhanurgrahītavyam, maṇayo’vabhāsātmakā: agado viṣaghātako’yaskīlāstrayo vīṇā ca |
himavata: parvarājasyottareṇotkīlaka: parvata: | tata: kūlako jalapatha: khadiraka ekadhārako 
vajraka: kāmarūpī | utkīlaka airāvatako’dhobāṇa: pramokṣaka ete parvatā: | sarve te samati-
kramaṇīyā: | tatra khadirake parvate guhā, praveśa ekadhārake tu kīlakā:, vajrake pakṣirājena 
praveśa: | ebhirupāyaiste sarve parvatā: samatikramaṇīyā:, yantrāṇi ca bhaṅktavyāni | ajavaktro
meṇḍhaka: puruṣo rākṣasīrūpī piṅgalāyāṃ guhāyāṃ lālāsrotasā mahatā ajagaro vegena 
pradhāvati | sa te vikrameṇa hantavya: | arāntaragatāṃ nābhīṃ yatra paśyettatra kiṭibhakaśca |
@297
ayaṃ muktena bāṇena hantavyo mama kāraṇāt |
yatra paśyeddvau meṣau saṃghaṭṭantau parasparam |
tayo: śṛṅgamekaṃ bhaṅktvā mārgaṃ pratilapsyase ||33||
āyasau puruṣau dṛṣṭvā śastrapāṇī mahābhayau |
tayorekaṃ tāḍayitvā mārgaṃ pratilapsyase ||34||
saṃkocayantīṃ prasārayantīṃ rākṣasīmāyasaṃ mukham |
yadā paśyettadā kīlaṃ lalāṭe tasyā nikhānayet ||35||
śūlāvartastadā kūpo vilaṅghyaste ṣaṣṭihastaka: |
hairpiṅgalakeśākṣo dāruṇo yakṣarākṣasa: ||36||
kārmukaṃ maṇḍalaṃ kṛtvā hantavyaśca durāsada: |
nadyaśca bahavastāryā nakragrāhasamākulā: ||37||
raṅgā pataṅgā tapanī citrā rudantī hasantī āśīviṣā vetranadī ca |
raṅgāyāṃ rākṣasīkopa: pataṅgāyāmamānuṣā: | 
tapantyāṃ grāhabahutvaṃ citrāyāṃ kāmarūpiṇa: ||38||
rudantyāṃ kinnarīceṭyo hasantyāṃ kinnarīsnuṣā | 
āśīviṣāyāṃ nānāvidhā: sarpā vetranadyāṃ tu śālmali: ||39||
raṅgāyāṃ dhairyakaraṇaṃ pataṅgāyāṃ parākrama: |
tapantyāṃ grāhamukhabandhaścitrāyāṃ vividhaṃ gītam ||40||
rudantyāṃ saumanasyena samuttāra: | hasantyāṃ tūṣṇībhāvena, āśīviṣāyāṃ sarvaviṣamantra-
prayogeṇa samuttāra:, vetranadyāṃ tīkṣṇaśastrasaṃpātayogena samuttāra: | nadīmatikramya pañca yakṣaśatāni 
gulmakasthānam | taddhairyamāsthāya vidrāvyam | tato drumasya kinnararājasya bhavanamiti ||
tata: sudhana: kumāro yathopadiṣṭānauṣadhimantrāgadaprayogān samudānīya tasya ṛṣe:
pādābhivandanaṃ kṛtvā prakrānta: | tatastena yathopadiṣṭā: sarve samudānītā: sthāpavitvā vāna-
ram | tatastānādāya punarapi tasya ṛṣe: sakāśamupasaṃkrānta: | uktaśca-alaṃ kumāra, kimanena 
vyavasāyena ? kiṃ manoharayā ? tvamekākī asahāya: śarīrasaṃśayamavāpsyasīti | kumāra: prāha-
maharṣe, avaśyamevāhaṃ prayāsyāmīti | kuta: ? 
candrasya khe vicarata: kva sahāyabhāvo 
daṃṣṭrābalena balinaśca mṛgādhipasya |
agneśca dāvadahane kva sahāyabhāva: 
asmadvidhasya ca sahāyabalena kiṃ syāt ||41||
@298
kiṃ bho mahārṇavajalaṃ na vigāhitavyaṃ 
kiṃ sarpadaṣṭa iti naiva cikitsanīya: ||
vīryaṃ bhajetsumahadūrjitasattvadṛṣṭaṃ 
yatne kṛte yadi na siddhyati ko’tra doṣa: ||42|| iti |
tata: sudhana: kumāro manoharopadiṣṭena vidhinā saṃprasthita: | anupūrveṇa parvatanadī-
guhāprapātādīni bhaiṣajyamantrāgadaprayogeṇa vinirjitya drumasya kinnararājasya bhavanasamīpaṃ gata: | 
kumāro’paśyannagaramadūraṃ śrīmadudyānopaśobhitaṃ nānāpuṣpaphalopetaṃ nānāvihagasevitaṃ taḍāga-
dīrghikāvāpīkinnarai: samupāvṛtam | kinnarīstatra cāpaśyat pānīyārthamupagatā: | tatastā: 
sudhanakumāreṇābhihitā:-kimanena bahunā pānīyena kriyata iti ? tā: kathayanti-asti
drumasya kinnararājasya duhitā manoharā nāma | sā manuṣyahastagatā babhūva | tasyā: sa manuṣya-
gandho naśyati | sudhana: kumāra: pṛcchati-kimete ghaṭā: samastā: sarve tasyā upari nipā-
tyante, āhosvidanupūrveṇeti ? tā: kathayanti-anupūrvyā | sa saṃlakṣayati-śobhano'yamupāya: |
imāmaṅgulimudrāmekasmin ghaṭe prakṣipāmīti | tenaikasyā: kinnaryā ghaṭe’nālakṣitaṃ prakṣiptā |
sā ca kinnarī abhihitā-anena tvayā ghaṭena manoharā tatprathamataraṃ snāpayitavyā | sā saṃlakṣa-
yati-nūnamatra kāryeṇa bhavitavyam | tatastayāsau ghaṭa: prathamataraṃ manoharāyā mūrdhni nipā-
tito yāvadaṅgulimudrā utsaṅge nipatitā | sā manoharayā pratyabhijñātā | tata: kinnarīṃ pṛcchati-
mā tatra kaścinmanuṣyo’bhyāgata: ? sā āha-abhyāgata: | gaccha, enaṃ pracchannaṃ praveśaya |
tayā praveśita:, sugupte pradeśe sthāpita: | tato manoharā pitu: pādayornipatya kathayati-
tāta, yadyasau sudhana: kumāra āgacchet, yenāhaṃ hṛtā, tasya tvaṃ kiṃ kuryā: ? sa kathayati-
tamahaṃ khaṇḍaśataṃ kṛtvā catasṛṣu dikṣu kṣipeyam | manuṣyo’sau, kiṃ teneti | manoharā
kathayati-tāta, manuṣyabhūtasya kuta ihāgamanam ? ahamevaṃ bravīmīti | tato drumasya 
kinnararājasya paryavasthāno vigata: | tato vigataparyavasthāna: kathayati-yadyasau kumāra
āgacchet, tasyāhaṃ tvāṃ sarvālaṃkāravibhūṣitāṃ prabhūtacitropakaraṇai: kinnarīsahasraparivṛtāṃ 
bhāryārthaṃ dadyāmiti | tato manoharayā hṛṣṭatuṣṭapramuditayā sudhana: kumāro divyālaṃkāra-
vibhūṣito drumasya kinnararājasyopadarśita: | tato druma: kinnararāja: sudhanaṃ kumāraṃ dadarśa
abhirūpaṃ darśanīyaṃ prāsādikaṃ paramayā śubhavarṇapuṣkalatayā samanvāgatam | dṛṣṭvā ca puna: paraṃ 
vismayamupagata: | tatastasya jijñāsāṃ kartukāmena sauvarṇā: stambhā ucchritā:, sapta tālā:, 
sapta bherya:, sapta sūkarā: | āha ca-
tvayā kāntyā jitāstāvadete kinnaradārakā: |
saṃdarśitaprabhāvastu divyasaṃbandhamarhasi ||43||
atyāyataṃ śaravaṇaṃ kṛtvodbhṛtya śaraṃ kṣaṇāt |
vyuptamanyūnamuccitya punardehi tilāḍhakam ||44||
@299
saṃdarśaya dhanurvede dṛḍhalakṣādikauśalam |
tata: kīrtipatākeyaṃ tavāyattā manoharā ||45||
sudhanakumāro bodhisattva: | kuśalāśca bhavanti bodhisattvāsteṣu teṣu śilpasthānakarma-
sthāneṣu | devatāścaiṣāmautsukyamāpatsyante avighnabhāvāya | tato bodhisattvo nṛttagītavīṇā-
paṇavasughoṣakavallarīmṛdaṅgādinānāvidhena daivatopasaṃhṛtena vāditraviśeṣeṇa samantādāpūryamāṇo-
‘nekai: kinnarasahasrai: parivṛta: | 
śatakratusamādiṣṭairyakṣai: sūkararūpibhi: |
utpāṭite śaravane same vyuptaṃ tilāḍhakam ||46||
ekīkṛtaṃ samuccitya śakrasṛṣṭai: pipīlakai: |
kumāra: kinnarendrāya vismitāya nyavedayat ||47||
nīlotpaladalābhenāsinā gṛhītena paśyato drumasya kinnararājasya sauvarṇastambhasamīpaṃ 
gatvā tān stambhān kadalīcchedena khaṇḍakhaṇḍaṃ chettumārabdha: | tatastān tilaśo’vakīrya 
sapta tālān sapta bherī: sapta ca sūkarān bāṇena vidhya sumeruvadakampyo’vasthita: | tato 
gaganatalasthābhirdevatābhiśca kinnaraśatasahasrairhāhākārakilikilāprakṣveḍoccairnādo mukta:, yaṃ 
dṛṣṭvā ca kinnararāja: paraṃ vismayamupagata: | tata: kinnarīsahasrasya manoharāsamānarūpasya madhye 
manoharāṃ sthāpayitvā sudhana: kumāro’bhihita:-ehi kumāra, pratyabhijānāsi manoharāmiti ?
tata: sudhana: kumārastāṃ pratyabhijñāya gāthābhigītenoktavān-
yathā drumasya duhitā mameha tvaṃ manoharā |
śīghrametena satyena padaṃ vraja manohare ||48||
tata: sā drutapadamabhikrāntā | kinnarā: kathayanti-deva, ayaṃ sudhana: kumāro balavīrya- 
parākramasamanvito manoharāyā: pratirūpa: | kimarthaṃ vipralabhya ? dīyatāmasya manohareti |
tato druma: kinnararāja: kinnaragaṇena saṃvarṇita: sudhanaṃ kinnarābhimatena mahatā satkāreṇa 
puraskṛtya manoharāṃ divyālaṃkāravibhūṣitāṃ vāmena pāṇinā gṛhītvā dakṣiṇena sauvarṇabhṛṅgāraṃ 
sudhanaṃ kumāramabhihita:-kumāra, eṣā te manoharā kinnarīparivṛtā bhāryārthāya dattā | aparicitā 
mānuṣā:, yathaināṃ na parityakṣasīti | paraṃ tāteti sudhana: kumāro drumasya kinnararājasya 
pratiśrutya kinnarabhavanastho manoharayā sārdhaṃ niṣpuruṣeṇa tūryeṇa krīḍate ramate paricārayati |
so’pareṇa samayena svadeśamanusmṛtya mātāpitṛviyogajena du:khenātyāhato manoharāyā niveda-
yati-mātāpitṛviyogajaṃ me du:khaṃ bādhata iti | tato manoharayā eṣa vṛttānto vistareṇa 
piturnivedita: | sa kathayati-gaccha kumāreṇa sārdham | apakrāntayā te bhavitavyam | vipralambhakā 
manuṣyā: | tato drumeṇa kinnararājena prabhūtaṃ maṇimuktāsuvarṇādīn dattvā anupreṣita: | sa 
manoharayā sārdhamuparivihāyasā kinnarakhagapathena saṃprasthita: | anupūrveṇa hastināpuranagaramanu-
@300
prāpta: | tato hastināpuraṃ nagaraṃ nānāmanohareṇa surabhinā gandhaviśeṣeṇa sarvā digāmoditam |
śrutvā dhanena rājñā ānandabheryastāḍitā:, sarvaṃ ca tannagaramapagatapāṣāṇaśarkarakaṭhallaṃ kāritam |
candanavāriṣiktamāmuktapaṭṭadāmakalāpasamucchritadhvajapatākaṃ surabhidhūpaghaṭikopanibaddhaṃ nānā-
puṣpāvakīrṇaramaṇīyam | tata: kumāro’nekanaravarasahasraparivṛto manoharayā sārdhaṃ hastināpuraṃ 
nagaraṃ praviṣṭa: | tato mārgaśramaṃ prativinodya vividhāni ratnānyādāya pitu: sakāśamupa-
saṃkrānta: | pitrā kaṇṭhe pariṣvakta: | pārśve rājāsane niṣaṇṇa: | kinnaranagaragamanāgamanaṃ ca 
vistareṇa samākhyātam | tato dhanena rājñā atibalavīryaparākrama iti viditvā rājyābhi-
ṣekeṇābhiṣikta: | sudhana: kumāra: saṃlakṣayati-yanmama manoharayā sārdhaṃ samāgama: saṃvṛtto rājyā-
bhiṣekaścānuprāpta:, tatpūrvakṛtahetuviśeṣāt | yannavahamidānīṃ dānāni dadyām, puṇyāni 
kuryāmiti | tena hastināpure nagare dvādaśa varṣāṇi nirargaḍo yajña: iṣṭa: ||
syātkhalu te mahārāja anya: sa tena kālena samayena sudhana: kumāro veti ? na 
khalvevaṃ draṣṭavyam | api tvahameva tena kālena tena samayena bodhisattvacaryāyāṃ vartamāna:
sudhano nāma rājā babhūva | yanmayā manoharānimittaṃ balavīryaparākramo darśita:, dvādaśa varṣāṇi 
nirargaḍo yajña iṣṭa:, na tena mayā anuttarā samyaksaṃbodhiradhigatā, kiṃ tu taddānaṃ tacca vīryamanu-
ttarāyā: samyaksaṃbodherhetumātrakaṃ pratyayamātrakaṃ saṃbhāramātrakam ||
ityavocadbhagavān | āttamanasaste ca sarve lokā bhagavato bhāṣitamabhyanandan ||
iti sudhanakumārāvadānaṃ samāptam ||
@301
31 toyikāmahāvadānam |
tatra bhagavānāyuṣmantamāmantrayate sma-āgamaya ānanda yena śrāvastīti | evaṃ 
bhadantetyāyuṣmānānando bhagavata: pratyaśrauṣīt | atha bhagavān yena śrāvastī tena cārikāṃ 
prakrānta: | yāvadanyatamasmin pradeśe brāhmaṇaśchinnabhakto halaṃ vāhayati, tasyārthāya dārikā 
peyāmādāya gatā | bhagavāṃśca taṃ pradeśamanuprāpta: | dadarśa sa brāhmaṇo buddhaṃ bhagavantaṃ dvātriṃśatā
mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātireka-
prabhaṃ jaṅgamamiva ratnaparvataṃ samantato bhadrakam | sahadarśanāccāsya bhagavati prasāda utpanna: |
na tathā dvādaśavarṣābhyasta: śamathaścittasya kalyatāṃ janayati, aputrasya vā putrapratilambha:, 
daridrasya vā nidhidarśanam, rājyābhinandino vā rājyābhiṣeka:, yathopacitakuśalamūlasya 
sattvasya tatprathamato buddhadarśanam | sa tāṃ peyāmādāya laghulaghveva yena bhagavāṃstenopasaṃkrānta: |
upasaṃkramya bhagavantametadavocat-iyaṃ bho gautama peyā | yadyasti mamāntike’nukampā, pibedbhagavān
gautama: peyāmiti | tato bhagavatā brāhmaṇasya jīrṇakūpo darśita:-sacette brāhmaṇa parityaktā,
asmin jīrṇakūpe prakṣipeti | tena tasmin jīrṇakūpe prakṣiptā | sa jīrṇakūpo vāpyāyamāna: 
peyāpūrṇa:, yathāpi tadbuddhānāṃ buddhānubhāvena devatānāṃ ca devatānubhāvena | tato bhagavatā sa 
brāhmaṇo'bhihita:-cāraya mahābrāhmaṇa peyāmiti | sa cārayitumārabdha: | bhagavatā tathā 
adhiṣṭhitā yathā sarvasaṃghena pītā | sa ca jīrṇakūpo vāpyāyamānastathaiva peyāpūrṇo’vasthita: |
tato’sau brāhmaṇo bhūyasyā mātrayā abhiprasanno bhagavata: pādābhivandanaṃ kṛtvā purastānniṣaṇṇo 
dharmaśravaṇāya | tasya bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatya-
saṃprativedhikī dharmadeśanā kṛtā, pūrvavadyāvadanādikālopacitaṃ satkāyadṛṣṭiśailaṃ jñānavajreṇa 
bhittvā srotaāpattiphalaṃ sākṣātkṛtam | atikrānto’haṃ bhadanta, atikrānta: | eṣo’haṃ
bhagavantaṃ buddhaṃ śaraṇaṃ gacchāmi dharmaṃ ca bhikṣusaṃghaṃ ca | upāsakaṃ ca māṃ dhāraya adyāgreṇa 
yāvajjīvaṃ prāṇopetaṃ śaraṇaṃ gatamabhiprasannam | athāsau brāhmaṇo vaṇigiva labdhalābha: 
śasyasaṃpanna iva kṛṣīvala: śūra iva vijitasaṃgrāma: sarvaroganirmukta ivāturo bhagavato bhāṣita-
mabhyānandyānumodya bhagavata: pādau śirasā vanditvā bhagavato’ntikāt prakrānto yāvatkṣetraṃ 
gata: | paśyati tasmin kṣetre sauvarṇān yavān saṃpannān | dṛṣṭvā ca punarvismayotphullalocano 
gāthāṃ bhāṣate-
aho guṇamayaṃ kṣetraṃ sarvadoṣavivarjitam |
adyaiva vāpitaṃ bījamadyaiva phaladāyakam ||1||
tato’sau brāhmaṇastvaritatvaritaṃ rājña: sakāśamupasaṃkrānta: | upasaṃkramya jayenāyuṣā 
vardhayitvā rājānamuvāca-deva, mayā yavā: prakīrṇā:, te sauvarṇā: saṃvṛttā: | tasyādhiṣṭhāyakena
prasāda: kriyatāmiti | rājñā adhiṣṭhāyako’nupreṣita: | brāhmaṇena rāśīkṛtya bhājita: | rāja-
bhāga: svābhāvikā yavā: saṃvṛttā: | adhiṣṭhāyakena rājñe niveditam | rājñā samādiṣṭam-
@302
punarbhājayateti | tai: punarbhājitam | tathaiva rājabhāga: svābhāvikā yavā: saṃvṛttā: | evaṃ 
yāvat saptakṛtvo bhājitam | tathaiva | rājā kutūhalajāta: svayameva gata: paśyati-tathaiva |
tenāsau brāhmaṇo’bhihita:-brāhmaṇa, tavaitatpuṇyanirjātam | alaṃ rājabhāgena, yathābhipretaṃ
tanmamānuprayaccheti | tatastena brāhmaṇena parituṣṭena yaddattam, tatsauvarṇā: saṃvṛttā: ||
tato bhagavān saṃprasthita: | yāvadanyatamasmin pradeśe pañcakārṣaśatānyutpāḍūtpāṇḍukāni 
sphuṭitapāṇipādāni śaṇaśāṭīnivāsitāni lāṅgalāni vāhayanti | te’pi balīvardā baddhai:
prayoktrai: pratodayaṣṭibhi: kṣatavikṣatagātrā muhurmuhurniśvasanto vahanti | dadṛśuste kārṣakā buddhaṃ 
bhagavantaṃ dvātriṃśatā mahāpuruṣalakṣaṇai: samalaṃkṛtaṃ pūrvavadyāvadupacitakuśalamūlasattvasya tatprathamato 
buddhadarśanam | tato yena bhagavāṃstenopasaṃkrāntā: | adrākṣīdbhagavāṃstān kārṣakān dūrādeva |
dṛṣṭvā ca punarvineyāpekṣayā mārgādapakramya purastādbhikṣusaṃghasya prajñapta evāsane niṣaṇṇa: | ete 
kārṣakā bhagavata: pādau śirasā vanditvā ekāntaniṣaṇṇā: | tato bhagavatā teṣāṃ kārṣakāṇā-
māśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī dharmadeśanā kṛtā, 
pūrvavadyāvadanādikālopacitaṃ satkāyadṛṣṭiśailaṃ jñānavajreṇa bhittvā srotaāpattiphalaṃ sākṣā-
tkṛtam | te dṛṣṭasatyā yena bhagavāṃstenopasaṃkrānta: | praṇamayya bhagavantamidamavocan-deśaya 
bhadanta, svākhyāte dharmavinaye pravrajyāmupasaṃpadaṃ bhikṣubhāvam | carema bhagavato’ntike brahma-
caryamiti | te bhagavatā ehibhikṣukayā pravrājitā: pūrvavadyāvatte’vasthitā bu{1. This is the last word of the well-known stanza: ehīti coktāste 
tathāgatena etc.}ddhamanorathena |
teṣāṃ bhagavatā avavādo datta: | tairyujyamānai: pūrvavadabhivādyāśca saṃvṛttā: | te’pi balīvardā 
yoktrāṇi varatrāṇi ca chittvā yena bhagavāṃstenopasaṃkrāntā: | upasaṃkramya bhagavantaṃ sāmantakena 
anuparivāryāvasthitā: | teṣāṃ bhagavatā tribhi: padārthairdharmo deśita: pūrvavadyāvadyathā gaṅgāvatāre 
haṃsamatsyakūrmāṇāṃ yāvad dṛṣṭasatyā: svarbhavanaṃ gatā: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ nu tai: kārṣaka
pūrvakairbhikṣubhi: karma kṛtaṃ yena kārṣakā: saṃvṛttā:, bhagavataśca śāsane pravrajya sarvakleśaprahāṇādarhattvaṃ 
sākṣātkṛtam ? tairbalīvardapūrvakairdevaputrai: kiṃ karma kṛtam, yena balīvardeṣūpapannā:, satyadarśanaṃ 
ca kṛtamiti ? bhagavānāha-ebhireva bhikṣava: karmāṇi kṛtānyupacitāni labdhasaṃbhārāṇi
pūrvavadyāvatphalanti khalu dehinām ||
bhūtapūrvaṃ bhikṣavo’sminneva bhadrakalpe viṃśativarṣasahasrāyuṣi prajāyāṃ kāśyapo nāma
śāstā loka udapādi | pūrvavat | sa vārāṇasīnagarīmupaniśritya biharati ṛṣivadane(patane)
mṛgadāve | tasya śāsane etāni pañca karṣakaśatāni pravrajitānyabhūvan | tatraibhirna paṭhitaṃ 
na svādhyāyitaṃ nāpi manasikāro vihita: | kiṃ tu śraddhādeyaṃ bhuktvā bhuktvā saṃgaṇikābhiratai: 
kausīdyenābhināmitam ||
@303
kiṃ manyadhve bhikṣavo yāni tāni pañca bhikṣuśatāni, etānyeva tāni pañca karṣaka-
śatāni | yo’sau vihārasvāmī, sa evāsau gṛhapatiryasyaite kārṣakā: | yadebhirvihārasvāmi-
santakaṃ śraddhādeyaṃ paribhujya na paṭhitaṃ na svādhyāyitaṃ nāpi manasikāro vihita:, kiṃ tu 
saṃgaṇikābhiratai: kausīdyenābhināmitam, tena karmaṇā pañca janmaśatāni tasya vihāra-
svāmina: kārṣakā: saṃvṛttā: | yāvadetarhyapi tasyaiva kārṣakā jātā: | yadebhi: kāśyapasya 
samyaksaṃbuddhasya śāsane pravrajya brahmacaryaṃ caritam, tenaitarhi mama śāsane pravrajya sarvakleśa-
prahāṇādarhattvaṃ sākṣātkṛtam | te ca balīvardapūrviṇo devaputrā: kāśyapasya samyaksaṃbuddhasya 
śāsane pravrajitā āsan | tatraibhi: kṣudrānukṣudrāṇi śikṣāpadāni khaṇḍitāni | tena karmaṇā 
balīvardeṣūpapannā: | yanmamāntike cittamabhiprasāditam, tena deveṣūpapannā: | yatkāśyape samya-
ksaṃbuddhe brahmacaryaṃ vāsitam, tenedānīṃ devaputrabhūtai: satyadarśanaṃ kṛtam | iti bhikṣava ekānta-
kṛṣṇānāṃ karmaṇāmekāntakṛṣṇo vipāka:, pūrvavadyāvadābhoga: karaṇīya: | ityevaṃ vo bhikṣava: 
śikṣitavyam ||
tatra bhagavānāyuṣmantamāmantrayate sma-āgamaya ānanda yena toyikā | evaṃ 
bhadantetyāyuṣmānānando bhagavato’śrauṣīt | bhagavāṃstoyikāmanuprāpta: | tasmiṃśca pradeśe 
brāhmaṇo lāṅgalaṃ vāhayati | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: 
samalaṃkṛtagātraṃ pūrvavadyāvatsamantato bhadrakam | dṛṣṭvā saṃlakṣayati-yadi bhagavantaṃ gautamamupetya 
abhivādayiṣyāmi, karmaparihāṇirme bhaviṣyati | atha nopetyābhivādayiṣyāmi, puṇyapari-
hāṇi: | tatko’sāvupāya: syādyena me na karmaparihāṇi: syānnāpi puṇyaparihāṇiriti ? 
tasya buddhirutpannā-atrastha evābhivādanaṃ karomi | evaṃ na karmaparihāṇirbhavati 
nāpi puṇyaparihāṇiriti | tena yathāgṛhītayaiva pratodayaṣṭyā tatrasthenābhivādanaṃ kṛtam-
abhivādaye buddhaṃ bhagavantam | tatra bhagavānāyuṣmantamānandamāmantrayate-kṣaṇa ānanda eṣa 
brāhmaṇa: | sacedasyaivaṃ samyakpratyātmajñānadarśanaṃ pravartate | etasmin pradeśe kāśyapasyaṃ
samyaksaṃbuddhasyāvikopito’sthisaṃghātastiṣṭhatīti | athānenopasaṃkramya vandito bhaveyam | eva-
manena dvābhyāṃ samyaksaṃbuddhābhyāṃ vandanā kṛtā bhavet | tatkasya heto: ? asmin ānanda 
pradeśe kāśyapasya samyaksaṃbuddhasyāvikopito’sthisaṃghātastiṣṭhatīti | athāyuṣmānānando laghu-
laghveva caturguṇamuttarāsaṅgaṃ prajñapya bhagavantamidamavocat-niṣīdatu bhagavān prajñapta evāsane |
evamayaṃ pṛthivīpradeśo dvābhyāṃ samyaksaṃbuddhābhyāṃ paribhukto bhaviṣyati, yacca kāśyapena 
samyaksaṃbuddhena, yaccaitarhi bhagavateti | niṣaṇṇo bhagavān prajñapta evāsane | niṣadya bhagavān 
bhikṣūnāmantrayate sma-icchatha yūyaṃ bhikṣava: kāśyapasya samyaksaṃbuddhasya śarīrasaṃghātamavikopitaṃ 
draṣṭhum ? etasya bhagavan kāla:, etasya sugata samayo’yam | bhagavān bhikṣūṇāṃ kāśyapasya
samyaksaṃbuddhasyābikopitaṃ śarīrasaṃghātamupadarśayatu, dṛṣṭvā bhikṣavaścittamabhiprasādayiṣyanti |
bhagavatā laukikaṃ cittamutpāditam | dharmatā khalu yasmin samaye buddhā bhagavanto laukikaṃ 
@304
cittamutpādayanti, tasmin samaye kuntapipīlikādayo’pi prāṇino bhagavataścetasā citta-
mājānanti | nāgā: saṃlakṣayanti-kiṃ kāraṇaṃ bhagavatā laukikaṃ cittamutpāditam ? bhagavān 
kāśyapasya samyaksaṃbuddhasya śarīrasaṃghātamavikopitaṃ draṣṭukāma: | tatastai :kāśyapasya samya-
ksaṃbuddhasyāvikopita: śarīrasaṃghāta ucchrāpita: | tatra bhagavān bhikṣūnāmantrayate sma-gṛhṇīta 
bhikṣavo nimittam | antardhāsyatīti | antarhita: ||
rājñā prasenajitā śrutam-bhagavatā śrāvakāṇāṃ darśanāya avikopita: kāśyapasya 
samyaksaṃbuddhasya śarīrasaṃghāta ucchrāpita iti | śrutvā ca puna: kutūhalajāta: sārdhamanta:-
pureṇa kumārairamātyairbhaṭabalāgrairnaigamajanapadaiśca draṣṭuṃ saṃprasthita: | evaṃ virūḍhako’nāthapiṇḍado 
gṛhapati:, ṛṣidatta: purāṇasthapati:, viśākhā mṛgāramātā, anekāni ca prāṇiśatasahasrāṇi 
kutūhalajātāni draṣṭuṃ saṃprasthitāni pūrvakaiśca kuśalamūlai: saṃcodyamānāni | yāvadasau anta-
rhita: | tai: śrutam-antarhito’sau bhagavata: kāśyapasya samyaksaṃbuddhasya śarīrasaṃghāta iti |
śrutvā ca punasteṣāṃ du:khadaurmanasyamutpannam-vṛthā asmākamāgamanaṃ jātamiti ||
athānyatamena copāsakena sa pradeśa: pradakṣiṇīkṛta: | evaṃ cetasā cittamabhisaṃskṛtam-
asmānme padāvihārāt kiyatpuṇyaṃ bhaviṣyatīti ? atha bhagavāṃstasya mahājanakāyasyā-
vipratisārasaṃjananārthaṃ tasya copāsakasya cetasā cittamājñāya gāthāṃ bhāṣate-
śataṃsahasrāṇi suvarṇaniṣkā
jāmbūnadā nāsya samā bhavanti |
yo buddhacaityeṣu prasannacitta: 
padāvihāraṃ prakaroti vidvān ||2||
anyatamenāpyupāsakena tasmin pradeśe mṛttikāpiṇḍo datta: | evaṃ cittamabhisaṃskṛtam-
padāvihārasya tāvadiyatpuṇyamākhyātaṃ bhagavatā | asya tu mṛttikāpiṇḍasya kiyatpuṇyaṃ 
bhaviṣyatīti ? atha bhagavān tasyāpi cittamājñāya gāthāṃ bhāṣate-
śataṃsahasrāṇi suvarṇapiṇḍaṃ 
jāmbūnadā nāsya samā bhavanti |
yo buddhacaityeṣu prasannacitta
āropayenmṛttikapiṇḍamekam ||3||iti||
tacchrutvā anekai: prāṇiśatasahasrairmṛtpiṇḍasamāropaṇaṃ kṛtam | aparaistatra muktapuṣpāṇi 
kṣiptāni, evaṃ cittamabhisaṃskṛtam-padāvihārasya mṛttikāpiṇḍasya ceyatpuṇyamuktaṃ bhagavatā,
asmākaṃ tu muktapuṣpāṇāṃ kiyatpuṇyaṃ bhaviṣyatīti ? atha bhagavāṃsteṣāmapi cittamājñāya 
gāthāṃ bhāṣate-
@305
śataṃsahasrāṇi suvarṇamūḍhaṃ 
jāmbūnadā nāsya samā bhavanti |
yo buddhacaityeṣu prasannacitta 
āropayenmuktakapuṣparāśim ||4||iti|
aparaistatra mālāvihāra: kṛta:, cittaṃ cābhisaṃskṛtam-muktapuṣpāṇāṃ bhagavatā iyatpuṇya-
muktam | asmākaṃ mālāvihārasya kiyatpuṇyaṃ bhaviṣyatīti ? atha bhagavāṃsteṣāmapi citta-
mājñāya gāthāṃ bhāṣate-
śataṃsahasrāṇi suvarṇavāhā 
jāmbūnadā nāsya samā bhavanti |
yo buddhacaityeṣu prasannacitto 
mālāvihāraṃ prakaroti vidvān ||5||iti |
aparaistatra dīpamālā dattā, cittaṃ cābhisaṃskṛtam-mālāvihārasya bhagavatā iyatpuṇya-
muktam | asmākaṃ pradīpadānasya kiyatpuṇyaṃ bhaviṣyatīti ? atha bhagavāṃsteṣāmapi cetasā 
cittamājñāya gāthāṃ bhāṣate-
śataṃ sahasrāṇi suvarṇakoṭyo 
jāmbūnadā nāsya samā bhavanti |
yo buddhacaityeṣu prasannacitta: 
pradīpadānaṃ prakaroti vidvān ||6|| iti |
aparaistatra gandhābhiṣeko datta:, cittaṃ cābhisaṃskṛtam-pradīpadānasya bhagavatā iyat 
puṇyamuktam | asmākaṃ gandhābhiṣekasya kiyatpuṇyaṃ bhaviṣyatīti ? atha bhagavāṃsteṣāṃ cetasā 
cittamājñāya gāthāṃ bhāṣate-
śataṃsahasrāṇi suvarṇarāśayo
jāmbūnadā nāsya samā bhavanti |
yo buddhacaityeṣu prasannacitto 
gandhābhiṣekaṃ prakaroti vidvān ||7|| iti |
aparaistatra dhvajapatākāropaṇaṃ kṛtam, cittaṃ cābhisaṃskṛtam-padāvihārasya mṛtpiṇḍa-
dānasya muktapuṣpāṇāṃ mālāvihārasya pradīpadānasya gandhābhiṣekasya ca iyatpuṇyamuktaṃ bhagavatā, 
asmākaṃ chatradhvajapatākāropaṇasya kiyatpuṇyaṃ bhaviṣyatīti ? atha bhagavāṃsteṣāṃ cittamājñāya 
gāthāṃ bhāṣate-
@306
śataṃsahasrāṇi suvarṇaparvatā 
mero: samā nāsya samā bhavanti |
yo buddhacaityeṣu prasannacitta 
āropayecchatradhvajapatākam ||8||
eṣāṃ hi dakṣiṇā proktā aprameye tathāgate |
samudrakalpe saṃbuddhe sārthavāhe anuttare ||9|| iti |
teṣāmetadabhavat-parinirvṛtasya tāvadbhagavata: pūjākaraṇādi yatpuṇyamuktaṃ bhagavatā,
tiṣṭhata: kiyatpuṇyaṃ bhaviṣyatīti | atha bhagavāṃsteṣāmapi cetasā cittamājñāya gāthāṃ bhāṣate-
tiṣṭhantaṃ pūjayedyacca yaccāpi parinirvṛtam |
samaṃ cittaprasādena nāsti puṇyaviśeṣatā |
evaṃ hyacintiyā buddhā buddhadharmāpyacintiyā ||10||
acintiyai: prasannānāmapratihatadharmacakrapravartinām |
samyaksaṃbuddhānāṃ nālaṃ guṇapāramadhigantum ||11|| iti |
tato bhagavatā tasya mahājanakāyasya tathāvidhā dharmadeśanā kṛtā, yāṃ śrutvā anekai: 
prāṇiśatasahasrairmahān viśeṣo’dhigata: | kaiścicchrāvakabodhau cittānyutpāditāni, kaiścit 
pratyekabodhau, kaiściduṣmagatāni pratilabdhāni, kaiścid mūrdhāna:, kaiścitsatyānulomā: kṣāntaya:, 
kaiścicchrotaāpattiphalaṃ sākṣātkṛtam, kaiścitsakṛdāgāmiphalam, kaiścidanāgāmiphalam, 
kaiścitsarvakleśaprahāṇādarhattvaṃ sākṣātkṛtam | yadbhūyasā sā parṣadbuddhanimnā dharmapravaṇā saṃgha-
prāgbhārā vyavasthitā | sārdhaṃ tatra brāhmaṇagṛhapatibhistasmin pradeśe maha: sthāpita:-toyikā-
mahastoyikāmaha iti saṃjñā saṃvṛttā ||
iti toyikāmahāvadānamekatriṃśattamam ||
@307
32 rūpāvatyavadānam |
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha-
piṇḍadasyārāme mahatā bhikṣusaṃghena sārdhamardhatrayodaśabhirbhikṣuśatai: | satkṛto bhagavān gurukṛto 
mānita: pūjito bhikṣubhikṣuṇyupāsakopāsikai rājñā rājamātrairnānāvaṇikchramaṇabrāhmaṇaparivrājaka-
naigamajanapadairnāgairyakṣairgandharvairasuragaruḍakinnaramahoragai: | lābhī ca bhagavān prabhūtānāṃ praṇītānāṃ 
cīvarapiṇḍapātaśayanāsanaglānapratyayabhaiṣajyapariṣkārāṇāṃ divyānāṃ ca manuṣyāṇāṃ ca, taiśca 
bhagavānanupalipta: padmamiva vāriṇā | tena khalu puna: samayena ayameva bhagavato’nurūpa udāra: 
kalyāṇakīrtiśabdaśloko’bhyudgata:-ityapi sa bhagavāṃstathāgato’rhan samyaksaṃbuddho vidyācaraṇa-
saṃpanna: sugato lokavidanuttara: puruṣadamyasārathi: śāstā devānāṃ ca manuṣyāṇāṃ ca buddho 
bhagavān | sa imāṃ sadevakaṃ samārakaṃ sabrahmakaṃ saśramaṇabrāhmaṇīṃ prajāṃ sadevamānuṣīṃ svayamabhi-
jñāya sākṣātkṛtvopasaṃpadya viharati | sa dharmaṃ deśayatyādau kalyāṇaṃ madhye kalyāṇaṃ paryavasāne 
kalyāṇam | svarthaṃ suvyañjanaṃ kevalaṃ paripūrṇaṃ pariśuddhaṃ paryavadātaṃ brahmacaryaṃ saṃprakāśayati sma |
tatra bhagavān bhikṣūnāmantrayate sma-evaṃ ca bhikṣava: sattvā jānīyu:-dānaṃ dānaphalaṃ dāna-
saṃvibhāgasya ca vipākam, apīdānīṃ yo’sau carama: kavala: paścima ālopa:, tamapi 
nāsaṃvibhajya pareṣvātmanā vā paribhuñjīran, na cotpannaṃ mātsaryaṃ cittaṃ paryādāya tiṣṭheyu: |
yasmāttarhi bhikṣava: sattvā na jānanti dānasya phalaṃ dānasaṃvibhāgasya ca phalavipākaṃ yathāhaṃ 
jāne dānasya phalaṃ dānasaṃvibhāgasya ca phalavipākam,tasmātsattvā yo’sau carama: kavala: 
paścima ālopa:, tamevādattvā imamasaṃvibhajya pareṣvātmanā vā paribhuñjate, utpannaṃ caiṣāṃ mātsaryamalaṃ 
cittaṃ paryādāya tiṣṭhati ||
bhikṣava: sarvasaṃśayajātā: sarvasaṃśayānāṃ chettāraṃ buddhaṃ bhagavantamapṛcchan-āścaryaṃ bhadanta
yāvacca bhagavata etarhi yācakā: priyā: | na bhikṣava etarhi mama, yathā atīte’pyadhvani 
yācanakā: priyā: | tacchrūyatām ||
bhūtapūrvaṃ bhikṣavo’tīte’dhvanyuttarāpatheṣu janapadeṣu utpalāvatī nāma nagarī rājadhānī |
 abhūva ṛddhā ca sphītā ca kṣemā ca ākīrṇabahujanamanuṣyā ca | athāpareṇa samayena utpalā-
vatyāṃ nagararājadhānyāṃ durbhikṣamabhūd durjīvaṃ durlabhapiṇḍaṃ nasukaramapatāne pragrahaṇe yāpayitum |
tena khalu samayenotpalāvatyāṃ rājadhānyāṃ rūpāvatī nāma strī babhūva abhirūpā darśanīyā 
prāsādikā śubhavarṇapuṣkalanayā samanvāgatā | atha rūpāvatī strī svānniveśanānniṣkramya 
utpalāvatyāṃ rājadhānyāṃ jaṅghāvihāramanukrāmati | anyataradapavarakaṃ prāviśat | tasmin
khalu samaye tasminnapavarake strī prasūtā, dārakaṃ prajātā abhirūpaṃ darśanīyaṃ prāsādikaṃ 
śubhavarṇapuṣkalatayā samanvāgatam | taṃ sā strī kṣutkṣāmaparītā raukṣacittā dārakaṃ gṛhṇāti, 
icchati ca svāni putramāṃsāni bhakṣayitum | tāṃ dṛṣṭvā rūpāvatī strī etadavocat-kimidaṃ 
bhagini kartukāmāsi ? sā āha-jighatsitāsmi bhagini | icchāmi svakāni putramāṃsāni 
@308
bhakṣayitum | rūpāvatī āha-tena bhagini niveśane kiṃcitsaṃvidyate’nnaṃ vā pānaṃ vā bhojanaṃ
vā svādanīyaṃ vā lehyaṃ vā ? durlabha: putraśabdo lokasya | na me bhagini kiṃcitsaṃvidyate
niveśane annaṃ vā pānaṃ vā khādyaṃ vā bhojanaṃ vā svādanīyaṃ vā lehyaṃ vā | durlabhaṃ jīvitaṃ 
lokasya | rūpāvatyāha-tena hi bhagini muhūrtamāgamaya, yāvadahaṃ niveśanaṃ gatvā tavārthāya
bhojanamānayiṣyāmi | sā āha-yatkhalu bhagini jānīyā:-kukṣirme lupyati, pṛthivī me
sphuṭati, hṛdayaṃ me dhūmāyati, diśo me na pratibhānti | na tāvattvaṃ dvāraśālāyā nirgatā 
bhaviṣyasi yāvanme vāyava ākramiṣyanti | yathā rūpāvatyā etadabhavat-yadi dārakaṃ gṛhītvā
gamiṣyāmi, eṣā strī kṣutkṣāmaparītā kālaṃ kariṣyati | atha dārakamapahāya yāsyāmi, niyataṃ 
dārakaṃ bhakṣayiṣyati | yathākathaṃ punarmama kurvantyā dvayorjīvitalābha: syāt ? tasyā eta-
dabhavat-anaparādhyāśayavati saṃsāre bahūni du:khānyanubhūtāni asakṛnnarakeṣvasakṛttiryakṣvasakṛd
yamaloke’sakṛnmanuṣyalokeṣu hastacchedā: pādacchedā: karṇacchedā nāsācchedā: karṇanāsācchedā 
aṅgapratyaṅgacchedāstathānyāni vividhāni bahūni du:khānyanubhūtāni | ko mayā tenārtho’nuprāpto
yadā ahamātmana: sthāmaṃ ca balaṃ ca vīryaṃ ca saṃjanayitvā imāṃ striyaṃ svena rudhireṇa māṃsena 
saṃtarpya imaṃ dārakaṃ parimocayeyam | rūpāvatī pṛcchati-asti te bhagini niveśane śastram ? 
sā strī āha-astīti | tena hi yatra bhavati, tadupadarśaya | sā taṃ pradeśamupadarśayāmāsa |
tato rūpāvatyā svayameva śastraṃ tīkṣṇaṃ gṛhītvā tau stanau chittvā tāṃ striyaṃ svakena māṃsarudhi-
reṇa saṃtarpayati sma | saṃtarpya ca tāṃ striyametadavocat-yatkhalu bhagini jānīyā:-ayaṃ dārako 
mayā svakena māṃsarudhireṇa krīta: | sāhaṃ tava nikṣepamanuprayacchāmi-mā bhūyo dārakaṃ bhakṣayi-
ṣyasi, yāvadahaṃ niveśanaṃ gatvā tavārthāya bhojanamānayiṣyāmi | sā āha-adya tāvanna 
bhūya: | atha rūpāvatī strī rudhireṇoddharatā pragharatā yena svaṃ niveśanaṃ tenopasaṃkrāntā |
adrākṣīdrūpāvatyā: striyā: svāmī rūpāvatīṃ strīṃ rudhireṇoddharatā pragharatā dūrata evāgacchantīm |
dṛṣṭvā ca punā rūpāvatīmetadavocat-kenedamevaṃrūpaṃ rūpāvati viprakāraṃ kṛtam ? saitāṃ prakṛtiṃ
vistareṇārocayati sma | ārocayitvā etadavocat-prajñapaya āryaputra tasyā striyā bhaktam |
sa āha-prajñapaya āryaduhitastasyā bhaktam | api tu satyavacanaṃ tāvatkariṣyāmi | yenārya-
duhita: satyena satyavacanena ayamevaṃrūpa āścaryādbhūto dharmo na kadācid dṛṣṭo vā śruto vā, 

tena satyena satyavacanena ubhau tava stanau yathāpaurāṇau prādurbhavetām | sahakṛtenāsminnevaṃrūpe 
satyavacane tasyā asminneva kṣaṇe ubhau stanau yathāpaurāṇau prādurbhūtau ||
atha śakrasya devānāmindrasyaitadabhavat-atityāgo’tityāgagauravatā yā rūpāvatyā 
striyā kṛta: | mā haiva sā rūpāvatī strī ata: śakrabhavanāccyāvayet | yannvahamenāṃ mīmāṃseyam |
atha śakro devendra udārabrāhmaṇarūpamātmānamabhinirmāya sauvarṇadaṇḍakamaṇḍalamādāya suvarṇa-
daṇḍena maṇivālavyajanena vījyamānastadyathā balavān puruṣa: saṃmiñjitaṃ bāhuṃ prasārayet 
prasāritaṃ saṃmiñjayet, evameva śakro devānāmindro deveṣu trāyastriṃśeṣvantarhita utpalāvatyāṃ 
@309
rājadhānyāṃ pratyasthāt | atha śakro devānāmindra utpalāvatyāṃ rājadhānyāṃ bhaikṣyamanvāhiṇḍan 
yena rūpāvatyā: striyā niveśanaṃ tenopasaṃkramya dvāri sthitvā bhaikṣyamutkrośate | tato rūpāvatī 
strī bhaikṣamādāya yena sa brāhmaṇaveṣadhara: śakra:, tenopasaṃkramya bhaikṣamupanāmayate | atha sa śakro 
devānāmindro rūpāvatīṃ striyametadavocat-satyaṃ te rūpāvati dārakasyārthāyobhau stanau
parityaktau ? sā āha-ārya brāhmaṇa satyam | sa tāmāha-evaṃ te rūpāvatī ubhau stanau
parityajāmīti parityajantyā: parityajya vā abhūccittasya vipratisāra: ? sā āha-na me ubhau 
stanau parityajantyā abhūccittasya vipratisāra: | śakra āha-atra ka: śraddhāsyati ? rūpā-
vatyāha-tena hi brāhmaṇa satyavacanaṃ kariṣyāmi | yena satyena brahman satyavacanenobhau stanau
parityajāmīti parityajantyā: parityajya vā nābhūccittasyānyathātvam, nābhūccittasya viprati-
sāra:, api ca brahman yena satyena mayā dārakasyārthāyobhau stanau parityaktau, na rājyārthaṃ 
na bhogārthaṃ na svargārthaṃ na śakrārthaṃ na rājñāṃ cakravartināṃ viṣayārthaṃ nānyatrāhamanuttarāṃ samya-
ksaṃbodhimabhisaṃbudhya adāntān damayeyam, amuktān mocayeyam, anāśvastānāśvāsayeyam,
aparinirvṛtān parinirvāpayeyam, tena satyena satyavacanena mama strīndriyamantardhāya puruṣendriyaṃ
prādurbhavet | tasyāstasminneva kṣaṇe strīndriyamantarhitam, puruṣendriyaṃ prādurbhūtam | atha khalu 
śakro devendrastuṣṭa udagra āttamanā: pramudita: prītisaumanasyajāta: tata eva ṛddhyā vaihāyasa-
mabhyudgamyodānamudānayati-rūpāvatyā: strīndriyamantarhitam, puruṣendriyaṃ prādurbhūtam | rūpāvatyā:
striya: rūpāvata: kumāra iti saṃjñā utpāditā ||
athāpareṇa samayenotpalāvatyāṃ rājadhānyāṃ nagaryāṃ rājā aputra: kālagata: | tatra 
paṇḍitajātīyānāṃ mahāmātrāṇāmetadabhūt-yannu vayamutpalāvatyāṃ rājadhānyāṃ rājānaṃ sthāpayema |
teṣāmetadabhūt-nānyatra rūpāvatakumārātkṛtapuṇyātkṛtakuśalāt | te rūpāvataṃ kumāramutpalāvatyāṃ 
rājadhānyāṃ rājānaṃ sthāpayanti | atha sa ṣaṣṭivarṣāṇi rājyaṃ kārayati | dharmeṇa rājyaṃ kārayitvā 
kālamakārṣīt | kāyasya bhedāttasyāmevotpalāvatyāṃ rājadhānyāmanyatamasya śreṣṭhino gṛhapateragra-
mahiṣyā: kukṣāvupapanna: | sā pūrṇānāmaṣṭānāṃ vā navānāṃ vā māsānāmatyayāddārakaṃ janayati abhirūpaṃ 
darśanīyaṃ prāsādikaṃ śubhavarṇapuṣkalatayā samanvāgatam | tasya jātamātrasya tādṛśī kāyātprabhā 
muktā, yayā prabhayā candrasya prabhā niṣprabhīkṛtā | athānyatarā strī yena sa śreṣṭhī gṛhapatistenopa-
saṃkrāntā | upasaṃkramya śreṣṭhinaṃ gṛhapatimetadavocat-yatkhalu gṛhapate jānīyā:-te dārako jāto-
‘bhirūpo darśanīya: prāsādika: śubhayā varṇapuṣkalatayā samanvāgata: | tasya jātamātrasya tādṛśī 
kāyātprabhā pramuktā, yayā candrasya prabhā niṣprabhīkṛtā | atha sa śreṣṭhī gṛhapatistuṣṭa udagra 
āttamanā: prītisaumanasyajāta: tasyā eva rātryā atyayādye jānanti brāhmaṇā lakṣaṇyā naimi-
ttikā vaipañcikā bhūmyantarikṣamantrakuśalā nakṣatraśukragrahacaritajñā:, sa tān saṃnipātya dāraka- 
mupadarśayati-yatkhalu brāhmaṇā jānīdhvam-ayamagramahiṣyā dārako jāto’bhirūpo darśanīya:
prāsādika: śubhayā varṇapuṣkalatayā samanvāgata: | etasya jātamātrasya tādṛśī kāyātprabhā 
muktā, yayā candrasya prabhā niṣprabhīkṛtā | tadasya brāhmaṇā dārakasya lakṣaṇāni prekṣya 
@310
nāma avasthāpayata | tasye ta brāhmaṇā lakṣaṇanaimittikā vipañcikā bhūmyantarīkṣamantrakuśalā 
nakṣatraśukragrahacariteṣu kovidā dārakamupagatā: | te saṃlakṣya vadanti-ayaṃ te gṛhapate
dārako jāto’bhirūpo darśanīya: prāsādika: śubhayā varṇapuṣkalatayā samanvāgata: | asya 
jātamātrasya tādṛśī kāyātprabhā muktā yayā candraprabhā niṣprabhīkṛtā | tadbhavatvasya candraprabha
iti nāma | atha śreṣṭhī gṛhapatistān brāhmaṇān bhojayitvā visarjya candraprabhasya dārakasya 
catasro dhātrīranuprayacchati aṅkadhātrī maladhātrī stanadhātrī krīḍāpaṇikā dhātrī | aṅkadhātrī-
tyucyate yā dārakamaṅkena parikarṣayati, aṅgapratyaṅgāni ca saṃsthāpayati | maladhātrītyucyate yā 
dārakaṃ snapayati, cīvarakānmalaṃ prapātayati | stanyadhātryucyate yā dārakaṃ stanyaṃ pāyayati |
krīḍāpanikā dhātryucyate yāni tāni dārakāṇāṃ dakṣakāṇāṃ taruṇakānāṃ krīḍāpanikāni bhavanti, 
tadyathā-akāyikā sakāyikā vitkoṭikā (?) syapeṭārikā agharikā vaṃśaghaṭikā saṃdhāvaṇikā
hastivigrahā aśvavigrahā balīvardavigrahā: kathayanti dhanurgrahā: kāṇḍakaṭacchupūrakūrcabhaiṣajya-
sthavikāśca purata: parikṛṣyante | sa ābhiścatasṛbhirunnīyate vardhyate mahatā śrīsaubhāgyena | yadā 
candraprabho dārako’ṣṭavarṣo jātyā saṃvṛtta:, tadainaṃ mātāpitarau susnātaṃ suviliptaṃ sarvālaṃkāravibhūṣitaṃ 
kṛtvā saṃbahulairdārakai: parivṛtaṃ lipiṃ prāpayante | tena khalu samayena tasyāṃ lipiśālāyāṃ pañca-
mātrakadārakaśatāni lipiṃ śikṣanti | atha candraprabho dārakastān dārakānetadavocat-etaddārakā
vayaṃ sarve’nuttarāṃ samyaksaṃbodhimabhisaṃbodhau cittamutpādayema | te āhu:-kiṃ candraprabha bodhi-
sattvena karaṇīyam ? sa āha-ṣaṭ pāramitā: paripūrayitavyā: | katamā: ṣaṭ ? tadyathā-dāna- 
pāramitā śīlapāramitā kṣāntipāramitā vīryapāramitā dhyānapāramitā prajñāpāramitā | tadahaṃ 
dānaṃ dadāmi, yannvahaṃ tiryagyonigatebhyo’pi dānaṃ dadyām | sa tīkṣṇaṃ śastramādāya madhusarpiśca 
yenānyataraṃ mahāśmaśānaṃ tenopasaṃkrānta: | śastreṇātmana: kāyaṃ kṣaṇitvā madhusarpiṣā mrakṣayitvā
tasmin sa mahāśmaśāne ātmānaṃ vadhāyotsṛjati | tena ca samayena tasmin mahāśmaśāne 
uccaṃgama: pakṣī prativasati | sa candraprabhasya dārakasyāṅge sthitvā dakṣiṇaṃ nayanaṃ gṛhītvā 
utpāṭayati, punarmuñcati | dvirapi trirapi uccaṃgama: prāṇī candraprabhasya dārakasya dakṣiṇaṃ nayanaṃ 
gṛhītvā utpāṭayitvā punarmuñcati | atha candraprabho dāraka uccaṃgamaṃ pakṣiṇamidamavocat—
kimidaṃ pakṣi mama nayanaṃ gṛhītvā utpāṭayitvā puna: pramuñcasi ? sa āha-na mama
candraprabha kiṃcidevamiṣye (?) yathā manuṣyākṣi | taṃ manye candraprabha vārayiṣyasi ? candraprabha
āha-sacenmama pakṣī sahasrakṛtvo nayanaṃ gṛhītvā utpāṭayatu, punarmuñca (tu), na tvevāhaṃ 
vārayeyam | ityuktvā tāvanta: pakṣiṇa: saṃnipatitā: | yena candraprabho nirmāso’sthiśakalī-
kṛta: | sa kālamakārṣīt | tasyāmevotpalāvatyāṃ rājadhānyāmanyatarasya brāhmaṇamahāśāla
syāgramahiṣyā: kukṣau upapanna: | sā pūrṇānāṃ navānāṃ māsānāmatyayāddārakaṃ janayati, 
abhirūpaṃ darśanīyaṃ prāsādikaṃ śubhayā varṇapuṣkalatayā samanvāgatam | tasya sahajātamātrasya 
tādṛśī kāyātprabhā muktā, yayā brahmaprabhā niṣprabhīkṛtā | tasya mātāpitarau brahmaprabha iti 
nāma sthāpitavantau | yadā brahmaprabho nāma māṇavako’ṣṭavarṣajātīya: saṃvṛtta:, tena sarve brāhmaṇakā
@311
mantrā adhītā: | yadā brahmaprabho māṇavako dvādaśavarṣajātīya: saṃvṛtta:, sa pañcamātrāṇi māṇava-
kāni svayameva mantrān vācayati | yadā brahmaprabho māṇavaka: ṣoḍaśavarṣo jātyā saṃvṛtta:, 
tadainaṃ mātāpitarau āhatu:-brahmaprabha, tavārthāya niveśanaṃ kariṣyāva: | sa āha-amba tāta,
na tāvanmama niveśanena prayojanam | tau āhatu:-kiṃ punastvaṃ brahmaprabha kariṣyasi ? sa āha-
icchāmyahaṃ sattvānāmarthāya tapastaptuṃ duṣkaraṃ caritum | tau āhatu:-yasyedānīṃ brahmaprabha kālaṃ 
manyase | brahmaprabhamāṇavako mātāpitro: pādau śirasā vanditvā triṣkṛtva: pradakṣiṇīkṛtya 
utpalāvatyā rājadhānyā niṣkramya yenānyataradvanaṣaṇḍaṃ tenopasaṃkrānta: | tena khalu samayena tasmin 
vanaṣaṇḍe dvau brāhmaṇarṣī prativasata: | apaśyatāṃ tau brāhmaṇarṣī brahmaprabhaṃ māṇavakaṃ dūrata evāgacchantam |
dṛṣṭvā ca brahmaprabhaṃ māṇavakametadavocat-ehi brahmaprabha, svāgatam, mā śrānto’si, mā klānta: |
kimarthamidaṃ vanaṣaṇḍamabhyāgata: ? sa āha-icchāmyahaṃ sarvasattvānāmarthāya tapastaptuṃ duṣkaraṃ caritum |
tau āhatu:-evamastu, bhavatu, ṛddhyantāṃ saṃkalpā:, paripūryantāṃ manorathā: ||
atha brahmaprabho māṇavako’nyatarasmin pradeśe kuṭīṃ kārayitvā caṃkramaṃ pratiṣṭhāpya sattvā-
nāmarthāya tapastaptavān | athāpareṇa samayena brahmaprabhasya kuṭyā nātidūre vyāghrī gurviṇī vāsamupagatā | 
tāṃ brahmaprabho māṇavako’drākṣīt | tāṃ dṛṣṭvā ca yena punastau dvau brahmarṣī tenopasaṃkrānta: | upasaṃkramya 
tau ca brahmarṣī etadavocat-yatkhalu ṛṣī jānītām-iha me kuṭyā nātidūre vyāghrī gurviṇī
vāsamupagatā | tasyā: ka utsahate bhaktaṃ dātum ? tau āhatu:-āvāṃ tasyā bhaktaṃ dāsyāva: |
athāpareṇa samayena vyāghrī prasūtā kṣutkṣāmaparītā icchati svakau potakau bhakṣayitum | ekaṃ
potakaṃ gṛhṇāti dvitīyaṃ muñcati, na bhakṣayati | tāṃ brahmaprabho māṇavako’paśyat | dṛṣṭvā ca 
punaryena tau brahmarṣī tenopasaṃkrānta: | upasaṃkramya punaryena tau dvau brahmarṣī tenopasaṃkrānta: |
upasaṃkramya dvau brahmarṣī etadavocat-yatkhalu brāhmaṇau jānītām-sā vyāghrī prasūtā kṣutkṣāma-
parītā svakau potakau bhakṣayitumicchati | ekaṃ potakaṃ gṛhītvā dvitīyaṃ muñcati na bhakṣayati |
tasyā: ka utsahate bhaktaṃ dātum ? tau āhatu:-āvāṃ tasyā bhaktaṃ dāsyāva: | atha tau 
brahmarṣī yena sā vyāghrī tenopasaṃkrāntau | apaśyatsā vyāghrī brahmarṣī dūrata evāgacchantau |
dṛṣṭvā ca kṣutkṣāmaparītā abhidravitukāmā | tayoretadabhūt-ka utsahate tiryagyonigatasyārthāya 
jīvitaṃ parityaktumiti ? tau tata eva ṛddhyā vaihāyasamabhinirgatau | brahmaprabho māṇavako-
‘drākṣīt | dṛṣṭvā ca punastau brahmarṣī etadavocat-nanu brāhmaṇau, yuvābhyāmetaduktam-āvā-
masyā bhaktaṃ dāsyāva iti | etatkhalu brāhmaṇau yuvayorbrāhmaṇajātyo: satyam ? tau āhatu: ka 
utsahate tiryagyonigatasyārthāya jīvitaṃ parityaktum ? brahmaprabho māṇavaka āha-ahamutsahe
tiryagyonigatasyārthāya jīvitaṃ parityaktum | atha sa brahmaprabho māṇavako yena sā vyāghrī 
tenopasaṃkrānta: | tasyā vyāghryā: purata ātmānamavasṛjati sma | brahmaprabho māṇavo maitrīvihārī
babhūva | sā taṃ na śaktābhidrotu(gdhu)m | atha brahmaprabhasya māṇavasyaitadabhavat-iyaṃ mama vyāghrī
sa vijñānakaṃ kāyaṃ na bhakṣayati | sa itaścetaśca vilokitavān | tatastīkṣṇaṃ ca veṇupeśīṃ 
tīkṣṇāṃ gṛhītvā idamevaṃ rūpaṃ satyavacanamakarot-samanvāharantu me ye’smin vanaṣaṇḍe’dhyuṣitā 
@312
udārā devā nāgā yakṣā asurā garuḍā: kinnarā mahoragā:, te’pi sarve samanvāharantu |
ayamahaṃ tyāgaṃ kariṣyāmi, atityāgaṃ tyāgātityāgaṃ svayaṃ galaparityāgam| api tu yenāhaṃ 
satyena satyavacanena parityajāmi, na rājyārthaṃ na bhogārthaṃ na śakrārthaṃ na rājacakravarti-
viṣayārtham, anyatra kathamahamanuttarāṃ samyaksaṃbodhimabhisaṃbudhya adāntān damayeyam, atīrṇān 
tārayeyam, amuktān mocayeyam, anāśvastānāśvāsayeyam, aparinirvṛtān parinirvāpayeyam,
tena satyena satyavacanena mā me parityāgo niṣphalo bhūditi kṛtvā svayameva galaṃ chittvā
tasyā vyāghryā: purata upanikṣipati |
vyāghrīnakhāvalivilāsavilupyamānā 
vakṣa:sthalī kṣaṇamalakṣyata vīkṣatārā (?) |
romāñcacarcitatanostuhināṃśuśubhra-
sattvā prakāśakiraṇāṅkurapūriteva ||1||
tasyāmiṣāharaṇaśoṇitapānamattāṃ 
vyāghrīṃ sahasramavalokayataścakāra |
dīrghapravāsasamayākulitā muhūrtaṃ
kaṇṭhāvalambanadhṛtiṃ nijajīvavṛtti: ||2||
sahaparityakte khalu bhikṣavo brahmaprabheṇa māṇavena svake gale, ayaṃ trisāhasramahāsāhasro 
lokadhātu: kampati saṃkampati saṃprakampati, calati saṃcalati saṃpracalati, vedhati saṃvedhati
saṃpravedhati, pūrvā digunnamati paścimā avanamati, paścimā digunnamati pūrvā digavanamati, dakṣiṇā 
digunnamati uttarā digavanamati, uttarā digunnamati dakṣiṇā digavanamati, madhyamunnamati, anto’-
vanamati, anta unnamati, madhyamavanamati, sūryacandramasau na tapato na bhāsato na virājata: ||
syādyuṣmākaṃ bhikṣavo’nyā sā tena samayenottarāpatheṣu janapadeṣūtpalāvatīnāma nagarī
rājadhānī babhūva | na hyevaṃ draṣṭavyam | puṣkalāvataṃ tena kālena tena samayenotpalāvataṃ nāma
nagaraṃ rājadhānī babhūva | syādbhikṣavo yuṣmākaṃ kāṅkṣā vimatirvā-anya: sa tena kālena tena
samayenotpalāvate nagare rājadhānyāṃ rūpāvatī strī babhūva | na hyevaṃ draṣṭavyam | ahaṃ sa tena 
kālena tena samayena rūpāvatī nāma strī babhūva | syādbhikṣavo yuṣmākaṃ kāṅkṣā vā vimatirvā-
anyā sā tena kālena tena samayenāpavarake strī prasūtā | na caivaṃ draṣṭavyam | candraprabhamāṇa-
vikā tena kālena tena samayenāpavarake strī prasūtā | syādyuṣmākaṃ bhikṣava: kāṅkṣā vā vimatirvā-
anyastena kālena tena samayena dārako babhūva | na hyevaṃ draṣṭavyam | rāhula: kumāra: sa tena kālena 
tena samayena dārako’bhūt | syādyuṣmākaṃ bhikṣava: kāṅkṣā vā vimatirvā-anya: sa tena kālena
tena samayena candraprabho nāma dārako babhūva | na hyevaṃ draṣṭavyam | ahameva sa tena kālena
tena samayena candraprabho nāma dārako babhūva | syādyuṣmākaṃ bhikṣava: kāṅkṣā vā vimatirvā-anya: 
sa tena kālena tena samayena pañcamātrāṇi dārakaśatānyabhūvan | na hyevaṃ draṣṭavyam |
imāni tāni pañca etadbhadrikaśatāni tena kālena tena samayena pañcamātrāṇi dārakaśatāni 
@313
abhūvan | syādyuṣmākaṃ bhikṣava: kāṅkṣā vā vimatirvā-anya: sa tena kālena tena samayena
tasmin mahāśmaśāne uccaṃgamo nāma pakṣī babhūva | na hyevaṃ draṣṭavyam | kauṇḍinyo bhikṣustena
kālena tena samayenoccaṃgamo nāma pakṣī babhūva | syādyuṣmākaṃ bhikṣava: kāṅkṣā vā vimatirvā-
anya: sa tena kālena tena samayena brahmaprabho nāma māṇavo’bhūt | na haivaṃ draṣṭavyam |
ahameva sa tena kālena tena samayena brahmaprabho nāma māṇavo’bhūt | syādyuṣmākaṃ bhikṣava: 
kāṅkṣā vā vimatirvā-anyau tau tena kālena tena samayena brahmaprabhasya māṇavasya mātāpitarau
abhūtām | na haivaṃ draṣṭavyam | rājā śuddhodano māyādevī tena kālena tena samayena brahmaprabhasya 
māṇavasya mātāpitarau abhūvatām | syādyuṣmākaṃ bhikṣava: kāṅkṣā vā vimatirvā-anya: sa
tena kālena tena samayena vanamabhūt | …{1. There seems to be a break in the text such as na hyevaṃ draṣṭavyam |} syādbhikṣavo yuṣmākaṃ kāṅkṣā vā vimatirvā-anyau
tau tena kālena tena samayena dvau brahmarṣī abhūtām | na haivaṃ draṣṭavyam | maitreyo bodhisattva: 
suprabhaśca buddhastena kālena tena samayena tasmin vanaṣaṇḍe dvau brahmarṣī abhūtām | syādyuṣmākaṃ 
bhikṣava: kāṅkṣā vā vimatirvā-anya: sa tena kālena tena samayena vyāghrī babhūva | na haivaṃ 
draṣṭavyam | kauṇḍinyo bhikṣu: sa tena kālena tena samayena [vyāghrī] babhūva | syādyuṣmākaṃ 
bhikṣava: kāṅkṣā vā vimatirvā-anyau potau tena kālena tena samayena dvau vyāghrapotau babhūvatu: |
na haivaṃ draṣṭavyam | nando bhikṣu: rāhulaśca tena kālena tena samayena vyāghrapotakau abhūtām | 
tadā me bhikṣavaścatvāriṃśatkalpasaṃprasthito maitreyo bodhisattva ekena galaparityāgena paścānmukhīkṛta: |
tadanena bhikṣava: paryāyeṇa veditavyam | evaṃ sacet sarve sattvā jānīyu:-dānasya phalaṃ dānasaṃvi-
bhāgasya ca vipākaṃ yathā ahaṃ jānāmi dānasya phalaṃ dānasaṃvibhāgasya ca vipākam, yo’sau 
carama: kavala: paścima ālopa:, tamapi nādattvā nāsaṃvibhajyāpareṣvātmanā nopabhuñjīran,
nāpyutpannaṃ mātsaryaṃ cittaṃ paryādāya tiṣṭhet | yasmāttarhi bhikṣava: sattvā na jānanti dānasya phalaṃ 
dānasaṃvibhāgasya ca vipākam, tasmātsattvā yo’sau carama: kavala: paścima ālopa:, tamapyadattvā
asaṃvibhajya apareṣāmātmanā paribhuñjate, utpannaścaiṣāṃ mātsaryamalaścittaṃ paryādāya tiṣṭhati ||
purākṛtaṃ na paśyati no śubhāśubhaṃ na sevitam |
na paśyati paṇḍite jane na nāśametyāryagaṇe ||3||
śubhāśubhaṃ kṛtaṃ kṛtajñeṣu na jātu naśyati |
sukṛtaṃ śobhanaṃ karma duṣkṛtaṃ cāpyaśobhanam |
ubhayasya vipāko’sti hyavaśyaṃ dāsyate phalam ||4||
idamavocadbhagavān | āttamanaso bhikṣavo bhikṣuṇya upāsakā upāsikā devanāgayakṣā-
suragaruḍakinnaramahoragā: sarvāvatī ca pariṣadbhagavato bhāṣitamabhyanandan ||
rūpāvatyavadānaṃ dvātriṃśattamam ||
@314
33 śārdūlakarṇāvadānam |
{1.some Mss. read oṃ^ namo ratnatrayāya before evaṃ; while T reads sarva buddhabodhi sattvebhyo nama:.}evaṃ mayā śrutam | ekasmin samaye bhagavān śrāvastyāṃ viharati sma jetavane’nātha-
piṇḍadasyārāme | athāyuṣmānānanda: pūrvāhṇe nivāsya pātracīvaramādāya śrāvastīṃ mahānagarīṃ
piṇḍāya prāvikṣat | athāyuṣmānānanda: śrāvastīṃ piṇḍāya caritvā kṛtabhaktakṛtyo yenānya-
tamamudapānaṃ tenopasaṃkrānta: | tena khalu samayena tasminnudapāne prakṛtirnāma mātaṅgadārikā 
udakamuddharate sma | athāyuṣmānānanda: prakṛtiṃ mātaṅgadārikāmetadavocat-dehi me bhagini
pānīyam, pāsyāmi | evamukte prakṛtirmātaṅgadārikā āyuṣmantamānandamidamavocat-mātaṅga-
dārikāhamasmi bhadanta ānanda | nāhaṃ te bhagini kulaṃ vā jātiṃ vā pṛcchāmi | api tu 
sacette parityaktaṃ pānīyam, dehi, pāsyāmi | atha prakṛtirmātaṅgadārikā āyuṣmata ānandāya 
pānīyamadāt | athāyuṣmānānanda: pānīyaṃ pītvā prakrānta: ||
atha prakṛtirmātaṅgadārikā āyuṣmata ānandasya śarīre mukhe svare ca sādhu ca suṣṭhu 
ca nimittamudgṛhītvā yoniśomanasikāreṇāviṣṭā saṃrāgacittamutpādayati sma-āryo me ānanda:
svāmī syāditi | mātā ca me mahāvidyādharī | sā śakṣyatyāryamānandamānayitum | atha 
prakṛtirmātaṅgadārikā pānīyaghaṭamādāya yena caṇḍālagṛhaṃ tenopasaṃkramya pānīyaghaṭamekānte 
nikṣipya svāṃ jananīmidamavocat-yatkhalu evamamba jānīyā:-ānando nāma śramaṇo mahā-
śramaṇagautamasya śrāvaka upasthāyaka: | tamahaṃ svāminamicchāmi | śakṣyasi tamamba ānayitum ?
sā tāmavocat-śaktāhaṃ putri ānanda mānayituṃ sthāpayitvā yo mṛta: syādyo vā vītarāga: |
api ca | rājā prasenajit kauśala: śramaṇagautamamatīva sevate bhajate paryupāsate | yadi
jānīyāt, so’yaṃ caṇḍālakulasyānarthāya pratipadyeta | śramaṇaśca gautamo vītarāga: śrūyate |
vītarāgasya [mantrā:] puna: sarvamantrānabhibhavanti | evamuktā prakṛtirmātaṅgadārikā mātaramida-
mavocat-sacedamba śramaṇo gautamo vītarāga:, tasyāntikācchramaṇamānandaṃ na pratilapsye, jīvitaṃ 
parityajeyam | sacetpratilapsye, jīvāmi | mā te putrid jīvitaṃ parityajasi | ānayāmi 
śramaṇamānandam ||
atha prakṛtermātaṅgadārikāyā mātā madhye gṛhāṅganasya gomayenopalepanaṃ kṛtvā vedī-
mālipya darbhān saṃstīrya agniṃ prajvālya aṣṭaśatamarkapuṣpāṇāṃ gṛhītvā mantrānārktayamānā
ekaikamarkapuṣpaṃ parijapya agnau pratikṣipati sma | tatreyaṃ vidyā bhavati-
amale vimale kuṅkume sumane | yena baddhāsi vidyut | icchayā devo varṣati vidyotati 
garjati | vismayaṃ mahārājasya samabhivardhayituṃ devebhyo manuṣyebhyo gandharvebhya: śikhigrahā devā 
viśikhigrahā devā ānandasyāgamanāya saṃgamanāya kramaṇāya grahaṇāya juhomi svāhā ||
@315
athāyuṣmata ānandasya cittamākṣiptam | sa vihārānniṣkramya yena caṇḍālagṛhaṃ 
tenopasaṃkrāmati sma | adrākṣīccaṇḍālī āyuṣmantamānandaṃ dūrādevāgacchantam | dṛṣṭvā ca puna: 
prakṛtiṃ duhitaramidamavocat-ayamasau putri śramaṇa ānanda āgacchati | śayanaṃ prajñapaya |
atha prakṛtirmātaṅgadārikā hṛṣṭatuṣṭā pramuditamanā āyuṣmata ānandasya śayyāṃ prajñapayati sma ||
athāyuṣmānānando yena caṇḍālagṛhaṃ tenopasaṃkrānta: | upasaṃkramya vedīmupaniśrityāsthāt |
ekāntasthita: sa punarāyuṣmānānanda: prārodīt | aśrūṇi pravartayamāna evamāha-vyasanaprāpto-
‘hamasmi | na ca me bhagavān samanvāharati | atha bhagavānāyuṣmantamānandaṃ samanvāharati 
sma | samanvāhṛtya saṃbuddhamantraiścaṇḍālamantrān pratihanti sma | tatreyaṃ vidyā-
sthitiracyuti: sunīti: | svasti sarvaprāṇibhya: ||
sara: prasannaṃ nirdoṣaṃ praśāntaṃ sarvato’bhayam | 
ītayo yatra śāmyanti bhayāni calitāni ca ||1||
tadvai devā namasyanti sarvasiddhāśca yogina: |
etena satyavākyena svastyānandāya bhikṣave ||2||
athāyuṣmānānanda: pratihatacaṇḍālamantraścaṇḍālagṛhānniṣkramya yena svako vihāra-
stenopasaṃkramitumārabdha: ||
adrākṣītprakṛtirmātaṅgadārikā ānandamāyuṣmantaṃ pratigacchantam | dṛṣṭvā ca puna: svāṃ 
jananīmidamavocat-ayamasau māta: śramaṇa ānanda: pratigacchati | tāmāha mātā-niyataṃ
putri śramaṇena gautamena samanvāhṛto bhaviṣyati | tena mama mantrā: pratihatā bhaviṣyanti | prakṛtirāha-
kiṃ punaramba balavattarā: śramaṇasya gautamasya mantrā nāsmākam ? tāmāha mātā-balavattarā: śramaṇasya 
gautamasya mantrā nāsmākam | ye putrid mantrā: sarvalokasya prabhavanti, tān mantrān śramaṇo
gautama ākāṅkṣamāṇa: pratihanti | na punarloka: prabhavati śramaṇasya gautamasya mantrān prati-
hantum | evaṃ balavattarā: śramaṇasya gautamasya mantrā: ||
athāyuṣmānānando yena bhagavāṃstenopasaṃkrānta: | upasaṃkramya bhagavata: pādau śirasā 
vanditvaikānte’sthāt | ekāntasthitamāyuṣmantamānandaṃ bhagavānidamavocat-udgṛhṇa tvamānanda 
imāṃ ṣaḍakṣarīvidyām | dhāraya vācaya paryavāpnuhi ātmano hitāya sukhāya bhikṣūṇāṃ bhikṣuṇīnā-
mupāsakānāmupāsikānāṃ hitāya sukhāya | iyamānanda ṣaḍakṣarīvidyā ṣaḍbhi: samyaksaṃbuddhai-
rbhāṣitā, caturbhiśca mahārājai:, śakreṇa devānāmindreṇa, brahmaṇā ca sahāpatinā | mayā 
caitarhi śākyamuninā samyaksaṃbuddhena bhāṣitā | tvamapyetarhi ānanda tāṃ dhāraya vācaya 
paryavāpnuhi | yaduta tadyathā-
aṇḍare pāṇḍare kāraṇḍe keyūre’rcihaste kharagrīve bandhumati vīramati dhara vidha
cilimile viloḍaya viṣāṇi loke | viṣa cala cala | golamati gaṇḍavile cilimile 
sātinimne yathāsaṃvibhakte golamati gaṇḍavilāyai svāhā ||
@316
ya: kaścidānanda ṣaḍakṣaryā vidyayā paritrāṇaṃ svastyayanaṃ kuryāt, sa yadi vadhārho 
bhavet, daṇḍena mucyate, daṇḍārha: prahāreṇa, prahārārha: paribhāṣaṇayā, paribhāṣaṇayā, paribhāṣaṇārho romaharṣa-
ṇena, romaharṣaṇārha: punareva mucyate | nāhamānanda taṃ samanupaśyāmi sadevaloke samāraloke 
sabrahmaloke saśramaṇabrāhmaṇikāyāṃ prajāyāṃ sadevamānuṣikāyāṃ sāsurāyāṃ yastvanayā ṣaḍakṣaryā 
vidyayā rakṣāyāṃ kṛtāyāṃ rakṣāsūtre bāhau baddhe svastyayane kṛte abhibhavituṃ śaknoti varjayitvā 
paurāṇaṃ karmavipākam ||
atha prakṛtirmātaṅgadārikā tasyā eva rātryā atyayāt śira:snātā anāhatadūṣya-
prāvṛtā muktāmālyābharaṇā yena śrāvastī nagarī tenopasaṃkramya nagaradvāre kapāṭamūle niśrityāsthā-
dāyuṣmantamānandamāgamayamānā-niyatamanena mārgeṇa ānando bhikṣurāgamiṣyatīti | dadarśā-
yuṣmānānanda: prakṛtiṃ mātaṅgadārikāṃ pṛṣṭhata: pṛṣṭhata: samanubaddhām | dṛṣṭvā ca punarjehrīyamāṇa-
rūpo’pragalbhāyamānarūpo du:khī durmanā: śīghraṃ śīghraṃ śrāvastyā vinirgamya yena jetavanaṃ 
tenopasaṃkrānta: | upasaṃkramya bhagavata: pādau śirasā vanditvaikānte’sthāt | ekāntasthita 
āyuṣmānānando bhagavantamidamavocat-iyaṃ me bhagavan prakṛtirmātaṅgadārikā pṛṣṭhata: pṛṣṭhata: 
samanubaddhā gacchantamanu gacchati, tiṣṭhantamanu tiṣṭhati | yadyadeva kulaṃ piṇḍāya praviśāmi, 
tasya tasyaiva dvāre tūṣṇībhūtā tiṣṭhati | trāhi me bhagavan, trāhi me sugata | evamukte 
bhagavānāyuṣmantamānandamidamavocat-kiṃ te prakṛte mātaṅgadārike ānandena bhikṣuṇā ?
prakṛtirāha-svāminaṃ bhadanta ānandamicchāmi | bhagavānāha-anujñātāsi prakṛte mātāpitṛbhyā-
mānandāya ? anujñātāsmi bhagavan, anujñātāsmi sugata | bhagavānāha-tena hi saṃmukhaṃ
mamānujñāpaya tvam | atha prakṛtirmātaṅgadārikā bhagavata: pratiśrutya bhagavata: pādau śirasā 
vanditvā bhagavantaṃ tri: pradakṣiṇīkṛtya bhagavato’ntikāt prakrāntā | yena svakau mātāpitarau 
tenopasaṃkrāntā | upasaṃkramya mātāpitro: pādān śirasā vanditvā ekānte’sthāt | ekānta-
sthitā svakau mātāpitarāvidamavocat-saṃmukhaṃ me amba tāta śramaṇasya gautamasya ānandāya
utsṛjatam | atha prakṛtermātaṅgadārikāyā mātāpitarau prakṛtimādāya yena bhagavāṃstenopa- 
saṃkrāntau | upasaṃkramya bhagavata: pādau śirasā vanditvā ekānte nyaṣīdatām | atha prakṛti-
rmātaṅgadārikā bhagavata: pādau śirasā vanditvā ekānte’sthāt | ekāntasthitā bhagavanta-
metadavocat-imau tau bhagavan mātāpitarāvāgatau | atha bhagavān prakṛtermātaṅgadārikāyā
mātāpitarāvidamavocat-anujñātā yuvābhyāṃ prakṛtirmātaṅgadārikā ānandāyeti ? tāvāhatu:-
anujñātā bhagavan, anujñātā sugata | tena hi yūyaṃ prakṛtimapahāya gacchata svagṛham | atha 
prakṛtermātaṅgadārikāyā mātāpitarau bhagavata: pādau śirasā vanditvā bhagavantaṃ tri: pradakṣiṇī-
kṛtya bhagavato’ntikātprakrāntau ||
atha prakṛtermātaṅgadārikāyā mātāpitarāvaciraprakrāntau viditvā bhagavān prakṛtiṃ mātaṅga-
dārikāmidamavocat-arthikāsi prakṛte ānandena bhikṣuṇā ? prakṛtirāha-arthikāsmi bhagavan,
@317
arthikāsmi sugata | tena hi prakṛte ya ānandasya veṣa:, sa tvayā dhārayitavya: | sā āha-dhārayāmi
bhagavan, dhārayāmi sugata | pravrājayatu māṃ sugata, pravrājayatu māṃ bhagavān | atha bhagavān | prakṛtiṃ
mātaṅgadārikāmidamavocat-ehi tvaṃ bhikṣuṇi, cara brahmacaryam | evamukte prakṛtirmātaṅgadārikā
bhagavatā muṇḍā kāṣāyaprāvṛtā | atha bhagavān prakṛtiṃ mātaṅgadārikāmehibhikṣuṇīvādena 
pravrājayitvā dharmyayā kathayā saṃdarśayati sma, samādāpayati sma, samuttejayati sma, saṃpraharṣa-
yati sma | yeyaṃ kathā dīrgharātraṃ saṃsārasamāpannānāṃ pratikūlā śravaṇīyā, tadyathā-dānakathā
śīlakathā svargakathā kāmeṣvādīnavaṃ ni:saraṇaṃ bhayaṃ saṃkleśavyavadānam, bodhipakṣāṃstān dharmān 
bhagavān prakṛtyai bhikṣuṇyai saṃprakāśayati sma | atha prakṛtirbhikṣuṇī bhagavatā dharmyayā kathayā 
saṃdarśitā samādāpitā samuttejitā saṃpraharṣitā hṛṣṭacittā kalyāṇacittā muditacittā 
vinīvaraṇacittā ṛjucittākhilacittā bhavyā dharmadeśitamājñātum | yadā ca bhagavān jñāta:
prakṛtiṃ bhikṣuṇīṃ hṛṣṭacittāṃ kalyāṇacittāṃ muditacittāṃ vinīvaraṇacittāṃ bhavyāṃ pratibalāṃ 
sāmutkarṣikīṃ dharmadeśanāmājñātum, tadā yeyaṃ bhagavatāṃ buddhānāṃ caturāryasatyaprativedhikī dharma-
deśanā, yaduta du:khaṃ samudayo nirodho mārga:, tāṃ bhagavān prakṛterbhikṣuṇyā vistareṇa saṃprakāśa-
yati sma | atha prakṛtirbhikṣuṇī tasminnevāsane niṣaṇṇā caturāryasatyānyabhijñātāsīt, du:khaṃ 
samudayaṃ nirodhaṃ mārgam | tadyathā vastramapagatakālakaṃ rajanopagataṃ raṅgodake prakṣiptaṃ samyageva
raṅgaṃ pratigṛhṇīyāt, evameva prakṛtirbhikṣuṇī tasminnevāsane niṣaṇṇā caturāryasatyāni abhi-
samayati sma, tadyathā-du:khaṃ samudayaṃ nirodhaṃ mārgam ||
atha prakṛtirbhikṣuṇī dṛṣṭadharmā prāptadharmā viditadharmā akopyadharmā paryavasitadharmā 
adhigatārthalābhasaṃvṛttā tīrṇakāṅkṣāvicikitsā vigatakathaṃkathā vaiśāradyaprāptā aparapratyayā 
ananyaneyā śāstu: śāsane anudharmacāriṇī ājāneyamānā dharmeṣu bhagavata: pādayo: śirasā
nipatya bhagavantamidamavocat-atyayo me bhagavan, atyayo me sugata | yathā bālā yathā mūḍhā 
yathā avyaktā yathā akuśalā duṣprajñajātīyā, yāhamānandaṃ bhikṣuṃ svāmivādena samudā-
cārṣam | sāhaṃ bhadanta atyayamatyayata: paśyāmi | atyayamatyayato dṛṣṭvā deśayāmi | atyayamatyayata 
āviṣkaromi | āyatyāṃ saṃvaramāpadye | atastasyā mama bhagavan atyayamatyayato jānātu 
pratigṛhṇātu anukampāmupādāya | bhagavānāha-āyatyāṃ saṃvarāya sthitvā tvaṃ prakṛte atyayamatya-
yato’dhyāgama: | yathā bālā yathā mūḍhā yathā avyaktā yathā akuśalā duṣprajñajātīyā tva-
mānandaṃ bhikṣuṃ svāmivādena samudācarasīti | yataśca tvaṃ prakṛte atyayaṃ jānāsi, atyayaṃ 
paśyasi, āyatyāṃ ca saṃvaramāpadyase, ahamapi te’tyayamatyayato gṛhṇāmi | vṛddhireva te prakṛte 
pratikāṅkṣitavyā kuśalānāṃ dharmāṇām, na hāni: | atha prakṛtirbhikṣuṇī bhagavatābhinanditānu-
śiṣṭā ekā vyapakṛṣṭā apramattā ātāpinī smṛtimatī saṃprajānā prahitāni viviktāni 
viharati sma | yadarthaṃ kuladuhitara: keśānavatārya kāṣāyāṇi vastrāṇyācchādya samyageva śraddhyā 
agārādanāgārikāṃ pravrajanti, tadanuttarabrahmacaryaparyavasānaṃ dṛṣṭa eva dharma svayamabhijñāya sākṣā-
@318
kṛtyopasaṃpadya pravedayate sma-kṣīṇā me jāti:, uṣitaṃ brahmacaryam, kṛtaṃ karaṇīyam, nāpara-
masmādbhavaṃ prajānāmīti ||
aśrauṣu: śrāvasteyakā brāhmaṇagṛhapataya:-bhagavatā kila caṇḍāladārikā pravrājiteti |
śrutvā ca punaravadhyāyanti-kathaṃ hi nāma caṇḍāladārikā bhikṣūṇāṃ samyakcaryāṃ cariṣyati ?
bhikṣuṇīnāmupāsakānāmupāsikānāṃ samyakcaryāṃ cariṣyati ? kathaṃ hi nāma caṇḍāladārikā 
brahmakṣatriyagṛhapatimahāśālakuleṣu pravekṣyati ? 
aśrauṣīdrājā prasenajitkauśala:-bhagavatā caṇḍāladārikā pravrājiteti | śrutvā ca 
punaravadhyāyati-kathaṃ hi nāma caṇḍāladārikā bhikṣūṇāṃ samyakcaryāṃ cariṣyati ? bhikṣuṇīnā-
mupāsakānāmupāsikānāṃ samyakcaryāṃ cariṣyati ? kathaṃ brāhmaṇakṣatriyagṛhapatimahāśālakuleṣu 
pravekṣyati ? vimṛśya ca bhadraṃ yānaṃ yojayitvā bhadraṃ yānamabhiruhya saṃbahulaiśca śrāvasteyairbrāhmaṇa-
gṛhapatibhi: parivṛta: puraskṛta: śrāvastyā niryāti sma | yena jetavanamanāthapiṇḍadasyārāma:,
tenopasaṃkrānta: | tasya khalu yāvatī yānasya bhūmi:, tāvadyānena gatvā sa yānādavatīrya 
pattikāyaparivṛta: pattikāyapuraskṛta: padbhyāmevārāmaṃ prāvikṣat | praviśya yena bhagavāṃstenopa-
saṃkrānta: | upasaṃkramya bhagavata: pādau śirasā vanditvā ekānte niṣaṇṇa: | te’pi saṃbahulā:
śrāvasteyakā brāhmaṇakṣatriyagṛhapatayo bhagavata: pādau śirasā vanditvā ekānte niṣaṇṇā: |
apyaikatyā bhagavatā sārdhaṃ saṃmukhaṃ saṃrañjanīṃ saṃmodinīṃ vividhāṃ kathāṃ vyatisārya ekānte 
niṣaṇṇā: | apyaikatyā bhagavata: purata: svakasvakāni mātāpaitṛkāṇi nāmagotrāṇi anuśrāvya 
ekānte niṣaṇṇā: | apyaikatyā yena bhagavāṃstenāñjaliṃ praṇamya ekānte niṣaṇṇā: | 
apyaikatyāstūṣṇīṃbhūtā ekānte niṣaṇṇā: ||
atha bhagavān rājānaṃ prasenajitaṃ kauśalamārabhya teṣāṃ ca saṃbahulānāṃ śrāvasteyakānāṃ 
brāhmaṇakṣatriyagṛhapatīnāṃ cetasā cittamājñāya prakṛterbhikṣuṇyā: pūrvanivāsamārabhya bhikṣūnāmantra-
yate sma-icchatha yūyaṃ bhikṣavastathāgatasya saṃmukhaṃ prakṛterbhikṣuṇyā: pūrvanivāsamārabhya dharmakathāṃ
śrotum ? bhikṣavo bhagavantamāhu:-etasya bhagavan kāla:, etasya sugata samaya:, yadbhagavān 
prakṛterbhikṣuṇyā: pūrvanivāsamārabhya dharmakathāṃ kathayet, yadbhagavata: śrutvā bhikṣavo dhārayiṣyanti |
bhagavānāha-tena hi bhikṣava: śṛṇuta, sādhu ca suṣṭhu ca manasikuruta, bhāṣiṣye | evaṃ sādhu
bhagavanniti te bhikṣavo bhagavata: pratyaśrauṣu: | bhagavāṃstānidamavocat-
bhūtapūrvaṃ bhikṣavo’tīte’dhvani gaṅgātaṭe atimuktakadalīpāṭalakāmalakīvanagahanapradeśe 
tatra triśaṅkurnāma mātaṅgarāja: prativasati sma saṃbahulaiśca mātaṅgasahasrai: sārdham | sa punarbhikṣava-
striśaṅkurmātaṅgarāja: pūrvajanmādhītān vedān samanusmarati sma sāṅgopāṅgān sarahasyān 
sanighaṇṭakaiṭabhān sākṣaraprabhedānitihāsapañcamān, anyāni ca śāstrāṇi padako[śo?]
vaiyākaraṇo lokāyate yajñamantre mahāpuruṣalakṣaṇe niṣṇāto niṣkāṅkṣa: | bhāṣyaṃ ca yathādharmaṃ vedavrata-
padānyanuśrutaṃ ca bhāṣate sma | tasya triśaṅkormātaṅgarājasya śārdūlakarṇo nāma kumāro’bhūdutpanna: |
@319
rūpataśca kulataśca śīlataśca guṇataśca sarvaguṇaiścopeto’bhirūpo darśanīya: prāsādika: paramayā 
śubhavarṇapuṣkalatayā samanvāgata: | atha triśaṅkurmātaṅgarāja: śārdūlakarṇaṃ kumāraṃ pūrvajanmādhītān 
vedānadhyāpayati sma yaduta sāṅgopāṅgān sarahasyān sanighaṇṭakaiṭabhān sākṣaraprabhedāniti–
hāsapañcamān, anyāni ca śāstrāṇi, bhāṣyaṃ ca yathādharmaṃ vedavratapadāni ||
atha triśaṅkormātaṅgarājasyaitadabhavat-ayaṃ mama putra: śārdūlakarṇo nāma kumāra: upeto 
rūpataśca kulataśca śīlataśca guṇataśca, sarvaguṇopeto’bhirūpo darśanīya: prāsādika:, paramayā 
ca varṇapuṣkalatayā samanvāgata: | cīrṇavrato’dhītamantro vedapāraga: | samayo’yaṃ yannvahamasya
niveśanadharmaṃ kariṣye | tatkuto nvahaṃ śārdūlakarṇasya putrasya śīlavatīṃ guṇavatīṃ rūpavatīṃ prati-
rūpāṃ prajāvatīṃ labheyamiti ?
tasmin khalu samaye puṣkarasārī nāma brāhmaṇa utkūṭaṃ nāma droṇamukhaṃ paribhuṅkte sma
sasaptotsadaṃ satṛṇakāṣṭhodakaṃ dhānyasahagataṃ rājñāgnidattena brahmadeyaṃ dattam | puṣkarasārī punarbrāhmaṇa 
upeto mātṛta: pitṛta: saṃśuddho gṛhiṇyāmanā[kule jātyāṃ vā]kṣipto jātivādena gotra-
vādena yāvadāsaptamamātāmahapitāmaham | yugapadupādhyāyo’dhyāpako mantradharastrayāṇāṃ vedānāṃ 
pāraga: sāṅgopāṅgānāṃ sarahasyānāṃ sanighaṇṭakaiṭabhānāṃ sākṣastrabhedānāmitihāsapañcamānāṃ padako-
[śo] vaiyākaraṇa: | lokāyatayajñamantramahāpuruṣalakṣaṇeṣu pāraga: | sphītamutkūṭaṃ nāma droṇamukhaṃ 
paribhuṅkte | puṣkarasāriṇo brāhmaṇasya prakṛtirnāma māṇavikā duhitā bhūtā | upetā rūpataśca
kulataśca śīlataśca guṇataśca, sarvaguṇopetā abhirūpā darśanīyā prāsādikā paramayā varṇa-
puṣkalatayā samanvāgatā śīlavatī guṇavatī ||
atha triśaṅkormātaṅgarājasyaitadabhavat-astyuttarapūrveṇotkūṭo nāma droṇamukha: | tatra 
puṣkarasāro nāma brāhmaṇa: prativasati | upeto mātṛta: pitṛto yāvat traivedike pravacane 
vistareṇa | sa cotkūṭaṃ droṇamukhaṃ paribhuṅkte sasaptotsadaṃ satṛṇakāṣṭhodakaṃ dhānyabhogai: sahagataṃ 
rājñāgnidattena brahmadeyaṃ dattam | tasya puṣkarasāriṇo brāhmaṇasya prakṛtirnāma māṇavikā duhitā 
upetā rūpataśca kulataśca śīlataśca sarvaguṇopetā abhirūpā darśanīyā prāsādikā paramayā 
varṇapuṣkalatayā samanvāgatā śīlavatī guṇavatī putrasya me śārdūlakarṇasya pratirūpā patnī 
bhaviṣyatīti | atha triśaṅkurmātaṅgarāja etamevārthaṃ bahulaṃ rātrau cintayitvā vitarkya tasyā eva 
rātryā atyayāt pratyūṣakālasamaye sarvaśvetaṃ vaḍavārathamabhiruhya mahatā śvapākagaṇena amātya-
gaṇena parivṛtaścaṇḍālanagarānniṣkramyottareṇa prāgacchadyenotkūṭaṃ droṇamukham | atha triśaṅku-
rmātaṅgarāja utkūṭasyottarapūrveṇa sumanaskaṃ nāmodyānaṃ nānāvṛkṣasaṃchannaṃ nānāvṛkṣakusumitaṃ nānā-
dvijanikūjitaṃ nandanamiva devānāṃ tadupasaṃkrānta: | upasaṃkramya brāhmaṇaṃ puṣkarasāriṇamāgamaya-
māno’sthāt-brāhmaṇa: puṣkarasārī māṇavakān mantrān vācayitumihāgamiṣyatīti ||
atha brāhmaṇa: puṣkarasārī tasyā eva rātryā atyayāt sarvaśvetaṃ vaḍavārathamabhiruhya 
śiṣyagaṇaparivṛta: pañcamātrairmāṇavakaśatai: puraskṛta utkūṭānniryāti sma brāhmaṇān mantrān 
@320
vācayitum | adrākṣīttriśaṅkurmātaṅgarājo brāhmaṇaṃ puṣkarasāriṇaṃ sūryamivodayantaṃ tejasā,
jvalantamiva hutavaham, yajñamiva brāhmaṇaparivṛtam, śakramiva devagaṇaparivṛtam, haimavanta-
mivauṣadhibhi:, samudramiva ratnai:, candramiva nakṣatrai:, vaiśravaṇamiva yakṣagaṇai:, brāhmāṇamiva 
devarṣigaṇai: parivṛtaṃ śobhamānam | dūrata evāgacchantaṃ dṛṣṭvā ca enaṃ pratyudgamya yathādharmaṃ kṛtveda-
mavocat-haṃ bho: puṣkarasārin, svāgatam, āyāhi | kāryaṃ ca te vakṣyāmi, tacchrūyatām |
evamukte brāhmaṇa: puṣkarasārī triśaṅkuṃ mātaṅgarājamidamavocat-na hi bhostriśaṅko śakyaṃ 
brāhmaṇena saha bho:kāraṃ kartum | ahaṃ bho: puṣkarasārin śaknomi bho:kāraṃ kartum | yacchakyaṃ 
me kartuṃ bhavati, naiva tacchakyaṃ te kartum | api tu catvāro bho: puṣkarasārin puruṣasya 
kāryasamārambhā: pūrvasamārabdhā bhavanti yaduta ātmārthaṃ vā parārthaṃ vā ātmīyārthaṃ vā sarva-
bhūtasaṃgrahārthaṃ vā | idaṃ cātra mahattaraṃ kāryam | yatte vyākhyāsyāmi, tacchrūyatām | putrāya me 
śārdūlakarṇāya prakṛtiṃ duhitaramutsṛja bhāryārthāya | yāvantaṃ kulaśulkaṃ manyase, tāvantaṃ 
dāsyāmi ||
idaṃ ca khalu punarvacanaṃ śrutvā triśaṅkormātaṅgarājasya bhṛśaṃ brāhmaṇa: puṣkarasārī 
abhiṣakta: kupitaścaṇḍībhūto’nāttamanā: kopaṃ ca dveṣaṃ ca mrakṣaṃ ca tatpratyayātsaṃjanitvā lalāṭe 
triśikhāṃ bhṛkuṭīṃ kṛtvā kaṇṭhaṃ dhamayitvā akṣiṇī parivartya nakulapiṅgalāṃ dṛṣṭimutpādya triśaṅkuṃ 
mātaṅgarājamidamavocat-dhig grāmyaviṣaya caṇḍāla, nedaṃ śvapākavacanaṃ yuktam, yastvaṃ 
brāhmaṇaṃ vedapāragaṃ hīnaścaṇḍālayonijo bhūtvā icchasyavamarditum | bho durmate-
prakṛtiṃ tvaṃ na jānāsi ātmānaṃ cābhimanyase |
bālāgre sarṣapaṃ mā bho: sthāpaya [mā] kleśamāgama: |
mā prārthayāprārthanīyāṃ vāyuṃ pāśena bandhaya ||3||
na hi cāmīkaraṃ mūḍha bhavedbhasma kadācana |
prakāśe vāndhakāre kiṃ viśeṣo nopalabhyate ||4||
caṇḍālayonijastvaṃ hi dvijāti: punarapyaham |
hīna: śreṣṭhena saṃbandhaṃ mūḍha prārthayase katham ||5||
caṇḍālayonibhūtastvamahamasmi dvijātija: |
na hi śreṣṭha: prahīnena saṃbandhaṃ kartumicchati |
śreṣṭhā: śreṣṭhairhi saṃbandhaṃ kurvantīha dvijātaya: ||6||
vidyayā ye tu saṃpannā: saṃśuddhāścaraṇena ca |
jātyā caivānabhikṣiptā mantrai: paramatāṃ gatā: ||7||
adhyāpakā mantradharāstriṣu vedeṣu pāragā: |
nighaṇṭakaiṭabhān vedān brāhmaṇā ye hyadhīyate |
taistādṛśairhi saṃbandhaṃ kurvantīha dvijātaya: ||8||
@321
na hi śreṣṭho hi hīnena saṃbandhaṃ kartumicchati |
prārthayase’prārthanīyāṃ vāyuṃ pāśena bandhitum |
yadasmābhiśca saṃbandhamiha tvaṃ kartumicchasi ||9||
jugupsita: sarvaloke kṛpaṇa: puruṣādhama: | 
gaccha tvaṃ vṛṣala kṣipraṃ kimasmānavamanyase ||10||
caṇḍālā: saha caṇḍālai: pukkasā: saha pukkasai: |
kurvantīhaiva saṃbandhaṃ jātibhirjātireva ca ||11||
brāhmaṇā brāhmaṇai: sārdhaṃ kṣatriyā: kṣatriyai: saha | 
sārdhaṃ vaiśyāstathā vaiśyai: śūdrā: śūdraistathā saha ||12||
sadṛśā: sadṛśai: sārdhamāvahanti parasparam |
na hi kurvanti caṇḍālā: saṃbandhaṃ brāhmaṇai: saha ||13||
sarvajātivihīno’si sarvavarṇajugupsita: | 
kathaṃ hīnaśca śreṣṭhena saṃbandhaṃ kartumicchasi ||14||
idaṃ punarvacanaṃ śrutvā brāhmaṇasya puṣkarasāriṇa: triśaṅkurmātaṅgarāja idamavocat-
yathā bhasmani sauvarṇe viśeṣa upalabhyate |
brāhmaṇe vānyajātau vā na viśeṣo’sti vai tathā ||15||
yathā prakāśatamasorviśeṣa upalabhyate |
brāhmaṇe vānyajātau vā na viśeṣo’sti vai tathā ||16||
na hi brāhmaṇa ākāśānmaruto vā samutthita: |
bhittvā vā pṛthivīṃ jāto jātavedā yathāraṇe: ||17||
brāhmaṇā yonito jātāścaṇḍālā api yonita: |
śreṣṭhatve vṛṣalatve ca kiṃ vā paśyasi kāraṇam ||18||
brāhmaṇo’pi mṛtotsṛṣṭo jugupsyo’śucirucyate |
varṇāstathaiva cāpyanye kā nu tatra viśeṣatā ||19||
yatkiṃcitpāpakaṃ karma kilbiṣaṃ kalireva ca |
sattvānāmupaghātāya brāhmaṇaistatprakāśitam ||20||
iti karmāṇi caitāni prakāśitāni brāhmaṇai : |
karmabhirdāruṇaiścāpi “puṇyo’haṃ” bruvate dvijā: ||21||
māṃsaṃ khāditukāmaistu brāhmaṇairupakalpitam |
mantrairhi prokṣitā: santa: svargaṃ gacchantyajaiḍakā: ||22||
@322
yadyeṣa mārga: svargāya kasmānna brāhmaṇā hyamī |
ātmānamathavā bandhūnmantrai: saṃprokṣayanti vai ||23||
mātaraṃ pitaraṃ caiva bhrātaraṃ bhaginīṃ tathā |
putra duhitaraṃ bhāryāṃ dvijā na prokṣayantyamī ||24||
mitraṃ jñātiṃ sakhīṃ vāpi ye vā viṣayavāsina: |
prokṣitāste’pi vā mantrai: sarve yāsyanti sadgatim ||25||
sarve yajñai: samāhūtā gamiṣyanti satāṃ gatim |
paśubhi: kiṃ nu bho yaṣṭairātmānaṃ kiṃ na yakṣyase ||26||
na prokṣaṇairna mantraiśca svargaṃ gacchantyajaiḍakā: |
na hyeṣa mārga: svargāya mithyāprokṣaṇamucyate ||27||
brāhmaṇai raudracittaistu paryāyo hyeṣa cintita: |
māṃsaṃ khāditukāmaistu prokṣaṇaṃ kalpitaṃ paśo: ||28||
anyaccāhaṃ pravakṣyāmi brāhmaṇairyat prakalpitam |
pātakā hi samākhyātā brāhmaṇeṣu caturvidhā: ||29||
suvarṇacauryaṃ madyaṃ ca gurudārābhimardanam |
brahmaghnatā ca catvāra: pātakā brāhmaṇeṣvamī ||30||
suvarṇaharaṇaṃ varjyaṃ steyamanyanna vidyate |
suvarṇaṃ yo haredvipra: sa tenā’brāhmaṇo bhavet ||31||
surāpānaṃ na pātavyamannapānaṃ yatheṣṭata: |
surāṃ tu ya: pibedvipra: sa tenābrāhmaṇo bhavet ||32||
gurudārā na gantavyā anyadārā yatheṣṭata: |
gurudārāṃ tu yo gacchetsa tenābrāhmaṇo bhavet ||33||
na hanyād brāhmaṇaṃ hyekaṃ hanyādanyānanekaśa: |
hanyāttu brāhmaṇaṃ yo vai sa tenābrāhmaṇo bhavet ||34||
ityete pātakā hyuktā brāhmaṇeṣu caturvidhā: |
bhavantyabrāhmaṇā yena tato’nye’pātakā: smṛtā: ||35||
kṛtvā caturṇāmekaikaṃ bhavedabrāhmaṇastu sa: |
labhate na ca sāmīcīṃ brāhmaṇānāṃ samāgame |
āsanaṃ codakaṃ caiva vyutthānaṃ sa na cārhati ||36||
tasya ni:saraṇaṃ dṛṣṭaṃ brāhmaṇai: patitasya tu |
vrataṃ vai sa samādāya punarbrāhmaṇatāṃ vrajet ||37||
@323
asau dvādaśavarṣāṇi dhārayitvā kharājinam |
khaṭvāṅgamucchritaṃ kṛtvā mṛtaśīrṣe ca bhojanam ||38||
etadvrataṃ samādāya niścayena nirantaram |
pūrṇe dvādaśame varṣe punarbrāhmaṇatāṃ vrajet ||39||
iti ni:saraṇaṃ dṛṣṭaṃ brāhmaṇaistu tapasvibhi: |
kumārgagāmibhirmūḍhairani:saraṇadarśibhi: ||40||
tadidaṃ brāhmaṇa te bravīmi-saṃjñāmātrakamidaṃ lokasya yadidamucyate brāhmaṇa iti vā 
kṣatriya iti vā vaiśya iti vā śūdra iti vā | sarvamidamekameveti vijñāya putrāya me śārdūla-
karṇāya prakṛtiṃ māṇavikāmanuprayaccha bhāryārthāya | yāvantaṃ kulaśulkaṃ manyase tāvantamanupradā-
syāmi || idaṃ ca khalu punarvacanaṃ śrutvā triśaṅkormātaṅgarājasya brāhmaṇa: puṣkarasārī abhiṣakta:
kupitaścaṇḍībhūto’nāttamanā: kopaṃ ca dveṣaṃ ca tatpratyayaṃ janayitvā lalāṭe triśikhāṃ bhṛkuṭiṃ kṛtvā 
kaṇṭhaṃ dhamayitvā akṣiṇī parivartya nakulapiṅgalāṃ dṛṣṭimutpādya triśaṅkuṃ mātaṅgarājamidamavocat-
asamīkṣyaitattvayā hi kṛtā saṃjñeyamīdṛśī |
ekaiva jātirloke’smin sāmānyā na pṛthagvidhā ||41||
kathaṃ śvapākajātīyo brāhmaṇaṃ vedapāragam |
nihīnayonijo bhūtvā vimarditumihecchasi ||42||
rājāna: khalu vṛṣala prati[vi]bhāgajñā bhavanti | tadyathā deśadharme vā nagaradharme 
vā grāmadharme vā nigamadharme vā śulkadharme vā āvāhadharme vā vivāhadharme vā pūrvakarmasu vā |
catvāra ime vṛṣala varṇā: | yaduta brāhmaṇa: kṣatriyo vaiśya: śūdra iti | teṣāṃ vivāhadharmeṣu catasro 
bhāryā brāhmaṇasya bhavanti | tadyathā brāhmaṇī kṣatriyā vaiśyā śūdrī ceti | tisra: kṣatriyasya
bhāryā bhavanti | kṣatriyā vaiśyā śūdrī ceti | vaiśyasya dve bhārye bhavata: | vaiśyā śūdrī ceti |
śūdrasya tvekā bhāryā bhavati śūdrī eva | evaṃ brāhmaṇasya vṛṣala catvāra: putrā bhavanti |
tadyathā brāhmaṇa: kṣatriyo vaiśya: śūdraśceti | kṣatriyasya traya: putrā:, kṣatriyo vaiśya: śūdra iti |
vaiśyasya dvau putrau, vaiśya: śūdra iti | śūdrasya tveka eva putro bhavati yaduta śūdra eva | te 
brāhmaṇā: punarvṛṣala brahmaṇa: putrā: | aurasā mukhato jātā: | urasto bāhuta: kṣatriyā: |
nābhito vaiśyā: | padbhyāṃ śūdrā: | brahmaṇāyaṃ khalu vṛṣala loka: sarvabhūtāni nirmitāni|
tasya jyeṣṭhā vayaṃ putrā: kṣatriyāstadanantaram |
vaiśyāstṛtīyakā varṇā: śūdranāmnā caturthaka: ||43||iti ||
sa tvaṃ vṛṣala caturthe’pi varṇe na saṃdṛśase | ahaṃ cāgre varṇe śreṣṭhe varṇe parame varṇe pravare 
varṇe | paramārthaṃ ca saṃyogamākāṅkṣasi | praṇaśya tvaṃ vṛṣala kṣipram | mā cāsmākamavamaṃsthā: ||
idaṃ punarvacanaṃ śrutvā brāhmaṇasya puṣkarasāriṇastriśaṅkurmātaṅgarāja idamavocat-idamatra
brāhmaṇa śṛṇu yad bravīmi | brahmaṇāyaṃ loka:, sarvabhūtāni nirmitāni |
@324
tasya jyeṣṭhā vayaṃ putrā: kṣatriyāstadanantaram |
vaiśyāstṛtīyakā varṇā: śūdranāmnā caturthaka: ||44|| iti ||
sapādajaṅghā: sanakhā: samāṃsā: 
sapārśvapṛṣṭhāśca narā bhavanti |
ekāṃśato nāsti yato viśeṣo 
varṇāśca catvāra ito na santi ||45||
atho viśeṣa: pravaro’sti kaści-
ttad brūhi yaccānumataṃ yathā te |
atho viśeṣa: pravaro hi nāsti
varṇāśca catvāra ito na santi ||46||
yathā hi dārakā bālā: krīḍamānā mahāpathe |
pāṃśupuñjāni saṃpiṇḍya svayaṃ nāmāni kurvate ||47||
idaṃ kṣīramidaṃ dadhi idaṃ māṃsamidaṃ ghṛtam |
na ca bālasya vacanātpāṃśavo’nnaṃ bhavanti hi ||48||
varṇāstathaiva catvāro yathā brāhmaṇa bhāṣase |
pāṃśupuñjābhidhānena yogo’[ya: ko]pyeṣa na vidyate ||49||
na keśena na karṇābhyāṃ na śīrṣeṇa na cakṣuṣā |
na mukhena na nāsayā na grīvayā nab āhunā ||50||
norasāpyatha pārśvābhyāṃ na pṛṣṭhenodareṇa ca |
norubhyāmatha jaṅghābhyāṃ pāṇipādanakhena ca ||51||
na svareṇa na varṇena na sarvāṃśairna maithunai: |
nānāviśeṣa: sarveṣu manuṣyeṣu hi vidyate ||52||
yathā hi jātiṣvanyāsu liṅgaṃ yoni: pṛthak pṛthak |
sāmānyaṃ kāraṇaṃ tatra kiṃ vā jātiṣu manyase ||53||
saśīrṣakāścātha narāsthiyuktā:
sacarmakā: sendriyasodarāśca |
ekāṃśato nāsti yato viśeṣo 
varṇā na yuktāścaturo’bhidhātum ||54||
doṣo hyayaṃ cātra bhavedayukto 
yadyattvayā cābhihitaṃ nidāne |
śrutvā tu matta: pratipadya saumya 
yaccātra manye śṛṇu codyamānam ||55||
@325
yaccātra yuktaṃ viṣamaṃ samaṃ vā 
tatte pravakṣyāmi niyujyamāna: |
doṣo hi yaścāpi bhavedayukto
vakṣyāmi te hyuttaratottaraṃ ca |
śrutvā tu matta: pratipadya saumya 
karmādhipatyaprabhavā manuṣyā: ||56||
anumānamapi te brāhmaṇa yadi pramāṇam, tatra yad bravīṣi-brahmā eka iti tasmātprajā 
api ekajātyā eva | vayamapyekajātyā bhavāma: | yacca bravīṣi-brāhmaṇāyaṃ loka: sarvabhūtāni
ca nirmitānīti | sacette brāhmaṇa idaṃ pramāṇaṃ, tadidaṃ te brāhmaṇa ayuktaṃ yad bravīṣi
catvāro varṇā:-brāhmaṇā: kṣatriyā vaiśyā śūdrāśceti | api tu brāhmaṇa mithyā mama vaco bhavet, 
yadi brāhmaṇa saṃvādena manuṣyajāternānākaraṇaṃ prajñāyate | yaduta śīrṣato vā mukhato vā karṇato 
vā nāsikāto vā bhrūto vā rūpato vā saṃsthānato vā varṇato vā ākārato vā yonito
vā āhārato vā saṃbhavato vā nānākaraṇaṃ prajñāyate ||
tadyathāpi bho: puṣkarasārin gavāśvagardabhoṣṭramṛgapakṣyajaiḍakānāmaṇḍajajarāyujasaṃsveda-
jaupapādukānāṃ nānākaraṇaṃ prajñāyate | yaduta pādato’pi mukhato’pi varṇato’pi saṃsthānato’pi 
āhārato’pi yonisaṃbhavato’pi nānākaraṇaṃ prajñāyate | na caivaṃ teṣāṃ caturṇāṃ varṇānāṃ 
nānākaraṇaṃ prajñāyate | tattasmātsarvamidamekamiti ||
api ca brāhmaṇa amīṣāṃ phalguvṛkṣāṇāmāmrātakajambukharjūrapanasadālāvanatindukamṛdvīka- 
bījapūrakakapitthākṣoḍanārikelatiniśakarañjādīnāṃ nānākaraṇaṃ prajñāyate | yaduta mūlataśca 
skandhataśca tvagbhāgataśca sārataśca patrataśca puṣpataśca phalataśca nānākaraṇaṃ prajñāyate | na caivaṃ 
caturṇāṃ varṇānāṃ nānākaraṇaṃ prajñāyate ||
tadyathā brāhmaṇa amīṣāṃ sthalajānāṃ vṛkṣāṇāṃ sāratamālanaktamālakarṇikārasaptaparṇaśirīṣa-
kovidārasyandanacandanaśiṃśapairaṇḍakhadirādīnāṃ nānākaraṇaṃ prajñāyate | yaduta mūlataśca skandhataśca
tvagbhāgataśca gulmataśca sārataśca patrataśca puṣpataśca phalataśca viśeṣa upalabhyate | na caivaṃ 
caturṇāṃ varṇānāṃ nānākaraṇaṃ prajñāyate ||
tadyathā bho: puṣkarasārin, amīṣāṃ kṣīravṛkṣāṇāmudumbaraplakṣāśvatthanyagrodhavalguketyevamādīnāṃ 
nānākaraṇaṃ prajñāyate | yaduta mūlataśca skandhataśca tvagbhāgataśca sārataśca patrataśca puṣpataśca
phalataśca nānākaraṇaṃ-prajñāyate | na tveva caturṇāṃ varṇānāṃ nānākaraṇaṃ prajñāyate ||
tadyathā puṣkarasārin, amīṣāmapi phalabhaiṣajyavṛkṣāṇāmāmalakīharītakīvibhītakīphara-
sakādīnāmanyāsāmapi vividhānāmoṣadhīnāṃ grāmajānāṃ pārvatīyānāṃ tṛṇavanaspatīnāṃ nānākaraṇaṃ
prajñāyate | yaduta mūlataśca skandhataśca gulmataśca sārataśca patrataśca puṣpataśca phalataśca 
nānākaraṇaṃ prajñāyate | na tveva caturṇāṃ varṇānāṃ nānākaraṇaṃ prajñāyate ||
@326
tadyathā sthalajānāṃ puṣpavṛkṣāṇāmatimuktakacampakapāṭalānāṃ sumanāvārṣikādhanuṣkāri-
kādīnāṃ nānākaraṇaṃ prajñāyate | yaduta rūpato’pi varṇato’pi gandhato’pi saṃsthānato’pi 
nānākaraṇaṃ prajñāyate | na tveva caturṇāṃ varṇānāṃ nānākaraṇaṃ prajñāyate ||
tadyathā brāhmaṇa amīṣāmapi jalajānāṃ puṣpāṇāṃ padmotpalasaugandhikamṛdugandhikādīnāṃ 
nānākaraṇaṃ prajñāyate | yaduta rūpataśca gandhataśca saṃsthānataśca varṇataśca nānākaraṇaṃ prajñāyate |
na tveva caturṇāṃ varṇānāṃ nānākaraṇaṃ prajñāyate | tadyathā puṣkarasārin amī brāhmaṇā iti 
kṣatriyā iti vaiśyā iti śūdrā iti | tasmādekamevedaṃ sarvamiti ||
apyanyatte pravakṣyāmi brāhmaṇai: kalpitaṃ yathā |
śira: satāraṃ gaganamākāśamudaraṃ tathā ||57||
parvatāścāpyubhāvūrū pādau ca dharaṇītalam |
sūryācandramasau netre roma tṛṇavanaspatī ||58||
aśrūṇyavocadvarṣāsya nadya: prasrāvameva ca |
sāgarāścāpyamedhyaṃ vai evaṃ brahmā prajāpati: ||59||
parīkṣasva tvaṃ brahmaṇa: svalakṣaṇam | yasmād brahmaṇo brāhmaṇā utpannā:, tasmātkṣatriyā 
api vaiśyā api śūdrā apyutpannā: ||
evaṃ prasūtiryadi tattvata: syā-
ttato hi syādvarṇakṛto viśeṣa: |
yadi brāhmaṇā brahmalokaṃ vrajeyu-
strayaśca varṇā na vrajeyu: svargam |
evaṃ bhavedvarṇakṛto viśeṣo
na cenna catvāro bhavanti varṇā: ||60||
yasmāddhi varṇaścaturtha evaṃ 
prayāti svargaṃ svakṛtena karmaṇā |
yatastapaścārṣamiha praśastaṃ
tasmād dvijāterna viśeṣaṇaṃ syād ||61||
yadi brāhmaṇa: syādihaika eva 
dvijihvaścatu:śravaṇastathaiva |
caturviṣāṇo bahupād dviśīrṣa 
evaṃ kṛte varṇakṛto viśeṣa: ||62||
@327
rāgaiśca nāma paraghātanaṃ ca 
evaṃprakāraṃ ca viheṭhanaṃ ca |
sattvasya vai karmaṇo dhvaṃsanaṃ ca 
etānyakalyāṇakṛtāni viprai: ||63||
yuddhaṃ vivādaṃ kalahānyabhīkṣṇaṃ 
goprokṣaṇaṃ cintitaṃ brāhmaṇairhi |
atharvaṇa: karmaṇā trāsanaṃ ca 
etāni mantrāṇi kṛtāni viprai: ||64||
pāpecchatā bahujanavañcanaṃ ca 
śāṭhyaṃ ca dhaurtyaṃ ca tathaiva kalpam |
evaṃ pareṣāmahitaṃ vicintya
kadā ca te svargamito vrajeyu: ||65||
ye brāhmaṇā ugratapā vinītā 
vratena śīlena sadā hyupetā: |
ahiṃsakā ye damasaṃyame ratā-
ste brāhmaṇā brahmapuraṃ vrajanti ||66||
sahāsthimāṃsa: sanakha: sacarmā 
du:khaṃ sukhaṃ mūtrapurīṣamekam |
pañcendriyairnāsti yato viśeṣa-
stasmānna vai varṇacatuṣka eṣa: ||67||
tadyathā nāma brāhmaṇa kasyacitpuruṣasya catvāra: putrā bhaveyu: | sa teṣāṃ nāmāni  
kuryāt-nandaka iti vā jīvaka iti vā aśoka iti vā śatāyuriti vā | iṣṭāśca punarbho
etasya puruṣasya putrā bhaveyu: | tatra yo nandaka: sa nandet | yo jīvaka: sa jīvet |
yo’śoka: san a śocet | ya: śatāyu: sa varṣaśataṃ jīvet ||
nāmata: punarbrāhmaṇa teṣāṃ nānākaraṇaṃ prajñāyate na jātita: | tatkasya heto: ? iha 
khalu punarbrāhmaṇa pitṛta: putro jāyate | tasmācca tatredaṃ vyākaraṇaṃ bhavati-
mātā bhastrā pitu: putro yena jāta: sa eva sa: |
yadyevaṃ bho vijānāsi na te (putrā) parabhūtā: kvacit ||68||
parīkṣasva brāhmaṇa samyageva-ko’tra brāhmaṇa: kṣatriyo vaiśya: śūdra iti |
sarve kāṇāśca kubjāśca sarve’pasmāriṇo’pi vā |
kilāsina: kuṣṭhinaśca gaurā: kṛṣṇā: pṛthak pṛthak ||69||
@328
pratiṣṭhitā: ||
samamajjānakhatvacapārśvodaravaktrā: prajā hi tā: svakarmaṇā |
evaṃ gate brāhmaṇa naiva bhavati viśeṣa: ko jātikṛto viśeṣa: |
yasmānna jāterviśeṣaṇo’sti tasmānna vai varṇacatuṣka eva ||69|| (a)
tasmātte brāhmaṇa bravīmi-saṃjñāmātramidaṃ lokasya yadidaṃ brāhmaṇa iti vā kṣatriya iti
vā vaiśya iti vā śūdra iti vā caṇḍāla iti vā | ekamidaṃ sarvamidamekam | putrāya me 
śārdūlakarṇāya prakṛtiṃ duhitaramutsṛja bhāryārthāya | yāvantaṃ kulaśulkaṃ manyase tāvantamanupradāsyāmi ||
idaṃ punarvacanaṃ śrutvā triśaṅkormātaṅgarājasya brāhmaṇa: puṣkarasārī idamavocat-kiṃ 
punarbhavatā ṛgvedo’dhīta:, yajurvedo’dhīta:, sāmavedo’dhīta:, atharvavedo’dhīta:, āyurvedo’dhīta:,
kalpādhyāyo’pi, adhyātmamapi, mṛgacakraṃ vā, nakṣatragaṇo vā, tithikramagaṇo vā tvayādhīta: ?
karmacakraṃ vā tvayādhigatam ? athavā aṅgavidyā vā vastravidyā vā śivāvidyā śakunividyā vā 
tvayādhītā ? athavā rāhucaritaṃ vā śukracaritaṃ vā grahacaritaṃ vā tvayādhītam ? athavā
lokāyataṃ bhavatā bhāṣyapravacanaṃ vā pakṣādhyāyo vā nyāyo vā tvayādhīta: ?
evamukte triśaṅkurmātaṅgarāja: puṣkarasāriṇaṃ brāhmaṇametadavocat-etacca mayā brāhmaṇā
adhītaṃ bhūyaścottaram | yadapi te brāhmaṇa evaṃ syāt-ahamasmi mantreṣu pāraṃ prāpta iti, tatra te 
brāhmaṇa saha dharmeṇānumānaṃ pravaṃkṣyāmi | na khalvevaṃ brāhmaṇa prāthamakalpikānāṃ sattvānāmeta-
dabhavat-yaduta brāhmaṇa iti vā kṣatriya iti vā vaiśya iti vā śūdra iti vā | ekamidaṃ 
sarvamidamekam ||
atha brāhmaṇa sattvānāmasadṛśānāṃ cobhayathā sadṛśānāṃ tato’nye sattvā: śālikṣetrāṇi 
kelāyanti gopāyanti vāpayanti vā, te’mī kṣatriyā iti saṃjñā udapādi | athātra brāhmaṇa 
tadanyatamānāṃ sattvānāmetadabhavat-parigraho roga: parigraho gaṇḍa: parigraha: śalya: | yannu 
vayaṃ svaparigrahamapahāya araṇyāyatanaṃ gatvā tṛṇakāṣṭhaśākhāparṇapalāśakānupasaṃhṛtya tṛṇakuṭikāṃ
vā parṇakuṭikāṃ vā kṛtvā praviśya dhyāyema iti | atha te sattvāstaṃ svakaṃ parigrahamapahāyā 
araṇyāyatanaṃ gatvā tṛṇakāṣṭhaśākhāpatraparṇapalāśakaistṛṇakuṭiṃ vā parṇakuṭikāṃ vā kṛtvā tatraiva 
praviśya dhyāyanti sma | te tatra sāyamāsanaheto: prāntavāṭikāṃ prātaraśanahetośca grāmaṃ 
piṇḍāya praviśanti sma ||
atha teṣāṃ grāmavāsināṃ satvānāmetadabhavat-duṣkarakārakā bata bho: sattvā ye svakaṃ
parigrahamutsṛjya grāmanigamajanapadebhyo bahirnirgatā: | teṣāṃ bahirmanaskā brāhmaṇā iti saṃjñā 
udapādi | te ca punargrāmavāsina: sattvāstānatīva satkurvanti sma | teṣāṃ ca dātavyaṃ
manyante sma ||
@329
atha teṣāmeva sattvānāmanyatame sattvāstāni dhyānānyasaṃbhāvayanto grāmeṣvavatīrya 
mantrapadān svādhyāyanti sma | tāṃste grāmanivāsina āhu:- na kevalamime sattvā: , ime’dhyā-
pakā:, teṣāmadhyāpakā iti loke saṃjñā udapādi | ayaṃ heturayaṃ pratyayo brāhmaṇānāṃ 
loke prādurbhāvāya ||
athānyatame sattvā vivekakālapratisaṃyuktān karmāntān vividhānarthapratisaṃyuktān 
kurvanti sma | teṣāṃ vaiśyā iti saṃjñā udapādi ||
athānyatame sattvā: kṣudreṇa karmaṇā jīvikāṃ kalpayanti sma | teṣāṃ śūdrā iti 
saṃjñā udapādi ||
bhūtapūrvaṃ brāhmaṇa anyatama: sattvo vadhūmādāya rathamāruhya anyatamasminnaraṇyapradeśe gata: |
tatra ca ratho bhagna: | tasmānmātaṅgama [mā tvaṃ gama:] iti saṃjñā udapādi ||
kṣetraṃ karṣanti ye teṣāṃ karṣakā iti saṃjñā pravṛttā ||
bhāṣyeṇa ca parṣadaṃ rañjayati dharmeṇa śīlavratasamācāreṇa samyak, tasya rājā iti 
saṃjñābhūt ||
tato’nye sattvā vāṇijyayā jīvikāṃ kalpayanti, teṣāṃ vaṇija iti saṃjñā udapādi ||
tataścānye sattvā: pravrajanti sma | pravrajitvā parān jayanti kleśān jayantīti teṣāṃ
pravrajitā iti loke saṃjñā udapādi ||
api tu brāhmaṇa ekaiva saṃjñā loka udapādi | tāṃ te pravakṣyāmi-
brahmā loke’smin imān vedān vācayati | brahmā devānāṃ paramatāpasa: | indrasya 
kauśikasya vedān vācayati sma | indra: kauśiko’raṇemi-gautamaṃ vedān vācayati | araṇemi-
gautama: śvetaketuṃ vedān vācayati | śvetaketu: śukaṃ paṇḍitaṃ vedān vācayati | śuka: paṇḍi-
taśca vedān vibhajati sma | tadyathā puṣyo bahvṛcānāṃ paṅktiśchandogānāmekaviṃśatiradhvaryava: |
kraturatharvaṇikānām | bṛcānāmete brāhmaṇā: | sarve te vyākhyāyante | puṣya eko bhūtvā 
pañcaviṃśatidhā bhinna: | tadyathā śuklā valkalā māṇḍavyā iti | tatra daśa śuklā: | aṣṭau
valkalā: | sapta māṇḍavyā: | itīyaṃ brāhmaṇa bahvṛcānāṃ śākhā | puṣya eko bhūtvā pañca-
viṃśatidhā bhinna: ||
anumānamapi brāhmaṇa pramāṇaṃ chandogānām | brāhmaṇā: sarva ete chandogā: | paṅkti-
rityekā bhūtvā sāśītisahasradhā bhinnā | tadyathā śīlavalkā araṇemikā laukākṣā: kauthumā 
brahmasamā mahāsamā mahāyāgikā: sātyamugrā: samantavedā: ||
tatra śīlavalkā viṃśati: | araṇemikā viṃśati: | laukākṣāścatvāriṃśat | kauthumānāṃ 
śatam | brahmasamānāṃ śatam | mahāsamānāṃ pañcaśatāni | mahāyāgikānāṃ śatam | sātyamugrāṇāṃ 
śatam | samantavedānāṃ śatam | itīyaṃ brāhmaṇa chandogānāṃ śākhā | paṅktirityekā bhūtvā
sāśītisahasradhā bhinnā ||
@330
anumānamapi pramāṇamadhvaryūṇām | ete brāhmaṇā ekaviṃśatyadhvaryavo bhūtvā ekottara-
śatadhā bhinnā: | tadyathā kaṭhā: kaṇimā vājasaneyino jātukarṇā: proṣṭhapadā ṛṣaya: | tatra
daśa kaṭhā: | daśa kaṇimā: | ekādaśa vājasaneyina: | trayodaśa jātukarṇā: | ṣoḍaśa 
ṣoṣṭhapadā: | ekacatvāriṃśadṛṣaya: | itīyaṃ brāhmaṇa adhvaryūṇāṃ śākhā | ekaviṃśatyadhvaryavo 
bhūtvā ekottaraśatadhā bhinnā: ||
anumānamapi brāhmaṇa pramāṇamatharvaṇikānām | ete mantrā: sarve te’tharvaṇikā: |
kratureko bhūtvā dvidhā bhinna: | dvidhā bhūtvā caturdhā bhinna: | caturdhā bhūtvā aṣṭadhā bhinna: |
aṣṭadhā bhūtvā [nava-]daśadhā bhinna: | itīyaṃ brāhmaṇa atharvaṇikānāṃ śākhā | kratureka: 
ṣoḍaśottaradvādaśaśatadhā bhinna: ||
anumānamapi brāhmaṇa pramāṇaṃ pratītya etāni dvādaśabhedaśatāni ṣoḍaśabhedāśca ye 
brāhmaṇai: paurāṇai: samyag dṛṣṭā: | chandasi vā vyākaraṇe vā lokāyate vā padamīmāṃsāyāṃ vā |
na caiṣāmūhāpoha: prajñāyate | yaduta ekajātyo nāmeti viditvā bandhurbhavitumarhati | tatte 
brāhmaṇa bravīmi-saṃjñāmātrakametallokasya yaduta brāhmaṇa iti vā kṣatriya iti vā vaiśya iti vā 
śūdra iti vā | ekamidaṃ sarvamidamekam | putrāya me śārdūlakarṇāya prakṛtiṃ duhitaramutsṛja 
bhāryārthāya | yāvantaṃ kulaśulkaṃ manyase tāvantamanupradāsyāmi ||
idaṃ punarvacanaṃ śrutvā triśaṅkormātaṅgarājasya brāhmaṇa: puṣkarasārī tūṣṇīṃbhūto madgu-
bhūta: srastaskandho’dhomukho niṣpratibha: pradhyānaparo’sthāt ||
dadarśa triśaṅkurmātaṅgarājo brāhmaṇaṃ puṣkarasāriṇaṃ tūṣṇīṃbhūtaṃ madgubhūtaṃ srastaskandha-
madhomukhaṃ niṣpratibhaṃ pradhyānaparaṃ sthitam | dṛṣṭvā ca punaridamabravīt-yadapi te brāhmaṇa evaṃ
syādasadṛśena saha saṃbandho bhaviṣyatīti | na punastvayā brāhmaṇa evaṃ draṣṭavyam | tatkasya 
heto: ? ye pramāṇaśrutiśīlaprajñādayo guṇā agryā lokasya te mama putrasya śārdūlakarṇasya 
saṃvidyante | yadapi te brāhmaṇa evaṃ syāt-ye vājapeyaṃ yajñaṃ yajanti, aśvamedhaṃ puruṣamedhaṃ
śāmyaprāśaṃ nirargaḍaṃ yajñaṃ yajanti, sarve te kāyasya bhedātsugatau svargaloke deveṣūpapadyanta 
iti | na punarbrāhmaṇa tvayaivaṃ draṣṭavyam | tatkasya heto: ? vājapeyaṃ brāhmaṇa yajñaṃ yajamānā 
aśvamedhaṃ puruṣamedhaṃ śāmyaprāśaṃ nirargaḍaṃ yajñaṃ ca yajamānā bahudhā mantrān pravartayanta:
prāṇihiṃsāṃ ca pravartayanti | tasmātte brāhmaṇa bravīmi-na hyeṣa mārga: svargāya | ahaṃ te 
brāhmaṇa mārgaṃ svargāya vyākhyāmi | tacchṛṇu-
śīlaṃ rakṣeta medhāvī prārthayāna: sukhatrayam |
praśaṃsāṃ vittalābhaṃ ca pretya svarge ca modanam ||70||
yairbrāhmaṇa ita: pūrvaṃ vājapeyo yajña iṣṭa:, yairaśvamedho yai: puruṣamedho yai: śāmyaprāśo
yairnirargaḍo yajña iṣṭa:, parigṛhītastairnirargalaṃ ca kāmai: kāma: | ito nāka: paryeṣyate | ye
@331
brāhmaṇa ita: paścādvājapeyaṃ yajñaṃ yakṣyanti, ye’śvamedhaṃ puruṣamedhaṃ ye śāmyaprāśaṃ nirargaḍaṃ yajñaṃ
yakṣyanti, te nirarthakaṃ mahāvighātaṃ saṃyokṣyanti | tasmātte brāhmaṇa bravīmi-ehi tvaṃ mayā
sārdhaṃ saṃbandhaṃ yojayasva | tatkasya heto: ? dharmeṇa hi caṇḍālā ajugupsanīyā bhavanti |
api ca |
śraddhā śīlaṃ tapastyāga: śrutirjñānaṃ dayaiva ca |
darśanaṃ sarvavedānāṃ svargavratapadāni vai ||71||
pramāṇamaṣṭaprakāraṃ svargāya | tadebhiraṣṭābhi: prakārai: svargagamanamiṣyate | ye prāyeṇa 
jānanti viśeṣeṇa khalvapyanekairvividhairyajñai: | aṣṭau cemā brāhmaṇa nirdiṣṭā mātṛtulyā bhaginyo 
loke pravartante | tadyathā-aditirdevānāṃ mātā | ditirdānavānām | manurmānavānām |
surabhi: saurabheyānām | vinatā suparṇānām | kadrurnāgānām | pṛthivī bhūtānāṃ mātā 
sarvabījānām | marutāṃ mahāmaha: | mahākāśyapaṃ manasā vidanti ṛṣaya: ||
atha khalu bho: puṣkarasārin brāhmaṇānāṃ sapta gotrāṇi vyākhyāsyāmi, tāni śrūyantām-
tadyathā gautamā vātsyā: kautsā: kauśikā: kāśyapā vāsiṣṭhā māṇḍavyā ityetāni brāhmaṇa 
sapta gotrāṇi | eṣāmekaikaṃ gotraṃ saptadhā bhinnam | atra ye gautamāste kauthumāste gargāste 
bhāradvājāsta ārṣṭiṣeṇāste vaikhānasāste vajrapādā: | tatra ye vātsyāsta ātreyāste maitreyāste 
bhārgavāste sāvarṇyāste salīlāste bahujātā: | tatra ye kautsāste maudgalyāyanāste gauṇāyanāste 
lāṅgalāste lagnāste daṇḍalagnāste somabhuvā:[va:] | tatra ye kauśikāste kātyāyanāste darbha-
kātyāyanāste valkalinaste pakṣiṇaste laukākṣāste lohitāyanā: (lohityāyanā:) | tatra ye 
kāśyapāste maṇḍanāsta iṣṭāste śauṇḍāyanāste rocaneyāste’napekṣāste’gniveśyā: | tatra ye 
vāsiṣṭhāste jātukarṇyāste dhānyāyanāste pārāśarāste vyāghranakhāsta āṇḍāyanāsta aupa-
manyavā: | tatra ye māṇḍavyāste bhāṇḍāyanāste dhomrāyaṇāste kātyāyanāste khalvavāhanāste 
sugandhārāyaṇāste kāpiṣṭhalāyanā: | ityetāni brāhmaṇa evamekonapañcāśadgotrāṇi brāhmaṇrai:
paurāṇai: samyag dṛṣṭāni chandasi vyākaraṇe padamīmāṃsāyām | anyāni ca gotrāṇi 
vistarato mayā vācitāni | tāni anyairna jñāyante ||
yadutaikatvamiti viditvā bhavān bandhurbhavitumarhati | tasmātte brāhmaṇa bravīmi sāmānyaṃ 
saṃjñāmātrakamidaṃ lokasya yaduta brāhmaṇa iti vā kṣatriya iti vā vaiśya iti vā śūdra iti 
vā | ekamidaṃ sarvamidamekam | putrāya me śārdūlakarṇāya prakṛtiṃ duhitaramutsṛja bhāryārthāya |
yāvantaṃ kulaśulkaṃ manyase tāvantamanupradāsyāmi ||
idaṃ punarvacanaṃ śrutvā triśaṅkormātaṅgarājasya brāhmaṇa: puṣkarasārī tūṣṇīṃbhūto madgubhūta: 
srastaskandho’dhomukho niṣpratibha: pradhyānapara: sthito’bhūt | adrākṣīt triśaṅkurmātaṅgarāja: 
@332
puṣkarasāriṇaṃ brāhmaṇaṃ tūṣṇīṃbhūtaṃ madgubhūtaṃ srastaskandhamadhomukhaṃ niṣpratibhaṃ pradhyānaparaṃ 
sthitam | dṛṣṭvā ca punaridamavocat-
yādṛśaṃ vāpyate bījaṃ tādṛśaṃ labhyate phalam |
prajāpaterhi caikatve nirviśeṣo bhavatyata: ||72||
na cendriyāṇāṃ nānātvaṃ kriyābhedaśca dṛśyate |
brāhmaṇe vānyajātau vā naiṣāṃ kiṃcidviśiṣyate ||73||
na hyātmana: samutkarṣa: śreṣṭhatvamiha yujyate |
śukraśoṇitasaṃbhūtaṃ yonito hyubhayaṃ samam ||74||
cāturvarṇyaṃ pravakṣyāmi paśudharmakathāṃ tava |
bhavette bhaginī bhāryā naitad brāhmaṇa yujyate ||75||
yadi tāvadayaṃ loko brahmaṇā janita: svayam |
brāhmaṇī brāhmaṇasvasā kṣatriyā kṣatriyasvasā ||76||
atha vaiśyasya vaiśyā vai śūdrā śūdrasya vā puna: |
na bhāryā bhaginī yuktā brahmaṇā janitā yadi ||77||
na sattvā brahmaṇo jātā: kleśajā: karmajāstvamī |
nīcai ścoccaiśca dṛśyante sattvā nānāśrayā: pṛthak ||78||
teṣāṃ ca jātisāmānyād brāhmaṇe kṣatriye tathā |
atha vaiśye ca śūdre ca samaṃ jñānaṃ pravartate ||79||
ṛgvedo’tha yajurveda: sāmavedo’pyatharvaṇam |
itihāso nighaṇṭaśca kutaśchando nirathakam ||80||
asmākamapyadhyayane maitrī vidyā tathā śikhī |
saṃkrāmaṇī prakrāmaṇī stambhanī kāmarūpiṇī ||81||
manojavā ca gāndhārī ghorī vidyā vaśaṃkarī |
kākavāṇī ca mantraṃ ca indrajālaṃ ca bhañjanī ||82||
asmākamāsītpuruṣā vidyāsvākhyātapaṇḍitā: |
maṇipuṣpāśca ṛṣayo bhāsvarāśca maharṣaya: ||83||
saṃprāptā devatāṛddhiṃ kiṃ cikitsasi vidyayā |
aśikṣitāśca caṇḍālā brāhmaṇā vedapāragā: ||84||
kapiṃjalādyo janito mantrāṇāṃ pāramiṃ gata: |
na hyasau brāhmaṇīputra: kiṃ vā brāhmaṇa manyase ||85||
@333
niṣādyajanayatkālī putraṃ dvaipāyanaṃ munim |
ugraṃ tejasvinaṃ bhīṣmaṃ pañcābhijñaṃ mahātapam |
na hyasau brāhmaṇīputra: kiṃ vā brāhmaṇa vakṣyasi ||86||
kṣatriyā reṇukā nāma jajñe rāmaṃ mahāmunim |
paṇḍitaṃ ca vinītaṃ casarvaśāstraviśāradam |
na hyasau brāhmaṇīputra: kiṃ vā brāhmaṇa vakṣyasi ||87||
ye ca te manujā āsan tejasā tapasā yutā: |
paṇḍitāśca vinītāśca loke ca ṛṣisaṃmatā: |
na hi te brāhmaṇīputrā: kiṃ vā brāhmaṇa vakṣyasi ||88||
saṃjñā kṛteyaṃ lokasya brāhmaṇā: kṣatriyāstathā |
vaiśyāścaiva tathā śūdrā: saṃjñeyaṃ saṃprakīrtitā ||89||
tasmātte brāhmaṇa bravīmi saṃjñāmātrakamidaṃ lokasya yaduta brāhmaṇa iti vā kṣatriya iti
vā vaiśya iti vā śūdra iti vā | ekamidaṃ sarvamidamekam | putrāya me śārdūlakarṇāya prakṛtiṃ 
duhitaramanuprayaccha bhāryārthāya | yāvantaṃ kulaśulkaṃ manyase tāvantamanupradāsyāmi ||
idaṃ ca punarvacanaṃ śrutvā triśaṅkormātaṅgarājasya brāhmaṇa: puṣkarasārī triśaṅkuṃ mātaṅga-
rājamidamavocat-kiṃgotro bhavān ? āha-ātreyagotro’smi | kiṃpūrva: ? āha-ātreya: |
kiṃcaraṇa: ? āha-kāleya-maitrāyaṇīya: | kati pravarā: ? āha-traya: pravarā: | tadyathā vātsyā:
kautsyā bharadvājāśca | ke bhavanta: sabrahmacāriṇa: ? chandogā: | kati chandogānāṃ bhedā: ? 
ṣaṭ | te katame ? āha-tadyathā | kauthumā: | cārāyaṇīyā: | lāṅgalā: | sauvarcasā: |
kāpiṃjaleyā: | ārṣṭiṣeṇā iti ||
kiṃ bhavato mātṛjaṃ gotram ? āha-pārāśarīyam | paṭhatu bhavān sāvitrīm | kathaṃ 
bhavati ? katyakṣarā sāvitrī ? katigaṇḍā ? katipadā ? 
caturviṃśatyakṣarā sāvitrī | trigaṇḍā | aṣṭākṣarapadā | uccārayatu bhavān sāvitrīm |
atha khalu bho: puṣkarasārin, sotpattikāṃ sāvitrīṃ pravakṣyāmi | tacchrūyatām | kathayatu bhavān |
bhūtapūrvaṃ brāhmaṇa atīte’dhvani vaturnāma ṛṣirbabhūva | pañcābhijña ugratejā mahānubhāvo 
dhyānānāṃ lābhī | tena tatra takṣakaduhitā kapilā nāma āsāditā bhāryārtham | sa tatra 
saṃraktacittastayā kanyayā sārdhaṃ maithunamagacchat | sa ṛṣirṛddhyā bhraṣṭo dhyānebhyo vañcita: |
ṛddhiparihīna: sa vipratisārī ātmano duścaritaṃ vigarhamāṇastasyāṃ velāyāṃ sāvitrīṃ bhāṣate 
sma | tadyathā-
oṃ^ bhūrbhuva: sva: | tatsaviturvareṇyaṃ bhargo devasya dhīmahi | dhiyo yon a: pracodayāt |
iti hi brāhmaṇa ajñānaśodhanārthamimameva mantraṃ sa brāhmaṇo divārātraṃ japati sma | 
iyaṃ brāhmaṇānāṃ sāvitrī | pūrvaja: prajāpati:-
@334
jaṭilastāpaso bhūtvā gahanaṃ vanamāśrita: |
gambhīrāvabhāse tatra hyātmārāmastaporata: ||90||
devasya śreṣṭhakaṃ bhojanamupanāmyopaviṣṭa imaṃ mantramajapat | iyaṃ kṣatriyāṇāṃ sāvitrī |

oṃ^ citraṃ hi vaiśyakanyakā |atha sā kanyā arthata: pravīṇā | iyaṃ vaiśyānāṃ sāvitrī |
oṃ^ atapa: sutapa: | jīvema śaradāṃ śatam | paśyema śaradāṃ śatam | iyaṃ śūdrāṇāṃ sāvitrī |
oṃ^ bhūrbhuva: sva : |
kāmā hi loke paramā: prajānāṃ 
kleśaprahāṇe bhūtā antarāyā: |
tasmādbhavanta: prajahantu kāmān
tato’tulaṃ prāpsyatha brahmalokam ||91||
itīyaṃ brāhmaṇa brahmaṇā sahāpatinā sāvitrī bhāṣitā, pūrvakaiśca samyaksaṃbuddhai-
rabhyanumoditā ||
paṭha bhostriśaṅko nakṣatravaṃśam | atha kim ? bho: kathayatu bhavān | śrūyatām |
bho: puṣkarasārin, nakṣatravaṃśaṃ kathayiṣyāmi | tadyathā-
kṛttikā rohiṇī mṛgaśirā ārdrā punarvasu: puṣya: āśleṣā maghā pūrvaphalgunīuttara-
phalgunī hastā citrā svātī viśākhā anurādhā jyeṣṭhā mūlā pūrvāṣāḍhā uttarāṣāḍhā abhijit 
śravaṇā dhaniṣṭhā śatabhiṣā pūrvabhādrapadā uttarabhādrapadā revatī aśvinī bharaṇī | ityetāni
bho: puṣkarasārin aṣṭāviṃśatinakṣatrāṇi ||
katitārakāṇi katisaṃsthānāni katimuhūrtayogāni kimāhārāṇi kiṃdaivatāni 
kiṃgotrāṇi ?
kṛttikā bho: puṣkarasārin nakṣatraṃ ṣaṭtāraṃ kṣurasaṃsthānaṃ triṃśanmuhūrtayogaṃ dadhyāhāramagni-
daivataṃ vaiśyāyanīyaṃ gotreṇa | rohiṇīnakṣatraṃ pañcatārakaṃ śakaṭākṛtisaṃsthānaṃ pañcacatvāriṃśa-
nmuhūrtayogaṃ mṛgamāṃsāhāraṃ prajāpatidaivataṃ bhāradvājaṃ gotreṇa | mṛgaśirānakṣatraṃ tritāraṃ mṛgaśīrṣa-
saṃsthānaṃ triṃśanmuhūrtayogaṃ phalamūlāhāraṃ somadaivataṃ mṛgāyaṇīyaṃ gotreṇa | ārdrānakṣatra-
mekatāraṃ tilakasaṃsthānaṃ pañcadaśamuhūrtayogaṃ sarpirmaṇḍāhāraṃ sūryadaivataṃ hārītāyanīyaṃ gotreṇa | 
punarvasunakṣatraṃ dvitāraṃ padasaṃsthānaṃ pañcacaṃtvāriṃśanmuhūrtayogaṃ madhyāhāraṃ aditidaivataṃ vāsiṣṭhaṃ 
gotreṇa | puṣyanakṣatraṃ tritāraṃ vardhamānasaṃsthānaṃ triṃśanmuhūrtayogaṃ madhumaṇḍāhāraṃ bṛhaspati-
daivatam aupamanyavīyaṃ gotreṇa | āśleṣānakṣatramekatāraṃ tilakasaṃsthānaṃ pañcadaśamuhūrtayogaṃ 
pāyasabhojanaṃ sarpadaivataṃ maitrāyaṇīyaṃ gotreṇa | itīmāni bho: puṣkarasārin sapta nakṣatrāṇi 
pūrvadvārakāṇi ||
maghānakṣatraṃ pañcatāraṃ nadīkubjasaṃsthānaṃ triṃśanmuhūrtayogaṃ tilakṛsarāhāraṃ pitṛdaivataṃ
@335
piṅgalāyanīyaṃ gotreṇa | pūrvaphalgunīnakṣatraṃ dvitāraṃ padakasaṃsthānaṃ triṃśanmuhūrtayogaṃ bilvabhojanaṃ 
bhavadaivataṃ gautamīyaṃ gotreṇa | uttaraphalgunīnakṣatraṃ dvitāraṃ padakasaṃsthānaṃ pañcacatvāriṃśanmuhū-
rtayogaṃ godhūmamatsyāhāramaryamādaivataṃ kauśikaṃ gotreṇa | hastanakṣatraṃ pañcatāraṃ hastasaṃsthānaṃ 
triṃśanmuhūrtayogaṃ śyāmākabhojanaṃ sūryadaivataṃ kāśyapaṃ gotreṇa | citrānakṣatramekatāraṃ tilaka-
saṃsthānaṃ triṃśanmuhūrtayogaṃ mudgakṛsaraghṛtapūpāhāraṃ tvaṣṭṛdaivataṃ kātyāyanīyaṃ gotreṇa | svātīnakṣatra-
mekatāraṃ tilakasaṃsthānaṃ pañcadaśamuhūrtayogaṃ mudgakṛsaraphalāhāraṃ vāyudaivataṃ kātyāyanīyaṃ gotreṇa |
viśākhānakṣatraṃ dvitāraṃ viṣāṇasaṃsthānaṃ pañcacatvāriṃśanmuhūrtayogaṃ tilapuṣpāhāramindrāgnidaivataṃ 
śākhāyanīyaṃ gotreṇa | ityetāni bho: puṣkarasārin saptanakṣatrāṇi dakṣiṇadvārakāṇi ||
anurādhānakṣatraṃ catustāraṃ ratnāvalīsaṃsthānaṃ triṃśanmuhūrtayogaṃ surāmāṃsāhāraṃ mitradaivata-
mālambāyanīyaṃ gotreṇa | jyeṣṭhānakṣatraṃ tritāraṃ yavamadhyasaṃsthānaṃ pañcadaśamuhūrtayogaṃ śāliyavāgū-
bhojanamindradaivataṃ dīrghakātyāyanīyaṃ gotreṇa | mūlanakṣatraṃ saptatāraṃ vṛścikasaṃsthānaṃ triṃśanmuhūrta-
yogaṃ mūlaphalāhāraṃ nairṛtidaivataṃ kātyāyanīyaṃ gotreṇa | pūrvāṣāḍhānakṣatraṃ catustāraṃ govikrama-
saṃsthānaṃ triṃśanmuhūrtayogaṃ nyagrodhakaṣāyāhāraṃ toyadaivataṃ darbhakātyāyanīyaṃ gotreṇa | uttarā-
ṣāḍhānakṣatraṃ catustāraṃ gajavikramasaṃsthānaṃ pañcacatvāriṃśanmuhūrtayogaṃ madhulājāhāraṃ viśvadaivataṃ 
maudgalāyanīyaṃ gotreṇa | abhijnnakṣatraṃ tritāraṃ gośīrṣasaṃsthānaṃ ṣaṇmuhūrtayogaṃ vāyvāhāraṃ 
brahmadaivataṃ brahmāvatīyaṃ gotreṇa | śravaṇānakṣatraṃ tritāraṃ yavamadhyasaṃsthānaṃ triṃśanmuhūrtayogaṃ pakṣi-
māṃsāhāraṃ viṣṇudaivataṃ kātyāyanīyaṃ gotreṇa | ityetāni bho: puṣkarasārin sapta nakṣatrāṇi  
paścimadvārakāṇi ||
dhaniṣṭhānakṣatraṃ catustāraṃ śakunasaṃsthānaṃ triṃśanmuhūrtayogaṃ kulatthapūpāhāraṃ vasudaivataṃ 
kauṇḍinyāyanīyaṃ gotreṇa | śatabhiṣānakṣatramekatāraṃ tilakasaṃsthānaṃ pañcadaśamuhūrtayogaṃ yavāgu-
bhojanaṃ varuṇadaivataṃ tāṇḍyāyanīyaṃ gotreṇa | pūrvabhādrapadānakṣatraṃ dvitāraṃ padakasaṃsthānaṃ triṃśanmu-
hūrtayogaṃ māṃsarudhirāhāramahirbudhnyadaivataṃ jātūkarṇyaṃ gotreṇa | uttarabhādrapadānakṣatraṃ dvitāraṃ
padakasaṃsthānaṃ pañcacatvāriṃśanmuhūrtayogaṃ māṃsāhāraṃ aryamādaivataṃ dhyānadrāhyāyaṇīyaṃ gotreṇa |
revatīnakṣatramekatāraṃ tilakasaṃsthānaṃ triṃśanmuhūrtayogaṃ dadhyāhāraṃ pūṣadaivatamaṣṭabhaginīyaṃ gotreṇa |
aśvinīnakṣatraṃ dvitāraṃ turagaśīrṣasaṃsthānaṃ triṃśanmuhūrtayogaṃ madhupāyasabhojanaṃ gandharvadaivataṃ 
maitrāyaṇīyaṃ gotreṇa | bharaṇīnakṣatraṃ tritāraṃ bhagasaṃsthānaṃ triṃśanmuhūrtayogaṃ tilataṇḍulāhāraṃ 
yamadaivataṃ bhārgavīyaṃ gotreṇa | ityetāni bho: puṣkarasārin sapta nakṣatrāṇi uttaradvārakāṇi ||
amīṣāṃ bho: puṣkarasārin aṣṭāviṃśatīnāṃ nakṣatrāṇāṃ ṣaṇnakṣatrāṇi pañcacatvāriṃśanmuhūrta-
yogāni | tadyathā-rohiṇī punarvasu uttaraphalgunī viśākhā uttarāṣāḍhā uttarabhādrapadā ceti |
pañcanakṣatrāṇi pañcadaśamuhūrtayogāni | tadyathā-ārdrā āśleṣā svātī jyeṣṭhā śatabhiṣā
ceti | eko’bhijit ṣaṇmuhūrtayoga: | avaśiṣṭāni triṃśanmuhūrtayogāni ||
@336
amīṣāṃ bho: puṣkarasārin saptānāṃ nakṣatrāṇāṃ pūrvadvārikāṇāṃ kṛttikā prathamā nāmā, 
āśleṣā paścimā nāma | amīṣāṃ saptānāṃ nakṣatrāṇāṃ dakṣiṇādvārikāṇāṃ maghā prathamā nāma, viśākhā 
paścimā nāma | amīṣāṃ paścimadvārikāṇāṃ saptānāṃ nakṣatrāṇāmanurādhā prathamā nāma, śravaṇā
paścimā nāma | amīṣāṃ saptānāṃ nakṣatrāṇāmuttaradvāeikāṇāṃ dhaniṣṭhā prathamā nāma. bharaṇī 
paścimā nāma || 
amīṣāṃ bho: puṣkarasārin aṣṭāviṃśatīnāṃ nakṣatrāṇāṃ sapta balāni | katamāni saptas ?
yaduta trīṇi pūrvāṇi viśākhānurādhā punarvasu: svātiśca | trīṇi dāruṇāni | ārdrā āśleṣā
bharaṇī ceti | catvāri saṃmānanīyāni | yaduta trīṇi uttarāṇi rohiṇī ceti | pañca mṛdu- 
kāni | śrāvaṇāṃ dhaniṣṭhā śatabhiṣā jyeṣṭhā mūlā iti | pañca dhāraṇīyāni | hastā citrā āśleṣā 
maghā abhijicceti | catvāri kṣiprakaraṇīyāni | yaduta kṛttikā mṛgaśirā puṣyā aśvinī ceti ||
amīṣāṃ bho: puṣkarasārin aṣṭāviṃśatīnāṃ nakṣatrāṇaṃ trayo hogā bhavanti-ṛṣabhā-
nusārī yoga: | vatsānusārī yoga: | yuganaddho yoga: | tatra nakṣatraṃ yadi purastādgacchati
candraśca pṛṣṭhata:, ayamucyate ṛṣabhānusārī yoga iti | yaduta candra: purastād gacchati nakṣatraṃ
ca pṛṣṭhata:, tadā bhavati vatsānusārī yoga: | yadi punaścandor nakṣatraṃ comau yugapad
gacchata:, tadāyamucyate yuganaddho yoga iti ||
atha khalu bho: puṣkarasārin graham#n pravakṣyāmi | tacchrūyatām | tadyathā śukro bṛhaspati:
śanaiścaro budho’ṅgāraka: sūryastāādhipatiśceti ||
evaṃ viparivartamāne loke nakṣatreṣu pravibhakteṣu pravibhakteṣu kathaṃ rātridivasānāṃ hrāso vṛddhiśca
bhavati ? taducyate | hemantānāṃ dvitīye māsi rohiṇyāmaṣṭabhyāṃ dvādaśamuhūrto divaso bhavati |
aṣṭādaśamuhūrtā rātri: | grīṣmāṇāṃ paścime māse rohiṇyāmaṣṭabhyāmaṣṭādaśamuhūrto divaso bhavati |
dvādaśamūhūrtā rātri: | varṣāṇāṃ paścime māse rohiṇyāmaṣṭabhyāṃ caturdaśamuhūrto divaso bhavati |
ṣoḍaśamuhūrtā rātri: ||
kiṃ bhostriśaṅko rātridivasānāṃ prasthānam ? divasānudivasam | kiṃ pakṣasya prasthānam ?
pratipad | kiṃ saṃvatsarasya prasthānam ? pauṣa: | kimṛtūnāṃ prasthānam ? prāvṛṭ || 
kiṃ bhostriśaṅko kṣaṇasya parimāṇam ? kiṃ lavasya ? kiṃ muhūrtasya ? tadyathā bho:
puṣkarasārin striyā nātidīrghahrasva: kartinyā: sūtrodyāma: | evaṃ dīrghastatkṣaṇa: | viṃśatyadhikaṃ
tatkṣaṇaśatameka: kṣaṇa: | ṣaṣṭikṣaṇā eko lava: | triṃśallavā eko mūhūrta: eko muhūrta: | etena kramasaṃ-
bandhena triṃśanmuhūrtamekaṃ rātridivasamanumīyate | teṣāṃ muhūrtānāmimāni nāmāni bhavanti-
āditya udayati ṣaṇṇavatipauruṣāyāṃ chāyāyāṃ caturojā nāma muhūrto bhavati | ṣaṣṭi-
pauruṣāyāṃ chāyāyāṃ śveto nāma muhūrto bhavati | dvādaśapauruṣāyāṃ chāyāyāṃ samṛddho nāma muhūrto 
bhavati | ṣaṭpauruṣāyāṃ śarapatho nāma muhūrto bhavati | pañcapauruṣāyāṃ chāyāyā- 
@337
matisamṛddho nāma mūhūrto bhavati | catu:pauruṣāyāṃ chāyāyāmudgato nāma muhūrto bhavati |
tripauruṣāyāṃ chāyāyāṃ sumukho nāma mūhūrto bhavati | sthite madhyāhve vajrako nāma muhūrto 
bhavati | parivṛtte madhyāhne tripuruṣāyāṃ chāyas#yāṃ rohito nāma mūhūrto bhavati | catu:pauruṣāyāṃ 
chāyāyāṃ balo nāma muhūrto bhavati | pañcapauruṣāyāṃ chāyāyāṃ vijayo nāma muhūrta: | ṣaṭpauruṣāyāṃ
chāyāyām % sarvaraso nāma mūhūrta: | dvādaśapauruṣāyāṃ dhāyāyāṃ vasurnāma muhūrta: | ṣaṣṭipauruṣāyāṃ 
chāyāyāṃ sundaro nāma muhūrta: | avataramāṇa āditye ṣaṇṇavatipauruṣāyāṃ chāyāyāṃ parabhayo nāma 
muhūrto bhavati | ityetāni divasasya muhūrtāni || 
atha khalu bho: puṣkarasārin rātryā muhūrtāni vyākhyāsyāmi | astaṃgata āditye 
raudrao nāma muhūrta: | tatastārāvacāro nāma mūhūrta: | saṃyamo nāma mūhūrta: | sāṃpraiyako nāma 
muhūrta: | ananto nāma mūhūrta: | gardabho nāma muhūrta: | rākṣaso nāma muhūrta: | sthite’rdharātre- 
‘vayavo nāma mūhurta: | atikrānte’rdharātre brahmā nāma muhūrta: | ditirnāma muhūrta: | arko
nāma muhūrta: | vidhamano nāma muhūrta: | āgneyo nāma muhūrta: | ātapāgnirnām mūhūrta: | 
abhijinnāma muhūrta: | ityetāni rātrermuhūrtanāmāni | iti bho: puṣkarasārin imāni 
triṃśanmuhūrtāni yairahorātraṃ prajñāyate || 
tatkṣaṇa: kṣaṇo lavo mūhūrta: | tatra triṃśatitamo bhāgo muhūrtasya lava | ṣaṣṭitamo 
bhāgo lavasya kṣaṇa: | viṃśatyuttarabhāgaśataṃ kṣaṇasya tatkṣaṇa: | tadyathā striyā nātidīrdhahrasva: 
kartinyā: sūtrodyāma: | evaṃ dīrghastatkṣaṇa: | viṃśatyuttarakṣaṇaśataṃ tatkṣaṇasyaika: kṣaṇa: | ṣaṣṭi: 
kṣaṇā eko lava: | triṃśallavā eko muhūrta: | etena kramayogena triṃśanmuhūrtamekamahorātram | 
triṃśadahorātrāṇyeko māsa: | dvādaśa māsā: saṃvatsara: | caturojā: śveta: samṛddha: śarapatho’ti- 
samṛddha udgata: sumukho vajrako rohito balo vijaya: sarvaraso vasu: sundara: parabhaya: | raudra- 
stārāvacara: saṃyama: sāṃpraiyako’nanto gardabho rākṣaso’vayavo brahmā ditirarko vidhamano āgneya 
ātapāgnirabhijit | itīmāni muhūrtānāṃ nāmāni || 
kālotpattimapi te brāhmaṇa vakṣyāmi, śṛṇu- 
kālasya kiṃ pramāṇamiti taducyate | dvāvakṣinimeṣāveko lava: | aṣṭau lavā ekā kāṣṭhā | 
ṣoḍaśa kāṣṭhā ekā kalā | kalānāṃ triṃśadekā nāḍikā | tatra dve nāḍike eko muhūrta: || 
nāḍikāyā: puna: kiṃ pramāṇam ? taducyate- 
droṇāṃ salilasyaikam | taddharaṇato dve palaśate bhavata: | nālikāchidrasya kiṃ pramāṇam ? 
suvarṇamātram | upari caturaṅgulā suvarṇaśalākā kartavyā | vṛttaparimaṇḍalā samantāccaturasrā 
āyatā | yadā caivaṃ śīryeta tat toyaṃ ghaṭasya tadaikā nāḍikā | etena nāḍikāpramāṇena vibhakte 
dve nāḍike eko muhūrta: | etena bho brāhmaṇa triṃśanmuhūrtā:, yai rātridivasā anumīyanta iti ||
@338
tata: ṣoḍaśa nimeṣā ekā kāṣṭhā | ṣoḍaśa kāṣṭhā ekā kalā | ṣaṣṭi: kalā eko
muhūrta: | triṃśanmuhūrtā ekamahorātram | triṃśadahorātrāṇyeko māsa: | dvādaśa māsā: saṃvatsara: ||
etena punarakṣinimeṣeṇa ṣoḍaśakoṭyo’ṣṭapañcāśacca śatasahasrāṇi aṣṭāśītisahasrāṇi 
sa evaṃ māpita: | tacca brāhmaṇa kālotpattirvyākhyātā ||
śṛṇu brāhmaṇa krośayojanānāmutpattim | sapta paramāṇava eko’ṇurbhavati | saptāṇava: 
sarvasūkṣmaṃ dṛśyate | tadekaṃ vātāyanaraja: | vātāyanarajāṃsi sapta, śaśakaraja: | sapta śaśaka-
rajāṃsi eḍakaraja: | sapta eḍakarajāṃsi ekaṃ goraja: | sapta gorajāṃsi ekā yūkā | sapta yūkā
ekā likṣā | sapta likṣā eko yava: | sapta yavā ekāṅguli: | dvādaśāṅgulayo vitasti: | dve 
vitastī eko hasta: | catvāro hastā ekaṃ dhanu: | dhanu:sahasrameka: krośa: | catvāra: krośā 
eko māgadhayojana: | yojanasya pramāṇaṃ piṇḍitam | paramāṇūnāṃ koṭiśatasahasrāṇi catu-
rviṃśatiścaikonatriṃśatkoṭisahasrāṇi dvādaśa ca śatasahasrāṇi | evaṃ māpitaṃ yojanamiti ||
śṛṇu brāhmaṇa suvarṇasya parimāṇotpattim | tatkathayatu bhavān-
dvādaśa yavā māṣaka: | ṣoḍaśa māṣakā eka: karṣa: | suvarṇasya parimāṇaṃ piṇḍita-
miti | dve koṭī pañcaviṃśatiśca sahasrāṇi pañcaśatānyaṣṭau ca paramāṇava: | evaṃ māpitā brāhmaṇa
suvarṇasya parimāṇotpatti: ||
śṛṇu brāhmaṇa palapramāṇam | catu:ṣaṣṭimāṣakā: palaṃ māgadhakam | māgadhakayā tulayā
palasya parimāṇaṃ piṇḍitam | paramāṇūnāmaṣṭakoṭaya: saptacatvāriṃśacca śatasahasrāṇi sapta ca
sahasrāṇi dve śate aśītiśca paramāṇava: | evaṃ māpitaṃ brāhmaṇa palasya parimāṇamiti |
śṛṇu brāhmaṇa rasaparimāṇasyotpattim | caturviṃśatipalāni māgadhaka: prastha: | tat
rasaparimāṇam | māgadhakayā tulayā prasthasya parimāṇaṃ piṇḍitam | dve koṭiśate tisraśca 
koṭaya ekonatriṃśacca śatasahasrāṇi catu:saptatisahasrāṇi sapta ca śatāni viṃśatiśca
paramāṇava: | evaṃ māpitā brāhmaṇa rasamānasyotpattiriti ||
śṛṇu brāhmaṇa dhānyaparimāṇasyotpattim | ekonatriṃśatipalānyekakarṣeṇonāni māgadha:
prastha: | māpitaṃ dhānyaparimāṇam | māgadhakayā tulayā prasthasya parimāṇaṃ piṇḍitam | koṭi 
śatamaṣṭapañcāśacca koṭayo dviraśītiśca śatasahasrāṇi ekaṣaṣṭiśca sahasrāṇi pañcaśatāni 
triṃśacca paramāṇava: | evaṃ māpitaṃ brāhmaṇa dhānyasya parimāṇamiti ||
paṭha bhostrīśaṅko nakṣatravyākaraṇaṃ nāmādhyāyam | atha khalu bho brāhmaṇa nakṣatra-
vyākaraṇaṃ nāmādhyāyaṃ vyākhyāsyāmi tacchrūyatām | kathayatu bhavān-
kṛttikāsu jāto mānavo yaśasvī bhavati | rohiṇyāṃ jāta: subhago bhavati 
bhogavāṃśca | mṛgaśirasi jāto yuddhārthī bhavati | ārdrāyāṃ jāta utso’nnapānānāṃ bhavati |
punarvasau jāta: kṛṣimān bhavati gorakṣaśca | puṣye jāta: śīlavān bhavati | āśleṣāyāṃ 
@339
jāta: kāmuko bhavati | maghāyāṃ jāto matimān bhavati, mahātmā ca | pūrvaphalgunyāṃ
jāto’lpāyuṣko bhavati | uttaraphalgunyāṃ jāta upavāsaśīlo bhavati, svargaparāyaṇaśca |
haste jātaścauro bhavati | citrāyāṃ jāto nṛtyagītakuśalo bhavati, ābharaṇavidhijñaśca |
svātyāṃ jāto gaṇako bhavati, gaṇakamahāmātro vā | viśākhāyāṃ jāto rājabhaṭo bhavati |
anurādhāyāṃ jāto vāṇijako bhavati sārthika: | jyeṣṭhāyāṃ jāto’lpāyuṣko bhavati, alpa-
bhogaśca | mūle jāta: putravān bhavati, yaśasvī ca | pūrvāṣāḍhāyāṃ jāto yogācāro bhavati |
uttarāṣāḍhāyāṃ jāto bhakteśvara: kulīnaśca bhavati | abhijiti jāta: kīrtimān puruṣo 
bhavati | śravaṇe jāto rājapūjito bhavati | dhaniṣṭhāyāṃ jāto dhanāḍhyo bhavati | śatabhiṣāyāṃ 
jāto mūliko bhavati | pūrvabhādrapadāyāṃ jātaścaurasenāpatirbhavati | uttarabhādrapadāyāṃ jāto 
gandhiko bhavati, gandharvaśca | revatyāṃ jāto nāviko bhavati | aśvinyāṃ jāto’śvavāṇijako 
bhavati | bharaṇyāṃ jāto vadhyaghātako bhavati | ayaṃ bho: puṣkarasārin nakṣatravyākaraṇo nāma ||
paṭha bhostriśaṅko nakṣatranirdeśaṃ nāmādhyāyam | atha bho: puṣkarasārin nakṣatranirdeśaṃ 
nāmādhyāyaṃ vyākhyāsyāmi | tacchrūyatām | kathayatu bhavān-
kṛttikāsu niviṣṭaṃ vai nagaraṃ jvalati śriyā |
prabhūtaratnojjvalaṃ caiva tannagaraṃ vinirdiśet ||92||
rohiṇyāṃ tu niviṣṭaṃ vai nagaraṃ tad vinirdiśet |
dhārmiko’tra jano bhūyātprabhūtadhanasaṃcaya: |
vidyāprakṛtisaṃpanna: svadārābhirato’pi ca ||93||
mṛgaśīrṣe niviṣṭaṃ tu strībhirgobhirdhanaistathā |
mālyabhogaiśca saṃkīrṇamadbhutaiśca puraskṛtam ||94||
ārdrāyāṃ matsyamāṃsāni bhakṣyabhojyadhanāni ca |
bhavanti krūrapuruṣā mūrkhaprakṛtaya: pure ||95||
punarvasau niviṣṭe tu nagaraṃ dīpyate śriyā |
prabhūtadhanadhānyaṃ ca bhūtvā cāpi vinaśyati ||96||
śrīmatpuṣye niviṣṭe tu prajā duṣṭā prasīdati |
yuktā: śriyā ca dharmiṣṭhāstathaiva cirajīvina: ||97||
tejasvinaśca dīrghāyurdhanadhānyarasānvitā: |
vanaspatistathā kṣipraṃ puṣyettatra puna: puna: ||98||
āśleṣāyāṃ niviṣṭe tu durbhagā: kalahapriyā: |
du:śīlā du:khabhājaśca nivasanti narādhamā: ||99||
maghāyāṃ ca niviṣṭe tu vidyāvanto mahādhanā: |
svadārābhiratā martyā jāyante suparākramā: ||100||
@340
phālgunyāṃ tu striyo mālyaṃ bhojanācchādanaṃ śubham |
gandhopetāni dhānyāni niviṣṭe nagare bhavet ||101||
uttarāyāṃ tu phālgunyāṃ dhānyāni ca dhanāni ca |
mūrkhā janā jitā: strībhirniviṣṭe nagare bhavet ||102||
haste ca viniviṣṭe tu vidyāvanto mahādhanā: |
parasparaṃ ca rucitaṃ śayanaṃ nagare bhavet ||103||
citrāyāṃ ca niviṣṭe tu strījitā: sarvamānavā: |
śrīmatkāntaṃ ca nagaraṃ jvalantaṃ tadvinirdiśet ||104||
svātyāṃ pure niviṣṭe tu prabhūtadhanasaṃcayā: |
lubdhā: krūrāśca mūrkhāśca prabhūtā nagare bhavet ||105||
viśākhāyāṃ niviṣṭaṃ tu nagaraṃ jvalati śriyā |
yāyajūkajanākīrṇaṃ śastrāntaṃ ca vinirdiśet ||106||
anurādhāniviṣṭe tu dharmaśīlā jitendriyā: |
svadāraniratā: puṇyā japahomaparāyaṇā: ||107||
jyeṣṭhāyāṃ saṃniviṣṭaṃ tu bahuratnadhanānvitai: |
sattvairvedavidai: pūrṇaṃ śaśvatsamabhivardhate ||108||
mūlena saṃniviṣṭaṃ tu puraṃ dhānyadhanānvitam |
du:śīlajanasaṃkīrṇaṃ pāṃsunā ca vinaśyati ||109||
pūrvāṣāḍhāniviṣṭaṃ tu puraṃ syāddhanadhānyabhāk |
lubdhā: krūrāśca mūrkhāśca nivasanti narādhamā: ||110||
niviṣṭe tūttarāyāṃ ca dhanadhānyasamuccaya: |
vidyāprakṛtisaṃpanno janaśca kalahapriya: ||111||
abhijiti niviṣṭe tu nagare tatra moditā: |
narā: sarve sadā hṛṣṭā: parasparānurāgiṇa: ||112||
śravaṇāyāṃ niviṣṭaṃ tu puraṃ dhānyadhanānvitam |
arogijanabhūyiṣṭhasahitaṃ tadvinirdiśet ||113||
dhaniṣṭhāyāṃ niviṣṭaṃ tu strījitaṃ puramādiśet |
prabhūtavastramālyaṃ ca kāmabhogavivarjitam ||114||
pure śatabhiṣāyukte mūrkhaśāṭhyapriyā janā: |
strīṣu pāneṣu saṃsaktā: salilena vinaśyati ||115||
@341
pure proṣṭhapadādhyakṣe narāstatra sukhapriyā: |
paropatāpino mūrkhā mānakāmavivarjitā: ||116||
uttarāyāṃ niviṣṭe tu śaśvadvṛddhiranuttarā |
pūrṇaṃ ca dhanadhānyābhyāṃ ratnāḍhyaṃ ca vinirdiśet ||117||
pure niviṣṭe revatyāṃ sundarī janatā bhavet |
kharoṣṭraṃ caiva gāvaśca prabhūtadhanadhānyatā ||118||
aśvinyāṃ viniviṣṭaṃ tu nagaraṃ śivamādiśet |
arogijanasaṃpūrṇaṃ darśanīyajanākulam ||119||
bharaṇyāṃ saṃniviṣṭe tu durbhagā: kalahapriyā:|
du:śīlā du:khabhājaśca vasanti puruṣādhamā: ||120||
purāṇi rāṣṭrāṇi tathā gṛhāṇi
nakṣatrayogaṃ prasamīkṣya vidvān |
iṣṭe praśaste ca niveśayettu 
pūrve ca janme’dhigataṃ mayedam ||121||
ayaṃ bho: puṣkarasārinnakṣatranirdeśo nāmādhyāya: ||
atha khalu bho: puṣkarasārin aṣṭāviṃśatīnāṃ nakṣatrāṇāṃ sthānanirdeśaṃ nāmādhyāyaṃ 
pravakṣyāmi | tacchrūyatām | kathayatu bhagavān-
kṛttikā bho: puṣkarasārin nakṣatraṃ kaliṅgamagadhānām | rohiṇī sarvaprajāyā: |
mṛgaśirā videhānāṃ rājopasevakānāṃ ca | evamārdrā kṣatriyāṇāṃ brāhmaṇānāṃ ca | punarvasu:
sauparṇānām | puṣyanakṣatraṃ sarveṣāmavadātavasanānāṃ rājapadasevakānāṃ ca | āśleṣā nāgānāṃ
haimavatānāṃ ca | maghānakṣatraṃ gauḍikānām | pūrvaphalgunī caurāṇām | uttaraphalgunī Avantī-
nām | hastā saurāṣṭrikāṇām | citrā pakṣiṇāṃ dvipadānām | svātī sarveṣāṃ pravrajyāsamā-
pannānām | viśākhā audakānām | anurādhā vāṇijakānāṃ śākaṭikānāṃ ca | jyeṣṭhā 
dauvālikānām | mūlā pathikānām | pūrvāṣāḍhā bāhlīkānāṃ ca | uttarāṣāḍhā kāmbojānām |
abhijitsarveṣāṃ dakṣiṇāpathikānāṃ tāmraparṇikānāṃ ca | śravaṇā ghātakānāṃ caurāṇāṃ ca | dhaniṣṭhā 
kurupāñcālānām | śatabhiṣā maulikānāmātharvaṇikānāṃ ca | pūrvabhādrapadā gandhikānāṃ yavana-
kāmbojānāṃ ca | uttarabhādrapadā gandharvāṇām | revatī nāvikānāṃ ca | aśvinī aśvavāṇijānāṃ 
ca | bharaṇī bhadrapadakarmaṇāṃ bhadrakāyakānāṃ ca || ayaṃ bho: puṣkarasārin nakṣatrāṇāṃ sthāna-
nirdeśavyākaraṇo nāmādhyāya: ||
paṭha bhostriśaṅko ṛtuvaṣa nāmādhyāyam | tadahaṃ vakṣye śrūyatām | kathayatu bhagavān-
@342
kṛttikāsu grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati |
varṣo daśarātrika: | śravaṇāyuktaproṣṭhapadāyām agrodako varṣārātro bhavati | paścādvarṣaṃ saṃjana-
yati | hemante grīṣme trīṇi cātra bhayapragrahāṇi bhavanti | agnibhayaṃ śastrabhayaṃ codakabhayaṃ ca
bhavati | uktaṃ kṛttikāsu ||
rohiṇyāṃ grīṣmāṇāṃ paścime māse yadyatra deva: pravarṣati, ekaviṃśatyāḍhakāni pravarṣati |
tatra nimnāni kṛṣikartavyāni | sthalāni parivarjayitavyāni | eṣa ca varṣārātra: sāroparodha: 
sasyaṃ ca saṃpādayati | dvau cātra rogau prabalau bhavata: | kukṣirogaścakṣūrogaśca | caurabahulāścātra 
diśo bhavanti | uktaṃ ca rohiṇyām ||
mṛgaśīrṣe grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati |
sāroparodho varṣārātra: | paścādvarṣaṃ saṃjanayati | nikṣiptaśastrāścātra rājāno bhavanti | kṣemiṇa:
sunītikāśca diśo bhavanti | muditāścātra janapadā bhavanti | uktaṃ mṛgaśirasi ||
ārdrāyāṃ grīṣmāṇāṃ paścime māse yadyatra deva: pravarṣati, aṣṭādaśāḍhakāni pravarṣati |
tatra nimnāni kṛṣikartavyāni | sthalāni parivarjayitavyāni | nidhayaśca rakṣayitavyā: |
caurabahulāścātra diśo bhavanti | nikṣiptaśastrāśca rājāno bhavanti | trayaścātra rogā: prabalā
bhavanti–jvara: śvāso galagrahaśca | bālānāṃ dārakadārikānāṃ camaraṇaṃ bhavati | ityuktamārdrāyām ||
punarvasau grīṣmāṇāṃ paścime māse yadyatra deva: pravarṣati, navatyāḍhakāni pravarṣati |
mahāmeghānutpādayati | āṣāḍhāyāṃ praviṣṭāyāṃ mṛdūni pravarṣati | anantaraṃ ca nirantareṇa
pravarṣati | nikṣiptaśastrāścātra rājāno bhavanti | uktaṃ punarvasau ||
puṣye grīṣmāṇāṃ paścime māse yadyatra deva: pravarṣati, dvātriṃśadāḍhakāni pravarṣati | tatra 
nimnāni kṛṣikartavyāni | sthalāni parivarjayitavyāni | vyaktaṃ pradhānavarṣāṇi bhavanti | sasyaṃ 
ca niṣpādayati | brāhmaṇakṣatriyāṇāṃ ca virodho bhavati | daṃṣṭriṇaścātra prabalā bhavanti | tatra
trayo rogāśca bhavanti-gaṇḍā: piṭakā: pāmāni ca | ityuktaṃ puṣye ||
āśleṣāyāṃ grīṣmāṇāṃ paścime māse yadyatra deva: pravarṣati, ekaviṃśatyāḍhakāni pravarṣati |
tatra nimnāni kṛṣikartavyāni | sthalāni parivarjayitavyāni | viṣamāśca vāyavo vānti |
saṃvignāścātra jñānino rājānaśca bhavanti | eṣo varṣa: sarvasasyāni saṃpādayati | jāyāpati-
kānāṃ rājāmātyānāṃ ca virodho bhavati | uktamāśleṣāyām ||
maghāyāṃ grīṣmāṇāṃ paścime māse yadyatra deva: pravarṣati catu:ṣaṣṭyāḍhakāni pravarṣati |
eṣo varṣa:sarvasasyāmi saṃpādayati | mṛgapakṣipaśumanuṣyāṇāṃ cātra garbhā vinaśyanti |
janamaraṇaṃ cātra bhaviṣyatīti | uktaṃ maghāyām ||
pūrvaphalgunyāṃ grīṣmāṇāṃ paścime māse yadyatra deva: pravarṣati, catu:ṣaṣṭhyāḍhakāni pravarṣati |
eṣo varṣa: sarvasasyāni saṃpādayati | tacca sasyaṃ janayitvā paracakrapīḍitā manuṣyā na 
sukhenopabhuñjate | paśūnāṃ manuṣyāṇāṃ cātra garbhā: sukhino bhavanti | uktaṃ pūrvaphalgunyām ||
@343
uttaraphalgunyāṃ grīṣmāṇāṃ paścime māse yadyatra deva: pravarṣati, aśītyāḍhakāni 
pravarṣati | eko varṣa: sarvasasyāni ca saṃpādayati | nikṣiptaśastrāścātra rājāno bhavanti |
brahmakṣatriyayośca virodho bhavati | kṣipraṃ ca anītikā: prajā vinaśyanti | uktamuttara-
phalgunyām ||
haste grīṣmāṇāṃ paścime māse yadyatra deva: pravarṣati, ekonapañcāśadāḍhakāni pravarṣati |
devaśca tadyathā parikṣipati | patitāni ca sasyāni janasyārasāgrāṇi anudagrāṇi alpa-
sārāṇyalpodakāni | durbhikṣaścātra bhaviṣyati | uktaṃ haste ||
citrāyāṃ grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati |
sāroparodhastata: paścādvarṣaṃ saṃjanayati | nikṣiptaśastrāśca rājāno bhavanti | muditāścātra
janapadā bhavanti | uktaṃ citrāyām ||
svātyāṃ grīṣmāṇāṃ paścime māse yadyatra deva: pravarṣati, ekaviṃśatyāḍhakāni pravarṣati |
nikṣiptaśastrāśca rājāno bhavanti | caurāścātra balavattarā bhavanti | uktaṃ svātyām ||
viśākhāyāṃ grīṣmāṇāṃ paścime māse yadyatra deva: pravarṣati, aśītyāḍhakāni pravarṣati |
eko varṣa: sarvasasyāni saṃpādayati | rājānaścātra chidrayuktā bhavanti | agnidāhāścātra 
prabalā bhavanti | daṃṣṭriṇaścātra balavanto’pi kṣayaṃ gacchanti | uktaṃ viśākhāyām ||
anurādhāyāṃ grīṣmāṇāṃ paścime māse yadyatra deva: pravarṣati, ṣaṣṭyāḍhakāni pravarṣati |
eko varṣa: sasyaṃ saṃpādayati | mitrāṇi cātra dṛḍhāni bhavanti | uktamanurādhāyām ||
jyeṣṭhāyāṃ grīṣmāṇāṃ paścime māse yadyatra deva: pravarṣati, ṣoḍaśāḍhakāni pravarṣati |
tatra kṛṣikarmāntāni pratisaṃhartavyāni | yugavaratrāṇi varjayitavyāni | svadhānyāni upasaṃharta- 
vyāni | agnaya: pratisaṃhartavyā: | lāṅgalāni pratisaṃhartavyāni | avaśyamanena janapadena 
vinaṣṭavyaṃ bhavati | paracakrapīḍito bhavati | uktaṃ jyeṣṭhāyām ||
mūle grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati | eka: 
sasyaṃ saṃpādayati | caurabahulāścātra diśo bhavanti | trayaścātra vyādhayo balavanto bhavanti- 

vātagaṇḍa: pārśvaśūlamakṣirogaśca | puṣpaphalāni cātra samṛddhāni bhavanti | nikṣiptaśastrāścātra
rājāno bhavanti | uktaṃ mūle ||
pūrvasyāmāṣāḍhāyāṃ grīṣmāṇāṃ paścime māse yadyatra deva: pravarṣati, ṣaṣṭyāḍhakāni 
pravarṣati | dvau cātra grāhau bhavata: | proṣṭhapade vā āśvayujau vā pakṣe | eko varṣa: sarvasasyāni
saṃpādayati | dvau cātra rogau prabalau bhavata:-kukṣirogo’kṣirogaśca | uktaṃ pūrvāṣāḍhāyām ||
uttarasyāmāṣāḍhāyāṃ grīṣmāṇāṃ paścime māse yadyatra deva: pravarṣati , pūrṇamāḍhakaśataṃ 
pravarṣati | tatra sthalāni kṛṣikartavyāni | nimnāni parivarjayitavyāni | mahāsrotāṃsi 
cātra pravahanti | agrodakā cātra varṣā bhavanti | sarvasasyāni niṣpādayati | trayaścātra 
rogā: prabalā bhavanti-gaṇḍa: kaccha: kaṇṭharoga iti | uktamuttarāṣāḍhāyām ||
@344
abhijiti grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati |
maṇḍalavarṣaṃ ca deva: pravarṣati | paścād varṣa: sasyaṃ janayati | audakānāṃ bhūtānāmutsargo 
bhavati | uktamabhijiti ||
śravaṇe tu grīṣmāṇāṃ paścime māse yadyatra deva: pravarṣati, catu:ṣaṣṭyāḍhakāni pravarṣati |
maṇḍalavarṣaṃ ca devo varṣati | paścād varṣā sasyaṃ saṃpādayati | audakānāṃ bhūtānāmutsargo 
bhavati | vyādhibahulāśca narā bhavanti | rājānaśca tīvradaṇḍā bhavanti | uktaṃ śravaṇe ||
dhaniṣṭhāyāṃ grīṣmāṇāṃ paścime māse yadyatra deva: pravarṣati, ekapañcāśadāḍhakāni pravarṣati |
vibhaktāścātra varṣā bhavanti | tatra nimnāni kṛṣikartavyāni | sthalāni parivarjayitavyāni |
durmukho rātrau varṣo bhavati | sasyāni saṃpādayati | ekaścātra rogo bhavati-gaṇḍavikāra: |
śastrasamādānāśca rājāno bhavanti | uktaṃ dhaniṣṭhāyām ||
śatabhiṣāyāṃ grīṣmāṇāṃ paścime māse yadyatra deva: pravarṣati, ṣoḍaśāḍhakāni pravarṣati |
tatra nimnāni kṛṣikartavyāni | sthalāni parivarjayitavyāni | eko varṣa: sarvasasyāni saṃpāda-
yati | cakrasamārūḍhā janapadā bhavanti | manuṣyā dārakadārikāśca skandhe kṛtvā deśāntaraṃ 
gacchanti | uktaṃ śatabhiṣāyām ||
pūrvasyāṃ bhādrapadāyāṃ grīṣmāṇāṃ paścime māse yadyatra deva: pravarṣati, catu:ṣaṣṭhyā-
ḍhakāni pravarṣati | varṣāmukhe cātra ekonaviṃśatirātriko’vagraho bhavati | puṣpasasyaṃ ca nāśa-
yati | etāśca varṣā bahucaurā bhavanti | dvau cātra mahāvyādhī bhavata:-prathamaṃ pittatāpajvaro
bhavati, paścād balavān mahāgraho bhavati | martyānāṃ nārīṇāṃ ca maraṇaṃ bhavati |
uktaṃ pūrvabhādrapadāyām ||
uttarasyāṃ bhādrapadāyāṃ grīṣmāṇāṃ paścime māse yadyatra deva: pravarṣati, pūrṇamāḍhakaśataṃ 
pravarṣati | mahāsrotāṃsi pravahanti | grāmanagaranigamā: srotasā uhyante | catvāraścātra 
vyādhaya: prabalā bhavanti | tadyathā-kukṣirogo’kṣiroga: kāso jvaraśceti | bālānāṃ dāraka-
dārikāṇāṃ maraṇaṃ bhavati | atra sthalāni kṛṣikartavyāni | nimnāni parivarjayitavyāni |
etāśca varṣā: puṣpāṇi phalāni ca saṃpādayanti | uktamuttarabhādrapadāyām ||
revatyāṃ grīṣmāṇāṃ paścime māse yadyatra devo pravarṣati, ekaṣaṣṭyāḍhakāni pravarṣati |
tatra nimnāni kṛṣikartavyāni | sthalāni parivarjayitavyāni | ekā ca varṣā sarvasasyāni 
saṃpādayati | tacca sasyaṃ mitrabāndhavā manuṣyāśca paribhuñjate | nikṣiptaśastradaṇḍāśca rājāno 
bhavanti | anudvignāśca janapadā bhavanti | udvignāśca dānapatayo bhavanti | devanakṣatrasamā-
yuktāśca janapadā bhavanti | mitrāṇi samāyuktāni bhavanti | uktaṃ revatyām ||
aśvinyāṃ grīṣmāṇāṃ paścime māse yadyatra deva: pravarṣati, aṣṭacatvāriṃśadāḍhakāni 
pravarṣati | yacca madhye varṣā bhavati, tatra nimnāni kṛṣikartavyāni | sthalāni parivarjayitavyāni |
ekā varṣā sarvasasyāni saṃpādayati | bhayasamāyuktāśca janapadā bhavanti | caurāśca prabalā 
bhavanti | uktamaśvinyām ||
@345 
bharaṇyāṃ grīṣmāṇāṃ paścime māse yadyatra deva: pravarṣati, pūrṇamāḍhakaśataṃ pravarṣati | tatra 
sthalāni kṛṣikartavyāni | nimnāni parivarjayitavyāni | durbhikṣaścātra bhavati | jarāmaraṇaṃ 
janānāṃ bhavati | rājānaścātra anyonyaghātakā bhavanti | putrapautrāṇāṃ ca kalaho bhavati |
uktaṃ bharaṇyām ||
ayaṃ bho: puṣkarasārinnakṣatrartuvarṣādhyāya: ||
amīṣāṃ bho: puṣkarasārin aṣṭāviṃśatīnāṃ nakṣatrāṇāṃ rāhugrahe phalavipākaṃ vyākhyāsyāmi |
kṛttikāsu bho: puṣkarasārin yadi candragraho bhavati, kaliṅgamagadhānāmupapīḍā
bhavati | yadi rohiṇyāṃ candragraho bhavati, prajānāmupapīḍā bhavati | yadi mṛgaśirasi candra-
graho bhavati, videhānāṃ janapadānāmupapīḍā bhavati rājopasevakānāṃ ca | evamārdrāyāṃ 
punarvasau puṣye ca vaktavyam | āśleṣāyāṃ yadi candragraho bhavati, nāgānāṃ haimavatānāṃ ca 
pīḍā bhavati | yadi maghāsu candragraho bhavati, gauḍikānāmupapīḍā bhavati | yadi pūrvaphalgunyāṃ 
somo gṛhyate, caurāṇāmupapīḍā bhavati | yadyuttaraphalgunyāṃ somo gṛhyate, avantīnāmupapīḍā 
bhavati | yadi hasteṣu somo gṛhyate, saurāṣṭrikāṇāmupapīḍā bhavati | yadi citrāyāṃ somo 
gṛhyate, pakṣiṇāṃ dvipadānāṃ ca pīḍā bhavati | yadi svātyāṃ somo gṛhyate, sarveṣāṃ pravrajyā-
samāpannānāmupapīḍā bhavati | yadi viśākhāyāṃ somo gṛhyate, audakānāṃ sattvānāmupa-
pīḍā bhavati | yadyanurādhāsu somo gṛhyate, vaṇijānāmupapīḍā bhavati śākaṭikānāṃ 
ca | yadi jyeṣṭhāyāṃ somo gṛhyate, dauvālikānāṃ pīḍā bhavati | yadi mūle somo 
gṛhyate, adhvagānāṃ pīḍā bhavati | yadi pūrvāṣāḍhāyāṃ somo gṛhyate, avantīnāṃ pīḍā bhavati |
yadyuttarāṣāḍhāyāṃ somo gṛhyate, kāmbojakānāṃ pīḍā bhavati vāhlīkānāṃ ca | yadyabhijiti 
somo gṛhyate, dakṣiṇāpathikānāṃ pīḍā bhavati tāmraparṇikānāṃ ca | yadi śravaṇeṣu somo 
gṛhyate, caurāṇāṃ ghātakānāṃ copapīḍā bhavati | yadi dhaniṣṭhāyāṃ somo gṛhyate, kurupāñcālānāṃ 
pīḍā bhavati | yadi śatabhiṣāyāṃ somo gṛhyate, maulikānāmātharvaṇikānāṃ ca pīḍā bhavati |
yadi pūrvabhādrapadāyāṃ somo gṛhyate, gāndhikānāṃ yavanakāmbojakānāṃ ca pīḍā bhavati |
yadyuttarabhādrapadāyāṃ somo gṛhyate, gandharvāṇāṃ pīḍā bhavati | yadi revatyāṃ somo gṛhyate, 
nāvikānāṃ pīḍā bhavati | yadyaśvinyāṃ somo gṛhyate, aśvavaṇijānāṃ pīḍā bhavati | yadi 
bharaṇyāṃ somo gṛhyate, bharukacchānāṃ pīḍā bhavati ||
evaṃ bho: puṣkarasārin yasminnakṣatre candragraho bhavati tasya tasya deśasya pīḍā 
bhavati | ityukto rāhugrahaphalavipākādhyāya: ||
pratinakṣatravaṃśaśāstre yathoktaṃ karma tacchṛṇu |
ucyamānamidaṃ vipra ṛṣīṇāṃ vacanaṃ yathā ||122||
ṣaṭtārāṃ kṛttikāṃ vidyādāśrayaṃ tāsu kārayet |
agnyādhānaṃ pākayajña: samṛddhiprasavaśca ya: ||122 a ||
@346
sarpirviloḍayettatra gavāṃ veśma ca kārayet |
ajaiḍakāśca kretavyā gavāṃ ca vṛṣamutsṛjet ||123||
aśmasāramayaṃ bhāṇḍaṃ sarvamatra tu kārayet |
hiraṇyakārakarmāntamiṣvastraṃ copakārayet ||124||
metṛko māpayedatra kuṭikāgniniveśanam |
pītalohitapuṣpāṇāṃ bījānyatra tu vāpayet ||125||
gṛhaṃ ca māpayedatra tathāvāsaṃ prakalpayet |
navaṃ ca chādayedvastraṃ krayaṇaṃ nātra kārayet ||126||
krūrakarmāṇi sidhyanti yuddhasaṃrodhabandhanam |
parapīḍāmathātraiva vidvānnaiva prayojayet ||127||
śastrāṇi kṣurakarmāṇi sarvāṇyatra tu kārayet |
taijasāni ca bhāṇḍāni kārayecca krīṇīta ca ||128||
āyuṣyaṃ ca śira:snānaṃ strīṇāṃ viṣkambhaṇāni ca |
pravarṣaṇaṃ ced devasya nātra vairaṃ praśāmyati ||129||
krodhano harṣaṇa: śūrastejasvī sāhasapriya: |
āyuṣmāṃśca yaśasvī ca yajñaśīlo’tra jāyate ||130|| kṛttikāsu ||
sarvaṃ kṛṣipadaṃ karma rohiṇyāṃ saṃprayojayet |
kṣetravastuvihārāṃśca navaṃ veśma ca kārayet ||131||
prayojayeccakrān vārān dāsāṃścaiva gṛhe paśūn |
vāpayetsarvabījāni dhruvaṃ vāsāṃsi kārayet ||132||
ṛṇaṃ na dadyāttatraiva vairamatratu vardhate |
saṃgrāmaṃ ca surāyogaṃ dvayameva vivarjayet ||133||
pravarṣaṇaṃ ca devasya janma cātra praśasyate |
sānukrośa: kṣamāyukta: strīkāmo bhakṣalolupa: |
āyuṣmān paśumān dhanyo mahābhogo’tra jāyate ||134|| rohiṇyām||
saumyaṃ mṛgaśiro vidyād ṛju tisraśca tārakā: |
mṛdūni yāni karmāṇi tāni sarvāṇi kārayet |
yāni karmāṇi rohiṇyāṃ tāni sarvāṇi kārayet ||135||
sakṣīrān vāpayed vṛkṣān bījāni kṣīravanti ca |
rājaprasādavalabhīchatrāṇyapi ca kārayet ||136||
sarvakarmakathā: kuryāt caryāvāsānna kārayet |
uṣṭrāṃśca balīvardāṃśca damayedapi kṛṣṭaye ||137||
@347
ācchādayennavaṃ vāsaścālaṃkāraṃ ca kārayet |
dvijātīnāṃ tu karmāṇi sarvāṇyevātra kārayet ||138||
pravarṣaṇaṃ ca devasya suvṛṣṭiṃ cātra nirdiśet |
svapnaśīlastathā trāsī medhāvī sa ca jāyate ||139|| mṛgaśirasi ||
ārdrāyāṃ mṛgayedarthān bhadraṃ karma ca kārayet |
krūrakarmāṇi sidhyanti tāni vidvān vivarjayet ||140||
udapānaparīkhāṃśca taḍāgānyatra kārayet |
ūheta (uhayet) prathamāṃ vṛṣṭiṃ vikrīṇīyācca nātra gām |
tilapīḍāni karmāṇi śauṇḍikānāṃ tathāpaṇam ||141||
pīḍayedikṣudaṇḍāni ikṣubījāni vāpayet |
pravarṣaṇaṃ ca devasya vidyādbahuparisravam |
krodhano mṛgayāśīlo māṃsakāmo’tra jāyate ||142|| ārdrāyām ||
punarvasau tu yukte’tra kuryādvai vratadhāraṇam |
godānaṃ copanāyanaṃ sarvamatra prasidhyati ||143||
prajāyamānāṃ pramadāṃ gṛhītvā gṛhamānayet |
puna: punaryadīccheta tatra karmāṇi kārayet ||144||
cikitsanaṃ na kurvīta yadīcchenna parābhavam |
pravarṣaṇaṃ ca devasya janma cātra praśasyate ||145||
alolaścātra jāyeta strīlolaścāpi mānava: |
citraśīlaśca naikatrārpitacitta: sa ucyate ||146|| punarvasau ||
dhanyaṃ yaśasyamāyuṣyaṃ puṣye nityaṃ prayojayet |
sarveṣāṃ ca dvijātīnāṃ sarvakarmāṇi kārayet ||147||
rājāmātyaṃ prayuñjīta śuśrūṣāṃ vinayaṃ caret |
rājānamabhiṣiñcecca alaṃkuryātsvakāṃ tanum ||148||
śmaśrukarmāṇi kuryācca vapanaṃ nakhalomata: |
purohitaṃ ca kurvīta dhvajāgraṃ ca prakārayet ||149||
pravarṣaṇaṃ ca devasya mandavarṣaṃ samādiśet |
na ca rogo na cauraśca kṣemaṃ cātra sadā bhavet ||150||
puṣyeṇa nityayukta: san sarvakarmāṇi sādhayet |
vaireṇātropanāhaiśca ye janāstān vivarjayet |
āyuṣmāṃśca yaśasvī ca mahābhoga: prajāyate ||151|| puṣye ||
@348
sidhyate dāruṇaṃ karma āśleṣāyāṃ ca kārayet |
kuryādābharaṇānyatra prākāramupakalpayet ||152||
dehabandhaṃ nadībandhaṃ saṃdhikarma ca kārayet |
prabhūtadaṃśamaśakaṃ varṣaṃ mandaṃ ca varṣati |
krodhana: svapnaśīlaśca kuhakaścātra jāyate ||153|| āśleṣāyām ||
maghāsu sarvadhānyāni vāpayetsaṃharedapi |
saṃghātakarma kurvīta sumukhaṃ cātra kārayet ||154||
koṣṭhāgārāṇi kurvīta phalaṃ cātra niveśayet |
sarvadā pitṛdevebhya: śrāddhaṃ caivātra kārayet ||155||
sasyānāṃ bahulībhāvo yadi devo’tra varṣati |
suhṛcca dvārikaścaiva rasakāmaśca jāyate |
āyuṣmān bahuputraśca strīkāmo bhaktalolupa: ||156||
saṃgrāmaṃ jīyate tatra yadi pūrvaṃ pravartate |
dāruṇāni ca karmāṇi tāni vidvān vivarjayet ||157|| maghāsu ||
phalgunīṣu ca pūrvāsu saubhāgyārthāni kārayet |
viśeṣādāmalakyādiphalānāmupakārayet ||158||
kumārīmaṅgalārthāni snāpanāni ca kārayet |
kanyāpravahanārthāya vihāraṃ caiva kārayet ||159||
veśmāni kārayettatra vaiśyamatra prayojayet |
bhāgaṃ ye copajīvanti teṣāṃ karma prayojayet ||160||
avyaktakeśo’keśa: subhagaścātra jāyate |
pravarṣaṇaṃ ca devasya suvṛṣṭimabhinirdiśet |
naṣṭaṃ viddhaṃ kṛtaṃ cāpi na tadastīti nirdiśet ||161|| pūrvaphalgunyām ||
uttarāyāṃ tu phalgunyāṃ sarvakarmāṇi kārayet |
medhāvī darśanīyaśca yaśasvī cātra jāyate ||162||
athātra naṣṭaṃ dagdhaṃ vā sarvamastīti nirdiśet |
pravarṣaṇaṃ ca devasya vidyātsaṃpadanuttamām ||163|| uttaraphalgunyām ||
hastena laghukarmāṇi sarvāṇyeva prayojayet |
sarveṣāṃ ca dvijātīnāṃ sarvakarmāṇi kārayet ||164||
hastyārohaṃ mahāmātraṃ puṣkariṇīṃ ca kārayet |
cauryaṃ ca sidhyate tatra tacca vidvān vivarjayet ||165||
@349
pravarṣaṇaṃ ca devasya varṣā viśrāvaṇī bhavet |
athātra jātaṃ jānīyācchūraṃ cauraṃ vicakṣaṇam |
kuśalaṃ sarvavidyāsu arogaṃ cirajīvinam ||166|| haste ||
citrāyāmahataṃ vastraṃ bhūṣaṇāni ca kārayet |
rājānaṃ bhūṣitaṃ paśyet senāvyūhaṃ ca darśayet ||167||
hiraṇyaṃ rajataṃ dravyaṃ nagarāṇi ca māpayet |
alaṃkuryāttathātmānaṃ gandhamālyavilepanai: ||168||
gaṇakānāṃ ca vidyāṃ ca vādyaṃ nartanagāyanam |
pūrvikāṃ rūpakārāṃśca rathakārāṃśca śikṣayet |
citrakārāṃśca lekhakān pustakarma ca kārayet ||169||
pravarṣaṇaṃ ca devasya citravarṣaṃ vinirdiśet |
medhāvī darśanīyaśca citrākṣo bhaktalolupa: ||170||
mṛduśīlaśca bhīruśca calacitta: kutūhalī |
āyuṣmān subhagaścaiva strīlolaścātra jāyate ||171|| citrāyām ||
svātyāṃ prayojayedyodhān aśvānaśvatarīṃ kharān |
kṣipraṃ gamanīyaṃ bhakṣyaṃ laṅghakānadhvamānikān ||172||
bherīmṛdaṅgapaṇavān murajāṃścopanāhayet |
āvāṃhāśca vivāhāṃśca sauhṛdyaṃ cātra kārayet ||173||
nirvāsanamamitrāṇāṃ svayaṃ na pravasedgṛhāt |
pravarṣaṇaṃ ca devasya vātavṛṣṭirabhīkṣṇaśa: |
medhāvī rogabahulaścalacittaśca jāyate ||174|| svātau ||
lāṅgalāni viśākhāsu karṣaṇaṃ ca prayojayet |
yavagodhūmakarmāntān śamīdhānyaṃ ca varjayet ||175||
śālayastilamāṣāśca ye ca vṛkṣā: suśākhina: |
ropayettān viśākhāsu gṛhakarma ca kārayet |
śira:snānāni kurvīta medhyaṃ prāyaśca kārayet ||176||
pravarṣaṇaṃ ca devasya vidyātkalpaparisravam |
manasvī darśanīyaśca medhāvī cātra jāyate |
krodhano’lpasutaścaiva durbhago bhaktalolupa: ||177|| śikhāsu ||
anurādhāsu kurvīta mitrai: sadbhiśca saṃgatim |
sarvāṇi mṛdukarmāṇi mādhuryaṃ cātra kārayet ||178||
@350
kṣauraṃ ca kārayedatra śastrakarmāṇi kārayet |
saṃyuktāntaprayogāṃśca saṃdhiṃ kuryācca nityaśa: |
naṣṭaṃ paryupataptaṃ vā svalpāyāsena nirdiśet ||179||
suhṛnmitrakṛtaścātra dharmaśīlaśca jāyate |
pravarṣaṇaṃ ca devasya suvṛṣṭimabhinirdiśet ||180||anurādhāyām||
jyeṣṭhāyāṃ pūrvakārī syādrājānaṃ cābhiṣiñcayet |
nagaraṃ nigamaṃ grāmaṃ māpayedārabheta ca |
kṣatriyāṇāṃ ca rājñāṃ ca sarvakarmāṇi kārayet ||181||
bhrātṝṇāṃ bhavati jyeṣṭho jyeṣṭhāyāṃ yo’bhijāyate |
āyuṣmāṃśca yaśasvī ca vidvatsu ca kutūhalī ||182||
prāsādamāroheccātra gajamaśvaṃ rathaṃ tathā |
grāmanigamarāṣṭreṣu sthāpayecchreṣṭhināṃ balam ||183||
naṣṭaṃ paryupataptaṃ vā kleśenaiveti nirdiśet |
dāruṇānyatra sidhyanti tāni vidvān vivarjayet |
pravarṣaṇaṃ ca devasya suvṛṣṭimabhinirdiśet ||184|| jyeṣṭhāyām ||
mūle tu mūlajātāni mūlakandālukānyapi |
mūlādyāni ca sarvāṇi bījānyatra prayojayet ||185||
ṛṇaṃ vai yatpurāṇaṃ syādartho vāsyāgrata: sthita: |
mūle siddhyarthamārabhyaṃ tathā sarvaṃ varāṅgakam ||186||
cikitsitāni yānīha strīṇāṃ dārakakanyayo: |
nadīṣu snapanaṃ caiva mūle sarvān prayojayet ||187||
dāruṇānyatra sidhyanti maṅgalāni ca kārayet |
kiṇvayogān surāyogānna kuryācchatrubhi: saha ||188||
dhanavān bahuputraśca mūlavānatra jāyate |
athātra naṣṭaṃ dagdhaṃ vā naitadastīti nirdiśet |
pravarṣaṇaṃ ca devasya suvṛṣṭimabhinirdiśet ||189|| mūle ||
āṣāḍhāyāṃ ca pūrvasyāṃ saritaśca sarāṃsi ca |
vāpīkūpaprapāścaiva taḍāgāni ca kārayet ||190||
utpādyāni ca puṣpāṇi tathā mūlaphalāni ca |
ārāmāṃśca prakurvīta bhakṣakāṃśca prayojayet |
yāni cogrāṇi karmāṇi sidhyantyatra tu tāni ca ||191||
@351
naṣṭaṃ paryupataptaṃ vā naitadastīti nirdiśet |
āyuṣmān puṇyaśīlaśca darśanīyo’tra jāyate ||192|| pūrvāṣāḍhāyām ||
uttarasyāmāṣāḍhāyāṃ vairāṇi na samācaret |
vāyayetsarvavāsāṃsi navaṃ nācchādayediti ||193||
na saṃharedbhedayedvā vāstukarma na sidhyati |
śālākarma gavādīnāṃ grāme grāmaṇinastathā |
śreṇībandhaṃ ca rājā tu samayaṃ cātra kārayet ||194||
pragalbhaśca sabhāśīla: kṛtī cātra prajāyate |
suhṛdāmabhiyogī ca mantrabhāṣye vicakṣaṇa: ||195||
naṣṭaṃ vāpyupataptaṃ vā astītyevaṃ vinirdiśet |
pravarṣaṇaṃ ca devasya suvṛṣṭimabhinirdiśet ||196|| uttarāṣāḍhāyām ||
abhijiti na kurvīta brahmadevasya hyarcanam ||197|| abhijiti ||
śravaṇe na ca kurvīta sarvā: saṃgrāmikā: kriyā: |
gītaśikṣādhyayanaṃ ca na cireṇa hi sidhyati ||198||
karṇayorvedhanaṃ kuryādrājānaṃ cābhiṣiñcayet |
dvijātīnāṃ tu karmāṇi sarvāṇyeva prayojayet ||199||
balikṛtyāni kurvīta darśayecca balānyapi |
medhāvyarogī balavān yajñaśīlo’tra jāyate ||200||
pravarṣaṇaṃ ca devasya suvṛṣṭimabhinirdiśet |
naṣṭaṃ ca labhyate tatra śravaṇasthe niśākare ||201|| śravaṇe ||
dhaniṣṭhā laghunakṣatraṃ sarvakarmasu pūjitam |
adhītya brāhmaṇa: snāyādrājānamabhiṣiñcayet ||202||
sarveṣāṃ ca dvijātīnāṃ sarvakarmāṇi kārayet |
śreṣṭhinaṃ sthāpayed deśe gaṇādhyakṣaṃ gaṇeṣvapi ||203||
medhāvī ca yaśasvī ca mahābhogī mahādhana: |
bahvapatyo mṛdurdānto mahātmā cātra jāyate ||204||
naṣṭaṃ dagdhaṃ praviddhaṃ vā kleśenaivātra labhyate |
pravarṣaṇaṃ ca devasya vidyāccātra suvṛṣṭitām ||205|| dhaniṣṭhāyām ||
nityaṃ śatabhiṣāyoge bhaiṣajyāni prayojayet |
kīrtikarma ca kurvīta sidhyantyātharvaṇāni ca ||206||
@352
prasārayecca paṇyāni śauṇḍikaṃ ca prayojayet |
udadhiṃ khānayettatra tilamāṣāṃśca vāpayet ||207||
sāmudrikāṇi paṇyāni nāvinaśca prayojayet |
ādeyaṃ ca tadādadyād vyayaṃ cātra na kārayet ||208||
saṃdhipālān dvārapālāṃ^llekhakāṃśca prayojayet |
bhiṣakkarma ca kurvīta bhaiṣajyāni ca saṃharet ||209||
nidhiṃ vā khānayettatra nidadhyādapi vā nidhim |
dhanaṃ cātra prayuñjīta bhiṣakkarma ca śiṣayet ||210||
athātra mṛgayennaṣṭaṃ labhyate taccirādapi |
arogī krodhanaścātra svapnaśīlaśca jāyate |
pravarṣaṇaṃ ca devasya suvṛṣṭimabhinirdiśet ||211|| śatabhiṣāyām ||
pūrvabhādrapadāyoge krūrāṇāṃ siddhirucyate |
naṣṭaviddhopataptaṃ vā naitadastīti nirdiśet ||212||
dīrghaśrotro mahābhogo jñatīna ca sadā priya: |
mahādhano’krūrakarmā ni:krodhanaścātra jāyate |
pravarṣaṇaṃ ca devasya caṇḍāṃṣaṣṭiṃ samādiśet ||213|| pūrvabhādrapade ||
uttarasyāṃ tu kurvīta āyuṣya puṣṭikarma ca |
na ca dakṣiṇato gacchetpuraṃ cātra pradāpayet ||214||
āyuṣmāṃśca yaśasvī ca dhanavāṃścātra jāyate |
atrāpi triguṇaṃ vindedādānaṃ yadi vā vyayam |
pravarṣaṇaṃ ca devasya suvṛṣṭimabhinirdiśet ||215|| uttarabhādrapade ||
revatyāṃ ratnarajataṃ dhanadhānyaṃ prayojayet |
koṣṭhāgārāṇi kurvīta kiṇvaṃ cātra na kārayet ||216||
surākarma ca kurvīta hiraṇyaṃ govrajāni ca |
gosaṃghaṃ sthāpayeccātra gośālāṃ cātra kārayet |
ācchādayennavaṃ vastraṃ hiraṇyamapi dhārayet ||217||
bhikṣuko dānaśīlaśca daridraścānasūyaka: |
jñātīnāṃ sevako nityaṃ dharmajñaścātra jāyate |
suvṛṣṭiṃ naṣṭalābhaṃ ca revatyāmabhinirdiśet ||218|| revatyām ||
strīṃpusamaśvinā yuñjādaśvaśālāṃ ca kārayet |
aśvān prayojayedatra rathaṃ cātra prayojayet ||219||
@353
ṛṇaprayoga: kartavyo bījānyatra pravāpayet |
yānāni ca hayān damyān dantinaśca prayojayet ||220||
bhaiṣajyaṃ bhojayedatra bhiṣakkarma ca kārayet |
madhāvī darśanīyaśca rājayogyaśca saṃpadā ||221||
arogī balavāṃ^cchūra: subhago hyatra jāyate |
suvṛṣṭiṃ naṣṭalābhaṃ ca aśvinyāmabhinirdiśet ||222|| aśvinyām ||
tritārāṃ bharaṇīṃ vidyātkrūrakarmāṇi sādhayet |
bhṛtyāṃśca bhṛtakāṃścāpi vṛṇuyāddarśayettathā ||223|| 
bhṛtiṃ copanayedatra bhāryāṃ ca na vivāhayet |
utkuṭuko vañcanaka: kūṭasākṣī ca tandrija: ||224||
vidhijña: pāpacāritra: kadaryaścātra jāyate |
jāyate cātra du:śīlo guruṇāmabhyasūyaka: |
paropatāpī lubdhaśca paravyāhāragocara: ||225|| bharaṇyām ||
saptaviṃśatinakṣatre kṛttikādi yadā bhavet |
bharaṇyantāni ṛkṣāṇīmāṃ pratipādayetkriyām ||226||
teṣāṃ madhye yadā sarve śasyānyoṣadhayo’pi ca |
vanaspatayaśca pīḍyante yatrāsau tiṣṭhate graha: |
sarvaṃ pratipādayitavyamuktanakṣatrakarmasu ||227||
ukto nakṣatrakarmanirdeśo nāmādhyāya: ||
catvāri bho: puṣkarasārin nakṣatrāṇi dhruvāni bhavanti | tāni vyākhyāsyāmi | tacchṛṇu |
tadyathā-trīṇi uttarāṇi rohiṇī ca | kṣeme’dhyāvaset | bījāni cātra ropayet | niveśanaṃ
cātra kalpayet | rājānaṃ cābhiṣiñcayet | yāni cānyāni uktāni karmāṇi tāni kārayet |
atha naṣṭaṃ dagdhaṃ vā viddhaṃ cāpi hṛtaṃ ca vā |
evamabhinirdiṣṭaṃ vā svasti kṣipraṃ bhaviṣyati ||228||
athātra jāto dhanyo’sau vidyātmā ca yaśasvī ca |
maṅgalīyo mahābhogī mahāyogī bhaviṣyati ||229||
catvāri bho: puṣkarasārin nakṣatrāṇi kṣiprāṇi bhavanti | tadyathā-puṣyo hastābhiji-
daśvinī ceti | eṣu kṣiprāṇi karmāṇi kārayecca vicakṣaṇa: | svādhyāyaṃ mantrasamārambhaṃ
pravāsaprasthānaṃ gāśca turaṅgānapyatra yojayet | dhūryāṇi yuktakarmāṇi coṣadhīkarmāṇi ca |
bhaiṣajyāni sarvāṇyatra prayojayet ||
tatra yajñasamārambhaṃ cāturmāsyaṃ ca kārayet | athātra naṣṭaṃ dagdhaṃ vā viddhaṃ vā, svasti
bhaviṣyatīti vaktavyam ||
@354
athātra jātakaṃ vidyānmaṅgalīyaṃ yaśasvinam |
mahābhogaṃ ca rājānaṃ mahāyoginamīśvaram ||230||
mahādhanaṃ mahābhogaṃ tathā ca mahaduttamam |
kṣatriyaṃ dānaśīlaṃ ca brāhmaṇaṃ ca purohitam ||231|| iti ||
pañca khalu bho: puṣkarasārin nakṣatrāṇi dāruṇāni bhavanti | tadyathā-
maghā trīṇi ca pūrvāṇi bharaṇī ceti pañcamī |
athātra dagdhaṃ naṣṭaṃ vā viddhaṃ vā na bhaviṣyati ||232||
iti vaktavyam | ardharātrikāṇi ṣaṭ | tadyathā-ārdrā āśleṣā svātī jyeṣṭhā
śatabhiṣā bharaṇī ceti | navāṃśā: ṣaḍgrāsā dvikṣetrāṇi | rohiṇī punarvasurviśākhā ca |
trīṇi uttarāṇi ceti ubhayatovibhāgāni | pañcadaśa kṣetrāṇi | kṛttikā ca maghā mūlā
trīṇi pūrvāṇi | imāni ṣaṭ pūrvabhāgikāni | mṛgaśirā puṣyā hastā citrā anurādhā 
śravaṇā dhaniṣṭhā revatī aśvinī ceti imāni nava nakṣatāṇi paścādbhāgīyāni triṃśanmuhūrta-
yogāni kṣetrāṇi ca ||
api ca brāhmaṇa śubhāśca muhūrtā bhavanti, aśubhāśca muhūrtā bhavanti, śubhāśubhāśca
muhūrtā bhavanti | saṃprayuktanakṣatreṣu sarveṣu yadā śubhamuhūrtasamāpattayo bhavanti, tadā śobhanā
bhavanti | yadā aśubhamuhūrtasamāpattayo bhavanti, tadā na śobhanā bhavanti | yadā tu puna:
śubhāścāśubhāśca samāpattayo bhavanti, tadā sādhāraṇā bhavanti ||
athātra kathaṃ rātridivasānāṃ hrāso vṛddhirvā bhavatīti taducyate | varṣāṇāṃ prathame māse
puṣyanakṣatramamāvāsyāṃ bhavati, śravaṇā pūrṇamāsyām | aṣṭādaśamuhūrto divaso bhavati |
dvādaśamuhūrtā rātri: | ṣoḍaśāṅgulakāṣṭhasya madhyāhne’rdhāṅgulāyāṃ chāyāyāmāditya: parivartate |
āṣāḍhā rātriṃ nayati | mṛgaśirasi ādityo gato bhavati | varṣāṇāṃ dvitīye māse maghā amā-
vāsyāyāṃ bhavati, bhādrapadā pūrṇamāsyām | saptadaśamuhūrto divaso bhavati | trayodaśamuhūrtā
rātri: | dvyaṅgulāyāṃ chāyāyāmāditya: parivartate | śravaṇā rātriṃ nayati | puṣya ādityo
gato bhavati | varṣāṇāṃ tṛtīye māse phalgunyamāvāsyāyāṃ bhavati, aśvinī pūrṇamāsyām |
ṣoḍaśamuhūrto divaso bhavati | caturdaśamuhūrtā rātri: | caturaṅgulāyāṃ chāyāyāmāditya:
parivartate | pūrvabhādrapadā rātriṃ nayati | maghāyāmādityo gato bhavati | varṣāṇāṃ caturthe māse
citrā amāvāsyāyāṃ bhavati, kṛttikā pūṛṇamāsyām | pañcadaśamuhūrto bhavati divasa: | pañcadaśa-
muhūrtā rātri: | ṣaḍaṅgulāyāṃ chāyāyāmāditya: parivartate | aśvinī rātriṃ nayati | phalgunyā-
mādityo gato bhavati ||
hemantānāṃ prathame māse’nurādhā amāvāsyāyāṃ bhavati, mṛgaśirā pūrṇamāsyām | caturdaśa-
muhūrto divaso bhavati | ṣoḍaśamuhūrtā rātri: | aṣṭāṅgulāyāṃ chāyāyāmāditya: parivartate |
@355
kṛttikā rātriṃ nayati | citrāyāmādityo gato bhavati | hemantānāṃ dvitīye māse amāvāsyāyāṃ
jyeṣṭhā bhavati, puṣya: pūrṇamāsyām | trayodaśamuhūrto divaso bhavati | saptadaśamuhūrtā rātri: |
daśāṅgulāyāṃ chāyāyāmāditya: parivartate | mṛgaśirā rātriṃ nayati | viśākhāyāmādityo gato
bhavati | hemantānāṃ tṛtīye māse pūrvāṣāḍhā amāvāsyāyāṃ bhavati, maghā pūrṇamāsyām | dvādaśamuhūrto
divaso bhavati | aṣṭādaśamuhūrtā rātri: | dvādaśāṅgulāyāṃ chāyāyāmāditya: parivartate |
puṣyo rātriṃ nayati | jyeṣṭhāyāmādityo gato bhavati | hemantānāṃ caturthe māse śravaṇā amāvāsyāyāṃ 
bhavati | phalgunī pūrṇamāsyām | trayodaśamuhūrto divaso bhavati | saptadaśamuhūrtā rātri: |
daśāṅgulāyāṃ chāyāyāmāditya: parivartate | maghā rātriṃ nayati | āṣāḍhāyāmādityo gato
bhavati ||
grīṣmāṇāṃ prathame māse uttarabhādrapadā amāvāsyāyāṃ bhavati, citrā pūrṇamāsyām |
caturdaśamuhūrto divaso bhavati | ṣoḍaśamuhūrtā rātri: | aṣṭāṅgulāyāṃ chāyāyāmāditya: 
parivartate | phalgunī rātriṃ nayati | śravaṇāyāmādityo gato bhavati | grīṣmāṇāṃ dvitīye
māse’śvinī amāvāsyāyāṃ bhavati | viśākhā pūrṇamāsyām | pañcadaśamuhūrto divaso bhavati |
pañcadaśamuhūrtā rātri: | ṣaḍaṅgulāyāṃ chāyāyāmāditya: parivartate | citrā rātriṃ nayati |
uttarāyāṃ bhādrapadāyāmādityo gato bhavati | grīṣmāṇāṃ tṛtīye māse kṛttikā amāvāsyāyāṃ
bhavati, jyeṣṭhā pūrṇamāsyām | ṣoḍaśamuhūrto divaso bhavati | caturdaśamuhūrtā rātri: |
caturaṅgulāyāṃ chāyāyāmāditya: parivartate | viśākhā rātriṃ nayati | kṛttikāyāmādityo gato
bhavati | grīṣmāṇāṃ caturthe māse mṛgaśirā amāvāsyāyāṃ bhavati, uttarāṣāḍhā pūrṇamāsyām |
saptadaśamuhūrto divaso bhavati | trayodaśamuhūrtā rātri: | madhyāhne dvyaṅgulāyāṃ chāyāyā-
māditya: parivartate | jyeṣṭhā rātriṃ nayati | puṣya ādityo gato bhavati ||
saṃvatsaramanveṣaṇato muhūrtaviśeṣaṇai: sarvāṇi caitāni (nakṣatrāṇi) bhāgānubhāgena
amāvāsyāyāṃ pūrṇamāsyāṃ ca yujyante | ūnarātrasya pūrṇarātrasya ca grahītavyam | tatra tṛtīye
varṣe’dhiko māso yujyate | ṣaṇṇāṃ māsānāmahorātrāṇi samāni bhavanti | ata: ṣaṇmāsād
divaso vardhate | ṣaṇmāsādrātrirvardhate | ṣaṇmāsāddivaso māse māse samameva hīyate | ṣaṇmāsā-
drātrirmāse māse parihīyate ||
ṣaṇmāsādāditya: parivartate | uttarāṃ diśaṃ saṃcarati | ṣaṇmāsāddakṣiṇāṃ diśam |
ṣaṇmāsātsamudre udakaparimāṇasya hrāso vṛddhiśca bhavati | sūryagatyā candragatyā ca samudrodaka-
velābhivṛddhirbhavati | atra gaṇanāpratijāgaraṇāsmaramityevam | eṣa saṃvatsaro vyākhyāto bhavati |
candra āditya: śukro bṛhaspati: śanaiścaro’ṅgārako budhaśca ime grahā: | eṣāṃ
grahāṇāṃ bṛhaspati: saṃvatsarasthāyī | evaṃ śanaiścaro buddho’ṅgāraka: śukraśceme maṇḍalacāriṇa: ||
bharaṇī kṛttikā rohiṇī mṛgaśirā etatsādhāraṇaṃ prathamaṃ maṇḍalam | ārdrā punarvasu:
puṣyo’śleṣā etatsādhāraṇaṃ dvitīyaṃ maṇḍalam | maghā atha phalgunadvayaṃ hastā citrā etatsādhāraṇaṃ
@356
tṛtīyaṃ maṇḍalam | svātī viśākhā anurādhā etatsādhāraṇaṃ caturthaṃ maṇḍalam | jyeṣṭhā
mūlāṣāḍhā dvayamatra sarvāṇi mahābhayāni bhavanti | idaṃ pañcamaṃ maṇḍalam | abhijicchravaṇā
dhaniṣṭhā śatabhiṣā ubhe bhādrapade caitatsādhāraṇaṃ ṣaṣṭhaṃ maṇḍalam | revatī aśvinī caitatsādhāraṇaṃ
saptamaṃ maṇḍalam | saṃvatsarameteṣu yadyannakṣatramaṇḍalaṃ pīḍayati, tasya tasya janapadasya sattvasya
vā pīḍā nirdeṣṭavyā ||
dvādaśa muhūrtāni divase dhruvāṇi, dvādaśa rātrau | ṣaṇmuhūrtā: saṃcāriṇa: | katame
ṣaṭ ? nairṛto varuṇo vāyavo bhargodevo raudro vicārī ca | itīme saṃcāriṇa: ṣaṭ ||
athātra śrāvaṇe māse pūrṇe’ṣṭādaśamuhūrte divase sūryodaye ca caturojā nāma muhūrto
bhavati | rohitasya ca muhūrtasya balasya cāntare madhyāhno bhavati | sūryāvatāre tu vicārī
nāma muhūrto bhavati | dvādaśamuhūrtāyāṃ rātrāvavatīrṇe sūrye ṣaṣṭhe muhūrte nayamano nāma muhūrto
bhavati | ātapāgnirevaṃ nāma muhūrto rātryavasāne bhavati | bhādrapade māse pūrṇe saptadaśamuhūrte
divase sūryodaye ca caturojā evaṃ nāma muhūrto bhavati | madhyāhne’bhijito nāma muhūrto
bhavati | sūryāvatāre raudro nāma muhūrto bhavati | trayodaśamuhūrtāyāṃ rātrāvavatīrṇe sūrye vicārī 
nāma muhūrto bhavati | ardharātre mahābhayo vāyavo nāma muhūrto bhavati ||
rātryavasāne ātapāgnirevaṃ nāma muhūrto bhavati | āśvayuje māse pūrṇe ṣoḍaśamuhūrto
divaso bhavati | sūryodaye caturojā nāma muhūrto bhavati | samudgatasya ca muhūrtasya abhiji-
tasya tvantare madhyāhno bhavati | sūryāvatāre bhargodevo nāma muhūrto bhavati ||
caturdaśamuhūrtāyāṃ rātrāvavatīrṇe sūrye raudro nāma muhūrto bhavati | abhijitasya ca
muhūrtasya bhīṣamāṇasya ca muhūrtasya antareṇārdharātraṃ bhavati | rātryavasāne ātapāgnirevaṃ nāma 
muhūrto bhavati ||
kārtike māse pūrṇe divasa: samarātrirbhavati | pañcadaśamuhūrto divaso bhavati, pañca-
daśamuhūrtā rātri: | samāne’horātre sūryodaye caturojā evaṃ nāma muhūrto bhavati | saṃmukho
nāma muhūrto bhavati madhyāhne | saṃtato nāma muhūrta: sūryāvatāre | rātrāvavatīrṇamātre sūrye
bhargodevo nāma muhūrto bhavati | ardharātre’bhijinmuhūrto bhavati | rātryavasāne ātapāgnirevaṃ
nāma muhūrto bhavati ||
mārgaśīrṣe māse ca pūrṇe caturdaśamuhūrte divase sūryodaye caturojā evaṃ nāma muhūrto
bhavati | viratasya saṃmukhasya ca muhūrtasyāntare madhyāhno bhavati | sūryāvatāre varuṇo nāma
muhūrto bhavati | ṣoḍaśamuhūrtāyāṃ rātrāvavatīrṇamātre sūrye saṃtāpana: saṃyamo nāma muhūrto bhavati |
rākṣasasyābhijitasya ca muhūrtasyāntare’rdharātraṃ bhavati | rātryavasāne ātapāgnirevaṃ nāma
muhūrto bhavati ||
@357
pauṣamāse pūrṇe trayodaśamuhūrte divase sūryodaye caturojā evaṃ nāma muhūrto bhavati |
madhyāhne virato nāma muhūrto bhavati | sūryāvatāre nairṛto nāma muhūrto bhavati | saptadaśa-
muhūrtāyāṃ rātrāvavatīrṇamātre sūrye varuṇo nāma muhūrto bhavati | ardharātre rākṣaso nāma muhūrto
bhavati | rātryavasāne ātapāgnirevaṃ nāma muhūrto bhavati ||
māghamāse pūrṇe dvādaśamuhūrte divase sūryodaye caturojā nāma muhūrto bhavati | sāvi-
trasya ca viratasya ca muhūrtasyāntareṇa madhyāhno bhavati | sūryāvatāre vijayo nāma muhūrto
bhavati | aṣṭādaśamuhūrtāyāṃ rātrāvavatīrṇamātre sūrye nairṛto nāma muhūrto bhavati | gardabhasya
muhūrtasya ca rākṣasasya cāntaramardharātraṃ bhavati | rātryavasāne ātapāgnirevaṃ nāma muhūrto bhavati ||
yathā śrāvaṇe tathā māghe | yathā bhādrapade tathā phālgune | yathā āśvayuje tathā caitre |
yathā kārtike tathā vaiśākhe | yathā mārgaśīrṣe tathā jyeṣṭhe | yathā pauṣe tathā āṣāḍhe | evameteṣāṃ
nakṣatrāṇāṃ muhūrtānāṃ caritaṃ vicaritaṃ ca jñātavyam || nakṣatravicaraṇaṃ nāma prathamo’dhyāya: ||
yathāmadhyaṃ nakṣatrāṇāṃ rātrivaśena divasavaśena cotkarṣāpakarṣau kartavyau | hīyamāne
vardhamāne vā divase vā māse vā pūrṇe’rdhamāse vā | dvitīyā ṣaṣṭhī navamī dvādaśī caturdaśī 
atrāntare divase kalā vardhate, rātrau kalā hīyate ||
catvāro mahārājāno dhriyate yairvasuṃdharā |
ativṛddhirviśuddhaśca vardhamāna: pṛthakśravā: ||233||
mahābhūtāni catvāri kampayanti vasuṃdharām |
āpa indraśca vāyuśca tathāgnirbhagavānapi ||234||
trayastu te yatra bhavanti pakṣe
ṣaḍekamāse tu bhavanti vegā: |
parasya cakrasya nidarśanaṃ syā-
tprakampate yatra mahī tvabhīkṣṇam ||235||
viśākhā daśarātrī syājjeṣṭhā dvādaśarātrikā |
pañcaviṃśatirāṣāḍhā śravaṇā pañcasaptati: ||236||
rātriśataṃ bhādrapade kraturaśvayuje smṛta: |
adhyardhaṃ kārtike māse kraturmārgaśire smṛta: ||237||
pauṣe tu pañcapañcāśanmāghe rātriśataṃ smṛtam |
adhyardhaṃ phalgune māse caitre triṃśattu rātraya: |
vipāko bhūmivegānāmata: kampa: pravartate ||238||
yadā sarveṣu māseṣu satataṃ kampate mahī |
vṛkṣāstathā calanti sma jalaṃ vā yadi kampate |
parvata: parṇavatkamped bhayamatra vinirdiśet ||239||
@358
nagarāṇyatha vā grāmā ghoṣā ye cātra saṃśritā: |
śīghraṃ bhavanti vijanāraṇyabhūtā mṛgāśrayā: ||240||
aṭavya: saṃpravartante daśa varṣāṇi pañca ca |
anāvāsā diśo vidyād bhūmicālavicālitā: ||241||
kṛttikāsu caled bhūmirgrāmeṣu nagareṣu vā |
abhīkṣṇaṃ mucyate hyagnirdahate sa tṛṇālayān ||242||
kṛṣṇāgniraśane: pāta: karmārā āhitāśrayā: |
agārāśca nivartante saṃvarteneva dhātava: ||243||
ye jātā ye ca saṃvṛddhā ye ca taṃ grāmamāśritā: |
ete vyasanamarcchanti bhūmicālavicālitā: ||244||
rohiṇyāṃ calitā bhūmi: sarvabījavināśanam |
proptaṃ śasyaṃ na roheta bhavet phalasya kṛcchratā ||245||
gurviṇīnāṃ ca nārīṇāṃ garbho nipīḍyate bhṛśam |
durbhikṣavyasanākrāntā tribhāge tiṣṭhati prajā ||246||
mahātmānaśca rājāna: śrīmantaśca narottamā: |
ete vyasanamarcchanti bhūmicālavicālitā: ||247||
mṛgaśīrṣe caledbhūmiroṣadhīnāṃ vināśanam |
cikitsakā: śrotriyāśca ghaṭakā: somayājakā: ||248||
somapītāśca ye viprā vānaprasthāśca tāpasā: |
ete vyasanamarcchanti bhūmicālavicālitā: ||249||
ārdrāyāṃ calitā bhūmirvṛkṣā naśyanti kṣīriṇa: |
annapānāni naśyanti pathikā daṃṣṭripālikā: ||250||
kūpakhā: parikhākhāśca pāpakā ye ca taskarā: |
ete vyasanamarcchanti bhūmicālavicālitā: ||251||
punarvasau caledbhūmirmaṇḍalaṃ kuṇḍikāpi ca |
vāgurikā: kāraṇḍavāścakriṇa: śukasārikā: ||252||
arbhakā bhramakārāśca māṃsikā: śaṅkhavāṇijā: |
ete vyasanamarcchanti bhūmicālavicālitā: ||253||
puṣyeṇa ca caled bhūmirbrāhmaṇā nāyakāstathā |
dūraṃgamā vāṇijakā: sārthavāhāśca ye narā: ||254||
@359
pārthivā: pārvatīyāśca ye ca tadbhaktigocarā: |
ete vyasanamarcchanti bhūmicālavicālitā: |
śilāvarṣaṃ pravarṣanti śasyānāmanayo mahān ||255||
āśleṣāyāṃ caledbhūmirnāgā: sarve sarīsṛpā: |
kīṭā: pipīlikā: śvānā ekakhurāśca ye mṛgā: ||256||
vaidyā viṣakarāścāpi ye ca sattvā darīśrayā: |
ete vyasanamarcchanti bhūmicālavicālitā: ||257||
maghāsu calitā bhūmirmahārājo’tra tapyate |
ye ca śrāddhā nivartante samājā utsavāstathā |
yajñāśca devakṛtyaṃ ca sarvamatra nivartate ||258||
ye jātā ye ca saṃvṛddhā ye cānye’pyagrapaṇḍitā: |
gandharvāśca vinaśyanti narā ye ca mahākulā: |
ete vyasanamarcchanti bhūmicālavicālitā: ||259||
phalgunyāṃ calitā bhūmirṛturvyāvartate tadā |
tiryagvātaścaiva vāti kṛtaṃ naśyati śāśvatam |
pathikāścopatapyanti māṣayācyopajīvikā: ||260||
dharme ratā āsanikā ye ca śulkopajīvina: |
ete vyasanamarcchanti bhūmicālavicālitā: ||261||
calatyuttaraphalgunyāṃ vaṇijā dvīpayātrikā: |
sārthavāhā āsanikā ye ca śilpopajīvina: ||262||
aṅgā videhamagadhā nairṛtā: strīparigrahā: |
ete vyasanamarcchanti bhūmicālavicālitā: ||263||
hastena calitā bhūmi: kumbhakāracikitsakā: |
gaṇamukhyā mahāmātrā: senādhyakṣāśca ye narā: ||264||
tāramakā (?) nārapaṭā (?) vipsara: (?) kauṭikā api |
ete vyasanamarcchanti bhūmicālavicālitā: ||265||
citrāyāṃ calitā bhūmi: kārukā upakalpakā: |
kumārya: sarvaratnaṃ ca sasyānāṃ bījakai: saha ||266||
vaṅgā daśārṇakuravaścedimāhiṣakāstathā |
ete vyasanamarcchanti bhūmicālavicālitā: ||267||
@360
svātau pracalitā bhūmiścaurā ye ca kuśīlakā: |
hiṃsakā ye ca tatkarmaratā’bhyarthitamūṣakā: ||268||
himavata uttareṇa vāyubhakṣāstapasvina: |
ete vyasanamarcchanti bhūmicālavicālitā: ||269||
viśākhāyāṃ caled bhūmirmahāśailakṣayo bhavet |
ugrā vātā: pravāntyatra aśmakairakuśalina: ||270||
anurādhe caled bhūmirdasyūnāmanayo mahān |
viṭā dyūtakarāścaiva granthibhedāśca ye narā: ||271||
andhrā: puṇḍrā: pulindāśca bhaye tiṣṭhantyanāśritā: |
mitrabhedaśca balavān tadā jagati jāyate ||272||
jyeṣṭhāyāṃ calitā bhūmirmahārāja pratapyate |
vāyasā vṛṣabhā vyāḍāstathā caṇḍamṛgāśca ye ||273||
kurava: śūrasenāśca mallā bāhlīkanigrahā: |
pratyarthikena śīghreṇa ye ca tadbhaktibhājanā: |
ete vyasanamarcchanti bhūmicālavicālitā: ||274||
mūlena calitā bhūmiścatuṣpaddvipadāstathā |
grahāśrayā: piśācāśca ye ca sattvā darīśrayā: |
ete vyasanamarcchanti bhūmicālavicālitā: ||275||
durbhikṣaṃ ca karotyāśu dhānyamalpodakaṃ bhavet |
darīparvatamūlāni gacchanti ca tadā bhuvi ||276||
pūrvāṣāḍhe caled bhūmirjalajā matsyaśuktikā: |
śiśumārā udrakāśca nakrā makarakacchapā: ||277||
jātigotrapradhānāśca dhanino’tha vicakṣaṇā: |
dvitīyābhijātāśca mahāvidyākarāśca ye |
ete vyasanamarcchanti bhūmicālavicālitā: ||278||
uttarasyāṃ caled bhūmi: śilpināmanayo mahān |
ayaskārā: sthapatayastrapukārāśca takṣakā: ||279||
daridrā dhaninaścāpi śilpino vividhā api |
ete vyasanamarcchanti bhūmicālavicālitā: |
grāmakūṭāni ca ghnanti sacalasthāvarāṇi ca ||280||
@361
vaiṣṇave calitā bhūmistadeti yadanīpsitam |
adhyāpakā: śāstravida: kavayo mantrapāragā: |
yugaṃdharā: śūrasenā abhirājā: paṭaccarā: ||281||
kuśaṇḍā: śaradaṇḍāśca ye narā rājapūjitā: |
ete vyasanamarcchanti bhūmicālavicālitā: ||282||
dhaniṣṭhāyāṃ caled bhūmirdhanināmanayo mahān |
maheśvarāstathā mahānāgarā: śreṣṭhinastathā ||283||
pracaṇḍā: svastimantaśca bhadrakārā yugaṃdharā: |
pārikūlāśca bhojyāśca hyanye sannāgarā api |
ete vyasanamarcchanti bhūmicālavicālitā: ||284||
vāruṇye calitā bhūmiraudakeṣvanayo mahān |
hastino’śvakharoṣṭrāśca sparśamarcchanti dāruṇam ||285||
tadāsau vīrakān madrān bāhlīkān kekayānapi |
anāśrayāṃścakravākān janasthānapi pīḍayet ||286||
sājena calitā bhūmī rākṣasān ghātakāṃstathā |
aurabhrikān saukarikān sauvīrāṃśca nipātayet ||287||
vaṇijyajīvino vaiśyān śūdrāṃśca karītīnapi |
yavanān mālavādyāṃśca ganthibhedāṃśca nāśayet ||288||
ahirbudhye caled bhūmirvaṇijāmanayo mahān |
dharme ratāśca ye siddhā ye ca śauktikakarmiṇa: ||289||
śibīn vatsān tathā vātsyān kṣatriyānārjunāyanān |
sindhurājadhanuṣpāṇīn sarvānardayate’cirāt ||290||
revatyāṃ calitā bhūmi: saṃgrāma: syātsudāruṇa: |
grāmaghātāśca vartante grāmo grāmaṃ ca hiṃsati ||291||
naucarānudakājīvān ramaṭhān bharukacchakān |
sudhanvānabhisārāṃśca sarvasenāṃśca nirdahet ||292||
aśvinyāṃ calitā bhūmiraśvānāmanayo mahān |
grāmaghātāśca vartante bhrātā bhrātṛn jighāṃsati ||293||
yā cātra garbhamādhatte ye ca jātāśca tāniha |
trīṇi varṣāṇyato du:khamupaiti ca nirantaram ||294||
@362
sahitāścitragarbhāśca ye hyanye cāṅganājanā: |
ārjunāyanā rājanyā: suṣṭhu trīṃścāpi hiṃsati ||295||
bharaṇyāṃ calitā bhūmiścaurāṇāmanayo mahān |
viṭā dyūtakarāścaiva granthibhedāśca ye narā: ||296||
ādarśacakrāṭā dhūrtāstathā bandhanarakṣakā: |
antāvaśāyina: pāpāścaranti ye tu durjanā: |
te’pi tatra vipadyante bhūmicālavicālitā: ||297||
vepitāyāṃ tu medinyāṃ bhavedrūpamanantaram |
saptāhābhyantarāttatra megho bhavati prārthita: ||298||
snigdho hyañjanasaṃkāśo mahāparvatasannibha: |
indraśca vaṣate tatra maharṣervacanaṃ yathā |
[eva nigaditaṃ nāthairindraścātra pravarṣati ||299||]
svastikākārasaṃkāśā indravajradhvajopamā: |
dṛśyante’bhrā hi saṃdhyāyāṃ grastvā candradivākarau ||300||
tadā nabhasi jāyante meghā dāḍimasaṃnibhā: |
lakṣaṇaṃ tādṛśaṃ dṛṣṭvā vidyāttānindrakampitān |
sa nirdeśo bhavettatra maharṣervacanaṃ yathā ||301||
atīva tatra viśvasta: sarvabījāni vāpayet |
vyavahārāṃśca kurvīrannirbhayāstatra vāṇijā: |
sarveṣāṃ bhūmikampānāṃ praśastā indrakampitā: ||302||
vepitāyāṃ tu medinyāṃ bhavedrūpamanantaram |
saptāhābhyantare tatra megha: saṃchādayennabha: ||303||
tato’nubaddhā jāyante abhrā: kauśeyasaṃnibhā: |
anulomaṃ ca saṃyānti caranta: paścimāṃ diśam ||304||
śiśumāra-udrakāṇāṃ matsyamakarasannibhā: |
dṛśyante’bhrāśca saṃdhyāyāṃ grastvā candradivākarau ||305||
lakṣaṇaṃ tādṛśaṃ dṛṣṭvā vidyāttāñjalakampitān |
sa nirdeśo bhavettatra maharṣervacanaṃ yathā ||306||
sthaleṣu girikūṭeṣu kṣetreṣūpavaneṣu ca |
sthāpyante tatra bījāni nimne naśayanti vai tadā ||307||
@363
paṅkenāpi jalenāpi naśyeyū rajasāpi vā |
eteṣāṃ bhūmikampānāṃ praśastā jalakampitā: ||308||
vepitāyāṃ tu medinyāṃ bhavedrūpamanantaram |
saptāhābhyantare tatra vātā vānti sudāruṇā: ||309||
dṛśyate kapilā saṃdhyā candrasūryau tu lohitau |
lakṣaṇaṃ tādṛśaṃ dṛṣṭvā jānīyādvāyukampitān ||310||
tato bhavati nirdeśo maharṣervacanaṃ yathā |
na tatra pravasetprājña ātmānaṃ cātra gopayet ||311||
guhyamāvaraṇaṃ kuryātprākāraparikhāṃ khanet |
prātisīmā virudhyante narāṇāṃ jāyate bhayam ||312||
eteṣāṃ bhūmikampānāṃ sarveṣāṃ kīrtitā guṇā: |
viśeṣeṇa manuṣyāṇāṃ nirmitā vāyukampitā: ||313||
kampitāyāṃ tu medinyāṃ bhavedrūpamanantaram |
saptāhābhyantarāttatra ulkāpātā: sudāruṇā: ||314||
saṃdhyā ca lohitā bhāti candrasūryau tu lohitau |
lakṣaṇaṃ tādṛśaṃ dṛṣṭvā vijñeyā agnikampitā: ||315||
agnirdahati kāṣṭhāni rakṣitāni dhanāni ca |
dṛśyante dhūmaśikharā: śastraṃ ca svidyate bhṛśam ||316||
vīṇāśca divi dṛśyante nava māsānna varṣati |
eteṣāṃ bhūmikampānāṃ jaghanyā agnikampitā: ||317||
jayati ahani pūrve kṣatriyān pārthivāṃśca 
hayagajarathamukhyān mantriṇo madhyamāhne |
vyathayati aparāhṇe gopaśūn vaiśyaśūdrān 
pradahati niśisaṃdhyā taskarānantavāsān ||318||
rajanimiha pradoṣe hiṃsate mlecchasaṃghān 
striyamapi ca napuṃsaścārdharātreṣvanantān |
kṛṣivaṇigupajīvyān hanti yāme tṛtīye 
vyathayati surapakṣaṃ raudrakarmāntakṛṣṇe ||319||
pradahati śaśipakṣe yājñikaṃ brahmakṣatra
śrapayati śucivṛttāneva dharme pradhānān |
viduṣi ca mṛdubhāvaṃ vindate yo hyadhīte 
sa bhavati nṛpapūjyo brāhmaṇo vedadarśī ||320||
@364
bṛhaspateśca catvāri samāni śubhakarmaṇā |
catvāri sūryakarmāṇi tulyāni śukrakarmaṇā |
somakarmāṇi catvāri brahmakarma ca tatsamam ||321||
ayaṃ bho: puṣkarasārin bhūmikampanirdeśo nāmādhyāya: ||
atha bho: puṣkarasārin amīṣāmaṣṭāviṃśatīnāṃ nakṣatrāṇāṃ rogotpattiṃ nāmādhyāyaṃ
vyākhyāmi | tacchrūyatām | kathayatu bhagavān-
kṛttikāsūtthito vyādhi: striyā vā puruṣasya vā |
catūrātraṃ bhaved vyādhistataścordhvaṃ vimucyate ||322||
agnirhi devatā tatra dadhnā hyasya baliṃ haret |
anena balikarmeṇa tasmādrogādvimucyate ||323||
rohiṇyāmutthito vyādhi: striyā vā puruṣasya vā |
pañcarātraṃ bhavedvyādhistataścordhvaṃ vimucyate ||324||
deva: prajāpatistatra śuddhamālyairbaliṃ haret |
anena balikarmeṇa tasmādrogādvimucyate ||325||
vyādhirmṛgaśirobhūta: striyā vā puruṣasya vā |
aṣṭarātraṃ bhaved vyādhistataścordhvaṃ vimucyate ||326||
somo hi devatā tatra maṇḍena tu baliṃ haret |
anena balidānena tasmādrogādvimucyate ||327||
ārdrāyāmutthito vyādhi: striyā vā puruṣasya vā |
daśarātraṃ bhaved vyādhistataścordhvaṃ vimucyate ||328||
rudro hi devatā tatra pāyasena baliṃ haret |
anena balikarmeṇa tasmādrogādvimucyate ||329||
punarvasau bhaved vyādhi: striyā vā puruṣasya vā |
aṣṭarātraṃ bhaved vyādhistataścordhvaṃ vimucyate ||330||
ādityo devatā tatra gandhamālyairbaliṃ haret |
anena balikarmeṇa tasmādrogādvimucyate ||331||
puṣye samutthito vyādhi: striyā vā puruṣasya vā |
stokakālaṃ bhavettasya pañcarātrādvimucyate ||332||
devo bṛhaspatistatra gandhamālyairbaliṃ haret |
anena balikarmeṇa tasmādrogādvimucyate ||333||
@365
āśleṣāyāṃ bhaved vyādhi: striyā vā puruṣasya vā |
na taṃ vaidyāścikitsantu sarpastatra tu daivata: ||334||
maghāsamutthito vyādhi: striyā vā puruṣasya vā |
aṣṭarātraṃ bhaved vyādhistataścordhvaṃ vimucyate ||335||
pitaro devatāstatra kṛsareṇa baliṃ haret |
anena balikarmeṇa tasmādrogādvimucyate ||336||
pūrvaphālgunijo vyādhi: striyā vā puruṣasya vā |
saptarātraṃ bhaved vyādhistataścordhvaṃ vimucyate ||337||
aryamā devatā tatra gandhamālyairbaliṃ haret |
anena balikarmeṇa tasmādrogādvimucyate ||338||
uttarāyāṃ bhaved vyādhi: striyā vā puruṣasya vā |
na taṃ vaidyāścikitsantu bhago’pyatra tu devatā ||339||
hastenāpyutthito vyādhi: striyā vā puruṣasya vā |
pañcarātraṃ bhaved vyādhistataścordhvaṃ vimucyate ||340||
ravirhi devatā tatra gandhapuṣpairbaliṃ haret |
anena balikarmeṇa tasmādrogādvimucyate ||341||
citrāyāmutthito vyādhi: striyā vā puruṣasya vā |
aṣṭarātraṃ bhaved vyādhistataścordhvaṃ vimucyate ||342||
tvaṣṭā hi devatā tatra ghṛtamudgairbaliṃ haret |
anena balikarmeṇa tasmādrogādvimucyate ||343||
svātyāṃ samutthito vyādhi: striyā vā puruṣasya |
kleśito hi bhaved vyādhi: pañcaviṃśatirātrika: ||344||
devatātra bhaved vāyuścitramālyairbaliṃ haret |
anena balikarmeṇa tasmādrogādvimucyate ||345||
viśākhāyāṃ bhaved vyādhi: striyā vā puruṣasya vā |
guruko’sau bhaved vyādhirahānyekonaviṃśati: ||346||
indrāgnī devatā tatra gandhamālyairbaliṃ haret |
anena balikarmeṇa tasmādrogādvimucyate ||347||
anurādhotthito vyādhi: striyā vā puruṣasya vā |
ardhamāsaṃ bhaved vyādhistataścordhvaṃ vimucyate ||348||
@366
mitro hi devatā tatra ghṛtapātraṃ baliṃ haret |
anena balikarmeṇa tasmādrogādvimucyate ||349||
jyeṣṭhāyāmutthito vyādhi: striyā vā puruṣasya vā |
kleśiko hi bhaved vyādhirahorātratrayodaśa ||350||
indro hi devatā tatra gandhamālyairbaliṃ haret |
anena balikarmeṇa tasmādrogādvimucyate ||351||
mūle samutthito vyādhi: striyā vā puruṣasya vā |
māsiko hi bhaved vyādhistataścordhvaṃ vimucyate ||352||
naiṛtirdevatā tatra madyamāṃsairbaliṃ haret |
anena balikarmeṇa tasmādrogādvimucyate ||353||
pūrvāṣāḍhe bhaved vyādhi: striyā vā puruṣasya vā |
sāṃkleśiko bhaved vyādhiraṣṭau māsānna saṃśaya: ||354||
āpo hi devatāstatra kṛsareṇa baliṃ haret |
anena balikarmeṇa tasmādrogādvimucyate ||355||
uttarāyāṃ bhaved vyādhi: striyā vā puruṣasya vā |
saptarātraṃ bhavet vyādhistataścordhvaṃ vimucyate ||356||
viśvo hi devatā tatra pāyasena baliṃ haret |
anena balikarmeṇa tasmādrogādvimucyate ||357||
abhijidutthito vyādhi: striyā vā puruṣasya vā |
ṣaṇmāsān saṃbhaved vyādhistataścordhvaṃ vimucyate ||358||
viṣṇuśca devatā tatra dadhimaṇḍaṃ baliṃ haret |
anena balikarmeṇa tasmādrogādvimucyate ||359||
śravaṇenotthito vyādhi: striyā vā puruṣasya vā |
guruko hi bhaved vyādhi: pūrṇaṃ dvādaśamāsikam ||360||
viṣṇurhi devatā tatra gandhamālyairbaliṃ haret |
anena balikarmeṇa tasmādrogādvimucyate ||361||
dhaniṣṭhāyāṃ bhaved vyādhi: striyā vā puruṣasya vā |
trayodaśadivastatra tataścordhvaṃ vimucyate ||362||
varuṇo devatā tatra pāyasena baliṃ haret |
anena balikarmeṇa tasmādrogādvimucyate ||363||
@367
pūrvabhadrotthito vyādhi: striyā vā puruṣasya vā |
na taṃ vaidyāścikitsantu ahirbudhnyo’tra daivata: ||364||
uttarābhādrajo vyādhi: striyā vā puruṣasya vā |
saptarātraṃ bhaved vyādhistataścordhvaṃ vimucyate ||365||
aryamā devatā tatra gandhamālyairbaliṃ haret |
anena balikarmeṇa tasmādrogādvimucyate ||366||
revatyāmutthito vyādhi: striyā vā puruṣasya vā |
mṛduko hi bhaved vyādhiraṣṭāviṃśatirātrika: ||367||
puṣā hi devatā tatra gandhamālyairbaliṃ haret |
anena balikarmeṇa tasmādrogādvimucyate ||368||
aśvinyāmutthito vyādhi: striyā vā puruṣasya vā |
sāṃkleśiko bhaved vyādhi: pañcaviṃśatirātrika: ||369||
gandharvo devatā tatra yāvakena baliṃ haret |
anena balikarmeṇa tasmādrogādvimucyate ||370||
bharaṇyāmutthito vyādhi: striyā vā puruṣasya vā |
na taṃ vaidyāścikitsantu yamastatra tu daivata: |
śīlaṃ rakṣatu medhavī tata: svargaṃ gamiṣyati ||371||
ayaṃ bho: puṣkarasārin vyādhisamutthāno nāmādhyāya: ||
atha khalu bho: puṣkarasārin bandhananirmokṣaṃ nāmādhyāyaṃ vyākhyāsyāmi | tacchrūyatām |
kathayatu bhagavān-
kṛttikāsu bho: puṣkarasārin baddho vā ruddho vā trirātreṇa mokṣyatīti vaktavya: | rohiṇyāṃ
baddho vā ruddho vā trirātreṇa mokṣyatīti | mṛgaśirasi baddho vā ruddho vā ekaviṃśatirātreṇa
mokṣyatīti | ārdrāyāṃ baddho vā ruddho vā ardhamāsena mokṣyatīti | punarvasau ruddho vā baddho
vā saptarātreṇa | puṣye trirātreṇa | āśleṣāyāṃ triṃśadrātreṇa | maghāsu ṣoḍaśarātreṇa | pūrvaphālgu-
nīṣu daśarātreṇa | uttaraphālgunīṣu saptarātreṇa | haste pañcarātreṇa | citrāyāṃ saptarātreṇa |
svātyāṃ daśarātreṇa | viśākhāyāṃ ṣaḍviṃśadrātreṇa | anurādhāyāmekatriṃśadrātreṇa | jyeṣṭhāyā-
maṣṭādaśarātreṇa | mūle ṣaṭtriṃśadrātreṇa | pūrvāṣāḍhāyāṃ caturdaśarātreṇa | uttarāṣāḍhāyāṃ caturdaśa-
rātreṇa | abhijiti ṣaḍrātreṇa | śravaṇe dhaniṣṭhāyāṃ śatabhiṣāyāṃ pūrvabhādrapade uttarabhādrapade
revatyāṃ caturdaśarātreṇa | aśvinyāṃ trirātreṇa | bharaṇyāṃ baddho vā ruddho vā parikleśamavāpsyatīti 
vaktavya: ||
ayaṃ bho: puṣkarasārin bandhananirmokṣo nāmādhyāya: ||
atha bho: puṣkarasārin tilakādhyāyaṃ vyākhyāsyāmi | tacchrūyatām | kathayatu bhagavān-
@368
mūrdhni tu yasyāstilako’sti sūkṣma: 
snigdho bhavet padmasamānavarṇa: |
rājā tu tasyā bhavatīha bhartā 
stanopariṣṭātpratibimbamāhu: ||372||
śīrṣe tu yasyāstilakālaka: syāt
sūkṣmo bhavedañjanacūrṇavarṇa: |
senāpatistasyā bhaveddhi bhartā
stanāntare’syā: pratibimbakaṃ syāt ||373||
bhruvontare’syāstilakālaka: syād
duścāriṇīṃ tāṃ pramadāṃ vadanti |
pañcaiva tasyā: patayo bhavanti
bahvannapānaṃ labhate ca nārī ||374||
gaṇḍasya nāsādikamadhyadeśe
bhavecca bimbaṃ tilakasya yasyā: |
tāṃ śokabhājaṃ pramadāṃ vadanti 
romapradeśe pratibimbamāhu: ||375||
karṇe tu yasyāstilakālaka: syād 
bahuśrutāṃ tāṃ pramadāṃ vadanti |
bahuśrutāṃ tāṃ śrutidhāriṇīṃ ca 
trike tu yasyā: pratibimbakaṃ syāt ||376||
yasyottaroṣṭhe tilakālaka: syā-
ttāṃ bhinnasatyāṃ pramadāṃ vadanti |
kṛcchreṇa sā vai labhate hi vṛtti-
mūrau tu tasyāstilabimbamāhu: ||377||
yasyādharoṣṭhe tilakālaka: syād 
duścāriṇīṃ tāṃ pramadāṃ vadanti |
miṣṭānnapānaṃ bahu ṛcchate sā 
tathā hi guhye pratibimbakaṃ syāt ||378||
cibuke tu yasyāstilakālaka: syād
duścāriṇīṃ tāṃ pramadāṃ vadanti |
miṣṭānnapānaṃ bahu sā labheta
guhye dvitīyaṃ pratibimbakaṃ syāt ||379||
ayaṃ bho puṣkarasāriṃstilakādhyāyo nāmādhyāya: ||
@369
atha khalu bho: puṣkarasārin nakṣatrajanmaguṇaṃ nāmādhyāyaṃ vyākhyāsyāmi | tacchrūyatām |
kathayatu bhavān triśaṅko-
kṛttikāsu naro jātastejasvī priyasāhasa: |
bhavecchūrastathā caṇḍa: priyavādī ca mānava: ||380||
rohiṇyāṃ puruṣo jāto dhanavān dhārmikastathā |
vyavasāyī sthira: śūro dhruvaṃ cāsya sadā sukham ||381||
jāto mṛgaśire yastu mṛdu: saumyastu mānava: |
darśanīyo bhaveccāsau strīkāntastu viśeṣata: ||382||
ārdrājātastu hiṃsātmā caṇḍa: paramajalpaka: |
raudrakarmā bhaveccāsāvīśvaraśca śatairmahān ||383||
jāta: punarvasau yastu hyalolo buddhimānnara: |
dharmaśīlo bhaveccāsau jātakrodhaśca mānava: ||384||
puṣyeṇa puruṣo jātastejasvī brāhmaṇo bhavet |
kṣatriyaśca bhavedrājā vaiśyaśūdrau ca pūjitau ||385||
śvasana: krodhana: krūro hyāśleṣāsaṃbhavo nara: |
durmanuṣyaśca caṇḍaśca iti sarvamihādiśet ||386||
bahuprajña: śrāddhakaro bahubhāgyastathaiva ca |
dhanavān dhānyavān bhogī maghāsu puruṣo bhavet ||387||
pūrvaphālgunījātastu ya: kaścitpuruṣo bhavet |
adharmabuddhiśīlaśca gurudārābhimardaka: ||388||
uttarāyāṃ tu phālgunyāṃ jāto bhavati bhogavān |
divyajñānaśca vijñāne puruṣa: subhago bhavet ||389||
haste jātaśca śuddhātmā vikrānto mṛdubhojana: |
senāpatyaṃ ca kurute’steyakarmā bhavedasau ||390||
citrāsu jātaścitrākṣastathā citrakathākara: |
darśanīyo bahustrīkaścitraśīlo bhavennara: ||391||
svātyāṃ ca puruṣo jāto bandhuślāghī vicakṣaṇa: |
mṛduka: pānaśauṇḍaśca mitrakārī vicāravān ||392||
viśākhāsu naro jātastejasvī dravyavān mahān |
śūro vikramavān dakṣa: subhagaśca bhavedasau ||393||
anurādhodbhavo martyo mitravān saṃgrahī nara: |
śuciścaiva kṛtajñaśca dharmātmā ca bhavecca sa: ||394||
@370
jyeṣṭhāsu puruṣo jāto mitravānabhijāyate |
dhanurvedābhirāmaśca nārīṣu kurute mana: ||395||
mūleṣu puruṣo jāto’kṛtajña: syādadhārmika: |
dṛḍho vīro bhaveccāsau kilviṣī ca sa mānava: ||396||
āṣāḍhāsu ca pūrvāsu matsarī calitendriya: |
matsyamāṃsapriyaścāpi ghātaka: syātsa mānava: ||397||
sānukrośaśca dātā ca vidyāniṣṭha: suhṛjjana: |
viśvadaive naro jāto bhavedapi ca niścita: ||398||
ācārya: śāstrakartā ca viśvāsī ca kriyāpara: |
śravaṇe jāta āyuṣmān śrīmāṃśca puruṣo bhavet ||399||
anavasthitacittaśca citradravyaśca mānava: |
dhaniṣṭhāsu bhavejjāta: puruṣa: sarvaśaṅkita: ||400||
bāruṇe yadi nakṣatre jāto bhavati mānava: |
paruṣo dveṣaśīlaśca parivādī ca sarvaśa: ||401||
jāto bhādrapadāyāṃ tu pūrvasyāmiha mānava: |
cāritraguṇayuktaśca kṛtajño mukharastathā ||402||
uttarasyāṃ naro jāto bhaviṣyati vicakṣaṇa: |
medhāvī bahvapatyaśca dharmaśīlo mahādhana: ||403||
revatyāṃ puruṣo jāto dharmātmā jñātisevaka: |
daridro’lpadhano nityaṃ dāyako nānasūyaka: ||404||
aśvinyāṃ puruṣo jāto bhavatyativicakṣaṇa: |
mahājanapriyaścāpi śūraśca subhagaśca sa: ||405||
bharaṇyāṃ puruṣo jāta: pāpācāro’vicakṣaṇa: |
kandarpe dātukāmaśca parataścopajīvaka: ||406||
ayaṃ bho: puṣkarasārin nakṣatrajanmaguṇo nāmādhyāya: ||
@371
paṭha bhostriśaṅko utpātacakraṃ nāmādhyāyam | kathayati ca-
utpā{1. Both Chinese and Tibetan translations omit chapters from
utpātacakranirdeśa up to the end of  tithikarmanirdeśa.}tacakranirdeśa: |
aṣṭāviṃśatiparyantakṛtsne nakṣatramaṇḍale |
divyā vikārā dṛśyante sūryacandragrahādiṣu ||407||
māghasya prathame pakṣe śailo vā pārthivo yadi |
dhūmavṛṣṭirhi āditye udayati pradṛśyate |
vidyuto vātha dṛśyante tadā vidyājjanakṣayam ||408||
aśvinyāmarkato dhūmo nirgacchannapi chādayet |
anāvṛṣṭiṃ tadā vidyātpūrṇavarṣāṇi dvādaśa ||409||
bharaṇyāṃ māghamāse tu pītasūryo’tha dṛśyate |
samantādvadhyate rāṣṭraṃ madhye durbhikṣamādiśet ||410||
phālgune kṛttikāyāṃ tu āditye parikho yadi |
naśyanti karvaṭāstatra yadi devo na varṣati ||411||
caitramāse yadā puṣye sūrye kṛṣṇaṃ pradṛśyate |
acirodayakāle tu kṣitipālo’varudhyate ||412||
vaiśākhamāse cārdrāyāmāditya: pratisūryaka: |
saṃgrāmaṃ tatra jānīyādubhau ghātyete pārthivau ||413||
gṛhyetāṃ candrasūryau vā jyaiṣṭhe bharaṇijyeṣṭhayo: |
sāmātyo vadhyate rājā rāṣṭre durbhikṣamādiśet ||414||
āṣāḍhe ca yadāditye pūrvabhādrapade sthite |
sāyāhne dṛśyate’tyarthaṃ lohito maṇḍale vraṇa: ||415||
paracakreṇa tadrāṣṭraṃ ṣaṇmāsān pīḍyate tadā |
kṣitipālaśca sāmātya: putradāreṇa vadhyate ||416||
pūrvāyāṃ cottarāṣāḍhāyāmāṣāḍhe gṛhyate śaśī |
vidyād durbhikṣakalaharogāṃścātra vinirdiśat ||417||
māse’tha śrāvaṇe mūle candrasūryau na bhāsata: |
sphuliṅgāścātra dṛśyante vidyādrogabhayaṃ mahat ||418||
māse’śvayuji gṛhyetāmekapakṣendubhāskarau |
rājaputrasahasrāṇāṃ tadā jāyeta saṃkṣaya: ||419||
alakṣaṇo ni:prakāśa: pūrṇamāsyāṃ tu kārtike |
candrasūryāvagnivarṇau raktavarṇe nabhastale ||420||
@372
ravivadbhāti tadrāṣṭraṃ vinaśyeta puna: puna: |
rājñāṃ vidyāddhatānāṃ vai bhūmi: pāsyati śoṇitam ||421||
bharaṇyāṃ māghamāse tu kṛṣṇo vāyu: samutthita: |
chādayeccandrasūryau tu śīghraṃ rāṣṭraṃ vinaśyati ||422||
māse tu phālgune vāyu: pāṃśuvarṣaṃ savidyutam |
vadhyante pūrvarājāna: pratiṣṭhante tathāpare ||423||
sahādityena candre’tha yadā kaścid grahaścaret |
vāyurvā viṣamo vāti vidyādrājavadhaṃ tadā ||424||
aśanyulke tu vaiśākhe ādityena sahotthite |
ṣaṇmāsābhyantareṇātha rāṣṭre vyasanamādiśet ||425||
jyeṣṭhamāse yadādityo grahato nirgato bhavet |
ādityasyopaghātena grahā: sarve’tha pīḍitā: ||426||
jyeṣṭhe ca pāṃśurvarṣeta āditya: pariviṣyate |
kṣitipālasahasrāṇāmeka ekastu vadhyate ||427||
āṣāḍhe vāyavo vānti gacchanto bharaṇīsthitā: |
udapānāni śuṣyante sarvaśasyaṃ ca puṣyati ||428||
śrāvaṇe vāyava: pītā: sadā kṛṣṇaṃ nabhastalam |
bhayaṃ tatra vijānīyātsamantāt samupasthitam ||429||
śrāvaṇe varṣate hyagni: pūrvabhādrapade divā |
meghā: śabdamutkurvanti rogadurbhikṣamādiśet ||430||
yadā bhādrapade māse nabha: syācchannagarjitam |
paracakraṃ tadā rāṣṭre harate dhanasaṃcayam ||431||
aśvayuji vātavṛṣṭi: syādāgatyottarāṃ diśam |
pātayeccaivamāghātaṃ kṛtsnaṃ rāṣṭraṃ vinaśyati ||432||
kārtike śuklatrayodaśyāṃ yadā candre dhanurbhavet |
samantānnaśyate rāṣṭraṃ madhye durbhikṣamādiśet ||433||
ulkāpātā hyaśanayo māghamāse bhavanti vā |
aśvinyāṃ viṣaye tatra prajā śvāsena vadhyate ||434||
māse tu phālgune yatra agnivarṣaṃ nabhastalāt |
bhavecchabdastadākāśe tadrāṣṭraṃ naśyate laghu ||435||
svātyāṃ caitre yadā varṣaṃ niruddhaṃ vātavarṣitam |
dṛśyatendradhanu: kṣipraṃ nagaraṃ tadvinaśyati ||436||
@373
bharaṇyāṃ jyeṣṭhamāse tu śabda uttarato bhavet |
pītavarṇaṃ tadākāśaṃ paracakrabhayaṃ bhavet ||437||
āṣāḍhe māsi puṇye’tha dṛśyante vyomni vidyuta: |
satṛṇodakavṛṣṭibhistribhāgaṃ mucyate prajā ||438||
śrāvaṇe tu yadā mūle bahu deva: pravarṣati |
dṛśyatendradhanustatra kṣtriyāṇāṃ mahadbhayam ||439||
māse bhādrapade yatra nirghāta: patati kṣitau |
sukṛcchrā vāyavo vānti mahadrogabhayaṃ tadā ||440||
māse bhādrapade puṣye vidigbhyo niścared dhvani: |
kṣatriya: kupyate kṣipraṃ vipakṣā tu tadā prajā ||441||
bharaṇyāmaśvayuje śabda upariṣṭādbhavedyadi |
satṛṇaṃ cotsṛjetpāṃśu tāpasānāṃ mahadbhayam ||442||
kārtike tu yadārdrāyāṃ śabda: śrūyeta bhairava: |
catuṣpada: kārṣakāṇāṃ mṛtyuṃ tatra vinirdiśet ||443||
mārgaśīrṣe dhaniṣṭhāyāṃ tūryaśabdo’mbare bhavet |
vātāturastadā rāṣṭre vyādhirbhavati dāruṇa: ||444||
pauṣamāse yadā svātyāṃ śabdo bhavati bhairava: |
abhīkṣṇaṃ vidyudākāśe paṇḍitānāṃ mahadbhayam ||445||
māghe śukle tu nirghāto nityaṃ śāmyedvasuṃdharām |
jānīyāttṛtīye varṣe sakalaṃ rāṣṭravibhramam ||446||
jyeṣṭhāyāṃ phālgune māse kṛṣṇavāyu: samākula: |
abhīkṣṇaṃ kampate bhūmirbrahmacāribhayaṃ tadā ||447||
pūrvabhādrapadāyāṃ tu caitre kampetkṣitirdivā |
tasmin varṣe ca tadrāṣṭre parasainyānmahadbhayam ||448||
pūrvāyāṃ cedāṣāḍhāyāṃ rātrau caitre ca niścalet |
asibhirhanyate rājā hanyate ca mahājana: ||449||
vaiśākhe kampitā bhūmi: kṛṣṇapakṣe hyabhīkṣṇaśa: |
anāvṛṣṭyā tu durbhikṣaṃ māsān ṣaṭ tatra nirdiśet ||450||
jyeṣṭhe māse bharaṇyāṃ tu divā kampedvasuṃdharā |
vidyādyodhasahasrāṇāṃ mahī pāsyati śoṇitam ||451||
jyeṣṭhe māse yadā mūle rātrau bhūmi: prakampate |
pratyanto vadhyate rājā rāṣṭre baliṃ samādiśet ||452||
@374
āṣāḍhe kampate bhūmi: puṣyanakṣatrasaṃsthite |
śasyaṃ vinaśyate tatra kalikarma ca jāyate ||453||
prakampante yadā caityā ārdrāyāṃ vā maghāsu vā |
jvaleyu: prapateyurvā naśyedrāṣṭraṃ tadā laghu ||454||
caityā yatra prakampante hasanti ca namanti ca |
sarāṣṭra: kṣitipastatra nacirānnāśamarcchati ||455||
śrāvaṇe kampate bhūmi: pūrvabhādrapadāsthite |
sadā parājito rājā caurai rāṣṭre ca vadhyate ||456||
kārtike kṣitikampena yadā caityaṃ viśīryate |
dvāraṃ vā nagarasyātha bhūyiṣṭhaṃ naśyate prajā ||457||
vāme vā dakṣiṇe cendo: śṛṅge tiṣṭhed bṛhaspati: |
mahābhogā vinaśyeyu: prakāśā: pṛthivīśvarā: ||458||
sūryācandramaso: śṛṅge lohitāṅgo yadāruhet |
krūrākṣamantrikātpīḍāṃ pratyantānāṃ vinirdiśet ||459||
śanaiścaro yadā śṛṅge somasyābhiruhettadā |
jñeyaṃ rogabhayaṃ ghoraṃ durbhikṣaṃ cātra nirdiśet ||460||
rāhuṇā nigṛhītastu colkayā hanyate śaśī |
ṣaṇmāsābhyantarāttatra rājño vyasanamādiśet ||461||
yasya caivātha nakṣatre śaśī sūryo vigṛhyate |
rāhuṇā kṣitipo rājyai: saha pīḍāmavāpnuyāt ||462||
rājño vai cātha nakṣatre candraṃ keturyadā viśet |
pratyantarājabhi: sārdhaṃ śastramūrcchāṃ vinirdiśet ||463||
candramadhyagata: śukra: phālgunyātha maghā yadā |
sarvadhānyāni śuṣyeyustadā rogaṃ vinirdiśet ||464||
bṛhaspatiśca śukraśca lohitāṅga: śanaiścara: |
likhyanti somaśṛṅgasya tadā vidyānmahadbhayam ||465||
dhūmaketurmahābhāga: puṣyamāruhya tiṣṭhati |
caturdiśaṃ tadā vidyātparacakrai: parābhavam ||466||
maghāyāṃ lohitāṅgo vā śravaṇe vā bṛhaspati: |
tiṣṭhetsaṃvatsarastrīṇi bhayaṃ vidyātsamāgatam ||467||
tiṣṭhecchukro’tha rohiṇyāṃ jyeṣṭhe māse kathaṃcana |
vyākuryānniyatamatra kṣatriyāṇāṃ mahadbhayam ||468||
@375
viśākhāyāṃ samīpasthau bṛhaspatiśanaiścarau |
somo vā raviṇā sārdhaṃ paracakrabhayaṃ tadā ||469||
kākā: śyenāśca gṛdhrāśca vaseyu: sahitā mudā |
maithunaṃ vāritaṃ veyu: parai: saha raṇastadā ||470||
śyeno hastinivāse vā abhirohetpuna: puna: |
paracakreṇa yuddhaṃ tu bhaveccāpi puna: puna: ||471||
kanyā prasūyate yatra caturhastā catu:stanī |
strīṇāmeva bhavettatra maraṇaṃ hyatidāruṇam ||472||
garbhasthā dārakā yatra hasanti ca vadanti ca |
tasya deśasya jānīyādvināśaṃ samupasthitam ||473||
ekapādāṃstripādāṃśca caturaṅgāṃstathaiva ca |
nāryo yatra prasūyante rājño vyasanamādiśet ||474||
sūyante vikṛtān garbhān saṃtānān bhayavyañjanān |
pramadā yatra deśe tu rājā tatra vinaśyati ||475||
laghuhastaśīrṣamukhān mānuṣaṃ kāyamāśritān |
pramadā yatra sūyante rāṣṭraṃ tatra vinaśyati ||476||
kharāśca mahiṣāścāpi paśavo’tha tathāvidhā: |
dvitriśīrṣā: prasūyante deśe yatra sa naśyati ||477||
śṛgālaśvānamakarahayarūpāśca mānavā: |
jāyante yatra deśe tu sa deśo laghu naśyati ||478||
pādāvubhau yadā vaiśyā gurviṇī saṃprasūyate |
deśasya vilayaṃ brūyātparacakreṇa dāruṇam ||479||
pūrvārdha: pakṣinarayorgarbho yatra prasūyate |
rājā vā rājāmātyo vā saha deśena naśyati ||480||
kumbhāṇḍo jāyate yatra dvimukho’tha caturmukha: |
trinetrastrimukho vāpi vidyāttatra mahadbhayam ||481||
saukareṇa tu vakreṇa śarīraṃ mānuṣaṃ yadi |
sūtaṃ caturdiśaṃ rāṣṭraṃ hanyāttatra na saṃśaya: ||482||
ādityasya tu rūpeṇa mānuṣo yatra jāyate |
vibhramātsakalaṃ rāṣṭraṃ vināśamupagacchati ||483||
@376
uttānaśāyī bālastu deśe yatra dvijottama: |
dṛṣṭa: pravyāharan vedān kṣipraṃ deśo vinaśyati ||484||
kukṣiṃ bhittvā yadā bālo garbhānniṣkramate svayam |
atrāṇāṃ mātaraṃ kṛtvā sa deśo naśyate laghu ||485||
garbhasthā: sūkarā uṣṭrā: sarpāśca śakunistathā |
strīṇāṃ garbhātprasūyante deśe tu bhayamādiśet ||486||
pauruṣaṃ gārdabhaṃ cātha saukaraṃ cārthavigraham |
gāvo yatra prasūyante nirdiśedbhayamāgatam ||487||
nārī gṛhṇāti garbhaṃ vā adṛṣṭastanarūpiṇī |
vināśaṃ tasya deśasya sanṛpasya vinirdiśet ||488||
jaṭī dīrghanakho yatra sukṛṣṇa: paruṣacchavi: |
sa jano jāyate yatra rāṣṭraṃ sādhipatiṃ dahet ||489||
agrīvā dantasahitā jāyante yatra bālakā: |
śuṣyeta sakalaṃ śasyaṃ janaśca vilayaṃ vrajet ||490||
ekabāhuraśīrṣo’tha garbho yatra prasūyate |
svayaṃ kṣubhyeta tadrāṣṭraṃ vinaśyeta na saṃśaya: ||491||
phale phalaṃ yadā paśyetpuṣpe vā puṣpamāśritam |
garbhā: sraveyurnārīṇāṃ yuvarājaśca vadhyate ||492||
akāle pādapā yatra puṣpyanti ca phalanti ca |
latā gulmo’tha vallī vā deśe tatra bhayaṃ bhavet ||493||
vṛkṣopariṣṭātpaśyedvā sravantamātmaśoṇitam |
kūjamānaṃ pataṅgaṃ vā tadā vidyānmahadbhayam ||494||
vṛkṣāṇāṃ maṇḍapānāṃ vā chāyā na parivartate |
caturvarṇabhayaṃ tatra kalikarma ca jāyate ||495||
puṣpyeyu: pādapā yatra vividhā: puṣpajātaya: |
kalpavṛkṣaprakṛtayastato vidyānmahadbhayam ||496||
anāvartaṃ yadā puṣpaṃ phalaṃ cāpi pradṛśyate |
vināśaṃ tasya deśasya durbhikṣaṃ kalahaṃ vadet ||497||
sthānāsthānaṃ gatā vṛkṣā dṛśyeyuryatra kutracit |
pūrvapratiṣṭhito rājā nacireṇa vicālyate ||498||
@377
daivāsuraṃ ca saṃgrāmaṃ paśyedadbhutadarśanam |
śastraṃ mūrcchayate tatra taskaraiścāpi pūrvavat ||499||
kampate rudate śāstā gacchan vā yatra dṛśyate |
paracakrāttadā vidyādatyarthaṃ tatparājayam ||500||
devatā yatra deśe tu nṛtyanti ca hasanti ca |
aśrūṇi pātayeyurvā tadā vidyānmahadbhayam ||501||
devatā yatra krīḍanti jvalanti nimiṣanti vā |
caleyurathavā yatra kṣitipo’nyo bhavettadā ||502||
śivaliṅgaṃ yadā kampedgagane vātha dṛśyate |
nimajjate dharaṇyāṃ vā dhruvaṃ rājavadho bhavet ||503||
pratimā: parivartante dhūmāyante rudanti ca |
prasvidyeyu: pradhāveyuranyo rājā bhaviṣyati ||504||
acalo vā caletsthānāccalaṃ vāpyacalaṃ bhavet |
amātyo hanti rājānaṃ kalahaṃ cātra nirdiśet ||505||
vamanti rudhiraṃ kanyā namante vā diśo daśa |
ayuktā vā pravartante kṣatriyāṇāṃ mahadbhayam ||506||
varṣate kusumaṃ yatra raktabindumathāpi vā |
prāṇino vividhān vāpi vidyāccaurabhayaṃ tadā ||507||
yūpā: purāṇā nigamā devāgārāṇi cetiyā: |
nagarāṇyatha dhūmyante kṣipraṃ rājā vinaśyati ||508||
indurvā dīpavṛkṣo vā dīpo yatra na dīpyate |
rājyakāma: kumāro vā kṣubhyedviṭapako’pi vā ||509||
anta:pure yadā nīḍaṃ kurvate madhumakṣikā: |
astraṃ vāpi gṛhaṃ dadyād rājño vyasanamādiśet ||510||
patedanta:pure vidyud vṛkṣo vāpyāśrame tathā |
puri caityacchāyāyāṃ vā rājārthe patitā hi sā ||511||
prākāre vāyudhāgāre gopurāsthānakeṣu vā |
vāyasa: kurute nīḍaṃ sāmātyo dhvaṃsate nṛpa: ||512||
anāhatebhyastūryebhya: svayaṃ śabdo viniścaret |
svacakrakṣobhadoṣeṇa sarvaṃ rāṣṭraṃ vilupyate ||513||
@378
māṃsaśoṇitavarṣaṃ vā patrapuṣpaphalāni vā |
yadābhivarṣettadvarṣaṃ cakrai rāṣṭraṃ vilupyate ||514||
madhuphāṇitapuṣpāṇi gandhavarṣāṇyathāpi vā |
diśo dāhāśca dṛśyeyurmāradurbhikṣalakṣaṇam ||515||
megha: samantato gajadupavarṣetsacātakam |
śoṇitaṃ sakarakaṃ syāttadā vidyātparādbhayam ||516||
vidyucca patate ghorā karakāṇāṃ ca varṣaṇam |
gandharvanagaraṃ cātha dṛṣṭvā vidyānmahadbhayam ||517||
śaśī śoṇitasaṃkāśo madhye kṛṣṇo vivarṇavān |
sāmantakena pīḍyate vidyādrāṣṭre mahadbhayam ||518||
pradīpitāgnisaṃkāśo yadā dṛśyeta candramā: |
gaganaṃ dahyate tatra lokapīḍā jvareṇa ca ||519||
yadā gairikasaṃkāśa: kṣipramevopaśāmyati |
varṣaṇasyāgamo vidyādyadi vāyu: pravāyate ||520||
saṃdhyāyāṃ dhūmravarṇāyāṃ dṛśyetenduśca bhāskara: |
vicchinno brahmarūpeṇa varṣaṃ tatra vinirdiśet ||521||
nāpsu majjati nāpyagnau pūrvavacca na dṛśyate |
agnirutpatsyate tatra koṣṭhāgāraṃ daheta sa: ||522||
dhvajāgre vāyaso yatra lambapakṣo vidhāvate |
udakaṃ saṃharetkṣipramagnita: sumahadbhayam ||523||
jalaṃ jājvalyamānaṃ tu matsyo nirdahati svayam |
anāvṛṣṭiṃ tadā brūyād durbhikṣaṃ ca mahadbhayam ||524||
puradvāre yadāgacchetsvayamāraṇyako mṛga: |
cakradvaye’pi durbhikṣaṃ rāṣṭre rogaṃ ca nirdiśet ||525||
triśīrṣa: pañcaśīrṣo vā yadā sarpo’tha dṛśyate |
anāvṛṣṭayā tadā vidyātsarvaśasyaṃ vinaśyati ||526||
kuśūlo yatra dṛśyeta kampayaṃstu vasuṃdharām |
koṣṭhāgārāṇi naśyeyurye cānye dhanasaṃcayā: ||527||
sarpa udyataśīrṣastu yudhyate puruṣai: saha |
cakradvayādrogataśca vidyāttatra mahadbhayam ||528||
@379
bila ekatra bahava: sarpā: supariveṣṭitā: |
śastramṛtyuṃ tadā vidyāt kṣatriyāṇāṃ mahadbhayam ||529||
niścarantyavadhānena khaḍgā: prajvalitā yadā |
tatastaṃ nacirātpaśyetsaṃgrāmaṃ pratyupasthitam ||530||
kāka: śyenaśca gṛdhro vā yasya nīyeta mūrdhani |
ṣaṇmāsābhyantare rājā mriyate sapurohita: ||531||
prāsādāśca prakampante śaraṇāni gṛhāṇi ca |
mahābalaṃ ca vadhyeta rāṣṭrasya rājapālaka: ||532||
vajroddhṛtā diśa: sarvā: kṛṣṇapakṣe caturdiśam |
varṣeyu: śoṇitaṃ yatra kṣitipālo’tra vadhyate ||533||
sūryasyodayakāle tu maholkā nipatedyadā |
rājaputrasahasrāṇāṃ bhūmi: pāsyati śoṇitam ||534||
vṛkṣā: sarpā: prakampeyurmucyeyustvaco vā tathā |
sarvasminneva rāṣṭre tu vidyācchatrubhayaṃ mahat ||535||
dine hyulkāprayuktirvā jvalantī yadi dṛśyate |
raktotpādaṃ tadā vidyātsaṃgrāmaṃ bhīmadarśanam ||536||
asiṃ prajvalitaṃ paśyettomaraṃ cakrameva ca |
vidyātpaśyanti śastrāṇi saṃgrāmaṃ bhīmadarśanam ||537||
dīrghamucchvasate vāśva: aśrūṇi ca nipātayet |
pādena karṣate śīghraṃ yuddhe rājavadho dhruvam ||538||
kākaśced gṛhamāruhya hā putra iti vāśati |
sarva: praṇaśyate deśo nagaragrāmakarvaṭa: ||539||
anagnau jāyate dhūma: sthale padmāni vā yadā |
vināśaṃ tasya deśasya niyamācchīghramādiśet ||540||
āravanti yadā ghoraṃ meghā vṛkamṛgāstathā |
vināśaṃ tasya deśasya vidyācchīghramupasthitam ||541||
chinnasrotā bhavennadyaścirakālavahā api |
gṛhā: śūnyodakenāpi śuṣkāstatra bhayaṃ bhavet ||542||
pratisrotā yadā nadyo vahantyaprativāritā: |
nityodvignā janapadā nirdiśecca janakṣayam ||543||
@380
dhanūṃṣyākṛṣyamāṇāni dhūmāyanti jvalanti ca |
anyadvāpi praharaṇaṃ parebhyo jāyate bhayam ||544||
mayūragrīvasaṃkāśa: pariveśo niśākare |
vidyādrājasahasrāṇāṃ mahī pāsyati śoṇitam ||545||
narāṇāṃ pramadānāṃ ca ratiharṣo na jāyate |
sarvatra śokacintā vā mahattatra bhayaṃ bhavet ||546||
nirgranthā ṛṣaya: santo deśātprakrameyuryata: |
nadīṃ bhittvā nikuñjān vā sa deśo naśyate’cirāt ||547||
yatrauṣadhyaśca virasā jalaṃ ca parihīyate |
vidyāddeśaṃ tamutsṛṣṭaṃ devatā-ṛṣisādhubhi: ||548||
matsyā: kūrmāśca sarpāśca mriyante yatra jāṅgalā: |
dhanaskandha: striyāstatra sapatnairvipralopsyate ||549||
apūrvā: pakṣiṇo yatra sthale vāriṇi eva vā |
dṛśyeyu: paracakreṇa dhanaskandho vilopsyate ||550||
mahāpatho yadā kakṣai: prasṛtairapatho bhavet |
sagrāmakarvaṭaṃ rāṣṭraṃ putreṇa saha naśyati ||551||
nānotpātacakranirdeśo nāmādhyāya: |
paṭha bhostriśaṅko puruṣapinyādhyāyam | atha kim | kathayatu bhagavān-atha khalu
bho: puṣkarasārin puruṣapinyādhyāyaṃ vyākhyāmi | tacchrūyatām | kathayatu bhagavān-
aṣṭāviṃśati: puṣkarasārin nakṣatrāṇi prakīrtitāni, yāni candrasūryani:sṛtānyanu-
vahanti | tatra sukugṛṣṭhyā aṣṭāṅgulapramāṇayā dvādaśākṣagṛṣṭaya: svaśarīraṃ dairdhyeṇa jñātavyam |
ekākṣagṛṣṭi: śīrṣamūrdhni ekapādatalaṃ bhavet |caturdaśagṛṣṭayo nakṣatrāṇāṃ padaṃ yatra saṃdṛśyante,
tadanyathā na bhavati | nakṣatre yatra yo jātastatra tatra saṃdṛśyate ||
puruṣapinya: |
kṛttikāyāṃ hi jātasya mukhe vai caturaṅgula: |
pinyo dakṣiṇato yasya lomaśa: kṛṣṇalohita: ||552||
bhogavān yaśasā yukta: paṇḍito jvalati śriyā |
kṛttikāsvatha jātasya bhavatyetaddhi lakṣaṇam ||553||
dṛśyate vraṇa evāyaṃ yasya vai caturaṅgula: |
rohiṇyāṃ jātaka: so’pi vidvān dharmarata: sadā ||554||
maṇḍito bhogasaṃpanno hrīyuktaścāpi sarvata: |
śūro vijayasaṃpanno nityaṃ śatrupramardaka: ||555||
@381
grīvāyāmardhagṛṣṭyā tu dāho yasya pradṛśyate |
mṛgaśīrṣe hyasau jāta: śūro bhogasamarpita: ||556||
ardhadvitīyagṛṣṭyā tu pinyo vāme hi yasya tu |
ārdrāyāṃ krodhano jāto mūrkho gopatikaśca sa: ||557||
vāme kakṣe vraṇo yasya kṛṣṇaścaiva punarvasau |
dhanadhānyasamṛddho hi jāyate svalpamedhasa: ||558||
tathaiva puṣye jāto’sau dṛśyate varalakṣaṇa: |
cakramadhye ca haste ca sūryaścandro virājate ||559||
ardhapradakṣiṇāvartā: keśā: sarve hi saṃsthitā: |
parimaṇḍalaśca kāyena jitakleśo’pi nāyaka: ||560||
hṛdaye yasya dāha: syādāśleṣāyāṃ kalipriya: |
du:śīlo du:khasaṃvāso maithunābhirataśca sa: ||561||
adha urasi pṛṣṭhe vā yasya vraṇa: pradṛśyate |
maghāyāṃ dhanavān jāto mahātmā dhārmiko nara: ||562||
nābhyāṃ dakṣiṇavāmābhyāṃ vraṇo yasya pradṛśyate |
pūrvaphālgunījāto’sau matsarī cālpajīvita: ||563||
caturaṅgulato nābhyā yasya pinya: pradṛśyate |
uttaraphālgunījāto bhogaśīla: śrutodyata: ||564||
śroṇyāmalohita: pinyo haste jātasya dṛśyate |
caura: śaṭhaśca māyāvī mandapuṇyo’lpamedhasa: ||565||
vyañjane yasya pinyastu dṛśyate niyamena hi |
citrājāta: sa cedrogī nṛtyagītaratastathā ||566||
vyañjane’pi ca ūrdhve vā pīta: pinya: pradṛśyate |
jāta: svātyāmasau lubdho guṇadviṣṭo hyapaṇḍita: ||567||
kugṛṣṭyā yasya ūrubhyāṃ pinyo lohita eva hi |
ākīrṇo naranārībhirviśākhāyāṃ bhaṭo’graṇī: ||568||
vidvān śūro jitāmitro nityaṃ saukhyaparāyaṇa: |
śriyā dhṛtyā ca saṃpanno’cyuta: svarupapadyate ||569||
dvitīyagṛṣṭyāmūrubhyāmaṅge yasya pradṛśyate |
śīlavānanurādhāyāṃ dharmabhogasamanvita: ||570||
@382
adho yasyeha corubhyāṃ pinyo jyeṣṭhe sa jāyate |
alpāyurapriyo du:khī du:śīla: kṛpaṇastathā ||571||
jānubhyāmūrdhvata: sūkṣmo vraṇo yasyeha dṛśyate |
mūlena bhāgyavān jāta: svagṛhaṃ nāśayellaghu ||572||
pūrvāṣāḍhāsu jātasya pinya: syājjānumaṇḍale |
dāyako dharma āsaṅgyacyuta: svargaparāyaṇa: ||573||
uttarāyāmāṣāḍhāyāṃ jātasya tilakastrike |
yadi dṛśyetsa medhāvī bhogavānsyājjanapriya: ||574||
dvitīya: pinyo dṛśyeta dhanavān bhogavān sadā |
satyapriyastathārogo’cyuta: svargaṃ ca gacchati ||575||
dhaniṣṭhāyāṃ ca jaṅghāyāṃ yasya pinya: pradṛśyate |
krodhano mandarāgaśca prājño bhogavivarjita: ||576||
dvikugṛṣṭyā ca jaṅghāyāṃ kṛṣṇa: pinya: pradṛśyate |
mūrkha: śatabhiṣāyāṃ tu mriyate hyudakena sa: ||577||
adho jaṅghāṃ kugṛṣṭyā tu pūrvabhādrapade vraṇa: |
paropatāpako mūrkho daridraścaura ityapi ||578||
kugṛṣṭyā yasya pinya: syājjāto bhādrapadottare |
dānaśīla: smṛtiprāpto dayāpanno viśārada: ||579||
ubhayo: pādayo: sūkṣma: pinyo yasya pradṛśyate |
revatyāṃ jāyate nīco nāpita: sa bhavatyapi ||580||
aṅguṣṭhavivare pinyo nīlo yasya pradṛśyate |
arogo balavānnityamaśvinyāṃ jāta eva sa: ||581||
atha pāṇitale pinyo bharaṇyāmakṣaya: smṛta: |
vadhyaghātaśca du:śīla: syānnarakaparāyaṇa: ||582||
nakṣatrāṇāṃ padaṃ hyetadyena caryā prajāyate |
etaddhi lokaprajñānaṃ loko yatra samāśrita: ||583||
iti pinyādhyāya: ||
atha khalu bho: puṣkarasārin piṭakādhyāyaṃ nāmādhyāyaṃ vyākhyāsyāmi | tacchrūyatām |
kathayatu bhagavān triśaṅku:-
piṭakādhyāya: |
ata ūrdhva pravakṣyāmi sarvasthānagataṃ puna: |
strīṇāṃ ca puruṣāṇāṃ ca piṭakaṃ sarvakarmakam ||584||
@383
lābhālābhaṃ sukhaṃ du:khaṃ jīvitaṃ maraṇaṃ tathā |
prājñā yenābhijānanti taṃ ca sarvaṃ nibodhatām ||585||
tatrābhighātadagdhā vā tilāstadrūpakā api |
visphoṭavarṇabhedāśca piṭakābhihitā: smṛtā: ||586||
śvetavarṇena piṭako viprāṇāṃ pūjito bhavet |
kṣatopama: kṣatriyāṇāṃ vaiśyānāṃ pītaka: smṛta: ||587||
śūdrāṇāmasita: śreṣṭho vivarṇo mlecchajātiṣu |
yadā savarṇapiṭako murdhni rājā mahān smṛta: ||588||
śīrṣe tu dhanadhānyābhyāṃ kāntaye subhagāya ca |
upaghātaṃ bhruvorvidyātstrīlābho bhruvasaṃgame ||589||
akṣisthāne tu piṭaka: karoti priyadarśanam |
akṣibhrūbhāge śokāya gaṇḍe putravadho dhruvam ||590||
aśrupāto dhruvaṃ śoka: śravaṇe goṣu nāśaka: |
karṇapīṭhe vibhūṣāya nāsāvaṃśe tu jātaye ||591||
nāsāgaṇḍe putralābhaṃ vastralābhaṃ dhruvaṃ vadet |
nāsāgre jāte nāpnoti gandhabhogānabhīpsitān ||592||
uttaroṣṭhe tathādhare cānnapānaṃ śubhāśubham |
cibuke hanudeśe ca dhanaṃ gāva: satāṃ śriya: ||593||
gale tu dānamāpnoti pānamābharaṇāni ca |
śira:saṃdhau ca grīvāyāṃ śiraśchedanamādiśet ||594||
jāto’yaṃ śiraso mūle hanuni ca dhanakṣaya: |
bhaikṣacaryā bhavetsaṃdhau hṛdaye priyasaṃgama: ||595||
pṛṣṭhe tu du:khaśayyāyai annapānakṣayāya ca |
pārśve tu sukhaśayyāyai stane tu sutajanyatā ||596||
jātena śivamāpnoti na cāpriyasamāgama: |
bāhvo: śatruvināśāya yuktaṃ strīlābha eva ca ||597||
dadātyābharaṇaṃ jāta: prabāhvo: kūrpare kṣudhā |
maṇibandhe niyamanamaṃsābhyāṃ harṣa eva ca ||598||
saubhagaṃ dhanalābhaṃ ca jāta: pāṇau dadāti ca |
puṣpito hyekadeśe tu daśaneṣu nakheṣu ca ||599||
@384
jātena hṛdi jānīyād bhrātṛputrasamāgamam |
jaṭhare somadānāya nābhyāṃ strīlābhamādiśet ||600||
jaghane vyasanaṃ vidyānnāryā dau:śīlyameva ca |
putrotpattistu vṛṣaṇe liṅge bhāryā tu śobhanā ||601||
pṛṣṭhānte sukhabhāgitvaṃ sphici cāpi dhanakṣaya: |
ūrujātāśca piṭakā dhanasaubhāgyadāyakā: ||602||
jānau śatrubhayaṃ vidyāttathaiva ca dhanakṣayam |
jānusaṃdhau vijānīyānmeḍhrake hyatha jātakai: |
vijayaṃ jñānalābhaṃ ca putrajanma vinirdiśet ||603||
strīlābhaṃ vakṣasi caiva bhavedanyo nirarthaka: |
jaṅghāyāṃ parasevā tu paradeśāntu bhujyate ||604||
maṇibandhe tu piṭako bandhanaṃ nirdiśed dhruvam |
paribādhaṃ sa labhate bandhanaṃ ca na saṃśaya: ||605||
pārśve gulphe ca jānīyācchastreṇa maraṇaṃ dhruvam |
aṅgulīṣu dhruvaṃ śoko vyādhiścāṅguliparvasu |
pravāsaṃ pravasennityaṃ tathaivottarapādake ||606||
yasya pādataleṃ jātastathā hastatale’pi ca |
dhanaṃ dhānyaṃ sutā gāva: striyo yānāni cāpnuyāt ||607||
snigdhaṃ snigdheṣu vijñeyaṃ caleṣu ca calaṃ phalam |
sthānasthe vipulaṃ dadyāt phalaṃ nṛṇāṃ śubhodayam ||608||
vivarṇo viparītaśca phalaṃ sarvaṃ prayacchati |
puṃsāṃ madhye ye snigdhāśca deśe dakṣiṇataśca ye |
tathā cābhyantare caiva sthāne tu pratipūjitā: ||609||
strīṇāṃ mṛduṣu deśeṣu vaktrānteṣu ca parvata: |
tattvaṃ vijñāya pinyānāṃ sthānaṃ varṇaṃ ca janma ca ||610||
sthānāsthānaṃ ca matimān vikāraṃ gatimeva ca |
ādiśettu nara: paścādyathaivaṃ samudāhṛtam ||611||
vāmabhāge tu nārīṇāṃ vijñeyā: piṭakā: śubhā: |
dakṣiṇe tu manuṣyāṇāṃ bhavanti hyarthasādhakā: ||612||
viparītāstu piṭhakā moghāstu bahava: smṛtā: |
yathoktānāṃ ca saṃdhisthā: sarve viphaladā: smṛtā: ||613||
@385
siddhā dhruvā vraṇā bhidyāstathā sadya:kṛtāśca ye |
dharmakīlasamāścaiva sarve te piṭakā: smṛtā: ||614||
guṇadoṣāśca sarveṣāṃ tathāpyanye prakīrtitā: |
ityāha bhagavāṃstriśaṅku: śiṣyebhyo nityadarśanam ||615||
na nakhena na śastreṇa nāyasena kathaṃcana |
kāñcanena suvarṇena dahedviprāṃśca bhojayet ||616||
ayaṃ bho: puṣkarasārin piṭakādhyāyanāmādhyāya: ||
atha khalu bho: puṣkarasārin svapnādhyāyaṃ vyākhyāsyāmi | tacchrūyatām | atha kim |
kathayatu bhagavān-
svapnādhyāya: |
śubhāśubhaṃ ca svapnānāṃ yatphalaṃ samudāhṛtam |
devatābrāhmaṇau gāvau vahniṃ prajvalitaṃ tathā |
yastu paśyati svapnānte kuṭumbaṃ tasya vardhate ||617||
yastu paśyati svapnānte rājānaṃ kuñjaraṃ hayam |
suvarṇaṃ vṛṣabhaṃ caiva kuṭumbaṃ tasya vardhate ||618||
sārasāṃśca śukān haṃsān krauñcān śvetāṃśca pakṣiṇa: |
yastu paśyati svapne vai kuṭumbaṃ tasya vardhate ||619||
samṛddhāni ca śasyāni navāni surabhīṇi ca |
padminīṃ puṣpitāṃ cāpi pūrṇakumbhāṃstathaiva ca ||620||
prasannamudakaṃ caiva puṣpāṇi vividhāni ca |
yastu paśyati svapnānte kuṭumbaṃ tasya vardhate ||621||
pāṇau pāde’tha vā jānau śastreṇa dhanuṣāpi vā |
prahārā yasya dīyante tasyāmbaro’bhivardhate ||622||
tārācandramasau sūryaṃ nakṣatrāṇi grahāṃstathā |
yastu paśyati svapnānte kuṭumbaṃ tasya vardhate ||623||
aśvapṛṣṭhaṃ gajaskandhaṃ yānāni śayanāni ca |
yo’bhirohati svapnānte mahadaiśvaryamāpnuyāt ||624||
patitaścāruhed bhūyastatrasthaśca vibudhyate |
aiśvaryadhanalābhāya naṣṭalābhāya nirdiśet ||625||
goyutaṃ ca rathaṃ svapne hayaṃ vā yo’bhirohati |
tatrasthaśca vibudhyeta aiśvaryamadhigacchati ||626|| 
@386
prapātaṃ parvataṃ caiva yo’bhirohati mānava: |
tatrasthaśca vibudhyeta aiśvaryamadhigacchati ||627||
āsane śayane yāne śarīre’tha gṛhe kṣaya: |
yeṣāmārohaṇaṃ śastaṃ teṣāmārohaṇātkṣaya: |
yeṣāmārohaṇāddoṣāsteṣāmārohaṇād guṇā: ||628||
trisāhasraṃ bhavetkaṇṭhe daśa śīrṣasya chedane |
rājyaṃ śatasahasraṃ vā labhate śīrṣabhakṣaṇe ||629||
śuṣkāṃ nadīṃ hradaṃ vāpi śūnyāgārapraveśanam |
śuṣkodapānaṃ tu labhate svapne dṛṣṭvā dhruvaṃ bhayam ||630||
śṛgālaṃ mānuṣaṃ nagnaṃ godhāvṛścikasūkaram |
ajāṃ vā paśyata: svapne vyādhikleśaṃ vinirdiśet ||631||
kākaṃ śyenamulūkaṃ vā gṛdhraṃ vāpyatha vartakam |
mayūraṃ paśyata: svapne tasya vyasanamādiśet ||632||
nagnaṃ paśyati hyātmānaṃ pāśunā dhvastameva vā |
kardamenopaliptaṃ vā vyādhikleśamavāpnuyāt ||633||
kuṣṭhā: striyo’tha saṃlokya caurān dyūtakarāṃstathā |
kuśīlāṃścāraṇān dhūrtān svapne dṛṣṭvā dhruvaṃ bhayam ||634||
vamimūtrapūrīṣāṇi virekaṃ vasāno jana: |
udvartanaṃ vā kurvāṇa: svapnānte rogamarcchati ||635||
dhvajaṃ chatraṃ vitānaṃ vā svapnānte yasya dhāryate |
tatrastho’pi vibudhyeta mahadaiśvaryamādiśet ||636||
antraistu yasya nagaraṃ samantātparivāryate |
grasate candrasūryau tu mahadaiśvaryamādiśet ||637||
manuṣyaṃ bhūmibhāgaṃ vā svapnānte grasate yadi |
hṛdaśca vā samudro’yaṃ mahadaiśvaryamāpnuyāt ||638||
dhanu: praharaṇaṃ śastraṃ raktamābharaṇaṃ dhvajam |
kavacaṃ vā labhetsvapne dhanalābhaṃ vinirdiśet ||639||
prapātaṃ parvataṃ tālaṃ vṛṣabhaṃ kuñjaraṃ hayam |
toraṇaṃ nagaraṃ dvāraṃ candrādityau satārakau |
svapne prapatitau dṛṣṭvā rājñāṃ vyasanamādiśet ||640||
udayaṃ candrasūryāṇāṃ svapne dṛṣṭaṃ praśasyate |
tayorastaṃ gataṃ dṛṣṭvā rājño vyasanamādiśet ||641||
@387
śmaśānavṛkṣayūpaṃ vā naro yadyabhirohati |
valmīkaṃ bhasmarāśiṃ vā svapne vyasanamādiśet ||642||
kṛṣṇavastrā tu yā nārī kālī kāmayate naram |
karavīrasrajā svapne tadantaṃ tasya jīvitam ||643||
tamasi praviśet svapne śambhorvā cāmaraṃ tathā |
vṛkṣādvā prapatet svapne maraṇaṃ tasya nirdiśet ||644||
vṛkṣaṃ kāṣṭhaṃ tṛṇaṃ vāpi virucaṃ yastu paśyati |
svapne śīrṣaṃ śarīraṃ vā maraṇaṃ tasya nirdiśet ||645||
davo vā varṣate yatra yatra caivāśani: patet |
bhūmirvā kampate yatra svapne vyasanamādiśet ||646||
candrādityau yadi svapne khaṇḍau bhinnau ca paśyati |
patitau patamānau vā cakṣustasya vinaśyati ||647||
kāṣāyaprāvṛtāṃ muṇḍāṃ nārīṃ malinavāsasam |
nīlaraktāmbarāṃ dṛṣṭvā āyāsamadhigacchati ||648||
trapusīse ayastāmraloharajatamañjanam |
labdhvā tu puruṣa: svapne dhananāśaṃ samarcchati ||649||
gāyantī vā hasantī vā nṛtyantī vā vibudhyate |
vāditravādyamānairvā āyāsaṃ tatra nirdiśet ||650||
kardame yadi vā paṅke sikatāsvavasīdati |
tatrastho vā vibudhyeta vyādhiṃ samadhigacchati ||651||
aṣṭāpadairathānyairvā krīḍejjayaparājaye |
krīḍedakuśalāṅkairvā svapne dṛṣṭvā dhruvaṃ kali: ||652||
āsane śayane yāne vastre sābharaṇe gṛhe |
naṣṭe bhraṣṭe viśīrṇe vā āyāsamadhigacchati ||653||
surāmaireyapānāni śārkaramāsavaṃ madhu |
pibate puruṣa: svapne āyāsamadhigacchati ||654||
prasanne’mbhasi cādarśe chāyāṃ paśyati nātmana: |
utpadyate dhruvaṃ tasya skandhanyāso na saṃśaya: ||655||
abhīkṣṇaṃ varṣate devo jalaṃ pāṃśumathāpi vā |
aṅgāraṃ vāpi varṣeta maraṇaṃ tatra nirdiśet ||656||
janaghātaṃ vijānīyāttatra deśe mahābhayam |
rajjujālena vā svapne paracakrād vinirdiśet ||657||
@388
udakena samantādvai nagaraṃ parivāryate |
jālenānyena vā svapne paracakrodgamo bhavet ||658||
tailakardamaliptāṅgo raktakaṇṭhaguṇo nara: |
gāyate hasate caiva prahāraṃ tasya nirdiśet ||659||
yaṃ kṛṣṇavasanā nārī ārdrā vā malinātha vā |
pariṣvajennaraṃ svapne bandhanaṃ tasya nirdiśet ||660||
kṛṣṇasarpo yadi svapne hyabhirohati yaṃ naram |
gātrāṇi veṣṭayedvāpi bandhanaṃ tasya nirdiśet ||661||
latābhi: sthāṇuvṛndairvā yantrairvā parivāryate |
svapnānte puruṣo yastu bandhanaṃ tasya nirdiśet ||662||
yantrāṇi yadi sarvāṇi vāgurābandhanāni vā |
yasya chidyeran svapnānte bandhanātsa vimucyate ||663||
viṣamāṇi ca nimnāni parvatānnagarāṇi ca |
yastu paśyati svapnānte kṣipraṃ kleśādvimucyate ||664||
pūtanā vā piśācā vā duścalā malinātha vā |
evaṃrūpāṇi rūpāṇi dṛṣṭvā svapne dhruvaṃ kali: ||665||
susnātaṃ ca suveśaṃ ca sugandhaṃ śuklavāsasam |
puruṣaṃ vātha nārīṃ vā dṛṣṭvā svapne mahatsukham ||666||
tṛṇaṃ vṛkṣamatho kāṣṭhaṃ virūḍhaṃ yatra dṛśyate |
gṛhe vā yadi vā kṣetre kṣipraṃ dravyakṣayo bhavet ||667||
bhadrāsane vābhyāsīno śayane vā susaṃskṛte |
naro vā labhate nārīṃ nārī vā labhate naram ||668||
nara: śuklamatho vastraṃ śuklagandhānulepitam |
svapnānte yastu paśyeta strīlābhaṃ tasya nirdiśet ||669||
yastu hyannāni paśyeta bhūṣaṇaṃ nigaḍaistathā |
narastu labhate bhāryāṃ nārī vā labhate patim ||670||
mekhalāṃ karṇikāṃ mālāṃ strīṇāmābharaṇāni ca |
labdhvā naro labhed bhāryāṃ nārī ca labhate patim ||671||
kuñjaraṃ vṛṣabhaṃ nāgaṃ candrādityau satārakau |
abhivandeta yā nārī patiṃ sā labhate’cirāt ||672||
eṣāmanyatama: kukṣau praviśecca yadi striyā: |
sā kāle sarvapūrṇāṅgaṃ śrīmatputraṃ prasūyate ||673||
@389
phalāni ca samagrāṇi vanāni haritāni ca |
svapnānte labhate nārī śrīmatputraṃ prasūyate ||674||
utpalaṃ kumudaṃ padmaṃ puṇḍarīkaṃ sakuḍmalam |
labdhvā nārī tu svapnānte śrīmatputraṃ prasūyate ||675||
upāyanasūtrayoranta: sajjaṃ tatra tu piṇḍakam |
svapne yā labhate nārī sāpi putraṃ prasūyate |
yamaṃ tu bhājanaṃ cāpi yamaṃ tu sā prasūyate ||676||
mlāyantīmatha grīṣmānte taruṇīmātmikāmapi |
śuṣkāṃ dṛṣṭvā tathā svapne svapakṣamaraṇaṃ bhavet ||677||
bāhavo yasya vardhante cakṣuraṅgulayopi vā |
jñātayastasya vardhante śatrūṇāṃ maraṇaṃ bhavet ||678||
badhyante bāhavo yasya cakṣuśca vyākulaṃ bhavet |
bāhurvā prapatedyasya svapakṣamaraṇaṃ bhavet ||679||
devo vā yadi vā preto nāryā vastraṃ phalāni vā |
svapne prayacchate yasyā: putrastasyā: prajāyate ||680||
apakṛṣṭo rudan yo vā nagno’tha malina: kṛśa: |
krodhaṃ vā.........vinirdiśet ||681||
carma yantraṃ gaṇitaṃ vā kīlaṃ vātha kilāṭakam |
svapne labdhvā ca prāpnu[jānī]yād dhruvaṃ vastrāgamo bhavet ||682||
amānuṣo’tha rājā vā deva: preto’tha brāhmaṇa: |
svapne yathā te jalpanti sa tathārtho bhaviṣyati ||683||
………pūrvavicintitam |
yaccānusmarate dṛṣṭvā yaccāpi bahu paśyati ||684||
abhyutthito yathā mārge svapnānte pratibudhyate |
viṣamaṃ vā tathādhvānaṃ chidraṃ vā pratipadyate ||685||
agniṃ prajvalitaṃ taptaṃ śamitvā tu praśasyate |
gṛhāṇāṃ karaṇaṃ śastaṃ bhedanaṃ na praśasyate ||686||
nirmalaṃ gaganaṃ śastaṃ samedhaṃ na praśasyate |
prasannamudakaṃ śastaṃ kaluṣaṃ na praśasyate ||687||
adhvānaṃ gamanaṃ śastaṃ na kvacitsaṃnivartanam |
suvarṇadarśanaṃ śastaṃ dhāraṇaṃ na praśasyate ||688||
@390
māṃsasya darśanaṃ sādhu bhakṣaṇaṃ na praśasyate |
madyasya darśanaṃ śastaṃ pānaṃ tu na praśasyate ||689||
pṛthivī haritā śastā vivarṇā na praśasyate |
yānasyārohaṇaṃ śastaṃ patanaṃ na praśasyate ||690||
svapneṣu ruditaṃ śastaṃ hasitaṃ na praśasyate |
pracchannadarśanaṃ śastaṃ nagnaṃ naiva praśasyate ||691||
mālyasya darśanaṃ śastaṃ dhāraṇaṃ na praśasyate |
gātraṃ vikartitaṃ sādhu prokṣitaṃ na praśasyate ||692||
mṛdu: praśasyate vāto nātivāta: praśasyate |
vyādhito malina: śasto bhūṣito na praśasyate |
parvatārohaṇaṃ śastaṃ na tu tatrāvatāraṇam ||693||
dhūmrā ghanā dundubhiśaṅkhaśabdo
vāto’bhravṛṣṭiśca tathā samantāt |
sarvasthirāṇāṃ ca calaśca ya: syā-
dye cāntare doṣakṛtā vikārā: ||694||
pūrveṣu rūpeṣu yathāvadiṣṭā 
rājarṣayo devagaṇāśca sarve |
yad brāhmaṇa gātravikartanaṃ ca
etāni sarvāṇyapi śobhanāni ||695||
yatpūrvarūpeṣu bhavetpraśastaṃ
du:svapnametāni śamaṃ nayanti |
gāva: pradānaṃ dvijapūjanaṃ ca
du:svapnametena parājitaṃ syāt ||696||
devaṃ ca yaṃ bhaktigato manuṣya-
staṃ tu parāṃścārcayituṃ yateta |
svapnaṃ tu dṛṣṭvā prathame pradoṣe
saṃvatsarānte’sya vipākamāhu: ||697||
ṣaṇmāsikaṃ yacca bhaved dvitīye
ṣaṭpākṣikaṃ yattu bhavet tṛtīye |
adhyardhamāsetarameva yatsyāt 
phaleccaturthe rajanīprabhāte ||698||
@391
dvijottame vā tilapātradānaṃ
śāntikriyā: svastyayanaprayogā: |
pūjā guruṇāṃ parimiṣṭamannaṃ
du:svapnametāni vināśayanti ||699||
ayaṃ bho: puṣkarasārin svapnādhyāyanāmādhyāya: ||
atha khalu bho puṣkarasārin aparamapi svapnādhyāyaṃ vyākhyāsyāmi | tacchrūyatām |
atha kim | kathayatu bhagavāṃstriśaṅku:--
apara: svapnādhyāya: |
śubhāśubhānāṃ svapnānāṃ yatphalaṃ samudāhṛtam |
nimittaṃ yādṛśaṃ yasya śṛṇu vakṣyāmi tattvata: ||700||
jāgrato yadi vā trasto divā svapnāni paśyati |
na tu bhayaṃ bhavettasya jānīyādeva buddhimān ||701||
yasya tu yo bhavecchatruryasya vidheyamicchati |
svapne tu kalahaṃ dṛṣṭvā kṣipraṃ prītirbhaviṣyati ||702||
rajanyāṃ purime yāme yo’drākṣītsukhadu:khadam |
adhvānaṃ cirakālena tathā hyeṣa nivartate ||703||
madhyame bhavate naiva kṣipraṃ bhavati paścime |
vaimārgaṃ tvaritaṃ dṛṣṭvā strīlābhamabhinirdiśet ||704||
dṛṣṭvā jalacarān matsyānevaṃ jānīta buddhimān |
yatkiṃcidārabhiṣyāmi kṣiprameva bhaviṣyati ||705||
campāyāṃ vṛṣaṇaṃ haste ghṛṣetsvapnāntareṣu vā |
pratibuddho vijānīyād varṇamevaṃ bhaviṣyati ||706||
sarvāṇi khalu pānāni madhurāṇi sukhāni ca |
yastu pibati svapnānte sa ca lābhai: prayujyate ||707||
śvaśṛgālairbhakṣyate’tra svapne saṃparivāryate |
pratibuddhastu jānīyāt śatrureva pramūrcchati ||708||
upari kākā gṛdhrāśca dhāvantyupari yānti ca |
pratibuddho vijānīyācchatrurmā vadhayiṣyati ||709||
yasya paragṛhaśvāno dvāre mūtraṃ prakurvate |
pratibuddho vijānīyādbhāryā me jāramicchati ||710||
ekaśca dharaṇau pādo dvitīya: śirasi sthita: |
pratibuddho vijānīyādrājyalābho bhaviṣyati ||711||
@392
samudraṃ yadi paśyedvā pātumicchati tajjalam |
pratibuddho vijānīyādrājyalābho bhaviṣyati ||712||
vṛkṣaṃ parvatamāruhya nāgaṃ ca turagaṃ tathā |
pratibuddho vijānīyādrājyalābho bhaviṣyati ||713||
yastu svapnāntare paśyet pitṝn yāniha cānyathā |
tathā mātā pitā caiva tasya jīvanti te ciram ||714||
yastu svapnāntare paśyetkeśaśmaśru vikartitam |
pratibuddho vijānīyādarthasiddhirbhaviṣyati ||715||
ānanaṃ codake dṛṣṭvā madhye’gnau ca vidhāvitam |
pratibuddho vijānīyāt kulavṛddhirbhaviṣyati ||716||
dhāvanaṃ laṅghanaṃ caiva grāmāṇāṃ parivartanam |
pratibuddho vijānīyādātmānaṃ śātitamiti ||717||
caurāṇāmapi sāmagrīṃ svapnānte yastu paśyati |
pratibuddho vijānīyādātmānaṃ śātitamiti ||718||
kṛṣṇasarpagṛhītaṃ tu svapnānte yastu paśyati |
pratibuddho vijānīyācchatrupīḍā bhaviṣyati ||719||
kaṭakān karṇikāścaiva haṃsakeyūrakuṇḍalam |
yastu cābharaṇaṃ paśyed bandhuvargo bhaviṣyati ||720||
kuḍye ca gṛhaprākāre dhāvatīha parasparam |
nāvike dhanasaṃyoge aṅgate kṣaṇayaṃ(?) khaja: ||721||
yastu svapnāntare paśyeccātmānamagnitāpitam |
pratibuddho vijānīyājjvaraṃ kṣipraṃ bhaviṣyati ||722|| 
rājānaṃ kupitaṃ dṛṣṭvā ātmānaṃ malinīkṛtam |
pratibuddho vijānīyātkuṭumbaṃ tasya naśyati ||723||
kāṣṭhabhāraṃ tṛṇaṃ caiva bahubhāramabhīkṣṇaśa: |
ātmana: śiraso dṛṣṭvā guruvyādhirbhaviṣyati ||724||
yastu vānarayuktena gacchate purimāṃ diśam |
pratibuddho vijānīyādrātrireṣā hyapaścimā ||725||
candrasūryau ca saṃgṛhya pāṇinā parimārjati |
pratibuddho vijānīyādāyadharmāgamo hi sa: ||726||
sumanāṃ vārṣikaṃ[kīṃ] caiva kumudānyutpalāni ca |
yastu paśyati svapnānte dakṣiṇīyasamāgama: ||727|| 
@393
brāhmaṇaṃ śramaṇaṃ dṛṣṭvā kṣapaṇaṃ suranāyakam |
pratibuddho vijānīyādyakṣā me hyanukampakā: ||728||
rudhireṇa viluptasya snātvā caivātmalohitai: |
pratibuddho vijānīyādaiśvaryādhisamāgama: ||729||
mudgamāṣayavāṃścaiva dhānyaṃ jvalanadarśanam |
yastu svapnāntare paśyetsubhikṣaṃ tatra nirdiśet ||730||
suvarṇaṃ ca tathā rūpyaṃ muktāhāraṃ tathaiva ca |
yastu svapnāntare paśyennidhiṃ tatra vinirdiśet ||731||
bandhanaṃ bahu dṛṣṭvā tu chedanaṃ kuṭṭanaṃ tathā |
pratibuddho vijānīyādarthasiddhirbhaviṣyati ||732||
ayaṃ bho: puṣkarasārinnapara: svapnādhyāya: ||
atha khalu bho: puṣkarasārin māsaparīkṣānāmādhyāyaṃ vyākhyāsyāmi | tacchrūyatām |
kathayatu bhagavāṃstriśaṅku:-
māsaparīkṣā |
yadi phālgune māse nirghoṣa upari bhavet, manuṣyāṇāṃ maraṇaṃ codayati | navacandro
lohitābhāso dṛśyate, sarvasasyānutpattiṃ codayati | yadi devo garjati, prathamaṃ mahāsasyāni
bhavanti | paścimasasyaṃ na bhavet | kalahaṃ codayati ||
yadi caitre māse devo garjati, tadā sarvasasyamutpattiṃ codayati | yadi candragraho
bhavati, mahān saṃnipāto bhavati | śūnyāni grāmakṣetrāṇi bhaviṣyanti | yadi nīhāraṃ bhūmiṃ
chādayati, subhikṣaṃ codayati ||
yadi vaiśākhe māse devo garjati, subhikṣaṃ codayati | yadi pūrve paścime śaṅkhe candragraho
bhavati, kṣemaṃ codayati | yadi colkāpāto bhavati, yasmiṃśca janapade nipatati, tatra deśe
pradhānapuruṣasya vināśo bhavati | yadi bhūmicālo bhavati, subhikṣaṃ codayati ||
yadi jyeṣṭhe māse devo garjati, rogaṃ codayati | yadi sūryagraho bhavati, manuṣyāṇāṃ
vināśaṃ codayati | pūrve paścime vā śaṅkhe yadi candrasya sūryasya kiṃcinnimittaṃ lakṣyate, tadā
kṣemaṃ codayati | yadi madhyarātrau candragraho bhavati, manuṣyāṇāmanyonyaghātaṃ codayati | yadi
copari nirghoṣo bhavati, adhyakṣapuruṣasya pīḍāṃ codayati, paracakrāgamaṃ ceti ||
āṣāḍhe māse yadi sūryagraho rucirābhāso bhavati, subhikṣaṃ codayati | yadi candragraho
bhavati, rogaṃ codayati | yadi vidyunniścarati, kalyāṇaṃ codayati | yadi nīhāraṃ bhūmiṃ
chādayati, subhikṣaṃ codayati ||
śrāvaṇamāse yadi sūryagraho bhavati, rājyaṃ parivartate | yadi candragraho bhavati, prathame
māse durbhikṣaṃ codayati | śarabhai: śobhanaśasyanāśo bhaviṣyati | yadi tārakā yatra deśe patanti,
@394
tatra yuddhaṃ codayati | yadi cātiśayaṃ bhūmicālo bhavati, rogaṃ codayati | yadi nirghoṣo
bhavati, tatra gṛhe yo gṛhasvāmī bhavati tasya vināśaṃ codayati | atra ca māse’bhinavaṃ
prāvaraṇaṃ na prāvaritavyam | āvāho vivāho na kartavya: | paribhūto bhavati ||
yadyāśvayuje māse devo garjati, manuṣyāṇāṃ vināśanaṃ codayati | yadi sūryoparāgo
bhavati, mahāpuruṣavināśaṃ codayati | yadi pūrve yāme candrasya nimittaṃ dṛśyate, subhikṣaṃ
codayati | yadi bhūmicālo bhavati, ākulaṃ codayati | pararājā deśaṃ haniṣyati | tatra ca
manuṣyā anyonyaṃ vadhayiṣyantīti codayati ||
yadi kārtike māse devo varṣati, mahadākulaṃ codayati | prāṇakāśca dhānyaṃ khādi-
ṣyanti | yadyekāntarūpaṃ vāto vāti, tatra ca manuṣyā jalena vibhramiṣyanti | mahātmana:
puruṣasya vināśaṃ codayati | yadi pūrve yāme utpāto bhavati, mahāvarṣaṃ bhavati | mahāpuruṣasya
ca maraṇaṃ bhavati | yadi nirghoṣo bhavati rogaṃ codayati ||
yadi mārgaśīrṣe māsi devo garjati, śasyavināśo bhavati | anyaśca tatra svāmī
bhavati | yadi cākāśe nirghoṣo bhavati, yatpūrvabhāgīyā manuṣyāsteṣāmāmayaṃ codayati | yadi 
bhūmicālo bhavati, yastatra janapade pradhānapuruṣa: sa vadhānmokṣyati ||
yadi pauṣe māse devo garjati, prathame yāme janapadanāśo bhavati | dvitīye mahātmana:
puruṣasya bandhanaṃ codayati | prathame yāme ca yadi candroparāgo bhavati lohitavarṇaśca dṛśyate,
udakāgamaṃ codayati | mahātmamanuṣyaṃ codayati | yadi sūryagraho bhavati, śuddhapuruṣāṇāṃ raṇam |
yadi tārakā: patantyo vidṛśyante, tatra janapade ākulaṃ codayati | yadyākāśe nirghoṣo
bhavati, manuṣyāṇāṃ maraṇaṃ codayati | yadi dvitīye nirghoṣo bhavati, manuṣyāścaurairhanyante |
yadyatraiva māse tārakā utsṛṣṭā na candro dṛśyate, sasyaṃ saṃcodayati | yadi bhūmicālo bhavati,
mahāmanuṣyasya maraṇaṃ bhavati | atraiva māse devasthānaṃ kartavyam | vṛkṣā ropayitavyā: |
mūlavāstu pratiṣṭhāpayitavyam ||
ayaṃ bho: puṣkarasārin māsaparīkṣānāmādhyāya: ||
atha khalu bho: puṣkarasārin khañjarīṭakajñānaṃ nāmādhyāyaṃ vyākhyāsyāmi | tacchrūya-
tām | atha kim | kathayatu bhagavān triśaṅku:-
khañjarīṭakajñānam |
khañjarīṭakaśāstraṃ vai parvate gandhamādane |
kucarairdṛśyate saumya kucarasya mahābhayam ||733||
yāni tāni nimittāni darśayetkhañjarīṭaka: |
pracarato bhaved dṛṣṭvā pañcottarapado dvija: ||734||
@395
tatra sarve pravarteyuryatra yeṣu bhavedbhavet |
śādvale bahucelatvaṃ gomayeṣu prabandhatā ||735||
kañcāre bahucelatvaṃ kardame bahubhakṣatā |
kṛkare svalpacelatvaṃ purīṣe tu kṛśaṃ śrava: ||736||
bhasme vivādamaphalaṃ vālukāyāṃ tu saṃbhrama: |
devadvāre tu saṃmānaṃ padmeṣu bahuvittatā |
phale’rthānuguṇaṃ proktaṃ puṣpeṣu priyasaṃgama: ||737||
bhayaṃ prākāraśṛṅgeṣu kaṭakeṣvaridarśanam |
pakṣayā carate vyādhi: patito mṛtyumādiśet ||738||
sugandhatailabhūtāni maithune nidhidarśanam |
vṛkṣāgre vidyate pānaṃ gṛheṣvatha……..lasa: ||739||
deśabhaṅgapravāde ca bandhanaṃ vigrahīkṛte |
amṛtaṃ ca sthitaṃ dṛṣṭvā odanaṃ nātra saṃśaya: ||740||
gavāṃ pṛṣṭhe dhruvaṃ siddhiraśvapṛṣṭhe dhruvaṃ jaya: |
avikānāmajānāṃ ca pṛṣṭhe sarvatra śasyate ||741||
uṣṭrapṛṣṭhe dhruvaṃ kleśa: śvānapṛṣṭhe ca vidrava: |
pṛṣṭhe ca gardabhasyeha maraṇaṃ nātra saṃśaya: ||742||
kīle tu maraṇaṃ vidyād yūpāgre ca na saṃśaya: |
kumbhasthāne śmaśāne vā mṛto vā yatra dṛśyate ||743||
antarīkṣe praḍīnaṃ tu aphalaṃ tu vinirdiśet |
dṛṣṭvā samāgataṃ vāsaṃ prahṛṣṭaṃ khañjarīṭakam |
yathāsthānaṃ yathāvarṇaṃ manuṣyāṇāṃ vinirdiśet ||744||
viṣame svalpakakṣeṣu prasakta: kalaho bhavet |
sameṣu samake kṣetre samān varṇān vinirdiśet |
nadyāṃ tu śailavāhinyāṃ pravāsamabhinirdiśet ||745||
kāṣṭheṣu nātikā cintā tathāsthiṣu dhanakṣaya: |
yāṃ diśaṃ samudāgacchat pañcottarapada: khaga: |
tāṃ diśaṃ gamanaṃ vidyādyathā tasya tathā puna: ||746||
kīṭā vātha pataṅgā vā bhayaṃ yadiha dṛśyate |
pracurāpi yadājñeyā narasyāsthīni nirdiśet ||747||
@396
apāṃ samīpe gajamastake vā
sūryodaye brāhmaṇasaṃnidhau vā |
mukhyaprakāśe’pyahimastake vā 
ya: paśyate khañjanakaṃ sa dhanya: ||748||
mātaṅgarājo matimāṃstriśaṅku:
provāca tattvaṃ khañjanaṃ ca śāstram |
snigdhe sarūkṣe viṣame same ca 
ādeśayed doṣaguṇairyathoktai: |
tamādiśettatra samīkṣya vidvān 
śubhāśubhaṃ tatphalamādiśecca ||749||
ayaṃ bho: puṣkarasārin khañjarīṭakajñānaṃ nāmādhyāya: ||
atha khalu bho: puṣkarasārin śivārutaṃ nāmādhyāyaṃ vyākhyāsyāmi | tacchrūyatām |
atha kim | kathayatu bhagavān triśaṅku:-
śivārutam |
nama: sarveṣāmāryāṇām | nama: sarveṣāṃ satyavādinām | teṣāṃ sarveṣāṃ tapasā vīryeṇa ca
imaṃ śivārutaṃ nāmādhyāyaṃ vyākhyāsyāmi | ityāha bhagavāṃstriśaṅku: | śāṇḍilyamidambravīt |
yādṛśaṃ ca yathā vāśetteṣāṃ sarveṣāṃ vāśān śṛṇotha me | pūrvasyāṃ diśi yadi vāśet, śivā
pūrvamukhaṃ sthitvā trīn vārān vāśet, vṛddhiṃ nivedayati | caturo vārān yadi vāśet,
atra maṅgalaṃ nivedayati | pañca vārān vāśet, varṣā nivedayati | ṣaḍvārān vāśet,
paracakrabhayaṃ nivedayati | saptavārān vāśet, bandhanaṃ nivedayati | aṣṭa vārān vāśet,
priyasamāgamaṃ nivedayati | abhīkṣṇaṃ vāśet, paracakrabhayaṃ nivedayati | ityāha bhagavāṃstriśaṅku: ||
dakṣiṇāyāṃ dakṣiṇamukhaṃ sthitvā trivārān vāśet, ‘atṛ atṛ’ kurute maraṇaṃ tatra niveda-
yati | caturo vārān vāśati, dakṣiṇamukhaṃ sthitvā dakṣiṇāyā eva diśāyā: priyasamāgamaṃ
nivedayati | arthalābhaṃ ca nivedayati | pañcavārān vāśet, arthaṃ nivedayati | ṣaḍvārān vāśet,
siddhiṃ nivedayati | saptavārān vāśet vivādakalahaṃ nivedayati | aṣṭavārān vāśet, bhayaṃ
nivedayati | abhīkṣṇaṃ vāśet, ākulaṃ nivedayati | ityāha bhagavāṃstriśaṅku: ||
paścimāyāṃ paścimābhimukhaṃ sthitvā śivā trivārān vāśati, maraṇaṃ nivedayati |
caturvārān vāśati, bandhanaṃ nivedayati | pañcavārān vāśati, varṣaṃ nivedayati | ṣaḍvārān vāśati,
annapānaṃ nivedayati | saptavārān vāśati, maithunaṃ nivedayati | aṣṭavārān vāśati, arthasiddhiṃ
nivedayati | abhikṣṇaṃ vāśati, mahāmeghaṃ nivedayati | ityāha bhagavāṃstriśaṅku: ||
@397
uttarasyāṃ diśi uttarābhimukhaṃ sthitvā trivārān vāśati, puruṣasya prasthitasya nirarthakaṃ
gamanaṃ bhavati | caturvārān vāśati, rājapratibhayaṃ nivedayati | pañcavārān vāśati, vivādaṃ
nivedayati | ṣaḍvārān vāśati, kuśalaṃ nivedayati | saptavārān vāśati, varṣāṃ nivedayati |
aṣṭavārān vāśati, rājakuladaṇḍaṃ nivedayati | abhīkṣṇaṃ vāśati, yakṣarākṣasapiśācakumbhāṇḍa-
bhayaṃ nivedayati | ityāha bhagavāṃstriśaṅku: ||
diśi vidiśi caiva giriprāgbhāreṣu śikhareṣu nirdeśaṃ taṃ ca śṛṇotha me | “amūṃ
tuṣyet pipāsārtāṃ vidyāsiddhyai tathaiva ca” |
vidyālambhaṃ dhanalambhaṃ nirdiśecca vicakṣaṇa: |
tīrthākāravṛkṣamūle vāśatī yadi dṛśyate ||750||
sarvatra siddhiṃ nirdiśet | na ca śṛgālabhaye śivā (vā)me sameti apramattena smṛtimatā 
pūjayitavyā śivā nityam | gandhapuṣpopahāreṇa śuśrūṣā kartavyā | evamarcyamānā sarvasiddhiṃ
nivedayiṣyati | evaṃ “sarve’rthāstasya sidhyanti triśaṅkorvacanaṃ yathā” | krauṣṭriko yadi vāśati,
arthalambhaṃ nivedayati | adhomukho yadi vāśati, nidhānaṃ tatra nivedayati | ūrdhvamukho
yadi vāśati, varṣāṃ tatra nivedayati | dvipathe yadi vāśati, pūrvamukhaṃ sthitvā arthalābhaṃ nive-
dayati | dakṣiṇābhimukho yadi vāśati, yathāpriyasamāgamanaṃ nivedayati | dvipathe pañcimābhi-
mukho yadi vāśati, kalahaṃ vivādaṃ vigrahaṃ maraṇaṃ ca nivedayati | kūpakaṇṭhake yadi vāśati,
arthaṃ tatra nivedayati | śādvale yadi vāśati, arthasiddhiṃ nivedayati | atimṛdukaṃ yadi 
vāśati, vyādhikaṃ tatra nivedayati | gītahāreṇa yadi vāśati, arthamanarthaṃ ca nivedayati |
tribhirvārairathaṃ caturbhiranarthaṃ pañcabhi: priyasamāgamaṃ ṣaḍbhirbhojanaṃ saptabhirbhayamaṣṭabhirvigrahaṃ vivādaṃ
ca | ityāha bhagavāṃstriśaṅku: ||
“atha bhūya: pravakṣyāmi anupūrvaṃ śṛṇotha me” | nānāhāre yadi vāśati, mārge saṃsthita-
syāpi sarvaṃ vakṣyāmi taṃ śṛṇotha me | saṃprasthitasya puruṣasya śivā vāśati vā, yā pūrvamukhaṃ
sthitvā kṣipragamanamarthasiddhiṃ nivedayati | atha dakṣiṇamukhaṃ vāśati, yā arthasiddhiṃ nive-
dayati | paścānmukhaṃ vāśati, bhayaṃ nivedayati | athottaramukhaṃ vāśati, arthalābhaṃ nivedayati |
atha saṃprasthitasya vāśati, yā purata: sthitvā upakleśaṃ nivedayati | atha dakṣiṇe vāśati,
yadi dakṣiṇāmukhā eva diśa: karmasiddhiṃ ca nivedayati | paścimato yadi vāśati, caurato-
‘hitamasya du:khadaurmanasyaṃ nivedayati | atha mārge vrajato dakṣiṇato vāśati, mahāvyādhimanarthaṃ
caurā muṣanti tannivedayati | glānasya yadi vāśati, dakṣiṇamukhaṃ, “na sa cikitsituṃ śakyo
mṛtyudūtena codita:” | glānasya yadi vāśati, uttaramukhaṃ sthitvā ārogyadhanalābhaṃ ca nive-
dayati | atha mūrdhnā vāśati, yā upakleśaṃ nivedayati | atha paścimamukhaṃ sthitvā yā anyonyaṃ
vyāharate, yamaśāsanaṃ [nivedayati] | nānāhāre yadi vāśati, yā saṃkṣobhaṃ nivedayati |
ityāha bhagavāṃstriśaṅku: ||
@398
śivā purata: puruṣasya mārgaprayātasya yadi vāśati, yā agrata: kṣemamārgaṃ vijñāpayati |
arthasiddhiṃ nivedayati | mārgaṃ vrajato’sya śivā vāmenāgatya gacchate, dakṣiṇamukhaṃ kṣemamārgaṃ
vijānīyādarthasiddhiṃ ca nivedayati | mārge vrajata: puruṣasya śivā vāmenāgatya purato vāśati,
yā tathā sabhayaṃ mārgaṃ vijñāpayati | nivarteta vicakṣaṇa: | dakṣiṇāṃ diśaṃ vāmaṃ gatvā vāmata:
parivarteta “na tanmārgeṇa gantavyaṃ triśaṅkuvacanaṃ yathā” | purata: śivā gatvā agrataśca niṣī-
dati, sabhayaṃ mārgaṃ vijānīyāt | nivarteta vicakṣaṇa: | śivā purata āgatya vāmena parivartate,
‘bhayametīha’ tenāpi bhayaṃ jānīyādvicakṣaṇa: | senāyāmāvāhitāyāṃ śivā vāśati, paścimaṃ
nivartanaṃ nivedayati | yadi gacchetparājaya: | senā na gacchet | senāyāṃ vrajamānāyāṃ śivā
āgacchedagrata: senājayaṃ nivedayati | paracakraparājayaṃ ca nivedayati | sārthasya vrajamānasya
śivā gacchatyagrata: kṣemamārgaṃ nivedayati | arthasiddhiṃ tathaiva ca | puruṣasya pathi vrajato vāmato
vāśati, mārgaṃ nivedayati | “tanmārgeṇa [hi] gantavyaṃ triśaṅkuvacanaṃ yathā” ||
“grāmasya nagarasyāpi caityasthāne tathaiva ca” | pūrveṇottareṇāpi śivā vāśati, kṣemaṃ
tatra nivedayati | dakṣiṇe paścime yadi vāśati, yā bhayaṃ tatra nivedayati |
vāmato na praśaṃsanti tathaiva vidiśāsu ca |
atidīrghātirūkṣā vā kāle māsāntike tathā |
adharāṃ tu bhayaṃ vakṣye triśaṅkuvacanaṃ yathā ||751||
madhusvarāṃ śivāṃ jñātvā kāle vele upasthite |
kṣemaṃ caivārthasiddhiśca cintitavyaṃ vicakṣaṇai: ||752||
vyādhirupadravāśca, “sarvaṃ tu praśamaṃ yānti triśaṅkuvacanaṃ yathā” | śivārutasyopacāro
digvidiśāsu nimittā grahītavyā: | ya: śivāyā divaso bhavati, sa divaso jñātavya: |
puṣpagandhamālyopahārastaddivase upapādayitavya: | nityaṃ devatāgurukeṇa bhavitavyam | devyā
gurukeṇa bhavitavyam | devyai śuśrūṣā kartavyā | sarvārthān saṃpādayiṣyati | sarvakāryāṇi
nivedayati ||
yatkiṃcitkāryamārabhiṣyati, tatsarvaṃ nivedayati | devyai sarjaraso guggulu ca dhūpayi-
tavyam | puṣpabaliśca yathākāle dāpayitavya: | ityāha bhagavāṃstriśaṅku: ||
śivārutakathane’tra vidyāṃ vakṣyāmi yathāsatyaṃ bhaviṣyati |
nama āraṇyāyai | cīriṇyai svāhā sarjarasadhūpam |
ayaṃ bho: puṣkarasārin śivārutanāmādhyāya: ||
@399
athāta: puṣkarasārin pāṇilekhānāmādhyāyaṃ vyākhyāsyāmi | tacchrūyatām | atha
kim | kathayatu bhagavāṃstriśaṅku:-
pāṇilekhā |
athāta: saṃpravakṣyāmi narāṇāṃ karasaṃsthitam |
lakṣaṇaṃ sukhadu:khānāṃ jīvitaṃ maraṇaṃ tathā ||753||
aṅguṣṭhamūlamāśritya ūrdhvarekhā pravartate |
tatra jātaṃ sukhataraṃ dvitīyā jñānamantare ||754||
tṛtīyā sā lekhā yatra pradeśinyā pravartate |
tatroktā hetava: śāstre samāsena caturvidhā: ||755||
aparvasu ca parvāṇi nakṣatrāṇāmupadrava: |
dvini:sṛto viśuddhātmā jīvedvarṣaśataṃ hi sa: ||756||
triṃśat tribhāgena jānīyādardhe pañcāśadāyuṣa: |
saptatistryaṃśabhāgeṣu atyantānugate śatam ||757||
āyurlekhā pradṛśyaivaṃ vyantarāya: prakāśyate |
nakṣatrasaṃjñayā jñeyā manujairarthaśastathā ||758||
aṅguṣṭhodaramārge tu yāvatyo yasya rājaya: |
tasyāpatyāni jānīyāt tāvanti nātra saṃśaya: ||759||
dīrghāyuṣaṃ vijānīyād dīrghalekhā tu yā bhavet |
hrasvāyuṣaṃ vijānīyāddhrasvalekhā tu yā bhavet ||760||
aṅguṣṭhamūle yavako rātrau janmābhinirdiśet |
divā tu janma nirdiṣṭamaṅguṣṭhayavake dhruvam ||761||
avyakto yavako yatra tatra lagnaṃ vinirdiśet |
lagnaṃ puṃsaṃjñako jñeyo’horātraṃ vinirdiśet ||762||
divasaṃ janma nirdiśed rātrau strīsaṃjñako bhavet |
rātri: saṃdhyā samākhyātā bhāgairanyairna saṃśaya: |
puṃsaṃjñādudayaṃ teṣāmahorātrāntikaṃ vadet ||763||
aṅguṣṭhamūle yavake śale saukhyaṃ vidhīyate |
aśvād bhadraṃ vijānīyādaṅguṣṭhayavakeṣviha ||764||
yavamālā ca matsya: syādaṅguṣṭhayavako ratau |
bālayauvanamadhyānte sukhaṃ tasyābhinirdiśet ||765||
yasya syād yavakaścāpi cāpo vā svastikastathā |
taleṣu yeṣu dṛśyante dhanyāste puruṣā hyamī ||766||
@400
matsyo dhānyaṃ bhaved bhogāyāmiṣādau yave dhanam |
bhogasaubhāgyaṃ jānīyānmīnādau nātra saṃśaya: ||767||
patākābhirdhvajairvāpi śaktibhistomaraistathā |
talasthairaṅkuśaiścāpi vijñeya: pṛthivīpati: |
rājavaṃśaprasūtaṃ ca rājamātraṃ vinirdiśet ||768||
prekṣyante śākhayā pañca haste catvāra eva ca |
kṣatriyo vā bhaved bhogī rājabhiścāpi satkṛta: ||769||
vaiśyo’tha kṣatriyo vāgmī dhanadhānyaṃ na saṃśaya: |
śūdro vipulabhāgī syāt parvaśīlo’tha naiṣṭhika: ||770||
satatamabhipūjya: syāt sarveṣāṃ ca priyaṃvada: |
viśīla: śīlakuñco vā bahubhirna bahustathā ||771||
śyāmavarṇātha bhinnā vā sā lekhā du:khabhāginī |
trilekhā yasya dṛśyante yasya pūrṇā: karasthitā: |
mahābhogo mahāvidvān jīvedvarṣaśataṃ ca sa: ||772||
ajapadaṃ rājacchatraṃ śaṅkhacakrapuraskṛtam |
taleṣu yasya dṛśyante taṃ vidyāt pṛthivīpatim ||773||
bhagastu bhāgyāya dhvajai: patākai-
rhastyaśvamālāṅkuśataśca rājā |
matsyo nu pānāya yavo dhanāya
vedistu yajñāya gavāṃ ca goṣṭha: ||774||
anāmikāparva atikramed yadi 
kaniṣṭhikā varṣaśataṃ sa jīvati |
same tvaśītirvarṣāṇi saptabhi-
ryathā nadīnāṃ bharitāya nirdiśed ||775||
śarīravarṇaprabhavāṃ tu lekhāṃ
savaiśikhāṃ varṇavihīnakāṃ ca |
samīkṣya nīcottamamadhyamānāṃ
dāridryamadhye caratāṃ vijānatām ||776||
abhyañjanodvartanasatkarī[ṣai]-
radhyakṣacūrṇaiśca vimṛjya pāṇim |
prakṣālya caikāntaraghṛṣṭalekhā-
mekāgracittastu karaṃ parīkṣet ||777||
@401
valayasamanarādhipaṃ bhajantya:
samanugatā maṇibandhane tu tisra: |
dvirapi ca [sa] bhavāntare mahātmā
vipuladhanaśriya āha vastralābha: ||778||
dadati satatamunnatastu pāṇi-
rbhavati cirāya tu dīrghapīnapāṇi: |
paripatati śirāviruddhapāṇi-
rdhanamadhigacchati māṃsagūḍhapāṇi: ||779||
sudṛśa [karatalaiśca] sādhavaste
kuṭilakṛtairvinimīlitaiśca dhūrtā: |
bhavati rudhirasaṃnibha: surakta-
ściramiha piṇḍitapāṇirīśvara: syāt ||780||
dhṛtaruciramanā: śilāravindai-
rjvalanakaṣāyasuvarṇapāṇirā[ji:] |
bhavati bahudhano nigūḍhapāṇi-
ściramiha jīvati pānabhogabhogī ||781||
subhaga iha tathoṣṇadīrghapāṇi-
rdhruvamiha śītalapāṇikastu ṣaṇḍha: |
iha hi bahudhano balena yukta:
sutanususaṃcitapāṇirekhako ya: ||782||
dhanamupanayatīha pāṇilekhā
kṛtajanitā jalavacca yā sudīrghā |
jalavadanugatā suvarṇavarṇā
dhanamadhigacchati nimnaśonnatā yā ||783||
dhanamupalabhate suraktapāṇi-
rvipulamatho ca nirantarāṅguli: syāt |
balipuruṣamapi tyajeddhi vittaṃ
ditavivaśā (?) ca viśīrṇavarṇalekhā ||784||
apagataghṛtavarṇapāṇilekho
bhavati naro dhanavān balena yukta: |
asubhṛtisadṛśā bhavettathā
bhūṣaṇavṛta [rūpavatī śubhā] ekabhāryā ||785||
@402
bhavati bahudhano dhanairvihīna:
śrutamadhigamya viśālapāṇilekha: |
[su]ṛjubhirahinīlanirmalā[bhi:]
karatalarāji [bhirīśvara: sa dhanya:] ||786||
ayaṃ bho: puṣkarasārin karatalalekhānāmādhyāya: ||
atha khalu bho: puṣkarasārin vāyasarutaṃ nāmādhyāyaṃ vyākhyāsyāmi | tacchrūyatām |
atha kim | kathayatu bhagavāṃstriśaṅku: | namo’rhatām | teṣāṃ namaskṛtvā--
vāyasarutam |
idaṃ śāstraṃ pravakṣyāmi vāyasānāṃ śubhāśubham |
jayaṃ parājayaṃ caiva lābhālābhaṃ tathaiva ca ||787||
sukhadu:khaṃ priyāpriyaṃ jīvitaṃ maraṇaṃ tathā |
vāyasānāṃ vaca:siddhiṃ pravakṣyāmi yathāvidhi ||788||
devā: pravadanti śreṣṭhā vāyasānāṃ namo nama: |
āgatā mānuṣaṃ lokaṃ vāyasā balibhojanā: ||789||
prasthitasya yadādhvānamagrato vāyaso bhavet |
vyāharan kṣīrivṛkṣastho nirdiśedarthasiddhitām ||790||
svareṇa parituṣṭena phalavṛkṣasamāśrita: |
punarāgamanaṃ caiva siddhamarthaniveditam ||791||
vivṛddhavṛkṣapatrāṇi madhuraṃ cānuvāsati |
asūpaṃ nirdiśed bhojyaṃ guḍamiśraṃ tu gorasam ||792||
dṛṣṭastu tuṇḍapādena ātmana: parimārjati |
pāyasaṃ sarpiṣā miśraṃ tatra vidyānna saṃśaya: ||793||
rūkṣaṃ nirgharṣate tuṇḍaṃ śiraśca parimārjati |
saphalaṃ vṛkṣamāsthāya dhruvaṃ māṃsena bhojanam ||794||
locayati vyāharati phalavṛkṣasamāśrita: |
vyādhena ca hataṃ māṃsaṃ nivedayati bhojanam ||795||
ghoraṃ vyāharate kāryaṃ vāyaso vṛkṣamāśrita: |
kalahaṃ saṃgrāmabhayaṃ tatra vidyānna saṃśaya: ||796||
śuṣkavṛkṣe niṣīditvā kṣāmaṃ dīnaṃ ca vyāharet |
kalahaṃ sumahat kṛtvā na cārthaṃ tatra sidhyati ||797||
kṣīrivṛkṣe niṣīditvā kṣāmaṃ dīnaṃ ca vyāharet |
krameṇa yugamātreṇa na cārthaṃ tatra sidhyati ||798||
@403
śuṣkavṛkṣe niṣīditvā ‘kāmukākaṃ’ pravāśati |
tatkṣaṇaṃ saṃnivedeti tatra caurabhayaṃ bhavet ||799||
śuṣkavṛkṣe niṣīditvā ‘kāmukākaṃ' pravāśati |
pṛṣṭhena darśayedbhāraṃ kṣudhāpīḍāṃ ca nirdiśet ||800||
pakṣaṃ vidhūyamāno ya: paśyan pathasya vāśati |
na tatra gamanaṃ kuryāccaurai: pathamupadrutam ||801||
rajjuṃ vā phalakaṃ vāpi yadi karṣati vāyasa: |
na tatra gamanaṃ śreyaścaurai: pathamupadrutam ||802||
gomaye śuṣkakāṣṭhe vā yadi vāśati vāyasa: |
kalaha: kuvaco vyādhirna cārthaṃ tatra sidhyati ||803||
tṛṇaṃ vā yadi vā kāṣṭhaṃ darśayecca sadā khaga: |
purata: śuṣkapāṇistu tatra caurabhayaṃ bhavet ||804||
sārthopari niṣīditvā kṣāmaṃ dīnaṃ ca vyāharet |
nipatet sārthamadhye’smin caurasainyaṃ na saṃśaya: ||805||
yadā pradakṣiṇaṃ trastaṃ vāśanti vividhaṃ khagā: |
śuṣkavṛkṣe niṣīditvā tatra vidyānmahābhayam ||806||
bhītastrasta: parītaśca yastu vyāharate khaga: |
paribādhan diśa: sarvāstatra bhayamupasthitam ||807||
gacchantaṃ samanugacchetpura: sthitvā tu vyāharet |
na tatra gamanaṃ kuryānmārgamatra praśātanam ||808||
vāstumadhye pratisthāne kṣāmaṃ dīnaṃ ca vyāharet |
vyādhiṃ tatra vijānīyād vāse vā gṛhasvāminām ||809||
śakaṭasya yathā śabdaṃ viśrabdhaṃ vāśati vāyasa: |
dūrādabhyāgataṃ jñātvā prasiddhiṃ cābhinirdiśet ||810||
gargare ghaṭake caiva sthālikapiṭhareṣu vā |
niṣaṇṇo vāśate kāka: prasiddhaṃ gamanaṃ dhruvam ||811||
āsane śayane vāpi sthito vāśati vāyasa: |
prasiddhaṃ gamanaṃ brūyātproṣitena samāgama: ||812||
brahmasthāne niṣīditvā dhruvaṃ vāśati vāyasa: |
arthalābhaṃ vijānīyāddhanalābhaṃ ca ākaret ||813||
brahmasthāne niṣīditvā kṣāmaṃ dīnaṃ ca vāśati |
saṃdhisthāne hareccaurastatra vai nāsti saṃśaya: ||814||
@404
devatādevatānāṃ ca devasyopavanāni ca |
yasya vācaṃ vadettasya arthalābhaṃ vinirdiśet ||815||
lākṣāharidrāmañjiṣṭhāharitālamana:śilā: |
yasyāharetpurastasya svarṇalābhaṃ vinirdiśet ||816||
pātraṃ ca pātrakaṃ caiva mṛttikāvarabhājanam |
yasya yasya harettasya dravyalābhaṃ vinirdiśet ||817||
saṃghībhūtvā yugamātraṃ śubhaṃ tiṣṭhati vāyasa: |
kāṣṭhaṃ vā vāyasā yatra gṛhamāropayanti ca |
nigadantyatra vijānīyād yācakāttu mahābhayam ||818||
nīlaṃ pītaṃ lohitaṃ ca pratisaṃharaṇāni ca |
nigṛhṇanti yatra kākā vyādhiṃ tatra vinirdiśet ||819||
grāmānte bhayamākhyāti kāko vā vāśati dhruvam |
pratyekato vā vāśanti vidyāttatra mahābhayam ||820||
vāyaso’sthi gṛhītvā vai pragacchedanudakṣiṇam |
niṣīdan saphale vṛkṣe sa vadenmāṃsabhojanam ||821||
yasya śīrṣe niṣīditvā karṇaṃ karṣati vāyasa: |
abhyantare saptarātrānmaraṇaṃ tasya nirdiśet ||822||
karake codake caiva snigdhadeśeṣu vāśati |
ūrdhvamukhaṃ nirīkṣaṃstu jagad vṛṣṭiṃ vinirdiśet ||823||
svareṇa parituṣṭena tīrthavṛkṣeṣu vāśati |
ūrdhvamukhaṃ tathā vakti vātavṛṣṭiṃ vinirdiśet ||824||
kāyaṃ kilakilāyaṃstu snigdhadeśeṣu vāśati |
vakṣo vidhunvan vāyasa: sadyo vṛṣṭiṃ vinirdiśet ||825||
svareṇa parituṣṭena snigdhaṃ madhuraṃ vāśati |
sakṣarasadravaṃ bhāgaṃ vāśati bhojanaṃ bhavet ||826||
prākāre toraṇāgre vā yadi vāśati vāyasa: |
abhīkṣṇaṃ gharṣate tuṇḍaṃ saṃgrāmaṃ tatra nirdiśet ||827||
maṇḍalāni vāvartāni bahirvā nagarasya ca |
vairaṃ ca vigrahaṃ ghoraṃ tatra caiva vinirdiśet ||828||
grāme vā nagare vāpi kurvate yatra maṇḍalam |
ūrdhvamukhaṃ vāśanto vai viṣaṇṇatvaṃ samutthitam ||829||
@405
pūrveṇa caiva grāmasya yadā sūyati vāyasī |
alpodakenotplavanti vanāni nagarāṇi ca ||830||
purastāddakṣiṇe pārśve yadi sūyati vāyasī |
varṣati prathame māse paścāddevo na varṣati |
kṛṣṭadhānyāni vardhante māṣadhānyaṃ vinaśyati ||831||
dakṣiṇe vṛkṣaśikhare yadā sūyati vāyasī |
maṇḍūkakīṭakamakṣā cauraśca bahulībhavet ||832||
paścimottarapāśva tu yadā sūyati vāyasī |
aśanirnipatettatra bhayaṃ ca mṛgapakṣiṇām ||833||
uttare vṛkṣaśikhare yadā sūyati vāyasī |
pūrvamuptaṃ vijānīyācchasyaṃ samupajāyate ||834||
upari vṛkṣaśikhare yadā sūyati vāyasī |
alpodakaṃ vijānīyātsthale bījāni ropayet ||835||
yadā tu madhye vṛkṣasya nilayaṃ karoti vāyasī |
madhyamaṃ varṣate varṣaṃ madhyaśasyaṃ prajāyate ||836||
skandhamūle tu vṛkṣasya yadā sūyati vāyasī |
anāvṛṣṭirbhaved ghorā durbhikṣaṃ tatra nirdiśet ||837||
catura: pañca vā potān yadā sūyati vāyasī |
subhikṣaṃ ca bhavettatra phalānāmuditaṃ bhavet ||838||
ayaṃ bho: puṣkarasārin vāyasarutaṃ nāmādhyāya: ||
atha khalu bho: puṣkarasārin dvāralakṣaṇaṃ nāmādhyāyaṃ vyākhyāsyāmi | tacchrūyatām |
atha kim | kathayatu bhagavān triśaṅku:-
dvāralakṣaṇam |
māhendramatha divyaṃ ca māṅgalyaṃ pūrvata: smṛtam |
dakṣiṇe tu diśo bhāge pūṣā ca pitryameva ca ||839||
sugrīvaṃ puṣpadantaṃ ca paścimenātra nirdiśet |
bhallātakaṃ rājayakṣmaṃ vidyāduttarata: śubham ||840||
janmasaṃpadvipatkṣetrakṣemapratyarisādhanam |
atha vai dhanamitraṃ ca paramaṃ maitrameva ca ||841||
uvāca vidhivatprājño viśvakarmā mahāmati: |
vāstūnāṃ guṇadoṣau ca pravakṣyāmyanupūrvaśa: ||842||
@406 
samaṃ syāccaturasraṃ ca vistīrṇā caiva mṛttikā |
kṣīrivṛkṣākulaṃ dhanyaṃ brāhmaṇasya praśasyate ||843||
pūrvāyatanatayā vāstu rathacakrākṛti ca yat |
raktapāṃśurbhavedyatra rājñāṃ tattu praśasyate ||844||
trikoṇaṃ kuśasaṃstīrṇamuttānaṃ madhuraṃ ca yat |
vyāyamato jalaṃ caiva vāstu tasya dhanauṣadhī ||845||
aṅgārākārasaṃsthānaṃ gomukhaṃ śakaṭākṛti |
anāvāsyaṃ ca tat proktaṃ yacca putrakṣayāvaham ||846||
yattu kañjarakakṣaistat tyaktaṃ varṣodakena ca |
apasavyodakaṃ caiva dūrata: parivarjayet ||847||
viprasya caturasraṃ tu kṣātriyaṃ parimaṇḍalam |
daśadvādaśakaṃ vaiśye śūdrasya tatra lekhanam ||848||
vāstupūrvottare deśe gokulaṃ tatra kārayet |
tathaiva cāgniśālāṃ tu pūrvadakṣiṇato diśi ||849||
varṣavṛṣyāyudhāgārān dakṣiṇena niveśayet |
paścimottarataścātra vaṇigbhāṇḍaṃ niveśayet ||850||
uttarāyāṃ tu kartavyaṃ varca:sthānamanuttaram |
aiśānyāmeva sarvāṇi prāsādaśca puromukha: ||851||
avidhiparivartena tatra vairaṃ vadho bhavet |
racitasarvadvārāṇāmāyāmo dviguṇo mata: ||852||
kuryātsurabhavanānāṃ yatheṣṭaṃ dvārakāṇyapi |
taddvārabāhuparyante striyo dṛṣṭā doṣāvahā: ||853||
vidviṣasya salokasya dvāre syānnu karagraha: |
mahendre pure vā rājyaṃ sūrye sūraprabhāvatā ||854||
satye mṛdurmṛge śūro’ntarīkṣe dhanakṣaya: |
vāyavye tu bahuvyādhirbhage bhāgyaviparyaya: ||855||
puṣpe tu subhago nityaṃ vitathe’pyaśubho bhavet |
śoke bhūtavikāra: syāt śoṣe tasya viṣaṇṇatā ||856||
bhallātake gṛhe vāso rājayakṣme samāvṛti: |
hrade reṇupariśrāva āditye tu kalirdhruvam ||857||
nāgarāje nāgabhayaṃ mahaśced dīrghamāyuṣam |
bhavedasya ca yad dvāraṃ tatrāgnibhayamādiśet ||858||
@407
kṣayaṃ vidyāttasya tasya dhanasya ca kulasya ca |
yame mṛtyuṃ vijānīyātkule śreṣṭhottamasya ca |
bhṛṅgirāje tu matimān gandharve gandhamālyatā ||859||
bhṛṅge krodha: kaliścaiva pitari bhogasaṃpada: |
dauvārike svalpadhanaṃ sugrīve rājapūjita: ||860||
puṣpadante dhanāvāptirvaruṇe jalacitratā |
asure maraṇaṃ ghoraṃ roge tu bahudoṣatā ||861||
balīṃśca upahārāṃśca pravakṣyāmi yathāgṛham |
vicitrairvidiśairgandhai: paripūjya baliṃ haret ||862||
kalatre hetubījāni madhyame’rjitameva tu |
mahendre muktapuṣpāṇi pāvake ca payo dadhi ||863||
āditye parideyaṃ tu bhaktaṃ caiva priyaṅgava: |
antarīkṣe jalaṃ divyaṃ puṣpāṇi jalajāni ca ||864||
nandā pratipadā jñeyā ṣaṣṭhī trayodaśī jayā |
tāsu tāsu dhruvaṃ kuryātprājño hyevaṃ vicakṣaṇa: ||865||
ayaṃ bho: puṣkarasārin dvāralakṣaṇaṃ nāmādhyāya: ||
atha khalu bho: puṣkarasārin dvādaśarāśikaṃ nāmādhyāyaṃ vyākhyāsyāmi | tacchrūyatām |
atha kim | kathayatu bhagavān triśaṅku:-
dvādaśarāśika: |
ata: paraṃ pravakṣyāmi cittavijñānakāṇḍakam |
yathādṛṣṭāntenaivenaṃ narāṇāṃ samudāhṛtam ||866||
tadahaṃ saṃpravakṣyāmi cittavijñānamuttamam |
dvādaśaiva tu cittāste ye loke pracaranti vai ||867||
tānahaṃ saṃpravakṣyāmi śṛṇu tattvena me tata: |
dvādaśaiva tu kuryācca maṇḍalāni vicakṣaṇa: ||868||
prathamaṃ meṣo nāma syād dvitīyaṃ tu vṛṣa: smṛta: |
tṛtīyaṃ mithunaṃ nāma caturthaṃ cāpi karkaṭa: ||869||
pañcamaṃ cāpi siṃhastu ṣaṣṭhaṃ kanyā iti smṛtam |
tulā tu saptamaṃ jñeyā vṛścikastu tathāṣṭamam ||870||
dhanvī tu navamaṃ jñeyā daśamaṃ makara: smṛta: |
kumbhaścaikādaśaṃ jñeyo dvādaśaṃ mīna ucyate ||871||
@408
horā śarīraṃ jātasya dvitīye cintitaṃ dhanam |
tṛtīye bhrātaraścaiva caturthe svajanastathā ||872||
cintyate pañcame putra: ṣaṣṭhe maṇḍale śatrutā |
saptame dārasaṃyogo hyaṣṭame naidhanaṃ smṛtam ||873||
navame cintyate dharmo daśame karmajaṃ phalam |
ekād*aśe cārthalābho dvādaśe vyarthasaṃbhava: ||874||
ete dvādaśa cittāstu yathā dṛṣṭā maharṣibhi: |
sarvabhūtātmabhūtāśca yathājñeyāsta dehinām ||875||
āgatya pṛcchate kaścit prathamaṃ maṇḍalaṃ spṛśet |
śirastu spṛśate yaśca śabdaśca upalakṣyate ||876||
vyādhitaṃ caiva hyātmānamāgneyāśca vinaṣṭaya: |
yadi brūyāttadā tasya ātmārthaṃ cintitaṃ bhavet ||877||
kāñcanaṃ rajataṃ tāmraṃ lohaṃ caiva bhṛśaṃ bhavet |
sa ca sarvagataścaiva agniraśnāti niścitam ||878||
etādṛśaṃ dṛṣṭvotpātamāgneyaṃ tasya nirdiśet |
yādṛśaśca bhavecchabdastādṛśaṃ tena cintitam ||879||
puruṣa: kaścidāgatya dvitīyaṃ maṇḍalaṃ spṛśet |
grīvāṃ vā parimārjayed galaṃ ca cibukaṃ puna: ||880||
yadi śabdaśca śrūyeta dṛṣṭvā gāvastathaiva ca |
īdṛśaṃ ca dṛṣṭvotpātaṃ gośabdaṃ tatra nirdiśet |
atha vā yāddaśa: śabdastādṛśaṃ tena cintitam ||881||
puruṣa: kaścidāgatya tṛtīyaṃ maṇḍalaṃ spṛśet |
mārjayenmukhadeśaṃ tu strīcittaṃ tasya nirdiśet ||882||
atha śabdo bhavettatra śrūyantāṃ tādṛśāstu te |
jātaṃ prajātamupajātaṃ tathā jāto bhaviṣyati ||883||
etādṛśaṃ dṛṣṭvotpātaṃ garbhaṃ tasya vinirdiśet |
atha vā yādṛśa: śabdastādṛśaṃ tena cintitam ||884||
puruṣa: kaścidāgatya caturthaṃ maṇḍalaṃ spṛśet |
kacchapaṃ spṛśate yastu kalahaṃ tatra nirdiśet |
svajanavyavahārastu sati kalaha na saṃśaya: ||885||
ākaṭṭā kaṭṭeti śabdā bhavanti ca nirantaram |
etādṛśaṃ dṛṣṭvotpātaṃ kalahaṃ tatra nirdiśet ||886||
@409
puruṣa: kaścidāgatya pañcamaṃ maṇḍalaṃ spṛśet |
hṛdayaṃ spṛśate yastu apatyaṃ tatra cintitam ||887||
pravāsakaśca vijñeya: paragrāmagato mṛta: |
śastradravyaṃ ca yattasya brāhmaṇānāṃ kule sthitam ||888||
atha śabdo bhavettatra yaṃ dṛṣṭvā tu maharṣibhi: |
putraputreti yacchabdo yadgataṃ gatameva ca |
etādṛśaṃ dṛṣṭvotpātaṃ maraṇaṃ tatra nirdiśet ||889||
puruṣa: kaścidāgatya ṣaṣṭhaṃ tu maṇḍalaṃ spṛśet |
spṛśate cāpi pārśvāni gātracintā tu cintitā ||890||
vigrahastu mahāghora: śatruścāpi pravadhyate |
atha vā tatra ye śabdā: śrotavyāste na saṃśaya: ||891||
ayaṃ tu prakṣaraścaivaṃ hataśca vihatastathā |
etādṛśaṃ dṛṣṭvotpātamarivigrahamādiśet |
atha vā yādṛśa: śabdastādṛśaṃ tena cintitam ||892||
puruṣa: kaścidāgatya saptamaṃ maṇḍalaṃ spṛśet |
hastena mardayed hastaṃ tathā nāḍīṃ ca mardayet ||893||
niveśacintā vijñeyā anyagrāmagatā bhavet |
tatreme bhavanti śabdā: śrotavyā bhūmimicchatā ||894||
sthitaṃ niviṣṭaṃ vartaṃ ca kṛtaṃ hastagataṃ tathā |
etādṛśaṃ dṛṣṭvotpātaṃ niveśaṃ tasya nirdiśet |
yādṛśo vā śruta: śabdastādṛśaṃ tena cintitam ||895||
puruṣa: kaścidāgatya aṣṭamaṃ maṇḍalaṃ spṛśet |
udaraṃ caiva phicakaṃ dve ime parimārjayet ||896||
nidhanaṃ dṛśyate tasya maraṇaṃ cāpi dṛśyate |
yadi bhaved bhavenmṛtyuryaścānyapriyasaṃgama: ||897||
tatreme śabdā: śrotavyā mṛta eva bhaviṣyati |
etādṛśaṃ dṛṣṭvotpātaṃ vyāpattiṃ tasya nirdiśet ||898||
puruṣa: kaścidāgatya navamaṃ maṇḍalaṃ spṛśet |
ūruṃ ca spṛśate bhūyo dharmacintā ca cintitā ||899||
tatra śabdāśca śrotavyā bhavanti hi na saṃśaya: |
yajan hi yājakaścaiva yajamānastathaiva ca |
śabdānevaṃvidhān śrutvā yajñacintāṃ tu nirdiśet ||900||
@410
puruṣa: kaścidāgatya daśamaṃ maṇḍalaṃ spṛśet |
karmacintā vicintyeti gṛhakarma na saṃśaya: ||901||
spṛśate jānunī caiva karmacintāṃ tu nirdiśet |
tatra śabdā bhavantīme śrotavyāśca na saṃśaya: ||902||
bhūmikarma ca kṣetraṃ ca kṣetrakarma tathaiva ca |
etādṛśaṃ dṛṣṭvotpātaṃ karmacintāṃ vinirdiśet ||903||
puruṣa: kaścidāgatya ekādaśaṃ tu saṃspṛśet |
jaṅghe tu spṛśate bhūyo hyarthalābhaṃ vinirdiśet ||904||
tatreme śabdā: śrotavyā bhavantīha na saṃśaya: |
paṇasuvarṇacelāni dhānyaṃ samaṇikuṇḍalam ||905||
etādṛśaṃ ravaṃ śrutvā hiraṇyaṃ tasya nirdiśet |
atha vā yādṛśa: śabdastādṛśaṃ phalamādiśet ||906||
puruṣa: kaścidāgatya dvādaśaṃ maṇḍalaṃ spṛśet |
pādau ca spṛśate pṛcchan cittaṃ cāpyanarthikam ||907||
yastu taccintito hyartha āśā āgantukā ca yā |
atha vā śabdā: śrotavyā nimittajñānapāragai: ||908||
nirāśaścaiva ghoṣaśca nirāśaṃ tasya nirdiśet |
atha vā yādṛśa: śabdastādṛśaṃ tena cintitam ||909||
aya bho: puṣkarasārin dvādaśarāśiko nāmādhyāya: ||
atha khalu bho: puṣkarasārin kanyālakṣaṇaṃ nāmādhyāyaṃ vyākhyāsyāmi | tacchrūyatām |
atha kim | kathayatu bhagavāṃstriśaṅku:-
kanyālakṣaṇam |
tattvaṃ vijñāyate yena yena śubhamupasthitam |
ninditaṃ ca praśastaṃ ca strīṇāṃ vakṣyāmi lakṣaṇam ||910||
pitaraṃ mātaraṃ caiva mātulaṃ bhrātaraṃ tathā |
vimbādvimbaṃ parīkṣyeta triśaṅkuvacanaṃ yathā ||911||
muhūrte tithisaṃpanne nakṣatre cāpi pūjite |
tadvijñai: saha saṃgamya kanyāṃ paśyet śāstravit ||912||
hastau pādau nirīkṣata nakhāni hyaṅgulīstathā |
pāṇilekhāśca jaṅghe ca kaṭi nābhyūrumeva ca ||913||
@411
oṣṭhau jihvāṃ ca dantāṃśca kapolau nāsikāṃ tathā |
akṣibhruvau lalāṭaṃ ca karṇau keśāṃstathaiva ca ||914||
romarājīṃ svaraṃ varṇaṃ mantritaṃ gītameva ca |
matiṃ sattvaṃ samīkṣeta kanyānāṃ śāstrakovida: |
tatra pūrvaṃ parīkṣeta svayameva vicakṣaṇa: ||915||
haṃsasvarā meghavarṇā nārī madhuralocanā |
aṣṭau putrān prasūyeta dāsīdāsai: samāvṛtā ||916||
vyāvartāścatvāro yasyā: sarve caiva pradakṣiṇā: |
samagātravibhaktāṅgī putrānaṣṭau prasūyate ||917||
maṇḍūkakukṣiryā nārī saiśvaryamadhigacchati |
dhanyān sā janayetputrāṃsteṣāṃ prītiṃ ca bhuñjate ||918||
yasyā: pāṇitale vyakta: kacchapa: svastiko dhvaja: |
aṅkuśaṃ kuṇḍalaṃ mālā dṛśyante supratiṣṭhitā: |
ekaṃ sā janayetputraṃ taṃ ca rājānamādiśet ||919||
yasyā: pāṇau pradṛśyeta koṣṭhāgāraṃ satoraṇam |
api dāsakule jātā rājapatnī bhaviṣyati ||920||
dvātriṃśaddaśanā yasyā: sarve gokṣīrapāṇḍarā: |
samaśikharisnigdhābhā rājānaṃ sā prasūyate ||921||
snigdhā kāraṇḍavaprekṣā hariṇākṣī tanutvacā |
raktoṣṭhajihvā sumukhī rājānamupatiṣṭhati ||922||
sūkṣmā ca tuṅganāsā ca muktamāraktimodarī |
subhrū: suvarakeśāntā sā tu kanyā bahuprajā ||923||
aṅgulya: saṃhitā: kāntā nakhā: kamalasaṃnibhā: |
suṛjuraktacaraṇā sā kanyā sukhamedhate ||924||
yasyāvartau samau snigdhau ubhau pārśvau susaṃsthitau |
…..rājapatnī tu sā bhavet ||925||
pradakṣiṇaṃ prakrameta prekṣate ca pradakṣiṇam |
pradakṣiṇasamācārāṃ kanyāṃ bhāryārthamāvahet ||926||
ūrū jaṅghe ca pārśve ca tathā vikrama: saṃsthita: |
raktānte vipule netre sā kanyā sukhamedhate ||927||
mṛgākṣī mṛgajaṅghā ca mṛgagrīvā mṛgodarī |
yuktanāmā tu yā nārī rājānamupatiṣṭhate ||928||
@412
yasyāgralalitā: keśā: mukhaṃ ca parimaṇḍalam |
nābhi: pradakṣiṇāvartā sā kanyā kulavardhinī ||929||
nātidīrghā nātihrasvā supratiṣṭhatanutvacā |
sukhasaṃsparśakeśāgrā saubhāgyaṃ nātivartate ||930||
kāntajihvā tu yā nārī raktoṣṭhī priyabhāṣiṇī |
tādṛśīṃ varayetprājño gṛhārthaṃ sukhamedhinīm ||931||
nīlotpalasuvarṇābhā dīrghāṅgulitalā tu yā |
sahasrāṇāṃ bahūnāṃ tu svāminī sā bhaviṣyati ||932||
dhanadhānyai: samāyuktāmāyuṣā yaśasā śriyā |
kanyāṃ lakṣaṇasaṃpannāṃ prāpya vardhati mānava: ||933||
kīrtitāstu mayā dhanyā maṅgalyalakṣaṇā: striya: |
apraśastaṃ pravakṣyāmi yathoddeśena lakṣaṇam ||934||
ūrdhvaprekṣī adha:prekṣī yā ca tiryak ca prekṣiṇī |
udbhrāntā vipulākṣī ca varjanīyā vicakṣaṇai: ||935||
bhinnāgraśatikā rūkṣā: keśā yasyā: pralambikā: |
citrāvalī citragātrā bhavati kāmacāriṇī ||936||
kāmukā piṅgalā caiva gaurī caivātikālikā |
atidīrghā atihrasvā varjanīyā vicakṣaṇai: ||937||
yasyāstrīṇi pralambanti lalāṭamudaraṃ sphicau |
trīṃśca sā puruṣān hanti devaraṃ śvaśuraṃ patim ||938||
pārśvato romarājī tu vinatā ca kaṭirbhavet |
dīrghamāyuravāpnoti dīrghakālaṃ ca du:khitā ||939||
kākajaṅghā ca yā nārī raktākṣī ghargharasvarā |
ni:sukhā ca nirāśā ca varjitā naṣṭabāndhavā ||940||
atisthūlodaraṃ yasyā: pralambo nimnasaṃnibha: |
atyantamavaśā nārī bahuputrā sudu:khitā ||941||
yā tu sarvasamācārā mṛdvaṅgī samatāṃ gatā |
sarvai: samairguṇairyuktā vijñeyā kāmacāriṇī ||942||
yasyā romacite jaṅghe mukhaṃ ca parimaṇḍalam |
putraṃ vā bhrātaraṃ vāpi jāramicchati tādṛśī ||943||
yasyā bāhuprakoṣṭhau dvau romarājīsamāvṛtau |
uttaroṣṭhe ca romāṇi sā tu bhakṣayate patim ||944||
@413
yasyā hastau ca pādau ca chidrau dantāntarāṇi ca |
patinopārjitaṃ dravyaṃ na tasyā ramate gṛhe ||945||
yasyāstu vrajamānāyā: sphuṭante parvasaṃdhaya: |
sā jñeyā du:khabahulā sukhaṃ naivādhigacchati ||946||
yasyā: kaniṣṭhikā pāde bhūmiṃ na spṛśate’ṅguli: |
kaumāraṃ sā patiṃ tyaktvā ātmana: kurute priyam ||947||
anāmāṅguli: pādasya mahīṃ na spṛśate’ṅguli: |
na sā ramati kaumāraṃ bandhakītvena jīvati ||948||
yasyā: pradeśinī pāde’ṅguṣṭhaṃ samatikramet |
kumārī kurute jāraṃ yauvanasthā viśeṣata: ||949||
āvarta: pṛṣṭhato yasyā nābhī sā cānubandhati |
na sā ramati kaumāraṃ dvitīyaṃ labhate patim ||950||
vikṛtā sthirajālā ca rūkṣagaṇḍaśiroruhā |
api rājakule jātā dāsītvamadhigacchati ||951||
yasyāstu hasamānāyā gaṇḍe jāyati kūpakam |
agnikārye’pi sā gatvā kṣipraṃ doṣaṃ kariṣyati ||952||
samāsamagatā subhrūrgaṇḍāvartā ca yā bhavet |
pralamboṣṭhī tu yā nārī naikatra ramate ciram ||953||
lambodarī sthūlaśirā raktākṣī piṅgalānanā |
aṣṭau bhakṣayate vīrānnavame tiṣṭhate ciram ||954||
na devikā na nadikā na ca daivatanāmikā |
vṛkṣagulmasanāmā ca varjanīyā vicakṣaṇai: ||955||
nakṣatranāmā yā nārī yā ca gotrasanāmikā |
suguptā rakṣitā vāpi manasā pāpamācaret ||956||
dārān vivarjayedetān yā mayā parikīrtitā: |
praśastā yāstu pūrvoktāstādṛśīyānnara: (?) sadā ||957||
padmāṅkuśasvastikavardhamānai-
ścakradhvajābhyāṃ kalaśena pāṇau |
śaṅkhātapatrottamalakṣaṇaiśca 
saṃpattaye sādhu bhavanti kanyā: ||958||
ayaṃ bho: puṣkarasārin kanyālakṣaṇaṃ nāmādhyāya: ||
@414
atha khalu bho: puṣkarasārin vastrādhyāyaṃ vyākhyāsyāmi | tacchrūyatām | atha kim |
kathayatu bhagavān triśaṅku:-
vastrādhyāya: |
kṛttikāsu dahatyagnirarthalābhāya rohiṇī |
mṛgaśirā mūṣīdaṃśā ārdrā prāṇavināśinī ||959||
punarvasuśca dhanyā syātpuṣye vai vastravān bhavet |
āśleṣāsu bhavenmoṣa: śmaśānaṃ maghayā vrajet ||960||
phālgunīṣu bhaved vidyā uttarāsu ca vastravān |
hastāsu hastakarmāṇi citrāyāṃ gamanaṃ dhruvam ||961||
svātyāṃ ca śobhanaṃ vastraṃ viśākhā priyadarśanam |
bahuvastrā cānurādhā jyeṣṭhā vastravināśinī ||962||
mūlena kledayedvāsa āṣāḍhā rogasaṃbhavā |
uttarā mṛṣṭabhojī syācchravaṇe cakṣuṣo rujam ||963||
dhaniṣṭhā dhānyabahulā vidyācchatabhiṣe bhayam |
pūrvabhādrapade toyaṃ putralābhāya cottarā ||964||
revatī dhanalābhāya aśvinī vastralābhadā |
bharaṇī ca bhayākīrṇā cauragamyā ca sā bhavet ||965||
ayaṃ bho: puṣkarasārin vastrādhyāya: ||
atha khalu bho: puṣkarasārin luṅgādhyāyaṃ pravakṣyāmi | tacchrūyatām | atha kim |
kathayatu bhagavān triśaṅku:-
luṅgādhyāya: |
kutrotpannā ime bījā: (?) śasyānāṃ ca yavādaya: |
yairidaṃ dhriyate viśvaṃ kṛtsnaṃ sthāvarajaṅgamam ||966|| 
vāpayet tu kathaṃ bījaṃ lāṅgalaṃ yojayetkatham |
keṣu nakṣatrayogeṣu tithiyogeṣu keṣu ca ||967||
śāradaṃ vātha graiṣmaṃ tu kasmin māse tu vāpayet |
nimittaṃ kati śasyante kāni vā parivarjayet |
kasya vā dāpayed dhūpaṃ kena mantreṇa dāpayet ||968||
pradakṣiṇasamāvṛttā yadi luṅgā prajāyate |
tadā nāgamukhī luṅgā dahati citramukhyapi ||969||
@415
darbhasūcīmukhī vāpi kāraṇaṃ tatra ko bhavet |
kati saubhikṣikā luṅgā: kati daurbhikṣikā: smṛtā: |
kativarṇā: samākhyātā: kativarṇā nidarśitā: ||970||
naṣṭāpanaṣṭabījasya varṣati yadi vāsava: |
nirghāto vā bhavettīvro’thavāpi medinī calet ||971||
śasyaṃ phalasya kiṃ tatra nimittamupalakṣayet |
sarvametatsamāsena śrotumicchāmi tattvata: ||972||
puṣkarasāriṇo brāhmaṇasya vacanaṃ śrutvā triśaṅkurmātaṅgādhipatiridaṃ vacanamabravīt-
purā devāsurairnāgairyakṣarākṣasakinnarai: |
sāgarādamṛtaṃ dṛṣṭaṃ manthite tu samudbhavam ||973||
amṛte bhakṣyamāṇe tu bhāgaṃ prārthitavān dvija: |
tato dattā: surairbhāgā amṛtāddaśabindava: ||974||
tata utpannā ime bījā bhuvi lokasukhāvahā: |
yavavrīhitilāścaiva godhūmā mudgamāṣakā: ||975||
śyāmakaṃ saptamaṃ vidyādikṣuścāṣṭamaka: smṛta: |
śeṣāstu saṃgatā jātā bahava: śasyajātaya: ||976||
haritakeṣu sarveṣu ye cānye sattvajātaya: |
parito navamo bindu: sarvadehe’mṛto’bhavat |
mūleṣu caiva sarveṣu bindureka: prapātita: ||977||
āṣāḍhe śuklapakṣe’sya vrīhidhānyāni vāpayet |
śāradādīni sarvāṇi māse bhādrapade tathā ||978||
kārtike mārgaśīrṣe vā grīṣmadhānyāni vāpayet |
pañcamyāṃ śuklasaptamyāṃ ṣaṣṭhyāmekādaśīṣu ca ||979||
trayodaśyāṃ dvitīyāyāṃ tathā hi navamīṣu ca |
viśeṣatastu nimneṣu sarvabījāni hyutsṛjet ||980||
bharaṇīpuṣyamūleṣu hastāśvinīmaghāsu ca |
kṛttikāsu viśākhāsu viśeṣeṇa tu śāradam ||981||
saumye maitre’nurādhe ca dhaniṣṭhāśravaṇāsu ca |
utsarga: sarvabījānāmuttareṣu praśasyate |
varjayejjanmanakṣatraṃ saṃgrahaṃ ca vivarjayet ||982||
grāmakṣetre ca yad bījaṃ gṛhe ca gṛhadevatā |
nimittamupalakṣeta maṅgalāni śubhāni ca ||983||
@416
brāhmaṇaṃ kṣatriyaṃ kanyāmarciṣmantaṃ ca pāvakam |
vāraṇendraṃ vṛṣaṃ caiva hayaṃ vā svabhyalaṃkṛtam ||984||
pūrṇakumbhaṃ dhvajaṃ chatramāmamāṃsaṃ surāṃ tathā |
uddhṛtāṃ dhāraṇīṃ caiva baddhamekapaśuṃ dadhi ||985||
cakrārūḍhaṃ ca śakaṭaṃ kākārūḍhāṃ ca sūkarīm |
parasyāropaṇaṃ dṛṣṭvā sasyasaṃpattimādiśet ||986||
sarve dakṣiṇato dhanyā: puraśca mṛgapakṣiṇa: |
darśanaṃ śuklapuṣpāṇāṃ phalānāṃ caiva śasyate ||987||
ajo vā vāmata: śasyo jambukaśca praśasyate |
vikṛtaṃ kubjakuṣṭhiṃ ca mukhaṃ śmaśrudharaṃ tathā ||988||
naraṃ nirbhartsitaṃ dīnaṃ śokārtaṃ vyādhipīḍitam |
varāhavṛndaṃ sarpaṃ ca gardabhaṃ bhārahīnakam |
dṛṣṭvā nivartayed bījaṃ punargrāmaṃ praveśayet ||989||
tilasya bahupūrṇasya bhāṇḍe syādvapanaṃ tathā |
śrutvā hyetāni vrajatāṃ sasyasaṃpattimādiśet ||990||
rāśisthaṃ grathitaṃ dhautaṃ svasthamaṅkuritaṃ tathā |
śrutvā saṃmārjitaṃ caiva ityāśukṛtinaṃ vidu: ||991||
śrutvā mlānaṃ ca śuṣkaṃ ca mandavṛṣṭiṃ ca nirdiśet |
śrutvā nivartayed bījaṃ punargrāmaṃ praveśayet ||992||
nīyamānaṃ ca yad bījaṃ varṣate yadi vāsava: |
svayameva tu tacchasyaṃ kāmaṃ kālena bhujyate ||993||
nīyamānaṃ ca yad bījaṃ kampate yadi medinī |
bhramyate karṣaka: sthānānna tacchakyaṃ tu vāpitum ||994||
nīyamānasya bījasya nirghāto dāruṇo bhavet |
svāmino maraṇaṃ kṣipraṃ śasyapālasya nirdiśet ||995||
atha vā vyākulaṃ kuryādrājadaṇḍaṃ nikṛntati |
dṛṣṭvā nivartayed bījaṃ punargrāmaṃ niveśayet ||996||
brāhmaṇebhyo yathāśakti datvā tu saṃprayojayet |
kṛtvā suvipulāṃ vedīṃ darbhānāstīrya sarvata: ||997||
samidbhiragniṃ prajvālya juhuyād ghṛtasarṣapam |
vedaśāntiṃ japetpūrvaṃ śasyaśāntimata: param ||998||
@417
japetpārāśaraṃ pūrvaṃ priyatāṃ vācayed dvijai: |
prathamaṃ prāṅmukhaṃ bījaṃ prakṣipeduttare’tha vā ||999||
pipīlikā yadā kṣetre bījaṃ kurvanti saṃcayam |
suvṛṣṭiṃ ca subhikṣaṃ ca sarvasasyeṣu saṃpadā ||1000||
haranti cet tṛṇād bījaṃ tṛṇe śasyāpahā api |
parasparaṃ ca hiṃsanti dhānyaṃ ca nidhanaṃ vrajet ||1001||
sthaleṣu saṃcayaṃ dṛṣṭvā mahāvṛṣṭiṃ vinirdiśet |
dṛṣṭvā tu saṃcayaṃ nimne’nāvṛṣṭiṃ ca nirdiśet ||1002||
yadā tu proṣitaṃ bījaṃ saptarātreṇa jāyate |
suvṛṣṭiṃ ca subhikṣaṃ ca sarvaśasyeṣu saṃpadā ||1003||
yadā tu proṣitaṃ bījamardhamāsena jāyate |
alpaṃ niṣpadyate śasyaṃ durbhikṣaṃ cātra jāyate ||1004||
trirātrāccatūrātrādvā yadi luṅga: prajāyate |
ativṛṣṭirbhavettatra paracakrabhayaṃ vidu: ||1005||
luṅgasya tu ye pādā: pañca sapta nava tathā |
suvṛṣṭiṃ ca subhikṣaṃ ca sarvasasyeṣu saṃpadā ||1006||
syālluṅgasya tu ye pādāścatvāro’ṣṭapadātha vā |
alpaṃ niṣpadyate śasyaṃ durbhikṣaṃ cātra nirdiśet ||1007||
luṅgasya yadi pādāstu dṛśyante dvādaśa kvacit |
kvacinniṣpadyate śasyaṃ durbhikṣaṃ kvacidādiśet |
vāmāvartā: pradṛśyante durbhikṣaṃ tatra nirdiśet ||1008||
yadā pūrvamukhī luṅgā kṣemaṃ vṛṣṭiṃ ca nirdiśet |
yadā paścānmukhī luṅgā ativṛṣṭiṃ ca nirdiśet ||1009||
kṣemaṃ subhikṣaṃ caivātra yadā luṅgottarāmukhī |
haritālasuvarṇābhā bhadraśocirivotthitā ||1010||
darbhasūcīmukhī cāpi dṛśyate yatra kutracit |
kvacinniṣpadyate śasyaṃ durbhikṣaṃ tatra nirdiśet ||1011||
yadā nāgamukhī luṅgā dṛśyate yatra vā kvacit |
kvacinniṣpadyate śasyaṃ durbhikṣaṃ cātra nirdiśet |
tatrāśanibhayaṃ cāpi bhayaṃ meghānna saṃśaya: ||1012||
kṛṣimūlamidaṃ sarvaṃ trailokyaṃ sacarācaram |
nāsti kṛṣisamāvṛtti: svayamuktaṃ svayaṃbhuvā ||1013||
@418
nākṛṣerdharmamāpnoti nākṛṣe: sukhamāpnuyāt |
dharmamarthaṃ tathā kāmaṃ sarvaṃ prāpnoti karṣaka: ||1014||
iti luṅgādhyāya: ||
punarapi puṣkarasārī brāhmaṇastriśaṅkuṃ mātaṅgādhipatimetadavocat-
kathaṃ pṛthivyāṃ nāgāśca kena vā vinivāritā: |
kuto mūlasamutthānaṃ nirghāta: kutra jāyate ||1015||
kutaścābhrāṇi jāyante nānāvarṇā diśo daśa |
kasyaiṣa mahata: śabda: śrūyate dundubhisvara: ||1016||
ko hi sṛjati durbhikṣaṃ subhikṣaṃ caiva prāṇinām |
kastatra sa muniśreṣṭho nāma gotraṃ bravīhi me ||1017||
daivatāni ca me brūhi vidhānāni svayaṃbhuva: |
yajñaṃ ca yajñabhāgaṃ ca hotavyaśca yathā bali: ||1018||
pṛthivyāṃ daivataṃ brūhi āśrame daivataṃ brūhi |
deve tu daivataṃ brūhi kena devī sā kalpitā ||1019||
pātrasya daivataṃ brūhi pūrṇakumbhasya daivatam |
karake daivataṃ brūhi tathā sthālyāṃ ca daivatam ||1020||
śasyasya daivataṃ brūhi śasyapālasya daivatam |
vāyuskandhaiśca katibhi: śukro vegaṃ pramuñcati ||1021||
atha triśaṅkurmātaṅgādhipatirbrāhmaṇaṃ puṣkarasāriṇametadavocat- 
pṛthvī vā vāyurākāśamāpo jyotiśca pañcamam |
tatra saṃvartate piṇḍaṃ tato megha: pravartate ||1022||
eṣa vyāpnoti cākāśaṃ vāyunā janyate ghana: |
ādityaraśmayo vāri samudrasya nabhastale ||1023||
tajjalaṃ nāgasaṃkṣiptaṃ tato varuṇasaṃkṣaya: |
vāyurnabho garjayate agnirvidyotate diśa: ||1024||
marutā kṣipyate piṇḍaṃ saṃnipātaśca garjate |
virodhanaṃ tu vāyośca agneśca anilasya ca ||1025||
ākāśe vartate piṇḍaṃ paścātpatati medinīm |
yad grahāṇāmadhipatirnakṣatrajyotiṣāmapi |
tato mārutasaṃsargātparjanyamapi varṣati ||1026||
varṣate śailaśikhare yatra saṃprasthito jana: |
yatra satyaṃ ca dharmaśca havirmeghaśca vartate ||1027||
@419
tatra bījāni rohanti annapānaṃ samṛdhyati |
evaṃ piṇḍāśanirādyā tato vātāśanī smṛtā |
dantāśanī tṛtīyā tu aśanistu caturthikā ||1028||
pañcamī krimaya: proktā: ṣaṣṭhī tu śalabhāstathā |
saptamī syādanāvṛṣṭirativṛṣṭistastathāṣṭamī ||1029||
navamī saṃbara: proktā ityāha bhagavāṃstriśaṅku: |
etāstvaśanyo vyākhyātāstāsāṃ vai devatā: śṛṇu |
piṇḍāśanī brahmasṛṣṭā eṣā jyeṣṭhādyadevatā ||1030||
dantāśanī tu sainyānāṃ grahā vātāśanī smṛtā |
adeśa…...............devatā: ||1031||
śalabhā: ketudaivatyā ādityā ditidevatā: |
śaṃsakāmativarṣasya anāvṛṣṭestu jyoti[ṣa:] ||1032||
[samba] rasya tu parjanyamākhyātā: nava devatā: | aśanyā devatā: proktā ākāśa-
gamanārthaṃ bodhata |
pūrvamadhīndradaivatyaṃ dakṣiṇe yamadaivatam |
varuṇaṃ paścime vidyāduttare dhanada: smṛta: |
…tyā daivataṃ viṣṇurāśramaṃ viśvadaivatam ||1033||
samidhādaivatā devāstebhyo devī prakalpitā |
samidhādaivatā................tognihutāśanam ||1034||
vedyāṃ tu daivataṃ ….............kārādityadaivatam |
pātrasya devatā dharma: pūrṇakumbhe janārdana: ||1035||
caruṃ ceti…...dhūpasthānasya jyotiṣa: |
śasya….śasyapālo mahāmati: |
vāyuskandhaiścaturbhistu śukro vegaṃ pramuñcati ||1036||
atra madhye pṛthivyāpa āśramo viśvadaivata: |
tasmin deśe….yasmin prīto vṛṣadhvaja: ||1037||
ityāha bhagavāṃstriśaṅku: | punarapi puṣkarasārī brāhmaṇastriśaṅkumevamāha-
kimarthamāśrame nityaṃ hūyate havyavāhana: |
tṛṇakāṣṭhāni saṃhṛtya meghaṃ dṛṣṭvā samutthitam ||1038||
ati….nyate agniṃ sudāruṇam |
sarvalokahitārthāya dhyātvā divyena cakṣuṣā |
praśamecca samāsena tadbhavārthaṃ tu….||1039||
@420
evamukte triśaṅkurmātaṅgādhipatirbrāhmaṇaṃ puṣkarasāriṇametadavocat-
dhūmikādhyāya: |
purā hi khāṇḍavadvīpamarjunena mahātmanā |
…......jvalitaṃ jātavedasā ||1040||
…......prasannamānānnidhigatam |
tatra dagdhā anekā hi nāgā: koṭisahasraśa: ||1041||
purā mahoragagaṇā yakṣarākṣasapannagā: |
pādahīnā: kṛtā: kecid bāhuhīnā: kṛtāpare ||1042||
vaikalyaṃ karṇanāsābhyāṃ kṛtaṃ caivākṣipātanam |
tadāprabhṛti bhūtānāṃ dṛṣṭaṃ vai trāsitaṃ mana: ||1043||
anginā tāpitā: kecidbāṇairanye ca sūditā: |
vācāṭakenāpi purā kādraveyā: prapātitā: ||1044||
arciṣā havigandhena muhyamānā nabhontare |
tadvihīnā: patantyanye guhyakā dharaṇītale ||1045||
sahāṃpatistu nāmnā sa śasyakāle tadāśrame |
śasyapālaistu satataṃ hotavyo havyavāhana: ||1046||
gṛhamedhī jvālayedagniṃ nirmale’pi nabhontare |
digbhāgeṣu ca bhūtānāṃ teṣāmarthaṃ dine dine ||1047||
jāgrataṃ satataṃ vahnimāśramastho’pi dhārayet |
meghaṃ dṛṣṭvā viśeṣeṇa jvālitavyo hutāśana: ||1048||
sadhūmaṃ jvalitaṃ dṛṣṭvā dīpyamānaṃ tu pāvakam |
bhayamāpatate teṣāṃ nāgasainyaṃ vimuhyate ||1049||
agniṃ paricarato’sya śasyapālasya cāśrame |
anginā hūyamānena sidhyate sarvakarma ca ||1050||
ayaṃ bho: puṣkarasārin dhūmikādhyāya: ||
atha khalu bho: puṣkarasārin tithikarmanirdeśaṃ nāmādhyāyaṃ vyākhyāsyāmi | tacchrūya-
tām | atha kim | kathayatu bhagavāṃstriśaṅku:-- 
tithikarmanirdeśa: |
nandāṃ pratipadāmāhu: praśastāṃ sarvakarmasu |
vijñānasya samārambhe pravāse ca vigarhitā ||1051||
dvitīyā kathitā bhadrā śastā bhūṣaṇakarmasu |
jayā tṛtīyā vyākhyātā praśastā jayakarmasu ||1052||
@421
caturthī kathitā riktā grāmasainyavadhe hitā |
cauryābhicārakūṭāgnidāhagorasasādhane ||1053||
pūrṇā tu pañcamī jñeyā cikitsāgamanādhvasu |
dānādhyayanaśilpeṣu vyāyāme ca praśasyate ||1054||
jayeti saṃjñitā ṣaṣṭhī garhitādhvasu śasyate |
gṛhe kṣetre vivāhe vā āvāhakarmasu mitreti ||1055||
bhadrā ca saptamī khyātā śreṣṭhā sā saukṛte’dhvani |
nṛpāṇāṃ śāsane chatre śayyānāṃ karaṇeṣu ca ||1056||
mahābalāṣṭamī sā ca prayojyā parirakṣaṇe |
bhayamandarabaddheṣu yogeṣu haraṇeṣu ca ||1057||
ugrasenā tu navamī tasyāṃ kuryādripukṣayam |
tathā viṣaghnāvaskandavidyābandhavadhakriyā: ||1058||
sudharmā daśamī śastā śāstrārambhe dhanodyate |
śāntisvastyayanārambhe dānayajñodyateṣu ca ||1059||
ekādaśī punarmānyā strīṣu ca māṃsamadyayo: |
kārayennagaraṃ guptaṃ vivāhaṃ śāstrakarma ca ||1060||
yaśeti dvādaśīmāhurvaire’dhvani ca garhitā |
vivāhe ca girau kṣetre gṛhakarmasu pūjitā ||1061||
jayā trayodaśī sādhvī maṇḍaleṣu ca yoṣitām |
kanyāvaraṇavāṇijyavivāhādiṣu ceṣyate ||1062||
ugrā caturdaśī tu syātkārayedabhicārikam |
vadhabandhaprayogāṃśca pūrvaṃ ca praharedapi ||1063||
siddhā pañcadaśī sādhvī devatāgnividhau hitā |
gosaṃgrahavṛṣotsargabalijapyavrateṣu ca ||1064||
nandādīnāṃ kriyā pūrve ṣaṣṭhyādīnāṃ tu madhyame |
sunandāyāśca saṃdhyābhirdinarātryo: prasidhyati ||1065||
ayaṃ bho: puṣkarasārin tithikarmanirdeśo nāmādhyāya: ||
api ca mahābrāhmaṇa idaṃ pūrvanivāsānusmṛtijñānasākṣātkriyāyāṃ vidyāyāṃ cittamabhi-
nirṇayāmi nivartayāmi, anekavidhapūrvanivāsaṃ samanusmarāmi ||
syātte brāhmaṇa kāṅkṣā vā vimatirvā anya: sa tena kālena tena samayena brahmā devānāṃ
pravaro’bhūt | nahyevaṃ draṣṭavyam | ahameva sa tena kālena tena samayena brahmā devānāṃ pravaro-
‘bhūvam | so’haṃ tataścyuta: samāna indra: kauśiko’bhūvam | tataścyuta: samāno’raṇemirgautamo-
@422
'bhūvam | tataścyuta: samāna: śvetaketurnāma maharṣirabhūvam | tataścyuta: samāna: śukapaṇḍito-
‘bhūvam | mayā te tadā brāhmaṇa catvāro vedā vibhaktā: | tadyathā puṣyo bahvṛcānāṃ paṅkti-
śchandogānām | ekaviṃśaticaraṇā adhvaryava: | kraturatharvaṇikānām ||
syāttava brāhmaṇa kāṅkṣā vā vimatirvā anya: sa tena kālena tena samayena
vasurnāma maharṣirabhūt | na hyevaṃ draṣṭavyam | ahameva sa tena kālena tena samayena vasurnāma 
maharṣirabhūvam | mayā sā takṣakavadhūkāyā: kapilā nāma māṇavikā duhitā āsāditā
bhāryārthāya | so’haṃ tatra saṃraktacitta ṛddhyā bhraṣṭo dhyānebhyo vañcita: parihīna: | so’ha-
mātmānaṃ jugupsamānastasyāṃ velāyāmimāṃ gāthāṃ babhāṣe—oṃ^ bhūrbhuva: sva: | tatsavituvareṇyaṃ
bhargo devasya dhīmahi | dhiyo yo na: pracodayāt ||
so’haṃ brāhmaṇa tvāṃ bravīmi-sāmānyasaṃjñāmātrakamidaṃ lokasya brāhmaṇa iti vā kṣatriya
iti vā vaiśya iti vā śūdra iti vā | ekamevedaṃ sarvaṃ sarvamidamekam | putrāya me śārdūla-
karṇāya prakṛtiṃ duhitaramanuprayaccha bhāryārthāya | yāvatakaṃ kulaśulkaṃ manyase tāvatakamanupradā-
syāmi | idaṃ ca vacanaṃ puna: śrutvā triśaṅkormātaṅgarājasya brāhmaṇa: puṣkarasārī idamavocat- 
bhagavān śrotriya: śreṣṭhastvatto bhūyānna vidyate |
sadevakeṣu lokeṣu mahābrahmasamo bhavān ||1066||
putrāya te bho: prakṛtiṃ dadāmi 
śīlena rūpeṇa guṇairupeta: |
śārdūlakarṇa: prakṛtistu bhadrā
ubhau rametāṃ rucitaṃ mamedam ||1067||
tatra tāni pañcamātrāṇi māṇavakaśatāni uccai:śabdāni procurmahāśabdāni-mā tvaṃ
bho upādhyāya vidyamāneṣu brāhmaṇeṣu cāṇḍālena sārdhaṃ saṃbandhaṃ rocaya | nārhasi bho upādhyāya
vidyamāneṣu brāhmaṇeṣu cāṇḍālena sārdhaṃ saṃbandhaṃ kartum ||
atha brāhmaṇa: puṣkarasārī teṣāṃ nidānaṃ nidāya śabdaṃ saṃsthāpya nipatya ślokenaitā-
narthānabhāṣata-
evametadyathā hyeṣa triśaṅkurbhāṣate giram |
tattvaṃ hyavitathaṃ bhūtaṃ satyaṃ nityaṃ tathā dhruvam ||1068||
atha brāhmaṇa: puṣkarasārī teṣāṃ māṇavakānāṃ taṃ mahāntaṃ śabdaṃ saṃsthāpya triśaṅkuṃ
mātaṅgarājamidamavocat-ayaṃ bhostriśaṅko brahmaṇā sahāpatinā cāturmahābhautiko mahāpuruṣa: 
prajñapta: | yasya 
śira: satāraṃ gaganamākāśamudaraṃ tathā |
parvatāścāpyubhāvūrū pādau ca dharaṇītalam ||1069||
@423
sūryācandramasau netre roma tṛṇavanaspatī |
sāgarāścāpyamedhyaṃ vai nadyo mūtrasravo’sya tu ||1070||
aśrūṇi varṣaṇaṃ cāsya eṣa brahmā sahāpati: |
bhavāṃstu paramajño’si tanme brūhi yathā tathā ||1071||
iha bhostriśaṅko kimāha svalakṣaṇaṃ brahmaṇa: pratyavekṣasva | pitrā ca mātrā ca kṛtāni
karmāṇi bhavanti | aśvastanāstena vañcitā: |
gacchanti sattvā bahugarbhayoniṃ
na caiva kaścinmanujo hyayoni: |
samastajātau pracaranti sattvā
na mārutājjāyate kaścideva ||1072||
svabhāvabhāvyaṃ hyavagaccha loke 
ke brāhmaṇakṣatriyavaiśyaśūdrā: |
sarvatra kāṇā: kuṇinaśca khañjā: 
kuṣṭhī kilāsī hyapasmāriṇo’pi ||1073||
kṛṣṇāśca gaurāśca tathaiva śyāmā:
sattvā: prajā hyanyatame viśiṣṭā: |
sahāsthicarmā: sanakhā: samāṃsā
du:khī sukhī mūtrapurīṣayuktā: |
na cendriyāṇāṃ praviviktirasti
tasmānna varṇāścaturo bhavanti ||1074||
mantrairhi yadi labhyeta svargaṃ tu gamanaṃ dvija: |
kṛṣṇaśuklāni karmāṇi bhaveyurniṣphalāni hi ||1075||
yasmātkṛṣṇāni śuklāni karmāṇi saphalāni hi |
pacyamānāni dṛśyante gatiṣvetāni pañcasu ||1076||
māṇavakaśateṣu sa tatra vinihato mahāyaśasā triśaṅkunā puṣkarasārī brāhmaṇo’bravīt-
brāhmaṇo’sau mātaṅgarājo hi triśaṅkurnāma | bhavān hi brahmā indraśca kauśika: | tvamaraṇemiśca
gautama: | tvaṃ śvetaketuśca śukapaṇḍita: | veda: samākhyātastvayā caturdhā | bhagavānvasū rājarṣi-
rmahāyaśā bhagavān |
jñānena hi tvaṃ parameṇa yukta:
sarveṣu śāstreṣu bhavān kṛtārtha: |
@424
śreṣṭho viśiṣṭo paramo’si loke
bhavān hi vidyācaraṇena yukta: ||1077||
dadāmi te’haṃ prakṛtiṃ mamāmalāṃ
śīlena rūpeṇa guṇairupeta: |
śārdūlakarṇa: prakṛtiśca bhadrā
ubhau rametāṃ rucitaṃ mamedam ||1078||
pragṛhya bhṛṅgāramudakaprapūrṇa-
māvarjito brāhmaṇo hṛṣṭacitta: |
anupradāsīdudakena kanyakāṃ
śārdūlakarṇasya iyamastu bhāryā ||1079||
udagracitta āsīnmātaṅgarāja: |
kṛtvā niveśaṃ sa tadātmajasya
gatvāśrame’sau nagaraṃ yaśasvī |
dharmeṇa vai kārayati svarājyam 
kṣemaṃ subhikṣaṃ ca sadotsavāḍhyam ||1080|| iti |
syād bhikṣavo yuṣmākaṃ kāṅkṣā vā vimatirvā vicikitsā vā-anya: sa tena
kālena tena samayena triśaṅkurnāma mātaṅgarājo’bhūt ? naivaṃ draṣṭavyam | ahameva sa tena kālena
tena samayena triśaṅkurnāma mātaṅgarājo’bhūvam | syādevaṃ ca bhikṣavo yuṣmākam-anya: sa tena
kālena tena samayena śādūlakarṇo nāma mātaṅgarājakumāro'bhūt | naivaṃ draṣṭavyam | eṣa sa
ānando bhikṣu: sa tena kālena tena samayena śārdūlakarṇo nāma mātaṅgarājakumāro’bhūt |
syādevaṃ yuṣmākam—anya: sa tena kālena tena samayena puṣkarasārī nāma brāhmaṇo’bhūt | naivaṃ
draṣṭavyam | eṣa śāradvatīputro bhikṣu: sa tena kālena tena samayena puṣkarasārī nāma brāhmaṇo’-
bhūt | nānyā sā tena kālena tena samayena puṣkarasāriṇo brāhmaṇasya prakṛtirnāma māṇavikā
duhitābhūt | naivaṃ draṣṭavyam | eṣā sā prakṛtirbhikṣuṇī tena kālena tena samayena puṣkara-
sāriṇo brāhmaṇasya prakṛtirnāma māṇavikā duhitābhūt | sā etarhi tenaiva snehena tenaiva
premṇā ānandaṃ bhikṣuṃ gacchantamanugacchati tiṣṭhantamanutiṣṭhati | yadyadeva kulaṃ piṇḍāya praviśati,
tatra tatraiva dvāre tūṣṇīṃbhūtā asthāt ||
atha khalu bhagavānetasminnidāne etasmin prakaraṇe tasyāṃ velāyāmimāṃ gāthāmabhāṣata-
pūrvakeṇa nivāsena pratyutpannena tena ca |
etena jāyate prema candrasya kumude yathā ||1081||
@425
tasmāttarhi bhikṣavo’nabhisamitānāṃ caturṇāmāryasatyānāmabhisamayāya, adhimātraṃ vīryaṃ 
tīvracchando vīryaṃ śabdāpayāmi | utsāha unnatiraprativāṇi: | smṛtyā saṃprajanyena apramādato
yoga: karaṇīya: | drutameṣāṃ caturṇā du:khasyāryasatyasya du:khasamudayasya nirodhasya
nirodhagāminyā: pratipada āryasatyasya amīṣāṃ caturṇāmāryasatyānāmanabhisamitānāmabhi-
samayāya adhimātraṃ tīvracchando vīryaṃ vyāyāma utsāha unnatiraprativāṇi: smṛtyā saṃprajanyenā-
pramādato yoga: karaṇīya: ||
asmiṃśca khalu punardharmaparyāye bhāṣyamāṇe bhikṣūṇāṃ ṣaṣṭimātrāṇāmanupādāya āsravebhya-
ścittāni vimuktāni | saṃbahulānāṃ śrāvakāṇāṃ brahmaṇāṃ gṛhapatīnāṃ ca virajaskaṃ vigatamalaṃ
dharmacakṣurudapādi viśuddham ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne śārdūlakarṇāvadānam ||
@426
34 dānādhikaraṇamahāyānasūtram |
e{1. Before evaṃ, Mss. read namo ratnatrayāya.}vaṃ mayā śrutam | ekasmin samaye bhagavāñchrāvastyāṃ viharati jetavane’nātha-
piṇḍadasyārāme mahatā bhikṣusaṃghena sārdham | tatra [bhagavān] bhikṣūnāmantrayate sma—sapta-
triṃśatā bhikṣava ākārai: paṇḍito dānaṃ dadāti | kāle dānaṃ dadāti tathāgatānujñātam |
kalpitaṃ dānaṃ dadāti trivastupariśuddham | satkṛtya dānaṃ dadāti sarvadoṣavikṣepavigamārtham |
svahastena dānaṃ dadātyasārātkāyātsārasaṃgrahārtham | skandhaṃ dānaṃ dadāti mahātyāgabhogavipāka-
pratilābhasaṃvartanīyam | varṇasaṃpannaṃ dānaṃ dadāti prāsādikavipākapratisaṃvartanīyam | gandhasaṃpannaṃ
dānaṃ dadāti gandhavipākapratilābhasaṃvartanīyam | rasasaṃpannaṃ dānaṃ dadāti rasarasāgravyañjana-
vipākapratilābhasaṃvartanīyam | praṇītaṃ dānaṃ dadāti praṇītabhogavipākapratilābhasaṃvartanīyam |
vipulaṃ dānaṃ dadāti vipulabhogavipākapratilābhasaṃvartanīyam | annadānaṃ dadāti kṣuttarṣa-
vicchedavipākapratilābhasaṃvartanīyam | pānadānaṃ dadāti sarvatra jātiṣu tṛḍvicchedavipākaprati-
lābhasaṃvartanīyam | vastradānaṃ dadāti praṇītavastrabhogavipākapratilābhasaṃvartanīyam | pratiśrayaṃ
dānaṃ dadāti harmyakūṭāgāraprāsādabhavanavimānodyānārāmaviśeṣavipākapratilābhasaṃvartanīyam |
śayyādānaṃ dadātyuccakulabhogavipākapratilābhasaṃvartanīyam | yānaṃ dānaṃ dadāti ṛddhipāda-
vipākapratilābhasaṃvartanīyam | bhaiṣajyadānaṃ dadāti ajarāmaraṇaviśokasaṃkliṣṭanirodhanivāṇa-
vipākapratilābhasaṃvartanīyam | dharmadānaṃ dadāti jātismarapratilābhasaṃvartanīyam | puṣpadānaṃ
dadāti bodhyaṅgapuṣpavipākapratilābhasaṃvartanīyam | mālyadānaṃ dadāti rāgadveṣamohaviśuddhavipāka-
pratilābhasaṃvartanīyam | gandhadānaṃ dadāti divyagandhasukhopapattivipākapratilābhasaṃvartanīyam |
dhūpadānaṃ dadāti saṃkleśadaurgandhaprahāṇavipākapratilābhasaṃvartanīyam | chatradānaṃ dadāti dharmaiśvaryā-
dhipatyavipākapratilābhasaṃvartanīyam | ghaṇṭādānaṃ dadāti manojñasvaravipākapratilābhasaṃvartanīyam |
vādyadānaṃ dadāti brahmasvaranirghoṣavipākapratilābhasaṃvartanīyam | paṭṭadānaṃ dadāti devamanuṣyā-
bhiṣekapaṭṭabandhavipākapratilābhasaṃvartanīyam | tathāgatacaityeṣu tathāgatabimbeṣu ca sugandhodakasnānaṃ
dānaṃ dadāti dvātriṃśanmahāpuruṣalakṣaṇāśītyanuvyañjanavipākapratilābhasaṃvartanīyam | sūtradānaṃ
dadāti sarvatra jātiṣūtpasyatā grāhyakuleṣūpapadya samantaprāsādikavipākapratilābhasaṃvartanīyam |
pañcasāradānaṃ dadāti sarvatra jātiṣu mahābalavipākapratilābhasaṃvartanīyam | maitryātmakadānaṃ
dadāti vyāpādaprahāṇavipākapratilābhasaṃvartanīyam | karuṇāśritadānaṃ dadāti mahāsukhavipāka-
pratilābhasaṃvartanīyam | muditāśritadānaṃ dadāti sarvathā muditānandavipākapratilābhasaṃvartanīyam |
upekṣāśritaṃ dānaṃ dadāti aratiprahāṇavipākapratilābhasaṃvartanīyam | vicitropacitraṃ dānaṃ dadāti
nānābahuvidhavicitropabhogavipākapratilābhasaṃvartanīyam | sarvārthaparityāgaṃ dānaṃ dadāti anuttara-
samyaksaṃbodhivipākapratilābhasaṃvartanīyam | ebhirbhikṣava: saptatriṃśatprakārai: paṇḍito dānaṃ dadāti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
iti śrīdivyāvadāne dānādhikaraṇamahāyānasūtraṃ samāptam ||
@427
35 cūḍāpakṣāvadānam |
buddho bhagavān śrāvastyāṃ viharati sma jetavane’nāthapiṇḍadasyārāme | śrāvastyāmanya-
tamo brāhmaṇa: prativasati | tena sadṛśāt kulāt kalatramānītam | sa tayā sārdhaṃ krīḍati
ramate paricārayati | tasyāpatyaṃ jātaṃ jātaṃ kālaṃ karoti | athāpareṇa samayena tasya patnī
āpannasattvā saṃvṛttā | sa kare kapolaṃ datvā cintāparo vyavasthita: | tasya nātidūre vṛddhayuvati:
prativasati | tayā dṛṣṭa: | sā kathayati-kasmāttvaṃ brāhmaṇa kare kapolaṃ datvā cintāparo
vyavasthita: ? sa kathayati-mamāpatyaṃ jātaṃ jātaṃ kālaṃ karoti | mama cedānīṃ patnī āpannasattvā
saṃvṛttā | yadapyanyadapatyaṃ janayiṣyati, tadapi kālaṃ kariṣyati | sā kathayati-yadā tava
patnyā: prasavakāla: syāt, tadā māṃ śabdāpayethā iti | athāpareṇa samayena tasya patnyā:
prasavakālo jāta: | tena sā vṛddhayuvati: śabdāpitā | tayā sā prasavāpitā | putro
jāta: | tayā sa dāraka: snāpayitvā śuklena vastreṇa veṣṭayitvā navanītenāsyaṃ pūrayitvā
dārikāyā haste’nupradatta: | sā dārikoktā-imaṃ dārakaṃ caturmahāpathe dhāraya | yaṃ kaṃcit
paśyasi brāhmaṇaṃ vā śramaṇaṃ vā, sa vaktavya:-ayaṃ dāraka: pādābhivandanaṃ karotīti | astaṃ
gate āditye yadi jīvati, gṛhītvā āgaccha | atha kālaṃ karoti, tatraivāropayitavya: | sā
tamādāya caturmahāpathe gatvā sthitā | ācaritaṃ tīrthyānāṃ kalyamevotthāya tīrthopasparśanāya
gacchanti | sā dārikā sagauravā sapratīśā pādābhivandanaṃ kṛtvā kathayati-ayaṃ
dāraka āryāṇāṃ pādābhivandanaṃ karoti | te kathayanti-ciraṃ jīva, dīrghamāyu: pālayatu,
mātāpitrormanorathaṃ pūrayatu | sthavirasthavirā bhikṣava: pūrvāhṇakālasamaye nivāsya pātracīvara-
mādāya śrāvastyāṃ piṇḍāya praviśanti | sā dārikā sagauravā sapratīśā pādābhivandanaṃ kṛtvā
kathayati-ayaṃ dāraka āryāṇāṃ pādābhivandanaṃ karotīti | sthavirā: kathayanti-suciraṃ
jīvatu, dīrghamāyu: pālayatu, mātāpitrormanorathaṃ pūrayatu | bhagavān pūrvāhṇe nivāsya pātracīvara-
mādāya śrāvastīṃ piṇḍāya praviśati sma | sā dārikā sagauravā sapratīśā pādābhivandanaṃ
kṛtvā kathayati-bhagavan, ayaṃ dārako bhagavata: pādābhivandanaṃ karotīti | bhagavānāha-
ciraṃ jīvatu, dīrghamāyu: pālayatu, mātāpitrormanorathaṃ pūrayatu | vikālībhūte paśyati-yāva-
jjīvati | sā taṃ gṛhītvā gṛhamāgatā | sā tai: pṛṣṭā-jīvati dāraka: ? sā kathayati-jīvati |
te kathayanti-kutra dhārita: ? asmin mahāpathe | te kathayanti-kiṃ bhavatu dārakasya nāma ?
ayaṃ dārako mahāpathe dhārita: | bhavatu dārakasya mahāpanthaka iti nāma | mahāpanthako dāraka
unnīto vardhito mahān saṃvṛtta: | sa yadā mahān saṃvṛttastadā lipyāmupanyasta:, saṃkhyāyāṃ
gaṇanāyāṃ mudrāyāṃ brāhmaṇikāyāmīryāyāṃ śauce samudācāre bhasmagrahe autkare bhoskāre ṛgvede
yajurvede sāmavede’tharvavede yajane yājane’dhyayane’dhyāpane dāne pratigrahe | ṣaṭkarmanirato
brāhmaṇa: saṃvṛtta: | sa pañcaśatagaṇaṃ brāhmaṇakarma oṃ^ vācayitumārabdha: | tasya bhūya: krīḍato 
ramata: paricārayata: patnī āpannasattvā saṃvṛttā | tasyā: prasavakālo jāta: | tena sā vṛddha-
@428
yuvati: śabdāpitā | tayā prasavitā | tasyā: putro jāta: | tayā sa dāraka: snāpayitvā
śuklena vastreṇa veṣṭayitvā navanītenāsyaṃ pūrayitvā dārikāyā haste datta: | sā dārikoktā-imaṃ
tvaṃ dārakaṃ caturmahāpathe dhāraya | yadi kaṃcitpaśyasi śramaṇaṃ brāhmaṇaṃ vā, sa vaktavya:-ayaṃ
dāraka āryasya pādābhivandanaṃ karoti | astaṃ gata āditye yadi jīvati, gṛhītvā āgaccha |
atha kālaṃ karoti, tatraivāropayitvā āgaccha | sā dārikā alasajātīyā taṃ dārakamādāya
panthalikāyāṃ sthitā | ācaritaṃ tīrthyānāṃ kalyamevotthāya tīrthopasparśakā gacchanti | sā
dārikā sagauravā sapratīśā pādābhivandanaṃ kṛtvā kathayati-ārya, ayaṃ dāraka āryāṇāṃ
pādābhivandanaṃ karoti | te kathayanti-ciraṃ jīvatu, dīrghamāyu: pālayatu, mātāpitrormanorathaṃ
pūrayatu | sā taṃ vikālībhūte paśyati-yāvajjīvati | sā taṃ gṛhītvā gṛhamāgatā | sā tai:
pṛṣṭā-jīvati dāraka: ? sā kathayati-jīvatīti | te kathayanti-kutra tvayaiṣa dhārita: ?
sā kathayati-amuṣyāṃ panthalikāyām | te kathayanti-kiṃ bhavatu dārakasya nāma ? ayaṃ
dāraka: panthalikāyāṃ dhārita: | bhavatu dārakasya nāmadheyaṃ panthaka iti | panthako
dāraka unnīto vardhito mahān saṃvṛtta: | sa yadā mahān saṃvṛttastadā lipyāmupanyasta: | tasya
sītyukte dhamiti vismarati | atha tasyācārya: kathayati-brāhmaṇa, mayā prabhūtadārakā: pāṭhayi-
tavyā: | na śakṣyāmyahaṃ panthakaṃ pāṭhayitum | mahāpanthakasyālpamucyate prabhūtaṃ gṛhṇāti, asya
tu panthakasya sītyukte dhamiti vismarati | brāhmaṇa: saṃlakṣayati-sarve brāhmaṇā lipyakṣarakuśalā
bhavanti, vedabrāhmaṇa eṣa bhaviṣyati | sa tenādhyāpakasya vedaṃ pāṭhayituṃ samarpita: | tasya
omityukte bhūriti vismarati, bhūrityukta omiti vismarati | adhyāpaka: kathayati-prabhūtā
māṇavakā: pāṭhayitavyā mayā | na śakyāmyahaṃ panthakaṃ pāṭhayitum | asya omityukte bhūriti
vismarati, bhūrityukta omiti vismarati | brāhmaṇa: saṃlakṣayati-na sarve brāhmaṇā vedapāragā
bhavanti | jātibrāhmaṇa evāyaṃ bhaviṣyatīti | sa yatra kvacinnimantritako gacchati, tameva
panthakamādāya gacchati | atha tena samayena sa brāhmaṇo glānībhūta: | sa mūlagaṇḍapatraphala-
bhaiṣajyairupasthīyamāno hīyata eva | sa tena mahāpanthaka ukta:-putra, tvaṃ mamātyayādaśocyo’si |
api tu tvayā panthakasya yogodvahanaṃ kartavyamiti | ityuktvā-
sarve kṣayāntā nicayā: patanāntā: samucchrayā: |
saṃyogā viprayogāntā maraṇāntaṃ ca jīvitam ||1||
iti sa kāladharmeṇa saṃyukta: | te taṃ nīlapītalohitāvadātairvastrai: śibikāmalaṃkṛtya
mahatā satkāreṇa śmaśāne dhmāpayitvā śokavinodaṃ kṛtvā avasthitā: ||
āyuṣmantau śāriputramaudgalyāyanau pañcaśataparivārau kosaleṣu jānapadeṣu cārikāṃ
carantau śrāvastīmanuprāptau | śrāvastyāṃ janakāyena śrutam-āyuṣmantau śāriputramaudgalyāyanau
pañcaśataparivārau kosaleṣu janapadeṣu cārikāṃ carantau śrāvastīmanuprāptau | śrutvā ca puna: sa
janakāyo bahirnirgantumārabdha: | mahāpanthako’pi bahi: śrāvastyāmanyatamasmin vṛkṣamūle
@429
pañcamātrāṇi māṇavakaśatāni brāhmaṇakān mantrān vācayati | tena sa janakāya: śrāvastyā
nirgacchan dṛṣṭa: | sa tān māṇavakān pṛcchati-bhavanta:, ka eṣa mahājanakāyo nirgacchati ?
te tasya kathayanti-upādhyāya, bhadantau śāriputramaudgalyāyanau pañcaśataparivārau kosaleṣu
janapadeṣu cārikāṃ caritvā iha śrāvastīmanuprāptau, taddarśanāyopasaṃkrānta: | kiṃ nu tau draṣṭavyau ?
yatredānīṃ tadagraṃ varṇamapahāya dvitīyavarṇasya śramaṇasya gautamasyāntike pravrajitau | ekastatra
māṇavaka: śrāddha: | sa kathayati-upādhyāya, maivaṃ voca: | mahānubhāvau tau | yadyupādhyāyasteṣāṃ
dharmaṃ śṛṇuyāt, sthānametadvidyate yadupādhyāyasyāpi rocate | ācaritaṃ teṣāṃ māṇavakānāṃ
yadā apāṭhā bhavanti, te kadācinnagarāvalokanayā gacchanti | kadācittīrthopasparśakā
gacchanti | kadācitsamidhāhārakā gacchanti | apareṇa samayena te sarve apāṭhā: saṃvṛttā: | te
samidhāhārakā: saṃprasthitā: | so’pi mahāpanthako’nyatamavṛkṣamūle caṃkramya sthita: | tatraikaṃ
bhikṣumadrākṣīt | sa tamupasaṃkramyaivamāha-bho bhikṣo, ucyatāṃ tāvatkiṃcidbuddhavacanam | tena
tasya daśa kuśalā: karmapathā vistareṇa saṃprakāśitā: | so’bhiprasanna: kathayati-bho bhikṣo,
punarapyākhyāhi vistaram | ityuktvā prakrānta: | apareṇa samayena bhūyaste apāṭhā: saṃvṛttā: |
te samidhāhārakā: saṃprasthitā: | mahāpanthako’pi bhikṣusakāśamupasaṃkrānta: | tena tasya
dvādaśāṅga: pratītyasamutpādo’nulomapratilomo vistareṇa prakāśita: | so’bhiprasanna: kathayati-
bho bhikṣo, labheyāhaṃ svākhyāte dharmavinaye pravrajyāmupasaṃpadaṃ bhikṣubhāvam | careyamahaṃ śramaṇasya
gautamasyāntike brahmacaryam | sa bhikṣu: saṃlakṣayati-pravrājayāmi śāsane, dhuramunnāmaya-
tīti | sa tenokta:-brāhmaṇa, evaṃ kuruṣva | mahāpanthaka: kathayati-bhikṣo, vayaṃ prajñātā
brāhmaṇā: | na śakṣyāma ihaiva pravrajitum | janapadaṃ gatvā pravrajāma: | sa tena janapadaṃ nītvā
pravrajita: upasaṃpādita:, uktaśca | dve bhikṣukarmaṇī dhyānamadhyayanaṃ ca | kiṃ kariṣyasi ? ubhayaṃ
kariṣyāmi | tena divā uddiśatā yoniśo bhāvayatā trīṇi piṭakāni, rātrau cintayatā
tulayatā upaparīkṣamāṇena sarvakleśaprahāṇādarhatvaṃ sākṣātkṛtam | arhan saṃvṛttastraidhātukavīta-
rāga: samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ mānya:
pūjyo’bhivādyaśca saṃvṛtta: ||
yadā panthakasya bhogāstanutvaṃ parikṣayaṃ paryādānaṃ gatā:, sa kṛcchreṇa jīvikāṃ kalpa-
yitumārabdha: | atha panthakasyaitadabhavat-yattāvanme śrutena prāptavyaṃ tanmayā... | yannvahaṃ
śrāvastīṃ gatvā bhagavantaṃ paryupāsyāmi | athāyuṣmān mahāpanthaka: pañcaśataparivāro yena
śrāvastī tena cārikāṃ prakrānta: | anupūrveṇa cārikāṃ caran śrāvastīmanuprāpta: | śrāvastyāṃ
janakāyena śrutam-āryo mahāpanthaka: pañcaśataparivāra: kosaleṣu janapadeṣu cārikāṃ caran
śrāvastīmanuprāpta: | śrutvā ca punarnirgantumārabdha: | panthakena dṛṣṭa: | sa pṛcchati-bhavanta:,
kutraiṣa mahājanakāyo gacchati ? te kathayanti-āryo mahāpanthaka: pañcaśataparivāra: kosaleṣu
@430
janapadeṣu cārikāṃ caran śrāvastīmanuprāpta: | tameṣa mahājanakāyo darśanāyopasaṃkrāmati |
panthaka: saṃlakṣayati-eṣāmasau na bhrātā na jñāti: | mamāsau bhrātā bhavati | ahaṃ kasmāttaṃ na
darśanāyopasaṃkramāmi ? so’pi taddarśanāyopasaṃkrānta: | sa tena dṛṣṭa: pṛṣṭaśca-panthaka, kathaṃ
yāpayasi ? kṛcchreṇa yāpayāmi ? kiṃ na pravrajasi ? sa kathayati-ahaṃ cūḍa: paramacūḍo
dhanva: paramadhanva: | ko māṃ pravrājayiṣyatīti ? āyuṣmān mahāpanthaka: saṃlakṣayati-santyasya
kānicitkuśalamūlāni ? santi | kenāyaṃ na yogya: ? āgaccha, ahaṃ tvāṃ pravrājayiṣyāmi |
tena pravrājita upasaṃpādita: | tena tasyoddeśo datta:-
pāpaṃ na kuryānmanasā na vācā
kāyena vā kiṃcana sarvaloke |
rikta: kāmai: smṛtimān saṃprajānan
du:khaṃ na sa vidyādanarthopasaṃhitam ||1||
tasyaiṣā gāthā traimāsyenāpi na vṛttā jātā | anyeṣāṃ gopālakānāṃ paśupālakānāṃ
śrutvā pravṛttā jātā | sagaurava: sapratīśa upasaṃkramya praṣṭuṃ pravṛtta: | te upasaṃharanti | dharmatā
khalu yathā buddhānāṃ bhagavatāṃ dvau śrāvakāṇāṃ saṃnipātau bhavata:, āṣāḍhyāṃ varṣopanāyikāyāṃ
kārtikapūrṇamāsyām | evaṃ mahāśrāvakāṇāmapi | tatra ye āṣāḍhīvarṣopanāyikāyāmupasaṃkrāmanti,
te tāṃstān manasikāraviśeṣānādāya tāsu tāsu grāmanigamarāṣṭrarājadhānīṣu varṣā upagacchanti |
ye kārtikyāṃ ca pūrṇamāsyāmupasaṃkrāmanti, te svādhyāyanikāṃ paripṛcchanikāṃ ca yācanti,
yathādhigataṃ cārocayanti | āyuṣmato mahāpanthakasya sārdhaṃvihāryantevāsikā bhikṣavo janapade
varṣoṣitā:, te’pyeva kārtikyāṃ pūrṇamāsyāṃ yenāyuṣmān mahāpanthakastenopasaṃkrāntā: | tatra
kecitsvādhyāyinikāṃ yācanti, kecitparipṛcchanti, kecidyathādhigatamārocayanti | tatra ye
cūḍā bhavanti paramacūḍā dhanvā: paramadhanvā:, te ṣaḍvargīyān sevante bhajante paryupāsante |
āyuṣmān panthaka: ṣaḍvargīyān sevate bhajate paryupāsate | sa ṣaḍvargīyairucyate-āyuṣman 
pathaka, tava samānopādhyāyā upādhyāyasyāntikātsvādhyāyinikāṃ paripṛcchinikāṃ yācanti |
gaccha, tvamapi tvadupādhyāyasyāntikātsvādhyāyinikāṃ paripṛcchinikāṃ yācasva | sa katha-
yati-mayā na kiṃcitpaṭhitaṃ traimāsye, na tvekā gāthā mama vṛttā jātā, kimahaṃ svādhyā-
yinikāṃ yāceyamiti ? te kathayanti-nanūktaṃ bhagavatā-asvādhyāyamānā mattā iti | kiṃ
tavāsvādhyāyamānasya gāthā anupravṛttā bhaviṣyati ? gaccha, yācāhi | sa gatvā kathayati-upā-
dhyāya, svādhyāyinikāṃ tāvanme dehi | āyuṣmān mahāpanthaka: saṃlakṣayati-kimasyedaṃ svaṃ
pratibhānamāhosvit kenacitprayukta: ? sa paśyati-yāvatprayukta: | āyuṣmān mahāpanthaka:
saṃlakṣayati-kiṃ nvayamutsahanāvineya āhosvidavasādanāvineya: ? sa paśyati-yāvadavasādanā-
vineya: | sa tena grīvāyāṃ gṛhītvā bahirvihārasya niṣkāsita: | tvaṃ tāvaccūḍa: paramacūḍo
dhanva: paramadhanva: | kiṃ tvamasmin śāsane kariṣyasi ? sa roditumārabdha: | idānīmahaṃ na
@431
gṛhī na pravrajita: | adrākṣīdbhagavānāyuṣmantaṃ panthakaṃ bahirvihārasya bhramantam | dṛṣṭvā ca
punarāgacchantamidamavocat-kasmāttvaṃ panthaka vahirvihārasya rodiṣyasi, aśrūṇi vartayasi ?
ahamasmi bhadanta upādhyāyena niṣkāsita: | idānīmahaṃ na gṛhī na pravrajita: |
bhagavānāha-nedaṃ vatsa maunīndraṃ vacanaṃ tavopādhyāyena tribhi: kalpāsaṃkhyeyairanaikairduṣkaraśata-
sahasrai: ṣaṭ pāramitā: paripūrya samudānītam, api tu mayedaṃ maunīndraṃ pravacanaṃ tribhi:
kalpāsaṃkhyeyairanaikairduṣkaraśatasahasrai: ṣaṭ pāramitā: paripūrya samudānītam | na śakyasi tvaṃ
tathāgatasyāntikātpaṭhitum ? ahamasmi bhadanta cūḍa: paramacūḍo dhanva: paramadhanva: | atha
bhagavānasyāmutpattau gāthāṃ bhāṣate-
yo bālo bālabhāvena paṇḍitastatra tena sa: |
bāla: paṇḍitamānī tu sa vai bāla ihocyate ||2||
asthānamanavakāśo yadbuddhā bhagavanta: padaśo dharmaṃ vācayiṣyanti nedaṃ sthānaṃ vidyate |
tatra bhagavānāyuṣmantamānandamāmantrayate sma-imaṃ pāṭhaya tvamānanda panthakam | āyuṣmānānandastaṃ 
pāṭhayitumārabdha: | sa na śaknoti pāṭhayitum | āyuṣmānānando bhagavantamidamavocat-mayā
tāvadbhadanta śāsturupasthānaṃ karaṇīyam, śrutamudgrahītavyam, gaṇo vācayitavya: | āgatā-
gatānāṃ brāhmaṇagṛhapatīnāṃ dharmo deśayitavya: | nāhaṃ śakṣyāmi panthakaṃ pāṭhayitum | bhagavatā
tasya dve pade datte-rajo harāmi, malaṃ harāmīti | tasyaitatpadadvayaṃ na lebhe | bhagavān
saṃlakṣayati | karmāpanayo’sya kartavyamiti | tatra bhagavānāyuṣmantamānandamāmantrayate-śakṣyasi
tvaṃ panthaka bhikṣūṇāmupānahānmūlācca proñchitum | paraṃ bhadanta śakṣyāmi | gaccha proñchasva |
sa bhikṣūṇāmupānahānmūlācca proñchitumārabdha: | tasya te bhikṣavo nānuprayacchanti | bhagavā-
nāha-anuprayacchata, karmāpanayo’sya kartavya iti | padadvayasya dāsye svādhyāyanikām, anu-
prayacchata | sa bhikṣūṇāmupānahānmūlaṃ kramataśca proñchate | tasya te bhikṣava: padadvayasya
svādhyāyanikāmanuprayacchanti | tasyaitatpadadvayaṃ svādhyāyata: kālāntareṇa pravṛttaṃ jātam |
athāyuṣmata: panthakasya rātryā: pratyūṣasamaye etadabhavat-bhagavānevamāha-rajo harāmi, malaṃ
harāmīti | kiṃ nu bhagavānādhyātmikaṃ raja: saṃdhāyāha āhosvidbāhyam ? tasyaivaṃ cintayata-
stasyāṃ velāyāmaśrutapūrvāstisro gāthā āmukhīpravṛttā jātā:-
rajo’tra rāgo na hi reṇureṣa
rajo rāgasyādhivacanaṃ na reṇo: |
etadraja: prativinudanti paṇḍitā
na ye pramattā: sugatasya śāsane ||3||
rajo’tra dveṣo na hi reṇureṣa 
rajo dveṣasyādhivacanaṃ na reṇo: |
@432
etadraja: prativinudanti paṇḍitā
na ye pramattā: sugatasya śāsane ||4||
rajo’tra moho na hi reṇureṣa
rajo mohasyādhivacanaṃ na reṇo: |
etadraja: prativinudanti paṇḍitā
na ye pramattā: sugatasya śāsane ||5||
tenodyacchamānena ghaṭamānena vyāyacchamānena sarvakleśaprahāṇādarhatvaṃ sākṣātkṛtam |
arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandana-
kalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: |
sendropendrāṇāṃ devānāṃ mānyaśca pūjyaścābhivādyaśca saṃvṛtta: | dhyāne niṣaṇṇa āyuṣmatā mahā-
panthakena dṛṣṭa: | asamanvāhṛtyārhatāṃ jñānadarśanaṃ na pravartate | sa tena bāhau gṛhītvokta:-
āgaccha svādhyāyinikāṃ tāvatkuru, tata: paścāddhyāyiṣyasīti | athāyuṣmatā panthakena sarva-
kleśaprahāṇādarhatvaṃ sākṣātkṛtam, gajabhujasadṛśo bāhurutsṛṣṭa: | āyuṣmatā mahāpanthakena
pṛṣṭhato mukhaṃ vyavalokayatā dṛṣṭa: | sa kathayati-āyuṣman panthaka, evaṃ te tvayā guṇagaṇā
adhigatā: ? adhigatā: ||
yadā āyuṣmatā panthakena sarvakleśaprahāṇādarhatvaṃ sākṣātkṛtam, anyatīrthikā ava-
dhyāyanti dhriyanti vivācayanti | śramaṇo gautama evamāha-gambhīro me dharmo gambhīrāvabhāso
durdṛśo duranubodho’tarko'tarkāvacara:, sūkṣmo nipuṇapaṇḍitavijñavedanīya: | atredānīṃ kiṃ
gambhīro’sya, yasyedānīṃ panthakaprabhṛtayaścūḍā: paramacūḍā dhanvā: paramadhanvā: pravrajanti |
bhagavān saṃlakṣayati-sumeruprakhye mahāśrāvake mahājanakāya: kṣāntiṃ gṛhṇāti | guṇo-
dbhāvanā asya kartavyā | tatra bhagavānāyuṣmantamānandamāmantrayate-gaccha ānanda, panthakasya
kathaya-bhikṣuṇyaste avavaditavyā iti | evaṃ bhadantetyāyuṣmānānando bhagavata: pratiśrutya
yenāyuṣmān panthakastenopasaṃkrānta: | upasaṃkramyāyuṣmantaṃ panthakamidamavocat-śāstā
tvāmāyuṣman panthaka evamāha-bhikṣuṇyaste avavaditavyā iti | āyuṣmān panthaka: kathayati-
kimarthaṃ sthavirasthavirān bhikṣūnapahāya māṃ bhagavān bhikṣuṇyavavādakamājñāpayati ? mamaiva
guṇodbhāvanā kartavyeti śāsturmanorathaṃ paripūrayiṣyāmīti | bhikṣuṇyaśchandahānisa: (?) jeta-
vanamāgatā: | tā bhikṣūn pṛcchanti-bhagavatā ko’smākamavavādaka ājñapta: ? te kathayanti-
āyuṣmān panthaka: | tā: kathayanti-bhaginya:, paśyata kathaṃ mātṛgrāma: paribhūta: | yena
tribhirmāsairekā gāthā paṭhitā, sāpi na pravṛttā | bhikṣuṇyastripiṭā dhārmakathikā yukta-
muktapratibhānā: | sa kila bhikṣuṇīravavadiṣyatīti | tā: parṣadamāgatā bhikṣuṇībhi: pṛṣṭā:-
bhaginya:, ko'smākamavavaditumāgamiṣyati ? tā: kathayanti-āryapanthaka: | kimāryo mahā-
panthaka: ? na hyayam, sa tvanyaścūḍāpanthaka: | dvādaśavargīyābhi: śrutam | tāvadavadhyāyanti |
@433
bhaginya: paśyata, kathaṃ mātṛgrāma: paribhūta: ? yena tribhirmāsairekā gāthā paṭhitā, sāpi na
pravṛttā | imā bhikṣuṇyastripiṭā dhārmakathikā yuktamuktapratibhānā:, sa kila kimāsāmava-
vadiṣyatīti ? tā: kathayanti-bhaginya:, ṣaḍjanyo dvādaśahastikābhirlatābhi: siṃhāsanaṃ
prajñapayantu | ṣaḍjanya: śrāvastīṃ praviśya rathyāvīthicatvaraśṛṅgāṭakeṣvārocayantu-so’smākaṃ
tādṛśo’vavādaka āgamiṣyati, yo’smākaṃ tanusatyāni na drakṣyati | tena saṃsāre ciraṃ vastavyaṃ
bhaviṣyatīti | yena na kaścit putramoṭikāputro’lpaśruta utsahate bhikṣuṇīravavaditum |
tāsāṃ ṣaḍbhi: janībhi: dvādaśahastikābhi: latābhi: siṃhāsanaṃ prajñaptam, ṣaḍbhikṣuṇībhi:
śrāvastīṃ praviśya rathyāvithicatvaraśṛṅgāṭakeṣvārocitam-so’smākaṃ tādṛśo’vavādaka āgami-
ṣyati, yo’smākaṃ tanusatyāni na drakṣyati | tena saṃsāre ciraṃ vastavyaṃ bhaviṣyatīti |
āyuṣmān panthaka: pūrvāhṇe nivāsya pātracīvaramādāya śrāvastīṃ piṇḍāya prāvikṣat |
kṛtabhaktakṛtya: paścādbhaktapiṇḍapātrapratikrānta: pātracīvaraṃ pratisamayya pādau prakṣālya vihāraṃ
praviṣṭa: pratisaṃlayanāya | athāyuṣmān panthaka: sāyāhne pratisaṃlayanād vyutthāya saṃghāṭī-
mādāya anyatamena bhikṣuṇā paścācchramaṇena saṃprasthita: | anekāni prāṇiśatasahasrāṇi-kāni
ca kutūhalajātāni, kānicit pūrvakai: kuśalamūlai: saṃcodyamānāni | adrākṣīt sā pariṣat
āyuṣmantaṃ panthakaṃ dūrādeva | dṛṣṭvā ca puna: parasparaṃ pṛcchati-kataro’tra bhikṣuṇyavavādaka: ?
kiṃ pura:śramaṇa:, āhosvit paścāchramaṇa: ? tatraike kathayanti-pura:śramaṇa: | te’vadhyāyitu-
mārabdhā:-paśyata bhadanta, saṃcintya vayaṃ bhikṣuṇībhirviheṭhitā: | yena tribhirmāsairekā gāthā
paṭhitā, sāpi na pravṛttā, sa kiṃ bhikṣuṇīravavadiṣyati, dharmaṃ vā vācayiṣyati ? gacchāma: |
apare kathayanti-tiṣṭhāmo yadi dharmaṃ deśayiṣyati, śroṣyāma: | atha na, gacchāma: | iti sā
parṣat samavasthitā | āyuṣmatā panthakena siṃhāsanaṃ dṛṣṭaṃ prajñaptakam | dṛṣṭvā saṃlakṣayati-kiṃ
tāvat prasādajātābhi: prajñaptamāhosvit viheṭhanābhiprāyābhi: ? paśyati-yāvat viheṭhanābhi-
prāyābhi: | āyuṣmatā panthakena gajabhujasadṛśaṃ bāhumabhiprasārya taṃ siṃhāsanaṃ yathāsthāne
sthāpitam | āyuṣmān panthakastatra niṣaṇṇa: | sa niṣīdan kaiścit dṛṣṭa:, kaiścit na dṛṣṭa: |
athātrastha āyuṣmān panthakastadrūpaṃ samādhiṃ samāpanno yathā samāhite citte sve āsane’ntarhita:,
pūrvasyāṃ diśI uparivihāyasamabhyudgamya pūrvavat yāvat ṛddhiprātihāryāṇi vidarśya tān
ṛdhyabhisaṃskārān pratiprasrabhya prajñapta evāsane niṣaṇṇa: | niṣadya āyuṣmān panthakastā
bhikṣuṇīrāmantrayate-mayā bhaginyastribhirmāsairekā gāthā paṭhitā | utsahetavyāni(?) śrotumeka-
gāthāyā: saptarātriṃdivasānyanyai: padairvyañjanairarthaṃ vibhaktum ?
pāpaṃ na kuryānmanasā na vācā
kāyena vā kiṃcana sarvaloke |
rikta: kāmai: smṛtimān saṃprajānan
du:khaṃ na sa vidyādanarthopasaṃhitam ||6|| iti |
@434
sarvapāpasya bhagavān kāraṇamāha-yāvadgāthārthasyārthamadhītaṃ yāti, tāvad dvādaśabhi:
prāṇisahasrai: satyāni dṛṣṭāni | kaiścicchrotāpattiphalaṃ sākṣātkṛtam, kaiścit sakṛdāgāmi-
phalam, kaiścidanāgāmiphalam, kaiścit pravrajya sarvakleśaprahāṇādarhatvaṃ sākṣātkṛtam, kaiści-
cchrāvakabodhau cittānyutpāditāni, kaiścit pratyekāyāṃ bodhau, kaiścidanuttarāyāṃ samyaksaṃbodhau
cittānyutpāditāni | yadbhūyasā sā pariṣad buddhanimnā dharmapravaṇā saṃghaprāgbhārā vyavasthitā |
athāyuṣmān panthakastāṃ pariṣadaṃ dharmyayā kathayā saṃdarśya samādāpya samuttejya saṃpraharṣyotthāyā-
sanāt prakrānta: | sa bhikṣubhirāgacchan dṛṣṭa: | te saṃlakṣayanti-adyāyuṣmatā panthakena mahā-
janakāya: prasādito bhaviṣyati | ten a śaknuvantyāyuṣmantaṃ panthakaṃ saṃmukhamapriyaṃ praṣṭum | tai:
paścācchramaṇa: pṛṣṭa: | āyuṣman, adya āyuṣmatā panthakena kiṃ mahājanakāyo na prasādito
vā prasādita: ? āyuṣmatā na kaścit aprasādita: | bhagavatā vārāṇasyāṃ ṛṣivadane mṛgadāve
triparivartaṃ dvādaśākāraṃ dharmyaṃ cakraṃ pravartitam, tadadyāyuṣmatā panthakenānupravartitam | yāva-
dgāthārthaṃ na vibhajati, tāvad dvādaśabhi: prāṇisahasrai: satyāni dṛṣṭāni ||
tatra bhagavān bhikṣūnāmantrayate sma-eṣo’gro me bhikṣavo bhikṣūṇāṃ mama śrāvakāṇāṃ
cetovivartakuśalānāṃ yaduta panthako bhikṣu: | bhikṣavo buddhaṃ bhagavantaṃ pṛcchanti-paśya bhadanta
dvādaśavargīyābhirāyuṣmata: panthakasyānarthaṃ kariṣyāma ityartha eva kṛta: | bhagavānāha-na bhikṣava
etarhi yathā atīte’pyadhvani ābhiranarthaṃ kariṣyāma ityartha eva kṛta: | tacchrūyatām ||
bhūtapūrvamevaṃ bhikṣavo’nyatamasmin karvaṭake brāhmaṇa: prativasati | tena sadṛśātkulātkalatra-
mānītam | sa tayā sārdhaṃ krīḍati ramate paricārayati | tasya krīḍato ramamāṇasya paricārayato
bhūya: krīḍati ramate paricārayati yāvat dvādaśa putrā jātā: | tena teṣāṃ niveśa: kṛta: |
apareṇa samayena tasya patnī kālagatā | so’pi brāhmaṇo vṛddhāvasthāyāṃ jāta: | andhībhūtasya
snaṣā duścāriṇya: | yadā tāsāṃ svāmino bahirnirgatā bhavanti, tadā tā: parapuruṣai: sārdhaṃ
paricārayanti | sa brāhmaṇa: śabde kṛtāvī | sa jānāti-ayaṃ mama putrasya śabda:, ayaṃ
parapuruṣasyeti | sa puruṣāṇāṃ padaśabdān śrutvā tā: snuṣā garjayati | tā: saṃlakṣayanti-
ayaṃ brāhmaṇo'smākamanarthāya pratipanna: | tāstasya cakaṭyodanaṃ kāñjikacchiṭiṃ cānuprayacchanti |
sa brāhmaṇa: putrāṇāṃ kathayati-mamaitā: snuṣāścakaṭyodanaṃ kāñjikacchiṭiṃ cānuprayacchanti |
taistā uktā:-kiṃ kāraṇaṃ yūyaṃ tātasya cakaṭyodanaṃ kāñjikacchiṭiṃ cānuprayacchata ? tā:
kathayanti-tasya puṇyāni parikṣīṇāni, asyārthe piparīkāyāṃ taṇḍulā: prakṣiptā bhavanti,
cakaṭyodanaṃ parivartate, dadhi prakṣiptaṃ kāñjikaṃ parivartate | te kathayanti-kimetadevaṃ bhaviṣyati ?
tā: kathayanti-vayaṃ yuṣmākaṃ pratyakṣīkariṣyāma: | tā: kathayanti-asmābhi: pratijñātamidānīṃ
nirvoḍhavyam | tābhi: kumbhakāra ukta:-śakṣyasi tvaṃ bhadramukha ekamukhike dve sthālyau
kartum ? sa kathayati-śakṣyāmi | tenaikamukhike dve sthālyau kṛte | tābhirekasyāṃ sthālyāṃ
cakaṭitaṇḍulā: prakṣiptā:, dvitīyāyāṃ kāñjikam | tābhi: svāmināṃ purastādekasya
@435
sthālyāṃ taṇḍulā: prakṣiptā ekasyāṃ dadhi | tābhi: sādhitam | kathayanti-āryaputrasya 
kiṃ tāvattātastatprathamata: paribhuktāmāhosvit yūyam | te kathayanti-tātastāvatparibhuktām |
tābhisteṣāṃ purastāttasyaikasyā: sthālyā uddhṛtya cakaṭyodanaṃ dattaṃ dvitīyāyā: kāñjikam |
tata evaṃ tābhisteṣāmekasyā: sthālyā uddhṛtya śālyodanaṃ dattaṃ dvitīyāyā dadhi uddhṛtam | te
tasya kathayanti-tāta, tava puṇyāni parikṣīṇāni | yata ekasyāṃ sthālyāṃ śālitaṇḍulā:
prakṣiptā:, dvitīyasyāṃ dadhi, taccakaṭyodanaṃ kāñjikaṃ ca parivṛttam | brāhmaṇa: saṃlakṣayati-
mayā hastocchrayaśatairbhogā: samudānītā: | kiṃ kāraṇaṃ mama puṇyāni parikṣīṇāni ? tena
tāsāmapratyakṣaṃ mahānasaṃ praviśya paryeṣamāṇena hastasaṃsparśenaikamukhe dve sthālyau labdhe | tena
gopāyite | tena teṣāṃ putrāṇāmāgatānāṃ te pradarśite-paśyata, mama puṇyāni parikṣīṇāni |
gatvā paśyadhvamasmākaṃ gṛha eva ekamukhī sthālī | putraka, anyeṣu geheṣu na sthālīdvayaṃ
tvekamukhamasmākaṃ mandabhāgyānām | taistā: patnya: sutāḍitā: | tā: saṃlakṣayanti-ayaṃ
brāhmaṇo’smākamanarthāya pratipannaka: | praghātayāma iti | tena ca pradeśenāhituṇḍika
āgata: | tā: pṛcchanti-asti sarpa iti ? sa kathayati-kīdṛśaṃ sarpaṃ mṛgayatha jīvantamāho-
svit mṛtakamiti ? tā: kathayanti-mṛtakam | sa saṃlakṣayati-kimetā mṛtakena sarpeṇa
kariṣyanti ? nūnametā etaṃ vṛddhaṃ mārayitukāmā bhaviṣyanti | dharmatā khalu sarpasya ruṣitasya
dvayo: sthānayorviṣaṃ saṃkrāmati-śirasi pucche ca | tena roṣitvā śira: pucchaṃ svayaṃ chittvā
tāsāṃ madhye sarpo datta: | tābhirjomāṃ sādhayitvā sa brāhmaṇa ukta:-tāta, hilimāṃ joma
pāsyasi ? sa brāhmaṇa: saṃlakṣayati-kimetā me hilimāṃ jomāṃ dāsyanti ? nūnaṃ kiṃcit
abhaiṣajyaṃ dattaṃ bhaviṣyati | sa saṃlakṣayati-pibāmi, yathā ca tathā marāmi | tābhistasya
hilimā jomā dattā | tena pītā | tasya bāṣpeṇa paṭale sphuṭite | sa draṣṭumārabdha: | sa
nipatyāvasthita: | kathayati ca-marāmi marāmīti | tā: kathayanti-śīghraṃ mā pātu | tā:
kathayanti-tāta, bhūya: pāsyasi ? sa kathayati-pāsyāmīti | tābhistasya bhūya: hilimā
jomā dattā | tena bhūya: pītā | tasya tena bāṣpeṇa bhūyasyā mātrayā paṭale sphuṭite | sa
spaṣṭataraṃ draṣṭumārabdha: | tā: pūrvaṃ yathā tasyāndhasya tato viśvastā vihṛtavantyastathaiva vihartu-
mārabdhā: | sa daṇḍaṃ gṛhītvā utthita: | kathayati ca-kiṃ yūyaṃ jānītha idānīmapyahaṃ na
paśyāmi ? paśyāmyahamidānīmiti | tā: salajjā: niṣpalāyitā: ||
kiṃ manyadhve bhikṣava: | yo’sau brāhmaṇa:, eṣa evāsau panthakastena kālena tena
samayena | yāstāstasya dvādaśa snuṣā:, etā eva tā dvādaśavargīyā: | tadāpyābhirasyānarthaṃ
kariṣyāma ityartha eva kṛta: | etarhyapi ābhirasyānarthaṃ kariṣyāma ityartha eva kṛta: ||
bhikṣavo buddhaṃ bhagavantaṃ pṛcchanti-paśya bhadanta bhagavatā āyuṣmān panthaka: parīttenā-
vavādenācodya saṃsārakāntārāduttārya atyantaniṣṭhe anuttare yogakṣeme nirvāṇe pratiṣṭhāpita: |
bhagavānāha-na bhikṣava etarhi yathā atīte’pyadhvanyeṣa mayā parīttenāvavādenācodya mahatyai-
śvaryādhipatye pratiṣṭhāpita: | tacchrūyatām ||
@436
bhūtabhūtaṃ bhikṣavo’nyatamasmin karvaṭake gṛhapati: prativasati āḍhyo mahādhano mahā-
bhoga: | tena sadṛśātkulātkalatramānītam | sa tayā sārdhaṃ krīḍati ramate paricārayati | tasya 
putro jāta: | sa patnīmāmantrayate-bhadre, jāto’smākaṃ ṛṇahara: | gacchāmi, ahaṃ paṇyamādāya
mahāsamudramavatarāmi | sā āha-evaṃ kuruṣva | sa gṛhapati: saṃlakṣayati-yadyahamasyai prabhūtān
kārṣāpaṇān dāsyāmi, parapuruṣai: sārdhaṃ vihariṣyati | tena tasyā: kārṣāpaṇā na dattā: |
tasmin karpaṭake śreṣṭhī prativasati tasya gṛhapatervayasya: | tasya haste prabhūtā: kārṣāpaṇā:
sthāpitā:-yadi mama patnyā bhaktācchādena yogodvahanaṃ kuryā: | sa paṇyamādāya mahāsamudramava-
tīrṇa: | tatraivānayena vyasanamāpanna: | tayā sad ārako jñātibalena svahastabalena vā ā-
yāpitā (payitvā) pālito vardhita: | sa mātaraṃ pṛcchati—amba, kimasmākaṃ pitā pitāmahāśca
karmākārṣu: ? sā saṃlakṣayati-yadyasya vakṣyāmi mahāsamudre potasaṃvyavahāriṇa āsan iti,
sthānametadvidyate yadeṣo’pi mahāsamudramavatariṣyatīti, tatraiva anayena vyasanamāpatsyate | śruta-
māhitastava pitā ca pitāmahāśca ihaiva vāṇijyamakārṣu: | sa kathayati-kārṣāpaṇān
mamānuprayaccha, yairihaiva vāṇijyaṃ kariṣyāmi | mātā kathayati-kuto mama kārṣāpaṇā: ? tvaṃ
mayā kathaṃcit jñātibalena svahastabalena āyāpita: poṣita: saṃvardhita: | kuto me kārṣāpaṇānāṃ
vibhava: ? api tvayaṃ śreṣṭhī tava pitṛvayasyo bhavati | asya sakāśāt kārṣāpaṇān
gṛhītvā karma kuru | sa tasya gṛhaṃ gata: | tasyānyatamena puruṣeṇa yāvat dvirapi vināśita: |
sa tamavasādayati | tasya ca gṛhāt preṣyadārikāyā: saṃkāratalasyopari mṛtamūṣikāṃ dṛṣṭvā
prayacchati chorayitum | sa śreṣṭhī tasya puruṣasya kathayati-ya: puruṣa: syāt, śakyate anayā
mṛtamūṣikayā ātmānamuddhartum | tena dārakeṇa śrutam | sa saṃlakṣayati-mahātmaiṣa: | na
śakyamanena yadvā tadvā vaktum | nūnaṃ śakyamanayā mṛtamūṣikayā ātmānamuddhartum | sa tasyā 
dārikāyā: pṛṣṭhato nirgata: | tayā dārikayā saṃkāre choritā | sa tāṃ mṛtamūṣikā-
mādāya vīthīṃ gata: | tatra vāṇijako biḍālena krīḍitvā sthita: | tena tasya biḍālasya
mṛtamūṣikā darśitā | sa tāṃ dṛṣṭvā utpatitumārabdha: | tena vāṇijakena dāraka ucyate-
anuprayaccha asya biḍālasya mṛtamūṣikām | sa kathayati-kimayaṃ kalikayā dīyate ? mūlya-
manuprayaccha | tena tasya kalāyānāmañjalipūro datta: | sa saṃlakṣayati-yadyetān bhakṣayiṣyāmi,
mūlameva bhakṣitaṃ bhaviṣyati | sa tān bhrāṣṭre bharjayitvā śītalasya pānīyasya vardhanīyasya pūrṇaṃ
kṛtvā tadgṛhya tasmātsthānakānniṣkramya yasmin pradeśe kāṣṭhahārakā viśrāmyanti, tasmin
pradeśe gatvāvasthita: | kāṣṭhahārakā āgatā: | tenoktā:-mātulā:, arpayata kāṣṭhabhārakā:, muhūrtaṃ
viśrāmyatām | tai: kāṣṭhabhārā: sthāpitā: | tena teṣāṃ kalāyānāṃ stokaṃ dattaṃ śītalaṃ ca
pānīyaṃ pātam | te kathayanti-bhāgineya, kva yāsyasi ? kāṣṭhānām | bhāgineya, vayaṃ tāvat
kalyamevotthāya gatvā idānīmāgacchāma: | tvamidānīṃ gacchan kiyatā āgamiṣyasi ? taistasyaikaikaṃ
kāṣṭhamanupradattam | tasya kāṣṭhamūlikā saṃpannā | sa tāṃ gṛhītvā pratinivṛtta: | sa tāṃ vikrīya
@437 
kalāyānāṃ gṛhītvā bharjayitvā udakasya kumbhaṃ pūrayitvā tasminneva pradeśe gatvāvasthita: |
te kāṣṭhahārakāstathaiva tena kalāyai: saṃvibhaktā:, śītalena pānīyena saṃtarpitā: | te tasya
kathayanti-bhāgineya, divase divase tvaṃ kalāyān pānīyaṃ ca gṛhītvā āgamya atraiva
tiṣṭha | vayaṃ tavopari kāṣṭhamūlikāmānayiṣyāma: | sa divase divase tathaiva kartumārabdha: | sa
teṣāṃ kathayati-mātula, mā yūyaṃ kāṣṭhabhārān vīthīṃ nayatha | mama gṛhe sthāpayata | yuṣmāka-
mevaṃ piṇḍitamūlyaṃ dāsyāmi | taistasya gṛhe kāṣṭhabhārakā: sthāpitā: | apareṇa samayena
saptāhavardalikā jātā: | tena tāni kāṣṭhabhārakāṇi vikrītāni | tasya prabhūto lābha:
saṃpanna: | sa saṃlak%sayati-etatpratikruṣṭataraṃ vāṇijyānāṃ yaduta kāṣṭhavāṇijyam | sa saṃlakṣa-
yati-api candanakāṣṭhena kāṣṭhavāṇijyameva | yannvahamukkarikāpaṇaṃ prasārayeyam | tena ukkari-
kāpaṇa: prasārita: | sa dharmeṇa vyavaharati | tasya tatprabhūto lābha: saṃpanna: | sa saṃlakṣa-
yati-etat pratikruṣṭataraṃ vāṇijyānāṃ yaduta ukkarikāpaṇa: | yannvahaṃ gāndhikāpaṇaṃ prasārayeyam |
tena gāndhikāpaṇa: prasārita: | tasya prabhūto lābha: saṃpanna: | sa saṃlakṣayati-etadapi prati-
kruṣṭataraṃ ca tadvāṇijyānāṃ pūrvavat | tena sarve hairaṇyikā abhibhūtā: | tasya mūṣikāhairaṇyako
mūṣikāhairaṇyika iti saṃjñā saṃvṛttā | te hairaṇyikā: kathayanti-bhavanta:, sarve vayamanena
mūṣikāhairaṇyikenābhibhūtā: | vayamenaṃ mānaṃ grāhayāma:, yathā mahāsamudramavataret, tatraivānayena
vyasanamāpatsyate tathā kariṣyāma iti | te tasya nātidūre sthitvā svai: kathāsaṃlāpena
tiṣṭhanti-yathāpi nāma bhavanta: puruṣo hastigrīvāyāṃ gatvā aśvapṛṣṭhena gacchet, aśvapṛṣṭhena
gatvā śibikāyāṃ gacchet, śibikāyāṃ  gatvā padbhyāṃ gacchet, evamevāsya mūṣikāhairaṇyikasya
pitā ca pitāmahāśca samudre potasaṃvyavahāriṇa āsan | eṣa idānīṃ kṛcchreṇa jīvikāṃ kalpayati
hairaṇyikāpaṇaṃ vāhayatīti | śrutvā sa kathayati-kiṃ kathayata ? te kathayanti-tava pitā ca
pitāmahāśca potasaṃvyavahāriṇa āsan | sa tvamidānīṃ kṛcchreṇa jīvikāṃ kalpayasi, hairaṇyi-
kāpaṇaṃ vāhayasi ? sa gṛhaṃ gatvā mātaraṃ pṛcchati-amba, satyamasmākaṃ pitā ca pitāmahāśca
mahāsamudre potasaṃvyavahāriṇa āsan ? sā saṃlakṣayati-nūnamanena kiṃcitkutaścit śrutaṃ
syāt | tadapratirūpaṃ syāt, yadahaṃ mṛṣāvādena vañcayeyam | satyaṃ putra | sa kathayati-anu-
jānīṣva, ahamapi mahāsamudramavatariṣyāmi | sā kathayati-putra, ihaiva tiṣṭha | sa bhūyo bhūya:
kathayati-gacchāmi | tasya nirbandhaṃ jñātvā anujñāta: | tena ghaṇṭāvaghoṣaṇaṃ kṛtam-yo yuṣmāka-
mutsahate mūṣikāhairaṇyena sārdhamaśulkenāgulmenātarapaṇyena mahāsamudramavataritum, sa mahāsamudra-
gamanīyaṃ paṇyaṃ samudānayatu | pañcamātrairvaṇikśatairmahāsamudragamanīyaṃ paṇyaṃ samudānītam | atha
mūṣikāhairaṇyika: kṛtamaṅgalakautūhalasvastyayana: śakaṭairbhārairmūṭai: piṭakairuṣṭrairgobhirdabhai: paṇya-
māropya mahāsamudraṃ saṃprasthita: | so’nupūrveṇa mahāsamudramavatarannanuprāpta: | te vaṇijo mahāsamudraṃ
dṛṣṭvā bhītā: | notsahante vahanamabhiroḍhum | sārthavāha: karṇadhārasya kathayati-kathaya kathaya
bho: puruṣa yathābhūtaṃ mahāsamudrasya varṇam | tata: karṇadhāra udghoṣayitumārabdha:-santyetasmin
@438
mahāsamudre imānyevaṃrūpāṇi ratnāni tadyathā-maṇayo muktā vaiḍūryaśaṅkhaśilāpravāla rajatajāta-
rūpamaśmagarbho musāragalvo lohitakā dakṣiṇāvarta: | yo yuṣmākamutsahate evaṃrūpai
ratnairātmānaṃ samyaksukhena prīṇayitum, mātāpitarau putradārān dāsīdāsakarmakarapauruṣeyaṃ
mitrāmātyajñātisālohitaṃ kālena kālaṃ śramaṇabrāhmaṇebhyo dakṣiṇāṃ pratiṣṭhāpayitum, mūrdha-
gāminīṃ saubhāsikīṃ sukhavipākāmāyatyāṃ svargasaṃvartanīm, sa mahāsamudramavataratu | saṃpattikāmo
loka: | mahājanakāyo’bhirūḍho yatastadvahanamasahyaṃ jātam | sārthavāha: saṃlakṣayati-
kimidānīṃ vakṣyāmi avatarateti ? sa karṇadhārasya kathayati-ghoṣaya bho: puruṣa mahāsamudrasya
yathābhūtaṃ varṇam | tata: karṇadhāra udghoṣitumārabdha:-śṛṇvantu bhavanto jambudvīpakā vaṇija: |
santyasmin mahāsamudre imānyevaṃrūpāṇi mahānti mahābhayāni, tadyathā timibhayaṃ timiṃgilabhayaṃ
timitimiṃgilabhayamāvartabhayaṃ kumbhīrabhayaṃ śiśumārabhayamantarjalagatānāṃ parvatānāmāghātabhayam |
caurā apyatrāgacchanti nīlai: sitairvanacāriṇa:, asmākaṃ sarveṇa sarvaṃ jīvitādvyavaropayiṣyanti |
yena yuṣmākaṃ priyamātmānaṃ parityaktvā mātāpitarau putradāraṃ dāsīdāsakarmakarapauruṣeyaṃ
mitrāmātyajñātisālohitaṃ mahāsamudramavataratu | alpā: śūrā bahava: kātarā: | mahājana-
kāyo’vatīrṇa:, yatastadvahanaṃ sahyaṃ saṃvṛttam | tata: karṇadhārastrirudghoṣaṇāvaghoṣaṇaṃ kṛtvā tata:
paścādekāṃ vastrāṃ muñcati, dvitrivastrāṃ muñcati, yatastadvahanaṃ mahākarṇadhārasaṃdhānabalavadvāyusaṃpreritaṃ
mahāmegha iva saṃprasthito’nuguṇena vāyunā yāvad ratnadvīpamanuprāptam | tata: karṇadhāra
udghoṣayitumārabdha:-śṛṇvantu bhavanto jambudvīpakā vaṇija:, santyasmin ratnadvīpe kācamaṇayo
ratnasadṛśā: | te bhavadbhirupaparīkṣyopaparīkṣya grahītavyā: | mā va: paścājjambudvīpaprāptānāṃ
paścāttāpo bhaviṣyati | asminneva ca ratnadvīpe kroñcakumārikā nāma rākṣasya: prativasanti |
tā: puruṣaṃ tathā tathā upalālayanti yathā tatraivānayena vyasanamāpadyante | asminneva ratnadvīpe
madanīyāni phalāni santi | tāni ya: paribhuṅkte, sa saptarātraṃ mūrcchitastiṣṭhati | tāni
bhavadbhirna paribhoktavyāni | asminneva ca ratnadvīpe’manuṣyā: prativasanti | tem anuṣyāṇāṃ saptāhaṃ
marṣayanti | saptāhasyātyayāt tādṛśaṃ vāyumutsṛjanti yena vahanamapahriyate yathāpi tadakṛta-
kāryāṇām | yaṃ śrutvā te vaṇijo’vahitā apramattā avasthitā: | taistadvahanaṃ ratnānāmupa-
parīkṣyopaparīkṣya pūritaṃ tadyathā tilataṇḍulakolakulatthānām | te anuguṇena vāyunā
jambudvīpamanuprāptā: | evaṃ yāvat saptakṛtva: saṃsiddhayānapātra āgata: | sa mātrā’bhihita:-
putra, atra niveśa: kriyatāmiti | sa kathayati-agradhanikaṃ tāvacchinadmi, tata: paścānniveśaṃ
kariṣyāmi | sa tayā ukta:-putra na tava pitā na pitāmaho dhanika: kṛta:, kutastava
dhaniko jāta: ? sa kathayati-amba, ahameva jānāmi | tena cātūratnamayyaścatasro mūṣikā:
kāritā: | tena suvarṇasya phelāṃ pūrayitvā catasro mūṣikāścaturṣu pārśveṣu sthāpayitvā śreṣṭhigṛhaṃ
gata: | sa śreṣṭhī tadā tasyaiva tadvarṇaṃ bhāṣamāṇastiṣṭhati-paśyata bhavanto mūṣikāhairaṇyika:
kathaṃ puṇyamaheśākhyo yaṃ yameva gṛhṇāti tṛṇaṃ vā loṣṭaṃ vā sarvaṃ tat suvarṇaṃ saṃpadyate | sa ca
@439
tathā kathāsaṃlāpena tiṣṭhati | dauvārikeṇa cāsya gatvā ārocitam-mūṣikāhairaṇyiko dvāri
tiṣṭhati | sa kathayati-praviśatu, mūṣikāhairaṇyikaṃ vā ānayeti | sa praviśya kathayati-idaṃ te
mūlam, ayaṃ lābha: | pratigṛhyatām | sa āha-vismarāmi, satyaṃ yattava kiṃciddattakamiti | ahaṃ
te smārayiṣyāmi | tena smāritam | sa pṛcchati-kasya tvaṃ putra iti | amukasya gṛhapate: | śreṣṭhī
kathayati-tvaṃ mama vayasyaputro bhavasi | mayaiva tava dātavyam | tava pitrā gacchatā mama haste
kārṣāpaṇā: sthāpitā: | tena śreṣṭhinā duhitā sarvālaṃkāravibhūṣitā tasya bhāryārthamanupradattā ||
kiṃ manyadhve bhikṣavo yo'sau śreṣṭhī, ahameva tena kālena tena samayena | yo’sau
mūṣikāhairaṇyika:, eṣa eva panthakastena kālena tena samayena | tadāpyeṣa mayā parīttenāva-
vādenācodya mahatyaiśvarye pratiṣṭhāpita: | etarhyapyeṣa mayā parīttenāvavādenāvavādya saṃsārakāntārā-
duttārya atyantaniṣṭhe’nuttare yogakṣeme nirvāṇe pratiṣṭhāpita: ||
bhikṣavo buddhaṃ bhagavantaṃ pṛcchanti-kiṃ bhadanta panthakena karma kṛtaṃ yasya karmaṇo vipā-
kena dhanva: paramadhanvaścūḍa: paramacūḍo jāta: ? panthakenaiva bhikṣava: karmāṇi kṛtāni | na
bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau,
na vāyudhātau, api tūpātteṣveva skandhadhātvāyataneṣu vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||7||
bhūtapūrvaṃ bhikṣavo viṃśativarṣasahasrāyuṣi prajāyāṃ kāśyapo nāma śāstā loka utpanna-
stathāgato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: 
śāstā devānāṃ ca manuṣyāṇāṃ ca buddho bhagavān | sa viṃśatibhirbhikṣusahasrai: parivāro vārā-
ṇasīmupaniśritya viharati sma | tasyaiva pravacane bhikṣurāsīt tripiṭa: | anena tatra mātsaryeṇa
na kasyaciccatuṣpadikāpi gāthā uddiṣṭā | bhūyo’nyasmin karpaṭake saukarika āsīt |
tasmāt karpaṭakānnadīpāre dvitīyaṃ karpaṭakam | tatra parvaṇī pratyupasthitā | sa saṃlakṣayati-
yadi sūkarān praghātya nayiṣyāmi, māṃsasya krayiko na bhaviṣyati, kledaṃ gamiṣyati | jīvanta-
meva gṛhītvā gacchāmi | tatra tatra praghātya neṣyāmi, yatra yatra krāyiko’sti | sa prabhūtān
sūkarān jānuṣu baddhvā nāvamāropya saṃprasthita: | sā naustai: parispandamānairbāḍitā | tatrai-
vānayena vyasanamāpanna: | so’pi saukariko’tra srotenohyamāna: | tasyā nadyāstīre pañca
pratyekabuddhaśatāni prativasanti | teṣāmeka: pratyekabuddha: pānīyasyārthe nadīṃ gata: | tena sa
dṛṣṭa: | sa saṃlakṣayati-kiṃ tāvadayaṃ mṛta: āhosvijjīvatīti ? paśyati yāvajjīvati | sa
tena gajabhujasadṛśaṃ bāhumabhiprasārya uddhṛtya vālukāyā: sthalaṃ kṛtvā tatrāvamūrdhaka: sthāpita: |
tasya kāyāt pānīyaṃ ni:sṛtam | sa vyutthita: | manuṣyapadāni paśyati | sa tena pādānu-
sāreṇa gato yāvatpaśyati pañcamātrāṇi pratyekabuddhaśatāni | sa teṣāṃ patreṇa puṣpeṇa phalena
dantakāṣṭhena copasthānaṃ kartumārabdha: | te tasya pātraśeṣamanuprayacchanti | tena bhuktam | atha
@440
te pratyekabuddhā: paryaṅkaṃ baddhvā dhyāyanti | tadā so’pyekānte sthitvā paryaṅkaṃ baddhvā dhyāyati |
sa tatrāsaṃjñikamutpādya asaṃjñisattveṣu deveṣūpapanna: ||
kiṃ manyadhve bhikṣava: | yo’sau kāśyapasya samyaksaṃbuddhasya pravacane bhikṣustripiṭa:
āsīt, paścādasau saukarika:, eṣa eva panthako bhikṣu: | yadanena mātsaryeṇa na kasyaci-
ccatuṣpadikā gāthā uddiṣṭā, yacca sūkarān praghātya yaccāsaṃjñisattvebhya ihopapanna:, tasya karmaṇo
vipākena cūḍa: paramacūḍo dhanva: paramadhanva: saṃvṛtta: ||
yadā āyuṣmān panthaka: svākhyāte dharmavinaye pravrajita:, jīvakena śrutam-panthaka:
svākhyāte dharmavinaye pravrajita iti | sa saṃlakṣayati-yadi bhagavān rājagṛhamāgamiṣyati, ahaṃ
buddhapramukhaṃ bhikṣusaṃghaṃ bhojayiṣyāmi sthāpayitvā bhadantaṃ panthakam | bhagavān yathābhiramyaṃ śrāvastīṃ
vihṛtya yena rājagṛhaṃ tena cārikāṃ prakrānta: | anupūrveṇa cārikāṃ caran rājagṛhamanuprāpta: |
rājagṛhe viharati veṇuvane kalandakanivāpe | aśrauṣījjīvaka: kumārabhūta:-bhagavān magadheṣu
janapadacārikāṃ caran rājagṛhe viharati veṇuvane kalandakanivāpe | śrutvā punaryena bhagavāṃ-
stenopasaṃkrānta: | upasaṃkramya bhagavata: pādau śirasā vanditvaikānte niṣaṇṇa: | ekāntaniṣaṇṇaṃ
jīvakaṃ kumārabhūtaṃ bhagavān dharmyayā kathayā saṃdarśayati samādāpayati samuttejayati saṃpraharṣayati |
anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm | atha jīvaka:
kumārabhūta: utthāyāsanādekāṃsamuttarāsaṅgaṃ kṛtvā yena bhagavāṃstenāñjaliṃ praṇamya bhagavantameta-
davocat-adhivāsayatu me bhagavāñchvo’ntargṛhe bhaktena sārdhaṃ bhikṣusaṃghena | durāsadā buddhā bhagavanto
duṣprasahā: | sa na śaknoti bhagavantaṃ vaktuṃ sthāpayitvā bhadantaṃ panthakam | atha jīvaka:
kumārabhūto bhagavato bhāṣitamabhinandyānumodya bhagavato’ntikāt prakrānto yenāyuṣmā-
nānandastenopasaṃkrānta: | upasaṃkramyāyuṣmata ānandasya pādau śirasā vanditvā ekānte
niṣaṇṇa: | ekāntaniṣaṇṇo jīvaka: kumārabhūta āyuṣmantamānandamidamavocat-yatkhalu
bhadanta ānanda jānīyā:-mayā buddhapramukho bhikṣusaṃgha: śvo’ntargṛhe bhaktenopanimantrita: sthāpa-
yitvā bhadantaṃ panthakam | yathā te jīvaka kuśalānāṃ dharmāṇāṃ vṛddhirbhavati | atha jīvaka:
kumārabhūta āyuṣmata ānandasya bhāṣitamabhinandyānumodya āyuṣmata ānandasya pādau śirasā
vanditvā prakrānta: | athāyuṣmānānando’ciraprakrāntaṃ jīvakaṃ kumārabhūtaṃ viditvā yenāyuṣmān
panthakastenopasaṃkrānta: | upasaṃkramyāyuṣmantaṃ panthakamidamavocat-yatkhalvāyuṣman panthaka
jānīyā:-jīvakena kumārabhūtena buddhapramukho bhikṣusaṃgha: śvo’ntargṛhe bhaktenopanimantrita:
sthāpayitvā āyuṣmantaṃ panthakam | yathāsya bhadantānanda kuśalānāṃ dharmāṇāṃ vṛddhirbhavati | sa
jīvaka: kumārabhūtastāmeva rātriṃ śuci praṇītaṃ khādanīyaṃ bhojanīyaṃ samudānīya kalyamevotthāya
āsanāni prajñapya udakamaṇīn pratiṣṭhāpya bhagavato dūtena kālamārocayati-samayo bhadanta,
sajjaṃ bhaktaṃ yasyedānīṃ bhagavān kālaṃ manyate | atha bhagavān pūrvāhṇe nivāsya pātracīvaramādāya
bhikṣugaṇaparivṛto bhikṣusaṃghapuraskṛto yena jīvakasya kumārabhūtasya niveśanaṃ tenopasaṃkrānta: |
@441
upasaṃkramya purastādbhikṣusaṃghasya prajñapta evāsane niṣaṇṇa: | niṣadya bhagavānāyuṣmantamānanda-
māmantrayate-panthakasyānugantī moktavyā | jīvaka: kumārabhūta: sauvarṇabhṛṅgāraṃ gṛhītvā vṛddhānte
tiṣṭhati | bhagavān vāridhārāṃ na pratigṛhṇāti | jīvaka: kumārabhūta: kathayati-kiṃ kāraṇaṃ
bhagavan vāridhārāṃ na pratigṛhṇāti | bhagavānāha-na tāvadbhikṣusaṃgha iti samagra iti |
jīvaka: kumārabhūta: kathayati-bhagavan, ko’nāgata iti | bhagavānāha-panthako bhikṣu: saṃgha: |
jīvaka: kathayati-bhagavan, nāsau mayā nimantrita iti | bhagavānāha-na tvayā jīvaka
buddhapramukho bhikṣusaṃgho nimantrita: ? bhagavan, nimantrita: | kimasau bhikṣusaṃghādbahirna vā ?
bhagavān kathayati jīvakam-gaccha tvaṃ śabdāpaya | jīvaka: kumārabhūta: saṃlakṣayati-kiṃ cāpyahaṃ
bhagavato gauraveṇa śabdāpayāmi, na satkṛtya pariveṣayiṣyāmi | tena dūto’nupreṣita:-gaccha,
śabdāpayasva | āyuṣmānapi panthakaśca trayodaśabhikṣuśatāni nirmāyāvasthita: | tena dūtena
gatvā panthaka iti śabdo mukta: | anekairbhikṣubhi: prativacanaṃ dattam | sa dūta āgatya
jīvakasya kathayati-tathaiva veṇuvanaṃ kalandakanivāpo bhikṣūṇāṃ pūrṇastiṣṭhati | bhagavānāha-gaccha
tvaṃ kathaya yo bhūtapanthaka: sa āgacchatu | sa gatvā kathayati-yo bhūtapanthaka: sa āgacchatu |
āyuṣmān panthakastatra gatvā svasyāṃ gatyāṃ niṣaṇṇa: | jīvaka: kumārabhūto buddhapramukhaṃ bhikṣusaṃghaṃ
pariveṣayitumārabdha: | āyuṣmantaṃ panthakaṃ na satkṛtya pariveṣayati | bhagavān saṃlakṣayati-sumeruprakhye
mahāśrāvake jīvaka: kumārabhūta: kṣāntiṃ gṛhṇāti | guṇodbhāvanā asya kartavyā | bhagavatā
āyuṣmata ānandasya pātraṃ nānupradattam | dharmatā khalu na tāvat sthavirasthavirāṇāṃ bhikṣūṇāṃ
pātrāṇi pratigṛhyante, yāvadbhagavata: pātrapratigrahī na bhaviṣyati | āyuṣmān panthaka:
saṃlakṣayati-kiṃ kāraṇaṃ bhagavata: sthavirasthavirāṇāṃ bhikṣūṇāṃ pātrāṇi na gṛhyante ? mayā atra
guṇodbhāvanā kartavyā | āyuṣmatā panthakenārdhāsanaṃ kṛtvā gajabhujasadṛśaṃ bāhumabhiprasārya
bhagavata: pātraṃ gṛhītam | kumārabhūtena jīvakena vṛddhānte sthitena dṛṣṭam | sa saṃlakṣayati-ko'pyayaṃ
sthaviro bhikṣu: | ṛddhiprātihāryaṃ vidarśayati | sa pātrānusāreṇa gato yāvatpaśyatyāyuṣmantaṃ
panthakam | sa dṛṣṭvā mūrchitakastiṣṭhati | sa jalapariṣekapratyāgataprāṇa āyuṣmata: panthakasya
pādayornipatya kṣamāpayati, gāthāṃ ca bhāṣate-
nityaṃ caityaguṇo hi candanaraso nityaṃ sugandhyutpalaṃ
nityaṃ bhāsati kāñcanasya vimalaṃ vaiḍūryaśuddhaṃ dravam |
nityaṃ pāpajane hi krodhamatulaṃ pāṣāṇarekhopamaṃ
nityaṃ cāryajaneṣu prītirvasate kṣāntirdhruvā hyarhatām ||8||
āyuṣmān panthaka: kathayati-kṣāntaṃ jīvaka ||
bhikṣavo buddhaṃ bhagavantaṃ pṛcchanti-paśya bhadanta, yadā jīvaka: kumārabhūta āyuṣmata:
panthakasya guṇānāmanabhijñastadā asatkāra: prayukta:, yadā guṇānāmabhijñastadā pādayornipatya
@442
kṣamāpayati | bhagavānāha-na bhikṣava etarhi yathātīte’dhvanyeṣo’sya guṇānāmanabhijña:, tadā
asatkāraṃ prayuktavān | yadā guṇānāmabhijñastadā pādayornipatya kṣamāpitavān | tacchrūyatām ||
bhūtapūrvaṃ bhikṣava uttarāpathāt sārthavāha: pañcaśatamaśvapaṇyamādāya madhyadeśamāgata: |
tasya ca vaḍavāyā: kukṣāvaśvājāneyo’vakrānta: | sa yameva divasamavakrāntastameva divasamupādāya
te’śvā na bhūyo heṣante | sārthavāha: saṃlakṣayati-kiṃ ca mamāśvānāṃ kaścid roga: prādurbhūto
bhaviṣyati yena te na heṣante ? apareṇa samayenāśvā vaḍavā prasūtā | tasyā: kiśorako jāta: |
sa yameva divasamupādāya te’śvā: saṃcartumapi nārabdhā: | sārthavāha: saṃlakṣayati-nūnamayaṃ
daurbhāgyasattvo jāta: asya doṣeṇa mamāśvānāṃ roga: prādurbhūta: | sa tāṃ vaḍavāṃ nityameva
vāhayati | tasyā navayavasaṃpannayogyāśanamanuprayacchati | so’nupūrveṇa pūjitaṃ nāmādhiṣṭhānamanu-
prāpta: | tasya tatra varṣārātrya: pratyupasthitā: | sa saṃlakṣayati-yadi gamiṣyāmi, aśvānāṃ khurā:
kledaṃ gamiṣyanti, apaṇyībhaviṣyanti | ihaiva varṣāṃ tiṣṭhāmi | sa tasyaiva varṣāmuṣitasya tadvāsino
ye śilpinaste svena śilpenopasthānaṃ kurvanti | tasya gamanakāle śilpina upasaṃkrāntā: |
teṣāṃ tena saṃvibhāga: kṛta: | tatraika: kumbhakāra: prativasati | tenāpi tasya svena śilpenopa-
sthānaṃ kṛtam | sa patnyābhihita:-āryaputra, sa sārthavāho gacchati | gaccha, tvaṃ gatvā kiṃci-
dyācasva | tasmāccalitasya mṛtpiṇḍaṃ gṛhītvopasthita: | sa tena sārthavāhena dṛṣṭa: | sa tasya
kathayati-bho: puruṣa, aticireṇa tvamāgata: | mama kiṃciddātavyam | sa āha-sarvaṃ gatam |
tasyāpi sārthavāhasya tasya kiśorasyāntike’maṅgalabuddhi: | sa kathayati-api tvayameka:
kiśorastiṣṭhati, yadi priyo’si, gṛhītvā gaccha | kumbhakāra: kathayati-śobhanam | ahaṃ
bhāṇḍāni kariṣyāmi, eṣa bhetsyate | sa kiśorakastasya kumbhakārasya pādau jihvayā leḍhu-
mārabdha: | tasyāśvasyāntike’nunaya utpanna: | sa taṃ gṛhītvā gata: | sa patnyā ukta:-asti
kiṃcittvayā tasya sakāśāllabdham ? labdham | ayaṃ kiśoraka: | śobhanam | tvaṃ bhāṇḍāni
kariṣyasi, eṣa bhetsyate | sa kiśorako’syā: pādāni leḍhumārabdha: | tasyā api  tasyāntike-
'nunaya utpanna: | sa pakvamānānāṃ bhāṇḍānāṃ madhye parisarpanna kiṃcidbhāṇḍaṃ bhinatti | sā
tasya patnī kathayati-śobhanam | ayaṃ kiśoraka: saṃprajānan parisarpati | apareṇa samayena
kumbhakāro mṛttikārthamāgata: | sa kiśorakastasya pṛṣṭhato’nusarannanubaddha: | tena kumbhakāreṇa
mṛttikāprasevaka: pūrita: | tena kiśorakena pṛṣṭhamavanāmitam | tena tasya mṛttikāyā: prasevaka:
pṛṣṭhamāropita: | sa taṃ gṛhītvā gṛhamāgata: | tena kumbhakāreṇa patnī uktā-bhadre, śobhana:
kiśoraka: | na bhūyo mayā mṛttikā voḍhavyā bhaviṣyati | ahamasya tatrāropayiṣyāmi,
tvamihāvatārayiṣyasi | sa tasya tuṣān kuṭiṃ cānuprayacchati ||
tena kālena tena samayena vārāṇasyāṃ brahmadatto nāma rājā rājyaṃ kārayati ṛddhaṃ ca
sphītaṃ ca bahujanamanuṣyaṃ ca | tasyāśvājāneya: kālagata: | sāmantarājyai: śrutam-brahmadattasya
rājño’śvājāneya: kālagata iti | taistasya saṃdiṣṭam-karapratyāyān vā anuprayaccha udyānaṃ
@443
vā | te nirgatakaṇṭake’nuvarodhya ānayiṣyāma: | sa teṣāṃ karapratyāyān nānuprayacchati, nāpi
taṃ sa udyānaṃ samāgata: | sārthavāho’nupūrveṇa vārāṇasīnagaramanuprāpta: | brahmadattena rājñā
śrutam-uttarāpathāt sārthavāho’śvapaṇyamādāya vārāṇasīmanuprāpta iti | so’mātyānāmantrayate
sma-bhavanta:, kiyacciraṃ mayeha praviṣṭena sthātavyam ? gacchata, aśvājāneyaṃ paryeṣadhvam |
te sārthavāhasya sakāśaṃ gatā: | taiste’śvā dṛṣṭā | te’nyonyaṃ kathayanti-bhavanta:, ājāneyā-
ste’śvā: | na cātra kaścidaśvājāneyo vidyate | sārthavāhaṃ dṛṣṭvā te kathayanti-bhavanto-
‘śvāvaḍavāyā aśvājāneyo jāta: | sa ca na dṛśyate | sārthavāhamupasaṃkramya pṛcchanti-asti
kaścidaśvastvayā vikrīta: kasyacidvā datta iti ? sa kathayati-nāsti kaścidvikrīta: | api
tvasti mayā pūjitake’dhiṣṭhāne’maṅgalaka: kiśoraka: kumbhakārasya datta iti | te’nyonyaṃ katha-
yanti-bhavanta:, mahāmūrkho’yaṃ sārthavāha:, yo’yaṃ maṅgalamapahāyāmaṅgalānevādāyāgata iti | te
rājānamavalokya pūjitakaṃ gatā: | te taṃ kumbhakāramupasaṃkrāntā: | upasaṃkramya kathayanti-
kimanena kiśorakena karoṣi ? sa āha-eṣa mama mṛttikāṃ vahati | te kathayanti-vayaṃ te
tathā gardabhamanuprayacchāma:, tvamasmākamamumanuprayacchasva | kathayati-eṣa me śobhana iti |
caturgavayuktaṃ śakaṭamanuprayacchāma: | sa kathayati-eṣa mama śobhana iti | te kathayanti-
evaṃ cet saṃpradhāraya vayaṃ śvo bhūya āgamiṣyāma: | ityuktvā prakrāntā: | sa
kiśoraka: kathayati-kimarthaṃ nānuprayacchasi ? kiṃ tvaṃ jānāsi mayā mṛttikā voḍhavyā
tuṣāśca kuṭisakaṇṭaṃ bhakṣitavyam | mayā rājā kṣatriyo mūrdhābhiṣikto voḍhavya:, sauvarṇasthāle
madhumrakṣitakā mūlakā bhakṣitavyā: | te yadi saṃkathayanti kiśoraka iti, vaktavyā:-
kiṃ lajjadhvaṃ vaktumaśvājāneya iti ? śva: punarāgatvā te kathayiṣyanti mūlyenānuprayaccheti |
vaktavyā:-suvarṇalakṣaṃ vānuprayacchatha yāvadvā dakṣiṇena sakthnā kariṣyati tāvadanuprayacchatha |
te’parasmin divase upasaṃkramya pṛcchanti-bho: puruṣa, saṃpradhāritaṃ tvayā ? saṃpradhāritam-kiṃ
lajjadhvaṃ vaktumaśvājāneya iti ? te kathayanti-mūrkha: sa eṣa: | kimeṣa jñāsyati ? eṣa
aśvājāneyo dhārayati | etadeva tena sārthavāhenāsyārocitaṃ bhaviṣyati | te kathayanti-
aśvājāneyo bhavatu | mūlyenānuprayaccha | sa kathayati-suvarṇalakṣaṃ vānuprayacchatha, yāvadvā
suvarṇalakṣaṃ dakṣiṇena sakthnā kariṣyati | te saṃlakṣayanti-balavāneṣa: | sthānametadvidyate yat
prabhūtataramākarṣayati | suvarṇalakṣamanuprayacchāma: | tairbrahmadattasya rājña: saṃdiṣṭaṃ suvarṇalakṣeṇa
aśvājāneyo labhyate | rājñāpi saṃdiṣṭam-yūyaṃ yāvatā mūlyena tāvatā gṛhṇīta | tai: suvarṇa-
lakṣeṇa gṛhīta: | te tamādāya vārāṇasīmāgatā: | sa taiśca mandurāyāṃ pratiṣṭhāpita: | tasya
paramayogyāśanaṃ dīyate | sa taṃ na paribhuṅkte | kiṃ sarogo bhavadbhiraśvājāneya ānīta: ? api
tu samanuyuñjyāmahe tāvadenam | atha sūto gāthāṃ bhāṣate-
smarasi turaga ghaṭikarasya śālāṃ
kimiha*vidhairya viprayukta: |
@444
pariśithilaśirāsthicarmagātra:
svadaśanacūrṇitaghāsasya cārī ||9||
na carasi bahumatastadarthe
māsīdiha hi cara yānasahasrapūrṇayāyī |
hyavasanamidaṃ tṛṣāpanītaṃ
na carasi kiṃ vada me’dya sādhu pṛṣṭa: ||10||
tamakathayadamarṣita: sakopaṃ
paramayavārjavadhairyasaṃprayukta: |
upaśamamatha saṃpracintya tasmāt
turagavaro narasūtamaitrabuddhi: ||11||
tvamiha vidhihitapradābhimānī
na ca vihito bhavato yathāvadasmi |
nidhanamahamiha prayāyamāśu
na ca viduṣāya tareya pūrvyām ||12||
suciramapi hi na sajjanāvamāno
yadi guṇavānasi saumya nāvamāna: |
kṣaṇamapi khalu sajjanāvamāno
yadi guṇavānasi nāvamāna: ||13||
sūto rājña: kathayati-devasyānupūrvī na kṛtā yenaiṣa yavasayogyāśanaṃ na gṛhṇāti |
kāsyānupūrvī kṛtā ? asyāyamupacāra: | sārdhatṛtīyāni yojanāni mārgaśobhā kartavyā | rājā-
bhiṣiktaścaturaṅgena balakāyena sārdhaṃ pratyudgacchati | yasmin pradeśe sthāpyate, sa pradeśastāmrapaṭṭai-
rbadhyate | rājño jyeṣṭhaputra: | sa tasya śataśalākaṃ chatraṃ mūrdhni dhārayati | rājño jyeṣṭhā duhitā sauvarṇena
maṇivyajanena makṣikān vārayati | rājño’gramahiṣī sauvarṇasthāle madhumrakṣitakān mūlān
bhakṣayato dhārayati | rājño’grāmātya: sauvarṇena lakṣaṇena laḍḍīśchorayati | rājā kathayati-eṣa
nāma rājā, nāhaṃ sa rājeti | sūta: kathayati-deva, nāsya sarvakālameṣa upacāra: kriyate |
api tu saptāhasyātyayādvidheyo bhavati | rājā kathayati-yattāvadatītaṃ na śakyaṃ tatpuna: kartum,
yadavaśiṣṭaṃ tatkriyatām | yasmin pradeśe tāmrapaṭṭairbaddha:, tasya rājño jyeṣṭha: putra: śataśalākāṃ
dhārayati, rājño jyeṣṭhā duhitā sauvarṇamaṇimayavālavyajanena makṣikān vārayati, rājño’gramahiṣī
sauvarṇena sthālena madhumrakṣitakān mūlān bhakṣayato dhārayati, rājño’mātya: sauvarṇena lakṣaṇena
laḍḍīśchorayati | tamanunayati pārthiva: | sasṛtaparamasugandhivilepanānudhārī madhuramadhurakṛtānta-
rānurāgā nṛpamahiṣī turagottamāya dattā rājñā | udyānabhūmiṃ nirgantukāmo’syāśvājāneya upagamya
pṛṣṭhamunnāmayati | rājā sūtaṃ pṛcchati-rājā asya pṛṣṭhaṃ du:khayati | sa kathayati-kiṃ tu rājā
@445
du:khamadhirokṣyatīti | yato’nenāvanāmitaṃ sa rājā tamabhiruhya saṃprasthita: | tasya gacchata: pānī-
yamāgatam | sa tatra nāvatarati | rājā sūtaṃ pṛcchati-eṣo bibheti ? deva, naiṣa bibheti | api
tu mā rājānaṃ pucchodakena sekṣyāmīti | tasya tatpucchaṃ sauvarṇāyāṃ nālikāyāṃ prakṣiptam | sa taṃ
pānīyamuttīrṇa: | sa udyānaṃ gatvā pramatto’vasthita: | sāmantarājai: śrutam-yathā rājā brahmadatta
udyānaṃ gata iti | tairāgatya nagarasya dvārāṇi bandhayanti | rājñā brahmadattena śrutaṃ sāmantarājai-
rnagaradvārāṇi nigṛhītānīti | so’śvājāneyamabhirūḍha: | antarā ca vārāṇasyantarā codyānamatrā-
ntarā brahmāvatī nāma puṣkiriṇyutpalakumudapuṇḍarīkasaṃchannā | so’śvājāneya: padmopari saran
vārāṇasīṃ praviṣṭa: | rājā tuṣṭo’mātyānāṃ kathayati-bhavanta:, yo rājña: kṣatriyasya mūrdhnābhiṣiktasya
jīvitamanuprayacchati, kiṃ tasya kartavyam ? deva, upārdharājyaṃ dātavyam | rājā kathayati-tirya-
geṣa: | kimasyopārdharājyena ? api tvenamāgamya saptāhaṃ dānāni dīyantām, puṇyāni kriyantām,
akālakaumudī ca kriyatām | amātyai: saptāhaṃ dānāni dātumārabdhāni, puṇyāni kartu-
mārabdhāni, saptāhamakālakaumudī prasthāpitā | sārthavāha: puruṣān pṛcchati-bhavanta:, ki-
makālakaumudī vartate ? te’sya kathayanti-pūjitaṃ nāmādhiṣṭhānam | tata: kumbhakārasya sakāśāt
suvarṇalakṣeṇāśvājāneyaṃ gṛhītvā ihānītam | tenādya rājño jīvitaṃ dattam | tamāgamya saptāhaṃ
dānāni dātumārabdhāni, puṇyāni kriyante, akālakaumudī ca prasthāpitā | sārthavāha: 
saṃlakṣayati-yo mayā chorito nāma, sa eṣa kiśorako’śvājāneya: syāt ? tattāvadgatvā
paśyāmi | sa tasya sakāśaṃ gata: | sa tenāśvājāneyenokta:-bho: puruṣa, kiṃ tvayā teṣāmaśvānāṃ
sakāśāllabdham ? mayaikākinaiva tasya kumbhakārasya suvarṇalakṣaṃ dattam | sa mūrchitaka: pṛthivyāṃ
nipatita: | jalapariṣekena pratyāgataprāṇa: pādayornipatya kṣamāpitavān ||
kiṃ manyadhve bhikṣavo yo’sau sārthavāha:, eṣa eva jīvakastena kālena tena samayena |
yo’śvājāneya:, eṣa eva panthakastena kālena tena samayena | tadāpi yadā asyaiṣa guṇānāmana-
bhijña:, tadāsyāsatkāraṃ prayuktavān | yadā tu guṇānāmabhijña:, tadā pādayornipatya kṣamā-
pitavān | etarhyapyeṣa yadā guṇānāmanabhijña:, tadā asatkāraṃ prayuktavān | yadā guṇānāmabhijña:,
tadā pādayornipatya kṣamāpayati ||
iti śrīdivyāvadāne cūḍāpakṣāvadānaṃ samāptam ||
@446
36 mākandikāvadānam |
buddho bhagavān kuruṣu janapadacārikāṃ caran kalmāṣadamyamanuprāpta: | tena khalu puna:
samayena kalmāṣadamye mākandiko nāma parivrājaka: prativasati | tasya sākalirnāma patnī |
tasya duhitā jātā abhirūpā darśanīyā prāsādikā sarvāṅgapratyaṅgopetā | tasyā asthīni
sūkṣmāṇi susūkṣmāṇi, na śakyata upamā kartum | tasyāstrīṇi saptāhānyekaviṃśatiṃ divasān
vistareṇa jātimahī saṃvṛttā yāvajjātamahaṃ kṛtvā nāmadheyaṃ vyavasthāpyate-kiṃ bhavatu dārikāyā
nāmeti ? jñātaya ūcu:-iyaṃ dārikā abhirūpā darśanīyā prāsādikā sarvāṅgapratyaṅgopetā |
tasyā asthīni sūkṣmāṇi susūkṣmāṇi, na śakyate upamā kartum | bhavatu dārikāyā anupa-
meti nāma | tasyā anupameti nāmadheyaṃ vyavasthāpitam | sonnītā vardhitā | mākandika: saṃlakṣa-
yati-iyaṃ dārikā na mayā kasyacit kulena dātavyā na dhanena nāpi śrutena, kiṃ tu yo’syā
rūpeṇa samo vāpyadhiko vā, tasya mayā dātavyeti ||
atrāntare bhagavān kuruṣu janapadeṣu cārikāṃ caran kalmāṣadamyamanuprāpta: | kalmāṣa-
damye viharati kurūṇāṃ nigame viharati | atha bhagavān pūrvāhṇe nivāsya pātracīvaramādāya
kalmāṣadamyaṃ piṇḍāya prāvikṣat | kalmāṣadamyaṃ piṇḍāya caritvā kṛtabhaktakṛtya: paścādbhakta-
piṇḍapātra: pratikrānta: | pātracīvaraṃ pratiśāmya pādau prakṣālya anyatamavṛkṣamūlaṃ niśritya
niṣaṇṇa: suptoragarājabhogaparipiṇḍīkṛtaṃ paryaṅkaṃ baddhvā | tena khalu samayena mākandika:
parivrājaka: puṣpasamidhasyārthe nirgato’bhūt | adrākṣīnmākandika: parivrājako bhagavantaṃ
dūrādevānyataravṛkṣamūlaṃ niśritya suptoragarājabhogaparipiṇḍīkṛtaṃ paryaṅkaṃ baddhvā niṣaṇṇaṃ prāsā-
dikaṃ pradarśanīyaṃ śāntendriyaṃ śāntamānasaṃ parameṇa cittavyupaśamena samanvāgataṃ suvarṇayūpamiva
śriyā jvalantam | dṛṣṭvā ca puna: prītiprāmodyajāta: | sa saṃlakṣayati-yādṛśo’yaṃ śramaṇa:
prāsādika: pradarśanīya: sakalajanamanohārī, durlabhastu sarvastrījanasya pati: pratirūpa: prāgeva
anupamāyā: | labdho me jāmāteti | yena svaṃ niveśanaṃ tenopasaṃkrānta: | upasaṃkramya patnī-
māmantrayate-yatkhalu bhadre jānīyā:-labdho me duhiturjāmātā | alaṃkuruṣva, anupamāṃ dadāmīti |
sā kathayati-kasya prayacchasīti ? sa kathayati-śramaṇasya gautamasyeti | sā kathayati-
gacchāvastāvatpaśyāva iti | mākandikastayā sārdhaṃ gata: | dūrāttayā dṛṣṭa: | tasyā antarmārge
smṛtirupapannā | gāthāṃ bhāṣate-
dṛṣṭo mayā vipra sa piṇḍaheto:
kalmāṣadamye vicaranmaharṣi: |
bhūratnabhā santi tasya pragacchato-
‘tyunnamate na caiva(?) ||1||
nāsau bhaktāṃ bhajate kumārikām | nivarta, yāsyāma: svakaṃ niveśanam | so’pi
gāthāṃ bhāṣate-
@447
amaṅgale sākalike tvaṃ
māṅgalyakāle vadase hyamaṅgalam |
saceddruta samadhikṛtaṃ bhaviṣyati
punarapyasau kāmaguṇeṣu raṃsyate ||2|| iti |                                                                                
sā anupamāṃ vastrālaṃkārairalaṃkṛtya saṃprasthitā | bhagavānapi tasmādvanaṣaṇḍādanyavanaṣaṇḍaṃ
saṃprasthita: | adrākṣīnmākandika: parivrājako bhagavantaṃ tṛṇasaṃstaraṇakam | dṛṣṭvā ca puna:
patnīmāmantrayate-yatkhalu bhavati jānīyā:-eṣa te duhitustṛṇasaṃstaraka iti | sā
gāthāṃ bhāṣate-
raktasya śayyā bhavati vikopitā
dviṣṭasya śayyā sahasā nipīḍitā |
mūḍhasya śayyā khalu pādato gatā
suvītarāgeṇa nisevitā nviyam |
nāsau bhartā bhajate kumārikāṃ
nivarta, yāsyāma: svaṃ niveśanam ||3||
amaṅgale sākalike tvaṃ
maṅgalyakāle vadase hyamaṅgalam |
saceddrutaṃ samadhikṛtaṃ bhaviṣyati
punarapyasau kāmaguṇeṣu raṃsyate ||4||
adrākṣīnmākandika: parivrājaka: | bhagavata: padāni dṛṣṭvā puna: patnīmāmantrayate-
imāni te bhavanti bhadre duhiturjāmātu: padāni | gāthāṃ bhāṣate-
raktasya puṃsa: padamutpaṭaṃ syā-
nnipīḍitaṃ dveṣavata: padaṃ ca |
padaṃ hi mūḍhasya visṛṣṭadehaṃ
suvītarāgasya padaṃ tvihedṛśam |
nāsau bhartā bhajate kumārikām |
nivarta, yāsyāma: svakaṃ niveśanam ||5||
amaṅgale sākalike pūrvavat |
bhagavatotkāśaśabda: kṛta: | aśrauṣīnmākandika: parivrājako bhagavata utkāśanaśabdaṃ
śuśrāva | śrutvā ca puna: puna: patnīmāmantrayate-eṣa te bhavati duhiturjāmāturutkāśanaśabda
iti | sā gāthāṃ bhāṣate-
rakto naro bhavati hi gadgadasvaro
dviṣṭo naro bhavati hi khakkhaṭāsvara: |
@448
mūḍho naro hi bhavati samākulasvaro 
buddho hyayaṃ brāhmaṇadundubhisvara: |
nāsau bhartā bhajate kumārikāṃ
nivarta yāsyāma: svakaṃ niveśanam ||6||
amaṅgale sākalike pūrvavat |
bhagavatā mākandika: parivrājako dūrādavalokita: | adrākṣīnmākandika: parivrājako
bhagavantamavalokayantam | dṛṣṭvā ca puna: patnīmāmantrayate sma-eṣa te bhavati duhiturjāmātā
nirīkṣata iti | sā gāthāṃ bhāṣate-
rakto naro bhavati hi cañcalekṣaṇo
dviṣṭo bhujagaghoraviṣo yathekṣate |
mūḍho nara: saṃtamasīva paśyati
dvijavītarāgo yugamātradarśī |
na eṣa bhartā bhajate kumārikāṃ
nivarta yāsyāma: svakaṃ niveśanam ||7||
amaṅgale sākalike pūrvavat |
bhagavāṃścaṃkramyate | adrākṣīnmākandika: parivrājako bhagavantaṃ caṃkramyamāṇam |
dṛṣṭvā ca puna: patnīmāmantrayate-eṣa duhiturjāmātā caṃkramyata iti | sā gāthāṃ bhāṣate-
yathāsya netre ca yathāvalokitaṃ
yathāsya kāle sthita eva gacchata: |
yathaiva padmaṃ stimite jale’sya
netraṃ viśiṣṭe vadane virājate |
na eṣa bhartā bhajate kumārikāṃ
nivarta yāsyāma: svakaṃ niveśanam ||8||
amaṅgale sākalike tvaṃ
maṅgalakāle vadase hyamaṅgalam |
saceddrutaṃ samadhikṛtaṃ bhaviṣyati
punarapyayaṃ kāmaguṇeṣu raṃsyate ||9||
vaśiṣṭhośīramaunalāyanā (?)
apatyahetoratatkāmamohitā: |
dharmo munīnāṃ hi sanātano hyaya-
mapatyamutpāditavān sanātana: ||10||
@449
atha mākandika: parivrājako yena bhagavāṃstenopasaṃkrānta: | upasaṃkramya bhagavanta-
midamavocat-
imāṃ bhagavān paśyatu me sutāṃ satīṃ
rūpopapannāṃ pramadāmalaṃkṛtām |
kāmārthinīṃ yadbhavate pradīyate
sahānayā sādhurivācaratāṃ bhavān |
sametya candro nabhasīva rohiṇīm ||11||
bhagavān saṃlakṣayati-yadyahamanupamāyā anunayavacanaṃ brūyām, sthānametadvidyate yadanu-
pamā rāgeṇa svinnā kālaṃ kurvāṇā bhaviṣyati | tattasyā: pratighavacanaṃ brūyāmiti viditvā 
gāthāṃ bhāṣate—
dṛṣṭā mayā mārasutā hi vipra
tṛṣṇā na me nāpi tathā ratiśca |
chando na me kāmaguṇeṣu kaścit |
tasmādimāṃ mūtrapurīṣapūrṇāṃ
praṣṭuṃ hi yattāmapi notsaheyam ||12||
mākandiko gāthāṃ bhāṣate-
sutāmimāṃ paśyasi kiṃ madīyāṃ
hīnāṅginīṃ rūpaguṇairviyuktām |
chandaṃ na yenātra karoṣi cārau
viviktabhāveṣviva kāmabhogī ||13|| iti |
bhagavānapi gāthāṃ bhāṣate-
yasmādihārthī viṣayeṣu mūḍha:
sa prārthayedvipra sutāṃ tavemām |
rūpopapannāṃ viṣayeṣu saktā-
mavītarāgo’tra jana: pramūḍha: ||14||
ahaṃ tu buddho munisattama: kṛtī 
prāptā mayā bodhiranuttarā śivā |
padmaṃ yathā vārikaṇairaliptaṃ
carāmi loke’nupalipta eva ||15||
nīlāmbujaṃ kardamavārimadhye
yathā ca paṅkena va nopaliptam |
tathā hyahaṃ brāhmaṇa lokamadhye
carāmi kāmeṣu vivikta: [eva] ||16|| iti |
@450
athānupamā bhagavatā mūtrapurīṣavādena samudācaritā vītaharṣā durmanā: saṃvṛttā | tasyā
yadrāgaparyavasthānaṃ tadvigatam, dveṣaparyavasthānamutpannam, sthūlībhūtāryasthītikāvarībhūtekṣiṇī(?) |
tena sa khalu samayenānyatamo mahallo bhagavata: pṛṣṭhata: sthito’bhūt | atha mahallo
bhagavantamidamavocat-
samantadṛṣṭe pratigṛhya nārī-
masmatsametāṃ bhagavan prayaccha |
ratā vayaṃ hi pramadāmalaṃkṛtāṃ
bhokṣyāmahe dhīra yathānulomam ||17|| iti |
evamukte bhagavāṃstaṃ mahallamidamavocat-apehi puruṣa, mā me puratastiṣṭheti | sa
ruṣito gāthāṃ bhāṣate-
idaṃ ca te pātramidaṃ ca cīvaraṃ
yaṣṭiśca kuṇḍī ca vrajantu niṣṭhām |
imāṃ ca śikṣāṃ svayameva dhāraya
dhātrī yathā hyaṅkagataṃ kumārakam ||18|| iti |
evamukte sa mahalla: śikṣāṃ pratyākhyāya mahānanāryo’yamiti matvā yena mākandika:
parivrājakastenopasaṃkrānta: | upasaṃkramya mākandikaṃ parivrājakamidamavocat-anuprayaccha
mamāntike’nupamāmiti | sa paryavasthita: kathayati-mahalla, draṣṭumapi ten a prayacchāmi, prāgeva
spraṣṭumiti | evamuktasya mākandikasya parivrājakasyāntike tādṛśaṃ paryavasthānamutpannaṃ yenoṣṇaṃ
śoṇitaṃ chardayitvā kālagato narakeṣūpapanna: ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya bhadanta,
bhagavatā anupamā labhyamānā na pratigṛhīteti | bhagavānāha-na bhikṣava etarhi, yathā atīte’-
pyadhvanyeṣā mayā labhyamānā na pratigṛhītā | tacchrūyatām ||
bhūtapūrvaṃ bhikṣavo’nyatamasminkarvaṭake’yaskāra: prativasati | tena sadṛśātkulāt kalatra-
mānītam | pūrvavadyāvadduhitā jātā abhirūpā darśanīyā prāsādikā | unnītā vardhitā
mahatī saṃvṛttā | ayaskāra: saṃlakṣayati-mayaiṣā duhitā na kasyacit kulena dātavyā, na
rūpeṇa na dhanena, api tu yo mama śilpena samo’bhyadhiko vā, tasyāhamenāṃ dāsyāmīti |
yāvadanyatamo māṇavo bhikṣārthī tasya gṛhaṃ praviṣṭa: | sā dārikā bhaikṣamādāya nirgatā | sa
māṇavastāṃ dṛṣṭvā kathayati-dārike, tvaṃ kasyaciddattā āhosvinna datteti ? sā kathayati-yadā
jātāhaṃ tadaiva matpitaivāṅgīkṛtya vadati-duṣkaramasau māṃ kasyaciddāsyati | kiṃ tava pitā
vadati ? yo mama śilpena samo’bhyadhiko vā, asyāhamenāṃ dāsyāmīti | tava pitā kīdṛśaṃ
śilpaṃ jānīte ? sūcīmīdṛśāṃ karoti yāvadudake plavate | sa māṇava: saṃlakṣayati-kiṃ cāpya-
hamanayānarthī, madāpanayo’sya kartavya iti | kuśalo’sau teṣu teṣu śilpasthānakarmasthāneṣu |
@451
tenāyaskārabhāṇḍikāṃ yācitvā anyatra gṛhe susūkṣmā: sūcyo ghaṭitā:, yā udake plavante |
ekā ca mahatī ghaṭitā yasyāṃ sapta sūcya: pratikṣiptā: saha tayā plavante | sa tā: kṛtvā
tasyāyaskārasya gṛhamāgata: | sa kathayati—sūcya: sūcya iti | tayā dārikayā dṛṣṭā: | sā
gāthāṃ bhāṣate—
unmattakastvaṃ kaṭuko’tha vāsi acetana: |
ayaskāragṛhe yastvaṃ sūcīṃ vikretumāgata: ||19|| iti |
so’pi gāthāṃ bhāṣate—
nāhamunmattako vāsmi kaṭuko’hamacetana: |
mānāvatāraṇārthaṃ tu mayā śilpaṃ pradṛśyate ||20||
sacetpitā te jānīyācchilpaṃ mama hi yādṛśam |
tvāṃ caivānuprayaccheta anyacca viprataṃ (vipulaṃ ?) dhanam ||21|| iti |
sā kathayati—kīdṛśaṃ tvaṃ śilpaṃ jānīṣe ? īdṛśīṃ sūcīṃ karomi yodake plavate |
tayā māturniveditam-amba, śilpikarmātrāgata iti | sā kathayati—praveśayeti | tayā prave-
śita: | ayaskārabhāryā kathayati—kīdṛśaṃ tvaṃ śilpaṃ jānīṣe ? tena samākhyātam | tayā
svāmine nivedita: | āryaputra, ayaṃ śilpadāraka: | īdṛśaṃ jānīta iti | sa kathayati—yadyeva-
mānaya pānīyam, paśyāmīti | tayā pānīyasya bhājanaṃ pūrayitvopanāmitam | tenaikā sūcī 
prakṣiptā | sā plotumārabdhā | evaṃ dvitīyā, tṛtīyā | tata: sā mahatī sūcī prakṣiptā | sāpi 
plotumārabdhā | punastasyāmekā sūcī prakṣiptā | tathāpi plotumārabdhā | evaṃ dvitīyāṃ tṛtīyāṃ
yāvat saptasūcīṃ prakṣipya prakṣiptāstathāpi plotumārabdhā: | ayaskāra: saṃlakṣayati—mamaiṣo-
‘dhikatara: śilpena | asmai duhitaramanuprayacchām | iti viditvā tāṃ dārikāṃ sarvālaṃkāra-
vibhūṣitāṃ kṛtvā vāmena pāṇinā gṛhītvā dakṣiṇena pāṇinā bhṛṅgārakamādāya māṇavasya purata:
sthitvā kathayati—imāṃ te’haṃ māṇavaka duhitaramanuprayacchāmi bhāryārthāyeti | sa kathayati—
nāhamanayārthī, kiṃ tu tavaiva madāpanaya: kartavya iti mayā śilpamupadarśitamiti ||
bhagavānāha—kiṃ manyadhve bhikṣavo yo’sau māṇava:, ahameva sa tena kālena tena
samayena | yo’sāvayaskāra:, eṣa eva mākandikastena kālena tena samayena | yāsāvaya-
skārabhāryā, eṣaivāsau mākandikabhāryā tena kālena tena samayena | yāsāvayaskāraduhitā,
eṣaivāsāvanupamā tena kālena tena samayena | tadāpyeṣā mayā labhyamānā na pratigṛhītā |
etarhyapyeṣā mayā labhyamānā na pratigṛhītā ||
punarapi bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya
bhadanta ayaṃ mahallako’nupamāmāgamyānayena vyasanamāpanna iti | bhagavānāha—na bhikṣava etarhi
yathātīte’pyadhvanyeṣa anupamāmāgamya sānta:puro’nayena vyasanamāpanna: | tacchrūyatām ||
@452
bhūtapūrvaṃ bhikṣava: siṃhakalpāyāṃ siṃhakesarī nāma rājā rājyaṃ kārayati ṛddhaṃ ca sphītaṃ ca kṣemaṃ 
ca subhikṣaṃ ca ākīrṇabahujanaṃ pūrvavadyāvaddharmeṇa rājyaṃ kārayati | tena khalu samayena siṃhakalpāyāṃ
siṃhako nāma sārthavāha: prativasati āḍhyo mahādhano mahābhogo vistīrṇaviśālaparigraha: pūrvavadyāva-
ttena kalatramānītam | sā āpannasattvā saṃvṛttā | na cāsyā: kiṃcidamanojñaśabdaśravaṇaṃ yāvadgarbhasya
paripākāya | sā aṣṭānāṃ vā navānāṃ vā māsānāmatyayāt prasūtā | dārako jāta: abhirūpo
darśanīya: prāsādiko gaura: kanakavarṇa: chatrākāraśirā: pralambabāhurvistīrṇalalāṭa uccaghoṇa:
saṃgatabhrū: tuṅganāsa: sarvāṅgapratyaṅgopeta: | tasya trīṇi saptakānyekaviṃśatiṃ divasān vistareṇa
tasya jātasya jātimahaṃ kṛtvā nāmadheyaṃ vyavasthāpyate—kiṃ bhavatu dārakasya nāmeti ? jñātaya
ūcu:-ayaṃ dāraka: siṃhasya sārthavāhasya putra: | bhavatu siṃhala iti nāma | tasya siṃhala
iti nāmadheyaṃ vyavasthāpitam | siṃhalo dārako’ṣṭābhyo dhātrībhyo datta: pūrvavadyāvadaṣṭāsu
parīkṣāsu ghaṭako vācaka: paṇḍita: paṭupracāra: saṃvṛtta: | tasya pitrā trīṇi vāsagṛhāṇi
māpitāni haimantikaṃ graiṣmikaṃ vārṣikam | trīṇyanta:purāṇi vyavasthāpitāni jyeṣṭhaṃ madhyaṃ
kanīyasam | so’pareṇa samayena pitaramāhvayate—tāta, anujānīhi, mahāsamudramavatarāmīti |
sa kathayati—putra, tāvatprabhūtaṃ me dhanajātamasti yadi tvaṃ tilataṇḍulakulatthādiparibhogena 
ratnāni me paribhokṣyase, tathāpi me bhogā na tanutvaṃ parikṣayaṃ paryādānaṃ gamiṣyanti | tadyāvadahaṃ
jīvāmi, tāvat krīḍa ramasva paricāraya | mamātyayād dhanenopārjitaṃ kariṣyasīti | sa
bhūyo bhūya: kathayati—tāta, anujānīhi, mahāsamudramavatarāmīti | sa tenāvaśyanirbandhaṃ
jñātvā ukta:-putra, evaṃ kuru | kiṃ tu bhayabhairavasahiṣṇunā te bhavitavyamiti | tena siṃhakalpāyāṃ 
rājadhānyāṃ ghaṇṭāvaghoṣaṇaṃ kāritam—śṛṇvantu bhavanta: siṃhakalpanivāsino vaṇija: nānā-
deśābhyāgatāśca | siṃhalasārthavāho mahāsamudramavatariṣyatīti | yo yuṣmākamutsahate siṃhalena
sārthavāhena sārdhamaśulkenātarapaṇyena mahāsamudramavatartum, sa mahāsamudragamanīyaṃ paṇyaṃ samudā-
nayatviti | tata: pañcabhirvaṇikśatairmahāsamudragamanīyaṃ paṇyaṃ samudānītam | mātāpitarau bhṛtyāṃśca
suhṛtsaṃbandhibāndhavānavalokya divasatithimuhūrtaprayogeṇa kṛtakautukamaṅgalasvastyayana: śakaṭairbhārai:
piṭakai: mūṭairuṣṭrairgobhirgardabhai: prabhūtaṃ mahāsamudragamanīyaṃ paṇyamādāya pañcabhirvaṇikśatai: saparivāra:
saṃprasthita: | so’nupūrveṇa grāmanagaranigamarāṣṭrarājadhānīṣu cañcūryamāṇa: pattanānyavalokayan
samudratīramanuprāpta: | vistareṇa rākṣasīsūtraṃ sarvaṃ vācyam | sarve te vaṇijo bālāhāśvarājā-
tpatitā:, tābhiśca rākṣasībhirbhakṣitā: | siṃhalaka eka: svastikṣemābhyāṃ jambudvīpamanuprāpta: |
siṃhalabhāryā yā rākṣasī sā rākṣasībhirucyate—bhagini, asmābhi: svakasvakā: svāmino
bhakṣitā:, tvayā svāmī nirvāhita: | yadi tāvattamānayiṣyasītyevaṃ kuśalam, no cettvāṃ
bhakṣayāma iti | sā saṃtrastā kathayati-yadi yuṣmākameṣa nirbandho māṃ dhariṣyatha ānayāmīti |
tā: kathayanti-śobhanam | evaṃ kuruṣveti | sā paramabhīṣaṇarūpamabhinirmāya laghulaghveva
gatvā siṃhalasya sārthavāhasya purato gatvā sthitā | siṃhalena sārthavāhena niṣkoṣamasiṃ kṛtvā 
@453
saṃtrāsitā apakrāntā | yāvanmadhyadeśāt sārtha āgata: | sā rākṣasī sārthavāhasya pādayo-
rnipatyāha—sārthavāha, ahaṃ tāmradvīpakasya rājño duhitā | tenāhaṃ siṃhalasārthavāhasya bhāryārthaṃ
dattā | tasya mahāsamudramadhyagatasya makareṇa matsyajātena yānapātraṃ bhagnam | tenāhamamaṅgaleti 
kṛtvā choritā | tadarhasi taṃ mamopasaṃvarayitumiti | tenādhivāsitaṃ kṣamāpayāmīti | sa tasya
sakāśaṃ gata: | viśrambhakathālāpena muhūrtaṃ sthitvā kathayati-vayasya, rājaduhitāsau tvayā
pariṇītā | mā tāmasthāne parityaja, kṣamasveti | sa kathayati—vayasya, nāsau rājaduhitā,
tāmradvīpādasau rākṣasī | atha kathamihāgatā ? tena vṛttamārocitam | sa tūṣṇīmavasthita: |
siṃhala: sārthavāho’nukramata: svagṛhamanuprāpta: | sāpi rākṣasī svayamatīvarūpayauvanasaṃpanna-
mahāsundarīmānuṣīrūpamāsthāya siṃhalasadṛśanirviśeṣasundaraṃ putraṃ nirmāya taṃ putramādāya
siṃhakalpāṃ rājadhānīmanuprāptā | siṃhalasya sārthavāhasya svagṛhadvāramūle’vasthitā | janakāye—
nāsau mukhabimbakena pratyabhijñāta: | te kathayanti—bhavanta:, jñāyantāmayaṃ dāraka: siṃhalasya
sārthavāhasya putra iti | rākṣasī kathayati—bhavanta:, parijñāto yuṣmābhi: | tasyaivāyaṃ putra iti |
te kathayanti—bhagini, kuta āgatā, kasya vā duhitā tvamiti ? sā kathayati—bhavanta:,
ahaṃ tāmradvīparājasya duhitā siṃhalasya sārthavāhasya bhāryārthaṃ dattā | mahāsamudramadhyagatasya
sārthavāhasya matsyajātena yānapātraṃ bhagnam | tenāhamamaṅgaleti kṛtvā asthāne choritā,
kathaṃcidiha saṃprāptā | kṣudraputrāham | arhatha siṃhalaṃ sārthavāhaṃ kṣamayitumiti | taistasya
mātāpitrorniveditam | sa tābhyāmukta:-putra, maināṃ[tyaja]duhitaraṃ rājña:, kṣudraputreyaṃ tapasvinī,
kṣameti | sa kathayati—tāta, naiṣā rājaduhitā, rākṣasyeṣā tāmradvīpādihāgateti | tau kathayata:-
putra, sarvā eva striyo rākṣasya: | kṣameti | tāta, yadyeṣā yuṣmākamabhipretā, etāṃ gṛhe dhārayata |
ahamapyanyatra gacchāmīti | tau kathayata:-putra, sutarāṃ vayamenāṃ tavaivārthāya dhārayāma: | yadyeṣā
tava nābhipretā, kimasmākamanayā ? na dhārayāma iti | tābhyāṃ niṣkāsitā | sā siṃha-
kesariṇo rājña: sakāśaṃ gatā | amātyai rājño niveditam-deva, īdṛśī rūpayauvanasaṃpannā strī
rājadvāre tiṣṭhatīti | rājā kathayati—praveśayeti | paśyāma iti | sā tai: praveśitā | hārīṇī-
ndriyāṇi | rājā tāṃ dṛṣṭvā rāgenotkṣipta: | svāgatavādasamudācāreṇa tāṃ samudācarya kathayati-
kuta: kathamatrāgatā, kasya vā tvamiti | sā pādayornipatya kathayati—deva, ahaṃ tāmradvīpakasya
rājño duhitā siṃhalasya sārthavāhasya bhārvārthaṃ dattā | tasya mahāsamudramadhyagatasya makareṇa
matsyajātena yānapātraṃ bhagnam | tenāhamamaṅgaleti śrutvā asthāne choritā, kathaṃcidiha saṃprāptā |
kṣudraputrāham | tadarhasi deva tameva siṃhalaṃ sārthavāhaṃ kṣamāpayitumarhasi | tena rājñā samā-
śvāsitā | amātyānāmājñā dattā-gacchantu bhavanta:,siṃhalaṃ sārthavāhaṃ śabdayateti | tairasau
śabdita: | rājā kathayati—siṃhala, enāṃ rājaduhitaraṃ dhāraya, kṣamasveti | sa kathayati—deva,
naiṣā rājaduhitā, rākṣasyeṣā tāmradvīpādihāgateti | rājā kathayati—sārthavāha, sarvā eva
striyo rākṣasya:, kṣamasva | atha tava nābhipretā, mamānuprayaccheti | sārthavāha: kathayati—deva,
@454
rākṣasyeṣā | nāhaṃ dadāmi, na varayāmīti | sā rājñā anta:puraṃ praveśitā | tayā rājā vaśī-
kṛta: | yāvadapareṇa samayena rājña: sānta:purasyāsvāpanaṃ datvā tāsāṃ rākṣasīnāṃ sakāśaṃ gatvā
kathayati—bhaginya:, kiṃ yuṣmākaṃ siṃhalena sārthavāhena ? mayā siṃhakesariṇo rājña: sānta:-
purasyāsvāpanaṃ dattam | āgacchata, taṃ bhakṣayāma iti | tā vikṛtakaracaraṇanāsā: paramabhairava-
mātmānamabhinirmāya rātrau siṃhakalpāmāgatā: | tābhirasau rājā sānta:puraparivāro bhakṣita: |
prabhātāyāṃ rajanyāṃ rājadvāraṃ na mucyate | rājagṛhasyopariṣṭātkuṇapakhādakā: pakṣiṇa: pari-
bhrāmitumārabdhā: | amātyā bhaṭabalāgranaigamajanapadāśca rājadvāre tiṣṭhanti | eṣa śabda:
siṃhakalpāyāṃ rājadhānyāṃ samantato visṛta:-rājadvāraṃ na mucyate | rājagṛhasyopariṣṭātkuṇapa-
khādakā: pakṣiṇa: paribhramanti | amātyā bhaṭabalāgraṃ naigamajanapadāśca rājadvāre tiṣṭhantīti |
siṃhalena sārthavāhena śrutam | sa tvaritatvaritaṃ khaṅgamādāya gata: | sa kathayati—bhavanta:,
kṣamaṃ cintayata | tayā rākṣasyā rājā khādita iti | amātyā: kathayanti—kathamatra prati-
pattavyamiti ? sa kathayati—niśrayaṇīmānayata, paśyāmīti | tairānītā | siṃhala: sārthavāha:
khaṅgamādāya nirūḍha: | tena tā: saṃtrāsitā: | tāsāṃ kāściddhastapādānādāya niṣpalāyitā:,
kāścicchira: | tata: siṃhalena sārthavāhena rājakuladvārāṇi muktāni | amātyai rājakulaṃ
śodhitam | paurāmātyajanapadā: saṃnipatya kathayanti-bhavanta:, rājā sānta:puraparivāro
rākṣasībhirbhakṣita: | kumāro nāsya, kamatrābhiṣiñcāma iti ? tatraike kathayanti—ya: sāttvika:
prājñaśceti | apare kathayanti—siṃhalātsārthavāhāt ko’nya: sāttvika: prājñaśca ? siṃhalaṃ
sārthavāhamabhiṣiñcāma iti | evaṃ kurma: | tai: siṃhala: sārthavāha ukta:-sārthavāha, rājyaṃ
pratīccheti | sa kathayati—ahaṃ vaṇiksaṃvyavahāropajīvī | kiṃ mama rājyeneti ? te kathayanti—
sārthavāha, nānya: śaknoti rājyaṃ dhārayitum | pratīccheti | sa kathayati—samayena pratīcchāmi
yadi mama vacanānusāriṇo bhavatha | pratīccha, bhavāma:, śobhanaṃ te | tairasau nagaraśobhāṃ kṛtvā
mahatā satkāreṇa rājye’bhiṣikta: | tena nānādeśanivāsino vidyāvādikā āhūya bhūyasyā
mātrayā vidyā śikṣitā, evamiṣvastrācāryā iṣvastrāṇi | amātyānāṃ cājñā dattā-sajjīkriyatāṃ
bhavantaścaturaṅgabalakāyam | gacchāma:, tā rākṣasīstāmradvīpānnirvāsayāma iti | amātyai-
ścaturaṅgabalakāyaṃ saṃnāhitam | siṃhalo rājā caturaṅgādbalakāyādvaravarāṅgān hastino’śvān
rathān manuṣyāṃśca vahaneṣvāropya tāmradvīpaṃ saṃprasthita: | anupūrveṇa samudratīramanuprāpta: | tāsāṃ
rākṣasīnāmāpaṇasthānīyo dhvaja: kampitumārabdha: | tā: saṃjalpaṃ kartumārabdhā:-bhavatya:,
āpaṇasthānīyo dhvaja: kampate | nūnaṃ jāmbudvīpakā manuṣyā yuddhābhinandina āgatā: |
samanveṣāma iti | tā: samudratīraṃ gatā: | yāvat paśyanti anekaśatāni yānapātrāṇi samudra-
tīramanuprāptāni | dṛṣṭvā ca punastā ardhena pratyudgatā: | tato vidyādhāribhirāviṣṭā iṣvastrā-
cāryai: saṃpraghātitā: | avaśiṣṭā: siṃhalasya rājña: pādayornipatya kathayanti—deva, kṣamasveti |
sa kathayati—samayena kṣame, yadi yūyametannagaramutkīlayitvā anyatra gacchatha, na ca madvijite
@455
kasyacidaparādhyatheti | tā: kathayanti—deva, evaṃ kurma: | śobhanam | taṃ nagaramutkīlayitvā
anyatra gatvāvasthitā: | siṃhalenāpi rājñā āvāsitamiti siṃhaladvīpa: siṃhaladvīpa iti
saṃjñā saṃvṛttā ||
kiṃ manyadhve bhikṣavo yo’sau siṃhala:, ahameva sa tena kālena tena samayena | yo’sau
siṃhakesarī rājā, eṣa eva sa mahallastena kālena tena samayena | yā sā rākṣasī, eṣaivānu-
pamā tena kālena tena samayena | tadāpyeṣa anupamāyā arthe anayena vyasanamāpanna: | etarhyapyeṣa
anupamāyā arthe anayena vyasanamāpanna: ||
mākandika: parivrājako’nupamāmādāya kauśāmbīṃ gata: | anyatamasminnudyāne’vasthita: |
udyānapālakapuruṣeṇa rājña udayanasya vatsarājasya niveditam-deva, strī abhirūpā darśa-
nīyā prāsādikā udyāne tiṣṭhati | devasyaiṣā yogyeti śrutvā rājā tadudyānaṃ gata: |
tenāsau dṛṣṭā | hārīṇīndriyāṇi | sahadarśanādevākṣiptahṛdaya: | tena mākandika: parivrājaka
ukta:-kasyeyaṃ dārikā ? sa āha-deva,madduhitā deva, na kasyacid | mama kasmānna dīyate ?
deva, dattā bhavatu rājña: | śobhanam | mahārājasya bahava: paṇyapariṇītā: | tasya puṣpadantasya
pariṇītā | tasyā: puṣpadantasya prāsādasyārdhaṃ dattam, pañcopasthāyikāśatāni dattāni,
pañca ca kārṣāpaṇaśatāni dine dine gandhamālyanimittam | mākandika: parivrājako’grāmātya:
sthāpita: | tena khalu puna: samayenodayanasya rājñastrayo’grāmātyā yogandharāyaṇo ghoṣilo
mākandika iti | yāvadapareṇa samayena udayanasya rājña: puruṣa upasaṃkrānta: | rājñā pṛṣṭa:-
kastvamiti ? sa kathayati—deva priyākhyāyīti | amātyānāmājñā dattā-bhavanta:, prayacchata
priyākhyāyino vṛttimiti | taistasya vṛttirdattā | yāvadapara: puruṣa upasaṃkrānta: | so’pi rājñā
pṛṣṭa:-kastvamiti ? sa kathayati-deva apriyākhyāyīti | rājñā amātyānāmājñā dattā-bhavanta:,
prayacchatāsyāpyapriyākhyāyino vṛttimiti | te kathayanti-mā kadāciddevo’priyaṃ śṛṇuyāt | sa
kathayati-bhavanta:, vistīrṇāni rājakāryāṇi | prayacchateti | taistasyāpi vṛttirdattā | yāva-
dapareṇa samayena rājā udayana: śyāmāvatī anupamā caikasmin sthāne tiṣṭhanti | tadā rājñā
kṣutaṃ kṛtam | śyāmāvatyoktam-namo buddhāyeti | anupamayā namo devasyeti | anupamā
kathayati—mahārāja, śyāmāvatī devasya santakaṃ bhaktaṃ bhuṅkte, śramaṇasya gautamasya namaskāraṃ
karotīti | rājā kathayati—anupame, nātra hyevam | śyāmāvatyupāsikā | avaśyaṃ śramaṇasya
gautamasya namaskāraṃ karotīti | sā tūṣṇīmavasthitā | tasyā: preṣyadārikā uktā-dārike,
yadā deva: śyāmāvatī ahaṃ ca rahasi tiṣṭhema, tadā tvaṃ sopānake kāṃsikāṃ pātayiṣyasīti |
evamastviti | tayā teṣāṃ rahasyavasthitānāṃ sopānake kāṃsikā pātitā | śyāmāvatyoktam—
namo buddhāyeti | anupamā namo devasyetyuktvā kathayati—devasya santakaṃ bhavatī bhuṅkte,
śramaṇasya gautamasya namaskāraṃ karotīti | rājā kathayati—anupame, atra mā saṃrambhaṃ
kuru, upāsikaiṣā, nātra doṣa iti | rājā udayana ekasmin divase śyāmāvatyā sakāśaṃ
@456
bhuṅkte, dvitīyadivase’nupamāyā: | rājñā śākunikasyājñā dattā-yasmin divase śyāmāvatyā
bhojanavāra:, tasmin divase jīvanta: kapiṃjalā ānetavyā iti | śākunikena jīvanta:
kapiṃjalā rājña upanītā: | rājā kathayati—anupamāyā: samarpayeti | anupamayā śrutam |
sā kathayati—deva, na mama vāra: | śyāmāvatyā vāra iti | rājā kathayati—gaccha bho: puruṣa,
śyāmāvatyā: samarpayeti | tena śyāmāvatyā: sakāśamupanīta:-devasyārthāya sādhayeti | sā
kathayati-kimahaṃ śākunikāyinī ? na mama prāṇātipāta: kalpate | gaccheti | tena rājñe
gatvā niveditam—deva, śyāmāvatī kathayati—kimahaṃ śākunikāyinī ? na mama prāṇātipāta:
kalpate | gaccheti | anupamā śrutvā kathayati—deva, yadyasāvucyate śramaṇasya gautamasyārthāya
sādhayeti sāṃprataṃ saparivārā sādhayet | rājā saṃlakṣayati-syādevam | tenāsau puruṣa
ukta:-gaccha bho: puruṣa, evaṃ vada-bhagavato’rthāya sādhayeti | saṃprasthito’nupamayā pracchanna-
mukta:-praghātayitvānayeti | tena praghātayitvā śyāmāvatyā upanītā: | deva: kathayati-bhaga-
vato’rthāya sādhayeti | sā saparivārā udyuktā | śākunikena gatvā rājñe niveditam—sā
deva saparivārā udyukteti | anupamā kathayati—śrutaṃ devena ? yadi tāvatprāṇātipāto na
kalpate, śramaṇasyārthāya na kalpate, devasyāpi kalpate ? devasya na kalpate iti kuta etat ?
rājā paryavasthito dhanu: pūrayitvā saṃprasthita: | mitrāmitramadhyamo loka: | aparayā śyāmāvatyā
niveditam—devo’tyarthaṃ paryavasthito dhanu: pūrayitvā āgacchati, kṣamayeti | tayā
svopaniṣaduktā-bhaginya:, sarvā yūyaṃ maitrīṃ samāpadyadhvamiti | tā: sarvā maitrīsamāpannā: |
rājñā ā karṇāddhanu: pūrayitvā śara: kṣipta: | so’rdhamārge patita: | dvitīya: kṣipta: | sa nivartya
rājña: samīpe patita: | tṛtīyaṃ kṣeptumārabdha: | śyāmāvatī kathayati—deva, mā kṣepsyasi | mā
sarveṇa sarvaṃ na bhaviṣyatīti | rājā vinīta: kathayati—tvaṃ devī nāgī yakṣiṇī gandharvī kinnarī
mahoragīti ? sā kathayati—na | atha kā tvam ? bhagavata: śrāvikā anāgāminī | mayā
bhagavato’ntike’nāgāmiphalaṃ sākṣātkṛtam, ebhiśca pañcabhi: strīśatai: satyāni dṛṣṭānīti | rājā
abhiprasanna: kathayati—varaṃ te’nuprayacchāmīti | sā kathayati-yadi devo’bhiprasanna:, yadā
devo’nta:puraṃ praviśati, tadā mamāntike dharmānvayamupasthāpayediti | rājā kathayati—śobhanam |
evaṃ bhavatviti | so’nupamāyā: śyāmāvatyā antike dharmānvayaṃ prasādayati | yānyasya
navasasyāni navaphalāni navartukāni samāpadyante, tāni tatprathamata: śyāmāvatyā: prayacchati |
īrṣyāprakṛtirmātṛgrāma: | anupamā saṃlakṣayati—ayaṃ rājā mayā sārdhaṃ ratikrīḍāṃ pratyanubhavati |
śyāmāvatyā navai: phalai: navai: sasyakairnavartukai: kārāṃ karoti | tadupāyasaṃvidhānaṃ kartavyaṃ
yenaiṣā praghātyata iti | sā ca tasyā: praghātanāya randhrānveṣaṇatatparā avasthitā | rājña-
ścānyatama: kārvaṭiko viruddha: | tenaikaṃ daṇḍasthānaṃ preṣitam | taddhataprahatamāgatam |
evaṃ dvitīyaṃ tṛtīyam | amātyā: kathayanti—devasya balaṃ hīyate, kārvaṭikasya balaṃ
vardhate | yadi deva: svayameva na gacchati, sthānametadvidyate yat sarvathāsau durdamyo
@457
bhaviṣyati | tena kauśāmbyāṃ ghaṇṭāvaghoṣaṇaṃ kāritam—yo mama vijite kaścicchastropajīvī
prativasati, tena sarveṇa gantavyamiti | tena saṃprasthitena yogandharāyaṇa ukta:-tvamiha
tiṣṭheti | sa na saṃpratipadyate | sa kathayati—devenaiva sārdhaṃ gacchāmīti | ghoṣilo’pyukta
evameva kathayati | rājñā mākandika: sthāpita uktaśca—śyāmāvatyā yogodvahanaṃ kartavyamiti |
saṃprasthitenāpyanuvrajan sa evamevokta: | nivartamānenāpi tena saṃpratipannam | so’nupamāyā:
sakāśaṃ gata: | tayā pṛṣṭa:-tāta, ka iha devena sthāpita: ? aham | sā saṃlakṣayati—
śobhanam | śakyamanena sahāyena vairaniryātanaṃ kartumiti viditvā kathayati-nānujānīṣe
śyāmāvatī kā mama bhavatīti | putri, jāne sapatnīti | tāta satyamevam | nānujānīṣe
kataro dharmo’tyarthaṃ bādhata iti ? putri, jāne īrṣyā mātsaryaṃ ca | tāta yadyevam, śyāmāvatīṃ
praghātaya | sa kathayati—kiṃ me dve śirasī ? yāvat trirapyahaṃ rājñā saṃdiṣṭa:-śyāmāvatyā 
yogodvāhanaṃ kariṣyasīti | bhavatu nāmāpi na gṛhītumiti | sā kathayati—tāta, īdṛśo’pi
tvaṃ mūrkha: ? asti kaścitpitā duhiturarthe vimukha:, ya: sapatnyā: sakāśe atīva snehaṃ karoti ?
praghātayasītyevaṃ kuśalam | no cedahaṃ paurāṇe sthāne sthāpayāmīti | sa bhīta: saṃlakṣayati—
strīvaśagā rājāna: | syādevamiti viditvā kathayati—putri, naivameva śakyate praghātayitum,
upāyavidhānaṃ karomīti | sā kathayati—śobhanam | evaṃ kuru | sa śyāmāvatyā: sakāśaṃ gata: |
sa kathayati—devi, kiṃ te karaṇīyamasti ? sā kathayati—mākandika, na kiṃcitkaraṇīya-
masti | api tvetā dārikā rātrau pradīpena buddhavacanaṃ paṭhanti, atra bhūrjena prayojanaṃ tailena
masinā kalamayā tulena | sa kathayati—devi, śobhanam | upāvartayāmīti | tena prabhūta-
mupāvartya praveśitam, dvārakoṣṭhake rāśirvyavasthāpita: | śyāmāvatī kathayati—mākandika,
alaṃ paryāptamiti | mākandika: kathayati—devi praveśayāmi, na bhūyo bhūya: praveśitavyam |
tenāpaścime bhūrjabhārake’gniṃ prakṣipya śara: praveśita: | tena saṃdhukṣitena dvārakoṣṭhaka: prajvā-
lita: | kauśāmbīnivāsī janakāya: pradhāvito nirvāpayitum | mākandiko niṣkoṣamasiṃ
kṛtvā janakāyaṃ nirvāsayitumārabdha: | tiṣṭhata, kiṃ yūyaṃ rājño’nta:puraṃ draṣṭum ? kauśāmbyāṃ
yantrakarācārya: kathayati—ahamenaṃ dvārakoṣṭhakaṃ jvalantaṃ yantreṇānyasthānaṃ saṃkramayāmīti | so’pi
mākandikenaivamevokto nivartita: | śyāmāvatī ṛddhyā ākāśamutplutya kathayati—bhaginya:,
asmābhirevaitāni karmāṇi kṛtānyupacitāni labdhasaṃbhārāṇi pariṇatapratyayānyoghavatpratyupa-
sthitānyavaśyaṃbhāvīni | asmābhireva kṛtyānyupacitāni | ko’nya: pratyaṃnubhaviṣyati ? uktaṃ
ca bhagavatā--
naivāntarikṣe na samudramadhye
na parvatānāṃ vivaraṃ praviśya |
na vidyate sa pṛthivīpradeśo
yatra sthitaṃ na prasaheta karma ||22|| iti |
@458
tatkarmaparāyaṇairvo bhavitavyamityuktvā gāthāṃ bhāṣate—
dṛṣṭo mayā sa bhagavān tiryakprākārasaṃnibha: |
ājñātāni ca satyāni kṛtaṃ buddhasya śāsanam ||23|| iti |
śyāmāvatīpramukhāstā: striya: pataṅga ivotplutyāgnau nipatitā: | iti tatra śyāmāvatī-
pramukhāni pañca strīśatāni dagdhāni | kubjottarā sasaṃbhrameṇa niṣpalāyitā | mākandikena
teṣāṃ pañcānāṃ strīśatānāṃ kalevarāṇi śmaśāne choritāni | rājakulaṃ sāntarbahi: śodhitam |
kauśāmbīnivāsī janakāyo nānādeśābhyāgataśca vikrośannivārita: ||
atha saṃbahulā bhikṣava: pūrvāhṇe nivāsya pātracīvaramādāya kauśāmbīṃ piṇḍāya prāvi-
kṣan | aśrauṣu: saṃbahulā bhikṣava: kauśāmbīnagare udayanasya vatsarājasya janapadān gatasya
anta:puramagninā dagdhaṃ pañcamātrāṇi strīśatāni śyāmāvatīpramukhāni | śrutvā ca puna: kauśāmbīṃ
piṇḍāya praviśya caritvā pratikramya punaryena bhagavāṃstenopasaṃkrāntā etadūcu:-aśrauṣma vayaṃ
bhadanta saṃbahulā bhikṣavo kauśāmbīṃ piṇḍāya caranta udayanasya vatsarājasyānta:puramagninā
dagdhaṃ pañcamātrāṇi strīśatāni śyāmāvatīpramukhāni dagdhāni ||
bhagavānāha—bahu bhikṣavastena mohapuruṣeṇāpuṇyaṃ prasūtaṃ yenodayanasya vatsarājasya
janapadagatasyānta:puramagninā dagdhaṃ pañcamātrāṇi strīśatāni śyāmāvatīpramukhāni | kiṃ cāpi
bhikṣavastena mohapuruṣeṇa bahvapuṇyaṃ prasūtam, api tu na tā durgatiṃ gatā: | sarvā: śuddhapudgalā:
kālagatā: | tatkasya heto: ? santi tasminnanta:pure striyo yā: pañcānāmavarabhāgīyānāṃ saṃyo-
janānāṃ prahāṇādupapādukā: | tatra parinirvāyiṇyo’nāgāminyo’nāvṛttikadharmiṇya: punarimaṃ
lokam | evaṃrūpāstasminnanta:pure striya: santi | santi tasminnanta:pure striyo yāstrayāṇāṃ
saṃyojanānāṃ prahāṇādrāgadveṣamohānāṃ kālaṃ kṛtvā sakṛdāgāminya:, sakṛdimaṃ lokamāgamya
du:khasyāntaṃ kariṣyanti | evaṃrūpāstasminnanta:pure striya: santi | santi tasminnanta:pure striyo
yāstrayāṇāṃ saṃyojanānāṃ prahāṇācchrotāpannā avinipātadharmiṇyo niyatasamādhiparāyaṇā:
saptakṛtvo bhavaparamā: saptakṛtvo devāṃśca manuṣyāṃśca saṃdhāvya saṃsṛtya du:khasyāntaṃ kariṣyanti |
evaṃrūpāstasminnanta:pure striya: santi | santi tasminnanta:pure striyo yā: svajīvitahetorapi
śikṣāṃ na vyatikrāntā: | ityevaṃrūpāstasminnanta:pure striya: santi | santi tasminnanta:pure
striyo yā mamāntike prasannacittālaṃkāraṃ kṛtvā kāyasya bhedātsugatau svargaloke deveṣūpapannā: |
evaṃrūpāstasminnanta:pure striya: santi | āgamyata bhikṣavo yena śyāmāvatīpramukhānāṃ pañcastrī-
śatānāṃ kalevarāṇi | evaṃ bhadanteti bhikṣavo bhagavata: pratyaśrauṣu: | atha khalu bhagavān
saṃbahulairbhikṣubhi: sārdhaṃ yena tāsāṃ pañcānāṃ strīśatānāṃ kalevarāṇi tenopasaṃkrānta: |
upasaṃkramya bhikṣūnāmantrayate sma—etāni bhikṣavastāni pañcaśatakalevarāṇi yatra udayano
vatsarājo rakta: sakto gṛddho grathito mūrcchito’dhyavasito’dhyavasāyamāpanna: | tatra naiva
prājñadhī: pādenāpi spṛśet | gāthāṃ ca bhāṣate—
@459
mohasaṃbardhano loko bhavyarūpa iva dṛśyate |
upadhibandhanā bālāstamasā parivāritā: |
asatsaditi paśyanti paśyatāṃ nāsti kiṃcana ||24|| iti |
evaṃ cāha-tasmāttarhi bhikṣava evaṃ śikṣitavyam, yaddagdhasthūṇāyāmapi cittaṃ na
pradūṣayiṣyāma: prāgeva savijñānake kāye | ityevaṃ vo bhikṣava: śikṣitavyam ||
atha kauśāmbīnivāsina: paurā: saṃnipatya saṃjalpitumārabdhā:-bhavanta:, rājña īdṛśo-
‘nartha: saṃvṛtta | tatko nvasmākaṃ rājña ārocayiṣyatīti ? tatrekai kathayanti—yo’sāvapriyākhyāyī
sa ārocayiṣyati | taṃ śabdayāma iti | apare kathayanti—evaṃ kurma: | tairasāvāhūyokta:-
devasyedamīdṛśamapriyamanupūrvyā nivedayeti | vṛttirdīyatām | kimapriyākhyāyino vṛttirdīyata 
ityayaṃ sa kāla: | yūyameva nivedayata | te kathayanti—atorthameva tava vṛttirdattā | kāryaṃ
nivedayeti | samayato nivedayāmi yadahaṃ bravīmi tatkurudhvam ? brūhi, kariṣyāma: | evamanupūrveṇāsya
nivedayitavyam—pañcahastiśatāni prayacchata, pañcahastinīśatāni pañcāśvaśatāni pañcavaḍavā-
śatāni pañcakumāraśatāni pañcakumārikāśatāni suvarṇalakṣaṃ kauśāmbyadhiṣṭhānam | paṭe lekhayata
puṣpadantaprāsādaṃ yathā mākandikena bhūrjaṃ kalamā tailaṃ tūlamasirapaścime ca bhūrjabhāge’gni:
prakṣipta: | yathā dvārakoṣṭhaka: prajvālita:, yathā kauśāmbīnivāsī janakāyo nirvāpayituṃ
pradhāvita:, yathā mākandikena niṣkoṣamasiṃ kṛtvā nivārita: | yathā yantrakalācārya āgatya
kathayati—dvārakoṣṭhakaṃ jvalantamanyat sthānaṃ saṃkramayāmīti | so’pi mākandikena nivārita: | yathā
śyāmāvatīpramukhāni pañcastrīśatānyutplutya nipatitāni | te kathayanti—evaṃ kurma: | tai: pañcahasti-
śatānyupasthāpitāni pañcahastinīśatāni pañcāśvaśatāni pañcavaḍavāśatāni pañcakumāraśatāni
pañcakumārikāśatāni suvarṇasya lakṣaṃ kauśāmbyadhiṣṭhānaṃ paṭe likhitaṃ puṣpadantaprāsāda: | yathā
mākandikena bhūrjaṃ kalamā tailaṃ tūlamasirapaścime bhūrjabhārake’gni: prakṣipto yathā dvārakoṣṭhake
prajvālita: | yathā kauśāmbīnivāsī janakāyo nirvāpayituṃ pradhāvita: | yathā mākandikena
niṣkoṣamasiṃ kṛtvā nivārita: | yathā yantrakalācārya āgata:-ahamenaṃ dvārakoṣṭhakaṃ jvalanta-
manyat sthānaṃ saṃkramayāmīti, so’pi mākandikena nivārita: | yathā śyāmāvatīpramukhāni
pañcastrīśatānyagnāvutplutya nipatitāni, tatsarvaṃ paṭe likhitam | tato’priyākhyāyino’mātyānāṃ
lekho’nupreṣito rājña īdṛśo’nartha utpanno’hamasyānenopāyena nivedayiṣyāmi | yuṣmābhi:
sāhāyyaṃ kalpayitavyamiti | sa teṣāṃ lekhāṃ lekhayitvā caturaṅgabalakāyayukto’nyatamasmin
pradeśe gatvāvasthita: | udayanasya ca lekho’nupreṣita:-deva, ahamamuṣmin pradeśe rājā | mama
ca putro mṛtyunāpahṛta: | tadahaṃ tena sārdhaṃ saṃgrāmaṃ saṃgrāmayiṣyāmi | yadi tāvattvaṃ śaknoṣi yuddhena
niyoktumityevaṃ kuśalam, no cetpañcahastiśatāni pañcahastinīśatāni pañcāśvaśatāni
pañcavaḍavāśatāni pañcakumāraśatāni pañcakumārikāśatāni suvarṇasya lakṣaṃ datvā tamāneṣyā-
mīti | rājña udayanasya sa kārvaṭiko balavān saṃnāmaṃ na gacchati | so’mātyānāṃ kathayati-
@460
bhavanta:, īdṛśo’pi rājā mūrkha: ? asti kaścinmṛtyunāpahṛta: śakyata ānetum ? tadgatam |
etattasyaivaṃ likhitam-mamaivaṃnāmā kārvaṭika: saṃnāmaṃ na gacchati | sa tvamasmākaṃ tāvatsāhāyyaṃ
kalpaya, paścāttavāpi sāhāyyaṃ karomīti | so’mātyaistasyaivaṃ lekho’nupreṣita: | sa lekhaśravaṇā-
devāgatya kārvaṭikasya nātidūre vyavasthāpita: | kārvaṭikena śrutam | sa saṃlakṣayati—ekena
tāvadahaṃ rājñā daśa diśo viśrānta:, ayaṃ ca dvitīya: | sarvathā punarapi viṣayānna tu
prāṇānnirgacchāmīti | sa kaṇṭhe’siṃ baddhvā nirgatya rājña udayanasya pādayornipatita: | sa
rājñā udayanena karado vyavasthāpita: | athāsāvapriyākhyāyī rājalīlayā rājña udayanasya
sakāśaṃ gatvā kathayati—deva, mama putro mṛtyunā apahṛta: | tvaṃ mama deva: sāhāyyaṃ kalpayatu |
ahaṃ tena sārdhaṃ saṃgrāmaṃ saṃgrāmayiṣyāmīti | yadi tāvattvaṃ śaknoṣi yuddhena nirjetumityevaṃ
kuśalam, no cetpañcahastiśatāni pañcahastinīśatāni pañcavaḍavāśatāni pañcakumāraśatāni
pañcakumārikāśatāni suvarṇasya lakṣaṃ datvā tamāneṣyāmīti | udayano rājā kathayati—priyavayasya,
mūrkhastvam | asti kaścicchakyate mṛtyo: sakāśādāne tumiti ? sa kathayati—deva, na śakyate |
yadyevam, imaṃ paṭaṃ paśyeti | tena paṭa: prasārita: | rājā paṭaṃ nirīkṣya marmavedhaviddha iva
ruṣyamāṇa: kathayati—bho: kim ? kathayati-bho: puruṣa, kiṃ kathayasi śyāmāvatīpramukhāni
pañca strīśatānyagninā dagdhānīti ? sa paṭṭaṃ mauliṃ cāpanīya gāthāṃ bhāṣate—
nāhaṃ narendro na narendraputra:
pādopajīvī tava deva bhṛtya: |
athāpriyasyeva nivedanārtha-
mihāgato’haṃ tava pādamūlam ||25|| iti |
rājā sutarāṃ nirīkṣya vicārayati | iyaṃ kauśāmbī nagarī, idaṃ rājakulam, ayaṃ
mākandika: puṣpadantaṃ prāsādaṃ bhūrjādinā prayogeṇa dahati, imāni śyāmāvatīpramukhāni pañca
strīśatānyagninā dahyamānānyutplutya nipatitānīti | vicārya kathayati—bho: puruṣa, kiṃ kathayasi
śyāmāvatī dagdheti ? deva, nāhaṃ kathayāmi api tu deva eva kathayati | bho: puruṣa, upāyena me
tvayā niveditam, anyathā te mayāsinā nikṛntitamūlaṃ śira: kṛtvā pṛthivyāṃ nipātitamanvabhavi-
ṣyadityuktvā mūrcchita: pṛthivyāṃ nipatita: | tato jalapariṣekeṇa pratyāgataprāṇa: kathayati-
saṃnāhayata bhavantaścaturaṅgabalakāyam | kauśāmbīṃ gacchāma iti | amātyaiścaturaṅgabalakāyaṃ
saṃnāhitam | rājā kauśāmbīṃ saṃprasthita: | anupūrveṇa saṃprāpta: | tena paurāṇāṃ sakāśāt
sarvaṃ śrutam | tairamarṣitam | tamārāgitam | tato yogandharāyaṇasyājñā dattā-gaccha mākandika-
manupamayā saha yantragṛhe prakṣipya dahyatām | tato yogandharāyaṇena suguptaṃ bhūmigṛhe prakṣipya
sthāpita: | rājña: saptame divase śoko vigata: | sa vigataśoka: | sa kathayati—yogandharāyaṇa,
kutrānupameti ? tena yathāvṛttaṃ niveditam | rājā kathayati—śobhanam | mākandikena śyāmāvatī
praghātitā, tvayāpyanupamayā saparivārayā sārdhaṃ mayā pravrajitavyaṃ jātamiti | yogandharāyaṇa:
kathayati—deva, ityarthameva mayā asau bhūmigṛhe prakṣipya sthāpitā | paśyāmi tāvadyadi jīvatīti |
@461
tenāsau bhūmigṛhādānītā tadavasthānākliṣṭā amlānaśarīrā | rājā dṛṣṭvā saṃlakṣayati—yatheya-
mamlānā, naiṣā nirāhārā | nūnamanayā parapuruṣeṇa sārdhaṃ paricāritamiti viditvā kathayati—
anupame, anyena paricāritamiti ? sā kathayati—śāntaṃ pāpam, nāhamevaṃkāriṇī | kathaṃ jāne ?
abhiśraddadhasi tvaṃ bhagavata: ? abhiśraddadhe gautame | tattadā śramaṇo gautama:, idānīṃ bhagavān | api
tu kiṃ navaśavāyā arthe bhagavantaṃ pravakṣyāmi, śyāmāvatyā arthe pravakṣyāmīti viditvā yena
bhagavāṃstenopasaṃkrānta: | upasaṃkramya bhagavata: pādau śirasā vanditvaikānte niṣaṇṇa: | udayano
vatsarājo bhagavantamidamavocat—kiṃ bhadanta śyāmāvatīpramukhai: pañcabhi: strīśatai: karma kṛtaṃ
yenāgninā dagdhāni ? kubjottarā anukrameṇa niṣpalāyiteti | bhagavānāha—ābhireva mahārāṭ
karmāṇi kṛtānyupacitāni labdhasaṃbhārāṇi pariṇatapratyayāni pūrvavadyāvatphalanti khalu dehinām ||
bhūtapūrvaṃ mahārāja vārāṇasyāṃ nagaryāṃ brahmadatto rājā rājyaṃ kārayati ṛddhaṃ ca sphītaṃ ca
kṣemaṃ ca pūrvavadyāvaddharmeṇa rājyaṃ kārayati | asati buddhānāmutpāde pratyekabuddhā loka utpadyante
hīnadīnānukampakā: prāntaśayanāsanabhaktā ekadakṣiṇīyā lokasya | yāvadanyatama: pratyekabuddho
janapadacārikāṃ caran vārāṇasīmanuprāpta: | so’nyatamasminnudyāne kuṭikāyāmavasthita: |
rājā ca brahmadatta: sānta:puraparivārastadudyānaṃ nirgata: | tā anta:purikā: krīḍāpuṣkiriṇyāṃ
snātvā śītenānubaddhā: | tato’gramahiṣyā preṣyadārikoktā-dārike, śītenātīva bādhyāmahe |
gaccha, etasyāṃ kuṭikāyāmagniṃ prajvalayeti | sā ulkāṃ prajvalya gatā | paśyati taṃ pratyeka-
buddham | tayā tasyā niveditam—devi, pravrajito’syāṃ tiṣṭhatīti | sā kathayati—pravrajito
vā tiṣṭhatu, agniṃ datvā tāṃ prajvalayeti | tayā na dattam | tatastayā kupitayā svayameva
dattam | sa pratyekabuddho nirgata: | ābhi: sarvābhiranta:purikābhiranumoditam | devi, śobhanaṃ
tvayā yadagnirdatta: | sarvā vayaṃ prataptā iti | sa pratyekabuddha: saṃlakṣayati—kṣatā etāstapasvinya
upahatāśca | mā atyantakṣatā etā bhaviṣyanti | anugrahamāsāṃ karomīti | sa tāsāmanukampārthaṃ
tata evākāśamutplutya tapanavarṣaṇavidyotanaprātihāryāṇi kartumārabdha: | āśu pṛthagjanasya
ṛddhirāvarjanakarī | tā mūlanikṛntita iva druma: pādayornipatya kṣamayitumārabdhā: | avatarāva-
tara sadbhūtadakṣiṇīya, asmākaṃ kāmapaṅkanimagnānāṃ hastoddhāramanuprayaccheti | sa tāsāmanukampārtha-
mavatīrṇa: | tāni tasmin kārāṃ kṛtvā praṇidhānaṃ kartumārabdhā:-yadasmābhirevaṃ sadbhūta-
dakṣiṇīye’pakāra: kṛta:, mā asya karmaṇo vipākamanubhavema | yattu kārā: kṛtā:, anena vayaṃ
kuśalamūlenaivaṃvidhānāṃ dharmāṇāṃ lābhinyo bhavema, prativiśiṣṭataraṃ cāta: śāstāramārāgayema iti ||
kiṃ manyase mahārāja tadā yāsau rājño brahmadattasyāgramahiṣī, eṣaiva sā śyāmāvatī
tena kālena tena samayena | yāni pañca strīśatāni, etānyeva tāni pañca strīśatāni tāni
tena kālena tena samayena | yā sā preṣyadārikā, eṣaivāsau kubjottarā tena kālena tena 
samayena | yadābhi: pratyekabuddhasya kuṭikāṃ dagdhvā anumoditam, tasya karmaṇo vipākena
bahūni varṣāṇi narakeṣu paktā yāvadetarhyapi dṛṣṭasatyā agninā dagdhā: | kubjottarā anukrameṇa
@462
niṣpalāyitā | yatpraṇidhānaṃ kṛtaṃ tena mamāntike satyadarśanaṃ kṛtam | iti hi mahārāja
ekāntakṛṣṇānāṃ karmāṇāṃ pūrvavadyāvadevamābhoga: karaṇīya: | ityevaṃ te mahārāja śikṣitavyam |
atrodayano vatsarājo bhagavato bhāṣitamabhinandyānumodya bhagavata: pādau śirasā vanditvā
bhagavato’ntikātprakrānta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta kubjo-
ttarayā karma kṛtaṃ yena kubjā saṃvṛttā ? bhagavānāha—kubjottarayaiva bhikṣava: karmāṇi kṛtā-
nyupacitāni pūrvavadyāvad phalanti khalu dehinām ||
bhūtapūrvaṃ bhikṣavo vārāṇasyāṃ nagaryāṃ brahmadatto nāma rājā rājyaṃ kārayati pūrvavadyāva-
ddharmeṇa rājyaṃ kārayati | naimittikairdvādaśavārṣikā anāvṛṣṭirādiṣṭā | rājñā vārāṇasyāmevaṃ
ghaṇṭāvaghoṣaṇaṃ kāritam—yasya dvādaśavārṣikaṃ bhaktamasti, tena sthātavyam | yasya nāsti
tenānyatra gantavyamiti yata: kālenāgantavyamiti | tena khalu samayena vārāṇasyāṃ saṃdhāno
nāma gṛhapati: prativasati āḍhyo mahādhano mahābhoga iti vistara: pūrvavadyāvad vaiśravaṇa-
dhanapratispardhī | tena koṣṭhāgārika āhūyokta:-bho: puruṣa, bhaviṣyati mama saparivārasya
dvādaśa varṣāṇi bhaktamiti ? sa kathayati—ārya, bhaviṣyatīti | asati buddhānāmutpāde
pratyekabuddhā loka utpadyante pūrvavadyāvadbho: puruṣa, vinyasya pravrajitasahasrasya mama dvādaśa
varṣāṇi bhaktamiti | sa kathayati—ārya, bhaviṣyatīti | tena teṣāṃ pratijñātam | dānaśālā
māpitā: | pūrvavattatra dine dine pratyekabuddhasahasraṃ bhuṅkte | tatraika: pratyekabuddho glāna: |
so’nyatamasmin dine nāgacchati | saṃdhānasya duhitā kathayati—tāta, eko’dya pravrajito
nāgata iti | sa kathayati—putri, kīdṛśa iti | sā pṛṣṭhaṃ vināmayitvā kathayati—tāta,
īdṛśa iti | yadanayā pratyekabuddho vināḍita:, tasya karmaṇo vipākena kubjā saṃvṛttā |
punarapi bhikṣavo buddhaṃ bhagavantaṃ papracchu:-kiṃ bhadanta, kubjottarayā karma kṛtaṃ yena
śrutadharā jāteti ? bhagavānāha-tena kālena tena samayena pratyekabuddhānāṃ ya: saṃghasthavira: sa
vāyvādhika: | tasya bhuñjānasya pātraṃ kampate | tasya saṃdhānaduhitrā hastāt kaṭānavatārya sa
pratyekabuddha ukta:-ārya, taistatpātraṃ sthāpayeti | tena tatra sthāpitam | niṣkampamava-
sthitam | tayā pādayornipatya praṇidhānaṃ kṛtam | yathaiva tatpātraṃ niṣkampamavasthitam,
evameva mamāpi saṃtāne ye dharmā: praviśeyu:, te niṣkampaṃ tiṣṭhantviti | yattayā praṇidhānaṃ
kṛtaṃ tasya karmaṇo vipākena śrutadharā saṃvṛttā ||
punarapi bhikṣavo bhagavantaṃ papracchu:-kiṃ bhadanta kubjottarayā karma kṛtaṃ yena dāsī
saṃvṛtteti ? bhagavānāha—anayā bhikṣavastatraiśvaryamadamattayā parijano dāsīvādena samudā-
carita: | tasya karmavipākena dāsī saṃvṛttā ||
punarapi bhikṣavo bhagavantaṃ papracchu:-kiṃ bhadanta anupamayā karma kṛtaṃ yadeṣā
nirāhārā bhūmigṛhe sthāpitā amlānagātrī cotthitā | bhagavānāha—anupamayaiva bhikṣava:
karmāṇi kṛtānyupacitāni pūrvavadyāvatphalanti khalu dehinām ||
@463
bhūtapūrvaṃ bhikṣavo’nyatamasmin karvaṭake dve dārike anyonyasaṃstutike kṣatriyadārikā
brāhmaṇadārikā ca | asati buddhānāmutpāde pratyekabuddhā loka utpadyante hīnadīnānukampakā:
prāntaśayanāsanabhaktā ekadakṣiṇīyā lokasya | yāvadanyatama:  pratyekabuddho’nyatamasmiñchānte
pradeśe rātriṃ vāsamupagata: | aparasmin divase pūrvāhṇe nivāsya piṇḍārthī pracalita: | taṃ dṛṣṭvā
te dārike prasādite, asmai praṇītānnapūrṇaṃ pātraṃ prayacchata: | tatkarmaṇo vipākenānupamā
jātā, ekā ghoṣilasya gṛhapaterduhitā jātā mahāsundarī śrīmatī nāma | ekasmin samaye
rājñā dṛṣṭā pṛṣṭā ca—kasyeyaṃ kanyā ? mantribhi: kathitam—ghoṣilasya gṛhapate: | tato ghoṣilo
gṛhapati: samāhūyokta:-gṛhapate, tava duhiteyaṃ kanyā ? sa prāha-mama deva | kasmānmama na
dīyate ? dīyatāṃ mahyam | sa prāha—deva, dattā bhavatu | ghoṣilena gṛhapatinā dattā | udaya-
nena vatsarājenānta:puraṃ praveśya mahatā śrīsamudayena pariṇītā | apareṇa samayena rājā ukta:-
deva, bhikṣudarśanamabhikāṅkṣāmīti | sa kathayati—ākāṅkṣase kiṃ tu bhikṣavo rājakulaṃ
praviśanti | deva, ahaṃ nāma dārakaṃ praveśitā | sarvathā yadi bhikṣudarśanaṃ na labhe, adyāgreṇa
na bhokṣye na pāsya iti | sā anāhāratāṃ pratipannā | rājñā ghoṣilo gṛhapatirukta:--gṛhapate,
na tvaṃ duhitaraṃ pratyavekṣase ? deva, kim ? anāhāratāṃ pratipannā | kimartham ? bhikṣudarśana-
mākāṅkṣate | tadātmano gṛhe bhaktaṃ sādhitvā kāyāṃ(?) bhikṣusaṃghamupanimantrya bhojaya, antareṇa
ca dvāraṃ chedayeti | rājño ghoṣilasya ca saṃsaktasīmaṃ gṛham | ghoṣilena gṛhapatinā dvāraṃ
chinnam | tato bhūri karma kārayitvā yena bhagavāṃstenopasaṃkrānta: | upasaṃkramya bhagavata: pādau
śirasā vanditvaikānte niṣaṇṇa: | ekāntaniṣaṇṇaṃ ghoṣilaṃ gṛhapatiṃ bhagavān dharmyayā kathayā
saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā saṃdarśya
samādāpya samuttejya saṃpraharṣya tūṣṇīm | atha ghoṣilo gṛhapatirutthāyāsanādyena bhagavāṃstenā-
ñjaliṃ praṇamya bhagavantamidamavocat-adhivāsayatu me bhagavāñchvo’ntargṛhe bhaktena mama
nimantritaṃ sārdhaṃ bhikṣusaṃghena | pūrvavadyāvadbhagavato dūtena kālamārocayati—samayo bhadanta, sajjaṃ
bhaktaṃ yasyedānīṃ bhagavān kālaṃ manyata iti | bhagavānaupadhike sthita: | śāriputrapramukho
bhikṣusaṃgha: saṃprasthita: | pañcabhi: kāraṇairbuddhā bhagavanta aupadhike tiṣṭhanti—abhinirhṛtaṃ mantrayate
sma | caturṇāmāyuṣmanta ājñā akopyā tathāgatasyārhata: samyaksaṃbuddhasya, arahato bhikṣo:
kṣīṇāśravasya upadhivārakasya, rājñaśca kṣatriyasya mūrdhnābhiṣiktasya | smṛtimupasthāpayati-
praviśāmeti | sa praviśya purastād bhikṣusaṃghasya prajñapta evāsane niṣaṇṇa: | atha śrīmatī
devī sukhopaniṣaṇṇaṃ śāriputrapramukhaṃ bhikṣusaṃghaṃ viditvā pūrvavadyāvannīcataramāsanaṃ gṛhītvā
purastānniṣaṇṇā dharmaśravaṇāya | athāyuṣmāñchāriputra: śrīmatīṃ devīṃ dharmyayā kathayā saṃdarśayati
samādāpayati samuttejayati saṃpraharṣayati | sā satyāni na paśyati | āyuṣmāñchāriputra:
saṃlakṣayati—kimasyā: santi kānicitkuśalamūlāni ? na santīti paśyati | santi kasyāntike
pratibaddhāni ? paśyatyātmana: | tasya dharmaṃ deśayato vicārayataśca sūryāstaṃgamanasamayo
@464
jāta: | bhikṣava utthāyāsanātprakrāntā: | āyuṣmāñchāriputra: saṃlakṣayati—kiṃ cāpi bhagavatā
nānujñātam, sthānametadvidyate yadetadeva pratyakṣaṃ kṛtvā anujñāsyatīti | sa vineyāpekṣayā
tatraivāvasthita: | tena tasyā āśayānuśayaṃ dhātuṃ ca prakṛtiṃ ca jñātvā tādṛśī dharmadeśanā kṛtā,
yāṃ śrutvā śrīmatyā viṃśatiśikharasamudgataṃ satkāyadṛṣṭiśailaṃ pūrvavadyāvatsarvaṃ vādyaṃ triśaraṇagama-
bhiprasannam | athāyuṣmāñchāriputra: śrīmatīṃ satyeṣu pratiṣṭhāpya prakrānto yena bhagavāṃstenopa-
saṃkrānta: | upasaṃkramya bhagavata: pādau śirasā vanditvaikānte niṣaṇṇa: | ekānte niṣaṇṇa
āyuṣmāñchāriputra etatprakaraṇaṃ bhikṣavo bhagavate vistareṇārocayati | bhagavānāha—sādhu
sādhu śāriputra, saptānāmājñā akopyā-tathāgatasyārhata: samyaksaṃbuddhasya, arhato bhikṣo:
kṣīṇāśravasya, rājña: kṣatriyasya mūrdhnābhiṣiktasya, saṃghasthavirasya, upadhivārikasya, ācāryasya,
upādhyāyasya | atha bhagavāñchikṣākāmatayā varṇaṃ bhāṣitvā pūrvavadyāvat pūrvikā prajñapti: |
iyaṃ cābhyanujñātā-evaṃ ca me śrāvakairvinayaśikṣāpadamupadeṣṭavyam | ya: punarbhikṣuranirgatāyāṃ
rajanyāmanudgate’ruṇe anirhṛteṣu ratneṣu ratnasaṃmateṣu vā rājña: kṣatriyasya mūrdhnābhiṣiktasya
indrakīlaṃ vā indrakīlasāmantaṃ vā samatikrāmadenyatra tadrūpātpratyayāt pāpāntiketi | ya:
punarbhikṣurityudāyī iti, so vā punaranyo’pyevaṃjātīya: anirgatāyāṃ rajanyāmityaprabhā-
tāyām, anudgata ityanudite aruṇe iti, aruṇa: nīlāruṇa: pītāruṇa: tāmrāruṇa: |
tatra nīlāruṇo nīlābhāsa:, pītāruṇa: pītābhāsa:, tāmrāruṇa: tāmrābhāsa: | iha tu
tāmrāruṇo’bhipreta: | ratneṣu veti ratnānyucyante maṇayo muktā vaiḍūryaṃ pūrvavadyāvaddakṣiṇāvarta: |
ratnasaṃmateṣu veti ratnasaṃmatamucyate sarvaṃ saṃgrāmāvacaraśastraṃ sarvaṃ ca gandharvāvacaraṃ bhāṇḍam |
rājña: kṣatriyasya mūrdhābhiṣiktasyeti vā rājye stryapi rājyābhiṣikeṇābhiṣiktā bhavati, rājā
sa: kṣatriyo mūrdhnābhiṣikta: | kṣatriyo’pi brāhmaṇo’pi vaiśyo’pi śūdro’pi rājyābhiṣekeṇā-
bhiṣikto bhavati rājā kṣatriyo mūrdhnābhiṣikta: | indrakīlaṃ veti traya indrakīlā: | nagare
indrakīlo rājakule indrakīlo’nta:pura indrakīlaśca | indrakīlasāmantaṃ veti tatsamīpam |
samatikramedapi vigacchet | anyatra tadrūpātpratyayāditi tadrūpaṃ pratyayaṃ sthāpayitvā | pāpāntiketi
dahati pacati yātayati pūrvavat | tatrāpatti: kathaṃ bhavati ? bhikṣuraprabhāte prabhātasaṃjñī
nagarendrakīlaṃ samatikrāmati, āpadyate duṣkṛtām | aprabhāte vaimatika:, āpadyate duṣkṛtam |
prabhāte aprabhātasaṃjñī, āpadyate duṣkṛtam | prabhāte vaimatika:, āpadyate duṣkṛtam |
bhikṣuraprabhāte aprabhātasaṃjñī anta:purendrakīlaṃ samatikrāmati āpadyate pāpāntikam |
prabhāte’prabhātasaṃjñī āpadyate duṣkṛtam | prabhāte vaimatika:, āpadyate duṣkṛtam | anā-
patti:-rājā śabdayati—devya: kumārā amātyā aṣṭānāmantarāyāṇāmanyatamānyatamamupasthitaṃ
bhavati rājā cauramanuṣyāmanuṣyavyālāgnyudakānām | anāpattirādikarmikasyeti pūrvavat ||
iti śrīdivyāvadāne mākandikāvadānaṃ samāptam ||
@465
37 rudrāyaṇāvadānam | 
buddho bhagavān rājagṛhe viharati veṇuvane kalandakanivāpe | dve mahānagare pāṭali-
putraṃ rorukaṃ ca | yadā pāṭaliputraṃ saṃvartate, tadā rorukaṃ vivartate | roruke mahānagare rudrāyaṇo
nāma rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ
ca | sadāpuṣpaphalavṛkṣā: | deva: kālena kālaṃ samyagvāridhārāmanuprayacchati | atīva śasya-
saṃpattirbhavati | tasya candraprabhā nāma devī, śikhaṇḍī putra: kumāra:, hirurbhirustasyāgrāmātyau |
rājagṛhe rājā bimbisāro rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇa-
bahujanamanuṣyaṃ ca | tasya vaidehī mahādevī, ajātaśatru: putra: kumāra:, varṣakāro brāhmaṇo
magadhamahāmātyo’grāmātya: | sadāpuṣpaphalavṛkṣā: | deva: kālena kālaṃ samyagvāridhārāmanu-
prayacchati | atīva śasyasaṃpattirbhavati | rājagṛhādvaṇija: paṇyamādāya rorukamanuprāptā: | atha
rājā rudrāyaṇo’mātyagaṇaparivṛto’mātyānāmantrayate—bhavanta:, asti kasyacidanyasyāpi rājña
evaṃvidhā janapadā ṛddhāśca sphītāśca kṣemāśca subhikṣāśca ākīrṇabahujanamanuṣyāśca ? sadā-
puṣpaphalavṛkṣā: ? deva: kālena kālaṃ samyagvāridhārāmanuprayacchati ? atīva śasyasaṃpattirbhavati ?
te vaṇija: kathayanti—asti deva pūrvadeśe rājagṛhaṃ nagaram | tatra rājā bimbisāro rājyaṃ
kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca | tasyāpi
sadāpuṣpaphalavṛkṣā: | deva: kālena kālaṃ samyagvāridhārāmanuprayacchati | atīva śasyasaṃpatti-
rbhavati | tasya sahaśravaṇādeva tasyāntike’nunaya utpanna: | so’mātyānāmantrayate—kiṃ
bhavantastasya rājño durlabham ? te kathayanti—devo ratnādhipati:, sa rājā vastrādhipati: | tasya
ratnāni durlabhāni | tena tasya ratnānāṃ peṭāṃ pūrayitvā prābhṛtamanupreṣitaṃ lekhaśca datta:-priya-
vayasya, tvaṃ mamādṛṣṭasakhā | yadi tava kiṃcid roruke nagare karaṇīyaṃ bhavati, mama lekho
dātavya: | sarvaṃ tat pariprāpayiṣyāmi | te taṃ prābhṛtamādāya yena rājagṛhaṃ tena prakrāntā: |
anupūrveṇa rājagṛhamanuprāptā: | tai: sā ratnapeṭā rājño bimbisārasyopanāmitā lekhaśca | rājā
bimbisāro lekhaṃ vācayitvā amātyānāmantrayate—kiṃ bhavantastadrājño durlabham ? amātyā:
kathayanti—devo vastrādhipati:, sa rājā ratnādhipati: | tasya vastrāṇi durlabhāni | tena tasya
mahārhāṇāṃ vastrāṇāṃ peṭāṃ pūrayitvā prābhṛtamanupreṣitaṃ lekhaśca datta:-priyavayasya, tvaṃ mamādṛṣṭa-
sakhā | yatkiṃcittava rājagṛhe prayojanaṃ bhavati, mama lekho dātavya: | tatsarvaṃ pariprāpa-
yiṣyāmi | te taṃ prābhṛtamādāya yena rorukaṃ tena prakrāntā: | anupūrveṇa rorukamanuprāptā: |
tai: sā vastrapeṭā rājño rudrāyaṇasyopanāmitā lekhaśca | sa dūta: pratyāgata: | athāpareṇa
samayena rājā rudrāyaṇo’mātyagaṇaparivṛta: | so’mātyānāmantrayate—bhavanta:, kīdṛśastasya rājño
ānāhapariṇāha: ? te kathayanti—yādṛśa eva devasya, api tu sa rājā svayaṃ prahartā |
prātisīmai: kīdṛśaṃ rājabhi: sārdhaṃ saṃgrāmayati ? rudrāyaṇasya rājño maṇivarma pañcāṅgepetośītaṃ
uṣṇasaṃsparśamuṣṇe śītasaṃsparśaṃ duśchedaṃ durbhedaṃ viṣaghnamavabhāsātmakaṃ ca | tena tasya taṃ prābhṛta-
@466
manupreṣitaṃ lekhaśca datta:-priyavayasya, idaṃ mayā ca tava maṇivarma prābhṛtamanupreṣitaṃ pañcāṅgopetaṃ
śīte uṣṇasaṃsparśamuṣṇe śītasaṃsparśaṃ duśchedaṃ durbhedaṃ viṣaghnamavabhāsātmakam | na tvayaitatkasya-
ciddātavyam | sa dūtastanmaṇivarma ādāya lekhaṃ ca, yena rājagṛhaṃ tena prakrānta: | anupūrveṇa
rājagṛhamanuprāpta: | tena tanmaṇivarma rājño bimbisārasyopanītaṃ lekhaśca | rājā bimbi-
sārastaṃ dṛṣṭvā vismayamāpanna: | tena ratnaparīkṣakā āhūtā:-mūlyamasya kuruta | te kathayanti—deva,
ekaikaratnamanargho’yam | dharmatā khalu yasya na śakyate mūlyaṃ kartum, tasyaikaikasya koṭimūlyaṃ
kriyate | rājā bimbisāro vyathita: kathayati-kiṃ mayā tasya prābhṛtamanupreṣitavyaṃ bhavi-
ṣyati ? sa saṃlakṣayati—ayaṃ buddho bhagavān | sa rājña: sarvadasyānuttarajñānajño vaśiprāpta: |
gacchāmi, buddhaṃ bhagavantaṃ pṛcchāmi | sa tamādāya yena bhagavāṃstenopasaṃkrānta: | upa-
saṃkramya bhagavata: pādau śirasā vanditvā ekānte niṣaṇṇa: | rājā bimbisāro bhagavanta-
midamavocat—roruke bhadanta nagare rājā rudrāyaṇo nāma prativasati mamādṛṣṭasakhā | tena
mama pañcāṅgopetamaṇivarma prābhṛtamanupreṣitam | ahaṃ tasya kiṃ prābhṛtamanupraṣeyāmi ? bhagavānāha-
tathāgatapratimāṃ paṭe likhāpayitvā prābhṛtamanupreṣaya | tena citrakarā āhūyoktā:-tathāgata-
pratimāṃ paṭe citrayatha | durāsadā buddhā bhagavanta: | te na śaknuvanti bhagavato nimitta-
mudgrahītum | te kathayanti—yadi devo bhagavantamantargṛhe bhojayet, evaṃ svayaṃ saṃjñāpaya bhagavato
nimittamudgrahītum | rājñā bimbisāreṇa bhagavānantargṛhe upanimantrya bhojita: | asecanaka-
darśanā buddhā bhagavanta: | te yamevāvayavaṃ bhagavata: paśyanti, tameva paśyanto na tṛptiṃ
gacchanti | te na śaknuvanti bhagavato nimittamudgrahītum | bhagavānāha—mahārāja, khedamāpa-
tsyante, na śakyate tathāgatasya nimittamudgrahītum | api tu paṭakamānaya | tena paṭaka
ānīta: | tatra bhagavatā chāyā utsṛṣṭā, uktāśca—raṅgai: pūrayata | tasyādhastāccharaṇagamanaśikṣā-
padāni likhitavyāni | anulomapratilomadvādaśāṅga: pratītyasamutpādo likhitavya: | gāthā-
dvayaṃ ca likhitavyam—
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
asmin yo dharmavinaye hyapramattaścariṣyati |
prahāya jātisaṃsāraṃ du:khasyāntaṃ kariṣyati ||2||
yadi kathayati—kimidam ? vaktavyam—iyamabhyupapattiriyaṃ śikṣā iyaṃ lokasaṃvṛtiriya-
matyutsāhatā | tairyathāsaṃdiṣṭaṃ sarvamabhilikhitam | bhagavatā rājā bimbisāra ukta:-mahārāja, rudrā-
yaṇasya lekhamanuprayaccha-priyavayasya, idaṃ te mayā trailokyaprativiśiṣṭaṃ prābhṛtamanupreṣitam | asya
tvayā ardhatṛtīyāni yojanāni mārgaśobhā kartavyā | svayameva caturaṅgena balakāyena pratyudgantavyam |
vistīrṇāvakāśe pradeśe sthāpayitvā mahatīṃ pūjāṃ satkāraṃ kṛtvoddhāṭayitavyam | tataste mahata:
puṇyasyāvāptirbhaviṣyatīti | rājñā bimbisāreṇa yathāsaṃdiṣṭaṃ lekho likhitvā saṃpreṣita: | rājño
@467
rudrāyaṇasya lekha upanāmita: | tena vācita: | tasyāmarṣa utpanna: | so’mātyānāṃ kathayati—
bhavanta:, kīdṛśaṃ mama tena prābhṛtamanupreṣitaṃ yasya mayaivaṃvidha: satkāra: kartavyo bhaviṣyati ?
saṃnāhayata caturaṅgabalakāyam | rāṣṭrāpamardanamasya kariṣyāma: | amātyā: kathayanti—deva,
mahātmāsau rājā śrūyate | na śakyaṃ tena yadvā tadvā pratiprābhṛtamanupreṣayitum | ānupūrvī
tāvatkriyatām | yadi devasya na cittaparitoṣo bhaviṣyati, tatra kālajñā bhaviṣyāma: | evaṃ
kriyatām | tenārdhatṛtīyāni yojanāni mārgaśobhā kṛtā | svayameva caturaṅgabalakāyena pratyu-
dgamya praveśita: | vistīrṇāvakāśe pradeśe sthāpayitvā mahatīṃ pūjāṃ kṛtvoddhāṭitā | madhya-
deśādvaṇija: paṇyamādāya tatrānuprāptā: | tairbuddhapratimāṃ dṛṣṭvā ekaraveṇa nādo mukta:-namo
buddhāyeti | tasya buddha ityaśrutapūrvaṃ ghoṣaṃ śrutvā sarvaromakūpāṇyāhṛṣṭāni | sa kathayati—ka eṣa
bhavanto buddho nāma ? te kathayanti—deva, śākyānāṃ kumāra utpanno’sti himavatpārśve nadyā
bhāgīrathyāstīre kapilasya ṛṣerāśramapadasya nātidūre | sa brāhmaṇairnaimittikairvipaścikairvyākṛta: |
sacedgṛhī agāramadhyāvasiṣyati, rājā bhaviṣyati cakravartī caturaṅgairvijetā dhārmiko dharmarāja:
saptaratnasamanvāgata: | tasyemānyevaṃrūpāṇi saptaratnāni bhavanti, tadyathā-cakraratnaṃ hastiratnamaśvaratnaṃ
maṇiratnaṃ strīratnaṃ gṛhapatiratnaṃ 
maṇiratnaṃ strīratnaṃ gṛhapatiratnaṃ pariṇāyakaratnameva saptamam | pūrṇaṃ cāsya bhaviṣyati sahasraṃ putrāṇāṃ 
śūrāṇāṃ vīrāṇāṃ varāṅgarūpiṇāṃ parasainyapramardakānām | sa imāmeva samudraparyantāṃ mahāpṛthvī-
makhilāmakaṇṭakāmanutpīḍāmadaṇḍenāśastreṇa dharmeṇa śamenābhinirjitya adhyāvasiṣyati | sacet
keśaśmaśrūṇyavatārya kāṣāyāṇi vastrāṇyācchādya samyageva śraddhayā agārādanagārikāṃ pravrajiṣyati,
tathāgato bhaviṣyatyarhan samyaksaṃbuddho vighuṣṭaśabdo loke | sa eṣa buddho nāma | tasyaiṣā
pratimā | idaṃ kim ? abhyupapatti: | idaṃ kim ? śikṣāpadam | idaṃ kim ? lokasya pravṛtti-
nivṛttī | idaṃ kim ? atyutsāhanā | tena pratītyasamutpādo’nulomapratiloma: sugṛhīta: kṛta: ||
atha rudrāyaṇo rājā sāmātya: pratyūṣasamaye sarvārthān sarvakarmāntān pratiprasrabhya
niṣaṇṇa: paryaṅkamābhujya ṛjukāyaṃ praṇidhāya pratimukhāṃ smṛtimupasthāpya | sa imameva dvādaśāṅgaṃ
pratītyasamutpādamanulomapratilomaṃ vyavalokayati, yaduta asmin satīdaṃ bhavati, asyotpādā-
didamutpadyate yaduta avidyāpratyayā: saṃskārā yāvatsamudayo nirodhaśca bhavati | tenemaṃ dvādaśāṅgaṃ
pratītyasamutpādamanulomapratilomaṃ vyavalokayatā viṃśatiśikharasamudgataṃ satkāyadṛṣṭiśailaṃ jñāna-
vajreṇa bhittvā srotāpattiphalaṃ sākṣātkṛtam | sa dṛṣṭasatyo gāthāṃ bhāṣate—
bhūratnena hi buddhena prajñācakṣurviśodhitam |
namastasmai suvaidyāya cikitsā yasya hīdṛśī ||3||
tena rājño bimbisārasya saṃdiṣṭam—priyavayasya, tvāmāgamya mayoddhṛto narakatiryak—
pretebhya: pāda:, pratiṣṭhāpito devamanuṣyeṣu | ucchoṣitā rudhirāśrusamudrā:, laṅghitā asthi-
parvatā:, anādikālopacitaṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam |
bhikṣudarśanamākāṅkṣāmi | tadarhasi bhikṣuṃ preṣayitum | atha sa rājā bimbisāro yena bhagavāṃsteno-
@468
pasaṃkrānta: | upasaṃkramya bhagavata: pādau śirasā vanditvā ekānte niṣaṇṇa: | ekāntaniṣaṇṇo
bhagavantamidamavocat—rudrāyaṇena bhadanta rājñā satyāni dṛṣṭāni | tena mama saṃdiṣṭam—bhikṣu-
darśanamākāṅkṣāmīti | bhagavān saṃlakṣayati—katamasya bhikṣo rudrāyaṇo rājā saparivāro
vineyo raurukanivāsī ca janakāya: ? kātyāyanasya bhikṣo: | tatra bhagavānāyuṣmantaṃ mahā-
kātyāyanamāmantrayate—samanvāhara kātyāyana rauruke nagare rudrāyaṇaṃ rājānaṃ saparivāraṃ rauruka-
nivāsinaṃ ca janakāyam | adhivāsayatyāyuṣmān mahākātyāyana: | bhagavata: pādau śirasā
vanditvā bhagavato’ntikātprakrānta: | athāyuṣmān mahākātyāyanastasyā eva rātryā
atyayātpūrvāhṇe nivāsya pātracīvaramādāya rājagṛhaṃ piṇḍāya prāvikṣat | rājagṛhaṃ piṇḍāya
caritvā kṛtabhaktakṛtya: paścādbhaktapiṇḍapātapratikrānta: paribhuktaṃ śayanaṃ pratiśāmya samādāya
pātracīvaraṃ pañcaśataparivāro yena raurukaṃ tena cārikāṃ prakrānta: | rājñā bimbisāreṇa rudrā-
yaṇasya rājño lekho’nupreṣita: | priyavayasya, eṣa te bhikṣurmayā śāstṛkalpo mahāśrāvako’nu-
preṣita: | asya tvayārdhatṛtīyāni yojanāni mārgaśobhā kartavyā nagaraśobhā ca | svayameva
caturaṅgena balakāyena pratyudgantavya: | pañca vihāraśatāni kartavyāni | pañca mañcapīṭha-
vṛṣikoccakabimbopadhānacaturasrakaśatāni dātavyāni | pañca piṇḍaśatāni prajñāpayitavyāni |
ataste mahata: puṇyasyāvāptirbhaviṣyati | tenārdhatṛtīyāni yojanāni mārgaśobhā kṛtā, nagara-
śobhā kṛtā, pañca vihāraśatāni, yena ekajanasahasraparivāreṇa ca svayameva pratyudgamya mahatā
satkāreṇa rorukaṃ nagaraṃ praveśita: | bahirnagarasya pañca vihāraśatāni kāritāni, pañca
mañcapīṭhavṛṣikoccakabimbopadhānacaturasrakaśatāni dāpitāni, pañca piṇḍapātaśatāni prajñaptāni,
vistīrṇāvakāśe ca pṛthivīpradeśe āsanaprajñapti: kāritā | āyuṣmān mahākātyāyana:
purastād bhikṣusaṃghasya prajñapta evāsane niṣaṇṇa: | anekāni prāṇiśatasahasrāṇi saṃnipati-
tāni | kānicitkutūhalajātāni, kānicitpūrvakai: kuśalamūlai: saṃcodyamānāni | tata
āyuṣmatā mahākātyāyanena tasyā: pariṣada āśayānuśayaṃ dhātuṃ prakṛtiṃ ca jñātvā tādṛśī
dharmadeśanā kṛtā, yāṃ śrutvā anekai: prāṇiśatasahasrairmahāviśeṣo’dhigata: | kaiścicchrotāpatti-
phalam, kaiścidanāgāmiphalam, kaiścitpravrajya sarvakleśaprahāṇādarhattvaṃ sākṣātkṛtam, kaiści-
cchrāvakabodhau cittānyutpāditāni, kaiścitpratyekāyāṃ bodhau, kaiścidanuttarāyāṃ samyaksaṃbodhau |
yadbhūyasā sā pariṣadbuddhanimnā dharmapravaṇā saṃghaprāgbhārā vyavasthāpitā ||
rauruke nagare tiṣya: puṣyaśca gṛhapatī vasata: | tau yenāyuṣmān mahākātyāyanastenopa-
saṃkrāntau | upasaṃkramya āyuṣmato mahākātyāyanasya pādau śirasā vanditvā ekānte niṣaṇṇau |
tiṣyapuṣyau gṛhapatī āyuṣmantaṃ mahākātyāyanamidamavocatām-labhevahi āryamahākātyāyana 
svākhyāte dharmavinaye pravrajyāmupasaṃpadaṃ bhikṣubhāvam | careva āryamahākātyāyana bhavato’ntike
brahmacaryamiti | tāvāyuṣmatā kātyāyanena pravrajitāvupasaṃpāditau, avavādo datta: | tābhyāṃ
yujyamānābhyāṃ vyāyacchamānābhyāṃ ghaṭamānābhyāmidameva pañcagaṇḍakaṃ saṃsāracakraṃ calācalaṃ
@469
viditvā sarvasaṃskāragatī: śataśa: śatanapatanavikiraṇavidhvaṃsanadharmatayā parāhatya sarvakleśa-
prahāṇādarhattvaṃ sākṣātkṛtam | arhantau saṃvṛttau traidhātukavītarāgau samaloṣṭakāñcanāvākāśa-
pāṇisamacittau vāsīcandanakalpau vidyāvidāritāṇḍakośau vidyābhijñāpratisaṃvitprāptau bhava-
lābhalobhasatkāraparāṅmukhau | sendropendrāṇāṃ devānāṃ pūjyau mānyāvabhivādyau ca saṃvṛttau | tau
jvalanatapanavarṣaṇavidyotanaprātihāryāṇi kṛtvā nirupadhiśeṣe nirvāṇadhātau parinirvṛtau |
tayorjñātṛbhi: śarīrapūjāṃ kṛtvā dvau stūpau kāritau—ekastiṣyasya, dvitīya: puṇyasya ||
rudrāyaṇo rājā dine dine āyuṣmato mahākātyāyanasyāntikād dharmaṃ śrutvā anta:-
purasyārocayati—āryo mahākātyāyano madhuramadhuraṃ dharmaṃ deśayati kṣaudramiva madhuraṃ praprīṇa-
yatīti | tā: kathayanti—devasya saphalo buddhotpāda: | katham ? yena tvaṃ dharmaṃ śṛṇoṣi |
yadyevam, yūyaṃ kasmānna śṛṇutha ? deva, vayaṃ hrīmantya: | kathaṃ vayaṃ tatra gatvā dharmaṃ śṛṇuma: ?
yadyāryo mahākātyāyana ihaivāgatya dharmaṃ deśayet, evaṃ vayamapi śṛṇuyāma iti | rudrāyaṇena
rājñā āyuṣmān mahākātyāyana ukta:-mama ārya sānta:puramicchati śrotum | sa kathayati—
mahārāja, na bhikṣavo’nta:puraṃ praviśya dharmaṃ deśayanti | pratikṣipto bhagavatā anta:purapraveśa: |
ārya, atra ko’nta:purasya dharmaṃ deśayati ? mahārāja, bhikṣuṇya: | rudrāyaṇarājñā bimbisārasya
rājño lekho’nupreṣita:-priyavayasya, anta:puramicchati dharmaṃ śrotum | tadarhasi kāṃcidbhikṣuṇīṃ
preṣayitum | bimbisāro rājā taṃ lekhaṃ vācayitvā yena bhagavāṃstenopasaṃkrānta: | upasaṃkramya
bhagavata: pādau śirasā vanditvaikānte niṣaṇṇa: | ekāntaniṣaṇṇo rājā bimbisāro
bhagavantamidamavocat—rudrāyaṇena bhagavan rājñā lekho’nupreṣita:-anta:puramicchati dharmaṃ śrotum |
tadarhasi kāṃcidbhikṣuṇīṃ preṣayitumiti | tadatra kathaṃ pratipattavyamiti ? bhagavān saṃlakṣa-
yati—katarasyā bhikṣuṇyā rudrāyaṇasya rājño anta:puraparijano vineyo raurukanivāsī ca
strījana iti ? paśyati śailāyā bhikṣuṇyā: | tatra bhagavāñchailāṃ bhikṣuṇīmāmantrayate—samanvāhara
śaile rauruke nagare rudrāyaṇasya rājño’nta:purajanaṃ raurukanivāsinaṃ strījanamiti | evaṃ bhadanteti
śailā bhikṣuṇī bhagavata: pratiśrutya pādau śirasā vanditvā bhagavato’ntikāt prakrāntā |
atha śailā bhikṣuṇī tasyā eva rātreratyayātpūrvāhṇe nivāsya pātracīvaramādāya rājagṛhaṃ
piṇḍāya caritvā kṛtabhaktakṛtyā paścādbhaktapiṇḍapātapratikrāntā yathāparibhuktaṃ śayanāsanaṃ
pratisamayya samādāya pātracīvaraṃ pañcaśataparivārā yena raurukaṃ nagaraṃ tena cārikāṃ prakrāntā |
bimbisāreṇa ca rājñā rudrāyaṇasya rājño lekho’nupreṣita:-priyavayasya, eṣā te mayā mahā-
śrāvikā śāstrānugatā pañcaśataparivārā preṣitā | asyāṃ tvayārdhatṛtīyāni yojanāni mārgaśobhā 
kartavyā nagaraśobhā ca | svayameva ca caturaṅgena balakāyena pratyudgantavyam | abhyantare ca nagarasya
pañca vihāraśatāni kārayitavyāni, pañca mañcapīṭhaśatāni, vṛṣikoccabimbopadhānacaturasrakaśatāni
dātavyāni, pañca piṇḍapātaśatāni prajñāpayitavyāni | ataste puṇyasyāvāptirbhaviṣyatīti |
rudrāyaṇena rājñā lekhaṃ vācayitvā prāmodyajātenārdhatṛtīyāni yojanāni mārgaśobhā kāritā |
@470
anekajanasahasraparivāreṇa ca svayameva pratyudgamya mahatā satkāreṇa raurukaṃ nagaraṃ praveśitā |
abhyantare ca nagarasya pañca vihāraśatāni kāritāni, pañca mañcapīṭhavṛṣikoṣabimbopadhānacaturasra-
kaśatāni dāpitāni, pañca piṇḍapātaśatāni prajñaptāni | śailā bhikṣuṇī rudrāyaṇasya rājño’nta:puraṃ
praviśya dine dinai dharmaṃ deśayati | rudrāyaṇo rājā vīṇāyāṃ kṛtāvī, candraprabhā devī nṛtye |
yāvadapareṇa samayena rudrāyaṇo rājā vīṇāṃ vādayati, candraprabhā devī nṛtyati | tena tasyā
nṛtyantyā vināśalakṣaṇaṃ dṛṣṭam | sa tāmitaścāmutaśca nirīkṣya saṃlakṣayati—saptāhasyātyayātkālaṃ
kariṣyati | tasya hastādvīṇā srastā, bhūmau nipatitā | candraprabhā devī kathayati—deva, mā
mayā durnṛtyam ? devi, na tvayā durnṛtyam | api tu mayā tava nṛtyantyā vināśalakṣaṇaṃ dṛṣṭam—
saptame divase tava kālakriyā bhavatīti | candraprabhā devī pādayornipatya kathayati—deva yadyevam,
kṛtopasthānāhaṃ devasya | yadi devo’nujānīyāt, ahaṃ pravrajeyamiti | sa kathayati—candraprabhe,
samayato’nujānāmi | yadi tāvatpravrajya sarvakleśaprahāṇādarhattvaṃ sākṣātkaroṣi, eṣa eva te
du:khānta: | atha sāvaśeṣasaṃyojanā kālaṃ kṛtvā deveṣūpapadyase, devabhūtayā te mamopadarśayi-
tavyamiti | sā kathayati—deva, evaṃ bhavatviti | sā rudrāyaṇena rājñā śailāyā bhikṣuṇyā: 
samarpitā-āryacandraprabhā devī ākāṅkṣati svākhyāte dharmavinaye pravrajyāmupasaṃpadaṃ bhikṣuṇī-
bhāvam | tadarhasi tāṃ pravrājayitumupasaṃpādayitumiti | śailā bhikṣuṇī kathayati—evaṃ bhavatu,
pravrājayāmīti | tayāsau pravrājitā upasaṃpāditā ca | samanvāhṛtya cāvavādo datta:-
maraṇasaṃjñāṃ bhāvayeti | candraprabhā devī maraṇasaṃjñāṃ bhāvayitumārabdhā | sā saptame divase
kālagatā cāturmahārājikeṣu deveṣūpapannā | dharmatā khalu devaputrasya vā devakanyāyā vā
aciropapannasya, trīṇi cittānyutpadyante—kutaścyuta:, kutropapanna:, kena karmaṇeti | candraprabhā
devakanyā saṃlakṣayati—kuto’haṃ cyutā ? manuṣyebhya: | kutropapannā ? cāturmahārājikeṣu deveṣu |
kena karmaṇā ? bhagavata: śāsane brahmacaryaṃ caritveti | tasyā etadabhavat—tadapratirūpaṃ 
syādyadahaṃ paryuṣitaparivāsā bhagavantaṃ darśanāyopasaṃkramitum | yannvahamaparyuṣitaparivāsaiva bhagavantaṃ
darśanāyopasaṃkrāmeyamiti | atha candraprabhā devakanyā calavimalakuṇḍaladharā hārārdhahāra-
vibhūṣitagātrī tāmeva rātrīṃ divyānāmutpalakumudapuṇḍarīkamāndāravāṇāmutsaṅgaṃ pūrayitvā sarvaṃ
veṇuvanaṃ kalandakakanivāpamudāreṇāvabhāsenāvabhāsya bhagavantaṃ puṣpairavakīrya bhagavata:
purastānniṣaṇṇā dharmaśravaṇāya | bhagavatā tasyā āśayānuśayaṃ dhātuṃ prakṛtiṃ ca jñātvā tādṛśī
caturāryasatyasaṃprativedhikī dharmadeśanā kṛtā, yāṃ śrutvā candraprabhayā devakanyayā viṃśati-
śikharasamudgataṃsatkāyadṛṣṭiśailaṃ jñānavajreṇa bhittvā śrotāpattiphalaṃ sākṣātkṛtam | sā dṛṣṭasatyā
trirudānamudānayati-idamasmākaṃ bhadanta na mātrā kṛtaṃ na pitrā kṛtaṃ na rājñā na devatābhirneṣṭairna
svajanabandhuvargairna pūrvapretairna śramaṇabrāhmaṇairyadbhagavatāsmākaṃ kṛtam | ucchoṣitā rudhirāśrusamudrā:,
laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi, pratiṣṭhāpitā
devamanuṣyeṣu | āha ca—
@471
tavānubhāvātpihita: sughoro
hyapāyamārgo bahudu:khayukta: |
apāvṛtā svargagati: supuṇyā
nirvāṇamārgaśca mayopalabdha: ||4||
tvadāśrayādāptamapetadoṣaṃ
mamādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ
tīrṇaśca du:khārṇavapāramasmi ||5||
jagati daityanarāmarapūjita
vigatajanmajarāmaraṇāmaya |
bhavasahasrasudurlabhadarśana
saphalamadya mune tava darśanam ||6||
avanamya tata: pralambahārā 
caraṇau dvāvabhivandya jātaharṣā |
parigamya pradakṣiṇaṃ jitāriṃ
suralokābhimukhī divaṃ jagāma ||7||
atha candraprabhā devakanyā vaṇigiva labdhalābha:, sasyasaṃpanna iva karṣaka:, śūra iva
vijitasaṃgrāma:, sarvarogaparimukta ivātura:, yayā vibhūtyā bhagavatsakāśamāgatā tayaiva vibhūtyā
svarbhavanaṃ saṃprasthitā | tasyā etadabhavat—mayā rudrāyaṇasya rājña: pratijñātamupadarśayiṣyāmīti |
atha candraprabhā devakanyā yena rājā rudrāyaṇastenopasaṃkrāntā | tena khalu samayena rudrāyaṇo
rājā ekākī gṛhasyoparitalake śayita: | sa tayā udārāvabhāsaṃ kṛtvā acchaṭāśabdena prati—
bodhita: | sa middhāvasthalocanāparisphuṭo’vijñāta: kathayati—kā tvamiti ? sā kathayati—
ahaṃ candraprabheti | rājā kathayati—āgaccha, paricārayāma iti | sā kathayati—deva, cyutāhaṃ
kālagatā cāturmahārājikeṣu deveṣūpapannā | yadīcchasi mayā sārdhaṃ samāgamam, bhagavato’ntike
pravraja | yadi tāvaddṛṣṭadharmā sarvakleśaprahāṇādarhattvaṃ sākṣātkariṣyase, sa eva te’nto du:khasya |
atha sāvaśeṣasaṃyojana:, kālaṃ kṛtvā cāturmahārājikeṣu deveṣūpapatsyase | tatra te mayā sārdhaṃ
samāgamo bhaviṣyati | ityuktvā tatraivāntarhitā | rudrāyaṇo rājā kṛtsnāṃ rātriṃ pravrajyāmanuvi-
cintayan kālyamevotthāya amātyānāmantrayate—paśyata bhavanta:, candraprabhā devī kva tiṣṭhatīti ?
te kathayanti—deva, kālagateti | rudrāyaṇa: saṃlakṣayati—na mama pratirūpaṃ syādyadahaṃ devatā-
codito’haṃ gṛhī agāramadhyāvaseyam | saṃnidhānī kālaparibhogena vā kāmān paribhuñjīyam |
yannvahaṃ śikhaṇḍinaṃ kumāraṃ rājye’bhiṣicya keśaśmaśrūṇyavatārya kāṣāyāṇi vastrāṇyācchādya
samyageva śraddhayā agārādanagārikāṃ pravrajeyamiti | tena hirubhirukāvagrāmātyau dūtenāhūyoktau—
@472
bhavantau, yādṛśa eva mama śikhaṇḍī kumāra: putra:, tādṛśa eva yuvayo: | sa eṣa yuvābhyāmahitā-
nnivārayitavyo hite ca saṃniyojayitavya: | ahaṃ pravrajāmi svākhyāte dharmavinaye iti | etau
sāśrukaṇṭhau vyavasthitau | śikhaṇḍyapi kumāro’bhihita:-putra, yathaiva tvaṃ mama vacanaṃ śrotavyaṃ
kartavyaṃ manyase, tathā anayorapi hirubhirukayoragrāmātyayorvacanaṃ śrotavyaṃ kartavyaṃ manyethā: | ahaṃ
pravrajāmi svākhyāte dharmavinaye | iti śrutvā so’pi sāśrukaṇṭho vyavasthita: | tato rudrāyaṇena
rājñā rauruke nagare ghaṇṭāvaghoṣaṇaṃ kāritam—śṛṇvantu bhavanto raurukanivāsina: paurā: nānā-
deśābhyāgataśca janakāya: | ahaṃ keśaśmaśrūṇyavatārya kāṣāyāṇi vastrāṇyācchādya samyageva śraddhayā
agārādanagārikāṃ pravrajiṣyāmi | bhūyaśa: putramāha—putra, tvayā rājyaṃ kārayatā kasyacidaparādhyaṃ
na kṣantavyamiti | anuraktapaurajanapado’sau rājā | śrutvā sarva eva raurukanivāsī janakāyo’nyaśca
nānādeśābhyāgata: sāśrukaṇṭho vyavasthita: | tato rudrāyaṇo rājā śikhaṇḍinaṃ kumāraṃ rājye
pratiṣṭhāpya bandhujanaṃ kṣamāpayitvā śramaṇabrāhmaṇakṛpaṇavanīpakebhyo dānāni datvā puṇyāni kṛtvā
ekena puruṣeṇopasthāyakena rājagṛhābhimukha: [saṃprasthita:] | tata: śikhaṇḍī rājā sānta:-
purāmātyapaurajanapado’nyaśca nānādeśābhyāgato janakāya: pṛṣṭhata: pṛṣṭhata: samanubaddha: | so’nekai:
prāṇiśatasahasrairanugamyamāno raurukānnagarānniṣkramya anyatamasminnudyāne vividhataruṣaṇḍamaṇḍite
nānāpuṣpasalilasaṃpanne haṃsakroñcamayūraśukasārikākokilajīvaṃjīvakanirghoṣite muhūrtamāsthāya
raurukaṃ nagaramavalokya śikhaṇḍinaṃ rājānamāmantrayate—putra, mayā dharmeṇa rājyaṃ kāritam, yena me
iyanti prāṇiśatasahasrāṇi pṛṣṭhato’nubaddhāni | tattvayāpi dharmeṇa rājyaṃ kārayitavyamiti | so’pi
janakāya: samāśvāsyokta:-bhavanta:, eṣa yuṣmākaṃ rājā samanuyukto mayā | nivartata, sukhaṃ
prativatsyatha, ityuktvā saṃprasthita: | rājā śikhaṇḍī sānta:purakumārāmātyapaurajanapado’śruparyā-
kulekṣaṇo muhurmuhurnivartya nirīkṣamāṇo raurukaṃ nagaraṃ pratinivṛtta: | tato rudrāyaṇo rājā
anupūrveṇa rājagṛhaṃ nagaramanuprāpta: | tenodyāne sthitvā sa puruṣa ukta:-gaccha bho: puruṣa, rājño
bimbisārasya gatvā nivedaya—rudrāyaṇo nāma udyāne tiṣṭhatīti | tena puruṣeṇa gatvā rājño
bimbisārasya niveditam—deva, rudrāyaṇo rājā udyāne tiṣṭhatīti, sa rājā śrutvā sahasaivotthita:
pauruṣānāmantrayate—bhavanta:, mahāsādhano rājā apratisaṃvidita evāgata: | na yuṣmākaṃ kena-
cidvijñāta iti ? sa kathayati—deva, kuto’sya sādhanam ? ātmanā dvitīya āgata iti | rājā
bimbisāra: saṃlakṣayati—na mama pratirūpaṃ syādyadahaṃ rājānaṃ kṣatriyaṃ mūrdhnābhiṣiktamevameva praveśa-
yeyam | mahatā satkāreṇa praveśayāmīti viditvā mārgaśobhāṃ nagaraśobhāṃ ca kārayitvā caturaṅgena
balakāyena pratyudgata: | kaṇṭhe pariṣvajya hastiskandhe āropya rājagṛhaṃ mahānagaraṃ praveśita: |
nānāgandhaparibhāvitenodakena snāpita: | rājārhairvastrairgandhamālyavilepanaiśca samalaṃkṛtya bhojita: | 
mārgaśrame prativinodite ukta:-priyavayasya, sphītaṃ rājyamapāsya anta:puraṃ kumārānāmātyān
paurajanapadān kimihāgamanaprayojanam ? mā kenacidbhūmyantareṇa rājñā rāṣṭrāvamardana: kṛta: ?
kumāreṇa vā kenacidduṣṭāmātyavigrāhitena rājyābhinandinā parākrāntamiti ? sa kathayati—vayasya,
@473
ākāṅkṣāmi svākhyāte dharmavinaye pravrajyāmupasaṃpadaṃ bhikṣubhāvam | iti śrutvā rājā bimbisāra
āttamanā: pūrvakāyamabhyunnamayya dakṣiṇabāhumabhiprasāryodānamudānayati—aho buddha:, aho dharma:,
aho saṃgha: aho dharmasya svākhyātatā, yatredānīmevaṃvidhā: puruṣā: sphītaṃ rājyamapahāya
sphītamanta:puraṃ vistīrṇasvajanabandhuvargaṃ sphītāni ca kośakoṣṭhāgārāṇyapahāya ākāṅkṣante
svākhyāte dharmavinaye pravrajyāmupasaṃpadaṃ bhikṣubhāvam | ityuktvā rājānaṃ rudrāyaṇaṃ samādāya
yena bhagavāṃstenopasaṃkrānta: | tena khalu samayena bhagavānanekaśatāyā bhikṣuparṣada: purastānniṣaṇṇo
dharmaṃ deśayati | adrākṣīdbhagavān rājānaṃ māgadhaṃ śreṇyaṃ bimbisāraṃ dūrādeva | dṛṣṭvāṃ ca punarbhikṣū-
nāmantrayate sma—eṣa bhikṣavo rājā bimbisāra: saprābhṛta āgacchati | nāsti tathāgatasyaivaṃvidha:
prābhṛto yathā vineyaprābhṛta: | ityuktvā tūṣṇīmavasthita: | rājā bimbisāro bhagavata: pādau
śirasā vanditvaikānte niṣaṇṇa: | ekāntaniṣaṇṇo rājā bimbisāro bhagavantamidamavocat—ayaṃ
bhadanta rājā rudrāyaṇa ākāṅkṣate svākhyāte dharmavinaye pravrajyāmupasaṃpadaṃ bhikṣubhāvam | taṃ
bhagavān pravrājayatu, upasaṃpādayatu anukampāmupādāyeti | sa bhagavatā ehibhikṣukayā ābhā-
ṣita:-ehi bhikṣo, cara brahmacaryamiti | sa bhagavato vācāvasāne eva muṇḍa: saṃvṛtta:
saṃghāṭīprāvṛta: pātrakaravyagrahasto varṣaśatopasaṃpannasya bhikṣorīryāpathenāvasthita: ||
ehīti cokta: sa tathāgatena
muṇḍaśca saṃghāṭiparivṛtadeha: |
sadya: praśāntendriya eva tasthau 
evaṃ sthito buddho manorathena ||8||
āyuṣmāṃn rudrāyaṇa: pūrvāhṇe nivāsya pātracīvaramādāya rājagṛhaṃ piṇḍāya prāvikṣat |
sa mahājanakāyena dṛṣṭa: | eṣa ca śabdo rājagṛhe nagare samantato visṛta:-rudrāyaṇo rājā
bhagavatā pravrājita:, sa rājagṛhaṃ bhikṣārthī praviṣṭa: | iti śrutvā anekāni prāṇiśata-
sahasrāṇi saṃnipatitāni | antarbhavanavicāriṇyo’pi yoṣito vātāyanagavākṣavedikāsvava-
sthitā nirīkṣitumārabdhā: | amātyai rājño bimbisārasya niveditam—deva, rudrāyaṇo rājā
rājagṛhaṃ piṇḍāya praviṣṭo’nekai: prāṇiśatasahasrai: parivṛtastiṣṭhatīti | śrutvā ca punā rājā
bimbisāro yena rudrāyaṇo bhikṣustenopasaṃkrānta: | upasaṃkramya rudrāyaṇaṃ bhikṣumidamavocat—
bhuktvā grāmasahasrāṇi raurukaṃ ca narādhipa |
utsṛṣṭaṃ piṇḍameṣāṇa: kaccinna paritapyase ||9||
bhuktvā śatapale pātre sauvarṇe rājate’tha vā |
bhuñjāno mṛnmaye pātre kaccinna paritapyase ||10||
śālīnāmodanaṃ bhuktvā śuci māṃsopasevitam |
bhuñjāna: śuṣkakulmāṣān kaccinna paritapyase ||11||
@474
hitvā kauśeyakarpāsān kṣaumaṃ kauṭumbakāśikān |
dhārayan pāṃśukūlāni kaccinna paritapyase ||12||
kūṭāgāre śayitvā tvaṃ nirvāte sparśitāgate |
āsīno vṛkṣamūleṣu kaccinna paritapyase ||13||
paryaṅke’vaśayitvā tvaṃ mṛduke tūlasaṃnibhe |
tṛṇasaṃstare śayāna: kaccinna paritapyase ||14||
bhāryāṃ sadṛśikāṃ hṛdyāmāśravāṃ vai priyaṃvadām |
rudantīṃ viprahāya tvaṃ kaccinna paritapyase ||15||
yānaistvaṃ hastigrīvābhiraśvairapi rathairapi |
padbhyāṃ paribhraman bhūmau kaccinna paritapyase ||16||
koṣṭhāgārāṇi kośaṃ ca bahuvittaṃ prahāya vai |
ākiṃcanyamanuprāpta: kaccinna paritapyase ||17|| iti |
rudrāyaṇa: prāha—
anṛddhirdamayatyenaṃ sacedbhavati durdama: |
parabhojanabhuñjāna: kathaṃ damayate yugam ||18|| iti |
rājā bimbisāra: prāha—
kiṃ nu tvaṃ durmanā rājan kiṃ dīna iva bhāṣase |
dadāmyupārdharājyaṃ te bhuṅkṣva bhogaparāyaṇa ||19||
kiṃ nu tvaṃ durmanā rājan kiṃ dīna iva bhāṣase |
dadāmi pravarān bhogān yān kāṃścinmanasecchasi ||20|| iti |
rudrāyaṇa: prāha—
na rājan kṛpaṇo loke dharmakāyena saṃspṛśet |
deva tripathanirāśī (?) dhruvaṃ tasya vidhīyate ||21||
yastu dharmavirāgārthamadharme nirato nṛpa: |
sa rājan kṛpaṇo jñeyastamastama:parāyaṇa: ||22||
śṛṇu me tvaṃ mahārāja dharmatāṃ deśayāmyaham |
śrutvā dharmaṃ tato jñeyo yadi tvaṃ prītimeṣyasi ||23||
nirguṇasya śarīrasya eka eva mahāguṇa: |
yathā yathā vidhāryaṃ te tattathaivānuvartate ||24||
daśeme varṣadaśā: puruṣasyāsu nirucyate |
krīḍā tatra rati: kā vā putraparadhaneṣu vā ||25||
@475
putrādveṣiṇīyāmāhurbhāryayā kṛtirucyate |
śaurā dhanaṃ prārthayante rājan mukto’smi bandhanāt ||26||
na bhaiṣajyāni trāyante na dhanaṃ jñātayo na ca |
na sarvavidyā na balaṃ na śauryaṃ trāyate’ntakāt ||27||
devāpi santīha mahānubhāvā: 
sthāneṣvihocceṣu cirāyuṣo’pi |
āyu:kṣayānte’pi tataścyavante 
mucyeta ko neha śarīrabhedāt ||28||
rājyāni kṛtvāpi mahānubhāvā
vṛṣṇyandhakā: kuravaśca pāṇḍavāśca |
saṃpannacittā yaśasā jvalanta:
te na śaktā maraṇaṃ nopagantum ||29||
na saṃyamena tapasā na rājan 
na karmaṇā vīryaparākrameṇa vā |
na vittapūgairna dhanairudārai:
śakyaṃ kadācinmaraṇādvimoktum ||30||
naivāntarīkṣe na samudramadhye
na parvatānāṃ vivaraṃ praviśya |
na vidyate sa pṛthivīpradeśo
yatra sthitaṃ na prasaheta mṛtyu: ||31||
naivāntarīkṣe na samudramadhye
na parvatānāṃ vivaraṃ praviśya |
na vidyate sa pṛthivīpradeśo
yatra sthitaṃ na prasaheta karma ||32||
yānīmānyapaviddhāni vikṣiptāni diśo daśa |
kapotavarṇānyasthīni tāni dṛṣṭveha kā rati: ||33||
imāni yānyupasthānāni alāburiva serabhe |
śaṅkhavarṇāni śīrṣāṇi tāni dṛṣṭveha kā rati: ||34||
yamātape chādayase śīte yamupagūhase |
evaṃ te priyamātmānaṃ rājan mṛtyurhaniṣyati ||35||
@476
yāvanmṛtyorvaśaṃ bhuṅkte paridhatte dadāti vā |
taddhi tasya svakaṃ jñeyamanyannityaṃ vigacchati ||36||
asādhāraṇamanyeṣāmaśaurāharaṇaṃ nidhim |
martyo nidahyāddānena anyena sukṛtena vā ||37||
purā hi tvāṃ vyāghra iva mṛgaṃ nihatya
vyādhirjarā karṣati antakaśca |
na te mitrāṇyapaneṣyanti rogaṃ 
saṃgamya sodaryagaṇāśca sarve ||38||
yadeva labdhādhikamasya bhavati 
dhanaṃ dhānyaṃ rajataṃ jātarūpam |
dāyādyamevānuvicintayanti
putrā: sadārā anujīvinaśca ||39||
sacedṛṇaṃ bhavati piturmṛtasya
priyā: sutā nāsya vahniṃ viśanti
mṛtyau na vāpyaśrumukhā rudanti
rāhu: pitā mama kāryateti (?) ||40||
āyāntu sattvā: pitā mameti
prakīrṇakeśāśrumukhā rudanti |
jyotiścāsya: purato haranti 
hyaho batāyamamaro bhavediti ||41||
dūṣyairenaṃ prāvṛtaṃ nirharanti 
jyoti: samādāya [ca taṃ] dahanti |
sa dahyate jñātibhī rudyamāna 
ekena vastreṇa vihāya bhogam ||42||
eko hyayaṃ jāyate jāyamāna-
stathā mriyate mriyamāṇo’yameka: |
eko du:khānanubhavatīha jantu-
rna vidyate saṃsarata: sahāya: ||43||
etacca dṛṣṭveha parivrajanti
kulāyakāste na bhavanti santa: |
te sarvasaṃgānabhisaṃprahāya
na garbhaśayyāṃ punarāvasanti ||44|| iti |
@477
atha bimbisāro rājā rudrāyaṇena bhikṣuṇā uttarottareṇa pratibhānena nirākṛtastūṣṇīṃ 
niṣpratibha: prakrānta: ||
atha śikhaṇḍī rājā yāvatkaṃciddharmeṇa rājyaṃ kārayitvā adharmeṇa rājyaṃ kārayitu-
mārabdha: | sa hirubhirukābhyāmukta:-deva, dharmeṇa rājyaṃ kāraya, mā adharmeṇa | tatkasya
heto: ? puṣpaphalavṛkṣasadṛśā deva janapadā: | tadyathā deva puṣpavṛkṣā: phalavṛkṣāśca kālena kālaṃ
samyakparipālyamānā anuparataprayogeṇa yathākālaṃ puṣpāṇi phalāni cānuprayacchanti, evameva
janapadā: pratipālyamānā anuparataprayogeṇa yathākālaṃ karapratyāyānanuprayacchantīti | sa
tābhyāṃ nivārito yāvattāvaddharmeṇa rājyaṃ kārayitvā punarapyadharmeṇa rājyaṃ kārayitumārabdha: |
sa tābhyāṃ yāvat trirapyukta: | visāriṇī kṛ(tṛ?)ṣṇā | nivāryamāṇā nāvatiṣṭhate | ruṣito-
‘mātyānāmantrayate—yo bhavanto rājña: kṣatriyasya mūrdhābhiṣiktasya yāvat trirapyājñāṃ prativahati,
tasya kīdṛśo daṇḍa iti | tatra kecidduṣṭāmātyā: kathayanti—deva, kimatra jñātavyam ? tasya
vadho daṇḍa iti | gāthe ca bhāṣante—
amātyasya ca duṣṭasya dantasya calitasya ca |
bhojanasya ca [ajīrṇasya] nānyatroddharaṇātsukham ||45||
amātyaṃ buddhisaṃpattiprajñāvinayakovidam |
kośasthaṃ ca balasthaṃ ca yo na hanyātsa ghātyate ||46|| iti |
śikhaṇḍī rājā kathayati—bhavanta:, mamaitau pitrā saṃnyastau | nāhametau praghātayāmi |
kiṃ tvābhyāṃ mama darśanapathe na sthātavyamiti | tayordvāraṃ nivāritam | anyau dvau duṣṭāmātyau 
sthāpitau | tau kathayata:-deva, nākranditā nāluñcitā nātaptā notpīḍitāstilāstailaṃ
prayacchanti, tadvannarapate janapadā iti | rājā kathayati—yadetābhyāṃ kṛtam, tatparaṃ pramāṇamiti |
tau janapadān pīḍayitumārabdhau | yāvadanyatamo vaṇik paṇyamādāya raurukānnagarād rājagṛha-
manuprāpta: | sa āyuṣmatā rudrāyaṇena dṛṣṭa: |
kaccicchikhaṇḍī khalu raurukeṣu
sabhṛtyavargo balavānaroga: |
dharmeṇa vā kārayati svarājyaṃ
na cāsya kaścitparatopasarga: ||47|| iti |
sa kathayati—
tathyaṃ śikhaṇḍī khalu raurukeṣu
sabhṛtyavargo balavānaroga: |
na cāsya kaścitparatopasargo
adharmeṇa tu rājyaṃ karoti nityam ||48|| 
@478
athāyuṣmān rudrāyaṇo’nupūrvyā praṣṭumārabdha:-kastatrāmātyapradhāna: ? kasya śikhaṇḍī
vaśena janapadān pīḍayatīti ? sa kathayati—deva, hirubhirukayoramātyayordvāraṃ nivārya
anyau duṣṭāmātyau sthāpitau | tadvaśena śikhaṇḍī janapadān pīḍayatīti | rudrāyaṇa:
kathayati-gaccha tvaṃ bho: puruṣa, raurukanivāsinaṃ janakāyaṃ samāśvāsaya | ahamapi tatra
pracārite gamiṣyāmi | ahamenaṃ śikhaṇḍinamahitānnivārayiṣyāmi, hite ca saṃniyojayiṣyā-
mīti | sa vaṇik paṇyaṃ visarjayitvā pratipaṇyamādāya saṃprasthito’nupūrveṇa raurukamanuprāpta: |
tena jñātīnāṃ rahasi niveditam—bhavanta:, ahaṃ paṇyamādāya rājagṛhaṃ gata: | tatra mayā
vṛddharājo dṛṣṭa: | sa kathayati—ahaṃ pracāritaṃ raurukaṃ gamiṣyāmi, śikhaṇḍinaṃ cāhitānnivāra-
yiṣyāmi, hite ca saṃniyojayiṣyāmi yathā janapadānna pīḍayatīti | tairapareṣāmārocitam,
tairapyapareṣām | evaṃ karṇaparaṃparayā sa śabdastayorduṣṭāmātyayo: karṇaṃ gata: | tau saṃlakṣayata:-
yadi vṛddharājā āgamiṣyati, niyatamasau bhūyo hirubhirukāvagrāmātyau sthāpayiṣyati,
āvayoścānarthaṃ kārayiṣyati | tadupāyasaṃvidhānaṃ ca kartavyaṃ yenāsāvantarmārga eva praghātyata
iti | tābhyāṃ rājña: śikhaṇḍina ārocitam—deva, śrūyate vṛddharājā āgacchatīti | sa
kathayati—pravrajito’sau | kimarthaṃ tasyāgamanaprayojanamiti ? tau kathayata:-deva, yenaikadivasa-
mapi rājyaṃ kāritam, sa vinā rājyenābhiraṃsyata iti kuta etat ? punarapyasau rājyaṃ kāra-
yitukāma iti | śikhaṇḍī kathayati—yadyasau rājā bhaviṣyati, ahaṃ sa eva kumāra: | ko
nu virodha iti ? tau kathayata:-deva, apratirūpametat | kathaṃ nāma kumārāmātyapaurajana-
padairañjalisahasrairnamasyamānena rājyaṃ kārayitvā punarapi kumāravāsena vastavyam ? varaṃ deśa-
parityāgo na tu kumāravāsena vāsam | tadyathāpi nāma puruṣo hastigrīvāyāṃ gatvā aśvapṛṣṭhena
gacchet, aśvapṛṣṭhena gatvā rathena gacchet, rathena gatvā pādābhyāmeva gacchet, evameva rājyaṃ
kārayitvā puna: kumāravāsena vāsa iti | sa tābhyāṃ vipralabdha: kathayati—kimatra yuktam ?
kathaṃ pratipattavyamiti ? tau kathayata:-deva, praghātayitavyo’sau | yadi na praghātyate, niyataṃ
duṣṭāmātyavigrāhito devaṃ praghātayatīti | sa evamukte hīnadīnavadano muhūrtaṃ tūṣṇīṃ sthitvā
bāṣpoparudhyamānahṛdaya: karuṇadīnavilambitairakṣarai: sa kathayati—bhavantau, kathaṃ pitaraṃ praghātayā-
mīti ? tau kathayata:-na devena śrutam ?
pitā vā yadi vā bhrātā putro vā svāṅgani:sṛta: |
pratyanīkeṣu varteta kartavyā bhūmivardhanā (?)||49|| iti |
punarapyāha—
yasya putrasahasraṃ syādekanāvādhirūḍhakam |
ekaśca tatra śatru: syāttadarthe tānnimajjayet ||50|| iti |                                                                                
anyatrāpyuktam—
tyajedekaṃ kulasyārthe grāmasyārthe kulaṃ tyajet |
grāmaṃ janapadasyārthe ātmārthe pṛthivīṃ tyajet ||51|| iti |
@479
deva, nātra kiṃcittapanīyam | vadhārho’sau praghātayitavya: | yadi devo’tra vilambate,
yaddevasyānuraktā: kumārāmātyapaurajanapadāste kṣobhamāpannā niyatamanarthaṃ kurvantīti | kāmān
khalu pratisevamānasya nāsti kiṃcitpāpaṃ karmākaraṇīyamiti tenādhivāsitam—evaṃ kriyatā-
miti | tau duṣṭāmātyau hṛṣṭatuṣṭau pramuditau vadhakapuruṣānutsāhayata:-bhavanta:, gacchata, vṛddharājaṃ
praghātayata | bhogairva: saṃvibhāgaṃ kariṣyāma iti | anuraktapaurajānapada: sa rājā | na kaści-
dutsahate praghātayitum | tābhyāṃ te hiraṇyasuvarṇagrāmapradānādinā protsāhitā na pratipadyante |
tatastābhyāṃ krodhaparyavasthitābhyāṃ cārapālānāmājñā dattā-gacchantu, bhavanta: etān puruṣān
saputradārān sasuhṛtsaṃbandhibāndhavāṃścārake baddhvā sthāpayateti | te śrutvā bhītā: saṃpratipannā:
kathayanti—deva, alaṃ krodhena | bhṛtyā vayamājñākarā: | gacchāma iti | te tīkṣṇānasīn kakṣeṇā-
dāya saṃprasthitā: | āyuṣmānapi rudrāyaṇastrayāṇāṃ māsānāmatyayātkṛtacīvaro niṣṭhitacīvara:
samādāya pātracīvaraṃ yena bhagavāṃstenopasaṃkrānta: | upasaṃkramya bhagavata: pādau śirasā vanditvā
bhagavantamidamavocat—icchāmyahaṃ bhadanta raurukaṃ nagaraṃ janapadacārikāṃ caritumiti |
bhagavānāha—gaccha rudrāyaṇa, karmasvakatā te manasikartavyeti | athāyuṣmān rudrāyaṇo
bhagavata: pādau śirasā vanditvā bhagavato’ntikāt prakrānta: | āyuṣmān rudrāyaṇastasyā
eva rātreratyayāt pūrvāhne nivāsya pātracīvaramādāya rājagṛhaṃ piṇḍāya prāvikṣat | rājagṛhaṃ
piṇḍāya caritvā kṛtabhaktakṛtya: paścādbhaktapiṇḍapātra: pratikrānto yathāparibhuktaṃ śayanāsanaṃ
pratisāmayya samādāya pātracīvaraṃ karmabalapreritam—
dūraṃ hi karṣate karma dūrātkarma prakarṣate |
tatra prakarṣate jantuṃ yatra karma vipacyate ||52||
iti yena raurukaṃ tena cārikāṃ prakrānta: | anupūrveṇa cārikāṃ carannantarmārge’nyatamaṃ
karvaṭakaṃ piṇḍāya praviṣṭa: | sa ca tasmāt piṇḍapātamaṭitvā niṣkrāmati | te ca vadhakapuruṣā:
saṃprāptā: | sa tairdṛṣṭa: | tenāpi te pratyabhijñātā: | sa tai: puruṣai: sārdhamekasminnevodyāne
rātriṃdivā samupagata: | sa tān praṣṭumārabdha:-
kaccicchikhaṇḍī khalu raurukeṣu
sabhṛtyavargo balavānaroga: |
dharmeṇa vā kārayati svakaṃ rājyaṃ
na cāsya kaccitparatopasarga: ||53|| iti |
te kathayanti—deva,
tathyaṃ śikhaṇḍī khalu raurukeṣu
sabhṛtyavargo balavānaroga: |
na cāsya kaścitparatopasarga:
adharmarājyaṃ tu karoti nityam ||54||
@480
naravara yattava sadṛśaṃ kṛtaṃ tvayā āryaparābhavacihnakaram |
tasyāpi tu yatsadṛśaṃ tadadya upalapsyase saumyeti ||55||
āyuṣmān rudrāyaṇa: kathayati—bhavanta:, kimasau mama tatra gamanaṃ nābhinandatīti ?
te kathayanti—deva, nābhinandatīti | sa kathayati—bhavanta:, yadyevaṃ na gacchāmi, pratinivartā-
mīti | te gāthāṃ bhāṣante—
kva yāsyasi tvaṃ naravīra bhūyo
na te suto nandati jīvitena |
vayaṃ hyadhanyā nṛpasaṃprayuktā
ihābhyupetāstava ghātanāya ||56|| iti ||
āyuṣmān rudrāyaṇa: kathayati—bhavanta:, yūyaṃ nāma mama vadhakapuruṣā: ? deva, vadhaka-
puruṣā: | sa saṃlakṣayati—yattaduktaṃ bhagavatā karmasvakatā te rudrāyaṇa manasikartavyeti, idaṃ
tat | sarvathā dhik saṃsārabhaṅguramiti viditvā teṣāṃ kathayati—bhadramukhā:, ahamasmi yadarthaṃ
pravajita:, so’rtho mayā na saṃprāpta: | tiṣṭhata tāvanmuhūrtaṃ yāvatsvakāryamanurūpaṃ gacchāmīti |
te parasparaṃ saṃjalpaṃ kṛtvā kathayanti—deva, evaṃ kuru | athāyuṣmān rudrāyaṇo’nyatamaṃ
vṛkṣamūlaṃ niśritya suptoragarājabhogaparipiṇḍitaṃ paryaṅkaṃ baddhvā śānteneryāpathenāvasthita: | uktaṃ
bhagavatā-pañcānuśaṃsā bāhuśrutye-skandhakuśalo bhavati dhātukuśala āyatanakuśala: pratītya-
samutpādakuśala:, aparapratibaddhā cāsya bhavatyavavādānuśāsanīti | tena vīryamārabhya idameva
pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃ-
sanadharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛttastraidhātukavītarāga:
samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo
mānyo’bhivādyaśca saṃvṛtta: | athāyuṣmān rudrāyaṇo’rhattvaprāpto vimuktiprītisukhapratisaṃvedī
tasyāṃ velāyāṃ gāthāṃ bhāṣate—
mukto granthaiśca yogaiśca śalyairnīvaraṇaistathā |
adyāpyudrāyaṇo bhikṣū rājadharmairna mucyate ||57|| iti |
ityuktvā tān vadhakapuruṣānuvāca—bhadramukhā:, yaṃ mayā prāptavyaṃ tatprāptam | idānīṃ
yadarthaṃ yūyamāgatāstadarthaṃ saṃprāpayateti | te kathayanti—deva, yadi śikhaṇḍī rājā asmān
pṛcchati—kiṃ vṛddharājena maraṇasamaye vyākṛtamiti, kimasmābhirvaktavyam ? bhadramukhā:, sa
vaktavya:-
bahvapuṇyaṃ prasavase rājyaheto: piturvadhāt |
ahaṃ ca parinirvāsye tvaṃ cāvīciṃ gamiṣyasi ||58|| iti |
@481
idaṃ cāparaṃ vaktavya:-dve tvayā ānantarye karmaṇī kṛte—yacca pitā jīvitād
vyaparopita:, yaccārhan bhikṣu: kṣīṇāśrava: | te’vīcau mahānarake vastavyam | atyayamatyayato
deśaya, apyetatkarma tanutvaṃ parikṣayaṃ paryādānaṃ gacchediti | punarāyuṣmān rudrāyaṇa:
saṃlakṣayati—ṛddhyā gacchāmi | mamāsau sattvo narakaparāyaṇo bhaviṣyatīti | yaṃ yaṃ ṛddhyupāyaṃ
prārabhate, tasya dharmavinaṣṭatvād ṛkāro’pi na pratibhāti prāgeva ṛddhi: | tatasteṣāmekena
puruṣeṇa nirghṛṇahṛdayena tyaktaparalokena kakṣādasiṃ niṣkṛṣya utkṛttamūlaṃ śira: kṛtvā pṛthivyāṃ
nipātita: ||
atha bhagavān smitamakārṣīt | dharmatā khalu yasmin samaye buddhā bhagavanta: smitaṃ
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ
narakaṃ gatvā ye uṣṇanarakāsteṣu śītībhūtvā nipatanti, ye śītanarakāsteṣūṣṇībhūtvā
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati—kiṃ nu vayaṃ
bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ
visarjayati | teṣāṃ nirmitaṃ dṛṣṭvaivaṃ bhavati—na hyeva vayaṃ bhavanta itaścyutā:, nāpyanyatropapannā: |
api tvayamapūrvadarśana: sattva: | asyānubhāvenāsmākaṃ kāraṇāviśeṣā: pratiprasrabdhā iti | te
nirmite cittamabhiprasādya taṃ narakanivedanīyaṃ karma kṣapayitvā devamanuṣyeṣu pratisaṃdhiṃ gṛhṇanti 
yatra satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān 
yāmāṃstuṣitānnirmāṇaratīn parinirmitavaśavartino brahmakāyikān brahmapurohitān brahmapārṣadyān
mahābrahmaṇa: parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān
puṇyaprasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ
du:khaṃ śūnyamanātmetyuddhoṣayanti | gāthādvayaṃ ca bhāṣante—
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||59||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||60||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata:
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato-
‘ntardhīyante | anāgataṃ cet purastāt | narakopapattiṃ cet pādatale | tiryagupapattiṃ cet
pārṣṇyām | pretopapattiṃ cet pādāṅguṣṭhe | manuṣyopapattiṃ cejjānuno: | balacakravartirājyaṃ
cedvāme karatale | cakravartirājyaṃ ceddakṣiṇe karatale | devopapattiṃ cennābhyām | śrāvakabodhiṃ
cedāsye | pratyekāṃ bodhiṃ cedūrṇāyām | yadyanuttarāṃ samyaksaṃbodhiṃ vyākartukāmo bhavati
@482
uṣṇīṣe’ntardhīyante | atha tā arciṣo bhagavantaṃ tri: pradakṣiṇīkṛtya bhagavata: pādatale-
‘ntarhitā: | athāyuṣmānānanda: kṛtakarapuṭo bhagavantaṃ papraccha—
nānāvidho raṅgasahasracitro
vaktrāntarānniṣkasita: kalāpa: |
avabhāsitā yena diśa: samantā-
ddivākareṇodayatā yathaiva ||61||
gāthāṃ ca bhāṣate—
vigatodbhavā dainyamadaprahīṇā
buddhā jagatyuttamahetubhūtā: |
nākāraṇaṃ śaṅkhamṛṇālagauraṃ
smitamupadarśayanti jinā jitāraya: ||62||
tatkālaṃ svayamadhigamya dhīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||63||
nākasmāllavaṇajalādrirājadhairyā:
saṃbuddhā: smitamupadarśayanti nāthā: |
yasyārthe smitamupadarśayanti dhīrā-
staṃ śrotuṃ samabhilaṣanti te janaughā: ||64|| iti |
bhagavānāha—evametadānanda, evametad | nāhetvapratyayamānanda tathāgatā arhanta:
samyaksaṃbuddhā: smitaṃ prāviṣkurvanti | api tvānanda,
mukto granthaiśca yogaiśca śalyairnīvaraṇaistathā |
athāpi rudrāyaṇo bhikṣurjīvitād vyaparopita: ||65||
rudrāyaṇa ānanda arhattvaṃ prāpto jīvitād vyaparopita: | śrutvā āyuṣmānānanda:
sāśrukaṇṭho vyavasthita: | atha te vadhakapuruṣā āyuṣmato rudrāyaṇasya pātracīvaraṃ khikkhiraṃ
cādāya raurukamanuprāptā: | taistayorduṣṭāmātyayorniveditam-vṛddharāja: praghātita iti | tau
śrutvā prītiprāmodyajātau yena śikhaṇḍī rājā tenopasaṃkrāntau | kathayata:-deva, diṣṭyā
vardhase | idānīṃ devasyākaṇṭakaṃ rājyam | kathaṃ kṛtvā ? yo devasya śatru:, sa praghātita: |
ko nāma śatru: ? deva, vṛddharāja: | kathaṃ jñāyate’sau praghātita iti ? tābhyāṃ te vadhakapuruṣā
darśitā:-deva, ime te badhakapuruṣā yairasau praghātita: | śikhaṇḍinā rājñā te pṛṣṭā:-bhavanta
kriyadvṛddharājasya balam | deva, kutastasya balam ? idaṃ pātracīvaraṃ khikkhiraṃ ceti | śikhaṇḍī
@483
rājā mūrcchita: pṛthivyāṃ nipatito jalapariṣekapratyāgataprāṇa: kathayati—bhavanta:, kiṃ vṛddha-
rājena maraṇakāle vyākṛtam ? deva, vṛddharāja: prāṇaviyoga: kathayati—
bahvapuṇyaṃ prasavase rājyaheto: piturvadhāt |
ahaṃ ca parinirvāsye tvaṃ cāvīciṃ gamiṣyasi ||66|| iti |
idaṃ cāparaṃ vaktavya:-dve tvayā ānantarye karmaṇī kṛte—yacca pitā jīvitād
vyaparopita:, yaccārhan bhikṣu: kṣīṇāśravaśca | ciraṃ te’vīcau mahānarake vastavyam | atyaya-
matyayato deśaya | apyevaitatkarma tanutvaṃ parikṣayaṃ paryādānaṃ gacchediti | mana:śokaśalye-
nābhyāhato haritalūna iva naḍo mlāyitumārabdha: | tena hirubhirukāvagrāmātyāvāhūyoktau—
bhavantau, na yuvābhyāmahamīdṛśakarma kurvāṇo nivārita iti ? tau kathayata:-vayaṃ devenādarśana-
pathe vyavasthāpitā: | kathaṃ nivārayāma iti ? tena tau duṣṭāmātyau adarśanapathe vyavasthāpitau |
bhūyo hirubhirukāvagrāmātyau sthāpitau | tābhyāmapi duṣṭāmātyābhyāṃ pracchannaṃ tiṣyapuṣyastūpayordve
bile kṛtvā dvau biḍālapotakau sthāpitau | tayordine dine māṃsapeśīrdattvā śikṣayata:-
tiṣyapuṣyau, yena satyena satyavacanena yuvābhyāṃ māyayā lokaṃ vañcayitvā śraddhādeyaṃ vinipātya
pratyavarāyāṃ biḍālayonāvupapannau, tena satyena satyavacanena māṃsapeśīṃ kṛtvā svakasvakaṃ stūpaṃ
pradakṣiṇīkṛtya svakasvakaṃ bilaṃ praviśatāmiti | tau yadā suśikṣitau saṃvṛttau, tadā tābhyāṃ
duṣṭāmātyābhyāṃ rudrāyaṇasya rājño devī uktā-devi, putraste kṛśāluko durbalako mlāno-
‘prāptakāya: | kimadhyupekṣasa iti ? sā kathayati—kimahaṃ karomīti ? yuvābhyāmevāsāvīdṛśakarma
kārita iti | tau kathayata:-devi, yatra ghaṭa: patita:, kiṃ tatra rajjurapi pātayitavyā ?
sā kathayati—satyametatpiturvadham | tadahaṃ tasya prativinodayāmi | arhadvadhaṃ ka: prativinoda-
yiṣyatīti ? tau kathayata:-devi, vayamarhadvadhaṃ prativinodayāma iti | sā kathayati—yadyevam,
śobhanam | sā tasya sakāśaṃ gatvā kathayati—putra, kasmāttvamutpāṇḍūtpāḍu: kṛśāluko
durbalako mlāno’prāptakāya iti ? sa kathayati-amba, tvamapyevaṃ kathayasi—kasmāttvamutpāḍū-
tpāṇḍu: kṛśāluko durbalo mlāno’prāptakāya iti, kathamahaṃ notpāṇḍūtpāṇḍuko bhavāmi
kṛśāluko durbalako mlāno’prāptakāya iti, yena mayā duṣṭāmātyavigrāhitena dve ānantarye
karmaṇī kṛte—yacca pitā jīvitādvyaparopito yaccārhan bhikṣu: kṣīṇāśrava: ? ciramavīcau
mahānarake vastavyamiti | sā kathayati—putra, abhayaṃ tāvatprayaccha, yatsatyaṃ tatkathayāmīti | sa
kathayati—dattaṃ bhavatu | sā kathayati—yathābhūtaṃ putra, nāsau tava pitā, kiṃ tu mayā ṛtu-
snātayā anyena puruṣeṇa sārdhaṃ paricaritam, tatastvaṃ jāta iti | sa saṃlakṣayati—pitṛvadha-
stāvanna jāta: | iti viditvā kathayati—amba, yadyevaṃ pitṛvadho nāsti, arhadvadho’sti | sa
kathaṃ nistārya iti ? sā kathayati—putra, jñānakovidā: praṣṭavyā: | te etadekāntīkariṣyantīti
uktvā prakrāntā | tayā tau duṣṭāmātyau āhūyoktau—mayā asya pitṛvadho vinodita: | yuvā-
midānīmarhadvadhaṃ prativinodayatāmiti | śikhaṇḍinā rājñā amātyānāmājñā dattā, sarvāmātyān
@484
saṃnipātayata ye ca kecijjñānakovidā iti | tai: sarvāmātyā: saṃnipātitā:, ye ca keci-
jjñānakovidā: | tāvapi duṣṭāmātyau tatraiva saṃnipatitau | sarva eva rājopajīvī loko’nukūlaṃ
vaktumārabdha: | tatra kecitkathayanti—deva, kenāsau dṛṣṭo’rhattvaṃ kurvāṇa iti ? apare kathayanti—
deva, arhanta: sarvajñānakalpā ākāśagāmina iti | tau duṣṭāmātyau kathayata:-deva, kimatra
śoka: kriyate ? sa kathayati—yuvāmapyevaṃ kathayatha—kimarthaṃ śoka: kriyate iti, nanu yuvābhyā-
mevāhamarhadvadhaṃ kārita: | deva, na saṃntyarhanta: | kuto’rhadvadha: ? sa kathayati—mayā pratyakṣadṛṣṭau
tiṣyapuṣyau arhantau jvalanatapanavarṣaṇavidyotanaprātihāryāṇi kṛtvā nirupadhiśeṣe nirvāṇadhātau
nirvātau | yuvāmevaṃ kathayatha—na santyarhanta:, kuto’rhadvadha iti ? tau kathayata:-vayaṃ devasya
pratyakṣīkurmo yathā māyayā lokaṃ vañcayitvā śraddhādeyaṃ vinipātya pratyavarāyāṃ biḍālayonāvupa-
pannau adyatve’pi stūpe tiṣṭhata iti | rājā amātyānāmantrayate—bhavanta:, yadyevamāgacchata
gacchāma:, paśyāma: kiṃ bhūtamabhūtaṃ veti | eṣa ca śabdo rauruke nagare samantato visṛta: |
tataste sarve janapadanivāsino lokāstaddraṣṭuṃ niṣkrāntā: | tatastau duṣṭāmātyau kathayata:-yathā
tiṣyapuṣyau yena satyena satyavacanena yuvāṃ māyayā lokaṃ vañcayitvā śraddhādeyaṃ vinipātya pratya-
varāyāṃ biḍālayonāvupapannau svakasvake stūpe tiṣṭhata: | anena satyena satyavacanena imāṃ māṃsapeśī-
mādāya svakasvakaṃ stūpaṃ pradakṣiṇīkṛtya svakasvakaṃ bilaṃ praviśatāmiti | tāvevamuktau svaka-
svakāt stūpānnirgatau | tāvevānekai: prāṇiśatasahasrairdṛṣṭau | tau māṃsapeśīmādāya svakasvakastūpaṃ
pradakṣiṇīkṛtya svakasvakabilaṃ praviṣṭau | tau duṣṭāmātyau kathayata:-dṛṣṭaṃ deveneti ? sa kathayati—
dṛṣṭam | deva, na santi loke’rhanta: | kevalaṃ tvayaṃ janapravāda iti | tasya yāsau dṛṣṭi:-
santi loke’rhanta iti, sā prativigatā | tatra ye’śraddhāsteṣāmasaddarśanamutpannam, ye madhyasthā-
steṣāṃ kāṅkṣā, ye śraddhāsteṣāmadbhutaṃ saṃvṛttam | anubhāvodagrā aviśāradā: | śikhaṇḍī rājā
saṃlakṣayati-yadi na santyeva loke’rhanta:, kimarthamāryakāśyapasya kātyāyanasya pañcaśatapari-
vārasya śailāyā bhikṣuṇyā: pañcaśataparivārāyā: piṇḍakamanuprayacchāmīti ? tena bhikṣūṇāṃ
bhikṣuṇīnāṃ ca piṇḍapāta: samucchinna: | bhikṣavo bhikṣuṇyaśca raurukātprakrāntā: | athāyuṣmān
mahākātyāyana: śailā ca bhikṣuṇī vinayāpekṣayā tatraivāvasthitau | yāvadapareṇa samayena rājā
śikhaṇḍī raurukānnagarānnirgacchati | āyuṣmāṃśca mahākātyāyano raurukaṃ nagaraṃ piṇḍāya
praviśati | sa rājānaṃ dṛṣṭvaikānte’pakramyāvasthita:-mā ayamaprasādaṃ pravedayiṣyatīti |
sa rājñā śikhaṇḍinā ekānte’vasthito dṛṣṭa: | dṛṣṭvā ca punarāmantrayate—bhavanta:, kimartha-
mayamāryo mahākātyāyano māṃ dṛṣṭvā ekānte’pakramyāvasthita iti | tasya pṛṣṭhato hiru-
bhirukāvagrāmātyau gacchata: | tau kathayata:-deva, āryo mahākātyāyana: saṃlakṣayati—deva:
kṛtakautukamaṅgalo gacchati, mā aprasādaṃ vedayiṣyati, du:khaṃ caradgacchati, karma kriyate,
pātracīvarāṇi pāṃśunā avatariṣyatīti | rājā tūṣṇīmavasthita iti | āyuṣmān mahā-
kātyāyano raurukaṃ nagaraṃ piṇḍāya caritvā nirgacchati, rājā ca śikhaṇḍī praviśati |
@485
āyuṣmān mahākātyāyanastathaiva ekānte’pakramyāvasthita: | śikhaṇḍī rājā kathayati-
bhavanta:, pūrvamapyayamāryo mahākātyāyano māṃ dṛṣṭvā ekānte’pakramyāvasthita:, sāṃpratamapi |
ko’tra heturiti ? tasya pṛṣṭhatastau duṣṭāmātyau gacchata: | tau kathayata:-deva, eṣa kathayati—
mā ahamasya pitṛmārakasya rajasā pravrajyāmīti | aparīkṣako’sau | śrutvā paryavasthita: |
sa kathayati—bhavanta:, yasyāhaṃ priya:, so’sya muṇḍakasya śramaṇakasyoparyekaikaṃ pāṃśumuṣṭiṃ
kṣipatviti | sarveṇa janakāyenaikaikā pāṃśumuṣṭi: kṣiptā | mahāsādhano’sau rājā | ekaikayā
pāṃśumuṣṭyā āyuṣmato mahākātyāyanasyopari mahān pāṃśurāśirvyavasthita: | so’pi ṛddhyā
parṇikāṃ kuṭimabhinirmāyāvasthita: | sa gopālakai: paśupālakaiścāvaṣṭabhyamāno dṛṣṭa: | te
buddhyāyamānā: (?) parivāryāvasthitā: | hirubhirukāvagrāmātyau pṛṣṭhato’nuhiṇḍya taṃ pradeśa-
manuprāptau | tau pṛcchata:-bhavanta:, kimidamiti ? te kathayanti—tena kalirājena pitṛmārakeṇa
āryo mahākātyāyano’duṣyanayakārī pāṃśunā avaṣṭabdha iti | tau sāśrukaṇṭhau rudanmukhau
gopālakapaśupālakai: sārdhaṃ pāṃśūnapanetumārabdhau | āyuṣmān mahākātyāyano nirgata: | tau
pādayornipatya pṛcchata:-ārya, kimidamiti ? sa kathayati-kimanyadbhaviṣyatīti ? tau kathayata:-
ārya, yadidaṃ śikhaṇḍinā mahākātyāyane janakāyasahāyena karma kṛtam | asya ko bhaviṣya-
tīti | ita: saptame divase raurukaṃ nagaraṃ pāṃśunā avaṣṭapsyate | ārya, kā ānupūrvī bhaviṣyatīti ?
āyuṣmantau, prathame divase mahāvāyurāgatya raurukaṃ nagaramapagatapāṣāṇaśarkarakapālaṃ vyavasthāpa-
yiṣyati | dvitīye divase puṣpavarṣaṃ patiṣyati | tṛtīye vastravarṣam, caturthe hiraṇyavarṣam, pañcame
suvarṇavarṣam, paścādyai raurukasāmantanivāsibhi: sāmavāyikaṃ karma kṛtam, te raurukaṃ nagaraṃ
prevakṣyanti | teṣu praviṣṭeṣu ṣaṣṭhe divase ratnavarṣaṃ patiṣyati, saptame divase pāṃśuvarṣamiti | tau
kathayata:-ārya, kimāvāmasya karmaṇo bhāvinau bhāginau ? bhadramukhau, na yuvāmasya karmaṇo
bhāginau | ārya, yadyevaṃ kathamasmābhirasmānnagarānniṣkramitavyamiti ? sa kathayati—yuvāṃ yāvacca
gṛhaṃ yāvacca nadī atrāntare suruṅgāṃ khānayitvā gṛhasamīpe nāvaṃ sthāpayitvā tiṣṭhata |
yadā ratnavarṣaṃ patet, tadā ratnānāṃ nāvaṃ pūrayitvā niṣpalāyitavyamiti | tau tasya pādayornipatya
raurukaṃ praviṣṭau | rājña: sakāśaṃ praviṣṭau kathayata:-kiṃ devenāryo mahākātyāyana: kiṃci-
dukta: pāṃśunāvaṣṭabdha: ? sa kathayati—bhavanta:, jīvatyasau ? deva, jīvati | kiṃ kathayati—
deva, evaṃ kathayati—ita: saptame divase raurukaṃ nagaraṃ pāṃśunā avaṣṭapsyata iti | kānupūrvī ?
kathayati—deva, sa evaṃ kathayati, prathame tāvaddivase mahāvāyurāgatya raurukaṃ nagaramapagatapāṣāṇa-
śarkarakapālaṃ vyavasthāpayiṣyati, dvitīye divase puṣpavarṣaṃ patiṣyati, tṛtīye divase vastravarṣam,
caturthe hiraṇyavarṣam, pañcame suvarṇavarṣam, paścādyai raurukasāmantakanivāsibhi: sāmavāyikaṃ
karma kṛtaṃ te raurukaṃ nagaraṃ pravekṣyanti, teṣu praviṣṭeṣu ṣaṣṭhe divase ratnavarṣaṃ patiṣyati, saptame
divase pāṃśuvarṣamiti | tau kathayata:-ārya, kimāvāmapyasya karmaṇo bhāginau ? bhadramukhau, na
yuvāmasya karmaṇo bhāginau | ārya, yadyevaṃ kathamasmānnagarānniṣkramitavyamiti ?sa kathayati—
@486
yuvāṃ yāvacca gṛhaṃ yāvacca nadī atrāntare suruṅgāṃ khānayitvā gṛhasamīpe nāvaṃ sthāpayitvā
tiṣṭhata | yadā ratnavarṣaṃ patet, tadā ratnānāṃ nāvaṃ pūrayitvā niṣpalāyitavyamiti | tau
duṣṭāmātyau kathayata:-samucchinnapiṇḍapāta: pāṃśuvarṣeṇāvaṣṭabdha: sa kimanyadvadatu ? īdṛśaṃ
vā vadate, devato vā pāpanaramiti(?) | rājā śikhaṇḍī saṃlakṣayati—syādevamiti | hirubhiru-
kāvagrāmātyau mukhaṃ vibhaṇḍya hastān saṃparivartya prakrāntau | tatra hirukasya śyāmāko dāraka:
putra: | bhirukasya śyāmāvatī nāma dārikā duhitā | hirukena śyāmāko dāraka āyuṣmate
mahākātyāyanāya datta:-ārya, yadyasya kānicitkuśalamūlāni syu:, pravrājayethā: | no cet
tavaivāyamupasthāyaka iti | bhirukenāpi śyāmāvatī dārikā śailāyā bhikṣuṇyā dattā-ārye,
yadyasyā: kānicit kuśalamūlāni syu:, pravrājayethā: | no cet kauśāmbyāṃ ghoṣilo nāma
gṛhapatirmama vayasyastasya samarpayiṣyasīti | tayādhivāsitam | atha śailā bhikṣuṇī śyāmā-
vatīmādāya ṛddhyā raurukānnagarāt prakrāntā | tadā kauśāmbyāṃ ghoṣilasya gṛhapaterdattā |
yathā ca saṃdiṣṭaṃ samākhyātam | āyuṣmān mahākātyāyanastatraivāvasthita: | hirubhirukābhyā-
magrāmātyābhyāṃ yāvacca gṛhaṃ yāvacca nadī atrāntare suruṅgāṃ khānayitvā gṛhasamīpe ca nau:
sthāpitā | yāvadanyatamasmin divase mahāvāyurāgata:, yena taṃ raurukaṃ nagaramapagatapāṣāṇa-
śarkarakapālaṃ vyavasthāpitam | dvitīye divase puṣpavarṣaṃ patitam | tau duṣṭāmātyau kathayata:-deva,
śrūyate rājño māndhātu: saptāhaṃ hiraṇyavarṣaṃ patitamiti | devasyedaṃ puṣpavarṣaṃ patitam, na-
cirādvastravarṣaṃ patiṣyati | tṛtīye divase vastravarṣaṃ patitam | tau duṣṭāmātyau kathayata:-devasyedaṃ
vastravarṣaṃ patitam, nacirāddhiraṇyavarṣaṃ patiṣyatīti | caturthe divase hiraṇyavarṣaṃ patitam |
tau duṣṭāmātyau kathayata:-devasyedaṃ hiraṇyavarṣaṃ patitam, nacirādeva suvarṇavarṣaṃ patiṣyatīti |
pañcame divase suvarṇavarṣaṃ patitam | tau duṣṭāmātyau kathayata:-devasyedaṃ suvarṇavarṣaṃ patitam, na-
cirādeva ratnavarṣaṃ patiṣyatīti | yai raurukasāmantakanivāsibhi: sāmavāyikaṃ karma kṛtam, te
raurukaṃ nagaraṃ praviṣṭā: | teṣu praviṣṭeṣu ṣaṣṭhe divase ratnavarṣaṃ patitam | hirubhirukāvagrāmātyau
ratnānāṃ nāvaṃ pūrayitvā niṣpalāyitau | tatra hirukeṇānyatamasmin pradeśe hirukaṃ nāma nagaraṃ
māpitam | tasya hirukaṃ hirukamiti saṃjñā saṃvṛttā | bhirukeṇānyatamasmin pradeśe bhirukaṃ
nāma nagaraṃ māpitam | tasyāpi bhirukacchaṃ bhirukacchamiti saṃjñā saṃvṛttā | saptame divase
pāṃśuvarṣaṃ patitumārabdham | amanuṣyakairdvārāṇyavaṣṭabdhāni | śyāmāka: kathayati—ārya, kimeṣa
uccaśabdo mahāśabda iti | āyuṣmān mahākātyāyana: kathayati—putra, vātāyanena kāśikāṃ
niṣkāsayeti | tena vātāyanena kāśikā niṣkāsitā | pāṃśubhiranavīkṛtā | āyuṣmān
mahākātyāyana: saṃlakṣayati—sāvaśeṣāgocara iti | yāvadbhūyo niṣkāsitā, pūrṇā cūḍikābaddhā 
saṃvṛttā | āyuṣmān mahākātyāyana: saṃlakṣayati—agocarībhūtam | idānīṃ gacchāmīti | atha
yā raurukanivāsinī devatā sā yenāyuṣmān mahākātyāyanastenopasaṃkrāntā | upasaṃkramya
pādābhivandanaṃ kṛtvā kathayati—ārya, ahamapyāgacchāmi | āryasyopasthānaṃ kariṣyāmīti |
@487
tenādhivāsitam | āyuṣmatā mahākātyāyanena śyāmāka ukta:-putra, gṛhāṇa cīvara-
karṇikam | gacchāma iti | tena cīvarakarṇiko gṛhīta: | sa ṛddhyā uparivihāyasā
śyāmākaṃ dārakamādāya saṃprasthita: | raurukanivāsinyapi devatā svarddhyā tasya pṛṣṭhato’nubaddhā |
raurukamapi nagaraṃ pāṃśunāvaṣṭabdham | te’nupūrveṇa kharaṃ nāma karvaṭakamanuprāptā: | tena tatra
khalābhidhāne’vasthitā: | āyuṣmān mahākātyāyana: śyāmākaṃ dārakaṃ khalābhidhāne sthāpa-
yitvā piṇḍapātraṃ praviṣṭa: | devatānubhāvāttasmin khalābhidhāne dhānyaṃ vardhitumārabdham |
yastatra puruṣo’vasthita:, sa taṃ dārakaṃ dṛṣṭvā tasya sakāśamupasaṃkramya kathayati—bho dāraka,
tava prabhāvātkhalābhidhāne dhānyaṃ vardhata iti | sa kathayati—na mama prabhāvāt khalābhidhāne
dhānyaṃ vardhata iti, api tu raurukanivāsinī devatā ihāgatā amuṣmin pradeśe tiṣṭhati,
tasyā: prabhāvāt khalābhidhāne dhānyaṃ vardhata iti | sa tasyā: sakāśaṃ gatvā pādayo-
rnipatya kathayati-devate, tāḍakaṃ kuñcikāṃ ca tāvaddhāraya, yāvadgrāmaṃ [gatvā] āgacchāmi | na
ca tvayā māṃ muktvā anyasya kasyaciddātavyamiti | tayā gṛhītam | tenāpi karvaṭakaṃ gatvā
karvaṭakanivāsī janakāya: saṃnipātita: | uktaśca—bhavanta:, raurukanivāsinī devatā
ihāgatā khalābhidhāne tiṣṭhati | tatprabhāvāt khalābhidhāne dhānyaṃ vardhate | tasyā haste
mayā tāḍakaṃ kuñcikā ca dattā | [uktaṃ] ca-devate, tāḍakaṃ kuñcikāṃ ca tāvaddhāraya yāvad
grāmaṃ gatvā āgacchāmi | na ca tvayā māṃ muktvā anyasya kasyaciddātavyamiti | tadadhiṣṭhānaṃ
vijñāpayāmi—yadi mama putraṃ śreṣṭhinamabhiṣiñcatha, ahamātmānaṃ jīvitādvyaparopayāmīti | devatā
asmādadhiṣṭhānānna kvacidgamiṣyati, yuṣmākaṃ bhogābhivṛddhirbhaviṣyati, sarvāśca ītayo vyupaśamaṃ 
gamiṣyantīti | taistasya putra: śreṣṭhī abhiṣikta: | tenātmā jīvitādvyaparopita: | tata:
sarvaṃ tadadhiṣṭhānaṃ gandhapuṣpopaśobhitaṃ chatradhvajapatākāśobhitaṃ ca balimādāya yena devatā
tenopasaṃkrāntā: | upasaṃkramya pādayornipatya kathayati—devate, adhiṣṭhā bhava, ihaiva tiṣṭheti |
nāsti mamehāvasthānam | āryasyāhaṃ mahākātyāyanasyopasthāyiketi | āyuṣmān mahākātyāyana
iti kathayati—devate, samanvāhara asya yasya sakāśāt tāḍaka: kuñcikā ca gṛhīteti |
sā samanvāhartuṃ pravṛttā paśyati, yāvatkālagata: | tayāsāvadhiṣṭhānanivāsī janakāyo’bhihita:-
bhavanta:, samayato’haṃ tiṣṭhāmi | yadi yādṛśameva mama sthaṇḍilaṃ kārayatha tādṛśamevāryasyeti |
tai: pratijñātam | tairyādṛśameva tasyā devatāyā: sthaṇḍilaṃ kāritaṃ tādṛśamevāyuṣmato mahā-
kātyāyanasya | tasyā devatāyā yo’dhiṣṭhāne pradīpa: prajñapta:, tamasau gṛhītvā āyuṣmato
mahākātyāyanasya sthaṇḍile sthāpayati | sā anyatamena puruṣeṇa prākārakaṇṭake sthitena
pradīpaṃ gṛhītvā gacchantī dṛṣṭā | sa saṃlakṣayati—eṣā devatā āryasya mahākātyāyanasyābhi-
sārikā gacchatīti | tayā tasya cittamupalakṣitam | sā ruṣitā-pāpacittasamudācāro’yaṃ
karvaṭakanivāsī janakāya: | āryasya mahākātyāyanasya nirāmagandhasyātṛptapuṇyasyāpavādamanu—
prayacchatīti | tasmāttasmin karvaṭake mārirutsṛṣṭā | mahājanamarako jāta: | mṛtajane
@488
niṣkāsyamāne mañcakāmañcake saṅktumārabdhā: | adhiṣṭhānanivāsinā janakāyena naimittikā āhūya
pṛṣṭā:-kimetaditi ? te kathayanti devatāprakopa iti | te tāṃ kṣamayitumārabdhā: | sā kathayati—
yūyamāryasya mahākātyāyanasya nirāmagandhasyāsatkāramanuprayacchatheti ? te bhūya: kathayanti—
kṣamasva devate, na kaścidasatkāraṃ kariṣyatīti | sā kathayati—yadi yūyaṃ yādṛśamevāryasya
mahākātyāyanasyeti | te kathayanti—devate kṣamasva, prativiśiṣṭataraṃ kurma iti | tayā teṣāṃ
kṣāntam | tairapyāyuṣmato mahākātyāyanasya prativiśiṣṭatara: satkāra: kṛta: | āyuṣmān 
mahākātyāyanastatra varṣoṣita: śyāmākaṃ dārakamādāya devatāmupāmantrya saṃprasthita: | sā katha-
yati—ārya, mama kiṃciccihnamanuprayaccha, yatrāhaṃ kārāṃ kṛtvā tiṣṭhāmīti | tena tasyāṃ kāśikā
dattā | tayātra prakṣipya stūpa: pratiṣṭhāpito mahaśca prasthāpita:-kāśīmaha kāśīmaha iti
saṃjñā saṃvṛttā | adyāpi caityavandakā bhikṣavo vandante | śyāmāko dārakaścīvarakarṇike lagna:
pralambamāno gopālakapaśupālakairdṛṣṭa: | tairlambate lambata iti uccairnādo mukta: | tasmin
janapade manuṣyāṇāṃ lambakapāla iti saṃjñā saṃvṛttā | āyuṣmān mahākātyāyano’nyatamaṃ
karvaṭakamanuprāpta: | tatra śyāmākaṃ dārakaṃ vṛkṣamūle sthāpayitvā piṇḍāya praviṣṭa: | tasmiṃśca
karvaṭake’putro rājā kālagata: | paurajānapadā: saṃnipatya kathayanti—bhavanta:, kaṃ rājānamabhi-
ṣiñcāma iti ? tatraike kathayanti—ya: puṇyamaheśākhya iti | apare kathayanti—kathamasau prajñāyata
iti ? anye kathayanti—parīkṣakā: prayujyantāmiti | tai: parīkṣakā: prayuktā: | te itaścāmutaśca
paryaṭitumārabdhā: | tairasau vṛkṣasyādhastānmiddhamavakrānto dṛṣṭa: | te tasya nimittamudgṛhītumārabdhā
yāvatpaśyanti | anyeṣāṃ vṛkṣāṇāṃ chāyā prācīnapravaṇā prācīnaprāgbhārā | tasya vṛkṣasya
chāyā asya śyāmākasya dārakasya kāyaṃ na vijahātīti | dṛṣṭvā ca puna: saṃjalpitumārabdhā:-
bhavanta:, ayaṃ puṇyamaheśākhya: sattva:, etamabhiṣiñcāma iti | sa tai: prabodhyokta:-dāraka,
rājyaṃ pratīccheti | sa kathayati—nāhaṃ rājyenārthī | ahamāryasya mahākātyāyanasyopasthāpaka
iti | āyuṣmatā mahākātyāyanena śrutam | samanvāhartuṃ pravṛtta: | kimasya dārakasya rājña:
saṃvartanīyāni karmāṇi na veti | paśyati, santi | sa kathayati—putra, pratīccha rājyam,
kiṃ tu dharmeṇa te kārayitavyamiti | tena taṃ pratīṣṭam | sa tai rājye’bhiṣikta: | śyāmākena
dārakeṇa tasmin rājyaṃ kāritamiti | śyāmākarājyaṃ śyāmākarājyamiti saṃjñā saṃvṛttā ||
āyuṣmān mahākātyāyano vokkāṇamanuprāpta: | vokkāṇe āyuṣmato mahākātyāyanasya
mātā upapannā | sā āyuṣmantaṃ mahākātyāyanaṃ dṛṣṭvā kathayati—dṛṣṭvā cirasya bata putrakaṃ paśyāmi,
cirasya bata putrakaṃ paśyāmīti | stanābhyāṃ cāsyā: kṣīradhārā: prasṛtā: | āyuṣmatā mahā-
kātyāyanena amba ambeti samāśvāsitā | tayā āyuṣmān mahākātyāyano bhojita: | tasyā
āyuṣmatā mahākātyāyanenāśayānuśayaṃ dhātuṃ prakṛtiṃ ca jñātvā tādṛśī caturāryasaṃprativedhikī
dharmadeśanā kṛtā, yāṃ śrutvā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotā-
pattiphalaṃ sākṣātkṛtam | sā dṛṣṭasatyā trirudānamudānayati sma—idamasmākaṃ bhadanta na mātrā
@489
kṛtaṃ na pitrā na rājñā na devatābhirneṣṭena svajanabandhuvargeṇa na pūrvapretairna śramaṇabrāhmaṇairyadbhavatā
asmākaṃ kṛtam | samucchoṣitā rudhirāśrusamudrā:, laṅghitā asthiparvatā:, pihitānyapāya-
dvārāṇi, vivṛtāni svargamokṣadvārāṇi, pratiṣṭhāpitā: smo devamanuṣyeṣu | āha ca-
yatkartavyaṃ suputreṇa māturduṣkarakāriṇā |
tatkṛtaṃ bhavatā mahyaṃ cittaṃ mokṣaparāyaṇam ||67||
durgatibhya: samuddhṛtya svarge mokṣe ca te aham |
sthāpitā putra yatnena sādhu te duṣkṛtaṃ kṛtam ||68||
athāyuṣmān mahākātyāyanastāṃ bhadrakanyāṃ satyeṣu pratiṣṭhāpya kathayati—amba,avalokitā
bhava, gacchāmīti | sā kathayati—putra, yadyevaṃ mama kiṃcidanuprayaccha, yatrāhaṃ pūjāṃ kṛtvā
tiṣṭhāmīti | tena tasyā yaṣṭirdattā | tayā stūpaṃ pratiṣṭhāpya sā tasmin pratimāropitā |
yaṣṭistūpa iti saṃjñā saṃvṛttā | adyāpi caityavandakā bhikṣavo vandante ||
athāyuṣmān mahākātyāyano madhyadeśamāgantukāma: sindhumanuprāpta: | atha yā
uttarāpathanivāsinī devatā, sā āyuṣmantaṃ mahākātyāyanamidamavocat—ārya, mamāpi kiṃci-
ccihnamanuprayaccha, yatrāhaṃ pūjāṃ kṛtvā tiṣṭhāmīti | sa saṃlakṣayati—uktaṃ bhagavatā madhyadeśe
pule na dhārayitavye iti | tadete anuprayacchāmīti | tena tasyaite datte | tayā sthaṇḍile
kārayitvā te pratiṣṭhāpite itaścarasantisaṃjñā saṃvṛttā | āyuṣmān mahākātyāyano’nupūrveṇa
śrāvastīmanuprāpta: | bhikṣubhirdṛṣṭa uktaśca—svāgataṃ svāgatamāyuṣman | kaccitkuśalacaryeti ? sa 
kathayati—āyuṣmanta:, kiṃcit sukhacaryā kiṃciddu:khacaryeti | bhikṣava: kathayanti—kiṃ sukha-
caryā kiṃ du:khacaryeti ? sa kathayati—yatsattvakāryaṃ kṛtam, iyaṃ sukhacaryā | yad rājā  
śikhaṇḍī raurukanivāsī ca janakāya ahaṃ ca pāṃśunāvaṣṭabdha:, hirubhirukau cāgrāmātyau
kṛcchreṇa palāyitau, iyaṃ du:khacaryeti | atha pāthābhikṣavo’vadhyāyanta: kathayanti—pitṛmārako’sau |
tenāyuṣmān rudrāyaṇo’rhattvaṃ prāpta: | aduṣyanayakārī praghātita iti | idaṃ tasya puṣpamātram |
anyatphalaṃ bhaviṣyatīti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta āyuṣmatā
rudrāyaṇena karma kṛtaṃ yenāḍhye mahādhane mahābhoge kule pratyājāta: ? bhagavata: śāsane pravrajya
sarvakleśaprahāṇādarhattvaṃ sākṣātkṛtam ? arhattvaprāptaśca śastreṇa praghātita iti ? bhagavānāha—rudrā-
yaṇena bhikṣuṇā karmāṇi kṛtānyupacitāni labdhasaṃbhārāṇi pariṇatapratyayānyoghavatpratyupa-
sthitānyavaśyaṃbhāvīni | rudrāyaṇena karmāṇi kṛtānyupacitāni | ko’nya: pratyanubhaviṣyati ?
na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau,
na vāyudhātau, api tūpātteṣveva skandhadhātvāyataneṣu karmāṇi kṛtānyupacitāni vipacyante 
śubhānyaśubhāni ca |
@490
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||69|| iti |
bhūtapūrvaṃ bhikṣavo’tīte’dhvani asati buddhānāṃ bhagavatāmutpāde pratyekabuddhā loka
utpadyante hīnadīnānukampakā: prāntaśayanāsanabhaktā: khaḍgaviṣāṇakalpā ekadakṣiṇīyā
lokasya | yāvadanyatamasmin karvaṭake lubdha: prativasati | tasya karvaṭakasya ca nātidūre
udapānaṃ prabhūtānāṃ mṛgāṇāmāvāsa: | tatrāsau lubdhaka: pratidinaṃ prabhūtān kūṭān pāśālepāṃśca
pratikṣipati prabhūtānāṃ mṛgānāmutsādāya vināśāya anayena vyasanāya | tasya cāmoghāste kūṭā:
pāśālepāśca | yāvadanyatara: pratyekabuddho janapadacārikāṃ caraṃstaṃ karvaṭakamanuprāpto devatāyatane
rātriṃdivā samupāgata: | sa pūrvāhṇe nivāsya pātracīvaramādāya taṃ karvaṭakamanupāpta: | taṃ karvaṭakaṃ
piṇḍāya prāvikṣat | tata: piṇḍapātamaṭitvā saṃlakṣayati—idaṃ devāyatanaṃ divā ākīrṇam |
bahi: karvaṭakasya śānte sthāne piṇḍapātaṃ velāṃ karomīti | sa karvaṭakānniṣkramyedaṃ
śāntamidaṃ śāntamiti yena tadudapānaṃ tenopasaṃkrānta: | upasaṃkramya pātrasrāvaṇamekānta upa-
nikṣipya pādau prakṣālya hastau nirmādya pānīyaṃ parisrāvya śīrṇaparṇakāni samudānīya
niṣadya bhaktakṛtyaṃ kṛtvā hastau nirmādya mukhaṃ pātraṃ ca pātraparisrāvaṇaṃ yathāsthāne sthāpya pādau
prakṣālya anyatamavṛkṣamūlaṃ niśritya suptoragarājabhogaparipiṇḍīkṛtaṃ paryaṅkaṃ baddhvā śānteneryā-
pathena niṣaṇṇa: | tasmin divase mānuṣagandhenaikamṛgo’pi na grahaṇānugata: | atha sa lubdhaka:
kālyamevotthāya yena tadudapānaṃ tenopasaṃkrānta: | sa tān kūṭān pāśāṃśca pratyavekṣitumārabdha: |
ekabhṛgamapi nādrākṣīt | tasyaitadabhavat—mamāmī kūṭā: pāśālepāścāvandhyā: | kimatra kāraṇaṃ
yenādya ekamṛgo’pi na baddha iti ? | tadudapānaṃ sāmantakena paryaṭitumārabdha: | paśyati manuṣya-
padam | sa tena padānusāreṇa gata: | paśyati taṃ pratyekabuddhaṃ śānteneryāpathena niṣaṇṇam |
sa saṃlakṣayati—ete pravrajitā: śāntātmāna īdṛśeṣu sthāneṣvabhiramante | yadyadyāhamasya jīvi-
tāpacchedaṃ na karomi, niyatameṣa mama vṛttisamucchedaṃ karoti | sarvathā praghātyo’yamiti |
tenāsau nirghṛṇahṛdayena tyaktaparalokena karākārasadṛśaṃ dhanurākarṇaṃ pūrayitvā saviṣeṇa śareṇa
marmaṇi tāḍita: | sa mahātmā pratyekabuddha: saṃlakṣayati—mā ayaṃ tapasvī lubdho’tyantakṣataśca
bhaviṣyati, upahataśca | hastoddhāramasya dadāmīti | sa vitatapakṣa iva haṃsarāja uparivihāya-
samabhyudgamya jvalanatapanavarṣaṇavidyotanaprātihāryāṇi kartumārabdha: | āśu pṛthagjanasya ṛddhi-
rāvarjanakarī | sa mūlanikṛtta iva druma: pādayornipatya kathayati—avatarāvatara sadbhūtadakṣiṇīya,
mama kleśapaṅkanimagnasya hastoddhāramanuprayaccheti | sa tasyānukampārthamavatīrṇa: | tatastena viśalyī-
kṛta: | upanāho datta: | uktaśca—ārya, niveśanaṃ gacchāma: | yadyatra suvarṇapalo’pi
dātavya:, ahaṃ pariprāpayāmīti | sa saṃlakṣayati—yanmayā anena pūtikāyena prāptavyaṃ tadidānīṃ
śāntaṃ nirupadhiśeṣaṃ nirvāṇadhātuṃ praviśāmīti | sa tasyaiva purastātpunargaganatalamabhyudgamya
vicitrāṇi prātihāryāṇi vidarśya nirupadhiśeṣe nirvāṇadhātau parinirvṛta: | dhanavānasau
@491
lubdha: | tena sarvagandhakāṣṭhaiścitāṃ citvā dhmāpita: | sā citā kṣīreṇa nirvāpitā | tānya-
sthīni nave kumbhe prakṣipya śārīrastūpa: pratiṣṭhāpita: | chatradhvajapatākāścāropitā: | gandhai-
rmālyairdhūpaiśca pūjāṃ kṛtvā pādayornipatya praṇidhānaṃ kṛtam—yanmayaivaṃvidhe sadbhūtadakṣiṇīye’pakāro
kṛta:, mā ahamasya karmaṇo bhāgī syām | yattu kārā kṛtā, anenāhaṃ kuśalamūlenāḍhye mahā-
dhane mahābhoge kule jāyeyam, evaṃvidhānāṃ ca guṇānāṃ lābhī syām, prativiśiṣṭataraṃ cāta:
śāstāramārāgayeyaṃ na virāgayeyamiti ||
kiṃ manyadhve bhikṣavo yo’sau tena kālena tena samayena lubdhaka:, eṣa evāsau rudrā-
yaṇo bhikṣu: | yadanena pratyekabuddha: saviṣeṇa śareṇa marmaṇi tāḍita:, tasya karmaṇo vipākena
bahūni varṣaśatāni bahūni varṣasahasrāṇi narakeṣu pakta:, tasminnapi codapāne saviṣeṇa śareṇa
marmaṇi tāḍita:, tenaiva ca karmāvaśeṣeṇaitarhyapyarhattvaprāpta: śastreṇa praghātita: ||
punarapi bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta
śikhaṇḍinā raurukanivāsinā janakāyenāyuṣmatā mahākātyāyanena ca karma kṛtaṃ yena pāṃśunā-
vaṣṭabdhā:, hirubhirukau tvagrāmātyau niṣpalāyitāviti ? bhagavānāha—ebhireva bhikṣava: karmāṇi
kṛtānyupacitāni labdhasaṃbhārāṇi pariṇatapratyayānyoghavatpratyupasthitānyavaśyaṃbhāvīni | ebhi:
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni
bāhye pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva
skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||70||
bhūtapūrvaṃ bhikṣavo’nyatarasmin karvaṭake gṛhapati: prativasati | tena sadṛśāt kulāt
kalatramānītam | sa tayā saha krīḍate ramate paricārayati | tasya krīḍato ramamāṇasya pari-
cārayata: putro jāta: | punarasya krīḍato ramamāṇasya paricārayato dārikā jātā | yāva-
danyatama: pratyekabuddho janapadacārikāṃ caraṃstaṃ karvaṭakamanuprāpta: | yā janmikā dārikā:,
tāsāṃ yācanakā āgacchanti | tasyā na kaścidāgacchati | asati buddhānāmutpāde pratyeka-
buddhā loka utpadyante hīnadīnānukampakā: prāntaśayanāsanabhaktā ekadakṣiṇīyā lokasya |
yāvadanyatama: pratyekabuddho janapadacārikāṃ caraṃstaṃ karvaṭakamanuprāpta: | yāvattayā dārikayā 
gṛhaṃ saṃmṛjya vāṭasyopariṣṭāt saṃkāraśchorita: | tasya pratyekabuddhasya piṇḍapātamaṭata: śirasi
patita: | tayāsau dārikayā patan dṛṣṭa: | na cāsya vipratisāracittamutpannam | naivam |
tasyāstameva divasaṃ yācanaka āgata: | sā bhrātrā pṛṣṭā-kiṃ tvayādya kṛtaṃ yena te yācanakā
nāgatā iti | tayā samākhyātam—mayā tasyopari saṃskāraśchorita: | tena vipuṣpitam |
tadā dārikayā anyasyā dārikāyā niveditam | tayāpyasyā lokasyedaṃ pāpakaṃ dṛṣṭigata-
mutpannam | yasyā yasyā yācanakā āgacchanti, sā sā tasya pratyekabuddhasyopari saṃkāraṃ
@492
chorayatviti | asatkārabhīravaste mahātmāna: sarve pratyekabuddhā: | sa tasmāt karvaṭakātprakrānta: |
pañcābhijñānāmṛṣīṇāmupari kṣeptumārabdhā: | te’pi prakrāntā: | tato mātāpitrorupari kṣeptu-
mārabdhā: | tasmin karvaṭake dvau gṛhapatī samakau prativasata: | sā ābhyāmuktā-bhavanta:,
asaddharmo’yaṃ vardhate, viramateti | tābhyāṃ nivāritā: prativiratā: ||
kiṃ manyadhve bhikṣavo yāsau dārikā yayā pratyekabuddhasyopari saṃkāraśchorita:, eṣa
evāsau śikhaṇḍī | yo’sau karvaṭakanivāsī janakāya:, eṣa evāsau raurukanivāsī
janakāya: | yadebhi: pratyekabuddhānāmupari pāpakaṃ dṛṣṭigatamutpannaṃ kṛtam, asya karmaṇo
vipākena pāṃśunāvaṣṭabdhā: | yo’sau gṛhapatī yābhyāṃ nivāritam, etāvetau hirubhirukā-
vagrāmātyau | tasya karmaṇo vipākena niṣpalāyitau | yo’sau dārikāyā bhrātā yena
vipuṣpitam, eṣa evāsau kātyāyano bhikṣu: | yadanena vipuṣpitaṃ tasya karmaṇo vipākena
pāṃśunāvaṣṭabdha: | yadi tena na vipuṣpitaṃ (cittaṃ) na pāṃśunāvaṣṭabdho’bhaviṣyaditi | yadi
tasya pāpakaṃ dṛṣṭigatamutpannamabhaviṣyat, kātyāyano’pi bhikṣu: pāṃśunāvaṣṭabdho’nayena vyasana-
māpanno’bhaviṣyaditi | iti hi bhikṣava ekāntakṛṣṇānāṃ karmaṇāmekāntakṛṣṇo vipāka:,
ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni
karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava:
śikṣitavyamiti | bhikṣavo bhagavato bhāṣitamabhyanandanniti ||
iti śrīdivyāvadāne rudrāyaṇāvadānaṃ samā{1 After DA 37, there is a fragment from the siṃhajātaka in all
Mss. used by C:
nama: sarvajñāya | mātaryapakāriṇa: prāṇina ihaiva vyasanaprapātapātālāvalambino bhavanti | satata-
samupajāyamānapremaprasādabahumānamānasai: satpuruṣairmātara: śuśrūṣaṇīyā: | tadyathānuśrūyate—vikasitakumudendu-
kundakusumāvalīguṇagaṇavibhūṣita: pūrvajanmāntaropāttāprameyānavadyavipulasakalasaṃbhāro dhanadasamānaratnaśriya:
svajanakṛpanatasyaiva nānyadasti sukhaṃ nṛṇām | tadevaṃ tena bhagavatā tiryagjanāvativartamānena suciramabhirakṣita:
prāṇinikṣepa: tadavasthenāpi prajñāparicarya: kṛta iti vicintya yastena dharmanikṣepo nikṣipta: sādhutāyinā
pālanīya: sa yuṣmābhiratyantaṃ sukhamicchadbhi: || siṃhajātakamiti || 
After this, Avadana 38 begins with mātaryapakāriṇa: etc.}ptam ||
@493
38 maitrakanyakāvadānam |
mā{1 Before mātari, the Mss. read nama: sarvajñāya.}taryapakāriṇa: prāṇina ihaiva vyasanaprapātapātālāvalambino bhavantīti satata-
samupajāyamānapremaprasādabahumānamānasai: satpuruṣairmātara: śuśūṣaṇīyā: | tadyathānuśrūyate—
vikasitasitakumudendukundakusumāvalīguṇagaṇavibhūṣita: pūrvajanmāntaropāttāprameyānavadyavipula—
sakalasaṃbhāro dhanadasamānaratnāśraya: svajanakṛpaṇavanīpakabhujyamānodāravibhavasāranicayo mitro
nāma sārthavāho babhūva |
paropakāraikarasābhirāmā
vibhūtaya: sphītatarā babhūvu: |
tasyāryasattvasya nabhasyarātre
karā navendo: kumudāvadātā: ||1||
tṛṣṇānilai: śokaśikhāpracaṇḍai—
ścittāni dagdhāni bahuprakāram |
āśāvatāṃ sapraṇayābhirāmai-
rdānāmbuṣekai: śamayāṃbabhūva ||2||
dṛṣṭvā lokamimaṃ dhanakṣayabhayāt saṃtyaktadānotsavaṃ
lokakleśapiśācikāvaśatayā saṃdūṣitādhyāśayam |
kāruṇyāt sa dadāvanāthakṛpaṇaklībāturebhyo dhanaṃ
matvā ca prahatārṇavormicapalaṃ svaṃ jīvitaṃ bhūyasā ||3||
yeṣu vyāsajjacetā bhujagavaravadhūbhogabhīmeṣu labdhā 
gāhante pāpagartaṃ sphuṭadahanaśikhābhīmaparyantarandhram |
vātāghātapranṛttapravaranaravadhūnetrapakṣmāgralolān
tānarthānarthidu:khavyupaśamapaṭubhi: protsasarja pradānai: ||4||
tasmāt putradhanatvāt putrābhilāṣiṇo yadā manorathaśatairasakṛdunmiṣitonmiṣitā:
putraśriya: prasahya sphītataravairabhārendhanavahninaiva vigatanikhilapratīkāradāruṇaprabhāvamahatā
sukṛtāntalayaikaparāyaṇā: kriyante sma, yadāsau lokapravādamātrayāpi panthānaṃ samavatīrya
dhanadavaruṇakuberaśaṃkarajanārdanapitāmahādīn devatāviśeṣān putrārthaṃ yācitumārebhe |
yasmin yasmiṃratanayasarasi svacchapūrṇāmbupūrṇe
vane(jāte)vṛddhi: samuditamahāvaṃśalakṣmyambujasya |
tattattasya prabalavirasaṃ yāti tīkṣṇāṃśumālai:
śoṣaṃ manye raviriva jalaṃ bhāgadheyārkabimbam ||5||
@494
rudraṃ naikakapālaśekharadharaṃ cakrāyudhaṃ vajriṇaṃ
sraṣṭāraṃ makaradhvajaṃ girisutāputraṃ mayūrāsanam |
gaṅgāśaṅkhadalāvadātasalilāṃstāṃstāṃśca devānasau 
putrārthī śaraṇaṃ yayau bahu punardānaṃ dvijebhyo dadau ||6||
yadyajjano maṅgaladeśanābhi-
rvratopavāsādhigataiśca du:khai: |
putrārthasaṃsiddhinimagnabuddhi-
rvikṣipya khedaṃ sa cakāra tāṃstān ||7||
evamanekaprakārakāyacetasorāyāsakāribhirapi vratopavāsamaṅgalairyadā naiva kadācit
kāle’sya putrā jīvino babhūvu:, tadainamativipule pragāḍhaśokāpagāmbhasi nimajjantaṃ kaścit
sādhupuruṣo’bravīt—
karmāṇyevāvalambanti dehināṃ sarvasaṃpada: |
bhūtānāṃ tuṅgaśṛṅgādvā vinipāto na bhūtaye ||8||
saṃkleśaṃ bahava: prāptā: putratṛṣṇārtabuddhinā |
na ca te’dyāpi jīvanti tatra kiṃ parikhidyase ||9||
karmāṇi nirmucya kathaṃ bhavebhya:
svargaukasastuṣṭivaśādiheyu: |
ye yairvinā nātmabhavaṃ labhante
te tairvinā janma kathaṃ bhajeran ||10||
ye sāṃsārikanaikadu:khadahanajvālālatāliṅgitā-
ste vāñchanti narāmaroragasukhaṃ prāyeṇa dānādibhi: |
tvaṃ kenāpi viḍambase jaḍamati: putrāśayonmattako
yastvaṃ dyāmadhigantumicchasi bṛhatsopānamālāśrayāt ||12||
vidhimaparamahaṃ te bodhayāmi prasiddhyai
tvamapi ca kuru tāvat saṃprasiddhyai kadācit |
yadi bhavati sutaste kanyakānāma tasya
sakalajanapade’smin khyāpayasva prasiddhyā ||13||
atha tasya kālāntare gaganatalamaṃśumālīva svakiraṇanikarairvirājamānaṃ svavaṃśalakṣmī:
putraṃ janayāṃbabhūva | sa ca—
nirvāntāmalahemaśailaśirasa: pracchedagauradyuti:
saṃpūrṇāmalacandramaṇḍalasamacchatrorubhāsvacchirā: |
@495
mattairāvaṇacārupuṣkarakaravyālambabāhudvayo
bhinnendīvaraphullapatranicayaśyāmāruṇāntekṣaṇa: ||14||
bhūya: kalpasahasrasaṃcitamahāpuṇyaprabhāvodbhavai:
pravyaktasphuritendracāparucirai: prahlādibhirlakṣaṇai: |
mūrtistasya rarāja cāruśikharāddhemaṃ yathā bhūcyutaṃ
prodgīrṇasvamayūkhajālajaṭilai ratnāṅkurairveṣṭitam ||15||
bhramaracamarapaṅktiśyāmakeśābhirāmaṃ
samavipulalalāṭaṃ śrīmaduttuṅganāsam |
tanayamuditacetā maitrakanyābhidhānaṃ
daśadivasapareṇa khyāpayāmāsa loke ||16||
śarīriṇāṃ vṛddhikarai: samṛddhai—
rviśeṣayuktairvividhānnapānai: |
sudhāvadātai: sphuṭacandrapādai:
payodhiveleva yayau samṛddhim ||17||
dhātrībhi: sa samunnīta: kṣīraiśca sarpimaṇḍakai: |
pupoṣa sundaraṃ dehaṃ hradasthamiva paṅkajam ||18||
atha tasya pitā mitra: sārthavāho vaṇigjanai: |
dravyairvahanamāropya jagāhe codadhiṃ mudā ||19||
timiṃgilakṣobhavivardhitormi—
payodadhau mīnavipannapātre |
pitaryatīte jananīṃ jagāda
cakāra kiṃ karma pitā mameti ||20||
tato’sya jananī pativiyogaśokaglapitahṛdayā cintāmāpede |
āśāpāśaśatākṛṣṭo jano mṛtyuṃ na paśyati |
viṣayāsvādakṛpaṇo vāraṇasyeva bandhanam ||21||
yadyapi kathayiṣyāmi pitaraṃ yānapātrikam |
eṣo’pi mama mandāyā nāśameṣyati toyadhau ||22||
yāvaccāyaṃ janapadamimaṃ tasya vṛttiṃ na bhūtāṃ
pṛcchatyasmai kathayati na vā sarva evaiṣa loka: |
tāvadyuktaṃ mama sutamimaṃ mṛtyuvaktrāntarālaṃ
nānādu:khavyasanagahanaṃ vyādhiṣaktaṃ niṣeddhum ||23||
@496
paro’pi ya: sādhujanānujuṣṭaṃ
vihāya mārgaṃ śrayate vimārgam |
nivāraṇīya: sa svamatājjanena
prayatnata: kiṃ punareva putra: ||24||
tato jananī kathayāṃcakre—
putra aukarikatvena pitā te māmapūpuṣat |
yadyahaṃ sukhitā kāryā kārṣīraukāribhūṣaṇam ||25||
atha maitrakanyako bodhisattvo māturvacanaṃ kusumamālāmiva śirasā samabhivandya anya-
sminnahani aukarikāpaṇaṃ prasasāra |
puṇyasaṃbhāramahatastasya sattvadayāvata: |
prathame’hani saṃpannaṃ catu:kārṣāpaṇaṃ dhanam ||26||
svagarbhasaṃdhāraṇadu:khitāyai
dadau sa tasyai mudito jananyai |
dāridryadu:khavyasanacchidāyai
dhanaṃ mahābhogaphalaprasūtyai ||27||
atha ye tasmin puravare ciraṃtanā aukarikā:, te tasya tāmabhivardhamānāṃ krayavikraya-
lokamaviṣamavyavahāranītyā prakṛtipremapeśalatayā cāvarjitamanasastasmin mahāsattve vyavahārārtha-
māpatantamavalokya taṃ tasmātkarmaṇo vinivartanārthamāhu:-
gāndhikāpaṇika: śreṣṭhī pitaitasmin pure purā |
sa tvaṃ tāṃ vṛttimujjhitvā śrayase’nyāṃ kayā dhiyā ||28||
atha bodhisattvastāmapi jīvikāmapahāya gāndhikāpaṇaṃ cakāra—
yasminneva dine cakre sa sādhurgāndhikāpaṇam |
kārṣāpaṇāṣṭakaṃ tasya tasminnevopapadyate ||29||
tamapi mātre pratipāditavān | atha gāndhikāpaṇikā: puruṣā: sametyāgatya ca taṃ
mahāsattvaṃ vicchandayāmāsu:-
gāndhāpaṇaṃ klībajanābhipannaṃ
pitā na vai mādya pure(?)cakāra |
tatraiva hairaṇyikatāṃ sa kṛtvā
dhanāni bhūyāṃsi samāpa sādho ||30||
atha maitrakanyako bodhisattvastāmapi jīvikāmapahāya hairaṇyikāpaṇaṃ cakāra |
tayāpi tasmin vyavahāranītyā
hairaṇyikāṃstānabhibhūya sarvān |
@497
lebhe dine sa prathame mahārha:
kārṣāpaṇān ṣoḍaśa tān dadau ca ||31||
dine dvitīye dvātriṃśat kārṣāpaṇamupārjya sa: |
dakṣiṇīyaviśeṣāyai mātre tānapi dattavān ||32||
atha hairaṇyikāpaṇikā: puruṣā sametyāgatya ca taṃ tasmātkarmaṇo vinivartanārthamāhu:-
śaraccandrāṃśudhavale labdhvā janma kule katham |
kṛpaṇāṃ jīvikāhetorvṛttimāśrayate bhavān ||33||
prabhañjanoddhūtaśikhākarāle
hutāśane visphuritasphuliṅge |
vivartitaṃ ślādhyamatīva puṃsāṃ
na tu svavṛtteścyavanaṃ pravṛttam ||34||
mahoragāśvāsavighūrṇitograi-
staraṃgabhaṅgairviṣamaṃ payodhim |
agādhapātālavilagnamūlaṃ
pitā vigāhyārjitavān dhanaṃ te ||35||
yadāśritaṃ karma janānuvartinā
tvayā vidagdhena dhanepsunādhunā |
kathaṃ na saṃprāpsyasi bhāgyasaṃpadaṃ
piturvyatīte’pi viśālinīṃ śriyam ||36||
vitteśvaro’pyarthavibhūtivistarai—
rnāśāṃ sadarthāṃ vibabhāra yasya |
tasyā mahendrāmalatulyakīrte:
sūnu: kathaṃ tvaṃ na bibharṣi lajjām ||37||
ye mṛtyuṃ gaṇayanti naiva vipadi grāsaṃ bhajante’nagha
gehe bandhuṣu sūnuṣu vyapagatasnehātmanodyogina: |
ye nītvā jaladhīnagādhasalilānāvartabhīmān budhā:
prāpyārthān gajadantabhaṅgasitayāsinvanta kīrtyā jagat ||38||
atha maitrakanyako bodhisattvastebhyo’pi tathānuguṇinīṃ kathāmavadhārya samudrāvataraṇakṛta-
vyavasāyo mātaramupasṛtyovāca—amba, sārthavāha: kilāsmākaṃ pitā purā | tadanujñāṃ prayaccha,
yadahamapi mahāsamudramavatariṣyāmīti | sā pūrvameva bhartṛmaraṇadu:khena vigatajīvitāśā svasya
tanayasya tenāsaṃlakṣitadāruṇena viyogaśokaśastreṇa bhṛśataraṃ pravidāryamāṇahṛdayeva svatanayamāha-
vatsa kena tavākhyātaṃ vinākāraṇaśatrunā |
jīvitaṃ kasya te’niṣṭaṃ tvayā krīḍāṃ karoti ka: ||39||
@498
daivāt kathaṃcitsaṃprāptaṃ cakṣurekaṃ tvamadya me |
putrakleśabhāginyā mṛtyunā hriyase’dhunā ||40||
na yāvadevaṃ mama du:khaśalyaṃ
prayāti nāśaṃ pravidārya śokam |
kathaṃ nu tasyopari me dvitīyaṃ
nipātyate pāpamayairamitrai: ||41||
yeṣāṃ ceto vividhavirasāyāsadu:khāprakampyaṃ
yai: saṃtyaktaṃ kṛpaṇahṛdayairjīvitaṃ bhogalubdhai: |
te saṃtyaktvā nayanagalitāśrupravāhārdravaktrān
bandhūnajñā makaranilaye mṛtyave yānti nāśam ||42||
tanmāmanāthāṃ pratipālanīyāṃ
tvajjīvitāśaikanibandhajīvām |
saṃtyajya yātuṃ kathamudyamaste
mā sā kathā mā nu vaco madīyam (?) ||43||
svaprāṇasaṃdehakarīmavasthāṃ
praviśya naikāntasukhaṃ prasādhyam |
saṃpattayo yena vaṇigjanasya
tato’hamevaṃ suta vārayāmi ||44||
sa tasyā hitārthaṃ madhurāṇyapi vacanakusumāni tṛṇamivāvadhūya sapragalbhatayā samava-
lambitavikatthāśobhaṃ kiṃcidīdṛśaṃ pratyāha-
varaṃ naiva tu jāyeran ye jātā nirdhanā janā: |
jātasya yadi du:khāni varaṃ mṛtyurna jīvitam ||45||
āśayā gṛhamāgatya dīnadīnāstapasvina: |
arthino mama pāpasya yānti ni:śvasya durmanā: ||46||
ye śaktihīnā vibhavārjanādau
te dehino du:khaśataṃ sahante |
lokaṃ punardu:khaśatopataptaṃ
draṣṭuṃ na śaknomi cirāyamāṇa: ||47||
tasmādvilaṅghāmi vacastvadīyaṃ 
yāsyāmi taṃ tvaṃ prajahīhi śokam |
tatraiva yāyāṃ nidhanaṃ samudre
chinnaṃ mayā vā vyasanaṃ janasya ||48||
@499
atha maitrakanyako bodhisattvo mātaramapramāṇīkṛtya nirgatya gṛhādvārāṇasyāṃ puryāmātmānaṃ
sārthavāhamityuddhoṣayāmāsa |
asyāmeva purā puraṃdarapurīpratispardhipuryāṃ vaṇik
mitro nāma babhūva yatsuranaraprakhyātakīrtidhvaja: |
putrastasya mahāsamudramacirādyāsyatyamuṣmindine
yātuṃ ye vaṇija: kṛtopakaraṇāste santu sajjā iti ||49||
atha maitrakanyako bodhisattvo vividhopakaraṇasaṃbhārasādhanānāṃ samāgṛhītapuṇyāhaprasthāna-
bhadrāṇāmupahṛtamaṅgalavividhānāṃ vaṇijāṃ paṃñcabhi: śatai: kṛtaparivāra: prasasāra | mātā cainaṃ
gacchatīti śrutvāha—mamaikaputraka, kva yāsyasīti karuṇakaruṇākranditamātraparāyaṇā komalavimala-
kamaladalavilāsālasābhyāṃ pāṇikamalābhyāṃ rucirakanakaghaṭitaghaṭavikaṭapayodharavarorubhāsura-
mura: pragāḍhamabhitāḍayati | bāṣpasaliladhārāparaṃparodbhavoparudhyamānakaṇṭhī anilabalākulita—
galitasajalajaladapaṭalāvalīmalinakeśapāśā satvaratvaramabhigamya maitrakanyakasya bodhisattvasya
pādayo: pariṣvajyaivamāha—mā māṃ putraka parityajya yāsīti |
anartharāgagrahamūḍhabuddhayo
narā hi paśyanti na kevalaṃ hitam |
satāṃ hitādhānavidhānacetasāṃ
giro’pi śṛṇvanti na bhūtavādinām ||50||
maitrakanyako’pi—
dharaṇi[tala]nimagnāṃ mātaraṃ śokavaśyāṃ
śirasi kupitacitta: pādavajreṇa hatvā |
muhurupacitaśoka: karmaṇā preryamāṇa:
tvaritamatirabhūt saṃprayātuṃ vaṇigbhi: ||51||
tata: sā mātā samutthāyāha—putraka,
mayi gamananivṛttiṃ kartumatyudyatāyāṃ
yadupacitamapuṇyaṃ macchirastāḍanātte |
vyasanaphalamanantaṃ mā tu bhūt karmaṇo’sya
punarapi guruvākyaṃ mātigā: svapnato’pi ||52||
atha maitrakanyako bodhisattvo vividhavihārāyatanaparvatopavanagahvarasarittaḍāgārāma-
ramaṇīyatarānanekanagaranigamakarvaṭagrāmādīnanuvicaran krameṇa samudratīraṃ saṃprāpya sajjīkṛtayāna-
pātro bhujagapativadanavisṛtaśvasanacapalabalavilulitavipulavimalasalilamaruṇataruṇakiraṇa—
nikararucirapadmarāgapuñjaprabhārāgarañjitormimālājalamasurasvarasamasuraparasureśvarakarodarasphuritahuta-
vahaśikhāvalīkarālavajrapatanabhayanilīnadharaṇīdharaśikharaparāhatajaloddhatottuṅgataraṃgabhaṅgaraudraṃ samudra-
mavatatāra |
@500
mahānilotkṣiptataraṃgabhaṅgai:
samullasadbhi: khamivotpatantam |
saritsahasrāmburayapravāhai—
rbhujairvilāsairiva gṛhyamāṇam ||53||
prakṣubdhaśīrṣoragabhīmabhoga—
vyāvartitodvartitatoyarāśim |
tanmūrdhni ratnodgataraśmipuñjaṃ
jvālākalāpocchuritormicakram ||54||
ahipativadanādvimuktatīvra-
jvalitaviṣānaladāhabhīmaśaṅkham |
timinakhakuliśāgradāritādriṃ
tadacalapādahatāmbumīnavṛndam ||55||
tuṅgataraṃgasamudgatatīraṃ 
tīranilīnakalasvanahaṃsam |
haṃsanakhakṣatadāruṇamīnaṃ
mīnavivartitakampitavelam ||56||
ratnalatāvṛtabhāsuraśaṅkhaṃ
śaṅkhasitendugabhastivivṛddham |
vṛddhabhujaṃgamahābhavaraudraṃ
raudramahāmakarāhatacakram ||57||
khagapatisavilāsapāṇivajraṃ
prahatavipāṭitadṛṣṭimūlarandhram |
pramuditajaladantidantakoṭi-
pramathitanaikavilāsakalpavṛkṣam ||58||
tadeva sa saṃlakṣya tīraparyantarekhaṃ prakaṭavikaṭārtagartodarabhramadbhramitajhaṣabhujagakulamaṇḍalaṃ
naikavicitrādbhutāścaryamatiśayamambhasāmālayamatikrāmatastasya dharaṇīdharaśikharavipulātmabhāvasya
makarakaripatervivartamānasya samutthitairurvīdharākāradāruṇai: pramuktakalakalārāvaraudrairmahadbhi: salila-
nivahairutpīḍyamānaṃ tadyānapātraṃ maraṇabhayaviṣādabhraśyamānagātrairdīnaruditākranditamātraparāyaṇai:
saṃyānapātrakai: saha sahaiva salilanidheradha: praveṣṭumārabdham |
urvīdharākārataraṃgatuṅgai—
rugrairyugāntānilacaṇḍavegai: |
tadyānapātraṃ jaladherjalaughai-
rāsphālyamānaṃ vidadāra madhye ||59||
@501
daṃṣtṛākarāle jhaṣavaktrarandhre 
kaścinmamārārtaravastapasvī | 
kecijjalodgāraniruddhakaṇṭhā
jagmurnirucchvāsagirā vyasutvam ||60|| 
gatvāpi kecitphalakairmahadbhi- 
rambhonidhestīramavekṣamāṇā: | 
dūrāmbusaṃtānapariśramārtā- 
strāsākulā nedurudīrṇanādā: ||61|| 
atha maitrakanyako bodhisattvastena mahatā vyasanopanipātenāpyanāpatitabhayaviṣāda- 
dainyāyāsamanā: samavalambya mahaddhairyaparākramaṃ sasaṃbhramaṃ phalakamādāya prasasāra | tato’sau 
samapavanagamanajavajanitasavilāsagatibhi: salilaplavairitastata: samākṣipyamāṇo nirāhāratayā ca 
parimlāyamānanayanavadanakamalaścānyairbahubhirahorātrairyathākathaṃcittasya duravagāhasalilasya mahā- 
rṇavasya dakṣiṇaṃ tīradeśamāsasāda | 
tīrtvā tamambhonidhimapragādha- 
māsādya tīraṃ phalakaṃ mumoca | 
saṃsmṛtya māturvacanaṃ sa pāṇā
vyāsajya mūrdhānamidaṃ jagāda ||62|| 
śṛṇvanti ye nātmahitaṃ gurūṇāṃ 
vākyaṃ hitārthodayakāryabhadram | 
teṣāmimāni vyasanāni puṃsā- 
māvāhayanti prabhavanti mūrdhni ||63|| 
taireva naikavyasanapradasya 
toyendubimbasthitibhaṅgurasya | 
prāptaṃ phalaṃ janmataro: sudhībhi- 
rye mānayantīha giro gurūṇām ||64|| 
māturhitāyaiva sadodyatāyā: 
prollaṅghya vākyaṃ mama duṣkṛtasya | 
puṣpaṃ yadīdṛgbharapāpadāruṇaṃ 
prāntaṃ gamiṣyāmi kadā phalasya ||65|| 
hutavahahatalekhātyantaparyantaraudraṃ 
gamanapatitamugraṃ vismayātyantavajram | 
guruśirasi dadhāna: pādavajraṃ khalo’haṃ 
kathamavanividāryaśvabhrarandhre na lagna: ||66|| 
@502
ye santo hitavādināṃ sphuṭadhiyāṃ saṃpādayante gira: 
śreyaste samavāpnuvanti niyataṃ kravyādapuryāṃ yathā | 
ye tūtsṛjya mahārthasāradayitāṃ vācaṃ śrayante’nyathā 
dustāre vyasanodadhau nipatitā: śocanti te’haṃ yathā ||67|| 
tato’sau krameṇa khadiravarasaralaniculabakulatamālatālanālikeradrumavanagahanaṃ pravara- 
vāraṇavarāhacamaraśarabhaśambaramahiṣaviṣāṇakarṣaṇapatitamathitavividhamālulatājāladu:saṃcaraṃ kvaci- 
tkṣubhitakesarininādabhayacakitavanacarakulākīrṇacaraṇaṃ kathaṃcidapi śabaramanujajanacaraṇā- 
kṣuṇṇaparyantamanucaran kvacit sthitvaivamāha- 
ete dāḍimapuṣpalohitamukhā: pronmuktakolāhalā 
hāsādarśitadantapaṅktivirasā: śākhāmṛgā nirbhayā: | 
sarpān bhīmaviṣānalasphuradurujvālākarālasphuṭān 
hatvā pāṇitalai: prayānti vivaśā: phūtkārabhītā: puna: ||68|| 
ramye kuṅkumaśākhināmaviralacchāyākuthāśītale 
mūle komalanīlaśādvalavati pravyaktapuṣpotkare |
vaṃśaistālaravai: sagītamadhurai: pracchedasaṃpādibhi: 
saṃgītāhitacetasa: pramuditā gāyantyamī kinnarā: ||69|| 
tato nātidūramatisṛtya mahīdharavarākāraṃ parvataṃ dadarśa | 
kvacidugrataracārumaṇiprabhayā 
surabhīkṛtabhīmaguhāvivaram | 
kvaciduddhatakinnaragītaravaṃ 
pratibuddhasasaṃbhramanāgakulam ||70|| 
capalānilavellitapuṣpataruṃ 
tarumandiramūrdhni caladbhramaram | 
bhramaradhvanipūrṇaguhākuharaṃ 
kuharasthitaraudrabhujaṃgakulam ||71|| 
pakṣivirājitaparvataśṛṅgaṃ 
śṛṅgaśilātalasaṃsthitasiddham | 
siddhavadhūjanaramyanikuñjaṃ 
kuñjanisevitamattaśakuntam ||72|| 
mattaśikhaṇḍikalasvararamyaṃ 
ramyaguhāmukhanirgatasiṃham | 
siṃhaninādabhayākulanāgaṃ 
nāgamadāmbusugandhisamīram ||73|| 
@503
kvacidupacitavāraṇadantaśikhāśanidāritaśikharatataṃ pravirūḍhavilāsaśikhāgaruvṛkṣavanam | 
kvaciduparipayodharabhārataraladhvanirañjitaśikhikulāviṣkṛtapicchakalāpavicitritacārutaṭam | 
kvacidanilavikampitapuṣpataruṃ skhalitojjvalasurabhibalaṃ kusumaprabalaprativāsitasānuśikham ||74|| 
tathāparaṃ dadarśa- 
likhantaṃ karālairnabha: śṛṅgajālai: 
kṣipantaṃ mayūkhaistama: sāgarāṇām | 
vahantaṃ samabhrāmbarāmadrigurvī
kṣarantaṃ kvacit kāñcanāmbha:pravāham ||75|| 
phalitāmalakāsanakalpataruṃ 
tarukhaṇḍavirājitasānuśikham | 
śikharasthitadevavadhūmithunaṃ 
mithunairdahatāṃ vayasā madhuram ||76||
kvacidarkamahārathacakranipātavikhaṇḍitamayūkhakalāpakarālitanaikamahāmaṇi- 
pallavasaṃcayaṃ maulibharāvanatonnatabhāsuravajradharam | 
kvacidindrakarīndravimardataraṃganayabhramitapracalatkalahaṃsakulāvalihāra- 
nabhassaridambuvidhautaśilam | 
kvacidaṇḍajarājavilāsasamucchritayakṣamahābhujavajravipāṭitasāgara- 
vāritaloddhṛtapannagabhogadharam | 
kvacideva surāsurasaṃyugaśastravipannamahāsuravidruta- 
śoṇitaraṅgamahāvalayam ||77|| 
dṛṣṭvaivamāha- 
ete parvataśṛṅgavandanatarucchāyāsthalaṃ saṃsṛtā: 
karṇaprāvaraṇaṃ navāruṇakaracchāyāsamānaśriya: | 
prekṣante madavārilolamadhuliṭprollīḍhagaṇḍasthalaṃ 
darpāt kesariṇo balena mahatā pronmathyamānā gajam ||78|| 
ityevamasāvatikāntāradurgaṃ salilaphalāhāramātraparāyaṇa: paribhramannajñānatama:paṭalāva- 
guṇṭhitamiva jagat saṃsārapaṅke tribhuvanasvāmīvodayad ramaṇakaṃ nāma nagaraṃ dadarśa | 
samucchritottuṅgacalatpatākai: 
patatpatatrisvanavāvadūkai: | 
suvarṇasālairmaṇihemaśṛṅgai- 
rmahīdharākāragṛhai: suguptai: ||79|| 
nilīnapadmālikulālipadmai: 
samunmiṣatpadmaraja:piśaṅga: | 
@504
kalapralāpāṇḍajarāvaramyai-
rmandānilairāvasathīkṛtaṃ sadā ||80|| 
surakarikarajagnakalpavṛkṣai- 
rmarakataratnatṛṇai: śukāṃśunīlai: | 
maṇikanakalatānibaddhaśākhai: 
kvacidurubhistarubhi: prakāmahāri ||81|| 
vikasitanavakarṇikāragaurai: |
kanakagṛhairbahuratnaśṛṅgacitrai: | 
svakiraṇarucirorutnasāno-
racalapate: sakalaśriyaṃ dadhānam ||82|| 
kvacidamaravilāsinīkarāgra- 
prahatamahāmurajasvanābhirāmam | 
kvaciduparipayodatūryanāda- 
pramuditamattaśikhaṇḍivṛndakīrṇam ||83|| 
tatastaddarśanāt samutpannajīvitāśo’sau ramaṇaṃ nagaramupasasarpa | tasmānnagarādvini:sṛtya 
catasro’psarasa: dravitanavakanakarasarāgāvadātamūrtaya: pravikasitāmbujakusumarucakarucinayana- 
yugalotpalavilāsā: kvaṇadruciravividhamaṇimekhalāpabhā(prāgbhā)ramandavilāsagataya: kanaka- 
kalaśākārapṛthutarapayodharabharāvanamitatanumadhyā divasakarakarasparśavibodhitāmlānakamalapalāśa- 
bhāsurādharakisalayā vividhavibhūṣaṇaśatā nirāmayadarśanā: śirasi viracitobhayakamalāñjalayo 
maitrakanyasya bodhisattvasya pādayorvinyasitaśirasa: prāhu:- 
susvāgataṃ candrasamānanāya 
nārījanaprītivivardhanāya | 
kṛpāmṛtāhlāditamānasāya 
bodhau cirābaddhaviniścayāya ||84||
adyaiva du:khāni śamaṃ gatāni 
adyaiva no jīvitamāttasāram | 
niratyayapremaviśeṣabhadrā- 
ṇyadyaiva saukhyāni pura: sthitāni ||85|| 
imāni du:khāṅkuśakhaṇḍitāni 
manāṃsi na: śokaparikṣatāni | 
bhavantamāsādya vasantakāle 
vanāntarāṇīva vijṛmbhitāni ||86|| 
@505
yānyarjitānyanyabhavāntareṣu 
karmāṇi śuklāni śubhodayāni | 
teṣāṃ phalaṃ vīkṣaṇameva te’laṃ
saṅgastvayā kiṃ punareva dīrghyam (rgha ?) ||87|| 
adyaiva mā bandhusuhṛdviyoga- 
śokaṃkathā: kasya na santyapāyā: | 
dāsyo vayaṃ te’psarasaścatasra: 
chāyā na te laṅghayituṃ samarthā: ||88|| 
ratnāni vāsāṃsi samujjvalāni 
śayyāśrayāścārutarā vayaṃ ca | 
saṃtyaktabhartā: surarājayogyā 
śaktirvidheneha(?) sukhaṃ bhajasva ||89|| 
api ca | 
du:khe mahatyapratikāraghore 
ye vartamānāściramudvahanti | 
te du:khabhāropanipātamūḍhā- 
statraiva śīghraṃ nidhanaṃ prayānti ||90|| 
nitye viyoge maraṇāt pura:sthite 
śocanti te deśakṛte viyoge | 
saṃsmṛtya rogopanipātamūḍhā: 
kāmaprahārādviṣamaṃ prapannā: ||91|| 
śabdāyamānavaranūpuramekhalābhi- 
rādiśyamānabhavanaṃ pravarāpsarobhi: | 
haimādriśṛṅgamiva tatpuramāviśantaṃ 
nemu: kṛtāñjalipuṭā bahavo’pi tatra ||92|| 
anyaiśca puna:- 
kiṃ dīptaraśmirvinigūḍharaśmi: 
kiṃ puṣpaketu: sahasāvatīrṇa: | 
hā kiṃ vinikṣipya kharāgravajro 
nātha: surāṇāmiti tarkito’bhūt ||93|| 
timiranikaralekhyā: śyāmalopakṣmalekhyā: (?) 
sphuṭitakanakahārā nyastaratnojvalāṅgā: | 
@506
vipulabhavanamālājālavātāyanasthā:
pramuditamanaso’nyāścikṣipu: srastakāñcaya: ||94|| 
ratnapradīpaprahatāndhakāraṃ  
muktāphalapraruciroruharmyam | 
calatpatākāgravibhinnameghaṃ 
gehaṃ viveśāpsarasāṃ hi tāsām ||95|| 
tāsāṃ vilāsairgamanai: salīlai- 
rhāsai: kaṭākṣairmadhurai: pralāpai: | 
krīḍan sa kālaṃ na viveda yātaṃ 
sarvātmanā rāgaparītacetā: ||96||
pratyahaṃ ca dakṣiṇena gamanaṃ vārayanti sma | so’pi yathā yathā nivāryate, tathā tathā 
tayā diśā gamanāyautsukyamanā babhūva | 
yatrāyaṃ vāryate loko janena hitabuddhinā | 
viparyastamatistatra jana: sa paridhāvati ||97|| 
yadi kuryādayaṃ loke suhṛdāṃ vacanaṃ hitam | 
paraiti svargaṃ pātāle śvabhre vā svapnato’pi na ||98|| 
atha maitrakanyako bodhisattvastāsāmapsarasāmaparijñātagamanaprayojano dakṣiṇasyāṃ diśi
padavīmāruhya vrajan sadāmattakaṃ nāma nagaraṃ dadarśa | tasmādapi nagarādaṣṭāpsarasa: sasaṃbhramaṃ 
ni:sṛtya taṃ mahāsattvaṃ praveśayāmāsu: | tatrāpyaticiraṃ ratimanubhūya pratiṣiddhamānagamanakriyastenaiva 
dakṣiṇena pathā gacchannandanaṃ nāma nagaraṃ dadarśa | tasmādapi ṣoḍaśāpsarobhirabhigamya satkṛtya 
praveśayāmāse | tatrāpi ciraṃ krīḍāṃ sevitvā tasmādapi brahmottaraṃ nāma nagaraṃ prayayau | tatrāpi 
dvātriṃśatāpsarobhi: prabhūtasatkāraṃ viṣayasukhaṃ bhuktvā tā: prāha- 
icchāmi gantuṃ tadahaṃ bhavantyo 
mā matkṛte śokahrade śayīdhvam | 
saṃpātabhadrāṇi hi kasya nāma 
viśleṣadu:khāni na santi loke ||99|| 
sthitvāpi yenaiva ciraṃ viyoga: 
śatro: kṛtāntādbhavitāntakāle | 
tenaiva netrāśrujalārdragaṇḍān 
yuṣmān vihāyādya yiyāsurasmi ||100|| 
vātāhatāmbhodhitaraṃgaloke 
ye jīvaloke bahudu:khabhīme | 
@507
viśleṣadu:khāya ratiṃ prayānti 
teṣāṃ paro nāsti vimūḍhacetā: ||101|| 
athāpsarasastā: samastāstadgamanaviyogaśokaropitahṛdayā: sasaṃbhramā: kamalakuvalaya- 
kuṅgalavilāsā nalinya iva śirasi viracitobhayakamalāñjalaya: prāhu:- 
asmāsu te kartumaniṣṭamiṣṭaṃ 
kathaṃ hi bhaktipraṇayārpitāsu | 
so’nyena ekagrahaṇīyarūpa: 
śarīradānena vayo’grahītte ||102|| 
gatvā tannagaratrayaṃ yadapi he svāminnihāpyāgata: 
saṃprāptā viṣayopabhogamadhurā: saṃpattayaste ciram | 
gantavyaṃ na punastvayā subahunā proktena kiṃ yāsi cet |
saṃsmartāsi vipatsamudrapatito vākyaṃ hi no du:khita: ||103|| 
bodhisattva: prāha- 
yadabhyāsavaśānnṝṇāmudaya: saṃpadasthirā | 
kathaṃ teṣu nivāryerannivarteran kathaṃ nu vā ||104|| 
niyojanīyā: suhṛdo’suhṛdbhi: 
yasmin hite karmaṇi nityakālam |
nivāraṇaṃ tatra tu ye prakurvate 
te śatravo mitratayā bhavanti ||105|| 
divyaṃ prāpya sukhaṃ pure ramaṇake saṃcodita: karmaṇā 
āyāto’smi niṣevaṇāya paramaṃ saukhyaṃ sadāmattakam | 
saṃprāpto’smi tata: svakarmakuśaleneṣṭaṃ puraṃ nandanaṃ
tasmādāgatakasya yūyamadhunā pronmūlitā bhūmaya: ||106|| 
tasmādato me gamanaṃ bhavantyo 
mā vārayadhvaṃ na hi no’styapāya: | 
asmādviśeṣāṇi sukhāni manye 
lapsye’hamityuccalito’hamadya ||107|| iti | 
atha maitrakanyako bodhisattvastāsāmapsarasāṃ hitamapi vākyamahitamivāvajñaryo tiraskṛtya 
tenaiva dakṣiṇena pathā gacchan dadarśa mahārgalapraghaṭitaprakaṭapuṭacaturdvāradāruṇaṃ sureśvareṇāpyabhedyo- 
ttuṅgāyasaviśālaprākārapariveṣṭitamantarbhramaccakramaṇḍalālokapramuktadamadamāśabdagambhīrabhairavamāyasaṃ 
nagaram | tasya ca dvāradeśamupacakrāma |
@508
saṃprāptamātrasya tu tatkṣaṇena 
dvāraṃ ca puṣphoṭa kapāṭabhāram | 
vajrāgradhāroparibhinnasāno- 
rvindhyācalasyeva nitambakukṣi: ||108|| 
tato maitrakanyako bodhisattvo’tra viveśa | 
praviṣṭamātrasya tu tatkṣaṇena 
dvāraṃ parikṣiptakapāṭayantram | 
tatkarmavāyuprabhavairmahadbhi: 
kṣaṇādbhujāgrairiva saṃjaghāṭa ||109|| 
aśrauṣīcca pragāḍhavedanāviklavahṛdayapuruṣasyānta:prākārāntaratiraskṛtaparamabhīṣaṇanirnādaṃ 
sakalajanottrāsanamuccarantam | śrutvā ca dvāradeśaṃ tvaritamatirlalaṅgha | 
praviṣṭamātrasya tato dvitīya- 
māsphālitaṃ dvāramivāparuddham | 
paryantakālānilavegaviddhaṃ 
dvāraṃ surāṇāmiva vajrakalpam ||110|| 
tato maitrakanyako bodhisattva: praviveśa | 
praviṣṭamātrasya punastṛtīyaṃ 
dvāraṃ parikṣiptakapāṭayantram | 
kṣaṇādabhūttannagaraṃ ca sarvaṃ 
bhrāntaṃ ca kṛtsnaṃ sa dadarśa bhīta: ||111|| 
tato maitrakanyako bodhisattva: paśyati sma tamatidāruṇākārapramāṇaṃ krūrājvalana- 
mālāliṅgitamudāreṇa paṭupavanavikīryamāṇadhūmapaṭalāndhakāradurdinena sphuratsphuliṅgāvalikarāla- 
darśanenāyasena mahatā bhramatā cakreṇa dārviva pravidāryamāṇamūrdhānaṃ svaśira:pravigalitaśoṇita- 
vasārasāhāramātravidhṛtaprāṇaśeṣam | samīpaṃ copagamyainaṃ paryapṛcchat- 
kiṃ nāgo’si suro’si kinnaravaro yakṣo’si kiṃ mānuṣa: 
kiṃ vidyādharasainika: kimasi vā daitya: piśāco’si vā | 
kiṃ vākāri bhavāntareṣu bhavatā karmātiraudraṃ svayaṃ 
yāsyāmi vyasanaṃ duruttaramidaṃ bhujyaṃ phalaṃ krandayat ||112|| 
puruṣa: prāha- 
nāhaṃ nāgo naiva yakṣo na devo 
daityo nāhaṃ nāpi gandharvarāja: | 
@509
rakṣo nāhaṃ nāpi vidyādharo’pi 
jātistulyā saṃpratīhi tvayā na: ||113|| 
bodhisattva: prāha-
kiṃ karma bhramatā tvayā kumatinā saṃsāradurge kṛtaṃ 
yenedaṃ jvalitānalaṃ śirasi te cakraṃ bhramatyāyasam | 
puruṣa: prāha- 
nānāduṣkarakārikā bhagavatī saṃsārasaṃdarśikā 
tatra śreya:sukhopapādanaparā matsnehabaddhāśayā ||114||
yāṃ loke pravadanti sādhumataya: kṣetraṃ paraṃ prāṇināṃ 
daivāveśavaśādakāryagurukastasyā jananyā mahat | 
sādho prāskhalayaṃ śira:praharaṇaṃ pādena pāpāśaya: 
tenedaṃ jvalitānalaṃ śirasi me cakraṃ bhramatyāyasam ||115|| 
atha bodhisattvastasya puruṣasya pravacanapratodena saṃcoditahṛdayastāṃ parajugupsā- 
mātmanyanupaśyannāha- 
anyaṃ jugupsāmyahamalpabuddhi- 
rātmānamevādya nininda ajña: | 
yeṣu svayaṃ doṣaguṇeṣu magna: 
taireva lokaṃ kathamaṅkayāmi ||116||
mayāpi yanmātari dakṣiṇīyai: (ṇāyāṃ ?) 
kṛto’parādha: puruṣādhamena | 
tasyaiva pāpasya phalāni bhoktu- 
mullaṅghya toyāvalimāgato’smi ||117|| iti | 
atha tasya vacanānantarameva prabhinnanavakuvalayadalanirmalānnabhastalāt sajalajaladanināda- 
gambhīradhīro dhvaniruccacāra- 
kiṃ na paśyati karmāṇi balavanti śarīriṇām |
lokālokāntarasthāyī pāśeneva vikṛṣyate ||118|| 
ye baddhā viṣayeṇa du:khanigaḍenāyāsakarmotkaṭe 
ye tyaktvā guruvākyamandhamataya: pāpāśrayaṃ kurvate | 
muktā: karmabhireva du:khanigaḍapracchedaśūrai: śubhai: 
mānuṣyaṃ yadavāpya mūḍhamatayo dūre sthitā jarmiṇa: (janmina: ?) ||119|| 
atha tasya vacanānantarameva karmānilāvegotkṣiptamiva taccakraṃ ciṭiciṭāyamānadahana- 
kaṇacayodgāraraudraṃ tasya mūrdhna: samabhyudgamya maitrakanyakasya bodhisattvasya śira: pravidārayad 
bhramitumārabdham | 
kṣaṇātsa reje rudhirapravāhai- 
rmūrdhnā cyutai: snātasamastamūrti: | 
@510
prabhinnacakrāgravibhinnamūrdhnā 
airāvaṇasyeva tanu: patantī ||120|| 
tata: sa puruṣo hā heti mūrdhnā pravidāhajena tīvreṇa du:khena samākramyamāṇaśarīravaṃ 
maitrakanyakaṃ bodhisattvamāha- 
divyāṅgnāgītamanoharāṇi 
cittapramododayasādhanāni | 
saṃtyajya karmāda parāṇi tāni 
prāptastvidaṃ sthānamanantadu:kham ||121|| 
devālayaṃ divyasukhopabhogaṃ 
ko nāma saṃprāpya śubhairatulyai: | 
nityaṃ jvaladvahniśikhākareṇa 
saṃprārthayedbhīmamapāyagartam ||122|| 
bodhisattva: prāha- 
mattālikolāhalasaṃkulāni 
vanāni puṣpojjvalamastakāni | 
saṃtyajya nāgā vyasanaṃ sahante 
yayā tayecchālatayā gato’ham ||123|| 
rājyāni vistīrṇadhanojjvalāni 
vihāya nārīmukhapaṅkajāni | 
yuddhe mriyante bahavo narendrā 
yayā tayecchālatayā gato’ham ||124|| 
samutpatattuṅgataraṃgarodrai 
bhramajjalāvartavimuktanāde | 
mahodadhau yānti narā: praṇāśaṃ 
yayā tayecchālatayā gato’ham ||125|| 
niratyayātyantikasaukhyasādhanaṃ 
narāmaraśrīsukhasiddhimārgam | 
munīśvarāṇāṃ vratamutsṛjanti 
yayā tayecchālatayā gato’ham ||126|| 
teṣāṃ munīnāṃ vigatavyathānāṃ 
deyaṃ kathaṃ pādarajena mūrdhni | 
yairlaṅghitāstīvraviṣapracaṇḍā 
āśāprapātā bahudu:khabhīmā: ||127|| 
@511
kiṃ tadbhaveddu:khamatīva tīvraṃ 
kā vā vipattirbahudu:khayoni: | 
tṛṣṇāviṣāgnikṣatacittavṛtte- 
ryā dūrata: saṃparivartinī syāt ||128|| 
api ca he sādho, 
karmaṇā parikṛṣṭo’smi vartamāno’pi dūrata: | 
karṣati prāṇinastatra phalaṃ yatra prayacchati ||129|| 
api ca- 
kati varṣasahasrāṇi kati varṣaśatāni ca | 
pradīptamāyasaṃ cakraṃ mama mūrdhni bhramiṣyati ||130|| 
puruṣa: prāha- 
ṣaṣṭivarṣasahasrāṇi ṣaṣṭivarṣaśatāni ca | 
pradīptamāyasaṃ cakraṃ tava mūrdhni bhramiṣyati ||131|| 
bodhisattva: prāha- 
etadbhāsuravahnipiṅgalaśikhājvālākalāpojjvalaṃ 
ko’nyo’vabhramitaṃ prayāsyati samaṃ cittvā paraścaiṣyati | 
puruṣa: prāha- 
yo mātaryapakārakartumanasa: kṛtvā samāyāsyati 
tasyedaṃ śirasi bhramiṣyati punarmūrdhnā tava pracyutam ||132|| 
atha bodhisattvastena mūrdhnā pravidāhajena tīvreṇa du:khena samākulahṛdayo’pi sattve- 
ṣvananteṣu samutpāditatīvrakāruṇyāśayastaṃ puruṣamābabhāṣe- 
kṣapitasakalarāgakleśajālāndhakārā 
gaganatalanilīnā yogino ye namasyā: | 
sphuritakaṭakahārā: prajvalanmaulayo ye 
punaramarasamūhāste’pi śṛṇvantu santa: ||133|| 
kṛtvā duścaritaṃ svamātari jagatkṛtsnaṃ yadi prodvahe- 
detatprajvalitāgnirāgakapilaṃ cakraṃ bṛhanmūrdhani | 
kalpaṃ kalpasamairahobhirayutān voḍhuṃ cirāyotsahe 
sattvārthaṃ pratipadyamānamasya hi me cittaṃ na saṃkhidyate ||134||
atha tasya sarvasattvapriyasya maitrakanyakasya bodhisattvasya vacānānantarameva mūrdhnā samu- 
tpāṭyotkṣiptamiva taccakraṃ saptatālocchrayāccakraṃ nabhastalaṃ samutpatyāvatasthe |
reje taccapalānilāhatacalajjvālākalāpojjvalaṃ 
cakraṃ khe parivartamānamasakṛtpronmuktabhīmasvanam | 
udyadbimbamivāruṇasya sakalapronmuktaraśmyutkaraṃ 
ratnādyai: pravilambamānamamalairvaiḍūryabhittyāśrayai: ||135|| 
@512
tata: sravannirjharavāricāriṇa: 
samīraṇollāsitapuṣpaśākhina: | 
nabho vicumbyāyataśṛṅgabāhava- 
ścakampire bhūmibhṛto hatā iva ||136|| 
bhujaṃgavikṣobhasamudgatormaya: 
payodharadhvānagabhīranādina: | 
jalālayā ratnaśikhānivāsina- 
stadātivelāsalilairlalaṅghire ||137|| 
pramuktani:śeṣamayūkhabhāsuraṃ 
rarāja khe maṇḍalamaṃśumālina: | 
ravermayūkhāṅkuradanturāntarā- 
ddiśa: samantāddadṛśu: sphuṭaśriya: ||138|| 
sphurattaḍiddāmavirājitorasa: 
surendracāpapratibaddhakaṅkaṇā: | 
payomuca: kiṃcidavāsrutāmbhaso
vitānavadvyomani te virejire ||139|| 
srajo vicitrā vinipeturambarāt 
vituṣṭuvurhṛṣṭatarā divaukasa: | 
cirapragāḍhavyasanā hatārtaya: 
kṣaṇādabhūvan bahavo nirāmayā: ||140|| 
jvalati viṣamacakre prāntadīrṇordhvakāya: 
galitarudhiradhārāsiktasarvāṅgakāya: 
bhagavati guṇarāśau saṃprasādya svacittaṃ 
svagṛhamiva sa sādhurdyāmayāttatkṣaṇena ||141|| 
dānodakamahattīrthe śīlaśaucasunirmale | 
kṣamāsurabhiśītācche vīryāgādhapravāhake ||142|| 
dhyānastimitagambhīre prajñāpadmaprabodhake | 
tasmin bodhimahātīrthe sthitvā bodhipurotsuka: ||143|| 
prakṣālayeccheṣapāpaṃ tuṣite’sau yayau mudā | 
tatrastho’pyaciraṃ reme dṛṣṭvā lokaṃ kṛpānvita: ||144|| 
tatkimidamupanītam ? evaṃ hi mātaryapakāriṇa: prāṇina: ihaiva vyasanaprapātapātālāvalambino 
bhavantīti satatasamupajāyamānapremaprasādabahumānamānasai: satpuruṣairmātara: śuśrūṣaṇīyā iti || 
iti śrīdivyāvadāne maitrakanyakāvadānaṃ samāptam || 
@513
prathamaṃ pariśiṣṭam | 
ślokasūcī | 
[asyāṃ sūcyāṃ 33.92 ślokamārabhya 33.1065 ślokaparyantaṃ ślokā na nirdiṣṭā:] 
akaruṇahṛdayena tena tāta 27.148
acintiyai: prasannānāṃ 31.11
atyāyataṃ śaravaṇaṃ 30.44 
atyuddhṛtamiva manye 28.20 
atha tasya pitā mitra: 38.19 
atha vaiśyasya vaiśyā vai 33.77 
atho viśeṣa: pravaro’sti kaścit 33.46 
adyāvaimi munermahākaruṇatāṃ 26.28 
adyaiva du:khāni śamaṃ gatāni 38.85
adyaiva mā bandhusuhṛdviyoga 38.88
adhyāpakā mantradharā 33.8 
anartharāgagrahamūḍhabuddhayo 38.50 
anavataptahrade nivasanti ye 27.81
anityatāṃ saṃparipaśyato me 27.123
anugrahārthe tava sopagupta: 27.21
anugraho me’dya para: kṛtastvayā 26.38
anuddhato vigatakutūhalo muni: 19.9
anṛddhirdamayatyenaṃ 37.18 
anena dānena mahadgatena 17.8,11; 18.1
anyaccāhaṃ pravakṣyāmi 33.29 
anyaṃ jugusāmyahamalpabuddhi: 38.116
apahāya mauryavaṃśaṃ 28.19
api divyeṣu kāmeṣu 17.5
api padmanālasūtrai: 26.23
api paśyema nāgendraṃ 27.51
apyanyatte pravakṣyāmi 33.57
apyeva hi syādanṛtābhidhāyinī 4.9
apyevātikramedvelāṃ 8.1; 9.1; 19.1
apramādena saṃpādya 27.28; 28.21 
abhikāmāmabhigatāṃ 27.108
amaṅgale sākalike tvaṃ 36.2, 4, 9
amātyasya ca duṣṭasya 37.45
amātyaṃ buddhasaṃpatti 37.46 
ayaṃ muktena bāṇena 37.9, 33
ardhena gātreṇa vavarṣa toyaṃ 26.77
alaṃkṛtaścāpi careta dharmaṃ 23.3
avakṛṣṭāvakṛṣṭasya 26.12
avanamya tata: pralambahārā 37.7 
avavādakānāṃ pravara 27.17 
aśivāni nimittāni 22.6
aśoko nāma rājāsau 27.142
aśrūṇi varṣaṇaṃ cāsya 33.1071 
aśrūṇyavocadvarṣāsya 33.59
asamīkṣyaitattvayā hi 33.41 
asādhāraṇamanyeṣāṃ 37.37
asau dvādaśa varṣāṇi 33.38
astaṃgate mayi bhaviṣyati ekarāja: 26.66
asmākamapyadhyayane 33.81 
asmākamāsītpuruṣā 33.83
asmāsu te kartumaniṣṭamiṣṭaṃ 38.102
asmin pradeśe nandāyā 27.49 
asmin yo dharmavinaye 37.2 
asyāmeva purā puraṃdarapurī 38.49
ahameva mahārāja 27.152
ahaṃ tu buddho munisattama: kṛtī 36.15
ahaṃ tu bhāgyarahita: 13.3
ahaṃ mahākāruṇikasya rājan 26.81
ahipativadanādvimuktatīvra 38.55
aho kāruṇika: śāstā 26.69
aho guṇamayaṃ kṣetraṃ 10.2; 31.1
aho nāthasya kāruṇyaṃ 11.8
aho bhāvaviśuddhānāṃ 26.46
ākrośakā roṣakā vayaṃ 1.1
ājñā tadā śākyakuloditena 27.93
ājñāpya vyavadhūtaḍimbaḍamarā 29.5
ājñāpradīpena manogṛhasthaṃ 27.67
ātmā putraṃ gṛhān dārān 27.30
ātmāyattasya śāntasya 28.24
@514
āpanno hi paraṃ kṛcchraṃ 11.9
āpāyiko nairayiko 12.16
āyasau puruṣau dṛṣṭvā 30.10,34 
āyāntu sattvā: pitā mameti 37.41
ārabhadhvaṃ niṣkāmata 4.1; 11.1; 12.3; 19.2; 
21.1; 26.61; 37.1,59
ārogyamadena mattakā 1.2 
āryamauryaśrī: sa prajānāṃ hitārthaṃ 26.88 
āvāhakāle’tha vivāhakāle 27.4
āśayā gṛhamāgatya 38.46 
āśāpāśaśatākṛṣṭo 38.21 
ikṣukṣodavadujjhito bhuvi yadā 27.9 
icchāmi gantuṃ tadahaṃ bhavantyo 38.19
iti karmāṇi caitāni 33.21 
iti ni:saraṇaṃ dṛṣṭaṃ 33.40 
ityete pātakā hyuktā 33.35
idamapaścimakaṃ nātha 17.2
idamālambanaṃ prāptaṃ 26.71 
idānīṃ tu tasyā: kālo’yaṃ 26.3 
idaṃ kṣīramidaṃ dadhi 33.48
idaṃ ca te pātramidaṃ ca cīvaraṃ 36.18 
idaṃ tu rūpaṃ tava dṛśyametat 26.9 
idaṃ puraṃ svargamiva prahṛṣṭaṃ 27.114
idaṃ pradānaṃ caramaṃ mamādya 29.6
idaṃ yadā paṅkajagarbhakomalaṃ 26.5
idaṃ hi prathamaṃ caityaṃ 27.38
idaṃ hyavocadvacanaṃ ca subhrū: 30.32
imāni du:svāṅkuśakhaṇḍitāni 38.86 
imāni yānyupasthānāni 37.34
imāmavasthāṃ mama lokanātho 12.1 
imāṃ bhavān paśyatu me sutāṃ satīṃ 36.11
imāṃ vipattiṃ vijñāya 27.121
imāṃ samudrottamanīlakañcukāṃ 29.11
iha munivṛṣabhena bodhimūle 27.54 
uttare sararājasya 27.95 
uttīrṇo bhagavān buddho 3.2 
utpāṭe vā na vā netre 27.124
utpāṭhya netre paripātayāmi 27.156
utsṛjya dāridryamanarthamūlaṃ 26.51; 27.22
udito jñānasūryaśca 26.74
uddhṛtaṃ māṃsacakṣurme 27.129 
udbhrānto’smi niraṅkuśo gaja iva 28.13
udgakārāḍakā nāma 27.47
unmattakastvaṃ kaṭuko 36.19
upāyapāśairvīreṇa 13.6 
urvīdharākārataraṃgatuṅgai: 38.59
ṛgvedo’tha yajurveda: 33.80 
ṛddhimatāmagro yo 27.63 
ṛddhyā khalvavabhartsitā: 28.25
ekacchatrasamucchrayāṃ vasumatīṃ 29.8
ekasya bhāṣamāṇasya 12.20 
ekīkṛtaṃ samuccitya 30.47 
eko hyayaṃ jāyate jāyamāna: 37.43
etacca dṛṣṭveha parivrajanti 37.44
etaccharaṇaṃ śreṣṭhaṃ 12.10 
etadbhāsuravahnipiṅgalaśikhā 38.132
etadvrataṃ samādāya 33.39
etarhi kiṃ draṣṭumihāgato’si 26.6
ete dāḍimapuṣpalohitamukhā 38.68
ete payodā vinadantyatoyā 22.6 
ete parvataśṛṅgavandanataru 38.78
ete bhadraśilānivāsaniratā: 22.3 
ete hi pādapagaṇā: phalapuṣpanaddhā: 22.2 
evamanuvicintayatā tena 27.128
evametattathā sarvaṃ 25.15
evametadyathā hyeṣa 33.1068
evaṃ prasūtiryadi tattvata: syāt 33.60 
evaṃ hyacintiyā buddhā 6.8
eṣa vrajāmi śaraṇaṃ 28.12 
eṣā khalu śītā puṣkiriṇī 12.14 
eṣā vrajāmi śaraṇaṃ 26.17 
eṣā hi nirmalā jyotsnā 27.125
eṣāṃ hi dakṣiṇā proktā 31.9 
eṣo’sau parvataśaila 30.20 
ehīti cokta: sa tathāgatena 2.4; 19.14; 37.8
ehīti coktāśca tathāgatena 12.2
ehīti coktā hi tathāgatena 2.15; 23.5
ehyehi yadi dūto’si 13.5 
erāvaṇasyākṛtitulyarūpo 5.6 
@515
aiśvaryādyadyahaṃ bhraṣṭa: 27.131 
kaścicchikhaṇḍī khalu raurukeṣu 37.47,53
kati varṣasahasrāṇi 38.130 
kathaya kathaya sādhu putra tāvat 27.147
kathaṃ ca teṣāṃ na bhavedvimokṣo 28.11
kathaṃ śvapākajātīyo 33.42
kathaṃ sa buddhimān bhavati 12.18
kathaṃ hi dhanye na nimajjasi kṣitau 27.155
kanakācalasaṃnibhāgradeho 26.55 
kapiṃjalādyo janito 33.85
karaṇīyāni puṇyāni 7.4 
karomi caiṣa vyavasāyamadya 26.5 
kartukāmo’bhaviṣyatkāṃ 26.27 
kartuṃ vighnamato na me’rhati bhavān 27.14 
karmaṇā parikṛṣṭo’si 38.129 
karmāṇi nirmucya kathaṃ bhavebhya: 38.10 
karmāṇyevāvalambanti 38.8
karmātmakaṃ lokamidaṃ viditvā 27.134
kalyāṇamitrāste mahyaṃ 27.122
kaścidanyo’pi nirdiṣṭo 27.16
kaṣṭe’smin vijane vane 28.1 
kastasya gurormanujo 27.65 
kastasya sādhu buddhānya: 27.59 
kāmaṃ mamāpi mahadasti balaṃ tathāpi 26.24
kāmā hi loke paramā: prajānāṃ 33.91 
kārmukaṃ maṇḍalaṃ kṛtvā 30.13,37 
kālikabhujagendreṇa 27.50 
kiṃ karma bhramatā tvayā kumatinā 38.114
kiṃ kāraṇaṃ puranivāsijanā: samagrā 22.4 
kiṃ kuryādudapānena 3.3
kiṃ tadbhaveddu:khamatīva tīvraṃ 38.128
kiṃ tu tvaṃ durmanā rājan 37.19,20 
kiṃ te kāruṇikasya śākyavṛṣabha 27.8
kiṃ dīptaraśmirvinigūḍharaśmi: 38.93 
kiṃ du:khaṃ dāridryaṃ 20.2 
kiṃ na paśyati karmāṇi 38.118 
kiṃ nāgo’si suro’si kinnaravaro 38.112
kiṃ punarjanmaśatānāṃ 28.9
kiṃ bho mahārṇavajalaṃ na vigāhitavyaṃ 30.42
kiṃ sarṣapeṇa samatāṃ nayasīha meruṃ 26.32
kuṭumbaṃ midyate strībhi: 2.2 
kutastvamāgacchasi muktapāṇi 12.11
kūṭāgāre śayitvā tvaṃ 37.13
kṛtamātre nṛpatinā 27.98 
kṛtvā caturṇāmekaikaṃ 33.36
kṛtvā duścaritaṃ svamātari 38.134
kṛtvā niveśaṃ sa tadātmajasya 33.1080
kṛṣṇāśca gaurāśca tathaiva śyāmā: 33.1074
kecinnamasyanti śacīpatiṃ narā: 2.7
kenoddhṛtāni nayanāni sutasya mahyaṃ 27.154
koṣṭhāgārāṇi kośaṃ ca 37.17 
kvacidamaravilāsinīkarāgra 38.83
kvacidarkamahārathacakra 38.77 
kvacidugrataracārumaṇiprabhayā 38.70 
kvacidupacitavāraṇa 38.74
kva tadvadanakāntitvaṃ 26.70 
kva yāsyasi tvaṃ naravīra bhūyo 37.56 
kṣaṇātsa reje rudhirapravāhai: 38.120
kṣatriyā reṇukā nāma 33.87
kṣapitasakalarāgakleśajālāndhakārā 38.133
kṣureṇa jihvāmatha kartayāmi 27.157
khagapatisavilāsapāṇivajraṃ 38.58
khagasthaṃ māṇavaṃ dṛṣṭvā 18.7 
gacchatha brāhmaṇyako’yaṃ 17.3
gacchanti sattvā bahugarbhayoniṃ 33.1072
gatvā taṃ nagaratrayaṃ yadapi he 38.103
gatvāpi kecitphalakairmahadbhi: 38.61
gandhamādanaśaile ca 27.83
gamanāya me samaya: pratyupasthita: 12.12
gāndhāpaṇaṃ klībajanābhipannaṃ 38.30 
gāndhikāpaṇika: śreṣṭhī 38.28
gāṃ bhittvā hyutpatantyeke 2.14
gītaṃ kuṇālena mayi prasaktaṃ 27.137
gurudārā na gantavyā 33.33 
gogardabhorabhramṛgadvijānāṃ 27.1 
gaurbhūtvā sarpavat sthitvā 26.30 
cakṣurādīni ya: prājña: 27.135
cakṣu: kumāra satataṃ parīkṣyaṃ 27.105
caṇḍalayonijastvaṃ hi 33.5
@516
caṇḍālayonibhūtastvaṃ 33.6 
caṇḍālā: saha caṇḍālai: 33.11
caturdiśamavalokya 27.39 
candrasya sve vicarata: 30.41
capalānilavellitapuṣpataruṃ 38.71
caraṇatalaparāhatā saśailā 27.53
carata: piṇḍapātaṃ hi 7.1
cāturvarṇyaṃ pravakṣyāmi 33.75
cittavaśena hi puṃsāṃ 27.6
ciraṃ sukhaṃ caiva sā tiṣyanāmnī 27.132
cīrājināmbaradhara kṣamayā viśiṣṭa 30.30 
chandābharaṇānyaśvaṃ ca 27.46
jagati daityanarāmarapūjita 2.18; 37.6
jaṭilastāpaso bhūtvā 33.90 
jātiṃ bhavān paśyati śākyabhikṣu 27.3
jugupsita: sarvaloke 33.10 
jñānena hi tvaṃ parameṇa yukta: 33.1077
jvalati viṣamacakre prānta 38.141
jvalanti sahitāṅgārā: 2.1
tata: kuṇālasya mukhaṃ nirīkṣya 27.144 
tata: sravannirjharavāricāriṇa: 38.136
tato nṛpastasya niśāmya bhāvaṃ 27.111
tato munistasya niśāmya bhāvaṃ 26.60 
tato muhurtaṃ nṛpa āśvasitvā 27.145
tatkālamāsaṃ tatrāhaṃ 27.89
tatkālaṃ svayamadhigamya dhīra buddhyā 4.5; 5.4; 
11.5; 19.6; 37.63
tatkālaṃ svayamadhigamya vīra buddhyā 26.64
tattathā bhujyatāṃ yena 29.7 
tatsāṃprataṃ brūhi mamedamarthaṃ 26.80
tathāhaṃ tvāmihodvīkṣya 26.50
tathyaṃ śikhaṇḍī khalu raudrakeṣu 37.48, 54
tadanu tvamanugrahamapratimaṃ 26.39 
tadanenāsmi śabdena 27.139 
tadetatkāraṇaṃ tena 26.35
tadvai devā namasyanti 33.2 
tanmāmanāthāṃ pratipālanīyāṃ 38.43
tamakathayadamarṣita: sakopaṃ 35.12 
tamudgataṃ vyomni niśāmya rājā 26.78
tayāpi tasmin vyavahāranītyā 38.31
tavānubhāvātpihita: sughoro 2.16; 26.16; 
37.4
tasmādato me gamanaṃ bhavantyo 38.107
tasmānnarendra abhayaṃ prayaccha 26.83
tasmādvilaṅghāmi vacastvadīyaṃ 38.48 
tasya jyeṣṭhā vayaṃ putrā: 33.43, 44
tasya ni:saraṇaṃ dṛṣṭaṃ 33.37
tasya rājñastvahaṃ putra: 27.143
tasyāmiṣāharaṇaśoṇita 32.2
tasyaiva karmaṇo vipākato me 17.10 
tāthāgataṃ vapurathottamalakṣaṇāḍhyaṃ 26.43
tābhya: saptabhya: pūrvikābhya: kṛtibhyo 26.87
tāvadavabhāsate kṛmi: 12.5
tāvadavabhāsitamāsa tārkikai: 12.6 
tāsāṃ vilāsairgamanai: salīlai: 38.96
timiranikaralekhyā: śyāmalopakṣmalekhyā: 38.94
timiṃgilakṣobhavivardhitorbhi 38.20
tiṣṭhantaṃ pūjayedyacca 6.7; 31.10 
tīrtvā tamambhonidhimapragādhaṃ 38.62
tīrthyā yadi bhagavatā kupathaprayātā 27.90
tuṅgataraṃgasamudgatatīraṃ 38.56
tulyamatulyaṃ ca saṃbhavaṃ 17.1
tuṣitā nāma te devā: 7.2
tṛṣṇānilai: śokaśikhāpracaṇḍai: 38.2
tena tāṃ rajanīṃ kṛtsnāṃ 26.72
teṣāmacintiyānāṃ 6.9 
teṣāṃ ca jātisāmānyāt 33.79
teṣāṃ tu vastraśayanāsanabhojanādi 28.10 
teṣāṃ munīnāṃ vigatavyathānāṃ 38.127
teṣāṃ sarvajña nātho'si 13.2
te sāramapaśyanta: 27.11
taireva naikavyasanapradasya 38.64
tyajedekaṃ kulasyārthe 30.6; 37.51
tyāgaśūro narendro’sau 29.9 
tvagmāṃsāsthiśirāyakṛtprabhṛtayo 27.15
tvacāvanaddhe rudhirāvasakte 26.10 
tvadāśrayāccāptamapetadoṣaṃ 2.17; 37.5
tvaddarśanānme dviguṇa: prasāda: 27.25
tvamiha vidhihitapradābhimānī 35.13
tvayā kāntyā jitāstvete 30.43
@517
tvayā punarahaṃ vīra 26.31
tvaṃ śāstṛkalpo jagadekacakṣu: 27.27 
dadāmi te’haṃ prakṛtiṃ mamāmalāṃ 33.1078 
dadhighṛtanavanītakṣīratakropayogāt 27.12
dantā yasya viśīryante 27.117
daśabhalasuta kṣantumarhasīmaṃ 26.84 
daśeme varṣadaśā: 37.25 
daṃṣṭrākarāle jhaṣavaktrarandhre 38.60 
dākṣiṇyādanṛtaṃ hi kiṃ kathayata 29.3 
dānaṃ manāpaṃ suśubhaṃ praṇītaṃ 27.33 
dānenāhamanena nendrabhavanaṃ 29.12 
dānodakamahattīrthe 38.142
dāntena dānta: puruṣarṣabheṇa 26.82
dine dvitīye dvātriṃśat 38.32
divasaṃ paraprāṇapīḍako 1.3 
divyaṃ cāsya sudhābhaktaṃ 7.3 
divyaṃ prāpya sukhaṃ pure ramaṇake 38.106
divyāṅganāgītamanoharāṇi 38.121 
durgatibhya: samuddhṛtya 37.68 
durlabhaṃ prāpya mānuṣyaṃ 26.68 
duhitā śakrakalpasya 30.3 
du:khaṃ du:khasamutpannaṃ 12.9
du:khe mahatyapratikāraghore 38.90 
dūraṃ hi karṣate karma 37.52 
dūrāpagato’smi 12.13 
dūṣyairenaṃ prāvṛtaṃ nirharanti 37.42
dṛḍhenādhyātmanā rājyaṃ 30.7 
dṛṣṭastvayā jvalitakāñcanatulyavarṇa: 27.52
dṛṣṭastvayā lakṣaṇabhūṣitāṅga: 27.43 
dṛṣṭā mayā mārasutā hi vipra 36.12 
dṛṣṭā sā paripūrṇacandravadanā 30.31
dṛṣṭo na yairvā dvipadapradhāna: 26.52 
dṛṣṭo mayā vipra sa piṇḍaheto: 36.1 
dṛṣṭo mayā sa bhagavān 36.23 
dṛṣṭo mayā hyasakṛdapratimo maharṣi: 27.87 
dṛṣṭvā ca tāṃ sudhana indusamānavaktrāṃ 30.2 
dṛṣṭvā tavedaṃ nayanābhirāmaṃ 27.106 
dṛṣṭvānvahaṃ taṃ drumarājamūlaṃ 27.75 
dṛṣṭvā mahākāruṇikaṃ svayaṃbhuvaṃ 26.59 
dṛṣṭvā lokamimaṃ dhanakṣayabhayāt 38.3 
dṛṣṭvā haritapatrāḍhyaṃ 27.99 
devā pi santīha mahānubhāvā: 37.28 
devālayaṃ divyasukhopabhogaṃ 38.122 
daivātkathaṃcitsaṃprāptaṃ 38.40 
doṣo hyayaṃ cātra bhavedayukto 33.55 
daurgandhyaṃ prativāryate bahuvidhai: 26.13 
dhanyāni tasya cakṣūṃṣi 27.112
dhanyāste kṛtapuṇyāśca 27.40 
dhanyāste puruṣā loke 12.21
dharaṇitalanimagnāṃ mātaraṃ śokamagnāṃ 38.51
dharmapradīpo jvalati prajāsu 27.71
dharme sthito’si vimale śubhabuddhisattva 22.7
dhātrībhi: sa samunnīta: 38.18 
dhigastu tāṃ niṣkaruṇāmanityatāṃ 26.44 
dhyānastimitagambhīre 38.143
na kārṣāpaṇavarṣeṇa 17.4 
na keśena na karṇābhyāṃ 33.50 
na khalu na viditaṃ te 26.48 
na khalveṣa kiṃ gītasya 27.138 
na carasi bahumatastadarthe 35.11 
na cendriyāṇāṃ nānātvaṃ 33.73
na tasya kathayecchokaṃ 19.16
na tvaṃ naro nāpi ca nārikā tvaṃ 12.15 
na nagnacaryā na jaṭā na paṅko 23.2 
na naśyate pūrvakṛtaṃ śubhāśubhaṃ 20.3 
na praṇaśyanti karmāṇi 2.19; 10.1; 11.7;
13.10; 19.15; 21.3; 35.8; 37.69, 70 
na prokṣaṇairna mantraiśca 33.27 
na bhaiṣajyāni trāyante 37.27 
na me dṛṣṭaṃ nṛtyaṃ na ca nṛpa 28.3 
na yāvadevaṃ mama du:khaśalyaṃ 38.41
naravara yattava sadṛśaṃ 37.55 
na rājan kṛpaṇo loke 37.21 
na vapuṣmattayā śrutena vā 2.11
na śarīravināśaṃ hi 26.67
na śastravajrāgniviṣāṇi pannagā: 27.153
na sattvā brahmaṇo jātā: 33.78
na saṃyamena tapasā na rājan 37.30 
na svareṇa na varṇena 33.52 
na hanyād brāhmaṇaṃ hyekaṃ 33.34 
@518
na hi cāmīkaraṃ mūḍha 33.4 
na hi brāhmaṇa ākāśāt 33.17 
na hi śreṣṭho hi hīnena 33.9 
na hyātmana: samutkarṣaṃ 33.74
na hyetaccharaṇaṃ śreṣṭhaṃ 12.7 
nākasmāllavaṇajalādrirājadhairyā: 4.6; 5.5; 11.6;
19.7; 37.64 
nānāvidho raṅgasahasracitro 4.3; 5.2; 11.3; 
19.4; 37.61. 
nāhamunmattako vāsmi 36.20 
nāhaṃ narendro na narendraputra: 36.25 
nāhaṃ nāgo naiva yakṣo na devo 38.113
nāhaṃ puna: sarvaguṇopapannaṃ 29.2 
nāhaṃ bhagini kāmārta: 26.7 
nityaṃ caityaguṇo hi candanaraso 35.9 
nitye viyoge maraṇātpura:sthito 38.91
nimnā connamate natāvanamate 26.57 
niyojanīyā: suhṛdo’suhṛdo'suhṛbhi: 38.105
niratyayātyantikasaukhyasādhanaṃ 38.126
nirāśravaṃ yasya mano viśālaṃ 28.18
nirguṇasya śarīrasya 37.24
nirvāntāmalahemaśailaśirasa: 38.14
nīlāñjanācalasuvarṇa madhudvirepha 30.26
nīlāmbujaṃ kardamavārimadhye 36.16 
nilīnapadmālikulālipadmai: 38.80
nīlotpalairasti kārya 13.4 
niṣādyajanayatkālī 33.86 
nṛpātmajasya nayane viśuddhe 27.113
netrāṇi kāntāni manoharāṇi 27.133
netrānurāgeṇa sa pārthivendra: 27.104
netre kuṇālapratime vilokya 27.146
naitadbhoktavyamāyuṣmān 2.9 
naiva hi jāne taṃ nūnaṃ 28.14 
naivāntarikṣe na samudramadhye 26.22; 37.31, 32
naivāsikā yā ihāśokavṛkṣe 27.42
norasāpyatha pārśvābhyāṃ 33.51
nyāyenānena bhaktistava hṛdi 26.36 
pakṣivirājitaparvataśṛṅgaṃ 38.72
parānugrahakālo me 26.75
parityakto’haṃ nṛpatinā 27.130 
paropakāraikarasābhirāmā 38.1
paro’pi ya: sādhujanānuśiṣṭaṃ 38.24
paryaṅke’vaśayitvā tvaṃ 37.14
parvataguhānilāyaṃ 27.66
parvatāścāpyubhāvūrū 33.58
parvato’pi suvarṇasya 17.6
paśya kṣetrasya māhātmyaṃ 27.35 
pāpaṃ na kuryānmanasā na vācā 35.2,7
pāpecchatā bahujanavañcanaṃ ca 33.65
piṅgalaśca kaliṅgeṣu 3.4 
pitā vā yadi vā bhrātā 37.49
puṇyakṣetramudāraṃ 27.64
puṇyasaṃbhāramahata: 38.26
putra aukarikatvena 38.25
putrādveṣīṇīyāmāhu: 37.26 
putrāya te bho: prakṛtiṃ dadāmi 33.1067
purākṛtaṃ na paśyati 32.3 
purā hi tvāṃ vyāghra iva mṛgaṃ 37.38 
pūrvakeṇa nivāsena 33.1081
prakṛtiṃ tvaṃ na jānāsi 33.3 
prakṣālayeccheṣapāpaṃ 38.144
prakṣubdhaśīrṣoragabhīmabhoga 38.54
pragṛhya bhṛṅgāramudakaprapūrṇaṃ 33.1079 
pracchāditā vastravibhūṣaṇādyai: 26.8
praṇidhāṃ yatra kuryāstvaṃ 18.2
praṇidhiṃ yatra kuryāstvaṃ 18.5
pratiśiṣyate’smanna cirādājñā 29.4
pranaṣṭaśobhāṃ du:khārtāṃ 26.4 
prabhañjanoddhūtaśikhākarāle 38.34
pramuktani:śeṣamayūkhabhāsuraṃ 38.138 
pravaṇībhūtamidaṃ cittaṃ 24.1
praviṣṭamātrasya tato dvitīyaṃ 38.110 
praviṣṭamātrasya tu tatkṣaṇena 38.109
praviṣṭamātrasya punastṛtīyaṃ 38.111
praśamadamaratā vimuktasaṅgā 27.79 
priyo yathā yadyapi caikaputraka: 22.8
prīti: parā me vipulā hyavāptā 27.101
phalaṃ hi maitryā sadṛśaṃ na vidyate 27.159 
phalitāmalakāsanakalpataruṃ 38.76
@519
balacakravartirājyaṃ 27.36
bahava: śaraṇaṃ yānti 12.6 (a) 
bahirbhadrāṇi rūpāṇi 26.11
bahvapuṇyaṃ prasavase 37.58, 66 
bālabhāvādahaṃ pūrvaṃ 27.34
bimbisāraprabhūtibhi: 27.76
buddhānusmṛtipeśalena manasā 26.41
bodhiṃ ca snāpayiṣyāmi 27.77 
brahmaṇā pūjyate yaśca 26.26
brahmāṇaṃ śaraṇaṃ śatakratuṃ vā 26.21
brāhmaṇā brāhmaṇai: sārdhaṃ 33.12 
brāhmaṇā yonito jātā: 38.18
brāhmaṇai raudracittaistu 33.28
brāhmaṇo’pi mṛtotsṛṣṭo 33.19 
brūhi brūhi śrīmatastasya bhāvaṃ 26.34
bhagavān śrotriya: śreṣṭha: 33.1066 
bhadre maivaṃ vocastvaṃ 12.17 
bhavanādiva pradīptāt 27.10 
bhaviṣyasi tvaṃ nṛbhavādvimukto 18.4
bhāryāṃ sadṛśikāṃ hṛdyāṃ 37.15 
bhikṣujanapratikūlā 26.18 
bhuktvā grāmasahasrāṇi 37.9 
bhuktvā śatapale pātre 37.10 
bhujaṃgavikṣobhasamudgatormaya: 38.137 
bhujageśvarau pratibhayau 27.62
bhūteṣu saṃsargagateṣu nityaṃ 28.16 
bhūya: kalpasahasrasaṃcitamahā 38.15
bhūratnena hi buddhena 37.3 
bhṛtyai: sa bhūmipatiradya hṛtādhikāro 29.10 
bhaikṣānnabhojanaṃ yasya 28.17 
bho: kṛṣṇasarpa tanupallavalolajihva 30.27 
bho: kokilottama vanāntaravṛkṣavāsin 30.28 
bho: pūrṇacandra rajanīkara 30.24
bhramaracamarapaṅktiśyāmakeśābhirāmaṃ 38.16 
bhraṣṭa: svāgataśabdo’yaṃ 13.1 
bhrātā jyeṣṭhena rājñā tu 28.22
maṅgalyanāmāntaranāmayukta 30.29 
mattaśikhaṇḍikalasvararamyaṃ 38.73
mattālikolāhalasaṃkulāni 38.123
manasā saṃpradhāvāmi 30.18,22
manuṣyatulyaṃ tava saumya rūpaṃ 26.79
manojavā ca gāndhārī 33.82
manobhirāmā ca manoharā ca 30.19,23
manoharāṃ na paśyāmi 30.17,21
mantrairhi yadi labhyeta 33.1075
manye vajramayaṃ tasya 27.20 
mama bhavatu maraṇaṃ mā tu 27.109
mamāpi hṛdayāddhorāṃ 26.73
mayāpi yanmātari dakṣiṇīyai: 38.117 
mayā hi dṛṣṭa: kanakāvadāta: 27.44 
mayi gamananivṛttiṃ kartumatyudyatāyāṃ 38.52
mahānilotkṣiptataraṃgabhaṅgai: 38.53
mahoragāśvāsavighūrṇitograi: 38.35
mātaraṃ pitaraṃ caiva 33.24
mātā bhastrā pitu: putro 33.68
mā tāvadekajanmikasya 28.8
māturhitāyaiva sadodyatāyā: 38.65
mānuṣyaṃ saphalīkṛtaṃ kratuśatai: 27.73
mā naiṣīstvaṃ hi mā sprākṣī: 30.1
māṃ prati na te śakyaṃ 26.53
māṃsaṃ khāditukāmaiśca 33.22
mitraṃ jñātiṃ sakhīṃ vāpi 33.25 
mukto granthaiśca yogaiśca 37.57,65
munipātrarakṣaṇapaṭu: 27.68
munivṛttasya śāntasya 27.119 
mṛṇmayeṣu pratikṛti 26.49 
mṛtyujvaragṛhītasya 28.7
mṛtyuśalyaparīto’haṃ 28.6 
mṛdūni te’ṅgāni udārasattvā 27.32
meghastanitanirghoṣa 26.65
mohasaṃvardhano loke 36.24
maurya: sabhṛtya: sajana: sapaura: 27.100 
yaccātra yuktaṃ viṣamaṃ samaṃ vā 33.56
yacchata brāhmaṇyako’yaṃ 17.3 
yacchatrusaṃghai: prabalai: sametya 29.1
yatkartavyaṃ suputreṇa 37.67
yatkiṃcitpāpakaṃ karma 33.20 
yattaccharīraṃ vadatāṃ varasya 27.70 
yattatkalpasahasrakoṭiniyutai: 26.47 
yatte balaṃ bhavati tatpratidarśayasva 26.19 
yatrāyaṃ vāryate loko 38.97
yatropaviṣṭena tathāgatena 27.74
@520
yathā kṣetre ca bījena 4.7 
yathā tvayā brāhmaṇa dṛṣṭametat 4.8 
yathā drumasya duhitā 30.48 
yathā prakāśatamaso: 33.16
yathā bhasmani sauvarṇe 33.15
yathāsya netre ca yathāvalokitaṃ 36.8
yathā hi jātiṣvanyāsu 33.53
yathā hi dārakā bālā: 33.47
yathā hi mātā priyamekaputrakaṃ 8.2
yathā hi śreṇyo magadhādhipo hyayaṃ 19.11
yathā hyamī śītavanonmukhotsukā: 19.10
yadabhyāsavaśāśṝṇāṃ 38.104
yadarthena bhagavatā 26.33
yadā jagāmarddhibalena nāyaka: 27.92
yadā pāṃśvāñjalirdatta: 27.94
yadā praśastāmbarasaṃvṛtāṅgī 26.2
yadā bhavasi saṃbuddho 18.6,8 
yadā mayā śatrugaṇānnihatya 27.24, 86
yadāvatīrṇo vadatāṃ variṣṭho 27.91
yadāśritaṃ karma janānuvartinā 38.36
yadā samudraṃ salilaṃ samudre 27.72
yadi kuryādayaṃ loke 38.98
yadi guṇaparivarjito dvijāti: 27.7 
yadi tava bhavadu:khapīḍitā 27.136 
yadi tāvadayaṃ loko 33.76
yadi buddho bhaviṣyāmi 18.3 
yadi brāhmaṇa: syādihaika eva 33.62
yadi moktuṃ na śakyāmi 26.20 
yadeva labdhādhikamasya bhavati 37.39 
yadyajjano maṅgaladeśanābhi: 38.7
yadyapi kathayiṣyāmi 38.22 
yadyuccakulīnagatā 27.5 
yadyeṣa mārga: svargāya 33.23 
yamātape chādayase 37.35
yathā dṛṣṭa: prajāyansa 27.41
yastu dharmavirāgārthaṃ 37.22
yastu buddhaṃ ca dharmaṃ ca 12.8
yasmātkṛṣṇāni śuklāni 33.1076
yasmādihārthī viṣayeṣumūḍha: 36.14
yasmāddhi varṇaścaturtha evaṃ 33.61
yasminneva dine cakre 38.29 
yasmin yasmiṃstanayasarasi 38.5
yasya putrasahasraṃ syāt 37.50 
yasyārthe gahane caranti 2.5
yasyāyamīdṛśo dharma: 12.19 
ya: prekṣati du:khamitonidānaṃ 17.7
yādṛśaṃ vāpyate bījaṃ 33.72
yā devatā śāsturabhiprasannā 27.118
yānīmānyapaviddhāni 37.33
yānīha bhūtāni samāgatāni 23.4
yānaistvaṃ hastigrīvābhi: 37.16
yānyarjitānyanyabhavāntareṣu 38.87
yāvaccāyaṃ janapadamimaṃ 38.23
yāvanmṛtyorvaśaṃ bhuṅkte 37.36
yāṃ loke pravadanti sādhumataya: 38.115
yuddhaṃ vivādaṃ kalahānyabhīkṣṇaṃ 33.64
ye ca te manujā āsan 33.88 
ye tarantyarṇavaṃ sara: 3.1
ye tenādhyuṣitā deśā: 27.37
ye dharmaṃ śaraṇaṃ yānti 14.2,5
yena śrutaṃ bhavedgītaṃ 28.2
ye baddhā viṣayeṇa du:khanigaḍe 38.119
ye buddhaṃ śaraṇaṃ yānti 14.1,4
ye brāhmaṇā ugratapā vinītā 33.66 
yebhirna dṛṣṭo dvipadapradhāna: 27.23
ye mṛtyuṃ gaṇayanti naiva vipadi 38.38
ye’lpānapi jine kārān 12.22
ye śaktihīnā vibhavārjanādau 38.47
yeṣāṃ ceto vividhavirasāyāsa 38.42
yeṣu vyāsajjacetā bhujaga 38.4
ye santo hitavādināṃ sphuṭadhiyāṃ 38.67
ye saṃghaṃ śaraṇaṃ yānti 14.3,6
ye saṃsārikanaikadu:khadahana 38.12
ye sāramupajīvanti 27.31
yo draṣṭumicchati jinaṃ 9.3
yo bālo bālabhāvena 35.3
yo me gajendro dayito manāpa: 5.7
yo’sau svamāṃsatanubhi: 26.1
yo hi candramasa: kāntiṃ 27.120
yo hyasmin dharmavinaye 4.2; 11.2; 12.4;
19.3; 21.2; 26.62; 37.60
raṅgāyāṃ dhairyakaraṇaṃ 30.16,40 
raṅgāyāṃ rākṣasīkopa: 30.14,38 
@521
rajo’tra dveṣo na hi reṇureṣa 35.5
rajo’tra moho na hi reṇureṣa 35.6
rajo’tra rāgo na hi reṇureṣa 35.4
raktasya puṃsa: padamutpaṭaṃ syāt 36.5
raktasya śayyā bhavati vikopitā 36.3
rakto naro bhavati hi gadgadasvaro 36.6
rakto naro bhavati hi cañcalekṣaṇo 36.7
ratnapradīpaprahatāndhakāraṃ 38.95
ratnalatāvṛtabhāsuraśaṅkhaṃ 38.57
ratnāni vāsāṃsi samujjvalāni 38.89
ratnāni pratilebhe hi 13.9
ramye kuṅkumaśākhināmavirala 38.69
rāgaiśca nāma paraghātanaṃ ca 33.63
rājannatītaṃ khalu naiva śocyaṃ 27.150 
rājanna me du:khamalo’sti kaścit 27.160 
rājā hyaśoko balavān pracaṇḍo 27.116
rājyaṃ samṛddhaṃ saṃsthāpya kośaṃ 27.97
rājyāni kṛtvāpi mahānubhāva: 37.29 
rājyāni vistīrṇadhanojjavalāni 38.124
rātrau paradāramūrcchito 1.4
rāmagrāme tvaṣṭamaṃ stūpamadya 26.86
riddhiṃ samutpādya sa tanmuhūrtaṃ 26.76
rudraṃ naikakapālaśekharadharaṃ 38.6
rudantyāṃ kinnarīceṭhyo 30.15,39 
rūpāṇi kasmānna nirīkṣase tvaṃ 27.126
reje taccapalānilāhata 38.135
rodanti kinnaragaṇā vanadevatāśca 22.1
labdhā: phalasthāśca pṛthagjanāśca 27.151
lavaṇajalanivāsinī tato vā 26.56
lābha: para: syādatulo mameha 27.85
likhantaṃ karālairnabha: śṛṅgajālai: 38.75
lokaṃ sadevamanujāsurayakṣanāga 27.56
vaktreṇābhibhavatyayaṃ hi kamalaṃ 26.45
vatsa kena tavākhyātaṃ 38.39 
vadatāṃ vareṇa vaśinā 27.84
vada suvadana kṣiprametadarthaṃ 27.149
varaṃ naiva tu jāyeran 38.45
varṇāstathaiva catvāro 33.49 
vaśiṣṭhośīramaunalāyanā 36.10 
vasanti kāśmīrapure suramye 27.80
vākya na yuktaṃ tava vaktumetat 27.107
vātāhatāmbhodhitaraṃgalole 38.101
vikasitanavakarṇikāragaurai: 38.82
vigatodbhavā dainyamadaprahīṇā 4.4; 5.3; 11.4; 
19.5; 26.63; 37.62
vigāhatastasya jinājñayā citāṃ 19.12
vitteśvaro’pyarthavibhūtivistarai: 38.37
vidyayā ye tu saṃpannā: 33.7 
vidhimaparamahaṃ te bodhayāmi 38.13
vināpi mūlyairvijugupsitatvāt 27.2 
vinirmitābhā kanakāvadātā 27.45
viśuddhaśīla suviśuddhabuddhe 2.8
vītarāgai: parivṛto 27.88 
vyādhrīnakhāvalivilāsa 32.1
vyutpannā na vayaṃ rājño 30.5 
śakrasya yena bhavanaṃ 27.61
śatakratusamādiṣṭai: 30.46 
śataṃsahasrāṇi suvarṇakoṭhyo 6.5; 31.6
śataṃsahasrāṇi suvarṇaniṣkā 6.1,2.3; 31.2
śataṃsahasrāṇi suvarṇaparvatā 31.8
śataṃsahasrāṇi suvarṇapiṇḍaṃ 31.3
śataṃsahasrāṇi suvarṇamuḍhaṃ 31.4
śataṃsahasrāṇi suvarṇarāśayo 6.6; 31.7
śataṃsahasrāṇi suvarṇavāhā 6.4; 31.5
śabdāyamānavaranūpuramekhalābhi: 38.92
śamaśīlavipaśyanābalai: 2.12
śaraccandrāṃśudhavale 38.33
śarīriṇāṃ vṛddhikarai: samṛddhai: 38.17
śāntiṃ gate kāruṇike jinendre 27.26 
śāradvatīputramahaṃ 27.60
śālāyāṃ brāhmaṇagrāme 26.29 
śālīnāmodanaṃ bhuktvā 37.11
śira: satāraṃ gaganaṃ 33.1069 
śivavaruṇakuberaśakrabrahmādyā 2.6
śiṣyeṇa daśabalasya 26.22
śīghramānīyatāmeṣa 27.141
śīghraṃ tameva śaraṇaṃ vraja 26.25
śīlaṃ rakṣeta medhāvī 33.70 
śubhaṃ dharmamayaṃ cakraṃ 27.55
śūraṃ vañcayituṃ purā vyavasite 26.42
śūlāvartastadā kūpo 30.36 
śūlāvartastayo: kūpo 30.12
@522
śṛṇu me tvaṃ mahārāja 37.23 
śṛṇvanti ye nātmahitaṃ gurūṇāṃ 38.63
śairīṣake ye pravare vimāne 27.82 
śraddhā śīlaṃ tapastyāga: 33.71
śrutvā kuṇāla: karuṇātmakastu 27.158 
śrutvā ghaṇṭāravaṃ ghoraṃ 28.5 
śrutvā takṣaśilāpaurā 27.115 
ṣaḍ varṣāṇi hi kaṭukaṃ 27.48 
ṣaṣṭivarṣasahasrāṇi 38.131 
ṣaṣṭyarhanta: sahasrāṇi 27.96
sacandratāraṃ prapatedihāmbaraṃ 19.8, 13
sacetpitā te jānīyāt 36.21
sacedṛṇaṃ bhavati piturmṛtasya 37.40 
sadṛśā: sadṛśai: sārdhaṃ 33.13
saddharmacakramatulaṃ 27.58 
sapādajaṅghā: sanasvā: samāṃsā: 33.45
samantadṛṣṭe pratigṛhya nārīṃ 36.17
samamajjānakhatvaca 33.69 (a) 
samucchṛtottuṅgacalatpatākai: 38.79 
samutpatattuṅgataraṃgaraudre 38.125
samyaggatā ye sugatasya śiṣyā 27.78
sara: prasannaṃ nirdoṣaṃ 33.1
sarvajātivihīno’si 33.14 
sarvajñalīlo hi sa śuddhasattvo 27.18 
sarvajñasaṃtānanivāsinī hi 8.3; 9.2
sarvalokasya yā prajñā 27.57 
sarvābhibhūrme bhagavān maharṣi: 17.9 
sarve kāṇāśca kubajāśca 33.69 
sarve kṣayāntā nicayā: 2.3; 8.4; 35.1
sarve yajñai: samāhūtā: 33.26 
saśīrṣakāścātha narāsthiyuktā: 33.54
sahasā tamihodvīkṣya 26.40 
sahāsthimāṃsa: sanakha: sacarmā 33.67 
saṃkocayantīṃ prasārayantīṃ 30.11,35 
saṃkleśaṃ bahava: prāptā: 38.9 
saṃjñā kṛteyaṃ lokasya 33.89
saṃdarśaya dhanurvede 30.45 
saṃnāhyatāṃ hastirathāśvakāya: 27.19 
saṃprāptamātrasya tu tatkṣaṇena 38.108
saṃprāptā devatā ṛddhiṃ 33.84
saṃbuddhacittakuśala: 27.69 
saṃbuddhasya tu ye vaca: suvacasa: 26.14
saṃsāradolāmabhiruhya lolāṃ 28.15
saṃsevamānasya bhavanti snehā: 20.1
sādhikaṃ yojanaśataṃ  2.10 
sāmagrajaṃ buddhudasaṃnikāśaṃ 27.127
sāṃprataṃ svāgato vyaktaṃ 13.8
siṃha iva yastu nirbhī: 26.54
siṃhavyāghragajāśvanāgavṛṣabhān 2.13 
sukṛtaṃ śobhanaṃ karma 20.4; 32.4
suciramapi hi na sajjanāvamāno 35.14
sucaritavimukhānāṃ garvitānāṃ yadā tu 27.13
sutasya te netravarā supuṇyā 28.102
sutāmimāṃ paśyasi kiṃ madīyāṃ 36.13
surakarikarajaghnakalpavṛkṣai: 38.81
surāpānaṃ na pātavyaṃ 33.32
suvarṇacauryaṃ madyaṃ ca 33.30 
suvarṇavarṇo nayanābhirāma: 5.1
suvarṇaharaṇaṃ varjyaṃ 33.31
susvāgataṃ candrasamānanāya 38.84
sūryaprabhāmavabhartsya hi tasya bhābhi: 26.58
sūryācandramasau netre 33.1070 
stūpairvicitrairgiriśṛṅgakalpai: 27.29 
striyo nṛttaṃ gītaṃ bhavana 28.4
sthāne mayā bahuvidhaṃ parikhedito’smi 26.37 
sthitvāpi yenaiva ciraṃ viyoga: 38.100 
sparśasaṃgamanaṃ mahyaṃ 30.8
sphurattaḍiddāmavirājitorasa: 38.139 
smarasi turaga ghaṭikarasya śālāṃ 35.10 
srajo vicitrā vinipeturambarāt 38.140 
svagarbhasaṃdhāraṇadu:khitāyai 38.27 
svajanasnehani:saṅgo 28.23
svapnāntare nimittāni 27.140 
svaprāṇasaṃdehakarīmavasthāṃ 38.44 
svabhāvabhāvyaṃ hyavagaccha loke 33.1073
svargasya dharmalopo 27.110 
svāgato’hamabhūvaṃ prāk 13.7 
hastināgaśca rājā ca 23.1 
hastyaśvarathanirghoṣāt 30.4
hastyaśvarathapattiyāyinī 7.5
hitvā kauśeyakarpāsān 37.12
himendrarāje giriśailaśṛṅge 27.103
hutavahahatalekhātyantaparyantaraudre 38.66
he tvaṃ kuraṅgi tṛṇavāripalāśabhakṣe 30.25 
@523
dvitīyaṃ pariśiṣṭam | 
viśeṣanāmasūcī | 
[aṅka: patrāṅkabodhaka:] 
agnidatta 319 
agnimukha 74; 76
ajātaśatru 34; 173; 232; 240; 449 
ajita 89 
adhobāṇa 292; 296
anaṅgaṇa 175
anavatapta 93; 94; 213; 256 
anavataptakāyikā (devatā) 94 
anāthapiṇḍada 1; 15; 21; 48; 50; 51; 
58; 92; 109; 116; 117; 122; 
123; 142; 180; 258; 279; 304; 
307; 314; 318; 426; 427
aniruddha 76; 226
anupamā 446; 447; 449; 455; 456; 
457; 460; 461; 462
anulomapratiloma 64;65
aparagodānīya 133
apalāla (nāga) 244 
apriya (yakṣa) 25 
ayaskila 64; 67 
ayaskilā 67 
araṇemikā: 329 
araṇemigautama: 329 
alpeśa (caitya) 150 
aśoka 232
aśokavarṇa 87
aśvakarṇagiri 134
aśvagupta 217 
aśvatīrthika 114; 115 
aṣṭādaśavakra 64; 67 
aṣṭādaśavakrikā 67 
ānanda 12; 26; 27; 34; 42; 45; 47; 
55; 56; 57; 78; 87; 91; 123; 
125; 216; 226; 232; 244; 
253; 301; 303; 314; 315; 
316; 317; 431; 440; 482
ābhīra 264; 277
ārāḍa 250 
āvarta 64; 65
āśīviṣā 293; 297
āśīviṣaparvata-nadī 67
indra 52; 53; 120; 308
indra (brāhmaṇa) 47 
indramaha 47 
īṣādhāra 134
utkīlaka 292; 296
utkūṭa (a village) 319 
utkūlaka 292
uttara 96
uttarakuru 133 
utpalāvatī 307; 309; 310 
utpalavarṇā 99; 258 
udayana, udayanavatsarāja 455; 468; 461; 
463
udayin, udayibhadra 232
udāyin 464
udgaka 250 
udrāyaṇa (=rudrāyaṇa) 479; 480
upaga (ājīvika) 251
upagupta 216; 217; 218; 224; 228; 
252; 278
upasthūṇaka 13 
upālin 13; 122
upoṣada (rājā) 130 
urumuṇḍa 216; 217; 228; 244
urubilvā 125 
uśīragiri 13 
@524
ṛddhilamātā 99
ṛṣidatta 48; 304
ṛṣivadana 251; 302
ekadhāraka 292; 296
elāpatra 37 
erāvata 292 
airāvataka 296
otkārika 141
kakuda 89 
kanakamuni 206
kanakavarṇa 180
kanakāvatī 180 
kapila 467 
kapilavastu 41; 54; 249 
kapilā (takṣakaduhitā) 333
karoṭapāṇaya: (devā:) 135 
kalandakanivāpa 89; 162; 185; 229; 440; 465
kaliṅgā: 37 
kalmāṣadamya 446
kākavarṇin 232
kāñcanamālā 261; 266
kātyāyana 7; 468; 492; (see mahā-) 
kāmarūpin 292; 296
kāla 95; 99 
kālakarṇin 24 
kālandakanivāpa 470 
kālika 250 
kāśirāja 63; 75
kāśmīra 256
kāśyapa (buddha) 13; 33; 37; 48; 76; 
119; 139; 144; 206; 207; 208; 
212; 213; 215; 278; 302; 
303; 439
kāśyapa 37; 123; 253
kiṃnaranagara 72
kukkuṭārāma [see kukurṭā-] 282
kuṇāla 259; 261; 279 
kubjottarā 458; 461; 462
kumbhakārī 216
kurava: 446 
kurkuṭārāma 236; 240; 244; 261; 274; 
275; 279 
kuśāvatī 140 
kuśigrāmakaṃ 129 
kuśinagarī 94; 252
kūṭāgāraśālā 58; 125
kūlaka 296
kṛki 13; 14 
kṛmiśa 282 
kṛṣṇa (nāga) 31 
koṭikarṇa 2 
kolita 253
kośalā: 51; 91 
koṣṭaka 282
kosalā: 428; 429
kauṇḍnya 313
kauthumā: 329 
kauśāmbī 455; 457; 460 
kauśika [see Indra] 
krakucchanda 157; 206; 271; 
krauñcakumārikā: 142; 438 
kṣāranadī 64; 66 
kṣema 149; 150 
kṣemaṃkara 149; 150 
kṣemāvatī 149; 150 
svadiraka 134; 292; 296
khara 487
khalābhidhāna 487
khallāṭaka 234
gaṅgā 34; 38; 302
gaṇḍaka ārāmika-(kāla) 96; 97
gandhamādana 97; 198; 256; 259 
gāndhāra 37 
girika 235
gupta 216; 217; 218; 244
gurupādaka 37 
gṛdhrakūṭa 195
gopālīṃ 216 
@525
gautama-ka (nāga) 31 
gautamanyagrodha 125
ghariṇīstūpa 29
ghoṣila 455; 457; 463; 486
caṇḍagirika 235; 236; 237; 238; 240 
caṇḍāśoka 235; 241
candraprabha 71; 76; 195; 310; 312
candraprabhā 465; 470 
campā 170; 232
cāturmahārājikā:-(devā:) 52; 135
cāpālacaitya 125; 128 
citrā 293; 297 
cunda 94; 99 
cūḍāpakṣa 427 
caitraratha 120 
chanda, chandaka 250 
janmacitra-ka 283; 284; 285
jaya 230 
jalapatha 292; 296 
jīvaka (kumārabhṛtya) 167; 440 
jetavana 1; 15; 21; 26; 51; 58; 92; 
96; 116; 122; 142; 180; 252; 
307; 314; 318; 427; 432
jñātiputra 89 
jyotiṣka 167 
takṣaśilā 234; 240; 262; 267
tapanī 293; 297
tamasāvana 256
tāmradvīpa-ka 453: 454
tāmrākṣa 66 
tāmrāṭavī 64; 66 
tārākṣa, tārakākṣa 64; 65
tiṣya 468; 483; 484
tiṣyarakṣitā 254; 255; 262; 263
tulakucī 232 
tuṣita [svarga] 52; 87
toyikā 47; 303
toyikāmaha 50; 306
trapukarṇin 16: 27; 30 
trapuṣa 251
trāyastriṃśā: [devā:] 52; 56; 134; 135; 136 
triśaṅku 64; 66
triśaṅka (mātaṅgarāja) 318; 319; 320; 
321; 323; 328; 330; 331; 333;
334; 336; 338; 339; 341; 369; 
371; 380; 391; 393; 394; 396; 
397; 399: 402; 405; 407; 410; 
414; 415; 418; 419; 420; 422; 
423; 424
daśabalakāśyapa 170 
daṃṣṭrānivāsin 282
dārukarmin 16; 24; 25; 27; 30 
dāsaka 2; 3 
divaukasa 130; 132; 133; 135
dīpa 152; 153; 154; 156
dīpaṃkara 152; 153; 154; 155; 156
dīpāvatī 153; 155
durmukha 131; 134
devadatta 76
druma 287; 293;  297; 298; 299 
droṇastūpa 240 
dvādaśavargīyā: 432; 434
dhana 284; 286; 287; 300
dhanagupta 218
dhanada 78; 92 
dhanasaṃmata 37 
dharma 124 
dharmaruci 146; 156; 157 
dharmavivardhana 260 
dharmāśoka 241
dhurānikṣepana 125 
dhūmanetra 64; 67 
dhṛtarāṣṭra 78; 92 
naṭha 216
naṭabhaṭikā 216; 222; 245
nanda 232
@526
nandana (nagara) 506 
nandabalā 250 
nandanavana 120 
nandā 250 
nandopananda 189; 204
nandopanandau 252
nirmidhara 134
nirmāṇarataya: 124 
nīlagrīva 64; 66 
nīloda 64; 65; 66 
nairañjanā 125 
nyagrodhikā 41; 43
pataṅgā 293; 297
padmāvatī 260 
panthaka 428 
paranirmitavaśavartina: 124
palāla (nāga) (see apalāla also) 216 
pāñcāla 283
pāñcika 290 
pāṭaliputra 232; 233; 234; 237; 239; 
245; 263; 267; 277; 282; 465
pāṇḍuka 37 
pāṇḍukambalaśilā 120 
pārijātaka 135
pāriyātraka 120 
pāruṣyaka 120 
piṅgala 37 
piṅgalavatsājīva 233; 234
piṇḍolabharadvāja 256; 257; 259 
puṇḍrakakṣa 13 
puṇḍavardhana 13
puṣkarasārin 319; 320; 321; 323; 
325; 328; 330; 331; 332; 333; 
334; 335; 336; 337; 339; 340;
345; 353; 354; 364; 367; 368; 
369; 370; 380; 382; 385; 391; 
393; 394; 396; 398; 399; 402; 
405; 407; 410; 414; 415; 418; 
419; 420; 421; 422; 423; 424
puṣkalāvata 312
puṣpadanta 455; 459 
puṣya 468; 483; 484
puṣyadharman 282
pūjita 442; 443; 445
pūraṇa 89 
pūrṇa-ka 16
pūrvavideha 132
prakṛti (mātaṅgadārikā) 314; 315; 316; 
317; 318; 319; 320; 323; 328; 
330; 331; 333; 422; 424
praṇāda 35 
pradānaruci 278
prabhāsvarā 71 
pramokṣaṇa-ṣaka 292; 296
prasenajit 48; 53; 91; 232; 304; 
314; 318 
priyasena 62; 63
bakulamedhi 29 
badaradvīpa 64 
bandhumat 175; 179 
bandhumatī 88; 141; 175
balasena 1; 2 
bālapaṇḍita 236 
bālāha 74; 76; 75; 452
bindusāra 232; 233; 234
bimbisāra 90; 156; 166; 167; 
232; 250; 255; 465; 472
buddharakṣita 204; 205
bṛhaspati 282
brahmadatta 46; 62; 75; 82; 442; 461; 462
brahman 25; 38; 78; 92
brahmaprabha 310; 313
brahmavatī 37 
brahmasabhā 287; 288; 294
brahmasamā: 329 
brahmāyus 37 
brahmāvatī 445 
brahmottara 506
@527
bhaṭa 216
bhaddālin 34 
bhadrakanyā 32
bhadraṃkara 77; 78; 79 
bhadraśilā 195
bhadrāyudha 235
bhallika 251
bhava 15 
bhavatrāta 15; 16
bhavanandin 15; 16 
bhavila 15; 16; 17; 21 
bhāgīrathī 467
bhiru-ka 465; 471; 478; 483; 486; 
491; 492
bhirukaccha 486 
bhūrika 162
makuṭabandhana 125 
magadhamahāmātya 465
magadhā: 58; 59 
magha 57; 76 
maṇigarbha 195
mati 152 
mathurā 216; 218; 228; 244; 245 443
madhyadeśa 37 
manoharā 287
mandākinī 120; 213
marīcika (lokadhātrī) 31 
markaṭahrada 85; 125 
mallā: 125; 129 
saskarin 89 
mahākātyāyana 6; 468; 484; 485; 486
mahākāśyapa 51; 226; 253
mahācandra 197 
mahādhana 283 
mahāpanthaka 427; 428
mahāprajāpatī 249 
mahāpraṇāda 34; 35; 36 
mahāmaṇḍala 232
mahāmāyā 56; 248
mahāmaudgalyāyana-maudgalyāyana 31; 56; 99; 
123; 185; 195; 226; 252; 428
mahāyāgikā: 329 
mahāvana 256
mahāsamā: 329 
mahīdhara 197 
maheśvara (yakṣa) 25 
mākandika 446
māṇḍavyā: 329 
mātaṅga 329 
mātaṅgarāja (see triśaṅku) 
mātaṅgī 254; 255
mandhātṛ-ta 130; 172; 486
māyādevī 313 
māra 76; 89; 125; 126; 223
mālādhāra: (deva:) 135 
mitra 493; 495
mithilā 37 
miśrakāvana 120 
muṇḍa 239 
munihata 282
musalaka 30 
mūrdhāta 130 
mūṣikāhairaṇyika 437; 438 
mṛgāra 27
mṛgāramātā (viśākhā) 48; 304
mṛditakukṣikadāva 169 
meṇḍhaka-miṇḍhaka 77; 82
maitrakanya-ka 495
maitreya 37; 40; 76; 313
maudgalyāyana see mahā^ 
yamakasālavana 129 
yaśa (amātya) 242
yaśa-(sthavira) 240; 244; 256; 260; 
261; 274
yaśas (sthavira) 240 
yaśodharā 156 
yaṣṭistūpa 489
yāma-yāmā: 87; 124 
yugaṃdhara 134
@528
yogandharāyaṇa 455; 457; 460 
raktākṣa 93; 94
raṅgā 291; 297
ratnaka 97 
ratnadīpa 3; 142; 438
ratnaśikhin 38 
ramaṇa-ka 503; 507
rambhaka 99 
rājagṛha 34; 59 60; 89; 120; 162; 
170; 171; 185; 186; 190; 191; 
195; 229; 232; 440; 465
rādhagupta 233; 235; 258; 259; 276
279; 281
rāmagrāma 240 
rāhula 312; 313
rāhulabhadra 56
rudanī (rudantī ?) 293; 297
rudrāyaṇa 465; 479
rurumuṇḍa 216 
rūpāvata 309 
rūpāvatī 307; 312
revataka 256
raivata 123
roruka-rauruka 465
rohitaka-kā: 67; 68
raudrākṣa 198
lambakapāla 488
licchavaya: 34; 86
lumbinīvana 248
luhasudatta 98; 99 
lohitākṣa 74; 76
laukākṣā: 329 
vakkalin 30 
vajraka 292; 296
vajrapāṇi 80 
vatkula (vakula ?) 253
varṣākāra 465
valkalā: 329 
vaśavartin 87 
vasu (ṛṣi) 333
vārāṇasī 13; 33; 37; 46; 62; 75; 82; 
83; 213; 251; 271; 302; 439; 
442; 443; 461; 462; 499
vāsava (rājan) 37; 152; 153; 154; 
156
vāsavagrāma-ka 1; 2; 6
vāsavadattā 218; 219
vigataśoka 233
vijaya 230 
videhā: 275
vinataka 134 
vipaśyin 88; 141; 175; 206
virūḍhaka 48; 304 (demon) 78; 92
virūpākṣa 78; 92
viśākhā 37; 48; 304
viśvabhū 206
viśvāmitra 198
vītaśoka 272
vṛjibhūmi 125 
vṛṣasena 282
veṇuvana 89; 162; 185; 186; 229; 
440; 465; 470 
vetranadī 293; 297
veṇugulma 64
vemacitti 78 
vemacitra 92 
vaidehī 34; 465
vairaṭṭīputra 89; 90 
vairambha 64; 66 
vaiśālī 85; 125; 129 
vaiśālīvana 129 
vaiśravaṇa 62; 287; 290
vokkāṇa 488 
śakra 35, 38; 52; 78; 85; 87; 92;
120; 177; 178; 251; 309 
śaṃkara 25 
śaṃkha 36; 37; 39; 65
śaṃkhanābha 64; 65
śaṃkhanābhī 64; 65
@529
śacī 53; 178
śākala 282
śākyavardha 249 
śāṇakavāsin (śāṇaka) 216 
śāradvata 252
śāradvatīputra 226; 252
śāriputra 56; 57; 76; 94; 123; 195; 
204; 205; 252; 428; 436
śārdūlakarṇa 318; 319; 320; 323; 328; 
330; 331; 333; 422; 424
śikhaṇḍin 465; 471; 472; 477; 482; 
491; 492
śikhin 206
śītavanaśmaśāna 163; 165
śīlavalkā: 329 
śuka 329
śuklā: 329 
śuddhodana 56; 249; 313
śuśumāragiri (śi-?) 110
śūrpāraka see sūrpā 
śairīṣaka 256
śailā 469; 470; 486
śyāmāka 486; 487; 488 
śyāmākarājya 488 
śyāmāvatī 455; 456; 486; 
śrāvastī 1; 12; 15; 21; 24; 26; 34; 
51; 58; 77; 78; 91; 116; 122
123; 142; 180; 204; 216; 237; 
300; 307; 314; 316; 426; 427; 
428; 429; 433; 440; 489
śrīmatī 463; 464
śroṇa-koḍikarṇa 2 
śroṇāparāntakā: 23; 24
ślakṣṇa 64; 67 
ṣaḍakṣarī 315; 316 
ṣaḍvargīyā: 189; 204
saṃvarakṣita 204 
saṃjayina 89; 90 
satyamṛgā: 329
sadāmattaka 506
sadāmattā: (devā:) 135
saṃdhāna 462
saptāmraka 125 
saptāśīviṣaparvatā:-nadya: 64; 67 
samudra 237
sarvamitra 259 
sarāvatī (śarā ?) 13 
sarvābhibhū 140 
sahalin 232
sahasodgata 191; 192
saṃpadi 282
saṃpadin 279 
sākali 446 
sāketa 131 
sāraka 234 
sāṃkāśya 93; 258
siṃdhu 489 
siṃha siṃhaka 452
siṃhakalpā 452; 454
siṃhakesarin 452; 453; 454; 455 
siṃhala 452
siṃhaladvīpa 455 
sujāta 13; 14
sujāta 47 
sudarśana 120; 134; 135; 136; 140 
sudhana-sudhanakumāra 287 
sudharma 124 
sudharmā 136 
sudhāvadāta 67 
sunirmita 87 
suvarṇa 78 
suparṇin 91; 213
supraṇihita 43
supriya 58 
supriya (gandharvarāja) 126 
subhadra 94; 126; 162; 166 
subhūti 226 
@530 
sumati 152 
sumanaska 331 
sumāgadhā 258 
sumeru 32; 47; 133; 134; 213
suvarṇamaṇḍapa (udyāna) 233
susīma 232; 234; 235
sūparika 15 
stavakarṇin 16; 27; 30 
stavārha 46
sthūṇā 13 
srugdhnā 47 
svāgata 104
hari 25 
halaka 284; 287; 288; 294
hasantī 293; 297 
hastināpura 45; 283; 284; 289 293; 300 
himavat 271; 292; 296
hiru,-hiruka 465; 471; 483; 486;
491; 492
@531
tṛtīyaṃ pariśiṣṭam | 
śabdakośa: | 
[This Glossary contains a few important and rare words and 
their meanings occurring in the Divyavadana. They have been 
noted here for the convenience of the reader who need not turn
the pages of a dictionary every now and then, and thus have a 
break in his reading. Now that Professor Franklin Edgerton’s 
Dictionary of Buddhist Hybrid Sanskrit is available to readers, 
no references to occurrence of the word on pages and lines is 
thought necessary.]
akaṇaka-unbroken rice 
akarmikā-idle 
akāyikā-a kind of game 
akālakam-food permitted to be 
eaten at odd hours 
akālakaumudī-moonlight festival out 
of season 
akoṣyā (ājñā)-a rule not to be 
disregarded 
akrandita-not squeezed 
akṣuṇṇavedha-an act of throwing 
the spean so as to graze the 
mark (marmavedha) 
agada-a magic jewel 
agocarīkaroti-makes unfit to collect 
alms 
agradharma-high spiritual state 
agharikā-a kind of game
aṅkadhātrī-a nurse to fondle a child
on lap (also aṃsadhātrī) 
acchāṭāśabda-snap fingers
aṇḍa-part of a Stupa 
aṇḍakośa-cocoon (of ignorance) 
atarapaṇyena-without paying toll or 
fare 
atarka-incomprehensible 
atināmayati-pass time
atiyātrā-fare or crossing 
atisarga-remnant 
atisāra-(in sātisāras) transgression 
atyantaniṣṭha-absolute, final 
atyayamatyayato deśayati-makes con-
fession 
atyayikapiṇḍapāta-special alms 
atyutsāhatā-great enthusiasm 
adattādānam-theft 
adarśanapatha-disgrace (of a minister), 
not to allow one to see
(the king) 
advaitavādin-ep. of Buddha 
adharima-lowest 
adhitiṣṭhati-bless 
adhimukta-intent on, resolved on 
adhivāsana-acceptance of invita-
tion 
adhiṣṭhāna-king’s court 
adhiṣṭhāyaka-attendent 
adhyavasāya-clinging (to earthly 
things) 
adhyāśaya-purpose 
adhyupekṣati-disregards 
adhyeṣate-seeks, requests 
adhvagaṇa-crowd of travellers
anavakāśa:-often with asthānam, out 
of place, impossible 
@532
anavaropita-(of a plant) which has 
not struck root 
anavarāgra-without beginning or end 
anātman-unreal 
anāpattika-guiltless 
anāyatana-groundless 
anāśvāsika-untrustworthy 
aniścara-fixed
anīkṣaka-sightless 
anugantī-message (anugantrī ?) 
anudhārī-keeping, holding fast to 
anupāṭa-tearing down (a kind of 
torture) 
anuśaṃsa-#(Pali ānisaṃso) comfort 
privilege, advantage 
anusaṃjñapti-explanation 
anta-central part (pratyanta) 
antarvartinī-pregnant 
antarāntarāt-here and there
antarāyā:-the eight (obstacles) 
antrā-antram intestines 
apakrānta-ill-treated, abused 
apagatakālaka-(robe) free from 
black spots 
apacāyaka-honouring 
apatāna-cramp due to fatigue 
apattanam-not a city, disgraceful or 
worthless town
aparāntaka-a place near the west- 
ern border (cf. parāntaka) 
aparibhogam-without being eaten 
apavaraka-apartment 
apāṭha-holiday from study
apūrveṇa-suddenly, quickly 
apragādha-deep 
apratiprasrabdha-unexhausted, not cea- 
sed (merit) 
apramāda (-mādya)-thoughtfulness, 
watchfulness 
aprāptakāya-fainting, weak, feeble 
apriyākhyāyin-teller of bad news 
(post at court of a king) 
abhigīta-song, recited (in verse) 
abhidhyālu-covetous 
abhinirmiṇoti(-mimīte)-cause a miracle; 
creates by magic; assume 
a shape 
abhinirharati-take to burial
abhiprasanna-believing in, with loc. 
common with gen. cittamabhi-
prasādayati
abhilīnaka-(kākābhi) lived in (by 
birds) 
abhisaṃparāya-future state 
abhisaṃskāra-ṛddhayābhisaṃskāra-miracle 
sābhisaṃskāreṇa-with intent 
to do a miracle 
abhisamaya-understanding, path, 
convention
abhisāra-present, bhaktābhisāra place 
for giving food. 
abhaiṣajyam-unwholesome food
abhyantara-lover 
abhyarthīyase-shall be approached or  
sought 
abhyānandya-having thanked and 
praised 
abhyuddhāra-deliverance 
abhyupapatti-approach to a teacher, 
reception 
ayaskila-name of a jewel 
araṇāvihārin-dwelling in a passion-
less state 
arthavargīya-a class of texts 
ardīyamāna-distressed about 
ardhahāra- a kind of necklace 
alakṣaṇaka (buddha)-a person without 
usual characteristic signs of 
a Buddha 
alpaparicchada-poor 
@533
alpābādhatā-good health:-tāṃ pṛcchati 
asks for one’s health 
avadraṅga-deposit, security, earnest 
money 
avalokanaka-giving a fine view, 
worth seeing
avavāda-admonition, sermon (Pali- 
ovāda) 
avavādaka-spiritual instructor 
avaśyabhāgīya-inevitable 
avasādanāvineya-one to be taught 
by dicouragement 
avaskara-refuse, dung 
avikopita-uninjured (of relics 
cf. Pali vikopeti 
avekṣatā-foreseeing 
avyāpanna-benevolent 
aśmagarbha-iron 
aśvājāneya-a horse (of good breed) 
belonging to a Cakravarti 
king 
aṣṭāṅgamārgadeśika-ep. of Buddha
asaṃjñikam-unconsciousness, state 
of exaltation 
a[ā]saṃjñikasattvā:-class of deities 
avagāḍhaśraddha-of deep faith 
avacaraka-footman, runner 
avacāraka-running 
avacīravicīraka-without clothes, or 
with bad clothes
avajāta-misborn
avatāraṃ labhati-get a chance 
avadātavasana-layman 
avapṛṣṭhīkṛta-set on the path to 
Buddhahood than a Buddha 
avamūrdhaka-with hanging head 
avarabhāgīya-ep.of saṃyojana Pali oraṃbhāgīya 
avaropayati kuśalamūlāni (or-bījāni)- 
make roots of virtue, strike 
avalokayati-takes leave of (or gets 
leave to go) avalokita-active ?
asaddharma-sin; esp. sexual inter-
course 
asamanvāhara-thoughtlessness:- 
āhṛtya-without specific thought 
asaṃmoṣadharman-ep. of Buddha, ever 
alert (always in same state 
of exaltation) 
asahya-unendurable, a sinking 
(ship) 
asecanakadarśana-lovely, of pleasing 
appearance 
asmimān-egotism, self-conceit 
alpeśākhya-mean, low 
alpotsuka-careless, easy in mind, 
to be at ease 
ākārayati-invite by signs 
ākoṭayati-tap, strike (cf. trikoṭa) 
ākṣipta-struck (of a root)
āgantuka-arriving priest, stranger
āgama-sacred text 
āgamitavat-waited for 
āgārika-householder, layman
āgṛhīta-narrow, greedy 
āgṛhītapariṣkāra-niggardly, stingy
ācchādayati (jīvitena)-keep alive 
ājīvika-heretic, ascetic
ājīvin-man of business 
āttamanas-delighted (often āttamanā-
ttamanas) 
ātmapuruṣa-attendent 
ātmabhāva-body,-pratilambha-rebirth 
ādikarmika-a beginner 
ādīnava-sin 
ānāha-height of a man 
ānulomika-favourable 
āpīḍakajāta-of tree in full flower 
āmuktā-jewel, ear-ornament
āyācate-beg, āyācana-begging 
favour of a deity 
āyāpita-brought up 
@534
āyu:saṃskāra-(jivitasaṃskāra) period of 
life
ārāgayati-propitiate, receive, 
obey 
ārūḍha-took (a vow) 
āropita-caused to grow 
ārogayati-greet, wishing good 
health 
ārocayati-tell (Pali āroceti) 
āryadhana-noble treasures (7 in 
number)
ālopa-a morsel of food 
āvarjanakara-overpowering, (with
gen.) attractive 
āvarjitasaṃtati-continuously 
desiring (?) 
āvartayati-employ, repeat (spells) 
āvārī-shop 
āveṇika-peculiar, hereditory, 
special, born, natural 
āśāṭavī-vast wood 
āsrava-sin (Pali āsavo) see kṣīṇāsrava, 
anāsravasadṛśa 
āsvāpanam-sleep 
āhituṇḍika-snake-catcher 
itvara-trivial, small
indrakīla-threshold, city-gate 
(Pali inda-khīlo) 
indriya-moral quality: pañcendriyāṇi: 
indriyaparipāka-moral ripeness for 
conversation 
iṣṭaka (kā)-brick 
īryā-deportment
ukkarikā-sweetmeat, bakery 
article 
uccaṃgama-kind of bird 
uccheṣṭum-to throw out
ucchrāyita-(for- pita ?) raised 
utkīlaka-spiky 
utkīlayati-uproot 
utkuṭapraharaṇa-squatting, avoidance 
of sleeping at full length 
utkrośa-watchman (?) 
uttarikā-superiority 
utpāṇḍūtpāṇḍuka-very pale 
utprāsayati-mock (with gen.) 
utsada-elevation as in saptotsada 
utsadanadharmaka-left over, superfluous 
utsarpita-balance, saved 
utsahanāvineya-to be converted by 
encouragement (avasādanā-) 
utsīdana-tossing 
udānam udānayati-exclaims, utters 
solemnly 
udgṛhṇāti-get knowledge, com-
prehend 
uddhaṭṭaka-skilled
uddhāra-a branch of mathematics, 
subtraction 
udbhāvanā-production, manifesta-
tion (of merit) 
udvartayati-annoints perfumes (to 
a guest) 
upadhi-substratum of being, 
attachment 
upadhivāra-vārika-attendant (at a 
vihara) 
upaparīkṣate-examine, appraise 
upapāduka-a being which is born in 
heaven etc. 
upadhāritam-observed (for avadhāritam ?) 
upavartana-country 
upasaṃkramaṃ kartum-to deal with 
upasaṃcarayati-reconcile 
upasaṃpad-higher ordination 
upasaṃhāra-collection 
upasthānaśālā-assembly room 
upasthāyaka-attendant 
upādāya-beginning from
(with acc.) 
upānaha-shoes 
@535
upāyāsa-despairing grief 
upārdha-(nearly) half (Pali upaddho) 
upāvartayati-provide 
upāhiṇḍate-wander 
upekṣā-indifference
upoṣaghoṣita-keeping fast 
uṣṇagata-uṣmagata-state of exaltation 
ṛṇadhara (hara,-hāraka)-a son 
ṛddhipādā:-four elements of super-
natural power 
ekāyana-exclusive, special 
ekāṃsa-on one shoulder 
ekāntīkaroti-settle, makes perfect 
ekottarikā-a section of the canon 
corresponding to aṅguttaranikāya
eraka-carpet, cover, mattress 
eraṇḍā-name of a charm 
ehibhikṣukā-(pravrajyā) admission as a 
monk by calling 'ehi bhikṣo’ 
otkarika-baker
audāra-(rika) avabhāsa a clear inti-
mation (but udārāvabhāsa,
great light) 
audvilya-elation, enthusiasm, joy 
aupapāduka-born without parents
kakudā:-royal insignia 
kaṭaccha-a vessel: kaṭacchu (dhūpakaṭ-) 
kaṭhalya-lla, -la-gravel 
kathaṃkathā-doubt and questioning 
karapatrikā-saw 
karuṇāyati-pity 
karkaṭaka-hook 
karṇadhāra-spiritual guide, a 
helmsman 
karma-karmaploti, thread of karma, 
karmasthāna with śilpasthāna, branches 
of royal training, branches 
of industry 
karva (rpa)ṭaka-village 
kalpadūṣya-kind of cloth :-vṛkṣa, tree 
supplying this cloth, cf. dūṣya 
and kalpavṛkṣa
kalpikāraka-servant 
kalyāṇamitra-a benevolent friend 
kavala-bit, morsel 
kāṃsikā-metal vessal 
kāṅkṣati-kāṅkṣā-doubt; kāṅkṣita, doubting 
kāñcanacakra-(in cosmology) centre 
of earth 
kāñjikacchiṭi-kāñjika gruel 
kāmaguṇā:-the five pleasures of 
senses 
kāra (rā)-act of worship, song of 
praise, service 
kārvaṭika-chief of village 
kārṣa-ploughman 
kālakriyā-death 
kālena kālam-from time to time, 
often 
kāśi-kāśika-silk
kiṭibhaka-louse 
kukṛta-wrong act, sinful act
kuṭikā-hut 
kuṭukuñcaka-miserly 
kutūhalaśālā-hall of recreation 
kulopaka-ga-a family friend 
kuvinda-weaver 
kṛtabhaktakṛtya-having had a meal 
kṛtāvin-skilled 
kṛti-work 
kṛśāluka-leanish 
kauccaka-(Mss. kocava) pernaps-Pali 
koccaṃ couch (or pillow) 
koṭṭarāja-vassal king 
kola-rescuing raft 
koṣṭhāgārika-steward 
kautūhala-festival 
krāyika-dealer 
kriyākāra-agreement 
krīḍanikā-type of nurse 
kroḍamalla-mallaka-beggar 
kleśa-sinful desire 
kṣamate-seem good 
@536
kṣānti-state of saintly abstraction 
kṣīṇāsrava-with sins gone 
kṣudrānukṣudrāni śikṣāpadāni-minor vows 
kṣetra-Buddha or holy persons as a `soil of merit’; cf. puṇyakṣetra 
kṣemaṇīyatara-better health 
khakkhaṭa-(karkaśa) harsh (of sound) 
khaṭakā-slab 
khaṭu-khaṭa-fist 
khaṅgamaṇi-one of the royal insignia 
khaṅgaviṣāṇakalpa-a solitary ascetic 
like a rhinoceros 
khaṇḍasphuṭapratisaṃskaraṇa-repairing of 
dilapidations 
khalistoka-small piece of oil-cake 
khusta (kṣudra)-minor or old, khustikā- 
a sacred book; khusta-bald
gaṇitra-astrologer’s instrument 
gaṇḍa-trunk of a tree (cf. gaṇḍī) 
gaṇḍikā-piece 
gaṇḍī-gong
gandhakuṭī-cell, chapel 
gamika-departing priest 
garbharūpāṇi-young family 
guptikā-depth of voice (cf. svaragupti) 
gulmatarapaṇya-wharf-and ferry-dues
gokaṇṭaka-trampled : bhikṣugocarika- 
friend of monks : gopiṭaka,
gomayakārṣī-cowdung 
glānapratyaya-requisites for sick 
ghaṭaka-ready, skilful 
ghaṭikara-potter 
ghaṭiṇī-lady of the house 
ghaṭṭita-closed 
cakaṭhyodana-bad (sticky) rice 
caṃkrama-walk, place for walking 
cañcu-box, a type of famine 
cañcūryamāṇa-going about 
caṭitaka-crack, rent 
caturmahāpatha-meeting of four roads 
capeṭa-slap 
caramabhavika-a person in his last 
earthly state 
calācala-ep. of saṃsāracakra, evermoving 
cāpālya-cāpāla name of a holy place 
cārapāla-secret agent 
cārikā-journey 
ciṭiciṭāyate-make hissing noise 
cittacetasika-thought 
cintaka-overseer 
cīrṇa-practised: cīrṇavrata 
cīvarakarṇika-lappet of robe 
cūḍa-stupid 
cūḍika-jacket 
codanā-reproof 
cyavanadharman-(or-dharmin) destined to 
fall soon 
chagalikā-she-goat 
chardita-got rid of (demerit)
chinnabhakta-starving
chorayati-abandon, throw away 
jaṅghāvihāra-walk 
janikā-mother
jantāgṛha-place for torture, a hot chamber 
janduraka-kind ep. mat 
jālāvanaddha-web-footed(ep. Buddha) 
jīvantiśūlāṃ kārayati-impale a woman alive
jomā-kind of broth 
jñānadarśana-supreme knowledge
jyeṣṭhabhavikā-elder brother’s wife
tanusatyam-a simple truth 
tapu-caldron 
tasarikā-weaving 
tālaka-kind of key 
tāpita-roused, converted 
tāpya-regret 
timitimiṃgila-a kind of crocodile 
tira:prativeśya-near neighbour 
tīmayati-moisten 
tuṇḍicela-a kind of garment 
@537
tulaka-king’s counsellor
tūla-pensil, brush  
tailikacakra-oil-wheel 
tomaragraha-lance-throwing 
trikoṭayati-strikes three times 
tripiṭa-priest who knows the 
three pitakas (?) so : tripiṭaka: 
fem. tripiṭā 
trivastu-Buddha, Dharma, samgha 
traidhātukavītarāga-without attach-
ment to Samsara 
traimāsī-traimāsya period of three 
months of rainy season. 
dakṣiṇādeśana-thanks for gift or 
entertainment;-śanā dakṣiṇām 
ādiśati, give thanks (and 
ascribe the merit of the 
gift to a particular person) 
dakṣiṇāvarta-precious shell 
daṇḍasthāna-army corps
daśavargagaṇa-chapter of ten priests
divāvihāra-passing the heat of the 
day 
dīnāra-a coin 
durnyasta-badly used (of a spell) 
duṣkara-austerity
duṣkuhaka-incredulous 
duṣkṛta-class of sins (Pali dukkaṭa) 
dūṣya-kind of cloth 
dṛḍhaprahāritā-hard striking 
dṛṣṭadharma-the present age
dṛṣṭigata-doctrine 
daurgandha-ndhya-bad smell 
dauvarṇika-bad mark 
droṇamukha-a type of village 
dvārakoṣṭhaka-gate chamber 
dhanahāraka-debter 
dhanva-stupid 
dharmakāya-spiritual body of Buddha 
dharmatā-rule 
dharmarājikā-royal edict on the law 
dharmalābha-justice 
dharmaśāṭapraticchanna-clothed with right-
eousness, naked 
dharmānvaya-obedience to law
dhātu-relic, element
dhūtaguṇa-ascetic practice or precept 
nakulaka-kind of purse of the shape 
of a mangoose (Gilgit Mss. 
Vol. III read kamaraka) 
nandī-joy
namuci:-māra-evil spirit 
marakā-a kind of epidemic
navakānta-novice's end 
navadānta-a new hand 
nāgāvalokita-elephant look (turn-
ing the whole body) 
nānākaraṇa-difference 
nālikā-a tubular vessal 
ni:sparśagātra-rough-limbed 
nikṛti ta-cut off at root 
niketa-state of being 
nityānubaddhā-(devatā) tutelary deity 
nidāna-occasion (of a talk or 
discourse) 
nipaka-chief, clever 
nimitta-miracle, portent 
nirāyāsa-kindly 
nirāsrava-sinless 
nirupadhiśeṣa-without residue 
nirupasthāyaka-unattended 
nirupādāna-without attachment to 
existence 
nirgūḍha-secret 
nirgṛhīta-checked, humbled
nirṇāmayati-(nirṇama-) put out 
(tongue) 
nirdeśya-servant 
nirmādayati-wash 
nirmiṇoti-make by miracle: nirmita- 
a miraculous figure or object 
@538
niryātayati-give as present; vairaṃ 
niryātaya-revenge 
niveśana-settlement in life, 
marriage 
nirvānta-emitted 
nirvedha-penetration in sight 
niśāmyati-be extinguished 
niṣkośa-unsheathed 
niṣkamati-leave (worldly life) 
niṣṭhitacīvara-one who has prepared his robes 
niṣpuruṣa-soft or divine (of music)
niṣpalāyati-run a way 
niṣpādyate-be expressed 
niṣpūtigandhika-fragrant 
nīlakṛtsna-lotus of all blue colour 
naimittika-astrologer 
nairmāṇika-miraculous 
naivāsikā-deity dwelling (in a tree)
naisargika-or nai:sa-cast off 
naukrama-bridge of boats 
pakvamāna-pacyamāna-pakvagātra, with diseased limbs 
pañcagaḍḍaka-five parts of the wheel of life. 
pañcavārṣika-entertainment for five  
rainy months or years 
paṇḍitajātīya-(mātṛgāma) wise 
paṇyapariṇītā-concubine 
patrācārikā-kind of magic 
padaka-(śo) versed in the padapatha 
padāvihāra-paying honour by walking round 
panthalikā-narrow path 
parapravādin-false teacher 
parāntaka-frontier 
parāpṛṣṭhībhūtvā-with back turned 
parāyaṇa-destined to 
parikathā-religious tale of talk 
parikaroti-uphold 
parikarmakathā-prayer 
parigṛddha-greedy 
paricārayati-cohabit, attend to, wait on 
parijapta-ehnchanted 
pariṇatapratyaya-whose effects are matured 
pariṇāyaka-one of the seven treasures of a Cakravartin 
parityakta-anything to spare 
parinirvāti-go into nirvāṇa 
paripacati-bring to maturity 
paripiṇḍīkṛta-made up like a ball 
paripṛcchanikā-subject for discussion 
pariprāpya-to be done : pariprāpayati- get done 
paribhāṣate-abuse: paribhāṣaka-abusive 
paribhukta-worne (of garment) ? used 
parivitarka-examination 
pariṣaṇḍā-(or- khaṇḍā-) valley 
parītta-limited, short 
parītta-(for paridatta) transmitted 
paryanuyukta-questioned 
paryantikṛta-finished
paryavadāta-very accomplished 
paryavadāpayitṛ-distributor 
paryavanaddha-overgrown 
paryavāpnoti-study 
paryavasthāna-anger;-sthita angry 
paryadāna-end, exhaustion (of karma etc.) 
paryupāsanā-reverance 
paścācchramaṇa-an attendant 
pācana-fire-wood 
pāṇḍurika-white 
pātraśeṣa-scraps of food 
pādopajīvin-messenger 
pāpāntikā-kind of sin=(pācittiya ?) 
pārami-extremity 
@539
pāriṣadya-councillor 
pāruṣika-violent 
pāṃśukūla-priest’s dress 
piṭṭaka-boil (=piḍaka) 
piṭharikā-pot 
piṇḍapāta-alms: piṇḍapātra, almsdish: 
(often confused) 
piṇḍitamūlyam-payment in lump sum 
pīthī-(Mss)= vīthī, road 
puṇyamaheśākhya-of high prowess 
^putrīya-disciple 
purojava-attendant 
purobhaktakā-break-fast 
puṣkariṇī-often for puṣkariṇī 
pūrvanivāsa-former existence 
pūrvabhakṣikā-break-fast 
pṛthagjana-common, unconverted-
man 
pṛthagbhavati-be peculiar to 
pṛṣṭhatomukha-with back turned 
peḍā-basket, box 
paiśunika-backbiter 
potrī-garment
poṣadha-upavasatha: poṣadhoṣita, keeping the 
fast 
paudgalika-selfish, personal 
prakāmaṇī-kind of mnagic 
pragṛhīta-lofty 
pragharati-ooze out 
prajāpatī-lady, wife 
prajñapta-arranged (often esp. of 
seats) : vaidyaprajñapta, ordered by doctors 
praṇidhāna-prayers for something in a future birth 
praṇidhi-prayer 
praṇīta-good 
pratikaṇṭhukayā-singly, severally, one by one
pratikruṣṭa-poor 
pratidvandvayati-rival 
pratini:sṛṣṭa, pratinisṛṣṭa-driven away 
pratinistarati-accomplish 
pratipakṣ-obstacle (with inf.) 
pratipaṇya-merchandise in exchange; barter 
pratiprasrabhyati-finish, stop 
pratiprābhṛta-return present 
pratibibharti-support a parent 
pratibhinnaka-undecided 
prativahati-oppose 
prativāsita-inhabited 
prativigata-gone 
prativinudati-get rid of 
prativibudhyate-be awakened 
prativiramati-abstain 
prativiruddha-rebellious 
pratiśa[sa-sā]mayya-putting at proper place 
pratiśaraṇa-: karmapratiśaraṇa, trusting in 
his karma: pratiśaraṇabhūta-gone to 
pratisaṃdhi-rebirth 
pratisaṃmodayati-give friendly greeting 
pratisaṃlayana-privacy: pratisaṃlīna, in privacy 
pratisaṃvedayati-recognise ? : pratisaṃvedaya
māna-feeling 
pratisevate-follow (pleasure) 
pratīcchave-accept 
pratīśā-respect (Pali patissā) see 
sapratīśa 
pratodayaṣṭi-whip 
pratyaṃśa-division, share 
pratyakṣa-discerning
pratyanubhavati-enjoy: surpass 
pratyantima-frontier 
pratyavatarati-disembark 
pratyāstaraṇa-cushion 
pratyūḍha-neglected (command) 
pradūṣyati cittam-be angry 
prabalavirasā-decay 
@540
prayoktra-harness 
pravāraṇā-feast at end of rainy 
season 
pravārayati-present, entertain 
pravāsayati-make to dwell in, exile
pravigalita-oozing 
pravedha-a measure 
praveśitā dārakam-pregnant with a 
boy 
pravyāharaṇa-faculty of speech 
pravrājita-ordained 
prasavāpitā-delivered 
prasrabdha-stopped after exercise
prahitātman-resolute 
praheṇaka-present 
^prāgbhāra-inclined to 
prāṇopeta-alive, during life 
prātipathika-way-farer 
prātisīma-neighbour 
prātihārya-miracle 
prābhṛta-present 
pramodya-delight 
prārdhate-attain (ṛddhim)
prāviṣkriyamāṇa-shown 
priyākhyāyin-teller of good news 
(post at the court of a king) 
proñchate-clear (shoes) 
ploti-see karmaploti 
phalakinī-plank 
phuṭṭaka-kind of cloth
phelā (peṭā)-dish, basket 
balakāya-army 
balabalī-(fem.) strong 
bahirmukha-turned away from 
bahubollaka-great talker 
bimbaka-form of face
bījakāya-seed, body 
buddhanirmāṇa-magic figure of Buddha 
busaplāvī-a lady reaping field-
produce. 
brahmadeya-gift of Brahmanas 
bhaktakṛtya-preparations for meal 
bhaktimahat-faithful 
bhaktottarikā-see uttarikā 
bhaṭabalāgra-hero (neut.) army 
bhadrakalpa-golden age
bhāgineya-friendly term addressed 
to a junior (cf. mātula) 
bhāṇḍana-quarrel 
bhāvanāmārga-a spiritual state 
bhujiṣya-servant 
bhūmi-class, level 
bhūyasyā mātrayā-and often, still more 
bhṛtikā-wages 
bhoskāra-rules of address to a 
Brahmin
makuṭa-crest 
mañca-couch 
maṇḍavāṭa-garden: so maṇḍalavāṭa 
maṇḍalaka-sacred cirecle
maṇḍīlaka-flour-cake 
madgubhūta-overcome in argument, 
stupefied 
mana:śūka-sorrow 
manojava-kind of magic 
mantraṇaka-invitation 
manduraka-kind of mat 
maryādābandha-keeping in control 
mahadgata-great 
mahānuśaṃsaka-of great comfort or 
advantage 
mahāhatamanda-great cry (mahānupamarda:)
mātula-respectful address to a 
senior (cf. bhāgineya) 
mātṛkā-a division of sacred texts
mānikā-a weight 
mārgaśobhā-clearing of path in 
honour of some one 
middha-sloth, sluggishness 
mukhatuṇḍaka-mouth 

muṇḍaka-shaveling 
muditā-sympathy in joy 
@541
mudrā-numismatics, a branch of 
science 
munigāthā-name of a text
musāragalva-a gem 
mūḍha-see moṭa, bundle 
mūrdhan-state of spiritual exalta-
tion mūrdhāgatam (?) mūrdhāgāminī dakṣiṇā 
mṛgacakra-zodiac 
mṛdumadhyā kṣānti-state of spiritual 
calm 
meḍhī-part of stūpa 
maitrāyat-friendly to men 
mokṣabhāgīya-having to do with 
moksa 
moṭa-bundle (Hindi moth): mūḍha: 
mūṭa: muṭa 
mrakṣa-ill feeling 
yantragṛha-torture chamber 
yamali-kind of dress 
yācanaka-beggar: man sent to ask 
girl in marriage 
yāpanīyatara-more healthy state 
yogodvahana-relief 
yoniśas-wisely, completely 
ratnakarṇikā-jewel as ear-ring
rājamātra-titular king 
rūkṣikā-rough 
roṣaka-angry 
roṣayati-be angry 
raukṣacitta-harsh-tempered 
lakṣaṇya-diviner 
laghūtthānatā-good health, quick 
movements 
laṅghanaka-means of crossing 
laddī-laḍḍu, excretion 
lipika-clerk 
lūha-course 
lekhaśālā-school-room 
lokasaṃvṛtti-worldly conduct 
lohitamukti-red pearl: so lohitaka 
lohī-pot 
vaṃśaghatikā-kind of game 
vaṇigdharma-trader 
vanīpaka-beggar 
vapuṣmattā-beauty 
vardalikā-rain, storm 
varṣasthāla-rain-pot 
varṣā-rainy season, varṣopanāyikā, 
beginning of residence in the 
rains: varṣoṣita, having spent 
the rainy season 
vallaka-sea-monster: so vallabhaka
vallarī-musical instrument: so vallikī
vaśiprāpta-having power over 
vāpyāyamāna-(denom. of vāpī) 
vāyvādhika-palsied 
vāra-platform 
vāridhārā-jet of water
vārṣikā-a plant 
vāsīcandanakalpa-equanimous like 
axe and sandle-wood 
vāhika-carrier
vikurvita-miracle 
vikopayati-disturb, offend 
vigrāhita-prejudiced
vighāṭayati-open 
vicchandayati-warn, prevent 
vijita-realm 
vitkoṭikā-kind of game 
vidhārayati-stop 
vinayadhara-priest, master of Vinaya, 
disciplined 
vinādita-reviled 
vinivarti-cessation 
vinīvaraṇa-unbiassed 
vineya-pupil
vipaśyanā-spiritual insight 
vipuṣpita-smiled 
vipratipadyamāna-sinning 
vipratisārin-remorseful
vibhajati-explaining detail 
vibhaṇḍayati-make wry faces 
@542
vimati-doubt
vimūrcchita-faint
virāgayati-displease 
viśeṣādhigama-specific attainment 
viṣṭā-rope with hooks 
visarjayati-answer questions 
visphoṭa-open 
viheṭhayati-injure, insult : viheṭhaka
vṛttaka-tale 
vṛddhayuvati-procuress, midwife 
vṛddhānta-senior’s end, place of 
honour 
vṛṣikā-(bṛsī) seat, mat for sitting 
vedanīya-to be experienced 
vedhita-of earth shaking 
veṣadhara-disguised as 
veśyaṃ vāhayati-be a vesya 
vaineya-to be converted
vaipañcika-sooth-sayer 
vaipuṣpita-smiled
vaimatika-in mistake 
vaiyāvṛ(pṛ)tya-service 
vairambhaka-strong or stormy wind
vaivarṇika-out-cast 
vaistārika-wide-spred 
vyaṃsayati-deceive
vyatisārayati kathām-converse 
vyapatrāpya-shame 
vyavadāna-purification 
vyavasthāpayati-give a name 
vyākaroti-predict : especially pre-
dict future births 
vyāpannacitta-malicious 
vyābādha-disease 
vyābādhayate-injure 
vyupapatti-rebirth 
vyupaśama-relief 
vyupaśānta-desisting 
śakala-(-lī) skin (of fish) 
śataśalāka-(chatra) parasol 
śayanāsana-dwelling : so śayyāsana
śalākā-ticket 
śalākāvṛtti-famine so called
śākunikāyanī-poultress 
śāṭikā-garment 
śāmyaprāśa-sacrifice 
śālīna-fine
śikṣāpada-moral precept 
śikhī-kind of magic 
śiṭā-rope 
śilpasthāna-with karmasthāna-workshop,
factrory
śivāvidyā-divination by jackal’s 
cries 
śīlasamādāna-undertaking obedi-
ence to śīla 
śūnyāgāra-lonely place 
śailagāthā-name of a book
śokāgāra-grief-house, a hall of 
lamentation 
śraddhayā gacchati-believe (with gen.)
śramaṇoddeśa-ddeśikā pupil of a śramaṇa 
śrāmaṇeraka-a novice 
śvetavarṇā-astrologer’s instrument 
śvetasthi-a type of famine 
ṣaḍvargīya-a group of six monks 
sakāyika-game
satkāyadṛṣṭi-heresy of individuality 
sattvavatī-pregnant 
satyābhiyācanā-appeal to truth 
santasvāpateya-wealth 
santaka-belonging to 
saptaka-week 
sapratīśa-respectful 
sabhāgatā-sharing 
samanvāharati-consider, think of, 
remember with kindness 
samabhyudyata-striving 
samādāpaka-instigator 
samādāpayati-establish : instigate 
samādāya-undertaking 
samāpanna-(with acc.) meeting with 
@543
samāropika-making to grow
samitā-flour
samucchitti-distruction 
samucchraya-birth (body) 
samuttāra-crossing 
samuttejayati-fire with enthusiasm 
samudaya-cause du:khasamudaya, the 
second āryasatya 
samudāgacchati-rise together 
samudācarati-address 
samudācarin-addressing : samudācāra-
salutation 
samudānayati-collect: attain 
samudāhāra-conversation 
samyakprahāṇa-righteous penance 
sarpimaṇḍa-essence of ghee 
sarvāvat-all
sarveṇa sarvam-completely 
sātirikta-more 
sātisāra-sinful 
sātmya-suitability 
sādṛśa-proper
sādhika-more than 
sāmantakena-on all sides 
sārambha-angry talk 
sālohita-kinsman 
sukhasparśavihāratā-well-being 
sukhādhiṣṭhāna-happy state 
sughoṣaka-kind of instrument 
sumuṣita-cheated
sūcī-rail 
sūtra-a tree 
sūtrānta-holy text 
sūdayā-a herb
sūnā-place where animals are
butchered
saukarika-pig-dealer 
saukāsika-splendid : bhāsinika, a jewel 
saṃkalikācūrṇa-shaving of wood 
saṃkramaṇakā-gallery
saṃkrāmaṇī-kind of magic 
saṃkliśyati-get soiled 
saṃgaṇikā-society, crowd, the world
saṃgrahavastu-element of popularity 
saṃghāṭa-pot (as ghata) (?) 
saṃghāṭi-priest’s robe 
saṃtati-disposition, feeling 
saṃdṛṣṭika-visible, worldly 
saṃdhāya-with reference to 
saṃdhāveṇikā-a game 
saṃghāvya-having run through 
(births) 
saṃdhūmāyate-smoke 
saṃnāmayati-subdue 
saṃniśrita-connected with, devoted to 
saṃparivartayati-wring (hands) : saṃpari-
vartya, going round 
saṃparivartinī-existing 
saṃpidadhāti-close 
^saṃprativedhakī-(or-dhikī)-cleaving, 
opening up 
saṃpravārayati-wait on, entertain 
saṃprasiddhi-success 
saṃprasthita-going on towards 
Buddhahood 
saṃbhinnapralāpa-idle talk 
saṃmiñjayati-bend (arm) 
saṃmodamāna-friendly (as Pali) 
saṃmodanī saṃrañjanī kathā-complimen-
tary talk 
saṃyojana-bond, cause of rebirth 
saṃvara-provisions
saṃvarṇayati-approve and follow 
saṃvartana-nī-issuing in, leading to 
siṃhāṇaka-bodily humour, phlegm 
stambhanī-kind of magic 
stavakarṇikā-lac ear-ring 
sthaviragāthā-name of a text 
sthālikā-pot of food 
sthora (sthūla)-load 
@544
snehaka-kindly 
sphaṭitaparūṣa-torn 
sphuṭa-possessed by
syapeṭārikā-kind of game
svaragupti-depth of voice 
svādhyāyanikā-subject for study 
haḍi-fetters 
haritakī-a tree
haritacārika-using a magic locomotion 
harmikā-first floor of a stupa 
halasīra-plough-share 
@545
Critical Notes
1 
Page 2, lines 4-10.-Note why the boy was named srona, e.,
born on sravana, and kotikarna, becanse he was born with jewelled
ear-rings. We have in Pali Mahavagga Sono Koliviso and Kotikanno. 
Page 5, line 5, kuṭukuñcaka means miserly, niggardly. 
2 
Page 22, lines 17-20.-We often find this stanza in AS and 
here. It sometimes refers to a single monk and sometime to two 
or even more. The wording of the text accordingly varies to suit 
the number; but the wording in the last line is often naivaṃ for evaṃ which 
does not seem to be right; evaṃ is the right reading, meaning “so he 
stood at the desire of Buddha.”
3
Page 34, lines 16-17.- kiṃ kuryāṃdudapānena  is found in GM. Vol. III. 
p. 25, and is comparable to yāvānartha udapāne sarvata:saṃplutodake of bhagavadgītā, 2. 46. 
6 
A part of this avadana corresponds to GM. Vol. III. pp. 73-76. 
Page 48, line 7.-bhavakṣayakara: kṣaṇa: | eṣa brāhmaṇa: means that this is an auspi- 
cious moment which would put an end to the samsara of this man, 
who is born a Brahmin. GM. P.74 reads kṣūṇa ānanda eṣa brāhmaṇa:. 
7
This avadana correspond to GM. Vol III. pp. 76-91. 
9 
This avadana relating to Mendhaka corresponds to GM. Vol. 
III, pp, 241-248. 
Page 80, line 9. -pañcaśatiko nakulaka:; compare pañcaśata: kamaraka: in GM, 
Vol. III p. 252. At this place Dr. Dutt reads nakulaka: following our
text, though his Ms. has a damaged folio. nakulaka means a purse of 
the shape of nakula which is still used by villagers to carry money and
usually fastened round waste. The origin of kamaraka is still doubtful, 
but it may be noted that the word kamara-kambara means waste in Marathi. 
10 
This avadana corresponds to GM. Vol. III, pp. 249-255. 
12 
This section dealing with miracles which Buddha performed in 
driving away the heretics may be called an avadana only by stretch
@546
of imagination; though Ksemendra has also styled his AK No. 13 to 
be so. 
17
This story of mandhata is taken partly from vinaya-vastu-Bhe-
sajyavastu as found in GM. pp. 92-97 and also from Madhyamagama. 
page 132, line 22-Read ṣaṭ śakrā: for ṣaṭ cakrā: This wrong reading 
may be due to the use of c for c, in Romanised text. śakra means 
a period during which one Indra reigns. ṣaṭ śakrā: therefore means 
a period of reign of six Indras.
Page 138, lines 22-25-These stanzas are found in GM. Vol. 
III pp. 95-97, and correspond to dhammapada, 14. 8-9 (186-187). 
25 
The story of samgharaksita is given in two parts unnecesarily 
in No. 23 and 25, with a break of No. 24. We have two avadanas 
relating to Mendhaka, Nos. 9 and 10, but there is no break.
26 
The story of Upagupta as narrated here may be referred to 
GM. Vol III pp. 3-7. It also refers to the past life of aśoka. 
Page 216, line 16- alakṣaṇako buddha:, i. e., as good as buddha minus 
his 32 signs. Read urumuṇḍa for rurumuṇḍa. 
The well-known story of vasavadatta and Upagupta is narrated 
here from page 218, line 28 to page 221, line 28. 
The narrative of Upagupta and mara narrated on pp. 222-
228, seems to be unreal though dramatic; but seems to have been 
taken from an older source. Many of the verses in this avadana
are introduced by expressions like āha ca, vakṣyati ca, vakṣyate hi which 
suggest this. 
27
The first para of this avadana narrates Asoka’s visit to various 
holy places sanctified in Buddhism from the birth-place to Nirvana 
of Buddha and homage paid by him to Buddha’s disciples. The
second part narrates the pathetic story of Kunala. 
29 
Page 281, lines 9-10-Asoka here is called ardhāmalakeśvara:, owner
or master of half amalaka fruit, which also he surrendered to monks. 
30 
This avadana corresponds to GM, Vol. III. pp. 123-159. 
@547
Page 288, line 7-GM reads mahānupamarda: for mahāhatanāda: a great noise 
after beating; tumultons sound. 
Page 295-Note that Sudhana expresses his pangs of separation
from Manohara more or less in the same fashion as pururavas does 
for urvasi in kalidasa’s vikramorvasiya, IV.; though kalidasa is 
more refined, his indebtedness to this passage is clear.
31
This avadana corresponds to GM. Vol. III. pp. 68-76 and is a 
repetition of avadana No. 6. This repetition in the same work
suggests that it is a compilation without plan. 
32 
This avadana narrates the story of a lady who offered her flesh
to a poor woman about to devour her newly born child. This 
noble deed prompted Indra to test her further to ascertain the 
motive of her sacrifice. She declared that she did it only for the 
purpose of relieving the sufferings of the poor. After her declara-
tion, her sex was changed; she became a young boy called Rupavata, 
who subsequently became king. In subsequent births, he was born 
as Candraprabha and later Brahmaprabha; while Brahmaprabha was 
practising penance in a forest, a pregnant tigress took shelter near 
his hut. It is usual with this class of animals to devour their 
young ones as soon as born, and to this tigress Brahmaprabha 
offered his body. 
Page 312, lines 8-15- These two sanzas are found in ksemen- 
dra’s AK. 51.45-46 word for word. Obviously ksemendra has 
borrowed them from this avadana. This enables us to correct the 
text. Read vikṣatāsya for vīkṣatārā (?), and saharṣam for sahasram. Also compare 
vyāghrījātaka in JM. No. 1. Kern remarks that there is no corresponding 
jataka in Pali for vyāghrījātaka, but in Mahayana litarature there are 
many references to Bodhisattva oftering his body to a tigress to 
save the lives of her young ones. Can we say that this avadāna is 
retouched by Arya sura ? 
33 
The story of Prakrti and her love to ananda constitutes the 
main interest of this avadana. References to prakṛtirmātaṅgadārikā and triśaṅku- 
rmātaṅgarāja: are found in MVy. also. This avadana is translated into 
Chinese in about 265 A. D., indicating its antiquity. The original 
form of avadana has undergone many changes in that portions or 
even chapters were added here and there. The conversation bet- 
@548
ween Trisanku and puskarasati ultimately turns on to the charact- 
eristics of a brahmana, whether it should depend upon birth or on 
conduct. We have discussions of this topic in numerous places in 
Buddhist literature like Brahmanavagga in Dhammapada, 26 (383- 
423), and asvaghosas Vajrasuci, and in theory the sentiment finds 
expression in Brahmanical literature as well. The reference to 
magical vidyas in this early avadana is somewhat bewildering, as for
instance, on pp. 314 and 315. The full text of the avadana however 
is very valuable from the point of view of early Indian culture. 
34
This section is styled as mahayanasutra and naturally is out 
of place in DA. It mentions 37 kinds of gifts in which a sravaka is 
advised to take recourse to for attaining certain states. This sutra 
seems to have influenced Arya Sura considerably as his Subhasiia-
Ratnakarandaka-katha shows. 
37 
This avadana elsewhere is styled as udrayana, e. g., in AK 40. 
38 
This avadana is remarkable in that it is entirely different in point 
of style from the remaining avadanas in this collection, even to a 
considerable extent from No. 22, candrapabhavadana. It is almost 
in pure classical style, though Buddhistic hybrid forms are notice- 
able here and there. I would ask the reader to compare the open- 
ing phrase mātaryapakāriṇa: prāṇina: etc. and the closing phrase tatkimidamupanītam ? 
with the opening and closing phrases in J M., which have almost 
convinced me that the avadana is from the pen of Arya Sura. The 
variety of metres used, long sentences in prose, and the use of two 
Dandakas on page 503, leave no doubt in the reader’s mind that it
is certainly from the pen of a master of classical Sanskrit. The
text as presented in this edition is still corrupt at places, and had 
I taken liberty with my material as Kern did in his JM edition, 
it would not have been difficult for me to give it a perfect classical 
form. 
I also think, though not so convincingly as in the case of this
avadana, that No. 22 has been redrafted or retouched by Arya
Sura. The reference on page 202, line 11 to vyāghrījātaka suggests the 
above conclusion.